
EDITORIAL 


Vladimir Tismaneanu 


Comunismul — de la Marx şi Lenin 
la viata de apoi“ 


The article offers an overview of communism with a focus on its ideological dimension. Communism 
is defined as a radical economic, moral, social, and cultural doctrine centered upon the accomplishment 
of radical transformative ends. The author surveys the basic tenets of Marxism, Leninism and Stalinism, 
as well as the most important moments of the early history of communism. One main point is the 
comparison of communism with religion. Marxism developed as a form of political religion which 
was simultaneously an eschatology (a doctrine of mundane salvation) and an ecclesiology (an ideology 
of the revolutionary party/movement). The utopian, eschatological vision of Marx’s body of political 
thought was translated into a revolutionary program of action by Lenin. He modified Marxism in that 
he assigned the revolutionary role to the vanguard party rather than the proletarian class itself; he 
saw the outbreak of revolution in a less rather than more advanced country (Russia, not Western 
Europe) ; and made the dictatorship of the proletariat the core of his theory of the communist State. 
In brief, thanks to Lenin’s contribution to the Russianization of Marxism, Leninism represents a 
synthesis between Western, social democratic values and the Russian traditions of revolutionary 
violence. Ideological absolutism, sacralization of the ultimate goal, suspension of critical faculties, 
and the cult of the party line as the perfect expression of the general will were imbedded in the original 
Bolshevik project. Less theoretically gifted than Lenin or Trotsky, Stalin codified and overly simplified 
Leninism, adjusting it to the needs and expectations of the average party bureaucracy. Instead of a 
revolutionary doctrine, Stalin’s Leninism was just a means of legitimization for the party bureaucracy’s 
exercise of power. In the end, the revolutions of 1989 demonstrated that communism had exhausted 
its appeals and led to the breakdown of the Leninist regimes in East-Central Europe. 


Keywords: communism, Marxism, Leninism, Stalinism 


* O versiune scurtă a acestui text, fără aparat critic, a fost publicată in volumul Vladimir Tismăneanu, 
Despre comunism. Destinul unei religii politice, Humanitas, Bucureşti, 2010 (n.coord.). 


Comunismul a fost o doctrină economică radicală, morală, socială şi culturală bazată pe 
realizarea scopurilor de transformare radicală. Cu obiectivele sale universaliste, promisiunile 
escatologice şi ambițiile totalizatoare, a fost adesea descris ca o religie politică sau laică. 
Scopul suprem al comunismului a fost de a crea o civilizaţie nouă, fondată pe Omul Nou. Doi 
factori au fost fundamentali pentru această doctrină : rolul privilegiat al partidului şi transfor- 
marea revoluţionară a naturii umane. Comunismul a promovat o nouă concepţie despre exis- 
tenta umană (societate, economie, psihologie socială şi individuală, artă). Potrivit acesteia, 
crearea Omului Nou a constituit finalitatea supremă a acţiunii politice. Ambiţia comunismului 
a fost de a transcende moralitatea tradiţională, însă a suferit de relativism moral. Statului şi 
partidului le-a fost atribuită o moralitate proprie, permiţându-li-se doar acestora dreptul de a 
defini sensul şi scopul ultim al existenţei umane. Statul a devenit valoarea absolută în cadrul 
unei doctrine escatologice a revoluţiei. Prin cultul unităţii absolute pe calea salvării prin 
cunoaşterea Istoriei, comunismul a produs un proiect nou total, social şi politic, centrat pe 
purificarea corpului comunităţilor care au intrat sub vraja sa ideologică. Proiectul său revolu- 
tionar a fost total şi totalizator. Ca mit politic, comunismul promitea salvarea imanentă, şansa 
de a obţine prosperitate, libertate şi egalitate. De fapt, pe parcursul secolului XX, viziunea 
(Weltanschauung) comunistă asupra lumii a devenit fundamentul pentru experimentele politice 
totalitare, care au dus la costuri umane teribile. 

Ca doctrină modernă revoluţionară - de fapt, o religie politică -, comunismul a fost fondat 
de Karl Marx şi Friedrich Engels. Marxismul a fost, mai întâi de toate, o încercare demiurgică 
de a scăpa de detestata orânduire burgheză bazată pe relaţiile de piaţă (proprietatea privată), 
pentru a depăşi relaţiile sociale reificate, şi de a organiza forţe sociale revoluţionare pentru 
confruntarea finală, care ar rezulta „într-un salt de la regatul necesităţii la regatul libertăţii”. 
Gândirea revoluţionară a lui Marx s-a deosebit mult de alte versiuni ale socialismului (creştin, 
reactionar-feudal, mica burghezie, critic-utopic). Viziunea ambițioasă radicală a lui Marx a 
fost legată de convingerea lui fermă, mai ales după 1945, că era în cunoştinţă de cauză (postu- 
a fost în esenţă ştiinţifică, adică non-utopică. Pentru Marx, convingerea că Istoria este guvernată 
de legi a însemnat că, odată ce aceste legi erau înţelese, Rațiunea (gândirea) şi Revoluţia 
(acţiunea) ar putea coincide în revolta globală eliberatoare şi proletară. 

Marx privea universul social în primul rând (dar nu numai) în termeni de determinism 
social şi economic. Pentru el şi discipolii săi libertatea însemna „necesitate înţeleasă”, adică 
eforturi pentru a îndeplini obiectivele presupuse ale istoriei. Toate realităţile umane au fost 
subordonate legilor dialectice de dezvoltare, iar istoria a fost proiectată într-o entitate suverană 
al cărei dictat nu putea fi pus la îndoială. El şi-a declarat teoria socială ca fiind formula 
ştiinţifică finală. Nerecunoaşterea validității acesteia însemna pentru Marx, dar şi pentru 
succesorii săi comunişti, miopie istorică, tendentiozitate ideologică sau „falsă conştiinţă”. La 
polul opus, punctul de vedere proletar, avansat de Marx şi cristalizat sub formă de materialism 
istoric, oferea cunoaşterea finală şi reţeta pentru fericirea universală. 

Ingredientul care a permis realizarea misiunii revoluţionare a fost conştiinţa revoluţionară 
de clasă. Prin aceasta, preistoria omenirii s-ar fi terminat, şi astfel istoria sa reală putea începe. 
Pentru Marx, conştiinţa de clasă a fost rezultatul organic al dezvoltării politice şi ideologice 

a proletariatului. Potrivit lui Friedrich Engels, de exemplu, ,,proletariatul german este moste- 
nitorul filosofiei clasice germane 1 Tânărul Marx credea că exista o relaţie dialectică si, prin 
urmare, reciproc obligatorie între „critica armelor” şi „arma criticii” în procesul de depăşire 
a filosofiei - Aufhebung. Intelectualii revoluționari au fost cei care au creat doctrina, dar 
proletarii nu au fost percepuți ca o masă amorfă în care un grup autoproclamat de ,,invatatori” 
avea datoria de a injecta conştiinţa „adevărului istoric”. Cu toate acestea, a unsprezecea „teză 
despre Feuerbach” a lui Karl Marx a exprimat cel mai bine noutatea transformaţională a 
etosului comunismului : „Filosofii doar au interpretat universul în diverse moduri, însă scopul 
este de a-l schimba”?. Gândirea marxistă consacra o „viziune largă”? a dezvoltării istorice : 
odată molozul din trecut înlăturat, agentul ales al istoriei va indica drumul spre o nouă 
societate, care ar conduce la realizarea completă a spiritului uman. 

Marxismul s-a perceput ca o ştiinţă, nu ca o etică şi, ca urmare, revoluţia pe care o pro- 
povăduia a fost „parte a unui mecanism istoric: aşadar, golită de valori”*. Această pretenţie 
profetică a alimentat credinţa fanatică, aproape mitică, împărtăşită de adepţii săi, care au 
imbratisat viziunea apocaliptică şi chiliastică din algebra comunistă a revoluţiei. Astfel, comu- 
nismul a fost în acelaşi timp o escatologie (o doctrină a salvării mundane) şi o ecleziologie 
(o ideologie a partidului/mişcării revolutionar/revolutionare). Realitatea, aşa cum era, a fost 
ireparabil reificată şi urma să fie înlocuită, pe de o parte, prin emanciparea şi revoluţia 
proletariatului, iar pe de alta, prin utopia societăţii fără clase sociale. Viziunea comunistă 
asupra societăţii viitoare se baza pe „dictatura asupra nevoilor”5. Ea presupunea disoluția 
individului autonom în controlul total, politizarea dezastruoasă a psyche-ului, manipularea 
domeniului subiectivului, tentativa de obliterare a sferei private ca ultim sanctuar al eului. 
Comunismul a urmărit nu doar dominarea corpului politic, ci şi a stocului biologic al societăţii. 
A fost un experiment total de inginerie socială. Construindu-şi viziunea modernităţii pe 
principiul unei societăţi alese şi omogenizate social, care parcurge deşertul istoriei dinspre 
întuneric spre lumină, rămâne doar o soluţie pentru cei care eşuează în a îndeplini criteriile 
inclusive comuniste : stigmatizarea, eliminarea şi, în cazuri extreme, exterminarea. 

Escatologia marxistă a fost o formă de teodicee raţionalizată: Dumnezeu a fost înlocuit 
de Istorie. Istoria a avut o singură direcţie şi se desfăşura de la libertatea limitată spre cea 
absolută. Libertatea, la rândul ei, a fost înţeleasă ca depăşirea necesităţii. Regatul necesităţii era 
tărâmul unde economia nu putea asigura deplina egalitate între oameni, în cazul în care 
politicul era dependent de interesele partizane şi in care socialul era atomizat. În contrast, 
regatul de libertate era tărâmul unde exista o identitate între existenţă şi esenţă. În acest 
context, existenţa umană putea ajunge la deplina-i dezvoltare, iar condiţia pentru libertatea 
tuturor se afla în eliberarea fiecărui individ. La baza comunismului s-a aflat, prin urmare, 
fundamentalismul teleologic. Destinația sa finală era Cetatea lui Dumnezeu pe pământ, adică 
triumful proletariatului. 

Principalul neajuns al proiectului lui Marx a fost lipsa de sensibilitate faţă de constituţia 
psihologică a omenirii. Prin cultul totalităţii, teoria socială marxistă, care a pretins a fi cel 


1. Friedrich Engels, Ludwig Feuerbach şi sfârşitul filosofiei clasice germane, Editura Partidului Munci- 
toresc Român, Bucureşti, 1950. 

2. Apud Robert C. Tucker (ed.), The Marx-Engels Reader, ed. a Il-a, W.W. Norton & Company, New 
York, Londra, p. 309. 

3. Eric D. Wietz, A Century of Genocide. Utopias of Race and Nation, Princeton University Press, 
Princeton, Oxford, 2003, p. 54. 

4. Eugen Weber, „Revolution? Counterrevolution? What Revolution? ”, în Journal of Contemporary 
History, vol. 9, nr. 2, aprilie 1974, p. 23. 

5. Ferenc Fehér, Agnes Heller, György Markus, Dictatorship over Needs, Blackwell, Oxford, 1983. 

din urmă arhetip explicativ, a pregătit scena pentru degenerările sale in transpunerea bolşevică 
(leninistă) în dogmă şi o nemiloasă persecuție a ereticilor. Accentul lui Marx asupra emancipării 
umane ca fiind absorbţia conştientă a societăţii de către individ, echivalarea de către acesta a 
antagonismului social cu conflictul de clasă au dus la susţinerea eliminării intermediarilor 
(legilor, instituţiilor etc.) care reglementează relaţia dintre societatea civilă şi stat. Marx nu a 
reuşit să dea instrucţiuni cu privire la realizarea unităţii sociale. Viziunea utopică, escatologică 
a gândirii politice a lui Marx a fost tradusă într-un program revoluţionar de acţiune de către 
Vladimir Ilici Lenin (născut Ulianov). O asemenea discrepanta a lăsat un spaţiu deschis pentru 
înţelegerea creativă a necesităţii, care a dus la versiunea bolşevică a mântuirii omului. În 
viziunea lui Lenin, Partidul de avangardă monolit a devenit depozitarul de speranţă umană, o 
fraternitate strâns unită de militanti iluminati şi, prin urmare, adevăratul mecanism al libertăţii. 
Combinația de marxism şi partid/putere a aşezat gândirea politică comunistă pe calea autopuri- 
ficării (însemnând epurări permanente şi ofensivă socialistă). 

Lenin a fost un revoluţionar rus, fondator al partidului bolşevic şi al Uniunii Sovietice. S-a 
născut în aprilie 1870 într-o familie din clasa mijlocie şi a murit în ianuarie 1924 ca lider de 
necontestat al Uniunii Sovietice. Sub îndrumarea lui Lenin, partidul bolşevic a organizat 
Revoluţia din Octombrie 1917 împotriva guvernării Imperiului Rus şi a stabilit sistemul auto- 
ritar al unui singur partid, care s-a sfârşit în decembrie 1991. Ca adolescent, a fost profund 
afectat de executarea fratelui său, iar ca student la Drept, s-a implicat în activităţi revoluţionare 
subversive, pentru care a suferit arestări şi deportări. Nemulțumit de lipsa radicalismului la 
colegii săi social-democrati, Lenin a pledat pentru necesitatea de a crea un nou tip de mişcare 
politică revoluţionară. Viziunea sa asupra noului tip de partid a fost formulată în pamfletul 
Ce-i de făcut ? (1902)!, care a articulat concepţia leninistă a practicii revoluţionare în secolul XX. 
Viziunea asupra partidului a lui Lenin a condus la sciziunea social-democratiei ruse în mode- 
rati (menşevicii) şi radicali (bolşevicii). Leninismul (numit şi bolşevism) constă, în principal, 
în teoria partidului de avangardă, doctrina revoluţiei proletare în epoca imperialismului şi 
accentul pus pe dictatura proletariatului ca o nouă formă de stat rezultată în urma colapsului 
ordinii vechi, burgheze. 

Etorturile lui Lenin au fost în principal în domeniul politicii revoluţionare şi în construirea 
unei organizări revoluţionare care să fie în măsură să coordoneze şi să supravegheze eforturile 
clasei muncitoare de a acapara puterea, de a zdrobi vechea maşinărie de stat şi de a construi 
o societate fără clase, comunistă. De la bun început, regimul leninist a fost bazat pe violenţă 
şi represiune împotriva oricărei forme de opoziţie politică. Aceste trăsături autoritare ale 
leninismului au fost ulterior exacerbate de Stalin, care a transformat Uniunea Sovietică într-un 
stat totalitar. Umanismul bolşevic a fost condiţionat doar de succesul cauzei în care era angajat. 
Existenţa individului îşi menținea rostul in lume în măsura in care contribuia la construirea 
Utopiei sociale. Înțelegerea lui Lenin despre moralitate s-a bazat pe un principiu formulat în 
secolul al XIX-lea de către revolutionarul Serghei Neceaev in Catehismul revoluționarului 
(1869): „Tot ce sprijină triumful revoluţiei este moral. Imoral şi criminal este tot ce îi stă în 
cale”. Prin urmare, leninismul s-a bazat pe „raționalitatea scopului”. Acesta presupunea o 

pp. 365-366. 

1982, p. 5. 

concepţie radical utilitară, transformistă a politicului, materializată în cele din urmă în divi- 
nizarea unui Partid/Stat mitic, care deţine dreptul la viaţă şi la moarte asupra supuşilor săi. 

Pentru Lenin, soarta revoluţiei comuniste prezise de Karl Marx depindea de maturitatea 
şi voinţa politică a partidului revoluţionar. Când Lenin şi-a început cariera politică, social-democratii 
din întreaga lume erau grupaţi în cadrul Internaționalei a II-a. Marxismul în varianta acestei 
organizaţii respingea mijloacele revoluţionare de răsturnare a ordinii stabilite şi sublinia rolul 
reformelor evoluționiste. Lenin a găsit această abordare prea moderată. El credea că, lăsată 
de capul ei, clasa muncitoare nu s-ar fi angajat niciodată într-o mişcare revoluţionară de 
ansamblu pentru a învinge capitalismul. Ca şi Marx, Lenin a văzut revoluţia proletară ca pe 
un fenomen global, dar el a modificat unele principii de bază ale teoriei marxiste. Lenin a 
observat pasivitatea muncitorilor din ţările industriale avansate şi a explicat aceasta ca fiind 
capacitatea burgheziei de a coopta clasa muncitoare în sistem. Potrivit lui Lenin, burghezia a 
reuşit în coruperea ideologică a proletariatului şi a partidelor acestora. Prin urmare, a fost 
importantă crearea unui nou tip de partid politic, care să refuze orice formă de fuziune cu 
forţele dominante existente şi care, eventual, să exercite o putere politică excesivă. Lenin avea 
nevoie de o organizaţie revoluţionară bine închegată, structurată aproape ca un ordin militar, 
pentru a injecta proletariatului conştiinţa revoluţionară şi a-i conduce pe muncitori în luptele 
revoluţionare. Partidul a apărut ca intruchipare a raţiunii istorice, iar militantii trebuiau să 
execute ordinele sale fără nicio ezitare sau reţinere. Disciplina, taina şi ierarhia rigidă au fost 
esenţiale pentru un astfel de partid, mai ales în condiţiile activităţilor clandestine (asemenea 
celor din Rusia). Rolul principal al partidului a fost de a trezi conştiinţa proletară de sine şi 
a induce doctrina revoluţionară (credinţa) în rândurile proletariatului latent. În loc să se bazeze 
pe dezvoltarea spontană a conştiinţei clasei muncitoare, leninismul a văzut partidul ca pe un 
agent catalizator care pune la dispoziţia maselor exploatate cultura revoluţionară, voinţa de 
acţiune şi ştiinţa organizării: „Fără o teorie revoluţionară... nu poate exista o mişcare revolu- 
tionara”. Recunoaşterea importanţei propagandei ideologice a fost însoţită în leninism de 
accentul pe organizaţia revoluţionară, care devine pilonul central al practicii revoluţionare. 
Odată cu Lenin, misticismul partidului de tip nou a devenit o caracteristică a politicilor radicale 
din secolul XX. Partidul a fost acel agent istoric care a reunit revoluționarii profesionişti, cei 
care, prin reunirea facultăţilor de gândire şi acţionare, şi-au recâştigat „harul existenţei origi- 
nale armonioase”!. 

Absolutismul ideologic, sacralizarea scopului suprem, suspendarea facultăţilor critice şi 
cultul liniei partidului ca expresie perfectă a voinţei generale aveau să fie înglobate în proiectul 
bolşevic original. Lenin a impus două elemente fundamentale cu privire la concepţia bolşevică 
a politicului : legea ca un epifenomen al moralei revoluţionare şi heteronomia acţiunii indivi- 
duale. Anihilarea democraţiei în practica leninistă este determinată de natura partidului ca un 
substitut secular pentru misticismul unificator-totalizator din corpul politic al suveranului 
absolut (regele medieval). Cu alte cuvinte, modelul leninist susţine omogenizarea integrală a 
spaţiului social ca un ideal politic şi pragmatic. Ideologia pătrunde în întreaga dinamică a 
regimului, „întărind şi proiectând acţiunea, fără de care guvernarea, violenţa şi socializarea 
devin imposibile”?. 

Lenin a revizuit teoria marxistă clasică cu privire la localizarea centrului revoluţionar în 
Occidentul capitalist avansat. Într-una dintre scrierile sale cele mai influente, Imperialismul, 

stadiul cel mai avansat al capitalismului (1916)!, Lenin susţine că a apărut o nouă si finală 
etapă a capitalismului, în care monopolul înlocuieşte concurenţa, concentrarea de capital 
atinge punctul culminant, iar războiul dintre puterile capitaliste devine inevitabil. În viziunea 
lui Lenin, imperialismul a fost vinovat de ororile de nedescris ale Primului Război Mondial. 
Sistemul capitalist mondial a fost obligat să se descompună, dar acest colaps, afirma Lenin, 
avea să se producă mai întâi în cele mai slabe verigi ale lanţului imperialist, mai degrabă în 
Est decât în Vest. Cu contradicţiile sale sociale şi economice insolubile, codaşa Rusie părea 
tara în care revoluţia ar fi putut triumfa în primul rând. Masele erau profund nemultumite de 
vechea orânduire, înfuriate de costurile războiului şi gata să se angajeze într-o răsturnare 
revoluţionară. Burghezia rusă era prea slabă pentru a fi în stare să opună o rezistenţă decisivă 
maselor radicalizate, iar proletariatul era destul de dezvoltat pentru a deveni o clasă conştientă 
datorită activităţilor altruiste ale partidului bolşevic. 

În lucrarea sa Statul şi revoluţia”, scrisă în 1917, cu câteva luni înainte de venirea bolşevicilor 
la putere, Lenin susţinea că maşinăria de stat militarist-birocratică a burgheziei trebuia răstur- 
nată şi înlocuită de către consiliile revoluţionare (organe ale democraţiei directe şi participative). 
Mai târziu, în timp ce noul stat sovietic se confrunta cu foametea, sărăcia, rezistenţa Gărzii 
Albe şi intervenţia străină, Lenin dezvolta teoria sa privind dictatura proletariatului, prin care 
a înţeles un regim politic în care autoritatea centralizată era exercitată de către agenţiile 
administrative ale partidului-stat. Imboldul iniţial către democraţie, începând cu păturile de 
jos şi autoîmputernicirea maselor, a fost înlocuit cu accentul pus pe reconstruirea maşinăriei 
de stat, care, potrivit lui Lenin, era indispensabilă pentru apărarea revoluţiei şi urmărirea 
scopurilor sale principale. Într-adevăr, Lenin a văzut acest lucru ca pe o etapă temporară şi 
nu s-a resemnat niciodată cu ideea că revoluţia rusă ar fi nu doar prima, ci şi singura revoluţie 
proletară în deceniile ce urmau. 

Restaurarea prerogativelor statului a fost pentru Lenin un „rău necesar”. Astfel, el a 
încercat să justifice noţiunea de dictatură proletară prin definirea acesteia ca fiind dictatura 
majorităţii populaţiei (inclusiv a ţărănimii sărace) - prin urmare, nu era tocmai o dictatură. 
În formă, spunea Lenin, aceasta era dictatură, dar în esenţă, deoarece reprezenta interesele şi 
aspiraţiile majorităţii populaţiei, aceasta era adevărata democraţie. 

Mai târziu, Stalin avea să transforme absolut toate caracteristicile conceptului lui Lenin 
privind dictatura proletariatului într-o dogmă, pentru a-şi justifica regimul extrem de represiv 
şi terorist. Acest lucru a fost posibil deoarece conceptul leninist privind dictatura proletariatului 
arăta disprețul pe care îl avea pentru statul de drept: „Dictatura revoluţionară a proletariatului”, 
scria Lenin în 1918, „este puterea câştigată şi menţinută a proletariatului împotriva burgheziei, 
putere nerestricţionată de nicio lege”>. Lenin însă era convins că aceste măsuri excepţionale 
temporare, inclusiv persecuția disidentilor şi interzicerea tuturor partidelor politice, cu excepţia 
celui bolşevic, erau necesare pentru supraviețuirea revoluţiei in Rusia. Pe termen lung totuşi, 
el spera că revoluţia va triumfa în Occident şi ar fi devenit posibilă o anumită relaxare politică 
şi economică. Noua sa politică economică (NEP), iniţiată în 1921, a arătat disponibilitatea lui 
Lenin de a abandona viziunea economică utopică iniţială şi de a permite o economie mixtă 
(cu semnificative elemente ale pieţei în plus faţă de controlul statului asupra industriei, 
comerţului extern şi băncilor). Ultimul efort al lui Lenin, care a coincis şi cu deteriorarea 

dramatică a sănătăţii sale, a fost de a se opune despotismului in creştere al lui Stalin. in 
ultimele sale scrieri, Lenin a cerut ca Stalin sa fie inlocuit din pozitia de secretar general, dar 
porunca sa nu a fost luată în seamă de către elita bolşevică. Stalin controla deja aparatul 
partidului-stat şi era văzut ca fiind cel mai fidel discipol al lui Lenin. 

După moartea lui Lenin a avut loc o luptă dură între liderii bolşevici. În cele din urmă, 
în 1929, Stalin a triumfat peste adversarii săi şi a iniţiat o revoluţie de sus, creând un partid 
postleninist, stalinist şi o tiranie extrem de centralizată, bazată pe ideologie. Totuşi, fundamentul 
regimului stalinist a fost clădit de Lenin. Într-adevăr, Stalin nu a creat instituţii noi şi nici nu 
a adăugat leninismului vreun capitol semnificativ. El a dus până la extremă logica intoleranta a 
leninismului şi a transformat U.R.S.S.-ul într-un stat polițienesc. Partidul comunist a fost 
transformat dintr-o elită revoluţionară într-o castă birocratică, al cărei unic scop era de a păstra 
şi de a spori puterea liderului şi privilegiile sale. Treptat, dictatura proletariatului a devenit 
un slogan sec ce legitima domnia absolută a lui Stalin şi represiunile poliţiei secrete împotriva 
populaţiei. Invocand lupta lui Lenin împotriva fractionalismului, Stalin a distrus complet orice 
practică democratică din cadrul partidului, persecutându-i vicios pe toţi adversarii (reali sau 
imaginari), şi a impus o dictatură monolitică bazată pe epurări permanente şi teroare în masă. 
În absenţa fizică a liderului luminos încarnând puterea absolută a partidului - Lenin -, 
„comunitatea imaginată a discipolilor leninisti”! a trebuit să se reinventeze prin ancorarea 
charismei lor în scrierile părinţilor fondatori. Tradiţia inventată a marxism-leninismului a fost 
ulterior inoculată în rândurile partidului ca un mijloc de stabilizare a identităţii normative a 
partidului. „Revenirea la leninism” a devenit o importantă temă a opoziţiei antistaliniste, în 
special în rândurile susținătorilor lui Troțki. Mai târziu, după moartea lui Stalin în 1953, 
Nikita Hruşciov proclama restaurarea normelor leniniste în viata de partid şi denunța „cultul 
personalităţii” lui Stalin (adică adoratia cvasireligioasă a liderului suprem) ca fiind nonleni- 
nist. În anii ’80, Mihail Gorbaciov a aprofundat criticile lui Hruşciov referitoare la stalinism 
şi a căutat să insufle pluralism în cadrul instituţiilor sovietice. În eforturile sale de democrati- 
zare, Gorbaciov a mers dincolo de logica leninistă şi a abandonat atât conceptul dictaturii 
proletariatului, cât şi monopolizarea puterii de către partid. 

În 1919, Lenin a creat Internaționala a III-a - Cominternul. Înainte, denuntase Internatio- 
nala a Il-a pentru că şi-ar fi pierdut fervoarea revoluţionară şi ar fi fost complice cu parlamentele 
şi guvernele burgheze. Cominternul a consacrat rolul central şi hegemonic al Moscovei în 
comunismul mondial. Pentru ca un partid să fie acceptat în Comintern trebuia să adere fără 
rezerve la 21 de condiţii, incluzând subordonarea completă la dictatul sovietic. Lenin a creat 
Cominternul ca un instrument pentru extinderea revoluţiei şi scoaterea Rusiei Sovietice din 
„încercuirea imperialistă”. Mai târziu, Stalin l-a transformat într-un instrument al politicii 
externe sovietice şi, în consecinţă, al imperialismului rusesc. Cominternul a fost desfiinţat în 
1943, dar partidele comuniste au continuat să urmeze fidel linia sovietică. După al Doilea 
Război Mondial, partidele leniniste au venit la putere în Europa Est-Centrală, China, Coreea 
de Nord şi Vietnamul de Nord (în plus, un regim de tip sovietic exista în Mongolia din anii '20). 
Mai târziu, în 1960, Fidel Castro a adoptat public leninismul şi a proclamat caracterul 
comunist al revoluţiei cubaneze. În toate aceste cazuri, comunismul a reprezentat suma tehni- 
cilor (tacticilor) politice şi ideologice utilizate de partidele revoluţionare pentru a întemeia şi 
consolida regimuri dictatoriale monopolizatoare. Istoricul Martin Malia a denumit corect 
sistemele comuniste ca fiind ideocratii partocratice?. Unica pretenţie de legitimitate a acestora 

deriva din credinta-structura organizată, împărtăşită de elite şi inoculată maselor, potrivit 
căreia Partidul era unicul beneficiar al accesului direct la adevărul istoric. 

Lenin a modificat marxismul în sensul că a atribuit rolul revoluţionar mai degrabă partidului 
de avangardă decât clasei proletare ; el a considerat posibilă izbucnirea revoluţiei într-o ţară 
mai puţin dezvoltată decât în cele dezvoltate (Rusia, nu Europa de Vest) şi a făcut din dictatura 
proletariatului nucleul teoriei sale privind statul comunist. Pe scurt, datorită contribuţiei lui 
Lenin la rusificarea marxismului, leninismul a reprezentat o sinteză între valorile social-demo- 
cratice din Occident şi tradiţiile ruseşti ale violenţei revoluţionare. Lev Troțki (născut Bronstein) 
a fost un alt revoluţionar rus important, care s-a opus iniţial propensiunilor dictatoriale ale lui 
Lenin. În timpul revoluţiei din octombrie 1917, Troțki a devenit cel mai apropiat asociat politic 
al lui Lenin şi a devenit primul ministru bolşevic (comisar al poporului) al Apărării şi 
Afacerilor Externe. Mai târziu, după moartea lui Lenin, a luat apărarea leninismului revolu- 
tionar în fata lui Stalin. Troțki l-a acuzat pe Stalin că a abandonat proletariatul international 
prin accentul pus pe construirea socialismului în Uniunea Sovietică şi prin distrugerea oricărei 
forme de democraţie în partidul leninist. Mai putin înzestrat teoretic decât Lenin sau Troțki, 
Stalin a codificat şi ultrasimplificat leninismul, acomodându-l la nevoile şi aşteptările biro- 
cratiei de mijloc din partid. În locul unei doctrine revoluţionare, leninismul lui Stalin a fost 
doar un instrument pentru legitimarea exercitării puterii de către birocraţia partidului. Mao 
Zedong a fost un lider comunist chinez care a adaptat cele mai importante principii ale 
leninismului la condiţiile din China. Recunoscând anvergura limitată a proletariatului chinez, 
Mao a dezvoltat teoria lui Lenin privind dictatura revoluţionară a proletariatului şi ţărănimii şi 
i-a adus pe comuniştii chinezi la putere in 1949. Mao l-a criticat pe Hruşciov pentru că a 
renunţat la câteva dintre principiile fundamentale ale stalinismului, inclusiv la ideea continuării 
şi intensificării luptei de clasă în condiţiile dictaturii proletariatului. Elitele revoluţionare din 
Lumea a Treia s-au identificat cu antiimperialismul şi anticapitalismul radical ale lui Mao şi, 
de asemenea, cu teoria războiului de gherilă în mediul rural. 

Marx proclama comunismul ca fiind rezolvarea adevărată a conflictului dintre om şi natură 
şi dintre om şi om: „Comunismul este enigma rezolvată a istoriei şi este conştient că reprezintă 
soluţia”!. Explicaţia pentru destinul exemplar şi consecinţele doctrinei sale depinde de câţiva 
factori esenţiali : viziunea adepților săi - elita superioară al cărei obiectiv utopic consacră cele 
mai barbare metode ; negarea dreptului la viaţă pentru cei definiti ca „paraziți degenerati şi 
animale de pradă” - dezumanizarea deliberată a duşmanilor/victimelor statului; şi ceea ce 
istoricul francez Alain Besançon recunostea ca fiind perversitate ideologică în centrul gândirii 
totalitariste : falsificarea ideii binelui (la falsification du bien). Comunismul a încercat să 
cuprindă şi să filtreze prin prisma matricei sale ideologice tot ce avea potenţial pentru discursul 
public. Acesta încerca să controleze şi să medieze orice naraţiune prin care se autodefinea. El 
a creat un „nou tip de hegemonie culturală”, care avea ca scop efectuarea „unei «revoluţii 
antropologice», prin utilizarea unei politici ritualice şi transformatoare”. Reformele lui Mihail 
Gorbaciov (cunoscute ca glasnost şi perestroika) vizau rationalizarea sistemului sovietic, injec- 
tarea de noi energii în instituţiile leniniste, eficientizarea economiei, condamnarea atrocităților 
staliniste şi restabilirea entuziasmului ideologic bolşevic original. De fapt, el a continuat 
experienţele anterioare menite să umanizeze socialismul (Revoluţia Ungară, Primăvara de la 

Praga, revizionismul marxist din Polonia şi Iugoslavia). Revolutiile din 1989 au demonstrat 
că comunismul şi-a epuizat puterea de atracţie, ceea ce a dus la prăbuşirea regimurilor leniniste 
în Europa de Est şi Centrală. În decembrie 1991, U.R.S.S. s-a destrămat. 

Căderea comunismului în Europa a generat spaţiu pentru mitologiile politice alternative, 
care au determinat proliferarea a ceea ce eu numesc fantasmele salvării : surogate ideologice 
a căror principală funcţie era de a unifica discursul public şi de a oferi cetăţenilor o sursă de 
identitate uşor de recunoscut, ca parte a unei comunităţi etnice (sau politice) vag definite. 
Filosoful polonez Leszek Kotakowski a descris perfect natura seducţiei marxismului, cât şi 
amara dezamăgire provocată de aplicaţiile sale practice: „Autodivinizarea omenirii, căreia 
marxismul i-a dat expresie filosofică, a sfârşit în acelaşi mod ca şi toate tentativele de acest 
gen, fie ele individuale sau colective : ea s-a dezvăluit ca fiind un aspect caraghios de robie 
umană”!. Experimentul comunist, oriunde a fost testat, a însemnat încercarea de a forța cursul 
istoriei, întemeiată pe o religie seculară cu pretenţii de salvare, de izbăvire, aici şi acum. 
Acesta a fost sensul a ceea ce altminteri poate părea o imensă absurditate, o rătăcire nesăbuită, 
o demenţială aventură politică : construirea unui organism politic social perfect controlat, în 
care individul nu este altceva decât, vorba lui Arthur Koestler, o „ficţiune gramaticală”?. Din 
nefericire, lecţiile istoriei nu îi conving pe cei care continuă să cultive resentimentul social şi 
să aştepte extatic venirea Mileniului marxist. 

Comunismul a mizat întotdeauna pe orbire etică. Ori, mai exact spus, atuul său a fost, în 
plan psihologic, disponibilitatea umană pentru autosugestie. Emascularea fibrei morale din 
individ, nimicirea a ceea ce poetul polonez Aleksander Wat numea omul interior, devotamentul 
pentru o idee presupus măreaţă au fost substratul pervers al iluziei comuniste”. Nu există o 
grandoare istorică a comunismului, orice ar fi afirmat iluminatul dialectician leninist Georg 
Lukacs, tot aşa cum, orice ar fi scris într-un moment de întunecare a raţiunii Martin Heidegger, 
nu există o grandoare istorică a nazismului. Camerele de gazare şi Gulagul nu au nimic 
grandios în ele: sunt expresia demonismului absolut. 

Costurile umane ale utopiei impuse de comunişti sunt înspăimântătoare. Biografia lui Mao, 
apărută în 2004, începe cu următoarele cuvinte : „Mao Zedong, care timp de decenii a deţinut 
puterea absolută asupra unui sfert din populaţia lumii, a fost responsabil pentru mai mult de 
70 de milioane de morţi în timp de pace, mai mult decât orice alt lider în secolul XX”*. Cum 
a fost posibilă această prăbuşire într-o barbarie fără limite ? Cum mai poate cineva să conteste 
legitimitatea condamnării comunismului ? După cum am putut vedea şi în cazul României, 
acest lucru este încă posibil şi tocmai de aceea trebuie mereu reamintite lecţiile însânge- 
ratului secol al ideologiilor radical-revoluţionare. Trebuie să ne opunem uitării. Crimele 
fascismului şi ale comunismului, inspirate de pseudoratiuni ideologice, au fost expresia unei 
înjosiri fără precedent a condiţiei umane. Lagărele de concentrare, Kolima şi Auschwitz, 
experimentele diabolice gen Piteşti nu au avut loc întâmplător. Au fost planificate de indivizi 
în carne şi oase, convinşi că servesc o cauză eroică. 

Pretinzând că realizează Raiul pe pământ, voindu-se o doctrină a salvării (o soteriologie), 
o paradigmă redemptivă, comunismul, acest mesianism secularizat, axiofob, noofob şi mnemo- 
fob, a sacrificat milioane de vieţi omeneşti pe altarul unei utopii perverse. Dar costurile utopiei 
privesc şi distrugerea, vătămarea destinelor, deportările, îndoctrinarea imbecilizantă, anihilarea 

statului de drept, a economiei de piaţă, acţiunile sistematice de obliterare, confiscare şi 
desfigurare a memoriei, suprimarea persoanei morale şi a persoanei juridice. Utopia s-a numit 
Kolima, Magadan, Norilsk, Karaganda, Katin, Canalul Dunăre - Marea Neagră, Pitesti, 
Sighet, Aiud, Râmnicu Sărat, Gherla, tot atâtea staţii ale fenomenului genocidar în secolul XX. 
Aceste lucruri trebuie repetate mereu, informaţiile trebuie diseminate, analizele trebuie adân- 
cite, documentele trebuie publicate, pentru a ţine piept ofensivelor celor care, convinşi că 
anticomunismul este o iluzie, ar dori să testeze din nou „ipoteza comunistă”. 

INTRODUCERE 


Paul Hollander 


Caracteristicile represiunii în statele comuniste” 


This synthesis on repression in communist regimes opens with a presentation of the historical sources 
that can be used in this particular field of research. In order to clearly point out the specificity of 
communism, a parallel is made with Nazism. What particularly raises questions is the selective way 
in which the public opinion, politicians and intellectuals chose to incriminate and to make public 
only certain mass crimes over others, the crimes of the communist regimes remaining mostly unknown. 
An important part of the study is dedicated to describing the characteristics of the repression. The 
repressive character of communist states can be explained by a combination of universal and historically 
specific factors. An important factor is the longstanding human disposition to dehumanize, demonize 
and mistreat the others (those defined as outsiders, strangers, and enemies for a wide variety of 
reasons). The scale of the repression is another important aspect stressed out by the author, along 
with the control over the population movements and the economic implications of the phenomenon. 


Keywords: repression, communism, memory, enemy, dehumanize, mass murder, Nazism 


* Acest studiu a fost scris ca „Introducere” la volumul From the Gulag to the Killing Fields. Personal 
Accounts of Political Violence and Repression in Communist States, editat de Paul Hollander (ISI Books, 
Wilmington, 2006, pp. XV-LXXVIII) şi este publicat în Anuarul I.I.C.C.M.E.R. în traducere, cu 
aprobarea ISI Books. (n. coord.) 


I. Obiective si criterii de selectare a surselor 


Violenţa politică şi represiunea produse de către sistemele comuniste în secolul XX au rămas 
în istoria umanităţii ca unele dintre fenomenele cele mai distructive şi cu cele mai multe 
consecinţe cunoscute vreodată!. Cu toate acestea, comunismul a rămas un fenomen politic 
mai puţin cunoscut în comparaţie cu istoria Holocaustului, celălalt capitol sângeros al istoriei 
noastre recente, cât şi al istoriei în ansamblul ei. Căderea comunismului sovietic nu a schimbat 
în mod decisiv această stare de fapt. 

Arthur Waldron scria : 


Secolul XX a fost remarcabil nu numai prin prisma numărului şi a gravitatii atrocităților la care 
a fost martor, dar şi pentru paşii lenți care au fost făcuţi către recunoaşterea acestor evenimente 
groaznice şi cu atât mai puţin către condamnarea lor. Dintre toate aceste fapte atroce, care au 
început cu crimele comise de Lenin şi Stalin [...] şi au continuat cu Holocaustul nazist şi cu 
masacrarea populaţiei în China şi Cambodgia, doar crimele naziste sunt în mod general recunoscute 
şi cu adevărat discutate”. 


Dacă istoria Holocaustului a reuşit să genereze o întreagă literatură de profil (precum şi 
documentaţie fotografică, dovezi fizice, memoriale şi muzee) şi a rămas o sursă necontenită 
de dezbatere, cercetare, frământări interioare şi morale, atrocitățile comise în Uniunea Sovietică 


1. Nu este niciun mister ce au avut sau au în comun aceste state. „Comunist” nu este folosit într-un sens 
teoretic, marxist, de exemplu, nivelul cel mai înalt al dezvoltării (precedat de socialism) în care statul 
dispare. Mă refer mai degrabă la statele comuniste care au în comun următoarele aspecte: 1) o 
legitimitate oficială construită pe versiunea marxism-leninismului interpretat de către liderul aflat la 
putere ; 2) conducerea asigurată de către un singur partid, de obicei numit „comunist” ; 3) controlul 
statului asupra economiei şi presei ; 4) o poliţie puternică şi numeroasă, preocupată de „crima politică” 
şi indispensabilă în menţinerea sistemului la putere. Multe dintre aceste state au fost modelate de către 
Uniunea Sovietică şi au fost aliatele ei pe toată perioada existenţei lor, excepţie făcând câteva cazuri. 
Majoritatea au fost totalitariste pentru lungi perioade de timp. Uniunea Sovietică a încetat treptat să 
mai fie totalitaristă după moartea lui Stalin; acelaşi proces a avut loc şi în China după moartea lui 
Mao; câteva state-satelit ale Uniunii Sovietice (Ungaria şi Polonia) au încetat să mai fie totalitariste în 
anii '70 şi '80. Nicaragua Sandinista nu a fost niciodată totalitaristă. Diferenţa dintre sistemul totalitar 
şi cel autoritarist constă în faptul că primul nu tolerează niciun tip de formă socială sau grup, caută să 
politizeze orice instituţie şi relaţie şi să desființeze distincţia dintre public şi privat; aceste sisteme au 
pretenţia de a fi conduse de către un partid şi conducător infailibile (întărite de un cult) şi aplică 
represiunea nu numai asupra celor consideraţi opozanți, dar şi asupra celor suspectaţi că ar putea să 
formeze o oarecare opoziţie ; istoric, ele au încercat să creeze omul nou socialist sau comunist. 

2. În septembrie 2000, într-un amfiteatru cu peste 300 de studenţi (Universitatea Massachusetts, Amherst, 
campusul unde am predat), am întrebat câţi dintre ei studiaseră în timpul liceului problematica represiunii 
din statele comuniste. Niciunul nu a ridicat mâna. De asemenea, i-am întrebat dacă auziseră despre 
Gulag. Numai patru dintre ei auziseră. Fără îndoială, această situaţie poate fi regăsită şi in alte 
campusuri de la alte colegii din ţară. Mai mult, nivelul de informaţie este acelaşi şi în cazul altor 
segmente de populaţie. 

3. Arthur Waldron, „Mao lives”, in Comentary, octombrie 2005, p. 31. 

în timpul lui (si după) Stalin au generat un interes mai scăzut!. Şi nu pentru că informaţiile 
nu ar fi fost disponibile’. În paranteză fie spus, o dovadă în plus este şi cvasiabsenta recen- 
ziilor la lucrarea lui Aleksandr Iakolev, Un secol de violență în Rusia Sovietică (A Century 
of Violence in Soviet Russia), publicată în 2002, în care autorul atrăgea atenţia asupra repre- 
siunii sovietice). 

Şi mai puţine lucruri sunt însă cunoscute despre represiunea din celelalte state comuniste 
(poate cu excepţia Cambodgiei sub Pol Pot), pentru care nu există cercetări sociale sau studii 
istorice occidentale care să reziste. Este dificil de trecut cu vederea concluzia, amintită recent 
de un autor: „comunismul [...] este cea mai ucigătoare fantezie din istoria omului, pe care 
nici americanii, în ciuda eforturilor noastre de a lupta împotriva acestei realităţi, nu au reuşit 
încă să o inteleagi”?. Pentru diferite motive, şi în fosta Uniune Sovietică a existat o reţinere 
faţă de confruntarea cu trecutul“. 

Există numeroase modalităţi de abordare a subiectului. Putem face apel la statisticile refe- 
ritoare la numărul celor ucişi, deţinuţi, deportaţi sau torturați în statele comuniste. De ase- 
menea, politicile oficiale şi declaraţiile privind lupta împotriva „duşmanilor” din fostele state 
comuniste pot fi documentate pe larg. Materialele de arhivă, în măsura în care sunt disponi- 
bile, pot constitui surse inepuizabile de informaţii. 

Cu toate acestea, am ales să cercetăm problematica represiunii raportându-ne la memoriile 
victimelor care au supravieţuit represiunii”. Mai multe motive au condus la o astfel de abordare. 


1. Puține astfel de muzee se regăsesc în fostele state comuniste. O încercare a fost făcută de către un grup 
de cetăţeni în Rusia, care au încercat să păstreze o fostă închisoare („Perm 36”) sub forma unui muzeu. 
În articolul care vorbeşte despre cele spuse mai sus se scrie: „efectiv nu există fotografii sau filme 
despre sistemul concentrationar din Rusia” (Alessandra Stantley, „Lest Russians Forget, a Museum of 
The Gulag”, în The New York Times, 29 octombrie 1997). Anne Applebaum a observat şi ea că „Rusia 
nu are un muzeu national dedicat istoriei represiunii” (Anne Applebaum, Gulag. A History, Doubleday, 
New York, 2003, p. 568). Ungaria are un astfel de muzeu la Recsk, un fost lagăr. De asemenea, s-a 
deschis de curând la Budapesta „Casa terorii”, un muzeu dedicat atrocitatilor comuniste şi naziste. 

2. Pentru o analiză a acestor discrepanțe, vezi Paul Hollander „Soviet Terror, American Amnesia”, în 

National Review, 2 mai 1994, şi, de acelaşi autor, „Comparative Moral Reassessments of Nazism and 
Communism”, in Partisan Review, toamna 1995. Vezi şi Alain-Benoist „Nazism and Communism: Evil 
Twins?”, in Telos, vara 1998. Pentru o cercetare aprofundată, vezi Anne Applebaum, „A death of 
Feeling”, în New Criterion, octombrie 1996. Vezi şi Oskar Gruenwald, „The Other Holocaust: Twentieth 
Century Communist Genocide”, în Journal of Interdisciplinary Studies, 2000, vol. XII, nr. 1-2. 
Trei autori au avut cele mai importante şi memorabile contribuţii pentru înlăturarea ignorantei privind 
represiunea sovietică. Pe lângă Soljenitin şi capodopera sa Arhipelagul Gulag (New York, 1978), Robert 
Conquest este un alt autor care şi-a dedicat o mare parte din viaţă pentru cercetarea acestor lucruri. 
Recenta publicaţie a Annei Applebaum, Gulag - o enciclopedie şi o lucrare originală despre acest 
subiect - este una dintre pietrele de temelie ale cercetării, reuşind să aducă o perspectivă nouă asupra 
subiectului. Vezi şi Galina M. Ivanova, Labor Camp Socialism : The Gulag in the Soviet Totalitarian 
System, M.E. Sharpe Inc, Armonk, NY, 2000. De interes este şi lucrarea Veronicăi Garros, Intimacy 
and Terror: Soviet Diaries of the 1930s, New Pr., New York, 1995. Vezi şi O.V. Khlevniuk, The 
History of the Gulag : From Collectivization to the Great Terror, Yale University Press, New Haven, 
CT, 2004. 

3. Jonathan Rauch, „The Forgetten Millions”, în Atlantic Monthly, decembrie 2003, p. 28. 

4. Ca exemplu, vezi Steven Lee Myers, „As Its Past Is Exhumed, Russia Turns Away”, in The New York 
Times, 22 octombrie 2002. Anne Applebaum nota: „Şi mai importantă decât lipsa monumentelor [...] 
este lipsa constiintei publicului” (Applebaum, Gulag, p. 568). 

5. Pentru un demers asemănător, vezi Lawrence L. Langer (ed.), Art from Ashes : A Holocaust Anthology, 
Oxford University Press, New York, 1995. Vezi si Donald T. Critchlow si Agnieska Critchlow (ed.), 
The Enemies of the State: Personal Stories of the Gulag, Ivan R. Dee, Chicago, 2002 - o cercetare 
mai limitată, însă informativă datorită celor zece poveşti pe care le conţine. 

in primul rând, relatările personale sunt uşor accesibile (şi au fost de mult timp) ; în al doilea 
rând, constituie nu doar o importantă sursă documentară, ci fac şi dovada unei calităţi literare 
deosebite. În al treilea rând, experienţele personale şi particularitatile persecuțiilor ajută la o 
mai bună înţelegere a urmărilor pe care aceste evenimente le-au avut. Experiențele victimelor, 
atunci când sunt concludente şi elocvente, tind să ofere o viziune mult mai clară asupra 
lucrurilor decât analizele de tip cantitativ şi studiile academice - chiar dacă şi cele din urmă 
sunt vitale pentru o înţelegere şi o analiză cât mai aprofundată asupra fenomenului. 

Memorialistica selectată descrie tipuri diferite de experienţe, precum arestul, interogato- 
riul, procesele, transportul la locul de detenţie, forme de tortură fizică, viaţa în închisoare şi 
lagăr, munca forţată, circumstanţe ale decesului. Prin aceste experienţe urmărim să conturăm 
profilul social, psihologic şi demografic atât al victimelor, cât şi al factorilor de decizie. 
Memoriile ajută cititorul să-şi formeze o imagine realistă asupra dimensiunii şi consecinţelor 
umane ale represiunii politice din sistemele comuniste. Ele reuşesc să creeze o conexiune între 
cititor şi autor prin redarea unor ipostaze din cadrul concentrationar, precum nedreptatea, 
moartea, speranţa, solidaritatea sau relaţia dintre victimă şi călăul ei. 

Prin tipurile de represiune prezentate, demersul nostru nu oferă o interpretare exhaustivă 
a fenomenului. Faptul că am selectat fragmente din memorii nu poate fi un substitut pentru 
citirea întregii lucrări de care aparţin; pe de altă parte, acei puţini cititori care doresc să 
aprofundeze subiectul vor citi literatura existentă. Limitarea colecţiei de surse din lucrarea 
From Gulag to the Killing Fields la un singur volum, chiar dacă bogat în surse, a fost un 
compromis, însă unul necesar; acest tip de materiale se poate constitui în sursă pentru 
numeroase volume de profil, de altfel necesare pentru studierea acestui fenomen. 

Mai exact, selecţia are ca obiective : 


1) să pună la dispoziţia atât a publicului larg, cât şi a cercetătorilor din domeniul istoriei 
comparate o serie importantă de experienţe şi modalităţi de persecuție politică în statele 
comuniste. Până în acest moment nu avem la dispoziţie o astfel de colecţie sau culegere 
de documente ; 

2) să reunească într-un singur volum informaţii personale (autobiografice) şi istorice, dar şi 
informaţii cu caracter ştiinţific (aşa cum sunt cele expuse în această „Introducere”) cu 
privire la aceste evenimente, la politici şi la instituţiile create pentru a le îndeplini ; 

3) să reducă discrepanta dintre informatie şi analiză, care apare, de regulă, între violenţa 
politică săvârşită de către regimurile nazist şi comunist, şi să facă astfel posibilă o com- 
paratie între ele, necesară pentru o mai bună înţelegere a celor două fenomene de violenţă 
politică ale secolului nostru? ; 


1. „...faptele îşi pierd puterea asupra simţurilor şi emoţiilor noastre dacă nu sunt prezentate într-o manieră 
coerentă şi artistică” — John Garrard, „Gulag Literature”, in Problems of communism, noiembrie-de- 
cembrie 1982, p. 77. 

2. Printre autorii care au comparat politicile naziste şi comuniste de exterminare se numără I.L. Horowitz, 
Taking lives : Genocide and State Power, Transaction Publishers, New Brunswick, NJ, 1997; T. Des 
Pres, The Survivor : An Anatomy of Life in Death Camps, Oxford University Press, New York, 1976; 
R.J. Rummel, Death by Government, Transaction Publishers, New Brunswick, NJ, 1994; Tzvetan 
Todorov, Facing the Extreme Moral Life in the Concentration Camps, Holt Paperbacks, New York, 
1996 ; Ian Kershaw şi Moshe Lewin (eds.), Stalinism and Nazism, Harvard Univeristy Press, Cambridge, 
MAS, 1998. Eric D. Weitz, A Century of Genocide, Princeton, 2003, compara genocidurile nazist, 
sovietic, cambodgian şi sârb. Eseuri comparative pe tema genocidului pot fi găsite in Robert Gellately 
şi Ben Kiernan (eds.), The Specter of Genocide, Yale University Press, Cambridge şi New York, 2003. 

4) 


5) 


să stimuleze cercetarea cu privire la violenta politică specifică diferitelor sisteme comu- 
niste, in cele care au dispărut sau cele in care există şi astăzi - un demers foarte greu de 
asumat, în condiţiile în care identificăm cu greu vreun cercetător american specializat în 
domeniul violenţei politice practicate de către regimurile comuniste, fie că vorbim despre 
un studiu comparativ sau despre unul concentrat pe analizarea unui anumit sistem comu- 
nist. Robert Conquest este o excepţie ; dovadă sunt studiile sale de pionierat despre violenţa 
politică din Uniunea Sovietică, precum Marea teroare (The Great Terror), Deportarea 
sovietică a naționalităților (The Soviet Deportation of Nationalities), Kolima: Lagărele 
morţii din Artica (Kolyma : Artic Death Camps), Recolta durerii (The Harvest of Sorrow). 
Anne Applebaum s-a alăturat de curând acestor eforturi de cercetare ; 

să onoreze memoria zecilor de milioane de oameni care, în diferite zone ale lumii, au 
suferit şi au pierit în secolul trecut ca urmare atât a practicilor intenţionate, cât şi a celor 
neintentionate folosite în slujba puterii şi a utopiei politice invocate de către sistemul politic 
comunist. După cum afirmă Martin Malia, „în aceste vremuri când cercetarea istorică se 
transformă din ce în ce mai mult într-o acţiune retrospectivă afirmativă, doar pentru a 
împlini o datorie morală faţă de cei persecutați în trecut”, ar trebui să dăm dovadă de 
compasiune faţă de victime!. 


Dar dintre toate motivele evocate mai sus, dorinţa de a umple un gol - atât moral, cât şi 


informational - este cea mai stringentă. Constiinta occidentală despre ceea ce a însemnat 
represiunea în statele comuniste rămâne una precară, chiar şi în perioada postcomunistă, când 
informaţii noi au devenit accesibile. Informaţii erau disponibile chiar şi înainte de prăbuşirea 
comunismului sovietic, însă ele au atras prea puţin atenţia publicului, fără a reuşi să deschidă 
calea spre o reflecţie privind importanţa morală, istorică şi politică a acestor lucruri’. 


Tratând subiectul crimelor în masă din timpul regimurilor comuniste comparativ cu cele 


din timpul Holocaustului nu trebuie să se pună în umbră unicitatea celor din urmă. Cu toate 
acestea, când aproape o sută de milioane de oameni au fost omorâţi pentru atingerea unor 
deziderate politice, depăşindu-se orice limită a violenţei politice, comparatia cu alte atrocități 
de acest gen devină viabilă?. 


O interpretare unică a încarcerărilor din timpul nazismului şi comunismului este oferită de Margarete 
Buber-Neuman, Under Two Dictators, trad. de Edward Fitzgerald, Londra, 1949. Vezi şi Barbara Harff 
şi Ted Robert Gurr, „Towards Empirical Theory of Genocides and Politicides : Identification and 
Measurement of Cases since 1945”, in International Studies Quarterly, 32, 1988. Vezi si Samule Totten 
şi Steven L. Jacobs (eds.), Pioneers of Genocide Studies, Transaction Publishers, New Brunswick, 
NJ, 2002. 

in Stéphane Courtois, Nicolas Werth, Jean Louis Panne, Andrzej Paczkowski, Karel Bartosek, Jean- 
-Louis Margolin, The Black Book of Communism: Crimes, Terror, Repression, Harvard University 
Press, Cambridge, MA, 1999. Citată mai jos The Black Book. 

Aşa cum scria Stéphane Courtois: ,,Revelatia privind crimele comunismului provoacă puţină agitaţie. 
[...] De ce această linişte asurzitoare din partea lumii academice cu privire la catastrofa comunistă, 
care a atins vieţile a aproximativ o treime din omenire [...]?” (The Black Book, p. 17). Vezi, de 
asemenea, Doris Lessing, „The Strange Vase of Western Conscience”, în The Wind Blows Away Our 
Words, Vintage, New York, 1987. 

Potrivit lui R.J. Rummel, un academician american specializat în problematica comunismului, guver- 
nele comuniste au ucis în acest secol 95 de milioane de oameni. Dintre aceştia, ruşii au fost responsabili 
pentru moartea a 35 de milioane, iar China lui Mao pentru 45 de milioane. Aceste cifre exclud victimele 
foametei, excepţie făcând cele care au murit în timpul foametei din Ucraina (R.J. Rummel, „War isn’t 
this Century’s Biggest Killer”, în Wall Street Journal, 7 iulie 1996). Vezi şi R.J. Rummel, Lethal 

Lipsa de interes a Vestului faţă de represiunea politică comunistă poate fi explicată astfel. 
Aceste sisteme nu doar că au ascuns informaţii despre politicile lor şi despre propriile instituţii 
de represiune, dar uneori chiar au încercat să dezinformeze şi să înşele opinia publică interna- 
țională cu privire la ele. Uniunea Sovietică, China, Nicaragua, Cuba şi Vietnam (posibil şi 
alte state comuniste) au creat instituţii penale speciale, care erau prezentate delegatiilor străine. 
În aceste unităţi speciale, deţinuţii (de regulă de drept comun) erau trataţi cu umanitate, 
autorităţile urmărind reabilitarea lor!. 

Un astfel de proiect a fost descris pe larg şi lăudat într-un volum realizat de către scriitorii 
sovietici (mai exact 34 dintre ei, printre care Maxim Gorki, Vera Inber, V. Kataev, Aleksei 
Tolstoi şi M. Zoşcenko). Proiectul viza construcţia canalului Belomor, clădit prin forţa de 
muncă umană, fără intervenţia utilajelor. Gorki în persoană „s-a plimbat prin lagărele de 
concentrare şi a admirat valoarea lor educativă”. A vizitat Belomor în compania lui Iagoda 
(liderul poliţiei politice) şi l-a felicitat pentru reuşitele educaţionale spectaculoase?. Amabel 
Williams-Ellis, autoarea introducerii ediţiei americane a cărţii despre Canalul Belomor, a numit-o 
„povestea iscusintei inginereşti... realizată de către zeci de mii de duşmani ai poporului, paziti de 
numai 37 de ofiţeri GRU. [...] Una dintre cele mai spectaculoase poveşti care au văzut lumina 
tiparului”?. 

În sprijinul acestei negări şi obnubilări oficiale a adevărului, cunoscutul Aleksei Stahanov, 
iniţial un „simplu” miner (al cărui nume a fost folosit pentru denumirea unei mişcări de masă 
menite să crească producţia din U.R.S.S.), a trimis o scrisoare publicaţiei socialiste britanice 


Politics : Soviet Genocide and Mass Murder since 1917, Transaction Publishers, New Brunswick, NJ, 
1996, p. xi. 

Tony Judt atribuie 20 de milioane de victime Uniunii Sovietice, 65 de milioane Chinei şi 6 milioane 
Cambodgiei, Coreei de Nord, Vietnamului şi Europei de Est (Tony Judt, „The Longest Road to Hell”, 
în The New York Times, 22 decembrie 1997). Robert Conquest estimează victimele regimului sovietic 
între 15 şi 20 de milioane (The Great Terror, pp. 523-535). Un articol din The New York Times atribuie 
54,7 milioane de victime Uniunii Sovietice in perioada 1917-1987 si 35,6 milioane Chinei in perioada 
1949-1987 (,,Genocide is Bad for the Economy”, 14 decembrie 1997). Roger Cohen a ridicat numărul 
la 8 milioane. Vezi articolul sau ,,1945’s Legacy”, in The New York Times ,,Week in Review”, 15 mai 
2005. in The Road to Terror, Cambridge Univesity Press, New Haven, 1999, J. Arch Getty si Olga 
Naumov concluzionează că sistemul sovietic a fost responsabilul direct pentru numai 2 milioane de 
„crime de exces” (pp. 591-592). Autorii vorbesc despre estimările lui Dimitri Volkogonov, care ar fi 
pomenit de un număr de 3,5 milioane de victime (p. 598), deşi Volkogonov scrisese că „totalul 
persoanelor care au căzut victime represiunii staliniste se situează între 19,5 şi 22 de milioane” (Victory 
and Tragedy : The Political Portrait of Stalin, ediţia maghiară, p. 413). Anne Applebaum, în Gulag, 
pp. 578-586, în timp ce înclina spre cele mai mari cifre, accentua dificultatea cu care se pot face 
estimări corecte chiar cu ajutorul arhivelor. 

1. Andre Gide considera că aceste instituţii sunt „unele dintre cele mai nobile şi mai de succes experimente 
din Uniunea Sovietică şi o mare realizare”. Mai târziu, era consternat să afle că „numai informatorii — 
aceia care îşi trădaseră colegii de celulă autorităţilor - aveau privilegiul de a trăi în acest model de 
stabiliment (Bolshevo)” (Richard Crossman [ed.], The God That Failed, Columbia University Press, 
New York, 1959, p. 166). Vezi si Jerzy Gliksman, Tell the West, Columbia University Press, New 
York, 1948, pp. 163-178, şi Paul Hollander, „Socialist Prisons and Imprisoned Minds”, în National 
Interest, iarna 1987. 

2. Simon Sebag Montefiore, Stalin : The Court of the Red Tsar, Knopf, Londra, 2003, pp. 48, 76. 

3. M. Gorki, L. Auerbach şi S.G. Firin (eds.), Belomor : An Account of the Construction of the New 
Canal Between the White Sea and the Baltic Sea, Gibson Pr., New York, 1935, p. vi. Pentru un studiu 
aprofundat al acestor lucrări sovietice, vezi Cynthia A. Ruder, Making History for Stalin : The Story 
of the Belomor Canal, Gainesville, FL, 1998. Pentru o perspectivă critică a acestor scrieri, vezi Dariusz 
Tolczyk, See No Evil : Literary Cover-Ups and Discoveries of the Soviet Concentration Camp Experience, 
Harvard University Press, New Haven, CT, 1999. 

Tribune în care îşi exprima indignarea şi respingea acuzaţiile neîntemeiate aduse sistemului 
penal sovietic şi trăsăturii lui dominante, munca forţată. Motivul indignării sale avea la bază 
primul studiu publicat pe această temă, Munca forțată în Uniunea Sovietică (Forced Labor in 
the Soviet Union, 1948), de către David J. Dallin şi Boris I. Nicolaevski. Stahanov (fie că a 
fost el autorul acestei scrisori sau altcineva) s-a adresat publicaţiei cu mândria proletară 
specifică propagandei sovietice a vremii: „Cu greu vă puteţi imagina ce indignare şi dezgust 
am simţit atunci când am citit poveştile acestea josnice şi absolut false despre ţara mea, în 
condiţiile în care nu am făcut decât să-mi pun viata în slujba acestei tari”. Autorii pe care îi 
denigra au „publicat o carte dezgustătoare, plină de tot felul de născociri monstruoase la adresa 
Uniunii Sovietice”!. 

Se pare că accesul restricţionat la informaţiile privind încălcările drepturilor omului din 
regimurile comuniste nu era o caracteristică numai a statelor comuniste. Victor Serge (fost 
comunist rus şi emigrant) a întâmpinat serioase dificultăţi în a-şi publica volumul de memorii 
în anii '40, deoarece acesta conţinea critici la adresa Uniunii Sovietice. În anii ’70, Shirley 
Hazzard relata că „embargoul impus de către sovietici asupra scrierilor lui Soljenitin a fost 
adoptat şi în mediul Naţiunilor Unite, care au oprit publicarea şi comercializarea Arhipelagului 
Gulag în librăriile din propriul sediu”?. 

Declaraţiile dezertorilor şi refugiaților despre represiunea sovietică şi sistemul concen- 
trationar au fost adesea puse sub semnul îndoielii de către susţinătorii occidentali ai ţărilor 
comuniste — şi uneori nu numai de către aceştia. Cazul cel mai cunoscut (deşi acum mai putin 
adus în discuţie) a fost cel al lui Viktor Kravcenko, un oficial al guvernului sovietic care a 
fugit în Statele Unite după cel de-al Doilea Război Mondial, unde a publicat două cărţi despre 
experienţa sa în Uniunea Sovietică. În una dintre aceste cărţi, Kravcenko oferea informaţii 
obţinute în timpul carierei sale ca director al mai multor întreprinderi industriale care îşi aveau 
sediul în apropierea unor lagăre de muncă, deţinuţii de aici fiind folosiţi ca principală mână 
de lucru. În Franţa, Kravcenko a fost ţinta unor atacuri virulente din partea comuniştilor 
locali şi a oficialilor sovietici. Mai mult, chiar societatea americană şi-a arătat disprețul fata 
de acest personaj, fapt demonstrat de opiniile exprimate de către unii dintre ziariştii şi inte- 
lectualii liberali?. 

În 1970, Noam Chomsky a respins cu fermitate orice fel de acuzaţie privind atrocitățile 
comuniste despre care vorbeau refugiații cambodgieni*. Mai mult decât atât, J. Arch Getty 
şi-a exprimat nemulţumirea cu privire la folosirea declaraţiilor dezertorilor ca sursă în cerce- 
tarea istorică. Recent, Nicholas Kristof, un corespondent al The New York Times, avertiza 


Scrisoarea lui a fost republicată ca anexă in Gustaw Herling-Grudzinski, A World Apart, p. 252. 

Shirlez Hazzard, „Gulag and the Men of Peace”, in The New York Times Book Review, 25 august 1974. 

3. În recenzia sa la cartea lui V. Kravcenko I Choose Freedom, Horrors of Bolshevism Inc., New Republic, 
6 mai 1946, Frederick L. Shuman îl numea pe acesta „un bolşevic renegat” şi „un josnic politician 
carierist”, iar cartea o numea „cea mai recentă picanterie din bucătăria Reidbaiters-ului”. În opoziţie, 
Malcolm Cowely „ataca mărturia şi caracterul lui Valter Krivitki”, un alt dezertor de la vârf (New York 
Review of Books, 1/14/1999, p. 48). 

4. Noam Chomsky şi Edward S. Herman, „Manipulation at fourth hand”, în Nation, 25 iunie 1977. În 
lucrarea After the Cataclysm, South End Press, Boston, 1979, aceiaşi autori îşi afirmau scepticismul, 
scriind despre aceste masacre că „dovezile sunt neînsemnate şi discutabile, iar opiniile variază într-un 
spectru destul de larg” (p. 290). 

5. J.A. Getty pretindea că „memoriile, zvonurile, romanele şi opiniile înflăcărate de mâna a doua apar- 

ţinând spionilor dezertori nerăbdători să cunoască stilul de viaţă occidental sunt recenzate în reviste 

academice, citate ca note de subsol şi recomandate absolvenţilor” („The Politics of Repression Re- 
visited”, în J. Arch Getty şi Roberta T. Manning [eds.], Stalinist Terror. New Perspectives, Cambridge 

University Press, New York, 1993, pp. 40-41). Cu ceva timp în urmă, Getty a devenit cunoscut pentru 

lagărele Coreei de Nord, care au reuşit să fugă din ţară in timpul foametei de la jumătatea 
anilor "90. 

În contrast cu aceste opinii, credibilitatea sau autenticitatea declaraţiilor date de către 
supraviețuitorii lagărelor de concentrare naziste? nu au fost aproape niciodată puse sub semnul 
întrebării şi nici nu s-a sugerat vreodată că declaraţiile victimelor discriminării rasiale (în 
această tara sau în oricare alta) trebuie privite sub rezerva caracterului lor subiectiv. 

Dată fiind diversitatea surselor şi lucrărilor care descriu represiunea comunistă, selectarea 
autorilor şi apoi a pasajelor redate aici s-a dovedit un demers extrem de dificil. Prin urmare, 
am luat în considerare următoarele aspecte : 


1) reprezentativitatea ; am intenţionat să pun in lumină scrieri aparţinând martorilor din cat 
mai multe state comuniste, preferabil din fiecare dintre acestea, pentru a demonstra că, 
deşi cazul de represiune sovietic a fost adesea evocat - graţie lucrărilor lui Aleksandr 
Soljeniţin -, acesta nu a fost singurul experiment de acest gen, ci a fost specific tuturor 
statelor comuniste, chiar dacă nu întotdeauna simultan ; 

2) am căutat să selectez lucrări care să pună în lumină diverse aspecte ale violenţei politice 
şi represiunii - de exemplu, modalităţile de arest, interogatoriile şi condiţiile de viata din 
închisori şi lagărele de muncă, precum şi extrase informative despre victime şi agresorii lor ; 

3) am ales lucrări care pun în lumină natura represiunii din diferite perioade şi asupra unor 
grupuri de victime şi zone mai puţin cunoscute (de exemplu, Albania, Coreea de Nord, 
România, Iugoslavia) ; 

4) au fost luate în considerare, de asemenea, identitatea şi reputaţia autorilor ; am considerat 
important să acord atenţie operelor unor autori dacă nu cunoscute, cel puţin familiare unei 
parti a publicului vestic. Cu toate acestea, a primat calitatea operelor, şi nu renumele lor. 


Urmărirea acestor mărturii se poate dovedi dificilă pentru o parte dintre cititori, pentru că 
ele sunt o dovadă că omul, printr-o capacitatea incomprehensibilă şi tulburătoare, poate să 
provoace durere şi suferinţă semenilor săi, adesea cu entuziasm, alteori din răzbunare, dar cel 
mai adesea impasibil şi indiferent. 

Subiectul propus oferă posibilitatea unei reinterpretări a conceptului de rău, acţiune bine- 
venită, deoarece, după cum scria Lance Morrows : 


În discursul politic iluminist, cuvântul „rău” a fost discreditat pentru o perioadă lungă de timp - 
şi încă mai este, într-o mare măsură, în ciuda evenimentelor din 11 septembrie. Cuvântul „rău” 
în percepţia unora încă mai are un iz de simplism superstitios şi atavic, caracteristic unei atitudini 
fundamentaliste. [...] Instinctul secular, educat, cosmopolit [...] tinde să evite cuvântul „rău” şi, 
ca un optimist şi o fiinţă a Iluminismului, abordează ororile lumii ca probleme individuale cărora 
le putem găsi o rezolvare... 


subestimarea victimelor epurărilor sovietice în cartea sa Origin of the Great Purge, Cambridge Uni- 
versity Press, New York, 1985. 

1. Vezi nota 1, p. 51, referitoare la Kristof. Interesul scăzut al occidentalilor cu privire la cazul represiunii 
din Coreea de Nord a fost ilustrat de către un fizician german : vezi James Brooke, „One German and 
His North Korea Conscience”, în The New York Times, 19 martie 2002. Un roman remarcabil apărut 
recent, căruia i s-a acordat puţină atenţie în mediul american, confirmă mărturiile refugiaților. Vezi 
Kang Chol-hwan şi Pierre Rigoluot, The Aquariums from Pyongyang : Ten Years in a North Korean 
Gulag, Basic Books, New York, 2001. 

2. Pentru exactitate, sunt câţiva negationisti ai Holocaustului (sau minimalişti), aşa cum este cazul lui 
David Irving, însă ei sunt consideraţi intruşi şi sunt ţinuţi în afara comunităţii academice şi a opiniei 
publice. 

3. Lance Morrow, Evil: An Investigation, Basic Books, New York, 2003, pp. 12-13, 16. 

Sperăm că informaţia va duce la o mai bună înţelegere a lucrurilor şi că are atributul de 
a influenţa atitudini şi comportamente politice. A căuta un sens chiar şi în cele mai oribile şi 
consternante evenimente şi atrocități se dovedeşte a fi un impuls uman adânc înrădăcinat : 
instinctiv, refuzăm să credem că astfel de evenimente au sens şi că ele ne oferă adevărate lecţii 
de viaţă. 


II. Problema echivalentei morale 


Spre deosebire de Germania nazistă, statele comuniste nu au urmărit exterminarea în mod 
premeditat, sistematic şi mecanic a unui anumit grup etnic sau clasă umană. Specifică regimu- 
rilor comuniste a fost comiterea în mod sistematic a unor abuzuri împotriva unor grupuri 
etnice considerate neloiale regimului. Dintre exemplele care susţin acest punct de vedere sunt 
politica dusă de către sovietici împotriva grupurilor etnice baltice şi caucaziene, precum şi 
împotriva germanilor de pe Volga, dar şi politica chinezilor în privinţa tibetanilor!. O altă 
caracteristică notabilă care diferenţiază cele două sisteme constă în faptul că, spre deosebire 
de regimul nazist, regimurile comuniste nu au urmat politica exterminării copiilor. 

Sistemele comuniste nu au identificat răul suprem într-un singur grup şi nici nu au făcut 
o fixatie obsesivă în ce-l priveşte în acelaşi mod in care a făcut-o regimul nazist, astfel încât 
să opteze pentru politica exterminării totale. Victimele sistemelor comuniste proveneau dintr-o 
largă varietate de grupuri ; nicio apartenenţă etnică, religioasă, socială, politică sau de ordin 
familial nu putea să asigure imunitatea. Aceasta era caracteristica distinctivă a politicii de 
persecuție în regimurile comuniste. Oricine putea fi catalogat ca „duşman” şi tratat în con- 
secinta, inclusiv foştii susţinători, funcţionari şi lideri ai regimului’. Acest lucru nu inseamna 
că persecutia era aleatorie, ci mai degrabă că „duşmanii” erau identificaţi pe baza unor criterii 
care au variat în funcţie de epocă şi de sistem. 

Din punct de vedere moral, între regimurile nazist şi comunist există şi o altă deosebire 
în privinţa eliminării grupurilor indezirabile. Teoretic, şi nu de puţine ori în practică, în statele 
comuniste era uneori posibil să scapi de încadrarea social-politică nepotrivită prin demonstrarea 
fidelității faţă de sistem; sub regimul nazist, categoriile rasial-etnice confereau membrilor 
grupului o condiţie imuabilă şi o sentinţă la moarte definitivă. 

Richard Pipes a rezumat diferenţele dintre cele două regimuri astfel : 


Ruşii au omorât chiar mai mulţi oameni decât germanii, şi-au omorât proprii cetăţeni, dar au 
făcut-o fără precizia mecanică şi calculul raţional de care au dat dovadă germanii, care „recoltau” 
păr uman şi plombe de aur. Nici nu s-au mândrit cu crimele lor. Nu am văzut nicio fotografie a 
atrocităților comise de către sovietici. [...] Germanii au făcut nenumărate fotografii cu ale lor’. 


1. Vezi Aleksandr M. Nekrich, The Punished Peoples, W.W. Norton and Company, New York, 1978, şi 
Robert Conquest, The Nations Killers : The Soviet Deportation of Nationalities, Londra, 1960. Pentru 
a afla mai multe despre deportări, vezi şi pagina 418 din S.S. Montefiore, Stalin, ed. cit. Pentru a investiga 
tratamentul aplicat de către chinezi tibetanilor, vezi colecţiile din Choedrak şi Gyatso retipărite aici. 

2. Michael Scammel a argumentat contrariul: „Categoriile arbitrare de «kulaci» şi «burghezi» nu 
permiteau redefinirea sau reeducarea în acelaşi fel în care evreii erau văzuţi de către nazişti. [...] În 
momentul în care clasa era delimitată, singura şansă a victimelor rămânea neglijenta administraţiei ruse 
în comparaţie cu disciplina şi eficienţa germanilor (,,Conceptual Vagueness”, scrisoare în The New York 
Times, 28 decembrie 1997). 

3. Richard Pipes, Vixi-Memoirs of a Non-Belonger, Yale University Press, New Haven, CT, 2003, p. 58. 

Crimele în masă naziste s-au diferentiat de orice alte cazuri de genocid şi încercări de 
genocid sau violenţă politică extremă prin faptul că au avut loc în inima Europei civilizate ; 
au fost iniţiate, premeditate şi îndeplinite de membrii unei naţiuni care până atunci erau văzuţi 
ca reprezentanţii celor mai înalte tradiţii culturale şi idealuri occidentale, descendenţii lui 
Goethe, Heine, Schiller, Thomas Mann, Kant, Bach, Beethoven, Brahms şi alţi giganţi ai 
culturii germane şi europene. 

Cadrul violenţelor politice comuniste era unul format în cea mai mare parte din ţări cu 
populaţii în general analfabete şi cu tradiţii autocrate, naţiuni fie complet izolate de influenţele 
culturale occidentale (cum a fost, de exemplu, China, timp de secole), fie cu o atitudine extrem 
de ambivalentă în privinţa acestora (cum a avut, de exemplu, Rusia). 

Asemănările dintre cele două tipuri de genocid sunt şi ele notabile, cea mai importantă 
fiind îndeplinirea unei utopii. Aşa cum observa Alan Ryan, „ceea ce au în comun toate statele 
comuniste [...] este tocmai pervertirea utopiei”. Eric Weitz scrie că „mişcările şi regimurile 
analizate [...] promiteau transformarea utopiei în realitate. [...] În determinarea lor de a găsi 
utopia, [...] ei au încercat să creeze «omul nou»”. În viziunea lui Michael Ignatieff, „pericolul 
care stă la baza genocidului este tocmai promisiunea acestuia de a crea o lume fără duşmani. 
[...] Genocidul este o crimă săvârşită în serviciul unei utopii, văzută ca o lume fără discordie, 
duşmănie, suspiciune, eliberată de duşmani externi sau interni. [...] Utopia este esenţa intenţiei 
genocidare...”!. 

De asemenea, ambele forme de crimă aveau ca element comun intenţia de curăţare şi 
purificare. După Lance Morrow, „naziştii şi-au justificat exterminarea ca o necesitate pentru 
purificarea rasială, [...] khmerii roşii ai lui Pol Pot şi-au justificat omorurile în temeiul 
purificării culturale/ideologice. [...] Răul se motivează adesea ca o purificare necesară...”. 

Am fi putut adăuga aici „purificările” sovietice care intenționau să curețe societatea de 
numerosii presupuşi duşmani ai poporului. 

Cruciada purificării şi utopia sunt, de asemenea, legate: „...răul se naşte dintr-o discre- 
panta care apare între idealul unei epoci de aur şi dezamăgirile prezentului. Este una dintre 
cele mai importante lecţii despre rău, şi anume că înfloreşte în urma unei percepții subiective 
asupra propriului statut şi a unei revendicări asupra unei culturi victimizate până la extrem”, 
scrie Morrow. „Răul se portretizează, aproape fără excepţie, ca inocenta rănită care ripostează. 
Agresorii se descriu de cele mai multe ori ca fiind partea vătămată”?. 

Naziştii şi-au găsit motivul victimizării în Tratatul de la Versailles, Uniunea Sovietică în 
faptul că se considera abuzată şi încercuită de statele capitaliste, China în experienţa exploa- 
tării coloniale, Cuba lui Castro în dominaţia americană etc. 

În acelaşi spirit, despre „socialismul mesianic” George Steiner scrie că: 


Chiar şi acolo unde se autoproclamă ateu, socialismul lui Marx, Troțki, Ernst Bloch este direct 
ancorat în escatologia mesianică. Nimic nu e mai religios, nimic nu e mai aproape de pasiunea 
extatică pentru dreptate a profeților, decât viziunea socialistă a distrugerii burghezei Gomora şi 
crearea pentru om a unei noi cetăţi, mai curate. 


Cât despre varianta chineză, „Mao [...] avea o viziune, un vis utopic care urmărea marea 
transformare a Chinei [...]. Chiar şi atunci când politicile lui au fost cauza morţii a milioane 


1. Alan Ryan, „The Evil Empire”, în The New York Times Book Review, 2 ianuarie 2000; Eric D. Weitz, 
op. cit., pp. 236-237; Michael Ignatieff, „Lemkin's Word”, în New Republic, 26 februarie 2001, 
p. 25; George Steiner, In Bluebirds Castle, New Haven, CT, 1971, p. 43; lan Buruma, „Divine 
Killers”, în New York Review of Books, 24 februarie 2000, p. 20. 

2. L. Morrow, op. cit., 210-211, pp. 59, 246. 

de oameni, Mao nu si-a pierdut niciodata credinta in [...] posibilitatea unei izbaviri”. Compa- 
rându-l pe Mao cu Hitler, lan Buruma merge mai departe cu argumentul şi spune că „masacrul 
a apărut dintr-un impuls cvasiartistic similar, o viziune estetică bazată pe pseudostiinta [...] 
Oricine stătea între viziune si artist trebuia să fie eliminat”!. Utopia nazistă s-a concentrat pe 
supremaţia celor consideraţi de rasă pură şi eliminarea sau subordonarea celor consideraţi 
rasial inferiori. 

Privind în perspectivă - şi din nou pentru ambele sisteme, nazist şi comunist - Charles 
Simic scrie : 


Niciodata pana atunci nu au fost atat de multe categorii de oameni considerate ca fiind lipsite de 
orice valoare intrinsecă şi, prin urmare, de dreptul la existenţă. Aceste proiecte ambitioase de 
ştergere de pe faţa planetei a unor grupuri naţionale, etnice, rasiale sau religioase ar fi fost 
imposibile fără ideea că vărsarea de sânge era permisă de dragul atingerii unei fericiri viitoare”?. 


Acesta a fost şi cazul Cambodgiei sub Pol Pot, ale cărui metode de coercitie, violenţă şi 
stabilire a vinei au împrumutat cu generozitate nu numai de la procesele moscovite şi cam- 
paniile chineze de „reeducare”, ci şi de la Inchiziția spaniolă şi teroarea de secol XVIII a 
revoluţionarilor francezi. Există mai multe asemănări între secretomania cambodgiană şi 
cea nazistă’. 

Recent, alăturarea dintre genocid (deşi la o scară mai mică) şi impulsurile religioase 
utopice a fost demonstrată prin atentatorii sinucigaşi şi piloţii islamici care şi-au sacrificat 
propria viaţă şi pe a altora, fără ezitare, urmărind salvarea individuală şi a ceea ce ei considerau 
a fi justiţia şi ispăşirea social-politică. 

Aceste politici sunt legate prin irationalitatea cu care se doreşte eliminarea presupusilor 
duşmani în speranţa că asemenea crime vor pava calea către o ordine social-politică superioară 
(sau, în cazul fanaticilor islamişti, către salvare individuală şi răsplata pe care o vor primi în 
viaţa de apoi). 

Determinarea de a asigura resurse necesare pentru aceste eforturi, chiar şi în condiţii 
austeritate, dovedeşte irationalitatea categorică a acestor idealuri. Un exemplu celebru este cel 
al naziştilor care în 1943-1944 au deviat mai multe vagoane ale garniturilor militare pentru a 
le folosi la transportarea evreilor spre camerele de gazare, deşi ele erau necesare în eforturile 
de susţinere a războiului. Un exemplu mai puţin cunoscut este cel al lui Stalin, care „în 1943 
şi 1944, în mijlocul războiului, a deviat mii de camioane şi sute de mii de soldaţi ce serveau 
în trupele speciale N.K.V.D., departe de front, pentru a deporta locuitori din Caucaz”. Într-un 
alt caz, „pe când Armata Roşie se retrăgea de pe toate fronturile (în 1941) şi pierdea zeci de 
mii de oameni în fiecare zi. [...] Beria a retras mai mult de 14.000 de N.K.V.D.-işti pentru 
operaţiunea de deportare a minorităţilor de limba germani...”*. 

O altă asemănare importantă între crimele naziste şi cele comuniste constă în faptul că, în 
ambele cazuri, persecuția era bazată de cele mai multe ori nu pe acţiunile sau comportamentul 


1. George Steiner, In Bluebirds Castle, New Haven, CT, 1971, p. 43; Ian Buruma, „Divine Killers”, în 
New York Review of Books, 24 februarie 2000, p. 20. Pentru un studiu mai nou despre Mao, vezi Jung 
Chang şi John Hallidaz, Mao : The Unknown Story, New York, 2005. Autorii estimează un număr de 
70 de milioane de victime. 

2. Charles Simic, ,,The Golden Age of Hatred”, in New York Book Review, 23 octombrie 2003, p. 42. 

3. David Chandler, Voices from S-21: Terror and History in Pol Pot’s Secret Prison, University of 
California Press, Berkeley, 1999, pp. 6-7, 77-78. 

4. The Black Book, pp. 16, 217. 

individului, ci pe apartenenta lui la anumite categorii sau grupuri, fiind etichetat astfel ca 
„duşman”. Dacă în cazul nazismului aceste categorii erau stabilite pe considerente rasiale, in 
cazul comuniştilor erau legate cel mai adesea de statutul social, clasă sau înrudire. 

Ambele sisteme i-au tratat pe criminalii de drept comun mai bine decât pe cei care 
aparţineau categoriilor de duşmani politici. Persecutia homosexualilor a fost o altă politică 
împărtăşită de sistemele penale nazist, sovietic, cubanez şi chinez. 

În cele din urmă însă, la fel de importantă era înlocuirea numelor prizonierilor cu numere 
de identificare. Practica nazistă de a le tatua numere prizonierilor a fost mult mai brutală decât 
cea comunistă, care opta pentru atribuirea unui număr înscris pe îmbrăcămintea detinutului. 

Violenţa politică asumată de către cele două tipuri de regim a folosit acelaşi tip de 
legitimitate ştiinţifică şi teoretică: ambele au servit unei anumite viziuni asupra istoriei, 
definită ca teorii rasiale, în cazul nazismului, şi ca „socialism ştiinţific”, în cazul comunismului. 

Din punct de vedere cronologic, lagărele sovietice le-au precedat pe cele ale naziştilor şi, 
în anumite privinţe, e posibil să le fi servit ca model celor din urmă. Rudolf Hess, comandantul 
de la Auschwitz, scria : 


Biroul Central al securităţii Reichului a pus la dispoziţia comandanților [de lagăre] o colecţie 
întreagă de rapoarte cu privire la lagărele de concentrare ruseşti. Acestea prezentau în cele mai 
mici detalii condiţiile şi organizarea lagărelor ruseşti. O atenţie deosebită a fost acordată faptului 
că ruşii, prin intrebuintarea masivă a muncii forţate, au distrus populaţii intregi’. 


Elena Bonner considera că „cele două birocratii punitive - S.S. şi N.K.V.D. - au avut 
caracteristici comune, ambele erau mai presus de lege şi aveau un sistem clar de selecţie a 
membrilor”?. 

Există elemente comune între cele două în privinţa abuzurilor suferite de prizonierii politici 
în timpul interogatoriului. Un fost deţinut al închisorilor şi lagărelor de muncă sovietice scria : 
„am cunoscut oameni care au trecut atât prin interogatoriile lui Hitler, cât şi prin ale noastre. 
Au declarat că trebuie să fi existat un schimb de experienţă între ei, deoarece metodele erau 
asemănătoare”3. Cu toate acestea, cei interogati de către nazişti nu au fost obligaţi să semneze 
declaraţii gata fabricate, aşa cum a fost cazul multora din statele comuniste. De asemenea, se 
pare că în multe dintre cazuri gardienii lagărelor naziste s-au dovedit a fi mai brutali şi cu 
mult mai sadici decât omologii lor comunişti. 


III. Decalajul de atenţie şi selectivitatea preocupărilor morale 


Încă nu ne putem explica de ce unele dintre crimele şi atrocitățile istorice ajung în centrul preo- 
cupărilor şi indignărilor publice - cât şi în centrul preocupărilor şi cercetărilor ştiinţifice -, 
în timp ce altele sunt, în cea mai mare parte, trecute cu vederea, prea puţin cunoscute sau 
date uitării. De exemplu, crimele în masă (incluzând utilizarea armelor chimice împotriva 
civililor) comise în Irak sub regimul lui Saddam Hussein au suscitat destul de puţină indignare 
şi îngrijorare în ţările occidentale. Paul Berman argumenta că: 


Ibidem. 

Elena Bonner, „The Remains of Totalitarianisms”, in The New York Review of Books, 8 martie 2001, 
p. 4. 

3. Apud Theodore Draper, ,,A new Nadezhda”, in New Republic, 1 iulie 1996, p. 31. 

În secolul XX s-au săvârşit crime la scară largă in văzul întregii umanităţi şi, cu toate acestea, 
cu ajutorul alchimiei ideologiilor politice, crimele au fost făcute invizibile. [...] Aceasta a fost 
întocmai experienţa din Irak. Saddam şi-a lansat masacrele în urmă cu 25 de ani; publicul din 
ţările vestice a fost martor la aceste acte de violenţă şi, cu toate acestea, a ales să închidă ochii 
şi să nu protesteze împotriva ororilor. O mişcare de protest realmente puternică şi numeroasă a 
luat cu asalt străzile din Occident abia în februarie 2003 - protestul fiind organizat nu ca să 
denunte dictatura teribilă, ci ca să prevină o eventuală invazie care urmărea prăbuşirea dictaturii! . 


Un alt exemplu notabil, de data aceasta din trecutul mai îndepărtat, se referă la masacrele 
de la Nanking asupra civililor chinezi de către armata japoneză în anul 19372. Motivul 
ienorării acestui episod oribil din istoria modernă ar putea să lămurească oarecum şi atenţia 
limitată pe care atrocitățile comuniste au primit-o în Occident. 

„Masacrul din Nanking” a fost probabil ignorat din cauza izolării culturale a regiunii (a 
avut loc în China, şi nu în Europa) şi a lipsei aparente de motivaţie ideologică din partea 
făptaşilor. Masacrele au fost privite ca o consecinţă a războiului (au părut astfel mai „normale”), 
şi niciun segment de populaţie nu a fost exclus în mod deosebit din motive rasiale, etnice sau 
pe baza unor considerente politice. În acelaşi timp, acest moment nu a fost doar o ipostază a 
trupelor victorioase scăpate de sub control: „nu a fost o pierdere temporară de disciplină mili- 
tară, din moment ce a durat şapte săptămâni”, subliniază un istoric, şi s-a desfăşurat în public, 
fără vreo intenţie de a-l ascunde’. 

Experimentele japoneze biologice (inclusiv vivisectia majorităţii prizonierilor de război 
chinezi) au atras la fel de puţină atenţie, cu toate că aproximativ 200.000 de prizonieri chinezi 
au fost ucişi în timpul experimentelor. Pe parcursul acestor studii, prizonierii erau închişi 
într-o cameră depresurizată, „pentru a vedea cât timp poate rezista corpul uman înainte ca 
ochii să-i sară din orbite...”. De asemenea, Nicholas Kristof scrie ca : 


Victimele erau duse pe un teren experimental, [...] unde erau legate de pari şi bombardate cu 
arme de testare, pentru a se vedea cât de eficiente erau noile tehnologii. Avioanele infestau zona 
cu o cultură de ciumă sau aruncau bombe cu purici infestati cu ciumă pentru a se estima câte 
victime aveau să se înregistreze”. 


O altă crimă în masă comisă de japonezi şi descrisă ca „una dintre cele mai puţin 
mediatizate atrocități ale celui de-al Doilea Război Mondial” a avut loc în provincia indoneziană 
care acum poartă numele Kalimantanul de Vest. Ar putea fi „numită în mod legitim «geno- 
cidară» prin modul în care întregi sectoare ale societăţii au fost executate”, scrie Barbara 
Crosette. „Estimăm că un număr de aproximativ 20.000 de oameni au fost condamnaţi să 


1. Paul Berman, „Five Lessons from a Bad Year”, în New Republic, 28 iunie, 2004, p. 29. 

2. Un volum rar pe această temă este Iris Chang, The Rape from Nanking : The Forgotten Holocaust of 
the Second World War, Columbia University Press, New York, 1997. Impactul produs de aceasta lucrare 
a suscitat un oarecare interes asupra acestui subiect, aşa cum nota James Dao, ,,Parents’ Nightmare, 
Children's Quest”, în The New York Times, 16 mai 1998. 

3. Fris Chang, op. cit. 

4. Nicholas D. Kristof, „Japan Confronting Gruesome War Atrocity”, în The New York Times, 17 martie 
1999; vezi şi Sheldon H. Harris, Factories of Death Japanese Biological Warfare 1932/45 and the 
American Cover-up, Londra, 1994; Ralph Blumental şi Judit Miller, „Japanese Germ-War Atrocities : 
A half of Century of Stonewalling the World”, in The New York Times, 4 martie 1999 ; Ralph Blumenthal, 
„Revisiting World War II atrocities Comoaring the Unspeakable to the Unthinkable”, in The New York 
Times, 7 martie 1999; Toshiyuki Ranaka, Hidden Horrors : Japanese War Crimes in World War II, 
Westview Press, Boulder, CO, 1996. 

moară fie in fata plutonului de execuţie, fie prin sabie. [...] Printre ei, [...] oameni de ştiinţă, 
doctori, foşti oficiali ai guvernului, oameni de afaceri - oricine ar fi putut constitui un pericol 
la adresa conducerii japoneze”’. 

Până recent, în Japonia, opinia publică nu şi-a exprimat părerea cu privire la aceste 
masacre (nici cu privire la impactul celorlalte acte comise de către forţele japoneze în timpul 
celui de-al Doilea Război Mondial). Faptele au fost fie negate în totalitate, fie contestate. 

În contrast, un alt episod sângeros al istoriei celui de-al Doilea Război Mondial, bombarda- 
mentele atomice americane asupra Japoniei din 1945, au constituit o sursă de indignare. Aceste 
bombardamente nu numai că au devenit centrul atenţiei publice din întreaga lume, ci şi sursa 
unor introspectii de durată în lumea occidentală (mai ales în Statele Unite), cu toate că numărul 
victimelor, considerate împreună (140.000 la Hiroshima şi 78.000 la N agasaki)* a fost depăşit 
de numărul celor de la Nanking, unde au fost între 260.000 şi 350.000 de victime (cam tot 
atâţia civili au fost ucişi în bombardamentele aeriene asupra oraşelor germane în timpul celui 
de-al Doilea Război Mondial, şi asta fără a provoca preocupări morale în Occident). Conform 
unor opinii discutabile, victimele bombelor atomice americane şi-au găsit sfârşitul mai repede 
şi în condiţii mult mai puţin dureroase decât civilii chinezi din Nanking. Mai mult decât atât, 
consideraţii militare de ordin defensiv au avut un rol decisiv în decizia de a folosi bombele 
atomice ; invazia Japoniei de către forţele armate ale S.U.A. ar fi putut costa mult mai multe 
vieţi, atât japoneze, cât şi americane, în comparaţie cu bombardamentul. 

Un alt lanţ de evenimente catastrofale la fel de puţin cunoscut a curmat viaţa a sute de mii 
de victime în Etiopia în anii ’80 (un autor etiopian l-a numit „holocaustul etiopian”). Motivul 
acestor evenimente a avut la bază atât coercitia guvernamentală, cât şi luarea unor decizii 
economice neinspirate. Aceste măsuri urmăreau impunerea unei doctrine marxiste şi a unui 
control politic dur asupra cetăţenilor. Impunerea modelului sovietic al anilor '30 i-a făcut pe 
liderii etiopieni să adopte decizii dure, de relocare forţată, colectivizare şi întrerupere a 
producţiei agricole, aceste politici ducând la infometarea populației’. 

Evenimentele din Afganistan au dus la abuzarea cetăţenilor de către forţele armate sovietice 
şi de către poliţia politică afgană (K.H.A.D.) şi sunt un alt model de atrocități la scară largă 
(începând cu anii 1970-1980) care a fost tratat cu indiferenţă de către publicul din Occident. 
Într-unul dintre rapoarte se trăgea următoarea concluzie : 


Aproape toate formele de încălcări ale drepturilor omului au loc la o scară mare în Afganistan. 
Crimele unui război ce nu ţine seama de nimic se combină cu cele mai grave acte de violenţă 
împotriva civililor din partea statului. Sălbăticia fără scrupule cu care a fost tratată populaţia din 
zona rurală a fost folosită şi asupra populaţiei urbane care a fost supusă arestărilor arbitrare, 
torturilor, încarcerărilor şi execuțiilor“. 


1. Barbara Crosette, „The Mystery in Borneo At the Massacre Place”, in The New York Times, 3 februarie 
1987. 

2. „Numărul comun” al victimelor celor două bombe atomice a fost estimat la aproximativ 110.000- 
-200.000 de victime potrivit unui articol intitulat „Hiroshima”, publicat în Opinion Journal al Wall Street 
Journal, 5 august 2005. 

3. D.W. Giorgis, Red Tears: War, Famine and Revolution in Ethiopia, Trenton, 1989, p. 3. „Se spune 
că 100.000 au murit în timpul deportărilor”, in The New York Times, 21 noiembrie 1985 ; şi Jane Perlez, 
„Ethiopia Drives its Peasants Off the Good Earth”, in The New York Times, 12 septembrie 1989. Un 
antropolog care a fost martor al acestor evenimente povestea că guvernul etiopian a preferat să 
folosească camioanele pentru deportare decât să le distribuie mâncare celor înfometați (V.L. Barnes- 
-Dean, „Ethiopia Using Trucks for Resettlement”, scrisoare in The New York Times, 16 iulie 1985). 

4. „To die in Afghanistan”, in Helsinki Watch Asia Watch, New York, decembrie 1985, p. 1. 

Actele de violenţă comise împotriva populaţiei civile au fost declanşate ca urmare a 
acţiunilor gherilei antisovietice. Cu toate acestea, trupele sovietice au acţionat nestingherit 
asupra civililor neinarmati pe care îi suspectau de susţinere a gherilei. Multi dintre civili au 
fost victime ale acţiunilor trupelor sovietice care doreau să îi pedepsească pentru sprijinul 
acordat gherilelor!. Soldaţii sovietici luaţi prizonieri de către trupele de gherilă au relatat 
atrocitățile la care au fost martori sau la care au participat : 


Dacă unul dintre noi era ucis sau rănit, atunci omoram, din răzbunare, femei, copii şi oameni 
bătrâni. Omoram orice, chiar şi animalele [...]. La un moment dat, [soldaţii sovietici] au intrat 
într-un sat unde rămăseseră numai bătrâni şi bătrâne cu copii [...]. Locotenentul a ordonat ca 
femeile, copiii şi bătrânii să fie strânşi la un loc într-o singură cameră şi să se arunce înăuntru 
grenade de mână [...]?. 


Trebuie să atragem atenţia asupra faptului că „represiunea nu a reprezentat numai un 
simplu răspuns la rezistenţă, [...] ci a precedat şi chiar a inspirat revolta”. La fel ca în alte 
state comuniste, orice fel de comportament putea fi considerat ostil de către autorităţi : 


Motivele de suspiciune pot fi destul de diverse : o prietenie din trecut cu un voluntar al American 
Peace Corps, deținerea unui pliant al opoziţiei, rude bănuite de simpatie cu opoziţia sau denuntarea 
de către un spion plătit sau prizonier sub tortură. În iunie 1983, câţiva adolescenţi cu dizabilităţi 
fizice, care fuseseră îngrijiţi de un preot francez, au fost arestaţi şi interogati sub tortură, fiind 
acuzaţi de colaborare cu serviciile de informaţii franceze“. 


Clerici musulmani şi liberali, precum şi intelectuali care susțineau principii occidentale 
erau urmăriţi de către regim“. Tortura era folosită în majoritatea cazurilor : 


Metodele de tortură variau, [...] erau folosite bătăile, amenințările cu moartea, smulgerea părului 
şi a unghiilor, înecul parţial, privarea de somn, strangularea şi, cel mai des, [...] şocurile electrice. 
Echipamentul pentru şocuri electrice a fost îmbunătăţit odată cu invazia sovietică. Mai multe surse 
vorbesc despre un nou echipament introdus în 1984, cum ar fi scaunul [electric] folosit pentru a 
tortura un tânăr de 18 ani acuzat că distribuise pliante antisovietice...° 


Conform unei alte surse, „cel mai des menţionate metode de tortură sunt privarea de somn, 
bătaia prelungită şi şocurile electrice, [...] câteodată intensificate prin aruncarea cu apă peste 
prizonier”€. Printre cele mai neobişnuite forme de presiune la care erau supuşi deţinuţii pentru 
smulgerea unei declaraţii erau prezentarea de imagini cu corpurile mutilate ale altor deţinuţi, 
precum şi torturarea altor deţinuţi în faţa lor”. O altă metodă extremă frecvent menţionată de 


1. „Sovieticii au o politică clară şi consecventă de a conduce represalii împotriva civililor, ca urmare a 

acţiunilor militare venite din partea rezistenţei. [...] Bombardamentul este un punct-cheie al strategiei de 

pacificare : guvernul le promite sătenilor că, în urma acceptului lor de a se alia cu organizaţiile favorabile 

guvernului şi de a împiedica acţiunile rezistenţei, vor fi feriti de bombardamente...” - Rosanne Klass 

(ed.), Afghanistan : The Great Game Revistited, University Press Of America, New York, pp. 340-341. 

Citat in Lee Braddock, „Moral Unequivalence”, in Policy Review, vara 1998, p. 49. 

R. Klass, op. cit., pp. 337, 348. 

Michael Barry, „Afghanistan - Another Cambodia?” , in Commentary, august 1982, pp. 31-32. 

R. Klass, op. cit, p. 349. 

„Tears, Blood and Cries: Human Rights in Afghanistan Since the Invasion 1979-1984”, in Helsinki 

Watch, New York, 1984, p. 136. 

7. „Afghanistan: Torture of Political Prisoners”, in Amnesty International, New York, 1986. pp. 11, 
15-16. 

către deţinuţi era îngroparea de viu a prizonierului!. În ciuda acestor tactici neobişnuit de 
brutale, condamnarea Uniunii Sovietice de către Occident a fost îndelung aşteptată. 

Atrocitatile comise de trupele sovietice in Europa de Est şi în special în Germania de Est 
în timpul şi la finele celui de-al Doilea Război Mondial au fost în egală măsură trecute cu 
vederea ; până la această dată puţini oameni din Vest cunosc aceste realităţi. 

Abuzurile comise asupra civililor din aceste tari au fost de trei forme: 1) violul asupra 
femeilor ; 2) jaful generalizat ; 3) uciderea civililor care încercau să se opună acţiunilor de 
mai sus. 

Politica dusă de către Uniunea Sovietică este evidenţiată de către Milovan Djilas, în urma 
înregistrărilor făcute cu Stalin. Aceste atrocități s-au petrecut şi în Iugoslavia, o fostă regiune 
aflată sub ocupaţie nazistă şi o aliată fidelă a Uniunii Sovietice. Liderii comunişti iugoslavi 
aflaţi în vizită la Moscova au ridicat problema în faţa lui Stalin, invocând mai degrabă preţul 
politic care ar trebui plătit pentru astfel de comportamente, decât problema de ordin moral pe 
care o ridicau. Dar Stalin nu s-a lăsat impresionat de mesajul liderilor comunişti: „Şi o 
asemenea armată cum este cea sovietică a fost insultată [...] de Djilas. [...] De ce nu este în 
stare să înţeleagă că un soldat care a parcurs mii de kilometri prin sânge, foc şi moarte vrea 
să se distreze cu o femeie şi să-şi ofere un mic cadou ?”?. 

Djilas mai scrie că: 


Curând după întoarcere mea de la Moscova, am auzit [...] despre un exemplu mult mai grăitor 
pentru atitudinea „înţelegătoare” a lui Stalin faţă de păcatele personalului Armatei Roşii. Şi 
anume, în timp ce traversau Prusia de Est, soldaţii sovietici, în special unităţile de tanc, au agresat 
şi ucis cu regularitate toţi civilii germani refugiaţi — femei şi copii. Stalin a fost informat cu privire 
la aceste fapte şi, întrebat ce ar trebui făcut în această privinţă, a replicat: „Îi ţinem prea din 


scurt pe soldaţii nostri; să-i lăsăm să aibă un pic de iniţiativă”?. 


Stalin a avut aceeaşi atitudine şi atunci când problema violurilor şi a devalizărilor în 
Germania de Est i-a fost adusă în atenţie de către liderii comunişti est-germani: „Stalin a 
răspuns printr-un vechi proverb rusesc: «În fiecare familie există o oaie neagră». Nu a spus 
nimic mai mult. Când unul dintre noi a încercat să pună problema mai serios [...] a fost 
întrerupt de Stalin: «Nu voi permite nimănui să păteze reputaţia Armatei Roşii». Şi cu asta 
s-a încheiat conversaţia”. Astfel, pentru Stalin violurile nu erau nimic mai mult decât amu- 
zament, iar omorârea civililor nimic mai mult decât o dovadă de iniţiativă din partea propriei 
armates. 

Nu e deloc surprinzător faptul că cele mai grave acte de violenţă au fost pricinuite 
cetăţenilor est-germani, dat fiind atacul german asupra Uniunii Sovietice în cel de-al Doilea 
Război Mondial şi tratamentul brutal la care populaţia sovietică a fost supusă de către trupele 
germane. Comportamentul trupelor sovietice a reflectat o confluență a sentimentelor spontane 
personale cu politica oficială. Propaganda sovietică a încurajat trupele să se manifeste brutal, 
ca, de exemplu, în cazul „indicatoarelor [care] îi îndemnau pe soldaţii sovietici să îi brutalizeze 
pe germani: «Soldati, sunteţi pe teritoriu german, răzbunaţi-vă pe hitlerişti !»”. Mai mult 
decât atât, scrie Norman Naimark, „în presa sovietică era răspândită ideea conform căreia 


M. Barry, art. cit., p. 33. 
Milovan Djilas, Conversations with Stalin, Harcourt Brace, New York, 1960, p. 95; vezi şi pp. 10-111. 
Ibidem, p. 111. 
Wolfgang Leonhard, Child of the Revolution, Pluto Press, Chicago, 1958, p. 462. 
În timpul aceleiaşi conversații cu Djilas, Stalin făcea referire la acest conflict pe care îl avea cu Troțki 
şi Buharin, care s-a sfârşit prin asasinerea amândurora la ordinul lui Stalin. Djilas, op. cit., p. 75. 

germanii — inclusiv femeile de pe frontul intern — ar trebui să plătească pentru faptele lor”!. 
Complicitatea oficială era evidentă prin persistenta acestor incidente, „cel putin până la 
începutul anului 1947 2. Volumul acestor atrocități a fost imens, statisticile estimând numărul 
victimelor violurilor de la câteva sute de mii la două milioane?. Naimark considera că : 


Nu era ceva ieşit din comun ca trupele sovietice să violeze toate femeile peste vârsta de 12 sau 
13 ani dintr-un sat, pe multe dintre ele omorându-le ; să jefuiască casele pentru mâncare, alcool 
şi bani şi să incendieze satele. Mărturiile conform cărora femeile erau supuse unor violuri în grup 
sunt [...] mult prea numeroase pentru a fi considerate incidente izolate. Lev Kopelev, pe atunci 
căpitan în Armata Sovietică, a încercat să oprească un grup de soldaţi dezlantuiti şi a fost acuzat 


de „umanism burghez”*. 


Politica sovietică faţă de propriile trupe nu a fost mai putin brutală: în timpul celui de-al 
Doilea Război Mondial predarea era considerată trădare şi pedepsită aspru ; tribunalele militare 
au condamnat la moarte 157.000 de soldaţi; „majoritatea condamnaților”, scrie Aleksandr 
Iakovlev, „evadaseră din lagărele pentru prizonierii de război sau scăpaseră din ambuscade 23, 

Atrocitatile sovietice împotriva civililor au fost răspândite si în Ungaria în timpul si după 
cel de-al Doilea Război Mondial. Potrivit unei statistici, aproximativ 10% dintre femeile din 
Ungaria au fost violate de către soldați sovietici®. 

Represiunea care a urmat victoriei comuniste în Vietnamul de Sud reprezintă un alt 
exemplu de violență politică la scară largă, care a avut parte de puțină atenție din partea lumii 
occidentale si in special din partea Statelor Unite. Mai mult de un milion de vietnamezi au 
încercat să scape (asa-numitii „oameni ai barcilor”) după încheierea războiului. Aceştia nu 
încercau să scape de război, ci de guvernarea comunistă ; sute de mii dintre cei rămaşi au 
fost încarceraţi in diverse lagăre de „reeducare”, alte sute de mii fiind executaţi”. 

Ceea ce un autor numea „probabil cea mai mare catastrofă umanitară a timpurilor noastre »8 
a fost războiul civil şi momentele de represiune asociate acestuia din Sudan, care a curmat 
aproximativ 2 milioane de vieți omeneşti si a creat de două ori mai multi refugiați. Cei care 
au căzut victime regimului radical islamist din nord au fost sudiştii (diferiţi ca religie şi etnie). 

În sfârşit, „legarea de mâini şi de picioare a oamenilor obişnuiţi” de către un grup rebel 
din Sierra Leone în anul 1999 a reprezentat o altă atrocitate care a generat puţină atenţie sau 
indignare morală în ţările occidentale’. 


1. Norman Naimark, The Russians in Germany : A History of the Soviet Zone of Occupation 1945-1949, 
Harvard College, Cambridge, MA, 1995, pp. 74, 108. Pentru o perspectivă germană asupra acestor 
atrocități, vezi Hans von Lehndorf, East Prussian Diary, 1945-1947, Henry Regnery Company, 
Londra, 1963. Vezi si A Woman in Berlin: Eight Weeks in the Conquered City, Anonymous, New 
York, 2005. 

2. N. Naimark, op. cit., p. 86. 

Ibidem, pp. 132-133. 

4. Ibidem, pp. 72-73. În perioada care a urmat morţii lui Stalin, Lev Kopelev a devenit un disident 
cunoscut, care mai târziu a emigrat în Germania. 

5. Aleksandr N. Iakovlev, A century of violence in Soviet Russia, Yale Univesity Press, New Haven, CT, 
2002, p. 174. 

6. Krisztian Ungvari, Soviet Violations of Human Rights in Hungary in 1945, Magyar Nemzet, Budapesta, 
29 noiembrie 1997. 

7. The Black Book şi R.J. Rummel, Death by Government, ed. cit., vorbesc de peste un milion. 

8. Eric Reeves, „Don't let the oil revenues in Sudan fuel genocide”, in Toronto Globe and Mail, 4 mai 
1999. 

9. Vezi Norimitsu Onishi, „A brutal War’s Machetes Maim Sierra Leone”, in The New York Times, 
26 ianuarie, 1999. 

Aceste exemple fac evident faptul că răspunsurile publicului (şi ale mediului academic) la 
marile atrocități ale timpurilor noastre nu sunt in mod necesar proporţionale nici cu numărul 
de victime şi nici cu particularitatile rănilor provocate. Reacţia ostilă în fata utilizării de către 
americani a armelor atomice împotriva Japoniei (o reacţie care de altfel s-a intensificat de-a 
lungul timpului) a fost probabil condiţionată de aversiunea faţă de folosirea unei tehnologii 
militare avansate şi poate din cauza faptului că atacul provenea din partea unei naţiuni vestice 
asupra uneia nonvestice. Un sentiment difuz de vină colectivă şi dezgust faţă de tehnologia 
modernă din partea unei mari părţi a intelectualilor americani (şi vestici), formatorilor de opinie, 
şi din partea publicului educat ajută la explicarea acestor sentimente. Acelaşi tip de reacţii a 
contribuit la apariţia unei critici vehemente faţă de bombardamentele americanilor în Vietnam 
folosindu-se de avioane de mare altitudine, cu toate că şi folosirea armelor de calibru mai mic, 
a minelor de teren sau a bombelor artizanale toxice ale Vietcongului au fost la fel de brutale. 

Exemplul cel mai important pentru această asimetrie în reacţia publică aparţine atitudinii 
occidentale faţă de nazism şi faţă de diverse state comuniste şi a atrocităților comise de fiecare 
dintre acestea. Tzvetan Todorov susţine : 


Comunismul a durat mai mult [...] a fost răspândit mai mult, pe aproape fiecare continent [...] 
şi chiar a omorât un număr mai mare de oameni. Este de asemenea important să-l condamnăm 
şi din perspectiva prezentului nostru: încă are puterea de a seduce [...]. Dar există un evident 
dezechilibru în felul în care cele două regimuri sunt descrise. Regimul nazist este universal detesta 
pe când comunismul (în Franţa, în varianta sa troţkistă) încă se bucură de un mare respect. 
Antifascismul este obligatoriu, pe când anticomunismul rămâne suspect. În Franţa şi Germania 
contemporane, negarea Holocaustului este o infracţiune pedepsită de lege, pe când negarea crimelor 
comunismului - ba chiar şi proslăvirea ideologiei ce le comanda - rămâne perfect legitimă. 


Anne Applebaum aminteşte de turiştii occidentali care se împodobeau, cu înflăcărare, cu 
accesorii datând din vremea sistemul sovietic, vândute pe străzile din Praga şi Moscova, toţi 
aceştia sunt ,,dezgustati la gândul de a purta svastică”, dar nu au nicio problemă în a „purta 
ciocanul şi secera pe un tricou”. Observa, de asemenea, că nimeni de la Hollywood nu a ales 
să facă un film despre lagărele de concentrare sovietice, în timp ce multe filme le-au avut ca 
subiect pe cele naziste şi japoneze. Şi, în timp ce simpatiile pronaziste au cauzat prejudicii 
serioase reputatiilor unor intelectuali occidentali, reputaţia lui Jean Paul Sartre şi a multora 
asemenea lui nu a suferit ca urmare a sprijinului pe care aceştia l-au arătat faţă de sistemul 
comunist şi Stalin. Applebaum concluziona că „pentru mulţi oameni, crimele lui Stalin [şi le 
putem adăuga pe cele ale lui Mao, Pol Pot, Castro, Ho Şi Min etc.] nu inspiră aceeaşi reacţie 
viscerală aşa cum o fac cele ale lui Hitler”. Un motiv important pentru aceste atitudini 
contradictorii a fost acela că „a condamna dur Uniunea Sovietică ar însemna să condamni o 
parte din ceea ce şi stânga occidentală a prețuit cândva”. Sau, după cum afirmă Tony Judt : 
„Pentru mulţi intelectuali europeni occidentali, comunismul era o versiune eşuată a unei 


moşteniri comune progresiste”?. 


1. Citat din T. Todorov, Hope and Memory : Lessons from the Twentieth Century, Princeton University 
Press, Princeton, NJ, 2003, p. 91. Anne Applebaum, Gulag, ed. cit., pp. xviii-xxi. Studiile postcomuniste 
despre Uniunea Sovietică au fost caracterizate ca având „o doză de neutralitate blândă [...] care 
umbreste alteritatea societăţii sovietice” - vezi Martin Malia, „The Archives of Evil: Soviet Studies 
after the Soviet Union”, in New Republic, 29 noiembrie - 6 decembrie 2004, p. 39. Desigur, în cazul 
acesta „alteritate” se referă la calităţile respingătoare ale sistemului sovietic pe care aceşti autori au 
ezitat să le recunoască sau să le evidentieze. 

2. Tony Judt, „From the House of the Dead: On Modern European Memory”, in New York Review of 
Books, 6 octombrie 2005, p. 14. 

Alain Besancon ridica următoarea întrebare : ,,[...] cum este posibil ca aceste două sisteme 
să fie tratate atât de diferit în memoria istorică, până acolo încât unul dintre acestea, 
comunismul sovietic, deşi o prezenţă încă recentă pe scena lumii, aproape că a fost uitat? ”!. 

Nimic din cele exemplificate nu pun la îndoială oroarea morală, profundă şi durabilă pe 
care, în mod legitim, o inspiră Holocaustul. Mai degrabă consider că atrocitățile comunismului 
merită aceeaşi atenţie şi condamnare morală ca şi cele comise de regimul nazist. După cum 
scrie Alain de Benoist : 


Victimele comunismului nu anuleaza victimele nazismului, dupa cum nici victimele nazismului 
nu anulează victimele comunismului... Crimele unui regim nu pot fi folosite pentru a justifica 
sau pentru a diminua importanța crimelor comise de către alţii...? 


Pentru a accentua această diferenţă care apare în cercetarea celor două regimuri, am ales 
un alt exemplu notabil, mai exact ceea ce un autor numeşte „masacre autorizate, [...] direcționate 
către grupuri care nu au ameninţat sau nu s-au angajat în acţiuni ostile împotriva autorilor 
violenţelor”. În acest text, autorul aduce în discuţie problema atrocităților naziste şi americane 
din Vietnam, limitând la un singur pasaj referinţa la crimele comuniste („lichidarea chiaburilor 
şi marile epurări din Uniunea Sovietică”), alături de alte evenimente ale acestui secol, precum 
cele din Indonezia, Biafra, Burundi etc. Nu există nici măcar o singură trimitere la surse 
privind crimele în masă ale sovieticilor sau ale altor regimuri comuniste”. Aparenta lipsă de 
familiaritate a profesorului Kelman cu crimele comunismului îl determină pe acesta să creadă 
că „masacrele autorizate” în aceste sisteme sunt „pe deplin dincolo de tărâmul discursului 
moral”, întrucât acestea nu au o justificare defensivă. În realitate, guvernele comuniste au 
extins în mare măsură noţiunea de autoapărare şi au şters linia de demarcaţie dintre amenin- 
ţările reale şi cele potenţiale, conform propriilor reguli: oamenii erau persecutați şi omorâţi 
nu pentru că reprezentau o ameninţare reală, ci din cauza comportamentului lor potențial 
amenintator la adresa regimului. Nefamiliaritatea lui Kelman cu crimele în masă comuniste 
restrictioneaza sever scopul cercetării sale. 

Un alt exemplu îl regăsim în cadrul simpozionului dedicat activităţii lui Stanley Milgram, 
un psiholog renumit pentru experimentele sale prin care încerca să arate cum apare obedienta 
faţă de autoritate. Niciunul dintre cei 14 cercetători prezenţi nu a susţinut ideea că experi- 
mentele sale ar putea avea vreo aplicabilitate sau relevanţă pentru studierea violenţei folosite 
de sistemul comunist, atât de bine organizat politic’. 

Un program difuzat la televiziunea publică în 1987 (intitulat „Feţele inamicului” şi produs 
de către Sam Keen, un psiholog din California) îşi propunea să cerceteze legătura dintre 
propaganda politică şi dezumanizarea anumitor grupuri. În timp ce programul analiza atitu- 
dini, atrocități şi tipuri de propagandă asociate cu regimul nazist, extrema dreaptă, precum şi 


1. Alain Besancon, „Forgotten Communism”, în Commentary, ianuarie 1998, p. 25. Vezi şi volumul 
despre dezbaterile din societatea istoricilor germani privind unicitatea Holocaustului, Forever in the 
shadow of Hitler ? Original Documents of the Historikerstreit : The Controversy Concerning the 
Singularity of the Holocaust, Humanities Press Intl, Atlantic Highlands, NJ, 1993. 

2. A. de Benoist, art. cit., p. 181. 

3. Herbert C. Kelman, ,, Violence without moral Restraint”, in Journal of Social Issues, 29, nr. 4 (1973), 
pp. 25, 29. Un volum complet cuprinzând aceste omisiuni şi o perspectivă unilaterală este Nevitt 
Sanford şi Craig Comstock (eds.), Sanctions for Evil, Jossey-Bass, San Francisco, 1971. 

4. „Perspectives on Obedience to Authority: The Legacy of the Milgram Experiments”, în Journal of 
Social Issues, toamna 1995. 

cu intervenţia Statelor Unite in Vietnam, nu se făcea nicio referinţă la crimele lui Stalin, Mao, 
Pol Pot sau la propaganda comunistă asociată acestor atrocităţi!. 

Dacă luăm în considerare argumentul conform căruia numărul victimelor sistemului comu- 
nist îl depăşeşte semnificativ pe cel al victimelor nazismului, atunci lipsa de atenţie şi selec- 
tivitatea cu care acestea sunt abordate devin şi mai greu de explicat?. Sistemele comuniste au 
reuşit să rămână la putere pentru o mai lungă perioadă de timp şi să controleze o populaţie 
semnificativ mai numeroasă. 

Reacţiile discrepante pe care le-au stârnit ororile comunismului în comparaţie cu cele ale 
nazismului sunt evidenţiate şi din perspectiva situaţiei din celelalte state comuniste, altele decât 
Uniunea Sovietică, precum China, Cuba, Etiopia, Coreea de Nord, Vietnam. 

În realitate, crimele săvârşite în Vietnam au suscitat în cea mai mică măsură sentimente 
de indignarea publică sau revoltă morală, poate cu excepţia Cambodgiei. Cazul cambodgian 
a reuşit să atragă atenţia şi să stârnească indignare nu în mod întâmplător, ci numai după ce 
sistemul din această ţară a fost răsturnat (si, ca atare, delegitimat) de către un alt stat comunist, 
şi anume Vietnam. Guvernul vietnamez a făcut publice ororile din Cambodgia: informaţiile 
oferite de către comunişti au fost mai credibile pentru intelectualii şi formatorii de opinie occi- 
dentali decât mărturiile refugiaților, aşa cum argumentam anterior prin opiniile lui Chomsky’. 
Înaintea războiului din Vietnam, scuzele faţă de Pol Pot, precum aceasta, exprimată de Malcom 
Caldwell, păreau a fi un lucru normal : 


Noul guvern [cel condus de către Pol Pot - n.n.], care luptă pentru supravieţuire împotriva întregii 
activităţi contrarevolutionare, a fost nevoit să acţioneze rapid împotriva oricărei încercări de 
sabotaj şi subversiune. Fără îndoială, acesta a fost un proces sângeros, care a atras după sine 
anumite excese şi greşeli. Însă fără a se folosi de violenţa revoluţionară împotriva duşmanului, 
revoluţia însăşi ar fi fost zdrobită încă din faza sa incipientă“. 


Acesta este exemplul clasic de argument folosit încă din timpul Revoluţiei Ruse din 1917. 

Chomsky a fost unul dintre cei mai cunoscuţi şi aprigi apărători occidentali ai guvernului 
lui Pol Pot. În nenumărate rânduri, Chomsky a contestat numărul victimelor lui Pol Pot şi a 
pus la îndoială relatările refugiaților. Cu toate acestea, reputaţia sa intelectuală şi morală a 
avut prea putin de suferit. Aşa cum argumenta Martin Malia, „statutul de «fost comunist» (în 
cazul lui Chomsky, de fost susţinător) nu atrage după sine niciun stigmat, chiar şi atunci când 
nu arată nicio urmă de regret. Pe de altă parte, legăturile unei persoane cu regimul nazist, 


oricât de marginale sau nesemnificative, constituie o pată de neşters”5. 


1. l-am scris o scrisoare domnului Keen în legătură cu perspectiva unilaterală a prezentării sale, dar nu 
am primit un răspuns. 

2. Vezi nota 3 de la pp. 31 şi urm. Potrivit lui Aleksandr Iakovlev, „numărul persoanelor care au fost 
omorâte în Uniunea Sovietică din motive politice sau care au murit în închisori şi lagăre în toată peri- 
oada sovietică se ridică la 20-25 de milioane. Fără îndoială, trebuie amintiţi şi cei care au murit din 
cauza foametei - mai mult de 5,5 milioane în timpul războiului civil şi peste 5 milioane în anii '30” - 
A. Iakovlev, The Fate of Marxism in Russia, Yale University Press, New Haven,1993, p. 234. 

3. Părerea lui Sydney Schanberg era una tipică pentru limitele imaginaţiei occidentale şi perspectiva 
liberală despre khmerii roşii înaintea înfrângerii in fata vietnamezilor : cu câteva zile înainte de intrarea 
trupelor lui Pol Pot în Phnom Penh, el scria că „vieţile oamenilor obisnuti nu pot fi decât mai bune 
odată cu plecarea americanilor”. 

4. Apud Labedz, art. cit., p. 43. 

5. Martin Malia, „The Leser Evil?”, în Times Literary Supplement, 27 martie 1998, p. 3. Vezi şi 
„Foreword : The uses of atrocity”, în The Black Book. 

Malia propune o serie de explicaţii cu privire la ceea ce el numeşte „percepţia duală” 


asupra nazismului şi comunismului. În primul rând, consideră că alianţa dintre puterile occi- 
dentale şi Uniunea Sovietică în al Doilea Război Mondial împotriva nazismului a făcut ca 
regimul sovietic să fie slab criticat. In al doilea rând, 


înfrângerea (din al Doilea Război Mondial) a lovit nazismul în culmea ticăloşiei sale şi, prin 
urmare, acesta s-a fixat în memoria colectivă în toată oroarea sa. Prin contrast, comunismul, în 
ciuda ticăloşiei sale, a fost recompensat cu o victorie epică (în al Doilea Război Mondial) - prin 
urmare, a câştigat o jumătate de secol pentru [...] a-l regreta pe jumătate pe Stalin şi chiar [...] 
a încercat să atribuie sistemului o „faţă umană”. Aceste finaluri contrastante au ajutat la dezvăluirea 
tuturor secretelor din spatele sistemului nazist de acum cincizeci de ani, în timp ce arhivele 


sovietice abia au început să fie explorate, iar cele din Asia de Est şi Cuba rămân încă sigilate”!. 


Emiterea unor judecăţi morale diferite asupra nazismului şi comunismului poate fi 


explicată prin reticenta - sau refuzul, după caz - de a recunoaşte că între cele două au existat 
asemănări, structurale şi atitudinale semnificative. Din acelaşi motiv (adesea nerecunoscut), 
în anii '60, conceptul de totalitarism a fost aspru criticat de multi savanţi şi intelectuali occi- 
dentali, întrucât definea o legătură conceptuală şi o echivalență morală între sistemele nazist 
şi comunist. 


În acest context trebuie să ne reamintim de inventarul realizat de Edward Shils care 


identifica o serie de caracteristici comune privind atitudinile şi convingerile susținătorilor celor 
două sisteme. La extrema dreaptă (aşa cum este precizat în studiul asupra personalităţii 
autoritariste), găsim : 


1) ostilitate extremă fata de alte grupuri (outgroups) ; 

2) docilitate extremă fata de grupurile de apartenenţă (ingroups) ; 

3) stabilirea unor limite clare între propriul grup şi ceilalţi ; 

4) tendinţa de a diferenţia persoanele în funcţie de anumite calităţi [...]; 

5) [...] lumea este văzută ca un permanent câmp de luptă; 

6) disprețul fata de [...] activităţile pur teoretice ; 

7) repulsia faţă de exprimarea sentimentelor ; 

8) convingerea conform căreia atât propria persoană, cât şi cei ce fac parte din grupul propriu 
pot supravieţui numai prin manipularea celorlalţi ; 

9) idealul unei societăţi paşnice, armonioase. 


Pentru perspectiva bolşevică, Shils propunea următoarele : 


1) supunerea totală şi necondiționată fata de partid; 

2) insistența asupra necesităţii unui conflict de interese între clasa muncitoare condusă de partid 
şi toate celelalte [...] clase ; 

3) folosirea sintagmei „interesul partidului” în judecarea unei persoane [...]; 

4) sublinierea caracteristicilor de clasă ale individului [...]; 

5) convingerea că istoria nu este altceva decât o sumă de conflicte ; 

6) negarea existenţei adevărului pur [...]; 

7) convingerea că exprimarea sentimentelor nu este altceva decât o expresie a slăbiciunilor [...] ; 

8) convingerea că „Wall Street”, [...] „Marile Bănci”, [...] „primele 200 de familii” sunt 
omniprezente şi că ele controlează totul din umbră [...]; 

9) idealul unei societăţi fără clase, [...] fără conflicte?. 


1. 


Ibidem. 
Edward Shils, „Authoritarianism : Right and Left”, în R. Christie şi M. Jahoda (eds.), Studies in the 
Scope and Method of the Authoritarian Personality, The Free Press, Glencoe, IL, 1954, pp. 33-34. 

Cel mai probabil, motivul divergentelor dintre principiile morale analizate in acest text 
este acela că sistemele comuniste erau asociate unei ideologii universaliste şi idealiste, aşa 
cum era marxismul, în timp ce regimul nazist nu a avut la bază o ideologie la fel de puternică. 
Tzvetan Todorov argumenta că „multe au fost înfăptuite în direcţia aparentului abis ideologic 
dintre cele două sisteme, deşi de îndată ce începi să vezi dincolo de declaraţiile ideologice 
abstracte, la ideologiile care pot rezulta din fapte, prăpastia dintre cele două se micşorează”. 

Tot Todorov afirma : 


Comunismul căuta fericirea umanităţii, acest lucru fiind posibil numai după ce toţi „cei răi” ar 
fi fost eliminaţi din societate, idee caracteristică şi nazismului. Cum e posibil să crezi în corec- 
titudinea universală a acestei doctrine care afirma că se bazează pe lupta de clasă, violenţă, 
revoluţie permanentă, ură, dictatură şi război ? Ea se justifică pornind de la premisa că proletariatul 
reprezintă majoritatea, iar burghezia, minoritatea - dar asta deja ne îndepărtează prea mult de 
idealurile universale. Renuntarea la principiul universalitatii nu este o caracteristică specifică 
numai comunismului, care enunta idealuri universaliste, spre deosebire de nazism, care, [...] in 
mod clar, atrăgea atenţia asupra particularităţii sale. [...] În practică, comunismul a evocat 
particularitatea, la fel cum a făcut-o şi nazismul, din simplul motiv că idealul său nu a reuşit să 
atragă întreaga umanitate. [...] Diferenţa notabilă dintre cele două rezidă în faptul că într-un caz 
împărţirea umanităţii se face pe orizontală, luând în calcul frontierele naţionale, iar în altul se 
face pe verticală, mai exact între diversele straturi ale societăţii: naţional şi în baza războiului 
rasial în cazul nazismului, iar în comunism prin lupta de clasa’. 


Benoist explică mai departe acest punct de vedere : 


Nelegiuirile lui Stalin au fost rezultatul pervertirii comunismului, care se dorea a fi „un ideal al 
eliberării omenirii”, în timp ce nelegiuirile lui Hitler au decurs direct din ideologia sa. [...] 
Comunismul şi-a trădat principiile, pe când nazismul şi-a respectat întocmai doctrina. Practicile 
comunismului sovietic au reprezentat [...] „aplicarea într-un mod eronat a unei ideologii corecte”?. 


Această convingere a fost îmbrăţişată şi de Eric Hobsbawm, care declara că, dacă în 1934 
ar fi ştiut „că milioane de oameni aveau să moară în experimentul sovietic”, tot nu ar fi 
renunţat la ea, deoarece „dacă exista şansa ca o lume nouă să se nască în urma unei suferinţe 
atât de mari, atunci acest demers trebuia susţinut”, chiar dacă ar fi cerut sacrificiul a cincispre- 
zece sau douăzeci de milioane de oameni. Hobsbawm (ca şi Chomsky) este unul dintre autorii 
care se bucură în continuare de o reputaţie etică şi intelectuală excelentă în cercurile academice 
din Occident. Afirmația sa de mai sus întăreşte afirmaţia lui Malia cu privire la cei care se 
tem să „închidă porţile utopiei”, la cei care „în această lume nedreaptă nu şi-au pierdut 
speranţa într-un sfârşit absolut al inegalitatii”*. 

Hobsbawm şi cei apropiaţi gândirii sale şi-au îndreptat atenţia către moralitatea scopurilor, 
către ceea ce Fr. Furet numea „promisiunea fondatoare” care a protejat reputaţia mişcărilor 
Şi sistemelor construite pe seama sa5. Cu toate acestea, Milovan Dijlas (mult mai familiarizat 
cu aceste lucruri decât Hobsbawm şi majoritatea intelectualilor din Occident) afirma : 


1. Tzvetan Todorov, Facing the Extreme, ed. cit., p. 132 ; Todorov, Hope and Memory, ed. cit., pp. 35-36, 
37. 

2. A. de Benoist, op. cit., p. 182. 

3. Apud Robert Conquest, Reflections on a Ravaged Century, W.W. Norton & Company, NewYork, 2000, 
pp. 10-11. 

4. Martin Malia, „Foreword”, in The Black Book. 

5. Francois Furet, The Passing of an Illusion: The Idea of Communism in the Twentieth Century, 
University of Chicago Press, Chicago, 1999, p. 496. 

comunismul debordează de interdicții în rândul oamenilor, afectând fraternitatea, solidaritatea, 
egalitatea si aşa mai departe. Dar [...] elementele umanitare ca regulă nu au nicio semnificație 
dincolo de a legitima metodele rigide. [...] Elementele umaniste ale comunismului au alimentat 
iluzia că ele însele vor deveni realitate de îndată ce scopul [...] va fi atins!. 


Iosif Brodski (exilat sovietic şi poet laureat cu Premiului Nobel) crede că refuzul Occi- 
dentului de a recunoaşte pe deplin „realitatea sovietică” (şi anume represiunea fără margini) 
este o chestiune de „autoconservare mentală. [...] Un zid psihologic a fost creat în special de 
către stânga occidentală. Realitate pe care o regăsim mai ales printre intelectuali?. 

Diferenţa dintre judecatile Occidentului privind nazismul şi comunismul este legată şi de 
deosebirea operată între „exterminarea practicată pentru atingerea unui obiectiv politic, indi- 
ferent de cât de pervers ar părea [cazul comunismului], şi exterminarea ca un scop în sine 
[politica nazistă] ”?. Totuşi, această deosebire devine neclară dacă se consideră că exterminarea 
evreilor, un scop în sine, a fost pentru nazişti o premisă pentru a crea o lume mai bună şi mai 
curată. Pe scurt, a fost şi un scop idealist, oricât de corupt şi irațional. Benoist a mai afirmat 
de asemenea că: 


niciun regim nu a considerat vreodată că prin masacrele înfăptuite se avea în vedere un „scop în 
sine”. [...] Atât utopia unei societăţi fără clase, cât şi cea a unei rase pure considerau necesară 
eliminarea tuturor celor văzuţi ca obstacole în calea realizării unui proiect „grandios”, piedici în 
calea realizării unei societăţi radical mai bune. În ambele cazuri, ideologia (rasială sau lupta de 
clasă) a condus la un principiu eronat: excluderea integrală a unor categorii (rase „inferioare” 
sau clase „dăunătoare”) formate din oameni a căror singură vină a fost că aparţineau uneia dintre 
aceste categorii. 


Ian Buruma a lansat şi el o provocare : 


Este oare diferit să omori oamenii pentru clasa căreia îi aparţin decât pentru rasa lor ? Într-adevăr, 
există o diferenţă: Hitler a vrut să omoare fiecare evreu, indiferent că era bărbat, femeie sau 
copil. Mao credea că cel putin câţiva reactionari puteau fi indreptati prin „reeducare”. Cu toate 
acestea, când se ia în considerare faptul că victimele lui Mao au inclus copii şi chiar nepoti ai 
duşmanilor de clasă, persecutați pur si simplu din cauza originii lor, deosebirea poate că nu 
dispare complet, dar, cu siguranţă, devine mai putin categorică”. 


Câţiva disidenti est-europeni considerau „crima săvârşită în numele unui ideal nobil ca 
fiind mai perversă decât cea săvârşită în numele unui ideal de bază. La urma urmei, naziştii 
nu S-au declarat niciodată virtuoşi. Comuniştii, dimpotrivă, lăudându-se cu spiritul umanitar, 
au înşelat milioane de oameni din lumea întreagă timp de decenii”®. 

În cele din urmă, conform celor demonstrate de mine cu altă ocazie”, „superioritatea 


morală” cu care ne raportăm astăzi la crimele naziste se datorează caracterului acestora - 


Milovan Djilas, The Fall of the new Class, Knopf, New York, 1998, p. 306. 

David Remnick, ,,The evil returns”, in New York, 14 februarie, 1994, p. 73. 

Martin Malia, loc. cit., p. 4. 

A. de Benoist, art. cit., p. 186. 

Ian Buruma, art. cit., p. 22. 

În A. de Benoist, art. cit., p. 186. Acelaşi punct de vedere a fost împărtăşit şi de Vladimir Farkas, un 
fost ofiter al K.G.B.-ului din Ungaria, in timpul unui interviu cu editorul acestui volum. Farkas a scris 
o carte despre experienţele şi convingerile sale (No excuse, Budapesta, 1998), editată in engleză. 

7. P. Hollander, „Soviet Terror, American Amnesia” şi „Comparative Reassessments of Nazism and 
Communism”. 


NUPWPNR= 


52 PAUL HOLLANDER 


eficienţă, premeditare, utilizarea unor tehnologii avansate!. Un număr mai mare de deţinuţi 
au supravieţuit Gulagului şi instituţiilor asemănătoare din diverse ţări comuniste în comparaţie 
cu cei din lagărele naziste. Gulagul şi instituţiile asemănătoare din ţările comuniste nu aveau 
scopul exterminării, deşi au reuşit să îndeplinească acest deziderat prin rata ridicată a morta- 
litatii rezultată în urma condiţiilor de lucru şi trai. Regimurile comuniste au atras după ele un 
număr semnificativ de victime, acest lucru survenind ca urmare a execuțiilor (prin impuscare) 
în masă sau ca urmare a exterminării prin înfometare a populațiilor. Aceste rezultate devastatoare 
au venit fie pe fondul politicilor guvernamentale planificate (cazul Ucrainei), fie al consecin- 
telor neanticipate ale unor politici precum colectivizarea agriculturii, transferuri de populaţie 
şi atribuirea de sarcini riscante unor agricultori, precum colectarea de metal rezidual. Populatii 
întregi din Uniunea Sovietică, Etiopia sau China au resimţit efectul politicilor de înfometare. 

Numărul mare de victime ucise în mod deliberat a fost confirmat de descoperirile făcute 
după căderea comunismului sovietic - mai exact, gropile comune, aşa cum sunt cele de la 
Kurapati. După cum precizează Robert Conquest, „aprecierile revizioniste pentru întregul 
U.R.S.S. ar putea fi plasate într-un singur colt din cimitir”?. 

Secretomania care a caracterizat sistemele comuniste a făcut dificilă, uneori chiar imposibilă 
acumularea de informaţii despre realităţile din aceste sisteme - situaţie care explică partial de 
ce atrocitățile comunismului au generat in mod semnificativ mai puţine frământări morale. Cu 
toate acestea, niciunul dintre aceste sisteme nu a reuşit pe deplin să ascundă aceste informaţii. 
Multe informaţii au fost dezvăluite prin mărturii forţate sau prin intermediul celor care au 
reuşit să scape. Informaţii de acest gen au circulat de-a lungul anilor, în ciuda eforturilor 
depuse de către guvernele comuniste. După prăbuşirea acestor regimuri, multe altele au ieşit 
la suprafaţă. 

Coreea de Nord este unul dintre cele mai puţin cunoscute state comuniste încă existente, 
fiind catalogată de către Freedom House drept „cea mai rea dintre cele mai rele” în ceea 
ce priveşte acordarea de drepturi politice şi libertăţi civile. Conform lui Christopher 
Hitchens (care a reuşit să întreprindă o vizită în această ţară), Coreea de Nord „poate fi uşor 
descrisă ca prototipul international al statului stalinist in care traiul individual este complet 
fără sens şi în care tot ce nu este absolut obligatoriu este absolut interzis”. Ca urmare a 
foametei de la mijlocul anilor '90, care a generat mii de refugiaţi, noi informaţii despre 
represiunea nord-coreeană au început în sfârşit să iasă la lumina‘. O reacţie occidentală 


1. Un volum dedicat problematicii unicitatii crimelor nazismului este Alan S. Rosenbaum (ed.), Is The 
Holocaust Unique ? Perspectives on Comparative Genocide, Westview Press, Boulder, CO, 1996. Vezi 
şi capitolul 8 din Isidor Walliman şi Michael Dobkowski (eds.), Genocides in the Modern Age, 
Westport, CT, 1987). O metodă mai puţin cunoscută a tehnicilor de execuţie mecanizată a fost introdusă 
de către Iezhov în Uniunea Sovietică în timpul epurărilor şi a fost descrisă în Comrade X, Londra, 
1956, de către G.A. Tokaev, un om de ştiinţă (a contribuit la proiectarea avionului militar) care a 
dezertat în 1947: „Mergând in fata plutonului de execuţie, victima intra într-un hol de aproximativ 
şase metri lungime şi lat de doi metri. [...] Moartea era provocată prin două metode: împuşcare cu 
arme automate zidite în pereţi, care erau folosite în momentul în care victima călca pe o crăpătură din 
podea sau pe pârghii, astfel încât acesta era zdrobit. [...] După moartea victimei, maşinăria împingea 
cadavrul într-un cuptor pregătit să îl incinereze fără întârziere”. 

2. Robert Conquest, „Unearthing the Great Terror”, in Orbis, primăvara 1989, p. 240. 

3. Kristin Gustavson şi Jinmin Lee-Rudolph, „Political and Economic Human Rights Violations in North 
Korea”, in Thomas Henriksen si Jongryn Mo (eds.), North Korea after II Sung, Stanford University 
Press, CA, 1997, p. 132; Cristopher Hitchens, Why Orwell Matters, Basic Books, New York, 2002, 
pp. 73, 75. Vezi si Abraham Cooper, ,,Toxic Indiference to North Korea”, in Washington Post, 20 mar- 
tie 2005. 

4. VeziJ. Brooke, „Defectors from North Korea Tell of Prison Baby Killing” ; de la acelaşi autor, „Little 
Girl Puts Human Face on Plight of North Korean Labor Camps”, in The New York Times, 21 august 2002. 

similară exprimată şi de Chomsky cu 20 de ani înainte privind credibilitatea refugiaților din 
Cambodgia sau scepticii cu privire la situaţia din Uniunea Sovietică, l-a manifestat şi un 
ziarist de la The New York Times ; acesta punea la îndoială relatările refugiaților. Nicholas 
D. Kristof a scris: 


Doamna Li şi alti dezertori descriu lagărele nord-coreene ca fiind extrem de severe, dar este greu 
de ştiut cât de adevărate sunt descrierile oferite de ei. Coreea de Nord este izolată de restul lumii, 
iar cei care susţin că au intrat în contact cu închisorile sunt dezertori. [...] Prin urmare, este 
imposibil să ştim dacă dezertorii au descris exact situaţia prin care au trecut sau ceea ce agenţii 
de la serviciile de informaţii din Coreea de Nord i-au pus să relateze!. 


DI. Kristof a uitat în mod cert sau nu a aflat că mărturiile refugiaților represiunii comuniste 
s-au dovedit a fi adevărate realmente în toate cazurile care au apărut de-a lungul vremii. The 
Aquariums of Pyongyang confirmă cu siguranţă afirmaţiile defectorilor nord-coreeni şi susţine 
că Gulagul nord-coreean a fost unul dintre cele mai inumane. 

Atenţia limitată a Occidentului către atrocitățile comunismului şi victimele sale poate fi 
explicată partial prin faptul că o mare parte dintre acestea nu au murit ca urmare a execuțiilor. 
Pe de altă parte, aşa cum a afirmat Tony Judt, „crimele nu au fost simplul rezultat accidental 
al unor politici nechibzuite, ci mai degrabă consecinţa socotelilor şi intentiilor voite şi uneori 
genocidare. [...] Uciderile in masă [...] nu au fost o consecinţă neintenţionată, ci au facut 
parte din plan încă de la început”?. 

Dezbaterea privind diferenţele morale dintre cele două sisteme rămâne deschisă. Dacă, în 
cazul nazismului, din lagărele de exterminare au rezultat victime ca urmare a tehnicilor 
criminale intenţionate şi mecanizate, în cazul comunismului cele mai multe crime au rezultat 
după perioade lungi de încarcerare - deţinuţii nu au supravieţuit condiţiilor grele de detenţie. 
De asemenea, se poate aduce ca argument faptul că exterminarea deliberată şi programată a 
unor grupuri în totalitate este mult mai respingătoare decât o sentinţă de condamnare la moarte 
obişnuită printr-un mod mai putin intenţionat - de exemplu, condiţii grele de trai sau muncă. 
Este cu atât mai greu de stabilit ce a fost mai rău: anii de foamete, boală şi muncă grea în 
lagăr sau închisoare pe viaţă sau un sfârşit rapid în camerele de gazare ori în faţa plutonului 
de execuţie. 

În ceea ce priveşte lagărele comuniste, nu se ştie ce a contat mai mult în mintea celor care 
le-au conceput: dorinţa de a se folosi de mână de lucru ieftină pentru construirea unor proiecte 
importante sau intenţia de a elimina treptat toţi presupuşii duşmani. Una dintre primele victime 
ale represiunii sovietice credea că scopul era eliminarea fizică : 


Am aflat din declaraţiile inocente ale ofiţerilor Ceka că poliţia politică nu mai trebuie să facă o 
regulă din uciderile în masă prin împuşcare, deoarece măsurile mai umane - moartea lentă prin 
înfometare, munca peste puterile detinutului şi „ajutorul medical” - erau înlocuitorii perfecţi. 


Cât despre reabilitare : 


Conducătorii Partidului Comunist declară că Lagărele Nordice pentru Scopuri Speciale stau în 
natura şcolilor de corecție. Opiniei publice i se spunea că pedepsele aplicate în cadrul acestor 


1. Nicholas D. Kristof, „Survivors Report Torture in North Korea Labor Camps”, în The New York Times, 
14 iulie 2002. 

2. Tony Judt, „The Longest Road to Hell”. Vezi şi Alan Riding, „Communism and Crimes French Bristle 
at Best Seller”, in The New York Times, 21 noiembrie 1997. Articolul descrie controversa creată in 
jurul The Black Book, care atribuie, din punct de vedere moral, aceeaşi importanţă crimelor naziste şi 
celor comuniste. 

instituţii aveau scopul de a îndrepta deţinuţii pentru a deveni cetăţeni folositori... În realitate, 
pedepsele din lagăr, ca şi aranjamentele medicale, aveau ca scop trimiterea unui număr cât mai 
mare de deţinuţi [...] „în cealaltă parte”!. 


V.T. Şalamov, un cronicar important şi fost deţinut al Gulagului (citat de Roi Medvedev), 
afirma ca: 


Nu dura mai mult de douăzeci, treizeci de zile pentru a transforma un om sănătos într-o epavă. 
Munca în mina din lagăr timp de 16 ore pe zi, fără zile libere, înfometarea sistematică, îmbrăcă- 
mintea aspră şi dormitul într-un cort rupt la minus 60*C au creat toate condiţiile. Bătăile din 
partea şefilor de lagăr, a căpeteniilor hotilor şi gardienilor au grăbit procesul. 


Dacă lagărele miniere, aşa cum preciza Roi Medvedev, înregistrau cea mai mare mortalitate, 
după 1937 „lagărele de corecție s-au transformat în lagăre de muncă silnică, scopul lor fiind 
acela de exterminare a deţinuţilor, şi nu de îndreptare a lor. [...] Regimul de detenţie din cele 
mai multe lagăre nordice şi Kolima avea scopul de a distruge oamenii”?. Avraham Shifrin a 
evidenţiat că unele lagăre erau „lagărele morţii”, în sensul ca „deţinuţii, forţaţi să muncească 
în condiţii nesănătoase şi periculoase, [...] aveau realmente de-a face cu o moarte sigură”. În 
această categorie intrau, printre altele, minele de uraniu, fabricile de prelucrare a uraniului şi 
fabricile militare nucleare’. 

În concluzie, deosebirile şi asemănările din punct de vedere moral dintre lagărele de 


exterminare sovietice şi cele naziste pot fi rezumate prin cuvintele lui Irving Louis Horowitz : 


Dintre cele două orori sistematice ale secolului, regimurile comuniste au avut o superioritate 
măsurabilă în raport cu regimurile fasciste în ceea ce priveşte înclinațiile lor ucigase. [...] 

...cel pentru care tehnologia morţii rămâne esenţială îi pot considera pe nazişti cei mai mari 
criminali, în timp ce aceia pentru care un sistem concentrationar elaborat este păstrat în amintire, 
precum Gulagul lui Soljenitin, îi vor vedea pe comunişti ca pe cei mai mari criminali”. 


IV. Caracteristicile represiunii în statele comuniste 


Contextul istoric şi fundamentele ideologice 


Sistemele comuniste au apărut în zone cu tradiţii istorice şi culturale diverse, locuite de diferite 
grupuri etnice. Cu timpul, politicile acestor sisteme s-au diferențiat, la fel şi gradul de 
represiune practicat. Chiar şi în aceste circumstanţe, pot fi făcute unele generalizări cu privire 
la sistemele comuniste şi la tipurile de represiune politică perpetuate de către acestea. 


1. S.A. Melsagoff, An Island Hell : A Soviet Prison in the Far North, A.M. Philpot, Londra, 1926, 
pp. 169, 174. Autorul se referă la lagărele din insulele Solovki. 

2. Roi A. Medvedev, Let History Judge, Columbia University Press, New York, 1972, pp. 279-280. 

3. Avraham Shifrin, The First Guidebook to Prisons and Concentration Camps of the Soviet Union, 
Seewis/GR, Elveţia, Verlag AG, 1980, p. 35. Această importantă sursă de informatie a fost trecută cu 
vederea în Statele Unite. 

4. Irving Louis Horowitz, Tributes: Personal Reflections on a Century of Social Research, Transaction 
Publishers, New Brunswick, NJ, 2004, p. 263. 

Sistemele comuniste au variat în funcţie de dimensiune şi populaţie, de la Albania la China, 
din punctul de vedere al longevitatii, de la Uniunea Sovietică (74 ani) la Nicaragua Sandinista 
(10 ani) şi în raport cu dezvoltarea economică şi nivelul de urbanizare, de la Cehoslovacia şi 
Germania de Est la Etiopia şi Angola. Majoritatea acestor sisteme pot fi descrise, cel puţin 
la origine, ca unele „revoluţionare”!. Despre aceste sisteme se pot spune următoarele lucruri : 


Ceea ce este izbitor de asemănător la cele douăzeci şi două de cazuri de revoluţii contemporane 
[...] nu este originea lor structurală, ci mai degrabă comportamentele şi valorile comune ale 
liderilor acestora. [...] Revolutionarii de succes, odată ajunşi la putere, [...] au dovedit a avea 
idei remarcabil de similare despre modul în care îşi vor reforma societăţile [...]. Cultura intelec- 


tuală comună a revoluțiilor contemporane avea ca idee de bază angajamentul faţă de „socialism”?. 


Violenţa politică comunistă a cunoscut momente de apogeu, dar şi de stagnare. Pot fi 
identificate atât puncte culminante (cum ar fi anii '30 în Uniunea Sovietică şi anii '60 în 
China), cât şi perioade lungi de rutină, politici de represiune mai puţin periculoase. Fondul 
ideologic comun al sistemelor comuniste care avea ca punct de plecare distincţia dintre 
susţinători a fost ceea ce a modelat politicile de represiune. Igal Halfin observa : 


Departe de a se lipsi de diviziunea sufletelor umane în bune şi rele, comunismul a înzestrat această 
tradiţie cu statutul de observaţie ştiinţifică. Arhitectura conceptuală a comunismului era bogată 
în antagonisme : proletariat contra burghezie, revoluţie contra rezistenţă, progres contra reactie...° 


O altă premisă filosofică pe deplin împărtăşită era aceea că „liderii partidului comunist, 
nefiind constrânşi de un cod legal burghez sau de un sistem judiciar capricios, aveau tot dreptul 
de a pedepsi duşmanii statului. Ei aveau această putere datorită relaţiei lor privilegiate cu 
legile istorice”?. 

Mostenirea comună a viziunii marxist-leniniste asupra lumii a dat conducătorilor şi proiec- 
tantilor represiunii posibilitatea de a gândi în categorii abstracte şi impersonale şi de a trece 
cu vederea consecinţele concrete, empirice ale politicilor regimului asupra unor grupuri şi 


indivizi. Simon Leys observa (în contextul chinez) : 


Comuniştii au crezut întotdeauna că omenirea contează mai mult decât omul. În ochii liderilor 
partidului, viata individuală era un simplu material brut în stoc abundent - ieftin, disponibil şi 
uşor de înlocuit. Prin urmare, [...] au ajuns să considere că exercitarea puterii era sinonimă cu 
exercitarea terorii”. 


Forţele poliţiei politice (sau organele „securităţii de stat”), înfiinţate în statele comuniste 
pentru a îndeplini aceste atribuţii semnificativ mai mari, aveau puteri sporite şi erau mai 
diferenţiate decât forţele de poliţie obişnuite, însărcinate cu investigarea delictelor şi preventia. 
Poliţia politică din statele comuniste avea structuri organizatorice similare, deoarece copia mode- 
lul primului stat comunist, Uniunea Sovietică, aceasta oferind chiar şi asistenţă în instituirea 
acestor forte. Astfel, ofiţerii de poliţie şi cei militari au urmat şcoli de pregătire sovietice ; 


1. Regimurile comuniste nerevolutionare au fost cele care s-au instaurat ca urmare a sosirii şi ocupaţiei 
trupelor sovietice - mai exact Bulgaria, Cehoslovacia, Germania de Est, Ungaria, Polonia şi România. 
Forrest D. Cobourn, The vogue of Revolution in Poor Countries, Princeton, NJ, 1994, p. 13. 

Igal Halfin, Terror in My Soul, Harvard Univesdity Press, Cambridge, MA, 2003, p. 14. 

D. Chandler, op. cit., p. 150. 

Simon Leys, ,,After the Massacres”, in New York Review of Books, 12 octombrie 1989, p. 17. 

consultantii sovietici îşi asistau omologii est-europeni in pregătirea proceselor-spectacol care 
au urmat celui de-al Doilea Război Mondial. Securitatea de stat din Germania de Est (Stasi) 
a avut un rol important în sistemele comuniste din Lumea a Treia. Un înalt funcţionar comunist 
vietnamez afirma că „starea in care se află fortele noastre de Securitate se datorează în mare 
parte Stasi-ului Germaniei de Est şi K.G.B.-ului sovietic. Aceste două organizaţii ne-au instruit 
cadrele în diverse domenii specializate şi ne-au împărtăşit experienţa lor cu privire la metodele 
de investigare şi detectare. [...] Cong (poliţia politică vietnameză) a devenit la fel de ocupată 
ca forţele armate”!. 

Toate sistemele penale comuniste făceau o distincţie clară între infracțiunile politice şi cele 
de drept comun. În toate aceste sisteme, infractorii de drept comun beneficiau de un tratament 
mai blând şi le era deseori atribuită, în mod informal, o anumită autoritate asupra deţinuţilor 
politici. Autorităţile considerau că infractorii politici reprezentau o ameninţare mai mare la 
adresa statului decât infractorii de drept comun, care nu puneau la îndoială natura sistemului 
şi nu încercau să îl submineze. Uneori, infractorii politici erau acuzaţi şi de infracţiuni de 
drept comun, fără substrat politic, cum ar fi „huliganismul”, în cazul Uniunii Sovietice. Scopul 
acestor acuzaţii era fie să ascundă natura politică a persecuțiilor indivizilor (in special în cazul 
celor cunoscuţi în Occident), fie discreditarea lor din punct de vedere moral. 

În cel putin patru dintre statele comuniste - Uniunea Sovietică, Cuba, China şi România - 
cei acuzaţi pe criterii politice erau uneori simultan catalogati ca afectaţi de boli mentale, fiind 
în consecinţă internaţi în instituţii psihiatrice specializate. Una dintre cele mai răspândite şi 
cunoscute practici era detentia sovietică a disidentilor în spitalele psihiatrice. Potrivit unor 
rapoarte recente, şi „în China există, la nivelul întregii ţări, o reţea secretă de spitale psihiatrice 
afiliate birourilor locale de securitate publică (poliţia politică din China)”?. Acesta a fost cazul 
unui disident politic chinez, care a fost deţinut timp de şapte ani într-un asemenea spital pentru 
fluturarea unui drapel de protest în Piaţa Tienanmen, în anul 19925. Invocarea unei boli 
mentale în cazul deţinuţilor se bazează probabil pe o dublă motivaţie. Una este aceea de a face 
sistemul să pară mai uman şi mai putin punitiv ; a doua, mai sinistră şi mai totalitară prin 
implicaţiile sale, pleacă de la convingerea că punerea la îndoială şi criticarea ideilor care stau 
la baza sistemului trebuiau să vină pe fondul unei dereglări psihice. 

Unul dintre paradoxurile remarcabile ale istoriei este acela că statele comuniste au reven- 
dicat viata a milioane dintre cetăţenii lor, în ciuda faptului că ele susțineau prin intermediul 
ideologiei comuniste că aceste sisteme aveau să fie mai puţin represive decât predecesoarele 
lor istorice şi decât societăţile necomuniste contemporane. Aceste aşteptări izvorau din convin- 
gerea că guvernele comuniste se vor bucura de sprijinul populaţiei şi de legitimitate socială, 
ele reuşind să aducă consensul şi armonia între oameni fără a face uz de forţă în raporturile 
cu cetăţenii. Potrivit lui Engels (Citat ulterior de Lenin) : 


1. Bui Tin, Following Ho Chi Minh, University of Hawaii Press, Honolulu, 1995, p. 115. 

2. Vezi Peter Reddaway, Psychiatric Terror: How Soviet Psychiatry Is Used to Supress Dissent, Basic 
Books, New York, 1997; Petro G. Grigorienko a fost suspus la acest tratament si a relatat despre 
aceste lucruri in Memoirs, W.W. Norton & Co Inc, New York, 1982; vezi şi A. lakovlev, op. cit., 
pp. 147-148. 

3. Erik Eckholm, „A China Dissidents’s Ordeal: Back to the Mental Hospital”, în The New York Times, 
30 noiembrie 1999. Folosirea secţiilor psihiatrice de către China pentru prizonierii politici este povestită 
şi de către Liu Binyan, A Higher Kind of Loyalty, Pantheon, New York, 1990, pp. 225-227. Cu privire 
la politicile asemănătoare din Cuba, vezi Charles J. Brown şi Armando M. Lago, The Politics of 
Psychiatry in Revolutionary Cuba, Transaction Publishers, New Brunswick, 1991. În România, deţinuţii 
au fost trimişi în spitalele de psihiatrie pentru perioade care au variat între câteva luni şi câţiva ani. 
Vezi Dennis Deletant, Ceauşescu and the Securitate : Coercion and Dissent in Romania, 1965-1989, 
M.E. Sharpe, New Armonk, 1995, pp. 93-101. 

Societatea, aşa cum era bazată pe antagonismul dintre clase, avea nevoie de stat [...] pentru a 
menţine în mod forţat clasele exploatate în condiţia de asuprire [...]. Dar când, în cele din urmă, 
statul ajunge reprezentantul societăţii în întregul ei, el devine inutil. De îndată ce nu mai există 
nicio clasă socială ce trebuie subjugată [...] nu mai rămâne nimic pentru a fi reprimat şi o forţă 
specială, statul, nu mai e necesară. Primul act în temeiul căruia statul se constituie cu adevărat 
ca fiind reprezentantul întregii societăţi - luarea în posesie a mijloacelor de producţie în numele 
societăţii - este, în acelaşi timp, şi ultimul său act independent ca stat. Intervenţia statului în 
relaţiile sociale devine superfluă in tot mai multe domenii şi ajunge să dispară de la sine [...]!. 


Principiul de armonie socială era în centrul evaluărilor optimiste privind viitorul statului 
ca factor de constrângere ; aceeaşi prezumție servea ca bază teoretică pentru instaurarea unui 
sistem ce avea în centru un partid politic unic, capabil să reprezinte toate interesele dintr-o 
societate care a eliminat divizările şi conflictele majore. În istoria mai recentă, chiar şi în 
Etiopia comunistă, care a imbratisat cu rapiditate teroarea făţişă, revoluţia a început cu un 
faimos slogan şi cântec: „Fără sânge, fără sânge...”?. 

Utilizarea forţei nu avea să dispară dintr-odată, ci treptat - de unde şi ideea că „statul avea 
să dispară de la sine”. Acest principiu avea la bază ideea că era necesară eliminarea contra- 
dictiilor sociale, „antagonisme” asociate cu clasele sociale exploatatoare ; noul stat socialist 
era unul lipsit de conflicte şi nemulțumiri din partea populaţiei, astfel încât statul să facă apel 
la mijloace violente (acest lucru era valabil şi pentru comportamentele criminale sau antiso- 
ciale, se presupunea că şi acestea din urmă vor dispărea, din moment ce originile lor, exploa- 
tarea şi inegalitatea, aveau să fie eliminate). 

Se credea că vor rămâne foarte puţini opozanți ai regimului - o noţiune înrădăcinată în 
ideea greşită a lui Marx potrivit căreia urma să aibă loc o polarizare fundamentală a societăţilor 
capitaliste, ceea ce ar fi dus la o creştere a maselor exploatate şi la un declin al numărului de 
exploatatori. După revoluţie, puţinii exploatatori rămaşi aveau să fie anihilati sub aspectul 
clasei (deşi în practică multi dintre ei au fost anihilati ca indivizi) şi privaţi de orice mijloace 
prin care puteau cauza probleme noului guvern. Cu alte cuvinte, se credea că noul sistem 
urma să obţină o susţinere populară covârşitoare, astfel încât constrângerea populaţiei nu era 
necesară pentru a-l conserva. Lenin observa : 


Care este clasa pe care proletariatul trebuie să o suprime? În mod natural, este vorba despre 
clasa exploatatoare, adică burghezia. Muncitorii au nevoie de stat doar pentru a suprima rezistenţa 
opresorilor. [...] pe când clasele exploatatoare au nevoie de putere politică pentru a-şi menţine 
opresiunea, [...] proletarii au nevoie de guvernare politică pentru a aboli în totalitate orice 
opresiune, în interesul majorităţii populaţiei, şi nu al unei minorităţi insignifiante ce se constituie 
din proprietarii moderni de sclavi - proprietarii de pământ şi capitaliştii. 


În spiritul lui optimist şi, în acelaşi timp, nerealist (înainte de Revoluţia din Octombrie), 
Lenin credea că birocraţia urma să fie eliminată (pilonul constrangerii şi violenţei politice din 
acest secol): „din moment ce populaţia în sine îşi suprimă opresorii, o forţă specială pentru 


x» 


suprimare nu mai este necesară”. De asemenea, el scria că: 


Suprimarea minorităţii formate din exploatatori de către majoritatea sclavilor de ieri este, privind 
comparativ, o sarcină atât de uşoară, simplă şi naturală, încât va presupune mult mai puţină vărsare 
de sânge decât suprimarea revoltei sclavilor şi şerbilor şi va costa omenirea mult mai putin [...]. 


Apud V.I. Lenin, State and Revolution, Foreign Languages Publishing House, Moscova, pp. 25-27. 
. D.W. Giorgis, op. cit., p. 21. 
3. V.I. Lenin, State and Revolution, ed. cit., pp. 39, 68, 144-145. 

Opresorii sunt, in mod natural, incapabili de a suprima poporul fără o armă complexă care să 
îndeplinească această sarcină : dar poporul poate să înfrângă exploatatorii chiar şi cu un mecanism 
simplu sau fără un astfel de mecanism...! 


Aceste convingeri şi aşteptări nefondate au fost abandonate de către Lenin curând după 
acapararea puterii. În 1922, Lenin a cerut ca un „număr foarte mare” de rezidenţi ai orășelului 
Şuia să fie arestaţi şi executaţi pentru că s-au opus confiscării obiectelor sacre din bisericile 
locale. Lenin a scris: „este timpul să îi învăţăm pe aceşti oameni lecţia, astfel încât în 
deceniile ce vor urma să nu mai îndrăznească să se opună”?. 

Într-adevăr, a devenit curând evident că niciuna dintre predicțiile citate mai sus nu era 
corectă : condiţiile din Uniunea Sovietică (si în statele comuniste apărute ulterior) erau departe 
de a conduce la reducerea birocraţiei şi a utilizării forţei coercitive a partidului-stat. Din 
contră, statele comuniste au creat forte de constrângere de dimensiuni şi complexitate fără 
precedent, organe care au ajuns să fie însărcinate nu numai cu descoperirea şi pedepsirea celor 
suspectaţi de lipsă de loialitate (manifestată, potenţială sau imaginară), ci şi cu supravegherea 
unor proiecte de construcţii de anvergură, în care era utilizată forţa de muncă a celor arestaţi. 

Rațiunea principală a acestei evoluţii a fost aceea că susţinerea populară care fusese 
anticipată a dispărut rapid - sau n-a existat niciodată; programele şi politicile Partidului 
Comunist Sovietic (şi a celor din majoritatea statelor comuniste) nu au obţinut sprijinul 
majorităţii. De fapt, aceste politici - precum colectivizarea agriculturii — au stimulat tot mai 
mult opoziţia populaţiei. La fiecare pas, poporul trebuia să fie împins, îndemnat şi constrâns 
să urmeze calea industrializării forţate. 

În al doilea rând, guvernele comuniste puneau mare preţ pe conformarea totală, care nu 
putea fi obţinută prin persuasiune, ci doar prin intimidare. Cultura politică a partidului era 
centrată pe intoleranta şi dogmatism; mijloacele erau in mod clar subordonate unor scopuri 
care nu puteau fi puse la îndoială. 

La începutul anilor "30, represiunea deja institutionalizata, la o scară mai mică sub Lenin, 
prin rezistenţa la colectivizare şi epurările din U.R.S.S. trebuia justificată. Noua teorie a 
conflictului politic răspândită de către Stalin susţinea ideea conform căreia succesul socialis- 
mului cerea o rezistenţă acerbă în fata duşmanului (numit uneori „duşmanul incoltit”). Această 
rezistenţă solicita măsuri severe. Chiar dacă era doar opoziţia unei minorităţi, era considerată 
foarte periculoasă, deoarece căuta să submineze noul sistem. Stalin afirma ca: 


Trebuie să zdrobim şi să ne descotorosim de teoria învechită conform căreia, cu fiecare mişcare 
înainte pe care o facem, lupta de clasă se va stinge tot mai mult şi că, raportat la succesele noastre, 
clasa inamică va deveni tot mai domesticită. 

Această teorie este nu numai greşită, ci şi periculoasă, căci ne adoarme poporul, îl conduce într-o 
capcană şi îi dă posibilitatea clasei inamice să se ralieze împotriva puterii sovietice. 

Din contră, cu cât înaintăm mai mult şi cu cât avem mai mult succes, cu atât mai furioase devin 
rămăşiţele clasei exploatatoare învinse. [...] Cu cât reuşesc să facă mai mult rău statului sovietic, 
cu atât se agaţă mai tare de cele mai disperate mijloace de luptă, ca ultimă speranţă a celor 
damnati’. 


1. Apud Mikhail Heller, Cogs in the Wheel : The Formation of the Soviet Man, Knopf, New York, 1988, 
p. 36. inclinatia lui Lenin spre violenţă este documentată şi de către Richard Pipes (ed.), The Unknown 
Lenin, Yale University Press, New Haven, 1996. 

2. Apud Robert V. Daniels (ed.), A Documentary History of Communism, Stosius Inc/Advent Books 
Division, New York, 1960, p. 57. Stalin a facut aceasta declaratie in anul 1937 intr-un discurs in fata 
Comitetului Central al Partidului. 

3. Apud Robert V. Daniels (ed.), A Documentary History of Communism, New York, 1960. 

Aceasta a devenit justificarea teoretică oficială a valurilor de teroare dezlantuite în anii '30. 

Izolarea Uniunii Sovietice a contribuit la dezvoltarea unei mentalități conform căreia era 
plauzibil să se susţină, aşa cum au făcut-o liderii sovietici în repetate rânduri, că inamicii 
interni conspirau cu cei externi. „Conspiraţiile” erau puncte-cheie în cadrul proceselor-spectacol 
şi esenţiale pentru a justifica teroarea în masă. Tema conspirației era, de asemenea, întâlnită 
şi în cadrul acuzațiilor de rutină făcute împotriva victimelor anonime ale terorii. „Cine te-a 
recrutat ? ” era o întrebare standard în cadrul multor interogatorii. Organele securităţii de stat 
(C.E.K.A., N.K.V.D., G.PU., M.V.D., K.G.B. etc.) erau de fapt contra-conspiratii ce 
urmăreau să la descopere şi să le distrugă pe cele ale dușmanului. În acest context, există un 
element de proiecţie psihologică: „regimurile totalitare văd celelalte regimuri (unii ar putea 
adăuga alte grupuri şi indivizi) ca fiind la fel de nemiloase şi duplicitare precum sunt ele 
însele ; astfel, iau măsuri în conformitate cu aceste convingeri”. 

Chiar dacă în planurile iniţiale ale comunismului nu a fost anticipată represiunea, aceste 
politici aveau un puternic substrat ideologic : erau produse secundare ale dorinţei imperioase 
de a reforma societăţile (şi oamenii) şi de a îndepărta orice obstacol care ar fi putut sta în 
calea acestei aspirații. Aşa cum a observat Soljeniţin : 


Pentru a face rău, o fiinţă umană trebuie să creadă mai întâi că ceea ce face este bine. [...] 
Imaginaţia şi puterea spirituală a răufăcătorilor lui Shakespeare s-au oprit puţin după douăsprezece 
cadavre. Pentru că nu aveau o ideologie. 

Ideologia - aceasta este ceea ce dă răului justificarea mult căutată şi îi dă răufăcătorului stabilitatea 
şi determinarea necesare. Aceasta este teoria socială care face ca actele lui să pară bune în loc 
de rele, atât în proprii ochi, cât şi în ai celorlalţi. [...] 

În acelaşi mod şi-au întărit convingerile şi agenţii Inchiziției: invocând creştinismul; la fel, 
cuceritorii teritoriilor străine, prin apologia grandorii patriei lor; coloniştii, prin civilizaţie, 
naziştii, prin rasă; iar iacobinii (la început şi la final), prin egalitate, fraternitate şi fericirea 
generaţiilor viitoare?. 


Mai recent, Aleksandr Iakovlev, fost membru al elitei politice sovietice (însărcinat cu 
ideologia şi propaganda în timpul lui Gorbaciov), a ajuns la concluzia că fundamentele 
violenţei politice sovietice se regăsesc în moştenirea ideologică şi inspiraţia marxist-leninista : 
„fundamental, responsabilitatea pentru genocidul ce a avut loc în Rusia şi în întreaga Uniune 
Sovietică se bazează pe ideologia bolşevismului”?. El nu este de părere că uciderile in masă 


pot fi atribuite mentalitatii de asediu, înapoierii Rusiei sau personalităţii lui Stalin. El credea că: 


Marxistii, care erau convinşi că revoluţia era locomotiva istoriei, iar violenţa era condiţia sine 
qua non a acesteia, nu mai puteau să se îndoiască de adevărul marxismului după ce puseseră deja 
mâna pe arme [...]. Credinţa în iminenta creării unei lumi comuniste servea ca justificare pentru 
milioanele de victime ale luptei de clasă. [...] 

Ideea că o persoană nu trebuie să se teamă de a face victime pentru cauza progresului, că spiritul 
revoluţionar al masei proletare trebuie conservat cu orice preţ este una caracteristică pentru 
Marx [...]. 


1. Ted Galen Carpenter, „Democracy and War”, in Independent Reviews, iarna 1998, p. 436. Edward 
Shils nota ca „fantezia conspiratiei necesită o realitate a contra-conspiratiei, astfel încât, în cele din 
urmă, lumea devine o arenă în care acţionează două conspirații, conspirația rea a duşmanilor şi una 
legitimă, necesară din punct de vedere moral, a bolşevicilor”. 

2. Aleksandr Soljenitin, The Gulag Archipelag, vol. 1, YMCA Press, New York, 1973, pp. 173-174. 

3. Aleksandr Iakovlev, A century of Violence in Soviet Russia, ed. cit., p. 15. 

Criteriile morale sunt pur şi simplu neadecvate în circumstanţele unei lovituri de stat revolutio- 
nare ; ele sunt revocate de brutalitatea şi caracterul direct al luptei de clasă [...]. Această moralitate 
de clasă specială [...] duce la tolerarea oricăror acte [...]. Justificarea ei derivă dintr-o viziune 
specifică a căii istorice de dezvoltare şi din scopul final de renaştere a omenirii. 


Iakovlev a subliniat în repetate rânduri bazele ideologice ale violenţei politice comuniste : 


Marele Inchizitor al lui Dostoievski vorbeşte despre dragostea pentru umanitate. Dar din această 
dragoste derivă disprețul total pentru individ [...]. 

Toate acestea au fost comise sub pretextul unei griji pentru omenire, dar cu o indiferenţă totală 
faţă de individ. Teroarea este un mod de a remodela materialul uman în numele viitorului [...]. 
În final, Marx a abandonat discuţia despre umanitate şi dragoste. Nu mai vorbea despre justiţie 
morală [...]. Acest lucru a condus la convingerea că tot ceea ce corespundea intereselor revoluţiei şi 
comunismului devenea moral. Aceasta era moralitatea cu care au fost executaţi deţinuţi [...], cu care 
au fost construite lagăre de concentrare şi cu care popoare întregi au fost relocate cu forţa [...]. 
Pot fi justificate faptele săvârşite în numele progresului? Ce anume îi dă unui grup de oameni 
dreptul de a condamna la moarte societatea civilă sau tradiţiile populare a căror consolidare a 
durat secole?! 


Reflecţiile lui Iakovlev reafirmă trăsătura distinctivă a violenţei politice comuniste : origi- 
nea si telurile idealiste - altfel spus, era o violenţă care urmărea un scop suprem. Cu toate 
acestea, majoritatea episoadelor violente, inclusiv conflictele etnice recente, au la bază o 
justificare ideologică minimală sau total absentă. Naziştii, turcii, hutu, sârbii şi alţii (care au 
măcelărit evrei, armeni, tutsi, respectiv albanezi) nu aveau interesul de a „remodela materialul 
uman în numele viitorului” - ei doar vroiau să se descotorosească de cei aparţinând unor 
grupuri considerate diferite, amenințătoare, concurente sau inferioare, uneori plecând de la 
ideea că, prin dispariţia acestor grupuri inferioare, va fi creată o lume mai bună. Totuşi, 
violențele apărute între grupurile etnice aveau la bază o ostilitate de grup viscerală, accentuată 
de competiţia pentru resurse, cum ar fi pământul. 

În Rwanda, Bosnia, Kosovo, Sudan, Cipru, Sri Lanka, Israel (şi Palestina), unele grupuri 
au încercat să obţină un control mai mare asupra vieţii lor, în timp ce altele au încercat să le 
împiedice să-şi atingă ţinta. Planurile de perfecţionare a naturii umane sau dorinţa de transfor- 
mare socială majoră şi programele sociale utopice joacă un rol neglijabil în aceste conflicte 
şi masacre. 

Violenţa politică comunistă a pornit de la viziunea utopică asupra viitorului, de la scopurile 
grandioase şi de la intoleranta pe care o inspira slujirea acestor idealuri, ca şi de la ataşamentul 
intens de putere. Mijloacele trebuiau subordonate unor scopuri neegalate în plan istoric, care 
necesitau măsuri extraordinare. Într-un cuvânt, acesta este rolul jucat de ideologie sau credinţă 
în represiunea exercitată de statele comuniste. 

Orientarea viitoare a revoluţionarilor şi a succesorilor lor a ajutat la eliminarea sau dimi- 
nuarea tensiunii dintre scopuri şi mijloace : bolşevicii „nu credeau că şansa atingerii anumitor 
ţinte era mai scăzută din cauza [...] folosirii îndelungate şi pe scară largă a mijloacelor, care 
[erau] [...] exclusiv la alegerea lor [...]”?. Realizările viitoare aveau să prevaleze şi să purifice 
mijloacele discutabile folosite în atingerea lor - aceasta era convingerea de nezdruncinat pentru 
generaţii de lideri comunişti şi de revoluționari din Uniunea Sovietică şi din alte state comuniste. 
Revolutionarul dedicat se întărea în fata durerii şi a suferinţei pe care le provoca politica sa. 


1. Aleksandr Iakovlev, The Fate of Marxism in Russia, pp. 7, 11, 17, 29, 38-39, 56-57. 
2. Nathan Leites, A Study of Bolshevism, The Free Press, Glencoe, IL, 1953, p. 105. 

Lenin spunea că „nu există bătălii importante fără spitale de campanie lângă câmpul de luptă. 
Este absolut de neiertat să-ți permiti să fii înspăimântat sau lipsit de vlagă în preajma lor. 
Dacă ţi-e frică de lupi, nu intra în pădure”!. Această atitudine era împărtăşită şi de Edward 
Ochab, un functionar polonez : 


Am devenit [...] un revoluționar profesionist. Am citit cartea lui Lenin, Ce-i de făcut ? , unde se 
afirmă că revoluția socialistă are nevoie de cadre „revoluționare profesioniste” [...] care să fie 
pregătite să-şi petreacă luni întregi târându-se prin canalizări si să se ocupe de [...] organizarea 
maselor. Atunci mi-am spus: ăsta sunt eu’. 


Autodisciplina, controlarea sentimentelor personale şi angajamentul faţă de cauză au făcut 
posibilă depăşirea rezervelor şi a repulsiei faţă de mijloacele folosite. Din nou, aşa cum nota 
Leites : 


Bolsevicul trebuie să evite starea de empatie. [...] Bolsevismul împărtăşeşte sentimentul exprimat 
de un personaj din Adolescentul lui Dostoievski: „Nu contează dacă trebuie să treci prin gunoaie 
ca să-ţi atingi scopul, atâta vreme cât scopul e grandios. Totul se va spăla, totul se va netezi dupa 


aceea”? 


Leites a scris totodată că „doctrina bolşevică respinge virtutea empatiei şi mila faţă de 
semeni. [...] Constientizarea angoasei altora ar diminua capacitatea individuală de a îndeplini 
acele actiuni care ar duce, in final, la abolirea ei”*. Aceasta ar putea fi viziunea chirurgului 
asupra durerii ; el trebuie să rămână indiferent la senzațiile trupesti ale pacientului pentru a-l 
vindeca. Astfel, în lupta politică, „în loc de sentimentul de vinovăție pentru suferințele pe 
care o persoană le impune celorlati [...] se poate încerca sentimentul de indreptatire cu privire 
la impunerea directă şi activă a suferinței asupra altora, în vederea viitoarei sale eradicări”5. 

Prin urmare, violenţa politică a sistemelor comuniste era mai degrabă instrumentală decât 
emoţională sau pasională, deci nu tipul de violenţă care ar satisface vreun instinct sau impuls 
personal, deşi, în mod ocazional şi ilicit, e posibil ca acest fenomen să se fi produs€. 

Folosirea mijloacelor violente a fost facilitată de perceperea lor ca defensive şi revoluţionare. 


Troțki scria că: 


Omul care, din principiu, repudiază terorismul, spre exemplu, repudiază măsurile de suprimare 
şi intimidare îndreptate împotriva unei contrarevolutii tenace şi care uzează de arme - trebuie să 
respingă orice idee de supremație politică a clasei muncitoare şi a dictaturii sale revoluţionare. 
Omul care repudiază dictatura proletariatului repudiază revoluţia socialistă ... 


Anterior, Troțki demonstrase că dictatura proletariatului era o necesitate, pentru că nu se 


putea ajunge la nicio înţelegere cu burghezia: „numai forța poate fi factorul decisiv”’. 


= 


Ibidem. 

Apud Teresa Toranska, „Them” : Stalin’s Polish Puppets, Harper Collins Publishers, New York, 1987, 
p. 88. 

Apud Nathan Leites, op. cit., pp. 208, 106. 

Ibidem, p. 348. 

Ibidem, p. 352. 

Se presupune că această bucurie impulsivă, sadică, a violenţei i-a motivat pe soldaţii japonezi la 
Nanking, ca şi pe participanţii la pogromuri, linşări şi alte izbucniri spontane ale violenţei etnice. 

7. Leon Troțki, Terrorism and Communism: A Reply to Karl Kautsky, Ann Arbor, MI, 1961, pp. 20, 23. 

Leites a surprins foarte clar mentalitatea cerută de crima în masă cu motivaţie impersonală, 
deliberată, ideologică: disponibilitatea „de a-ţi murdări mâinile”. După toate probabilitățile, 
a rămas totuşi o conştientizare subtilă a disonantei dintre scopuri şi mijloace!. Această con- 
ştientizare ajută la explicarea secretomaniei legate de violenţa politică din multe sisteme 
comuniste şi, poate, în acelaşi timp, şi secretomania nazistă. 

Folosirea neîngrădită a violenţei politice şi a forţei deriva, de asemenea, din paternalismul 
revoluţionarilor profesionişti (transformați ulterior în funcţionari), care credeau că acţionează 
în numele şi în interesul maselor, cand, de fapt, erau strict separați de ele. Profunda segmentare 
socială din Rusia (dar şi din alte ţări comuniste asemănătoare sau chiar mai înapoiate) susţinea 
acest tip de elitism. 

Chiar şi extraordinara sete de putere şi dorinţă de răzbunare a lui Stalin - directionata 
împotriva duşmanilor săi reali sau imaginari - sunt, in parte, explicate de convingerea că era 
un instrument ales al istoriei, executorul unor țeluri înalte şi marete, trasate atât de teoria 
marxist-leninista, cât şi de istoria Rusiei. Fără îndoială, credinţe asemănătoare i-au motivat 
şi pe Mao, Castro, Kim Ir-sen, Ho Şi Min şi alti lideri comunişti. Aceste convingeri nu au 
indus şi anumite limite sau atenţie pentru procedura corectă. 

În ciuda controverselor care au insotit-o încă de la sfârşitul anilor '60, teoria totalitaris- 
mului este cea care explică cel mai bine principalele caracteristici ale violenţei politice şi 
presiunii comuniste. Acestea nu puteau fi separate de exerciţiul nelimitat al puterii, de impulsul 
de a dizolva distinctiile dintre spaţiul public şi privat (subordonându-l complet pe al doilea 
celui dintâi) şi de tentativa politizării fiecărui segment al vieţii. Pentru că nimic din ceea ce 
făceau cetăţenii nu era lipsit de înţeles politic, infracţiunea de ordin politic şi devierea de la 
normă au ajuns să fie definite în sens foarte larg, conducând la aplicarea de tratamente abuzive 
unui număr mare de oameni, care, în majoritatea lor, nu erau mai deloc interesaţi de politică 
şi nu erau predispuşi să pună sub semnul întrebării sau, cu atât mai puţin, să pericliteze puterea 
partidului-stat. 

Conducătorii comunişti s-au arătat (cel putin la început) inspirați de ideile ce promiteau 
izbăvirea laică; ei deţineau o putere enormă, centralizată, necontrolată de vreun mecanism 
institutional, ce contracara forța socială sau tradiţia”. Totodată, după toate aparențele, persona- 
litatile liderilor supremi au avut, de asemenea, un rol de jucat în formele pe care le-a luat 
violenţa politică. Stalin, Mao”, Castro, Mengistu (Etiopia)“ si Mátyás Rákosi (Ungaria) au 
fost oameni deosebit de cruzi, înşelători şi răzbunători, care nu puneau mare preţ pe viaţa 
individului. Ei aveau capacitatea dovedită de a deveni ostili sau de a-şi trăda cei mai apropiaţi 
colaboratori, prieteni (dacă existau) sau tovarăşi de arme dacă erau suspectaţi de cea mai mică 
divergență de opinie sau de scădere a loialității. 


1. Heinrich Himmler, de exemplu, se referea cu o oarecare candoare la problema scopurilor şi a mijloa- 
celor în ce priveşte soluţia la „întrebarea evreiască”, într-un discurs către ofiţerii S.S., în care recu- 
noştea că priveliştea cadavrelor era neplăcută şi, în viziunea sa, cerea un caracter puternic (vezi Joachim 
C. Fest, The Face of the Third Reich, Da Capo Press, New York, 1970, p. 115). 

2. Zbigniew Brzezinski, „Patterns of Autocracy”, in Cyril Black (ed.), The Transformation of Russian 
Society, Harvad University Press, Cambridge, MA, 1960. 

3. Cu privire la aceste aspecte ale personalităţii lui Mao, vezi dr. Li Zhisui, The Private Life of Chairman 
Mao, Random House, New York, 1994. 

4. „Mengistu mi-a mărturisit odată că îi plăcea să prezideze întrunirile în această sala [...] pentru că putea 
să stea chiar deasupra pivnitei unde erau întemnițați toţi foştii aristocrați, pe care îi dispretuia.” (D.W. 
Giorgis, Red Tears, ed. cit., p. 126). Aceasta nu a fost, desigur, singura reflecţie a personalităţii 
dezagreabile a lui Mengistu. Vezi şi ibidem, pp. 18-21, 33-34, 332 şi 352 pentru alte exemple ale 
megalomaniei şi cruzimii sale. 

Sferă şi proporţii 


Poate că cea mai reprezentativă trăsătură a represiunii politice comuniste a fost aria sa vastă. 
Zeci de milioane de oameni au fost afectaţi ; au fost create mii de instituţii penale!. Numărul 
mare al celor întemnițați a fost o urmare a tendinței preventive sau profilactice a sistemelor, 


x» 


a noţiunii de „fărădelege obiectivă” sau a presupunerii potrivit căreia „prizonierii se făceau 
vinovaţi de ceva, din moment ce fuseseră acuzaţi, şi erau subumani, fiindcă fuseseră arestaţi ”?. 

Autorităţile căutau de obicei să identifice anumite caracteristici, atribuite unor grupuri 
diverse, despre care se presupunea că ar putea conduce la un comportament neadecvat din 
punct de vedere politic, aşa cum era el definit de conducători”. Măsurile represive îi vizau nu 
doar pe cei care se opuneau sistemului şi îşi manifestau opoziţia, dar mai ales pe cei ,,vinovati” 
de potential pentru opoziţie, şi anume de „fărădelegi obiective”?. În Cambodgia, „vânătoarea 
duşmanilor interni” pornea de la credinţa că „ideile «burgheze» insidioase, preferinţele şi 
atitudinile erau [...] îngropate în conştiinţa tuturor”. Un fost apropiat al lui Pol Pot îşi amintea 
că „[Pol Pot] îşi considera duşmanii carne putredă, carne umflată. Duşmani în jurul lui. 
Duşmani în faţă, duşmani în spate, duşmani la nord, [...] duşmani la sud, [...] la vest, [...] 
la est, [...] duşmani venind din toate cele nouă direcţii, apropiindu-se, nelăsându-l să respire”. 

Convingerea oficială că o masă mare de oameni este sensibilă în faţa unei atitudini politice 
discutabile a făcut ca, în Uniunea Sovietică, în timpul „Marii Terori”, organele de represiune 
să stabilească cote ce trebuiau îndeplinite - cu alte cuvinte, un anumit număr de oameni care 
trebuiau arestaţi“. 

Formaţia marxist-leninistă a liderilor şi initiatorilor sistemului de represiune comunistă a 
contribuit semnificativ la vasta sa cuprindere : ei erau obişnuiţi să gândească în termenii unor 
categorii largi, impersonale din punct de vedere social şi politic; comportamentul sau vina 
individuală deveneau irelevante din moment ce persoana era etichetată ca aparţinând unei clase 
sau unui grup ostil ori potenţial ostil sistemului. 

Jerzy Gliksman, un martor al implementării acestor politici, scria: 


Bratul aparatului punitiv sovietic urmăreşte să-i ajungă nu doar pe infractorii reali, ci şi pe cei 
probabili sau improbabili şi chiar - ca măsură de profilaxie socială — pe cei potenţiali. [...] 

Pentru a evita riscurile legate de exonerarea cazurilor îndoielnice, au adoptat [...] un sistem de 
eliminare a tuturor celor care se depărtau de norme. [...] Definiţia unui „act periculos din punct 


1. O publicaţie remarcabilă, deşi ignorată de obicei, oferă informaţii detaliate cu privire la locul exact, 
mărimea şi funcţionarea a 2.000 de instituţii penale sovietice, care includeau atât deţinuţi politici, cât 
şi nonpolitici (vezi Avraham Shifrin, First Guidebook to Prisons and Concentration Camps of the Soviet 
Union, ed. cit.). Harry Wu a strâns date despre 1.000 de lagăre chinezeşti de reformă prin muncă şi 
a estimat numărul lor total la 3.000. El scria că „în ultimii patruzeci de ani, cel putin 50 de milioane 
de oameni au fost trimişi în lagărele Laogai [de reformă prin muncă], iar in prezent acolo se mai află 
circa 10 milioane” (manuscris nedatat). 

2. D. Chandler, op. cit., p. 122. 

3. Cânda fost arestat, anchetatorul i-a spus lui Armando Valladares: „Noi nu avem nicio dovadă împotriva 
ta. Dar avem convingerea că eşti un potenţial duşman al Revoluţiei. Pentru noi, este suficient” (Against 
All Hope, Encounter Books, New York, 1986, p. 9). 

4. Robert Conquest scria ca „Prizonierii recunosteau [...] că exista o «caracteristică obiectivă», funda- 
mentală in acest caz. Putea fi originea socială, slujba precedentă sau actuală, relaţia sau prietenia cu 
o persoană, naționalitatea sau legătura cu o tara străină sau activitatea în organizaţii sovietice specifice” 
(The Great Terror, Oxford University Press, Londra, 1968, p. 297). 

5. D. Chandler, op. cit., pp. 44, 76. 

6. The Black Book, pp. 186-187; vezi si S. Sebag Montefiore, Stalin, ed. cit., pp. 203-204. 

de vedere social” este foarte larga. [...] Articolele din Cod dedicate infracţiunilor „contrarevo- 
lutionare” sunt voit formulate într-un cadru larg, astfel încât să includă [...] chiar şi acţiuni tinzând 
către „slăbirea” puterii de guvernare (articolul 58)!. 


Aceste sisteme încercau nu doar să îngrădească sau să anihileze duşmanii existenţi, ci şi 
să distrugă inclusiv potenţialul de rezistenţă şi opoziţie. Fondatorul poliţiei politice comuniste, 
Felix Dzerjinski, a exprimat această idee succint şi explicit: „Terorizăm duşmanii guvernului 
sovietic ca să suprimăm crima în faşă”?. Atitudinile politice erau deduse din caracteristicile 
socioeconomice şi, uneori, etnice, precum şi din relaţii de rudenie sau legături sociale, mai 
degrabă decât din comportament sau exprimarea opiniei. 

În Uniunea Sovietică, „categoriile demne de arestare” includeau foşti membri ai Partidului, 
bătrâni bolşevici, foşti deţinuţi politici (sub domnia ţarului), ofiţeri de armată, muncitori în 
transporturi, tehnicieni, diverşi specialişti în industrie sau agricultură şi oameni care aveau 
legături cu străinii”. Potentialii duşmani sau cei consideraţi „periculoşi din punct de vedere 
social” erau, de asemenea, prezentaţi ca „persoane aparţinând unui grup social precedat de 
prefixul «ex-», [...] ex-chiaburi, ex-infractori, ex-functionari ai epocii ţariste, ex-membri ai 
aripii menşevice, ex-revolutionari socialişti şi aşa mai departe”*. În aceeaşi perioadă, „oricine 
avea legături în afara ţării, [...] cine avea un transmiţător radio, colectiona timbre sau vorbea 
Esperanto avea şanse mari să fie acuzat de spionaj”5. Motivele persecuției se bazau totodată 
pe categorii precum „element antisovietic, membru activ al Bisericii, membru al unei secte 
religioase, rebel - oricine fusese implicat în trecut în revolte antisovietice, oricine avea legături 
în afara ţării”. Pe şantierele Canalului Dunăre - Marea Neagră, în România, erau „prizonieri 
din toate păturile sociale : membrii educați ai clasei de mijloc se amestecau cu ţăranii cărora 
li se luase pământul, preoţii ortodocşi cu liderii sionişti, iugoslavii din Banat cu saşii din 
Transilvania...””. 

Responsabilitatea colectivă a fost mult extinsă. Pravda, ziarul oficial al Partidului Comunist 
Sovietic, consemna în 1934: 


Membrii individuali ai familiei sunt, de asemenea, responsabili pentru actele trădătorilor. În caz 
de fugă sau trecere a frontierei, în ce priveşte o persoană aflată în serviciu militar, pentru toţi 
membrii maturi ai familiei, dacă sunt implicaţi în ajutarea infractorului sau îi cunoşteau intenţiile 
şi nu le-au raportat autorităţilor, pedeapsa este închisoarea de la cinci la zece ani, însoţită de 
confiscarea întregii averi. 

Ceilalţi membri ai familiei trădătorului şi toţi cei care depindeau de el la momentul comiterii 
actului de trădare sunt supuşi pierderii drepturilor şi exilului în regiuni îndepărtate din Siberia 
pentru cinci ani. [...] Nu se poate să fii un observator neutru atunci când sunt vizate interesele 


1. Jerzy Gliksman, „Social Prophylaxis as a Form of Soviet Terror”, in Carl Friedrich (ed.), Totalitarianism, 
Grosset & Dunlap, New York, 1964, pp. 61-62, 64. Astfel de generalizări şi categorii vagi ale 
infracţiunii de ordin politic au fost introduse şi în Romania; de pildă, „sabotaj contrarevoluţionar”, 
„diversiune contrarevolutionara” şi „agitaţie şi propagandă contrarevolutionare” (vezi Dennis Deletant, 
Communist Terror in Romania, St. Martin's Press, New York, 1999, p. 84). 

2. Apud M. Heller, op. cit., p. 95. 

3. F. Beck şi W. Godin, Russian Purge and the Extraction of Confession, The Viking Press, New York, 
1951, pp. 93-98. 

4. The Black Book, p. 201. 

5. Ibidem, p. 188. 

6. R. Conquest, The Great Terror, p. 283; vezi si pp. 284-299. Vezi si J. Gliksman, in op. cit., 
pp. 67-72. 

7. D. Deletant, Communist Terror in Romania, ed. cit., p. 213. 

ţării sau ale muncitorilor şi ţăranilor. Aceasta este o nelegiuire teribilă: este complicitate la 
nelegiuire’. 


O jumătate de secol mai târziu, în Vietnamul comunist au prevalat principii asemănătoare : 
„elementul principal în vederea deportării oamenilor în lagăre era stabilirea de categorii 
administrative. [...] Orice persoană încadrată în categoriile necorespunzătoare - de fapt, orice 
persoană de care comuniştii se temeau sau pe care o suspectau, indiferent cât de nemotivat — era, 
ipso facto, clasificată ca deportabilă”?. Autorităţile vietnameze îi suspectau în mod special pe 
cei care purtau ochelari : „să hotărăşti cine era duşman [...] era uneori aşa de arbitrar că, pur 
şi simplu, o persoană putea fi persecutată pentru că purta ochelari, semn că ar fi intelectual 
sau «elitist burghez»”?. În Cambodgia, sub conducerea lui Pol Pot persecuția (din motive 
similare) a celor care purtau ochelari era mai răspândită şi mai bine cunoscută”. 

În China comunistă, „lista duşmanilor lui Mao s-a extins de la «mosieri, capitalisti-birocrati 
şi agenţi imperialişti», în anii '20, la «(foşti) mosieri, ţărani înstăriți, reactionari, personaje 
negative, susţinători ai dreptei», în anii '50, şi, din nou, la «(foşti) moşieri, ţărani înstăriți, 
reactionari, personaje negative, susţinători ai dreptei, trădători, agenţi inamici şi susţinători 
ai capitalismului», în timpul Revoluţiei Culturale”?. 

Decizia din 1957, care stabilea înfiinţarea lagărelor de reeducare prin muncă (diferite de 
lagărele de reformare prin muncă, deja existente), prevedea, în termeni la fel de generali, 
caracteristicile deţinuţilor : de pildă, „cei care nu aveau un loc de muncă corespunzător [...] 
şi se purtau ca huliganii [...]”, ,,contrarevolutionari şi reactionari antisocialisti, [...] oameni 
care perturbă ordinea publică, [...] care [...] nu se supun cerinţelor de la locul de muncă, 
[...] care [...] cauzează probleme şi perturba ordinea publică [...]”°. În Cambodgia, 


khmerii roşii au început să-i ucidă pe cei care se încadrau în anumite categorii sociale şi poli- 
tice. [...] Cei care erau priviţi ca fiind corupți din cauza educaţiei, clasei sociale sau a meseriei 
lor - funcţionari, medici, avocaţi, militari sau profesori - erau identificaţi şi eliminaţi. [...] Se 
presupune, de asemenea, că uciderea soțiilor şi copiilor de militari era o practică frecventă. Un 
slogan al khmerilor roşii avansa ideea că „neamul lor trebuie anihilat până la ultimul supra- 
vietuitor”’. 


Mai mult, „pentru khmerii roşii, ca şi pentru comuniştii chinezi, unele grupuri sociale 
erau infractionale prin natura lor, şi această infractionalitate era considerată transmisibilă de 
la soţ la soţie, la fel ca o trăsătură moştenită”. Un student specializat în genocidul din 


1. Apud Robert V. Daniels, A Documentary History of Communism, ed. cit., p. 41. 

2. Nguyen Van Canh, Vietnam Under Communism, 1975-1982, Hoover Institution Press, Stanford, CA, 
1983, p. 193. 

3. Philip Gourevitch, „Vietnam: The Bitter Truth”, New York Review of Books, 22 decembrie 1994, p. 55. 

4. Vezi, de exemplu, The Black Book, p. 622. În Rusia, in timpul Războiului Civil, oamenii cu unghii 
curate erau suspecți din punct de vedere politic (comunicare personală cu Peter Kenez, specialist in 
domeniul Războiului Civil din Rusia). 

5. Gong Xiaoxia, Repressive Movements and the Politics of Victimization : Patronage and Persecution 
During the Cultural Revolution (disertatie pentru doctorat, Harvard University, 1995), p. 49. Vezi si 
The Black Book, pp. 486-487, şi Andrew G. Walder şi Gong Xiaoxia (eds.), „Violence in the Cultural 
Revolution”, in Chinese Sociology and Anthropology, ianuarie 1994. 

6. Martin King Whyte, „Corrective Labor Camps in China”, în Asian Survey, 13, nr. 3, 1973, 
pp. 255-257. 

7. Frank Chalk si Kurt Jonasson (eds.), The History and Sociology of Genocide, Yale University Press, 
New Haven, CT, 1990, p. 404. 

Cambodgia a estimat ca au pierit 82% dintre ofiterii fostei armate, 51% dintre ,,intelectuali” 
(termen folosit cu larghete de khmerii roşii) şi 41% dintre rezidenții din Phnom Penh!. 

În Coreea de Nord, „membrii apropiaţi ai familiei, dar şi rudele mai îndepărtate sunt, de 
asemenea, pedepsite, pentru că sunt considerate vinovate prin asociere”?. În mod cu totul 
special, în Coreea de Nord şi oamenii cu dizabilităţi au avut de suferit în urma discriminării 
şi a excluderii sociale, pentru că nu li s-a permis să locuiască în capitală şi au fost exilați în 
diverse locuri îndepărtate”. În Cambodgia lui Pol Pot, „oamenii cu handicap erau pur şi simplu 
consideraţi nefolositori pentru societate şi executaţi”?. 

Aceste definiţii largi privitoare la duşmanii politici şi politicile bazate pe astfel de definiţii 
erau înrădăcinate în mentalitatea conducătorilor comunişti şi a culturii politice pe care au 
creat-o. Această perspectivă - care poate fi regăsită la nivelul tradiţiei conspirative a fonda- 
torilor Uniunii Sovietice — exagera puterea şi perfidia adversarilor politici ; cei care obişnuiau 
să conspire împotriva guvernului țarist nu se puteau abtine să nu conspire împotriva celor pe 
care îi etichetaseră ca dușmani după ce obtinusera puterea. Dar, spre deosebire de nazişti, 
care erau obsedati de conspirația unui anumit grup (evreii), liderii comunişti erau predispusi 
să se simtă în pericol de moarte, ce putea fi declanşat de o constelație întinsă şi schimbătoare 
de duşmani a căror singură trăsătură comună era potenţialul orientat înspre nonconformism 
sau rezistenţă. Aceste atitudini nu se limitau la conducătorii şi funcţionarii sovietici. 

Politicile comuniste de represiune se bazau în continuare pe un ataşament foarte intens faţă 
de putere şi pe teama de a o pierde. În cazul Uniunii Sovietice, Războiul Civil (de la începutul 
anilor '20) şi izolarea ulterioară de restul lumii au făcut ca aceste atitudini să fie mai plauzi- 
bile: în contrast cu aşteptările timpurii ale lui Lenin şi Troțki, Revoluţia din Octombrie nu a 
reuşit să declanşeze revolte în Vest şi, prin urmare, influenţa şi sprijinul aşteptate pentru 
revoluţia rusă nu s-au materializat”. 

Troțki (după delimitarea de Stalin) a asociat caracterul represiv al sistemului sovietic cu 
birocratizarea sa progresivă. Cel din urmă aspect era, cel putin partial, un răspuns la lipsurile 
materiale. Potrivit lui Troțki, 


când este marfă destulă la magazin, cumpărătorul poate veni atunci când doreşte. Când e marfă 
puţină, cumpărătorii sunt obligaţi să stea la coadă. Când cozile sunt foarte lungi, este necesar să 
fie trimis un poliţist care să asigure ordinea. Aşa începe şi puterea birocraţiei sovietice. 


În termeni mai generali, Troțki privea ascensiunea birocraţiei ca o reflecţie a „antagonis- 
melor ascuţite” ce trebuiau reduse şi reprimate. Totodată, el observa că „birocraţia şi armonia 
socială sunt invers proporţionale”€. 

Şi alte state comuniste au trecut prin experienţe istorice similare - izolare şi război civil -, 


în special China şi Cambodgia. Regimul cubanez, apărut în urma unui război de gherilă, avea, 


1. Marek Śliwiński, citat in The Black Book, pp. 593, 634. 
Kristin Gustavson şi Jinmin Lee-Rudolph, „Political and Economic Human Rights Violations in North 
Korea”, în op. cit., p. 135. The Black Book menţionează că „parte a regimului de afirmare a res- 
ponsabilitatii familiale [în Coreea de Nord], familii întregi au fost trimise în lagăre pentru că unul 
dintre membri primise sentinţa” - p. 555. Experiențele unei astfel de familii sunt povestite in 
lucrarea The Aquariums of Pyongyang. În Etiopia comunistă, întreaga familie regală a fost intemnitata 
(D.W. Giorgis, Red Tears, ed. cit., p. 341). 

3. The Black Book, p. 560; vezi şi Anthony Daniels, „Peoples Democratic Review”, în National Review, 
1 septembrie 1989, p. 20. 

4. The Black Book, p. 598. 

Leon Troțki, The Revolution Betrayed, Pathfinder Press, New York, 1972 [1937]. 

6. Ibidem, pp. 49-50, 52, 112. 

de asemenea, motiv să se simtă ameninţat de Statele Unite şi a funcţionat parţial izolat. 
Izolarea Coreei de Nord şi a Vietnamului de Nord a fost, în mare măsură, autoimpusă. (În 
anii '80 şi '90, Vietnamul, ca şi China, a ales deschiderea economică.) 

Regimurile comuniste din Europa de Est au fost bine protejate de forţele armate sovietice 
de orice ameninţări interne sau externe, până la sfârşitul anilor "80|. Viziunea conspirativă 
asupra lumii, pe care o intretineau, făcea parte dintr-o cultură politică ce fusese transplantata 
din Uniunea Sovietică. Din cauza dependenţei manifestate de forţele sovietice, liderii comu- 
nişti est-europeni erau în mod particular conştienţi de legitimitatea lor fragilă. 

Se mai poate discuta dacă ataşamentul nesigur şi, prin urmare, cu atât mai intens de putere 
al conducătorilor comunişti îşi avea rădăcinile in ilegitimitatea fundamentală a sistemelor — 
aceşti conducători ştiau sau simțeau că puterea lor nu era rezultatul mandatului popular (cu 
excepţia, poate, a începuturilor din Cuba şi China) şi nu au considerat niciodată de cuviinţă 
să-şi supună stăpânirea aprobării sau legitimării electorale. 

Foametea prin care au trecut mai multe state comuniste (cu precădere Uniunea Sovietică, 
China şi Etiopia) a sporit numărul victimelor cu câteva milioane. Acest fenomen a fost, în 
mare parte, rezultatul politicilor guvernamentale, şi nu „voinţa Domnului”. În unele părţi ale 
Uniunii Sovietice, aprovizionarea ţăranilor cu alimente era in mod deliberat blocată sau nu li 
se permitea să se mute în regiuni mai bine aprovizionate?. Potrivit lui Aleksandr Orlov, fost 
înalt funcţionar în cadrul N.K.V.D., „acest dezastru teribil a fost provocat nu de elemente 
incontrolabile ale naturii, ci de prostia şi voinţa unui dictator incapabil să prevadă consecinţele 
acţiunilor sale, nepăsător în fata suferinţei umane”?. 

În Etiopia, relocarea forţată a ţăranilor, la care s-a adăugat colectivizarea, a contribuit 
direct la apariţia foametei, în aceeaşi măsură în care, în Uniunea Sovietică, fermele colective 
erau foarte ineficiente şi neproductive. Măsurile nu urmăreau moartea cuiva, dar au provocat 
totuşi moartea câtorva milioane de oameni. Nici regimul etiopian, nici cel sovietic sau chinez 
nu erau preocupate de costurile umane ale acestor măsuri‘. 

În China, marea foamete de la sfârşitul anilor '50 a fost rezultatul ciudatei politici care îi 
obliga pe ţărani să adune şi să topească fier vechi, în detrimentul muncii în agricultură ; 
această acţiune trebuia să fie o parte a „Marelui Pas Înainte”. Exemplele de canibalism au fost 
consecinţe unice ale foametei (care a reapărut mai târziu, în timpul Revoluţiei Culturale). 

Sfera de cuprindere şi proporţiile represiunii în statele comuniste erau legate, de asemenea, 
de practica larg răspândită a denuntarii sau de folosirea informatorilor pentru a devoala lipsa 


1. Două revolte - cea din 1953 din Germania de Est şi cea din 1956 din Ungaria - au fost înăbuşite de 
trupele sovietice. Încercarea, mai puţin violentă, din Cehoslovacia, în 1968, de a construi „un socialism 
cu faţă umană” a fost, de asemenea, suprimată de forţele sovietice. Predictibilitatea susţinerii sovietice 
a încetat să se manifeste la mijlocul anilor "80 şi a accelerat considerabil prăbuşirea acestor sisteme. 

2. Vezi R. Conquest, The Harvest of Sorrow. Un alt autor spunea următoarele cu privire la acest subiect : 
„Moartea a milioane de ucraineni şi a altor popoare sovietice în timpul foametei din 1932-1933 este 
atribuită direct încercării lui Stalin de a reconstrui complet societatea prin industrializare rapidă. [...] 
În cursul acestui proces, a instituit un sistem totalitar bazat pe teroare. Oamenii au murit în masă şi au 
suferit îngrozitor ca rezultat al efortului excesiv de a procura cereale, dar [...], spre dosebire de 
Holocaust, Marea Foamete nu era un act intenţionat de genocid. Scopul nu era exterminarea ucrainenilor 
doar pentru că erau ucraineni” (Barbara B. Green, „Stalinist Terror and the Question of Genocide : 
The Great Famine”, în A.S. Rosenbaum, Is The Holocaust Unique ? , ed. cit., pp. 139, 156.) 

3. Aleksandr Orlov, The Secret History of Stalin’s Crimes, Random House, New York, 1953, pp. 28-29. 

4. Cu privire la foametea din Etiopia, vezi si Myles F. Harris, Breakfast in Hell: A Doctor’s Eyewitness 
Account of the Politics of Hunger in Ethiopia, Picador, New York, 1987, care este citată in aceasta 
antologie. 

5. Jasper Becker, Hungry Ghosts: Mao’s Secret Famine, Holt Paperbacks, New York, 1997; vezi si 
Arthur Waldron, ,,«Eat People» - A Chinese Reckoning”, in Commentary, iulie 1997. 

de loialitate. Sistemele comuniste îşi încurajau cetăţenii să ofere informaţii unii despre alţii şi 
să pună loialitatea faţă de partidul-stat mai presus de loialitatea faţă de familie sau prieteni. 
În China, cabinele de denuntare amplasate pe stradă (şi dotate cu formulare) erau la dispoziţia 
cetăţenilor şi făceau accesibilă delaţiunea!. În Cuba, denuntul era facilitat 


prin asigurarea unui formular special care putea fi completat de activiştii Comitetului pentru 
Apărarea Revoluţiei (C.D.R.). [...] Pe o parte, formularul reda opinia pe care o persoană ar fi 
putut să o exprime cu privire la un subiect politic. Pe cealaltă parte, erau menţionate date precum 
vârsta sau profesia persoanei, locul unde a fost exprimată opinia respectivă, dacă persoana era 
considerată ca făcând parte dintre revoluționari, dacă este reacționară sau dacă acest aspect nu 
era cunoscut, dacă cei care ascultau o aprobau, o dezaprobau, erau indiferenți şi aşa mai departe”. 


Comitetele pentru Apărarea Revoluţiei (C.D.R.) din Cuba constituiau „o instituţie represivă 
multifuncţională”, care îşi asuma îndatoririle informative cu privire la cetăţeni şi se ocupa de 
fiecare aspect al vieţii lor: serviciu, locuinţă, imigrare, înscrierea la universitate sau la şcolile 
profesionale şi orice alte situaţii în care observarea gradului de responsabilitate politică a 
cetăţenilor juca un rol importantă. Îndatoriri similare erau îndeplinite, în China, de vecini, de 
trecători şi de comitetele districtuale”. În Cambodgia, „pentru o arestare erau suficiente trei 
denunturi ca «agent C.I.A.»...”°. 

În Uniunea Sovietică, Pavel Morozov, în vârstă de 12 ani, care dăduse informaţii referitoare 
la propria familie, a devenit model şi erou naţional. În Germania de Est (o ţară cu 17 milioane 
de locuitori), Stasi a creat o reţea uriaşă de informatori cu normă întreagă şi cu jumătate de 
normă (95.000 cu normă întreagă şi 160.000 cu jumătate de normă, potrivit unei surse). 
Gestapo, care superviza o naţiune cu peste 60 de milioane de oameni, avea jumătate din 
numărul agenţilor cu normă întreagă“. 

Statele comuniste foloseau informatori din mai multe motive. Unul dintre ele era să obţină 
cât mai multe date despre opoziţie sau despre devierile de natură politică ; sistemele politice 
care urmăreau conspiratiile aveau nevoie de metode conspirative pentru a le contracara. În al 
doilea rând, datele pe care informatorii le puteau plasa, în secret, peste tot aveau un impact 
intimidant asupra populaţiei ; făceau parte din sistemul de control social. Prezenţa aproape 
permanentă a informatorilor descuraja comentariile critice sau exprimarea nemulțumirii faţă 
de autorităţi, fapt ce sporea stabilitatea acestor sisteme. În al treilea rând, toţi cei care ofereau 
astfel de informaţii (chiar şi cu jumătate de normă) ajungeau să fie implicaţi în sistem ; aceasta 
era o formă de participare politică pe care sistemele totalitare o apreciau. 


1. Bao Ruo Wang scria: „cabinele omniprezente de denuntare [...] se înmulţesc în fiecare oraş. Un străin 
ar putea să le ia drept cutii poştale, de vreme ce sunt vopsite în roşu, [...] dedesubt este un raft pentru 
formularele standard, iar deasupra un mic anunţ, cu caractere chinezeşti: «Cabină pentru Denunturi». 
[...] Poliţia colectează formularele zilnic. Cabine pentru denunturi există şi în închisori şi lagăre şi mai 
sunt şi aşa-numitele Cabine de Critică Constructivă” (Prisoner of Mao, Harmondsworth, UK, 1976, 
p. 61, citat aici). The Black Book menţionează, de asemenea, existenţa acestor cabine. 

2. Arch Puddington, „Revolutionary Defense Committees”, în I.L. Horowitz (ed.), Cuban Communism, 
1959-1996, Rutgers University Press, New Brunswick, NJ, 1995, p. 493. 

3. Rhoda Rabkin, „Human Rights and Military Rule in Cuba”, în I.L. Horowitz (ed.), Cuban Communism, 
ed. cit., p. 675; vezi şi Arch Puddington, „Revolutionary Defence Committees”, in op. cit., şi The 
Black Book, pp. 661-662. 

4. The Black Book, p. 481. 

Ibidem, pp. 586-587. 

6. Roger Cohen, ,,Germany’s East Is Still Haunted by Big Brother”, in The New York Times, 29 noiembrie, 
p. 199; vezi şi Timothy Garton Ash, The File : A Personal History, Vintage, New York, 1997, şi Mike 
Dennis, The Stasi, Longman, Londra, 2003, pp. 90-106. 

Culegerea unor astfel de date de către cetăţenii obişnuiţi constituia o formă a datoriei 
civice, care ajuta la stabilirea statutului lor politic şi la dovedirea loialității, mai ales în vremuri 
de teroare, când oricine putea fi acuzat de lipsă de fidelitate. 

Dată fiind convingerea că duşmanul se afla pretutindeni şi disponibilitatea de a defini 
fiecare accident ca sabotaj, politica oficială nu putea ignora sau respinge denunturile, oricât 
de absurde sau neplauzibile erau acestea. Acest fapt a contribuit totodată la creşterea numărului 
celor care erau acuzaţi sau pedepsiţi pentru infracţiuni politice pe care nu le comiseseră. 
Recursul la denunt era deosebit de folositor atunci când poliţia politică avea norme de arestări 
de îndeplinit, aşa cum se întâmpla în Uniunea Sovietică în anii '30. 


Controlul asupra mişcărilor populaţiei 


Controlul riguros asupra mişcărilor populaţiei, atât în interiorul, cât mai ales dincolo de 
graniţele ţării, era o caracteristică esenţială a statelor comuniste. Controalele luau forme 
variate. Paşaportul intern era un element important ; trebuia ca fiecare adult să-l aibă asupra 
lui şi să îl arate poliţiei, la cerere. Documentul conţinea informaţii cu privire la reşedinţa 
persoanei. Pentru schimbarea reședinței era necesară înregistrarea la poliţie. Anumite zone 
erau restricţionate : regiunile de graniţă, capitalele, locurile în care se aflau baze militare. În 
China, sub conducerea lui Mao, rațiile alimentare erau atribuite în funcţie de reşedinţă şi nu 
erau disponibile dacă oamenii se mutau fără permisiune oficială. 

Paşapoartele obişnuite, pentru călătorii în străinătate, nu erau, în general, disponibile şi 
se emiteau doar în circumstanţe excepţionale ; după o călătorie în străinătate, aceste paşapoarte 
erau, de obicei, predate. Cetăţenii de rând nu puteau aspira la excursii în afara spaţiului comunist, 
deşi, cu timpul, aceste politici s-au schimbat în unele dintre ţările analizate aici. De obicei, 
astfel de călătorii intreprindeau delegatiile sau grupurile ai căror membri erau atent verificaţi 
şi monitorizati de agenţi de poliţie sau de informatori. În Europa de Est, în anii '70 şi '80 se 
puteau vizita mai uşor ţările vecine, care aparţineau, de asemenea, „Commonwealth-ului socia- 
list”. Începând cu anii '80, călătoriile din China către ţările vestice au fost mult facilitate. 

Controlul asupra mişcărilor populaţiei se realiza nu doar prin măsuri administrative care 
reglementau şi minimizau transportul legal ; trecerile neautorizate ale frontierei erau prevenite 
prin intermediul a ceea ce este cunoscut în Europa drept Cortina de Fier, şi anume complexul 
de obstacole (incluzând terenuri minate), fortificaţii şi turnuri de observaţie construite de-a 
lungul graniţei imperiului sovietic, incluzând ţările est-europene sub control sovietic!. Dintre 
amplasamentele de acest fel, Zidul Berlinului este cel mai cunoscut. Statele comuniste men- 
ţineau, de asemenea, numeroase trupe speciale la nivelul poliţiei de frontieră. 

Strămutarea forţată şi relocarea populaţiei reprezentau o altă metodă de afirmare şi conso- 
lidare a regimurilor comuniste : grupurile etnice sau cei pe care puterea nu se putea baza, din 
motive politice sau legate de clasa socială, erau adesea mutaţi sau exilați în masă, atât in 
Europa de Est, cât şi în Uniunea Sovietică, în zone greu accesibile, pe care nu aveau voie să 
le părăsească?. Exilul urma frecvent eliberării din închisoare sau din coloniile de muncă. În 
Cambodgia, oraşe întregi au fost evacuate, iar locuitorii lor au fost mutaţi în zona rurală, cu 
intenţia de a remodela populaţia urbană prin imersiune în mediul rural şi agricultură. În China, 
în timpul Revoluţiei Culturale, milioane de rezidenţi urbani, funcţionari, studenţi şi oficiali de 


1. Editorul avea experienţă personală în acest domeniu, având în vedere că a trecut graniţa ilegal din 
Ungaria în Austria, în noiembrie 1956. 

2. Vezi, de exemplu, Aleksandr Nekrici, The Punished Peoples, şi „Ethiopia: The Communist Uses of 
Famine”, în Arch Puddington, „Revolutionary Defense Committees”, in op. cit. 

partid, în privinţa cărora s-a hotărât că aveau nevoie de o reformare a caracterului politic, au 
fost trimişi la sate, ca să înveţe de la ţărani şi să devină cetăţeni socialişti mai buni, în urma 
prestării muncii fizice. În Etiopia, relocarea s-a alăturat colectivizării din agricultură, dar a 
susţinut şi extinderea controlului politic al autorităţilor. Cuba, deşi permitea uneori plecarea 
legală a unui număr mare de cetăţeni sau trimitea în exil disidenti proeminenţi, a controlat 
riguros mişcările populaţiei, fapt ce a dus la repetate încercări ale refugiaților de a ajunge în 
Statele Unite folosind cele mai rudimentare mijloace de transport pe apă. Printre cazurile 
remarcabile se numără cel al unui cubanez care a scăpat, în 1969, ascunzându-se în trenul de 
aterizare al unui avion cu destinaţia Spania!. 

Politicile comuniste de prevenire, minimizare şi controlare atentă a mişcărilor din afara 
graniţelor au pornit de la o serie de motive. Cel mai important, după toate probabilitățile, era 
frica de repudiere simbolică, ideologică : faptul că existau cetăţeni care părăseau societăţi ce 
ar fi trebuit să fie cele mai avansate din punct de vedere istoric şi cele mai drepte era intolerabil 
şi inadmisibil pentru cei aflaţi la putere. La fel cum oamenilor nu li se permitea să aleagă 
între mai multe partide politice aflate în competiţie, nu li se permitea nici să „voteze cu 
picioarele”. Cei care au reuşit să fugă sau să plece în exil au fost puternic infierati. Cei care 
părăseau Uniunea Sovietică erau uneori răpiți sau asasinați”. 

Al doilea motiv de a investi resurse umane şi materiale considerabile pentru a preveni fuga 
din ţară era că un astfel de act discredita sistemul nu doar în interior, ci şi în afara graniţelor, 
de vreme ce refugiații făceau publice, adesea, sursele dezolării lor, dar şi condiţiile pe care 
le lăsaseră în urmă. Împrejurările dramatice şi periculoase în care au avut loc unele „evadări” 
indică disperarea generată de regimurile comuniste”. Numărul celor care au ales să fugă a fost 
impresionant, apropiindu-se de milioane“. 

În al treilea rând, aceste state încercau să oprească pierderea unor categorii de oameni 
foarte bine pregătiţi, cu bune rezultate profesionale”. Cele mai importante plecări de acest fel 
sunt legate de cazul Germaniei de Est; ele au luat sfârşit odată cu construirea Zidului 
Berlinului, în 1961, şi a altor fortificaţii ridicate de-a lungul graniţei cu Germania de Vest. 

În cele din urmă, aceste regimuri care au redus drastic sau au eliminat libertăţile personale 
sau de grup nu-şi puteau permite ca libertatea de mişcare să supravieţuiască. Dreptul de a-ţi 
părăsi ţara reprezintă una dintre libertăţile fundamentale de alegere, iar disponibilitatea sau 
indisponibilitatea ei cântăreşte mult asupra atitudinii cetăţeanului faţă de sistemul politic în 
care trăieşte. Acceptarea şi adaptarea la starea de fapt se plasează mai degrabă în viitor atunci 
când toate alternativele, inclusiv plecarea, sunt blocate. 


1. Richard Eder, „Cuban in Landing Gear Survives Flight to Spain at -40 degrees”, in The New York 
Times, 5 iunie 1969. 

2. Paul Hollander, „Border Controls: An Integral Part of the Soviet Social-Political System”, in The Many 
Faces of Socialism, Transaction Publisher, New Brunswick, NJ, 1983. Vezi si Aleksandr Orlov, op. cit. 

3. Oamenii au încercat să scape din ţările comuniste pe jos, pe apă (inotand, folosind caiacul sau pluta), 
pe calea aerului (în baloane sau avioane), săpând tuneluri subterane sau folosind diverse tipuri de 
transport terestru, incluzând portbagajul maşinilor. De asemenea, escaladau ziduri, bariere de sârmă 
ghimpată şi traversau terenuri minate. Vezi Paul Hollander, Many Faces of Socialism, ed. cit. 

4. Plecările în masă au avut loc înainte de intensificarea controalelor de la graniţă (cum a fost cazul 
Germaniei de Est înainte de construirea Zidului), atunci când erau întrerupte temporar (cum a fost 
cazul Ungariei în timpul Revoluţiei din 1956), când regimul nu a reuşit să ia măsuri preventive adecvate 
(cum s-a întâmplat în situaţia vietnamezilor care au folosit bărcile pentru a pleca) sau în circumstanţe 
istorice neobişnuite (atunci când muncitorii sovietici din lagăre şi prizonierii de război din Germania, 
după cel de-al Doilea Război Mondial, au refuzat să se întoarcă). Vezi Paul Hollander, „The Nature 
of Discontent with Communist Systems”, în Decline and Discontent : Communism and the West Today, 
Transaction Publishers, New Brunswick, NJ, 1992. 

5. Arch Puddington, „Preventing the Brain Drain”, în Failed Utopias, San Francisco, 1988. 

Toate statele comuniste considerau că trecerea sau tentativa de trecere ilegală a frontierei 
constituiau o infracţiune serioasă ; în Uniunea Sovietică era clasificată ca trădare. „Fuga în 
străinătate sau refuzul de a reveni in U.R.S.S.” erau înregistrate, alături de trădare şi spionaj, 
ca „infracţiuni deosebit de periculoase împotriva statului”!. 

Controalele de la frontieră (ca şi restricţiile referitoare la deplasările interne şi emigratia 
legală) erau parte integrantă a unui sistem bazat pe control politic şi constituie, probabil, o 
caracteristică esenţială a tuturor regimurilor totalitare, comuniste sau de altă natură. „Socie- 
tăţile închise” trebuie nu doar să devină ermetice în fata influențelor subversive din afară, ci 
şi să nu le îngăduie cetăţenilor să folosească alternative, desigur subversive, de a părăsi 
definitiv societatea respectivă. 


Duşmanul : dezumanizare şi demonizare 


În secolul XX, crimele în masă motivate politic încep să aibă nevoie de explicaţii şi justificări 
argumentare mai bună pentru exterminarea în masă: „ca să recurgă la genocid, iniţiatorul 
trebuia să organizeze mai întâi o campanie ce redefinea grupul de victime ca nefolositor, în 
afara reţelei obligaţiilor umane, o ameninţare pentru ceilalţi oameni ; păcătoşi imorali şi/sau 
subumani”?. În vremea noastră, dezumanizarea de acest tip a fost uşor îmbrăţişată de variate 
ideologii, mişcări şi sisteme politice. 

În statele comuniste, preocupările legate de duşman aveau şi o sursă secundară. Dat fiind 
angajamentul de a crea „un om nou”, fiinţa umană superioară, socialistă, eradicarea opusului 
său - duşmanul - era un pas cu atât mai natural şi mai urgent. Exista o relaţie imperativă 
reciprocă între crearea omului nou şi distrugerea celui vechi. 

Interesul obsesiv pentru duşman - în special intern sau în legătură cu treburile interne ale 
ţării - defineşte toate regimurile totalitare. Tzvetan Todorov observa că „doctrinele totalitare 
împart mereu umanitatea în două grupuri de valoare inegală. [...] Sub ei, oamenii nu au 
aceleaşi drepturi. [...] Un duşman de clasă într-un caz, un duşman al rasei în altul, [...] 
împotriva cărora, războiul de exterminare este justificat”?. 

Sistemele comuniste nu se multumeau cu pedepsirea şi exterminarea duşmanilor percep- 
tibili ; campaniile de represiune erau precedate şi însoţite de lungi campanii de dezumanizare 
şi demonizare, realizate de aparatul de propagandă şi încorporate ideologiei oficiale. Eduard 
Şevardnadze scria că „tancurile şi mitralierele pot fi folosite ca argumente doar în cadrul 
ideologic potrivit. [...] Călăul a fost mereu precedat de anchetator, iar toporul şi butucul 
prevestite de dogmele credintei”*. 

Aceste campanii au îmbrăcat două forme esenţiale. Una dintre acestea cerea ca anumite 
persoane, cu importanţă in plan politic, să fie scoase în evidenţă şi supuse intens denuntarii 
publice, de obicei în asociere cu arestarea, procesul şi condamnarea lor, aşa cum a fost cazul 
acuzaților în Procesele de la Moscova din anii '30. În al doilea rând, campaniile de propagandă 
cu grad mai mare de generalitate erau îndreptate către „duşman”, identificat nu cu anumite 
persoane, ci cu anumite grupuri sociopolitice, de exemplu, „chiaburii”, trotkistii, titoiştii sau 


1. Vezi „Article 64, Treason”, în Harold J. Berman (ed.), Soviet Criminal Law and Procedure, Harvard 
University Press, Cambridge, MA, 1966, p. 178. 

2. Frank Chalk si Kurt Jonasson, History and Sociology of Genocide, ed. cit., p. 28; Stéphane Courtois 
foloseşte termenul „animalizare”, pentru a se referi la acelaşi proces şi aceeaşi intenţie ; vezi The Black 
Book, pp. 747-748. 

3. Tzvetan Todorov, Facing the Extreme, ed. cit., p. 127. 

4. Eduard Sevardnadze, The Future Belongs to Freedom, Sinclair-Stevenson Ltd, Londra, 1991, p. 21. 

„adepţii capitalismului”. Campaniile erau însoţite de solicitarea ca populaţia să fie vigilentă - 
cu alte cuvinte, să fie gata să denunte, să demaşte şi să expună inamicul. 

În China, în primii ani ai regimului, dar şi în timpul Revoluţiei Culturale, denuntarea şi 
tratamentul abuziv aplicate duşmanului erau adesea comprimate : proprietarii de terenuri erau, 
în acelaşi timp, denuntati, judecaţi şi executaţi în procese care aveau loc în fata unui public 
numeros. În timpul Revoluţiei Culturale erau folosite metode similare, cu accent mai puternic 
pe variate forme de umilire publică, urmate de pedeapsă. 

Aceste eforturi erau generate de imaginea mitică a duşmanului, încarnarea răului politic 
absolut. Teoretic, orice persoană sau grup puteau fi plasate în categoria amintită, în funcţie 
de circumstanţele istorico-politice şi interpretarea dată de liderii de la putere. 

Atât propaganda politică, cât şi artele, înregimentate sub auspiciile „realismului socialist”, 
erau folosite pentru a familiariza populaţia cu felurile de duşman, cu trăsăturile tipice ale 
acestuia pentru a-l dezumaniza!. Aceste portretizări conţineau, implicit, justificarea şi solicita- 
rea unei pedepse exemplare. Într-unul dintre primele romane sovietice ale lui Ilia Ehrenburg, 
aşa-numitul erou pozitiv „a semnat [sentintele la moarte] de multe ori, şi cu încredere. Era simplu : 
el plivea gigantica grădină, scoțând afară diferite buruieni”?. În Ungaria comunistă, criticul 
unui roman socialist-realist de perspectivă era nemulţumit de faptul că „personajele al căror rol 
era să personifice regimul lui Tito, deşi demne de dispreţ, nu sunt suficient de pline de ură...”. 
Un alt critic, comisarul cultural al perioadei respective, Joseph Revai (cunoscut, de asemenea, 
şi ca Jdanov al Ungariei), i-a făcut observaţii romancierului Tibor Déry pentru că „nu demască 
duşmanul şi descoperă trăsături umane pozitive chiar şi la personajele neechivoc negative”?. 

În timpul Proceselor de la Moscova din anii ’30, procurorii prezentau definițiile oficiale 
şi detalieri ale caracteristicilor inamicului. Aceste afirmaţii au devenit model al expozeurilor 
acuzatoare similare din Europa de Est, după al Doilea Război Mondial, şi au inspirat 
maşinăriile propagandistice din aceste tari în portretizarea corectă, din punct de vedere politic, 
a duşmanului. 

Discursurile celui mai cunoscut procuror sovietic demonstrează şi exemplifică intenţiile 
dezumanizatoare şi demonizante ale strategiei. Iată ce afirma Andrei Visinski în 1938 la 
procesul a ceea ce s-a numit „centrul trotkist antisovietic” : 


Cu fiece zi şi fiece oră care au trecut, pe măsură ce investigația Curţii [...] continua, au ieşit la 
lumină chiar mai multe dintre ororile lanţului de infracţiuni ruşinoase, neegalate, monstruoase 
comise de acuzat, [...] fapte abominabile, în fata cărora actele obişnuite ale celor mai invederati, 
haini, malefici şi dezlantuiti infractori pălesc. [...] Ce proces se mai poate compara cu acesta in 
privinţa monstruozitatii, neruşinării şi cinismului faptelor comise de aceşti domni? [...] 

Sunt o adunătură de banditi, hoţi, falsificatori, diversionisti, spioni şi criminali, în sensul literal 
al cuvântului ! [...] Oamenii aceştia au pierdut orice urmă de ruşine. [...] 

Au conspirat ca să făptuiască cea mai neagră trădare, [...] şi-au vândut ţara pentru treizeci de 
arginti [...] aceşti Iuda trotkisti. [...] Nimeni n-a mai stăpânit arta fatarniciei cinice într-o aşa 
măsură. [...] Ei [...] [sunt] oamenii cei mai josnici şi mai lipsiţi de principii...*. 


1. Vezi Paul Hollander, „Models of Behavior in Stalinist Literature”, în Many Faces of Socialism, ed. cit. 
. Apud D. Tolezyk, op. cit., p. 79. 

3. Ivan Boldizsar, „Kanyargos Drava - Uj Magyar Regeny” (The Winding Drava: A New Hungarian 
Novel/Drava unduitoare : Un nou roman maghiar), în Szabad Nép (Budapesta), 16 februarie 1953 ; 
Joseph Revai, „Megjegyzesek egy Regenyhez” (Comments on a Novel/Comentarii asupra unui roman), 
în Társadalmi szemle (Budapesta), august-septembrie 1952, p. 753. 

4. Report of the Court Proceedings in the Case of the Anti-Soviet Trotskyite Center/Raport asupra proce- 
durilor judiciare în cazul centrului trotkist antisovietic, Moscova, 1937, pp. 473, 482, 504, 631, 696 
(denumit în continuare Court Proceedings/Proceduri judiciare). 

Nu întâmplător, prezentarea procurorului urmărea îndeaproape portretul corespunzător 
acuzatului, aşa cum apărea într-o lucrare de căpătâi, Istoria Partidului Comunist (Bolşevic) 
din Uniunea Sovietică, care îi numea pe acuzaţi „monştrii bandei buharinist-trotkiste” şi îi 
descria ca „şerpi care se strecoară, care se furişează, [...] un duşman mai periculos, ţintă a 
urii mai mult decât oricare altul inainte”!. Imaginea a fost ulterior dezvoltată de Visinski, care 
vorbea despre „sângele rece de reptilă” şi de „ghearele sălbatice şi colții feroce” ai acuzaţilor?. 

Buharin, care a căzut victimă celor ce au creat aceste imagini, era un produs al aceleiaşi 
culturi politice. El a declarat „după execuţia vechilor săi tovarăşi de partid Zinoviev şi 
Kamanev [...] «sunt atât de fericit că au fost împuşcaţi ca nişte câini»”3. Lesne de închipuit, 
această remarcă i-a precedat arestarea şi procesul. 

Un jurnalist ungur care urmărea procesul lui László Rajk şi al „complicilor” săi (echivalentul 
maghiar al Proceselor de la Moscova) scria în ziarul oficial al Partidului Comunist Ungar : 


Există vreun cuvânt care să surprindă natura monstrilor care au vrut să ne înrobească din nou? 
Există oare un sentiment de ură care ar putea să-i facă să simtă chiar şi [...] o fracțiune din [...] 
tortura, suferinţa, nenorocirea şi moartea pe care le-au pregătit, o dată în plus, pentru popor? 
Niciodată nu s-a mai abătut pumnul poporului asupra unor dăunători mai detestabili. [...] Este 
dureros să respiri acelaşi aer cu ei - dar nu va mai dura mult. 


Un alt scriitor ungur îşi îndemna colegii scriitori să „descrie monstrul [Rajk] astfel încât 
generaţiile viitoare să simtă, de asemenea, repulsie”. Propria contribuţie la iluminarea acestor 
generaţii includea următoarele : 


Încet-încet, devine clar că nu ne aflăm in fata unei fiinţe umane, nici a unui animal - al cărui 
instinct e direct —, ci în fata unui al treilea tip de creatură, duşmanul clasei muncitoare, agentul 
burgheziei, [...] un produs al sistemului imperialist-capitalist, [...] cea mai perversă creatură care 
a existat vreodată’. 


Pol Pot îşi compara duşmanii cu „microbii” care se infiltraseră în trupul partidului şi 
trebuiau eradicati®. 

Aceste caracterizări ale „duşmanului” se suprapun întocmai definiţiei date de Aldous 
Huxley propagandei dezumanizante : „Întreaga propagandă îndreptată împotriva unui grup din 
opoziţie nu are decât un singur scop : să substituie abstractiuni diabolice persoanelor concrete. 
Scopul propagandistului este să facă un grup de oameni să uite că alte grupuri de oameni sunt 
umane”. 

Utilitatea politică şi comerţul cu ură nu erau singurele motive ale înfierării. Cultura politică 
şi tradiţiile ideologice ale statelor comuniste susțineau o imagine apocaliptică, iraţională a 


1. Ediția în limba maghiară, Budapesta, 1950, pp. 418-419. Visinski i-a caracterizat, mai departe, pe 
acuzaţi ca „o adunătură detestabilă de gunoi uman, [...] bestii cu formă umană, [...] câini turbati [...] 
şi drojdia şi mâzga umanităţii” (apud A. Orlov, op. cit., p. 330). 

2. Proceduri judiciare, 1937, pp. 462, 480. 

Apud The Black Book, p. 745. 

4. În limba maghiară, articolul era intitulat astfel: „Rajk, informatorul poliţiei horthyste, agent al ser- 
viciilor secrete americane, lacheul lui Tito şi Rankovici, mărturiseşte în faţa Tribunalului Poporului”, 
în Szabad Nep, 17 septembrie 1949 (toate citatele au fost traduse din limba maghiară de editorul 
Anvarului). 

5. Sandor Nagy, „The Face of Scoundrels” („Chipul ticăloşilor”, traducere din maghiară) in Szabad Nép, 
21 septembrie 1949. 

6. Eric D. Weitz, op. cit., p. 168. 

7. Aldous Huxley, „Words and Behaviour”, in Collected Essays, New York, 1960, p. 254. 

duşmanului, care era cu adevărat amenințătoare şi care nu se deosebea mult de convingerea 
nazistă conform căreia evreii reprezentau o ameninţare incipientă, mortală. Desi marxism- 
-leninismul respinge rolul accidentelor în istorie şi suferinţa umană, în ciuda determinismului 
istorico-economic, se axează şi accentuează culpabilitatea şi reaua-vointa ale anumitor grupuri 
(clase) şi indivizi. Atunci când sistemele comuniste şi conducătorii lor se simțeau ameninţaţi — 
şi asta se întâmpla destul de des -, agresivitatea lor se intensifica : 


Nu analiza raţională de tip cost-beneficiu, ci impulsul emoţional precipită agresiunea. [...] Senti- 
mentul virtuţii morale, care a cuprins toate aceste regimuri, mai ales în primele decade ale 
stăpânirii, oferă confort psihologic şi întăreşte impulsurile emoţionale ale liderilor!. 


Chiar şi conflictele dintre statele comuniste, precum Cambodgia şi Vietnam, 


erau percepute de participanţi nu ca neînţelegeri raţionale, cu miză strategică, între state conduse 
de tovarăşi politici, ci ca lupte maniheiste, pe viaţă şi pe moarte, împotriva „reacţionarilor 
internaţionali” şi a „agenţilor imperialismului”. [...] Regimurile marxist-leniniste par să împărtă- 
şească o viziune a conflictului în istorie nu ca rezultat al „forţelor istorice impersonale, cum ar 
fi spus Marx, ci mai degrabă ca rezultat al unei conspirații deliberate...” 


De interes în aceast caz (mai ales în lumina similaritatii cu noţiunile naziste asupra 
duşmanului) este faptul că ,,referintele la curatie şi purificare dominau retorica khmerilor roşii, 
[...] iar credinţa in conspiratiile interne [...] a condus la holocaustul cambodgian”*. Aceleaşi 
noţiuni se aplică valurilor de arestări din Uniunea Sovietică şi crimelor în masă din anii '30, 
dar şi aspectelor legate de Revoluţia Culturală din China. 

În statele comuniste, în special în Cambodgia, China şi Uniunea Sovietică sub Stalin, 
eşecul politicilor economice a intensificat dorinţa iraţională de a găsi tapi ispăşitori şi de a-i 
pedepsi. În aceste societăţi se spunea mereu că duşmanul era responsabil pentru toate dificul- 
tatile; rolul lui era, aproape invariabil, secret şi camuflat şi trebuia, prin urmare, să fie 
demascat şi expus - şi era cu atât mai vrednic de ură cu cât reprezenta o ameninţare ascunsă. 

În Cambodgia lui Pol Pot, ura împotriva dușmanului mitic era exprimată în imnul 
khmerilor roşii : 


Sângele roşu aprins care acoperă oraşele şi câmpiile 
Din Kampuchea, Patria-Mamă, 

Sângele sublim al muncitorilor şi ţăranilor, 

Sângele sublim al revoluţionarilor şi al luptătoarelor ! 
Sângele schimbându-se în ură ne-ncetată“. 


Confluenţa ideologiei cu paranoia şi preocuparea aferentă pentru control, dominație şi 
portretizare demonică a duşmanului se numără printre atributele distinctive ale violenţei 
politice în statele comuniste. 


1. Stephen J. Morris, Why Vietnam Invaded Cambodia : Political Culture and the Causes of War, Stanford 
Univesity Press, Stanford, CA, 1999, p. 240. 

2. Ibidem, pp. 13-14. 

3. Robert S. Robins si Jerold M. Post, The Psychopolitics of Hatred, Harvard University Press, New 
Haven, CT, 1997, pp. 249, 252. 

4. Ibidem, p. 250. Philip Short observa că: „glorificarea violenţei era caracteristică” Cambodgiei conduse 
de Pol Pot. „În mintea lui Pol, vărsarea de sânge era o cauză de exaltare” (Pol Por: Anatomy of a 
Nightmare, Holt Paperbacks, New York, 2004, p. 248). 

Publicitate şi secretomanie 


Statele comuniste au încercat să găsească un echilibru între deschiderea publică si secreto- 
manie în aplicarea politicilor represive. Represiunea dezvăluită era folositoare pentru a inti- 
mida şi a demonstra cetățenilor puterea partidului-stat ; secretomania, pe de altă parte, a uşurat 
exercitarea acestei puteri necontrolate şi a împrumutat represiunii un grad de neprevăzut care 
servea, de asemenea, la terorizarea populaţiei. Mai mult decât atât, secretomania făcea parte 
dintr-o cultură politică conspirativă în care toate deciziile politice majore erau luate în spaţiu 
privat. Informaţia era cunoaştere ; a-i priva pe oameni de informaţie constituia un exerciţiu 
de putere ; a-i permite inamicului să-ţi cunoască planurile era periculos. 

Secretomania referitoare la felul in care erau trataţi deţinuţii politici făcea parte dintr-un 
model politic mai cuprinzător, care includea vasta răspândire a secretelor oficiale în ţările 
comuniste. Exista o interdicţie nu doar împotriva fotografierii amplasamentelor militare, ci şi 
a celor industriale: poduri, staţii de cale ferată, staţii de transmisie radio etc. Recrutii din 
armata sovietică nu aveau voie să spună familiilor unde se afla garnizoana sau ce fel de hrană 
li se dădea, cu atât mai puţin să vorbească despre antrenamentele propriu-zise. (Foarte 
probabil, politici asemănătoare prevalau şi în cazul altor armate comuniste.) Informaţiile sau 
datele despre producţia industrială sau agricolă erau totodată secrete oficiale. Secretomania 
era legată de conceptul şi atitudinea de „vigilenţă” pe care trebuiau să o arate membrii de 
partid şi cetăţenii „de bine” în privinţa păstrării secretelor. Mihail Heller, istoric şi emigrant 
sovietic, scria : 


Totul în Uniunea Sovietică este secret, de la planurile fabricilor de arme la vieţile personale ale 
liderilor de partid, de la mărimea armatei sau numărul de oameni din închisori la Pravda de anul 
trecut şi cărţile lui Soljenitin. Este nevoie de permis ca să patrunzi în instituţii şi de o legitimatie 
specială pentru a avea acces la fondurile „secrete” de carte din biblioteci. [...] Membrii de partid 
se întrunesc la şedinţele de partid cu uşile închise, iar Comitetul Central informează membrii de 
rând asupra activităţii Partidului prin scrisori sigilate...! 


Gradul şi tipul de expunere acordat pedepsirii duşmanului varia de la o ţară comunistă la 
alta. În Uniunea Sovietică, pedepsirea infractorilor politici proeminenţi era însoţită de multă 
publicitate, ca în situaţia proceselor-spectacol din anii '30, dar procesele de rând (sau proce- 
durile cvasijuridice ce duceau la condamnare) erau ţinute secrete, în majoritatea cazurilor: nu 
era permisă prezenţa rudelor, a presei, a avocaţilor apărării sau mediatizarea. Milioane de 
victime anonime erau trimise în secret, în urma acestor proceduri, în lagăre, în beciurile 
închisorilor sau pe terenuri izolate din mijlocul pădurilor, unde aveau loc execuţii în masă 
(precum in bine-cunoscutul caz al ofiţerilor polonezi ucişi în pădurea Katin, în aprilie 1940). 
După prăbuşirea Uniunii Sovietice au fost descoperite multe gropi comune în astfel de locuri?. 
Nu au existat execuţii publice în Uniunea Sovietică, cu excepţia Războiului Civil. 

Arestările nocturne erau obişnuite în Uniunea Sovietică şi în statele comuniste est-europene. 
Acestea erau gândite nu doar pentru a păstra secretul, ci şi pentru a-i demoraliza pe cei 
arestaţi : trezirea în mijlocul nopţii, pentru perchezitionarea casei şi arestare le lăsa pe victime 
neajutorate şi buimăcite. Cei arestaţi erau de obicei transportaţi în maşini fără elemente de 


1. M. Heller, op. cit., p. 64. 

2. Un martor al crimelor in masa de la Kurapati povestea că „de regulă, oamenii erau împuşcaţi seara si 
noaptea. Erau aduşi [...] în maşini închise”. (S. Matukovski, „The Truth About Kuropaty”, în Orbis, 
primăvara 1989, p. 241.) 

identificare, in timp ce numerosi detinuti erau urcati in camioane care nu le ofereau niciun 
indiciu asupra utilizării lor ; uneori erau „mascate” in camionete de livrare a mărfii, purtând 
inscripţia „Pâine” sau „Carne”. Un deţinut a mărturisit că a fost transportat într-o camionetă 
care avea în interior sloganul „Beţi şampanie sovietică”, însoţit de imaginea unei sticle. În 
Afganistan, în timpul ocupaţiei sovietice, cadavrele deţinuţilor politici erau uneori puse în 
„camioane [...] pictate cu flori sau imagini de copii, astfel încât sătenii să nu-şi dea seama ce 
contineau...”!. 

Prin contrast, in China, în timpul Revoluţiei Culturale şi în primii ani ai coagulării 
stăpânirii comuniste, execuțiile publice şi umilintele erau un fapt obişnuit?, mai ales atunci 
când mediul rural a fost epurat de „duşmanii de clasă”, în majoritatea lor proprietari de 
terenuri. Executiile prin împuşcare erau precedate de procese publice care includeau puţine 
subtilitati de ordin juridic. Mai târziu, victimele erau racolate dintr-un segment mai larg al 
populaţiei. În timpul Revoluţiei Culturale erau vizati cei cu educaţie superioară. 

În Etiopia, în timpul Terorii Roşii din 1978 „cadavrele ciuruite de gloanţe erau lăsate pe 
străzi [in Addis Abeba, capitala] sau expuse public pentru a [...] intimida facțiunile rivale”?. 
În Cuba, în primele zile ale regimului Castro, procesele publice se ţineau „într-o atmosferă 
de carnaval”*. 

Mare parte din violenţa politică comunistă era de ordin didactic şi se afla, prin urmare, 
în tensiune cu normele secretomaniei. Pedeapsa pentru greşelile de natură politică trebuia 
făcută publică, ca să descurajeze, să demonstreze puterea autorităţilor (mai ales în ,,obtinerea” 
mărturiilor false) şi să dea publicului larg anumite lecţii politico-ideologice. De exemplu, se 
presupunea că vechii bolşevici (în Uniunea Sovietică) se deghizau în persoane loiale Partidului, 
în timp ce, de fapt, fuseseră agenţi ai puterilor ostile de la începutul carierei lor politice ; se 
credea, de asemenea, că trotkismul conducea la conspirații împotriva sistemului şi la alianţe 
cu duşmanii externi ai U.R.S.S.; deviația naționalistă a lui Tito a atins punctul cel mai înalt 
în cooperare cu C.I.A. sau cu Vaticanul; Rajk şi Slansky (cele mai importante victime de 
origine maghiară şi, respectiv, cehă ale proceselor-spectacol) erau lacheii lui Tito ş.a.m.d. 

Procesul public şi condamnarea duşmanilor desemnaţi ai statului şi ai Partidului constituiau 
o ocazie importantă de a clarifica, pentru mase, ce infracţiuni sau ce tipuri de deviere politică 
meritau o pedeapsă severă; aceste ocazii serveau, de asemenea, la informarea populaţiei 
asupra caracteristicilor personale şi sociale ale „inamicului”. 


1. F. Beck şi W. Godin, Russian Purge and the Extraction of Confession, ed. cit., p. 63; Alexander 
Dolgun, Alexander’s Dolgun Story, Knopf, Random House, New York, 1975, p. 24; Edward A. 
Gargan, „Behind the Monstrous Walls, a Legion of Prisoners”, in The New York Times, 26 martie 
1992. 

2. Există mai multe dovezi fotografice ale atrocităților din China decât ale celor din Uniunea Sovietică. 
Vezi, de exemplu, „Witness to Mao's Crimes: A Photographer's Evidence of Cultural Revolution 
Brutality Come to Light”, New York Times Magazine, 30 iunie 1996. Vezi şi Li Zhenseng, Red Color 
News Soldier, Phaidon Press, New York, 2003, o documentare fotografică a Revoluţiei Culturale. 

3. D.W. Giorgis, op. cit., p. 32. Aceste atrocități au avut loc în timpul campaniei Terorii Roşii din 
1977-1978: „În februarie 1977, guvernul a ordonat public ca forţele de securitate [...] să «aplice 
teroarea roşie şi justiţia revoluţionară». [...] La momentul culminant al operaţiunii, din noiembrie 1977 
până prin februarie 1978, aproximativ 5.000 de oponenți politici au fost ucişi doar în Addis Abeba”. 
(Political Killings by Governments : An Amnesty International Report, Londra, 1983, p. 24). Vezi si 
James C. McKinley Jr., „Ethiopia Tries Former Rulers in 70s Deaths”, in The New York Times, 23 aprilie 
1996. Cu privire la violenţa politică din Etiopia, vezi şi Edward Kissi, „Genocide in Cambodia and 
Ethiopia”, in Robert Gellately şi Ben Kiernan (eds.), The Specter of Genocide, ed. cit. 

4. The Black Book, pp. 648-649. 

Cultul secretomaniei împreună cu alte elemente discutate mai jos au condus adesea la 
stabilirea locurilor de detenţie şi, în special, a celor de muncă silnică în zone îndepărtate, 
inaccesibile. Multe dintre acestea au rămas în general necunoscute până la destalinizarea din 
U.R.S.S. şi la schimbările similare din alte state comuniste. Rudelor li se permitea rar să vină 
în vizită. Astfel de regiuni îndepărtate erau mai uşor de găsit în fosta Uniune Sovietică şi în 
China decât în ţările mai dens populate ale Europei de Est sau în Cuba, care a plasat una 
dintre coloniile sale penale importante pe o insulă numită Insula Tineretii!. În Uniunea Sovietică, 
lagărele erau amplasate cu precădere în Siberia, la sau în apropierea Cercului Polar şi în estul 
extrem al tirii’. În China, lagărele erau aşezate, de asemenea, în locuri îndepărtate şi neospi- 
taliere, precum „zonele semideşertice din nordul Manciuriei, Mongolia Interioară, Tibet, 
Xinjiang şi, mai presus de toate, Quinghai, o provincie cu adevărat pentru cei condamnaţi 
penal, echivalentul chinezesc al regiunii ruseşti Kolima, cu o climă cumplit de uscată vara şi 
foarte rece iarna”?. 

Securitatea era un alt element important în stabilirea aşezării ; a evada din aceste lagăre, 
a supravieţui şi a găsi alte aşezări umane era dificil, dacă nu chiar imposibil. Alegerea acestor 
locuri era determinată şi de scopurile economice pe care le serveau, cum era utilizarea acestor 
regiuni îndepărtate, unde forţa de muncă liberă era greu de găsit şi greu de atras. Aici, deţinuţii 
tăiau cherestea şi construiau drumuri, canale, uzine hidroelectrice, însoţite de uzine cu profil 
industrial ; lucrau în mine pentru a scoate cărbune, uraniu şi metale preţioase. 

Relaţia dintre secretomanie şi dorinţa de a intimida a rămas oarecum problematică. Dacă 
oamenii nu ştiau cum a fost tratat un concetatean de-al lor (bine sau rău), nu puteau fi intimidati 
cu adevărat. În cele mai multe state comuniste, elementele specifice erau secrete, iar liniile 
generale de funcţionare ale sistemelor represive uşor observabile : oamenii erau arestaţi în 
număr mare, pentru motive necunoscute, şi dispăreau către destinaţii necunoscute. În orice 
caz, aşa s-a întâmplat în Uniunea Sovietică. În China, chiar şi astăzi, violenţa politică este 
mai putin ocultată ; infractorii nonpolitici sunt adesea executaţi in public, iar execuțiile sunt 
uneori televizate. 


Mărturisirea, procesele-spectacol şi brutalitatea institutionalizata 


O caracteristică proeminentă a procedurilor „judiciare” comuniste era importanţa mărturisirii 
ca principală şi uneori singură dovadă a presupuselor infracţiuni. Aşa a fost în cazurile, mult 
mediatizate, ale proceselor-spectacol, la fel ca şi în cele ale milioanelor de anonimi trimişi în 
lagăre, condamnaţi pe baza unor mărturisiri standardizate, tematice, semnate. 

Mărturisirile larg mediatizate ale personalităţilor politice cunoscute se încadrau în scopul 
didactic al proceselor: se presupunea că mărturisirea dezvăluia şi dovedea răul personificat 
de acuzaţi şi, în acelaşi timp, demonstra puterea statului care i-a îndepărtat. Mărturisirea 
ilustra, de asemenea, o temă politică mai largă sau transmitea un mesaj aparte. Bertold Brecht, 
scriitorul comunist german, a înţeles bine acest principiu, observând, în legătură cu procesele 
de la Moscova, că „este necesar să fie scos la lumină, dincolo de faptele acuzaților, un concept 


1. Pentru un articol american deosebit despre lagărele cubaneze, incluzându-le şi pe cele de pe Insula 
Tinereţii, vezi George Volsky, „In Castro’s Gulag”, in New York Times Magazine, 18 octombrie 1987. 

2. Vezi Avraham Shifrin, The First Guidebook to Prisons and Concentration Camps of the Soviet Union, 
ed. cit., mai ales hartile. 

3. The Black Book, p. 499. Vezi şi James D. Seymour şi Richard Anderson, New Ghosts, Old Ghosts : 
Prison and Labor Reform Camps in China, Armonk, M.E. Sharpe, NY, 1998. 

politic care să le poată fi atribuit, în mod credibil, şi care îi duce către mlastina infractionalitatii 
obisnuite...”?. 

Mărturisirile personajelor cunoscute erau totodată gândite pentru a-i discrimina pe acuzaţi, 
nu doar politic, ci şi moral. Mai mult, acestea reprezentau un material de referinţă, pentru 
că, de regulă, erau singura „dovadă” a presupuselor infracţiuni şi erau uşor de obţinut în 
condiţii de opresiune şi privatiuni de ordin fizic. Mărturisirea putea fi, de asemenea, folosită 
pentru a-i implica pe alţii şi pentru a descoperi şi a găsi presupuse conspirații. 

În Uniunea Sovietică, în 1937 tortura a fost recunoscută oficial ca mijloc legitim pentru 
atingerea unor scopuri importante. Potrivit unui document oficial, Comitetul Central al Parti- 
dului considera că: 


metodele de opresiune fizică folosite de N.K.V.D. erau permise, începând cu 1937. [...] Toate 
serviciile secrete ale burgheziei foloseau metode de persuadare fizică asupra reprezentanţilor 
proletariatului socialist. [...] Ne putem întreba de ce serviciile secrete socialiste ar trebui să fie 
mai umane în confruntarea cu agenţii sălbatici ai burgheziei, cu duşmanii de moarte ai clasei 
muncitoare şi ai ţăranilor de la cooperativă?. 


Alături de privarea de somn şi de bătăi, o altă metodă simplă, preferată în Uniunea 
Sovietică pentru obţinerea confesiunii, era ţinerea detinutului în picioare. Valter Krivitki, un 
dezertor de rang înalt din serviciile secrete militare (G.R.U.), scria: „Am cunoscut personal 
un deţinut care a fost ţinut în picioare, în timpul interogatoriului, cu mici întreruperi, cincizeci 
şi cinci de ore, sub lumini puternice, orbitoare. Aceasta era, probabil, cea mai obişnuită formă 
de torturi”*. O altă metodă, despre care se spune că ar fi fost ordonată de Iagoda (şeful poliţiei 
politice din perioada respectivă) pentru a-i „îmblânzi” pe Zinoviev şi Kamenev, era supraîn- 
călzirea celulelor în timpul verii”?. 

În Ungaria, agenţii A.V.H. (poliţia politică) erau instruiți de un medic asupra „practicilor 
de investigare” ce permiteau şi explicau mecanismul bătăilor fără să cauzeze moartea”. 

În China, mărturisirea era parte integrală a „reformei gândirii”, atât în cadrul procedurilor 
infractionale formale, cât şi în situaţiile când presiunea grupului era informal aplicată detinu- 
tilor, în timpul aşa-numitelor şedinţe „conflictuale”€. De exemplu, în timpul campaniei celor 
„patru purificări” din 1964, „deţinuţii [erau] instruiți să mărturisească dacă aveau gânduri 
curate sau necurate cu privire la patru întrebări [...]: satisfacția faţă de condamnările lor, 
planurile de evadare, participarea în grupuri secrete de opoziţie din lagăr şi comportamentul 
ulterior eliberării lor””. În China lui Mao, mărturisirea era văzută de autorităţi atât ca unealtă 
de reeducare sau reformare a caracterului, cât şi ca armă în lupta împotriva spaţiului privat. 
În Cambodgia, de asemenea, vina politică era stabilită în întregime prin confesiune, iar 
metodele folosite se asemănau considerabil cu cele din Uniunea Sovietică. În Albania, 


1. Apud Julius Hay, Born 1900: Memoirs, Hutchinson, Londra, 1974, p. 24. Tocmai din acest motiv, 
procesele-spectacol din Ungaria erau numite „procese conceptuale”. 

2. Apud R. Conquest, The Great Terror, ed. cit., p. 137. Despre practicile şi impactul torturii in China, 

în timpul şi după conducerea lui Mao, vezi Jonathan Mirsky, „China : The Uses of Fear”, în New York 

Review of Books, 6 octombrie 2005. 

Ibidem ; G. Krivitki, In Stalin’s Secret Service, Enigma Books, Frederick, MD, 1985, pp. 196-197. 

anchetatorii foloseau benzi cu „vocile membrilor familiei [detinutului], pretinzând că fuseseră 
arestaţi şi torturați. La auzul tipetelor, multi prizonieri cedau complet [...] şi le spuneau 
comuniştilor orice doreau să audă”. 

De vreme ce puţine mărturisiri asupra infracţiunilor teribile ce nu fuseseră săvârşite se 
făceau voluntar, presiunea fizică şi psihică - tortura - jucau un rol important în obţinerea lor. 
O excepţie parţială de la această generalizare era disponibilitatea calificată a unor acuzaţi de 
rang înalt - motivaţi de o loialitate reziduală faţă de cauză şi de Partid - să coopereze, in 
procesele-spectacol sovietice, dar şi în altele. O astfel de cooperare, indusă ideologic, 
constituie tema centrală a romanului lui Arthur Koestler, Întuneric la amiază. În Ungaria, la 
procesul-spectacol al lui László Rajk, din 1949, au fost folosite argumente similare pentru a-l 
convinge să-şi mărturisească actele de trădare?. 

În afară de tortura prin privare de somn şi hrană şi prin bătăi, metodele variau de la 
denuntare verbală la izolare sau la ameninţări cu violenţa asupra membrilor familiei acuzatului 
şi, uneori, cu tortură fizică mai elaborată. Roi Medvedev afirma că: 


personalul N.K.V.D. era special antrenat să fie capabil să îndeplinească orice ordin, chiar şi pe 
cel mai cumplit. Brigadele speciale de tortionari [...] includeau, de obicei, studenţi din şcolile 
N.K.V.D.-ului. [...] Erau duşi în camerele de tortură cum sunt duşi studenţii de la Medicină în 
laboratoarele de disectie... 


Medvedev credea că multi dintre gardieni erau „sadici”, în timp ce alţii erau motivaţi de 
„frica de a deveni prizonieri ei înşişi”, dacă nu îşi îndeplineau îndatoririle cu zel şi brutalitate. 
A existat „o selecţie teribilă, un proces care a eliminat o parte dintre oficiali, lăsându-i în 
funcţii pe cei mai răi”?. 

Tortura aplicată pentru obţinerea de confesiuni trebuie deosebită de tratamentul brutal 
aplicat prizonierilor, care includea muncă suplimentară, condiţii dificile, hrană inadecvată, 
privarea de îngrijiri medicale şi îmbrăcăminte potrivită, izolarea punitivă (de regulă, în celule 
foarte mici, neîncălzite) şi bătăi ocazionale. 

În România, deţinuţii erau supuşi unei „discipline feroce” şi 


pedepsiţi pentru cea mai mică abatere de la regulile închisorii ; [...] cei care le încălcau erau 
biciuiti [...] sau pedepsiţi cu izolarea într-o celulă fără ferestre [...]. O trăsătură a detenţiei era 
senzaţia permanentă de foame. [...] 

Tortura fizică din timpul interogatoriilor Securităţii (poliţia politică românească) era un lucru 
obişnuit. Un raport intern al Ministerului de Interne menţiona că, în lagărele de muncă pentru 
construirea faimosului Canal Dunăre - Marea Neagră „mulţi prizonieri erau bătuţi [...] cu drugi 
de fier, lopeti, harlete si cu biciul, [...] erau ţinuţi iarna în celulele de izolare, goi sau foarte 
sumar îmbrăcaţi, [...] pedepsiţi să stea în apă îngheţată [...]. Vara, prizonierii erau legaţi de mâini 


şi ţinuţi dezbrăcaţi, ca să fie muscati de tantari”*. 


Relele tratamente aplicate prizonierilor din Cuba sunt printre cele mai puţin cunoscute în 
Vest, chiar şi în Statele Unite, chiar dacă erau deosebit de crude. Din câte se pare, gardienii 


1. Alberto Carosa, „Letter from Albania: 10, 300 Night is the Gulag”, în Chronicles, octombrie 2004, 
p. 46. 

2. Principala lucrare in limba engleză asupra proceselor-spectacol din Ungaria îi aparţine lui George H. 
Hodos, Show Trials : Stalinist Purges in Eastern Europe, 1948-1954, Praeger Publishers, New York, 
1987. 

3. Roi A. Medvedev, op. cit., pp. 285-286. 

4. Dennis Deletant, Ceausescu and the Securitate, ed. cit., pp. 198, 200, 216. 

comiteau acte de brutalitate cu plăcere şi multi lăsau impresia de sadism. După cum scria 
Carlos Alberto Montaner, „Cuba are nevoie de un Soljenitin răbdător, care să repovestească 
istoria Arhipelagului Caraibelor”!. Era ceva obişnuit ca gardienii „să-i intepe şi să-i lovească” 
pe deţinuţi cu baionetele, să-i bată cu „drugi de fier infasurati în furtunuri de cauciuc” şi 
„cabluri electrice împletite”, să-i ţină dezbrăcaţi în celule perioade lungi de timp (luni), să 
toarne urină şi excremente peste ei (prin tavanele celulelor, făcute din plasă de sârmă), să-i 
lovească de sus cu ceea ce era cunoscut drept „băţul lui Ho Şi Min”, ca să nu-i lase să doarmă, 
şi să le interzică să poarte cămăşi când lucrau în mlaştini infestate de țânțari’. Aceste activităţi 
nu erau asociate eforturilor de a-i face pe deţinuţi să mărturisească. O altă trăsătură mai 
neobişnuită a represiunii din Cuba era tratamentul neiertător aplicat deţinuţilor politici care 
refuzau să se supună reeducării politice sau „reabilitării”?. 
Tortura şi cruzimea din Cambodgia erau, potrivit unui autor : 


mai răspândite decât în orice altă ţară comunistă. [...] Ca să facă economie de gloanţe şi, în 
acelaşi timp, să satisfacă instinctele sadice ale călăilor, execuţia prin împuşcare era mai puţin 
folosită. [...] Doar 29% dintre victime au murit astfel, [...] 53% [...] au murit în urma loviturilor 
la cap, produse cu drugi de fier, târnăcoape sau instrumente agricole ; 6% au fost spânzurate sau 
asfixiate cu pungi de plastic şi 5% au sfârşit cu gâturile tăiate”. 


Şocurile electrice (ca mijloc de tortură) erau preferate în Cambodgia (fără să contrazică 
înclinația antitehnologică a conducătorilor săi), în timp ce „obligarea deţinuţilor să mănânce 
excremente” pare să fi fost o specialitate cambodgiană, de vreme ce nu e menţionată în alte 
lucrări relevante din literatură’. 

În Cambodgia, asemenea tratamente abuzive, printre altele, puteau fi aplicate pentru o 
varietate neobişnuit de mare de motive care ţineau de comportament (ele se adăugau criteriilor 
politice predeterminate, care nu aveau legătură cu purtarea, ci cu împărţirea pe categorii) : 
„Oamenii erau supuşi bătăilor şi execuțiilor, false sau reale, pentru că furaseră legume, 
rădăcini sau mere de pe câmp ; pentru că ascunseseră orez ; pentru că-şi vizitaseră familiile ; 
pentru că întreţinuseră relaţii sexuale în afara căsătoriei”f. 

În China lui Mao: 

„a privi la televizor” însemna să fii forţat să-ţi tii capul deasupra unei găleți cu excremente ; [...] 
„a privi în oglindă” însemna să ţii un tub cu pastă de dinţi între frunte şi perete fără să-l laşi să 
cadă, timp de câteva ceasuri, iar „a face ca aeroplanul” - o formă de tortură gândită în timpul 
Revoluţiei Culturale - presupunea ca braţele să stea suspendate la patruzeci şi cinci de grade fata 
de linia umerilor. Folosirea dispozitivelor electrice pentru mânat vitele sau a bastoanelor, în scopul 
disciplinării deţinuţilor, era un fapt obişnuit, bine documentat de Asia Watch [si] Amnesty Inter- 
national [...]. Printre deţinuţi sau paznici se organizau uneori concursuri : cine poate fixa cel mai 
strâns o pereche de cătuşe la mâinile unui prizonier”. 


În China, mai mult decât în alte state comuniste, umilirea publică a „duşmanului” era larg 
răspândită, mai ales în timpul Revoluţiei Culturale. Aceşti „duşmani” erau scoşi pe stradă, cu 

însemne atârnate de gat, specificându-se infractiunile comise ; trebuiau să poarte coifuri de 
hârtie şi să stea, ore întregi, cu capetele plecate in fata unor mulţimi dispretuitoare care le 
ascultau denunturile. Se obțineau mărturisiri publice. Astfel de umilinte, în văzul tuturor, 
constituiau o specialitate chinezească. 

Cât priveşte Coreea de Nord, în completarea gamei largi de acte de brutalitate detaliate 
în Acvariile din Pyongyang (incluzând execuţii publice ocazionale), un om de ştiinţă, care şi-a 
părăsit de curând ţara, „a declarat pentru BBC că folosea arme chimice experimentale pe 
deţinuţii politici, luându-și note in timp ce aceştia mureau în chinuri. Din câte se pare, astfel 
de experimente aveau loc pentru a stabili cât gaz ar fi necesar pentru anihilarea oraşului Seul”?. 


Represiunea şi economia 


Integrarea instituţiilor şi politicilor economice coercitive a fost o caracteristică centrală a 
sistemelor comuniste. Cum nota Anne Applebaum, „0 societate aparent inspirată de Marx şi 
de marxism a dus munca, ca bun de larg consum, către noi culmi”?. Majoritatea celor arestaţi 
şi condamnaţi erau trimişi în lagăre de muncă silnică sau „corecţională”, amplasate lângă 
diferite şantiere. Multe dintre cele mai aclamate proiecte din aceste ţări s-au împlinit cu 
ajutorul muncii deţinuţilor, ca, de exemplu, Canalul Belomor sau Canalul Marea Albă - Marea 
Baltică în U.R.S.S.; drumul din China către Lhasa (Tibet) ; Canalul Dunăre - Marea Neagră 
din România ; primul institut de cercetare nucleară din Ungaria etc.*. Detinutii din Cehoslovacia 
lucrau în mine de uraniu. În China, prizonierii munceau în „mine, agricultură, manufacturi, 
cariere de piatră, silvicultură [şi] construcţia de căi ferate”, printre alte proiecte”. În China, 
folosirea acestei forte de muncă era mai eficientă şi mai largă decât în U.R.S.S. şi, spre 
deosebire de alte state comuniste, China exporta multe produse rezultate din munca silnică în 
ţările vestice. Produsele obţinute astfel includeau : 


cărbune, chibrituri, camioane, pastă de dinţi, cosmetice, animale domestice, legume, zahăr de 
trestie, cărămizi, lanterne, baterii, pantofi, ghips, ceai, produse împletite, şosete de nailon, stru- 
guri de vin, crustacee, substanţe chimice industriale, cearşafuri, sticlă, plumb, ciment, hârtie, 
maci pentru opiu, componente auto, materiale plastice, instalaţii pentru irigarea plantelor, lichior, 
mercur, tractoare, vase din ceramică şi porțelan, cauciuc, evantaie, piele şi blană, azbest, pânză 
pentru saci, produse lactate, echipamente de stingere a incendiilor, motociclete, mănuşi, ţesături, 
motoare diesel şi chiar „platoul de lansare” al uneia dintre primele rachete intercontinentale ale 
Chinei. 


Existau multe motive la baza folosirii extinse a muncii deținuților. Unul dintre ele era 
nivelul tehnologic scăzut: fiinţele umane erau mai disponibile decât maşinile şi erau destule, 

mai ales in U.R.S.S. si in China. Guvernele comuniste foloseau detinutii in proiecte care 
necesitau muncă intensivă, in zone îndepărtate şi implicând dificultăţi fizice considerabile. 

Cea mai bine cunoscută intruchipare a acestor politici, graţie lui Soljenitin, a fost Gulagul 
sovietic, o abreviere a autorităţii administrative care controla lagărele de muncă. Magnitudinea 
sistemului este revelată în cartea lui Sifrin (la care ne-am referit mai devreme), bazată pe 
informaţiile furnizate de foşti deţinuţi, care includ hărţi cuprinzând poziţionarea lagărelor. 
Harry Wu, un alt fost prizonier, a numărat 990 astfel de lagăre în China, dar se estimează că 
cifra reprezintă doar între o şesime şi o pătrime din numărul total!. 

Folosirea muncii silnice la marile proiecte economice era ieftină, de vreme ce nu se încerca 
îmbunătăţirea condiţiilor de muncă sau prelungirea vieţii muncitorilor. Mai mult, era o forţă 
de muncă ce putea fi uşor şi repede mobilizată, suplimentată şi trimisă să lucreze la proiecte 
din regiuni îndepărtate, unde muncitorii liberi erau greu de adus. Având în vedere faptul că 
majoritatea lagărelor erau amplasate în regiuni inaccesibile, îi îndepărtau pe cei consideraţi a 
nu fi de încredere din punct de vedere politic din preajma aglomerărilor urbane. Adesea, 
deţinuţii care îşi ispăşeau pedeapsa rămâneau izolaţi în zona unde fusese amplasat lagărul. 
Lagărele erau, de asemenea, preferate, pentru că ratele ridicate ale mortalităţii micşorau 
numărul presupuşilor duşmani. Rămâne de stabilit măsura în care acest proces constituia o 
politică calculată sau doar un produs bine-venit al sistemului lagărelor de muncă. 


Reabilitarea şi reforma gândirii 


La început, în diferite state comuniste, un element al credinţei oficiale era faptul că munca 
avea rol terapeutic şi era cel mai bun mijloc în vederea reabilitării şi recuperării. Toate siste- 
mele politice comuniste şi, mai ales, primul dintre ele, cel sovietic, au propus iniţial planuri 
ambitioase, care vizau reabilitarea tuturor infractorilor, incluzându-i uneori chiar şi pe cei de 
ordin politic. Felix Dzerjinski (primul şef al poliţiei politice sovietice) numea lagărele de 
muncă silnică „şcoli ale muncii”. Se presupunea că ar fi posibil, chiar şi în cazul infractorilor 
cu antecedente (şi mai ales al celor fără derapaje de ordin politic) să obţină reprimirea în 
comunitatea cetăţenilor de bine dacă dovedeau că se pot reabilita prin muncă susţinută. La 
intrarea în numeroase lagăre de muncă sovietice stătea scris sloganul „Munca cinstită : drumul 
către casă”?, care aduce aminte de inscripţiile, mai bine cunoscute, de la porţile lagărelor de 
concentrare naziste, ce promiteau că „munca te va elibera”. La intrarea unei închisori din 
Cuba, pe un afiş mare erau notate următoarele : „Când aceste bare nu vor mai fi necesare, 
Revoluţia va fi triumfat - Fidel Castro”. Lagărele de muncă vietnameze erau împodobite cu 
asigurările ironice ale lui Ho Şi Min: „Nimic nu e mai preţios decât independenţa şi libertatea”?. 

Maxim Gorki, faimosul scriitor sovietic, a vizitat primele lagăre de muncă din Insulele 
Solovki (aflate în apropierea Cercului Arctic) pentru a scrie despre marile lor realizări refor- 
miste. Observațiile sale includeau şi cele ce urmează: „Pentru prima dată, am văzut grajduri 
pentru cai şi vite atât de curate, încât mirosul intepator specific unor astfel de locuri nu se 
simţea deloc. [...] Lirismul aspru al acestor insule [...] trezeşte dorinţa de a munci mai repede 
şi mai fervent în scopul creării unei noi realităţi [...]”. Aşa cum nota un alt observator, „sub 


1. Ibidem, p. 50. Într-o comunicare personală nedatată, Wu a estimat numărul total al lagărelor la 3.000. 
Avraham Shifrin, The First Guidebook to Prisons and Concentration Camps of the Soviet Union, ed. 
cit., p. 10. 

3. Ana Rodriguez, Diary of a Survivor: Nineteen Years in a Woman’s Prison, St. Martin’s Press, New 
York, 1995, pp. 28-29; Doan Van Toai si David Chanoff, The Vietnamese Gulag, Simon & Schuster, 
New York, 1986, p. 209. 

pana lui Gorki, viaţa din lagărele de concentrare putea stârni invidia locuitorilor realităţii 
sovietice de fiecare zi, de partea cealaltă a sârmei ghimpate”. In Cartea de Oaspeti (deschisă 
special la venirea lui) Gorki a scris : 


Nu pot să-mi exprim impresiile în doar câteva cuvinte. N-aş dori [...] să-mi permit laude banale 
faţă de energia remarcabilă a oamenilor care, în timp ce rămân santinele vigilente şi neobosite 
ale Revoluţiei, sunt capabili, în acelaşi timp, să fie indrazneti creatori de cultură, în mod cu totul 
remarcabil!. 


Se poate presupune că aceşti oameni erau gardienii. 

Scriitorii sovietici trimişi în 1933 într-o „misiune de identificare a faptelor” pe şantierul 
Canalului Belomor au găsit de asemenea gardieni devotați bunăstării şi transformării politico- 
-ideologice a prizonierilor, precum şi deţinuţi care încercau să se remodeleze „pe nicovala 
muncii necontenite”. Ei au concluzionat că din „materialul uman greu de disciplinat, [...] 
geniul bolşevic este capabil să construiască cea mai omogenă, armonioasă, dreaptă şi fericită 
societate de pe pământ”?. Acesta a fost şi mesajul piesei lui Nikolai Pogodin, Aristocrafii, care 
viza eforturile încununate de succes ale personalului N.K.V.D. cu privire la reabilitarea 
deţinuţilor politici şi de drept comun, în timpul construcţiei aceluiaşi Canal. Piesa îl portretiza 
pe comandantul Gromov, care „semăna cu un pedagog bland, cu inimă bună. Înțelegerea 
pentru deţinuţii aflaţi în custodia sa este nemărginită. El se poartă ca un tată inteligent şi atent. 
[...] Principala [lui] sarcină este să găsească calea potrivită către sufletul fiecărei persoane”?. 

Astfel, detentia combina pedepsele cu munca şi cu educaţia politică. În cazul sovietic, 
eforturile de reabilitare au devenit, treptat, o formalitate, în timp ce în China lui Mao „reforma 
gândirii” era urmărită cu aviditate. Încercări similare aveau loc, totodată, şi în Vietnam”. 

Pe măsură ce a trecut timpul, distincţia dintre infractorii politici şi cei nonpolitici s-a 
accentuat (mai ales în U.R.S.S.), iar reabilitarea a fost lăsată în plan secund. Chiar şi politicile 
de reabilitare a infractorilor de drept comun au fost, treptat, abandonate şi înlocuite de o 
abordare aspră, punitivă. Aceste schimbări îşi aveau originea în modificarea premiselor teo- 
retice cu privire la responsabilitatea individuală. La început, autorităţile sovietice au menţinut 
punctul de vedere marxist acceptat, conform căruia infracţiunea şi alte forme de comportament 
antisocial erau răspunsuri la exploatarea, inegalitatea şi relaţiile sociale dezumanizate, care 
prevalau în societăţile capitaliste saturate de motivul profitului’. 

La începutul anilor '30, transformările socioeconomice majore erau finalizate în Uniunea 
Sovietică - şi cel mai important, proprietatea privată asupra mijloacelor de producţie fusese 
abolită —, fapt care, cel putin teoretic, ar fi trebuit să pună capăt condiţiilor presupus generatoare 
de comportament şi atitudini antisociale. Din moment ce acest lucru nu s-a întâmplat, ideologii 
sovietici au inventat conceptul de „reminiscenţe” : comportamentul negativ nu mai era pus pe 
seama instituţiilor capitaliste sau a relaţiilor sociale (care fuseseră, de fapt, abolite), ci pe 
seama efectelor lor persistente. Nu era foarte clar cât timp aceste „reminiscenţe” aveau să mai 


1. În Ivan Klima, The Spirit of Prague, Granta Books, New York, 1994, p. 138; Dariusz Tolczyk, 
op. cit., pp. 117, 142. 

2. Dariusz Tolczyk, op. cit., p. 168. 

3. Jerzy Gliksman, op. cit., p. 167. Gliksman vazuse piesa la Moscova, in noiembrie 1935. 

4. Prin contrast, naziştii nu au pretins că încearcă să-şi reeduce deţinuţii politici ; obiectivul lor era fie 
exterminarea directă, fie folosirea la maximum a capacităţii lor de muncă, înainte de moarte. 

5. Lenin scria: „Cauza socială fundamentală a exceselor, care constau în violarea regulilor relaţiilor 
sociale, este exploatarea maselor, a nevoilor şi a sărăciei lor. Odată ce această cauză principală este 
îndepărtată, excesele vor începe, inevitabil, să scadă în intensitate”. Lenin, State and Revolution, 
ed. cit., p. 145. 

polueze mintea şi comportamentul cetăţenilor sovietici. Un oficial sovietic spunea, in 1966: 
„Ar fi o greşeală să credem că simplul fapt de a trăi pe pământul Sovietelor, în condiţiile 
realităţii socialiste, presupune ca un tânăr să aibă o viziune comunistă asupra lumii”!. Teoria 
lui Marx, potrivit căreia existenţa determină conştiinţa, nu se mai aplica în societatea sovietică. 
Specialiştii sovietici în administrarea închisorilor şi autorităţile politice au ajuns la concluzia 
că persoanele cu un comportament necorespunzător în sistemul socialist constituit trebuiau 
trase la răspundere, nemaiputând fi considerate produse ale unei societăţi ce se supune unor 
forţe sociale inexorabile. Pedeapsa, concepută ca element al justiţiei sociale şi ca factor de 
descurajare, a fost pe deplin restabilită. 

Nu a existat o discuţie lămuritoare asupra felului în care aceste principii se aplicau 
infractorilor politici, spre deosebire de cei nonpolitici ; discursul sovietic oficial sugerase, 
aproape de la început, că purtarea infractorilor politici nu era determinată social ; ei erau pe 
deplin răspunzători de greşelile lor abominabile şi meritau cea mai aspră pedeapsă. Într-o 
manieră complet ne-marxistă, sistemul sovietic şi alte sisteme comuniste susțineau un punct 
de vedere conform căruia răul exista în natura umană, în ceea ce îi priveşte pe infractorii 
politici sau pe duşmanii de clasă, şi acest rău avea o prea mică legătură cu mediul social. 
Trebuia eradicat fără milă. 

În vreme ce încercările de a-i reabilita şi reeduca pe cei care săvârşiseră greşeli de ordin 
politic s-au diminuat, odată cu timpul, cu precădere în Uniunea Sovietică şi în Europa de Est, 
munca - şi anume „munca corecțională” — a rămas definită, oficial, ca instrument de reabilitare 
terapeutică, atât pentru infractorii politici, cât şi pentru cei nonpolitici. De fapt, în închisorile 
şi lagărele de muncă sovietice se făcea puţină educaţie politică sau deloc? şi erau întreprinse 
puţine încercări de a pune în funcţiune presiunea de grup în rândul prizonierilor, în scopul 
reeducării politico-ideologice, cum era practica şedinţelor „conflictuale” în China. Acestea 
erau definite de o persoană care trecuse prin această experienţă, drept: 


o invenţie chinezească aparte, care combina intimidarea cu umilirea şi epuizarea totală [...] o 
bătaie intelectuală de grup, în care un om este bătut de alţii [...] , iar victima nu se poate apăra 
[...] [Tehnica [...] era extrem de simplă: un crescendo cumplit şi nemilos de tipete cerând ca 
victima să mărturisească [...]°. 


În China comunistă, Vietnam şi Cuba, reeducarea politică sau reforma gândirii conta în 
măsură mult mai mare şi era aplicată atât în cazul deţinuţilor politici, cât şi nonpolitici. Se 
pare că prizonierii din lagărele de muncă din China petreceau două sau trei ore zilnic „într-un 
fel de şedinţă de studiu politic”*. O preconditie a reabilitării era sentimentul liber exprimat 
de vină sau penitenţă fata de greşeala care i se imputase detinutului, de unde provine şi 
importanţa mărturisirii în procesul de reeducare. 


1. Afirmația îi aparţine lui S.P. Pavlov, conducătorul Comsomolului („Discurs de S.P. Pavlov...”, Kom- 
somolskaia Pravda [tradus Current Digest of Soviet Press/Sinteza actuală a evenimentelor din presa 
sovietică], 26 ianuarie 1996, p. 10. 

2. Putem nota aici că, în aşa-numitele „batalioane de construcţie” din Ungaria comunistă, cei recrutaţi, 
în afară de faptul că trebuiau să muncească, erau obligaţi să ia parte la seminarii politice susţinute de 
un comisar politic (un ofiţer al armatei responsabil cu probleme ideologice), desemnat pentru această 
activitate. 

3. Bao Ruo Wang, op. cit., pp. 5-6. În lagărele de muncă sovietice, presiunea grupului era folosită atunci 
când prizonierii care lucrau în grupuri sau brigăzi de muncă trebuiau să îndeplinească anumite norme 
sau cote, ca să nu fie penalizati prin reducerea ratiei de hrană ; în astfel de condiţii, grupul era interesat 
de contribuţia fiecărui membru în parte. 

4. Martin King Whyte, art. cit., p. 259. 

O explicaţie plauzibilă a diferenţei dintre abordările din China, Vietnam şi Cuba, şi cele 
din Uniunea Sovietică şi Europa de Est constă în faptul că primele se constituiau în sisteme 
mai noi, mai revoluţionare, şi, în anumite privinţe, mai idealiste (cel putin la început), mai 
devotate ideii de a crea noi fiinţe umane ; acestea erau, de asemenea, mai putin influențate 
de marxismul ortodox. Voința politică sau voluntarismul reprezentau principiul lor călăuzitor. 
Colectivismul opresiv din China avea, totodată, rădăcini culturale mai puternice, dată fiind 
tradiţia precomunistă prin care individul se supunea grupului. 

Ca în toate societăţile tradiţionale, linia dintre spaţiul public şi cel privat era mai puţin definită. 

De asemenea, regimul din Cuba urma, cu aviditate, un program de „reabilitare politică” 
comparabil, prin intensitate, cu cel chinez : 


La început, obiectivul [...] a fost să reducă numărul de oameni întemnițați, care continuau să 
respingă guvernarea. De aceea, autorităţile le promiteau un tratament mai bun, vizite mai frecvente 
din partea familiei, corespondenţă [...], recâştigarea rapidă a libertăţii şi reintegrarea în noua 
societate [...]. Trebuia să predai rapoarte şi să-ţi faci autocritica, să ceri iertare, în scris, pentru 
activitatea contrarevolutionara anterioară şi să mărturiseşti totul [...]. Scopu[l] ultim [...] era 
anihilarea interioară a detinutului, distrugerea tuturor principiilor sale [...]. Cei care erau de acord 
să se înscrie [in Program] trebuiau să semneze un mic formular prin care renuntau la toate 
convingerile lor şi adoptau marxismul drept noua lor filosofie’. 


Politicile de reeducare (sau reformă a gândirii) pot fi, de asemenea, explicate prin referire 
la conceptul de totalitarism : China comunistă sub Mao, Cuba sub Castro şi Vietnamul, până 
la sfârşitul anilor '80, erau, indiscutabil, totalitare, chiar într-o măsură mai mare decât 
Uniunea Sovietică şi aliaţii săi est-europeni, după moartea lui Stalin. Acest fapt a condus la 
o hotărâre accentuată de a maximiza puterea statului şi de a distruge sanctuarele libertăţii 
personale din spaţiul privat. Aceste sisteme politice din lumea a treia erau mai angajate în ce 
priveşte crearea unui „om nou, socialist”, potrivit traiului în societatea totalitar-colectivistă 
aflată în curs de formare. Sistemul sovietic, mai ales în timpul lui Stalin, deşi susţinea de 
asemenea angajarea în crearea omului nou socialist, a făcut mai puţine eforturi concrete pentru 
implementarea acestui scop. În perioada îndelungatei ere Brejnev, sistemul a devenit chiar mai 
conservator şi mai opac fata de experiment. 

Rămâne deschisă întrebarea cu privire la ce este mai inuman: încercarea de a transforma 
radical fiinţele umane prin presiune continuă şi invadarea spaţiului privat, incluse în reforma 
gândirii, sau abandonarea lor (în sens literal sau figurat) în maniera sistemelor penale de tip 
sovietic. 


Responsabilii 
Se pot distinge cel putin trei tipuri de motivații şi moduri de gândire printre cei implicaţi în 


planificarea, administrarea şi aplicarea violenţei politice şi a presiunii în sistemele comuniste?. 
La cel mai înalt nivel, erau oamenii conduşi de ideologie, stricti şi nemiloşi, după exemplul 


1. Armando Valladares, op. cit., pp. 92, 170. 

2. Această discuţie urmăreşte, până la un anumit punct, parti ale capitolului şase din volumul meu, 
Political Will and Personal Belief : The Decline and Fall of Soviet Communism, Yale University Press, 
New Haven, CT, 1999. Pentru o perspectivă asupra structurilor care au pus in practică represiunea 
analizată aici, vezi Jonathan R. Adelman (ed.), Terror and Communist Politics : The Role of the Secret 
Police in Communist States, Westview Pr., Boulder, 1984. Vezi şi Alexander Dallin şi George Breslauer, 
Political Terror in Communist States, Stanford University Press, Stanford, CA, 1970. 

sovietic al lui Felix Dzerjinski (al cărui echivalent nazist ar putea fi Heinrich Himmler)!. Astfel 
de persoane au ieşit în evidenţă mai degrabă în perioada de început a sistemelor comuniste ; 
păreau imune la îndoială, conflict interior şi fără rezerve în ce priveşte folosirea unor metode 
aspre, chiar criminale, considerate esenţiale în atingerea scopurilor lor măreţe şi în vederea 
menţinerii la putere. După cum scria Lance Morow, „există, întotdeauna, un profesor de 
violenţă — realist, zelot, ideolog [...] care afirmă că răul este preţul schimbării [...]. Intelectualii, 
din păcate, sunt extrem de toleranti - şi chiar atraşi - în raport cu răul, dacă îl consideră parte 
a mijloacelor către un tel satisfăcător din punct de vedere social şi intelectual [...]. Profesori[i] 
violenţei, teoreticienii [...] prezidează peste armate de tâmpiţi barbari [...]”?. George Lukacs, 
filosoful marxist ungur, neimplicat personal în afacerea murdară a menţinerii sistemului la 
putere, a exprimat acest mod de gândire, cu mare precizie : „Cea mai înaltă datorie a eticii 
comuniste este acceptarea necesităţii de a acţiona imoral. Acesta este cel mai mare sacrificiu 
pe care Revoluţia îl cere de la noi. Convingerea comunistului adevărat este că răul se 
transformă în fericire desăvârşită prin dialectica evoluţiei istorice”?. Aceeaşi atitudine este 
surprinsă de Montefiore : 


Bolşevicii erau atei, dar cu greu s-ar putea spune că erau politicieni laici [...]. S-au coborât către 
crimă din sfera multumirii oferite de cea mai înaltă distincţie morală [...]. Mureau şi ucideau 
pentru credinţa lor în progresul inevitabil îndreptat către ameliorarea fiinţei umane, sacrificându-şi 
familiile cu o fervoare întâlnită doar în cazul masacrelor din raţiuni religioase şi al martiriilor din 
Evul Mediu - şi din Orientul Mijlociu. 


Lenin era întruchiparea supremă a acestui tip uman. Istoricul rus Dmitri Volkogonov scria : „Este 
greu de înţeles cum un om căruia îi plăceau Beethoven şi Spinoza, care îl citea pe Kant [...] se 
putea împăca cu un sistem ce funcţiona după reguli politienesti. Cum putea Lenin, care pretindea 
a fi conducătorul unei lumi noi, să scrie personal ordine de spânzurare, împuşcare, luare de 
ostatici, izolare în lagăre de concentrare [...]?”5. 


Capacitatea umană de a compartimenta şi de a sublinia selectiv sau de a respinge fapte 
empirice se reflectă, de asemenea, în sfatul unui comunist ungur cu privire la procesele-spectacol 
sovietice : „Nu vă uitaţi la detalii [...], ci evaluati-le în contextul lor politic complet”€. Perspec- 
tiva lui Molotov asupra epurărilor era similară : „bineînţeles că erau excese, dar totul era 
permis, în ceea ce mă priveşte, pentru binele obiectivului principal - menţinerea puterii statale 
[...]””. Pol Pot, conducătorul cambodgian autor de genocide, împărtăşea acest punct de vedere 
şi îl prezenta într-un interviu acordat cu putin timp înainte de moarte: „Nu resping ideea de 
răspundere - mişcarea noastră a făcut greşeli, ca orice mişcare din lume. Dar [...] [nJoi nu 


1. Deşi, aşa cum observa Andrei Gromiko, Beria era cel pe care Stalin îl numise „Himmler al nostru”, 
prezentându-l preşedintelui Roosevelt la Ialta (Memoirs, Library of America, New York, 1990). Vezi 
şi Simon Sebag Montefiore, Stalin, ed. cit., p. 427, cu privire la acest incident. 

2. Lance Morrow, op. cit., pp. 118-119. 

3. Apud Daniel Bell, ,,First Love and Early Sorrows”, in Partisan Review, 4 noiembrie 1981, p. 547. 

4. Simon Sebag Montefiore, Stalin, ed. cit., p. 76. Interesant, câţiva dintre liderii sovietici „proveneau 
din familii cu tradiţie religioasă. Urau iudeo-creştinismul, dar ortodoxia părinţilor a fost înlocuită cu 
ceva şi mai rigid, o amoralitate sistematică” (Ibidem). 

5. Apud David Remnick, „The First and the Last”, în New Yorker, 18 noiembrie 1996, pp. 120-121. 
Cruzimea lui Lenin este, de asemenea, surprinsă in Richard Pipes (ed.), op. cit. 

6. George Hodos, op. cit., p. 55. 

7. Albert Resis, (ed.), Molotov Remembers : Inside Kremlin Politics, Ivan R Dee, Chicago, 1993, p. 265. 

am avut de ales [...], a trebuit să ne apărăm [...] conştiinţa mea e curată. Tot ceea ce am făcut 
[...] a fost mai întâi pentru naţiune şi pentru poporul cambodgian”!. 

Al doilea tip uman, exemplificat de Adolf Eichman, este rotita proverbială din maşinăria 
birocratică; el este întruchiparea mediocritatii şi simbolizează „banalitatea răului” - un 
concept popularizat de Hannah Arendt în context nazist, dar aplicabil, la fel de bine, cadrului 
comunist. El urmează mai degrabă ordine decât convingeri puternice. Astfel de persoane sunt 
prezente în multe sisteme totalitare. Un fost veteran al armatei japoneze din al Doilea Război 
Mondial, care a participat la atrocitățile din China, observa că ,,tortionarii înşişi [...] erau 
oameni obişnuiţi care îşi făceau, pur şi simplu, treaba”. În acelaşi registru, Kang Kek Ieu, 
şeful Poliţiei Secrete a khmerilor roşii şi comandantul unei închisori unde 14.000 de oameni 
erau torturați şi ucişi, a declarat că nu a vrut decât „să fie un bun comunist” şi a căutat să 
„fie clar faptul că el nu a torturat sau ucis de plăcere [...]. [E]l se descria drept un birocrat 
apăsat de griji, preocupat constant de calitatea produsului său”?. 

Sistemele comuniste permiteau cu uşurinţă trecerea responsabilitatii pentru îndeplinirea 
unor sarcini problematice din punct de vedere moral unei autorităţi mai înalte, dat fiind mitul 
de rigidă şi nediferenţiată precum cea pretinsă de autorităţile naziste şi japoneze. Atitudinea 
descrisă nu se limita la cercurile inferioare ale ierarhiei ; Georgi Piatakov, un revoluţionar 
bolşevic de frunte, ar fi spus: „Dacă Partidul o cere [...], voi vedea negru unde vedeam alb 
[...] întrucât pentru mine nu există viaţă în afara Partidului”. Caracterizarea făcută de George 
Kennan lui Andrei Gromiko surprinde acelaşi mod de gândire : „Partidul devenea [...] mama, 
tata, profesorul, conştiinţa şi stăpânul său [...]. Şi dacă se dovedea că ceea ce ceruse Partidul 
[...] presupunea o aparentă nedreptate sau cruzime - ei bine, putea apărea regretul că au fost 
necesare [...]. Dar nu era vorba de o răspundere individuala”>. 

Cel de-al treilea tip uman atras de mecanismul represiv este şi cel mai puţin plăcut: 
individul amoral sau răuvoitor fără umbră de îndoială, motivat, în cel mai bun caz, de setea 
de putere, iar în cel mai rău caz, de plăcerea de a chinui şi de a deţine controlul absolut asupra 
celor aflaţi la discretia lui. Acest grup include gardienii anonimi, anchetatorii, specialiştii în 
tortură ale căror profiluri se conturează adesea din amintirile fostelor victime. Aceştia sunt 
oamenii care au atras cea mai mică atenţie de ordin social-stiintific, deşi mai multi autori s-au 
referit la ideea generală conform căreia în fiecare societate sunt persoane care au sau dezvoltă 
o personalitate sau o mentalitate compatibile cu practicile represiunii politice. De exemplu, 
Antonio Candido, scriitor brazilian, observa că, pentru îndeplinirea acestor sarcini, „societatea 
are nevoie de mii de indivizi cu sufletele deformate corespunzător [...]. [S]ocietatea ia de la 
aceşti oameni brutalitatea, nevoia, frustrarea, depravarea, deficienta - şi le oferă funcţia 
represivă”. Dennis Deletant a ajuns la concluzia că „brutalitatea era trăsătura caracteristică a 
celor aleşi de N.K.V.D./M.G.B. [poliţia politică sovietică] să conducă forțele de securitate 
româneşti”. Josef Skvorecky, scriitor ceh, a remarcat, printre susţinătorii dedicați ai sistemului 
nazist şi, respectiv, comunist „oameni cu cicatrici lăsate de ura personală, înrădăcinată în 
experienţe personale profund negative [...] [oameni] cu malformații fizice sau psihologice [...] 


1. Apud Nate Thayer, „Day of Reckoning”, în Far Eastern Economic Review, 30 octombrie 1997, 
pp. 14-16. 

bantuiti de sentimentul insecuritatii [...] exploatând idei şi mişcări pentru a dobândi impresia 
stimei de sine”. Un alt autor ceh, Peter Hruby, scria: „Fiecare naţiune are un mic procent de 
potenţiali infractori în rândurile populaţiei. În dictaturile totalitare aceşti oameni [...] au cele 
mai multe şanse şi chiar se pot simţi bine, fiind mândri, în acelaşi timp, că servesc o cauză 
măreaţă”. Victor Serge a observat că, în primii ani ai regimului sovietic, aparatul represiv 
atrăgea două tipuri de persoane, un număr mic de „oameni incoruptibili ca [...] Dzerjinski, un 
idealist sincer, necruţător, dar onorabil [...]. Însă Partidul avea puţini oameni de acest fel [...]” 
Şi, treptat, selecţia s-a făcut pe baza unor trăsături mai puţin încântătoare : 


Singurele temperamente care se devotau de bună-voie şi cu tenacitate datoriei „apărării interne” 
erau acelea caracterizate de suspiciune, nemulţumire profundă, cruzime şi sadism. Complexele 
de inferioritate socială bine înrădăcinate şi amintirile umilintelor şi ale suferinţei [...] i-au facut 
implacabili [...] oameni pervertiti, tinzând să vadă conspirații peste tot. 


Aceasta era şi concluzia lui Valter Krivitki: „Pe măsură ce Poliţia Secretă câştiga mai 
multă putere [...] curajoşii revoluționari au fost înlocuiţi, treptat, de călăi inflexibili, dege- 
nerati, demoralizati”!. Orlov considera că, printre „anchetatorii lui Stalin”, erau trei tipuri 
majore : „sadicii [...] carieriştii lipsiţi de scrupule [...] şi oamenii cu gândire duală [...] care 
şi-au pus conştiinţa pe altarul Partidului şi au îndeplinit, cu inima îndoită, ordinele criminale 
date de Stalin”?. 

În timp ce trăsăturile şi tipurile de personalitate neatractive au fost destul de prompt 
observate şi discutate, atât în rândurile elitei naziste, cât şi printre specialiştii nazişti în 
represiune, cu rang mai mic, în statele comuniste, doar fostele victime sau cetăţenii au făcut 
observaţii similare cu privire la caracteristicile celor care îndeplineau funcţii similare. Când 
specialiştii occidentali în sociologie atribuiau, destul de uşor, anumite patologii naziştilor aflaţi 
la conducere, nu recunoşteau, cu aceeaşi uşurinţă, trăsături similare la conducătorii comunişti, 
la funcţionari sau la şefii forţelor de poliţie. Această atitudine este legată de percepțiile 
divergente ale noţiunii de rău pe care le reprezentau nazismul şi, respectiv, comunismul ; 
percepţia conform căreia nazismul a constituit un rău mai mare le-a permis cercetătorilor - sau 
a creat o predispozitie - de a se axa, mai degrabă, asupra acestor patologii. 

O altă explicaţie a diferenţelor în atribuirea de patologii personale constă în faptul că, în 
timp ce multi călăi şi tortionari nazişti au fost chemaţi în judecată şi au fost, uneori, obiect 
de studiu în timpul detenţiei lor, membrii aparatelor comuniste de represiune au fost mult mai 
greu de adus în faţa instanţei, şi, în consecinţă, mult mai greu de supus examinării publice 
sau social-stiintifice. Chiar şi atunci când astfel de persoane erau înlăturate de la putere şi 
lichidate, cum se întâmpla, practic, cu fiecare şef al poliţiei politice sovietice, măsurile luate 
rămâneau secrete ; nici publicul, nici specialiştii în domeniul sociologiei nu aveau şansa de a 
afla mai multe despre personalitatea lor sau despre posibilele cauze sociopsihologice care au 
condus la tipul respectiv de carieră şi comportament. 

Dincolo de convingerile ideologice, de inclinatia de a se supune autoritatilor, de setea de 
putere şi de sadism, ar mai trebui notat un motiv, care se adăuga adesea celorlalte sau le era 
complementar, şi anume, stimulentele materiale. Membrii aparatului represiv comunist, şi mai 
ales cei din eşaloanele superioare, beneficiau de o serie de avantaje : salariu mai bun, locuinţă 
mai bună, oportunităţi de carieră, o paletă largă de privilegii şi recompense. Accesul la aceste 
privilegii depindea de tipul de serviciu adus şi de poziţia ocupată în ierarhie. Era, de pildă, 
o mare diferenţă între stilul de viaţă al unui important comandant de lagăr şi cei cu rang inferior, 
care îi păzeau pe deţinuţi ; ! a fi gardian într-un lagăr îndepărtat nu deschidea calea privilegiilor, 
dar a fi ofiţer în N.K.V.D., K.G.B. sau Stasi (Germania de Est) cu siguranţă da („angajaţii 
Stasi au fost întotdeauna o elită, un grup care a beneficiat de oportunităţi de pregătire şi 
educaţie [...]”). Memoriile lui Oleg Kalugin (un fost înalt ofiţer K.G.B.) stau mărturie a pri- 
vilegiilor elitei K.G.B. În Cehoslovacia comunistă, agenţii securităţii de stat primeau bonusuri 
şi promovări pentru creşterea ,,productiei” de arestări şi mărturisiri. Oficialii securităţii de 


stat ungare „îşi puteau umple buzunarele cu diverse compensări, bonusuri şi beneficii”?. 


V. Concluzii 


Represiunea s-a aplicat in toate sistemele comuniste, însă severitatea ei a fluctuat în timp 
(Coreea de Nord poate reprezenta o excepţie, dat fiind faptul că politicile sale represive par 
să se fi schimbat puţin de-a lungul timpului). Recursul uzual la violenţă politică şi constrângeri 
reprezenta, în acelaşi timp, o caracteristică definitorie a sistemelor comuniste şi un indicator 
relevant al eşecului politicilor aplicate şi al lipsei de legitimitate sau al unei legitimitati limitate. 
Dependenţa curentă a sistemelor comuniste de politicile represive poate fi văzută, totodată, 
drept o institutionalizare a intolerantei conducătorilor respectivi. 

Declinul şi prăbuşirea statelor comuniste au coincis cu o represiune descendentă, o corupţie 
crescândă şi cu slăbirea inerentă a voinţei politice a elitelor conducătoare”. Cei aflaţi încă la 
putere - în China, Cuba, Coreea de Nord şi Vietnam - nu au ezitat şi nu ar ezita să folosească 
forţa pentru a zdrobi şi înăbuşi protestul sau opoziţia ; prin urmare, au continuat să folosească 
represiunea la scară largă. Sisteme comuniste nonrepresive, noncoercitive şi tolerante, „cu fata 
umană”, nu au existat niciodată. Ungaria, în ultimii ani ai conducerii lui Kâdâr, s-a apropiat 
de posibilitatea creării unui astfel de sistem, dar în cele din urmă s-a prăbuşit. 

La o analiză finală, caracterul represiv al statelor comuniste poate fi explicat printr-o 
asociere de factori specifici din perspectivă universală şi istorică. Prima categorie include 
potenţialul uman durabil, bine înrădăcinat şi înclinația de a dezumaniza, demoniza şi de a îi 
trata abuziv pe ceilalţi (definiti ca proscrişi, străini, duşmani), fără remuşcări şi pentru o gamă 
largă de motive; de obicei, asemenea sentimente de ură şi găsirea de tapi ispăşitori sunt 
asociate cu sărăcia şi competiţia pentru resurse sărace (nu doar materiale). Distantele sociale, 
etnice şi fizice dintre grupuri agravează astfel de tendinţe. 

Preconditiile tipului de violenţă masivă şi constrângere descrise în acest volum trebuie să 
includă, totodată, disponibilitatea unor mijloace tehnologice şi administrative minime pentru 

a aplica represiunea la scară largă, letală sau neletală. Victimele trebuie transportate (cu 
trenuri, camioane sau bărci) în anumite locuri (de încarcerare sau execuţie) ; armele de foc 
sunt necesare pentru uciderea rapidă şi eficientă a unui număr mare de oameni (camerele de 
gazare sunt absente) ; sârma ghimpată este un ingredient esenţial pentru construirea lagărelor 
de concentrare şi pentru a închide rapid mulţi oameni. 

A doua categorie de factori constă din elemente istorice şi ideologice mai specifice. 
Majoritatea statelor comuniste nu aveau o cultură politică sau tradiţii democratice, liberale sau 
individualiste ; supunerea reflexă în faţa autorităţii era mai degrabă previzibilă în cadrul 
acestor societăţi. Mare parte din aceste ţări erau, de asemenea, subdezvoltate, ne-egalitare şi 
măcinate de sărăcie. 

În mod discutabil, ideologia - cu alte cuvinte, anumite structuri şi credinţe angajante - a 
fost decisivă în canalizarea frustrărilor şi a resentimentelor către violenţă şi agresiune definite 
politic, legitime. Astfel de credinţe au condus la tratarea abuzivă a unor grupuri selectate în 
scopul declanşării unei rupturi radicale de nedreptatile şi privatiunile trecutului, dar aceste 
credinţe erau împărtăşite doar de mici grupuri ale elitei. 

Sistemele comuniste au fost mereu dirijate în funcţie de scopuri. Telurile lor ofereau 
siguranţa şi legitimitatea necesare pentru a-i constrânge sau a-i elimina, direct, pe toţi cei care 
stăteau în calea măreţului experiment al eliberării umane - crearea unei lumi mai bune. În 
toate aceste societăţi, minorităţi mici, dar hotărâte (majoritatea fiind intelectuali politizati sau 
cvasiintelectuali), au găsit noi înţelesuri în încercarea de a transforma radical societăţile şi 
fiinţele umane ; politica a devenit, cel puţin la început, o căutare cvasireligioasă care stimula 
cruzimea şi intoleranta. Aşa cum observa, printre alţii, Hilton Kramer, „socialismul a substituit 
religia ca sursă de «idealism politic» şi din acel schimb fatal au apărut multe din ororile epocii 
moderne”! Acest idealism sau această utopie nu a rezistat, desigur, dar practicile şi instituţiile 
create pentru atingerea sa au fost folosite decenii după ce fervoarea revoluţionară a lăsat, 
treptat, deschisă calea către setea de putere şi privilegiile pentru elitele conducătoare. 

Declinul şi prăbuşirea sistemelor comuniste demonstrează că dragostea de putere şi pri- 
vilegii fără certitudini ideologice şi morale este suficientă ca să le menţină în funcţiune, atunci 
când nu sunt capabile să-şi realizeze fie aspiraţiile idealiste iniţiale, fie să satisfacă nevoile, 
mai puţin utopice, ale propriilor popoare. 

Aşa cum scria Forrest Colburn : 


Revolutionarii [...] intoxicati politic şi-au aruncat societăţile deficitare din care făceau parte 
într-un proces de îndoielnică remodelare a statului şi a economiei care i-a lăsat pe cei mai mulţi 
dintre oameni dezorientati, cinici din punct de vedere politic şi mai săraci decât fuseseră [...]. 
Confruntarea brutală a visurilor cu realităţile politice şi economice greu de schimbat [...] explică 
rezultatele dezamăgitoare ale revoluțiilor contemporane?. 


La o analiză finală, atrocitățile discutate în această introducere şi detaliate în lucrările care 
urmează au fost, în cea mai mare parte, produse neplanificate ale dorinţei de a schimba radical şi 
repede condiţia umană prin mijloacele inerent limitate şi crude aflate la dispoziţia fiinţelor umane. 

Direcţia de Cercetări Penale a Securităţii în timpul 
lui Mişu Dulgheru (1948-1952) 


The study describes and analyzes the organizational and human structure of the Securitate Direction 
of Penal Investigations during Mişu Dulgheru’s leadership, its first director between 1948 and 1952. 
In that period, the direction’s structure was modified several times, as it happened to other communist 
institutions such as the Militia and the Securitate troops. In general, it had the following structure : 
4 investigation services, one service for coordinating the activity of penal bureaus from counties and 
a juridical office. The remits of the juridical office were to elaborate the documentation for submitting 
to court political prisoners, to verify the files created by regional branches of the Securitate and to 
track in court the political trials which the Securitate was interested in. In those years, a conflict 
existed among the direction’s officers, the ,,specialists” (or the intellectuals, as they are also called 
in files) and the ,, workers”. The worker officers were employed directly from fields of manual labor. 
The officers had legal studies and many of them were Jewish by origin. During the years 1951 and 
1952, they were purged from the direction, including Misu Dulgheru, who was arrested, interrogated 
and convicted as a consequence of conflicts for power in the Communist Party (the confrontation 
between Gheorghe Gheorghiu-Dej and the so-called group Ana Pauker - Vasile Luca - Teohari[e] 
Georgescu). The winning rival faction considered Dulgheru to be an intimate of the first group. 


Keywords : Securitate, repression, perpetrators, communist institutions, Misu Dulgheru. 


Introducere 


Primii ani de activitate ai Direcţiei de Cercetări Penale a Securităţii au fost caracterizati, in 
plan extern, de o intensă campanie represivă împotriva celor consideraţi adversari ai noului 
regim, iar în plan intern de existenţa unui conflict între principalele tabere : cea a „specialiştilor” 
şi cea a angajaţilor de extracţie proletară. Exponentii celor două au fost Mişu Dulgheru, 
directorul Direcţiei, respectiv Teodor Dincă, adjunctul acestuia. Acest articol reprezintă o 
continuare a studiului „Tinereţea unui tortionar: Mişu Dulgheru”! şi analizează organizarea 
şi rolul anchetelor în perioada lui Mişu Dulgheru, între anii 1948 şi 1952. În studiu este 
prezentat şi traseul postbelic al primului şef, deoarece o disecare a rolului şi funcţiilor pe care 
le-a îndeplinit această direcţie nu este posibilă fără cunoaşterea biografiilor celor care au 
deservit-o şi a relaţiilor dintre aceştia. După cum sublinia Vladimir Tismăneanu, comunismul 
ar fi dificil de înţeles şi analizat dacă nu s-ar cunoaşte „biografiile celor care l-au făcut 
posibil”?. Un astfel de caz este cel al lui Mişu Dulgheru, primul şef al Direcţiei de Cercetări 
Penale şi cel care a coordonat practic instrumentalizarea terorii politice împotriva adversarilor 
politici între anii 1948 şi 1952. Debutul lui în astfel de acţiuni de „anihilare” s-a produs 
imediat după 23 august 1944, când s-a înscris în Formațiunile de Luptă Patriotice, devenind 
ulterior membru al Corpului Detectivilor, agent al Sigurantei comuniste şi şef al Brigăzii 
Mobile, predecesoarea Direcţiei de Cercetări Penale a Securităţii. 


1. Scopul acestui studiu a fost de a identifica în traseul personal şi profesional al lui Mişu Dulgheru 
anterior zilei de 25 august 1943 acei predictori care l-au determinat să îmbrăţişeze o carieră de tortionar 
(ofiţer de Securitate) în defavoarea ocupatiilor specifice membrilor familiei lui (mici funcţionari co- 
merciali). Spre o carieră asemănătoare a fost dirijat, după terminarea studiilor liceale, şi Mişu Dulgheru 
de către mama lui, Olga. În acest articol am ajuns la concluzia că între cazul lui şi cel al altor ofiţeri 
şi generali de Securitate există mai multe puncte comune ale traseului lor interbelic, care ar putea 
explica de ce Dulgheru a ales o astfel de carieră. Acestea sunt: 1) detentia din perioada războiului repre- 
zintă o experienţă comună multora dintre ofiţerii de Securitate din prima generaţie, dar şi a liderilor 
Partidului Comunist. Memoria acestor riscuri prin care a trecut a favorizat apariţia unor orgolii, ambiţii 
şi pasiuni vindicative, pe care noul regim le-a încurajat şi permis să se manifeste, însă numai până în 
momentul când acest regim a avut nevoie de tapi ispăşitori pentru abuzurile acelei perioade. Originea 
evreiască şi identificarea lui ca un apropiat al grupării Pauker-Luca-Teohari l-au transformat într-un 
candidat perfect pentru stigmatizare ; 2) relaţiile de familie, care, după 1944, au fost înlocuite cu cele 
de partid. Primele i-au asigurat supraviețuirea în anii tulburi ai perioadei interbelice, în care a fost 
marginalizat ca urmare a originii lui etnice, dar şi în contextul ascensiunii extremei drepte româneşti. 
Spre deosebire de primele, relaţiile de partid i-au favorizat ascensiunea în fruntea aparatului represiv, 
dar nu l-au putut salva şi de la expulzarea lui din funcţia deţinută. De asemenea, în articol am putut 
identifica şi câteva caracteristici ale acestui ofiţer: 1) inexistenţa unei afilieri politice înainte de 
internarea în lagărul de internaţi politici de la Târgu Jiu; 2) rolul formator exercitat asupra lui de 
cultura şi civilizaţia germane, el finalizându-şi studiile postliceale în Germania interbelică (vezi Dumitru 
Lăcătuşu, „Tinereţea unui tortionar: Mişu Dulgheru”, în Caietele Brătianu, nr. 2, mai 2011, revistă 
editată de Societatea Academică „Gheorghe I. Brătianu”, Filiala Sighetu Marmaţiei, Tipografia Aska 
Grafika, Sighetu Marmaţiei, 2011, pp. 32-42). 

În studiu propun şi o analiză a personalului Direcţiei, diferită de cele realizate până în 
prezent, care au insistat asupra ferocităţii si bestialitatii anchetatorilor, a slabei pregătiri 
profesionale şi culturale a acestora. Desigur că aceste caracteristici se întâlneau la multii dintre 
aceşti ofiţeri, dar între ei au existat şi cazuri care s-au individualizat în primii ani printr-un 
grad de cultură superior. Profilul acestora era diferit de portretul anchetatorului cultivat de 
reprezentanţii noului regim, a cărui principală caracteristică era „ura de clasă”. Toți aceştia au 
fost însă înlăturați treptat, iar in Directie şi-au făcut apariţia tortionarii menţionaţi de literatura 
memorialistică, începând cu august 1949. La această dată au fost încadraţi în Securitate, 
implicit în Direcţia de Cercetări Penale, absolvenţi ai Şcolii profesionale a Direcţiei Generale 
a Securităţii Poporului (D.G.S.P.). Indiferent de nivelul cultural al acestora, funcţia ancheta- 
torilor în regimul comunist a fost aceeaşi : obţinerea mărturisirilor din partea celor anchetați, 
de regulă prin folosirea torturii fizice şi psihice. Această metodă a fost folosită de reprezentanţii 
ambelor categorii identificate, „specialiştii” şi muncitorii. 

Studiul are ca surse documentele anchetei penale a lui Mişu Dulgheru dintre 1952 şi 1955, 
fiind analizate şi interpretate procesele-verbale de interogatoriu, declaraţiile, memoriile întoc- 
mite de acesta în perioada anchetei, scrisorile trimise din Germania. O a doua categorie o reprezintă 
documentele create de fosta structură represivă a statului comunist - Direcţia de Anchete 
Penale - identificate în arhiva Consiliului National pentru Studierea Arhivelor Securităţii, instituţie 
care a preluat o parte din arhiva Securităţii, şi la Arhivele Naţionale ale României. Ultima 
categorie de surse utilizată în alcătuirea studiului, rescrierea traseului biografic al lui Mişu 
Dulgheru şi reconstituirea organizării Direcţiei în perioada acestuia sunt studiile de specialitate 
şi lucrările memorialistice. Am optat pentru o analiză şi o interpretare a documentelor dispo- 
nibile şi mai puţin pe o prezentare descriptivă a abuzurilor ofiţerilor acestei structuri sau a 
modului în care se desfăşura o anchetă. Ultimele două aspecte le voi trata în articole diferite. 


În slujba partidului 


La 25 august 1944, după eliberarea din Lagărul de internaţi politici de la Târgu Jiu, Mişu 
Dulgheru s-a inregimentat politic, devenind membru al Formatiunilor de Luptă Patriotice, 
unitate paramilitară a Partidului Comunist, condusă de Emil Bodnăraş. Pentru înscrierea în 
aceste formaţiuni a fost recomandat de Vania Didenco (Ion Vidraşcu)!, care l-a sfătuit să-şi 
schimbe şi numele din Dulbergher în Dulgheru?. Această structură, care avea să fie des- 
fiinţată în toamna anului 1944, a reprezentat una dintre primele pepiniere de cadre din care 
au fost recrutaţi primii agenţi ai Sigurantei comuniste şi, ulterior, ofiţeri ai Securităţii”. În 
cadrul lor au activat ofiţeri superiori de Securitate şi generali ca Ştefan Mladin”, Tudor 


1. Vania Didenco (Ion Vidraşcu) a facut parte din grupul de spioni sovietici din anturajul lui Gheorghiu-Dej 
încă din perioada detenţiei acestuia la Doftana, alături de Vasile Posteucă (Postanki), Teodor (Fedia) 
Rudenko, Gheorghe Pintilie, Serghei Nikonov (Nicolau) şi Piotr (Petea) Goncearuk (Petrescu). 

2. Mişu Dulgheru, „Proces verbal de interogator”, 8.12.1952, în Arhiva Consiliului Naţional pentru 
Studierea Arhivelor Securităţii (A.C.N.S.A.S.), fond Penal, dosar 1209, vol. 2, f. 16; ibidem, 26.12.1952, 
in loc. cit., vol. 2, f. 47. 

3. Marius Oprea, „Naşterea Securităţii”, în Romulus Rusan (ed.), Analele Sighet : Anul 1948 - institu- 
fionalizarea comunismului. Comunicări prezentate la Simpozionul de la Sighetu Marmaţiei (19-21 iunie 
1998), vol. 8, Fundaţia Academia Civică, 1998, p. 284. 

4. Stefan Mladin, n. 14 iulie 1915 in com. Tunarii Noi, jud. Dolj. Deşi în trecutul lui existau anumite 
„pete” la dosar (un unchi logofăt de moşie, numeroşi unchi consideraţi chiaburi sau ţărani mijlocaşi şi 
veri foşti membri P.N.T. sau ai Mişcării Legionare), a ajuns în anii 1950 loctiitor-sef al Direcţiei a IX-a 

Sepeanu!, Erwin Voiculescu?, Alexandru Nicolschi*, Serghei Nikonov, Marin Jianu“ etc. Cei 
mai multi dintre aceştia au ajuns in funcţii de conducere la sfârşitul anilor 1940 şi începutul 
anilor 1950. 

Primele misiuni primite de Mişu Dulgheru au fost cercetarea germanilor şi a altor 


„elemente fasciste arestate, cărora le întocmea dosare şi [pe care] apoi îi trimitea la Prefectura 


Poliţiei Capitalei”5, debutând astfel ca anchetator. Atribuţii de acest fel va îndeplini şi în 


următorii ani, iar realizarea lor îi va favoriza evoluţia în cadrul structurilor represive controlate 
de Partidul Comunist - Corpul Detectivilor, Siguranţă, Brigada Mobilă. 

În cadrul Formaţiunilor de Luptă Patriotice îl va cunoaşte pe un alt viitor ofiţer superior 
de Securitate, Tudor Sepeanu, director al Securităţii Bucureşti şi şef al Serviciului Inspectii. 
Acest serviciu a avut un rol central în organizarea reeducării violente de tip Piteşti, experiment 
ce s-a derulat în anii 1949-1952 în mai multe penitenciare comuniste (Gherla, Suceava, Braşov, 
Târgu-Ocna, Canalul Dunăre - Marea Neagră). 

Cei doi vor stabili o apropiată colaborare profesională, dar şi o relaţie de prietenie, 
determinată probabil de congruentele existente în traseul lor antebelic, dar şi de experienţele 
comune. În primii ani postbelici, aceştia vor participa la mai multe activităţi cu caracter de 
poliţie politică. După desfiinţarea formațiunilor în toamna anului 1944, cei doi au fost cooptați 
într-un grup special constituit la nivelul conducerii C.C. al P.C.R. şi din care au mai făcut 


din M.S.S. şi ulterior şef al acesteia). Absolvent a patru clase primare (1926), s-a stabilit in Bucuresti 
în anii 1928-1929, unde a lucrat ca ospătar la mai multe restaurante, aderând în perioada interbelică 
la Partidul Comunist. Într-unul dintre referatele de cadre întocmite de Serviciul I din Direcţia de cadre 
a ministerului se arată că „în vara anului 1944, conform instrucţiunilor Partidului, nu s'a prezentat la 
concentrare, ocupându-se cu organizarea ospătarilor în formațiunile patriotice şi ţinerea legăturii cu 
celelalte grupe de patrioţi”, fiind şi unul dintre membrii grupului de „patrioţi care l-a arestat pe 
Antonescu”. Începând cu 6 martie 1945, a activat în Secţia Administrativă a C.J. P.C.R. Ilfov, Apărarea 
Patriotică, iar din primăvara anului 1946 a fost încadrat în Serviciul Special de Informaţii din subordinea 
Presedintiei Consiliului de Miniştri, condus de acelaşi Bodnăraş, iar din noiembrie 1947 şi până în 
1951 a avut funcţia de şef al Protocolului la Preşedinţia Consiliului de Miniştri, fiind trecut în 1952 în 
„activul Comitetului Central”. A fost încadrat în M.S.S. la 1 octombrie 1952 cu gradul de loco- 
tenent-colonel şi numit în funcţia de locţiitor de director al Direcţiei a IX-a, iar la 1 iunie 1953 a fost 
numit şef al acestei direcţii (A.N.R., fond C.C. al P.C.R. - Secţia Administrativ-Politică - dosare- 
-anexă, dosar nr. 74/1953, ff. 17-20; ibidem, dosar nr. 95/1955, ff. 113-115). 

1. Pentru o biografie a lui Tudor Sepeanu, vezi Mihai Burcea, Marius Stan, Mihail Bumbeş, Dicţionarul 
angajaţilor civili ai Direcţiei Generale a Penitenciarelor. Aparatul central (1948-1989), vol. 1, Polirom, 
Iaşi, 2009, pp. 406-413. 

2. Este menţionat de Tudor Sepeanu ca membru al Formaţiunilor de Luptă Patriotice şi anchetator in 
„lotul Tămădău”, iar în 1950 ca şef al Şcolii Profesionale a D.G.S.P. (Scoala nr. 1). Unul dintre cei 
anchetați de E. Voiculescu a fost Victor Rădulescu Pogoneanu (A.N.R., fond C.C. al P.C.R. - Secţia 
Administrativ-politică, dosar nr. 33/1954, passim). 

3. Pentru mai multe informaţii referitoare la Alexandru Nicolschi şi activitatea lui în primii ani postbelici, 
inclusiv cu privire la cea desfăşurată în cadrul Formaţiunilor de Luptă Patriotice, vezi Mihai Burcea, 
Marius Stan, Alexandru Nicolschi, ilegalist comunist, spion sovietic, deținut şi general de Securitate, 
accesibil online la adresa http : //liccr.ro/pdf/ro/alexandru_nicolschi.pdf. 

4. Jianu Marin, n. 2 august 1913 in com. Aninoasa, jud. Gorj, de profesie ajustor, era absolvent a patru 
clase primare şi a şcolii de ucenici C.F.R. După 1945, a deţinut funcţii de conducere in M.A.I., printre 
care şi pe cea de ministru adjunct. Pe linie de partid a fost secretarul organizaţiei de partid din Direcţia 
Generală a Sigurantei şi al celei din M.A.I. Jianu Marin a fost implicat şi în acţiunea de reeducare 
violentă de tip Piteşti. Sepeanu îl menţionează ca lucrător în Formațiunile de Luptă Patriotice şi angajat 
în Corpul Detectivilor, fiind unul dintre subordonații lui (A.N.R., fond C.C. al P.C.R. - Secţia 
Cancelarie - dosare-anexă, dosar nr. 149/1951, ff. 1-2. Vezi şi A.N.R., fond C.C. al PC.R.- Secţia 
Administrativ-politică, dosar nr. 33/1954, passim). 

5. A.N.R., fond C.C. al P.C.R. - Secţia Cancelarie - dosare-anexă, dosar nr. 297/1980, f. 201. 

parte Alexandru Nicolschi şi Ştefan Mladin. Grupul, condus de Vania Didenco, a avut ca 
sarcini supravegherea partidelor politice de opoziţie (P.N.L. şi P.N.T.) şi a liderilor acestor 
partide. În acest sens, grupul avea instituită în principalele restaurante frecventate de membrii 
celor două partide o reţea de informatori, constituită din ospătari angajaţi în aceste restau- 
rante!. Unul dintre ei a fost Nicolae Prosan, care va ajunge director administrativ al Direcţiei 
Generale a Penitenciarelor”. O altă misiune îndeplinită de tandemul Dulgheru-Sepeanu a fost 
pătrunderea prin efractie în casa lui Iuliu Maniu, cu misiunea să „sustragă toate documentele 
ce se aflau acolo”. Documentele găsite aici au fost ulterior predate ministrului Afacerilor 
Interne, Teohari Georgescu, cel care le incredintase misiunea. La misiune a mai participat şi 
un anume Sami Saraga?. Acest cuplu va participa la cele mai importante anchete ale anilor 
1945-1947, perioadă în care opoziţia a fost treptat anihilată ; activitatea membrilor cuplului 
a fost recompensată prin numirea în funcţii de conducere din cadrul structurilor represive. 
Printre cercetările penale la care au participat se numără ancheta tinerilor arestaţi în urma 
manifestatiei din 8 noiembrie 1948 din fata Palatului Regal, de ziua onomastică a regelui Mihai I, 
ancheta Sumanelor Negre şi a celor arestaţi în lotul Maniu. Din lotul Sumanelor Negre, 
Dulgheru l-a anchetat, printre alţii, pe Gavrilă Olteanu, unul dintre lideri, care a decedat în 
timpul cercetărilort. Anterior instalării guvernului Groza la 6 martie 1945, cei doi, potrivit 
unei declaraţii de anchetă a lui Tudor Sepeanu, au primit de la Vidraşcu, în seara zilei de 
5 martie, misiunea de a-l aresta pe rege, dacă tânărul monarh ar fi persistat în refuzul de a-l 
însărcina pe Petru Groza cu formarea unui nou guvern. Acţiunea urma să se desfăşoare numai 
la ordinul C.C., iar responsabilul misiunii a fost T. Sepeanu. Acesta l-a avut ca subordonat 
pe Dulgheru’. 

Instalarea guvernului Petru Groza la 6 martie 1945 a însemnat şi încadrarea activiştilor 
din grupul special, foşti membri ai Formatiunilor de Luptă Patriotice, în structuri din cadrul 
Ministerului Afacerilor Interne (M.A.I.), condus la acea dată de Teohari Georgescu. Dulgheru 
a fost repartizat la Corpul Detectivilor, iniţial la grupa a II-a, care se ocupa cu supravegherea 
partidelor politice, continuându-şi astfel misiunile anterioare, iar după aceea a fost transferat 
la grupa a III-a“ (legatii şi naţionalităţi conlocuitoare)”. Din Corpul Detectivilor a fost mutat 


1. Tudor Sepeanu, ,,Declaratie”, 28.05.1954, în A.N.R., fond C.C. al P.C.R. - Secţia Administrativ- 
-politică, dosar nr. 33/1953, f. 136. 

2. Mihai Burcea, Marius Stan, Mihai Burcea, Dicţionarul ofițerilor şi angajaților civili ai Direcţiei 

Generale a Penitenciarelor. Aparatul central (1948-1989), Editura Polirom, Iasi, 2009, p. 375. 

Tudor Sepeanu, „Proces verbal de interogatoriu”, 18.11.1953, în loc. cit., f. 9. 

Tudor Sepeanu, „Proces verbal de interogatoriu”, 18.11.1953, în loc. cit., ff. 13-13v. 

5. Redăm aici declaraţiile lui Tudor Sepeanu referitoare la arestarea regelui Mihai |: „de a organiza o 
grupă de intervenţie, care într'o anumită situaţie şi numai la ordinul C.C.-ului, să-l ridice pe Mihai 
din Palatul Regal. Am organizat această grupă cu activişti ai O.S.P. şi ospătari ajutat fiind de Mişu 
Dulgheru”. Acestea sunt singurele informaţii despre o posibilă arestare a regelui Mihai I în seara zilei 
de 5 martie 1945. Rămâne ca apariţia unor viitoare documente să confirme sau nu această misiune 
menţionată de fostul şef al Securităţii capitalei. Tudor Sepeanu, „Declaraţie”, 28.05.1954, în A.N.R., 
fond C.C. al P.C.R. - Secţia Administrativ-politică, dosar nr. 33/1953, f. 137. 

6. Dulgheru Mişu, „Proces verbal de interogator”, 26.12.1952, în loc. cit., vol. 2, f. 47. 

7. În lucrarea Istoria serviciilor de Informatii/Contrainformatii româneşti în perioada 1919-1945, istoricul 
Alin Spânu prezintă structura organizatorică a Corpului Detectivilor, surprinzând şi modificările sur- 
venite în schema organizatorică în perioada lui Carol I, Antonescu şi în cea de după 1945. Structura 
iniţială a Corpului Detectivilor a fost următoarea: grupa I - partide politice şi mişcări sociale de 
dreaptă ; grupa a I-a - mişcări subversive şi diferite asociaţii de stânga ; grupa a III-a - grupări etnice, 
acţiunea străinilor, legaţii ; grupa a IV-a - paza şi protecţia demnitarilor, informaţii de la autorităţi şi 
instituţii publice (Alin Spânu, Istoria Serviciilor de Informatii/Contrainformatii româneşti în perioada 
1919-1945, Casa Editorială Demiurg, Iasi, 2010, p. 195). 

la Direcţia Generală a Poliţiei de Siguranţă, unde a lucrat până in februarie 1947. În cadrul 
Sigurantei, cariera lui Dulgheru va cunoaşte o evoluţie graduală, cel mai probabil ca urmare 
a succeselor înregistrate în misiunile primite din partea superiorilor. Aici a deţinut succesiv 
funcţiile de agent, comisar, subinspector şi inspector general. Februarie 1947 a însemnat o 
altă etapă în cariera postbelică a lui Dulgheru: numirea lui în Comisia de repatriere a 
cetăţenilor români internaţi în lagărele de pe teritoriul Germaniei. La reîntoarcerea din această 
misiune va primi una dintre ultimele sarcini care îl vor propulsa în funcţia de şef al Brigăzii 
Mobile şi, ulterior, în cea de director al Direcţiei de Anchete Penale a Securităţii. 

Misiunea primită din partea lui Avram Bunaciu a fost cea de anchetator în lotul celor 


arestaţi odată cu Iuliu Maniu, cunoscut şi sub numele „lotul Tămădău”!. 


Un altfel de Dulgheru 


Portrete ale lui Mişu Dulgheru au fost realizate de istoricul Marius Oprea în lucrarea Bana- 
litatea răului şi de cercetătoarea Doina Jela în volumul Lexiconul negru?. Portretul realizat de 
M. Oprea are ca surse documentele anchetei penale”, iar cel al Doinei Jela foloseşte in 
principal lucrările memorialistice. În portretizarea realizată de Doina Jela unele dintre infor- 
matii sunt eronate, fiind infirmate de documentele oficiale“. Ea se axează in general pe profilul 
de tortionar, insistând totodată şi asupra individualităţii lui” între ofiţerii de Securitate ai 
perioadei, precum şi, în unele cazuri, pe brutalitatea lui€. 


Dulgheru Mişu, „Proces verbal de interogator”, 26.12.1952, în loc. cit., vol. 2, f. 48. 

Alte informaţii privindu-l pe Dulgheru se întâlnesc în cartea lui Teşu Solomovici, Securitatea şi evreii. 

Despre călăi şi victime, vol. 1, Editura Ziua, Bucuresti, 2003, pp. 211-224. Teşu Solomovici reproduce 

în volumul său de documente mai multe informaţii despre fostul director al Direcţiei de Anchete Penale, 

„culese” din studiile unor istorici, precum şi declaraţii ale acestuia. 

3. Marius Oprea, Banalitatea răului. O istorie a Securităţii în documente. 1949-1989, Polirom, laşi, 2002, 
pp. 551-553. 

4. În volumul citat, Doina Jela îl consideră pe Dulgheru, în baza lucrărilor memorialistice, participant la 
revolta comuniştilor de la Tatar Bunar şi trădător al instigatorilor : „Printre deţinuţii care l-au văzut pe 
vremea când venea în inspecții la zarca de la Aiud, un ofiţer de marină l-a recunoscut şi a relatat despre 
el următoarele : în 1924, când a izbucnit la instigatia comuniştilor răscoala de la Tatar Bunar, eşecul 
ei s-a datorat trădării unui tânăr evreu care şi-a vândut concetatenii pe o bonetă plină cu bijuterii 
confiscate de la evreii arestaţi sau morţi. Acel tânăr evreu ar fi fost viitorul Mişu Dulgheru. Care ar fi 
trăit apoi, din 1924 până în 1944, in U.R.S.S., unde avea statutul de erou revoluţionar”. Aceste date 
sunt contrazise de documentele oficiale : nu există nicio altă informaţie în acest sens. La data acestei 
acţiuni, Mişu Dulgheru, născut în 1909, era în vârstă de 15 ani şi se afla la studii în Germania (Doina 
Jela, Lexiconul negru. Unelte ale represiunii comuniste, Humanitas, Bucureşti, 2001, p. 108.) 

5. „Ar fi de spus totuşi că, în momentul lui de glorie, începutul deceniului şase, era printre oamenii 
Securităţii o figură aparte: se îmbrăca elegant, îngrijit” (ibidem). Într-unul dintre studiile publicate, 
istoricul Marius Oprea realizează următoarea caracterizare a lui Mişu Dulgheru: „era între brutele 
Securităţii o figură aparte : cultivat, arătos, bine îmbrăcat - pedant chiar - şi dotat cu o spontaneitate 
care l-au făcut nu o dată pe placul şefilor; folosea rareori constrângerea fizică în anchetă” (Marius 
Oprea, „Fapte şi moravuri la securiştii anilor '50. Radiografie a Direcţiei de anchete penale a Securi- 
tatii”, în Romulus Rusan [ed.], Analele Sighet : Anii 1948-1953 - Mecanismele terorii. Comunicări 
prezentate la Simpozionul de la Sighetu Marmaţiei [2-4 iulie 1999], vol. VII, Fundaţia Academia 
Civică, Bucureşti, 1999, p. 268. 

6. Pentru abuzurile comise de Dulgheru, vezi Doina Jela, Cazul Nichita Dumitru. Încercare de reconstituire 

a unui proces comunist. 29 august — 1 septembrie 1952, ediţia a Il-a revizuită şi adăugită, Curtea Veche, 

Bucureşti, 2010. 

Un altfel de Dulgheru ni se dezvăluie în scrisorile trimise din Germania de fostul şef al 
Direcţiei de Anchete Penale soţiei sale, Luiza Dulgheru. Imaginea care se conturează în aceste 
scrisori este diferită de cea prezentată în lucrările de specialitate şi memorialistice. În februarie 
1947, Mişu Dulgheru a fost numit de Ministerul de Interne reprezentant în Comisia de repa- 
triere a cetăţenilor români internaţi în lagărele de pe teritoriul Germaniei şi Austriei. Misiunea 
comisiei era de verificare a acestora în vederea repatrierii lor, în special a celor care solicitau 
acest lucru’. 

Din perioada petrecută în Germania, februarie-august 1947, Mişu Dulgheru îi va trimite 
soţiei, Luiza, mai multe scrisori. În acestea îi relata Situaţia din Germania - statul german 
este descris ca fiind distrus de ororile celui de-al Doilea Război Mondial -, împărtăşindu-şi 
totodată şi propriile sentimente. Numirea lui în această comisie îi va prilejui şi rememorarea 
anilor studenţiei din Germania. În scrisorile trimise din Berlin şi Miinchen, Dulgheru apare 
cu precădere în ipostaza de soţ şi tată iubitor, dar şi de admirator al culturii şi civilizaţiei 
germane. 

În scrisoarea expediată din München la 8 martie 1947 îi mărturisea soţiei, însărcinată in 
luna a opta, că deşi trecuseră numai patru săptămâni de când plecase de acasă, îi era dor de 
ea şi îi lipsea în mod special ,,baita din fiecare zi”. Îşi asigura, de asemenea, soţia că se hrănea 
destul de bine şi că locuia la Comandamentul militar american’. Ceilalţi membri ai comisiei 
arată în declaraţiile lor că Dulgheru petrecea destul de mult timp în compania ofiţerilor 
americani şi britanici, participând la petrecerile organizate de aceştia. Declaraţiile celorlalţi 
membri evidenţiază faptul că viitorul director al Direcţiei de Cercetări Penale era o persoană 
sociabilă, spre deosebire de restul delegaților, care se simțeau probabil conditionati de 
barierele culturale“. 

Profilul cultural al lui Dulgheru era unul de tip occidental-protestant, însuşit în anii studiilor 
liceale la Şcoala evanghelică de pe strada Luterană din Bucureşti şi la şcoala cu profil comercial 
„dr. Friedrich Ustriech Durghes Schule” din Miinchen, ceea ce, în limbajul comunist, s-ar 
traduce printr-o formaţie culturală de tip cosmopolit. De altfel, deschiderea spre cultura 
occidentală nu a reprezentat o caracteristică exclusivă a primului şef al Direcţiei Anchetelor, 
ea întâlnindu-se şi la alţi anchetatori din prima perioadă, apropiaţi ai lui Dulgheru. Cei mai 


1. Dulgheru Mişu, „Proces verbal de interogator”, 26.12.1952, f. 48, în A.C.N.S.A.S., fond Penal, 
dosar nr. 1209, vol. 2. 

2. Într-o declaraţie din 26 decembrie 1952 referitoare la Comisia de repatrieri, Dulgheru arată că această 
comisie a avut ca sarcini înregistrarea şi trimiterea în tara a cetăţenilor români de origine germană, 
„care au fost în U.R.S.S. la muncă şi, dintr'o greşeală, in loc să fie dirijati in România, au fost 
îndrumați în Germania”. Conform acestei declaraţii, au fost trimise in tara două transporturi a câte o 
mie de persoane (Mişu Dulgheru, ,,Declaratie”, 26.12.1952, în loc. cit., vol. 2, ff. 54-55). Din comisie 
au mai făcut parte reprezentanţi ai Preşedinţiei Consiliului de Miniştri, Ministerului Afacerilor Străine, 
Ministerului Justiţiei şi Ministerului de Război. Comisia a funcţionat pe lângă M.A.I., sub preşedinţia 
subdirectorului general al Poliţiei. 

3. Mişu Dulgheru, „Scrisoare”, Miinchen, 8.03.1947, în loc. cit., vol. 10, f. 1. 

4. Nicolaide Grigorie, unul dintre membrii Comisiei, arată într-un „Proces verbal de interogator” din 
26.11.1953 că a participat la o petrecere privată cu unul dintre consilierii americani de pe lângă 
Ministerul de Interne al Bavariei, în urma insistențelor lui Mişu Dulgheru. Convorbirea lui cu acesta 
se realiza prin intermediul lui Dulgheru şi a lui Hopsepian, un alt membru al comisiei, el necunoscând 
limba engleză. În acest proces-verbal de interogatoriu, N. Grigorie, audiat ca martor, arată următoarele : 
„Precizez că m’a surprins caracterul intim al acestei petreceri, deoarece în primul rând eram curios de 
faptul că un demnitar a consimţit să participe la o petrece într'o cameră de dormit. După aceea însă 
am fost lămurit că sunt prieteni, după caracterul discuţiilor şi modul cum s'a desfăşurat petrecerea” 
([martor] Nicolaide Grigorie, „Proces verbal de interrogator”, 26.11.1953, în A.C.N.S.A.S., fond 
Penal, dosar nr. 1209, vol. 9, ff. 225-226). 

multi dintre aceştia erau absolvenţi ai unor facultăţi cu profil juridic. Printre ei au existat şi 
persoane care şi-au finalizat studiile în Franţa. 

Tot în scrisoarea menţionată, Dulgheru descrie oraşul german ca fiind „la pământ”, 
menţionând în acelaşi timp că simţea şi „o mare bucurie când merg pe stradă şi pot vedea la 
distanţe apreciabile, nu mă stânjeneşte nicio casă”. Un alt sentiment exprimat în aceasta 
scrisoare este cel referitor la fosta lui şcoală, sentiment încercat cu ocazia vizitei lui aici: 
„Am fost la şcoala mea, săraca a fost odată...”. În opinia lui Dulgheru, existenţa cotidiană de 
aici era una extrem de aspră, majoritatea locuitorilor din Minchen fiind preocupaţi „numai 
de lemne, cărbuni, mâncare şi casă”, totul fiind dominat de o „sărăcie cu lustru”. În această 
primă scrisoare se confiază soţiei, spunându-i: „Tu ştii draga mea cât tin eu la nemți, mi se 
frânge inima când îi văd, am o deosebită plăcere când stau cu ei de vorbă şi le spun despre 
Miinchen că era un oraş foarte frumos”!. Nici a doua scrisoare nu lăsă să se întrezărească 
faptul că autorul ei era la acea dată unul dintre tortionarii în plină ascensiune ai noului regim, 
cel care îşi va dezvălui caracterul violent în timpul anchetei grupului de la Canal, unde a 
participat personal la schingiuirea şi torturarea celor arestaţi în acel lot’. 

Dulgheru din această scrisoare ni se înfăţişează ca un sot preocupat şi îngrijorat de sarcina 
soţiei, intrată în a noua lună, şi care aştepta cu nerăbdare „marele eveniment” : „Ai intrat in 
luna 9-a, Liza dragă, nu pot să-ţi descriu ceea ce simt eu în momentele acestea, vreau să fiu 
lângă tine şi în acelaşi timp departe, vreau să adorm şi să mă trezesc după marele eveniment. 
Sunt fericit şi gândul meu se îndreaptă spre tine, vreau să te ştiu sănătoasă, aceasta este dorinţa 
mea actuală”. În acelaşi timp, îşi sfătuieşte soţia să nu facă economie pentru cele necesare”. 
În cea de-a patra scrisoare, transmisă din Berlin şi datată „12 iulie 1947”, Dulgheru se 
autodescrie ca „mulţumit”, deoarece soţia îi născuse primul copil, o fată cu numele Sonia“. 

Desigur că este destul de dificil de realizat un profil al lui Mişu Dulgheru pornind de la 
cele arătate mai sus, care se referă la relaţiile sale intime, şi de la portretizările din literatura 
memorialistică. Având ca punct de plecare imaginea lui Dulgheru desprinsă din scrisorile 
trimise din Germania soţiei însărcinate, putem concluziona că această imagine corespunde 
celei a oamenilor obişnuiţi, fiind, între altele, şi o confirmare a consideratiilor lui Todorov cu 
privire la tortionarii nazişti şi comunişti. În volumul Confruntarea cu extrema, autorul citat 
aprecia că cei mai multi dintre aceşti tortionari erau oameni obişnuiţi, fiind în acelaşi timp şi 
foarte periculoşi, deoarece se supuneau legilor şi regulamentelor statului comunist, în cazul 
de faţă inclusiv ordinelor superiorilor. Cei consideraţi altfel, sadici sau anormali, erau destul 
de puţini, între 5% şi 10%, indivizi în general marcați de un „defect fizic, de grave handicapuri 
psihice sau de o soartă deloc de invidiat”. Poate nu întâmplător, cei mai sadici tortionari din 
universul carceral românesc sunt Nicolae Maromet, comandant al penitenciarelor Jilava, Galaţi 


1. Mişu Dulgheru, „Scrisoare”, Miinchen, 8.03.1947, în loc. cit., vol. 10, f. 1. 

Între anii 1965 şi 1968, Comisia numită de Nicolae Ceauşescu pentru a investiga abuzurile din perioada 

anilor '50, în special a acelora care aveau legătură cu Gheorghe Gheorghiu-Dej şi Alexandru Drăghici, 

a cercetat şi cazul „sabotorilor” de la Canalul Dunăre - Marea Neagră. Într-o notă sinteză identificată 

în arhivele fostei Securităţii se arată că Mişu Dulgheru, în timpul anchetelor, a participat personal la 

cercetarea celor reţinuţi şi că „i-a brutalizat pe unii dintre anchetați, [iar] pe alţii i-a lovit, determinându-i 

să recunoască fapte pe care nu le-au săvârşit”. Nota indică de asemenea că acesta „se face vinovat” de 

„de cercetarea abuzivă, folosirea unor metode nepermise în anchetă, determinarea subordonatilor să 

folosească asemenea metode, ascunderea adevărului, facilitarea adoptării unor soluţii judecătoreşti 

nelegale şi netemeinice [s.o.]” (A.C.N.S.A.S., fond Documentar, dosar 19, vol. 4, f. 61). 

Mişu Dulgheru, „Scrisoare”, 9.06.1947, Berlin, în loc. cit., vol. 10, f. 3. 

Mişu Dulgheru, „Scrisoare”, 12.07.1947, în loc. cit., vol. 10, f. 6. 

5. Tzvetan Todorov, Confruntarea cu extrema. Victime şi tortionari în secolul XX, traducere din franceză 
de Traian Nica, Humanitas, Bucureşti, 1996, pp. 118-119. 

şi Chilia Veche, şi Petrache Goiciu, comandant al închisorilor Galaţi şi Gherla, persoane 
reprezentante în memorialistica concentraţionară ca având tulburări de vorbire (balbaiti) şi 
care, în perioada interbelică, lucraseră, respectiv, ca măturător (Maromet) şi hamal (Goiciu). 

Nu ştim însă care dintre cele două tipuri de comportament era caracteristic lui Mişu 
Dulgheru : bestialitatea lui, arătată îndeosebi în timpul anchetei grupului de sabotori de la 
Canal, a fost declanşată, probabil, de sentimentul nesigurantei pe care o anticipa, dar şi de 
dorinţa de a-şi evidenția din nou indispensabilitatea în regimul comunist. La scurt timp după 
finalizarea anchetei, a fost arestat şi anchetat pentru „tărăgănarea” cercetării grupului Pătrăş- 
canu. Coordonarea anchetei „sabotorilor” de la Canal pare a fi o ultimă tentativă de reabilitare 
în ochii partidului, care l-a îndepărtat de la conducerea uneia dintre principalele anchete ale 
anilor 1950 şi i-a încredinţat o anchetă ce putea fi considerată marginală în raport cu prima. 
Totodată, acesta poate fi şi un indiciu că partidul îşi pierduse încrederea în el, iar „valoarea 
lui de întrebuințare” era aproape epuizată. 

Putem deduce din această prezentare a lui Dulgheru că una dintre caracteristicile sale era 
duplicitatea. Existenţa unui dublu standard de gândire a reprezentat un mod de supravieţuire 
caracteristic cetăţenilor din a doua perioadă a regimului comunist. Originile ei se regăsesc în 
prima, inclusiv la ofiţerii de Securitate. Într-unul dintre interogatoriile la care a fost supus 
după arestarea lui, fostul şef al anchetelor recunoştea, în urma întrebărilor adresate de anche- 
tatorul său Teodor Micle, că 


Securitatea este un aparat sensibil, unde oameni ca mine nu au ce căuta, pentru că orice greşeală, 
orice lipsă nu va fi interpretată ca o greşeală, ca o lipsă, ci se va spune că nu din întâmplare a 
intrat un element mic burghez în Securitate, ci a intrat cu scopul de a o submina’. 


Probabil că această conştientizare a faptului că nu avea ce căuta într-un aparat cum era cel 
al Securităţii era anterioară arestării lui, lucru care nu l-a împiedicat totuşi să perfecţioneze 
unul dintre cele mai îngrozitoare mecanisme de obţinere a mărturisirilor din partea celor 
anchetați. El însuşi a fost un participant activ la anchetele violente, acţionând în acelaşi registru 
cu ceilalţi colegi din Securitate. 


Organizarea anchetelor în timpul lui Mişu Dulgheru? 


Anterior înfiinţării Securităţii, respectiv Direcţiei de Anchete Penale, a existat o structură cu 
atribuţii de cercetare penală şi de filaj, Brigada Mobilă, condusă iniţial de Alexandru Nicolschi 


1. Redăm aici declaraţia lui Dulgheru din timpul anchetei : „Întrebare : Ai declarat verbal că d-ta nu aveai 
ce căuta în Securitate. De ce? Răspuns: Pentru că Securitatea este un aparat foarte sensibil, unde 
oameni ca mine nu au ce căuta, pentru că orice greşeală, orice lipsă nu va fi interpretată ca o greşeală, 
ca o lipsă, ci se va spune că nu din întâmplare a intrat un element mic burghez în Securitate, ci a intrat 
cu scopul de a o submina. Întrebare : D-ta ai declarat verbal că nici copii nu trebuia să faci? Răspuns : 
Eu am declarat că nu trebuia să intru în Securitate şi dacă am intrat nu trebuia să fac copii pentru că 
în acest aparat aşa de sensibil rişti să ţi se întâmple ceva, să fii împuşcat, să intri la beci [scris de mână 
cu stiloul, cerneală albastră - n.n.] şi deci nu trebuia să fac copii” (Mişu Dulgheru, „Proces verbal de 
interogatoriu”, 11.01.1954, în A.C.N.S.A.S., fond Penal, dosar nr. 1209, vol. 2, f. 358). 

2. Unul dintre cercetătorii care a studiat structura organizatorică şi rolul Direcţiei de Anchete Penale este 
Marius Oprea, autorul unei lucrări de doctorat în domeniu despre Rolul şi evoluția Securității (1948- 
-1964), publicată în 2008 la Editura Polirom sub titlul Bastionul cruzimii. O istorie a Securității 
(1948-1964). Informaţiile prezentate de istoric în volumul menţionat, publicate şi în alte articole editate 

şi ulterior de Mişu Dulgheru. În analiza structurii organizatorice a Direcţiei de Anchete 
Penale pornesc de la premisa că această unitate de tip polițienesc a reprezentat principalul 
nucleu al viitoarei structuri cu atribuţii de cercetare penală din cadrul Securităţii, sub trei 
aspecte: 1) organizatoric ; 2) al atribuţiilor şi activităţilor derulate (urmărire şi anchetă 
penală) ; 3) al cadrelor Direcţiei de Anchete Penale. 

Consider că apariţia Direcţiei de Anchete Penală, ca şi cea a Securităţii!, este un proces 
amplu şi gradual, care s-a desfăşurat între anii 1945 şi 1948 sub atenta şi stricta supraveghere 
a consilierilor sovietici din cadrul Ministerului Afacerilor Interne. Pe parcursul acestui interval 
de timp a avut loc o confruntare disproportionata între forţele politienesti, controlate de 
comunişti prin intermediul ministrului Afacerilor Interne, Teohari Georgescu, şi reprezentanţii 
opoziţiei. În această luptă, comuniştii români au beneficiat de sprijinul „tovarăşilor sovietici” 
şi mai ales de experienţa lor. Confruntarea a implicat anihilarea treptată a oricărei forme de 
opoziţie împotriva noului regim, cristalizarea viitoarelor structuri politienesti ale statului 
comunist şi afirmarea viitorilor ofiţeri şi generali de Securitate, care, în primii ani după 
abdicarea forţată a regelui Mihai I şi proclamarea Republicii la 30 decembrie 1947, vor 
definitiva procesul de impunere a modelului sovietic. Atribuţii de cercetare penală au îndeplinit 
şi alte structuri, printre care Serviciul Special de Informaţii (S.S.I.), care a condus, până la 
reorganizarea lui în cadrul Direcţiei de Anchete Penale, investigaţiile în „lotul Pătrăşcanu” şi 
pe cele de spionaj. Structura Brigăzii Mobile, considerată a fi nucleul principal al Direcţiei 
de Anchete Penale, era, în 1948, următoarea: Biroul 1 - Filaj, cu şase echipe a câte patru 
oameni ; Biroul 2 - Operaţiuni, era responsabil cu verificările, identificările, descinderile, 
perchezitiile şi arestările şi cuprindea 21 de echipe a câte trei oameni; Biroul 3 - Anchete, 
care avea 10 anchetatori; Biroul Secretariat şi Studii, cu un număr de 12 angajaţi”. Un rol 
important în cristalizarea Direcţiei de Anchete Penale sub aspectul componentei umane l-au 


în Analele Sighet, au la bază declaraţiile şi procesele-verbale de interogatoriu ale primului şef al 
Direcţiei de Anchete Penale, Mişu Dulgheru, din timpul anchetei dintre anii 1952 şi 1955. Aceste 
informaţii privind structura organizatorică au fost preluate şi de alţi cercetători care au studiat această 
problematică, cum ar fi Cristian Troncotă şi Florian Banu. Ultimul, cercetător în cadrul Consiliului 
Naţional pentru Studierea Arhivelor Securităţii, a realizat şi o succintă descriere a contribuţiilor lui 
Marius Oprea şi Cristian Troncotă privind înţelegerea mecanismelor de funcţionare a Direcţiei de 
Anchete Penale. În articolele sale a evidenţiat că studiile lui Marius Oprea „fie insistă asupra unor ofiţeri 
din conducerea Direcţiei de Anchete a Securităţii (precum Mihai «Mişu» Dulgheru sau Tudor Dincă), 
fie se opresc asupra multiplelor metode de tortură utilizate de anchetatori, oferind detalii terifiante 
extrase din dosarele anchetei interne din Securitate din anul 1968 şi din mărturiile unor supraviețuitori 
ai torturilor”. În schimb, cele ale lui Troncotă, arată cercetătorul C.N.S.A.S., se focalizează „pe nivelul 
slab de pregătire a cadrelor, pe neajunsurile înregistrate în anii '50 în munca de anchetă, dar, în ceea 
ce priveşte metodele folosite în anchetă, autorul se mulţumeşte să insiste asupra torturilor la care erau 
supuşi anchetaţii”. Cercetările lui Florian Banu cu privire la acest subiect, care prezintă şi etapele 
propriu-zise ale unei anchete (cercetarea preliminară, folosirea martorilor, confruntările, expertizele 
tehnice, utilizarea corpurilor delicte etc.), au fost reunite în lucrarea „Un deceniu de împliniri mdarete ”. 
Evoluţia instituţională a Securităţii în perioada 1948-1958, volum apărut în 2010 la Editura Tipo 
Moldova. Vezi şi Florian Banu, „Anchetele Securităţii — strategie tactică în «demascarea duşmanilor 
poporului»”, în Arhivele Securităţii, vol. 1, Nemira, Bucuresti, 2004, p. 59. 

1. Referitor la apariţia Securităţii, M. Oprea considera că „Naşterea Securităţii a fost rezultatul unui 
proces care a început la 6 martie 1945, dată după care infiltrarea Ministerului Afacerilor Interne de 
către comunişti a luat proporţii din ce in ce mai mari şi s-a finalizat practic in 10 iunie 1948, cand 
Secretariatul Comitetului Central al P.M.R. lua în discuţie şi aproba propunerea ministrului de 
Interne Teohari Georgescu de reorganizare a Direcţiei Generale a Sigurantei Statului sub noua titu- 
latură” (în Romulus Rusan [ed.], Analele Sighet : Anul 1948 - institutionalizarea comunismului... , 
ed. cit., pp. 272-273). 

2. Florian Banu, „Un deceniu de împliniri măreţe”..., ed. cit., pp. 63-64. 

avut anchetele din anii 1945-1947, ca organizaţia „T”, grupul celor arestaţi şi cercetaţi în 
urma manifestatiei de la 8 noiembrie 1945, Sumanele Negre, „lotul Tămădău”, grupul Popp- 
-Bujoiu, care au condus la apariţia unor „profesionişti” în activitatea de cercetare penală. 
Majoritatea ofiţerilor care şi-au perfecţionat abilităţile în timpul anchetelor din anii 1945-1947 
vor fi încadraţi, după 30 august 1948, în Direcţia de Cercetări Penale a Securităţii. Nu trebuie 
însă neglijat nici sprijinul acordat de consilierii sovietici din cadrul Ministerului Afacerilor 
Interne. Aceştia au supravegheat îndeaproape modificările instituţionale survenite în schema 
organizatorică a acestui minister. 

Un moment decisiv în apariţia Direcţiei de Anchete Penale, care poate fi considerat un act 
de naştere al acestei direcţii, este operaţiunea desfăşurată în noaptea de 14 spre 15 mai 1948. 
Aceasta a reprezentat şi lovitura de graţie aplicată membrilor Mişcării Legionare, iar un rol 
important în această operaţiune l-a avut Brigada Mobilă. Între această dată şi apariţia decre- 
tului de înfiinţare a Securităţii, inclusiv a Direcţiei de Anchete Penale, s-a definitivat şi schema 
organizatorică a Direcţiei. În acest interval a fost realizată şi o reorganizare a Brigăzii Mobile, 
în special a Biroului Anchete din organigrama brigăzii. Acest birou va deveni, după completarea 
lui cu ofiţeri anchetatori din alte structuri represive, viitoarea Direcţiei de Anchete Penale. 
Reorganizarea s-a realizat în funcţie de proveniența celor arestaţi şi de principalele „pericole” 
cu care se confrunta noul regim (legionari, membri ai Partidelor National-Taranesc şi National 
Liberal, organizaţii „subversive”, adică membri ai grupărilor de rezistenţă), producându-se 
astfel o „profesionalizare” şi specializare a serviciilor de anchetă în funcţie de categoria socio- 
profesională şi politică din care proveneau cei reţinuţi până la acea dată. Această profesiona- 
lizare reiese şi din modul în care a fost organizată Direcţia de Cercetări Penale, pe probleme 
(manistă, legionară, grupuri şi organizaţii „subversive”, contrasabotaj etc.). 

Transformarea Brigăzii Mobile sau cel puţin a Biroului Anchete în Direcţia de Cercetări 
Penale - Direcţia a V-a din organigrama Securităţii - este indicată şi într-una dintre primele 
„Dări de seamă asupra activităţii Directiunii V şi a Sectiilor V de la Regionale de Securitate” 
pentru intervalul 1 septembrie 1948 - 7 noiembrie 1949. Această dare de seamă este unul 
dintre primele rapoarte identificate despre activitatea acestei Direcţii. 

În darea de seamă se arată că „în noua organizare [a Direcţiei Generale a Securităţii 
Poporului - n.n.], fosta Brigada Mobilă a fost înlocuită cu - Directiunea V - având aceleaşi 
atributiuni de cercetări şi în plus coordonarea activităţii, pe linie de cercetări a Sectiilor V de 
la Directiunile Regionale de Securitate”. În document se menţionează că, spre deosebire de 
Brigada Mobilă, care „efectua atât investigaţii şi filaj, cât şi operaţii şi cercetări, însă numai 
în problemele cu caracter local”, noua structură fusese proiectată ca un „un organ exclusiv 
de cercetare”. Aceasta era considerată în document un „for superior” în conducerea activităţilor 
de acest tip, adică a celor de cercetare/anchetare penală la nivelul întregii tari, spre deosebire 
de Brigada Mobilă ale cărei atribuţii erau limitate la „problemele cu caracter local”. Documentul 
prezintă şi prima organigramă a direcţiei, care a înregistrat o serie de modificări, inclusiv în 
intervalul de timp raportat, 1 septembrie 1948 - 7 noiembrie 1949. 

Prima organigramă a Direcţiei de Anchete Penale cuprindea cinci servicii : 


a) Serviciul 1 - cu atribuţii de anchetă în „problema” manistă şi a celorlalte partide politice, 
ţărănească, religioasă, a organizaţiilor şi grupărilor subversive, denumite în document şi 
„problema bandelor teroriste”. Această titulatură se referea la membrii grupărilor de 
rezistenţă ; 

b) Serviciul 2 - era responsabil cu cercetările în „problema legionară” ; începând cu 1 sep- 
tembrie 1949, acest serviciu a preluat de la Serviciul 1 anchetele în „problema religioasă 
şi problema bandelor teroriste”. Această subunitate va primi în următoarea perioadă şi alte 
anchete de la Serviciul 1; 

c) Serviciul 3 - era responsabil cu anchetele in problema sabotajului ; 

d) Serviciul 4 - îi ancheta pe criminalii de război, pe evazionişti (persoane arestate pentru 
tentativă de trecere frauduloasă a frontierei), precum şi pe foştii poliţişti şi informatori ai 
Sigurantei din cadrul Partidului Comunist. Acest serviciu a primit în anul 1953 misiunea 
de a-i cerceta pe informatorii infiltrati în rândul internatilor politici din lagărul de la Târgu Jiu. 


Biroul juridic era responsabil cu „încheerea anchetelor”, adică cu redactarea actelor de 
trimitere în justiţie, cu verificarea dosarelor întocmite de Direcţiile regionale de Securitate şi 
cu urmărirea proceselor!. În acest birou au activat cei mai mulţi dintre anchetatorii cu studii 
juridice. În primii ani de existenţă ai Direcţiei, aceştia au constituit un grup aparte de restul 
ofiţerilor de cercetare penală. Ei sunt numiţi de Teodor Dincă „specialişti” sau „intelectuali”, 
pentru a evidenția dihotomia dintre acest grup şi grupul muncitorilor care îl avea ca prim 
reprezentat pe Teodor Dincă. Anchetatorii celui de-al doilea grup au fost încadraţi direct din 
câmpul muncii la propunerea organizaţiilor de partid din întreprinderile în care lucrau. Unul 
dintre cazurile cele mai celebre este cel al fostului colonel de Securitate Gheorghe Enoiu, 
numit la începutul anilor 1960 director al Direcţiei de Anchete Penale a Securităţii. 

Atribuţiile acestui birou juridic sunt detaliate într-un interogatoriu luat lui Mişu Dulgheru 
la 9 noiembrie 1954, el fiind anchetat de această dată de Procuratura Militară. În perioada 
cercetării penale, Dulgheru a fost supus la o dublă anchetă, fiind interogat atât de anchetatori 
din cadrul Direcţiei, cât şi de Procuratura Militară, în special de generalul Gheorghe Bucşan?. 
În acest interogatoriu, fostul şef al Direcţiei de Anchete arată că Biroul juridic, condus iniţial 
de căpitanul Fiambolli, avea „dispoziţia de a urmări în justiţie, fie la Tribunalele Militare, fie 
civile, termenele de judecare, judecarea şi soluţionarea dată, dar numai în lucrările care 
interesau direct D.G.S.S.”. Această dispoziţie era extinsă şi la Tribunalele Civile, la „Curtea 
Criminală pentru crime de război”. Dulgheru mai arată că acest birou „putea să participe”, 
prin membrii lui, „la şedinţe şi să se intereseze de soluţii”, iar „pentru Tribunalele Civile 
ordinul dat nu era limitat exclusiv la Curtea Constituţională şi puteau fi şi alte instanţe, dacă 
un dosar interesa D.G.S.S.”°. 

De asemenea, în cadrul fiecăruia dintre cele patru servicii operative iniţiale exista câte un 
birou de coordonare a activităţilor de cercetare penală, derulate la nivelul Directiilor regionale 
de Securitate de Serviciul V. Structura acestor secţii era asemănătoare celei din cadrul apa- 
ratului central. Astfel, Serviciul V din Direcţia Regională de Securitate Braşov cuprindea un 
Secretariat şi patru birouri de anchetă: a) Biroul 1 - cu atribuţii de anchetă în „probleme 
politice, organizaţii subversive politice şi bande” ; b) Biroul 2 - responsabil cu cercetările in 
Problema „L” [legionară - n.n.]; c) Biroul 3 - care primea spre soluţionare anchetele ce 
priveau „problema sabotajului” ; d) Biroul 4 - care se ocupa de evaziuni, armament, criminali 
de război şi diverse. În finalul raportului întocmit de Direcţia Regională se aprecia că „munca 


1. A.C.N.S.A.S., fond Documentar, dosar nr. 10759, vol. 3, ff. 26-30. 
Bucşan Gheorghe, n. 16 august 1925 în com. Geamăna, jud. Argeş, era de profesie lăcătuş. Ascensiunea 
lui îşi are originea în adeziunea la Partidul Comunist (mai 1946), fiind numit, la scurt timp după intrarea 
sa în partid, responsabil organizatoric în biroul celulei din organizaţia P.C.R. de la depoul C.F.R. 
Piteşti. În decembrie 1948, a fost scos din producţie şi trimis să urmeze cursurile şcolii juridice de 
un an de zile de pe lângă Ministerul Justiţiei. La absolvirea acesteia, în iulie 1949, a fost numit 
procuror la Parchetul Tribunalului Ilfov, funcţie pe care a deținut-o până în 1950, când a fost transferat 
în cadrul Secţiei Administrative-politice a P.M.R., sectorul juridic, ca şef de sector (A.N.R., fond C. C. 
al P.C.R. - Secţia Administrativ-politică, dosare-anexă, dosar nr. 69/1953, ff. 4-6; ibidem, dosar nr. 
78/1954, ff. 1-2.) 

3. R.P.R., Procuratura Militară, Interogatoriu luat inculpatului Mişu Dulgheru, 9 noiembrie 1954, f. 15, 
în A.C.N.S.A.S., fond Penal, dosar nr. 1209, vol. 4. 

dusă în cadrul secţiei de anchetă nu a dat întotdeauna rezultatele dorite şi nu a fost dusă 
întotdeauna în spiritul luptei de clasă”!, şeful Direcţiei Regionale fiind la acea dată Kalusek?. 
O structură similară era transmisă Direcţiei Centrale şi de Serviciul de cercetări penale din 
cadrul Direcţiei Securităţii Capitalei, condusă în perioada raportului de locotenent-colonelul 
Tudor Sepeanu. Acest serviciu avea un Birou secretariat, patru grupe de anchetă - probabil 
cu aceleaşi atribuţii ca şi cele din organigrama Serviciului de cercetări penale din Braşov -, 
arestul şi un birou al dactilografelor’. 

În urma descrierii Direcţiei de Anchete Penale realizată mai sus, se poate constata că o 
primă modificare în structura organizatorică a Direcţiei de Anchete Penale s-a produs la 
1 septembrie 1949, când anumite „probleme”, cum ar fi cea a organizaţiilor religioase şi cea 
a „bandelor teroriste”, au fost preluate de la Serviciul 1 de către Serviciul 2. Schema orga- 
nizatorică prezentată de Marius Oprea în articolul „Fapte şi moravuri la securiştii anilor '50” 
şi mai apoi în volumul Bastionul cruzimii este cel mai probabil ulterioară datei de 7 noiembrie 
1949 şi anterioară celei de 1 februarie/martie 1951*, dată la care a avut loc o altă reorganizare 
a Direcţiei. 

În perioada februarie-martie 1951 a avut loc asimilarea Serviciului Special de Informaţii 
în structura Securităţii şi implicit a sectorului de cercetări al S.S.I. în cea a Direcţiei de Anchete 
Penale. Această modificare instituţională a fost legiferată prin Decretul 50 din martie 1951, 
prin care s-a modificat titulatura Direcţiei Generale a Securităţii Poporului în Direcţia Generală 
a Securităţii Statului şi respectiv cea Direcţiei a V-a cercetări penale în Direcţia de Cercetări 
Penale. La nivel de cercetări penale, această absorbţie a sectorului de anchete penale din S.S.I. 
a însemnat preluarea uneia dintre „problemele” cele mai importante cercetate în acei ani — 
grupul Pătrăşcanu - de către serviciul I, ceea ce a impus „decongestionarea” acestui serviciu 
de anumite anchete ca problema partidelor politice şi a celei maniste, precum şi a „problemei 
ţărăneşti”. O altă consecinţă a acestei fuziuni a reprezentant-o şi venirea în corpul anchetatorilor 
a unor ofiţeri din cadrul S.S.I., ca Negrea Vasile”, care avea să ajungă din ofiţer anchetator 


1. A.C.N.S.A.S., fond Documentar, dosar nr. 10759, vol. 3, f. 57. 

Pentru mai multe informaţii despre Kalusek, vezi volumul memorialistic al lui Victor Roşca, Moara lui 
Kalusek, Curtea Veche, Bucureşti, 2007. 

3. A.C.N.S.A.S., fond Documentar, dosar nr. 10759, vol. 3, f. 194. 

4. Structura organizatorică descrisă de Marius Oprea este următoarea: „Cei 55 de subordonați ai lui 
Dulgheru au fost repartizaţi de acesta pe servicii şi birouri, corespunzând fiecare câte unei probleme 
care se afla în atenţia anchetatorilor. Primul, serviciul de «probleme speciale», coordona anchetele mai 
delicate, preluând, între altele, şi lotul Pătrăşcanu. Serviciul II avea în atenţie organizaţiile politice 
«subversive», repartizate pe birouri corespunzând fiecărui grup de organizaţii în parte. Grupurile 
subversive nou-apărute, fără legătură cu structurile politice antebelice, erau în atenţia Biroului 1, 
organizaţiile legionare şi bandele erau anchetate la Biroul 2, sectele religioase la Biroul 3, partidele 
politice «burgheze» erau în atenţia anchetatorilor Biroului 4, iar de problema «criminalilor de război» 
se ocupa Biroul 5. Un alt birou din cadrul Secţiei întocmea documentaţia pentru trimiterea în unităţi 
de muncă a membrilor organizaţiilor politice «subversive», cărora Securitatea nu izbutise să le găsească 
pretexte pentru arestare. Cele patru Birouri ale Serviciului III aveau drept obiectiv contraspionajul şi 
trecerile frauduloase de frontieră, iar Serviciul IV se ocupa de contrasabotaj: în industria grea şi 
uşoară, telecomunicaţii şi agricultură, comerţ, finanţe şi cooperatie. Mai exista un serviciu de secretariat, 
iar controlul anchetelor de la Direcţiile de Securitate era realizat de fiecare secţie în parte printr-un 
Birou de «probleme regionale»” (Marius Oprea, art. cit., p. 89). Această descriere realizată de Marius 
Oprea are la bază declaraţiile de anchetă ale lui Dulgheru şi se regăseşte în volumul VII al dosarului 
nr. 1209, ff. 97-102. 

5. Negrea Vasile, n. 11 august 1911, com. Hinova, jud. Mehedinţi, de profesie tâmplar, era absolvent a 
cinci clase primare. Primele contacte ale lui Negrea cu Partidul Comunist datează din anii 1930, 
participând la difuzarea de manifeste comuniste şi contribuind cu bani la Ajutorul Roşu. După 23 august 

director al Direcţiei Regionale Timiş, remarcându-se, printre altele, în anchetarea studenţilor 
timişoreni arestaţi în toamna anului 1956; ulterior, va fi numit unul dintre adjunctii lui 
Alexandru Drăghici. Alături de acesta şi de Florian Dănălache!, Negrea va fi unul dintre in- 
strumentele folosite de Gheorghe Gheorghiu-Dej în anihilarea fizică a unor persoane indezirabile 
liderului P.M.R., cum este cazul doctorului Gheorghe Plăcințeanu, care a avut neşansa de a 
avea o relaţie amoroasă cu fiica lui Gheorghiu-Dej, Vasilica (Lica) Gheorghiu?. 

O altă modificare survenită în structura organizatorică a Direcţiei în februarie/martie 1951 
sau cel mai târziu la sfârşitul anului 1951 şi începutul anului 1952 a fost înfiinţarea unui al 
doilea post de subdirector. În această poziţie a fost numit Antoniu Samuel, cel care condusese 
până atunci Serviciul 1. O alta a fost înfiinţarea Serviciul 5 de îndrumare şi control a activi- 
tatilor de cercetare penală din Direcţiile regionale de Securitate. Serviciul avea în componenţă şase 
birouri: 1) Biroul I - Legionari, bande şi organizaţii ; 2) Biroul II - Diverse ; 3) Biroul III — 
Poliţişti-informatori ; 4) Biroul IV - Contrasabotaj ; 5) Biroul V - Spionaj, culte, frontiere ; 
6) Biroul VI - UM (unităţi de muncă). Înfiinţarea acestui serviciu independent s-a realizat 
prin preluarea birourilor de îndrumare şi control a activităţilor de cercetare penală existente 
în structura celorlalte servicii până în perioada menţionată mai sus. 

Până în 1955, an pe care îl avem în vedere în această analiză, principalele schimbări 
survenite în structura organizatorică au vizat unificarea unor servicii şi „îmbunătăţirea com- 
poziţiei umane” a Direcţiei. Aceasta s-a realizat prin înlăturarea din cadrul aparatului a 
ofiţerilor evrei, ca o consecinţă a „devierii de dreapta” (cazul lui Mişu Dulgheru). Îndepărtarea 
lui a atras după sine şi pe cea a anchetatorilor din grupul „specialiştilor” sau „intelectualilor”, 
cum erau aceştia numiţi de către Teodor Dincă, reprezentantul taberei muncitorilor. În locul 


1944, a desfăşurat o activitate de sindicalist în atelierele C.F.R., fiind şi secretar al organizaţiei de 
partid, iar între noiembrie 1947 şi februarie 1949 a fost secretar al P.C.R. Braşov. Scos din funcţia de 
secretar în februarie 1949, în urma verificărilor, a fost retrimis în producţie, iar după două săptămâni 
a fost încadrat în S.S.I. În ianuarie 1951, a ajuns în structura Direcţiei de Anchete Penale ca şef de 
serviciu, unde a fost promovat până în poziţia de locţiitor de director al Direcţiei (1954), iar în august 
1954 a fost numit director al Direcţiei Regionale M.A.I. Timiş. După trei ani a revenit în structura 
M.A.I., de această dată ca secretar general al M.A.I., iar în 1961 a fost numit în funcţia de adjunct 
al ministrului (A.N.R., fond C.C. al P.C.R. - Secţia Administrativ-politică, dosar nr. 74/1954, 
ff. 54-56; Nicolae Ionita, „Fişe biografice ale şefilor de direcţii centrale din Securitate, în anii '60”, 
în Caietele C.N.S.A.S., Anul II, nr. 1(3)/2009, Editura C.N.S.A.S., Bucuresti, 2010, pp. 103-104). 

1. Florian Dănălache, n. 9 iulie 1915 în Bucureşti, de profesie strungar, avea ca studii cursul primar şi 
şcoala de meserii C.F.R. Contactele acestuia cu mişcarea comunistă datează din perioada interbelică, 
iar în timpul războiului a activat în Apărarea Patriotică. În primii ani postbelici a lucrat ca activist în 
cadrul Secţiei de agitaţie şi propagandă a P.C.R., participând în noiembrie 1946, ca instructor P.C.R., 
la alegerile din judeţul Teleorman, „unde şi-a îndeplinit sarcina în mod conştiincios” ; secretar al 
sectorului P.C.R. Gaz şi Electricitate (1947-1948); responsabil în secţia de propagandă şi agitaţie a 
Comitetului Judetean Prahova (martie 1949 - ianuarie 1950); student al Şcolii Superioare de Ştiinţe 
Sociale „A.A. Jdanov” (1950-1951) ; secretar cu problemele de propagandă şi agitaţie a P.C.R. regional 
Prahova (1951-1952). În cursul anului 1952 a fost transferat în M.A.I. la Direcţia Generală Politică 
M.A.I. ca şef al Direcţiei Propagandă şi Agitatie (iulie 1952), pentru ca, la scurt timp, să fie numit 
comandant al Trupelor Operative şi de Grăniceri. Alte funcţii deţinute de acesta au fost: prim-secretar 
al Comitetului orăşenesc de partid Bucureşti (1954-1966), ministru al Căilor Ferate, preşedinte al 
U.G.S.R., preşedinte al U.C.E.C.O.M., membru C.C. (1955-1979) şi membru al Comitetului Exe- 
cutiv (1967-1974) (A.N.R., fond C.C. al P.C.R. - Secţia Administrativ-politică, dosare-anexă, dosar 
nr. 71/1953, ff. 28-30; fişa „Florian Dănălache”, accesibilă la adresa http : //iicer.ro/ro/biografiile_ 
nomenklaturii/#Florian %20D %C4% 83n %C4% 83lache). 

2. Vezi Dumitru Lăcătuşu, „Cazul doctorului Plăcințeanu”, în Cosmin Budeancă, Florentin Olteanu, Stat 
şi viata privată în regimurile comuniste, Polirom, Iasi, 2009, pp. 295-309. 

3. A.C.N.S.A.S., fond Penal, dosar nr. 1209, vol. 7, f. 9lv. 

lor au fost încadraţi anchetatori proveniţi din câmpul muncii sau din rândurile activiştilor de 
partid. În 1953 s-a înregistrat principala mutație umană în structura Direcţiei, dar şi a Securităţii, 
când au fost aduşi activişti de partid din cadrul Secţiei Administrativ-politice. Astfel au ajuns 
în cadrul Direcţiei, de regulă în poziţii de conducere, activişti ca Francisc Butyka, iar în 
structura Ministerului Afacerilor Interne au fost transferați activişti ca Evghenie Atănase şi 
Demeter Alexandru!. 

Schema organizatorică a suferit o serie de modificări în cursul anului 1954, când au fost 
„contopite” Serviciile 1 şi 2, deoarece conducerea ministerului şi implicit a Direcţiei ajunseră 
la concluzia că cele două subunități din Directie „lucrau în aceleaşi probleme”, spionaj, după 
cum se indică în document. Alte modificări propuse urmăreau perfecţionarea activităţii fostului 
Serviciu 5, devenit, în urma comasării primelor două servicii, Serviciul 4. La şedinţa de 
analiză a activităţii Direcţiei a VIII-a de la sfârşitul anului 1954 s-a discutat şi problema acestui 
serviciu, responsabil cu îndrumarea şi controlul activităţii la serviciile de anchetă din structura 
direcțiilor regionale de Securitate. În „Darea de seamă” asupra activităţii Direcţiei a VIII-a 
din perioada 1 ianuarie - 31 august 1954 se aprecia că, in general, acest serviciu era „încadrat 
în bună parte cu tovarăşi calificaţi în munca de cercetări”. Un punct de vedere diferit era 
precizat în „Referatul” privind felul cum îşi desfăşoară activitatea organele Direcţiei a VIII-a 
din M.A.I., întocmit la 26 octombrie 1954 de Serviciul Inspectii din M.A.I. În acest referat 
se precizează că „unul din neajunsurile principale în activitatea Direcţiei de Cercetări” era 
„modul defectuos în care se face controlul şi îndrumarea serviciilor de cercetări din cadrul 
regiunilor”. În referat se aprecia că în acest serviciu erau repartizaţi „oameni slab pregătiţi, 
care, în marea lor majoritate, nu sunt capabili să facă o anchetă mai grea, fără a mai vorbi de 
posibilitatea lor de a controla şi îndruma activitatea unui serviciu de la o regiune” şi că „în 
loc de anchetatori cu experienţă mai îndelungată şi putere de discernământ, compoziţia servi- 
ciului este caracterizată de elemente începătoare sau incapabile în munca de cercetări. În afară 
de 5-6 tovarăşi, printre care cpt. Vînătoru Victor, cpt. Rusu Mircea, cpt. Osiac Ioan, It.-maj. 
Constantin Gheorghe, ceilalţi nu pot îndeplini sarcina de mare răspundere de a face controlul 
şi îndrumarea unui serviciu de anchetă”*. În referat nu sunt specificate şi cauzele deficienţelor 
semnalate. Acestea sunt, cel mai probabil, o consecinţă a epurărilor din anii 1952 şi 1953, 
care au condus la îndepărtarea vechilor ofiţeri, în majoritatea lor absolvenţi ai unor facultăţi 
de studii juridice. Totuşi, documentul indică faptul că cei mai multi dintre anchetatorii acestui 
serviciu erau „elemente începătoare sau incapabile în muncă”. 

Printre ofiţerii menţionaţi ca adecvati acestui serviciu, din punctul de vedere al sarcinilor, 
era şi căpitanul Vînătoru Victor’, unul dintre supraviețuitorii primei promoţii de ofiţeri anche- 
tatori şi anchetator în „lotul Lucrețiu Pătrăşcanu”. Probabil că aceeaşi situaţie este valabilă şi 
în cazul celorlalţi ofiţeri menţionaţi în referat. Raportul sublinia că „actuala formă de organizare 


1. Pentru mai multe informaţii asupra acestui transfer, vezi declaraţiile lui Evghenie Tănase, în Cristina 
Anisescu, Silviu Moldovan (eds.), Pseudomemoriile unui general de Securitate, Humanitas, Bucuresti, 
2007. 


2. A.C.N.S.A.S., fond Documentar, dosar nr. 98, f. 10. 
3. Ibidem, f. 18. 

4. Ibidem, f. 56. 

5. 


Căpitanul Vinatoru Victor, născut la 24 octombrie 1924 şi membru de partid din 1945, a anchetat in 
perioada 1950-1952 mai mulţi arestaţi din „lotul Pătrăşcanu”, printre care pe Remus Kofler, Zilber 
Herbert, Sîrbu Victoria, Stere Nicolae, iar între septembrie 1952 şi iulie 1952 i-a anchetat şi pe 
Stircea Ion şi inclusiv pe Lucrețiu Pătrăşcanu. A fost trecut în rezervă la data de 29 septembrie 1964, 
iar în 1967 lucra la Fabrica de produse zaharoase din Bucuresti (A.C.N.S.A.S., fond Documentar, 
dosar nr. 19, vol. 4, f. 294). 

a muncii serviciului şi repartizarea de regiuni pe fiecare lucrător, este o formalitate”, fiind în 
acelaşi timp „foarte rare cazurile când ofiţerii au mers să ajute munca regiunilor de care 
răspund”. În partea finală a documentului se aprecia că nu era justificabilă existenţa în cadrul 
acestui serviciu a unui număr de 23 de anchetatori, aproape jumătate din cât avusese Direcţia 
de Anchete Penale la înfiinţarea ei, la 30 august 19481. Numărul initial al anchetatorilor 
menţionaţi de Dulgheru în declaraţiile date în perioada interogării lui era de 55, această cifră 
crescând însă de la un an la altul. În partea de propuneri a referatului s-a recomandat ca acest 
serviciu să aibă următoarea structură organizatorică : un şef de serviciu şi un locţiitor de şef 
de serviciu, o grupă de trei lucrători „care să rezolve problemele solicitate din Serviciile VIII 
din regiuni”, un secretar şi nouă anchetatori, câte un anchetator pentru două direcţii regionale 
de Securitate şi care să fie selectaţi dintre ofiţerii „bine pregătiţi, cu experienţă îndelungată 
în munca de cercetări, încadraţi pe funcţia de şefi de birouri, care să poată controla şi sprijini 
efectiv munca de cercetări din regiuni, să fie competenţi în a da îndrumările necesare şi să se 
bucure de prestigiu şi autoritate morală”?. Astfel, se aprecia că puteau fi reduse opt posturi 
din schema organizatorică a Direcţiei. Angajaţii noului serviciu urmau să fie selecționați, cel 
mai probabil, dintre anchetatorii vechiului serviciu de îndrumare şi control, dar şi dintre cei 
care activau in alte servicii ale Direcţiei de Anchete Penale şi care aveau „experienţă” în 
activitatea de cercetări penale. 

În perioada analizată, servicii de anchetă/cercetare penală au mai existat şi în structura 
organizatorică a Direcţiei de Contrainformatii Militare, a Direcţiei de Transporturi, precum şi a 
Direcţiei Cadre a M.A.I.°. O altă schimbare realizată in 1956 a fost transferarea Serviciului 
operativ, serviciul care realiza arestările, din structura Direcţiei de Filaj şi Investigatie in cea 
a Direcţiei de Cercetări Penale“. Un serviciu asemănător a funcţionat în cadrul Brigăzii Mo- 
bile, anterior înfiinţării Securităţii şi implicit a Direcţiei de Cercetări Penale”. Concluzionand, 
putem afirma că, în primii ani de existenţă, Direcţia de Cercetări Penale, ca şi celelalte 
instituţii represive ale statului comunist, a trecut printr-o continuă reorganizare. 


Oamenii anchetelor 


În general, lucrările publicate despre subofiterii, ofiţerii şi angajaţii civili ai fostelor structuri 
ale statului comunist prezintă scurte biografii ale acestora, fără a realiza însă şi o tipologie a 
principalelor figuri umane care au activat în aceste instituţii. Desigur, şi acestea sunt indispen- 
sabile înţelegerii mecanismelor de funcţionare a universului concentrationar românesc şi repre- 
zintă instrumente de lucru indispensabile cercetărilor de specialitate. Astfel de instrumente de 
lucru sunt volumul Dicţionarul comandanților de penitenciare, lucrare ce conţine biografiile 
a sute de foşti lucrători din sistemul penitenciar românesc, precum şi volumele editate de 
Consiliul National pentru Studierea Arhivelor Securităţii, Membrii C.C. ai P.C.R. şi Securita- 
tea: structuri/cadre, obiective şi metode. 


1. A.C.N.S.A.S., fond Documentar, dosar nr. 98, f. 67. 


. Ibidem, f. 76. 
3. A.C.N.S.A.S., fond Cadre, dosar nr. 25, f. 49. Vezi si C. Anisescu, S. Moldovan (eds.), op. cit., 
p. 179. 
4.  „Introducere” in Mihai Pelin (coord.), Cartea albă a Securităţii, vol. Il, Serviciul Român de Informaţii, 
1994, p. 57. 


5. Vezi supra. 

Ca urmare a parcimoniei informaţiilor referitoare la foştii ofiţeri ai Direcţiei de Anchete 
Penale - altele decât cele referitoare la abuzurile comise de aceştia, metodele de tortură 
utilizate în centrele de anchetă sau simple portrete ale acestora -, nu există până în prezent 
studii care să analizeze proveniența socială, traseul profesional, nivelul studiilor absolvite, 
profesia de bază a acestora la încadrarea în Securitate, în cazul de fata al lucrătorilor operativi 
(cum mai sunt numiţi în documente ofiţerii de anchete penale). Principala cauză o reprezintă, 
în mod firesc, accesul la dosarele foştilor tortionari, dosare care au fost ţinute sub cheie, până 
de curând, în arhivele Ministerului Administraţiei şi Internelor. În ultimii doi, trei ani, o parte 
dintre acestea au fost preluate de C.N.S.A.S., instituţie abilitată prin lege să gestioneze 
documentele create de fosta poliţie politică a statului comunist. Acest transfer nu a facilitat 
însă accesul la documente al cercetătorilor acreditaţi, inventarele preluate nefiind publice. Ele 
sunt accesibile numai membrilor Colegiului C.N.S.A.S. şi cercetătorilor interni, situaţie 
valabilă pentru majoritatea fondurilor existente în această instituţie. Singurul inventar dispo- 
nibil online este cel al fondului Documentar, iar la sala de studiu mai sunt accesibile inventarele 
fondului Penal, în format tipărit, deşi ele există şi în format electornic. 

Cum scopul acestui studiu nu este preluarea informaţiilor cunoscute despre metodele de 
tortură fizică şi psihică din centrele de anchetă, voi prezenta o analiză privind atât proveniența 
cadrelor Direcţiei de Anchete Penale, realizată în urma lecturării mai multor dosare întocmite 
de fosta structură represivă, cât şi principalele „lipsuri” evidenţiate în rapoartele de activitate 
ale Direcţiei. Mentionez că aceste consideraţii nu sunt finale, ci reprezintă doar o etapă a 
cercetării, ele urmând a fi confirmate sau nu, pe măsură ce accesul la documentele relevante 
pentru problematica studiată va fi permis. 

Primii ani de existenţă ai Direcţiei de Anchete Penale au fost caracterizați de existenţa unui 
aparent conflict între cele două tabere : cea a intelectualilor sau a specialiştilor, cum mai sunt 
ei numiţi în documente de către exponentul celei de-a doua, şi cea a muncitorilor. Acest 
conflict este descris în declaraţiile date de Teodor Dincă, adjunctul directorului. Conform 
acestor declaraţii, prima tabără era reprezentată de Mişu Dulgheru şi reunea anchetatori cu 
un profil intelectual şi cultural superior celor din grupul muncitorilor. Între aceştia se găseau 
absolvenţi ai unor facultăţi de ştiinţe juridice din ţară sau străinătate. Pe aceştia şeful anchetelor 
i-a numit în funcţiile de conducere din cadrul Direcţiei, spre deosebire de primii, ca o 
consecinţă a faptului că îi considera capabili să întocmească referatele cerute de o activitate 
„atât de sensibilă” precum cea de cercetări penale. Majoritatea acestora activaseră anterior şi 
în fosta Brigadă Mobilă, iar o parte reprezentativă dintre ei erau, sub aspectul originii etnice, 
evrei. Raportat însă la numărul total al angajaţilor Direcţiei din anul de înfiinţare (55 în 1948), 
proporţia acestora era cuprinsă între 10% şi 15%, ea înregistrând scăderi semnificative în 
următorii ani. Această modificare s-a produs ca urmare a îndepărtării lor din structura anche- 
telor în anii 1952-1953, a lărgirii schemei organizatorice a Direcţiei (în noiembrie 1949 
numărul angajaţilor va ajunge la 78 de angajaţi, dintre care 44 de anchetatori), precum şi a 
înlocuirii lor cu anchetatori de origine etnică română. Printre anchetatorii acestui grup se 
regăsesc Antoniu Samuel, Răzvan Sergiu, Fiambolli Telemaque (menţionaţi ca evrei), Mircea 
Lepădătescu. Majoritatea şefilor de servicii din cadrul Direcţiei de Cercetări Penale proveneau 
din fosta Brigadă Mobilă şi erau foşti anchetatori din anii 1945-1947, cum ar fi Constantin 
Popescu sau Grigore Sfetcovici. Singurul caz aparte pare a fi cel al lui Teodor Dincă, adjunctul 
lui Dulgheru, anterior şef al Inspectoratului de Siguranţă Ploieşti, fost simpatizant al comu- 
niştilor din perioada războiului şi unul dintre cei care au organizat atentate şi sabotaje în 
perioada celei de-a doua conflagrații mondiale, la solicitarea Partidului Comunist. Mutarea 
lui în funcţia de director adjunct este indicată în documentele oficiale ca una disciplinară, 
consecinţă a comportamentului acestuia. Într-unul dintre procesele-verbale de interogatoriu, 

Toader Dincă arăta că Dulgheru se consulta „în toate problemele importante din munca de 
cercetări exclusiv cu aceste elemente”, cele din grupul specialiştilor, motivându-şi această 
opţiune astfel: „dreptul este o ştiinţă care nu se poate învăţa peste noapte şi nu oricine poate 
să-l însuşească”!. 

Al doilea grup cuprindea în principal muncitori încadraţi în Securitate direct din câmpul 
muncii, la recomandarea organizaţiilor de partid din întreprinderile în care lucrau. Aceştia au 
urmat o perioadă de şcolarizare de trei sau patru luni în „Şcoala profesională a D.G.S.P.”, 
unde profesori le-au fost ofiţeri de Securitate ca Mişu Dulgheru, Tudor Sepeanu, Mircea 
Lepădătescu etc.”. Aceşti tineri ofiţeri vor veni in Directie in august 1949, iar nivelul lor 
intelectual şi cultural era mult inferior anchetatorilor din prima generaţie, precum şi multora 
dintre deţinuţii politici anchetați. Intelectul limitat al acestora este evidenţiat in multe dintre 
lucrările memorialistice publicate de victimele lor. De asemenea, slaba pregătire politico-ideo- 
logică, profesională şi culturală este relevată şi în şedinţele de analiză a muncii din cadrul 
Direcţiei. Unul dintre ofiţerii acestei grupări este colonelul de Securitate Gheorghe Enoiu, 
care va cunoaşte o carieră fulminantă în cadrul Direcţiei, ajungând la începutul anilor 1960 
directorul structurii de anchete penale. Alţi ofiţeri identificaţi sunt Anghel Marin, Mircea 
Marin şi Toma Drăghici, ultimii doi fiind şi anchetatori în „lotul Lucrețiu Pătrăşcanu”. 

Această „deprofesionalizare” a aparatului anchetelor, în sensul de îndepărtare din Directie 
a ofiţerilor cu studii de specialitate, este în primul rând o consecinţă a eliminării ofiţerilor din 
prima generaţie (absolvenţi ai unor facultăţi de studii juridice), în contextul devierii de dreapta, 
dar şi ca urmare a pierderii suportului lui Mişu Dulgheru, el însuşi o victimă a luptelor pentru 
putere din interiorul Partidului Comunist. Acesta a fost identificat de către gruparea victorioasă 
reprezentată de Gheorghe Gheorghiu-Dej ca membru al facțiunii rivale. Această „deprofesio- 
nalizare” nu a însemnat că Direcţia a încetat să-şi mai îndeplinească misiunea : obţinerea cu 
orice pret a mărturisirilor din partea celor anchetați, prin folosirea torturilor fizice şi psihice. 

În afara acestor principale grupări existente între anii 1948 şi 1949, au mai existat până 
în 1955, an avut în vedere în această analiză, şi alte categorii de anchetatori, apropiate însă 
celei de-a doua tabere. O a treia categorie identificată este cea a anchetatorilor proveniţi din 
sectorul de cercetări penale al Serviciului Special de Informaţii, structură asimilată de Securi- 
tate în februarie/martie 1951, când o parte dintre anchetatorii de aici au ajuns în componenţa 
Direcţiei de Anchete Penale. Cazul cel mai notabil este cel al lui Vasile Negrea, numit şef de 
serviciu în Direcţia de Anchete Penale în urma comasării şi care va ajunge director al Direcţiei 
Regionale de Securitate Timiş, iar după Revoluţia maghiară din octombrie-noiembrie 1956 va 
fi promovat, inclusiv ca urmare a rezultatelor obţinute în „pacificarea” regiunii comandante, 
în funcţia de secretar general al M.A.I. Ultima categorie evidentiabila este cea a activiştilor 
de partid din cadrul secţiilor C.C. trimişi să lucreze în aparatul de Securitate în anii 1952-1953, 
dintre care unii vor ajunge şi în componenţa Direcţiei de Anchete Penale, de regulă în poziţii 
de conducere. Este şi cazul lui Francisc Butyka* ; acesta, după debarcarea lui Dulgheru, îi va 


1. Tudor Dincă, Proces verbal de interogator, 6.02.1953, în A.C.N.S.A.S., fond Penal, dosar 1209, 
vol. 14, f. 94. 

2. Pentru o descriere detaliată a cursurilor predate în aceste şcoli, vezi F. Banu, op. cit., pp. 122-131. 
Autorul omite însă să precizeze sursa acestor informaţii. Alte informaţii privind cursurile predate în 
astfel de şcoli se regăsesc şi în procesele verbale de interogatoriu ale lui Tudor Sepeanu, cel care a 
organizat şi condus o şcoală asemănătoare pentru ofiţerii Serviciului Inspectii. 

3. Francisc Butyka, n. 13 iulie 1920 in Cluj, de profesie lăcătuş, avea şapte clase elementare. În referatul 
întocmit de Direcţia Cadre a MAI (25 iulie 1955) sunt subliniate următoarele activităţi ale acestuia : 
membru al Sindicatului Metalurgic din Cluj, asculta postul de Radio Moscova în perioada războiului, 
după eliberarea Ardealului de Nord şi-a reluat activitatea sindicală, iar în februarie 1945 a devenit 

urma în functia de director, deținând această funcţie până în anul 1963, când va fi înlocuit cu 
Gheorghe Enoiu. 

in primii ani de existenţă, Direcţia de Anchete Penale a Securităţii se confrunta în general 
cu următoarele „lipsuri”, după cum sunt numite în documentele oficiale : „lipsa de cadre”, 
„lipsa de experienţă”, „lipsa de nivel politic şi ideologic”, dar şi cultural, şi „lipsa de spaţiu”, 
adică numărul spaţiilor de anchetă raportat la cel al deţinuţilor politici arestaţi în primii ani 
ai republicii era limitat. 

În primul raport de activitate identificat se arată că, între 1 septembrie 1948 şi 25 august 
1949, Direcţia de Anchete Penale a funcţionat cu un efectiv de 50% din cel al personalului 
prevăzut în organigrama structurii, iar unele dintre servicii au avut un număr de anchetatori 
sub această proporţie : „Astfel Serviciul 1 a lucrat pe intervalul de timp mai sus menţionat cu 
un număr de 7 anchetatori, Serviciul 2 cu 6 anchetatori, Serviciul 3 cu 4 anchetatori, Serviciul 
4 cu 6 anchetatori, iar Biroul Juridic numai cu 2 referenti. Deabia la 23 August 1949 s'a mărit 
efectivul acestor servicii, fără să se atingă complet schema de organizare prevăzută”. La 
23 august, schema organizatorică a fost stabilită la 78 de angajaţi, însă dintre aceştia doar 
44 erau anchetatori, restul de 34 îndeplinind următoarele funcţii, după cum reiese din raport: 
un director, doi directori adjuncti, cinci şefi de serviciu, patru secretari ai serviciilor, „3 tov. 
în munci auxiliare de birou”, două translatoare şi 11 dactilografe!. Ceilalţi şapte, alte funcţii 
nefiind precizate în raport, erau probabil paznicii arestului. La anchetele propriu-zise erau 
obligaţi să participe inclusiv directorul şi adjunctii lui, dar şi şefii de birouri. Numărul anche- 
tatorilor va creşte constant, acest lucru fiind solicitat şi în raportul menţionat. Astfel, se va 
ajunge ca, în 1954, un singur Serviciu, este vorba despre Serviciul 4 de coordonare a secţiilor 
de Securitate din regiuni, să aibă 24 de anchetatori, iar în anul 1957, Serviciul 2, condus la 
acea dată de colonelul Gheorghe Enoiu, să aibă 30 de anchetatori?. 

Lipsa de experienţă era considerată o consecinţă a faptului că cei mai mulţi dintre 
anchetatori veneau „din diferite domenii de producţii”, fiind repartizaţi „într'o muncă cu totul 
nouă, subtilă şi delicată”, iar cei mai mulţi „nu aveau niciun fel de pregătire preliminară”. În 
raport se arăta „că activitatea de anchetă prin însăşi specificul ei necesită o muncă de durată, 
cerând tovarăşilor anchetatori anumite însuşiri pe cari nu le pot dobândi decât după o înde- 
lungată şi perseverentă practică”?. Astfel, se aprecia că dintre cei 44 de anchetatori, 50% „nu 
corespund in mod multumitor in munca de cercetare şi aceasta pentru că nu posedă în suficientă 
măsură însuşirile unui bun anchetator”. Principalele „însuşiri” ale „unui bun anchetator” erau 
considerate a fi „un simţ politic dezvoltat şi un bagaj de cunoştinţe ideologice şi politice cât 
mai bogat”, condiţii pe care le îndeplineau „un număr restrâns din tovarăşii încadraţi în 
Directiunea noastră”. Aceste însuşiri erau considerate indispensabile unui „bun anchetator”, 
deoarece „este ştiut că problemele pe cari Direcţiunea noastră le are de cercetat, au un caracter 


membru de partid. Între 1945 şi 1948 a avut diferite funcţii în cadrul P.C.R. Cluj (responsabil 
organizatoric în cadrul organizaţiei judeţene şi al celei regionale) şi Someş (responsabil organizatoric), 
iar în perioada verificării membrilor de partid a fost preşedinte al Comisiei Judeţene de Verificare 
Năsăud; după aceea a fost numit „responsabil al Secţiei Documentare, apoi al sectorului Anchete şi 
Cercetări la Comisia Controlului de Partid de pe lângă Comitetul Central al P.M.R.”. A fost încadrat 
în M.A.I. la 1 iulie 1952, cu gradul de maior, şi numit în funcţia de şef de serviciu cu delegaţie de 
locţiitor de director, fiind numit, după înlăturarea lui Dulgheru, director al acestei Direcţii (A.N.R., 
fond C.C. al P.C.R. - Secţia Administrativ-politică, dosare-anexă, dosar nr. 95/1955, ff. 18-20; vezi 
şi Nicolae Ionita, în op. cit., pp. 197-200.) 

A.C.N.S.A.S., fond Documentar, dosar nr. 98, f. 29. 

. A.C.N.S.A.S., fond Cadre, dosar nr. 25, f. 76v. 

3. A.C.N.S.A.S., fond Documentar, dosar nr. 98, f. 31. 

pur politic”!. Această ultimă frază indică adevărata atributie a Securităţii, în special a Direcţiei 


de Anchete Penale, responsabilă cu instrumentalizarea politică a torturii. 

Lipsa de spaţiu era, de asemenea, menţionată în raport ca o „serioasă dificultate” in 
activitatea Direcţiei: numărul de camere era considerat insuficient, probabil în raport cu 
intensitatea anchetelor derulate la acea dată. Pentru suplinirea acestei deficienţe au fost intro- 
duse „echipe de noapte pentru anchetă”, după cum se precizează în document”. Asupra 
condiţiilor terifiante existente în spaţiile de anchetă ale Securităţii din direcţiile regionale sunt 
relevante rapoartele redactate de Toader Dincă, în urma inspecțiilor realizate la secţiile de 
anchete penale ale acestor direcţii regionale de Securitate’. 


Sfârşitul unei cariere 


Una dintre acuzaţiile aduse lui Mişu Dulgheru de locotenent-colonelul de Securitate Ioan 
Soltutiu în memoriul din 7 noiembrie 1952 către Gheorghiu-Dej a fost tocmai „tărăgănarea” 
anchetei „lotului Pătrăşcanu” şi repartizarea ei la Serviciului 1, unde l-a numit ca responsabil 
de anchetă pe maiorul Dumitrescu Nicolae. Acesta este indicat în memoriu ca „unul dintre 
cei mai slabi şi mai incapabili oameni din Securitate, lucru ce se va dovedi îndată din faptele 
de mai jos”. În acest memoriu adresat lui Gheorghe Gheorghiu-Dej, Soltutiu îl mai considera 
responsabil pentru modul în care a fost condusă ancheta şi pe fostul ministru de Interne, 
Teohari Georgescu, care, în calitate de „ministru de Interne şi secretar al P.C.R. [...] urma 
să se ocupe şi să rezolve problema”. Din acest raport, redactat de fostul secretar al 
P.C.R.-Cluj, Soltutiu, reiese că Teohari Georgescu nu a întreprins „nici-o măsură elementară 
pe linie de partid de a aduna anumit material s'au a urmărit anumite lucruri după arestarea 
lui, ci din potrivă ia dat posibilitatea ca să stea cu nevasta împreună (vezi pag. 17-18), ca să 
se pună de acord asupra planului de apărare împotriva anchetei”*. Acest memoriu i-a pecetluit 
soarta lui Mişu Dulgheru: a fost asociat cu gruparea Pauker-Luca-Teohari şi implicit cu 
„devierea de dreapta”, ceea ce va conduce la arestarea sa la 16 noiembrie 1952 sub învinuirea 
de „crimă de înaltă trădare”, după cum reiese din mandatul de arestare numărul 2516 emis la 
aceeaşi dată. 

Timp de trei ani, Mişu Dulgheru a fost cercetat în privinţa principalelor aspecte din 
activitatea sa profesională, dar şi în privinţa unor secvenţe din parcursul său biografic antebelic 
şi din perioada războiului. Unul dintre planurile de anchetă elaborate de anchetatorii lui 
urmărea „rezolvarea” următoarelor „probleme” din activitatea sa: „a. Dacă Dulgheru a fost 
recrutat de vreun serviciu de spionaj şi activitatea desfăşurată. b. Activitatea trădătoare şi de 
sabotaj desfăşurată de Dulgheru Mişu în cadrul Direcţiei de Cercetări”5. Procesele-verbale de 
interogatoriu şi declaraţiile date de el în timpul anchetei conţin numeroase informaţii privind 
funcţionarea acestei Direcţii în intervalul de timp 1948-1952, inclusiv caracterizări ale unor 
ofiţeri din cadrul anchetelor, dar şi date despre principalele anchete anterioare acestei perioade 


(8 noiembrie 1945, Sumanele Negre, „lotul Tămădău”). Din documentele consultate reiese 


Ibidem. 

Ibidem, f. 32. 

O parte dintre aceste documente au fost editate şi de Marius Oprea. 

„Memoriu al It.-col. de Securitate Ioan Soltutiu, It.-col. în M.S.S. către tovarăşul Gheorghiu”, 
7 noiembrie 1952, ff. 183, 193, în A.C.N.S.A.S., fond Penal, dosar nr. 1209, vol. XI. 

5. „Plan de anchetă privind pe numitul Dulgheru Mişu, fost col. Director al Dir. de Anchetă din M.S.S.”, 
în ibidem, vol. 12, f. 83. 

că fostul director a beneficiat de un tratament diferențiat de restul deţinuţilor politici, cel putin 
în ultima perioadă a anchetei, când se afla internat in camera 6 a spitalului M.A.I. - „Babeş”. 
Conform documentului rezultă că „arestatul[ui] consemn 40 II” i s-a aprobat de către şeful 
Direcţiei, col. Butyka, continuarea tratamentului şi a meniului pentru diabetici: „Dimineaţa : 
ceai, pâine albă, unt - 50 g. La ora 10: 1/2 lapte, 1 ou fiert sau miere de albine. Prânz: supă 
de carne cu orez sau gris, carne fiartă şi tocată cu orez sau cartofi. La ora 4 p.m.: ceai cu 
biscuiţi sau compot cu biscuiţi. Seara: mâncare cu zahăr sau pesmet, orez cu lapte sau gris 
cu lapte”!. La eliberarea din anchetă, Dulgheru, ca şi ceilalţi anchetați, a semnat o declaraţie 
prin care se angaja să nu divulge nicio informaţie despre persoanele pe care le-a cunoscut în 
timpul detinerii şi anchetei lui sau despre „organizarea şi ordinea interioară în închisoare, cât 
şi asupra regimului aplicat”?. În următorii ani, acesta a adresat mai multe memorii diferitelor 
structuri ale Partidului Comunist, cerând, printre altele, reanalizarea cazului său şi reprimirea 
în partid. În urma acestor memorii, va fi reprimit, la 10 aprilie 1967, ca membru al Comi- 
tetului orăşenesc de partid Bucureşti, într-un an în care erau analizate abuzurile din perioada 
lui Gheorghe Gheorghiu-Dej şi Alexandru Drăghici”. În anul 1984, Mişu Dulgheru a emigrat 
în Israel. 


1. „Referat de internare în spital a arestatului consemn 40 II”, ibidem, vol. 1, f. 27 
2. Mişu Dulgheru, „Declaraţie” din 16 februarie 1955, ibidem, vol. 1, f. 25. 
3. A.N.R., fond C.C. al P.C.R. - Secţia Cancelarie, dosare-anexă, dosar nr. 297/1980, ff. 202-202v. 

Directia Regionala de Securitate Cluj (1948-1968). 
Organizarea, personalul si directiile de actiune 


The study examines the functioning of one territorial structure of the Securitate, the Regional Department 
of Cluj, by presenting its organization and functions. Attention is paid to persons who worked for this 
structure, detailing the biographies of some of the high rank officers - such as col. Patriciu Mihai, 
col. Mihail Nedelcu, col. Breban Josif, etc. The paper offers an analysis of the main repressive actions 
conducted by these officers in Cluj — against resistance groups, former members of the political parties 
or peasants who resisted collectivization. The Securitate used different means and methods to achieve 
its repressive goals, ranging from surveillance to imprisonment, internment in labor camps or even 
murder. 


Keywords: Securitate, repression, perpetrators, communist institutions, Cluj 


Cedată în 1940 ca urmare a Dictatului de la Viena, regiunea din jurul Clujului nu i-a 
revenit României decât în primăvara anului 1945, cu toate că pentru eliberarea acestui teritoriu 
au luptat şi trupele române. U.R.S.S., care a preluat administrarea Ardealului de Nord, a 
condiţionat retrocedarea sa către ţara noastră de preluarea puterii de către un guvern comunist. 
Imediat după instalarea guvernului Groza, Stalin şi-a dat acordul pentru reinstaurarea adminis- 
tratiei româneşti în această zonă!. 

Una dintre primele măsuri luate de autorităţile române a fost constituirea organelor poli- 
tienesti. Din informaţiile pe care le detinem, Inspectoratul Regional de Poliţie Cluj a fost 
înfiinţat în jurul datei de 18 aprilie 1945, dar a funcţionat practic din 25 aprilie 1945, când 
în fruntea lui a fost numit Patriciu Mihai, adus de la conducerea Inspectoratului Regional de 
Poliţie Alba Iulia. Până în acest moment, asigurarea ordinii interne în zonă a fost încredinţată de 
către sovietici inginerului Salvan, care a primit această responsabilitate la 16 octombrie 1944. 

Odată instalat în funcţie, Patriciu şi-a adus imediat colaboratorii cei mai apropiaţi pe care-i 
avusese la Alba Iulia : este vorba de Keleti Alexandru şi Naidin Dumitru, primul fiind numit 
subinspector regional, iar cel de-al doilea locţiitor al şefului Serviciului Poliţiei de Siguranţă. 
Tot de la Alba Iulia a fost adus şi Belindeanu, care a primit postul de comisar-sef în cadrul 
Sigurantei. 

Initial, Serviciul Poliţiei de Siguranţă a fost condus de dr. Laszlo Francisc, pentru ca la 
16 octombrie 1945 funcţia să fie preluată de comisarul-sef Einhorn Wilhelm, care a detinut-o 
până la 20 iulile 19475. De la această dată - când Serviciul Poliţiei de Siguranţă s-a transformat 
în Inspectoratul Regional de Siguranţă Cluj — şi până la înfiinţarea Securităţii, postul i-a revenit 
lui Cuteanu Gheorghe, adus şi el de la Alba Iulia. Biroul I Informaţii Interne al Sigurantei, 
cel care avea responsabilitatile principale în domeniul represiunii interne, a fost condus de 
Gligor Viorel (1947-1948) şi Mărdărescu Virgil (1948). 

Ca organe teritoriale, Inspectoratul Regional de Poliţie Cluj era împărţit în Chestura de 
Poliţie a Municipiului Cluj şi Chesturile de Poliţie Turda, Dej, Bistriţa şi Târgu-Mureş (cores- 
punzătoare judeţelor Turda, Someş, Bistriţa şi Mureş). La rândul lor, aceste organe erau 
subdivizate in Poliţii de Reşedinţă şi in Comisariate locale de Poliţie. Fiecare dintre aceste 
unităţi şi subunități de poliţie avea în subordine compartimente sau angajaţi cu atribuţii de 
Siguranţă. 

Chestura de Poliţie a Municipiului Cluj - cea care răspundea de asigurarea ordinii interne 
în oraşul de reşedinţă al regiunii - a fost condusă de chestorii Timofi Gheorghe (1945), Crăciun 
Gheorghe (1946-1947) şi Cuteanu Gheorghe (1947). Biroul Poliţiei de Siguranţă din cadrul 
chesturii i-a avut la început în frunte pe Einhorn Wilhelm (1945) şi dr. Laszlo Francisc 
(1945-1946). În primăvara anului 1946, la conducerea acestei structuri s-au perindat mai mulţi 
comisari (Iodiraşcu Gheorghe, Bucin Gheorghe şi Bungărdeanu Emil), toţi fiind însă consideraţi 
necorespunzători, în condiţiile în care nu au reuşit să prevină greva studenţilor din oraş şi nici 


1. La 9 martie 1945 (Scânteia, 14 martie 1945, p. 1). 
. Dumitru Şandru, „Armata sovietică în România şi instalarea noilor autorităţi după 23 august 1944”, 
Arhivele Totalitarismului, nr. 4/1994, p. 21. 
3. Arhiva Consiliului Naţional pentru Studierea Arhivelor Securităţii (A.C.N.S.A.S.), fond Cadre, dosar 
nr. 89, f. 268. 

să împiedice violențele sau protestele asociate evenimentului. Abia la 31 iulie 1946 a fost 
instalată la conducere o persoană de încredere, comisarul Gligor Viorel, adus special de la 
Bucuresti - unde s-a „remarcat” în timpul anchetării studenţilor grevişti - şi menţinut până 
în 1947, când a fost promovati. 

Chestura de Poliție Turda a fost condusă pe toată perioada 1945-1948 de Albon Augustin, 
în timp ce în fruntea Biroului Poliţiei de Siguranţă Turda s-a aflat Todiraşcu Gheorghe (1945- 
-1946) şi Constantinescu Mihail (1947-1948). Poliţia de reşedinţă Dej l-a avut ca şef pe 
Briceag Nicolae (1945-1948), Poliţia Bistriţa pe Capătă Stefan si Iorga Gheorghe, iar cea din 
Târgu-Mureş pe viitorul colonel Strul Mauriciu (1945-1948). 


Organizarea 


Direcțiile regionale de Securitate erau organe teritoriale ale Ministerului Afacerilor Interne 
(M.A.I.), având rolul de a îndeplini sarcinile instituției pe teritoriul in care isi desfăşurau 
activitatea. Ele aveau o arie de activitate corespunzătoare cu întinderea teritorială a regiunilor 
administrativ-economice în cadrul cărora fiintau, situație care se va menţine până la desfiin- 
tarea lor, în februarie 1968. 

Pentru îndeplinirea sarcinilor ce-i reveneau, o direcție regională era formată din servicii, 
secții şi birouri (raionale, orăşeneşti sau speciale), care variau în funcție de mărimea şi de 
importanța politico-economică a regionalei. Inițial, pe lângă fiecare direcție regională exista 
o Sectie Politică pentru „asigurarea educării politice şi ideologice a cadrelor”. Importanţa 
acestei structuri rezida şi în faptul că era coordonată direct de unul dintre loctiitorii şefului 
direcţiei. 

Structura direcțiilor regionale a fost stabilită la 2 septembrie 1948, prin Decizia M.A.I. 
nr. 10960. Conform acestui act, ele aveau în subordine organe speciale, secţii interne şi organe 
externe. Organele speciale erau: E.C.P. (ofiţerii politici), Biroul Cadre, Biroul Cifru, Biroul 
Tehnic şi Secretariatul. Organele externe erau serviciile judeţene şi birourile locale din judeţul 
unde regionala îşi avea reşedinţa (judeţul Cluj, în cazul de faţă. 

În ceea ce priveşte organele interne, acestea erau compartimente corespondente celor mai 
importante direcţii centrale şi aveau nivelul de secţie. La rândul lor, anumite secţii erau 
subimpartite în birouri sau echipe. Prezentăm mai jos schema completă a secţiilor interne ale 
Direcţiei Regionale a Securităţii Poporului (D.R.S.P.) Cluj pentru perioada 1948-1950: 


- Secția I Informativă, cu patru birouri: Politici subversive, Naţionalităţi, Culte şi secte, 
Probleme sociale şi aparat de stat; 

- Secția II Contrasabotaj, cu trei birouri: Industrial, Transporturi şi telecomunicaţii, 
Finante-comert ; 

- Secția III Specială (contrainformaţii în penitenciare şi Militie) ; 

— Secția IV Operativă, cu trei echipe: Filaj, Investigaţii, Operativa ; 

- Secția V Cercetări (Anchete). 


Serviciile Judeţene de Securitate a Poporului (S.J.S.P.) din subordinea D.R.S.P. Cluj aveau 
o structură asemănătoare acesteia, dar de proporţii mult mai reduse. Un S.J.S.P. avea şi acesta 


1. De exemplu, el l-a anchetat pe Ilie Piţurcă, considerat a fi liderul studenţilor clujeni grevisti 
(A.C.N.S.A.S., fond Informativ, dosar nr. 514, f. 406). 
2. A.C.N.S.A.S., fond D.M.R.U. al M.I., dosar nr. 7346, vol. 3, ff. 280-281. 

în subordine organe speciale (Cadre şi Secretariat), birouri interne (Biroul I Informativ, Biroul 
II Contrasabotaj, Biroul III Operativ şi Echipa IV Cercetări) şi organe externe (birourile locale 
de Securitate din oraşele judeţului). Erau conduse de un şef de serviciu şi de un ajutor de şef 
de serviciul. 

Cu timpul, în acord cu dezvoltarea organelor centrale şi teritoriale de Securitate, mai ales 
după reorganizarea generală din anul 1951, compartimentele din structura Direcţiei Regionale 
a Securităţii (D.R.S.) Cluj au devenit tot mai numeroase şi stufoase. În 1958, organizarea la 
centru a regiunii era următoarea: Secretariat, Secţia Cadre, Problema Inspectii, Problema 
„H”, Biroul I D.I.E., Serviciul II Contraspionaj, Serviciul III Informaţii Interne, Serviciul IV 
Contrasabotaj, Serviciul VII Supraveghere Operativă şi Investigaţii, Serviciul VIII Anchete, 
Problema „K”, Biroul „T”, Biroul „D”, Biroul Contrainformatii Radio (C.I.R.), Biroul „F” 
(transformat în acel an în Secţia „F”?), Secţia „C”, Biroul Închisori, Biroul Postal Special, 
Secţia Financiară, Secţia Spate’. 

Structura de Anchete Penale a purtat de-a lungul timpului diverse denumiri, în funcţie de 
schimbarea titulaturii la nivel central: Secţia a V-a (1948-1951), Secţia a VIII-a (1951-1952), 
Secţia a VI-a (1952-1956) şi Serviciul VIII (1956-1967). În privinţa personalului, în 1956 
erau trei ofiţeri cu funcţii de conducere, şapte angajaţi la Biroul I Anchete şi trei la Grupa 3 
Operații. În 1960, Serviciul VIII era compus din: un şef, un locţiitor, şase anchetatori primi, 
şase anchetatori şi un lucrător operaţii. 

Una dintre structurile cele mai importante era Secţia II Contrasabotaj, transformată în 1953 
în Serviciul IV. În 1956, serviciul avea denumirea sugestivă de „Lupta cu contrarevolutia 
economică”, iar în 1960 se numea „Măsuri contrainformative în obiective de apărare şi 
industrie de importanţă deosebită”. În 1951 avea în subordine trei birouri : Biroul 1 Industria 
siderurgică, metalurgică, chimică de bază şi electrică, Biroul 2 Industria uşoară, de construcţii, 
chimico-farmaceutică şi alimentară şi Biroul 3 Finanţe, comerţ, cooperatie şi agricultură. 
După cum se poate observa, erau acoperite informativ majoritatea domeniilor importante ale 
economiei regiunii. Trebuie precizat faptul că o lungă perioadă de timp „acţiunile de sabotaj” 
din domeniul transporturilor erau contracarate de o altă structură, Serviciul Transporturi, 
subordonat direcţiei centrale de profil. Din anul 1960, când Serviciul Transporturi a fost 
desfiinţat, competenţa Serviciului IV s-a extins şi asupra acestui domeniu la nivel regional. 

Serviciul II Contraspionaj a cunoscut o dezvoltarea continuă pe toată perioada regimului 
Gheorghiu-Dej. În 1951 avea în atenţie canalele ilegale de emigrare din ţară, precum si 
sectoarele : „consulate, comunităţi şi supuşi străini”. În 1956, Grupa 1 se ocupa numai cu 
Problema americană şi engleză, in timp ce Biroul 2 avea în atenţie celelalte tari capitaliste, 
iar Biroul 3 „Fugari” se concentra asupra exilului românesc. În timp au fost create structuri 
care se ocupau numai cu anumite probleme, cum ar fi spionajul vest-german, israelian, francez 
sau italian. De asemenea, în 1965 exista şi Biroul 4 ,,Turisti străini”, care supraveghea 
persoanele care veneau în vizită in România. Totodată, au fost înfiinţate şi diverse structuri de 
tip operativ sau administrativ : „Supraveghere Operativă şi Investigaţii” (Secţia a IV-a, iar din 
1953 Serviciul VII); „Tehnică Operativă” (Secţia a VII-a, Biroul „B”, apoi Biroul „T”); 
Secţia „F” Controlul secret al corespondenţei ; Secţia Cadre (înfiinţată la 1 ianuarie 1951*) ; 
Biroul „D” Închisori ; Biroul „K” Contrainformatii în penitenciare ; Problema „H” Cifru ; 


Ibidem, ff. 281-282. 
Conform Ordinului M.A.I. nr. 1351/1958. 
A.C.N.S.A.S., fond D.M.R.U. al M.I., dosar nr. 7369, vol. 1, ff. 134-190. 
Florica Dobre (coord.), Florian Banu, Theodor Bărbulescu, Camelia Ivan Duică, Liviu Taranu (coord.), 
Securitatea. Structuri-cadre. Obiective şi metode, vol. 1, 1948-1967 (în continuare Securitatea I...), 
studiu introductiv de Florian Banu, Editura Enciclopedică, Bucureşti, 2006, p. 47. 

Biroul C.I.R.; Biroul Inspectii; Secţia „C” Evidenţă Operativă; Secţia Administrativă ; 
Secţia Financiară etc. 

Dar cel mai important compartiment era cel de Informaţii Interne, care se ocupa cu 
represiunea opozanților sau potenţialilor opozanți ai regimului din interiorul ţării. În timp, 
acest departament s-a numit: Secţia I (1948-1951), apoi Secţia a III-a, transformată în 1953 
în Serviciul III, care a fiintat până în 1967, când a fost redenumit Serviciul I. În 1956 se 
numea „Lupta contra activităţii politice subversive” şi avea următoarea schemă : trei ofiţeri 
cu funcţii de conducere, trei ofiţeri la Biroul 1 „Problema legionară”, şase la Biroul 2 „Partide 
burgheze, trotkisti, nationalisti maghiari şi germani”, cinci la Biroul 3 „Culte-secte”, cinci la 
Biroul 4 ,,Deblocati, acte de teroare şi bande”, şase la Biroul 5 „Lichidarea activităţii dusma- 
noase în rândul tineretului şi intelectualilor” şi alti patru la Grupa 6 „Manifeste şi inscripţii”. 

Printre atribuţiile Serviciului III se număra şi supravegherea intelectualilor clujeni, fiind 
avute în vedere şi Filiala din Cluj a Academiei R.P.R., precum şi Institutul de Istorie. În ceea 
ce priveşte cadrele cu funcţii de execuţie, Institutul de Istorie a fost supravegheat de mai mulţi 
ofiţeri, printre care îi amintim pe: It. Iacob Dezideriu (1954), It.-maj. Domnița Nicolae 
(1959-1960), It. Dobricescu Florian (1960-1961), It. Oprea Florian (1961-1962), cpt. Novak 
Laurenţiu (1962-1963) şi cpt. Imbăruş Nicolae (1963-1968). 

Încadrarea cu personal a acestor compartimente reflecta atât gradul de importanţă acordat 
activităţilor de care se ocupau, cât şi situaţia informativ-operativă existentă în acele domenii (număr 
de obiective, de persoane suspecte etc.). La 1 ianuarie 1959, la Serviciul II Contraspionaj activau 
12 ofiţeri, la Serviciul III Informaţii Interne 32 de ofiţeri, iar la Serviciul IV Contrasabotaj opt!. 

În ceea ce priveşte numărul de angajaţi, D.R.S. Cluj se situa pe locurile fruntaşe la nivelul 
structurilor similare din ţară, aceasta, desigur, şi ca urmare a importanţei politice, economice, 
sociale şi culturale a regiunii. La 1 septembrie 1948 erau încadrate 141 de persoane, dar 
numărul acestora a sporit ulterior substantial’. În aprilie 1956, schema de organizare cuprindea 
un număr de 654 de posturi (ofiţeri, subofiteri şi angajaţi civili), dar erau ocupate doar 617, 
existând aşadar un deficit de 37 de cadre. În ceea ce priveşte gradele angajaţilor, existau un 
colonel, trei maiori, 21 de căpitani, 63 de locotenenti-majori, 240 de locotenenti, 16 subloco- 
tenenti, 152 de sergenti si 121 de angajati civili. 

În iulie 1956, in contextul reducerilor generale de personal operate in cadrul M.A.I., 
numărul angajaţilor D.R.S. Cluj a fost redus, dar, treptat, prin suplimentări de posturi şi creari 
de compartimente noi, el a fost iarăşi sporit. 

La 1 martie 1960, când o parte dintre atribuţiile Securităţii în mediul rural au fost cedate 
Militiei, s-a operat o nouă reducere de personal, însă de mult mai mică anvergură şi mai ales 
aproape exclusiv în rândul cadrelor din raioane. Ofițerii consideraţi necorespunzători din punct 
de vedere comportamental, profesional sau cultural au fost scoşi din Securitate şi mutaţi la 
Miliție, unde, practic, efectuau aceeaşi activitate, dar cu un nivel de salarizare mai redus. 

În pofida acestor reduceri de personal, operate toate în urma unor ordine primite de la 
centru, numărul angajaţilor Securităţii din Cluj s-a menţinut cam la aceleaşi cote, întrucât în 
scurt timp se făceau noi angajări, posturile fiind suplimentate pe motiv că sarcinile creşteau 
continuu. Astfel, statutul de organizare aflat în vigoare în perioada 1963-1964 cuprindea 
622 de angajaţi: 355 de ofiţeri, 134 de subofiteri şi 133 de angajaţi civili’. 

Reorganizarea din anul 1967 a structurilor centrale ale Securităţii s-a reflectat şi în organele 
teritoriale ale instituţiei. Nu a fost însă vorba despre transformări majore, ci doar despre simple 


1. A.C.N.S.A.S., fond Documentar, dosar nr. 13178, ff. 79-98. 
2. A.C.N.S.A.S., fond D.M.R.U. al M.I., dosar nr. 7346, vol. 3, ff. 203-208. 
3. A.C.N.S.A.S., fond D.M.R.U. al M.I., dosar nr. 7378, vol. 4, f. 252. 


120 LIVIU PLESA 


schimbări de titulatură. În acord cu noile denumiri ale unităţilor centrale, Serviciul III Infor- 
matii Interne a devenit Serviciul I, Serviciul IV Contrasabotaj s-a numit Serviciul II Contrain- 
formaţii Economice, iar Serviciul II Contraspionaj a devenit Serviciul III etc. O adevărată 
reorganizare a Securităţii a fost operată în aprilie 1968, după înlăturarea lui Alexandru Drăghici 
şi reforma administrativ-teritorială. 

În 1948, D.R.S.P. Cluj avea ca organe teritoriale S.J.S.P.-urile Bistriţa, Cluj, Mureş, 
Someş şi Turda, la care se adăugau birourile locale Hida, Huedin şi Mociu. La rândul lor, 
serviciile judeţene erau subimpartite de Securitate în mai multe birouri locale, care fiintau în 
localităţile mai importante din respectivele judeţe (Câmpeni, Gherla, Reghin etc.). 

După raionarea din 1950, Securitatea din regiunea Cluj a fost compusă din Serviciul 
Raional Turda, Secţia Raională Dej şi Birourile Raionale Aiud, Câmpeni, Cluj, Gherla, 
Huedin şi Jibou. În 1952, în urma noii împărțiri administrative, a primit raioanele Beclean, 
Năsăud şi Bistriţa (de la regiunea Rodna), precum şi Luduş şi Sărmaş (de la regiunea Mureş), 
înființându-se şi un raion nou: Zalău. La 1 mai 1956, avea în subordine Serviciile Raionale 
Turda şi Dej şi Secţiile Raionale Aiud, Beclean, Bistriţa, Câmpeni, Gherla, Huedin, Jibou, 
Luduş, Năsăud, Sărmaş, Zalău şi Cluj. În 1960 Securitatea din raionul Bistriţa a fost ridicată 
la rangul de serviciu. Modificări de substanţă au avut loc cu prilejul noii raionări din 1960, 
când au fost desfiinţate Secţiile Raionale Beclean, Cluj, Jibou şi Sărmaş, iar Luduşul a revenit 
la regiunea Mureş. De asemenea, secţiile Aiud, Câmpeni, Gherla şi Năsăud au fost transformate 
în birouri (în 1963 însă ele îşi vor recăpăta statutul de secţii). 


Personalul 


Nomenclatura de funcţii din subordinea şefului Direcţiei Regionale M.A.I. cuprindea toate 
funcţiile de Securitate până la, inclusiv, cea de locţiitor de şef de serviciu, precum şi funcţiile 
de Miliție cuprinse între şef de birou şi locţiitor de şef de serviciu, funcţiile superioare fiind 
apanajul Direcţiei Cadre şi a conducerii M.A.I. Conform reglementărilor din anul 1956, şeful 
Direcţiei Regionale avea dreptul să promoveze şi să retrogradeze toţi ofiţerii aflaţi în nomen- 
clatura sa. Totodată, avea drepturi depline în ceea ce priveşte subofiterii şi angajaţii civili 
(încadrare, disponibilizare, promovare, retrogradare, avansare etc.). În ceea ce priveşte înca- 
drarea şi trecerea în rezervă a ofiţerilor sau avansarea şi retrogradarea lor în/din grad, acestea 
se făceau numai prin ordinul ministrului. 

Un raport al lui Patriciu din 23 mai 1945, referitor la criteriile de încadrare a ofiţerilor in 
direcţia pe care o conducea, va defini politica de cadre a Securităţii din Cluj până în anii 1960: 


Suntem cu totul de acord, în ceea ce priveşte modul de alegere al elementelor noi, ca acestea să 
aibă o cultură generală la bază, ca astfel serviciul pentru care i-am ales să nu fie nicidecum 
dezorganizat şi nici regimul democratic, prin instituţiile sale, să nu fie compromis. În orice caz, 
cultura generală a persoanei în cauză nu poate să fie măsurată numaidecât cu forme vechi, ca de 
exemplu „bacalaureat, titluri academice”, fiindcă atât în U.R.S.S., cât şi în Statele Unite şi in 
Anglia, precum şi în România după 23 August 1944, am văzut şi vedem elemente conducătoare, 
care cu toate că formal nu îndeplinesc condiţiile pedagogice ale regimurilor trecute, măsurate cu 
clasă liceală etc., totuşi, nu numai că sunt capabile la conducere, dar s-au arătat ca fiind talente 
excepţionale şi adevărate elite intelectuale?. 


1. Securitatea I..., ed. cit., pp. 175-176. 
Luminiţa Banu, „Ofiţerul de Securitate - prototip al «omului nou»”, în Historia, nr. 82/octombrie 
2008, p. 60. 

În acord cu politica dusă la nivel national, pentru numirea în funcţii de conducere in 
aparatul represiv şi la Cluj au fost preferate acele persoane care aderaseră la mişcarea comunistă 
în perioada ilegalitatii. Acestea aveau avantajul de a prezenta încrederea necesară ocupării 
posturilor încredințate şi, în acelaşi timp, se poate vorbi şi despre o anumită recompensare a 
lor pentru activitatea desfăşurată în trecut. 

Ulterior, unele dintre aceste persoane au avansat în carieră, primind diverse funcţii de 
conducere la nivel central sau teritorial. Pentru aceste cadre, activitatea lor din regiunea Cluj 
a constituit practic o rampă de lansare în cadrul Securităţii. 

Născut la 2 martie 1911 în comuna Cojocna, Einhorn Wilhelm era un maghiar de origine 
evreiască, cu o activitate destul de intensă în ilegalitate. A participat la grevele organizate de 
P.C.dR. în 1933 şi la alte mişcări de protest. În 1937 a plecat ca voluntar în Spania în Brigăzile 
Internaţionale, după care a fost închis în lagărele din Franţa, unde a fost coleg cu mai mulţi 
lideri comunişti, dar şi cu viitorul său şef, Mihai Patriciu. Întors la Cluj în 1941, întrucât era 
evreu, a fost trimis de regimul horthyst în detaşamente de muncă obligatorie, de unde, ulterior, 
a evadat şi s-a înrolat în Armata Roşie, cu care a luptat până în Cehoslovacia. Recrutat de 
N.K.V.D?, în ianuarie 1945 a revenit la Cluj, unde s-a implicat în organizarea Poliţiei populare 
din zonă. Beneficiind de susţinerea sovieticilor, la 1 aprilie 1945 a fost numit şef al Sigurantei 
din oraşul şi apoi din regiunea Cluj, cu gradul de comisar-şef, fiind totodată responsabil şi cu 
politica de cadre pe întregul inspectorat. În 1948 a fost promovat în funcţii la nivel central : 
şef al Secretariatului D.G.S.P. (1948-1949), locţiitor al şefului Direcţiei a II-a Contrasabotaj 
(1950-1954), şef al Serviciului Dislocări şi Domicilii Obligatorii (1954-1956), şef al Serviciului 
»C” (1956), şef al Serviciului T.O. (1956), şef al Serviciului Inspectii din Direcţia Generală 
a Miliției (1959). A fost trecut în rezervă la 1 mai 1960. 

Printre ofiţerii care au activat în cadrul organelor de represiune din Cluj şi care apoi au 
făcut carieră în cadrul Securităţii s-a numărat şi Albon Augustin. Născut la 22 mai 1910 în 
oraşul Turda, de meserie ceaprazar, membru U.T.C. din anii 1930, Albon a fost folosit de 
P.C.R. pe linie represivă imediat după eliberarea Ardealului de sub nazişti. În 1944-1945 a 
făcut parte din Comisia de triere a legionarilor din judeţul Turda, ordonând arestarea celor 
consideraţi periculosi*. Achitându-se cu succes de sarcini, în aprilie 1945 a fost numit şef al 
Chesturii de Poliţie Turda, iar după înfiinţarea Securităţii, şef al Direcţiei a VI-a Paza Guver- 
nului (1948-1950) şi şef al Centrului de coordonare Constanţa (1950-1952), fiind responsabil 
cu întreaga muncă de Securitate pe cuprinsul Canalului Dunăre - Marea Neagră. În această 
calitate a condus reeducarea din coloniile de la Canal, fiind implicat şi în alte acte de tortură”. 
În 1952 a fost arestat şi condamnat întrucât se descoperise că în perioada interbelică fusese 
„agent al organelor informative militare din Turda, denunţând mai multe persoane pentru 


convingerile şi acţiunile lor antifasciste şi comuniste”. 


1. În 1950, Patriciu arată că îl cunoştea pe Einhorn din Spania şi apoi din lagărele franceze Gurs şi Argelés- 
-sur-Mer, caracterizându-l în felul următor : „Era activ profesional, ajutând colectivul. Nu era îndeajuns 
de hotărât, [...] s-a purtat tovărăşeşte, ajutând pe cei închişi şi pedepsiţi care nu voiau să muncească” 
(A.C.N.S.A.S., fond Cadre, dosar nr. 89, ff. 81, 87). 

2. Dennis Deletant, „Securitatea şi statul polițienesc in România (1948-1964)”, în Dosarele Istoriei, 
nr. 5/1996, p. 31. 

3. A.C.N.S.A.S., fond Cadre, dosar nr. 89, f. 33. 

4. La 26 decembrie 1944 a decis arestarea lui Teodor Crişan, care a fost închis 10 luni în lagărul de la 
Slobozia (A.C.N.S.A.S., fond Penal, dosar nr. 913, vol. 7, f. 4). 

5. Marius Oprea, Banalitatea răului. O istorie a Securităţii în documente. 1949-1989, Polirom, laşi, 2002, 
p. 170. 

6. A.M.R., fond Microfilme, rola AS1-277, c. 384. 

Cu putin înainte de înfiinţarea Securităţii, la Cluj a fost operată o epurare substanţială a 
angajaţilor Sigurantei, dorindu-se ca personalul noii instituţii să fie format din cadre cât mai de 
încredere, mai ales că ele trebuiau să aplice măsurile represive pe care regimul urma să le ia. 

La 1 august 1948 au fost comprimate 14 persoane de la Inspectoratul Regional de Siguranţă 
Cluj: comisarii Lucariu loan, Eremia Traian, Sandor Gavrilă, Constantinescu Mihai, Pelea 
Mihai; comisarii-ajutor Fuzesi Iulian, Radu Vasile, Moraru Nicolae; agenţii Pop Traian, 
Răileanu Anton, Eftimie Ioan, Joia Eremia, Sipos Augustin şi contabila Buricia Maria. Înde- 
părtarea lor s-a făcut în baza Deciziei nr. 210/1948 a Comisiei pentru Redresarea Economică 
şi Stabilizarea Monetară şi a art. 46 din Legea 80/1948 privind bugetul pe anul 1948/1949. 
La 17 august 1948 au fost disponibilizati comisarul-ajutor Munteanu Gheorghe şi agentul Iacob 
Tiberiu, iar comisarul Cioflec Virgil şi comisarul-ajutor Gold Maximilian au fost pensionaţi?. 

D.R.S. Cluj a fost condusă succesiv de cinci ofiţeri: col. Patriciu Mihai (30 august 1948 — 
24 ianuarie 1951), col. Nedelcu Mihail (25 ianuarie 1951 - 31 iunie 1957), col. Breban Iosif 
(1 iulie 1957 - 17 martie 1961), maior Pleşiţă Nicolae (1 ianuarie 1962 - 6 februarie 1967) 
şi It.-col. Ioana Constantin (7 februarie 1967 - 18 februarie 1968). În perioada 17 martie - 
31 decembrie 1961, funcţia de şef de direcţie a fost vacantă“. 

În 1948, statutul de organizare al D.R.S.P. Cluj cuprindea doar o funcţie de locţiitor de şef 
de direcţie“, dar la 1 ianuarie 1951 a fost creată o a doua funcţie de locţiitor operativ şi una 
de locţiitor politic, cărora, ulterior, li s-a adăugat şi funcţia de locţiitor de şef de direcţie pentru 
Spate, dispărând în schimb loctiitorul politic. Loctiitori operativi ai şefului direcţiei au fost : 
It.-col. Cuteanu Gheorghe (1948-1950), maior Ornescu Alexandru (noiembrie 1952 - 31 ianua- 
rie 1961), cpt. Georgescu Ioan (1953), maior Moraru Ioan (1 ianuarie 1954 - 31 decembrie 
1959), col. Corin Aurel (1 ianuarie 1960 - 18 februarie 1968) si maior Dumitraşcu Nicolae 
( aprilie 1961 - 18 februarie 1968). În perioada 1 februarie - 31 martie 1961, una dintre 
funcţii a fost vacantă (cea ocupată anterior de maiorul Ornescu). 

Unul dintre cele mai sinistre cadre de conducere ale Securităţii, chiar raportându-ne la 
nivelul întregii tari, a fost col. Patriciu Mihai. De origine evreiască - numele său real fiind 
Griinsperger -, Patriciu a deţinut funcţia de şef al Poliţiei şi Securităţii din regiunea Cluj in 
perioada 1945-1951. Membru de partid din timpul ilegalitatii, a luptat ca voluntar în războiul 
civil din Spania, în cadrul Brigăzilor Internaţionale. La sfârşitul războiului a fost internat 
într-un lagăr din Franţa, dar a evadat şi a luptat în rezistenţa franceză (maquis) contra 
nazistilor®, iar in 1944 s-a reîntors in România. Îşi datorează cariera în M.A.I. relaţiei sale 
apropiate cu Teohari Georgescu, ceea ce-i va aduce însă şi căderea. A fost unul dintre şefii 
Securităţii de numele cărora au fost legate cele mai multe asasinate, fiind implicat în nume- 
roase crime din regiunea Cluj. Printre altele, a ordonat executarea mai multor rezistenți din 
Munţii Apuseni (membri ai organizaţiilor Dabija şi Diamandi Ionescu), precum şi a unor ţărani 
care se împotriveau colectivizării. Ordinele sale au fost îndeplinite cu precădere de cpt. Kovâcs 
Mihai şi de mr. Briceag Nicolae”. Modul detaliat în care a pregătit aceste execuţii denotă şi 
experienţa pe care o avea din războiul civil din Spania. 


A.C.N.S.A.S., fond D.M.R.U. a M.I., dosar nr. 7346, vol. 2, ff. 10-11. 

Ibidem, vol. 3, ff. 1, 8. 

A.C.N.S.A.S., fond D.M.R.U. a M.I., dosar nr. 7382, vol. 2, f. 280. 

A.C.N.S.A.S., fond D.M.R.U. a M.I., dosar nr. 7346, vol. 3, f. 282. 

A.C.N.S.A.S., fond D.M.R.U. a M.I., dosar nr. 7382, vol 2, f. 280. 

Dennis Deletant, Teroarea comunistă in România. Gheorghiu-Dej şi statul polițienesc, 1948-1965, 
Polirom, Iasi, 2001, p. 27. 

7. Pentru detalii, vezi Gheorghe Iancu, Virgiliu Tarau, „Un episod din implicarea Securităţii în colecti- 
vizarea agriculturii româneşti”, în Anuarul Institutului de Istorie Cluj, XXXVII/1998, p. 285; Ion 


up 

Referitor la tipul de dispozitii pe care col. Patriciu le transmitea subordonatilor, oferim ca 
exemplu o declaratie a maiorului Kovacs Mihail : 


În ziua de 14-15 aug. 1950, tov. col. Patriciu telefonic m-a intrebat ce este cu cei doi banditi din 
Bistra!, Plasa Câmpeni. [...] Tov. colonel Patriciu a spus că până la 23 august să-mi iau angajamentul 
că-i voi prinde sau depista. [...] Tov. colonel Patriciu a spus „musai până la 23 august” şi pentru 
ca să reuşesc voi face următorul lucru : iau câţiva chiaburi din Bistra despre care ştiu că au legături 
cu bandiții, căci astfel aceşti bandiți n-ar putea să trăiască dacă chiaburii din Bistra nu i-ar sprijini, 
duci afară în marginea comunei şi dai cu ei de pământ, pe urmă adunaţi chiaburii şi neamurile 
banditilor, duceti la ei să-i îngroape şi pe urmă spuneţi la ei că dacă mai sprijină sau nu anunţă 
că unde se află bandiții şi ei vor pati la fel. 


În urma acestui ordin, maiorul Kovacs a plecat cu o echipă de ofiţeri în comuna Bistra si 
a trecut la împuşcarea, fără să fi fost judecaţi, în noaptea de 16 spre 17 august 1950, a lui 
Iosif Trifa, Traian Pom şi Ioan Andreşel. Încântat de operativitatea cu care i s-a îndeplinit 
ordinul, colonelul Patriciu a dispus generalizarea în întreaga regiune a acestui mod de acţiune. 
Maiorul Kovâcs declara : 


După executarea acestui ordin, am fost chemaţi la o şedinţă la D.R.S.P. Cluj toţi şefii de serviciu. 
[$.J.S.P.-uri - n.n.] [...] Tov. colonel Patriciu a arătat cum s-a procedat la Turda, dându-mă ca 
exemplu. [...] Mi-a ordonat ca să merg jos în curte ca să prelucrez cu maiorul Briceag. Când 
i-am spus lui Briceag că ce ordin am primit, mi-a răspuns să-l las în pace, că a auzit la şedinţă 
şi el şi nu este copil să fie prelucrat şi în parte?. 


Trebuie totuşi menţionat şi faptul că în cazul de faţă Patriciu nu a fost decât un executant 
extrem de zelos al indicatiilor primite de la centru’. 

Toate aceste asasinate nu au rămas însă fără ecou la nivelul conducerii centrale a Securităţii. 
La începutul anului 1951, colonelul Patriciu a fost mutat la conducerea D.R.S. Braşov, iar 
după un an - ca urmare a înlăturării lui Teohari Georgescu - a fost scos din M.A.I. A decedat 
în anul 1996 la Cluj, fără să fi avut de suferit după căderea regimului comunist. 

Locul său la Cluj a fost luat de colonelul Nedelcu Mihail, care a deţinut această funcţie 
până în 1957. De naţionalitate bulgară (nume real: Nedelcu Mihailov), era de meserie cizmar. 
A aderat la mişcarea comunistă la vârsta de 25 de ani, fiind membru al D.R.0.* din anul 
1930, pentru ca în 1936 să fie primit în P.C.dR. După cedarea Cadrilaterului de către România, 
a fost repatriat la Silistra, unde s-a înscris imediat în organizaţia de partid din zonă, care, în 
1944-1945, l-a trimis la Şcoala de Partid de la Sofia. La 1 aprilie 1945 a fost trimis de 


Gavrilă-Ogoranu, Elis Neagoe-Pleşa, Liviu Pleşa, Brazii se frâng, dar nu se îndoiesc, vol. VII, Editura 
Marist, Baia Mare, p. 378, precum şi A.C.N.S.A.S., fond Documentar, dosar nr. 19, vol. 4, ff. 14-17. 

1. Este vorba de Traian [hut şi Nicolae Salagea, ambii foşti membri ai organizaţiei de rezistenţă Dabija, 
care au reuşit să scape de arestare. 

2. Pentru alte detalii, vezi M. Oprea, op. cit., pp. 222-224. 

3. La 8 iulie 1950, Patriciu a convocat o şedinţă in care le-a prezentat subordonatilor „sarcinile imediate 
ce stau în faţa unităţilor noastre, sarcini trasate de către Direcţia noastră Generală, prin tov. ministru 
Pintilie Gheorghe”. Conform directivelor lui Pintilie : „Trebuie să luăm măsurile cele mai hotărâte 
contra acelora care caută să împiedice desfăşurarea în bune condiţii a campaniei de colectări. [...] Să 
căutăm adevăratul duşman şi să lovim fără crutare în acesta”. În consecință, Patriciu a ordonat „să se 
ia măsurile cele mai drastice contra acelora care caută să saboteze măsurile luate de partid şi guvern” 
(România - viata politică în documente - 1950, prefaţă de Alesandru Duţu, Arhivele Nationale ale 
României, Bucureşti, 2002, pp. 213-215). 

4. Organizaţia Revoluționară a Dobrogei. 


124 LIVIU PLESA 


comunistii bulgari in Romania, iar imediat dupa venirea sa a fost incadrat in M.A.I. si numit 
inspector de poliţie şi şef al Direcţiei Lagăre din M.A.I. (6 aprilie 1945 - 31 ianuarie 1947). 
Ulterior a fost numit inspector general la Inspectoratul Regional de Poliţie Piteşti (1947-1948) 
şi şef al D.R.S.P. Piteşti (1948-1951)!. 

La Cluj nu s-a remarcat însă prin competenţe deosebite, fapt sesizat chiar şi de subordonații 
săi. Activitatea sa a fost criticată continuu de conducerea M.A.I. începând din anul 1952, 
întrucât rezultatele obţinute de el în muncă erau considerate nesatisfăcătoare? ; la acestea se 
adăugau şi numeroasele probleme din pregătirea, comportarea şi activitatea profesională a 
angajaţilor D.R.S. Cluj. Complet lipsit de autoritate în fata subordonatilor, era uneori chiar 
tinta ironiilor acestora”. Cu toate acestea, de fiecare dată a fost menţinut în funcţie, luându-se 
în considerare „meritele” sale de ilegalist. Foarte probabil a beneficiat şi de susţinerea liderilor 
P.M.R. de origine bulgară (Petre Borilă şi Dumitru Coliu), care au creat o adevărată filieră 
de promovare în partid a comuniştilor de etnie bulgară”. 

Schimbarea colonelului Nedelcu de la conducerea D.R.S. Cluj a survenit abia după eve- 
nimentele din Ungaria din toamna anului 1956, care au avut rezonanţe şi în rândul maghiarilor 
din România, inclusiv al celor din regiunea Cluj. Cu această ocazie, au fost descoperite grave 
deficienţe în ceea ce priveşte activitatea Securităţii din Cluj în problema ,,nationalistilor ma- 
ghiari”. La şedinţa Colegiului M.A.I. din 17 mai 1957 a fost evidenţiat faptul că organele de 
Securitate din Cluj nu doar că nu ţineau sub control minoritatea maghiară din regiune, dar nici 
măcar nu recrutaseră agenţi printre reprezentanţii acestei etnii. Întrebat de Alexandru Drăghici 
de ce nu exista agentură în rândul „elementele fasciste maghiare”, colonelul Nedelcu a oferit 
un răspuns elocvent asupra capacităţilor sale de conducere: „Nu avem agentură în rândul 
maghiarilor. Mi-a fost frică să lucrez. Dacă ceream sprijin unui maghiar, el îmi răspundea că 
în primul rând este maghiar şi pe urmă U.T.M.-ist sau membru de partid. Mi-a fost tare frică 
să lucrez. Am primit ordin să fac acest lucru şi totuşi am şovăit în a lua măsuri”?. În pofida 
tuturor acestor lipsuri, colonelul Nedelcu nu a fost trecut în rezervă, ci doar mutat într-o 


1. A.C.N.S.A.S., fond Cadre, dosar nr. 53, ff. 2-3. 

Într-un raport din 6 iunie 1953 al Serviciului Inspectii din M.A.I., privind activitatea D.R.S. Cluj, se 
precizau următoarele : „Comoditatea, lipsa de exigenţă, împăciuitorismul faţă de lipsuri au rămas tra- 
sături care caracterizează şi în prezent pe tov col. Nedelcu Mihail, fapt ce ne indreptateste să considerăm 
că nu are niciun fel de perspectivă de îndreptare, de a-şi lichida lipsurile. [...] Propunem scoaterea din 
muncă a tov. col. Nedelcu Mihail” (A.C.N.S.A.S., fond Documentar, dosar nr. 13150, f. 83). Într-un 
raport similar din 1955, acuzele erau identice : „Răspunderea faţă de lipsurile existente o are condu- 
cerea direcţiei, respectiv tovarăşul col. Nedelcu Mihail, care prin atitudinea sa faţă de muncă a încurajat 
împăciuitorismul faţă de neexecutatea ordinelor şi atitudinea dulceagă, de automultumire, care dăinuie 
în cadrul regiunii” (A.C.N.S.A.S., fond Documentar, dosar nr. 13168, f. 119). 

3. Într-un raport din 17 mai 1968, maiorul Ripeanu Ioan afirma că maiorul Gruia Manea, şeful Serviciului 
Anchete, „pentru a-l discredita pe fostul şef al regiunii M.A.I. Cluj, Nedelcu Mihail, cunoscând faptul 
că acesta nu citeşte lucrările prezentate la semnat, a completat un mandat de arestare pe numele lui 
Nedelcu Mihail, pe care apoi l-a introdus în corespondenţă, fiind semnat” (A.C.N.S.A.S., fond 
Documentar, dosar nr. 19, vol. 4, f. 16). 

4. Conform lui Alexandru Bârlădeanu, „filiera bulgară” („o filieră verticală, foarte bine structurată”) era 
condusă de Petre Borilă (Lavinia Betea, Alexandru Bârlădeanu despre Dej, Ceauşescu şi Iliescu. 
Convorbiri, Editura Evenimentul Românesc, Bucureşti, 1997, p. 31). Printre ofiţerii de Securitate 
promovați pe această filieră îl amintim şi pe Vasile Vâlcu, un alt ilegalist de origine bulgară, care între 
anii 1952 şi 1955 a condus Direcţia I Informaţii Externe, ulterior fiind numit membru al Consiliului 
de Stat (Florica Dobre [coord.], Membrii C.C. al PC.R. 1945-1989. Dicţionar, studiu introductiv de 
Nicoleta Ionescu-Gura, Editura Enciclopedică, Bucuresti, 2004, p. 610). 

5. A.C.N.S.A.S., fond Documentar, dosar nr. 202, f. 4. 

operativă din M.A.I. (1957-1967)!. 

În locul colonelului Nedelcu, conducerea M.A.I. a decis ca funcţia de şef al D.R.S. Cluj 
să fie preluată tot de un ofiţer care activase în partid din ilegalitate: locotenent-colonelul 
Breban Iosif. Născut la 6 aprilie 1920 în comuna Balc, Breban provenea dintr-o familie 
evreiască ce avusese foarte mult de suferit de pe urma deportărilor din perioada războiului 
(părinţii săi, doi fraţi, două surori şi un unchi au decedat în lagărele de concentrare naziste). 
În perioada interbelică a muncit ca zetar la Tipografia din Oradea, fiind atras foarte devreme 
spre activităţi comuniste de către fraţii săi. În 1935, la vârsta de 15 ani, a devenit membru al 
U.T.C. şi s-a înscris în Sindicatul Tipografilor, iar ulterior a activat şi în M.A.D.O.S.Z. şi 
Ajutorul Roşu. A fost încadrat în Securitate în anul 1952, direct în funcţia de locţiitor al şefului 
Direcţiei a IV-a Contrasabotaj, pe care a ocupat-o până la mutarea sa la Cluj?. 

După numirea colonelului Breban în fruntea D.R.S. Cluj s-a făcut simțită o îmbunătăţire 
a activităţii organelor de Securitate din zonă. În perioada imediat următoare, ofiţerii din 
subordinea sa au reuşit să anihileze ultimele grupuri de rezistenţă armată care mai activau în 
Apuseni: Leon Susman şi Teodor Susman. 

În perioada 1948-1968, principalele compartimente de Securitate de la nivel regional au 
fost conduse de următorii ofiţeri : 


e Biroul I Informaţii Externe: căpitan Călian Liviu (1 mart. 1960 - 31 mart. 1962); căpitan 
Cuibus Aurel (1 apr. 1962 - 31 dec. 1964); maior Muntean Teodor (1 ian. 1965 - 18 febr. 
1968). La începutul anului 1960, funcţia de şef de birou a fost vacantă. 

e Şefii Serviciului II Contraspionaj au fost: locotenent Patrutescu Vasile (15 mai 1953 - 
31 mart. 1955); căpitan Stănescu Aurel (1 apr. 1955 - 1957); căpitan Pira Nicolae 
(1957 - 14 mart. 1959); locotenent-major Peres Alexandru (15 mart. 1959 - 18 febr. 
1968). Locţiitorii acestora au fost: locotenent-major Stern Vasile (1951); sublocotenent 
Mihaly Iuliu (1953); căpitan Stănescu Aurel (1954-1955); căpitan Pătruţescu Vasile 
(1956-1959) ; căpitan Feier Stefan (1959-1962) ; căpitan Oprea Ioan (1962-1965). 

e Serviciul III Informaţii Interne a fost condus de: locotenent Breiner Gheorghe (1 sept. 
1948 - 31 dec. 1950); locotenent-major Vancea Emil (1 ian. 1951 - 14 mai 1953); locote- 
nent-major Moraru Ioan (15 mai 1953 - 31 mart. 1954); locotenent-major Székely Martin 
(1 apr. 1954 - 28 febr. 1956); maior Iacob Martin (1 mart. 1956 - 1959); locotenent-major 
Dorobanţu Lazăr (1959 - 31 mart. 1960); căpitan Puşcaşu Ilie (1 aug. 1961 - 31 iul. 
1963); căpitan Dumitrescu Dumitru (1 aug. 1963 - 18 febr. 1968). Între 1 septembrie 
1956 şi 31 iulie 1957, funcţia a fost deţinută de căpitan Albu Ioan, în lipsa maiorului Iacob. 
De asemenea, în perioada 1 aprilie 1960 - 31 iul. 1961, funcţia a fost vacantă. Funcţiile 
de locţiitor de şef de serviciu” au fost deţinute de următorii ofiteri: sublocotenent Răchită 
Andrei (1948-1950), locotenent-major Kovacs Iosif (1953), căpitan Albu Ioan (1953- 
-1959), căpitan Mărgineanu Emil (1960-1962), maior Pârvu Gheorghe (1962-1966), căpi- 
tan Puşcaşu Ilie (1963-1968), un post fiind vacant pentru câteva scurte perioade. 

e Şefii Serviciului IV Contrasabotaj au fost: locotenent Daroczi Alexandru (30 aug. - 1 dec. 
1948); sublocotenent Dascăl Eugen (1 dec. 1948 - 29 febr. 1951); locotenent-major 


1. Pentru alte detalii biografice, vezi Liviu Pleşa, „Cadrele de conducere din Direcţia Regională de 
Securitate Cluj. Date biografice (1)”, în Caietele C.N.S.A.S., nr. 3/2009, pp. 121-123. 

2. A.C.N.S.A.S., fond Cadre, dosar nr. 10, f. 93. 

3. Menţionăm faptul că la 1 august 1963 s-a creat o a doua funcţie de locţiitor al şefului Serviciului III 
Informaţii Interne (A.C.N.S.A.S., fond D.M.R.U. a M.I., dosar nr. 7382, vol. 2, f. 280). 

Hercz Nicolae (1 mart. 1951 - 1952); căpitan Toth Adalbert (1952 - 28 febr. 1956); 
căpitan Szekely Martin (1 mart. 1956 - 1960); maior Negru Vergiliu (1961 - 31 mart. 
1963); maior Talos Vasile (1966-1968). 

Serviciul VII Filaj şi Investigaţii a fost condus de: căpitan Irimieş Pavel (15 mai 1953 - 

30 nov. 1955); locotenent-major Nicolau Gheorghe (1 dec. 1955 - 30 nov. 1962) şi loco- 

tenent-colonel Negru Virgiliu (1 apr. 1963 - 18 febr. 1968), postul fiind vacant în perioada 

1 decembrie 1962 - 31 martie 1963. 

Serviciul VIII Anchete Penale a fost condus de: locotenent Stănescu Aurel (30 aug. 1948 — 

30 sept. 1952) ; locotenent Gruia Manea (1 oct. 1952 - 30 iun. 1962); maior Talos Vasile 

(1 oct. 1963 - 1966). În perioada 1 iulie 1962 - 30 septembrie 1963, funcţia fost vacantă. 

Şefii Secţiei „C” Evidenţă Operativă au fost: locotenent Erdely Ioan (15 mai 1953 - 

1954) ; căpitan Bogacenco Vitalie (1954 - 15 dec. 1959) ; căpitan Istvan Edmund (15 dec. 

1959 - 30 nov. 1962); maior Negrilă Stefan (1 dec. 1962 - 31 oct. 1964); maior Nicolau 

Gheorghe (1 nov. 1964 - 1966); maior Pârv Gheorghe (1967-1968). 

Biroul „K” Contraspionaj in închisori a fost condus de: sublocotenent Costea Dumitru 

(1953) ; căpitan Bădilă Viorel (1 dec. 1958 - 1 mart. 1960); căpitan Lombrea Vasile (1 febr. 

1961 - 31 mart. 1962); căpitan Pop Alexandru (1 apr. 1962 - 30 sept. 1964) şi loco- 

tenent-colonel Popa Gheorghe (1 oct. 1964 - 31 ian. 1968), funcţia de conducere fiind 

vacantă in perioada 1 martie 1960 - 31 ianuarie 1961). 

Funcţia de şef al Secţiei Cadre a fost ocupată de: locotenent Chiriac Nicolae (1952 - 15 mai 

1953), locotenent Demeter Carol (15 mai 1953 - 31 dec. 1961) şi maior Mărginean Gavrilă 

(1 ian. 1962 - febr. 1968). 

Funcţiile de şefi ai structurilor judetene/raionale de Securitate din regiunea Cluj au fost 

deţinute de următorii ofiţeri : 

- Aiud: locotenent Bedö Nicolae (1951), locotenent Istvan Edmund (1952-1953), loco- 
tenent Tautan Valentin (1953-1955), căpitan Rusu Grigore (1956-1965), locotenent-major 
Popa Emanoil (1966-1968). 

- Beclean: sublocotenent Kulcsar Ludovic (1952-1953), locotenent-major Vociu Octavian 
(1954-1955) şi căpitan Lombrea Vasile (1955-1960). 

- Bistrița: maior Gligor Viorel (1948-1950), locotenent-major Racz Ştefan (1952-1953), 
locotenent Fenyes Francisc (1953-1954), locotenent Drăguş Ioan (1954-1956), căpitan 
Zapartan Nicolae (1957-1962), maior Rusu Grigore (1966-1968). 

- Câmpeni: locotenent Crişan Iuliu (1951-1953), sublocotenent Bartha Alexandru 
(1953-1954), locotenent-major Cretu Simion (1955-1956), locotenent-major Muntean 
Teodor (1957-1962), capitan Moraru Moise (1962-1966) si locotenent-major Scrob 
Dumitru (1966-1968). 

- Cluj: locotenent Răchită Andrei (1951-1952), locotenent-major Stern Vasile (1952-1954) 
şi căpitan Crişan luliu (1954-1960). 

- Dej: maior Briceag Nicolae (1948-1950), locotenent Rusu Grigore (1951-1952 şi 1954- 
-1956), locotenent-major Crişan Iuliu (1953-1954) şi căpitan Rugină Teodor (1956-1968). 

- Gherla: locotenent Rusu Grigore (1949-1950), sublocotenent Rugină Teodor (1951-1954), 
locotenent Moraru Vasile (1955-1956), locotenent-major Matei Teodor (1957-1960), 
căpitan Isac Constantin (1960-1961), căpitan Gavrilescu Ilie (1961-1963) şi locotenent- 
-major Oargă Gheorghe (1963-1968). 

- Huedin: locotenent Bogacenco Vitalie (30 aug. 1948 - 1949), sublocotenent Radu 
Joachim (1949), locotenent Mureşan Alexandru (1950), locotenent Răchită Andrei 
(1950), locotenent Lombrea Vasile (1951-1953), locotenent-major Kovâcs Iosif 

(1953-1956), locotenent-major Kulcsar Ludovic (1957-1960), capitan Cruceru Stefan 
(1960-1962), maior Ripeanu Ion (1963-1967) şi căpitan Gui Ioan (1967-1968). 

- Jibou: sublocotenent Vasil Vasile (1948-1949), sublocotenent Beldeanu Virgil (1951- 
-1955), locotenent-major Costin Teofil (1957-1960). 

- Luduş: căpitan Fodor Iuliu (1952-1955), locotenent-major Moraru Vasile (1957-1958) 
şi capitan Drăguş Ioan (1958-1960). 

- Mureş: căpitan Mihaly Alexandru (1948-1950). 

- Năsăud: sublocotenent Mureşanu Alexandru (1948-1949), locotenent Opris Ioan (1952- 
-1958), căpitan Tudorache Silvestru (1958-1960) şi locotenent-major lonaşcu Laurenţiu 
(1960-1968). 

- Sarmas: locotenent Bed Nicolae (1953), locotenent Stoica Viorel (1953-1954) si 
locotenent Cserg6 Alexandru (1954-1958). 

- Turda: maior Kovacs Mihai (1948-1950), locotenent-major Moraru Ioan (1951-1953), 
locotenent-major Racz Ştefan (1953-1957), căpitan Tautan Valentin (1958-1959), căpi- 
tan Patrutescu Vasile (1959-1962) si maior Ardeleanu Ioan (1962-1968). 

- Zalău: locotenent Pintilie Alexandru (1952-1956), căpitan Vociu Octavian (1957-1960), 
capitan Cserg6 Alexandru (1960-1962) şi căpitan Creţu V. Ioan (1962-1968). 


Mecanismele care au dus la numirea ofiterilor de mai sus in functiile de conducere men- 
tionate au fost destul de diverse. Majoritatea celor numiti in 1948 au fost cadre care facusera 
parte din conducerea compartimentelor similare sau asemănătoare in cadrul Sigurantei, 
pentru ei înfiinţarea Securităţii însemnând doar o simplă schimbare de titulatură. Este vorba 
despre persoane ca locotenent-colonelul Cuteanu Gheorghe, locotenentul Breiner Gheorghe, 
locotenentul Stănescu Aurel, căpitanul Walter Alexandru, locotenentul Irimies Pavel ş.a. La 
nivelul judeţelor din subordine şi al structurilor în care acestea erau subdivizate, conducerea 
a fost practic păstrată neschimbată. 

Nu în ultimul rând, chiar din anul 1948, la numirea în funcţiile de conducere s-a ţinut cont 
şi de studiile urmate de respectivii ofiţeri pe linie profesională (şcoli sau cursuri ale Sigurantei 
sau M.A.I.), fapt care nu s-a dovedit întotdeauna benefic. Spre exemplu, chiar din toamna 
anului 1948 conducerea D.R.S.P. Cluj a constatat faptul că unele dintre cadrele numite în 
noile funcţii de conducere erau slab pregătite profesional şi nu erau capabile să-şi îndeplinească 
în mod satisfăcător sarcinile primite. Este vorba mai ales de locotenentul Daroczi Alexandru, 
şeful Secţiei a II-a Contrasabotaj, de locotenentul Iszlai Adalbert si sublocotenentul Kappel 
Zoltan, ambii şefi de birou, dar şi de alte cadre (sublocotenentul Muscal Iosif, şef de problemă, 
şi sublocotenentul Löbl Adolf, funcţionar operativ), pe care colonelul Patriciu dorea să-i 
schimbe încă din octombrie 1948, practic la doar două luni de la numirea lor în funcţii. Toţi 
aceşti angajaţi au fost numiţi în posturile respective pentru simplul motiv că absolviseră o 
şcoală centrală a M.A.I., fără a se mai verifica dacă aveau calităţile şi experienţa necesare 
poziţiilor pe care au fost încadraţi. Întrucât sistemul destituirilor şi retrogradărilor încă nu era 
statuat şi aplicat pentru ofiţerii de Securitate, fiind introdus abia în 1950!, colonelul Patri- 
ciu - în conivenţă cu Direcţia Cadre din D.G.S.P. - a recurs la o formulă inedită. Mai exact, 
i-a obligat pe cei cinci să depună o cerere de a fi numiţi în grade şi funcţii inferioare. În 
consecinţă, ofiţerii în cauză au raportat faptul că „nu şi-au însuşit cunoştinţele profesionale 
necesare gradului ce-l deţin şi sunt conştienţi că datorită acestui fapt prejudiciază bunul mers 


1. Pedeapsa retrogradării in grad a fost introdusă la 17 august 1950, ea urmând să se aplice ofiţerilor din 
Ministerul Afacerilor Interne şi Ministerului Forţelor Armate (Mircea Suciu, Robert Levy, Laurenţiu 
Panaite, „M.A.I. şi Securitatea : date şi documente inedite (1948-1965)”, în Dosarele Istoriei, nr. 5/1996, 
p. 49). 

al întregului serviciu, ceea ce ar putea vătăma interesele instituţiei”, solicitând să fie numiţi 
„într-un grad inferior, de mică răspundere, în care ar putea da un randament mai mare şi ar 
putea fi utili muncii de Securitate”. Prin Decizia D.G.S.P. nr. 14510, începând cu data de 
1 decembrie 1948, Daroczi şi Iszlai primeau gradul de sublocotenent şi funcţia de şef de 
problemă, iar restul au fost trecuţi în categoria subofiterilor şi numiţi funcţionari operativi!. 

În primii ani, când existau destul de puţine cadre ale căror calităţi şi loialitate fuseseră 
verificate, s-a simţit nevoia instalării în principalele funcţii de conducere fie a unor persoane 
trimise de la centru, fie a unor ofiţeri aduşi din alte regiuni, unde se remarcaseră prin 
activitatea lor. Căpitanul Georgescu Ioan - locţiitor al şefului Direcţiei - a ocupat anterior 
funcţia de şef S.J.S.P. Mehedinţi şi posturi de conducere la D.R.S. Dolj”. Un alt locţiitor, 
locotenent-colonelul Dumitraşcu Nicolae, fusese anterior locţiitor al şefului D.R.S. Arad şi 
Banat’. Tot de la Timişoara a fost adus şi maiorul Negru Virgiliu“. Şeful Serviciului Politic 
din perioada 1952-1953, locotenentul Erdely Ioan, a fost adus de la D.R.S. Sibiu, unde 
ocupase o funcţie similară?. În schimb, colonelul Corin Aurel venea de la centru, unde fusese 
şef al Direcţiei Administrative (1952-1953) şi locţiitor al şefului Direcţiei a VI-a Transporturi 
(1955-1959), precum şi membru al Comisiei M.S.S. ce se ocupa cu internarea persoanelor 
în coloniile de muncă (C.M.) şi domiciliile obligatorii (D.O.) (1952-1953). 

În timp, fenomenul s-a manifestat şi invers, unii ofiţeri ce se evidentiasera prin activitatea 
depusă la D.R.S. Cluj fiind promovați la conducerea altor regiuni de Securitate. Maiorul 
Kovacs Mihai, şeful S.J.S.P. Turda, a fost recompensat cu funcţiile de şef al D.R.S. Hunedoara 
(1951-1952) şi şef al D.R.S. Autonome Maghiare (1952-1961). La Hunedoara şi Mureş, 
maiorul Kovacs l-a avut ca adjunct pe locotenentul Breiner Gheorghe, fostul şef al Secţiei I 
de la Cluj. De asemenea, colonelul Cuteanu Gheorghe a fost promovat şef al D.R.S. Vâlcea 
(1951-1952) şi şef al D.R.S. Piteşti (1956-1957)8. Tot în 1951 au fost efectuate şi alte avansări 
în funcţii ale unor ofiţeri proveniţi de la D.R.S. Cluj: căpitanul Dascălu Eugen - şeful Secţiei 
a II-a - a fost numit şef al D.R.S. Baia Mare/Maramureş (funcţie pe care a deținut-o până în 
anul 1958), iar şeful S.J.S.P. Bistriţa, maiorul Gligor Viorel, a fost numit şef al D.R.S. Bârlad 
(1951-1955), în timp ce maiorul Mihaly Alexandru, fostul şef al S.J.S.P. Mureş, a fost numit 
şef al D.R.S. Rodna. 

Anumiți ofiţeri au fost mutaţi de la D.R.S. Cluj pe motiv disciplinar, ca urmare a abaterilor 
pe care le comiseseră. La 15 mai 1959, căpitanul Para Nicolae, şeful Serviciului II Contra- 
spionaj - aflat într-un conflict permanent cu loctiitorul său, căpitanul Patrutescu Vasile, ce a 
dus la scindarea serviciului -, a fost numit şef al Serviciului Raional Sibiu. La rândul său, 
căpitanul Patrutescu a fost mutat la conducerea Serviciului Raional Turda, dar nici aici nu s-a 
achitat satisfăcător de sarcini, astfel încât în 1962 a fost retrogradat ca ofiţer I". 

Sunt destul de numeroase si cazurile acelor ofiteri care au fost promovati de la conducerea 
raioanelor in diverse functii de conducere la nivel regional. Cel mai elocvent caz este cel al 
căpitanului Moraru Ioan de la raionul Turda, numit locţiitor al şefului Direcţiei, dar mai pot 
fi oferite şi alte exemple: locotenentul-major Vancea Emil, adus de la S.J.S.P. Bistriţa, 
căpitanul Crişan Iuliu, şeful Biroului 2 din Serviciul II, venit de la Dej, căpitanul Demeter 
Carol, şeful Secţiei Cadre, care condusese anterior Biroul Cadre la raionul Turda! ş.a. 

Unii ofiţeri au fost mutaţi de la regiune la raioane şi apoi din nou la regiune, dar aceste 
operaţiuni s-au făcut ca urmare a promovării lor continue în funcţii de o responsabilitate tot 
mai mare. În 1956, căpitanul Matei Teodor a fost promovat din funcţia de lucrător operativ 
prim la Biroul 2 din Serviciul III în cea de şef al Secţiei raionale Gherla, pentru ca, în 1961, 
să revină în centrala regiunii în funcţia de locţiitor al şefului Biroului 5 din Serviciul III, 
ocupând ulterior poziţiile de şef al Biroului Inspectii (1962-1964) şi şef al Biroului 6 din 
Serviciul III (1964-1968). 

S-a practicat şi sistemul rotirii cadrelor în diverse funcţii de conducere atât la nivel 
regional, cât şi raional. Căpitanul Stănescu Aurel a condus Serviciul Anchete, apoi Biroul 2 
Partide burgheze din Serviciul III, iar ulterior Serviciul II Contraspionaj. Maiorul Negru 
Virgiliu a fost mutat din fruntea Serviciului VI T.F. la conducerea Serviciului IV Contrasabotaj 
şi apoi a Serviciului VII S.O. Căpitanul Nicolau Gheorghe a condus pe rând Serviciul VII 
S.O., Secţia „C” şi Secţia a XI-a T.O. În cazul ocupanților funcţiilor de conducere din raioane, 
sistemul mutării de la un raion la altul a fost şi mai vizibil: căpitanul Vociu Octavian s-a aflat 
la conducerea raioanelor Câmpeni, Turda, Beclean şi Zalău; căpitanul Rusu Grigore la 
Gherla, Dej, Aiud şi Bistriţa ; căpitanul Crişan Iuliu la Hida, Câmpeni, Dej şi Cluj. 

În privinţa originii etnice a ofiţerilor din cadrul Securităţii Cluj, în primii ani trebuie 
remarcat numărul ridicat de cadre de conducere care nu proveneau din rândul românilor. O 
pondere ridicată din rândul ofiţerilor superiori era deţinută de etnici maghiari sau evrei. Se 
evidenţiază faptul că primii trei şefi ai D.R.S. Cluj au fost alogeni, numeroşi alţi etnici 
neromâni ocupând mai multe funcţii de conducere în anii 1940-1950, după cum am amintit 
anterior: maiorul Kovacs Mihail, locotenentul Breiner Gheorghe, căpitanul Székely Martin, 
locotenentul Daroczi Alexandru, sublocotenentul Dascăl Eugen (fost Davidovici”), locote- 
nentul-major Hercz Nicolae, căpitanul Toth Adalbert, locotenent-colonelul Weiss Ludovic, 
locotenentul Erdely loan, maiorul Bogacenco Vitalie, căpitanul Istvan Edmund, sublocotenentul 
Kulcsar Ludovic, locotenentul-major Racz Ştefan, locotenentul-major Fenyes Francisc, locote- 
nentul-major Kovacs Iosif, locotenentul Csergă Alexandru, locotenentul Demeter Carol, căpi- 
tanul Kulcsar Stefan - şeful Secretariatului direcţiei în perioada 1948-1949 -, sublocotenentul 
Sovrea Zoltan - şeful Serviciului V Contraspionaj în cadrul Forţelor Armate (1950-1951) -, 
căpitanul Beiner Sigy - locţiitor al şefului Serviciului Anchete (1953-1959) ş.a. 

Prezenţa unui număr atât de mare de ofiţeri de alte etnii în posturi de conducere nu putea 
desigur decât să stârnească nemulţumirea românilor, care se simțeau marginalizati. În 1957, 
plutonierul Fodor Alexandru era de părere că „la conducerea unor colective sunt ofiţeri de 
naţionalitate evrei şi un român nu poate obţine o funcţie în cadrul Direcţiei”. Reacţia şefului 
D.R.S. Cluj de atunci, colonel Breban, de etnie evreiască, a fost foarte dură, el ordonând ca 
pe baza acestei simple afirmaţii plutonierul Fodor să fie arestat şi trimis în justiţie, care l-a şi 
condamnat“. 

Neagu Cosma, Cupola. Din culisele Securităţii, Globus, Bucureşti, f.a., p. 76. 
A.C.N.S.A.S., fond Documentar, dosar nr. 19, vol. 4, f. 179. 

Nu putem însă susţine afirmaţiile potrivit cărora funcţiile de conducere din cadrul D.R.S. 
Cluj erau deţinute integral de alogeni. De exemplu, adjunctii şefului Direcţiei au fost intot- 
deauna exclusiv români. Serviciul II Contraspionaj a fost condus de căpitanul Stănescu Aurel, 
căpitanul Pira Nicolae şi locotenentul-major Peres Alexandru. În plus, din a doua parte a anilor 
1950, ponderea neromânilor în funcţii de conducere s-a redus continuu şi substanţial. Totodată, 
credem că prezenţa printre cadrele superioare ale Securităţii a unui anumit număr de ofiţeri 
de etnie maghiară era firească, dacă ţinem cont de faptul că în raza de activitate a D.R.S. Cluj 
se aflau şi zone cu populaţie majoritar maghiară. 

Nicolae Pleşiţă, fostul şef al acestei direcţii regionale, susţine următoarele : „Eu, când am 
fost numit comandant al Regionalei Cluj, am putut vedea că în Securitate nu erau decât unguri 
şi evrei. Ici-acolo mai apărea şi câte un român chior. Foarte greu mi-a fost să românizez 
aparatul din Cluj, dar am făcut-o”!. Trebuie să ţinem însă cont şi de fanfaronada obişnuită a 
autorului acestor afirmaţii, întrucât starea de fapt prezentată este mult exagerată şi mai ales 
fusese remediată cu destulă vreme înainte de venirea acestuia la Cluj. În 1961, majoritatea 
covârşitoare a ofiţerilor cu funcţii de conducere din cadrul Securităţii erau români: şeful 
direcţiei, cei trei loctiitori ai acestuia, şefii tuturor serviciilor şi secţiilor regionale şi raionale, 
precum şi aproape toţi şefii de birouri. Aşadar o conducere aproape integral românească, ce 
se va menţine apoi în toată perioada următoare. De asemenea, numărul cadrelor de origine 
maghiară sau evreiască a fost redus şi la nivelul funcţiilor de execuţie. 

În ceea ce priveşte compoziţia etnică a tuturor cadrelor de Securitate din regiunea Cluj, 
aceasta a fost tot timpul dominată de români. La începutul anului 1956, din cele 617 cadre 
existente, 407 erau români, 189 maghiari, 16 evrei, trei ruşi şi doi de alte naţionalităţi. 

Sub aspectul originii sociale, cei 617 angajaţi din 1956 aveau următoarea provenienţă : 261 
foşti muncitori, 254 foşti ţărani cu gospodărie mică, 40 foşti ţărani cu gospodărie mijlocie, 
37 foşti funcţionari, 21 foşti mici meseriaşi sau mici comercianţi şi doar patru erau foşti ţărani 
colectivişti. 

În primii ani, cadrelor Securităţii li se cerea să dea dovadă doar de două calităţi principale : 
loialitate deplină faţă de partid şi regim şi să nu ezite în a lovi fără milă adversarii puterii. La 
1 februarie 1950, colonelul Patriciu le-a ordonat subordonatilor săi „să lupte mai hotărât 
contra duşmanului de clasă, contra chiaburilor, să aibă mai multă iniţiativă, trebuie să ştie să 
urască duşmanul, căci numai astfel rezultatul muncii noastre va fi cel dorit”?. 

Probabil că cea mai mare deficiență a politicii de cadre dusă la D.R.S. Cluj a constituit-o 
continua fluctuatie a angajaţilor. Un număr foarte mare de ofiţeri şi subofiteri au fost trecuţi 
în rezervă sau disponibilizati după numai unul sau doi ani de activitate, întrucât se constata 
fie faptul că erau cu totul nepotriviti pentru munca de Securitate, fie că aveau probleme 
biografice anterioare, la care se adăugau şi numeroasele abateri profesionale şi comporta- 
mentale pe care aceştia le comiteau. 

Primele trieri ale personalului au fost operate la începutul anului 1950. La 14 februarie 
1950 au fost trecute în rezervă şapte cadre, toate angajate după 1948, în general pentru 
probleme biografice anterioare (luptaseră pe Frontul de Răsărit, fuseseră legionari sau fascişti, 
refugiaţi din Basarabia, speculanti etc.), care puteau fi descoperite foarte uşor înainte de 
încadrare. Au existat însă şi alte motive, cum ar fi cazul plutonierului-major Rebăltescu Eugen, 
care „a avut o atitudine duşmănoasă faţă de U.R.S.S. şi a dat dovadă de lipsă totală de 

conştiinţă şi ura de clasa””. 

Dar daca in primii ani aceste erori facute la incadrarea personalului mai pot fi intelese, 
ţinând cont de presiunea enormă care exista pentru completarea posturilor - aflate mereu in 
creştere progresivă - cu persoane noi, este mult mai greu de explicat persistenta aceloraşi 
greşeli şi în anii 1960. Numai în perioada 1961-1964 au fost scoşi din Securitatea Cluj un 
număr de nouă ofiţeri încadraţi începând cu anul 1961, dintre care şase proveneau direct de 
la Şcoala de Ofiţeri activi de Securitate de doi ani din Bucureşti. Motivele trecerii lor în 
rezervă: „probleme de cadre”, „însuşirea de bani din fondul C.I.S.”, „abateri grave de la 
disciplina militară şi morală”, „necorespunzător în muncă” etc. De asemenea, în perioada 1 
februarie - 1 noiembrie 1964 au fost trecuţi în rezervă alti 13 ofiţeri, majoritatea pentru 
„muncă slabă”, dar şi pentru „abateri repetate”!. 

Dar defectiunile politicii de recrutare a cadrelor s-au făcut simţite şi la nivelul ocupanților 
funcţiilor de conducere. Căpitanul Kulcsar Ştefan, şeful Secretariatului Direcţiei, a fost înde- 
părtat din Securitate la 6 aprilie 1951, fiind totodată trimis în justiţie. Motivul: lua bani 
şantajând diverse persoane care lucrau clandestin”. 


Activitatea 


Conform reglementărilor interne ale Securităţii, o direcţie regională „funcţionează sub con- 
ducerea, directivele şi controlul direct al Directiunii Generale a Securităţii”, iar pe teritoriul 
său „duce activitate împotriva claselor exploatatoare răsturnate şi elementelor din fostele 
partide burgheze care încearcă să reinstaureze în ţară regimul burghezo-mosieresc ; apără 
teritoriul ţării noastre de pătrunderea agenturilor serviciilor de spionaj ale ţărilor imperialiste 
şi sateliților lor”. Totodată, se prevedea faptul că ,, Directiunea Regională se sprijină pe concursul 
maselor largi populare”?. 

Direcţiile regionale de Securitate aveau drepturi extinse, atât din punct de vedere informativ, 
cât şi operativ. Prezentăm câteva dintre acestea: „să creeze reţele de informatori în toate 
instituţiile de stat şi sociale şi în întreprinderi, cu excepţia organelor P.M.R.” ; „să recruteze, 
în calitate de informatori, pe orice persoană din cadrul organizaţiilor de masă, aparatului 
economic şi de stat, cu excepţia deputaţilor Marii Adunări Naţionale, membrilor din condu- 
cerea organelor conducătoare ale Partidului şi funcţionarilor Partidului” ; „să efectueze, în 
mod secret, controlul corespondenţei suspecte şi în special a corespondenţei persoanelor 
suspectate de organele Securităţii” ; „să efectueze perchezitii secrete şi sustrageri la persoanele 


suspectate de organele Securităţii” ; „să instaleze în apartamentele persoanelor suspectate 
aparate tehnice de ascultare” ; „să interogheze, în calitate de martor, pe oricare persoană, cu 
excepţia membrilor C.C. al P.M.R.” ; „cu aprobarea Directiunii Generale, să efectueze ares- 


tări şi perchezitii la elementele infractoare” ; „să deţină în aresturi şi în închisori preventive 
pe cei aflaţi sub anchetă”?. 

După cum se poate observa, organele de Securitate erau practic atotputernice în teritoriul 
pe care îl controlau, singura lor obligaţie fiind aceea de a raporta şi solicita aprobarea pentru 


efectuarea retinerilor. Printre puţinele domenii în care ele nu aveau competenţe directe erau 


A.C.N.S.A.S., fond D.M.R.U. a M.I., dosar nr. 7382, vol. 2, f. 286. 

Detalii in A.C.N.S.A.S., fond D.M.R.U. a M.I., dosar nr. 7506, vol. 5, ff. 443-444. 
Securitatea I..., ed. cit., p. 22. 

A.C.N.S.A.S., fond D.M.R.U. a M.I., dosar nr. 7351, vol. 1/1951, ff. 6-7. 

armata şi transporturile, deservite de unităţile centrale de Securitate (serviciile regionale 
existente pe aceste profiluri nu erau subordonate direcţiei regionale). 

La înfiinţarea Securităţii, una dintre principalele sarcini care se aflau în faţa noilor organe 
represive era cea a descoperirii şi arestării foştilor lideri ai Mişcării Legionare din regiune. În 
cazul D.R.S.P. Cluj, problema legionarilor prezenta o importanţă sporită faţă de alte regiuni, 
întrucât în oraş fiintase o puternică organizaţie legionară în rândul studenţilor. Arestările în 
rândul studenţilor legionari au început de la sfârşitul primăverii anului 1948, dar vacanţa a 
îngreunat foarte mult cercetările. Acestea au fost însă reluate cu o şi mai mare intensitate în 
toamna anului 1948, odată cu începerea anului universitar. Cu ajutorul informatorilor, dar mai 
ales prin anchetarea foarte dură a celor arestaţi, organele de Securitate au reuşit să reconstituie 
întreaga schemă a organizaţiei studenţeşti legionare, care avea grupe de conducere pe facultăţi 
şi ani de studiu, trecând apoi la arestarea tuturor celor care se mai aflau în oraş. Nici cei care 
au părăsit la timp oraşul nu au scăpat cu totul de atenţia Securităţii, care a emis ordine de 
urmărire şi arestare a acestora pe cuprinsul regiunii şi la nivel naţional. 

Acţiunile represive contra studenţilor legionari au avut însă şi un efect neaşteptat, de 
bumerang. Mulţi dintre cei care au scăpat de arestările iniţiale au fugit în munţi, unde au 
constituit puternice grupuri de rezistenţă armată anticomunistă, astfel încât pericolul pe care 
ei îl reprezentau pentru regim a crescut în intensitate. Cel mai sugestiv exemplu este cel al 
grupului condus de Ion Gavrilă-Ogoranu, fost student la Facultatea de Agronomie din Cluj, 
format în majoritate din foşti studenţi legionari din Cluj. De asemenea, au existat şi alţi lideri 
ai unor grupuri de rezistenţă din zonă, foşti studenţi la Cluj, care fugiseră în munţi pentru a 
scăpa de arestări (cum ar fi Popa Ştefan, care a acţionat pe Valea Mureşului), iar în aproape 
toate organizaţiile armate constituite în Munţii Apuseni s-au aflat şi foşti studenţi urmăriţi de 
Securitate. 

Arestările masive efectuate printre studenţii legionari din Cluj au dezintegrat practic orga- 
nizatiile acestora. Totuşi, conducerea centrală a Securităţii nu era pe deplin mulţumită, deoarece 
acţiunea informativă întreprinsă pentru supravegherea celor nearestati era considerată slabă. 
De altfel, în vara anului 1949, printr-un ordin al D.G.S.P., se cerea crearea unor puternice 
reţele informative printre foştii studenţi legionari din toate centrele universitare ale tării’. 

La 19 iunie 1950, Direcția a V-a Anchete din D.G.S.P. a cerut D.R.S.P. Cluj să avizeze 
solicitarea de reînscriere la facultate a 30 de foşti studenți din oraş arestați în vara anului 1949. 
Aceştia fuseseră anchetați, unii si condamnați, dar între timp fuseseră puşi în libertate. 
Organele centrale au cerut selectionarea lor în funcţie de „averea ce posedă” şi „atitudinea 
lor în anchetă”. În acord cu aceste directive, colonelul Patriciu a ordonat Secției Anchete să 
ia măsuri „pentru conformare în spiritul luptei de clasă”. Prin urmare, pentru 29 de studenţi 
s-a dat aviz nefavorabil pentru reînscrierea la facultate, în general pe motiv de „atitudine 
nesinceră în anchetă”, dar si din alte considerente. Astfel, Leon Lates, fost student în anul 
al III-lea la Facultatea de Drept, a fost respins deoarece „a refuzat să lucreze pe cale infor- 
mativă”, iar un alt student pentru că a deconspirat colegilor săi că fusese recrutat ca informator 
de Securitate, afirmând totodată că „el nu va face nimic”. A fost emis un singur aviz favorabil, 
pentru O.P., student în anul I la Facultatea de Medicină, care în timpul anchetei a ajutat la 
demascarea legionarilor, iar după eliberarea din arest „a fost recrutat ca informator şi depune 
activitate intensă in acest sens”?. 

De asemenea, Securitatea din Cluj a operat arestări numeroase şi în rândul altor categorii 
de studenţi : foşti lideri ai organizaţiilor P.N.Ţ. şi P.N.L., diverşi protestatari sau critici ai 


1. Securitatea I..., ed. cit., p. 172. 
2. Ibidem, p. 283. 
3. A.C.N.S.A.S., fond Documentar, dosar nr. 2646, vol. 16, f. 124 bis. 

regimului etc. Într-o sinteză a D.R.S.P. Cluj din 9 noiembrie 1949 referitoare la starea de 
spirit, se arată următoarele : „Referitor la problema P.N.T. Tineret, raportăm că în urma 
operaţiunilor din 15/16 august a.c., când au fost depistate elementele cele mai reacționare şi 
mai recalcitrante în cadrul Universităţii «Victor Babeş» din Cluj, nu se semnalează manifestări 
mai accentuate în rândul tineretului”!. 

Rămânând tot la mediul universitar, în toamna anului 1949, Securitatea din Cluj a fost 
implicată în operaţiunile de arestare şi anchetare a profesorilor maghiari de la Universitatea 
„Bolyai” acuzaţi de atitudine iredentistă şi de faptul că sprijiniseră regimul horthyst, situându-se 
aşadar pe o poziţie fascistă. De asemenea, au fost acuzaţi şi de „atitudine servilă faţă de 
Biserica Catolică, având astfel influenţă negativă asupra studenţilor”. Au fost arestaţi Ludovic 
Jordaky, Lajos Csögör, Janos Demeter, Edgar Balogh şi alţii universitari maghiari, primii 
aflându-se chiar la conducerea universităţii”. Anchetele s-au prelungit mult timp, după 1952 
acuzațiilor iniţiale adăugându-li-se şi cele de a fi avut legături cu Vasile Luca şi Alexandru 
Jakab (Iacob), care i-ar fi sprijinit”. Primele condamnări au fost pronunţate abia în aprilie 
1954 şi vizau un lot restrâns (Jordaky, Csögör, Demeter şi Balogh), toţi fiind reabilitati însă 
în 1956, regimul comunist recunoscând astfel abuzul comis. 

Activitatea prodigioasă a D.R.S. Cluj din acea perioadă reiese şi dintr-un referat redactat 
de colonelul Dulgheru Mişu, şeful Direcţiei V Anchete, privind rezultatul „întrecerii socialiste 
pe tara” între direcţiile regionale, pentru perioada 1 octombrie - 7 noiembrie 1949. D.R.S.P. 
Cluj se situa pe un „merituos” loc patru, după regiunile Timişoara, Sibiu şi Constanţa. Acest 
clasament a fost făcut „ţinându-se seama de numărul de reţinuţi cercetaţi şi trimişi în justiţie 
de fiecare Regională pe perioada de timp menţionată, după calitatea anchetelor şi după modul 
în care au fost întocmite dosarele pentru Justiţie”. Însă în ceea ce priveşte exclusiv numărul 
de arestaţi, regionala Cluj domina acest top, cu 185 de persoane reţinute (fiind urmată de 
D.R.S.P. Oradea, cu 155 de arestaţi, şi D.R.S.P. Timişoara, cu 120). Acest loc fruntaş ocupat 
de D.R.S.P. Cluj a fost însă unul pur conjunctural, în anii următori Securitatea din regiune 
fiind chiar criticată pentru numărul foarte mic de arestări operate®. 

Majoritatea celor reţinuţi proveneau din rândurile membrilor grupurilor de rezistenţă din 
zonă (Leon Abăcioaie, Alexandru Lazăr sau Teodor Susman), dar nu numai. Planul de anchete 
pentru perioada 1 octombrie - 7 noiembrie 1949 prevedea că numai la sediul regiunii vor fi 
cercetate : 35 de persoane din organizaţia P.R.M.A.S., 53 din grupurile Leon Abăcioaie şi 
Teodor Berar, 5 membri P.N.T., 22 de legionari (grupul Alecu Cantacuzino), 10 pentru 
aderenţă la cultul „Martorii lui Iehova”, 6 sionisti, 11 pentru sabotaj, port armă şi altele, iar 
3 pentru „răspândire zvonuri şi instigare”’. La toate acestea se adăugau şi anchetele ce urmau 
a fi efectuate în judeţele din cadrul regiunii. 


1. A.C.N.S.A.S., fond Documentar, dosar nr. 2618, vol. 6, f. 270. 

La 10 decembrie 1949, D.R.S.P. Cluj prezenta efectul arestărilor operate la Universitatea „Bolyai” : 
„În urma arestărilor făcute pe la începutul lunii nov. a.c., atât în rândurile profesorilor, cât şi în 
rândurile studentimii, aceasta a provocat o stare de nelinişte. Mai mult au fost preocupaţi de această 
chestiune profesorii, iar studenţii nu au discutat în mod intens. În prezent această stare de spirit s-a 
mai calmat şi nu se mai discută despre acest eveniment” (ibidem, f. 403). 

A.C.N.S.A.S., fond Documentar, dosar nr. 13365, vol. 1, ff. 5-7. 

Detalii în A.C.N.S.A.S., fond Documentar, dosar nr. 19, vol. 4, ff. 5-57. 

M. Oprea, op. cit., pp. 108-109. 

La o şedinţă de la începutul anului 1952, Alexandru Drăghici s-a arătat foarte mirat de numărul mic 
de arestări operate de D.R.S. Cluj, doar şase pe lună, întrebându-l pe colonelul Nedelcu dacă în regiune 
„s-a terminat lupta de clasă” (A.C.N.S.A.S., fond Documentar, dosar nr. 13149, f. 293). 

7. A.C.N.S.A.S., fond Documentar, dosar nr. 195, vol. 2, ff. 49-55. 

O altă problemă căreia a trebuit să i se facă faţă imediat după înfiinţare a fost cea a 
grupurilor de rezistenţă armată de pe cuprinsul regiunii, concentrate mai ales în Munţii 
Apuseni. Interzicerea partidelor politice şi represiunea contra membrilor acestora, introdu- 
cerea cotelor şi spectrul colectivizării, la care se adăuga mai ales desfiinţarea Bisericii 
Greco-Catolice (ce avusese un număr foarte mare de credincioşi pe cuprinsul regiunii) au 
determinat numeroase persoane să constituie, să adere sau să sprijine organizaţiile de rezis- 
tenta armată. 

Pe teritorul regionalei Cluj au acţionat unele dintre cele mai puternice grupuri de rezistenţă 
din ţară: Nicolae Dabija, Leon Susman, Diamandi Ionescu, Teodor Susman, „Cruce şi 
Spadă” etc. După un început ezitant, în perioada 1949-1950, Securitatea din Cluj a obţinut 
numeroase succese contra acestor organizaţii, majoritatea fiind anihilate total, altele doar 
parţial. Au fost operate sute de arestări printre susţinătorii grupurilor Dabija, Diamandi 
Ionescu, Leon Abăcioaie sau Liga Ardeleană a Motilor (L.A.M.), ceea ce a determinat con- 
ducerea centrală a Securităţii să considere organele din Cluj ca fiind printre cele mai perfor- 
mante din ţară. 

În realitate, în puţine cazuri se poate afirma că meritul ar fi aparţinut într-adevăr organelor 
de Securitate ; mai degrabă amatorismului de care au dat dovadă rezistentii din zonă, chiar şi 
cei cu pregătire militară. Membrii acestor grupuri activau practic fatis, fără a-şi lua nici cea 
mai mică măsură de prevedere, ignorând posibilitatea ca unele dintre persoanele cărora le 
destăinuiau activitatea să-i denunțe la Securitate, atmosfera generală având la bază iluzia că 
toată populaţia era împotriva regimului comunist. Au fost comise şi alte erori, cum ar fi slaba 
organizare, cantonarea într-o locaţie fixă - aflată în scurt timp de Securitate etc. Prin urmare, 
Securităţii i-a fost destul de uşor - fie prin informatori, dar mai ales prin anchetarea foarte 
dură a celor arestaţi — să afle date concrete referitoare la rezistenți, astfel încât acţiunile sale 
au fost mult facilitate. După valul de arestări din 1949, rezistentii care au scăpat, în fapt doar 
grupurile Leon Susman şi Teodor Susman, au tras învăţăminte din greşelile făcute şi s-au 
organizat mult mai bine, consecinţa fiind aceea că, timp de aproape 10 ani, Securitatea nu a 
reuşit să le dea de urmă!. Au mai fost descoperiţi şi ucişi doar anumiţi rezistenți izolaţi, cum 
ar fi Nicolae Salagea (1950) sau Traian Ihuţ (1952), dar până in 1957 nu s-au obţinut rezultate 
remarcabile. 

În acţiunile contra grupurilor de rezistenţă din regiune, nu de puţine ori Securitatea a operat 
arestări masive în rândul populaţiei din zonele în care acestea acționau. În condiţiile in care 
au fost recrutaţi puţini informatori de valoare, care să indice exact persoanele care într-adevăr 
sprijineau respectivele organizaţii, s-a preferat reținerea unui număr cât mai mare de locuitori 
şi anchetarea lor îndelungată şi cu brutalitate, în speranţa că, până la urmă, aceştia îşi vor 
recunoaşte ,,vinovatia”. Abuzurile în acest sens au fost atât de numeroase, încât până şi 
conducerea Securităţii regionale a considerat că trebuie atenuat cumva acest elan represiv. Cu 
atât mai mult cu cât printre victimele nevinovate se aflau şi ţărani săraci sau muncitori. La 
17 octombrie 1949, D.R.S.P. Cluj a ordonat S.J.S.P. Turda să pună în libertate nouă persoane 
arestate la începutul lunii august pe motiv de apartenenţă la organizaţia L.A.M., întrucât se 
constatase că ele erau nevinovate. Patriciu îl atentiona pe căpitanul Kovacs „asupra usurintei 


1. Un control de la centru din anul 1953 arăta că, în privinţa grupului Teodor Susman, „lipsa unei reţele 
de calitate a făcut să nu se mai ştie nimic de existenţa bandei timp de aproape un an de zile, imprimându-se 
o stare de autoliniştire, la care au contribuit şi unele presupuneri că banda nu ar mai fi pe teritoriul 
regiunii Cluj. Ultimele lovituri date în acest sector însă au dovedit cu prisosinta că bandiții există, însă 
reţeaua noastră nu este încă la un nivel corespunzător, capabilă să ne sesizeze de existenţa lor” 
(A.C.N.S.A.S., fond Documentar, dosar nr. 13150, f. 77). 

cu care s-a trecut la retinerea sus-numitilor, precum şi timpul îndelungat al reţinerii. Asemenea 
greşeli pe viitor nu vor mai fi permise”!. 

Însă nu trebuie să credem că aceste ordine ar fi fost emise pentru a fi respectate, ci doar 
pentru a exista acte acoperitoare în cazul unor eventuale controale. O lungă perioadă de timp, 
D.R.S. Cluj a continuat să opereze arestări masive în rândul persoanelor suspectate de a avea 
legături cu grupurile de rezistenţă armată, ele fiind apoi înaintate instanţei şi condamnate chiar 
dacă erau nevinovate. Chiar şi acele persoane care nu aveau nicio legătură cu rezistenţa erau 
acuzate de „nedenunţare”, cei anchetați neavând cum să nu recunoască faptul că auziseră că 
existau în zonă organizaţii anticomuniste. În aceste cazuri, pedepsele erau mici, de unu-doi 
ani, dar efectul represiv asupra populaţiei din zonă era potentat din cauza amplorii acestora. 

Pentru câţiva ani, începând din primăvara anului 1950, Securitatea din Cluj a trebuit să 
facă faţă şi ţăranilor care refuzau să predea cotele sau să se înscrie în colectiv. Nemultumirile 
din mediul rural erau acutizate şi de presiunile organelor locale de partid, care doreau înfiin- 
tarea cât mai multor G.A.C.-uri în regiune. Întrucât în multe locuri metoda persuasiunii nu 
a avut niciun efect, s-a trecut la constrângere. Initial au fost implicate doar organele Miliției, 
dar cum acestea s-au dovedit a fi prea puţin eficiente, s-a apelat la Securitate. Cea mai uzitată 
metodă de către Securitate presupunea descinderea în comunele ale căror locuitori nu doreau 
să se înscrie în colectiv, arestarea capilor reali sau presupuşi ai ţăranilor şi maltratarea lor cu 
bestialitate până când aceştia acceptau să semneze adeziunea la colectiv, alternativa fiind 
trimiterea la Canal. Odată frântă rezistenţa acestor lideri, aproape întreaga populaţie a respec- 
tivelor comune înţelegea faptul că nu exista niciun fel de alternativă reală, astfel încât capitulau 
în faţa colectivizării. Când însă nici această metodă nu avea succes, se trecea la acţiuni mult 
mai dure, şi anume la asasinarea câtorva lideri - în general, ţăranul cel mai bogat şi mai res- 
pectat din sat; populaţia din zonă se conforma imediat. Elocventă este directiva dată de 
colonelul Patriciu în vara anului 1950, prezentată anterior. 

În mai 1950, când conducerea partidului a decis închiderea la Sighet a tuturor foştilor 
miniştri din perioada interbelică, Securitatea din Cluj a operat mai multe arestări în rândul 
acestor personalităţi din trecut. În noaptea de 5 spre 6 mai 1950 au fost reţinuţi, anchetați 
sumar şi trimişi imediat la Sighet Sebastian Bornemisa, Florian Ştefănescu-Goangă, Iuliu 
Moldovan, Valeriu Moldovan?, Tiberiu Moşoiu, Victor Cădere, Emil Haţieganu, Zaharia 
Boilă’, Ştefan Metes ş.a. 

După numai o lună, represiunea a fost extinsă şi asupra principalilor lideri locali ai par- 
tidelor interbelice. La 12 iunie 1950 a fost arestat şi internat pentru 12 luni într-o colonie de 
muncă Eugen Dunca, fost vicepreşedinte al P.N.L. Cluj şi fost prefect de Cluj (1933-1937). 

În aprilie 1952, în baza unor ordine trimise de la centru, s-a trecut la reținerea unui alt 
lot de foşti lideri politici, care până atunci nu fuseseră arestaţi: Victor Moldovan, Gavrilă 
Crişan, Beniamin Suciu, Eugen Moga, Coriolan Tătaru, loan BoeriuS ş.a. Unii dintre ei şi-au 
găsit sfârşitul în detenţie, cum ar fi Richard Filipescu, fost primar al Clujului în 1938, care 
a decedat la 19 decembrie 1953 în Penitenciarul Spital Văcăreşti“. 


1. A.C.N.S.A.S., fond Penal, dosar nr. 956, vol. 3, f. 422. 

3. Constantin Giurescu, Amintiri, ediţie îngrijită de Dinu C. Giurescu, ALL, Bucureşti, 2000, pp. 484-485. 

4. El nu a scăpat de arestare, cu toate că în 1945 a trecut rapid de partea noii puteri, in 1946 fiind chiar 
ales deputat pe listele B.P.D. (A.C.N.S.A.S., fond Penal Bucureşti, dosar nr. 11822, f. 13). 

5. A.C.N.S.A.S., fond Documentar, dosar nr. 2643, ff. 47-49. 

6. A.C.N.S.A.S., fond Penal Bucureşti, dosar nr. 11636, f. 2. 

De asemenea, s-a trecut si la arestarea unora dintre membrii familiilor ministrilor inchisi 
la Sighet! (cum ar fi Flora şi Alexandru Dragomir, soţia şi fratele lui Silviu Dragomir”). Unica 
vină a acestora din urmă era că erau rude cu un fost ministru. Relevant este raportul întocmit 
de sublocotenentul Călin Silviu - ofiţer la Secţia Anchete - după ce l-a anchetat două luni pe 
Alexandru Dragomir : „nu s-a stabilit dacă a avut legături organizate cu elemente duşmănoase 
regimului şi nici că s-a manifestat duşmănos faţă de regimul actual”. Cu toate acestea, el a 
propus internarea arestatului într-o colonie de muncă pentru 12 luni, pedeapsă majorată de 
conducerea M.A.I. la 24 de luni’. 

La fel ca în cazul celor trimişi la Sighet în 1950, nici în ceea ce priveşte încarcerarea 
familiilor acestora nu se poate vorbi despre vreun aspect de legalitate, în condiţiile în care nu 
a existat nicio hotărâre judecătorească referitoare la privarea lor de libertate, trimiterea lor în 
detenţie fiind făcută după bunul-plac al Securităţii. 

În noaptea de 14 spre 15 august 1952, când conducerea Securităţii a emis un ordin prin 
care cerea reținerea şi trimiterea în colonii de muncă a tuturor foştilor lideri politici interbelici 
de la nivel local rămaşi liberi după arestările din 1950, D.R.S. Cluj a operat un nou val de 
retineri. Interesant este faptul că măsura a vizat şi lideri politici maghiari transilvăneni din 
perioada Dictatului de la Viena’. 

În paralel cu această agresivă politică represivă îndreptată contra reprezentanţilor de vârf 
ai fostelor partide politice, D.R.S. Cluj şi-a îndreptat atenţia şi asupra altor categorii sociale 
sau grupuri considerate aprioric a fi ostile regimului. 

De exemplu, la începutul anului 1952, au fost operate numeroase arestări în rândul 
populaţiei evreieşti din regiune (concentrată, în cea mai mare parte, în oraşul Cluj). Victimele 
aveau unica vină de a-şi fi exprimat dorinţa de a emigra în nou infiintatul stat Israel. Din 
considerente asemănătoare, au fost vizati şi foştii lideri ai diverselor organizaţii interbelice 
ale comunităţii iudaice din România, cu precădere cele considerate că au avut un caracter 
sionist. La 24 februarie 1952, sublocotenentul Kappel Zoltan propunea încadrarea lui Ernest 
Roszenzvaig într-o colonie de muncă pe motiv că fusese membru în conducerea organizaţiei 
sioniste „Mizrachi” din Cluj şi că dorea să emigreze în Israel". 

În toamna anului 1953, ofiterii din cadrul D.R.S. Cluj au trecut la o nouă campanie de 
arestări în scop represiv. Este vorba despre reținerea si anchetarea preoților romano-catolici 
care nu se supuneau regimului comunist - mai exact, nu recunoşteau autoritatea Episcopiei 
Romano-Catolice de la Alba Iulia, care pactizase cu statul. Aceşti preoți nu se făceau însă 
vinovati de acțiuni ilegale, astfel încât ofiterii Biroului 1 din cadrul Serviciului VI Anchete, 
cei care s-au ocupat de caz, au încercat fără succes să obțină probe pentru trimiterea lor în 
justiţie. În consecință, pentru a-şi atinge scopul represiv, anchetatorii au propus internarea lor 
în colonii de muncă pentru 36 de luni. Astfel, au fost trimişi în colonii de muncă pentru trei 


1. În baza Ordinului D.G.S.S. nr. 8/24 din aprilie 1952, ce prevedea arestarea si anchetarea familiilor 
foştilor demnitari din perioada interbelică. 

2. Andreea Dobes, Ioan Ciupea, „Decapitarea elitelor. Metode, mijloace, mod de acțiune”, in Romulus 
Rusan (coord.), Memoria închisorii Sighet, Fundația Academia Civică, Bucuresti, 1999, p. 202. 

3. A fost eliberat la 19 martie 1954 din Penitenciarul Pitesti (A.C.N.S.A.S., fond Penal Bucuresti, dosar 
nr. 11815, ff. 13-15). 

4. Printre cei arestați s-a numărat si protopopul reformat László Dezsö din Cluj, fost deputat în Parlamentul 
maghiar în perioada 1940-1944, care a fost internat la Canal si in Colonia Peninsula, fiind eliberat la 
12 septembrie 1954 (Jánosi Csongor, „Alegere de episcop în Eparhia Reformată Cluj: numirea în 
funcţie a protopopului de Sibiu, „Nagy Gyula”, în Anuarul Institutului de Investigare a Crimelor 
Comunismului în România, vol. III, 2008, p. 306). 

5. A.C.N.S.A.S., fond Penal Bucureşti, dosar nr. 7995, ff. 10, 16. 

ani mai multi preoţi romano-catolici din Cluj, precum Ioan Fabian!, Francisc Lestyan’, 
Nicolae Abraham” ş.a. 

Un nou val de arestări a fost operat la începutul anului 1957, iar acesta a vizat aproape 
exclusiv populaţia de etnie maghiară - mai exact, acele persoane care îşi manifestaseră deschis 
susţinerea fata de revoluţia de la Budapesta. La şedinţa pe tara din 2-3 decembrie 1957, D.R.S. 
Cluj raporta că „au fost efectuate un număr de 169 retineri din rândurile elementelor contra- 
revoluţionare”. Unul dintre aceştia a fost David Gyula, fiul prim-notarului Eparhiei Reformate 
Cluj, deoarece „a fost considerat organizatorul comemorării ţinute la 1 nov. 1956 în cimitirul 
Hâzsongârd în amintirea victimelor Revoluţiei Maghiare”, el fiind condamnat la şapte ani de 
închisoare corecțională. Protopopul reformat László Dezs6 a fost arestat din nou şi condamnat 
la cinci ani de închisoare pentru „difuzarea ziarelor din Ungaria apărute în perioada revoluţiei ”5. 

După înfiinţarea Securităţii, profesorii şi studenţii din Cluj au fost supravegheați de mai 
multe compartimente din cadrul Secţiei I Informaţii interne, în funcţie de problemele de care 
răspundea fiecare. Acţiunea principală era dusă de către Biroul 4, condus de sublocotenentul 
Heim Iosif (1948-1951), care răspundea atât de problema „Studenţi”, cât şi de instituţiile de 
învăţământ superior din oraş - datorită faptului că trebuia să lucreze şi problema „Aparat de 
stat”. Însă persoanele din mediul universitar care fuseseră membri sau simpatizanți ai unor 
partide politice interbelice erau urmărite şi de structurile Securităţii care răspundeau de aceste 
aspecte, adică de Biroul 1 Legionari-Cuzisti şi de Biroul 2 Partide politice din cadrul Secţiei I. 

Într-un raport din martie 1950, sublocotenentul Heim arăta că au fost recrutaţi doar doi 
informatori dintre cadrele didactice, câte unul din fiecare universitate. Totuşi, şeful Biroului 
4 îşi îndeplinise obligaţia de a-şi crea un agent „de valoare” printre studenţii maghiari. 

În schimb, alte compartimente se lăudau că se descurcaseră mult mai bine. La 6 martie 
1950, cu prilejul aniversării a cinci ani de la preluarea puterii de către P.M.R., Biroul 1 din 
Secţia I a D.R.S.P. Cluj raporta cu mândrie că depăşise planul în ceea ce priveşte recrutarea 
informatorilor în cadrul Universităţii „Victor Babeş”, reuşind să atragă la colaborare, de la 
începutul anului, cinci persoane în loc de una singură preconizată. De asemenea, se amintea 
şi identificarea celui care scrisese pe zidul universităţii „lozinci reacționare titoiste”, in per- 
soana studentului Bugariu Moise, care însă era cetăţean iugoslav, astfel încât nu s-a trecut 
direct la arestarea lui, ci s-a cerut aprobare la D.G.S.P!. 

Periodic, conducerea centrală trimitea Securităţii din Cluj instrucţiuni concrete privind 
supravegherea foştilor lideri şi membri ai partidelor interbelice. La 7 ianuarie 1952, D.G.S.S. 
a ordonat D.R.S. Cluj să treacă imediat la deschiderea dosarului de problemă L.A.N.C.-P.N.C. 


1. Motivul invocat de sublocotenentul Oprea Ioan era: „activitatea de subminare pe care o desfăşoară 
prin influenţa pe care o exercită asupra celorlalţi preoţi” (A.C.N.S.A.S., fond Penal Bucuresti, dosar 
nr. 7924, vol. 1, f. 8). 

2. Conform sublocotenentului Mureşan Simion, Lestyan „sub aspectul luptei împotriva conducerii cultului 
romano-catolic de la Alba Iulia, care este pentru înţelegere cu statul, îşi desfăşoară activitatea sa 
duşmănoasă împotriva regimului actual” (A.C.N.S.A.S., fond Penal Bucureşti, dosar nr. 7923, 
ff. 6-7). 

3. Sublocotenentul Călin Silviu a propus internarea lui pentru că „nu recunoaşte Episcopia din Alba Iulia 

ca for conducător, care este pentru o înţelegere cu statul, pe motivul că este excomunicată de către 

Papă” (A.C.N.S.A.S., fond Penal Bucureşti, dosar nr. 7922, f. 9). 

A.C.N.S.A.S., fond Documentar, dosar nr. 114, f. 230. 

J. Csongor, op. cit., pp. 306-307. 

A.C.N.S.A.S., fond Documentar, dosar nr. 195, vol. 1, ff. 223-224. 

Printre „succesele” raportate amintim : recrutarea unui informator la Teatrul şi Opera de Stat din Cluj 

şi faptul că „s-a creat evidenţa tuturor caracterelor de litere de la toate tipografiile existente in Cluj” 

(A.C.N.S.A.S., fond Documentar, dosar nr. 2638, vol. 13, ff. 5-6). 

În termen de o lună trebuiau depistate toate persoanele care făcuseră parte din conducerile 
organizaţiilor judeţene, de plasă şi orăşeneşti ale acestei formaţiuni politice, după care trebuia 
să înceapă urmărirea sistematică a acestora: „Pentru toţi acei care se află în stare de libertate 
se vor lua măsuri de supraveghere informativă, de asemenea vor fi încadrate informativ 
familiile celor arestaţi, [aflaţi în] U.M. sau dispăruţi. Lunar se vor înainta rapoarte detaliate, 
cuprinzând rezultatele supravegherii informative şi eventual prin mijloace tehnice a tuturor 
elementelor care fac obiectul ordinului nostru de fati”!. În mod similar, prin Ordinul M.A.I. 
nr. 218850 din 13 mai 1956, s-a cerut „încadrarea informativă a tuturor conducătorilor 
P.S.D.I., întrucât în urma amnistierii au fost eliberaţi o serie de conducători P.S.D.I.”?. 

Dar pentru Securitatea din Cluj de la primirea ordinelor şi până la transpunerea lor în 
practică era o cale foarte lungă. Într-un raport din noiembrie 1955 al Serviciului II din Direcţia 
a II-a referitor la situaţia informativă în problema fostelor partide politice erau prezentate 
numeroasele lipsuri existente la Cluj. Compartimentul care se ocupa de această problemă, 
Biroul 2 din Serviciul III, nu reuşise nici măcar să adune datele sumare necesare pentru luarea 
în evidenţă operativă a foştilor membri ai P.N.T., P.N.L. şi P.S.D.I. Cu toate că Ordinul 
M.A.I. nr. 2864/13 martie 1953 stipula clar obligaţia organelor de Securitate de a lua în 
evidenţă, până la 1 februarie 1954, toate aceste persoane, D.R.S. Cluj a depus o activitate 
nesatisfăcătoare în această direcţie. Au fost luaţi în evidenţă doar 2.983 de ţărănişti din cei 
18.123 cunoscuţi, respectiv 685 de liberali din 9.226 şi 137 de „social democrați de dreapta” 
din 500°. 

Situaţia era agravată şi de faptul că nu se deţineau niciun fel de date referitoare la foştii 
lideri ai acestor partide, nefiind identificate complet fostele scheme de conducere ale P.N.T., 
P.N.L. şi P.S.D.I. la nivel judeţean, orăşenesc, comunal sau de plasă. Au fost depuse eforturi 
accelerate abia după primirea Ordinului M.A.I. nr. 322/8 iulie 1955, dar existau în continuare 
numeroase lacune în privinţa informaţiilor. 

Securităţii din Cluj i se imputa şi faptul că nu folosise decât într-o mică măsură agentura 
pentru a afla datele respective şi mai ales că nu fuseseră anchetați cu seriozitate liderii şi 
membrii arestaţi ai partidelor respective, la care se adăuga şi neexploatarea arhivelor confiscate 
de la formațiunile politice amintite”. 

Dar problema cea mai gravă era aceea că şi din acel număr foarte mic de persoane care 
fuseseră identificate doar un procent redus erau urmărite informativ. Mai mult, calitatea 
supravegherii lăsa de dorit, fiind practic pur formală. Controlul de la centru a descoperit faptul 
că materialul informativ adunat pe parcursul unui an referitor la numărul infim de foşti lideri 
ai P.N.T. urmăriţi consta, de cele mai multe ori, într-o banală notă informativă în care erau 
prezentate simple date biografice, deja cunoscute. Dacă mai amintim şi faptul că până şi aceste 
singulare şi sumare note informative erau obţinute uneori indirect, de la informatori ai altor 
birouri şi servicii, credem că modul de „lucru” al ofiţerilor din Biroul 2 este pe deplin reliefat. 

În aceste condiţii, de identificarea şi supravegherea foştilor membri P.N.T., P.N.L. si 
P.S.D.I. fugiţi în străinătate nici nu putea fi vorba, problema fiind - conform raportului — 
„neglijată definitiv”. 

În raioane, situaţia era şi mai dezastruoasă. Secţia Raională Aiud luase în evidenţă doar 
15 membri P.N.T. din 300, dar nu supraveghea informativ pe niciunul“. 


A.C.N.S.A.S., fond Documentar, dosar nr. 2755, f. 144. 
A.C.N.S.A.S., fond Rețea, dosar nr. 178437, f. 3. 
Securitatea I..., ed.cit., p. 393. 

Ibidem. 
Ibidem, p. 394. 
Ibidem. 

Supărător pentru Securitatea centrală era şi faptul că ofiţerii Biroului 2 reuşiseră să recru- 
teze ca informatori mai multi foşti lideri din Cluj ai P.N.Ţ., P.N.L. şi P.S.D.I., persoane care 
întâlnirile erau rare, nu li se trasau sarcini concrete, nu erau dirijati asupra persoanelor pe 
care le cunoşteau, nu erau controlati etc. Din acest motiv, agenţii furnizau puţine note infor- 
mative, fără conţinut operativ şi referitoare la persoane lipsite de importanţă sau întâlnite 
accidental’. Practic, chiar şi sumara activitate de supraveghere din această problemă se desfă- 
şura cu totul la întâmplare. 

În acea perioadă, Biroul 2 din Serviciul III era condus de locotenentul Georgescu Grigore, 
care preluase postul de abia un an de la locotenentul-major Stănescu Aurel, care îl ocupase şi 
el tot pentru un an. La câteva luni după raportul amintit mai sus, întrucât niciunul dintre 
lipsurile semnalate nu fusese cât de cât remediat, funcţia a fost încredinţată locotenentului-major 
Pall Francisc, care se dovedise destul de eficient la conducerea Biroului 4 Culte-Secte. Cu 
toate că locotenentul-major Pall a reuşit să aducă o îmbunătăţire în activitatea de supraveghere 
a foştilor lideri şi membri ai partidelor interbelice, nici el nu s-a ridicat la nivelul dorit, astfel 
încât în 1958 a fost mutat înapoi la conducerea Biroului 4. În fruntea Biroului 2 au fost numiţi 
apoi mai multi ofiţeri (locotenent-major Filip Alexandru, locotenent-major Rosca Iosif), fie- 
care deţinând postul pentru perioade scurte, deoarece s-au dovedit nepotriviti. În 1960, postul 
a fost chiar vacant, întrucât conducerea D.R.S. Cluj nu reuşise să găsească un ofiţer capabil. 
Situaţia s-a stabilizat abia în 1961, când a fost instalat căpitanul Chifor Cornel, ce va fi 
menţinut până în 1968. 

După cum se poate observa, la conducerea Biroului 2 s-a perindat un lung şir de ofiţeri, 
toţi ocupând funcţia pentru perioade relativ scurte de timp. Practic, nici nu aveau timpul 
necesar pentru a se familiariza cu problemele şi a-şi organiza activitatea, că erau schimbaţi 
din funcţie. În aceste condiţii, supravegherea persoanelor din problemă nici nu avea cum să 
se desfăşoare la cote prea înalte. În realitate, o îmbunătăţire vizibilă a activităţii informative 
din acest domeniu se va face simțită abia începând cu mijlocul deceniului al şaptelea. 

Dar această situaţie dezastruoasă din punct de vedere informativ nu se manifesta numai la 
Biroul 2 din Serviciul III, ci la aproape toate compartimentele Securităţii din regiunea Cluj. 

În şedinţa conducerii centrale din 11 februarie 1953, Alexandru Drăghici era foarte nemul- 
tumit de modul în care se desfăşura activitatea pe linie de contrasabotaj, fiind de-a dreptul 
contrariat de faptul că D.R.S. Cluj nu desfăşura niciun fel de acţiune informativă la fabrica 
„Dermata”, cu toate că aceasta era cea mai mare din regiune şi se afla chiar în oraş: „Găsesc 
că este o muncă organizată de sabotaj chiar din partea organelor de Securitate. Dacă este vorba 
să găsim sabotori, să-i căutăm însăşi la tovarăşii cu care lucrăm, [...] tov. col. Nedelcu urmează 
exact tradiţiile lui Patriciu”?. 

Cât priveşte urmărirea studenţilor şi profesorilor universitari, ea se situa la cote şi mai 
scăzute, ceea ce a scandalizat conducerea centrală (dar numai după reverberatiile în tara ale 
revoluţiei maghiare). În toamna anului 1956, cei peste 9.000 de studenţi şi 700 de profesori 
din Cluj erau supravegheați doar de şapte informatori”. Lipsurile din acest domeniu erau mai 
vechi, ele fiind recunoscute în 1953 de maiorul Ornescu, loctiitorul Direcției: „Din punct de 
vedere cultural, oraşul Cluj este al doilea centru pe ţară unde activitatea cosmopolită este în 


floare, însă noi nu am reuşit să stabilim aceasta”*. 


Ibidem, p. 396. 

Ibidem, p. 316. 

A.C.N.S.A.S., fond Documentar, dosar nr. 114, f. 120. 
A.C.N.S.A.S., fond Documentar, dosar nr. 13150, f. 12. 

Nici în acţiunile contra organizaţiilor de rezistenţă armată din Apuseni nu se poate spune 
că D.R.S. Cluj ar fi obţinut succese deosebite. Timp de aproape zece ani, grupurile Leon 
Susman şi Teodor Susman au activat fără a fi descoperite, de multe ori Securitatea obţinând 
rezultate doar întâmplător. La fel a stat situaţia şi în ceea ce-l priveşte pe Iosif Capotă, care, 
pentru mai multi ani, a trimis scrisori de protest fără ca organele de represiune să aibă cea 
mai vagă idee asupra locului în care se ascundea. Nu de puţine ori, acţiunile Securităţii au 
avut chiar accente ridicole, când rezistenți arestaţi (precum Roman Onet) şi duşi să indice 
ascunzătorile au reuşit să fugă!. Anihilarea completă a rezistentilor din Apuseni a avut loc 
abia în 1957-1958 şi numai în urma unor puternice presiuni venite de la centru, care, după 
Revoluţia din Ungaria, dorea să elimine orice potenţial pericol pentru regim. 

Cu toate controalele şi criticile de la centru, până la jumătatea anilor 1960 nu se vor 
înregistra îmbunătăţiri semnificative în aproape niciun domeniu de activitate. De exemplu, la 
conferinţa pe ţară a M.A.I. din 16-18 septembrie 1958, Drăghici arăta că D.R.S. Cluj făcea 
parte dintre regionalele „unde situaţia se prezintă cel mai slab”, întrucât 672 de agenţi nu 
lucrau în nicio acţiune, în timp ce 256 de acţiuni nu erau încadrate cu niciun agent’. 

Iar dacă aceasta era situaţia la centrul regiunii, în raioane ea era şi mai proastă, după cum 
recunosteau chiar şefii D.R.S. Cluj. În decembrie 1957, colonelul Breban raporta conducerii 
că „la raioane se lucrează încă in mod primitiv şi se folosesc metode simpliste”?. Dar vina 
principală rezida tocmai în modul defectuos în care ei erau coordonati de la sediul regionalei. 
La începutul anului 1953, Alexandru Drăghici se arăta foarte mirat în privinţa modului în care 
conducerea D.R.S. Cluj îşi instruia, coordona şi controla angajaţii din teritoriu, lăsându-i 
practic să muncească aşa cum voiau ei: „Iovarăşii de la Cluj au arătat aci că nu au reuşit să 
convingă pe tovarăşii de la raioane să facă muncă informativă. Ce însemnează aceasta ? În loc 
să-i lămurească o dată sau de două ori şi după aceea cine nu face treabă să fie tras la 
răspundere, dumneata acolo te văicăreşti în faţa lor şi oamenii nu fac altceva decât lucrează 
aşa după cum îi taie capul pe fiecare şi de altfel nici nu pot face altfel”?. 

În ceea ce priveşte numărul de dosare deschise, la 1 septembrie 1961 D.R.S. Cluj avea în 
lucru : 557 de acţiuni informative individuale, 43 de acţiuni informative de grup (cuprinzând 
214 persoane), 310 acţiuni de verificare individuale şi 27 de acţiuni de verificare de grup 
(cuprinzând 82 de persoane). Nu se poate spune că, sub raport cantitativ, D.R.S. Cluj nu ar 
fi desfăşurat activitate informativă, dar marea problemă pentru conducerea centrală o reprezenta 
modul defectuos în care erau abordate aceste acţiuni, unele dintre ele - după cum am văzut - 
nefiind încadrate cu niciun informator. 

Aspru criticat de Drăghici în februarie 1953 pentru foarte slaba activitate informativă a 
direcţiei pe care o conducea, colonelul Nedelcu a ordonat cadrelor din subordine să treacă la 
recrutarea cât mai rapidă de informatori, în condiţiile în care ministrul urma să vină personal 
în control. Sosit la Cluj la 20 mai 1953, lui Drăghici i s-a raportat cu mândrie o creştere 
substanţială a reţelei informative faţă de cea existentă în urmă cu trei luni: 2.872 de infor- 
matori necalificaţi faţă de 2.180, 529 de informatori calificaţi faţă de 219, 231 de rezidenţi 
faţă de 90, 237 de case de întâlniri faţă de 63. Dacă ţinem cont şi de faptul că această extindere 
a agenturii a avut loc în condiţiile în care 273 de informatori din trecut au fost abandonaţi 


1. Elis Neagoe-Pleşa, „Erori ale Securităţii în anihilarea grupurilor de rezistenţă din munţi”, în Arhivele 
Securităţii, nr. 4/2008, pp. 590-591. 

A.C.N.S.A.S., fond Documentar, dosar nr. 105, f. 17. 

A.C.N.S.A.S., fond Documentar, dosar nr. 114, f. 233. 

Securitatea I..., ed. cit., p. 324. 

A.C.N.S.A.S., fond Documentar, dosar nr. 129, vol. 1, f. 89. 

pentru că erau „elemente pasive, necorespunzătoare”, observăm că ofiţerii de la D.R.S. Cluj 
au făcut un adevărat tur de forță în aşteptarea vizitei ministrului!. 

Desigur că această creştere rapidă şi de amploare a numărului de agenţi nu s-a putut face 
decât prin ignorarea celor mai sumare considerente calitative. Aşa se explică faptul că, în 
1956, când a fost emis Ordinul M.A.I. nr. 15, care prevedea tocmai eliminarea din reţea a 
agenţilor incapabili sau nefolositori, D.R.S. Cluj a fost nevoită să excludă 1.710 informatori 
şi să abandoneze 217 case de întâlniri”. Însă chiar şi această drastică epurare a agenturii a fost 
considerată de Alexandru Drăghici ca fiind insuficientă, pentru că, în opinia sa, Securitatea 
din Cluj trebuia să excludă un număr şi mai mare de informatori necorespunzători. În 1957, 
el arăta că din cei 15 agenţi ai Biroului 1 din Serviciul III doar patru „reprezintă oarecare 
valoare”, iar la Secţia Raională Cluj din cei 48 de informatori numai trei furnizau material 
„mai important”. El a oferit şi cazul unui ofiţer din Cluj care avea în evidențe 14 agenţi, dar 
tinea legătura numai cu patru, restul fiind mentinuti în reţea „numai ca justificare numerică”5. 

Metoda predilectă de recrutare a informatorilor uzitată de către ofiţerii D.R.S. Cluj a fost 
cea a şantajului. Pe parcursul anilor, ei au observat că această măsură era cea mai eficientă 
cale de a convinge o persoană să colaboreze cu Securitatea. Puţini au fost cei care au refuzat 
semnarea unui angajament în momentul in care ofiţerii le puneau în fata „dovezile compro- 
miţătoare” referitoare, în general, la trecutul politic sau social, ştiind foarte bine că pe baza 
acestor banale fapte puteau fi trimişi, la discretia Securităţii, in orice moment în închisoare. 
În aceste condiţii, după câteva zile de anchetă, acceptau „soluţia salvatoare” oferită de Securi- 
tate pentru a se „reabilita”. 

Nu de puţine ori, mai ales în prima parte a anilor 1950, era folosită fără niciun fel de 
reticenta violenţa fizică sau diferite tipuri de presiuni psihice asupra persoanelor care refuzau 
să semneze un angajament de colaborare. În anumite cazuri, chiar şi conducerea Securităţii a 
considerat că ofiţerii din Cluj depăşiseră măsura în această privinţă. În şedinţa M.S.S. din 
11 februarie 1953, colonelul Gluvacov Andrei arăta că : „au existat metode brutale de recrutare 
la Cluj şi Constanţa. Până când era adus informatorul într-o casă de întâlnire, acesta era adus 
cu ochelari şi trântit brutal în cameră, pentru ca acesta să nu-şi dea seama unde este”f. 

Dar dacă recrutările pe această cale erau făcute cu destulă uşurinţă, cu totul alta era situaţia 
în ceea ce priveşte aportul informativ al acestor agenţi. Cum acceptaseră colaborarea prin 
constrângere, de cele mai multe ori, aceşti informatori dădeau un randament foarte slab în 
muncă, furnizau rar note informative şi fără valoare, nu se prezentau la întâlniri, se deconspirau 
uşor etc. În niciun caz nu se poate afirma că Securitatea din Cluj nu ar fi reuşit să recruteze 
informatori foarte valoroşi prin metoda şantajului. Cu toate acestea, randamentul informa- 
torilor recrutaţi prin constrângere psihică şi fizică era mult mai redus decât cel al agenţilor 
recrutaţi prin convingere, pe bază de „sentimente patriotice”. Dar cum în anii 1950 şi 1960 
conta cantitatea şi mai puţin calitatea, cea de-a doua metodă, care implica un efort mult mai 
mare, era destul de rar folosită. 

De altfel, chiar şi conducerea D.R.S. Cluj îşi exprima, indirect, desigur, preferința către 
prima cale, astfel încât era normal ca şi subordonații să o aplice cu preponderență. La 10 august 
1953, sublocotenentul Pall Francisc de la Biroul 4 Secţia a III-a raporta faptul că ratase atra- 
gerea unui agent din următorul motiv: „Trecându-se la recrutarea sus-numitului, recrutarea 
a dat greş din cauză că s-a căutat să fie lămurit ca să colaboreze cu organele Securităţii şi 


1. A.C.N.S.A.S., fond Documentar, dosar nr. 13150, ff. 26-27. 
2. A.C.N.S.A.S., fond Documentar, dosar nr. 114, f. 225. 

3. Ibidem, f. 22. 

4. L. Banu, art. cit., p. 63. 

nicidecum ca să fie recrutat pe bază de material compromitator”. Într-o rezoluţie pusă pe acest 
raport, locotenentul-major Moraru loan, şeful Secţiei a III-a, viitor locţiitor al şefului de 
Directie, era foarte ferm: „Biroul 4 să lichideze odată cu rebuturile”!. 

În raioane, situaţia stătea şi mai rău, în primii ani lucrătorii operativi recrutând persoane 
aproape la întâmplare, doar pentru a raporta faptul că au îndeplinit numărul cerut de la centru. 
În anumite cazuri, rapoartele întocmite au accente hilare, reflectând explicit gradul de pregătire 
culturală al respectivelor cadre. În 1952, sublocotenentul Opriş Ioan de la Biroul Raional 
Huedin propunea recrutarea unei anumite persoane pentru că „este cam betiv şi prin beţie 
poate să afle mai multe lucruri ce interesează Securitatea”, tot el menţionând şi faptul să cel 
propus „are un frate căpitan în Organizaţia Naţiunilor Unite din Franţa”?. 

Ofițerii care nu reuşeau să recruteze destui agenţi nu ezitau să măsluiască actele pentru a 
demonstra contrariul. În 1953, sublocotenentul Chiş Gavrilă, de la Secţia Raională Jibou, a 
semnat singur angajamentele de informator a două persoane, fără a se întâlni măcar cu acestea, 
motivând că a făcut-o „spre a nu-şi mai pierde timpul şi pentru aceasta”?. 

În acelaşi timp, spre stupoarea conducerii D.R.S. Cluj, în 1953, la anumite raioane - cum 
ar fi Zalău şi Jibou -, o persoană era recrutată ca informator de către mai multi ofiţeri, ea 
având mai multe nume conspirative şi apărând în statistici de mai multe ori“. Mai exact, dacă 
un ofiţer reuşea să recruteze un informator pe o anumită cale, nu ezita să indice acest fapt şi 
altor colegi, care treceau şi ei la recrutarea aceleiaşi persoane, fiecare raportând apoi îndepli- 
nirea panului de recrutări, totul petrecându-se fără ca şefii respectivelor raioane să sesizeze 
că este vorba despre una şi aceeaşi persoană. 

În ceea ce priveşte acţiunile de tip operativ, după cum deja am menţionat, angajaţii D.R.S. 
Cluj au recurs chiar la uciderea unora dintre cei consideraţi duşmani ai regimului. Cea mai 
des folosită metodă de asasinat sub conducerea colonelului Patriciu a fost cea a executării celor 
arestaţi sub pretextul că ar fi încercat să evadeze de sub escortă. De regulă, aceste persoane 
erau ucise chiar la marginea localităţilor de provenienţă, represiunea având rolul de a înfricoşa 
populaţia din zonă, care trebuia să ştie că Securitatea era atotputernică. 

Totodată, au fost asasinate chiar şi unele persoane condamnate de instanţă la ani grei de 
detenţie, considerându-se probabil că pedeapsa era mult prea mică. La 2 şi 5 aprilie 1950, 
din arestul Securităţii Cluj au fost ridicate 13 persoane care făcuseră parte din grupul Dabija ; 
acestea au fost asasinate în împrejurări necunoscute până în prezent. 

Procedura internării în colonii de muncă a persoanelor împotriva cărora nu existau nici 
măcar acele minime probe necesare pentru obţinerea unei condamnări în justiţie a permis 
înfăptuirea altor numeroase abuzuri de către ofiţerii de Securitate. Practic, o persoană putea 
fi arestată şi trimisă la Canal pe baza unor simple declaraţii acuzatoare, nefiind nevoie ca 
acestea să fie probate. Întrucât era aproape imposibil ca o persoană să nu fi exprimat vreodată 
o opinie care să poată fi considerată potrivnică regimului, decizia închiderii într-o colonie de 
muncă se afla practic la discretia ofițerului de Securitate. 

În anumite cazuri, ofiţerii de Securitate nici nu se mai sinchiseau să obţină pe cale 
informativă date privind „faptele duşmănoase” comise de cel propus pentru internare, 
măsluind ei înşişi actele necesare in acest sens. În 1953, sublocotenentul Suciu Augustin de 
la Secţia Raională Beclean era criticat de conducerea D.R.S. Cluj pentru că „a luat un număr 
de trei declaraţii nereale, dictate de el personal, pentru a putea trimite un element, pe care îl 


A.C.N.S.A.S., fond Rețea, dosar nr. 188767, f. 8. 
A.C.N.S.A.S., fond Documentar, dosar nr. 13149, f. 233. 
Ibidem, f. 315. 

Ibidem, f. 323. 

A.C.N.S.A.S., fond Documentar, dosar nr. 73, vol. 1, ff. 26-27. 

considera duşmănos, in C.M.”!. Situaţia era asemănătoare şi la Secţia Raională Câmpeni, 
unde un ofiţer „propune arestarea unui cetăţean ca fiind element duşmănos, iar la cercetări a 
reieşit că organul nostru de la Câmpeni a luat declaraţii false de la cetăţeni deoarece avea ură 
personală”?. De asemenea, şi locotenentul-major Moraru loan a recunoscut că, în 1951, la 
raionul Turda „au existat cazuri când s-au adunat declaraţii false”, pe baza cărora s-au făcut 
apoi arestări şi internări în C.M. Ofițerii în cauză nu au fost însă sanctionati în niciun fel, 
ceea ce, desigur, nu avea cum să ducă la stoparea acestor acte discretionare. 

Un număr mare de abuzuri au fost comise şi de către ofiţerii din cadrul Serviciului 
Anchete, care aproape indiferent de confirmarea sau nu a vinovatiei celor cercetaţi conduceau 
ancheta într-un asemenea mod încât să obţină date care să permită trimiterea în justiţie a celor 
anchetați. 

Anchetatorii D.R.S. Cluj au trimis în instanţă chiar şi persoane despre care se ştia că au 
tulburări mentale, ei luând în serios fabulatiile acestora. La 10 august 1959 a fost arestată o 
persoană pentru simplul motiv că afirmase că avea toată Securitatea la discretia sa, că era 
francmason şi că era în legătură cu „partizanii”. Cu toate că se ştia faptul că cel reţinut era 
bolnav de schizofrenie, anterior fiind internat la Spitalul de Psihiatrie, anchetatorii n-au ezitat 
să-l ancheteze amănunţit şi apoi să-l înainteze instanţei. Tribunalul Militar Cluj, după ce 
majoritatea martorilor au declarat că cel judecat este cunoscut ca fiind „anormal”, l-a achitat, 
dar aceasta nu a făcut ca organele de Securitate să-şi recunoască abuzul. Pentru a-şi acoperi 
subordonații, conducerea D.R.S. Cluj a intervenit la structurile centrale şi au obţinut un aviz 
de la medicii din Penitenciarul Spital Văcăreşti, potrivit căruia cel în cauză era pe deplin 
responsabil. În faţa acestui act oficial, judecătorii de la Tribunalul Militar Cluj nu au mai avut 
ce să facă şi l-au condamnat la trei ani de închisoare. Mai mult, a existat şi o victimă colaterală, 
în persoana lui Petru Petrindean, care a fost condamnat şi el pentru „nedenunţare”. Principalii 
vinovaţi de acest abuz au fost locotenentul-major Harasztosi Pavel şi locotenentul-major Oprea 
Ioan (viitorul adjunct al şefului Securităţii din I.J. Cluj în anii 1970-1980), care s-au ocupat 
de această anchetă‘. 

Unele dintre abuzurile comise de ofiţerii Securităţii din Cluj au fost scoase la iveală la 
17 mai 1968 în timpul şedinţei de prelucrare a documentelor Plenarei C.C. al PC.R. din 
22-25 aprilie 1968. I.S.J. Cluj raporta faptul că ofiţerii au oferit mai multe informaţii privind 
excesele comise de colonelul Patriciu Mihai, maiorul Briceag Nicolae, maiorul Gruia Manea, 
maiorul Beiner Sigy ş.a. De exemplu, maiorul Fenyes Francisc a arătat că „în 1959 a fost 
arestat dr. Iubu Mihai. În timpul cercetărilor, fostul mr. Beiner Sigy [...] a recurs la bătaie, 
fracturându-i o mână. În afara bătăii în munca de anchetă, atât Gruia Manea, cât şi Beiner 
Sigy practicau frecvent insultele, injuriile şi cuvintele de intimidare”. 

De asemenea, maiorul Rugină Toader a reliefat crimele comise de Nicolae Briceag? : 


În cursul aceluiaşi an [1949 - n.n.], fostul colonel Briceag Nicolae, de la fostul judeţ Somes, om 
fără demnitate, mărginit, incult, a arestat un cetăţean care s-a sustras de la încorporarea in armată. 


A.C.N.S.A.S., fond Documentar, dosar nr. 13149, f. 314. 

Vezi A.C.N.S.A.S., fond Penal, dosar nr. 959, vol. 1-3. 

de pe urma crimelor comise. Trimis in judecată dupa câţiva ani de la Revoluţia din 1989, a decedat in 
1998 inainte de finalizarea procesului. 


ANnNRWNE 


144 LIVIU PLESA 


După aceasta, l-a dus împreună cu încă 4 rude la marginea satului, unde au fost împuşcaţi. Acest 
lucru l-a făcut împreună cu unii subordonați docili, ca foştii ofiţeri Isac Constantin şi Iulius. 


Acelaşi ofiţer prezenta un alt exemplu privind modul de operare al Securităţii în primii ani 
de activitate : 


În anul 1949, la scurt timp după încadrarea sa în Securitate, funcţionând la fosta plasă Topliţa, 
din fostul judeţ Mureş, a primit ordin (i s-a luat şi angajament) să prindă şi să lichideze fizic şase 
ţărani dispăruţi de la domiciliu, urmăriţi pentru unele fapte de drept comun. Reuşind să captureze 
pe doi dintre aceştia, i-a dus la sediul judetenei, unde a fost mustrat pentru neexecutarea întocmai 
a ordinului, de fostul mr. Mihaly Alexandru?. 


Locotenent-colonelul Ioana Constantin a reliefat şi alte aspecte negative ale activităţii din 
trecut : 


Ca urmare a neîncrederii fostei conduceri a M.A.I. în puterea de influenţă politică şi în forţa 
educativă a partidului, a exagerării situaţiei operative, baza de lucru a fost în mod artificial 
amplificată. Astfel, în urma unor asemenea orientări, au fost luate în evidenţă, în decursul anilor, 
176.500 persoane, cifră care este egală aproape cu întreaga populaţie a oraşului Cluj. Pentru a 
„lucra” o asemenea masă de ,,suspecti” sau „concentrări de elemente duşmănoase”, cum se 
spunea, s-a recurs la recrutarea, în decursul anilor, a unui număr de 23.073 persoane. Această 
situaţie a dus la o deconspirare largă a metodelor de muncă, la crearea unei imagini greşite despre 


Securitatea statului, precum şi la o atmosferă de suspiciune generală şi spionomanie?. 


Aceste abuzuri nu au ocolit nici cadrele Securităţii. Astfel, numai în perioada 1953-1964, 
la nivelul întregii direcţii regionale au fost scoase din muncă 809 persoane: 380 de ofiţeri, 
198 de subofiteri şi 231 de angajaţi civili“. Mai mult, nouă ofiţeri au fost arestaţi şi întemnițați. 
Elocvent este cazul locotenentului-major Vancea Emil, un ofiţer cu o activitate prodigioasă în 
perioada 1948-19535, care în 1951-1953 a fost şeful Secţiei III Informaţii Interne, principalul 
compartiment represiv al D.R.S. Cluj. Cu toate acestea, el a fost arestat şi trimis la Canal 
pentru 12 luni pe baza unor acuzaţii lipsite de temei ; ulterior, „faptele de care a fost acuzat 
în general nu s-au confirmat. Singura acuzaţie rămasă în picioare fiind aceea că întreținea 
relaţii cu o femeie ce avusese legături cu persoane compromise”®. 

În 1968, unii ofiţeri au scos la iveală mai ales comportamentul foarte dur faţă de cadre al 
colonelului Patriciu, care „mai mulţi ani în şir, bătea la tălpi ofiţerii pentru a executa ordi- 
nele aşa cum sunt date. [...] Foarte mulţi ofiţeri din regiunea Cluj au fost bătuţi la tălpi de 
tov. Patriciu”. 

Procesul de îndepărtare din Securitate a unor ofiţeri compromişi a cunoscut un nou puseu 
în anii 1966-1967, când au fost trecute în rezervă „nume grele”, precum Gheorghe Crăciun, 
Mihail Nedelcu sau Mihai Kovăcs, care în trecut activaseră şi la Cluj. Toţi cei amintiţi mai 


1. A.C.N.S.A.S., fond D.M.R.U. a M.I., dosar nr. 7386, vol. 16, nenumerotat. 
2. A.C.N.S.A.S., fond Documentar, dosar nr. 19, vol. 4, ff. 14-17. 

4. Ibidem. 

În perioada 1951-1953 a fost implicat in numeroase acţiuni informativ-operative desfăşurate împotriva 
rezistentilor din munţi sau a foştilor credincioşi greco-catolici (A.C.N.S.A.S., fond Documentar, dosar 
nr. 36, ff. 144-145). 

6. A.C.N.S.A.S., fond Documentar, dosar nr. 19, vol. 4, f. 15. 

sus fuseseră implicaţi direct in diverse acte represive, inclusiv in crime şi execuţii sumare. 
Colonelul Nedelcu a fost pensionat la 10 iulie 1967, iar colonelul Crăciun la începutul anului 
1968, colonelul Kovacs fiind trecut în rezervă în anul 1966. Însă cu toate că ei au fost trecuţi 
în rezervă, organele de represiune apreciau că aceştia puteau fi în continuare folositori, chiar 
dacă într-o formă indirectă. Prin urmare, conducerea Securităţii le-a solicitat celor trei să-şi 
scrie memoriile, cu scopul de a folosi aceste materiale pentru instruirea şi educarea noilor 
ofiţeri, care urmau astfel să beneficieze de bogata experienţă a acestor cadre’. 

Chiar dacă, în general, organele de Securitate din Cluj au reuşit să facă faţă sarcinilor 
represive ce le-au fost încredințate, nu se poate afirma că activitatea acestora s-a ridicat la 
nivelul aşteptărilor unei direcţii regionale de o asemenea anvergură. După cum am văzut, de 
cele mai multe ori, activitatea informativă era desfăşurată aproape la întâmplare şi doar 
duritatea acţiunilor a condus la obţinerea unor rezultate şi la ţinerea sub control a situaţiei 
operative. Despre o reală profesionalizare a Securităţii din Cluj nu poate fi vorba până la 
mijlocul anilor 1960. 

În opinia noastră, cauza principală rezidă în modul foarte defectuos în care a fost condusă 
D.R.S. Cluj până în deceniul al şaptelea. Numirea unor foşti ilegalişti la conducerea direcţiei 
regionale nu s-a dovedit cea mai potrivită decizie, dacă avem, desigur, în vedere aspectul strict 
profesional (pentru că din punct de vedere politic ocupanţii au fost pe deplin corespunzători). 
Lipsite de experinta şi fără aptitudini de conducere, figuri precum cea a colonelului Nedelcu 
nu aveau cum să ducă activitatea Securităţii la standarde prea înalte. Excepţie face, poate, doar 
colonelul Patriciu, care compensa pe deplin lipsa de apetenţă pentru activitatea informativă cu 
o activitate represivă extrem de dură, în opinia noastră situându-se în fruntea celor mai 
criminale cadre de Securitate, dat fiind că a fost ofiţerul care a ordonat cele mai multe execuţii 
sumare din ţară. Şi cum în faţa crimei comise continuu şi cu sânge rece nu exista altă soluţie 
decât conformarea deplină, ni se pare firesc că sub conducerea sa D.R.S.P. Cluj a reuşit 
campanii de succes contra rezistentilor din munţi, ţăranilor care se opuneau colectivizării, 
legionarilor etc. 

În opinia noastră, o îmbunătăţire vizibilă a activităţii Securităţii din Cluj a avut loc abia 
după instalarea la conducere a maiorului Pleşiţă Nicolae. Provenit de la baza aparatului de 
Securitate, maiorul Pleşiţă cunoştea foarte bine modul in care trebuia abordată o acţiune 
informativă, metodele de recrutare, dar mai ales avea calităţile de lider necesare pentru a se 
impune în fata subordonatilor. Nu pot fi neglijate nici ambițiile carieriste ale lui Plesita, care 
a sosit la Cluj decis să conducă activitatea în aşa fel încât să fie remarcat rapid de organele 
centrale, ceea ce nu putea decât să-i aducă promovarea. 


1. Pe lângă faptul că doar câţiva ofiţeri au prezentat materialele solicitate, calitatea acestora este mediocră. 
De exemplu, colonelul Crăciun a scris doar câteva pagini, greu lizibile, referitoare numai la acti- 
vitatea desfăşurată la Sibiu între anii 1945 şi 1946 (A.C.N.S.A.S., fond Documentar, dosar nr. 107, 
ff. 100-104). E foarte probabil ca aceşti ofiţeri să fi fost conştienţi de faptul că, dacă ar fi relatat într-un 
document scris toate acţiunile pe care le-au ordonat sau executat, ulterior, acestea s-ar fi putut întoarce 
împotriva lor, întrucât, în majoritate lor, acestea se situau în afara legii. 

Aniversările organizate de Securitate in 1968 
$i semnificaţia lor 


The political and symbolic impact of the C.C. of the Romanian Communist Party Plenum from 22-25 
April 1968 — when the Securitate was criticized and some of its victims rehabilitated — was a challenge 
for the political police. In this complicated political context, the Securitate decided to celebrate the 
two decades since its founding. Far from a simple symbolic activity, the anniversary was designed as 
an action for the rehabilitation of the Securitate. The core of the celebrating program was the 
identification and promotion of „heroes ” that distinguished in the „battle with the enemy in order to 
defend the revolutionary achievements of the people”. The anniversary was illustrated in photo albums, 
medals, orders, literary and drawing contests and also in radio and television broadcasts. It is 
estimated that the Securitate was able to overcome the 1968 moment as the Romanian communist 
regime was largely convinced of the utility and necessity of maintaining this institution. 

Regimul comunist instalat in mod progresiv după anul 1945 a fost unul extrem de 
nepopular în România, atât din cauza metodelor dure utilizate în represiunea politică şi în 
„ruptura” bruscă faţă de tradiţiile interbelice, cât şi ca urmare a percepţiei acute a dependenţei 
depline de Kremlin şi interesele sovietice : 


Ceea ce face ca regimurile politice din statele fostului bloc comunist să poată fi considerate unele 
de ocupaţie este larga expertiză străină de care s-au bucurat întotdeauna în instalarea şi consolidarea 
lor. Securitatea, principalul instrument represiv al acestui regim de ocupaţie, nu a făcut excepţie 
de la această regulă. [...] Este un element care demonstrează că, în fond, Securitatea a acţionat 
ca un instrument al ştirbirii suveranităţii nationale a României, prin supunerea sa unei comenzi 
străine!. 


Spre sfârşitul deceniului al şaptelea, fondul afectiv al unei naţiuni traumatizate de violenţa 
a două decenii de construcţie a „democraţiei populare” percepea anumite tendinţe liberale 
declarate în cadrul Partidului Comunist ca opuse „încremenirii” organelor de Securitate în 
paradigma luptei de clasă. De pildă, „cu toate că s-a recunoscut în 1967 caracterul ilegal şi 
abuziv al măsurilor” de dislocare şi fixare a domiciliului obligatoriu pentru unele categorii de 
cetăţeni români, pe baza poziţiei lor speciale şi a activităţii politice din trecut, „chiar şi în 
1967 Securitatea mai insista” asupra faptului că această măsură fusese justificată din cauza 
„pericolului pentru ordinea socială şi de stat” pe care acestea l-ar fi reprezentat’. 

Anul 1968 a constituit o provocare pentru serviciul de informaţii al României comuniste. 
Nu ne referim la creşterea pericolului extern (în contextul intervenţiei militare din Ceho- 
slovacia), ci la evoluţiile din plan intern. Este vorba în special de efectele politice şi 
simbolice ale Plenarei C.C. al P.C.R. din 22-25 aprilie 1968, când s-a vorbit despre crimele 
comise de Securitate în perioada anterioară”, iar fostul ministru de Interne Alexandru 
Drăghici“ şi-a pierdut toate funcţiile pe care le deţinea”. De asemenea, la aceeaşi plenară 


1. Comisia Prezidenţială pentru Analiza Dictaturii Comuniste din România, Raport final, volum editat de 
Vladimir Tismăneanu, Dorin Dobrincu, Cristian Vasile, Humanitas, Bucureşti, 2007, p. 473. 

2. Ibidem, pp. 649-650. 

3. Raportul unei comisii constituite în acest scop şi-a prezentat concluziile în cadrul Plenarei din 22-25 aprilie 
1968. Anterior, la Plenara C.C. al P.C.R. din 26-27 iunie 1967, fusese prezentat un document intitulat 
„Unele probleme privind activitatea organelor de Securitate”, în care „îndeosebi era evidenţiat slabul 
control exercitat de partid asupra Securităţii, dar erau cuprinse şi acuze referitoare la unele dintre 
metodele efective de lucru” (C.N.S.A.S., Securitatea. Structuri-cadre, obiective şi metode, vol. II, 
1967-1989, Bucureşti, Editura Enciclopedică, 2006, p. VII). 

4. Până în 1965, Alexandru Drăghici a deţinut această demnitate în două rânduri (mai-septembrie 1952 
şi martie 1957 — iulie 1965). În funcţie de diferitele reorganizări ale organelor represive, acesta a mai 
deţinut funcţiile de ministru al Securităţii Statului (septembrie 1952 - septembrie 1953) şi de şef al 
Departamentului Securităţii Statului (septembrie 1953 - martie 1957). Pentru alte amănunte legate de 
cariera politică a lui Alexandru Drăghici, vezi C.N.S.A.S., Membrii C.C. al PC.R., 1945-1989. 
Dicţionar, Bucureşti, Editura Enciclopedică, 2004, p. 231. 

5. Înaintea Plenarei, Alexandru Drăghici era membru al Comitetului Executiv al C.C. al P.C.R. şi al 
Prezidiului Permanent al C.C., precum şi vicepreşedinte al Consiliului de Miniştri. Ulterior (în noiem- 
brie 1968), a fost chiar degradat şi trecut în rezervă cu gradul de soldat. 

au avut loc unele reabilitări politice (în primul rand a lui Lucretiu Pătrăşcanu, dar şi a altor 
militanti comunişti!). 

Deşi în toată această perioadă s-a bătut monedă în special pe crimele şi abuzurile îndreptate 
împotriva unor comunişti sau personalităţi de stânga, fără a se trece la reabilitarea victimelor 
de altă orientare politică, aşa cum începuseră să se petreacă lucrurile la Budapesta în vara 
anului 1956, speranţele celor în cauză au fost foarte mari, fapt dovedit chiar de documentele 
de urmărire întocmite de Securitate. Multi din „contrarevoluţionarii” condamnaţi în perioada 
dejistă credeau că va urma reabilitarea masivă a foştilor deţinuţi politici, temporizarea fiind 
doar o tactică a P.C.R. pentru a linişti reacţiile ostile ale Moscovei. De altfel, şi în Ungaria 
lui Nagy Imre reabilitările începuseră cu Rajk Laszl6 (comunist, fost ministru de Interne, 
figură oarecum similară cu Lucrețiu Pătrăşcanu). Pe plan extern, situaţia era tensionată ca 
urmare a invadării Cehoslovaciei (care experimenta „socialismul cu faţă umană”) de către 
forţele unite ale Tratatului de la Varşovia, precum şi a situaţiei incerte în care se afla România, 
care se opusese intervenţiei. 

Dificultăţile momentului au impus nu numai regimului comunist, dar şi - sau chiar în 
special — Securităţii, necesitatea întocmirii unui bilanţ al celor două decenii de la înfiinţarea 
ei. Una dintre criticile de fond aduse guvernării comuniste este legată de apetenta ei excesivă 
pentru bilanturi, din cauza modului festivist în care acestea erau instrumentate. Această incli- 
nație nu se limita la încheierea unor bilanturi, în scopul de a evalua starea naţiunii şi (ne)inde- 
plinirea obiectivelor formulate pentru ca apoi să se fixeze alte obiective, conforme concluziilor 
formulate pe baza bilanţului precedent. Dimpotrivă, bilanturile erau considerate, cel mai 
adesea (cel puţin din punctul de vedere al spectatorului de rând, care avea rareori acces la 
informaţiile „nude”, neideologizate, ale bilanturilor), prilejuri de exhibare (numai) a reali- 
zărilor, de apologie a regimului şi clamare a superiorității lui. Fatalmente, acest obicei genera- 
lizat a atras (in special sub presiunea unor contexte speciale, precum cel din vara anului 1968) 
un comportament similar şi din partea Securităţii. De altfel, pe la începuturile acestei instituţii, 


1. Victimele necomuniste ale represiunilor politice comuniste au fost exceptate de la reabilitare, iar 
evoluţiile ulterioare nu au mai fost favorabile lărgirii „bazei de lucru” pentru reabilitări. De altfel, însuşi 
titlul principalului document adoptat de Plenară era unul grăitor pentru caracterul parţial al ideii de 
reabilitare : „Hotărârea Comitetului Central al Partidului Comunist Român cu privire la reabilitarea 
unor activişti de partid” (publicată la 26 aprilie 1968) - vezi Plenara Comitetului Central al Partidului 
Comunist Român, din 22-25 aprilie 1968, Editura Politică, Bucureşti, 1968, pp. 63-78. Cadrul limitat, 
pe motive ideologice, al reabilitărilor este clar dovedit şi de sumedenia de eufemisme pe care le 
utilizează generalul Grigore Răduică, referitor la lucrările Plenarei : „Analizând cauzele care au făcut 
posibile măsurile represive împotriva lui L. Pătrăşcanu şi a altor activişti ai partidului, Plenara 
subliniază că, pe atunci, în C.C. al P.M.R., în organele sale de conducere nu se respectau normele 
democraţiei interne de partid, principiile conducerii şi muncii colective. Măsuri de importanţă deosebită 
pentru viaţa social-politică a ţării erau luate fără o analiză temeinică şi fără o dezbatere colectivă în 
organele de conducere ale partidului. Era întreţinută o stare de suspiciune şi neîncredere faţă de membrii 
Comitetului Central, faţă de cadre de conducere ale partidului şi statului. Aveau loc încălcări ale lega- 
litatii, abuzuri împotriva unor activişti de partid şi de stat, arestări şi procese fără vreo bază juridică. 
Plenara consideră de o deosebită gravitate că problemele cu caracter politic, divergentele de păreri 
asupra liniei politice sau activităţii partidului erau privite ca motiv pentru anchetarea penală a cadrelor 
de partid - in loc să fie rezolvate prin metode politice, dezbătute şi soluționate în cadrul organelor sau 
organizaţiilor statutare ale partidului. Aceasta a provocat mari daune activităţii partidului, a dus la 
excluderea din partid şi la condamnarea unor activişti care nu au săvârşit fapte penale” (Grigore 
Răduică, Crime în lupta pentru putere. 1966-1968 : Ancheta cazului Pătrăşcanu, Editura Evenimentul 
Românesc, Bucureşti, 1999, p. 216). 

s-a declanşat chiar şi o „întrecere socialistă” în domeniu'. Mai mult, se afirma că duşmanul 
de clasă, dacă n-ar exista, ar trebui inventat, din moment ce absenţa lui ar echivala cu un 
„lucru absolut nestiintific”. De pildă, colonelul Alexandru Gutan spunea, în cadrul şedinţei 
cu comandanții de Regionale şi Judeţene de Securitate din martie 1950: 


Tovarăşi, am ajuns aproape de sfârşitul discuţiei noastre. Trebuie făcută o încheiere a acestor 
discuţii. Tovarasi, eu în cuvântul meu, în încheierea pe care o fac, nici eu n-am să vin cu lucruri 
noi pe care dvs. să nu le fi auzit, pe care să nu le fi ştiut. Ca un tablou în urma acestei întregi 
Conferinţe care durează deja astăzi a patra zi, să vedem ce stă în faţa noastră, ce stă în faţa 
Securităţii, care este sarcina centrală, obiectivul general al Securităţii, cu ce forţe pornim la 
realizarea lor şi în ce împrejurări. Aţi auzit despre ascutirea luptei de clasă şi nu este nouă această 
temă pentru dvs., nu este nouă, că o simţim cu toţii pe spatele nostru, este lupta de clasă. Dar 
în cadrul acestei lupte de clasă, pe zi ce trece totuşi intrăm mai adânc într-o fază mai ascuţită a 
luptei de clasă. Într-o fază mai ascuţită intrăm pe măsură ce la noi în ţară se realizează progrese 
noi, se introduc schimbări, transformări noi, pe măsură ce mergem spre socialism. Deja de-abia 
au început şi o serie întreagă de probleme pe linie de Partid, pe linie de Guvern, pe linie de 
C.G.M. [Confederaţia Generală a Muncii - n.n.], pe linie de producţie, o serie de probleme noi, 
de schimbări, de transformări, deja sunt puse la ordinea zilei. Mai întâi de toate, stăm în faţa 
unei întăriri mai adânci în procesul de transformare socialistă a agriculturii noastre, deja un număr 
mai mare de gospodării agricole colective încep să se înfiinţeze. În această privinţă, C.C. şi 
Guvernul au luat hotărâri precise, deja au trasat drumul de mers. Aceasta în câteva cuvinte în 
domeniul agriculturii. Avem Planul de Stat, în legătură cu realizarea Planului de Stat, Guvernul 
a luat iarăşi o serie de hotărâri, C.G.M. de asemeni a luat o serie de hotărâri. Aplicarea tuturor 
acestor măsuri pentru noi Securitatea înseamnă şi o serie întreagă de sarcini, de munci profesionale. 
Nu există nicio hotărâre, nicio transformare, niciun eveniment economic, social sau politic, care 
pentru noi, Securitatea, să nu formeze un obiectiv, o preocupare. Duşmanul de clasă se ocupă. 
Dacă nu s-ar preocupa de toate aceste transformări, schimbări, de toate aceste evenimente, noi 
n-am avea de lucru. Dacă aşa pur şi simplu ne-ar lăsa în pace, n-am avea de lucru, am merge 
pe drumul construirii socialiste liniştit şi pașnici, lucru absolut nestiintific, lucru care în realitate 
nu se poate petrece [s.n.]. În realitate schimbările, transformările, acestea merg pe un drum 
cunoscut de salturi, de ciocniri, de ciocniri din ce în ce mai ascuţite. Cu cât mai mult realizăm, 
dăm lovituri duşmanului, cu atât mai mult pierde de sub picioare terenul la noi în ţară, cu atât 
mai mult se înverşunează, creşte ura duşmanului împotriva noastră, cu atât mai mult caută 
mijloace noi pentru a împiedica, pentru a frâna drumul nostru. Noi trebuie să împiedicăm tocmai 
încercarea lui de a frâna, de a submina. Duşmanul nu acţionează la noi în ţară în mod izolat, nu 
este el singur lăsat în părăsire. [...] De ce am ţinut să vă arăt aceste aspecte? Pentru că m-am 
gândit că timpul afară se încălzeşte, că în curând pădurile vor înverzi, va deveni mai uşor şi am 
avut şi vara trecută un aspect general de o încrâncenare a luptei şi în condiţiile acestea putem să 
ne aşteptăm din nou la o încrâncenare a acestei lupte, la o ascutire a acestei situaţii. Trebuie în 
mod conştient să ştim să vedem ce avem în faţă, ca să fim pregătiţi pentru a întâmpina aceste 


1. Termenul apare întocmai în documente precum „Referatul” din 2 noiembrie 1949: „În cadrul între- 
cerilor socialiste şi ca urmare a planului de muncă întocmit de Directiunile Regionale de Securitate din 
tara pentru perioada 1 octombrie - 7 noiembrie 1949, pe linia de cercetări, apreciindu-se munca depusă 
de unităţile noastre pentru realizarea planului propus, atât din punct de vedere cantitativ, cât şi calitativ, 
putem considera că pe baza rezultatelor obţinute, Directiunile Regionale de Securitate s-au clasificat 
după cum urmează”. Clasamentul nu tinea cont de numărul de „lucrări” rezolvate in general, referatul 
menţionând explicit că „această clasificare s-a făcut ţinându-se seama de numărul de reţinuţi cercetaţi 
şi trimişi în Justiţie de fiecare Regională pe perioada de timp menţionată, după calitatea anchetelor şi 
după modul cum au fost întocmite dosarele pentru Justiţie” - Arhiva Consiliului Naţional pentru 
Studierea Arhivelor Securităţii (A.C.N.S.A.S.), fond Documentar, dosar nr. 195, vol. 2, f. 25. 

situaţii, aceste împrejurări si a le întâmpina nu ca pompierii, asa cum am ajuns să fim in vara 
trecută, ci a le întâmpina ca organe de Securitate ale Poporului. A sti să preîntâmpinăm toate 
aceste situaţii, trebuie să le prevedem. lată de ce am pus în faţa dvs. acest tablou şi de ce am 
ţinut să arăt în fata dvs. aceste situaţii. Asta înseamnă întărirea rândurilor noastre, a ne revizui 
munca, a revizui toate directivele, toate instrucţiunile care le-am primit. Aceasta înseamnă a ne 
pregăti!. 


La 30 august 1968, Securitatea împlinea 20 de ani de la înfiinţarea ei sub acest nume?. În 
întâmpinarea aniversării, preşedintele Consiliului Securităţii Statului, Ion Stănescu5, a ordonat 
direcțiilor centrale şi inspectoratelor judeţene să identifice în arhive, în scopul popularizării 
lor, „figuri de eroi ai Securităţii căzuţi la datorie, precum şi a altor ofiţeri şi subofiteri care 
s-au distins în mod deosebit în lupta cu duşmanul pentru apărarea cuceririlor revoluţionare 
ale poporului”*. Aceste instrucţiuni au fost întărite, după un timp, de ordinul telegrafic al 
vicepreşedintelui Consiliul Securităţii Statului (C.S.S.), Nicolae Doicaru, care coboară limita 
inferioară a perioadei de referinţă din anul 1948 până la 23 august 1944 şi concretizează 
categoriile de personal vizat pentru popularizare, incluzând şi „membri şi activişti de partid, 
de stat şi obşteşti asasinati de elementele contrarevolutionare”>. Ordinul lui Nicolae Doicaru 
este datat la 23 august 1968. Două zile mai târziu, Ion Stănescu semnează un ordin prin care 
sunt declaraţi eroi o serie de ofiţeri şi subofiteri căzuţi în luptele cu rezistentii anticomunisti. 
Preşedintele C.S.S. nu scapă această ocazie pentru a semnala încadrarea acţiunilor Securităţii 
în limitele formulate de însăşi politica Partidului Comunist Român din acea perioadă: „În- 
făptuind politica Partidului Comunist Român şi a statului nostru socialist de apărare a cuceririlor 
revoluţionare ale poporului român, organele Securităţii statului şi-au îndeplinit cu cinste 
misiunea de prevenire, descoperire şi lichidare a uneltirilor şi acţiunilor duşmănoase îndreptate 
împotriva Republicii Socialiste Romania”®. De asemenea, într-un alt ordin emis în aceeaşi zi, 
Ion Stănescu instituia „Cartea de Onoare” a C.S.S., în care urmau a se înscrie, pe baza 
documentelor şi propunerilor ce urmau a fi făcute de comandanții de unităţi, „numele, faptele 
şi se vor expune fotografiile eroilor căzuţi la datorie pentru apărarea securităţii de stat a 
Republicii Socialiste România, precum şi a ofiţerilor, subofiterilor, gradatilor şi soldaţilor din 
Consiliul Securităţii Statului care se disting în mod desosebit în îndeplinirea misiunilor în- 


credintate”’. 


1. Marius Oprea, Banalitatea răului. O istorie a Securității în documente, 1949-1989, Polirom, Iasi, 2002, 
pp. 195-198. De menţionat că Alexandru Guţan fusese învestit cu rolul de „moderator” al discuţiilor 
în cadrul şedinţei pomenite. În această calitate, el atrăsese atenţia vorbitorilor ca, „în general, vă rog 
să vă ridicaţi în cuvântul dvs. în aşa măsură, încât până la amiază să putem termina, ca să plecaţi şi 
să-mi lăsaţi şi mie timp să vorbesc” (ibidem, p. 174). Ceea ce a rezultat este o mostră aparte de ineptie, 
destul de reprezentativă totuşi pentru atmosfera în care decurgeau şedinţele de bilanţ ale Securităţii, 
cel puţin în perioada respectivă. 

2. Organele de Siguranţă fuseseră comunizate şi au desfăşurat acţiuni ample de represiune politică chiar 
şi anterior datei de 30 august 1948. 

3. Jon Stănescu (Silaghi) a deţinut funcţia de preşedinte al C.S.S. în perioada mai 1968 - aprilie 1972, 
apoi pe cea de ministru de Interne (până în martie 1973) - vezi Membrii C.C. al P.C.R., ed. cit., 
p. 545. 

4. „Ordinul preşedintelui Consiliului Securităţii Statului” din 12 iunie 1968, în Arhiva Ministerului 
Administraţiei şi Internelor (A.M.A.I.), fond Direcția Management Resurse Umane, inv. nr. 7389, 
dosar nr. 34, f. Il. 

nr. 3626, vol. 7, f. 7). 


ca 


152 SILVIU B. MOLDOVAN 


Rezultatul iniţiativei lui Ion Stănescu a fost realizarea unui bilanţ al confruntărilor cu 
grupurile rezistenţei, unul întârziat şi destul de aproximativ!. Ce anume a determinat redes- 
coperirea bruscă, de către Securitate, a aşa-numitei „probleme a bandelor” ? În opinia mea, 
acest fenomen nu s-a datorat unui interes subit al instituției pentru istorie (fie ea şi istorie 
proprie), ci unei nevoi de a reacționa împotriva concluziilor plenarei P.C.R. din aprilie 1968. 
Deşi, cu acel prilej, Nicolae Ceauşescu a profitat de situaţie pentru a-şi consolida puterea 
personală, iar reabilitările au fost parţiale, prin tendinţa de a ignora suferinţele celor situaţi 
„de partea cealaltă a baricadei” politice (fatalmente, la fel de unilaterale erau şi asigurările 
privind respectarea, pe viitor, a „legalităţii socialiste”), Securitatea s-a simţit obligată să 
răspundă, iar acest lucru nu-l putea face, evident, decât indirect. Evitând polemica deschisă 
cu partidul, intenţia era de a demonstra utilitatea instituţiei şi meritele ei în instaurarea şi apărarea 
orânduirii socialiste. Lectura documentelor întăreşte impresia că bilanţul din august 1968 a 
fost realizat, în mare măsură, ca o replică la incriminările aduse Securităţii la Plenara P.C.R. 
Într-o sinteză din 6 august 1968 se spune explicit : 


Din datele prezentate de unităţi se desprinde totodată concluzia că nu a existat suficientă 
preocupare pentru cunoaşterea şi aprofundarea faptelor şi aspectelor pozitive deosebite din activi- 
tatea desfăşurată de cadrele din subordine în decursul anilor, neexistând o evidenţă clară nici a 
celor care şi-au pierdut viaţa în timpul executării diferitelor misiuni?. 


Şi din rapoartele diferitelor unităţi răzbate, pe alocuri, frustrarea pentru insuficienta re- 
compensare a cadrelor remarcate cu ocazia luptelor sau arestărilor legate de activitatea par- 
tizanilor. 

Dintr-o „Notă” a Direcţiei Personal din Consiliul Securităţii Statului (datată 28 august 
1968), aflăm că manifestările dedicate celor 20 de ani de la înfiinţarea Securităţii au fost mai 
largi ; se vorbeşte aici şi despre o expoziţie dedicată eroilor Securităţii”. De asemenea, au fost 
alcătuite şi câteva albume cu fotografii oglindind activitatea Ministerului de Interne”. Şi 
acestea se menţin în acelaşi spirit, de a declara eroi o serie de militari, fără nicio con- 
cretizare a faptelor lor. În fond, situaţia trupelor de Securitate era paradoxală : practic, nimeni 
nu prea ştia pentru ce anume luptau ele, care erau duşmanii atât de des pomeniti. Nu se ştia 
dacă aceştia erau reali sau doar ipotetici. Cetăţenii nu puteau afla mai multe nici din poziţiile 
oficiale, nici din istoriografia vremii, care se menținea la nivelul declaraţiilor generale şi 
sporadice, dintr-un fel de teamă superstitioasa. 

Albumele nu sunt datate, dar în mod sigur au fost ulterioare, după cum reiese din unele 
documente, bilanţului făcut în august 1968. În legătură directă cu acest bilanţ este Albumul 
cu eroii Ministerului de Interne, care cuprinde fotografiile celor căzuţi, în număr de 55, fără 
nicio explicaţie. Printre aceştia am regăsit numeroase nume cunoscute din documentele bilan- 
tului pomenit, dar şi câteva victime ulterioare (maior postmortem Ştefănescu Virgiliu, decedat 
în 1970, sau colonel postmortem Mocanu Petru - 1971), ale căror decese sigur nu au nicio 
legătură cu problema „bandelor”. 


1. Vezi C.N.S.A.S., „Bande, bandiți şi eroi”. Grupurile de rezistenţă şi Securitatea (1948-1968), Bucuresti, 
Editura Enciclopedică, 2003. 

2. „Notă-raport privind ofiţerii, subofiterii, gradatii şi soldaţii din unităţile aparatului de securitate care 
şi-au pierdut viaţa în lupta cu duşmanul, precum şi cei care s-au distins prin fapte de eroism şi spirit 
de sacrificiu în îndeplinirea misiunilor ce le-au fost încredințate” (A.M.A.I., fond D.M.R.U., inv. 
nr. 7389, dosar nr. 34, ff. 448-472). 

3. Ibidem, ff. 406-409. 

4. Am avut posibilitatea să consultăm aceste albume prin bunăvoința conducerii Muzeului Jandarmeriei 
Române. 

Mai special s-a dovedit Albumul cu aspecte din activitatea Trupelor de Securitate, si acesta 
nedatat, însă databil din perioada în care preşedintele Consiliului Securităţii Statului era Ion 
Stănescu (începând din 1967). Fotografiile reproduse în acest album sunt realizate, în mod 
evident, în perioada 1968-1969, deci ulterior bilanţului cunoscut. La fila 1 se află poza unui 
soldat înarmat (cu pistolul-mitralieră în poziţia „la umăr”), pe un fundal cu macarale şi 
şantiere de construcţii, având alături o legendă pe care o reproducem integral : 


Trupele de Securitate, făurite şi conduse de Partidul Comunist Român, educate în spiritul patrio- 
tismului şi al dragostei fierbinţi faţă de poporul muncitor şi-au adus o contribuţie de seamă in 
întreaga perioadă a luptei împotriva elementelor reacționare, pentru apărarea cuceririlor revo- 
lutionare ale oamenilor muncii. Ele sunt gata în orice moment, la chemarea partidului şi guver- 
nului, a Consiliului Securităţii Statului, să execute misiuni de luptă încredințate. 


La fila 3 se află fotografia unui panou de onoare cu legenda „Glorie eroilor Trupelor 
de Securitate”. Pe panou se află stema Republicii Socialiste România şi fotografiile a cinci 
eroi (acum cunoscuţi din documente): Dumitrache I. Gheorghe, Orosz N. Ioan, Belate 
Alexandru, Vălimăreanu D. Mihai şi Popescu I. Ioan. Sub panou, două steaguri tricolore 
încadrate cu două steaguri roşii şi o altă legendă: „Pătrunşi de un adânc sentiment patriotic 
şi devotament nemărginit pentru cauza socialismului, eroii trupelor de securitate căzuţi la 
datorie au îmbogăţit cu noi fapte tradiţiile de luptă ale poporului român”. Fotografia nu are 
text explicativ. Pe aceeaşi filă a albumului se mai află patru fotografii, cu texte explicative la 
fel de vagi: „Subunitatea de securitate se deplasează la locul acţiunii”, „Dispozitivul a fost 
realizat”, „Gruparea de atac în acţiune”, „Misiunea a fost îndeplinită”. Nu apare nicio 
imagine a adversarilor, nicidecum o explicaţie, însă pare a fi o reconstituire a uciderii fraţilor 
Susman (1958). 

Albumul cuprinde şi numeroase poze privind pregătirea obişnuită a trupelor. De pildă, 
fazele unei aplicaţii montane (fila 5). Printre ele, o fotografie cu un soldat care se caţără pe 
o stâncă, cu textul explicativ : „Nici munţii nu le stau în cale”. Rezistentii anticomunisti însă, 
s-ar putea completa, le-au stat multă vreme în cale. Mai mult, în momentul aplicaţiei, Ion 
Gavrilă era încă liber. Sunt interpuse şi poze care reflectă alt gen de activităţi ale trupelor de 
Securitate : „Cu ajutorul câinelui de urmărire «scurt», în anul 1968 a fost descoperit autorul 
unei crime” (fila 5). Este o realitate că trupele de Securitate au îndeplinit, după încheierea 
luptelor din munţi, dar şi în paralel cu acestea, numeroase misiuni în serviciul populaţiei 
civile, în caz de accidente şi de calamitati. Arhivele pe care le-am consultat dovedesc acest 
lucru, care ar merita tratat în lucrări de sine stătătoare. 

În partea a doua a albumului este vizibil efortul de „pozitivare” a activităţii, în relaţie cu 
politica Partidului Comunist (legătura cu Plenara din 1968 devine astfel, încă o dată, trans- 
parentă). Astfel, sub legenda „Munca politică vie - strâns legată de nevoile procesului de 
instruire a trupelor” sunt infatisati soldaţi muncind pe şantiere. Într-adevăr, pe lângă scăderea 
numărului de trupe în Ministerul Afacerilor Interne (M.A.I.), vremurile „de după lupte” 
arătau din ce în ce mai banal pentru ei. Folosirea trupelor la activităţile economice curente va 
deveni, tot mai mult, o politică de stat. În fine, la fila 35 apare o fotografie în care este reprodus 
panoul de onoare de la fila 3 şi câţiva militari din trupele de Securitate, dintre care unul se 
afla în plin expozeu. Textul explicativ : „Secretarul organizaţiei de partid vorbeşte militarilor 
despre tradiţiile de luptă ale trupelor de securitate”. Lectiile de acest gen erau însă din ce in 
ce mai anemice şi lipsite de concretete. 

În privinţa definirii dusmanului, una relativ clară în raport cu limbajul epocii, am găsit in 
Registrul Istoric al Comandamentului Trupelor de Securitate : 

Ministerul Afacerilor Interne a privit şi priveşte trupele sale, jandarmi, grăniceri şi pompieri, ca 
trupe care prin misiunea lor au un rol covârşitor în opera de guvernare democratică a Republicii 
Populare Române. 

Aceste trupe sunt acelea ce se găsesc tot timpul, zi la zi, oră la oră, în veghe şi în luptă contra 
duşmanilor Republicii Populare Romane: reactionari, sabotori, instigatori, alarmisti, defectionisti, 
teroristi, contrabandisti, incendiatori şi distrugători de bunuri, speculanti şi afaceristi, criminali 
şi călcători de legi, propagandişti ai obscurantismului, unelte ale imperialismului înrobitor, rămă- 
site fasciste, complotisti in contra regimului democrat, urzitori de discordie între naţionalităţi, 
defăimători ai statelor democrate prietene şi aliate etc. 

Grănicerii şi jandarmii sunt primii ce vor lupta, cu sacrificiul vieţii lor în contra încercărilor 
duşmanilor dinăuntru şi din afara ţării de a înrobi din nou poporul român. 

De aceea aceste trupe trebuie să fie de „elită”, în adevăratul sens al cuvântului şi în toate 
compartimentele activităţii lor : educaţie politică, instrucţie, disciplină, încadrare, dotare, cazare, 
hrană etc.!. 


În mare măsură, deşi definiţia de mai sus datează din 1948, ea se potrivea cu situaţia creată 
de contextul extern al anului 1968, datorită căruia conducerea statului a acordat o importanţă 
crescută forţelor armate, în primul rând dotării lor cu armament modern şi, în măsură mult 
mai mare, de producţia internă. În cadrul noii strategii, trupele de Securitate aveau un rol bine 
stabilit, de „elită” (aprehensiunile comuniste faţă de tot ce amintea de societatea interbelică 
obliga la aşezarea cuvântului respectiv între ghilimele !). Stabilitatea sporită a regimului 
permitea reorientarea trupelor mai mult către ,,tinte” externe şi restrângerea categoriilor de 
inamici interni. 

După 1956, anul 1968 a fost unul de „ruptură” a sistemului comunist în Europa. Paradoxal, 
poate, deşi momentul marchează, pentru multi comunişti, sfârşitul iluziilor, pericolul disolutiei 
a fost acum mai mic decât cu 12 ani înainte. Pe de altă parte, Primăvara Pragheză a formulat, 
fără echivoc, ideea concilierii socialismului cu umanismul. Deşi înăbuşit prin forţă armată de 
statele Tratatului de la Varşovia (cu excepţia lăudabilă a României), acest deziderat a părăsit 
zona ilicitului, rămânând un subiect de discuţii „neoficiale” (uneori cvasisubversive) pe motiv 
de „inoportunitate”, deseori în spiritul unei „diplomaţii care strânge pumnii, dar îi strânge pe 
sub masă” (după expresia lui Gheorghe Gheorghiu-Dej). 

În acest context, regimul comunist din România părea să cunoască un nou început, fiind 
greu de prevăzut fundătura în care se va adânci treptat, după 1971. La rându-i, Securitatea a 
încercat să fructifice şi ea contextul special creat în toamna anului 1968. Din păcate, manevra 
nu a inclus gestul necesar al repudierii sau, cel puţin, al delimitării de istoria sângeroasă a 
instituţiei, ci, din contră, s-a încercat (re)valorizarea pozitivă a cât mai multor „succese” ale 
epocii anterioare anului 1964. Bilanţul luptelor din munţi, realizat la împlinirea a 20 de ani 
de la înfiinţarea Securităţii, este ilustrativ din acest punct de vedere. 

Totuşi, de împrejurările în care regimul comunist şi-a câştigat o popularitate nesperată cu 
putin timp în urmă, datorită rezistenţei opuse interventionismului sovietic, a beneficiat, indi- 
rect, şi Securitatea, prin legitimarea acelor componente ale ei care, atunci şi în perioada 
următoare, au servit interesul naţional, fiind considerate de majoritatea cetăţenilor drept 
continuatoare ale serviciilor de informaţii interbelice. 

Acţiunile de sărbătorire a înfiinţării organelor de Securitate au fost propuse, din start, cu 


privind cea de-a XX-a aniversare a înfiinţării organelor de securitate ale R.S. România, 


1. Arhiva Comandamentului Naţional al Jandarmeriei, „Registrul Istoric al Comandamentului Trupelor 
de Securitate” (însemnare din 18 februarie 1948). 

aprobate de Secretariatul Comitetului Central al Partidului Comunist Roman”!, elaborate de 


C.S.S. se justifica utilitatea manifestarilor aniversare prin faptul ca acestea ,,ar putea constitui 
un bun prilej pentru a mobiliza aparatul de securitate să-şi îndeplinească in mai bune conditiuni 
sarcinile ce i s-au încredinţat - mai ales acum, după reorganizare”?. În acelaşi spirit, Cancelaria 
C.S.S. a transmis, la 1 iunie 1968, către toate inspectoratele judeţene sarcina ca „pe baza 
acestui material, colectivul de conducere al inspectoratului, să întocmească un plan de măsuri 
concrete, care apoi să fie supus aprobării comitetului judeţean de partid”, cu menţiunea că 
ulterior se va trimite de la Bucureşti şi un regulament de desfăşurare a concursurilor de tragere 
şi de creaţie literară care trebuiau organizate. Propunerile, prezentate în titlul documentului 
ca fiind deja „aprobate” de către partid, urmau, de fapt, să fie supuse aprobării („în cazul că 
Secretariatul C.C. al P.C.R. este de acord cu această propunere, rugăm să fie aprobate 
următoarele măsuri...”). Dintre propuneri nu lipseau nici cele cu caracter simbolic (precum 
adunarea festivă din după-amiaza zilei de 29 august, în cadrul căreia „un tovarăş din conducerea 
partidului va aduce salutul Comitetului Central al Partidului Comunist Român, al Consiliului 
de Stat şi al Guvernului”’, iar preşedintele C.S.S. trebuia să prezinte un alt fel de salut adresat 
partidului” ; medalii şi ordine care urmau a fi înmânate cadrelor şi angajaţilor civili cu merite 
deosebite) sau cele cu specific recreativ, cel puţin teoretic (concursuri de pregătire fizică, de 
trageri, concursuri de creaţii literare în cadrul aparatului de securitate şi inspirate din „lupta” 
lor, spectacolul televizat al ansamblului de cântece şi jocuri „Ciocârlia”, alte emisiuni radio 
şi teledifuzate)€. Ulterior, a fost întocmit şi un mai vast „Plan cuprinzând măsurile ce vor fi 
întreprinse în vederea organizării sărbătoririi a 20 de ani de la înfiinţarea organelor securităţii 
statului”’, in care se prevedeau şi „forme de stimulare a cadrelor merituoase” (inclusiv 
premieri in bani’), iar prin Ordinul preşedintelui C.S.S., cu nr. 52 din 26 august 1968, se 
suspenda executarea majorităţii pedepselor disciplinare (aceasta era însă o practică obişnuită 
în ajunul sărbătorilor politice importante, nu neapărat strict legate de istoria Securităţii). 
Semnificative ni se par propunerile care vizau popularizarea bilanţului Securităţii : 


Presa centrală şi locală, precum şi cea militară, va publica în perioada 1-30 august 1968, articole 
cu privire la conducerea de către partid a organelor de securitate şi la contribuţia adusă de acestea 
la crearea şi consolidarea statului nostru socialist. In luna august 1968, Buletinul intern pentru 


= 


A.C.N.S.A.S., fond Documentar, dosar nr. 13636, vol. 11, ff. 2-4. 

2. În 1967, organele de Securitate şi-au sporit autonomia în cadrul Ministerului Afacerilor Interne, ca 
efect al Decretului nr. 710/21 iulie 1967, fiind puse sub conducerea Consiliului Securităţii Statului, iar 
cu puţin timp înaintea Plenarei C.C. al P.C.R. din aprilie 1968, ca efect al Decretului cu nr. 295, s-au 
desprins total de minister. În acelaşi an, ca urmare a reorganizării teritoriale a ţării, direcţiile regionale 
ale Securităţii erau înlocuite cu inspectorate judeţene (vezi Elis Neagoe-Pleşa, „Transformări institu- 
tionale ale Securităţii în primii ani ai regimului Ceauşescu. Crearea Inspectoratelor Judeţene de Securi- 
tate”, în Arhivele Securității, 4, Editura Enciclopedică, Bucureşti, 2008, pp. 610-648). 

3. A.C.N.S.A.S., fond Documentar, dosar nr. 13636, vol. 11, f. 1. 

4. „Un salut călduros” în acest sens a fost prezentat, până la urmă, de însuşi Nicolae Ceauşescu (vezi 
„Cuvântare la adunarea festivă consacrată aniversării a 20 de ani de la înfiinţarea Securităţii Statului. 
29 august 1968”, în România pe drumul desăvârşirii construcției socialiste, vol. 3, Editura Politica, 
Bucureşti, 1969, pp. 460-468). 

5. O cuvântarea cu titlu semnificativ: „Organele Securităţii Statului - create şi conduse de partid - la 
împlinirea a două decenii de activitate”. 

6. A.C.N.S.A.S., fond Documentar, dosar nr. 13636, vol. 11, ff. 3-4. 

7. Ibidem, ff. 6-13. 

8. Premii băneşti s-au acordat şi familiilor unor cadre căzute in lupta cu rezistentii anticomunisti, precum 
cea a maiorului postmortem Constantin Vieru (ibidem, f. 50). 

9. Ibidem, f. 23. 

aparatul de securitate va apare in număr festiv. El va conţine articole care vor evoca conducerea 
de către partid a organelor de securitate, sprijinul primit din partea oamenilor muncii, vor sublinia 
momente mai deosebite din activitatea acestor organe, figuri de eroi ai securităţii căzuţi la datorie, 
cum au întâmpinat ofiţerii şi subofiterii de securitate cea de-a XX-a aniversare a organelor 
securităţii statului etc.'. 


Deşi în aparenţă aceste propuneri încurajau popularizarea „în rândul maselor largi” a 
cunoştinţelor despre istoria Securităţii, o bună parte dintre manifestări aveau, de fapt, un 
caracter închis. Una dintre acestea era şi activitatea editorială legată de noua revistă dedicată 
cadrelor („În dorinţa de a pune la îndemâna cadrelor noastre un mijloc eficient de perfecţionare 
a pregătirii profesionale în vederea ridicării muncii pe o treaptă superioară, Consiliul Securităţii 
Statului a hotărât editarea Buletinului intern pentru aparatul Securităţii Statului”?). Primul 
număr al revistei a apărut corespunzător primului trimestru al anului 1968, sub titulatura 
Buletin intern pentru aparatul Securității Statului, denumire însoţită de marcajul „Strict secret”, 
exemplarele fiind numerotate (în 1969, publicaţia şi-a schimbat denumirea în Securitatea, 
titulatură sub care a continuat să apară - păstrându-şi caracterul strict secret - până la sfârşitul 
anului 19895). Pe ultima pagină erau precizate condiţiile de utilizare ale publicaţiei, similare 
celor create pentru aşa-numitele directive şi instrucţiuni specifice muncii informativ-operative*. 
Astfel, buletinul „va fi dat spre studiu respectându-se regulile privind mânuirea, folosirea şi 
evidenţa documentelor strict secrete” ; „studiul buletinului se va face numai în interiorul 
sediilor organelor de securitate, scoaterea sa în afară fiind cu desăvârşire interzisă” ; „multi- 
plicarea şi copierea materialelor din această publicaţie sunt interzise” (lipsea doar obligativitatea 
păstrării publicaţiei in casa de fier). Ca urmare a acestor restricţii, toţi ofiţerii cu funcţii de 
conducere, precum şi comandanții şi loctiitorii pentru învăţământ din cadrul şcolilor de securi- 
tate „vor controla periodic condiţiile de păstrare şi modul de manipulare al buletinului”5. Chiar 
din primul număr era lansată şi rubrica „De vorbă cu cititorii”, destinată „în primul rând 
acelor cititori care doresc să pună diferite întrebări legate de tematica şi conţinutul buletinului, 
să ceară anumite lămuriri în legătură cu materialele publicate şi să-şi clarifice unele idei 
desprinse din articolele apărute”, dar şi acelora „care şi-au format alte puncte de vedere decât 
acelea exprimate de autor” sau cadrelor care intenționau să trimită „din proprie iniţiativă” 
texte originale sau „traduceri din diferite publicaţii străine care, prin conţinutul lor, prezintă 
un interes major” pentru activităţile Securităţii“. Această deschidere declarată pentru dialog 
contrazicea doar aparent secretizarea „buletinului”, deoarece orice corespondenţă putea fi 
expediată numai prin poşta specială, pe adresa Cancelariei C.S.S. 

Numărul festiv al Buletinului intern pentru aparatul Securităţii Statului” conţinea 106 pa- 
gini® şi se deschidea cu un motto din cuvântarea lui Nicolae Ceauşescu la consfătuirea cu 
activul de bază al Ministerului Afacerilor Interne. Citatul era reprodus nu numai pentru 
captarea bunăvoinţei lui Nicolae Ceauşescu, ci şi datorită caracterului prezumat incontestabil 
al celor afirmate de şeful statului: „Ca instrument al puterii oamenilor muncii, al partidului 


1. Ibidem, f. 3. 
Vezi Buletin intern pentru aparatul Securităţii Statului, nr. 1/1968, în A.C.N.S.A.S., fond Documentar, 
dosar nr. 16562, vol. 2, p. 5. 

3. Colecţia (scanată) completă a acestei publicaţii este in curs de publicare pe site-ul www.cnsas.ro. 

4. Vezi, în acest sens, volumul de documente editat sub egida C.N.S.A.S.: „Partiturile” Securităţii — 

Directive, ordine, instrucțiuni (1947- 1987), Nemira, Bucureşti, 2007, p. 694. 

Buletin intern pentru aparatul Securității Statului, nr. 1/1968, p. 64. 

Ibidem, p. 63. 

Cu menţiunea „Număr dedicat aniversării Securităţii Statului”. 

A.C.N.S.A.S., fond Documentar, dosar nr. 16562, vol. 3. 

şi statului, chemat să apere cuceririle revoluţionare ale celor ce muncesc împotriva uneltirilor 
şi acţiunilor duşmanilor construcţiei socialiste - Securitatea şi-a îndeplinit în bune condiții 
menirea sa [s.n.]”. 

Bănuim că jubilatia cu care asemenea cuvinte au fost întâmpinate de „activul” din Securitate 
a fost mai mare decât pare astăzi, având în vedere climatul destul de tensionat creat de 
activitatea „comisiei de partid”, constituite în noiembrie 1967, pentru cercetare „abuzurilor 
şi ilegalităţilor” comise de organele represive în perioada anterioară anului 1964 şi care prelua 
materialele elaborate anterior de un „colectiv” condus de Grigore Răduică!. Momentul cel 
mai tensionat urma să se producă însă la începutul anilor 1970, când Nicolae Ceauşescu îi 
admonesta pe şefii Internelor, întrebându-i abrupt dacă l-au vândut „ruşilor sau americanilor”. 
Izbucnirea sa fusese provocată de constatarea faptului că organele Securităţii îi întocmiseră 
secretarului general al P.C.R. un dosar personal, în care figurau inclusiv date despre situaţia 
lui medicală’. 

La sfârşitul anilor 1960, Nicolae Ceauşescu a promis insistent că va respecta în totalitate 
aşa-numita „legalitate socialistă”, iar în domeniul extrem de sensibil al relaţiilor universitare 
a avut o prestație spectaculoasă, adresând studenţilor clujeni, in mod repetat, îndemnul : „nu 
vă mai temeţi”S. Totodată, în cadrul şedinţei Prezidiului Permanent al C.C. al P.C.R. din 
18 aprilie 1968, Ceauşescu aprecia că „cerința din partea opiniei publice româneşti şi a celei 
din străinătate” referitoare la „o serie de procese care au avut loc in România” era „îndreptă- 
ţită”, iar ignorarea ei „nu ar aduce decât un mare rău partidului nostru şi construcţiei socialiste 
din tara noastră”*. 

Chiar în cadrul cuvântării pe care a tinut-o la adunarea festivă din 29 august 1968, Nicolae 
Ceauşescu s-a dovedit ambiguu. Astfel, deşi începea prin a lăuda organele de Securitate, care 
„şi-au îndeplinit pe deplin misiunea încredinţată de partid”5, compensa aprecierea prin eviden- 
tierea rolului conducător al partidului, chemat să conducă Securitatea („putem spune că 
organele noastre de securitate într-adevăr au avut şi ce apăra”€), lăsând, în fine, să-i „scape” 
şi un mic spirit de umor, probabil nu tocmai inocent („activitatea dumneavoastră este o parte - mă 
gândeam să spun o părticică, dar spun o parte spre a-i sublinia şi mai bine importanţa -, este 
realmente o parte integrantă a muncii uriaşe desfăşurate în acest răstimp de poporul nostru”’). 
În final, în bine-cunoscutul stil alambicat al majorităţii liderilor comunişti, Ceauşescu dădea 


x» 


de înţeles că modificările legislative asigurau un plus de „legalitate socialistă” şi că, pe viitor, 


trebuiau să sufere rigorile acesteia „numai cei care sunt într-adevăr vinovaţi”8. 


1. Din punct de vedere cantitativ, Grigore Răduică susţine că „până la sfârşitul anului 1967, au fost strânse 
şi studiate peste 100.000 (una sută mii) file de dosare diverse”, toate privind procesul Pătrăşcanu şi 
anchetele ce l-au precedat, însă cifra include şi o serie de dubluri („Este adevărat că aceste materiale 
erau multiplicate în mai multe exemplare, dar în dosare erau puse disparat, aruncate fiecare exemplar 
în alt dosar fără nicio ordine, fără nicio logică, astfel ca nimeni să nu se poată descurca sau să se 
descurce foarte greu în studierea lor” - Grigore Răduică, op. cit., p. 18). 

2. Vezi Florian Banu, „Din paradoxurile «Epocii de aur», Ceauşescu versus Securitatea”, în Dosarele 

istoriei, An VIII, nr. 7(83), 2003, pp. 36-40. Se pare că acest episod va fi decisiv în înlocuirea lui Ion 

Stănescu (nimeni altul decât fostul preşedinte al C.S.S. în perioada aniversărilor din 1968) din postul 

de ministru de Interne. 

Christian Duplan, Vincent Giret, Viața în roşu, vol. II, Nemira, Bucuresti, 1997, p. 385. 

Marius Oprea, op. cit., p. 365. 

5. Nicolae Ceausescu, „Cuvântare la adunarea festivă consacrată aniversării a 20 de ani de la infiinta- 
rea Securităţii Statului. 29 august 1968”, în România pe drumul desăvârşirii construcției socialiste, 
vol. 3, Editura Politică, Bucureşti, 1969, p. 460. 

6. Ibidem, p. 462. 

Ibidem, p. 463. 

8. Ibidem, p. 467. 

Judecând lucrurile retrospectiv, impulsul zăgăzuirii tendinţelor de liberalizare trebuie să fi 
apărut în momentul în care Nicolae Ceauşescu a conştientizat pericolul că schimbările ar putea 
ameninţa monopolul politic al Partidului Comunist, idee la care nu era dispus să renunţe din 
motive nu numai pragmatice, ci şi teleologice : 


Ceauşescu nu vedea în P.C.R. o avangardă politică autoinstalată la putere şi ruptă de societate, 
ci tocmai „centrul nervos” al vieţii întregii naţiuni. Din perspectiva unei astfel de concepții, 
mandatul politic al partidului a fost îndeplinit şi confirmat totodată de istorie. Mai mult, conform 
filosofiei staliniste, Ceauşescu considera că doar instalarea unei personalităţi puternice la cârma 
partidului poate asigura punerea în practică a grandiosului program de transformare a României 
într-o tara industrială dezvoltată. Această combinaţie de nationalism înflăcărat şi stalinism prag- 
matic a constituit principala bază ideologică a regimului ceauşist. Pentru a nu înţelege într-un 
mod prea simplist lucrurile, trebuie subliniat că, pentru o scurtă perioadă de timp, după 1965, 
Ceauşescu a experimentat calea unei liberalizări interne. Treptat însă, a înţeles că o astfel de 
politică ar duce în cele din urmă la subminarea stabilităţii regimului. Urmarea liniei staliniste cu 
şi mai multă îndârjire trebuie deci înţeleasă din perspectiva necesităţii elitei de la putere de a-şi 
menţine privilegiile şi de a împiedica coagularea unor concepţii separatiste neortodoxe şi a unor 
activităţi disidente!. 


Oarecum paradoxal, se pare că tocmai anul 1968 a fost momentul în care, contrar apa- 
rentelor, reformismul marxist (care a constituit discursul hegemonic al „comuniştilor buni” 
din anii 1950) a intrat într-un impas major. Impasul a fost generat de pierderea sperantelor in 
posibilităţile de reformare a sistemului politic est-european (nu numai ca urmare a noii idei 
conform căreia, după o expresie actuală, „nu poţi reforma nereformabilul”, ci şi ca urmare a 
a „doctrinei Brejnev” privind suveranitatea limitată). Ambele explicaţii generau tendinţe de a 
depăşi cadrul admisibil al reformismului marxist, astfel încât, fatalmente, reformismul liberal 
conducea pe termen mediu la disoluția regimului comunist. Nikita Hruşciov pare să fi avut 
un astfel de presentiment (probabil mai devreme decât era cazul) încă din 1956, când a recurs, 
în curajoasa sa acţiune de condamnare a crimelor lui Stalin, la eufemisme asemănătoare 
discursului despre „abuzuri” promovat şi în România după 1965. Hruşciov a asimilat crimele în 
masă ale regimului stalinist „cultului personalităţii”. Încă din 1956, după Congresul al XX-lea 
al P.C.U.S.?, liderul comunist italian Palmiro Togliatti „refuza să accepte explicaţiile ridicole 
oferite de conducerea sovietică pentru crimele staliniste, pretinzând o interpretare în termeni 
de structură şi sistem, şi nu exclamatii furibund-moraliste”?. 

Astfel, campania propagandistică dirijată de preşedintele C.S.S., care începuse, într-un 
fel, ca o reacţie de apărare a Securităţii faţă de cercetările comisiei de partid din anii 1967-1968, 
a avut ca punct final preluarea controlului deplin de către Partidul Comunist, tocmai prin exploa- 
tarea factorului ideologic ca instrument al supremaţiei politice. Faptul era totuşi previzibil 
dintr-un motiv foarte simplu : însuşi bilanţul faptelor de arme întocmit de Securitate în 1968 
a fost unul hiperideologizat, conferind apărării regimului comunist şi „cuceririlor revoluţionare” 
o prioritate absolută faţă de apărarea statului. 


interne, cât şi publice) a activităţii organelor de Securitate. De pildă, prin solicitarea adresată 


1. Vladimir Tismăneanu, Fantoma lui Gheorghiu-Dej, Editura Univers, Bucureşti, p. 156. 
Vezi Crimele lui Stalin. Raportul secret al lui Hruşciov la Congresul al XX-lea al PC.U.S., ediţie 
îngrijită de Radu-Dan Vlad, studiu introductiv, note şi glosar de Vladimir Zodian şi Gheorghe Neacşu, 
cuvânt înainte de Gheorghe Buzatu, Majadahonda, Bucureşti, 1998, p. 108. 

3. Vladimir Tismăneanu, Arheologia terorii, Editura Eminescu, Bucuresti, 1992, p. 20. 

unor foşti ofiţeri de rang superior de a-şi redacta memorii! profesionale, de fapt rapoarte de 
serviciu care puteau fi folosite, în anumite condiţii, public, sub controlul direct al Securităţii. 
Există, în acest sens, dovada că, la sfârşitul anilor 1960, au fost solicitate şi obţinute astfel de 
descrieri de la o serie de ofiţeri în rezervă care avuseseră un rol important în primele două 
decenii de istorie a instituţiei?. În timp, probabil pe măsură ce „elanul reformist” al liderilor 
partidului scădea, s-a optat pentru modalităţi mai insidioase de popularizare a activităţii 
organelor de Securitate, lesne detectabile şi în cinematografie sau literatura anilor 1970-1980. 
În fond, în august 1968 se întrevedea deja „marea împăcare” între Partid şi Securitate, astfel 
încât, în urma şedinţelor festive care au avut loc în teritoriu, s-au expediat şi telegrame către 
C.C. al P.C.R., prin care colectivele de securişti îşi exprimau adeziunea la politica partidului 
(„Controlul şi îndrumarea de către partid a organelor Securităţii Statului constituie garanţia 
sigură că munca pe care o desfăşoară va fi ferită de încălcarea legalităţii, de acte abuzive şi 
samavolnice”5). 

Se poate aprecia că Securitatea a reuşit să depăşească cu bine momentul 1968, regimul 
aflat la putere fiind convins în mare măsură de utilitatea şi necesitatea menţinerii acestui 
aparat. Pe termen lung însă, reţeta succesului din 1968 s-a dovedit o eroare, deoarece Securita- 
tea s-a situat, într-un posibil clasament al oprobriului public, pe poziţia a doua, după cuplul 
Ceauşescu”, resentiment care s-a perpetuat şi după anul 1989. 


1. Termeni ca „memorii” sau „note cu memorii” apar în mod curent în documentele vremii (vezi 
C.N.S.A.S., Pseudomemoriile unui general de Securitate, Humanitas, Bucureşti, 2007, p. 286). 

2. A.C.N.S.A.S., fond Documentar, dosar nr. 107, f. 3. 

3. Citat din telegrama expediată în numele „întregului personal al Inspectoratului de Securitate Cluj de 
inspectorul şef, locotenent-colonelul Constantin loan şi de secretarul comitetului P.C.R., maiorul 
Dumitru Dumitraşcu” (A.C.N.S.A.S., fond Documentar, dosar nr. 13636, vol. 11, f. 288). 

4. Personificarea extremă a puterii în România anilor '80 explică de ce majoritatea cetăţenilor romani 
şi-au îndreptat ura în special împotriva celor două persoane care beneficiau în mod vizibil de toate 
prerogativele puterii. 


Mircea Stanescu 


Destine in nomenclatura comunistă : 
Gavrilă şi Eva Birtaş 


Des son instauration en Roumanie, en mars 1945, le régime communiste a été exercé par des gens 
et des structures ayant une certaine culture politique acquise dans les années de L'illegalite, de la 
détention politique, de l’activité subversive et de l’espionnage. Le texte présente deux biographies - de 
couple — révélatrices pour le destin d'une partie de la nomenklatura communiste de l’époque Gheorghiu- 
-Dej. En méme temps, ces deux cas tracent les contours des visages et indiquent des nomes dans un 
régime qui prone l’action politique impersonnelle, mais qui ne peut pas renoncer à sa dimension 
criminelle jusqu’à sa chute en 1989. 


Mots-clés : communisme, Nomenklatura, détention politique, crimes politiques 


De la instaurarea sa, comunismul din România a fost pus în practică de către oameni şi 
structuri cu o anumită cultură politică, dobândită în anii ilegalităţi, ai activităţii subversive şi 
de spionaj, ai detenţiei politice. În cele ce urmează vom prezenta două biografii - de cuplu - 
revelatoare pentru destinul unei parti a nomenclaturii comuniste din epoca Dej. Totodată, 
într-un regim ideologic care pretinde acţiunea politică impersonală, ele dau chip şi nume 
criminalităţii care o subîntinde. 

Născut în anul 1905 în Baia Mare, de naţionalitate română, Gavrilă Birtaş a fost membru 
al Partidului Comunist din ilegalitate. Profesia sa de bază era tâmplar!. Tovarăşa sa de viaţă 
din prima perioadă a fost Donca, militantă comunistă din Transilvania. A avut ca nume 
conspirative : „Eugen (B)” şi - probabil — „B”?. În 1935 s-a căsătorit cu Eva Rotschild, pe 
care a cunoscut-o în mişcare, la „Ajutorul Muncitoresc”. De naţionalitate evreiască, Eva s-a 
născut pe 4 aprilie 1916 în oraşul Şimleu Silvaniei, judeţul Sălaj. În 1944 mama ei a fost 
deportată de către autorităţile maghiare la Auschwitz, unde a murit. După ce mai întâi a activat 
în „Ajutorul Muncitoresc”, în 1933 a fost primită ca membră a Partidului Comunist. De 
profesie era croitoreasă. A lucrat apoi în Aparatul tehnic al Comitetului Local al P.C.R. din 
localitatea de origine (1933-1935). 

O perioadă, Gavrilă a lucrat pentru Comitetul Teritorial al Partidului Comunist Român din 
Ardeal, împreună cu Bela Breiner, Paul Veres, Rozalia Kahana, Gheorghe Stoica, R. Kertesz 
şi Alexandru Sencovici. Între sfârşitul lunii ianuarie şi începutul lunii martie 1940 a fost numit 
instructor de partid pentru regiunea Prahova, activitate pe care o coordona de la Bucureşti, unde 
s-a mutat”. Eva l-a urmat pe Gavrilă mai întâi la Baia Mare (în 1939), apoi la Bucuresti (1940). 

La începutul lunii mai 1940, Gavrilă a fost numit in Secretariat - structura de comandă a 
partidului aflat în ilegalitate - alături de Stefan Foriş, Nicu Tudor, Iosif Chişinevschi şi Teohari 
Georgescu. 

În jurul datei de 22 mai 1940, Ştefan Foriş, liderul P.C.R., a plecat la Moscova să raporteze 
Cominternului situaţia partidului şi a propus Secretariatului ca, în lipsa lui, la comandă să 
rămână Iosif Chisinevschi şi Gavrilă Birtas'. Coordonarea muncii de partid a rămas în sarcina 
celor doi, însă, în practică, cel care făcea întreaga muncă de contact cu reţeaua era Birtaş. 

După ce la sfârşitul lunii decembrie 1940 liderul Partidului s-a întors din U.R.S.S., in 
1941 s-a stabilit ca din conducerea Secretariatului să facă parte : Stefan Foris, Iosif Chişinevschi, 
Constantin Pârvulescu, Gavrilă Birtaş şi Teohari Georgescu.° 


1. Marius Oprea, „Portrete de securisti. Birtaş Gavril”, în revista electronică Tiuk, la adresa http : //www. 
tiuk.reea.net (25.11.2010). 

2. Numele conspirative apar in Dan Cătănuş şi loan Chiper (editori), cu concursul lui Gheorghe Neacşu, 
Cazul Stefan Foriş. Lupta pentru putere în P.C.R. de la Gheorghiu-Dej la Ceauşescu. Documente 
(1940-1968), Editura Vremea, Bucureşti, 1999, passim, în special p. 253. 

3. D. Cătănuş şi I. Chiper (editori), op. cit., p. 244. 

4. Ibidem, pp. 160-161, 241, 244; Mihai Burcea, Marius Stan, Mihail Bumbes, Dicţionarul ofițerilor si 
angajaților civili ai Direcţiei Generale a Penitenciarelor, vol. |: Aparatul central (1948-1989), Polirom, 
Iaşi, 2009, p. 107. 

5. D. Cătănuş şi I. Chiper (coord.), op. cit., pp. 167, 242-243. 

in primăvara anului 1941, Chişinevschi şi Birtaş au fost însă arestaţi de Siguranţă (Birtas 
pe 24 aprilie, Chişinevschi cu câteva zile mai devreme). Foriş a prelucrat cazul lui Birtaş cu 
Constantin Carp, iar o militantă comunistă numită „Ana” (probabil Ana Toma) l-a acuzat de 
„purtare trădătoare la Siguranţă” şi l-a exclus din partid!. Din închisoare, Birtaş s-a adresat 
Comitetului Central al Partidului printr-o scrisoare în care contesta excluderea şi cerea să fie 
reprimit în Partid. Foriş a redactat scrisoarea de răspuns, aprobată de Victoria Sârbu şi Stere 
Nichifor, în care dezavua atitudinea lui Birtaş şi îi respingea cererea. 

În acelaşi an, în timp ce se afla în închisoare la Văcăreşti, Birtaş a fost numit de către 
grupul din închisori (între care şi Gheorghe Gheorghiu-Dej) secretar al colectivului şi respon- 
sabil pe probleme de apărare, funcţie care o uzurpa practic pe cea Anei Toma, secretarul C.C. 
pe aceste probleme. Grupul din închisori îşi aroga în acest mod pretenţia de a conduce Partidul. 
Astfel, Ana Toma a adresat C.C. o scrisoare în care susţinea că purtarea trădătoare la Sigu- 
ranta nu îi permitea lui Birtaş să ocupe acel post. Finalmente, Foriş a obţinut asentimentul 
celulei din închisoare de a-l scoate pe Birtaş din funcţia de secretar al colectivului şi i-a tăiat 
acestuia legăturile pe probleme de apărare. 

În toamna-iarna anului 1941, în condiţiile în care Partidul pierduse legăturile cu Cominter- 
nul, Birtaş şi-a dovedit utilitatea, restabilind contactul cu sovieticii prin arhitectul casei în care 
locuise (care fusese şi casa de lucru a Secretariatului C.C.). Motivat poate şi de noua sa 
poziţie, în primăvara anului 1942 conflictul lui Birtaş cu Foriş şi militantii comunişti din jurul 
său s-a agravat. 

În iarna anului 1942-1943 Birtaş a adresat o nouă scrisoare C.C. al Partidului, cerând 
reprimirea în organizaţie. Scrisoarea a rămas însă fără răspuns din partea lui Foriş şi a 
organului suprem al Partidului. 

După arestarea soţului ei, în 24 aprilie 1940, Eva a fost trimisă de partid în „Ajutorul 
Roşu”, fiind responsabilă cu aprovizionarea comuniştilor închişi la Văcăreşti. În primăvara 
anului 1942 a fost numită în Aparatul Tehnic al C.C. al P.C.R. ca ajutor al Ilenei Pop?. 

După 23 august 1944, Gavrilă a fost trimis de partid în Ardealul de Nord, iar din aprilie 
1946 a fost numit şef al Sigurantei din Oradea. Foriş avea dreptate să suspecteze că trădarea 
venea din cercul restrâns al membrilor Secretariatului, însă „trădătorul” nu era Birtaş, ci - aşa 
cum avea să se dovedească ulterior - Nicu Tudor, care fusese racolat de către Siguranţă. Eva şi-a 
urmat din nou soţul în Ardealul de Nord, lucrând la Baia Mare, localitate inclusă în Regionala 
de Partid Cluj, unde a rămas până în 1946. Apoi a activat la „Apărarea Patriotică” din Oradea, 
unde a condus Secţia Asistenţei. În noiembrie 1947 s-a îmbolnăvit grav de stomac, iar în februarie 
anul următor a fost operată de ulcer perforat. Până în aprilie 1949 nu a mai putut lucra. 

În vara anului 1948, când a fost înfiinţată Securitatea, iar Foriş fusese deja executat de 
către tovarăşii lui, Gavrilă a fost numit şef al Direcţiei I (Informaţii Interne), cu gradul de 
colonel. Era principala structură a poliţiei politice care se ocupa cu represiunea internă. În 
1950 el a fost transferat ca şef al Direcţiei a III-a (Contraspionaj în Penitenciare şi Militie), 
unde a coordonat direct Securitatea Închisorilor şi Lagărelor (Serviciul Operativ/Serviciul 
Inspectii), al cărei scop era reeducarea deţinuţilor politici şi verificarea purității ideologice a 
cadrelor închisorilor şi Miliției”. 


1. Ibidem, pp. 66-68, 289-290; M. Burcea, M. Stan, M. Bumbes, op. cit., p. 108. 

2. M. Burcea, M. Stan, M. Bumbes, Dictionarul ofiterilor si angajatilor civili ai Directiei Generale a 
Penitenciarelor, pp. 107-109. 

3. M. Oprea, Portrete de securisti. Birtaş Gavril, loc. cit.; Mircea Stănescu, Reeducarea in România 
comunistă (1948-1952). Aiud, Suceava, Piteşti, Polirom, laşi, 2010, passim, şi Procesele reeducării 
(1952-1960), lucrare publicată în volum alături de cea a lui Titică Predescu, Starul şi dreptul, instrumente 

Pe 15 iunie 1949, Eva a fost numită adjunctă (funcţia se numea: referent-şef) a lui Iosif 
Nemes, şeful Securităţii Închisorilor (Serviciul Operativ). Nemeş se cunoştea cu soţii Birtaş 
din Transilvania de Nord, din perioada anterioară, când primul fusese comandant al închisorii 
Oradea (septembrie 1945 - martie 1949), iar Gavrilă Birtaş şeful Sigurantei locale. Erau chiar 
în relaţii de prietenie. La rândul său, Nemeş fusese numit la conducerea structurii informative 
a închisorilor de către Gheorghe Pintilie, şeful Securităţii, la propunerea lui Gavrilă Birtaş, 
care îi era şi legătură superioară directă, întrucât Serviciul Operativ făcea parte din Direcţia 
a II-a a Securităţii!. 

Când Nemes pleca pe teren să inspecteze unităţile de detenţie, Eva era cea care îl înlocuia. 
Deşi îi era interzis, ea desfăcea plicurile sigilate cu note informative care veneau din teritoriu, 
de la închisori, trimise pe linia Securităţilor regionale. Totodată, căuta să-şi manifeste autori- 
tatea asupra celorlalţi lucrători din Centrala Serviciului Operativ, generând numeroase tensiuni, 
motive pentru care Nemeş a solicitat conducerii Securităţii să fie mutată la Cadre sau în altă 
parte. La Securitatea Închisorilor şi Lagărelor Eva a rămas până în octombrie 1949. A 
participat la pregătirea demascării (reeducării) de la închisoarea Piteşti, însă nu a prins debutul 
acesteia, fiind transferată la Serviciul Cadre din Direcţia Administrativă a Direcţiei Generale 
a Penitenciarelor. 

În vara anului 1952, imediat ce Teohari Georgescu a fost scos din Secretariatul Partidului 
şi de la conducerea Ministerului de Interne, gen. Gheorghe Pintilie (şeful Securităţii), gen. 
Marin Jianu (ministrul adjunct de Interne), col. Mişu Dulgheru (şeful Anchetelor Securităţii) 
şi Gavrilă Birtaş (şeful Direcţiei a III-a) au fost şi ei schimbaţi din funcţii”. Ceea ce a contat 
în decizie, cel puţin în cazul lui Birtaş, a fost faptul că a fost numit în funcţie la propunerea 
fostului şef al Internelor. Subsecvent, avusese o luptă între grupările din Ministerul de Interne, 
prima fiind condusă de către Marin Jianu, care era asociat cu It.-col. Nicolae Prosan (director 
administrativ în Direcţia Generală a Penitencarelor - D.G.P.), Dimitrie Băzălan (fost şef al 
D.G.P.), Aurel Tiron (fost comandant al închisorii Suceava, avansat în Centrala M.I.) şi Marin 
Constantinescu (şeful Direcţiei Administrative din D.G.P.). Cea de-a doua era condusă de 
către Birtaş şi îi asocia pe: It.-col. Ştefan Coller (din Corpul de inspecţie al M.I.), cpt. Eva 
Birtaş (fostă adjunctă a lui Iosif Nemeş la conducerea Securităţii Închisorilor, apoi şefa 
Cadrelor din D.G.P.), Ludovic Czeller (şeful Corpului de Control Administrativ din D.G.P.) 
şi mr. Iosif Nemes (fost şef al Securităţii Închisorilor/Serviciul Operativ, ulterior în Corpul 
de Inspectii al M.I.). În acea atmosferă de suspiciune reciprocă, informaţiile obţinute din 
„demascările” deţinuţilor politici au fost folosite în luptele interne, aşa cum o sugerează 
documentele reeducării. Ele s-au încheiat prin decapitarea ambelor grupări şi concedierea 
unora dintre componenți. 

La Serviciul Cadre din Direcţia Administrativă a Direcţiei Generale a Penitenciarelor, Eva a 
fost mai întâi referent-şef - adjunctă a şefului Serviciului (octombrie 1949 - 30 iunie 1950) -, 
apoi şefa Serviciului (1 iulie 1950 - 1952), cu gradul de It.-major. 

Trecut pe linie moartă, în 1955 Gavrilă ocupa funcţia de director în Ministerul Gospodăririi 
Comunale şi Industriei Locative?. Era foarte departe de activitatea pe care o desfăşurase 
întreaga sa viaţă. 

Eva s-a întors la munca de informaţii în perioada 1954-1955, când a fost inspector-prim 
in Grupa Inspectii a Direcţiei Lagăre şi Colonii de Muncă din Direcţia Generală a Penitenciarelor 


de represiune ale dictaturii comuniste, Fundaţia Culturală „Memoria” - Filiala Argeş, Piteşti, 2008, 
passim. 

1. M. Stănescu, Reeducarea in România comunistă (1948-1952). Aiud, Suceava, Piteşti, passim. 

2. D. Cătănuş şi I. Chiper (coord.), op. cit., p. 291. 

3. M. Burcea, M. Stan, M. Bumbes, op. cit., p. 109. 

şi Coloniilor de Muncă, cu gradul de căpitan, pentru ca în cursul anului 1955 să fie numită 
inspector-prim în Serviciul Inspectii (Securitatea Închisorilor si Lagărelor), care funcţiona 
camuflat în Direcţia Penitenciarelor, Lagărelor şi Coloniilor. 

Pe 30 mai 1955 o comisie medicală a M.A.I. a clasat-o medical, iar ulterior a fost 
pensionată cu gradul III de invaliditate. În timpul ilegalităţii contractase un ulcer duodenal 
care i-a produs numeroase probleme de-a lungul carierei sale în Ministerul de Interne. 

În 1956-1957 Gavrilă a fost martor al acuzării (şi, în acelaşi timp, al apărării lui Tudor 
Sepeanu) în procesul cadrelor Securitatii/M.A.I. care au fost scoşi tapi ispăşitori ai reeducării. 
Declaraţia sa în instanţă - exceptând propria-i implicare - a fost dintre cele mai apropiate de 
adevăr. Era semnul nemulțumirii sale pentru blocarea carierei în cadrul Organelor!. 

Cât era de reală situaţia Evei ori cât reprezenta ea o justificare pentru scoaterea sa din 
cadrul Organelor nu este uşor de aflat în absenţa unor alte surse decât cele oficiale. Cert este 
însă că în cazul lui Gavrilă faptul s-a datorat apropierii sale de grupul Pauker şi concurenţei 
pe care o putea exercita faţă cu Gheorghiu-Dej. Funcţiile ocupate şi activitatea depuse în partid 
în perioada interbelică - pe scurt, aura sa de ilegalist de frunte - îl făceau ţinta perfectă în 
contextul eliminării de către liderul Partidului a unei parti a vechii gărzi. 


1. M. Stănescu, Procesele reeducării (1952-1960), passim. 

Actiunile lui Gheorghe Apostol, Dumitru Mazilu 
şi Mihail Gorbaciov fata de politica promovată 
de Nicolae Ceauşescu (1989) 


The competition between Nicolae Ceauşescu and Gheorghe Apostol for the position of Secretary 
General of the RCP didn’t stop after the victory of Ceausescu (March 1965). From August 1988 to 
March 1989, Apostol tried to convince older leaders from Nomenklatura to oppose Ceausescu. In the 
spring of 1989, a letter signed by six former high rank communist officials was read at Radio Free 
Europe. Ceausescu used different methods for convincing all members of that group to renounce their 
actions. In the same period, Dumitru Mazilu - a Romanian communist, high dignitary and member 
of a United Nations commission - wrote and sent to the United Nations a very critical report about 
the Romanian internal policy. The personality cult eroded the whole propagandistic structure built 
around Nicolae Ceausescu. The effects were both unfavorable for the worshiped leader and against 
the interests of those who built and maintained that cult because the Romanian communism 
principles, mentioned by Ceausescu every time, became a formal enumeration of some ideas having 
no essence. Despite these facts, the Soviet leader Mikhail Gorbachev tried to persuade Nicolae 
Ceausescu to change the main politics in Romania. Moreover, Gorbachev sent a letter to Ceausescu 
(23 November 1989) to inform him about the Soviet-American meeting which was going to be held in 
Malta (2-3 December 1989). Ceausescu’s answer expressed his total opposition to democratization 
(27 November 1989). 


Keywords : Nomenklatura, Ceausescu, Gorbachev, 1989, revolution 


in după-amiaza zilei de 14 martie 1989, la postul de radio „Europa Liberă” a fost prezentat 
un document în care Nicolae Ceausescu era criticat într-un mod neobişnuit. Constantin Pirvulescu, 
membru fondator al Partidului Comunist Român, a fost decanul de vârstă al autorilor „Scrisorii 
celor şase”. Deşi în vârstă de 94 de ani, acesta şi-a dat acordul pentru ca numele său să apară, 
alături de cele ale lui Gheorghe Apostol, Alexandru Bârlădeanu, Corneliu Mănescu, Grigore 
Răceanu şi Silviu Brucan, pe un apel în care Nicolae Ceauşescu era contestat de veteranii P.C.R. 

Al doilea nume menţionat a fost cel al lui Gheorghe Apostol, prim-secretar al Partidului 
Muncitoresc Român în anii 1954-1955 şi pretendent la funcţia supremă în partid, în martie 
1965, după decesul lui Gheorghe Gheorghiu-Dej. 

Animozităţile dintre Gheorghe Apostol şi Nicolae Ceauşescu erau cunoscute de multă 
vreme în cercurile conducerii P.C.R. Concurența dintre aceştia pentru funcţia de secretar 
general al partidului a condus în cele din urmă la trimiterea lui Gheorghe Apostol în străinătate, 
în calitate de ambasador al României în Argentina şi Brazilia. 

După întoarcerea sa în ţară (în vara anului 1988), Gheorghe Apostol a continuat să critice 
politica dusă de Nicolae Ceausescu, însă reținerea sa de către organele de Securitate, ca urmare 
a difuzării „Scrisorii celor şase”, a reuşit să îl „înmoaie”, devenind cooperant în primul rând 
cu foştii săi colegi de partid din perioada „ilegalităţii”. Precizăm că numele lui Gheorghe 
Apostol a fost menţionat la sfârşitul unei scrisori de trei pagini, dactilografiată, nesemnată şi 
datată 31 mai 1989. Acesta ar fi solicitat clemenţă din partea Comitetului Central al Partidului 
Comunist Român (C.C. al P.C.R.) şi a Consiliului de Stat al Republicii Socialiste România, 
în urma scandalului provocat în martie 1989 de „Scrisoarea celor şase”. 

În şedinţa din 18 august 1989 a Comitetului Politic Executiv al C.C. al P.C.R., Nicolae 
Ceauşescu a făcut referire la scrisoarea respectivă şi a explicat cum s-a acţionat, fără ca 
problema menţionată să fie trecută pe ordinea de zi a reuniunii. Totodată, în protocolul şedinţei 
s-a consemnat următoarea hotărâre : 


Comitetul Politic Executiv a fost informat asupra conţinutului scrisorii prin care Gheorghe 
Apostol, vinovat de încălcarea legilor ţării şi nesocotirea obligaţiilor de cetăţean român, roagă 
conducerea partidului şi Consiliului de Stat să-i acorde clementa. 

În legătură cu aceasta, Comitetul Politic Executiv a hotărât să se prezinte propuneri privind 
măsurile ce trebuie luate în continuare, inclusiv în privinţa informării membrilor partidului asupra 
gravelor abateri comise de Gheorghe Apostol. 


În prezent, cunoaştem reacţia lui Gheorghe Apostol după lovitura de stat de la 22 decem- 
brie 1989: „N-am semnat nimic, n-am dat niciun fel de declaraţie scrisă”?. Acestea sunt 
afirmaţiile sale din interviul acordat la 7 februarie 1990 ziaristului Ion Jianu, la Bucureşti. 
Practic, după o lună şi jumătate de la condamnarea la moarte şi executarea cuplului prezi- 
dential, fostul lider al Partidului Muncitoresc Român a dezmintit categoric afirmaţiile lui Silviu 


1. Arhivele Naţionale ale României (A.N.R.), fond C.C. al P.C.R. - Secţia Cancelarie, dosar nr. 56/1989, 
f. 4. 
2. Jon Jianu, Gheorghe Apostol şi Scrisoarea celor şase, Editura Curtea Veche, Bucureşti, 2008, p. 64. 

Brucan, un alt semnatar al scrisorii publice de protest adresate lui Nicolae si Elenei Ceausescu 
in luna martie 1989. 

Imediat după lovitura de stat din decembrie 1989, Gheorghe Apostol şi-a manifestat 
indignarea şi frustrările apărute ca urmare a ascensiunii fulminante a lui Silviu Brucan în cea 
mai puternică structură politică de conducere din acele zile - Frontul Salvării Nationale. În 
opinia lui Gheorghe Apostol, Silviu Brucan a utilizat mitul „Scrisorii celor şase” în interes 
personal. „N-avea o bază politică” - a susţinut fostul prim-secretar al P.M.R. - „şi atunci a 
căutat să mă compromită pe mine pentru a-şi face un loc respectabil în Biroul Executiv al 
Consiliului Frontului Salvării. Astfel a reuşit să ajungă lângă Iliescu [...]”. Totodată, Gheorghe 
Apostol a afirmat: „Am fost şi la usa lui Ion Iliescu. Nu m-a primit! ”!. 

De ce preşedintele Consiliului Frontului Salvării Naţionale nu a discutat cu Gheorghe 
Apostol după data de 22 decembrie 1989? Unul dintre motive a fost explicat chiar de Silviu 
Brucan : 


În sfârşit, duminică după-amiază am fost escortat în „Camera Philips”, plină de aparate şi 
instalaţii electronice. Lt.-col. Rădulescu mi-a spus: „Acum ascultă cu atenţie ! ” şi a pus în priză 
un magnetofon. Era o voce care citea tare un text. Şi am recunoscut imediat vocea lui Gheorghe 
Apostol. Am avut într-adevăr un şoc. El mă acuza ca trădător de patrie, vândut imperialiştilor 
americani şi declara că am scris „Scrisoarea celor 6” la ordinul C.I.A. şi de aceea ar trebui să 
fiu judecat şi condamnat pentru trădare şi, în mod specific, menţiona articolele din Codul Penal 
care trebuiau aplicate în cazul meu - o indicație clară că citea un text pregătit de Securitate”. 


O scrisoare inedită, înregistrată la Cancelaria C.C. al P.C.R. (22 august 1989) şi la Arhiva 
Comitetului Politic Executiv al C.C. al P.C.R. (4 septembrie 1989), ne oferă un indiciu despre 
motivul disensiunilor dintre Gheorghe Apostol şi Silviu Brucan după difuzarea „Scrisorii celor 
şase” la postul de radio „Europa Liberă” (14 martie 1989). Documentul în cauză, întocmit 
la 31 mai 1989, nu a fost semnat de Gheorghe Apostol, deşi numele său se află menţionat la 
sfârşitul scrisorii. Totodată, nu există alte indicii care ar putea să ne ajute în identificarea 
autorilor săi. 

În opinia noastră, scrisoarea respectivă nu a fost întocmită de ofiţerii de Securitate, ci, 
poate, de către Nicolae Constantin sau generalul Ion Coman, subordonații lui Nicolae Ceauşescu. 
De altfel, liderul suprem al partidului a declarat în şedinţa din 18 august 1989 a Comitetului 
Politic Executiv al C.C. al P.C.R. faptul că „Gheorghe Apostol a trimis o scrisoare recent la 
Comitetul Central al partidului, prin care recunoaşte activitatea sa de spionaj şi acum cere 
clemenţă. Am stabilit ca un grup de tovarăşi să stea de vorbă cu el”?. Mai mult decât atât, 
este posibil ca documentul respectiv să fie, de fapt, textul citit de Gheorghe Apostol, înregistrat 
de Securitate şi auzit de Silviu Brucan pe durata anchetării sale de către locotenent-colonelul 
Rădulescu. 

În aceeaşi perioadă, o delegaţie condusă de ambasadorul Constantin Ene, director în 
Ministerul Afacerilor Externe, a participat la reuniunea Conferinţei pentru Securitate şi Coo- 
perare in Europa privind problematica drepturilor omului (Paris, 30 mai - 23 iunie 1989). 
Aceasta a avut loc atât în plen (30 mai - 5 iunie 1989), cât şi în două grupe de lucru. 

Pe ordinea de zi a reuniunii de la Paris au fost menţionate două probleme : 


Ibidem, p. 69. 

Silviu Brucan, Generaţia irosită, Editurile Univers & Calistrat Hogas, Bucuresti, 1992, p. 204. 
A.N.R., fond C.C. al PC.R. - Secţia Cancelarie, dosar nr. 56/1989, f. 17. 

Din delegaţia română a făcut parte şi Teodor Meleşcanu, viitor ministru al Afacerilor Externe (1992- 
-1996). 

Respectarea de către statele participante a tuturor drepturilor şi libertăţilor fundamentale ale 
omului şi cooperarea în domeniul umanitar ; aplicarea de către statele participante a prevederilor 
documentului final de la Viena în soluţionarea unor probleme din domeniul umanitar, inclusiv a 


aşa-ziselor „cazuri şi situaţii individuale”!. 


În raportul trimis lui Nicolae Ceauşescu de către Ioan Totu, la 11 mai 1989, ministrul 


Afacerilor Externe a subliniat ca : 


în interpretarea ţărilor occidentale, reuniunea s-ar înscrie într-un sistem de proceduri de verificare 
şi control a politicii statelor în aceste probleme. 

Menţionăm că, în cadrul Reuniunii de la Viena, România nu a acceptat un asemenea sistem şi a 
exprimat rezerve faţă de prevederile din documentul final referitor la stabilirea de proceduri care 
să dea dreptul unor state de a cere informaţii pe problemele de mai sus. În consecinţă, după 
Reuniunea de la Viena, au fost respinse cererile de această natură din partea unor ţări occidentale’. 


Pentru a preveni orice surpriză neplăcută, Nicolae Ceauşescu a convocat o şedinţă a 


Biroului Permanent al Comitetului Politic Executiv. Aceasta s-a desfăşurat la 19 mai 1989 şi 
a avut un singur punct pe ordinea de zi: participarea delegaţiei române la Conferinţa de la 
Paris. Cu acel prilej, liderul suprem al P.C.R. a declarat, chiar la începutul şedinţei : 


Vreau să atrag atenţia asupra faptului că trebuie să luăm o poziție foarte activă. Trebuie să 
mergem bine documentati, şi pe primul plan să fie problemele de bază : şomajul, sărăcia, 
locuinţele, învăţământul. 

Ati văzut că, în S.U.A., [Robert] McNamara a spus ca să se reducă cu 50 la sută cheltuielile 
militare şi să se rezolve problema şomajului şi analfabetismului, inclusiv sărăcia. [...] 

Să avem toate datele oficiale care există şi cu acestea să argumentăm [că în România se respectă 
drepturile omului - n.n.], nu cum se leagă ei de faptul că nu am dat paşaport la timp unui 
nenorocit care vrea să plece din țară [s.n.]°. 


Ca de obicei, în asemenea ocazii, Elena Ceauşescu şi-a întrerupt soţul pentru a-i ţine 


isonul. Ea „ştia” mult mai bine decât participanţii la Conferinţa de la Paris ce probleme trebuie 
să discute aceştia. 


prostii! Spun că unii încalcă drepturile omului [s.n.]”". 


La rândul său, Nicolae Ceausescu a concluzionat sec: „Dar acestea le discută ei. Discută 
»4 


In aceeaşi zi, începând cu ora 10.30, liderul P.C.R. a condus şedinţa Comitetului Politic 


Executiv al C.C. al P.C.R. Cu acel prilej, a abordat una dintre temele sale propagandistice 
favorite - dezarmarea nucleară - în scopul discreditării Occidentului. 


În al doilea rând - a spus Nicolae Ceauşescu -, având in vedere că, la sfârşitul acestei luni, 
N.A.T.O. şi-a propus să discute problema modernizării armelor tactice şi a rachetelor nucleare 
cu rază scurtă de acţiune, consider că este necesar să adoptăm o poziţie mai activă şi, prin 
mijloacele noastre de informare - presă, radio, televiziune, dar şi din partea diferitelor organizaţii 
de masă şi obşteşti -, să cerem să se renunţe la modernizarea acestor arme şi să se treacă la 
tratative pentru lichidarea tuturor armelor, a celor tactice şi a rachetelor nucleare cu rază scurtă 
şi medie de acţiune. 


AUNE 


A.N.R., fond C.C. al P.C.R. - Secţia Cancelarie, dosar nr. 33/1989, f. 9. 
Ibidem. 

Ibidem, ff. 6-7. 

Ibidem, f. 7. 

De altfel, este o acţiune largă in Europa, inclusiv in S.U.A., tot mai multe forte acţionează in 
direcţia aceasta — deşi Administraţia S.U.A. spune că este împotrivă. Dar noi trebuie să intensi- 
ficăm acţiunile şi să întărim contactele cu alte organizaţii, pentru a exercita o influenţă a opiniei 
publice din Europa, din întreaga lume, în aceste probleme. 

În mod corespunzător, în comunicatul privind şedinţa Comitetului Politic Executiv să spunem că 
România se pronunţă ferm împotrivă şi cere ca N.A.T.O. să renunţe la modernizarea acestor arme 
şi să vină în întâmpinarea propunerilor ţărilor socialiste, ale Uniunii Sovietice, în privinţa aceasta. 
De altfel, ţările socialiste au întocmit un apel care să fie trimis ţărilor N.A.T.O. pe problema 
aceasta — şi care a şi început să fie trimis. 

Deci să acţionăm în acest sens. 

Aceasta a fost a doua problemă internaţională. 

Este foarte important să procedăm aşa, ţinând seama de politica generală din totdeauna a 
partidului şi ţării noastre, dar şi faptul că ţările din N.A.T.O. doresc să forţeze adoptarea unei 
hotărâri - deşi ştiţi bine că sunt câteva tari N.A.T.O. care sunt împotrivă - şi trebuie să nu stăm 
fără să acţionăm hotărât în această privinta’. 


Prin asemenea discursuri, lipsite de o finalitate practică, Nicolae Ceauşescu dorea să se 
implice în rezolvarea unei probleme fără să aibă sprijinul liderilor din statele care deţineau 
arme nucleare. 

În acelaşi timp, drepturile fundamentale ale omului erau încălcate în România din cauza 
deciziilor adoptate de Nicolae Ceausescu în cursul anilor '80. Mai mult decât atât, acesta şi-a 
instruit subordonații cum să procedeze la conferinţa de la Paris (30 mai - 23 iunie 1989), însă 
nu a reuşit să prevină ,,defectiunea” lui Dumitru Mazilu. 

În calitate de expert în subcomisia O.N.U. pentru Prevenirea Discriminării şi pentru 
Protecţia Minorităţilor, din cadrul Comisiei O.N.U. pentru Drepturile Omului, Dumitru Mazilu 
a întocmit un raport critic la adresa regimului impus de Nicolae Ceauşescu. Documentul a 
ajuns într-un mod misterios în Elveţia, la Comisia O.N.U. pentru Drepturile Omului, din 
cadrul Consiliului Economic şi Social al O.N.U., iar pe 18 august 1989 a fost publicat la 
Geneva. În acel moment, Dumitru Mazilu se afla în România, fiind supravegheat de ofiţeri de 
Securitate, iar locul său în subcomisia O.N.U. pentru Prevenirea Discriminării şi pentru 
Protecţia Minorităţilor fusese luat de expertul Ion Diaconu. Acesta a acţionat pentru retragerea 
imediată de la subcomisia O.N.U. a raportului întocmit de Dumitru Mazilu. 

La 1 septembrie 1989, ziarul Le Monde informa opinia publică despre faptul că Dumitru 
Mazilu era sechestrat în România din cauza documentului respectiv, apreciat în mod favorabil 
de zece experţi din subcomisia O.N.U. pentru Prevenirea Discriminării şi pentru Protecţia 
Minorităţilor, în frunte cu olandezul Theo van Boven’. 

În contextul unor schimbări politice internaţionale evidente, care au avut loc în vara şi 
toamna anului 1989 în Polonia, Ungaria, R.D.G., Cehoslovacia şi Bulgaria, liderul sovietic 
Mihail Gorbaciov s-a străduit să menţină toate statele membre ale Organizaţiei Tratatului de 
la Varşovia în sfera de influenţă a Kremlinului. Această atitudine rezultă cu claritate din 
scrisoarea trimisă lui Nicolae Ceauşescu de către Mihail Gorbaciov chiar în timpul desfăşurării 
Congresului al XIV-lea al P.C.R. (20-24 noiembrie 1989). Conţinutul documentului menţionat 
se regăseşte în „Nota” din 23 noiembrie 1989, întocmită de Constantin Olteanu pentru 
preşedintele României’. 

Patru zile mai târziu, Nicolae Ceauşescu a trimis o scrisoare de răspuns lui Mihail Gorbaciov, 
prin intermediul lui E.M. Tiajelnikov, ambasadorul U.R.S.S. la Bucuresti. Membrii Comitetului 


1. Ibidem, dosar 35/1989, ff. 32-33. 
2. Pentru detalii, vezi Nicoleta Mazilu, Un protest diplomatic, Editura Aura, Bucureşti, 2010. 
3. A.N.R., fond C.C. al P.C.R. - Secţia Cancelarie, dosar nr. 66/1989, ff. 31-33. 

Politic Executiv al C.C. al P.C.R. s-au întrunit în ziua respectivă pentru 30 de minute, cu 
scopul de a aproba (formal) documentul mentionat’. 

Prin scrisoarea respectivă, Nicolae Ceauşescu a încercat în mod absurd să modifice agenda 
oficială a discuţiilor de la Malta dintre liderul sovietic şi preşedintele S.U.A., George Bush, 
interzicând dreptul firesc al acestora de a analiza împreună schimbările politice din Europa 
Centrală şi de Est. 

Care a fost mijlocul prin care preşedintele României a dorit să impună interdicţia respectivă ? 
Discursul propagandistic. Discursul politic al lui Nicolae Ceauşescu de „ridicare a norodului 
în fata amenințării străine” nu a contat însă în fata lui Mihail Gorbaciov. 

În acelaşi timp, se poate constata faptul că tonul din scrisoarea trimisă la 27 noiembrie 
1989 lui Mihail Gorbaciov a fost ultimativ - fapt ce dezvăluie la Nicolae Ceauşescu anumite 
limite mentale. Din postura unui „tigru de hârtie”, lipsit de tact şi diplomaţie, acesta a încercat 
să-i dea lecţii de relaţii internationale lui Mihail Gorbaciov. Obişnuit să-şi certe subordonații 
şi să nu fie contrazis de aceştia, Nicolae Ceausescu a avut o atitudine asemănătoare fata de 
liderul unei superputeri. Astfel, Mihail Gorbaciov a primit de la Bucureşti un document 
deosebit de jignitor”. 

Totodată, scrisoarea respectivă dezvăluie şantajul pe care Nicolae Ceauşescu l-a exercitat 
asupra lui Mihail Gorbaciov. Liderul P.C.R. a solicitat desfăşurarea unei întâlniri româno- 
-sovietice la nivel înalt, ca preţ al venirii sale la Moscova împreună cu liderii partidelor 
comuniste din celelalte state membre ale Organizaţiei Tratatului de la Varşovia. 

În toamna anului 1989, Nicolae Ceausescu se afla într-o fază de negare a realitatilor 
evidente. În consecinţă, din cuvântările sale extrem de lungi, membrii aparatului de propagandă 
al partidului se străduiau să extragă fragmentele avantajoase pentru liderul P.C.R., pe care le 
retuşau. De exemplu, în ziarul Scânteia din 13 octombrie 1989 a fost editată o declaraţie 
„cosmetizată” referitoare la motivele pentru care liderii ţărilor socialiste nu aveau voie să 
acţioneze pentru reîntoarcerea la capitalism. În schimb, paragraful despre inexistenţa „Răz- 
boiului Rece” în anul 1989 a fost omis de la publicare. 

În acelaşi ziar nu a fost publicat un alt paragraf important din declaraţia lui Nicolae 
Ceauşescu : 


În acest cadru, aş dori să mă refer la faptul că, după încheierea festivităților [de la Berlin, 
desfăşurate cu prilejul împlinirii a 40 de ani de la proclamarea R.D.G. - n.n.], din nou cercurile 
reacționare din Republica Federală Germania au organizat unele manifestări împotriva Republicii 
Democrate Germane. Sigur, acolo este o situaţie - anual, 7-8 milioane de oameni din R.D. 
Germană merg în vizită in R.F. Germania. Practic, ei spun că este zid. Dar nu există niciun zid, 
şi din R.F. Germania merg în R.D. Germană milioane de oameni, şi deci au găsit prilejul să 
organizeze unele manifestări, cu caracter reactionar, care au fost puse la punct, au fost luate 
măsuri*. 


1. În şedinţa respectivă, Nicolae Ceauşescu a afirmat că sovieticii au organizat lovituri de stat în R.D.G., 
Bulgaria şi Cehoslovacia în toamna anului 1989 cu scopul de a-i înlătura de la putere pe liderii comunişti 
Erich Honecker, Todor Jivkov, respectiv Milos Jakeš. O lună mai târziu, liderul P.C.R. a reluat teza 
loviturii de stat în momentul în care aveau loc schimbări revoluţionare în România. Deşi, în discursurile 
publice, Nicolae Ceauşescu nu i-a nominalizat pe sovietici ca fiind organizatorii acţiunilor de protest 
din decembrie 1989 de la Timişoara, Sibiu, Braşov, Bucureşti etc., secretarul general al P.C.R. se putea 
gândi la aceştia. 

2. A.N.R., fond C.C. al P.C.R. - Secţia Cancelarie, dosar nr. 66/1989, ff. 35-39. 

3. Nicolae Ceausescu a avut o atitudine asemănătoare în şedinţele Comitetului Politic Executiv al C.C. 
al P.C.R. din 13 şi 16 noiembrie 1989. 

4. A.N.R., fond C.C. al PC.R. - Secţia Cancelarie, dosar nr. 60/1989, f. 32. În viziunea lui Nicolae 
Ceauşescu asupra relaţiilor internaţionale, „Războiul Rece” nu mai exista la începutul lunii octombrie 

Astfel, Nicolae Ceausescu punea sub semnul întrebării, în mod greşit, existenţa Războiului 
Rece, a Zidului Berlinului şi a problemelor majore în relaţiile dintre R.F.G. şi R.D.G. 
Demolarea acelui zid a început la aproape o lună de la discursul rostit de liderul roman 
la 12 octombrie 1989, în şedinţa Comitetului Politic Executiv al C.C. al P.C.R. - în 
momentul în care a fost redeschisă circulaţia normală între cele două părţi ale Berlinului 
(9 noiembrie 1989). 

În opinia noastră, una dintre greşelile fundamentale săvârşite de Nicolae Ceauşescu în anul 
1989 a fost faptul că s-a considerat singura persoană capabilă să conducă ţara în vremuri de 
criză. În acele condiţii, mai multi lideri politici străini au acţionat în diferite moduri pentru 
a-l determina pe conducătorul român să renunţe în mod paşnic la puterea absolută pe care o 
deţinea. Din păcate, încercările respective au fost interpretate de preşedintele României drept 
atacuri la propria sa persoană şi, printr-o extrapolare greşită, le-a considerat atacuri împotriva 
ţării sale. În contextul respectiv, patriotismul lui Nicolae Ceausescu a fost însoţit de o epuizare 
dramatică a resurselor sale fizice şi mentale, precum şi de un egoism care s-a dezvoltat într-un 
mod exagerat în perioada 1965-1989. 

De mai multe ori, foştii săi colaboratori au amintit faptul că Nicolae Ceauşescu avea o 
intuiţie nativă deosebită. Apreciem aceste mărturii ca valoroase pentru a înţelege personalitatea 
liderului P.C.R., însă această calitate nu a suplinit pe termen lung un proces firesc de îmbă- 
trânire fizică şi mentală. Educaţia precară din copilărie şi adolescenţă, faptul că absolvise doar 
patru clase primare în momentul în care a fost arestat pentru prima dată, defectele evidente 
de dictie, precum şi regimul de viaţă din închisorile prin care a trecut în perioada 1936-1944 
au marcat profund capacitatea lui Nicolae Ceauşescu de a rezista unor eforturi intelectuale 
prelungite. În opinia noastră, Nicolae Ceauşescu s-a supus unui efort intelectual prelungit şi 
extenuant, mai ales în perioada 1965-1975. După adoptarea „Programului P.C.R. de făurire a 
societăţii socialiste multilateral dezvoltate” la cel de-al XI-lea Congres al P.C.R., Nicolae 
Ceauşescu nu a mai avut resurse fizice, vitalitate şi echilibru mental suficiente pentru a 
reanaliza programul utopic pe care l-a impus în noiembrie 1974. 


1989. Această concluzie absurdă a rezultat din declaraţia pe care preşedintele României a sustinut-o la 
12 octombrie 1989, în şedinţa Comitetului Politic Executiv al C.C. al P.C.R.: „Consider că este 
necesar - afirma Nicolae Ceauşescu - şi chiar în referirile pe care le facem la vizită şi rezultatele ei 
[liderul P.C.R. a efectuat o vizită la Berlin în perioada 6-7 octombrie 1989 - n.n.] şi în cele ce am 
constatat, să ne referim şi la acțiunile cercurilor revansarde din R.F. Germania împotriva R.D. Germane 
şi să condamnăm toate aceste încercări care sunt în contradicție cu principiile de la Helsinki, cu 
principiile dreptului internaţional, cu Charta O.N.U. şi nu pot să servească dezvoltării colaborării. 
Dimpotrivă, amintesc de perioada «războiului rece» şi în multe privințe depăşesc perioada «războiului 
rece». Şi să ne exprimăm deplina solidaritate cu partidul, cu guvernul, cu poporul Republicii Demo- 
crate Germane in toate domeniile, în lupta pentru socialism, în politica internaţională [s.n.]”. Ibidem, 
f. 23. Nicolae Ceauşescu avea dreptate, în toamna anului 1989, când afirma că personalităţi politice 
de la Bonn acționau pentru realizarea unităţii Germaniei. Evident, liderul român aborda subiectul 
respectiv de pe poziţii staliniste, acuzând de fiecare dată guvernul Republicii Federale Germania de 
faptul că sprijinea „cercurile revanşarde, fasciste”. Cuvintele respective făceau parte din arsenalul 
propagandistic al P.C.R. încă din perioada interbelică, fiind preluate de Ceauşescu de la Gheorghe 
Gheorghiu-Dej şi predecesorii acestuia. În opinia lui Nicolae Ceauşescu, sprijinirea regimului comunist 
est-german, creat cu forţa de către sovietici la încheierea celui de-al Doilea Război Mondial, constituia 
o datorie pentru preşedintele României. Cancelarul vest-german Helmut Kohl avea o părere total opusă 
şi a reuşit să o impună fără violenţă în toamna anului 1989, în ciuda discursurilor de „condamnare” 
rostite de Nicolae Ceauşescu. Cf. Helmut Kohl, Am vrut unitatea Germaniei. Mărturii consemnate de 
Kai Diekmann şi Ralf Georg Reuth, Institutul European, Iasi, 1999, p. 82-83; 1989 Principiul Domi- 
noului. Prăbuşirea regimurilor comuniste europene, Editura Fundaţiei Culturale Romane, Bucuresti, 
2000, pp. 218-219. 

Totodată, liderul P.C.R. nu a reuşit să dezvolte o strategie eficientă pentru a scoate 
România dintr-o mare criză economică (1978-1989) şi a apelat din ce în ce mai des la aparatul 
de propagandă al P.C.R. în scopul cosmetizării realităţii existente în ţară. 

Unul dintre motivele pentru care Nicolae Ceausescu a fost criticat în anul 1989 în presa 
din străinătate l-a constituit nerespectarea drepturilor omului în România. Informaţiile din 
mass-media occidentale despre abuzurile reale sau imaginare săvârşite de autorităţile comuniste 
de la Bucuresti aveau la bază diferite surse : relatările românilor care ajungeau în Occident 
sau reuşeau să trimită scrisori în afară, zvonuri din ambasadele străine care mai funcționau 
în Bucureşti, în anul 1989, relatările unor martori oculari, precum şi reportajele unor ziarişti 
străini, care au vizitat România în perioada respectivă sau care au scris despre „Scrisoarea 
celor şase” şi cazul „Dumitru Mazilu”. 

Autorităţile comuniste de la Bucureşti au dovedit în anul 1989 faptul că nu ştiau cum să 
gestioneze asemenea probleme din cauza opacitatii sistemului politic din România, impusă de 
la cel mai înalt nivel. Discuţiile deschise despre problemele cetăţenilor puteau fi permanent 
„bruiate” de intervenţiile mai mult sau mai puţin deschise ale unor lideri din aparatul de partid 
central şi local, precum şi de acţiunile temutei Securitati. 


Anexa nr. 1 


31 mai 1989. 
Scrisoarea lui Gheorghe Apostol, adresată Comitetului Central al P.C.R. 


Către 
COMITETUL CENTRAL AL PARTIDULUI COMUNIST ROMÂN 
ŞI CONSILIUL DE STAT AL REPUBLICII SOCIALISTE ROMÂNIA 


Subsemnatul Gheorghe Apostol, vă rog să-mi permiteti a vă supune atenţiei următoarele : 

Este de datoria mea să arăt cu toată sinceritatea că îmi revine o mare răspundere în legătură 
cu scrisoarea trimisă în occident de către Silviu Brucan şi citită în luna martie 1989 la posturile 
de radio străine, întrucât eu am organizat şi atras şi pe alţii la această acţiune. 

Deşi eram conştient că prin ceea ce am iniţiat voi susţine propaganda externă contra ţării 
noastre şi am să determin unele acţiuni de calomniere şi denigrare a partidului şi statului, nu 
am ezitat să-mi materializez intenţiile, fiind dominat de ambiţii personale şi interese egoiste. 

Prin ceea ce am făcut, am pus la dispoziţia unor cercuri străine şi oficine de propagandă 
reacționară materiale care, deşi nu aveau o bază reală, au susţinut acţiunile lor duşmănoase. 

Sunt conştient că prin faptele mele am nesocotit obligaţiile de cetăţean român şi legile ţării, 
regret profund tot ce am făcut şi rog conducerea partidului şi Consiliului de Stat să-mi acorde 
clementa. 

Acum imi dau pe deplin seama că am încălcat grav prevederile Statutului Partidului 
Comunist Român, contravenind îndatoririlor de a apăra unitatea partidului, de a milita pentru 
înfăptuirea liniei sale politice şi a manifesta intransigenta faţă de acţiunile ostile orânduirii 
noastre socialiste şi faţă de cei care uneltesc împotriva intereselor poporului. 

Analizând lucid şi cu responsabilitate atitudinea ce am avut-o şi faptele ce le-am săvârşit, 
am ajuns la concluzia că trăsăturile negative de caracter, ambițiile carieriste şi orgoliul m-au 
adus în situaţia gravă de a mă fi pus în slujba celor împotriva cărora am luptat cândva. 

Constient fiind că poziţia şi acţiunile mele au fost exploatate pentru a se încerca discreditarea 
politicii partidului şi statului, a regimului socialist din tara noastră, regret profund şi in 
totalitate actele săvârşite. 

Îmi dau seama că prin ceea ce am făcut am adus o grea ruşine şi asupra propriului trecut, 
renegând idealurile cărora le-am dedicat anii tinereţii mele. Aşa cum am mai arătat, am pus 
mai presus de interesele statului şi partidului propriile interese, iar pentru realizarea unor scopuri 
personale înguste nu am pregetat să colaborez cu elemente aflate în slujba duşmanilor ţării. 

Acţiunile mele au fost urmarea unor concepţii şi orientări greşite, precum şi a unor 
mentalități străine de profilul politic şi moral ce trebuia să mă caracterizeze ca membru al 
partidului. 

De asemenea, fără a încerca să mă disculp în vreun mod, recunosc că în perioada înde- 
lungată de timp cât am fost departe de ţară, cu o uşurinţă condamnabilă m-am lăsat influenţat 
de propaganda reacționară din exterior, abdicând în acest fel de la principiile şi normele vieţii 
şi muncii comuniştilor. 

Acum îmi este ruşine că la vârsta pe care o am nu mai pot ţine fruntea sus în faţa foştilor 
tovarăşi de luptă, a cetăţenilor ţării. 

În aceste clipe, fiindu-mi propriul judecător, mă angajez ca în tot restul vieţii mele să 
dovedesc devotament desăvârşit partidului şi ţării. 

Rog Comitetul Central al Partidului Comunist Român şi Consiliul de Stat să-mi dea 
posibilitatea de a mă reabilita moral şi să demonstrez că pe viitor conduita mea nu va 
contraveni, sub nicio formă, intereselor partidului şi ţării. 

Mă angajez că nu voi mai întreprinde nimic ce ar putea să dăuneze politicii partidului şi 
statului nostru, că nu voi mai întreţine niciun fel de relaţii cu persoane care denigrează ţara, 
devenind un cetăţean loial şi luând poziţie hotărâtă faţă de orice încercare de nesocotire sau 
încălcare a legilor Republicii Socialiste România. 

Asigur Comitetul Central al partidului că mă dezic în totalitate de acţiunile întreprinse, iar 
pentru faptele mele cer scuze partidului, poporului român, conducerii partidului şi statului. 
Totodată, rog ca, avându-se în vedere şi vârsta înaintată ce o am, să mi se acorde clementa. 


Cu deosebit respect, 
Gheorghe Apostol 31.05.1989 


ANR, fond C.C. al P.C.R. - Secţia Cancelarie, dosar nr. 56/1989, ff. 94-96. 


Anexa nr. 2 


18 august 1989. 

Stenograma şedinţei Comitetului Politic Executiv al C.C. al P.C.R. din ziua de 18 august 
1989, în cursul căreia s-a discutat despre scrisoarea lui Gheorghe Apostol, adresată Comitetului 
Central al P.C.R. (extrase). 


STENOGRAMA 
şedinţei Comitetului Politic Executiv al C.C. al P.C.R. din ziua de 18 august 1989 


Şedinţa a fost prezidată de tovarăşul Nicolae Ceauşescu, secretar general al Partidului 
Comunist Român. [...] 

Tov. Nicolae Ceausescu: Tovarasi, ar mai fi o problemă. Gheorghe Apostol a trimis o 
scrisoare recent la Comitetul Central al partidului, prin care recunoaşte activitatea sa de 
spionaj şi acum cere clemenţă. Am stabilit ca un grup de tovarăşi să stea de vorbă cu el. 
Poate ar fi bine ca tovarăşii Constantin Nicolae şi Ion Coman, care împreună cu un grup 
de ilegalişti au stat de vorbă cu el, să informeze Comitetul Politic Executiv. 

Tov. Ion Coman: Să informeze tovarăşul Constantin, pentru că materialul l-am întocmit 
împreună şi sunt de acord cu el. (Tov. Constantin Nicolae dă citire materialului referitor 
la discuţiile avute cu Gheoghe Apostol). 

Tov. Nicolae Ceauşescu : Scrisoarea adresată de el Comitetului Central trebuie citită, nu acest 
material. Dă-mi, te rog, mie scrisoarea. 

Tov. Elena Ceauşescu : Scrisoarea, că în rest nu are nicio importanţă. 

Tov. Nicolae Ceausescu: Printre altele, în scrisoare spune că şi-a nesocotit obligaţiile de 
cetăţean roman şi faţă de legile ţării, că regretă profund şi roagă conducerea partidului şi 
Consiliului de Stat să-i acorde clemenţă. Spune că îşi dă seama că a încălcat prevederile 
statutului, că a ajuns în situaţia gravă de a se fi pus în slujba acelora împotriva cărora a 
luptat cândva. 

El însuţi recunoaşte că a intrat în legătură cu serviciile de spionaj străine şi, puşi de acestea, 
a redactat diferite scrisori. 

Tov. Elena Ceausescu: Asta este esentialul. 

Tov. Nicolae Ceauşescu: A intrat în slujba spionajului imperialist şi sovietic. Asta este 
realitatea. Lucrul este recunoscut de el şi la cererea cărora a redactat, ca orice trădător, 
tot felul de materiale. Acesta este esentialul. 

Şi acum, după ce se angajează că nu mai face, în faţa tovarăşilor ieri a spus că îşi dă seama 
ce merită| : ] „pedeapsa capitală”. Acesta este esentialul în ce a pus în scrisoarea lui. 
Oricine poate să vină să spună dacă are o părere sau alta, dar el este vinovatul principal. 
Se ştie, Silviu Brucan este un agent vechi. S-au pus în slujba spionajului străin şi a organizat 
tot felul de acţiuni. 

Sigur, declară acum că se căieşte şi cere iertare. 

Tov. Elena Ceauşescu : Asta trebuia să spună. 

Tov. Nicolae Ceauşescu: De aceea am spus să meargă să stea de vorbă cu el câţiva tovarăşi 
care cunosc bine aceste lucruri. Asta este problema. 

Sigur, până la urmă va trebui să informăm - într-o formă sau alta - partidul despre această 
trădare şi să vedem cum trebuie acţionat. Trădarea este trădare, punerea în slujba şi în 
serviciul spionajului străin este inadmisibilă cu calitatea de membru de partid. Problema 
cu calitatea de membru de partid s-a rezolvat de mult, dar vom vedea care vor fi măsurile 
ce trebuiesc luate, ca undeva totuşi să nu se considere că cineva poate să trădeze ţara, 
poporul, fără a fi tras la răspundere. 

Aici autocritica nu mai are nicio valoare. Problemele de trădare nu se rezolvă prin auto- 
critică, trădarea ţării nu se poate s-o rezolvi prin autocritică. 

Tov. Elena Ceauşescu : Cine trădează răspunde. 

Tov. Nicolae Ceauşescu: Am vrut să informăm Comitetul Politic Executiv cu această pro- 
blemă. Se va continua să clarificăm lucrurile până la capăt, pe baza recunoaşterii, pentru 
că ei s-au adresat cu scrisori. 

Foarte bine am făcut că au stat de vorbă tovarăşii din ilegalitate, care cunosc bine cum s-a 
muncit înainte şi au poziţie corectă fata de partid. 

Tov. Coman Ion: Este cu atât mai grav la Apostol, cu cât înainte de redactare a fost prevenit 
să nu ia legătura cu Silviu Brucan, care este spion în slujba imperialismului american. 
I-am atras atenţia că este pasibil de rigorile legii. 

Tov. Nicolae Ceausescu: El a venit din străinătate, a fost recrutat încă din străinătate si aici 
a executat ce i s-a spus. 

Tov. Elena Ceauşescu : Încă de mult timp a fost recrutat, în străinătate. 

Tov. Nicolae Ceausescu: Acolo a devenit agent al spionajului străin. 

Tov. Elena Ceauşescu : lar aici şi-a continuat activitatea. 

Tov. Nicolae Ceausescu: De altfel, el când a venit în tara s-a oprit in Anglia, în R.EG. 

Tov. Constantin Nicolae : În Anglia a dat un interviu la reţeaua BBC, cu condiţia să fie difuzat 
după moartea lui. 

Tov. Nicolae Ceausescu: Acolo, de fapt, s-a oprit să fie instruit cum să-şi ducă activitatea. 
Asta este problema şi înseamnă că, realmente, trebuie să luăm o poziţie fermă faţă de tot 
şi de toţi cei care nesocotesc legile ţării. Aţi văzut cum au procedat în Cuba, inclusiv în 
China faţă de trădători, că altfel nu putem să le spunem. 

Nu este vorba acum să ne grăbim. Trebuie totuşi o poziţie clară şi trebuie trase concluzii 
şi luate măsuri ferme. 

Tov. Elena Ceausescu: Trebuie să informăm partidul. 

Tov. Nicolae Ceauşescu: De aceea am vrut să informăm Comitetul Politic Executiv şi să 
vedem, după 23 August, să informăm întregul partid. 

Cu aceasta tovarăşi aş putea să închidem şedinţa, să ne facem datoria şi să întâmpinăm 
23 August cu rezultatele cele mai bune. Mai sunt doar câteva zile. 
Bine, cu aceasta ridicăm şedinţa. 


ANR, fond C.C. al P.C.R. - Secţia Cancelarie, dosar nr. 56/1989, ff. 17-19. 


Andi Mihalache 


Memoria epocii Gheorghiu-Dej : 
literatura autobiografică şi posteritatile 
compensatorii ale comunismului românesc 


This Study aims to propose a typology of the memoirs written by former communist officials. They are 
classified depending on the way in which the memorialists decide to adapt them to the public, or not, 
by speculating or ignoring the fact that recent history is now a media product. The study comprises 
an inventory of so-called „textual events”, that is the sentences in which the author tries to arrange 
the past according to his interests and to the ideological framework of the RCP. The authors often use 
exonerating arguments : they present their political career as a professional activity, not serving a 
totalitarian regime, but „the country” ; the disagreements with Moscow are exaggerated in order to 
underline ,,the Romanian independence” ; Communist Romania appears as an important factor in 
international affairs ; the modernizing dimension of communism is stressed out, without mentioning 
its side effects ; political repression is barely mentioned and any personal responsibility is denied. In 
short, the history of Communism is described as a distortion of the generous ideals of Marxism. 


Keywords : autobiography, memory, falsification, political myths 


Sub regimul comunist, autobiografia era un ritual de fidelizare, ea fiind cerută, se spunea, 
pentru a se scrie istoria Partidului. De fapt, se voia ca subiecţii să sublinieze în scris meritele 
Conducătorului în exerciţiu. Din acest motiv ar fi murit Chivu Stoica, deţinătorul unui adevăr 
apocrif. Autobiografierea periodică nu aducea, aşadar, un plus de informaţie. Era o formă de 
participare la discursul puterii, în sensul că, prin intermediul ei, se oficializa mitologia cea 
mai recentă a Partidului Muncitoresc Român (P.M.R.), trecutul lui cel mai dezirabil. Prin 
biografia fiecăruia, Partidul îşi oferea „dovezi” care întăreau „ortodoxia” dogmelor de ultimă 
oră. Autobiografiile erau, aşadar, un exerciţiu de docilizare, fiecare caz în parte participând 
la ideea de realitate care convenea momentan Biroului Politic. Ele constituiau o formă de 
plebiscit, procurând răspunsurile dorite şi obligând individul să reinvete noul crez ideologic. 

Autobiografiile din acea vreme reflectau relaţia „specială” dintre necesitate şi contingenţă, 
plus ambitia ca doctrina să nu fie doar o reflectare a unor stări de fapt, ci să acţioneze neîncetat 
asupra lor. Vorbim de lucruri care se impuneau în mod necesar atunci când Partidul se 
supunea, chipurile, unor previziuni ştiinţifice ; se comporta deci ca un simplu instrument al 
obiectivitatii marxist-leniniste, aflată într-o continuă reaşezare semantică. În schimb, contin- 
gentul cuprindea erorile individuale provenite dintr-un mare „păcat” : să refuzi cu premeditare 
ultima lozincă la modă, pe motiv că aceasta ar brusca simţul comun şi nu ar oferi probe 
palpabile ale ,,justetii” sale. Era adevărată acea biografie care corespundea nevoilor momentu- 
lui şi falsă aceea care nu folosea cu nimic, nici în sensul negativ, nici în cel pozitiv. Căci un 
comunist cu „devieri” care se punea la dispoziţia Partidului, spre a fi criticat într-o sedinta- 
-mamut, slujea mai bine cauzei decât unul cu parcurs ireproşabil. Necesitatea desemna reali- 
tatea, cei care nu înțelegeau „linia” de conjunctură devenind ireali. Erau considerate ,,juste” 
numai acele lucruri care erau momentan de trebuinţă : a acţiona in această direcţie însemna 
atunci să sustii noua idee de adevăr, oricât de absurdă părea aceasta. De altfel, Alexandru 
Bârlădeanu îl dădea ca exemplu de comunist ideal pe faimosul Pantiuşa Bodnarenko, zis şi 
Gheorghe Pintilie. De remarcat şi accepţia specială pe care o avea în gândirea lor ideea de 
moralitate : „În meseria lui era apreciat ca un om foarte cinstit. Cinstit în sensul că făcea doar 
ceea ce i se spunea. Erau excluse inițiativele care, la acest nivel, aveau aspect de intrigă. 
Chişinevschi era opusul lui. De aceea, Dej avea încredere în Pantiuşa, deoarece acesta acţiona 
numai la ordinul superiorului [s.n.]”!. 

Cum stau însă lucrurile acum, la mai bine de 20 de ani de la prăbuşirea acelui univers 
autoreferenţial ? Cum se percep foştii demnitari şi cum îşi narativizează ei trecutul stalinist ? 
Pentru a da un răspuns pertinent, ne-am limitat cercetarea la un eşantion cronologic şi textual 
bine conturat, mai precis la epoca Gheorghiu-Dej şi la rememorările care îi sunt dedicate 
după 1989. Studiul nostru se axează pe „cincizeciştii” lui Dej (Gheorghe Apostol, Gaston 
Marin, Ion Gheorghe Maurer, Alexandru Bârlădeanu, Silviu Brucan, Sorin Toma)’, dar şi pe 


Lavinia Betea, Partea lor de adevăr, Editura Compania, Bucuresti, 2008, p. 37. 

O analiză mai cuprinzătoare găsim la Cristina şi Dragoş Petrescu, „The Nomenklatura Talks : Former 
Romanian Party Dignitaries on Gheorghiu-Dej and Ceauşescu”, în East European Politics and Societies, 
vol. 16, nr. 3, 2003, pp. 958-970. 

completările oferite, în interviuri, de apropiații lor, rude în speţă. Lucrările de acest gen au 
o logică foarte „situată”, tabăra din care autorii lor făceau parte reprezentând tot binele posibil. 
Ne şi întrebăm dacă laitmotivele mnemonice (ilegalitatea, grevele sau puşcăriile) au fost 
inventate retroactiv ori au jucat un rol permanent în viata P.M.R. Ar mai fi vorbit oare la fel 
de bine despre Dej dacă acesta trăia prin anii '70-'80? La o primă lectură, sesizăm că fiecare 
„moment” dinainte de 1944 generează, prin narativizările tardive, nişte serii cauzale 
autonome, absolut paralele. Memorialistul revine deci pe firul timpului şi alege una din ele, 
pentru a găsi faptelor sale din anii postbelici nişte continuitati convenabile cu evenimentele 
din interbelic. 

Potrivit studiilor narative, poveştile completează identitățile oamenilor care le spun!. Si 
citindu-le pe cele din Cartierul Primăverii, ne întrebăm : ce ne facem cu marile trecuturi de 
care ne puteam lipsi ori cu acelea la care nu am putut contribui cu nimic ? Interviurile Lavinei 
Betea şi ale lui Ion Jianu colectioneaza istorii absconse, fapte care nu ne-au aparţinut niciodată. 
E vorba şi despre noi, dar nu ne recunoaştem defel în acele pagini. Sunt biografii fără stăpân 
sau cu autor colectiv, care aşteaptă să li se dea un sfârşit. Ne amestecăm aşadar printre 
personajele lor pentru a le conduce spre un deznodământ. Nu vor fi însă de acord cu „încheie- 
rea” pe care le-o propunem, simțindu-se străine de postscriptumurile de după 1989. Este ca 
şi cum finalul istorisirii ar persifla toată desfăşurarea de până atunci: Dej este considerat de 
urmaşi un „fraier”, rudele făcându-i „parastase” !? Sunt deci naratiuni sincopate, cărora le 
găsim, parcă în glumă, câte un epilog. 

Relatările lor sunt destul de impersonale şi par că îşi impun, oarecum, această atitudine’. 
Probabil că este un reflex învăţat în decenii de obedienté, aceşti oameni ştiind că exprimarea 
propriei subiectivitati (sentimente, ataşamente, prietenii, regrete, remuşcări, opinii personale) 
era cea mai mare crimă“. Altfel spus, era o formă de egoism prin care „deviantul” făcea 
vulnerabilă unanimitatea părerilor şi unitatea grupului. Conformismul era esenţial nu de dragul 
solidarităţii, ci pentru trucarea ideii de obiectivitate, pe care Partidul îşi susţinea intransigenta 
politică. Ei considerau că percepțiile subiective, prin care puteau face notă discordantă, îi 
coborau la nivelul omului comun, mediocru, cu educaţie mic-burgheză. De aceea, înăbuşirea 
oricărei sensibilitati îi făcea demni de rolul pe care îşi închipuiau că-l joacă: de agenţi ai 


1. Amia Lieblich, Rivka Tuval-Mashiach, Tamar Zilber, Cercetarea narativă. Citire, analiză şi interpretare, 
traducere de Adela Toplean, Editura Polirom, Iasi, 2006, p. 18. 

2. Confirmand posteritatea oarecum ironică a foştilor lideri comunişti, Mândra Gheorghiu, nepoata lui 
Dej, vorbea Laviniei Betea despre „fraierii ăştia ca bunicul meu”, specificând că „eu şi cu mătuşă-mea 
Tanti i-am făcut crucea lui amărâtu” ăsta. Este la Belu şi acolo este şi mătuşă-mea, săraca, îngropată. 
Ea a murit acum vreo doi ani. Doar eu fac parastase pentru cei din familia noastră”. Vezi Lavinia Betea, 
Poveşti din Cartierul Primăverii, Editura Curtea Veche, Bucureşti, 2010, pp. 37-42. 

3. Ceva mai „emoţionale” sunt memoriile lui Gheorghe Apostol, care literaturizează anii '30, umanizând 
oarecum biografiile ilegaliştilor. Din spaţiul larg alocat acestui aspect, vedem că autorul mizează mult 
pe suferinţele lor, mai degrabă sufleteşti decât fizice, menţionând umilitoarele lanţuri de la picioare, 
plânsetele soțiilor la poarta închisorii, soarele văzut printre gratii. Mesajul textului său este dublu : 
mai întâi, „şi noi suntem oameni!” ; mai apoi, ni se dă de înţeles că agresivitatea cu care au guvernat 
după 1948 era de fapt o chestiune de justiţie, o compensație pentru vieţile distruse de „regimul 
burghezo-moşieresc”. Credem că Apostol narează întrucâtva şi filmele artistice dedicate ilegaliştilor 
între anii 1948-1989, ripostand astfel „Memorialului durerii”. Dat fiind că postcomunismul a adus în 
prim-planul rememorărilor penitenciarul de la Sighetu Marmaţiei, el ţine să dea replica, numind 
Doftana „abatorul deţinuţilor politici”. De fapt, sintagma îi aparţinea lui Dej : vezi Gheorghe Apostol, 
Eu şi Gheorghiu-Dej, Ediţie de Casă-Regie proprie, Bucureşti, 1998, p. 18. 

4. Jochen Hellbeck, „Working, Struggling, Becoming : Stalin-Era Autobiographical Texts”, în The Russian 
Review, vol. 60, nr. 3, iulie 2001, p. 340. 

Historiei Magna, pe care o accelerau cu preţul propriei vieţi. Prin urmare, nu datorau nicio 
explicaţie celor din afara lumii lor, vinovaţi că nu înţeleseseră la timp adevărata Cale şi 
preferaseră un parcurs comod în societatea capitalistă. Iar răzbunările sociale de după 1948 
păreau că restabilesc, în opinia lor, un fel de echilibru ontologic, multă vreme stricat din 
pricina inclinatiei majoritarilor spre adaptare şi compromis. Din întrevederile cu Lavinia Betea 
reiese că foştii militanti comunişti căutau totuşi o viaţă de rezervă, cu câteva concedii şi nişte 
copii infiati. Dar identitățile lor domiciliare erau cât se poate de precare, ei fiind conştienţi 
că o eventuală „mazilire” atrăgea şi pierderea vilei din Primăverii. Renuntau să îşi construiască 
o zi de mâine mai consistentă şi stabilă, multumindu-se, mai degrabă, cu faptul că au supra- 
vietuit celei de azi. Schimbările bruste şi aşteptările angoasate îi diferentiau categoric de 
individul obişnuit: nu îşi permiteau să dea vina pe cineva, suferinţele îndurate părându-le 
cumva fireşti, pe măsura lumii noi pe care o creau, începând, neapărat, cu ei înşişi. 

„Foştii” îşi păstrează exprimările şablonate şi după 1989, pentru a conserva cumva reali- 
tatile, mai mult potenţiale, pe care vechile sintagme le denumeau. Sustin astfel că, în fond, 
nimic nu s-a schimbat. Limbajul lor de lemn este o formă de a coloniza postcomunismul cu 
o altă realitate, concurentă, pretinsă a fi fost cea „justă” ; ca şi cum ar exista un continuum 
temporal, neafectat de 22 decembrie 1989. Interesant este că ideea lor de istorie recentă este 
destul de anacronică (din interbelic şi până în 1965), anii scurşi de la moartea lui Dej 
părându-li-se un fel de biografie secundă. Nu au o noţiune consistentă de prezent, acesta 
figurând mereu ca ecou al trecutului dejist, când s-au vrut multe, dar nu a fost să fie. De aici 
şi eterna reîntoarcere la luptele de la Griviţa, la închisori, la cazul Ştefan Foriş. Paradoxal 
este că, pe măsură ce trec anii şi ne depărtăm cu toţii de momentul 1989, etapa dejistă revine 
mai frecvent în memorie, nu se stinge, după cum ne-am aştepta. Importantă nu este totuşi 
rememorarea ei, ci folosirea ca termen de comparaţie cu faza Nicolae Ceausescu şi apoi cu 
aceea postdecembristă. Raccourci-urile readuc dejismul la ordinea zilei, adulându-l ca trecut 
inaugural, văduvit însă de o continuare adecvată. Mai precis spus, nu perioada sau oamenii 
lui Dej ne atrag atenţia, ci felul cum acea etapă este folosită ca passe-partout memorial, pentru 
a „uita” anumite fapte, pentru a legitima altele. Odinioară îl citeam pe Brucan ca să mai aflăm 
ceva despre Gheorghiu-Dej ; memorialistul tintea spre acel public care consuma istoria doar 
în aspectele ei bizaro-groteşti!. Altfel, naratiunile foştilor nomenclaturisti sunt destul de sărace, 
ei atrăgându-ne numai prin faptul că trăiseră în preajma „vulpii din Carpaţi”. Acum însă 
trebuie să cunoaştem şi persoana povestitorului, nu numai faptul povestit. Încercăm aşadar 
să-l lecturăm per se, adică să extragem din volumul de memorii un profil al naratorului, 
caracterizat indirect de întâmplările pe care vrea ori nu să le nareze. De altfel, nu are rost să 
culpabilizăm memorialistul, acuzându-l că fuge de adevăruri arhicunoscute. Nu ne este de 
mare folos să polemizăm cu amintirile altora, mult mai util fiind să reperăm în textele lor 
nişte modele explicative, scheme cauzale, artificii justificative. 

Ştim că ideea de realitate cea mai expansivă este aceea construită într-un grup mic, dar cu 
proiecte globale. De aceea, memorialiştii de care ne ocupăm par să aibă foarte puţine de spus 
despre ei înşişi. În retorica lor, contextul este de-a dreptul personificat, jucând rol de cauză 


1. În însemnările sale, Silviu Brucan reproduce dialoguri prin care vrea să arate cât de aproape era de 
cercurile intime ale Puterii. Prin urmare, avem „privilegiul” să aflăm ce confesiuni îi făcea Dej la 
beţie: „Tu auzi, mă, ce ţi-am spus? Chivu e un bou!”. Frapat de insolitul acestui episod, cititorul 
este deturnat oarecum de la firul restitutiv al relatării. Anecdota respectivă este o diversiune narativă, 
prin care suntem scoşi din fabula primară şi deviati într-un subtext „de înrămare” pur ornamental. Vezi 
Silviu Brucan, Generaţia irosită. Memorii, Editurile Universul şi Calistrat Hogaş, Bucureşti, 1992, 
p. 89. 

multifuncţională. Aveam de-a face aşadar cu istorisiri-tip, constituind o proză detemporalizata. 
Totodată, nu sunt relatări oarecare, memorialistul neavând încredere în judecata cititorului. 
Se explică cel mult, nu se disculpă. Faptele nu par să aibă motivații cu adevărat umane, părând 
autodeterminate. Nu au nici consecinţe precise, presupunând iradierea anumitor efecte poli- 
valente, de lungă durată. Succesiunile cauzale sunt transformate pe furiş în scheme explicative : 
x îl face posibil pe y ori de câte ori avem nevoie de acest scenariu ; şi invers, oamenii nu se 
confruntă niciodată cu un aspect absolut nou, tot ceea ce li se întâmplă într-o zi oarecare 
având, cu siguranţă, un precedent. Sunt inferente inductive care pretind că adevărul premiselor 
s-ar regăsi întocmai şi în adevărul concluziilor ; ele mai presupun avantajul că intretin combi- 
natii restrânse de factori, repetate însă la nesfârşit!. Gândindu-ne la aceste memorii ca la un 
tip aparte de text, vedem că ele nu se înscriu în rândul confesiunilor de genul Nostalgia nu 
mai e ce a fost ori Spovedanie pentru învinşi. Detaliile date de foştii activişti atrag sau 
deturnează atenţia, corijând informaţiile noastre cu o condescendenţă evidentă faţă de 
„profani”. În discursul lor, anecdoticul este o diversiune care eufemizează comunismul ; el 
întrerupe marile conexiuni cauzale, coborându-ne privirea spre aşa-zise „dedesubturi”, care 
nu oferă totuşi o mai bună contextualizare a evenimentelor ştiute deja. Ba mai mult, unii 
reiterează tirade care ne amintesc de „telejurnalele” din epocă. Iar coregrafia detaliilor fortuite 
şi reconstituirile unor dialoguri nu fac decât să camufleze responsabilitatile, anonimizand 
crimele. Mai mult, credinţa în idealul urmat până la capăt dă aparențele unei probitati morale, 
ocolindu-se obişnuita antiteză bine-rău : este cazul lui Sorin Toma, Paul Sfetcu, Gaston Marin. 
Nu iau povestea pe cont propriu, semnificatul principal fiind mereu Partidul. Acesta acoperă 
toate cele trei roluri, de cauză primă, de personaj, de context. Prin urmare, povestitorii par 
să fi făcut parte din public, neaflându-se printre actori. Nu dau semne că ar fi fost prezenţi 
în propria viaţă, figurând printre miile de biografii pe care Partidul le „consuma” cu repe- 
ziciune. Cel mai revelator ni se pare Paul Sfetcu, mai mult un cronicar-avocat al domniei lui 
Dej decât un memorialist, un recuperator al propriei vieţi. Scrie ca şi cum Dej nu ar fi murit 
şi i-ar fi teamă de opinia „şefului”. Povestea lui Sfetcu este prea putin autoreferentiala, schi- 
tand, indirect, o pseudobiografie a conducătorului regretat. Cheia de lectură a unui om margi- 
nalizat, oarecum, după 1965 este următoarea : istoria postbelică a P.C.R. este una a ,,adjunctilor” 
de proastă calitate, care fură treptat atribuţiile liderului providential. Trimiterea la Ceauşescu 
este foarte explicită. 

Se impun însă anumite precizări în ceea ce priveşte natura surselor noastre : ne considerăm 
obligaţi să observăm diferenţa între discursul memorialistic şi textul interviurilor. În primul 
caz, fostul nomenclaturist afiliază faptele cum doreşte ; apar discrepanțe clare între durata 
unui eveniment în istorie şi „suprafaţa” de text pe care povestitorul i-o alocă mai apoi. În cel 
de-al doilea, expunerea este mai bine supravegheată şi ghidată prin întrebările la care „fostul” 
trebuie să răspundă pe loc. Textul memorialistic este mai argumentativ, cel verbalizat este mai 
factual. În memorii, cadrul general în care sunt aşezate faptele este mai important decât faptele 
înseşi, accentul pe context camuflând adesea gesturile concrete, paternitatea evenimentelor. În 
interviuri, răspunsurile sunt cumva predeterminate şi controlate de comentariile prealabile ale 
„întrebătorului” , care vrea să obţină cât mai multe informaţii, nu divagatii. De aceea, contextul 
factual şi discursiv pe care îl oferă intervievatorul se transformă, uneori, în cotext, comentariul 


1. Logica expunerii lor se întemeiază pe următoarea prezumție : bunele intenţii produc, obligatoriu, şi 
rezultate pe măsură, eventualele defecţiuni neafectând valoarea proiectului iniţial. O definiţie amplă a 
inductiei găsim la Dominique Lecourt (coord.), Dicționar de istoria şi filosofia ştiinţelor, în traducerea 
coordonată de Laurenţiu Zoicaş, Polirom, Iasi, 2005, pp. 725-732. 

din off devenind mai important decât istorisirea propriu-zisă!. Uneori primează împrejurările 
în care au avut loc evenimentele, alteori contextul postcomunist în care se produce rememorarea. 
În memorii, fundalul istoric depăşeşte stadiul de „atmosferă”, dobândind statutul de cauză 
general-valabilă şi stând la originile oricărei explicaţii cu aparenţă de scuză. În interviuri, 
situaţia socioeconomică de după 1989 are un cu totul alt rol, ea fiind considerată un efect 
direct şi exclusiv al prăbuşirii sistemului, nu o urmare a întregii sale evoluţii. 

Din fluxul cuvintelor, deducem felul cum omul se situează în timpul naraţiunii, reconfigu- 
rând raporturile dintre faptele narate, cu menţiunea că interviurile au un plus de spontaneitate 
faţă de acele amintiri transpuse în cărţi de autor. Obligându-l pe cel chestionat să răspundă 
nu rareori cu „da” sau „nu”, întrebările din interviu recodifică semnificatul relatării. Nu mai 
poate fi unul neutru - „o viaţă de om aşa cum a fost” -, relevand participarea povestitorului 
la sistemul totalitar. Mărturisirile fiind sacadate de chestionări imprevizibile, fostul demnitar 
trebuie să renunţe la efectele de discurs şi să sintetizeze totul în propoziţii succinte. Este astfel 
obligat să iasă de sub camuflajul „împrejurărilor potrivnice” şi să îşi asume postura de actor 
responsabil, nu de simplu spectator ori de victimă a contextului, cum se întâmplă în memorii. 
Evident, nu mai reuşeşte să aşeze faptele într-o ordine temporală care să fie şi una cauzală. 
Iar în explicaţiile sale nu mai poate introduce feluriţi intermediari cu ajutorul cărora să se 
dezimplice, retrăgându-se din prim-planul acţiunii. Interviul creşte densitatea faptelor pe care 
naratorul şi le adjudecă, împiedicându-l totodată să intrebuinteze comunismul ca trop, adică 
să organizeze totul în jurul ideii că fostul regim s-ar reduce, în realitate, la povestea unei teorii 
trădate de practică, o idee nobilă pentru care nu s-au găsit susţinători de aceeaşi calitate. 
Vedem aşadar o diferență notabilă fata de textul memorialistic, unde numeroasele referiri la 
pregătirea unei plenare compun un tablou descriptiv, aseptic şi cumva inocent, care banalizează 
viaţa din interiorul aparatului de partid. Detaliile despre întocmirea documentelor unui congres 
şi despre culisele acestuia fac parte dintr-o tehnică a amânării epice, utilizată mai mult 
involuntar, ca să dea impresia că povestitorul era cât se poate de implicat, dar departe de 
sectorul marilor decizii. 

Pe de o parte, avem memorialişti care extind cât pot cadrul general (inclusiv cu statistici), 
pentru ca noi să pierdem din vedere determinările şi responsabilitatile directe. În cazul lor, 
războiul, Stalin, foametea sau evreii par să formeze un fatum multifacial şi atotcuprinzator, 
care măresc mereu cuantumul suferințelor de îndurat. Evident, „foştii” insistă mult pe ante- 
cedentele regimului comunist pentru a inmulti, retroactiv, acele premise care îl transformau 
în fatalitate istorică; nu mai zăbovesc însă la fel de mult pe măsurile care ar fi trebuit să 
înlăture acele neajunsuri. Pe de altă parte, rememorările altor foşti nomenclaturişti înfăţişează 
comunismul mai mult ca trăire personală: naratorul explică împrejurările intrării în Partid, 
apoi semnalează persoane cu care a colaborat bine sau nu. Oferă şi detalii prin care, de fapt, 
evită o viziune de ansamblu ori o definiţie a sistemului. Memoriile lor vorbesc mai curând de 
relaţii interumane, nu de experienţe instituţionale. Micile detalii ucid marile adevăruri, amă- 
nuntele eludând întregul. Practic, aceste cărţi nu sunt publicate, cum s-ar crede, pentru a scrie 
istoria comunismului, ci pentru a-l acomoda la întreg trecutul care îl precedase şi care părea 
că îl „cere”, că are nevoie de o încercare extremă. 

Din punct de vedere metodologic, ne interesează cel mai mult referirile neaşteptate la 
Gheorghiu-Dej. Altfel spus, urmărim acele situaţii când memorialistul evocă segmente 


1. Michael Toolan, Narațiunea. Introducere lingvistică, traducere de Sorin Pârvu, Editura Universităţii 
„Al.I. Cuza”, Iasi, 2008, pp. 20-31. 

temporale în care fostul lider nu ar trebui să ocupe prim-planul (perioada interbelică, aceea 
ceauşistă ori cea postcomunistă), „scena” fiind dominată de mulţi alţi protagonişti. Apoi, 
comparând scrierile de care ne ocupăm aici, observăm că posteritatea unui nomenclaturist nu 
este influenţată de relaţia directă pe care memorialistul o avea cu respectiva persoană, ci de 
felul în care Dej se raportase la cel evocat. Bunăoară, Ana Pauker şi Miron Constantinescu 
sunt rău văzuţi de Paul Sfetcu, Gaston Marin sau Alexandru Bârlădeanu - toţi rămaşi până la 
capăt în preajma lui Gheorghiu-Dej - şi mult mai nuantat de Sorin Toma. Explicaţia este destul 
de simplă: Toma fusese şi el transformat dintr-un apropiat al conducătorului într-o victimă a 
acestuia. La fel procedează şi Gheorghe Apostol, care, supărat din cauza alegerii lui Ceauşescu 
în funcţia de secretar general, îl pune pe Alexandru Drăghici (ministru de Interne în timpul 
lui Dej şi tap ispăşitor pentru crimele anilor '50) într-o lumină mai favorabilă, determinată de 
faptul că respectivul îi sustinuse totuşi candidatura la şefia Partidului (martie 1965). Multe 
personaje par nişte referinţe obligatorii pentru toţi cei care rememorează acea epocă, Miron 
Constantinescu fiind adus în discuţie mai mult ca un catalizator al naraţiunii, şi nu ca individ 
aparte. El se înscrie în acea serie de topoi narativi (Stefan Foriş, Lucrețiu Pătrăşcanu, Ana 
Pauker) de care povestitorul are neapărată nevoie pentru a pune în scenă anumite antiteze, 
scheme explicative ori trecuturi comune?. Unii îl invocă pe „tovarăşul Miron” pentru a scoate 
în evidenţă, prin contrast, înţelepciunea şi echilibrul lui Dej, alţii, dimpotrivă, pentru a 
sublinia cinismul şefului. În tot cazul, ne este clar că nu existau relaţii interumane stabile, ci 
doar alianţe şi complicitati temporare. Chiar şi cuplurile aveau mai mult aspectul unor „cola- 
borări” pe durată determinată : cel mai bun exemplu este soţia „mazilitului” Sorin Toma, care 
devine consoarta fidelului Pantiusa. 

Nu ne preocupă felul cum ei îşi reconstituie faptele, ci modul în care le valorizează?. 
Exemplificăm cu mult invocata „ilegalitate” : acel moment a funcţionat ca un adevărat trop 
al mitologiei comuniste, „satelizând” toate interpretările, polemicile, elogierile ori învinuirile 
din perioada postbelică. În anii "60, oricine putea fi „reevaluat” prin raportare la „ilegalitate”, 
calitatea de erou ori de duşman al Partidului întemeindu-se fie pe un mic amănunt, poate 
inventat, din acea perioadă (Sorin Toma), fie pe o atitudine mai putin conformistă fata de 
memoria acelui timp (Mihail Roller). Anii interbelici revin mereu în discuţie, amintirea lor 


1. Un fapt din anul 1965 influenţa interpretarea altuia, petrecut în 1944. Atunci când se discută chestiunea 
evadărilor din lagăr, Apostol scuză întrucâtva incapacitatea lui Drăghici de a organiza eliberarea 
colegilor săi: „Drăghici, săracul, nu ştia cum să împlinească acest lucru...”. Vezi Ion Jianu, Gheorghe 
Apostol şi Scrisoarea celor şase, Editura Curtea Veche, Bucuresti, 2008, p. 31. 

2. Bârlădeanu îi povestea Laviniei Betea despre Ana Toma: „Îmi amintesc că Dej i s-a adresat odată, în 
fata mea, astfel: «Anuta, e aprilie ! Se împlinesc - nu mai ştiu câţi ani - de când am scăpat de Foriş»”. 
Lavinia Betea, Partea lor de adevăr..., p. 38. 

3. Sugestia provine din studiul semnat de Cristina şi Dragoş Petrescu, op. cit., p. 959. 

4. În 1960, Sorin Toma era anchetat, fiind suspectat că in 1940 ar fi conlucrat cu Stefan Foriş, secretarul 
general al P.C.R. din anii 1940-1944! Deşi nesupunerea faţă de hotărârile conducerii era privită 
întotdeauna ca un păcat capital, ideea că ar fi executat dispoziţiile lui Foriş apărea, în lectura anilor '60, 
drept o mare culpă. Se ştie că Foriş fusese lichidat sub învinuirea că ar fi fost agent al Sigurantei, desi 
nimeni nu se grăbea să o creadă efectiv. Ceea ce conta era „eticheta” de trădător, una cât se poate de 
„transmisibilă” ; ea permitea oricând eliminarea unor eventuali „complici”, la fel de inchipuiti şi ei. 
La rândul său, Roller făcuse, din exces de zel, nişte înregistrări cu veteranii grevelor din 1933; dar 
rezultatele interviurilor sale nu erau tocmai conforme cu miturile oficiale, punându-l în conflict cu Dej. 
Vezi Sorin Toma, Privind înapoi. Amintirile unui fost ziarist comunist, Editura Compania, Bucureşti, 
2004, pp. 121, 294. 

fiind puternic instrumentată după 1944. Astfel, segmentul 1933-1944 dobandea, în plan prac- 
tic şi propagandistic, o funcţie : 


-  eroizantă : „am îndurat multe, ştiind că istoria ne va da dreptate! ” - de parcă plusul de 
suferinţă le aduce pe loc un supliment de adevăr; unii militanti se mândreau, încă din 
anii '30, cu un cuantum ridicat al pedepsei, luând sancţiunea primită drept o distincţie ; 
din punctul lor de vedere, severitatea recluziunii demonstra că îşi atinseseră scopul, deve- 
nind foarte periculoşi pentru „orânduirea capitalistă” ; 

- justitiar-expiatorie : lupta lor ne-ar fi salvat de pe marginea prăpastiei ; ascensiunea extre- 
mei drepte crease o stare de urgenţă care legitima, de dragul echilibrului, adeziunea la 
extrema stângă ; 

-  punitiv-retroactivă : pedepsirea celor cu atitudine necorespunzătoare, banuiti de inactivism 
sau de legături cu Siguranţa ; din acest punct de vedere, uciderea lui Ştefan Foriş era 
inevitabilă, credea Alexandru Bârlădeanu, pentru a i se pune în seamă inactivitatea P.C.R.-lui 
din anii 1940-1944 ; ori de câte ori se viza eliminarea unui element incomod, i se căutau 
„devieri” din perioada interbelică : marea biografie a P.M.R. se reformula subit, în aşa 
fel încât autobiografia respectivului nedorit să facă notă discordantă, aneantizarea ei şi 
purificarea Partidului venind de la sine; de exemplu, Gheorghe Dindere pretinde că 
venirea lui Gheorghe Apostol la conducerea Partidului ar fi dus la căderea lui Maurer, 
vinovat că, în urmă cu mai bine de două decenii, compromisese evadarea lui Dej din lagărul 
de la Târgu Jiu! ; 

- ierarhizantd: primatul celor care făcuseră puşcărie în dauna acelora care veniseră de la 
Moscova ; ascendentul moral al celor „cu vechime”: după 1944, era un criteriu de 
eligibilitate pentru ocuparea unei funcţii ; 

- utilitard: „paukeriştii” Iosif Chişinevschi şi Valter Roman, ambii evrei şi „moscoviţi”, 
participă la condamnarea evreicei şi „moscovitei” Ana Pauker; mai apoi, Pantiuşa Bod- 
narenko era exclus din Partid cu intenţia de a se lovi în imaginea lui Dej; şi jucându-şi 
bine rolul, adică neimplicând în vreun fel noua conducere, ucigaşul lui Foriş era decorat 
chiar de Ceauşescu, persoana care îl sanctionase ; pedepsele nu erau aplicate neapărat de 
dragul efectului lor direct (debarcarea cuiva), rolul lor fiind acela de a redimensiona 
iertarea, făcând din ea o chestiune de putere, şantaj, control, îndatorare, clientelizare ; 

- educativă: pe de o parte, unii ilegalisti îşi impuneau un comportament auster fie din 
obisnuinta, fie pentru a-l imita pe Stalin; iar pe de alta, recomandându-se drept modele 
de urmat, se protejau de eventualele „verificări” ; problema lor era că nu puteau ieşi din 
starea de asediu, perpetuând, după 23 august 1944, practici din perioada ilegalităţi ; 

- compensatorie: sacrificiul ilegaliştilor implicase, să o recunoaştem, un pariu extrem cu 
propria lor viaţă; adică împărtăşiseră încă din anii '30 o ideologie lipsită de şanse în 
România acelui timp; în virtutea acestei opţiuni, primeau, după 1948, felurite „despă- 
gubiri”, trecătoare însă, din pricina dinamicii interne a Partidului ; cea mai importantă 
gratificatie era însă puterea de a cere şi a impune celorlalţi, „burghezilor”, să treacă prin 
suferinţe similare. 


După cele mai sus înfăţişate, credem că cel mai important este să problematizăm „factologia” 
acestor rememorări, astfel încât studiul nostru să nu fie o parafrază a scriiturii lor. Or, dacă 
unele investigaţii se concentrează asupra conținutului explicit al naraţiunii (fapte, actori, 


1. Ion Jianu, op. cit., pp. 84-85. 

consecinţe), accesul la conținutul implicit al poveştii relevă aspecte mai profunde : motivații 
personale, coduri culturale, mitologizări, trucuri discursive, reprezentări despre sine, ceilalţi, 
istorie!. Comentariile lor nu sunt utile atât pentru istoria comunismului, cât mai ales pentru 
maniera de a-i administra posteritatea. 

Înainte de 1989, propaganda comunistă folosea sinonimii prin care „amorţea” realitatea 
cu ajutorul unor echivalenți aproximativi, „felii” însemnate din real dispărând prin „înrudiri” 
sau cumulări semantice. După 1989, pentru a se dezimplica à rebours din situaţiile neconve- 
nabile, foştii nomenclaturişti sugerează o anumită falie între „linia de partid” şi aceea „de 
stat”, între cei care luau anumite decizii şi cei care le puneau în practică. Cei din urmă par 
mereu foarte naivi, convinşi fiind că şefii gândiseră în locul lor şi că făcuseră acest lucru cu 
simţ de răspundere. Apoi, mitul excesului de zel, ilustrat de un caz ori altul, coboară actele 
reprobabile la nivelul „scăpărilor” sau „defecţiunilor” individuale. Din această perspectivă, 
Sorin Toma are trei alibiuri cu care face fata întrebărilor actuale : 1) dată fiind atmosfera de 
revoluţie permanentă de la începuturile regimului, realitatea nu era niciodată prea bine con- 
turată pentru a fi evaluată, conştientizată ; memorialistul dă de înţeles că „era încă prea 
devreme pentru a se sti încotro vor merge lucrurile până la urmă”? ; 2) el nu lua hotărâri, 
dimpotrivă, acestea fiindu-i, cel mult, comunicate: „schimbările politice erau preparate în 
laboratoare la care noi nu aveam acces şi urmau una după alta într-un ritm accelerat”? ; este 
afirmaţia prin care ia distanţă fata de multe „realizări” cu care, în acei ani, se identifica; 3) răul 
pe care îl făceau comuniştii nu putea fi decât unul accidental, episodic şi involuntar, străin 
oricum de substanţa benignă a dictaturii proletare ; astfel, aspectele care compromiteau regi- 
mul sunt condensate într-o relatare iterativă, fenomene de durată (epurări, colectivizare, 
arestări, confiscări de bunuri, concedieri) fiind „comprimate” textual şi totodată temporal, de 
parcă ar fi durat o singură zi; toate îi par lui Toma „fapte oarecum izolate, care, cu mai multă 
atenţie şi omenie, puteau fi evitate sau îndreptate”. Cei din generaţia lui nu vor să accepte 
că „drumul spre socialism”, poate incert, putea întârzia reacţiile de normalizare, dar nu 
legitima totala lor absenţă. Convingerea că „Partidul ştie ce face”5 devenise însă mottoul prin 
care atunci ei eludau confruntarea cu realitatea. Iar acum, absenţa naratorului din evenimentele 
narate se vede clar din remarcile care depersonalizează evenimentele : „loviturile se succedau 
rapid...”, spune acelaşi Toma®. Schimbările îi surprind întotdeauna, ei fiind mereu supuşi 
unor supradeterminări externe. În realitate, sunt exact aceleaşi persoane care se mândreau cu 
o lectură supramundană şi ezoterică a istoriei, inaccesibilă omului de rând. În consecinţă, 
apelează la formule ambigue - „s-a hotărât ca...” — prin care plasează deciziile P.M.R.-ului 
undeva între ştiinţă, prognoză şi experiment. Ne mai sugerează că ştiau destinaţia, nu şi drumul 
către ea, mizând pe ideea că „nu ştiu, deci nu sunt responsabil”. 

Lectura acestor interviuri/memorii ne transmite o paternitate disimulată a faptelor, de parcă 
istoria nu ar avea actori, ci generaţii nenumărate de măşti. Totul se joacă la scară planetară, 
neexistând personalităţi, ci doar roluri, nu eroi, ci doar scenarii. Din felul cum Paul Sfetcu 
înfăţişează primele luni de după moartea lui Dej, sesizăm dorinţa „foştilor” de a demonstra 
că şi viata lor a fost plină de riscuri sau de suferinţe, iar ei nu merită invidia sau ostilitatea 
noastră. Se formează astfel o genealogie a deresponsabilizărilor : oamenii lui Dej pun tot ceea 


Amia Lieblich, Rivka Tuval-Mashiach, Tamar Zilber, op. cit., p. 26. 
Lavinia Betea, Poveşti..., p. 138. 
Ibidem. 
Ibidem, p. 146. Despre prezentarea iterativă putem consulta Mieke Bal, op. cit., p. 122. 
Lavinia Betea, Poveşti..., p. 139. 
Ibidem. 

ce nu da bine pe seama rusilor si a evreilor, iar colaboratorii lui Ceausescu dau vina pe Dej. 
Cel din urmă se deculpabiliza aruncând toată răspunderea pe seama unor factori externi 
Partidului (marile puteri, „fanarioţii”, simpatizantii lui Hruşciov, iugoslavii), în timp ce Nicolae 
Ceauşescu reunifica Partidul graţie unor duşmani interni pe care îi demasca în aprilie 1968. 
Vorbind mereu de popularitatea lui Dej, memorialiştii intraţi în atenţia noastră îşi legitimează 
propria biografie, exonerând-o de acuzaţia că ar fi servit un regim totalitar. Apoi, făcând 
antiteza Dej-Ceausescu, justifică eşecul regimului : Paul Sfetcu şi Gheorghe Apostol construiesc 
mitul întemeietorului demn de laudă, cu o operă compromisă de urmaşul incapabil!. Îi asociază 
cu tenacitate şi mitul cutitului pe la spate, al trădării putin scontate, care dărâmă o întreagă 
operă şi viitorul celor legaţi de ea. Mai precis, ei subliniază cu orice prilej infidelitatea 
„baronilor” lui Dej faţă de memoria fostului şef, dând ,,citate” din cele povestite de unii despre 
cele spuse de alții. Sfetcu redă cu ghilemele vorbele lui Tudose, şeful gospodăriei de partid, 
care, la rândul său, îl parafraza pe Chivu Stoica: „Oamenii care au lucrat în apropierea lui 
Gheorghiu-Dej trebuie ţinuţi departe sau chiar înlăturați din aparatul de partid”?. Pretentia că 
redau cu exactitate nişte scene la care nu asistaseră conferă amintirilor semnalmentele unei 
poveşti dintr-o altă poveste ; altfel spus, o istorie de tip matrioşka. În plus, memorialiştii ezită 
între expunerea mimetică (directă, teatralizată, cu trăsăturile unei înregistrări ; care reproduce 
aşa-zise convorbiri, autentifică oarecum povestea şi îi dă un aspect de reenactment) şi aceea 
diegetică (indirectă, rezumativă, „rece”, detaşată, cu accent pe opinia naratorului, nu pe 
cuvintele personajelor sale). 

Tipul de text utilizat de noi ni-l dezvăluie pe memorialist în mai multe ipostaze : a) martor 
ocular, prezent la faţa locului, dar neimplicat (Paul Sfetcu) ; b) actor al unor episoade însem- 
nate, care îşi face un examen de conştiinţă şi, înaintea morţii, vrea să transmită mai departe 
cele aflate ; sunt destăinuiri cu aer testamentar, de genul celor făcute de Alexandru Bârlădeanu 
ori Gaston Marin; c) cronicar degajat al faptelor ajunse la urechile lui: „din câte ştiu...” ; 
este un povestitor aproape absent din cele narate, ca şi cum ar fi locuit într-o altă dimensiune 
(Ion Gheorghe Maurer) ; d) victimă sau pion în istoria luptelor intestine, un nedreptăţit şi un 
dezamăgit în tot cazul (Sorin Toma, Gheorghe Apostol). 

Corespunzător clasificărilor de mai sus, trebuie să identificăm mai multe situaţii narative 
pentru a estima gradul de implicare al povestitorului în suita de acţiuni pe care o relatează. 
Astfel, deosebim câteva trepte ale participării la scenariul retoric propus prin intermediul 
memorialisticii : 


a) povestirea la persoana întâi, când memorialistul îşi asumă implicit paternitatea faptelor 
rememorate ; acceptă coparticiparea lui la evenimente, dar fără a se situa la originea lor ; 

b) reconstituirea unei scene de odinioară apelând la un dialog cvasifictionalizat, pe care nu 
avea cum să îl înregistreze, dar pe care îl simulează pentru a da tărie calităţii sale de martor 
credibil; dorind să joace cu orice pret cartea autenticităţii, aşa-zisele convorbiri traduc 
străvechiul ideal al mimesis-ului, al „calchierii” faptelor narate, al „copierii” lor cât mai 
exacte, prin care se oferă cititorului nişte reprezentări scenice nemediate‘ ; 


1. Cristina şi Dragoş Petrescu, op. cit., pp. 959-960. 
Paul Sfetcu, 73 ani in anticamera lui Dej, Editura Fundatiei Culturale Romane, Bucuresti, 2000, p. 129. 

3. Caracteristicile celor două metode de expunere şi manipulare textuală sunt descrise pe larg de Michael 
Toolan, op. cit., p. 203. 

4. Franz K. Stanzel, op. cit, pp. 11-12, 115, 279. Spre deosebire de roman, unde dialogul este un semn 
al retragerii naratorului din text, in memorialistică, respectivul procedeu exprimă dorinţa autorului de 
a spori veracitatea afirmațiilor sale. Dialogul ar aduce, cum spune Stanzel, o „intensificare a sensului” : 

c) relatarea la persoana a treia, prin care inventariază doar faptele sau chiar ia distanţă fata 
de ele, arătându-se, la nevoie, că nu este responsabil pentru cele întâmplate ; 

d) „teleghidarea” naraţiunii printr-o stilistică impersonală, anonimizantă, povestitorul con- 
statând doar un „mers” al istoriei, căruia nimeni nu i se putea opune; faptele par că nu 
au autori reperabili, indivizii fiind nişte marionete oarbe, într-o evoluţie universală ineluc- 
tabilă ; clişeizarea limbajului ca metodă a sustragerii din text şi a protejării sinelui în faţa 
recentelor dezbateri despre crimele sistemului ; 

e) o relatare eliptică, prin care cititorul este adus direct în mijlocul acţiunii narate ; nu i se 
oferă adevărul şi nici opinia memorialistului, ci i se pune sub ochi un efect de real, lipsit 
însă de un context istoric ce l-ar face mai plauzibil! ; bunăoară, analizând discursul actual 
al nomenclaturiştilor, observăm că primii 12 ani ai mişcării (1921-1933) parcă nu ar fi 
existat, nesuscitându-le zelul recuperator ; în aparenţă, totul începe cu grevele din februa- 
rie 1933, reper major al biografiei lui Dej. 


Alte forme prin care naratorul fuge din text ne apropie de clasificările găsite la Mieke Bal, 
o autoritate în materie de naratologie : a) citatul, folosit ca tehnică a disocierii de cineva; el 
disimulează distantarea, printr-o falsă grijă de a reda întocmai vorbele cuiva? ; b) discursul 
indirect liber, care prezintă la modul fictional gândurile unui personaj - Gheorghiu-Dej in 
cazul nostru - ca şi cum acesta şi le-ar fi exprimat deschis şi constant; deşi nu avem dovezi 
clare, se spune că Dej ar fi fost mereu dominat de ideea - ascunsă multă vreme - de a ieşi 
de sub controlul sovietic, dar pe care nu a pus-o în practică decât atunci când a fost sigur de 
reuşită; el nu afirmase acest lucru deschis, dar toţi memorialistii cred cu tărie în acest 
patriotism preexistent ; c) oralitatea, colocvialitatea - utilizarea unor cuvinte cu aspect cono- 
tativ (o adresare, un ordin, o admonestare), care sporesc impresia că naratorul reconstituie 
exact cele întâmplate ; şi, totodată, dă de înţeles că, în acel context imperativ, nu avea cum 
să se opună (de exemplu, „să-i dăm jos nădragii şi să-i înroşim c...”5; „să-i spânzurați de 
limbile lor inveninate”*); d) verbe şi adverbe modale care indică, in mod voit, nesiguranța 
vorbitorului şi insinuează gradul lui scăzut de implicare în acţiunile respective; „foştii” 
povestesc succint şi telegrafic, astfel încât cititorul să adopte cumva ignoranta naratorului (de 
exemplu, în trei pagini de interviu cu Ion Gheorghe Maurer găsim o alternanță de negatii 
scurte, prin care fostul demnitar îşi neutralizează trecutul: „Nu ştiu”, „Se poate”, din nou 
„Se poate”, apoi „Nu l-am cunoscut”, „Nu ştiu”5). În general, mijloacele prin care se mimează 
spontaneitatea expunerii şi o veridicitate pe măsură au ca efect ocolirea cauzelor posibile şi 
limitarea explicatiilor la nişte alăturări recurente de fapte, la sintagme şi procedee nonnara- 
tive. Şi cu toate că astăzi ne interesează întregul traiect al regimului, nu doar deznodământul 
lui, memoriile demnitarilor încearcă să speculeze fascinația pe care publicul o are pentru tot 
felul de „finaluri”€. Prin urmare, multe evocări par nişte şuşoteli din culisele lunii decembrie 
1989; sunt doar şiraguri de amănunte, pe care povestitorul le aruncă pe ,,piata” mediatică cu 
scopul de a produce perplexitati şi a scăpa astfel de obligaţia unor analize sistematice. „Foştii” 


sinceritatea cu care este redată scena nu ne garantează şi obiectivitatea rememorării. 

Ibidem, p. 13. 

Pentru variantele menţionate la punctele a, b, c şi d, vezi Mieke Bal, op. cit., pp. 64-66, 156, 291. 
Sorin Toma, op. cit., p. 116. 

Ibidem, p. 225. 

Lavinia Betea, Partea lor de adevăr..., pp. 255-257. 

Franz K. Stanzel, op. cit., p. 32. 

nu publică memorii pentru a scrie istoria comunismului, ci pentru a-l acomoda la întreg 
trecutul care îl precedase. Avem de-a face cu pledoarii, nu cu reconstituiri. În viziunea lor, 
regimul comunist nu provocase moartea celui democratic, dat fiind că viaţa politică parla- 
mentară fusese strangulată de alte trei regimuri autoritare, acela al regelui Carol al II-lea, al 
legionarilor şi apoi al lui Antonescu. Neavând nicio legătură cu ele, comunismul venea doar 
în postura de soluţie ultimă la „dezastrul ţării”. Iar ei, activiştii, erau mai mult instrumente 
decât artizani ai „noului destin” de după 23 august 1944. 

Deşi dau destule detalii despre ei înşişi, foştii militanti comunişti nu au totuşi o istorie 
care să-i particularizeze. Trecutul lor nu reuşeşte să fie unul individual şi le aparţine prea 
putin. „Foştii” participă la el, nu îl creează. Pentru ei nefiind încă închis, nu este tratat ca o 
etapă din viaţă, ci ca un interlocutor permanent. De aceea, nu îşi asumă păcatele sistemului, 
dând de înţeles că au fost doar contemporani cu ele, nu şi autori. Nu se consideră relevanti 
prin propriile gesturi, ci prin acelea la care au fost de faţă. De altfel, în poveştile lor, oamenii 
nu acţionează, ei „primesc sarcini”. Nu au fapte cu adevărat personale, cele bune şi cele rele 
fiind terminatiile unor mari hotărâri, cu iz transcendent, despre care ei, muritorii de rand, nu 
ştiau mare lucru. Unii sugerează că în ierarhia actului decizional exista un decalaj uriaş, 
opţiunile omului din fruntea Partidului fiind prea putin influențate de logica elementară : Dej 
era condiţionat de ocupaţia sovietică, acceptând, cum spunea Sfetcu, rolul de paratrăsnet ; iar 
Nicolae Ceauşescu voia să facă totul pentru că se lăsa orbit de propriul orgoliu. Ajunşi în 
ipostaza de memorialişti, „foştii” se prezintă mai mult ca spectatori ai „obsedantului deceniu”, 
evenimentele pe care le consemnează având un curs implacabil, autonom faţă de voinţa 
simplilor slujbaşi ai Puterii. 


În ajunul plenarei C.C. al PM.R. din 1957 - îşi aminteşte Paul Sfetcu — în care au fost discutate 
abaterile lui Iosif Chişinevschi şi Miron Constantinescu, loşca a făcut o ultimă încercare de 
înduplecare a lui Gheorghiu-Dej. [...] Rugămintea o făcuse tardiv şi nu mai putea avea efect de 
vreme ce mecanismul înlăturării fusese declanşat!. 


Naratiunile cu această orientare fie ne îndreaptă privirea spre marii lideri, dând de înţeles 
că toate cele petrecute s-ar datora numai lor, fie insinuează că eşaloanele inferioare nu erau 
vinovate de nimic, ele executând, cu bună-credinţă, nişte ordine „de sus”. De altfel, delimitarea 
sarcinilor este un eufemism pentru acea împărţire şi reîmpărţire a puterii din anii dejismului. 
De aici, probabil, şi numărul mare de subdomenii pe care conducerea comunistă şi le crease. 
Nu toate aveau un corespondent în plan practic şi se dublau deseori. Important era ca o 
instituţie ori un individ care greşise cu ceva să îşi continue activitatea prin intermediul 

În autobiografiile cerute cândva de Partid, doctrina preorganiza naraţiunea. În memorii 
însă, sinele şi biografia individuală se sustrag metaistoriei, mizând pe un „folclor” de refugiu, 
susceptibil să le dezideologizeze. Nu căutăm deci nişte mari dezvăluiri. Ne interesează felul 
cum ei corelează faptele, producând involuntar reprezentări despre istoria pe care au trăit-o. 
În engleză, acest aspect s-ar numi emplotment : o prelectură subliminală a evenimentelor, din 
care sunt extrase numai detaliile susceptibile să nu contrazică viziunea de ansamblu. Din punct 
de vedere metodologic, aceşti oameni se cer intelesi, făcându-se abstracţie de faptul că ştim 
sfârşitul povestii lor. Altfel, există pericolul ca naratorul şi cititorul să nu îşi găsească un 


1. Paul Sfetcu, op. cit., p. 288. 


MEMORIA EPOCII GHEORGHIU-DEJ... 191 


referent comun. Este o precauţie cu atât mai utilă cu cât observăm că relatările foştilor activişti 
au caracterul de corijări, fiind mai mult nişte „drepturi la replică”, nu amintiri. Le lipseşte 
acea distanţă pe care o luăm post factum, când evenimentul este deja consumat: calitatea de 
martor ocular li se pare suficientă pentru a-şi echivala opinia cu un adevăr fără rest, inaccesibil 
profanilor din afara cercurilor Puterii. Ei vorbesc despre comunism ca idee, nu despre regimul 
revendicat de la ea. Iar din cele petrecute în perioada 1948-1989 nu percep decât actul 
decizional şi conflictele din jurul lui. Nu îi preocupă deloc punerea în practică a unei hotărâri 
sau receptarea ei în plan public. Pentru ei, societatea românească pare un Celălalt, făcând 
parte dintr-o altă realitate, neprelucrată ideologic. De aceea, referirile la represiune nici nu 
există, ori sunt incluse în propria biografie cu mesajul „şi noi am fost în pericol”. Drept 
urmare, mobilul rememorărilor nu trebuie căutat într-un elan istoriografic, ci în tentativa 
memorialiştilor de a-şi face cumva dreptate, construindu-şi o posteritate reparatorie încă din 
timpul vieţii. Şi atunci când nu mai pot, lasă în seama familiei acest demers. Astfel, Ioana 
Constantin, fiica adoptivă a lui Pantiuşa Bodnarenko (Gheorghe Pintilie) şi a Anei Toma, 
recunoaşte că „mă doare că nimeni dintre cei care i-au cunoscut pe aceşti doi oameni nu au 
scris o singură frază că au avut şi ceva uman în ei”!. Să precizăm că aşa-zisul Pintilie fusese 
omul care, conform unor relatări, îl omorâse cu o rangă pe Ştefan Foriş, iar soţia lui se 
remarcase ca martoră mincinoasă în procesul Pătrăşcanu?. La fel vorbeşte şi Ilinca Preoteasa 
(Bartolomeu) despre posteritatea eroizată a tatălui său, Grigore, ucis, chipurile, de ruşi. Este 
un alt artificiu retoric prin care urmaşii „foştilor” se pun şi ei, post factum, în situaţii pe care 
le-ar vedea periculoase doar pentru a obţine un plus de empatie din partea auditoriului. Este 
o mică strategie disimulativă, căreia i-am spune autopericlitare ; din primejdiile probabile/ 
imaginare pe care povestitorul le ia în calcul abia acum, cititorul trebuie să rămână cu impresia 
că deținerea puterii politice era mai degrabă un risc decât un privilegiu. Îndeobşte pasionat 
de statistici şi strategii de creştere economică, Gaston Marin lasă şi el loc, în interviurile sale, 
unor trimiteri consonante cu opiniile Mandrei Gheorghiu, Ioanei Constantin sau Ilincăi Preo- 
teasa: îi povesteşte Laviniei Betea că Dej pleca de multe ori la Moscova fără a şti dacă se 
mai întoarce ; tătic duios, dictatorul îşi lăsa fiicele în grija ministrului său! Cu alte cuvinte, 
ei tin să ne arate că nu se îndrăgostiseră de putere, şederea lor la conducerea ţării fiind mai 
mult un martiraj, acceptat voluntar, de dragul celor mulţi. În cadrul acestui scenariu sacrificial, 
este clar că frica de Stalin făcea şi ea parte din ascetica militantului ateu. 

În abordarea acestui tip de surse, se impun anumite precautii pentru a evita locurile 
comune. Nu trebuie să facem autorului proces de intenţie şi nici să plecăm de la premisa că 
aceşti oameni vor să se dezvinovateasca ori să mintă. Ei îşi de-dramatizează epoca, nedorind, 
la urma urmei, decât să depene amintiri convenabile ; de aceea îşi descriu activitatea ca pe 
orice altă profesie, iar Partidul drept un loc de muncă. Înţeleg comunismul ca pe un regim 
dintre atâtea altele, impus, ce-i drept, cu forţa, într-o anume conjunctură politică. Pentru ei, 
importantă nu este umanizarea postumă a comunismului, ci exotizarea sau, cel mult, istorici- 
zarea lui: cu atât mai facilă cu cât una dintre cauzalitatile lor preferate, cea externă, a avut, 
realmente, ultimul cuvânt în impunerea „democraţiei populare”. Prin urmare, viziunea despre 
ei înşişi este următoarea : nişte oameni care, într-o situaţie ce părea unora şocantă, iar altora 
ireversibilă, au încercat să facă tot ce au putut pentru salvarea acestei tari. 


1. Lavinia Betea, Povesti..., p. 164. 
2. Ibidem, pp. 149, 164. 
3. Ibidem, p. 183. 

Nu coteriile lor ne interesează ; studiul nostru nu urmăreşte să strângă stiri din culisele 
puterii. Nici măcar CV-urile propriu-zise nu ne ocupă atenţia, mult mai relevant părându-ni-se 
felul în care prezentul povestirii invadează trecutul acţiunii. Faptele care decurg din reme- 
morare nu ne sunt nici ele foarte utile; mecanismele recuperării narative sunt acelea care 
merită investigate. Mai precis, ne oprim asupra argumentelor şi mijloacelor prin care, instinc- 
tual sau din orgoliu, nomenclaturistul refuză să intre în dezacord cu sine. Se impune totuşi o 
diferenţiere între Paul Sfetcu, totalmente refugiat în experienţa sa de secretar al lui Gheorghiu- 
-Dej, şi Ion Iliescu, a cărui story nu se termină la 22 decembrie 1989. Unii au devenit complet 
inactuali, în timp ce alţii au reuşit să-şi continue cariera publică din timpul comunismului. 
Interesanti sunt, în opinia noastră, cei care ignoră acum faptul că regimul comunist a blocat 
practic evoluţia acestei tari, socotindu-l un remediu de ultimă instanţă ce merita totuşi încercat. 
Este subterfugiul retoric cel mai des uzitat - deşi nu este enunțat explicit nicăieri -, rezultând 
numai din lectura exhaustivă a memoriilor discutate aici. Măsura în care naratorul se pune 
sau nu la originea celor povestite nu reiese din precizări directe („am făcut”, „am fost de 
faţă”, „am intervenit”), ci din anatomia, uneori implicită, a întregului text. Cursul eveni- 
mentelor este alert, fostul demnitar părând neputincios în faţa unor întâmplări stereotipe, care 
survin fără colaborarea lui. 

Exerciţiile de literatură comparată nu pot fi nici ele ocolite, mizele acestui gen de investigaţie 
stând în putinţa de a repera motive discursive recurente, procedee retorice care mimează 
argumentarea sau imagini contradictorii pe care un personaj le are în evocările comilitonilor 
săi. lată un exemplu : spre deosebire de memoriile lui Paul Sfetcu, ceva mai timbrate personal, 
rememorările lui Gaston Marin se încadrează cu mare dificultate la categoria „memorii”. Eul 
auctorial este foarte diluat, istoria care îl ia în prizonierat ocupând mereu prim-planul. De 
altfel, efectul de real este asigurat de multitudinea faptelor produse „la nivel înalt”, care 
surclasează cadrul strâmt al opiniilor individuale. În serviciul României lui Gheorghiu-Dej 
pare mai curând o cronică de curte, cu un limbaj mai puţin ideologizat decât al lui Sfetcu, 
mai „aseptic”, dar şi mai obedient faţă de linia narativă oficială. Memoriile lui Gaston Marin 
aduc, oarecum, cu un jurnal de actualități din acea vreme. În locul unor percepții subiective 
asupra celor trăite, găsim un fel de biografie indirectă a „marilor realizări” din perioada 
Gheorghiu-Dej. Iar din naturaletea cu care se referă la naţionalizare, electrificare sau la Canal 
(pentru el nu presupunea decât dificultatea de a găsi utilajele necesare ! ), deducem că scriitura 
lui nu vizează un public, nu caută un auditoriu pe care să-l convingă!. Autorul nici măcar nu 
îşi propune să facă dreptate trecutului la care se referă, dorinţa lui fiind aceea de a-şi reconstrui 
şi reconfirma, cu fiecare pagină, o idee proprie de normalitate. 

Evocările „foştilor” au pretenţia de a fi exacte, dar nu intenţionează să ne restituie sistematic 
o perioadă. Faptele invocate de ei par că se imită unele pe altele, neacceptând contra-exemple. 
Practic, scrierile lor alcătuiesc câte un florilegiu de flash-uri, alăturate după o logică absolut 
arbitrară. Timpul naraţiunii este sacadat şi dă senzaţia că nu suferă amânări, orice noutate din 
vieţile lor putând „ricoşa” într-un mod imprevizibil, amenintator. Ca trăsătură de bază, 
reținem absenţa eului auctorial, ca şi cum propriile acţiuni s-ar datora unei regii plurale. Pe 
de o parte, autobiografiile comportă un determinism exhaustiv, care ţine loc de soartă, dând 
comunismului o aură de inevitabilitate. Pe de alta, nu avem rememorări sistematice, ci doar 
câteva „puncţii” din care semnificatul fotalitarism nu are cum să se contureze. Ei pun accentul 
pe impulsurile intrării în Partid, neglijând activitatea desfăşurată în cadrul acestuia după 1944. 


1. Gheorghe Gaston Marin, În serviciul României lui Gheorghiu-Dej. Însemnări din viaţă, Editura Eveni- 
mentul Românesc, Bucureşti, 2000, pp. 133-136. 

Iar după căderea regimului, explicaţiile lor evocă, dar nu revocă totuşi, egoul comunist. Nu 
îl actualizează şi nici nu-l repudiază. Dar îl trec pe linie moartă, într-un „atunci” tot mai 
ermetic, lăsat în urmă de repeziciunea evenimentelor. 

„Foştii” nu îşi scriu povestea vieţii şi nu sunt dispuşi la digresiuni melancolice ori la 
confesiuni cu aer disculpant. Nici nu este cazul să aşteptăm aşa ceva de la persoane care 
consideră că şi-au sacrificat viaţa pentru binele celorlalţi. Ei nu dau de înţeles că ne vorbesc 
de o poveste comună, rememorarea regimului comunist ajutându-i, cel mult, să-şi înţeleagă 
propriile amintiri. Cititorului i se propune un fext-reminder, readucandu-i-se în atenţie ceea 
ce aceşti oameni pretind că ar fi facut pentru el. Narațiunea conţine multe succesiuni crono- 
logice şi prea puţine cauzalitati viabile, faptele povestitorului neavând vreodată consecinţe 
negative. Nu putem adera la trecutul lui, dar nici nu-l putem condamna pentru convingerea 
că oamenii erau mai fericiţi în timpul lui Dej. Poate că în capitalism o duc mai rău, dar au 
posibilitatea de a spune deschis acest lucru. Este un drept pe care revoluționarii din 1989 l-au 
câştigat pentru toată lumea, inclusiv pentru cei care critică sistemul capitalist în numele celui 
comunist. 


MOBILIZARE, COOPTARE, 
CONTROL SOCIAL 


Luciana M. Jinga 


Gen si mobilizare politica 
in Romania comunista 


Le discours officiel communiste promettait aux femmes une représentation égale a celle des hommes 
au sein du parti, a condition qu’elles exercent une activité professionnelle. La présence des femmes 
dans le Parti Communiste Roumain a été pendant presque trois de ces quatre décennies numériquement 
plus faible que dans les autres partis communistes de la région. Une particularité du cas roumain a 
été, en revanche, la promotion constante des femmes dans le parti et le suivi attentif des pourcentages. 
Cependant, malgré les mesures proactives prises dans les années 1970 et 1980, la représentation 
féminine au sein du PCR n’a jamais dépassé 36%. Une présence numériquement importante au sein 
du parti n’a pas conduit a une représentation similaire dans les instances politiques dirigeantes. 
L’étude met en évidence une disparité entre les organes locaux et les organes centraux du parti. Dans 
les comités du parti au niveau départemental, le pourcentage de femmes était à peu pres le même 
(sinon plus élevé) que la moyenne nationale des femmes membres du parti. Au contraire, dans les 
instances centrales notamment dans le Comité Central, le Comité Politique Exécutif ou son Bureau, 
la présence des femmes restait plutôt une exception. 


Mots-clés: Parti Communiste Roumain, représentation féminine, mobilisation politique 


Climatul celui de-al Doilea Război Mondial a fost propice recunoaşterii generale a drep- 
turilor individului. Femeile - plătind la rândul lor tribut războiului şi rezistenţei antifasciste — 
s-au numărat printre beneficiari. Declaraţia universală a drepturilor omului din 1948 nu uită 
să menţioneze atât egalitatea între sexe, cât şi pe cea a soţilor în cadrul mariajului. Ţările 
occidentale (cu excepţia notabilă a Statelor Unite ale Americii) se grăbesc să introducă aceste 
prevederi în noile constituţii. Dacă dreptul public se vede constrâns să cedeze după căderea 
regimurilor fasciste, recunoscând femeilor drepturi politice depline, dreptul privat în schimb 
a putut să reziste mai mult timp presiunilor democratice ale momentului. Căsătoria a reprezentat 
încă mult după încheierea celui de-al doilea conflict mondial un mijloc de a limita drepturile 
personale şi patrimoniale ale femeilor (capacitatea civilă, dreptul de a lucra în afara gospodăriei, 
dreptul a dobândi, administra, înstrăina bunuri, de a-şi exercita autoritatea parentală). În 1945, 
harta drepturilor politice şi civile acordate populaţiei feminine era una extrem de variată, cu 
diferenţe notabile între ţările care urmau modelul anglo-saxon şi nordic, unde drepturile 
politice, dar şi civile fuseseră acordate femeilor încă de la începutul secolului XX, şi modelul 
latin cu derivatele sale. Eterogenitatea drepturilor, departe de a fi întâmplătoare, marchează 
o segregare între ţările aflate sub influenţa Codului lui Napoleon şi cele care ţineau de 
Common Law sau de dreptul germanic, mult mai precoce în liberalismul promovat, în strânsă 
legătură şi cu răspândirea mai largă a protestantismului. Asemenea Franţei”, Belgiei, Italiei’, 
România aparţinea celei de-a doua categorii”. Evoluţia drepturilor politice pentru femei a fost 
asemănătoare cu situaţiile întâlnite în grupul ţărilor latine : (re)introducerea” votului universal 
feminin prin legea electorală din 15 iulie 1946, primele femei deputat alese în noiembrie 1946, 
precum şi introducerea principiului egalităţii de sex în Constituţia din 1948. Venirea la putere 
a regimurilor comuniste în Europa a dus, din perspectiva drepturilor politice şi civile acordate 
femeilor, la desenarea unui nou bloc, cel al ţărilor socialiste. Indiferent de tradiţia anterioară, 
în toate cazurile, baza doctrinară a constituit-o marxism-leninismul, modelul legislativ urmat 
fiind cel sovietic“. Euforia drepturilor şi libertăţilor acordate după 1944 a lăsat impresia intrării 
definitive si fără echivoc a femeilor în politică. În realitate, indiferent dacă ne referim la statele 
anglo-saxone, Franţa” sau U.R.S.S., principalele priorităţi guvernamentale erau legate de 

reintegrarea în viata activă a veteranilor de război şi politica natalistă. Aerul de liberatate şi 
emancipare adus de război a fost repede înlocuit de reîntoarcerea în forţă a valorilor tradiţionale, 
cu femeile prezente mai ales ca mame şi sotii'. Pentru ţările europene recent intrate in siajul 
sovietic, preocupările demografice trebuiau dublate de politici paralele care să contribuie la 
creşterea gradului de participare şi reprezentare politică a femeilor, dar mai ales la ridicarea 
procentului forţei de muncă feminine salariate”. Natura acestor politici a dus la individualizarea 
grupului ţărilor socialiste din prisma politicilor de gen: acordarea aproape simultană a drep- 
turilor civile, o politică de reprezentare prin cote şi, în general, o prezenţă (aparent) mai 
importantă numeric a femeilor în viaţa politică. 

Ce ne interesează în mod deosebit este felul în care liderii comunişti din România au expus 
problema egalităţii de şanse între femei şi bărbaţi, conturând în acelaşi timp un prototip al 
femeii ca actor politic. Vom avea în vedere transformările prin care trece percepţia asupra 
femeii şi rolului acesteia în cadrul partidului, accentuând componentele care intră în alcătuirea 
participării politice a femeilor, fără a pierde din vedere evoluţia fenomenului în ţările socialiste 
din regiune, precum şi în U.R.S.S. Ipoteza de la care plecăm este că evoluţia acestui sistem 
de valori în cadrul binomului drepturi/obligatii, raportat la nivelul de evoluţie al mişcării co- 
muniste din România şi a condiţiilor socioeconomice, a influenţat decisiv natura participării 
politice feminine în România comunistă. Analiza este structurată pe două paliere principale : 
prezenţa generală în rândul membrilor de partid şi reprezentarea în conducerea de partid la 
nivel central şi local. 


Discursul 


În cadrul mişcării comuniste, discursul privind soluţionarea „problemei femeii” a cunoscut 
două etape distincte. Prima corespunde perioadei ilegalităţi, cât şi intervalului imediat următor 
momentului 23 august 1944, când modul mişcării comuniste de a privi rolul femeii în societate 
şi viaţa politică a fost cel inspirat de revoluţia din octombrie 1917 şi modelul practicat de 
Uniunea Sovietică în anii '20. O legislaţie egalitară dublată de intrarea masivă a populaţiei 
feminine într-o muncă salariată şi preluarea de către stat a obligaţiilor ce ţin de activităţile 
domestice erau principalele măsuri propuse de comunişti. Omul nou, produs al societăţii de 
tip egalitar, cel puţin la nivelul discursului, nu avea sex. Bărbaţi şi femei deopotrivă erau 
chemaţi la făurirea visului comunist. Atât documentele de arhivă, cât şi lucrările de memo- 
rialistică arată faptul că femeile au fost mereu o prezenţă activă în partid, fiind principalele 
canale de comunicare între liderii comunişti din închisoare, conducerea partidului şi Moscova. 
După 1945, statutul de „militantă” a fost înlocuit cu cel de „soţie”, considerat unicul atu 
pentru ocuparea diferitelor funcţii. Realitatea istorică este cu totul alta. Liuba Chişinevschi, 
Ana Pauker ori Ana Toma, pentru a numi doar câteva dintre „soţii”, erau în primul rand 
activiste comuniste. Întâlnirea şi căsătoriile cu bine-cunoscuti reprezentaţi ai Partidului Comu- 
nist Român s-au întâmplat tocmai în cadrul mişcării comuniste, liantul acestor cupluri fiind 
activismul, ideile politice, dar şi experienţele comune. 

Grupul comunist din închisori nu era constituit doar din bărbaţi, nucleul constituit în jurul 
lui Gheorghe Gheorghiu-Dej având un corespondent feminin grupat în jurul Anei Pauker, până 


1. Michèle Riot-Sarcey, Histoire du féminisme, La Découverte, Paris, 2008, p. 87. 
2. Alena Heitlinger, Women and State Socialism. Sex Inequality in the Soviet Union and Czechoslovakia, 
Macmillan Press, Londra, 1979, p. 18. 

la plecarea acesteia in U.R.S.S. Experienţa celui de-al Doilea Război Mondial nu a făcut 
decât să intensifice contribuţia feminină în cadrul mişcării comuniste prin intermediul dife- 
ritelor organizaţii cu caracter antifascist: Ajutorul Roşu (M.O.P.R.)!, A.R.L.U.S.?, Apărarea 
Patriotic’? şi Uniunea Patrioţilor.* Revenirea Anei Pauker in România în septembrie 19445 şi 
rolul pe care avea să-l joace în continuare nu puteau constitui decât premisele pentru 
consolidarea unui statut solid al femeii ca actor politic. Liderii comunişti, dar mai ales femeile 
din cadrul mişcării, erau perfect conştienţi că, la nivelul anului 1944, o implicare politică 
foarte largă a femeilor era imposibilă. Lipseau atât experienţa participării politice, cât şi 
nivelul de educaţie necesar. Afirmația Anei Pauker conform căreia „femeile trebuiau convinse 
să participe la viata politică” venea, considerăm noi, mai mult pe fondul cunoaşterii situaţiei 
concrete din România şi mai puţin din dorinţa aplicării mecanice a conceptelor sovietice. Unica 
experienţă cunoscută la acel moment era activismul, atât în cadrul partidului, cât şi în diferitele 
organizaţii de masă. Aceasta a fost şi prima măsură întreprinsă de mişcare, în dorinţa de a 
forma un minimum de cultură politică în rândul unei populaţii feminine cât mai numeroase”. 


1. Ajutorul Roşu a fost creat ca urmare a hotărârii Congresului al III-lea al P.C.R. pentru a continua 
activitatea Comitetului de Ajutorare de pe lângă C.C. al P.C.R., care a fost dizolvat în momentul trecerii 
în ilegalitate a Partidului Comunist. Ajutorul Roşu a fost condus de un comitet central, căruia îi erau 
subordonate comitetele regionale, judeţene şi orăşeneşti. Comitete ale organizaţiei erau constituite în 
fabrici şi instituţii. Principalele acţiuni ale organizaţiei vizau ajutorarea militantilor comunişti aflaţi în 
închisori, precum şi a familiilor acestora: organizarea de colecte publice, strângerea de cotizatii, 
deschiderea de liste cu subscriptii, tombole, baluri, şezători. În cursul anului 1941, organizaţia Ajutorul 
Roşu şi-a încheiat activitatea, sarcinile acesteia fiind preluate de organizaţia Apărarea Patriotică. FI. 
Dragne, „Cu privire la organizaţiile de masă create şi conduse sau îndrumate de P.C.R.”, în Analele 
de Istorie a Partidului de pe lângă C.C. al PM.R., an X, nr. 6, 1964, pp. 121-122. 

2. Asociația Română pentru strângerea Legăturilor cu U.R.S.S. - fondată oficial pe 12 noiembrie 1944 
de un grup de iniţiativă format din 20 de intelectuali, printre care s-au numărat Constantin I. 
Parhon, Alexandru Rosetti, Grigore T. Popa, Constantin Titel Petrescu. Scopul declarat al asociaţiei 
era cunoaşterea reciprocă şi promovarea legăturilor de prietenie dintre România şi U.R.S.S. Adrian 
Cioroianu, Pe umerii lui Marx. O introducere în istoria comunismului românesc, Curtea Veche, Bucureşti, 
2005, pp. 118-119. 

3. Continuatoare a activităţii Ajutorului Roşu, Apărarea Patriotică a fost creată de P.C.R. în anul 1941 
pentru a contribui la ajutorarea militantilor şi simpatizantilor comunişti. La început a purtat denumirile 
Apărarea victimelor terorii fasciste şi Apărarea, pentru ca în 1943 să devină Apărarea Patriotică. În 
fruntea organizaţiei se afla Comitetul Central, care coordona şi controla activitatea organizaţiilor pe oraşe, 
sectoare, cartiere, fabrici, numite comitete de patronaj. În cursul anului 1943 s-au constituit comitete 
regionale şi judeţene ale Apărării Patriotice, iar în 1944 aceasta s-a ocupat de ajutorarea comuniştilor 
eliberaţi din închisori. A participat activ la toate proiectele importante derulate de P.C.R., autodizolvandu-se 
în 1948. Vezi Olimpiu Matichescu, Apărarea Patriotică, Editura Ştiinţifică, Bucureşti, 1971. 

4. Organizaţie de masă înfiinţată la iniţiativa Partidului Comunist ca „organizaţie de rezistenţă împotriva 
ocupării ţării şi a participării României în război ca aliat al Germaniei naziste”. Primele secţiuni ale 
organizaţiei au fost create în primăvara anului 1942, iar în ianuarie 1943 a editat primul număr al 
ziarului România liberă. În cursul anului 1944, Uniunea Patriotilor şi-a creat organizaţii în principalele 
oraşe ale ţării: Bucuresti, Iasi, Timişoara, Galati, Craiova, Constanta, Braşov. După 23 august 1944, 
organizaţia a activat legal, înființând filiale in toate judeţele. La începutul anului 1946, în perspectiva 
alegerilor din noiembrie, s-a transformat în Partidul Naţional Popular (PNP). FI. Dragne, „Cu privire 
la organizaţiile de masă create şi conduse sau îndrumate de P.C.R.”, în Analele de Istorie a Partidului 
de pe lângă C.C. al PM.R., an X, nr. 6, 1964, pp. 119-120. 

5. Robert Levy, Gloria şi decăderea Anei Pauker, trad. de Cristina Pupeza şi loana Gagea, Polirom, Iasi, 
2002, p. 63. 

6. A.N.R., fond C.C. al P.C.R. - Secţia Cancelarie, dosar 14/1946, f. 8. 

7. Vezi Luciana Jinga, „Forme de organizare ale «Muncii cu femeile» în cadrul P.C.R. (1944-1954)”, în 
Structuri de partid şi de stat în timpul regimului comunist. Anuarul I.I. C.C.R., vol. III, Polirom, Iasi, 

Concomitent a fost construit discursul despre drepturile femeilor şi importanţa participării lor 
în luarea deciziei politice. 

Acţiunea comuniştilor a fost susţinută de activitatea dusă în paralel de Partidul Social-Democrat 
(P.S.D.). În diferitele manifeste care prezentau activitatea organizaţiei de femei a P.S.D. se 
arăta că singura cale pentru a îmbunătăţi condiţia femeilor, unice responsabile pentru munca 
domestică, dar prezente deja în viaţa activă alături de bărbaţi, este implicarea politică : 


Viaţa noastră fie că suntem femei muncitoare, funcţionare sau gospodine este foarte grea. A trecut 
vremea când noi femeile ne îngrijeam numai de gospodărie, lăsând bărbaţilor grija muncii pentru 
trai. Astăzi femeile muncesc cot la cot cu bărbaţii pretutindeni, în fabrici, în birouri sau în alte 
profesiuni. În afara de această muncă mai avem şi greutăţile gospodăriei şi obligatiunile noastre 
de soţii şi mame. Suntem atât de copleşite de preocupări, încât atunci când suntem chemate la o 
întrunire sau şedinţă, ne dăm în lături [...]. Ia să ne gândim noi la câteva chestiuni care ne privesc 
direct pe noi femeile [...]. Din punct de vedere economic, cultural, politic, femeile nu stau pe 
aceeaşi treaptă de egalitate cu bărbaţii. Din punct de vedere cultural, femeile sunt cele mai 
înapoiate dând cel mai mare număr de neştiutori de carte. De aceea misiunea noastră este să 
înlăturăm analfabetismul ca să poate pătrunde cultura binefăcătoare cât mai adânc în rândul 
femeilor care până acum au fost lipsite de această binefacere [...]. Drepturi politice n-am avut, 
noi fiind socotite bune pentru a munci, necum a ne spune cuvântul în treburile ţării. Or, de vreme 
ce muncim, şi noi alături de bărbaţi, trebuie să ne bucurăm de aceleaşi drepturi. [...] Femeile 
au fost ținute departe de politică şi de orice organizaţie, femeile se tem de politică. Ce altceva 
înseamnă pentru o femeie a face politică decât a se ocupa şi ea de felul cum este condusă şi 
gospodărită tara în care ea munceşte şi produce bunuri [s.n.]!. 


Primul pas concret în transformarea femeilor în actor politic era exercitarea pentru prima 
dată a dreptului de vot. Abrogarea constituţiei carliste, la 31 august 19447, a făcut ca prevederile 
constituţionale în vigoare să fie cele din 1923. Ca urmare, nici dreptul de vot universal pentru 
femei nu mai era de actualitate, făcând necesar un act legislativ separat care să stipuleze dreptul 
întregii populaţii feminine de a participa în procesul electiv. Liderii comunişti au speculat 
politic şi electoral starea de incertitudine iscată în jurul drepturilor politice pentru femei, 
ajutaţi fiind de reticenta tradiţională a opozanților politici în fata acestui subiect. Crearea unui 
electorat-ţintă a condus şi la conturarea unei prime imagini concrete a femeii ca personaj 
politic. Prin mesajul său, Partidul Comunist Român se adresa tuturor femeilor din România, 
promițând drepturi egale indiferent de apartenenţa socială : 


Fie muncitoare cu braţele, fie muncitoare cu mintea, fie orăşeancă sau ţărancă, femeia va avea 
dreptul să-şi exprime convingerile politice şi să participe astfel direct la opera de guvernare a 
ţării. Numai un regim adevărat democratic acordă depline drepturi politice femeilor. Regimurile 
reacționare, când e vorba de muncă, trimite femeia acolo unde e mai greu, când e vorba de 
drepturi o trimite la [mătură şi faras]*. 


2008, Ioana Cârstocea, „Cooptation et adhédion des femmes au Parti communiste roumain”, in Rose 
Marie Lagrave (coord.), Fragments du communisme en Europe Centrale, Editions de l’École des Hautes 
Etudes en Sciences Sociales, Paris, 2011, pp. 143-185. 

Ce este şi ce vrea Uniunea Femeilor Muncitoare din România, Editura UFM, Bucureşti, pp. 1-5. 
Decretul-lege 1626, Ioan Scurtu, Gheorghe Buzatu, Istoria României în secolul XX, Editura Paideia, 
Bucureşti, 1999, pp. 487-488. 

3. Al. C. Constantinescu, „Dreptul de vot al femeilor”, în România liberă, nr. 308 din 5 august 1945. 

Forţele comuniste îşi doreau atragerea unui segment „neexperimentat” al electoratului, 
fără a îndepărta însă votantii cu experienţă. Cunoscând tradiţia patriarhală a societăţii 
româneşti cu privire la rolul femeilor în societate, cei care priveau cu scepticism capacităţile 
şi abilităţile politice ale femeii trebuiau la rândul lor convinşi de necesitatea prezenţei femeii 
ca factor politic : 


Aceste femei care formează majoritatea femeilor din ţara noastră n-au judecat niciodată cu 
uşurinţă lucrurile din jur. Cu atât mai scrupuloase sunt ele azi, când ştiu că de atitudinea lor 
depinde viaţa copiilor lor, depinde soarta poporului întreg. Să avem încredere în înţelepciunea, 
în discernământul şi în sentimentele nobile ale femeilor noastre. Dreptul lor la vot va contribui 
la succesul deplin al democraţiei şi la înmormântarea definitivă a reactiunei’. 


Tot în paginile ziarului România liberă, Grigore Preoteasa preciza : 


Pentru prima dată, la viitoarele alegeri, femeile din România se vor prezenta în faţa urnelor. Ce 
vor face? Nu putem afirma că ne aflam în fata unei necunoscute. Chiar fără acest drept, care le 
dă posibilitatea să hotărască alături de toţi cetăţenii soarta ţării, femeile au constituit un factor 
viu din punct de vedere politic care a contat în formarea opiniei publice [...]. În fond dezvoltarea 
societăţii româneşti a depăşit de multă vreme acest stadiu. Femeia ocupă un însemnat rol în 
producţia industrială - în producţia agricolă l-a ocupat întotdeauna - a pătruns în profesiile libere, 
în literatură, artă, ştiinţă. Starea de război a dezvoltat şi mai mult această situaţie, încât astăzi 
nimănui nu-i trece prin cap că s-ar putea împiedica femeile de a obţine şi pe teren politic o situaţie 
echivalentă cu rolul lor în producție’. 


Aşa cum s-a văzut şi din activitatea organizaţiei de femei”, miza reală nu era doar educaţia 
politică a populaţiei feminine, ci şi atragerea acesteia printr-un program adaptat nevoilor sau 
ceea ce mişcarea comunistă considera a fi nevoile acestora: egalitate cu bărbaţii în toate 
domeniile vieţii, îmbunătăţirea condiţiilor de muncă şi trai, protecţia maternității. Dandu-si 
votul pentru acest program, femeile erau asigurate că vor contribui, alături de bărbaţi, la 
dezvoltarea ulterioară a ţării, beneficiind în acelaşi timp de o recunoaştere în plan personal, 
din punct de vedere intelectual, moral şi familial : 


Faptul de a vota a constituit pretutindeni o obligaţie morală pentru femeie de a se instrui, de a fi 
la înălţimea unei noi responsabilităţi. [...] Dacă ne gândim la autoritatea morală pe care trebuie 
să o exercite o mamă asupra fiului ei, ne dă seama că altfel va fi privită mama care se duce să 
voteze odată cu toţi bărbaţii din familia ei. S-a constatat că grija femeilor pentru căminul lor 
creşte proportional cu preocupările lor sociale, politice’. 


Din păcate, un studiu asupra participării şi preferințelor politice ale femeilor din noiembrie 
1946 nu a fost realizat la momentul respectiv. Frontul Naţional Democrat a câştigat însă 
alegerile, fiind create astfel premisele punerii în practică a promisiunilor făcute populaţiei 
feminine. Totodată, obţinerea egalităţii în drepturi a femeilor cu bărbaţii se considera un fapt 
realizat, noul sistem politic urmând să legifereze şi să implementeze măsurile de tip egalitar. 
În declaraţia privind apariţia organizaţiei unice de femei se menţiona : 


Ibidem. 

Grigore Preoteasa, „Participarea femeilor”, în România liberă, nr. 345, 19 septembrie 1945. 
Vezi Luciana Jinga, art. cit. 

Gabriela Deleanu, Femeia si dreptul de vot, Bucureşti, 1946, pp. 10-11. 

În România, datorită acţiunii unite a clasei muncitoare şi a întregii democraţii, s-au pus, pentru prima 
dată în istoria ţării, temeliile unui regim cu adevărat democrat, care a înfăptuit deplina egalitate 
de drepturi a femeii cu bărbatul în toate domeniile vieţii politice, sociale şi economice [s.n.]}. 


De-a lungul anilor 1950, discursul oficial privind prezenţa femeii ca actor politic a fost 
practic inexistent. Dispariţia de pe scena politică a Anei Pauker coroborată cu desfiinţarea 
temporară a organizaţiei de masă destinate femeilor au dus la diminuarea reprezentării 
feminine în poziţii de conducere, absenţă mai vizibilă în cadrul organismelor din fruntea 
P.M.R., unde, la Congresul partidului din 1955, reprezentanţii femei dispar atât din Biroul 
Politic, cât şi din componenţa Secretariatului?. 

Nicolae Ceauşescu este cel care după preluarea puterii îşi construieşte în jurul propagandei 
şi discursului legat de „emanciparea femeii” unul dintre punctele principale ale programului 
politic. 

Apare o literatură care studiază devenirea femeii ca homo politicus, precum şi reflectarea 
acestui proces în componentele de ordin calitativ care arată dinamica şi eficienţa procesului. 
Criteriile stabilite erau pertinente, şi anume : stabilitatea funcţiei în sfera politicului, dinamica 
acesteia şi eficienţa contribuţiei. 

Privitor la condiţia politică a femeilor, prin aceasta se înţelegea „modul şi statutul de clasă 
determinat de fiintarea femeii ca cetăţean cu drepturi egale într-o acceptatie largă a acesteia — 
social-economică, culturală şi politică”. Bineînţeles, această condiţie nu este una generalizată, 
ea variind în funcţie de individ, de determinările sale existenţiale, de conştiinţa şi activitatea 
sa. În literatura comunistă, sintagma „condiţie politică a femeii” a fost mai rar folosită, 
importantă fiind în acest sens lucrarea Ecaterinei Deliman, Femeia ca personalitate politică 
în Societatea noastră socialistă”. Totodată, poziţia exprimată de această lucrare arată, dacă nu 
concepţia specifică regimului Ceauşescu asupra elementelor care fac dintr-un simplu cetăţean 
un om politic, cel puţin proiectul pe termen lung al statului comunist, principala inovaţie fiind 
definiţia persoanei active. Din partea femeilor implicate în politică se aştepta o contribuţie 
suplimentară, un „acel ceva”, să-l numim eufemistic influență pozitivă, care avea darul de a 
„îmbogăţi şi redimensiona din punct de vedere etic personalitatea politică”. Măsura preco- 
nizată pentru îndeplinirea acestei misii era: „preocuparea permanentă şi grijulie a femeii 
pentru integritatea familiei sale şi pentru promovarea unei opinii publice sănătoase şi exigente”. 
discursul politic oficial produs în timpul regimului comunist nu poate exclude determinarea 
de gen în construirea rolului politic destinat femeilor. 

Existenţa unei segregări în funcţie de sex este clar exprimată de însuşi discursul oficial, 
care face trimitere tocmai la limitările biologice ale femeii şi îndatoririle familiale ce decurg 
din acestea. Principală responsabilă pentru crearea şi apărarea vieţii, femeia este învestită cu 
valori morale superioare faţă de partenerii politici bărbaţi. 

Depăşirea obstacolelor produse in special de persistenta tradiţiilor patriarhale era preconizată 
tocmai printr-o răspândire cât mai largă a moralei de tip comunist, dar şi printr-o „muncă 
înzecită din partea femeilor, multă iniţiativă şi asumare categorică a răspunderii sociale”, 
tocmai pentru ca depozitarii prejudecatilor referitoare la prezenţa femeilor în posturi de decizie 


1. Platforma Uniunii Femeilor Democrate din România, Editat de Comisia Centrală Pentru Pregătirea 
Organizaţiei Unice de Femei, Bucureşti, 1947, p. 6. 

2. Congresul al II-lea al PM.R., Editura de Stat pentru Literatură Politică, Bucuresti, 1956, pp. 892-893. 

3. Ecaterina Deliman, Femeia ca personalitate politică în societatea noastră socialistă, Editura Politica, 
Bucureşti, 1977. 

4. Ibidem, p. 83. 

să-şi reconsidere poziţia in fata rezultatelor concrete. Urmând in mare măsură modelul sovietic, 
în viziunea regimului comunist din România, creşterea participării economice şi politice a 
femeilor nu se putea realiza doar prin simpla dinamică socială, deoarece înseşi principiile 
coordonatoare ale societăţii erau străbătute de concepţii patriarhale privind rolul femeii. 
Prima măsură legislativă concretă pentru creşterea participării feminine în toate domeniile 
de activitate şi îndeosebi în cel politic a fost Hotărârea Plenarei Comitetului Central al Par- 
tidului Comunist Român din 18-19 iunie 19731. Între cele nouă puncte ale Rezolutiei, doar al 
cincilea se referea direct la o participare mai mare a femeilor „în calitatea lor de membre 
egale ale societăţii, de comunişti, de cetăţeni, la conducerea vieţii social-politice, preocupându-se 
de promovarea în munci de răspundere a femeilor cu pregătire politică şi profesională cores- 
punzătoare, cu spirit organizatoric şi gospodăresc, care se bucură de autoritate în rândul 
oamenilor muncii”. Concret, se hotdra sporirea membrilor femei în comitetele de partid, 
conducerea ministerelor, centrelor industriale şi întreprinderilor, în conducerile organizaţiilor 
de masă şi obşteşti. În privinţa funcţiilor de conducere pentru structurile de partid şi de stat, 
conducerea P.C.R. nu făcea decât să recomande alegerea unui număr mai mare de femei în 
funcţii de secretari ai comitetelor judeţene, municipale, orăşeneşti şi comunale de partid, 
precum şi ca preşedinţi şi vicepreşedinţi ai consiliilor populare judeţene, municipale, orăşe- 
neşti?. Nu erau stabilite cote precise de prezenţă a femeilor ca membre sau la conducerea 
diferitelor organisme. Restul punctelor aflate în hotărâre vizau creşterea productivităţii muncii 
feminine, realizarea planurilor de politică demografică, organele şi instituţiile care trebuiau 
să pună în practică deciziile respectivei hotărâri, în special Consiliul Naţional al Femeilor. 
Următorul pas legislativ a fost adoptarea în Şedinţa Comitetului Politic Executiv din 24 de- 
cembrie 1976 a proiectului de hotărâre cu privire la promovarea unui număr mai mare de 
femei ca secretari, secretari adjuncti şi membri ai comitetelor şi birourilor organizaţiilor de 
partid din întreprinderi, instituţii şi unităţi agricole, cel puţin 25% din membri. Motivarea 
oficială a deciziei a fost „importanţa tot mai mare pe care o au femeile în viaţa societăţii 
noastre socialiste, participării lor tot mai intense atât în sfera producţiei materiale, cât şi în 
activitatea politică, socială şi culturală”. La încheierea discuţiilor asupra acestui punct, Nicolae 
Ceauşescu a precizat: „Este o concretizare a sarcinii că trebuie să promovăm femei, că altfel 


rămâne deziderat”?. 


Reprezentarea feminină în rândul membrilor de partid 


Stabilirea unor cifre cât mai exacte a membrilor Partidului Comunist de la înfiinţare şi până 
în 1945 s-a dovedit a fi un demers deosebit de dificil, iscând numeroase dispute în rândul 
istoricilor“. Ioan Chiper, în studiul său privind evoluţia numerică şi compoziţia etnică a P.C.R. 


1. Plenara Comitetului Central al Partidului Comunist Român din 18-19 iunie 1973 cu privire la creşterea 
rolului femeii în viaţa economică, politică şi socială a ţării, Buletinul Oficial al Republicii Socialiste 
România, nr. 96, 4 iulie 1973. 

2. Ibidem, p. 5. 

A.N.R., fond C.C. al PC.R. - Secţia Cancelarie, dosar 121/1976, f. 6. 

4. Conform documentelor păstrate în arhiva P.C.R., în iunie 1940 erau înscrişi în mişcare 4.210 membri. 
În raportul prezentat de Iosif Ranghet la şedinţa activului central din 25-27 aprilie 1945 se arăta că, 
înainte de 23 august 1944, partidul avea în toată tara mai putin de 1.000 de membri. În octombrie 
1944, partidul avea circa 5.000 de membri, în februarie 1945 avea 15.000, până în aprilie 1945 
numărul acestora ajungând la 55.000. La Conferinţa Naţională din octombrie 1945, partidul avea peste 

pentru intervalul 1921-1952, aminteşte un document în care este apreciat numărul membrilor 
de partid pentru sfârşitul anilor '30 la 2.500, dintre care 300 de femei. Alte cifre în privinţa 
numărului femeilor aflate în partid înainte de 23 august 1944 sunt cele oferite de statisticile 
întocmite de P.C.R. cu ocazia conferirii de medalii militantilor în perioada de ilegalitate a 
partidului. Cifra celor cărora li s-au recunoscut in mod oficial stagiul de prezenţă în partid 
s-a ridicat la aproximativ 5.000 de membri, dintre care 25-30% erau femei!. În urma unificării 
Partidului Social Democrat şi a Partidului Comunist, în februarie 1948, noua formaţiune 
politică, Partidul Muncitoresc Român, avea 1.057.428 de membri. În lunile următoare, corpul 
partidului s-a diminuat substantial, astfel că în noiembrie 1948 P.M.R. nu depăşea 900.000 de 
membri. Între noiembrie 1948 şi mai 1950 au avut loc verificări ale membrilor de partid, în 
urma acestui demers fiind excluse din partid 192.000 de persoane, în iulie 1950, componenţa 
oficială a partidului ajungând la 709.476 de membri. În anii care au urmat, trendul s-a 
menţinut descrescător, chiar dacă excluderile din partid nu au mai atins amploarea celor din 
anii 1948-1950. Ioan Chiper pune această scădere pe trecerea la un sistem de evidenţă a 
membrilor mult mai riguros, ceea ce ar însemna că evidenţele anterioare nu erau corecte?. La 
1 iulie 1953, PM.R. înregistra oficial 585.087 de membri şi 577.480 doi ani mai târziu, în 
martie 1955. Începând cu lunile premergătoare Congresului al II-lea al P.M.R., numărul 
membrilor a crescut constant, ajungând la 834.600 in 1960 şi la 1.518.000 la sfârşitul anu- 
lui 1963. 

Până la Congresul al III-lea al P.M.R., statisticile s-au concentrat asupra evoluţiei strict 
numerice şi a componenţei pe criteriile sociale, etnice, de vârstă, precum şi a vechimii în 
cadrul mişcării. Repartizarea membrilor de partid pe criteriul sexului nu a fost considerată 
suficient de relevantă pentru a fi inclusă în diferitele dări de seama asupra structurii partidului. 
Această tăcere ar putea fi interpretată ca un semn al unei prezenţe mai puţin semnificative a 
femeilor în cadrul Partidului. Ipoteza este susţinută de evoluţia greoaie a Uniunii Femeilor 
Antifasciste din România, care, în timp ce partidul-mamă reuşea să-şi dubleze numărul ade- 
rentilor, nu a strâns in jurul său mai mult de 200 de activiste. Lipsa unei culturi politice 
(inclusiv a unui oportunism politic), spiritul conservator sau pur şi simplu indiferența faţă de 
fenomenul politic au făcut fără îndoială ca procentul femeilor să nu crească direct proporţional 
cu numărul total al noilor membri de partid. La congresul I al P.M.R., din numărul total al 
participanţilor, femeile au reprezentat 13,5%5. Cifra reprezintă atât femeile din cadrul mişcării 
comuniste, cât şi cele din Partidul Social Democrat. În 1949, tratând problema organizaţiei 


200.000 de membri, iar în decurs de o lună, în noiembrie acelaşi an, efectivul a crescut cu 50%, 
ajungând la 300.000 de membri. O situaţie statistică întocmită de secţia organizatorică în 1974 menţiona 
recunoaşterea stagiului dinainte de 23 august 1944 pentru un număr de 5.237 membri, în acest număr 
nefiind incluşi membrii de partid decedați sau cei care părăsiseră definitiv tara până la momentul 
întocmirii respectivului raport. Diferenţa între cifra avansată de Iosif Ranghet în 1944 şi datele ulterioare 
deţinute de P.C.R. sunt puse de unii istorici pe lipsa unor statistici clare în anii războiului. Eugen 
Cristescu, fost director al SSI, în timpul detenţiei sale, a dat cifra de 1.150 de membri ai Partidului 
Comunist înainte de 23 august 1944. Cifra de 1.000 de membri a fost vehiculată şi de alţi membri 
importanţi ai P.C.R., precum Ana Pauker. Disputa istoriografică în jurul aproximării cât mai reale a 
cifrei membrilor mişcării comuniste înainte şi în timpul celui de-al Doilea Război Mondial este mai 
actuală decât oricând, odată cu deschiderea pentru cercetători a fondurilor arhivistice cuprinzând 
dosarele de urmărire întocmite de angajaţii Ministerului de Interne membrilor şi simpatizantilor co- 
munişti. 

A.N.R., fond C.C. al P.C.R. - Secţia Organizatorică, dosar 8/1979, dosar 5/1981, dosar 10/1988. 
Ioan Chiper, „Consideraţii privind evoluţia numerică şi compoziţia etnică a P.C.R.”, în Arhivele 
Totalitarismului, an VI, nr. 21, 4/1998, pp. 25-41. 

3. Congresul Partidului Muncitoresc Român, Editura Partidului Muncitoresc Român, 1948, p. 52. 

de femei, Ana Pauker si Constanta Craciun se declarau total nemultumite de proportia femeilor 
la nivelul structurilor de partid, unde nu depăşeau 8%!. După şase ani, la Congresul al II-lea 
al PM.R., Aritina Momulet, delegata organizaţiei de partid Craiova, arăta că femeile repre- 
zentau doar 9% din totalul membrilor organizaţiilor de bază. Situaţia era mai bună în rândul 
delegaților prezenţi la Congres, unde femeile reprezentau 19,9% din cei prezenţi”. Precizări 
privind numărul total al membrilor de partid femei nu au fost făcute, dar criticile exprimate 
faţă de prezenţa extrem de redusă a femeilor în funcţii de autoritate arată că aceasta era mai 
apropiată de procentul prezent în cadrul organizaţiilor de masă, şi nu de cel al reprezentantelor 
la Congres. 

Prima informaţie oficială privitoare la procentul femeilor în cadrul partidului este cea 
prezentată la Congresul al III-lea al P.M.R., când, alături de celelalte variabile privind compo- 
nenta partidului, clasa socială, vârsta, experienţa în cadrul mişcării, este dată şi repartiţia pe 
sexe. Numărul membrilor şi al candidaţilor de partid femei se ridica la 17% din total. 
Permanent erau adresate de către conducerea de partid încurajări pentru sporirea numărului 
de membri femei şi o promovare mai susţinută a acestora în funcţii de conducere. Realitatea 
arăta însă că România se plasa din acest punct de vedere cu cel putin 5 procente sub media 
celorlalte state comuniste din Europa Centrală şi de Est?. Odată ajuns la putere, Nicolae 
Ceauşescu a găsit o situaţie deloc îmbucurătoare privind activitatea partidului în rândul femei- 
lor. Deşi în 1950 se raportase atingerea a 1.500.000 de membre în cadrul organizaţiei de masă, 
eliminarea Anei Pauker şi desfiinţarea Uniunii Femeilor Democrate din România care i-a 
urmat au reprezentat un regres important pentru implicarea politică a populaţiei feminine. 
Anterior momentului 1965, ca responsabil pentru activitatea organizaţiei de femei, Nicolae 
Ceauşescu cunoştea şi, mai mult, ordona şi coordona direct multe dintre proiectele principale 
ale Consiliului Naţional al Femeilor, printre care şi cele privitoare la promovarea femeilor”. 
Privite din acest unghi, discursurile sale, începând cu Congresul al IX-lea al P.C.R., asupra 
necesităţii de a acorda încredere mai mare femeilor în funcţii de conducere par continuarea 
firească a preocupărilor anterioare. La acel moment, prezenţa femeilor în partid era de 21%, 
iar în totalul forţei de muncă salariate de 27,8%, printre cele mai reduse din spaţiul comunist, 
alături de Iugoslavia”. Nicolae Ceauşescu vedea o legătură directă între implicarea politică şi 
activitatea profesională drept pentru care chema organele şi organizaţiile de partid : 


Să se preocupe în mai mare măsură de promovarea femeilor în munci de răspundere de partid, 
de stat, în toate domeniile de activitate, să îmbunătăţească îndrumarea comitetelor şi comisiilor 
de femei pentru a asigura participarea tot mai activă a femeilor în munca educativă, culturală şi 
social-gospodărească, la munca întregului popor pentru înfăptuirea politicii partidului. 


Următorii zece ani ai regimului Ceauşescu au cunoscut numeroase luări de poziţie pentru 
o promovare mai susţinută a femeilor atât în rândul partidului, cât şi în poziţii de autoritate, 
culminând cu Hotărârea Plenarei C.C. al P.C.R. din 18-19 iunie 1973. Pe teren, rezultatele 


1. A.N.R., fond C.C. al PC.R. - Secţia Cancelarie, dosar 47/1950, f. 19. 
Congresul al II-lea al Partidului Muncitoresc Român, Editura de Stat pentru Literatură Politică, Bucuresti, 
1956, pp. 292-294. 

3. Vezi Barbara Wolfe Jancar, Women under communism, The Johns Hopkins University Press, Baltimore 
şi Londra, 1978. 

4. Lavinia Betea, Poveşti din cartierul Primăverii, Editura Curtea Veche, Bucureşti, 2010, p. 202. 

Vida Tomsic, Women in the development of socialist self-managing Yugoslavia, Belgrad, 1980, pp. 36-47. 

6. Congresul al IX-lea al Partidului Comunist Român, 19-24 iulie 1965, Editura Politică, Bucuresti, 1965, 
p. 83. 

concrete întârziau să apară, între Congresul al IX-lea şi Congresul al XI-lea prezenţa feminină 
în partid crescând cu 4 procente, până la 25%. Dacă proporţional creşterea nu era una 
spectaculoasă, nominal se înregistrează un salt important, numărul total al membrilor de partid 
crescând cu un milion în intervalul de 10 ani, de la 1.450.000 la 2.480.000 în 1974. 

Introducerea principiului de reprezentare prin cote proporţionale în 1976 a fost semnalul 
cel mai clar pentru creşterea mai susţinută a numărului membrilor de partid femei şi implicit 
promovarea lor în funcţii de conducere. După căderea regimului comunist, una dintre nenu- 
măratele critici care i-au fost aduse a fost şi aplicarea acestui principiu de reprezentare 
proporţională. S-a considerat că femeile care au intrat în partid şi implicit în poziţii de 
autoritate au fost alese nu pe criterii meritocratice, ci doar pentru a completa statisticile de 
partid. În realitate, progresia acestei intrări nu a diferit cu nimic de perioada precedentă, fiind 
de aproximativ un procent la fiecare doi ani. Pentru a deţine un control mai pronunţat asupra 
acestui proces, prin hotărârea plenarei P.C.R. din martie 1983 s-a stabilit ca în mod obligatoriu 
50% dintre candidaţii de partid să fie femei?. Măsura poate fi privită ca o promisiune în 
vederea atingerii într-un viitor mai degrabă îndepărtat a parităţii în cadrul partidului. Detrac- 
torii principiului cotelor au văzut în acest procent o nouă lovitură calitativă adusă ansamblului 
partidului. Opinia este mai degrabă tributară unui mod de gândire patriarhal privind implicarea 
femeilor în viaţa politică. La mijlocul anilor 1980, populaţia feminină era şcolarizată în 
proporţie de 99,9% şi, chiar dacă subreprezentate în specializările tehnice, fetele erau majo- 
ritare în filierele care conduceau către studii postliceale şi universitare. După cum rezultă din 
dările de seamă ale Academiei „Ştefan Gheorghiu”, promovările în partid se făceau cu pre- 
dilectie din categoria femeilor cu nivel de pregătire cel putin postliceal, multe fiind absolvente 
de studii superioare, ulterior dirijate către secţiunile organizatorică, asistenţă socială, culturală, 
organizaţii de masă. 

Departe de a umple simple statistici de partid, femeile, în special cele cu o calificare 
superioară, erau dezavantajate în ceea ce priveşte intrarea în partid, lor fiindu-le rezervate 
categoria intelectualilor, căreia îi revenea o prezenţă relativ redusă în ansamblul partidului. 
Situaţia era aceeaşi încă de la introducerea primelor procente de reprezentativitate, în 1976. 

În fapt, intrarea în partid a unui număr egal de femei şi bărbaţi nu a condus la o creştere 
spectaculoasă a cifrei totale a populaţiei feminine de membri de partid. În 1986 procentul a 
ajuns la 34,06%, păstrând media de 0,7 procente pe an, până la 36% în 1989. 

Cazul românesc se individualizează în contextul blocului comunist prin faptul că, în mai 
puţin de două decenii, a trecut de pe ultima poziţie într-un clasament al prezenţei feminine în 
cadrul partidului unic la cea mai bună reprezentare în cursul anului 1989. Spre deosebire de 
ţările vecine, atragerea unui număr cât mai mare de femei în cadrul partidului s-a realizat in 
mod constant. Implementarea unui principiu de reprezentativitate bazat pe cote a fost aplicat 
şi în celelalte ţări comuniste, efectul acestei politici fiind diferit pentru fiecare spaţiu în parte. 
Principala cauză pentru apariţia unui mozaic atât de divers al rezultatelor a fost gradul de 
implicare diferit al politicului şi în special lipsa unei politici susţinute în acest sens. Parti- 
cularitatea regimului Ceauşescu a fost tocmai asigurarea unei coerente în promovarea şi 
aplicarea măsurilor egalitariste. 


1. Congresul al XI-lea al Partidului Comunist Român, 25-28 noiembrie 1974, Editura Politică, Bucureşti, 
1975, p. 69. 

2. A.N.R., fond C.C. al P.C.R. - Secţia Cancelarie, dosar 17/1987, f. 11. 

A.N.R., fond C.C. al PC.R. - Secţia Cancelarie, dosar 87/1988, ff. 1-16. 

4. A.N.R., fond C.C. al PC.R. - Secţia Cancelarie, dosar 22/1989, f. 13. 

Reprezentarea feminină in conducere centrală a partidului 


Comitetul Central al Partidului Comunist Român 


În intervalul octombrie 1945 - decembrie 1989, 283 de femei au fost alese în Comitetul 
Central al Partidului Comunist Român, repartiţia fiind inegală atât între membrii plini şi cei 
supleanti, cât şi în diferitele perioade de evoluţie ale Partidului. 


Tabelul 1. Prezenţa membrilor de partid femei în Comitetul Central 
al Partidului Comunist Român. 1945-1989 


Membri plini Membri supleanti 


12,5 
125) 
11,4 


16.6 
30,6 
40,3 
41,1 
Sursă: A.N.R., fond C.C. al P.C.R. - Secţia Organizatorică, dosar 166/1944, Congresul Partidului Muncitoresc 
Român, 21-23 februarie 1948, Editura Partidului Muncitoresc Român, 1948, pp. 235-236, Congresul al II-lea 
al Partidului Muncitoresc Român, Editura de stat pentru Literatură Politică, Bucureşti, 1956, pp. 887-890, 
Congresul al III-lea al Partidului Muncitoresc Român, 20-23 iunie 1960, Editura Politică, Bucuresti, 1961, 
pp. 725-728, Congresul al IX-lea al Partidului Comunist Român, 19-24 iulie 1965, Editura Politică, Bucureşti, 
1965, pp. 735-739, Congresul al XI-lea al Partidului Comunist Român, 25-28 noiembrie 1974, Editura Politică, 
Bucureşti, 1975, p. 69, Congresul al XII-lea al Partidului Comunist Român, 19-23 noiembrie 1979, Editura 
Politică, Bucureşti, 1981, pp. 892-898, Congresul al XIII-lea al Partidului Comunist Român, 19-11 noiembrie 
1984, Editura Politică, Bucureşti, 1985, pp. 734-739, Scânteia, an LIX, nr. 14702, vineri 24 noiembrie 1989. 


După momentul 23 august 1944, singura figură politică feminină care s-a impus la condu- 
cerea Partidului Comunist Român a fost Ana Pauker, întoarsă din U.R.S.S. Membrele de 
partid eliberate din închisori, precum şi cele care, în libertate fiind, au activat pe teritoriul 
României în cadrul diferitelor organizaţii paravan (Apărarea Patriotică, Uniunea Patriotică, 
Ajutorul Roşu) nu au fost cooptate în grupul dirigent alcătuit din Gheorghe Gheorghiu-Dej, 
Gheorghe Apostol, Chivu Stoica, Nicolae Ceauşescu, Miron Constantinescu, Iosif Chişinevschi, 
Teohari Georgescu, Ion Gheorghe Maurer şi Vasile Vaida. Constituirea unei organizaţii a 
femeilor aflată sub umbrela Partidului Comunist a fost factorul de coagulare pentru activul 
feminin al partidului. 

La conferinţa naţională a partidului din 21 octombrie 1945, în Comitetul Central al Par- 
tidului, alături de Ana Pauker, ca membre cu drepturi depline, au fost cooptate Constanţa 
Crăciun şi Elena Tudorache!, vechi şi cunoscute militante comuniste în perioada de ilegalitate 


1. Elena Tudorache a aderat la P.C.R. în 1927. Fost secretar judeţean de partid în Bucovina în 1935 şi in 
Bucureşti in 1936. In perioada celui de-al Doilea Război Mondial s-a aflat în U.R.S.S., fiind instruită 
pentru a îndeplini misiuni de spionaj pe teritoriul României. Sarcina ei era de a stabili, după ajungerea 

a partidului. Ca membru supleant a fost aleasă Liuba Chişinevschi, cu un trecut militant cel 
puţin la fel de important, condamnată în procesul de la Craiova alături de Ana Pauker, la 
9 ani şi 9 luni de închisoare. 


350 45% 
= Membri plini total 40% 
300 mam Membri plini femei 
mm Membri supleanti total k 35% 
Membri supleanti femei 
250 — — Membri plini femei% (sc. dr.) 
Membri supleanti femei% (sc. dr.) 30% 
200 25% 
150 20% 
15% 
100 

0 0% 

Figura 1. Prezenta membrilor de partid femei in Comitetul Central 
al Partidului Comunist Roman. 1945-1989 


in 1948, in urma fuziunii cu Partidul Social Democrat, grupului initial de militante comu- 
niste i se adăugă şi Eugenia Rădăceanu, cea mai cunoscută activistă din Partidul Social 
Democrat, initiatoarea în 1930 a Uniunii Femeilor Muncitoare. Locul Elenei Tudorache este 
luat de o altă comunistă cu stagiu în ilegalitate, Olimpia Tenescu'. Proporția femeilor în 
Comitetul Central, chiar dacă nu era una foarte însemnată, reprezenta procentul populaţiei 
feminine aflate în partid. Apariţia organizaţiei unice de femei şi nominalizarea membrelor 
C.C. în poziţii ministeriale constituiau tot atâtea premise pentru o evoluţie ascendentă a 
femeilor în funcţii de autoritate politică. Eliminarea Anei Pauker şi desfiinţarea organizaţiei 
de masă au avut un impact negativ asupra prezenţei feminine în conducerea partidului. Printre 
noii membri atraşi in C.C., femeile lipseau. Mai mult, Olimpia Tenescu este la rândul ei 
îndepărtată în 1954. Acestea sunt circumstanţele care au condus la un procent de reprezentare 


pe teritoriul României, legătura dintre grup şi partid. A rămas membră a Comitetului central în 
intervalul 1945-1948, devenind ulterior şeful Direcţiei Organizatorice a C.C. în 1949, dar şi al Secţiei 
de Industrie Uşoară până în 1952. Corneliu Crăciun, Dicționarul Comunizantilor din noaptea de 
23 spre 24 august 1944, Editura Primus, Oradea, 2009, p. 508. 

1. Spre deosebire de celelalte femei prezente în C.C., Olimpia Tenescu, deşi cunoscută în rândul 
comuniştilor ceferişti, nu s-a remarcat prin acţiunile întreprinse. Începe să fie cu adevărat activă după 
23 august, când se înscrie în mişcarea sindicală, dar şi în cea de femei, fiind aleasă secretară a 
Comitetului Central al Uniunii Femeilor Democrate din România (U.F.D.R.). 

a femeilor in C.C. de doar 5%, cu 3 reprezentate intr-un total de 61 de membri. Doar 
Constanta Crăciun şi-a păstrat mandatul, celelalte două poziţii fiind ocupate de Ghizela Vass! 
şi Elena Lascu Iordăchescu’. Aceste alegeri arată reticenta de a promova în forul de conducere 
al partidului membre care să fi intrat în mişcare ulterior momentului 23 August, preferate 
fiind în continuare luptătoarele din perioada ilegalitatii. Beneficiarele acestor poziţii ocu- 
paseră anterior alegerii în Comitetul Central funcţii importante în cadrul regionalei Bucureşti 
aPM.R. 

Până la sfârşitul anilor "60, numărul femeilor din Comitetul Central s-a păstrat constat la 
5, deşi componenţa C.C. a crescut treptat. Venirea la putere a lui Nicolae Ceauşescu şi 
discursurile sale în favoarea promovării femeilor în funcţii de autoritate s-au dovedit a fi, cel 
puţin pentru primul deceniu în fruntea României, o simplă măsură propagandistică, având 
scopul de a încuraja intrarea mai susţinută a populaţiei feminine într-o formă de activitate 
salariată, sub mirajul promisei egalitati, inclusiv în funcţii de conducere. Prima măsură 
importantă în vederea creşterii implicării femeilor vine în 1973, când la nivelul Comitetului 
Politic sunt numite Elena Ceauşescu şi Lina Ciobanu. Aceste numiri nu au fost însoţite de o 
creştere a proportiei membrelor în cadrul Comitetului Central. Cu doar 10 prezenţe feminine, 
proporţia membrelor s-a păstrat la 5%. O îmbunătăţire a cifrelor statistice s-a observat în 
rândul membrilor supleanti, unde proporţia a urcat la 16,6%, cu 26 de prezenţe. 

Momentul de ruptură îl constituie Congresul al XII-lea. Nominal, prezenţa feminină în 
partid a crescut cu 38 de portofolii deţinute. Componenţa Comitetului Central a fost lărgită la 
245, dar, chiar şi în aceste condiţii, proporţia atinsă a fost de 20%. Diferenţele apărute între 
Congresul al al XI-lea şi al XII-lea privind participarea feminină în cadrul celui mai larg organ 
de conducere al partidului vin să întărească ipoteza pe care am formulat-o privitor la motivațiile 
şi efectele reale ale Hotărârii Plenarei C.C. din 18-19 iunie 1973. Prioritară la acel moment 
era sporirea forţei de muncă feminine şi mai putin creşterea participării politice, fiind cel mai 
probabil o aliniere în materie de politici egalitariste la legislaţia ţărilor comuniste din jurul 
României”. Alegerea membrilor C.C. din 1979 venea la 3 ani după Hotărârea Plenarei C.C. 
din decembrie 1976, când s-a instituit un procent minim de prezenţă feminină în cadrul 
Organizaţiilor de bază, de 25%. Deşi în organele de conducere procentul nu a fost atins, 
creşterea a fost spectaculoasă. Fără îndoială, acesta este momentul păstrat în amintirea colec- 
tivă ca aplicarea principiului de cote în favoarea cantităţii şi nu a calităţii. Până la Congresul 
al XIV-lea, în noiembrie 1989, trendul prezenţei feminine în cadrul Comitetului Central, 
similar cu cel în cadrul partidului, s-a menţinut ascendent, însă nu a reuşit să depăşească şi 
nici măcar să atingă cota de 25% stabilită pentru participarea feminină în organele de conducere 
la nivel local şi central. 


1. S-a născut în 22 aprilie 1912 la Iaşi. Înainte de a intra în mişcarea comunistă, a făcut parte din sindicatul 
textil, meseria ei de bază fiind cea de croitoreasă. În 1933 devine membră a M.O.P.R. (Ajutorul Roşu) 
şi în acelaşi an intră oficial în cadrul P.C.R. După 23 august 1944 a îndeplinit funcţii importante în 
partid, la nivelul municipiului Bucureşti ; în 1948 este numită adjunctă a Secţiei Organizatorice şi 
preşedintă a Comisiei de Verificare a membrilor de partid Reşiţa, şefă a secţiei pentru munca în rândul 
femeilor a C.C. al P.M.R. Ulterior a ocupat mai multe funcţii în secţia de relaţii externe a Comitetului 
Central al PM.R. 

2. Elena Lascu Iordăchescu se afla la începutul anilor 1950 la conducerea regionalei Bucureşti a P.M.R., 
ocupând funcţia de secretar al comitetului regional (1953) şi ulterior orăşenesc (1957) şi raional (1960). 

3. Măsuri similare fuseseră luate încă din 1970 în Uniunea Sovietică, fiind repede preluate şi de ţările 
socialiste din Europa Centrală şi de Est, Ungaria elaborând cea mai consistentă legislaţie în acest sens. 
Vezi Eva Fodor, „Smiling Women and Fighting Men: The Gender of the Communist Subject in State 
Socialist Hungary”, în Gender & Society, vol. 16, nr. 2, aprilie 2002, pp. 240-263. 

În rândul membrilor supleanti, procentul de prezenţă feminină a fost mai însemnat, o 
ameliorare fiind resimţită încă de la Congresul al XI-lea, când procentul a urcat la 16,6%. 
Similar cu situaţia membrilor plini, Congresul al XII-lea a dus la o nouă creştere, până la 30% 
de puncte procentuale prezenţă, cu 50 de reprezentante în grupul membrilor supleanti. Până 
în 1989, prezenţa feminină în cadrul acestui grup a atins 41%, fiind cea mai însemnată dintre 
toate organele de conducere ale partidului. Chiar dacă nu lipsită în întregime de importanţă, cali- 
tatea de membru supleant nu era însoţită de aceeaşi încărcătură de prestigiu ca în cazul mem- 
brilor plini, singura lor responsabilitate fiind înlocuirea, în cazul absenței, a celor din urmă. 


Biroul Politic / Comitetul Politic / Comitetul Politic Executiv 
şi Secretariatul 


Comitetul Central alegea în fruntea sa două alte foruri de conducere, cu un număr restrâns de 
membri. Primul a fost Biroul Politic, a cărui denumire s-a schimbat în 1965 în Comitetul 
Politic, iar din 1974 în Comitetul Politic Executiv. Acest organ asigura conducerea activităţii 
partidului între plenare. La Congresul al XIII-lea, în statutul partidului au fost introduse 
precizări suplimentare privind componenţa Comitetului Politic Executiv care trebuia să-i 
cuprindă, ca membri plini sau membri supleanti, pe primii secretari ai comitetelor judeţene 
de partid, pe durata întregului mandat. Erau de asemenea membri sau membri supleanti ai 
Comitetului Politic Executiv şi preşedintele Consiliului Central al Uniunii Generale a Sindi- 
catelor, prim-secretarul Comitetului Central al Uniunii Tineretului Comunist şi preşedinta 
Consiliului National al Femeilor. 


Biroul Politic Comitetul Politic Executiv 


mm Membri plini total 
- mmm Membri plini femei 
mas Membri supleanti total 
Membri supleanti femei 
| — — Membri plini femei% (sc. dr.) 
Membri supleanti femei% (sc. dr.) 


l 1945 1948 1955 1960 1965 1969 1974 1979 1985 1989 


Figura 2. Prezența membrilor de partid femei în Biroul Politic/Comitetul politic executiv 
şi Secretariatul Partidului Comunist Român. 1945-1989 


După cum reiese din tabelul 2, în cadrul acestui organ de conducere, prezența feminină 
nu a fost una constantă sau substanțială. Timp de 8 ani, între 1945 si 1953, Ana Pauker a fost 
singura femeie prezentă în componența Biroului Politic. La plenara din 20 august 1953, Ana 


1. Congresul al XIII-lea al Partidului Comunist Român, 19-11 noiembrie 1984, Editura Politică, Bucuresti, 
1985, p. 630. 

Pauker este înlăturată din Comitetul Central, părăsind în consecinţă şi poziţia deţinută în cadrul 
Biroului Politic. Pentru următorii 20 de ani, Biroul Politic şi ulterior Comitetul Politic au 
rămas un bastion masculin. În 1973, la plenara Partidului din 19 iunie sunt alese ca membre 
Elena Ceauşescu şi Lina Ciobanu. Aceste alegeri au coincis cu Hotărârea privind creşterea 
rolului femeii în societate, fapt care a condus la aprecierea generală că măsura venea pentru 
a justifica ascensiunea politică a soţiei secretarului general al Partidului. Fără îndoială, cariera 
politică extrem de rapidă a Elenei Ceauşescu nu poate fi explicată prin alt factor decât relaţia 
de rudenie cu şeful statului, dar consider hazardată viziunea reductionista de a plasa întreg 
setul măsurilor egalitare în jurul personalităţii Elenei Ceauşescu. S-a afirmat şi că numirea 
Linei Ciobanu a fost făcută nu pe criterii meritocratice, ci pentru a justifica la rândul ei poziţia 
Elenei Ceauşescul. Spre deosebire de cea din urmă, Lina Ciobanu? îşi construise treptat o 
carieră politică, fiind membră a Comitetului Central încă din 1965, prim-secretar de la 
începutul anilor '60 a Comitetului Raional, iar ulterior de sector al municipiului Bucuresti. 
Ca parcurs, se apropia de celelalte membre ale Comitetului Central, putând justifica alegerea 
în organele de conducere ale Comitetului Central. 

La congresul al XII-lea a fost atins cel mai mare număr (şi proporţie în acelaşi timp) 
al membrilor de partid femei în cadrul Comitetului Politic Executiv, cu 5 membre pline şi 
4 supleante. Ulterior procentul descreşte treptat, până la 9,5%, mult sub cota de 25% prevă- 
zută de hotărârea Comitetului Central. Membrele alese la Congresul al XIV-lea din noiembrie 
1989 erau aceleaşi ca în iunie 1973, Elena Ceauşescu şi Lina Ciobanu. Numărul supleantelor 
s-a menţinut constant la 4, în acest grup observându-se prezenţa constantă a tandemului Ana 
Mureşan - Suzana Gâdea. 

În condiţiile impunerii unei politici de rotaţie a cadrelor, după cum observă Adrian Cio- 
roianu, există în cadrul Comitetului Politic Executiv, pentru perioada august 1981 - decembrie 
1989, două grupuri care traversează nestingherite deceniul, grupuri conturate în jurul celor 
doi soţi Ceauşescu. Primul este format din 14 membri plini, din care făcea parte şi Lina 
Ciobanu, văzut ca argument pentru faptul că relaţiile clientelare ale celor doi soţi se intercalau, 
şi un al doilea grup de membri supleanti, din care făceau parte Ana Mureşan, Elena Nae şi 
Suzana Gâdea’. 

Dacă hotărârea Congresului al XII-lea, ca prim-secretarii din judeţene să intre în alcătuirea 
Comitetului Politic Executiv, ar fi fost respectată, ar fi dus la intrarea unor figuri feminine 
noi în prim-planul politic. Acest lucru nu s-a întâmplat“. 

Comitetul Politic Executiv constituia dintre membrii săi Biroul Permanent, condus de 
secretarul general al Partidului Comunist Român. Biroul Permanent asigura coordonarea ope- 
rativă a activităţii de partid şi de stat, adopta hotărâri în aria de competenţă ce îi era stabilită 
de Comitetul Politic Executiv al P.C.R., căruia îi şi raporta asupra activităţii depuse. În cadrul 
Biroului Permanent, de la crearea sa în 1974, a activat o singură femeie, Elena Ceauşescu, 
începând cu 1977. 

În fruntea partidului, alături de Comitetul Politic Executiv şi Biroul Permanent al acestuia, 
funcţiona şi Secretariatul, care organiza şi controla îndeplinirea hotărârilor de partid, asigurând 


1. Cristina Liana Olteanu, „Strategii de integrare a femeilor în spaţiul public românesc al anilor '70” în 
Cristina Liana Olteanu (ed.), Elena-Simona Gheonea, Valentin Gheonea, Femeile în România Comu- 
nistă — Studii de istorie socială, Editura Universitară Politeia-SNSPA, Bucureşti, p. 32. 

2. A.N.R., fond C.C. al P.C.R. - Secţia Cadre, dosar C/2080. 

3. Adrian Cioroianu, Pe umerii lui Marx. O introducere în istoria comunismului românesc, CurteaVeche, 
Bucureşti, 2005, p. 429. 

4. A.N.R., fond C.C. al P.C.R. - Secţia Cancelarie, dosar 72/1989, fond C.C. al P.C.R. - Secţia Orga- 
nizatorică, dosar 1/1988. 

în acelaşi timp realizarea politicii de cadre, selectionarea, pregătirea şi repartizarea acestora. 
Imediat după Conferinţa Naţională a Partidului din 21 octombrie 1945 şi până la 27 mai 1952, 
Ana Pauker a fost singura femeia care a făcut parte din Secretariat, fiind secretar cu probleme 
agrare!. Până în decembrie 1989, nicio femeie nu a mai fost membru cu drepturi depline în 
Secretariat. O prezenţă meteorică a fost Lina Ciobanu, care a făcut parte din Secretariat ca 
supleantă, între 22 martie şi 26 septembrie 1984. 

Deşi mai numeroasă decât în alte ţări comuniste, prezenţa feminină în funcţii de autoritate 
la nivelul organelor de conducere ale Partidului Comunist Român nu s-a ridicat la nivelul de 
cote stabilit. Cu cât urcăm în ierarhie, iar prerogativele funcţiei cresc în importanţă, cu atât 
ponderea femeilor în totalul membrilor scade. Pentru partea de început a guvernării comuniste, 
se desprinde în mod evident imaginea Anei Pauker ca principal exponent feminin al politicii 
româneşti. Un nivel de autoritate asemănător nu a mai fost atins decât de cuplul Elena 
Ceauşescu - Lina Ciobanu. Opinia generală a unei mase de femei care a invadat funcţiile de 
conducere după venirea la conducere a lui Nicolae Ceauşescu nu este confirmată de cifrele 
statistice. Dimpotrivă, în primii 15 ani de regim Ceauşescu, până la Congresul al XII-lea, în 
ciuda discursurilor ocazionate de conferinţe ale organizaţiei de femei, hotărâri ale Comitetului 
Central privind asigurarea populaţiei feminine a „locului pe care îl merită în societate”, 
situaţia s-a menţinut la parametrii regimului Gheorghe Gheorghiu-Dej, atât ca prezenţă gene- 
rală în partid, cât şi în conducerea acestuia. 

După introducerea unui principiu al cotelor de gen, care stabilea o prezenţă feminină de 
minimum 25% în organele de partid, la nivel central şi local, ponderea membrelor de partid 
în general şi în cadrul organelor de conducere a crescut. Trendul ascendent din cadrul parti- 
dului s-a reflectat şi în cazul poziţiilor de autoritate, procentele fiind cele care au diferit. Cea 
mai bună reprezentare a fost atinsă la Congresul al XII-lea, cu 23 de procente din totalul mem- 
brilor Comitetului Central. Ulterior procentul a scăzut treptat, pentru ca înaintea evenimen- 
telor din decembrie 1989 să ajungă la 9,5 procente, reprezentate de persoana Elenei Ceauşescu 
şi a Linei Ciobanu. În cadrul membrilor supleanti, situaţia a fost sensibil mai bună, ajungând 
la 41 de procente în noiembrie 1989. 

Dacă pentru Comitetul Politic Executiv, în timpul regimului Nicolae Ceauşescu s-a putut 
constata un reviriment, cu un punct culminant de 20 de procente atins în 1979, Biroul 
Permanent a cunoscut o singură femeie membru, Elena Ceauşescu. Situaţia s-a repetat în cazul 
Secretariatului, unde, după înlăturarea Anei Pauker, nicio femeie nu a mai făcut parte din 
această structură. 


Poziţii de conducere la nivel local 


Lipsa de reprezentare la nivelul central al partidului se poate explica prin greutatea cu care 
femeile erau promovate în funcţii de răspundere la nivelul eşaloanelor inferioare, organizaţii 
de bază din întreprinderi, comune, oraşe, municipii, raioane/judete. Urmărirea traiectoriilor 
profesionale şi politice ale putinelor alese care au ajuns în anii '50-'60 în Comitetul Central 
al PM.R. arată că, alături de alti factori importanţi în devenirea politică, implicarea şi gradul 
de autoritate atins la nivel local sunt definitorii pentru nivelul maxim ce poate fi atins în 
respectiva grupare politică. 


1. Robert Levy, Gloria şi decăderea Anei Pauker, Editura Polirom, laşi, 2002, p. 43. 

Pentru intervalul 1945-1955, prezenţa femeilor în fruntea organizaţiilor de bază s-a men- 
tinut staţionară, la cel mult 9% din totalul secretarilor!. În cadrul organizaţiilor, femeile erau 
de obicei responsabile cu activităţile de propagandă, organizatorică şi bineînţeles organizaţia 
de femei. În 1956, printre activiştii de partid remunerati, la nivel national se găseau 4.215 femei, 
reprezentând 15% din totalul acestui grup’. Măsurile pentru diminuarea aparatului de partid 
au lovit în primul rând în activistele care lucrau în filialele locale ale secţiei pentru munca în 
rândul femeilor, dar şi în filialele Uniunii Femeilor Democrate din România. Ambele structuri 
dedicate „problemei femeilor” au fost dizolvate, responsabilitatile acestora fiind preluate de 
sfaturile populare, cu un număr mai mic de activiste remunerate?. În paralel se dezvoltă modelul 
cumulului de funcţii, responsabila organizaţiei de femei având atribuţii şi în alte sectoare, precum 
propagandă, organizatorică, pionieri. Aşa s-ar putea explica de ce, un deceniu mai târziu, în 
1966, numărul activiştilor femei scade până la 1.959, reprezentând 11% din totalul activiştilor 
aflaţi pe statele de plată ale partidului”. 

Începând cu Congresul al IX-lea al Partidului sunt trasate o serie de măsuri concrete atât 
pentru mărirea numărului membrelor de partid, cât şi pentru promovarea acestora la conducerea 
organizaţiilor de partid. Până în 1973, circa 1/5 din totalul femeilor aflate în partid ocupau 
funcţii în organele locale de partid, iar 7% dintre ele erau secretari ai organizaţiilor de bază. 
Cifrele sunt semnificative, cu 106.638 de membre în organizaţiile de partid, dintre care 7.700 
ca secretari de organizaţie. De fiecare dată când P.C.R. publica sau prezenta materiale propa- 
gandistice privind participarea femeilor în diferitele sectoare de activitate, şi implicit în partid, 
prezentarea nu era una uniformă la nivelul formei mesajului transmis. Atunci când procentele 
se încadrau în limitele dictate de partid, găsim pentru respectivele domenii statistici procen- 
tuale. Dacă situaţia nu era tocmai conform previziunilor făcute, întâlnim doar cifre, fără o 
raportare la totalul funcţiilor existente. În timpul regimului Gheorghe Gheorghiu-Dej, metoda cel 
mai des uzitată era trecerea sub tăcere a prezenţei femeilor atât în rândul partidului, cât şi în 
organizaţiile la nivel naţional. Materialele propagandistice pentru uz extern, editate după 1965, 
aduc şi unele precizări în legătură cu prezenţa femeilor în rândurile partidului şi implicit în 
funcţii de autoritate. În 1969, în lucrarea de limbă engleză Women in Contemporary Romania, 
având-o ca autoare pe Maria Groza, nu se precizează decât numărul total al femeilor membre 
de partid, fără a da şi procentul, care la momentul respectiv era sub 20%, cifră ce ar fi negat 
întreg demersul propagandistic al cărţii”. Cinci ani mai târziu este editată o altă lucrare având 
ca temă „Femeia în Republica Socialistă România”, de data această în patru limbi de circulaţie 
internaţională : franceză, engleză, spaniolă şi rusă. Este explicată pe larg participarea feminină 
în toate domeniile de activitate, prezenţa în viaţa activă, accentul fiind pus pe sectoarele 
feminizate, prezentate ca probă elocventă a egalităţii de şanse de care se bucură femeile în 
România. Ca dovadă a participării politice este arătată prezenţa în structurile de stat la nivel 
local, comitete judeţene, orăşeneşti. Pentru Marea Adunare Naţională este dată cifra exactă a 
deputatelor, proporţia, care la momentul respectiv nu depăşea 15%, nefiind precizată. Aceeaşi 


1. A.N.R., fond C.C. al P.C.R. - Secţia Cancelarie, dosar 47/1950, f. 19, Congresul al II-lea al Partidului 
Muncitoresc Român, Editura de stat pentru Literatură Politică, Bucureşti, 1956, pp. 292-294. 

2. Recensământul populaţiei din 21 februarie 1956, vol. II, Structura social - economică a populației, 
Direcţia Centrală de Statistică, 1956, p. XIV. 

3. A.N.R., fond C.C. al P.C.R. - Secţia Cancelarie, dosar 7/1957, dosar 43/1957, dosar 48/1957. 

4. Recensământul populaţiei din 15 martie 1966, vol. VII, Partea a I-a: Populaţia activă pe ramuri şi 
subramuri ale economiei nationale, Direcţia Centrală de Statistică, 1970, p. 2. 

5. Maria Groza, Women in the Contemporary Life of Romania, Meridiane, Bucuresti, 1970. 

metodă a fost folosită şi pentru a prezenta situaţie membrelor în partid, fiind date cifrele, şi 
nu procentele!. 

Existenţa unei creşteri timide, dar constante a femeilor atât în cadrul partidului, cât şi în 
organele sale de conducere la nivel teritorial este dată şi de numărul activistelor care ajunge 
în 1977 la 5.415, reprezentând puţin sub o treime din cifra globală?. 

În toamna anului 1976, în şedinţa Comitetului Politic Executiv din 13 octombrie, se ia în 
discuţie un raport privind situaţia respectării Hotărârii Plenarei C.C. din 18-19 iunie 1973. 
Conform documentului înaintat Comitetului Politic Executiv, reprezentarea la nivelul conducerii 
de stat şi de partid era una multumitoare’, dar statistica arăta o prezenţă mai putin numeroasă 
la nivel local. Virgil Trofin a propus ca soluţie pentru înlăturarea acestei situaţii: „pentru că 
suntem la sfârşit de an, viitorul an ne apropiem de Conferinţa Naţională a partidului, cred că 
ar fi bine ca, Comisia de Cadre a Comitetului Central al Partidului, împreună cu secţia 
organizatorică a Comitetului Central, să prezinte Secretariatului nişte propuneri din vreme, 
pentru ca, cu prilejul diferitelor alegeri să promovăm femeile în conducere. Pentru că dacă 
nu se face o treabă organizată o să ne trezim că iarăşi ne facem autocritica”*. 

Experienţa politicilor egalitare nu era în acel moment încurajatoare. Politica permanentelor 
încurajări şi recomadări s-a dovedit a fi una falimentară. În acest context, Petre Lupu propunea 
trasarea unor sarcini tangibile, fără a da şi posibilele ţinte ce trebuiau atinse : 


În ce priveşte promovarea femeilor eu propun să se stabilească obligaţii concrete pentru că se pot 
realiza. La un moment dat, prin anul 1966, reuşisem să avem femei în fiecare oraş sau judeţ chiar 
în funcţii de vice-preşedinte. Treptat au dispărut. S-ar putea acum, pentru că sunt conferinţe 
orăşeneşti şi municipale şi în continuare să se urmărească cu perseverenţă pentru că acolo se 
promovează femei’. 


La discutarea proiectului de hotărâre, Nicolae Ceauşescu preciza referitor la adoptarea 
principiului de reprezentare prin cote : „Este o concretizare a sarcinii că trebuie să promovăm 
femei, că altfel rămâne deziderat”®. 

Recrutările pentru mărirea numărului de femei membre în comitetele de partid trebuiau 
făcute mai ales pentru funcţiile de secretar. Textul iniţial prevedea ca baza de selecţie predilectă 
să fie muncitoarele, fără alte detalii. Măsura a fost propusă de Elena Ceauşescu, însă formularea 
a fost respinsă ca incompletă. După cum preciza Paul Niculescu-Mizil, recrutările nu puteau 
privilegia o anumită categorie socioprofesională, date fiind specificitatile de alcătuire ale fiecărui 
comitet de partid în parte, în funcţie de mediul şi sectorul unde activa: „Biroul organizaţiei 
de bază la sate este format din ţărani, tarance, la şcoală din rândul profesoarelor”?. Pentru a 
da un plus de consistenţă măsurii, s-au pus în discuţie şi chestiunile financiare, în special 


1. Consiliul National al Femeilor din România, La femme dans la Répoublique Socialiste de Roumanie - 
Women in the Socialist Republic of Romania - La mujer en la Republica Socialista de Rumania, Editura 
Meridiane, Bucuresti, 1974. 

2. Recensământul populaţiei din 5 ianuarie 1977, vol. IL: Populaţie-Structură Socială-Economică, Direc- 
tia Centrală de Statistică, 1980, p. 254. 

3. Virgil Trofin menţiona: „din material rezultă că un număr mare de femei lucrează în funcţii de 
răspundere ca miniştri, miniştri adjuncti”. Răspunsul lui Nicolae Ceausescu la intervenţia lui Trofin a 
fost: „începând cu Comitetul Central. Ai început de sus, de la ministere!”, A.N.R., fond C.C. al 
P.C.R. — Secţia Cancelarie, dosar 91/1976, f. 52. 


4. Ibidem. 

5. Ibidem, f. 53. 

6. A.N.R., fond C.C. al P.C.R. - Secţia Cancelarie, dosar 121/1976, f. 80. 
7. Ibidem, f. 79. 


GEN SI MOBILIZARE POLITICA IN ROMANIA COMUNISTA 217 


remunerarea femeilor care urmau să ocupe funcţii in comitetele de partid. Soluţia găsită a fost 
repartizarea în posturi de secretar pentru care era deja prevăzută remunerarea, şi anume în 
cadrul secţiei organizatorice şi de propagandă. Salarizarea era prevăzută doar pentru secretarul 
responsabil de activitatea organizatorică, în schimb responsabilul cu propaganda ocupa auto- 
mat şi funcţia de vicepreşedinte de Sfat Popular, fiind salariatul celei din urmă institutii'. 

La nivelul lunii decembrie 1976, diferenţa între cota fixată de conducerea Partidului şi 
realitatea existentă în teren era de cel puţin 10 puncte procentuale. La raportul privind 
realizarea politicii de cadre a Partidului pentru anul 1977, cifrele continuau să fie nemultu- 
mitoare. În totalul aparatului de partid, nominal, cifra femeilor cu funcţii de conducere 
crescuse de la 556 în 1975 la 1.099 în 1977, reprezentând 10,6% din totalul activiştilor de 
partid. În municipiul Bucureşti şi judeţele Sibiu, Cluj, Timiş, Bacău, ponderea era mai 
însemnată, între 16,5% şi 23%. La polul opus se situau judeţele Harghita, Vâlcea, Caraş-Severin 
şi Dâmboviţa, unde din totalul activiştilor de partid, femeile reprezentau între 6,5% şi 9,7%, 
iar comitetele municipale de partid Râmnicu-Vâlcea, Buzău, Giurgiu şi Tulcea nu aveau mai 
mult de una-două femei in componență.’ 

Concomitent, nici prezenţa în funcţii de conducere în stat nu era semnificativă. În unităţile 
de cercetare şi proiectare, din totalul cadrelor de conducere, femeile reprezentau 3,6%, în 
ministere şi instituţii centrale, 4,5%, în învăţământul superior, 6,4%, iar în aparatul consiliilor 
populare, 6,3%. În domeniile feminizate, precum industria uşoară şi comerţul interior, pon- 
derea cadrelor de conducere femei era de 21%, respectiv 19,4%. Scaunul directorial în 
ansamblul întreprinderilor comerciale era ocupat de femei în proporţie de 1,5%, urcând la 
12% pentru întreprinderile cu profil de industrie uşoară’. 

În 1979, prezenţa femeilor în aparatul de partid era de 16,5%. Trei ani mai târziu, în 
1982, deşi ascendent, procentul nu s-a îmbunătăţit decât cu cel mult un punct procentual, până 
la 17,3%. Odată cu fixarea cotei de 50% prezenţă feminină în rândul candidaţilor de partid, 
participarea feminină în cadrul partidului devine mai substanţială, inclusiv la nivelul poziţiilor 
de autoritate, cu o creştere de 3 puncte procentuale, până la 20,4% în 1983. Trendul ascendent 
se menţine, în 1985 înregistrându-se o creştere cu încă 6 procente, până la 26%°. 

În 1986, situaţia referitoare la mişcarea cadrelor arăta următoarea situaţie în rândul orga- 
nelor de conducere la nivel central si local. În Comitetul Central activau 16 femei: 3 erau 
adjuncti ai şefilor de secţii, 8 ocupau funcţia de instructor, iar restul erau simpli funcţionari 
cu alte însărcinări politice. În primele două poziţii de notorietate, şef de secţie şi prim-adjunct 
al şefului de secţie, reprezentarea feminină era 0. La nivelul birourilor de partid judeţene, 
numărul total de activiste era de 393, reprezentând 36% din întreg aparatul care funcţiona la 
acest nivel. Cea mai înaltă funcţie, cea de prim-secretar, era ocupată de 5 femei, din 41 de 
portofolii existente (12,1%). Substanţială era prezenţa în rândul secretarilor, cu 81 de mandate 
din 196 (41,3%). În următoarele poziţii ierarhice, cea de şef de secţie şi adjunct de şef de 
secţie, proporţia activiştilor femei era aproape egală, 20,1%, respectiv 20,7%. Majoritatea 
activistelor de la acest nivel, 273 de persoane, ocupau funcţia de instructor. Situaţia era 
similară şi în cadrul componenţei la nivel naţional a birourilor municipale de partid: 5 prim- 
-secretari, 119 secretari (47,7%). Dintre şefii de secţii, o treime erau femei, aceeaşi proporţie 
fiind înregistrată şi pentru categoria şefilor de sectoare. Similar cu birourilor judeţene, majo- 
ritatea activiştilor femei ocupau posturile de instructori, 174 (30% din total). 


Ibidem. 

A.N.R., fond C.C. al PC.R. - Secţia Cancelarie, dosar 119/1976, ff. 210-211. 
Ibidem. 

A.N.R., fond C.C. al PC.R. - Secţia Cancelarie, dosar 15/1984, f. 31. 
A.N.R., fond C.C. al P.C.R. - Secţia Cancelarie, dosar 17/1987, ff. 58-62. 

Până in 1989, ritmul de creştere nu a mai fost la fel de accelerat, fapt ce arată că potenţialul 
de racolare şi promovare a cadrelor de partid femei la nivel local îşi atinsese limita superioară. 
Procentul s-a îmbunătăţit cu cel mult jumătate de punct procentual. 

În ultimul an al regimului comunist, numărul prim-secretarilor femei urcă la 7. Secretarii 
şi şefii de sectoare erau în proporţie de 45-48% femei. Spre deosebire de celelalte niveluri 
teritoriale, numărul instructorilor era mai scăzut, doar 5, raportat la un număr total de 23}. 
Până in 1989, la nivel national procentul total a crescut până la 37,9%. Media ascunde însă 
situaţii foarte deosebite atât între regiunile istorice, cât şi între judeţele aceleiaşi regiuni. Cea 
mai slabă reprezentare feminină în comitetele judeţene de partid, pentru anul 1989, se găsea 
în Oltenia. Situaţia este lesne de înţeles dacă luăm în considerare doar faptul că în judeţul 
Dolj, de exemplu, femeile reprezentau mai puţin de un sfert dintre membrii birourilor orga- 
nizatiilor de bază. În media naţională se încadra Transilvania, între judeţene, diferenţele fiind 
relativ mici. Excepţie făceau judeţele Harghita şi Covasna, cu 2 puncte procentuale sub media 
regiunii. Muntenia, deşi se încadra în media naţională, prezenta diferenţe semnificative între 
judeţele sale. Dacă în Brăila, de exemplu, procentul membrilor femei era de 42,2%, în 
Călăraşi era de 29,8%. Judetele din Moldova se plasau în general deasupra mediei nationale. 
Judeţul Neamţ înregistra o participare feminină de 47 de procente, Suceava, 42%, Vrancea 
40%. Iaşul în schimb nu avea decât 33 de procente prezenţă feminină în rândul membrilor 
din comitetul judeţean de partid?. 

La nivelul municipiilor, în 1989, procentul femeilor în comitetele municipale, la nivel 
naţional, era de 38,6%, iar propunerea pentru alegerile din toamna anului 1989 era pentru 
40,3%. Aceleaşi cifre se înregistrau şi în cazul comitetelor orăşeneşti şi comunale. 

La nivelul membrilor birourilor organizaţiilor de bază, procentul era de 40,4%, responsabilii 
cu mişcarea cadrelor considerând că acest indice este unul care reprezintă în mod corect 
ponderea femeilor în cadrul partidului. Responsabilii politicii de cadre nu doar urmăreau atent 
evoluţia diferiților indicatori, ci interveneau direct în stabilirea cotelor de reprezentare la 
fiecare campanie legislativă, stabilind atât numărul portofoliilor care reveneau diferitelor 
judeţe, municipii, comune, cât şi rotația cadrelor. Cel putin 25% dintre candidaţi erau la 
primul mandat. Alternarea permanentă a persoanelor şi a numărului de mandate făcea posibilă 
respectarea cotelor de prezenţă feminină impuse după 1976. 

Grija pentru respectarea politicii de cadre nu se manifesta doar în sensul creşterii cu orice 
preţ şi până la orice nivel a prezenţei feminine în organele de conducere ale Partidului la nivel 
local. În cazul comitetelor judeţene din regiunile al căror profil demografic şi economic indica 
o prezenţă semnificativă a femeilor într-o activitate salariată, era menţinută şi încurajată o 
participare egală a femeilor. Este cazul judeţelor cu profil industrial axat pe producerea 
bunurilor de consum şi industrie alimentară. Dacă, în schimb, responsabilii considerau că 
prezenţa feminină din subordinea respectivului comitet de partid nu justifică o reprezentare 
paritară, erau luate măsuri pentru reducerea ponderii femeilor. Astfel de exemple erau în 1989 
oraşele Satu Mare şi Sibiu. Pentru aceste două judeţe s-a hotărât scăderea reprezentativitatii 
la 40%, respectiv 43%, deşi pentru alte comitete municipale se propuseseră creşteri până la 
45% dintre membri“. 

Ca secretari ai comitetelor de partid din întreprinderi, femeile nu reprezentau decât 29% 
din total, procentul înjumătăţindu-se pentru categoria celor retribuiti. În instituţii, proporţia 


A.N.R., fond C.C. al PC.R. - Secţia Cancelarie, dosar 18/1987, ff. 90-96. 
A.N.R., fond C.C. al PC.R. - Secţia Cancelarie, dosar 72/1989, ff. 230-234. 
A.N.R., fond C.C. al PC.R. - Secţia Cancelarie, dosar 18/1987, ff. 83-85. 
Ibidem, ff. 249. 

era mai semnificativa, mergand pana la 40%. Diferentele de reprezentare intre intreprinderi 
şi instituţii arată in mare măsură şi oportunităţile de avansare ale angajaţilor femei in cadrul 
respectivelor sectoare, precum şi compoziţia socială şi pe nivel de şcolarizare a membrilor de 
partid femei. În întreprinderi, unde promovările începeau de cele mai multe ori de la nivelul 
simplului muncitor, susţinut să urmeze cursuri de calificare, specializări şi nu de puţine ori 
studii universitare, majoritatea celor care beneficiau de pe urma acestei politici erau bărbaţi. 
În instituţii, mai ales în a doua jumătate a anilor 1980, intrau cu predilecție, ca angajaţi, femei. 
Dată fiind baza importantă de racolare, politica de reprezentare prin cote a fost mai lesne de 
îndeplinit. Un alt factor important este ponderea muncitoarelor în cadrul candidaţilor de partid 
femei. Majoritatea organizaţiilor judeţene raportau respectarea normei ca 50% din totalul 
candidaţilor de partid să fie femei. În procesul de admitere în partid, muncitorii aveau prio- 
ritatea ca număr. Regula nu era respectată şi în cazul candidaţilor de sex feminin, unde cele 
mai bune raporturi arătau maximum 35% muncitoare în totalul candidatelor!. 

În 1989, în comitetele de partid din întreprinderi, populaţia feminină reprezenta în medie 
38% din totalul membrilor organizaţiilor de bază si 36% din totalul secretarilor. Proporția 
diferea în funcţie de fiecare ramură industrială în parte, în funcţie de prezenţa feminină în 
respectivul domeniu. Pentru domeniile feminizate, procentele erau mai semnificative, dar nu 
atingeau proporţia angajaţilor femei. Diferenţa era de aproximativ 10 puncte procentuale. 

Un alt element ce nu se încadrează în normele statistice era o prezenţă mai numeroasă a 
femeilor în cadrul Birourilor Organizaţiei de Bază şi ca secretari ai acestora, pentru ramuri 
de producţie în care erau minoritare, şi este în special cazul sectoarelor văzute ca specific 
masculine, precum Construcţiile. 

Din propunerile pentru alegerile din noiembrie 1989 se observă preocuparea pentru ca 
prezenţa secretarilor de organizaţii femei să fie proporţională cu forţa de muncă feminină din 
ramura respectivă. La o prezenţă de 40% în totalul forţei de muncă salariate, proporţia în 
partid era de 36%, cu perspective reale de creştere dacă ritmul stabilit după 1983 urma să fie 
menţinut şi după 1990. 

Cel puţin la acest nivel se pare că statul comunist respecta promisiunea făcută femeilor, 
că intrarea într-o muncă salariată o va transforma în actor politic, având drepturi egale cu 
bărbaţii. Această stare de fapt este confirmată şi de proporţia tot mai scăzută în partid a 
casnicelor şi femeilor pensionate. În decembrie 1986, proporţia acestei categorii în totalul 
membrilor de partid ajunsese la 8%, prognoza pentru intervalul următor fiind ca aceasta să 
descrească la 5%, urmând ceea ce Ecaterina Deliman anticipa în lucrarea sa, şi anume 
diminuarea până la dispariţie a categoriei de femei casnice. De altfel, din cele 8 procente, 
majoritatea o formau femeile pensionate şi cele care se aflau în diferite forme de concediu 
pentru creşterea şi îngrijirea copiilor. Din totalul membrilor de partid, femeile care nu aveau 
nicio profesie reprezentau doar 0,33%. 

Cifrele statistice arată că prezenţa feminină în funcţii de autoritate la nivel local era uşor 
peste media feminină în cadrul partidului şi mult peste prezenţa în organele de conducere 
superioare ale partidului. 


1. A.N.R., fond C.C. al PC.R. - Secţia Cancelarie, dosar 21/1981, ff. 72-73. 

Tabelul 3. Prezența membrilor de partid femei in conducerea organizaţiilor de bază 
pe ramuri de producție în august 1989 


Procentul Procentul de femei Procentul 
A PREA À Procentul S 
de femei secretari ai comitetelor fortei de femeilor în 
Domeniu membre în de partid/propus a fi org ` totalul membrilor 
: : wn Bas munca : 
Birourile de atins in alegerile din feminine de partid, august 
Bază noiembrie 1989 Ereg 1989 
Învățământ 58,3 66,2/68,4 68,2 
C 
tul 39,2 39,8/43,6 44,0 

Proiectare 

Cooperative 

Agricole de 44,28 43/45 57 

Productie 

Comert si 58,6 60/62 62,5 

Cooperatie 

Industrie. 48 44/51 50 36 

alimentara 

Transporturi 18,2 12,3/15,1 12,9 

Comunicatii 60 

Industrie chimica 36,1 31, 37 40 

Constructii 18 ll 14,0 

Industrie uşoară 66,6 74/17 80 

Industria 

constructoare de 27,94 21/24 30 

masini 


A.N.R., fond C.C. al P.C.R. - Secţia Cancelarie, dosar 72/1989, ff. 1-97; „Angajare plenară pe frontul muncii 
creatoare”, în România Liberă, an XLVI, nr. 13478, marti 8 martie 1988; „Dreptul la muncă - garantat prin 
lege, prin dezvoltarea economico-socială a ţării”, în Scânteia, anul LVIII, nr. 14478, miercuri 8 martie 1989. 


Concluzii 


Proiectul politic al Partidului Comunist Român în direcţia unei creşteri a participării politice 
feminine a debutat sub influenţa directă a marxism-leninismului şi a modelului sovietic. 
Măsurile adoptate şi rezultatele acestora au fost inegale, fluctuațiile fiind cauzate în egală 
măsură influențelor la nivel mezoregional şi particularitatilor interne, sau mai bine spus 
prioritatilor principalilor lideri comunişti. 

Prezenţa feminină în P.C.R. a fost timp de aproape trei decenii mai scăzută decât situaţiile 
similare întâlnite în partidele comuniste din regiune. Particularitatea cazului românesc a fost 
constanta promovării femeilor în partid şi urmărirea atentă a proporţiilor. Spre deosebire de 
ţările din regiune, regimul Nicolae Ceauşescu a menţinut activă politica de promovare pe 
principiul cotelor, adăugând noi măsuri atunci când statistica nu indica rezultatele aşteptate. 
În ciuda măsurilor proactive luate în anii *70-’80, limita superioară de reprezentare în rândul 
membrilor P.C.R. a fost de 36%. 

O prezenţă numerică mai semnificativă la baza partidului nu a însemnat o reprezentare 
pe măsură în organele de conducere centrale. Dacă în comitetele judeţene de la nivel local 
procentele erau cele ale mediei în partid şi uneori chiar mai însemnate, la centru, în cadrul 

Comitetului Central si mai ales al Comitetului Politic Executiv si Biroului acestuia, prezentele 
feminine au rămas mai degrabă excepţii. 

Mostenirea comunistă în privinţa politicilor egalitare menite a creşte atât calitativ, cât şi 
cantitativ implicarea politică a populaţiei feminine s-a tradus după decembrie 1989 printr-un 
refuz total al elementelor ce aminteau de politicile vechiului regim. Asemănător mitului Mariei 
Antoinette în Franţa, România perioadei de tranziţie a instrumentalizat diabolizarea imaginii 
Elenei Ceauşescu şi a Consiliului Naţional al Femeilor tocmai pentru a justifica o prezenţă 
aproape nesemnificativă a femeilor în politica românească. La 20 de ani de la căderea regi- 
mului comunist, politicile egalitare privind participarea politică par a fi date uitării, prezenţa 
feminină de 8% în Parlamentul României pentru legislatura 2008-2012, cea mai scăzută la 
nivelul Uniunii Europene, fiind departe de orice dorinţă paritară. 


Valeriu Antonovici 


Munca patriotică: control social şi mobilizare 
în proiectul socialist! 


Patriotic work in Socialist Romania was part of the individual and collective experience of every 
citizen. Even though at the beginning of the 1940s „voluntary work” was forcefully imposed - by 
which I mean forced labor by the political prisoners and the military — in time it became a routine. 
By transforming it into a routine, patriotic work was not perceived by everybody as a negative aspect. 
This practice became part of the daily lives of a big part of the population as a social norm that is 
even now, more than twenty years later, defined as a positive thing, a flag of ,,self-consciousness and 
national consciousness”. Many of those interviewed on this topic (about 70%) made the connection 
between patriotic work and national identity. The question is : did this type of social involvement lead 
to the creation of an identity or of a community and to the affinity towards the concept of patriotism ? 
I ask this question because a good number of those interviewed felt pride in having been part of the 
construction of their country („we built the metro, we supported agriculture through patriotic work”). 
What about those who felt humiliated, what do they say about those practices ? This topic is treated 
from the perspective of memory and identity theories, but also by understanding of the concept of 
» work” in the Marxist-Leninist ideology. The study analyzes and compares media articles of that time, 
official speeches, legislation and socio-economic conditions with the memories of those who have 
experienced the system (their memories after twenty years from the demise of the communist regime). 


Keywords: social control, mobilization, patriotic work, nostalgia 


1. Studiu scris in calitate de beneficiar al proiectului „Burse doctorale in sprijinul cercetării: Competiti- 
vitate, calitate, cooperare în spaţiul european al învăţământului superior”, proiect cofinantat de Uniunea 
Europeană prin Fondul Social European, Programul Operaţional Sectorial Dezvoltarea Resurselor 
Umane 2007-2013. 


Munca patriotică în România Socialistă a facut parte din experienţa individuală şi colectivă 
a fiecărui cetățean. Chiar dacă la începutul anilor patruzeci munca voluntară! era impusă 
vizibil prin forţă - munca deţinuţilor politici şi a militarilor —, cu timpul, ea a devenit o rutină. 
Prin rutinizarea ei, munca patriotică nu a fost percepută de toată lumea ca un aspect negativ 
al vieţii de zi cu zi. Această practică a intrat în cotidianul unei parti importante din populaţia 
ţării drept o normă socială, fiind valorificată chiar şi acum, după douăzeci de ani, ca un lucru 
pozitiv, un stindard al „conştiinţei de sine şi al conştiinţei întregii naţiuni”. O bună parte dintre 
intervievaţii pe această temă (în jur de 70%) leagă conceptul de muncă patriotică cu cel de 
identitate naţională. Atunci vine întrebarea: a dus acest tip de implicare socială la crearea 
unei identitati/unei colectivităţi şi la ataşarea indivizilor faţă de conceptul de patriotism ? Îmi 
pun această întrebare deoarece o bună parte dintre cei intervievaţi se simțeau mândri de faptul 
că au participat la construirea ţării („noi am construit metroul, am susţinut agricultura prin 
muncă patriotică” [bărbat, 85 de ani, fost inginer]). Dar cei care s-au simţit ,,umiliti” ce au 
de spus în legătură cu acele practici ? 

Voi trata acest subiect din perspectiva teoriilor memoriei şi ale identităţii, dar şi a concep- 
tului de muncă în viziunea ideologiei marxist-leniniste. De asemenea, voi analiza şi compara 
articolele din presa vremii, discursurile oficiale, cadrul legislativ, socioeconomic cu memoriile 
celor care au trăit astfel de experienţe (memoriile lor după douăzeci de ani de la căderea 
comunismului). 


Cum a ajuns munca patriotică o practică cotidiană ? 


Republica Socialistă România a cunoscut în perioada de dictatură comunistă, ca şi alte tari 
socialiste, un anumit tip de implicare socială a „cetăţenilor”, numită de autorităţi muncă 
patriotică, iar de populaţie „munca voluntar-obligatorie”. De fapt, era vorba despre un tip de 
muncă obligatorie (o muncă forţată/neplătită) care îşi are rădăcinile în ceea ce Lenin numea, 
în 1919, subotnic, munca pe gratis în folosul statului în zilele de sâmbătă (el vorbea despre 
muncitorii comunişti de la calea ferată Moscova-Kazan care au decis, în acel an, să lucreze 
„şase ore pe săptămână pentru patrie”). Uniunea Sovietică a recurs la astfel de activităţi 
voluntare /neplătite din cauza situaţiei economice precare, a situaţiei politice şi sociale in care 
se afla; era vorba despre o penurie de forță de muncă, o criză economică şi instituţională 
după terminarea Primului Război Mondial. Era vorba şi de legitimitatea politică a comuniştilor 
proaspăt veniţi la putere si, evident, de construcţia unei noi identități statale. În primele texte 
traduse din ruseşte, comuniştii români au preluat acest termen sub ceea ce s-a numit aproape 
două decenii, exclusiv, muncă voluntară (astfel de munci erau făcute de muncitori, elevi şi 
studenţi, cetățeni cu un trecut nesănătos sau deţinuţi de drept comun şi politici - acestora li 


1. Munca patriotică/voluntară/serviciul muncii - în fond, era vorba de o muncă forțată şi neplătită care 
se regăsea sub aceste concepte, în funcţie de perioadele analizate şi contextul sociopolitic - vezi o 
analiză în detaliu mai jos. 

se impuneau astfel de munci şi din perspectiva ideologică de reeducare prin muncă şi pentru 
muncă). Aşa cum s-a întâmplat în U.R.S.S. şi în R.PR./R.S.R., munca voluntară a fost 
introdusă la început din motive economice - de reconstrucţie a ţării după război cu ajutorul 
unor brigăzi de muncă voluntară (amintesc aici doar câteva obiective realizate de aceste 
formaţiuni de munca: Bumbesti-Livezeni, Agnita-Botorca sau Salva-Vişeu). Mai apoi, aceasta 
muncă a fost justificată ideologic prin nevoia naturală a omului de a munci, pentru ca după 
douăzeci de ani accentul să cadă din ce în ce mai mult pe caracterul patriotic al acestui tip de 
muncă. În această perioadă, munca voluntară s-a transformat în muncă voluntar-patriotică, 
iar începând cu finalul anilor "60 şi începutul anilor '70 s-a transformat din ce în ce mai des în 
muncă patriotică. Mai întâi s-a numit muncă voluntar-patriotică (conform Hotărârii Consiliului 
de Miniştri nr. 2198/1968), apoi, treptat, a dispărut termenul voluntară. În discursul public, 
aceasta era justificată prin caracterul ei patriotic, economic, educativ şi ideologic - astfel 
continuându-se construcția socialismului şi a omului nou — şi se evidenția, din ce in ce mai 
des, caracterul de construcţie identitară a acestor acţiuni. Prin participarea populaţiei la astfel 
de activităţi, autorităţile încercau să creeze o nouă identitate, un nou trecut, prezent şi viitor ; 
se dorea crearea unui cotidian (al populaţiei), cât mai apropiat de discursul oficial - munca 
patriotică a fost o piatră de temelie pentru consolidarea unui anumit tip de memorie, de ataşare 
a populaţiei faţă de anumite valori, reguli, experienţe şi spaţii geografice (fizice şi simbolice). 
În anii ’70-’80, munca patriotică era omniprezentă atât în discursul oficial, cât şi în viaţa de 
zi cu zi a fiecărui cetăţean, netinandu-se cont de vârstă, sex sau educaţie - oamenilor „amin- 
tindu-li-se, astfel, că sunt egali şi că trebuie să muncească pentru Parrie”!. După căderea 
comunismului, munca patriotică a dispărut din cotidian la fel de repede cum a şi apărut, peste 
noapte. A lăsat în urma ei însă ceva foarte important - omul nou. Omul care s-a născut in 
comunism şi a trăit prima parte din viaţă în acel sistem sociopolitic şi a asimilat anumite valori 
(morale, sociale, etnice etc.) şi deprinderi (pe care le numeşte conştiinţă). Cu siguranţă, din 
cotidianul acestuia nu a lipsit munca patriotică, iar ultimii douăzeci de ani de tranziție i-a trăit 
fără a-şi redefini propria identitate. 

Ultimele sondaje făcute publice de I.1.C.C.M.E.R. şi C.S.O.P. (2011 arată că mai bine 
de jumătate dintre respondenţi consideră comunismul o idee bună şi susţin că acel sistem a 
avut o contribuţie pozitivă în economie, educaţie şi cultură. Ei spun aceste lucruri din două 
motive majore : 1) sunt dezamăgiţi de noua clasă politică, iar după căderea comunismului au 
fost categoria de persoane care a avut cel mai mult de pierdut; 2) acea parte din viaţa lor 
trăită în comunism i-a făcut să pună accentul pe alte tipuri de valori - reieşite din viata lor 
de zi cu zi din socialism (chiar dacă au fost, de multe ori, greu de suportat frigul, întunericul 
sau lipsa hranei) ; aceste lucruri le-au consolidat propria identitate (numită de ei şi conştiinţă) 
care se revendică de la acele valori, locuri, practici etc. Memoria şi uitarea sunt cele două 
componente care (re)definesc/(re)clădesc identitatea (proprie şi de grup) în mod continuu. 
Munca patriotică a fost un ingredient important în consolidarea unui anumit tip de memorie, 
participare la viața ţării”, l-au legat simbolic de anumite obiective industriale sau agrare, 
culturale sau educaţionale - „a fost acolo! ”, a construit Patria (fie că vorbim de metroul din 
Bucureşti, Aeroportul Otopeni, fabrica APACA sau de practica agricolă şi plantarea de copaci 


1. Interviu cu un bărbat de 67 de ani, fost inginer. 
Atitudini şi opinii despre regimul comunist din România, Sondaj de opinie publică pe site-ul 
LI.C.C.M.E.R., 23 mai 2011 http : //www.iicemer.ro/pdf/ro/raport_ sondaj opinie _publica_iiccmer 
mai_2011 .pdf. 

3. Aceasta este opinia a aproape 50% dintre intervievatii acestui studiu. 

în parcuri; toate acestea sunt repere geografice cu o semnificaţie identitară pentru cel care a 
participat la astfel de munci!). În schimb, după 1989 prea puţini sunt cei care se regăsesc în 
acţiunile clasei politice, în discursul identitar care este practic inexistent în spaţiul public. 


Cum se cercetează un astfel de subiect ? 


Cercetarea porneşte de la următoarele întrebări: Ce implicaţii a avut în viaţa cotidiană a 
oamenilor, a comunităţilor locale sau a unităţilor economice acest tip de muncă? Cum şi prin 
ce metode a fost impusă populaţiei ? Care au fost implicaţiile socioeconomice ale unei astfel 
de acţiuni de masă? Pe lângă motivațiile politico-ideologice au fost şi unele de natură econo- 
mică - acest tip de muncă a fost impus populaţiei şi ca un nou tip de impozit? Care a fost 
influenţa acestui tip de muncă asupra creării unei noi identități individuale şi nationale? Oare 
acest tip de muncă a fost şi este o constrângere/frână simbolică a populaţiei pentru implicarea, 
chiar şi astăzi, în societatea civilă? Oare denumirea unei munci forţate prin termenul muncă 
voluntară nu a făcut posibilă respingerea, cel puţin în anii '90, a tot ceea ce a însemnat im- 
plicare civică, activism şi voluntariat? 

Toate aceste implicaţii trebuie analizate nu doar din punct de vedere social, politic sau 
economic, ci şi istoric — şi anume, să ne amintim că în ultimii douăzeci de ani ai regimului 
comunist România a trebuit să „strângă cureaua” pentru a restitui datoria de la F.M.I. şi pentru 
a ieşi din criza economică. Prin urmare, contextualizarea şi aprofundarea întrebărilor sunt 
esenţiale pentru a putea oferi răspunsuri cât mai obiective cu putinţă. O altă perspectivă în 
abordarea acestor întrebări de cercetare este şi studiul memorialistic al identităţii. Întrebările 
specifice acestui tip de abordare sunt: Ce îşi mai amintesc oamenii despre munca patriotică? 
Ce, cum şi de ce îşi mai amintesc într-un fel sau altul? Analiza biografică a interviurilor 
combinată cu Grounded Theory Metodology (G.T.M.) m-au ajutat să găsesc un răspuns 
coerent şi bine fundamentat la toate aceste întrebări. 

Pentru a răspunde la întrebările enumerate mai sus am analizat cadrul legislativ, contextul 
economic, politic şi social, am realizat şi analizat optzeci de interviuri (deschise, biografice) 
şi am făcut o analiză de presă pe cinci publicaţii centrale (Scânteia, România liberă, Munca 
de partid, Scânteia tineretului şi Viaţa Studenteascd) pentru perioada 1970-1989. Prin com- 
paratie şi contextualizare, analiză şi sinteză, am studiat sfera ideologică care a stat la baza 
acestor tipuri de activităţi, cadrul oficial - şi cel neoficial -, mai cu seamă viata de zi cu zi 
a unor subiecţi implicaţi în astfel de activităţi. 

Avantajul principal oferit de această abordare este faptul că permite posibilitatea de a 
elabora noi concepte şi abordări conceptuale pornind de la date brute/neprelucrate prin inducţie 
şi deducție. Această abordare presupune şi combinarea datelor empirice cu teorii deja existente 
prin acest mod de interrelationare strictă a analizei empirice cu cea teoretică în timpul deru- 
lării unei cercetări’, permiţând chiar reproiectarea întregii cercetări. Abordarea/analiza bio- 
grafică a interviurilor de tip life-story, la rândul ei, a făcut posibilă înţelegerea modului în 
care oamenii percep realitatea, cum îşi mai amintesc în acest moment de acţiunile lor de acum 
două decenii, cum interpretează acele acţiuni, dar şi de ce le interpretează într-un fel sau altul. 
Oare aceştia ar fi dat o altă explicaţie acţiunilor respective dacă prezentul lor ar fi arătat altfel, 


1. Evident că este un reper atât pozitiv, cât şi negativ - interesant este de văzut cine şi de ce le valorifică 
într-un fel sau altul. Această temă o dezvolt în capitolele următoare. 
2. B.G. Glaser, Theoretical sensitivity, Sociology Press, Mill Valley, 1978. 

care sunt proiectele lor de viitor? Am ales să realizez interviuri narative-biografice, ca tehnică 
principală de colectare a datelor, din câteva considerente : 1) înregistrarea poveştilor de viaţă, 
fără ca autorul cercetării să aibă o influenţă asupra subiectului, presupune o formă de reflecţie 
a naratorului asupra unor evenimente din propria viaţă, astfel fiind reflectat modul în care 
subiectul se raportează la anumite trăiri, evenimente, sentimente, strategii de viaţă care repre- 
zinta o formă de conversaţie reflexivă internă; 2) pentru a putea evidenția dacă anumite 
evenimente din viaţa subiectului i-au influenţat sau nu (din punctul lui de vedere) unele decizii, 
sentimente, trăiri, atitudini şi dacă ele mai pot influenţa într-un fel sau altul prezentul acestuia 
(discurs identitar, ataşare fata de unele valori, credinţe, atitudini civice sau politice etc.). 

Combinarea cadrului metodologic, a modului de colectare a datelor (interviuri, monitorizare 
de presă, analiza izvoarelor şi a surselor teoretice) cu G.T.M. a făcut posibilă nu doar recon- 
struirea experienţelor şi evenimentelor legate de munca patriotică, ci şi explicarea efectelor 
acelor acţiuni atunci şi acum. De asemenea, a făcut posibilă contextualizarea pe mai multe 
paliere de cercetare şi a dat un sens teoretic acelor trăiri individuale şi colective prin formularea 
progresivă a ipotezelor şi integrarea acestora în rezultatele teoretice. Această combinare de 
abordări a făcut posibilă integrarea surselor secundare de date şi idei teoretice care rezultă din 
studiile existente cu concepte şi ipoteze dezvoltate în întreaga cercetare empirică. 

În încercarea de a răspunde la întrebările de cercetare, m-am confruntat şi cu o altă dilemă, 
şi anume : cum aş putea produce date teoretice valide, mai exact, cum aş putea explica într-un 
mod obiectiv fenomenele, trăirile şi percepțiile oamenilor care au fost intervievaţi după un 
anumit timp de la producerea acestora? Cum aş putea înţelege şi explica din punct de vedere 
sociologic, politic sau al antropologiei culturale acele trăiri individuale şi colective? Toate 
aceste întrebări mi le-am pus şi din considerentul că în acest moment cadrul teoretic existent, 
dar şi studiile empirice făcute pe teme majore precum viața cotidiană în comunismul românesc 
sau memorie şi identitate în postcomunism sunt destul de puţine. Din aceste considerente, cred 
că G.T.M. nu reprezintă doar o strategie de jonglare a datelor empirice, ci şi o metodă de 
înţelegere a studiilor teoretice (inexistente. 

În cele mai multe cazuri, într-un demers ştiinţific, cercetătorii depind de cunoştinţele 
teoretice anterioare care le oferă cadrul necesar pentru interpretarea, descrierea şi explicarea 
lumii empirice. Kelle! susţine că ar trebui modificat cadrul care ghidează investigaţiile empi- 
rice, iar cadrul teoretic ar trebui reconstruit şi reformulat pe baza materialului empiric. În 
acelaşi context, „procesul de inferenţă abductiv” elaborat de Peirce a fost inclus în G.T.M. 
de Dey şi Kelle” ca un supliment necesar să se alăture modurilor inductive şi deductive de 
raţionament. Abductivitatea ne permite să explicăm faptele neprevăzute prin rearanjarea cunoş- 
tintelor noastre şi ne permite realizarea unor noi conexiuni între idei, de multe ori, anterior 
proiectării cercetării. O astfel de abordare nu este o practică normală a ştiinţei, aşa cum 
remarca şi Bhaskar’. 

Grounded Theory Methodology este un set de proceduri analitice care promovează gene- 
rarea inductivă a teoriei sociologice. G.T.M. începe cu colectarea iniţială a datelor sau a 


1. U. Kelle, „Emergence vs. Forcing of Empirical Data? A Crucial Problem of «Grounded theory» 
Reconsidered”, in Qualitative Sozialforschung [Jurnal online], 6(2), 2005. 

2. I. Dey, „Grounded Theory”, în C. Seale , G. Gobo, J.F. Gubrium şi D. Silverman (eds.), Qualitative 
Research Practice, pp. 80-93, Sage, Londra, 2004 si U. Kelle, „Emergence vs. Forcing of Empirical 
Data? A Crucial Problem of «Grounded theory» Reconsidered”, in Qualitative Sozialforschung [Jurnal 
online], 6(2), 2005. 

3. R. Bhaskar, „Societies (from The Possibility of Naturalism)”, in M. Archer, R. Bhaskar, A. Collier şi 
alţii, Critical Realism. Essential Readings, pp. 206-249, Routledge, Londra şi New York, 1998 [1979], 
p. 215. 

caietului de sarcini ale unei probleme sociologice/politologice si continua prin mai multe etape 
de analiză. La fiecare etapă de analiză sunt dezvoltate noi concepte inductive, care, pe 
parcursul cercetării, sunt testate si integrate în rezultatele cercetării. În mod ideal, rezultatul 
este o conceptualizare pe mai multe niveluri/paliere care sunt integrate pe verticală!. 

Decizia de a colecta şi analiza date provenite din interviuri de tipul life-story a fost 
justificată şi în precedentele paragrafe, fiind, de altfel, şi o alegere teoretică. Chiar dacă am 
diversificat sursele de colectare a datelor (monitorizare şi analiză de presă, analiză de docu- 
mente, analize teoretice etc.) referitoare la tema studiată, datele care descriu sentimente, trăiri, 
impresii personale şi de grup nu pot fi colectate decât cu ajutorul acestui tip de interviu. Astfel 
am putut urmări schimbările apărute în viaţa subiecţilor şi modul lor de raportare la un 
eveniment sau altul în funcţie de mai multe variabile. În acelaşi timp, interviul biografic 
asigură şi continuitatea unor trăiri şi sentimente care au legătură directă cu teme majore din 
acest studiu, şi anume identitate, muncă patriotică, memorie individuală şi de grup etc. Este 
destul de greu să găseşti astfel de date sub forma unor texte/memorii scrise. Cu toate acestea, 
aşa cum am mai spus, oricând poate exista o diferenţă între „poveştile spuse de subiect” şi 
„propriile trăiri”, prin distorsionare voită sau nu a unor evenimente/date/atitudini în funcţie 
de o serie de variabile necontrolabile întotdeauna de către cercetător. Pe de altă parte, Bertaux? 
susţine că poveştile de viaţă ne pot oferi acces la realitățile percepute de subiecţi, „realităţi 
descrise de ei cu ajutorul unor simboluri şi înţelesuri subiective”. În acelaşi timp, putem avea 
acces la lucrurile cu adevărat importante pentru narator, la semnificaţiile acordate de acesta 
unor trăiri personale. Poveştile de viaţă sunt integrate în constructul social şi reflectă eveni- 
mente trăite în trecut, selectate din perspectiva actuală a naratorului. Aici intervine rolul meu 
de a explica de ce reconstrucţia trecutului apare sub o formă sau alta. 

Propriile experiente/trairi fac obiectul studiului biografic sau al autobiografiilor. Memoriile 
despre propriul trecut (trecutul subiecţilor intervievaţi) sunt o sursă de informare” pentru 
analiza unor trairi/conflicte/judecati/opinii/sentimente etc. 

Autobiografiile ne pot furniza/creiona reflecţii şi sensuri ale naratorului despre propria 
identitate şi trăirile acestuia. 


Munca patriotică — percepții, sentimente, memorii 


Poveştile de viaţă ale celor intervievaţi nu au fost pline doar de informaţii şi date istorice sau 
personale, ci şi de foarte multe contradicții: dacă atunci când se refereau la poveştile per- 
sonale la viata de zi cu zi - la obiceiurile, supărările şi bucuriile acelor ani -, spuneau că 
munca patriotică era un abuz din partea statului, o încălcare a drepturilor fundamentale ale 
omului, atunci când erau întrebaţi dacă era un lucru rău sau bun, în majoritatea cazurilor 
(peste 80% din intervievaţi) spuneau că „deşi eram copii şi era o muncă chinuitoare, acum 
cred că era un lucru bun. Învăţam să fim responsabili şi disciplinati. Chiar dacă ne întorceam 
acasă murdari până-n gat de noroi - vedeam cum se aduce pâinea pe masă” (femeie de 52 de 


1. M. Lester, S. Hadden, „Ethnomethodology and Grounded Theory Methodology”, în Urban Life, 9, 
1980, pp. 3-33. 

2. D. Bertaux, „The Usefulness of life stories for realist and meaningful sociology”, in R. Humphrey, 
R. Miller, E. Zdravomyslova (eds.), Biographical research in Eastern Europe. Altered lives and broken 
biographies, Ashgate Publishing Company, Burlington, pp. 39-51, Ashgate, Aldershot, Hampshire, 
2003, p. 45. 

3. A.B. Misztal, Theories of Social Remembering, Open University Press, Maidenhead, 2003, p. 78. 

ani, angajată în administraţia publică locală). De multe ori, astfel de confuzii pot fi explicate 
prin relativizarea/uitarea părţilor rele din trecut şi punerea accentului pe părţile pozitive (care 
de cele mai multe ori nu aveau nimic de-a face cu munca patriotică în sine - de exemplu, 
subiecţii îşi amintesc de o petrecere seara în tabăra de muncă, de o întâlnire cu cel/cea mai 
bun[4] prieten[ă], o mâncare gustoasă etc. ); aici se vede cât de multă influenţă au avut 
ideologia şi discursurile oficiale asupra creării memoriei colective sau populare. 


Discursul identitar se creează în timp şi, prin urmare, la un moment dat putem distinge 


mai multe tipuri de raportări asupra propriei identități (şi a identităţii nationale) pe un anumit 
palier generational. In cercetarea de faţă am putut identifica trei grupe mari de memorii 
generationale : 


1. 


Cei care la momentul 1989 aveau sub 20 de ani - aceste persoane îşi aduc vag aminte de 
experienţele lor legate de munca patriotică. În majoritatea cazurilor, nu doresc să-şi 
amintească de acele practici. De cele mai multe ori, percep acea muncă ca pe o joacă, nu 
o valorifică nici pozitiv, nici negativ ; mai degrabă o văd ca pe un abuz, o greşeală, un 
fapt amuzant şi atât ; nu sunt revoltați de faptul că au făcut astfel de munci - văd lucrurile 
mai detaşat decât categoria a treia. Nu îşi justifică, în niciun caz, propria identitate pornind 
de la astfel de acţiuni patriotice. 

Cei care la momentul 1989 aveau între 20 şi 45 de ani - care îşi aduc bine aminte de acei 
ani. Mai bine de jumătate din această categorie de persoane intervievate valorifică munca 
patriotică pozitiv. Prin urmare, sunt destul de ataşate faţă de unele valori promovate de 
aceste acţiuni ; de cele mai multe ori ele vorbesc de conştiinţa generaţiei lor şi de patriotism. 
Pentru aceste persoane, munca patriotică nu a fost doar un abuz, ci şi o formă de socializare, 
de distracţie şi de a fi de folos țării. Însă tot în această categorie de vârstă am întâlnit 
subiecţi care valorifică acele practici negativ - le văd ca pe un abuz şi o înjosire. Această 
categorie este una a contrastelor. Probabil asupra perceptiilor lor au avut o mare influenţă 
nu doar experienţele dinainte de 1989, ci şi cele de după: a depins foarte mult de cum 
S-au descurcat şi cum şi-au redefinit trecutul, prezentul şi viitorul. Aceasta era generaţia 
care nu era nici prea bătrână pentru Schimbări, dar nici foarte tânără pentru a-şi putea 
lua viata de la capăt. Unii au avut de pierdut, iar alţii de câştigat - probabil din acest 
motiv am întâlnit foarte multe persoane dezamăgite de actuala clasă politică şi de multe 
ori nostalgice după comunism. 

Cei care la momentul 1989 aveau peste 45 de ani — în această categorie am regăsit foarte 
multe persoane care îşi revendică propria identitate de la astfel de acţiuni (aşa cum am 
detaliat în partea teoretică şi în analiza interviurilor; ei au construit fara, au susținut 
agricultura, au construit metroul etc.), s-au ataşat de anumite obiective industriale/agrare 
naţionale sau locale ; regăsesc în cotidianul apropiat şi în geografia spaţială obiecte şi 
lucruri cu o anumită încărcătură simbolic-identitară. Aceştia îşi amintesc foarte bine întâm- 
plări şi locuri legate de astfel de acţiuni şi, în majoritatea cazurilor, valorifică munca 
patriotică drept o acţiune pozitivă. Şi in această categorie generaţională am întâlnit per- 
soane cu puncte de vedere diametral opuse, însă numărul acestora este nesemnificativ în 


Memorie colectivă sau socială : reprezentările unui grup referitoare la propriul trecut; de obicei, este 
vorba de un trecut comun care este adus în prezent prin comemorări şi discursuri publice. Acesta oferă 
grupului o anumită coeziune, un caracter identitar şi o viziune proprie asupra prezentului şi viitorului. 
Memorie populară : o practică discursivă, derivată din discursul oficial, asupra unor probleme/con- 
flicte/neintelegeri culturale, sociale şi politice din societatea respectivă ; aceasta este diferită de cea 
oficială (memoria minorităţilor sau a populaţiei marginalizate) şi atribuie alte semnificaţii aceloraşi 
evenimente/practici. 

comparaţie cu al celor care spun că munca patriotică a fost „un lucru bun”. Pentru o parte 
din persoanele din această categorie argumentele care susţin acest lucru sunt aproape 
identice cu cele apărute în anii studiati în presa oficială (vezi exemple de astfel de motivări 
şi chemări mai jos). 


Dat fiind tipul cercetării, este mult mai greu să spun care era atitudinea oamenilor fata de 
acest tip de muncă în anii '70-'80, însă pot spune care erau direcţiile promovate de putere şi 
care sunt amintirile populaţiei de astăzi cu privire la munca patriotică. Dacă în discursurile 
publice de cele mai multe ori se făceau trimiteri la caracterul economic al acestor acţiuni şi 
la îndatoririle patriotice şi civice ale populaţiei, subiecţii intervievaţi pentru acest studiu, 
majoritatea, sunt confuzi în legătură cu ce îi motiva să facă astfel de munci. Probabil dacă 
i-aş fi întrebat acum douăzeci sau chiar treizeci de ani, aş fi primit cu totul alte răspunsuri. 
Aşa cum am arătat mai sus, există câteva categorii de vârste care valorifică acest tip de 
activitate, cel mai des, drept una pozitivă (peste 80%). 

În cadrul interviurilor, subiecţii tind, de cele mai multe ori, să relativizeze totul — să pună 
accentul pe amintirile plăcute, pe acţiunile şi efectele utile ale acestor activităţi. Fie că acest 
accent era pus pe caracterul muncii în sine („trebuia făcut curat sâmbăta, dacă nu făceam noi, 
atunci cine ? [bărbat de 72 de ani, fost inginer]”) sau pe efectele secundare ale acestor activităţi 
(„în timpul acestor munci mai respiram şi noi aer curat, vedeam viaţa de la ţară... de fapt, 
practica agricolă era un fel de relaxare pentru noi, cei care stăteam tot anul universitar la 
cursuri şi în biblioteci, trebuie să recunosc că ne mai doream şi altceva” [bărbat de 73 de ani, 
fost cadru didactic] ; sau, cum îmi spunea un alt subiect: „acolo, în Dobrogea, am jucat fotbal 
toată vara cu băieţii de la alte facultăţi, apoi, când ne-am întors în Bucureşti, m-am înscris în 
echipa de fotbal de la Politehnică” [bărbat de 62 de ani, fost inginer]). 

Cei care erau prea tineri la momentul 1989 au, cum era şi normal, mult mai puţine amintiri 
legate de participarea lor la munci patriotice. Memoriile lor sunt neutre şi fără sentimente (nu 
valorifică nicicum acele acţiuni) şi nu îi apropie nimic de astfel de practici. Amintirile legate 
de colectarea sticlei, hârtiei sau a fierului vechi, a plantelor medicinale sau ieşirile în curtea 
şcolii pentru a planta copaci sau pentru a face curat sunt - pentru ei — doar nişte amintiri 
„banale”. Munca patriotică era un fel de joacă pentru ei, pe când pentru cei trecuţi de liceu 
la momentul decembrie 1989, de multe ori, era un factor important în viata lor, fie că în acest 
moment o văd ca pe un abuz din partea Statului sau ca pe o practică cotidiană necesară. 
Pentru mulţi dintre ei, în astfel de acţiuni se legau prietenii, se formau caractere sau era un 
prilej de a-şi petrece timpul liber cu prietenii şi colegii de facultate/serviciu. 

Memoria socială include şi o componentă generaţională, în sensul „trăirii unor memorii 
politice şi sociale diferite”. Generatiile au diferite relaţii cu trecutul şi intretin diferit legătura 
cu acesta. Aşa cum am arătat în studiul de fata, unul dintre obiectivele introducerii acestei 
practici a fost şi crearea unei noi memorii, a unui nou cotidian şi a unor noi valori la care 
tânăra populaţie trebuia să se raporteze. Prin urmare, este interesant de urmărit dacă acele 
discursuri au fost absorbite de generaţia vizată şi dacă ea mai păstrează un anumit set de 
raportări discursive la acele practici. 

După analiza de conţinut a monitorizării de presă, a ieşit la iveală un fapt foarte inte- 
resant : aşa cum era de aşteptat, majoritatea articolelor erau adresate tinerei generaţii. Fie că 
se făcea o chemare, un apel către „tineri”, fie că se lăudau faptele lor sau se dădeau exemple 
negative sau de urmat, vizibil este faptul că populaţia de vârstă medie şi, cu precădere, cei 
trecuţi de vârsta a doua nu prea erau prezenţi în relatările de presă şi în discursurile publice 
(cel puţin pe segmentul cercetat de mine); cel mult se pomenea de clasa muncitoare, dar 
care, de cele mai multe ori, tot tânără era - sau măcar la început de drum. Mesajele pozitive 
adresate acestei categorii veneau tocmai pentru a crea o memorie colectivă bine închegată a 

unei generaţii conştiente de existența şi de rolul ei în societate. Aşa cum am arătat mai sus, 
tinerii sunt cei mai dispuşi să asimileze o nouă identitate, să se identifice cu o categorie sau 
alta. Aproape în toate articolele despre munca patriotică am putut identifica formule lingvistice 
legate de acest aspect generational ; iată câteva exemple pe care le-am întâlnit cel mai adesea : 
şantier al tineretului ; tabăra tineretului ; efort tineresc; organizaţii de tineret; mâinile 
tinere ; tineretul studios; elan tineresc; brigăzile tinere/tineretului ; tinerii - pe frontul 
lucrărilor de sezon; colective tinereşti ; entuziasmului nostru tineresc; tineretul patriei ; 
ofranda tinerilor - munca etc. Exemplele pot continua. Cert este faptul că în acest tip de 
discurs erau valorificate pozitiv două lucruri : 1) faptul că eşti tânăr ; 2) faptul că munca celor 
tineri era folositoare atât patriei, cât şi utilă propriei dezvoltări sociale. Discursul oficial era 
construit pornind de la cele două aspecte (tinereţe şi patriotism), în acelaşi timp, ţinându-se 
cont atât de cotidianul imediat al populaţiei (aprovizionarea magazinelor cu pâine, deszăpezirea 
în faţa curţii, construirea sau repararea şcolii etc.), cât şi de anumite aspecte globale, cum ar 
fi economia naţională (acţiunile de genul „Țării cât mai mult cărbune” sau apelurile prin care 
cetăţenii erau chemaţi să economisească energia electrică, să participe la reciclarea produselor 
industriale etc), industria, relaţiile internaţionale, istoria naţională, rolul tinerilor în societate 
şi în istorie etc. 

Mai jos regăsim unul dintre apelurile de a ieşi la muncă adresat tinerilor în Scânteia 
Tineretului, anul XLI, seria II, nr. 11076, 10 ianuarie 1985. 


TINERI ŞI TINERE! 2 


Este în interesul economiei nationale si al fiecăruia dintre 
noi de a asigura condițiile necesare desfăşurării normale a în- 
tregii activități economico-sociale. Pretutindeni — în unităţile în care — 
muncifi, în localităţile în care trăiţi — situaţi-vă în primele rîn- 
duri pe frontul acţiunilor energice întreprinse pentru înlăturarea 
efectelor viscolului, participînd în număr mare, cu elanul tineres 


INSULE Vă caracterizează, la efectuarea lucrărilor de desză pe i 


În cadrul analizei de presă, articolele despre munca patriotică pot fi împărţite după 
următoarele categorii de munci: 


a) cele legate de muncile agricole - care apăreau cu precădere primăvara (prăşit, desecat 
mlaştini, plantat copaci, udatul porumbului etc.) şi toamna (stransul şi sortarea recoltei, 
tabere pe lângă C.A.P.-uri şi I.A.S.-uri etc.) ; 

b) cele legate de muncile industriale (de obicei se efectuau în vacanţa de vară, când puteau 
fi mobilizați mai multi elevi şi studenţi pe șantierele tineretului) ; 

c) celelalte tipuri de munci (acţiunile de tipul celor 3R - apar cu precădere primăvara şi 
toamna ; munci de urgenţă — de deszăpezire, ajutor în caz de inundaţii, cutremur ; acţiuni 
de autogospodărire - relatările despre acestea se intensificau primăvara, toamna şi în ajunul 
unor sărbători naţionale etc.). 


În foarte multe articole din anii ’70-’80 se pune accentul pe ajutorul adus de către tineri 
celor care lucrează în agricultură. Mii şi milioane de studenţi, elevi şi utecişti, zeci şi sute de 
hectare culese, tone de fructe şi legume sortate şi trimise spre magazinele ţării - ar fi 
principalele formule utilizate în presa acelor ani pentru a desemna importanţa efortului depus 
de populaţie. În majoritatea articolelor se vorbea despre doborârea unor noi recorduri şi se 

dădeau exemple de fruntaşi in muncă şi la învăţătură. Din aceste articole nu lipseau cuvinte 
precum: patrie, brigăzi, hărnicie, normă, front sau amfiteatru al agriculturii, scoala vieții, 
participare entuziastă, hărnicie, bucurie, responsabilitate, hiperbole şi substantive care descriau 
caractere şi aşteptări, mândrie şi curaj, fapte şi sentimente pentru patrie. Din toate aceste 
articole, cititorii trebuiau să înţeleagă următoarele lucruri: eforturile lor pentru patrie sunt 
recunoscute ; ei sunt beneficiarii şi totodată creatorii unor bunuri - cei care susţin patria. 


Scânteia tineretului, 4 aprilie 1977 
„CU PATRIA ÎN INIMĂ ŞI GÂND - patriei îi dăruim elanul tinereţii noastre” 


Studenţii agronomi bucureşteni lucrind la strinaul pentru eliberarea teres 
tu ae Mea pre Amr Rai i È 


Scânteia tineretului, anul XXXIII, seria II, nr. 8785, 19 august 1977 


ET 
pa 


4 


Scânteia tineretului, anul XXXV, seria II, nr. 9421, 8 septembrie 1979 

În acelaşi timp, în toţi aceşti ani s-a făcut, în mod intenţionat, confuzia între munca 
patriotică şi pactică (şcolară, agrară, industrială etc.). Mai întâi de toate, ar trebui să 
reamintesc faptul că, în primii ani de comunism, aceste tipuri de activităţi erau numite munci 
voluntare, astfel fiind tradus, din limba rusă, termenul de subotnic. Treptat, pornind de la 
discursurile de tip naţionalist care s-au intensificat după 1968, s-a impus termenul muncă 
patriotică. Extinderea practicilor sovietice (a subotnicilor) care presupuneau un ajutor voluntar 
din partea populatiei/muncitorilor la ridicarea anumitor obiective economice şi implicarea 
tinerilor în astfel de acţiuni se făceau foarte des şi prin trimiteri la principiile marxist-leniniste, 
adică la necesitatea naturală a omului de a munci, de a învăța prin şi pentru muncă. Astfel, 
elevii şi studenţii erau scoşi în amfiteatrele agriculturii pentru a învăţa şi a se pregăti pentru 
viaţa reală prin muncă. De exemplu, articolele care compară munca în agricultură cu semi- 
nariile şi cursurile ţinute în cadrul instituţiilor de învăţământ nu sunt puţine. Redau mai jos 
câteva exemple în acest sens: 


Dan Fruntei, Viața Studenteascd, 14 octombrie 1970, anul XV, nr. 33 (377) 

„Curs şi seminar în Câmpia Dunării” 

Putin cam bizar pentru un timp care bate deja pulsul amfiteatrelor, titlul reportajului de fata nu 
este, însă, deloc o metaforă. Pentru că am asistat zilele trecute la nişte cursuri şi seminarii ne- 
obişnuite ţinute destul de departe de vreun amfiteatru universitar, pe câmpuri cu toamnă şi vânt, 
cursuri în care se predau noţiuni poate nescrise în manuale despre muncă şi despre omenie, 
seminarii în care notele se numesc, altfel - norme, zile. Prima lună din noul an studenţesc este, 
pentru studenţii facultăţilor de Agricultură şi Horticultură şi ai câtorva facultăţi din Institutul 
Pedagogic din Craiova, o lună de muncă fizică efectivă care nu îngăduie nicio clipă atributele 
diletantismului. [...] 


În majoritatea cazurilor, studenţii care efectuau astfel de munci aveau zilnic de făcut o 
normă. Astfel efortul lor era contabilizat şi la finalul fiecărei acţiuni, de cele mai multe ori, 
se făceau şi clasamentele celor mai harnici, dar şi a codasilor. În unele cazuri acest tip de 
muncă tinea loc de practică - în sensul că dacă studentul prezenta la facultate o adeverinţă 
precum că a fost în practica agricolă, nu mai trebuia să facă practica de specialitate sau, în 
majoritatea cazurilor, astfel de munci constituiau un prim criteriu atunci când se acordau note 
la purtare sau intrarea în organizaţiile studenţeşti. 


Marcel Negreanu, România liberă, 18 iulie 1971, p. 3 

„Aici învăţăm să muncim” 

În mijlocul „economiştilor” (cum sunt ei numiţi de colegii lor de la alte facultăţi), deveniți pentru 
trei săptămâni veritabili agricultori, m-a impresionat responsabilitatea şi seriozitatea, eu, care 
priveam prezenţa lor acolo. „N-am vrea să se creadă despre generaţia noastră - mi-au spus ei de 
la început - că e lipsită de romantismul activ, militant al celor de la Agnita-Botorca, Salva-Viseu 
sau Bumbeşti-Livezeni”. Apoi, argumentând, mi-au povestit cu o mândrie justificată cum s-au 
prezentat într-un număr mai mare decât cuprindeau listele cu cei înscrişi iniţial pentru a presta 
munca patriotică. Este, imi explicau ei, expresia dorinţei crescânde a studenţilor din institut de 
a se face folositori oriunde în ţara aceasta, în orice munci e nevoie. 


În presa vremii (cu precădere în Munca de partid şi în Scânteia), articolele puneau accentul 
pe faptul că tinerii din şcoală ar trebui să simtă prin muncă faptul că fac parte din acelaşi 
popor, că se bucură de aceleaşi drepturi şi îndatoriri. Acest element a dat roade - astăzi, în 
multe interviuri, subiecţii se arătau mândri de faptul că au participat la astfel de munci şi 
susţin că acele activitati/zone industriale sau agricole îi făceau să se simtă utili şi să con- 
stientizeze faptul că făceau parte dintr-un anumit grup/popor. De cele mai multe ori, in 

articolele analizate, munca este văzută ca un barometru al societăţii, totul depinzând de 
cantitatea de efort fizic depus. Remunerarea, avansarea în funcţii, admiterea sau respingerea 
la intrarea în organizaţiile de partid sau tineret, acordarea de prime şi chiar note la purtare, 
toate acestea depindeau de disponibilitatea (nu de capacitatea sau eficienţa muncii!) individului 
de a munci. Faptele cotidiene sunt prezente în majoritatea articolelor - s-a scris de la ce 
mâncau studenţii în practică până la romantismul tineresc (unde tinerii îşi găseau jumătatea) 
care, prin dublu limbaj, de multe ori era confundat cu romantismul perioadei socialiste. 


Nicolae Ceauşescu, România Liberă, 9 august 1986, p. 3 

„Şantierele - şcoală a romantismului revoluţionar” 

[...] Şantierul este, rămâne o înaltă şcoală a romantismului revoluţionar, o şcoală a educaţiei prin 
muncă şi pentru muncă - şcoala în care cu toţii ne-am legitimat, ne legitimăm şi ne vom legitima 
identitatea noastră morală. 


În rapoartele conferinţelor pe ţară ale preşedinţilor consiliilor populare/judetene m-aş fi 
aşteptat să se vorbească mai mult despre modul în care au fost mobilizați oamenii la munca 
patriotică, mijloacele şi metodele de motivare, să se facă comparații cu alte judeţe etc. În 
realitate, am găsit discursuri despre mdrefele realizări economice, despre depăşirile de plan ; 
toate aceste bilanturi erau bune şi foarte bune, iar „buna gospodărire şi contribuţia cetăţenilor 
în bani şi muncă” depăşea în fiecare an planul. Nu am găsit o descriere a muncii în sine şi a 
filosofiei acestor acţiuni patriotice. Accentul cade, în majoritatea bilanturilor, pe cifre şi nu 
pe principii sau idei. Ce se poate desprinde din majoritatea articolelor (la nivelul ideologiei) 
este faptul că populaţia îşi aducea contribuţia prin muncă la făurirea socialismului. Marea 
majoritate a articolelor pun accentul pe cifre : 


Nicolae Ivanov, Munca de partid, 1983, august, p. 43 

„Eroica Şcoală a muncii pentru patrie” 

În momentul de faţă, peste 24.000 de tineri lucrează pe cele nouă şantiere naţionale, 31 de şantiere 
judeţene şi 173 de şantiere locale de muncă patriotică. Despre rodnicia acestei activităţi vorbesc 
realizările obţinute în prima jumătate a acestui an, timp în care s-au realizat lucrări în valoare de 
peste un miliard de lei pe şantierele naţionale şi peste 428 milioane de lei pe şantierele judeţene 
şi locale. Aceste şantiere constituie, aşadar, o adevărată constelație a energiei şi efortului tineresc, 
dar mai presus de orice, se dovedesc a fi o înaltă şcoală de educare comunistă, patriotică şi 
revoluţionară, prin muncă şi pentru muncă, a tineretului. 


Dacă ar fi să privim acest tip de activitate doar din punct de vedere economic, am putea 
spune că cifrele arătau bine (fără a lua în calcul faptul că acele munci erau făcute practic forţat 
de întreaga populaţie). În plus, prin introducerea în legislaţie a acestor munci drept obligaţii 
cetăţeneşti, statul a mai pus un impozit populaţiei - un impozit care era plătit în muncă şi prin 
contribuţie în bani. Prin exemplele de mai sus, am arătat care era, de fapt, amploarea econo- 
mică, socială, dar şi miza politică a acestor tipuri de munci. Pe lângă acele obiective enunțate 
în presă, în discursurile oficiale şi chiar în preambulul legilor, mai există şi un alt scop, mai 
putin vizibil la acel moment: crearea unui ataşament (patriotic) al populaţiei fata de ţară, 
crearea unei noi identități colective. La început, mi-am pus întrebarea cum o anumită practică 
obligatorie care neagă autonomia personală a individului, a liberului arbitru, a liberei alegeri 


1. Un tânăr de 38 de ani îmi povestea: „Când eram elev, mergeam la cules de roşii - dar cine crezi că 
muncea acolo? Mai multă pagubă făceam. Aruncam cu roşii stricate după fete, mai nimeream şi 
profesori. Ziua trecea repede. Noi mergeam de frică - nu aveam ce face -, altfel ni se scădea nota la 
purtare şi chemau părinţii la şcoală”. 


MUNCA PATRIOTICA : CONTROL SOCIAL ŞI MOBILIZARE ÎN PROIECTUL SOCIALIST 235 


în contextul acestor munci poate da rezultate în acest sens. În urma analizei interviurilor 
biografice, am putut identifica câteva elemente memorialistice care confirmă acest fapt: 
populaţia s-a ataşat nu atât de aceste munci patriotice, cât de discursul îndreptat spre ea - 
faptul că „erau de folos ţării, comunităţii” (bărbat de 63 de ani, bibliotecar), iar acum, acel 
spațiu geografic/memorialistic îi tace nostalgici nu după acel tip de muncă, ci după propriile 
experienţe din tinereţe, după necesitatea de a fi utili societăţii. S-a încercat fixarea, crearea şi 
promovarea în memoria colectivă (a naţiunii) a unui anumit tip de imagine! despre sine/ despre 
propria naţiune. Una din variabilele de exploatat este şi nostalgia după acele timpuri şi după 
acel sistem de valori la care se raportează subiectul. Unii autori? atribuie termenului nostalgie 
şi semnificaţia de doliu - nostalgia este o formă de tristeţe, fără un obiect anume ; întotdeauna 
aceasta există numai ca o naraţiune care se ataşează de o credinţă în stare pură. Această 
nostalgie desemnează cadrul de valori identitare, fie ele individuale sau de grup. Creşterea 
interesului cercetătorilor faţă de domeniile memoriei reflectă şi dezvăluie o criză în viaţa 
contemporană culturală şi politica’, domenii care, de altfel, au un rol direct asupra identităţii 
noastre ca membri ai colectivitatii nationale. Aşa cum unele memoriale/zile nationale/eveni- 
mente istorice desemnează persoane/fapte/locuri/practici demne de aduceri aminte, la fel şi 
experienţele cotidiene din comunism pot fi o sursă de nostalgie sau o sursă de mândrie pentru 
ce a fost R.S.R. (de exemplu, mândria unor subiecţi de a fi cetăţeni ai R.S.R. pentru că ei 
au „construit ţara”, au „participat la înflorirea patriei pe noi culmi ale civilizaţiei”). Pe 
parcursul acestui capitol voi avea în vedere importanţa contextului istoric şi cultural. 

Trebuie să specific şi faptul că mai bine de un sfert din intervievaţi au perceput negativ 
acest tip de muncă, având o atitudine negativă faţă de muncile patriotice. Aceştia mi-au vorbit 
despre cealaltă parte - invizibilă în presa vremii sau în celelalte interviuri : despre frig, frică, 
mizerie, foame, muncile grele, conflictele dintre discursul oficial şi realitate etc. 


Bărbat de 63 de ani, bibliotecar 

V‘: Consideraţi atunci că acel tip de munci pentru patrie erau un abuz din partea statului ? 

B: Crezi că puteam face ceva? Normal că nimeni nu mergea de plăcere la muncă. Prin urmare, 
încercam să terminăm repede acea normă şi să plecăm acasă. Cu toate acestea, încercam să ne 
căutăm de interesele noastre şi să mai scoatem şi ceva bun din acele practici : ne făceam prieteni, 
vedeam locuri noi - am fost într-o vară la cules de gogoşari —, iar în timpul liber pescuiam, ne 
plimbam cu barca; acolo am prins drag de acest hobby [pescuitul] — eu la bloc nu aveam baltă! 
V: Acum aţi clasifica munca patriotică drept un abuz? 

B: Depinde... era clar un abuz - dar până la urmă munceam tot pentru noi, în plus era ca un fel 
de vacanţă. Evident că nu pot uita mizeria din acele camere în care eram cazaţi, mâncarea proastă 
sau frigul, umezeala şi drumurile lungi... da, era un abuz, dar, într-un fel, atunci simţeam că 
facem ceva pentru acei ţărani... 


O fostă profesoară de 75 de ani povesteşte : 
Acea muncă era un chin pentru elevi, dar şi pentru noi ca profesori. Am fost la astfel de practici 
şi în timpul studenţiei - am luat păduchi, am dormit în grajduri improvizate, am îndurat frig şi 


1. După cum spune Maurice Halbwachs, memoria nu reprezintă „conservarea imaginilor”, ci „recon- 
structia imaginilor”, că ea are o funcţie simbolică (Chelcea, 1998, p. 6). Această ,,reconstructie” este 
făcută prin colectivitate, social, cultură, spaţiu, - de către puterea politică. 

2. M. Rowlands şi C. Tilley, „Monuments and Memorials”, in Handbook of Material Culture. SAGE 
Publications, Londra, 2006, pp. 500-516. 

3. P. Ehrenhaus, „Memorials and Other Forms of Collective Memory”, în 2/st Century Communication : 
A Reference Handbook, SAGE Publications, Londra, 2009, vol. I, pp. 228 sqq. 

4. Notez cu V numele intervievatorului - Valeriu — şi cu B numele intervievatului. 

ploi, dar ce aş fi putut face? Să mă revolt? Nu! Aş fi fost imediat sancţionată. Iar atunci când 
eram eu profesoară la liceu şi eram responsabilă de câteva clase la strânsul sfeclei, de undeva din 
apropierea Bucureştiului, încercam să mă comport omeneste cu acei copii. Ei nu aveau nicio vină. 
Îi vedeam cât de mult suferă, mergeam acasă seara cu troleul, de acolo de unde ne lăsa autobuzul 
acelui C.A.P. - murdari, obosiţi şi înghesuiți [...]. Într-o zi, când ne intorceam de la sortat cartofi, 
copiii au furat toţi câte trei cartofi şi vroiau să mi-i dea mie - mi-a fost frică atunci să nu patim 
ceva; până la urmă nu a aflat nimeni. Dar, vă spun, era frig, mizerie şi ne săturasem - unde mai 
pui că ajungeam acasă şi găseam acelaşi frig în apartamente... 


Un alt bărbat, de 40 de ani, îmi povestea că astfel de munci erau făcute nu doar „din frică, 
ci şi pentru că erau unii şefi care doreau să te umilească, să te supui ordinelor acestora şi să 
depinzi de ei. Îndurai o umilinţă cumplită, indiferent că erai inginer, profesor sau militar”. 
Acesta valorifică acel tip de muncă drept unul negativ. Acele practici fac parte din modul lui 
de a spune că socialismul a fost rău pentru individ: „Chiar dacă s-a construit mult, aveam 
industrie şi agricultură, nu aveam alte drepturi. Eram simple cifre dintr-o statistică”. 

În tabelul din pagina alăturată am sintetizat tipurile de raportare a subiecţilor la acţiunile 
de muncă patriotică corelate cu variabilele analizate mai sus - tipuri de justificari/abordari, 
identitate şi nostalgie. 


Concluzii 


Munca patriotică a tost un tip de muncă forţată, dar care a încercat să intre în cotidian, în 
normalitatea de zi cu zi a cetăţenilor R.S.R., ca o activitate civicd/patrioticd. Cu toate acestea, 
la două decenii de la căderea regimului comunist şi de la abolirea legilor care au stat la baza 
acestei practici abuzive, mai bine de jumătate dintre subiecţii intervievaţi spun că acele practici 
au fost unele pozitive. Acest fapt poate fi pus nu doar pe seama nostalgiei persoanelor sau a 
eficienţei propagandei din acea perioadă, ci şi a lipsei de interes în vederea construirii şi 
consolidării unei noi identități colective/nationale. 

În acea perioadă, în presă şi în discursurile oficiale, era mult mai vizibil (prezent) caracterul 
national/patriotic decât cel ideologic al argumentărilor şi motivărilor introducerii unor astfel 
de munci. Ideologia marxist-leninistă! era folosită doar ca un pretext/un paravan de justificări 
până la un anumit punct, de cele mai multe ori apelul la argumentele de natură ideologică se 
făcea doar în primele randuri/propozitii, ca pe parcursul întregului articol să se pună accentul 
pe argumente de natură naţională, economică, estetică etc. 

Privind lucrurile din această perspectivă, pot afirma că, la fel ca şi în cazul discursurilor 
din presă, nici subiecţii intervievaţi nu au făcut apel la valori de natură ideologică, ci au recurs 
mult mai des la cele legate de cotidianul imediat - „nevoia de a vedea parcurile curate”, „de 
a ajuta comunitatea”, „de a contribui la economia ţării”, „de a nu fi pedepsiţi sau de a fi 
remunerati” pentru participarea la astfel de munci. Am observat că în discursul acestor 
persoane apare acel concept foarte prezent şi în presa vremii - conştiinţă —, care este direct 
legat de muncă şi de educație. Majoritatea subiecţilor fac referire la aceste trei elemente - 
conştiinţă, educație şi muncă - indiferent dacă se referă la experienţele lor ca la unele negative 
sau pozitive. Munca patriotică apare, în memoriile subiecţilor, drept o datorie de conştiinţă 
(mai degrabă morală decât legală/juridică) : „Nu puteai să zici că nu vrei să mergi la muncă. 


1. În anii ’70-’80, mai degrabă, se făcea apel la o ideologie ad-hoc - populistă, de natură naționalistă, 
promovată de Ceausescu, poate chiar putin demarxizatd. 

Tabelul 1. Moduri de raportare la munca patriotică — sinteză 


Categorii de Delimitarea identitară faţă de 
răspunsuri : trecutul comunist/un discurs ii 
pur Nostalgie A : Alţii 
Justificare anticomunist 
identitară 
De cele mai multe ori, Văd pozitive doar acţiunile 
aceste categorii de celor 3R, dar şi aici au unele 
persoane îşi revendică rezerve, spunând că această 
MP văzută identitatea (conştiinţa impunere nu crea şi o conştiinţă 
pozitiv şi valorile morale) neapărat ecologică, ci doar una 
raportându-se la economică, impusă prin frică şi 
practicile din perioada teroare ; un dezgust faţă de acele 
comunistă. practici. 
Definesc ca negative Spun că MP era un abuz 
doar unele practici din partea statului, o formă 
(când au îngheţat de de înjosire a omului, a Construirea 
MP văzută frig sau atunci când intelectualului, o formă identităţii pe 
negativ s-au îmbolnăvit într-o de sclavagism ; acel timp baza altor 
astfel de practică), dar de impunere a MP a făcut valori decât 
per ansamblu acestea au | ca românii să nu mai facă cele analizate 
fost „rele necesare”. voluntariat după 1989. în această 
Această categorie este lucrare! 
una de nostalgici după 
acea perioadă, fără să ne 
Gees _ p sea MP a fost o practică rea, dar au 
MP vazuta facă referiri clare la f : ae 
; existat şi alte fapte criminale care 
neutru MP ; aceasta exista, dar A a : 
trebuie studiate, facute publice. 
nu era un punct central 
in societatea regretata 
de ei. 
Cei care nu au facut De obicei sunt persoane care nu 
MP -/-/- i ; 
a astfel de munci (au fost | au făcut astfel de munci sau nu 
nicicum Apă : 
scutiţi). au auzit de ele. 


Acolo mergea tot colectivul. Ce ar fi zis ei despre tine. Trebuia să fii om şi să nu laşi doar 
pe alţii să muncească, iar tu să te scuzi tot timpul” (femeie de 77 de ani, a lucrat în admi- 
nistratia publică locală). Prin astfel de atitudini înţeleg că acest tip de muncă a devenit o 
normalitate — nu mai putea fi contestat nici legal, nici moral. 

Analizând şi comparând tot timpul sfera oficială cu cea privată, contextul politic, eco- 
nomic, istoric, juridic cu cel legat de memoriile populare, am ajuns la concluzia că un concept 
inventat în Uniunea Sovietică şi-a căutat motivarea/originea în ideologia marxist-leninistă şi 
utilitatea lui la îndeplinirea unui scop ideologic şi în R.S.R. Acesta s-a transformat din muncă 
voluntară în muncă voluntar-patriotică, apoi în muncă patriotică, iar spre finalul anilor "80 
s-a multiplicat prin ceea ce se numea practica (agricolă sau industrială) sau acţiunile celor 
3R : Recuperare, Reciclare, Refolosire - toate acţiunile neplătite au ajuns să se numească 
patriotice sau voluntare. Semnificaţia cuvântului voluntar începuse să devină obligatoriu/ 


1. Vezi date interesante în raportul de cercetare realizat de IRES : Patriotismul la români, care a fost dat 
publicităţii pe 25 ianuarie 2011, sursa: http : //www.ires.com.ro/uploads/articole/ires_raport_public_ 
patriotism-2011 .pdf 

fortat'. Pentru a fi justificată introducerea sa in viata cotidiană a populaţiei, s-a recurs la 
argumente de natură ideologică, morală şi etică, educaţională, militară şi chiar cotidiană (vezi 
nevoile primare - de exemplu, atunci când era vorba de curăţat zăpada de pe străzi, motivaţia 
principală era cea legată de necesitatea de a curăța traseul maşinii de lapte şi pâine). 

După douăzeci de ani de la căderea comunismului, memoria socială mai păstrează unele 
valori, trăiri şi sentimente în concordanţă cu propaganda acelor ani. O parte din populaţie încă 
îşi mai justifică discursul identitar din acele acţiuni de muncă patriotică. Aşa cum în literatura 
de specialitate nu putem vorbi de memorie, ci de memorii, şi în acest caz avem o mulţime de 
raportări la trecutul recent - respectiv la propria identitate. Omul nou trăieşte, chiar dacă e 
puţin mai bătrân decât era descris în presa vremii. 


1. Prin următoarele formule populare care desemnau aceste practici: muncă voluntar-obligatorie, volu- 
-musai, voluntară-cu-de-a-sila, involuntară etc. 


Cristina Preutu 


Miscarea stahanovista in Romania : 
între propaganda şi control social 


L’hypothése principale autour de laquelle s’articule |’étude est celle que le theme de propagande du 
mouvement stakhanoviste des années '50 a représentée non seulement une propagande pour la 
stimulation économique, mais aussi un développement du control social. L’étude est construite autour 
trois axes de recherche. La premiere est la dimension de la propagande, pour identifier la logique 
discursive de ce phénomène et pour l'identification des acteurs du message politique. La deuxième 
axe est le contexte politico-économique qui va analyser le cadre législatif du mouvement stakhanoviste 
et la troisiéme est l’axe social. Pour la derniére nous voulons identifier la dimension du control social. 
Ce qui nous intéresse est de montrer l'importance du mouvement stakhanoviste en Roumanie et sa 
contribution pour la dimension du control social du régime communiste. Le principal support biblio- 
graphique est constitué des archives du Comité Centrale du PCR et de la presse centrale de années ’50. 
Les sources primaires sont doublées par la littérature secondaire et les ouvrages de propagande. 


Mots-clés: stakhanovisme, mobilisation politique, propagande, cooptation 


Discursul propagandistic comunist a creat imaginea unui stat perfectibil care, cu fiecare 
pas, în sensul de politică economică, socială sau culturală, ajunge mai aproape de scopul 
propus, cel de realizare a unei societăţi ideale. De aceea, miturile comunismului s-au împărţit 
de cele mai multe ori între două axe diferite, cea a simplului discurs propagandistic şi cea a 
politicii reale, aplicate. Un asemenea mit este şi cel al stahanovismului. 

Cercetările asupra mişcării stahanoviste şi a politicii productivităţii pentru spaţiul sovietic 
sunt numeroase. După o analiză a fenomenului din perspectiva politicii economice, cercetătorii 
ajung la două rezultate diferite. O primă categorie susţine faptul că mişcarea stahanovistă a 
produs un efect negativ asupra economiei Uniunii Sovietice, prin deteriorarea calităţii şi o 
suprasolicitare a tehnicii. Printre vocile acestui grup se numără Solomon Schwarz, Donald 
Filtzer sau Joseph Berliner. Pe de altă parte, sunt istorici care văd acest curent al politicii 
economice sovietice ca pe un lucru pozitiv, în sensul că a fost obţinut un salt economic de 
care statul avea nevoie la acel moment. Mai mult, adepţii acestei teorii, dintre care îi enu- 
merăm pe Geoffrey Barker, Maurice Dobb, Rudolf Schlesinger, Alec Nove, atribuie mişcării 
stahanoviste şi o mutație socială pe care aceasta a produs-o şi de care era nevoie pentru o 
dezvoltare a economiei. 

Având de-a face un regim de tip sovietic în spaţiul românesc, regim ce nu a ezitat să 
împrumute, fără o acoperire practică, instituţii şi forme de organizare, ne punem întrebarea 
legitimă dacă acesta a adoptat şi mişcarea stahanovistă ca pe un simplu slogan al politicii 
economice sau se poate vorbi de o mişcare stahanovistă reală şi la noi. 

Studiile privind această mişcare în spaţiul românesc sunt foarte puţine. În acest sens există 
un singur studiu, cel al lui Dan Cătănuş, intitulat „Mituri comuniste : stahanovismul, varianta 
românească. II”!, în care autorul ajunge la concluzia că mişcarea a fost doar o simplă copiere 
a modelului sovietic, ce a ajutat la rapida comunizare a ţării şi la înlăturarea suspiciunilor 
de deviaţionism?. 

Prin urmare, dacă mişcarea a fost una reală, cu efecte imediate sau târzii asupra societăţii, 
care a fost adevăratul ei scop : acela de dezvoltare a economiei ţării, de creare a unei imagini 
pozitive pentru cei din afara sistemului şi poate chiar pentru cei din sistem sau de control social ? 

Pentru a da un răspuns viabil acestei întrebări, vom concentra analiza în jurul a trei 
dimensiuni, şi anume: dimensiunea propagandistică, dimensiunea economico-politică şi cea 
socială. Urmând prima dimensiune, cea propagandistică, vom putea vedea dacă acest construct 
se încadrează în logica discursivă a perioadei şi cum l-am putea pozitiona, ca pe unul de 
promovare socială sau unul de control social ? Identificând actorii acestui mesaj propagandistic 
şi mijloacele prin care acesta era transmis, vom putea identifica scopul acestuia. Prin urmare, 
vom urmări care sunt mijloacele de propagandă ale acestui fenomen şi cum este el prezentat. 

Analiza celei de-a doua dimensiuni va începe cu urmărirea metodei de legitimare a mişcării 
stahanoviste oferită de regimul însuşi. În acest sens putem identifica şi dacă regimul s-a 
preocupat de acordarea unui cadru legislativ mişcării stahanoviste sau aceasta a rămas la nivel 


1. Vezi Dan Cătănuş, „Mituri comuniste: stahanovismul, varianta românească. II”, în Arhivele Tota- 
litarismului, anul V, nr. 15-16, 2-3, 1997, pp. 78-83. 
2. Ibidem, p. 79. 

de discurs propagandistic. Pentru realizarea acestui punct al lucrării noastre, vom urmări 
deciziile ministeriale din acea perioadă. 

În ceea ce priveşte dimensiunea socială a problemei, abordarea se va face din perspectiva 
controlului social pe care aceasta l-a reprezentat sau nu. 

Însumând concluziile rezultate pe cele trei nivele de analiză, vom putea aduce un răspuns 
just cu privire la importanţa mişcării stahanoviste adusă în domeniul promovării economice 
şi sociale, al propagandei politicii economice şi al controlului social din perioadă. 


Dimensiunea propagandistică 


a. Elemente discursive 


Cum titulatura de mişcare stahanovistă a pornit de la numele muncitorului rus Stahanov, este 
uşor de apreciat cum acest nume s-a transformat într-un atribut al muncitorului harnic şi al 
muncii bine făcute. Dar care este natura acestui simbol şi cum se încadrează el în dinamica 
discursivă ? Presa românească a anilor '50 ne relevă faptul că în construirea imaginii staha- 
novistului se urmează un model al concentricitatii, al nucleului. Stahanovistul reprezintă un 
model de profesionalism în jurul căruia trebuie să se organizeze întreaga producţie. Doar dacă 
în secţia sau sectorul unei întreprinderi există unul sau mai mulţi stahanovişti se poate crea 
un soi de curent în care sunt antrenați şi ceilalţi muncitori, ceea ce ar trebui să ducă la o 
creştere a cantităţii şi calităţii producţiei. În acest sens, stahanovistul este privit ca forţă ce 
adună în jurul său celelalte „elemente muncitoare”, insufletind astfel procesul muncii!. 

În discursul aferent imaginii stahanovistului, un rol central îl are termenul „muncă”, cu 
derivații săi, productivitate şi întrecere socialistă. Astfel, în Dicţionarul politic din 1958, la 
termenul „muncă” apare menţiunea că „situaţia nouă a oamenilor şi caracterul nou al muncii”, 
cu referire la caracterul muncii în statul socialist, „determină şi o atitudine nouă, socialistă, 
fată de muncă, determinând apariţia întrecerii socialiste”?. Mentiunea importanţei adoptării 
unei noi atitudini faţă de muncă demonstrează faptul că munca, precum şi întrecerea socialistă 
sau productivitatea nu erau simple acţiuni cerute muncitorului. Aceste cerinţe purtau cu sine 
o semnificaţie simbolică. Încărcătura simbolică aferentă ar trebui să dezvolte credinţa reală a 
muncitorului că propria-i muncă este mai mult decât o activitate, este o confirmare şi o 
adeziune la principiile conducerii comuniste. Omul comunist, fie el simplu muncitor, fruntaş 
sau stahanovist, trebuie să muncească din „deprindere, de bunăvoie, fără a se gândi la remu- 
nerare”?. Prin urmare, voluntarismul şi munca conştientă devin elemente ce dau conţinut 
activităţii umane. Munca este cea care te caracterizează ca tip de om, de comportament şi cu 
cât mai priceput eşti în munca pe care o faci, cu atât eşti văzut ca un om mai puternic, mai 
curajos, mai aproape de perfecţiune, un stahanovist. Prin urmare, nu era îndeajuns o îndepli- 
nire corectă a planului într-un timp dat, ci se cerea o depăşire a lui, ceea ce reprezenta o 


1. „Pentru o tot mai înaltă productivitate a muncii”, în Viaţa capitalei, organ al Comitetului Orăşenesc 
Bucureşti al Partidului Muncitoresc Român, al Comitetului Regional Bucureşti al Partidului Muncitoresc 
Român şi al Sfaturilor Populare ale oraşului şi regiunii Bucureşti, anul IV, nr. 1186, 20 martie 1953, 
pe A. 

2. B.H. Ponomarev, Dicţionar politic, Editura Politică, Bucureşti, 1958, p. 402. 

3. G.A. Kozlov, S.P. Peruşin, Mic dicționar economic, Editura Politică, Bucuresti, 1959, p. 314. 

depăşire a limitelor fiinţei umane. Asta pentru că luarea unui angajament presupune în primul 
rând o competiţie a omului cu sine însuşi, o încercare de depăşire a propriilor limite şi mai 
apoi o atitudine de competiţie faţă de ceilalţi. Mai mult, muncitorul devine un artist, iar munca 
sa - creaţie!. Prin urmare, întrecerea socialistă este mai mult decât o metodă de dezvoltare a 
economiei, este „o manifestare a activităţii creatoare a maselor eliberate de exploatare”?. 
Acesta este idealul la care se aspiră. 

O relaţie specială se poate observa în relaţia stahanovistului cu timpul de lucru. Discursul 
comunist nu vorbeşte niciodată de prezent, ci doar de trecut şi viitor. Prezentul este trăit prin 
viitor, iar performanţele făcute azi există doar pentru viitor. De aceea, folosirea cât mai 
eficientă a celor 480 de minute reprezintă unul dintre criteriile de acordare a diferitelor titluri, 
fruntaş, stahanovist ş.a. Atribuirea unui caracter special dimensiunii temporale a muncii 
comuniste, a existenţei comuniste în ansamblul său nu este nouă. În retorica comunistă, acestă 
ruptură temporală, acest clivaj în timp, între trecut şi viitor, permite legitimarea prezentului 
în numele viitorului. 


b. Popularizare 


Pentru ca mişcarea stahanovistă să capete amploare, ea era popularizată prin mijloacele media 
existente. O atenţie deosebită se acordă în acest caz gazetelor de perete şi panourilor cu numele 
fruntaşilor şi stahanoviştilor, prezente în fiecare întreprindere. În acest fel, informaţia era la 
îndemâna oricărui muncitor. În acelaşi scop de popularizare a întrecerii socialiste s-au creat şi 
aşa-numitele colţuri roşii sau colţuri de onoare, amenajate tot în interiorul întreprinderii, sau 
vitrine cu mici expoziţii, în care erau afişate diferite inovaţii”. 

La un moment dat se menţionează necesitatea de popularizare chiar şi prin viu grai a 
fenomenului. Măsura nu trebuie văzută neapărat ca o metodă disperată, aşa cum ar părea, sau 
o exagerare născută din entuziasmul atmosferei, cât ca o încercare de apropiere de populaţie, 
de individ. Pe acest lucru s-a mizat şi în cadrul şcolilor stahanoviste. Pentru a demonstra, 
pentru a convinge auditoriul că e vorba de un fenomen natural, neimpus de oficialități, un 
fenomen ce „răsare”, pentru a folosi terminologia comunistă, din masa populaţiei, s-a recurs 
la transmiterea metodelor într-un mod, dacă nu arhaic, cel puţin popular, prin schimburi de 
experienţă între muncitori, prin discuţii libere între aceştia. Astfel, metodele de lucru ce ar fi 
adus un avantaj material economiei ţării nu ar fi trebuit luate ca nişte ordine impuse de la 
centru, ci ca un fenomen ce se naşte din voluntarismul muncitorului comunist, ca o manifestare 
a recunostintei lui faţă de conducere, faţă de viata pe care o duce. Acesta ar fi trebuit să 
constituie un pas important către crearea unei conştiinţe colective puternice, pe care va miza 
mai târziu propaganda asupra omului nou. 


1. „Minunata pildă a stahanoviştilor sovietici”, în Veac Nou, săptămânal al asociaţiei Române pentru 
Legături de Prietenie cu Uniunea Sovietică, nr. 3, 18 ianuarie, 1952, p. 5. 

2. Ecaterina Borilă, „Întrecerea socialistă, metoda comunistă de construire a comunismului”, în Lupta de 
clasă, organ teoretic şi politic al Comitetului Central al Partidului Muncitoresc Român, seria a V-a, 
anul XXX, nr. 5, mai 1950, p. 36. 

3. Vezi Forme ale agitatiei vizuale folosite de organizaţiile de partid în activitatea lor, Editura pentru 
Literatură Politică, Bucureşti, 1954. 

Dimensiunea politico-economica 


a. Legitimarea 


Punctul de la care va porni analiza noastră este legitimarea mişcării stahanoviste de către 
regim. Daca in cazul Uniunii Sovietice legitimarea este facuta de Stalin, prin cuvantarea tinuta 
la prima consfatuire a stahanovistilor din 17 noiembrie 1935', în cazul românesc legitimarea a 
căpătat formă şi conţinut odată cu preluarea integrală a fenomenului de la sovietici. Prin urmare, 
nu a mai fost nevoie decât de o repetare a discursului sovietic despre rădăcinile populare ale 
mişcării şi de susţinerea ideii că dacă această metodă a funcţionat atât de bine la sovietici, nu 
ar avea de ce să nu funcţioneze şi la noi. Dată fiind importanţa sa în economia sovietică, miş- 
carea este mai mult decât recomandată, ea este primordial necesară pentru reuşita îndeplinirii 
planurilor cincinale. Mai mult decât atât, în anul 1953 se recunoaşte oficial că România nu 
dispune de cele patru condiţii menţionate de Stalin pentru o dezvoltare a mişcării stahanoviste?, 
dar tot ei justifică acest lucru afirmând că, deşi „condiţiile nu există pe deplin”?, această 
mişcare se poate dezvolta şi în spaţiul românesc, ca şi în celelalte state de democraţie populară. 
Asta deoarece România dispune de un alt factor favorabil - ajutorul Uniunii Sovietice’. 

Pentru a da conţinut discursului propagandistic, regimul a creat forme legale de stimulare 
a dezvoltării şi receptării acestui fenomen, cum ar fi: consfătuirea stahanoviştilor şi inovatorilor, 
şcolile stahanoviste sau sistemul de premiere. 


b. Consfătuirea stahanoviştilor şi inovatorilor 


Consfătuirile fruntaşilor pe ţară au fost gândite ca un cal troian ce trebuia să intre în conştiinţa 
muncitorilor din întreaga ţară. Chemarea pe care fruntaşii prezenţi la consfătuire o adresau mun- 
citorilor nu era formulată ca pe o poruncă sau un sfat, ci, aşa cum o spune şi titlul documentelor, 
o „chemare”, formulată la persoana întâi plural”, ce avea rolul de a insufleti masa muncitorilor 


1. Stalin legitimează existenţa mişcării stahanoviste prin atribuirea originilor sale în rândurile clasei 
muncitoare. Văzută ca o mişcare ce a pornit de jos, într-un mod revoluţionar, împotriva voinţei admi- 
nistratiei întreprinderilor, răsturnând vechile idei despre mncă şi tehnică, mişcarea stahanovistă este, 
astfel, una naturală şi revoluţionară. Viabilitatea sa este demonstrată de rapiditatea cu care ea s-a 
răspândit în întreaga Uniune Sovietică şi de popularitatea de care se bucură. V.I. Stalin, „Cuvântare 
la prima consfătuire a stahanoviştilor din Uniunea Sovietică”, în Problemele leninismului, Editura Par- 
tidului Muncitoresc Român, Bucureşti, 1948, pp. 789-791. 

2. Cele patru condiţii enumerate de Stalin în cadrul consfătuirii stahanoviştilor din Uniunea Sovietică din 
17 noiembrie 1935 sunt: îmbunătăţirea radicală a stării materiale a oamenilor muncii, lichidarea 
exploatării, tehnica modernă, oameni noi care să stăpânească noua tehnică. Ibidem. 

3. Arhivele Naţionale ale României (A.N.R.), fond C.C. al P.C.R. - Secţia Organizatorică, dosar 
nr. 59/1951, f. 21. 

4. Ibidem. 

5. Iată cum sună o astfel de chemare: „Noi, participanţii la cosfatuirea pe tara a fruntaşilor în cultura de 
porumb, cartof şi a sfeclei de zahăr, vă chemăm să depuneti toată priceperea şi efortul pentru aplicarea 
cu succes a Hotărârii Guvernului şi Partidului cu privire la pregătirea şi exercitarea la timp şi în bune 
condițiuni a lucrărilor agricole din primăvara lui 1954”. Chemarea participanţilor la consfătuirea pe 
fară a fruntaşilor în cultura de porumb, cartof şi a sfeclei de zahăr, către membrii gospodăriilor agricole 
colective, întovărăşirilor agricole, țărani muncitori cu gospodării individuale, muncitori din SMT-uri 
şi gospodării agricole ale Statului şi către toţi specialiştii din agricultură, A.N.R., Fond C.C. al P.C.R. - 
Secţia Cancelarie, dosar nr. 23/1954, f. 10. 


244 CRISTINA PREUTU 


şi de a-i asigura că cei mai buni dintre ei le sunt alături. Folosirea acestui tip de adresare, 
chemarea, îşi găseşte originea în folclorul popular, atunci când ostaşii erau chemaţi să se 
sacrifice pentru asigurarea securităţii ţării. De altfel, această terminologie ce se înscrie în 
registrul militar nu e nouă, ea fiind prezentă în tot discursul propagandistic comunist. 

Consfătuirea stahanoviştilor şi inovatorilor era organizată de Consiliul Central al Sindica- 
telor. Primul obiectiv înscris în proiectul de plan al acestei consfătuiri era de „a pune în centrul 
atenţiei muncitorilor, tehnicienilor, inginerilor, organizaţiilor sindicale, administrative şi de 
partid necesitatea dezvoltării întrecerii socialiste şi a mişcării stahanoviste în vederea îndepli- 
nirii planului cincinal în patru ani”!. Consfătuirea era condusă de o comisie centrală condusă 
de un reprezentat al Consiliului Central al Sindicatelor, un secretar al Comitetului Central de 
la U.T.M., un reprezentat al Comisiei de Stat pentru norme de muncă şi salarii şi un delegat 
din partea direcţiei invențiilor de la A.S.1.T. (Asociaţia Inginerilor şi Tehnicienilor)’. 


c. Şcolile stahanoviste 


Scolile stahanoviste erau organizate in cadrul intreprinderilor, iar cursurile erau predate de 
catre stahanovisti ajutati de un tehnician sau inginer. Specificul lor consta tocmai in caracterul 
neobişnuit al organizării, în sensul că aceste cursuri erau, de fapt, o împărtăşire a experienţei 
din partea stahanovistului către ceilalţi muncitori. La sfârşitul cursurilor, absolvenţii erau puşi 
şi ei la rândul lor să predea în diferite întreprinderi”. 

Deşi s-a pledat pentru necesitatea organizării riguroase a acestor cursuri, cu planuri de 
lucru ce trebuiau să cuprindă numărul participanţilor, metodele predate, numele celor ce 
predau şi durata studiului, totuşi, până în 1953, încă nu se ştia cu certitudine cine ar fi trebuit 
să se ocupe de organizarea acestor şcoli. În majoritatea întreprinderilor ele nici nu existau, 
iar acolo unde funcționau, de multe ori erau confundate cu şcolile de maiştri, ceea ce crea 
confuzie şi pentru sistemul de calificare“. Educarea tinerilor în spriritul dezvoltării economice 
a ţării nu se cerea a fi făcută doar în cadrul cursurilor stahanoviste, ci şi în cadrul învă- 
ţământului de stat. Acestea trebuiau să pregătească nu pe viitorii cetăţeni ai ţării, ci pe viitorii 
stahanovisti>. 

În afara şcolilor de stahanovisti, mai exista şi metoda instruirii la locul de muncă, instruire 
ce se făcea individual sau colectiv. Instructorii erau recrutaţi din rândul muncitorilor calificaţi 
sau al şefilor de echipă. Astfel, instructorul încheia un contract cu întreprinderea, document 


1. Proiect de plan pentru organizarea şi desfăşurarea consfătuirii Stahanoviştilor şi inovatorilor pe baza 
directivelor C.C. ale PM.R. cu privire la dezvoltarea economiei nationale pe anul 1953, A.N.R., fond 
C.C. al P.C.R. - Secţia Organizatorică, dosar nr. 55/1953, f. 25. 

2. Ibidem. 

3. Numeroase exemple de şcoli ne sunt date în articolele ziarului Munca. De exemplu, la una dintre aceste 
şcoli, organizate de sindicatul muncitorilor din industrie, metalurgie, electronică, mine feroase şi 
neferoase, pentru câteva întreprinderi din capitală, se preda metoda sovietică Vasili Colesov de tăiere 
intensivă a metalelor. Cursul cuprindea şase lecţii predate de ingineri şi tehnicieni. La curs participă 
20 de strungari, sculeri şi ascutitori. După fiecare lecţie aveau loc discuţii asupra celor predate de 
specialişti, iar la finalul cursului se organiza un fel de seminar de verificare. „Cursuri pentru însuşirea 
metodei Colesov”, în Munca, organ al Consiliului Central al Sindicatelor din RPR, anul IV, nr. 1186, 
20 martie 1953, p. 1. 

4. Unele constatări pe marginea consfătuirii ziarului Viaţa sindicală cu stahanoviştii, in A.N.R., fond 
C.C. al P.C.R. - Secţia Organizatorică, dosar nr. 55/1953, f. 33. 

5. Gheorghe Gheorghiu-Dej, Cuvântare ținută la Congresul Învăţătorilor din Republica Populară Demo- 
crată, Editura P.M.R., 1952, p. 21. 

în care se precizau atât obligaţiile, cât şi remuneraţia ce urma să o primească instructorul 
pentru munca depusă. Un lucru curios însă: nu se menţionează termenul „plată” propriu-zis, 
ci acela de tarif premial!. Iată că şi acest tip de instructaj făcut în cadrul unei întreprinderi 
intra tot sub egida sistemului premial, dând impresia nu doar a unui câştig material, ci şi a 


unuia moral, de câştigare a unei imagini pozitive. 


d. Întrecerea socialistă, fruntasul şi stahanovistul 


Metoda întrecerii socialiste este una dintre cele mai răspândite metode folosite pentru stimu- 
larea şi dezvoltarea producţiei. Termenul este introdus şi în Dicţionarul politic, ediţia din 
1958, şi era definit ca o „metodă comunistă de construire a socialismului ”?. În cadrul explicării 
aceluiaşi termen găsim menţionată şi mişcarea stahanovistă, „ca mişcarea pentru o înaltă 
productivitate a muncii, pentru o mai bună folosire a tehnicii”. Discursul propagandistic 
spune despre metoda întrecerii socialiste că a luat naştere în Uniunea Sovietică imediat după 
preluarea puterii de către bolşevici şi s-a dezvoltat în anii primelor cincinale“. Dat fiind succesul 
acestei mişcări în Uniunea Sovietică, preluarea metodelor lor de muncă de către celelalte state 
comuniste se impune de la sine. 

Un specific al mişcării stahanoviste şi aproape un paradox al său este că obţinerea titlului 
avea ca principal criteriu aplicarea unei metode de lucru sovietice sau crearea uneia noi cu 
ajutorul căreia să fi depăşit norma medie timp de o lună”. Dacă ne uităm peste criteriile de 
obţinere a titlului de fruntaş, vedem că ele sunt mai numeroase şi par mai greu de îndeplinit, 
deşi numărul fruntaşilor este categoric mai mare decât cel al stahanoviştilor. Prin urmare, 
obţinerea titlului de fruntaş ţinea de o depăşire cantitativă şi calitativă a normelor date, pe 
când a fi stahanovist însemna să creezi o metodă originală de muncă. Muncitorul nu trebuia 
să fie neapărat un bun tehnician, cât un creator, un inovator. Chiar şi în lozincile adresate 
întrecerii socialiste se menţiona funcţia declansatoare a forţei creatoare a individului, a masei”. 


1. Hotărârea 1321 privind instruirea practică la locul de muncă şi premierea instructorilor (muncitori 
calificaţi, şefi de echipă, maiştri şi şefi de secţii sau ateliere), în Buletinul Oficial al Republicii Populare 
Române, anul II, nr. 118, 20 decembrie 1950. 

2. B.H. Ponomarev, op. cit., p. 317. 

3. Ibidem. 

4. L. Ikonitki, „Educarea atitudinii socialiste fata de muncă”, in Munca, organ al Consiliului Central al 
Sindicatelor din RPR, nr. 2082, 25 iunie 1954, p. 3. 

5. În regulamentul de primire a titlului de stahanovist era menţionat la punctul a) : se consideră stahanovist 
muncitorul, tehnicianul, inginerul, care pe baza unei inovaţii făcute de el şi aplicată în procesul de 
producţie contribuie la perfecţionarea tehnicii sau a procesului tehnologic, la mecanizarea muncii sau 
a condiţiilor de muncă. „Regulament de aplicare a Hotărârii C.C. a P.M.R. şi a Consiliului de Miniştri 
al PM.R. cu privire la stahanovişti şi fruntaşi în producţie şi stimularea lor morală şi materială”, în 
Rezolutii şi Hotărâri ale C.C. al PM.R., vol. II, 1951-1953, Editura pentru Literatură Politică, 1954, 
p. 121. 

6. Pentru a obţine titlul de fruntaş în producţie trebuia ca timp de o lună: să depăşească norma de 
producţie, să dea produse de bună calitate, să realizeze economii prin folosirea raţională de materii 
prime, material, energie electrică, combustibil, să folosească la maximum cele 480 de minute de lucru, 
să folosească şi să îngrijească utilajul, maşinile, la ce lucrează, să ajute pe cei rămaşi în urmă pentru 
ca şi aceştia să-şi îndeplinească normele, să-şi însuşească în bune condiţii procesul tehnologic pentru 
ridicarea calificării sale profesionale, să fie model de disciplină în muncă. Ibidem, pp. 116-118. 

7. Principalul mijloc de mobilizare şi de dezvoltare a iniţiativei şi a forţei creatoare a maselor în lupta 
pentru realizarea şi depăşirea planului economic este întrecerea socialistă. „Rezoluţia şedinţei plenare 
a C.C. al P.M.R. din 22-24 decembrie 1948 asupra problemei sindicale”, în Viaţa Sindicald, organ 
central al CGM din RPR, anul IV, seria a Il-a, nr. 406, p. 1. 

e. Sistemul de premiere şi promovare 


Fiind o mişcare legitimă şi necesară, conform retoricii comuniste, mişcarea stahanovistă, cu 
tot ceea ce cuprinde ea, întreceri socialiste, sistemul de premiere şi promovare, acordarea de 
titluri, a fost revizuită în mod continuu pentru o legiferare a sa. Aşadar, prin hotărâri ministe- 
riale erau menţionate condiţiile în care trebuiau să se desfăşoare întrecerile socialiste, scopul 
lor şi regulamente ale sistemului de acordare a titlurilor. În ceea ce priveşte simplele premii 
acordate la locul de muncă, ele se datorau depăşirii cantitative şi calitative a producţiei! Acest 
sistem premial a fost gândit în termenii unei creşteri economice, mai exact ai creşterii produc- 
tivitatii şi ai unei mai bune utilizări a forţelor de muncă şi nu ai promovării sociale. Această 
premiere a înlocuit primele luate de muncitori. În redactarea regulamentului de premiere se 
precizează că toţi muncitorii au dreptul la ele, dar vor fi premiaţi doar cei care merită. Cu 
alte cuvinte, pe cei care reuşeau să facă economii şi să îndeplinească norma dată întreprinderea 
sau instituţia îi premia. În ceea ce priveşte întrecerea socialistă, regulamentul său de functio- 
nare era mai amplu. În primul rând, muncitorii puteau fi premiaţi pe diferite categorii, după 
cum urmează: „fruntaşi în producţie” ; „echipă, brigadă sau tură de serviciu fruntaşă în 
producţie” ; „secţie sau şantier fruntaş pe întreprindere” ; „stahanovist” ; „echipă, brigadă 
sau tură de serviciu stahanovista” ; „cel mai bun stahanovist pe ramura de producţie”. În ceea 
ce priveşte competiţia între întreprinderi, acestea puteau primi titlul de „întreprindere fruntaşă 
pe ramura de producţie” sau „întreprindere fruntaşă pe tara”. Distinctiile primite erau : 
„Steaua fruntaşului în producţie” ; „Fanionul echipei sau brigăzii fruntaşă în producţie” ; 
„Steagul roşu de producţie al conducerii întreprinderii şi comitetului de întreprindere” ; 
„Steagul Roşu al ministerului şi uniunii sindicale respective” ; „Drapelul de producţie al 
Consiliului de Miniştri” şi „Steagul Roşu de producţie pe ţară a Confederaţiei generale a 
muncii” ; „Flamura stahanovistului” ; „Diploma de onoare a întreprinderii” ; „Diploma de 
onoare a Ministerului” ; înscrierea în „Cartea de Onoare a întreprinderii” ; „Diploma de 
onoare a Ministerului” ; înscrierea în „Cartea de Onoare a Ministerului” ; „Insigna Ministe- 


3 292 


rului” ; „Evidențiat în întrecerea socialistă pe ramura”~. 


Dimensiunea socială 


a. Receptare 


Mişcarea stahanovistă nu se vrea a fi o mişcare a unei elite restrânse de muncitori, ci se vrea 
o mişcare de masă. De aici şi paradoxul înţelegerii şi aplicării ei. Usurinta cu care se dădeau 
titlurile şi presiunea propagandistică şi administrativă continuă a făcut ca mişcarea să nu mai 
constituie un nivel la care să ajungă cei mai buni dintre muncitori. Tocmai din dorinţa de a 
populariza această metodă a politicii economice şi de a stimula producţia de bunuri, mişcarea 
a renunţat la caracterul ei elitar. De aceea se pleda pentru o îndepărtare a formalismului şi 


1. Hotărârea nr. 421 din 28 iunie 1950 privind sistemul premial, în Buletinul Oficial al Republicii Populare 
Române, nr. 55, 28 iunie 1950, p. 675. 

2. Hotărârea 1015 din 9 octombrie 1951 cu privire la stahanoviştii şi fruntaşii în producţie şi stimularea 
lor materială şi morală, în Buletinul Oficial al Republicii Populare Române, anul Ill, nr. 102, 9 octom- 
brie 1951, p. 1035. 

birocraţiei în sistemul de promovare a stahanoviştilor şi fruntaşilor. De aici şi atribuirea unui 
caracter creativ întrecerii socialiste. Prin aruncarea sa în hazardul procesului de creaţie, 
întrecerea socialistă îşi pierde caracterul formal şi rigid al recunoaşterii performanţei după 
criterii stricte, uşor de contestat. Întrecerea socialistă a devenit în acest mod un bun al 
conştiinţei unitare a muncitorilor, trecut printr-un proces volitiv ce face ca muncitorul să se 
dezică de individualizarea propriei performanţe, de interesele meschine personale! şi chiar să 
nu ceară vreo recompensă pentru ea. În acest sens, în portretele ce se fac stahanovistilor, se 
pune un accent foarte mare pe modestia lor. 

În consecinţă, această atitudine de deschidere maximă către populaţia muncitoare a dus la 
o înţelegere greşită a scopului mişcării, în sensul că se avea în vedere doar creşterea cantitativă 
a producţiei, fără a se mai ţine seama de ceilalţi indici: calitate, timp de muncă câştigat, 
economisirea materialului. Această problemă este foarte des adusă în discuţie, atât de propa- 
ganda comunistă, cât şi de propaganda anticomunistă, şi mă refer aici îndeosebi la presa din 
exterior, reprezentată de revista România muncitoare, revistă a sindicalistilor din exil. 

O critică şi autocritică continuă adusă mişcării stahanoviste a fost că ea nu a ajuns niciodată 
să fie o mişcare de masă. Deşi se pleda pentru acest lucru şi se aduceau mereu în discuţie 
noile metode sovietice utilizate de diferite întreprinderi sau cursurile stahanoviştilor, totuşi 
această critică a eşecului transformării mişcării stahanoviste într-o mişcare de masă se făcea 
mereu atât în presa propagandistică, cât şi în actele oficiale ale administraţiei sindicatelor”. 


b. Controlul social 


Toţi muncitorii propusi pentru promovare şi cei care fuseseră promovați intrau într-o altă etapă 
a controlului social, întrucât se stabileau birouri de propuneri pentru toate tipurile de distincţii, 
ce funcționau în cadrul direcțiilor sau serviciilor de cadre ale ministerelor şi organelor centrale 
de stat. Una din sarcinile acestor birouri era de a întocmi tabele de propuneri pentru distincţii 
cu indicarea datelor personale (nume, prenume, data şi locul naşterii, numele şi profesia 
părinţilor, domiciliul şi locul de muncă), a profilului lor politico-social, împreună cu expunerea 
amănunţită a motivelor ce justificau propunerea respectivă”. Acest lucru indică foarte clar 
faptul că prin acestă metodă a promovării la locul de muncă se urmărea şi un control cât mai 
temeinic al individului respectiv, control justificat prin necesitatea cunoaşterii justetei confe- 
ririi titlului. 

Un alt punct al argumentatiei noastre îl reprezintă unitatea mişcării pe care voia să o 
realizeze regimul. Astfel, întrecerea socialistă nu trebuia să scoată în evidenţă individul, ci 
munca pe care o face în numele colectivului. Personalizarea muncii dispare şi identitatea sa 
este înlocuită cu cea a colectivului. Pentru a da un înveliş legitim acestui furt al identităţii 
muncii, propaganda duce la extrem caracterul întrecerii socialiste, afirmând că pentru o bună 
desfăşurare a întrecerii socialiste în vederea îndeplinirii planului cincinal, trebuie trecut la o 


1. „Să convingeti pe cei care sunt preocupaţi de interesele meschine personale, să vadă interesul gene- 
ral” - Gheorghe Gheorghiu-Dej, Prin popor, pentru popor, Editura P.M.R., Bucuresti, 1946, p. 24. 

2. Revista apare sub egida Centrului Internaţional al Sindicaliştilor Liberi din Exil, cu sediul la Paris, 
centru înfiinţat în 1948. 

3. Unele constatări ridicate pe marginea consfătuirii ziarului Viaţa sindicală cu stahanovistii, in A.N.R., 
fond C.C. al P.C.R. - Secţia Organizatorică, dosar nr. 55/1953, f. 35. 

4. Decret nr. 188 pentru aprobarea regulametului pentru stabilirea procedurii de propuneri pentru 
disctinctiile Republicii Populare Române, A.N.R., fond C.C. al P.C.R. - Secţia Cancelarie, dosar 
nr. 86/1951. 

altă etapă a sa. Mai exact, situaţia impune „trecerea de la munca stahanovistă individuală la 


munca stahanovistă pe secţie, sector sau întreaga întreprindere”!. 


Concluzii 


Deşi atributul de stahanovism apare iniţial ca formă superioară a întrecerii socialiste, termenul 
tinde să-şi piardă limitele terminologice, cuprinzând o paletă din ce în ce mai largă de concepte 
şi înţelesuri. Astfel, stahanovismul se referă atât la întrecerile socialiste, cât şi la produsul 
acestuia, fruntaşii şi stahanoviştii. Mişcarea stahanovistă devine o expresie a tot ceea ce 
înseamnă depăşire de plan, fruntaşi, întreceri socialiste, şcoli de perfecţionare şi instruire. De 
aici şi confuzia organizatorică a şcolilor stahanoviste şi rapida acordare a premiilor şi titlurilor. 
Ceea ce ne atrage atenţia aici sunt şcolile stahanoviste. În deciziile ministeriale nu apare nicio 
menţiune privitoare la crearea sau funcţionarea acestor şcoli. Însă în rapoartele Consiliului 
Central al Sindicatelor privind instruirea muncitorilor apare şi titulatura de şcoli stahanoviste. 
Aşadar, şcolile stahanoviste, ca şi mişcarea stahanovistă în sine, se pierd printre celelalte forme 
de instruire practică şi teoretică a muncitorului, respectiv se confundă cu întrecerea socialistă. 

Ca şi în Uniunea Sovietică, mişcarea stahanovistă nu se vrea a fi o mişcare elitară, aşa 
cum ar sugera-o caracterul său, ci una populară, o mişcare născută din popor, dusă de popor 
şi pentru popor. De aceea, pentru o dezvoltare cât mai rapidă a mişcării stahanoviste s-a propus 
chiar desfiinţarea titlului de fruntaş, considerat a fi o piedică în primirea titlului de stahanovist?. 
În aceeaşi ordine de idei s-a propus şi ignorarea criteriilor de confirmare a stahanoviştilor, 
văzute ca prea rigide şi care ridică piedici birocratice. Astfel, se propune ca unic criteriu de 
promovare „învăţătura stalinistă despre mişcarea stahanovistă”, aplicându-se doar „în mod 
creator hotărârea Partidului şi Guvernului cu privire la stahanovişti”?. 

Chiar dacă nu a fost gândită ca o acţiune premergătoare creării omului nou, mişcarea 
stahanovistă sau mai corect spus mişcările de dezvoltare a politicii economice urmează aproxi- 
mativ aceleaşi dimensiuni şi idei de promovare şi caracterizare a noului tip de muncitor, de 
om: voluntarismul, munca conştientă şi spiritul de grup. Prin urmare, se observă o conti- 
nuitate a mitului omului nou cu elementele sale adiacente: munca, iniţiativa, echilibrul, 
modestia, responsabilitatea. 

Toată această preocupare pentru promovarea la locul de muncă a creat şi o alternativă a 
controlului social, chiar şi prin simpla evidenţă a celor ce participau la întrecerile socialiste, 
a celor premiaţi sau a celor înscrişi în diferitele şcoli stahanoviste. 

Deşi un simplu model de propagandă a politicii economice din epocă, regimul comunist 
din România a dorit o adaptare a acestuia la condiţiile naţionale, preocupări care se regăsesc 
în baza legislativă, prin sistemul de reglementare a întrecerilor socialiste şi a sistemului de 
premiere. Acest lucru face ca mişcarea stahanovistă să reprezinte nu doar o metodă a politicii 
economice preluată de la sovietici, ci şi un reper al discursului societal ce vine în întâmpinarea 
discursului asupra omului nou. 


1. Ecaterina Borilă, „Întrecerea socialistă, metoda comunistă de construire a comunismului”, în Lupta de 
clasă, organ teoretic şi politic al Comitetului central al Partidului Muncitoresc Român, seria a V-a, anul 
XXX, nr. 5, mai 1950, p. 39. 

2. Plan de organizare şi desfăşuare a Conferinţei pe tard a stahanovistilor, inovatorilor şi rationalizatorilor, 
17.02.1953, A.N.R., fond C.C. al P.C.R. - Secţia Organizatorică, dosar nr. 54/1953, f. 7. 

3. Ibidem. 


Diego Ciobotaru 


Comunizarea sportului. Cazul Complexului 
„Gata pentru muncă şi apărare” 


The ideological division of the postwar period changed the face of international relations. The „Iron 
Curtain” separated two antithetical models of society and determined a remote conflict between 
U.S.A. and U.S.S.R., each with its sphere of influence and „Philippics” against the ,,other”. 
Inevitably, the world political duality led to a struggle for supremacy between the two global 
superpowers and all the disagreements had political implications and consequences in all areas of 
daily life. All communist nations had a nationwide fitness program with a bias towards military 
training, modeled on the Soviet „Prepared for Work and Defense” - Gotov k trudu i oborone — system. 
The system can be best described as a „militarization of sport”. The role of the military in sport was 
further heightened by centralized control of sports development. The impact of communism in 
Romanian sports movement shows the importance given by the Party leaders, „Be Prepared for Work 
and Defense” becoming eventually the base of physical education program. 


Keywords: sport, Soviet model, propaganda, militarization, co-optation 


Divizarea ideologică a perioadei postbelice a modificat substantial raporturile de forte in 
lume. Cortina de Fier despartea două modele antitetice de societate şi punea bazele unui 
conflict la distanţă între cele două superputeri mondiale, S.U.A. şi U.R.S.S., fiecare cu sfera 
sa de influenţă şi cu un discurs acuzator la adresa „Celuilalt”. Inevitabil, dualitatea politică 
mondială a determinat o luptă pentru supremație între cei doi hegemoni globali, o dispută 
totală, cu implicaţii politice şi cu consecinţe în toate domeniile vieţii cotidiene. Instrumenta- 
lizarea şi dirijarea producţiei, a economiei şi, în general, a tuturor resurselor spre obţinerea 
avantajului strategic asupra rivalilor au dus la conturarea a două stiluri de viaţă diferite, la 
apariţia şi promovarea a două sisteme antagonice de raportare la existenţă. 

Necesitatea sovietizării sportului românesc postbelic este o consecinţă a deteriorării rela- 
tiilor Est-Vest şi a politicii de integrare a Europei de Est în sfera de influenţă a U.R.S.S., 
sportul sovietic fiind receptat ca un „îndreptar şi preţios ajutor”! în formarea „Sportului Popular” 
românesc. Mai precis, vorbim despre o parte a eforturilor Kremlinului de a subordona total 
R.P.R. şi de a se asigura de loialitatea comuniştilor autohtoni prin intermediul unor măsuri 
de uniformizare instituţională. Iminenta unui nou conflict armat, ce ar fi pus faţă in fata 
sistemul democrat anglo-american şi „democraţiile populare” în frunte cu U.R.S.S. au condus 
la o permanentă stare de mobilizare, la o muncă continuă pentru apărarea patriei şi a sistemului 
socialist. Sub masca pacifismului şi a dezvoltării sportului de masă, Uniunea Sovietică a 
inaugurat în mişcarea sportivă proprie sistemul G.T.O. („Gotov k trudu i oborone”)? încă 
din perioada interbelică, o formă organizată de pregătire paramilitară a tineretului, similară 
mişcării stahanoviste”. Cele două mişcări se vor contopi treptat, stahanovistii fiind îndemnați 
să activeze în sport, iar sportivii „fruntaşi” erau delegaţi în fabrici şi mine pentru a organiza 
competiţii. Kremlinul încerca astfel să creeze o strânsă legătură între productivitatea în muncă 
şi succesul în plan sportiv“. 

Trebuie menţionat faptul că acesta nu este propriu-zis o invenţie a conducerii bolşevice, 
Lordul Baden-Powell realizând un prim model al mişcării destinat antrenării echipelor de 
„cercetaşi” (Boy Scout) în domenii precum tir şi atletism, denumit „Be Prepared for Work 
and Defence”, încă din anul 19075. La iniţiativa „Marelui” Komsomol, G.T.O. a fost legiferat 
şi organizat pentru prima dată în anul 1931, formând în timp „baza sistemului sovietic de 
cultură fizică”€. Într-un discurs adresat tineretului sovietic, Mihail Ivanovici Kalinin sintetiza 
esenţa G.T.O. ca fiind „[...] desvoltarea multilaterală a omului, ca el să ştie să alerge bine, să 


1. „Sportul sovietic indreptar şi preţios ajutor sportului din R.P.R.”, Sportul Popular, anul VI, nr. 1605, 
sâmbătă, 4 februarie 1950, p. 1. 

2. James Riordan, „The Impact of Communism on Sport”, Historical Social Research, vol. 32, nr. 1, 
2007, p. 112, şi Irina Makoveeva, „Soviet Sports as a Cultural Phenomenon: Body and/or Intellect”, 
in The Russian Body (Studies in Slavic Cultures), vol. III, University of Pittsburgh, 2002, p. 13. 

3. Robert Edelman, Serious Fun. A History of Spectator Sports in the USSR, Oxford University Press, 
Oxford, 1993, p. 36. 

James Riordan, art. cit., p. 112. 

6. „Comsomolul şi sportul”, Sportul Popular, anul V, nr. 1583, duminică, 5 ianuarie 1950, p. 2; „Insigna 
G.T.0.”, Sportul Popular, sâmbătă, 18 martie 1950, p. 3. 

înoate, să meargă repede şi frumos, ca toate organele sale să fie sănătoase. Adică să fie om 
normal şi puternic, gata pentru muncă şi aparare”’. 

„Drumul glorios parcurs de mişcarea sportivă sovietică de cultură fizică şi sport” se datora 
„Marelui Comsomol Leninist-Stalinist”, după cum titra şi Sportul Popular, organul de presă 
al Comitetului de Cultură Fizică şi Sport din R.P. Română, un îndemn adresat Uniunii 
Tineretului Muncitoresc (U.T.M.) pentru începerea unui astfel de program şi în mişcarea 
sportivă românească. Prin Complexul sportiv G.T.O., sovieticii urmăreau creşterea producti- 
vitatii muncii şi apărarea statului împotriva unei agresiuni armate, printr-o activitate sportivă 
continuă a tinerilor muncitori din fabrici, uzine şi colhozuri, întemeiată pe antrenament 
ştiinţific şi multilateralitate în domeniu?. Până în preajma celui de-al Doilea Război Mondial, 
conform „statisticilor” sovietice, peste 20 de milioane de oameni din U.R.S.S. au trecut 
normele cerute de Complexul G.T.O., contribuind astfel la succesul Uniunii Sovietice în 
„Marele Război de Apărare a Patriei”, când pregătirea „i-a ajutat să lupte şi să învingă pe 
duşman, să-l întreacă din punct de vedere fizic şi moral”. Viabilitatea sistemului a dus la extin- 
derea acestuia, Comsomolul constituind modelul B.G.T.O.‘ (pentru copii) şi G.T.O. gr. II, cu 
norme mult mai complicate, o „treaptă în drumul spre definitiva consacrare sportivă”5. 

U.R.S.S. şi-a impus modelele politice şi culturale sferei de influenţă care avea şi rolul 
unui spaţiu de securitate, sportul nefiind exclus acestei tendinţe”. Complexul sportiv G.T.O. 
a fost „exportat”, fiind implementat treptat in toate ,,democratiile populare””. Primul pas în 
acest demers a fost asigurarea prezenţei instituţiilor Armatei (,,T.S.K.A.” - Clubul Sportiv 
Central al Armatei) şi Poliţiei politice (,,Dinamo”) în viata sportivă, maximizându-se astfel 
importanţa acestora în societate. Sustinute de conducerea P.M.R., aceste două cluburi s-au 
aşezat în prim-planul activităţii sportive româneşti, rezultatele lor şi tehnica folosită servind 
drept exemplu pentru celelalte asociaţii sportive, fie ele studenţeşti, sindicale sau sătești. Si 
în acest caz, sincronizarea Europei de Est la realităţile instituţionale sovietice este un fapt 
dovedit!”. Apariţia echipelor „departamentale” in Europa Centrală şi de Est, asociatii-satelit 


1. „G.M.A. trebuie să devină baza activităţii sportive”, Sportul Popular, joi, 16 martie 1950, p. 1. 

sportivă”, Sportul Popular, joi, 4 mai 1950, p. 7. 

3. „Comsomolul şi sportul”, art. cit., p. 2. 

4. Pentru copiii cu vârste de 14-15 ani, având ca scop o bună dezvoltare fizică a tinerilor prin lecţii de 
educaţie fizică şi sport - Sportul Popular, sâmbătă, 18 martie 1950, p. 3. 

5. „Comsomolul şi sportul”, art. cit., p. 2. 

duminică, 29 ianuarie 1950, pp. 1 şi 3. 

10. Mimetismul sistemului asociativ sovietic reiese din denumirea formelor asociative ale Armatei şi 
Poliţiei în sport. Astfel, echipa Securităţii centrale sovietice era formaţia „Dinamo” Moscova, la nivel 

(„Dinamo” Kiev, Minsk, Tbilisi etc.). În ţările subordonate politic Uniunii Sovietice întâlnim des, atât 

ale „fratelui mai mare” de la Moscova ilustrează politica de sovietizare a sportului. Initial, 
acestea reprezentau doar filiale ale modelului sovietic, fiind înfiinţate şi organizate conform 
directivelor de la Kremlin şi sub îndrumarea consilierilor ruşi. 

Complexul sportiv „Gata pentru Muncă şi Apărarea Republicii Populare Romane” (G.M.A.) 
este adaptarea românească a mult mai titratului G.T.O. Printr-un demers jurnalistic susţinut, 
care viza propaganda internă a reuşitelor G.T.O., organul de presă al C.C.FS., Sportul 
Popular, poate fi considerat iniţiatorul demersului de înfiinţare a complexului G.M.A. În 
realitate, decizia înfiinţării G.M.A. a fost luată în zilele de 23-24 ianuarie 1950 de către 
conducerea C.C. al P.M.R., „Planul de desfăşurare a luptei pentru pace în R.P.R. (19 puncte) 
prezentat în cadrul Plenarei a V-a” menţionând rolul C.C.ES., al sindicatelor şi U.T.M. in 
această initiativa’. 

În tentativa totalitară de manipulare a opiniei publice şi de simulare a datoriei civice, 
propunerea de înfiinţare este atribuită tinerilor muncitori de la Uzinele „Sovromtractor” din 
Braşov, o întreprindere oarecare dintr-un oraş de provincie. Prin astfel de simulacre, P.M.R. 
dorea să prezinte opiniei publice ideea de reprezentativitate a poporului şi facilitatea legislativă 
a oamenilor muncii, noii conducători ai „democraţiei populare”. 

Conform relatării din Sportul Popular, grupul de iniţiativă a propus Comitetului Central 
al Uniunii Tineretului Muncitor înfiinţarea unui complex polisportiv denumit „Gata pentru 
Muncă şi Apărarea Republicii Populare Române”. În urma discursului tov. Buturea Niculae 
(secretarul organizaţiei de tineret) referitor la importanţa culturii fizice şi a sportului sovietic, 
„entuziasmul” celor peste 1.000 de tineri muncitori adunaţi în sala de festivități a uzinei la 
şedinţa organizaţiei U.T.M. „n'a mai putut fi stăvilit”?. În linii mari, şedinţa U.T.M. din sala 
de festivități a uzinei „Sovromtractor” este o parodie politică specifică sistemului propagan- 
distic comunist. Este prezentată „Hotărârea Biroului Politic al C.C. al P.M.R. asupra proble- 
mei stimulării şi dezvoltării continue a culturii fizice şi a sportului” din iunie 1949 şi, într-o 
atmosferă festivă, dominată de clişee propagandistice („Tineri din lumea’ntreaga, idealuri noi 
făurim...”, ,,Veniti din orice ţară, răsboi să n’avem iară”) şi de agitatori, este propusă 
înfiinţarea Complexului sportiv G.M.A., după „chipul şi asemănarea” G.T.O. sovietice. Şedinţa 
are un caracter mobilizator prin puterea exemplului, Sportul Popular promovând imaginea 
tânărului muncitor determinat, ambițios şi dedicat angajamentelor de viitor. Un anume 
muncitor Voicu Vasile este promovat de redacţia ziarului ca exponent al celor 1.000 de membri 
U.T.M. care cer înfiinţarea G.M.A. Redacţia îi atribuie acestuia o intervenţie prin care cerea 


şi Ungaria („M.T.K.”) nu întâlnim la nivel central denumirea sovietică „Dinamo”. În cazul Armatei, 

„un G.T.O. al nostru”. Conform reportajului amintit, zeci de muncitori au urmat exemplul 
tov. Voicu Vasile luând cuvântul, astfel încât sala „răsuna” de angajamente. La închiderea 
şedinţei, tov. Bivol (din partea organizaţiei de partid a uzinei) îşi declara sprijinul personal şi 
al structurii pe care o reprezintă în „iniţiativa creării unui complex polisportiv după modelul 
G.T.O.-ului, [...] ca acela al eroicului Comsomol”. Prezentarea propagandistică a şedinţei este 
definitivată prin descrierea ataşamentului muncitorilor faţă de valorile socialismului şi ale 
statului, „din cele 1.000 de piepturi izbucnind în urale : «Trăiască Partidul Muncitoresc Român, 
iniţiatorul şi sprijinitorul sportului de mase în Republica Populară Română»”!. 

Propunerea a fost înaintată ulterior printr-o telegramă Comitetului Central al Uniunii 
Tineretului Muncitor?. În baza „Manifestului” comunist de stimulare şi dezvoltare continuă a 
culturii fizice şi a luptei poporului muncitor pentru pace, tinerii muncitori ai uzinei „Sovrom- 
tractor” argumentau necesitatea adoptării mişcării G.T.O. sovietice în scopul „făuririi unei 
vieţi noi”?. În viziunea acestora, „Patria” avea nevoie de „un tineret luminos şi viguros, dornic 
de viaţă, cu nervi de oțel şi muşchi de fier, capabil de fapte glorioase în muncă si luptă”*. 
Clişee propagandistice referitoare la datoria fiecărui tânăr de a fi „un luptător entuziast pentru 
socialism, un muncitor conştient în câmpul muncii constructive” sunt asimilate datoriei indi- 
viduale faţă de apărarea cu „dârzenie şi înflăcărare” a R.P.R., rezultând prototipul „omului 
nou, hotărât să învingă cu bărbăţie toate greutăţile ce-i stau în cale”. 

La o zi de la şedinţa organizaţiei U.T.M. a întreprinderii „Sovromtractor”, Sportul Popular 
publica ,,reactiile” muncitorilor din alte centre la aflarea vestii. Iniţiativa constituirii G.M.A. 
era îmbrăţişată de tinerii muncitori ploieşteni şi studenţii de la Institutul de Ştiinţe Economice 
şi Planificare (I.S.E.P.) Bucuresti. Intruniti in „meetinguri”, aceştia au trimis două motiuni 
Comitetului Central al U.T.M., contribuind la răspândirea sportului de masă şi la perfecţionarea 
rezoluţiei de la Braşov. Demersul, cum spuneam, nu este unul singular. Conform relatării 
Sportului Popular, iniţiativa a avut „un larg răsunet şi pretutindeni, atât în Capitală, cât şi în 
restul ţării, tinerii muncitori sportivi şi-au manifestat bucuria de a putea participa la o compe- 
titie menită să-i întărească în lupta pentru pace şi construirea socialismului”€. Sportul era 
promovat ca „factor de înfrățire între popoare în lupta pentru pace”, fiind perceput astfel in 
teritoriu şi promovat ca atare de activistii locali”. 

Rolul presei este foarte important în transmiterea aşa-zisei iniţiative muncitoreşti, în des- 
făşurarea muncii de agitaţie. Directiva centrală a P.M.R. în vederea legiferării Complexului 
polisportiv G.M.A. era atribuită poporului, în scopul legitimării acesteia. Prin intermediul 
cotidianului menţionat, Direcţia pentru Agitatie şi Propagandă manipula şi propaga ideile 
conducerii partidului prin prezentarea unor momente spontane de iniţiativă, urmărindu-se 
mobilizarea întregii ţări pentru adoptarea deciziei finale. Tov. Puiu Anghel, membru în Biroul 
Sectorului U.T.M. - Studenţi din cadrul I.S.E.P. Bucuresti, este citat de publicaţia C.C.FS., 
frânturi ale discursului oferind răspunsuri la problema institutionalizarii sportului. Astfel, tov. 
Anghel le declara studenţilor intruniti : 

Complexul G.T.O. a fost expresia clară a marelui progres realizat de cultura fizică şi sportului 
sovietic. Ideia educaţiei fizice multilaterale care să asigure pregătirea pentru muncă şi apărarea 
patriei răspunde cât se poate de bine minunatei insufletiri patriotice a tineretului sovietic. Tocmai 
de aceea, milioane de oameni au întrecut normele complexului. 


Referindu-se la „Insigna G.T.O.”, tânărul activist amintit lăuda eforturile „milioanelor de 
oameni” din U.R.S.S., distincţia devenind „una de mare pret” în opinia acestuia, sinonimă 
cu „un om sănătos, plin de forţă şi rezistenţă”!. Dădescu Georgeta, studentă I.S.E.P., a vorbit 
despre munca pentru „însuşirea ştiinţei şi de o temeinică pregătire fizică” ca principale țeluri 
ale colegilor ei, măsuri destinate „a ne oteli şi astfel să fim capabili de a corespunde marilor 
sarcini care ne stau în fata”?. Tov. Mărghescu Dorina a nuantat viziunea comunistă asupra 
problemei tineretului şi sportului, „providenţa” statului asupra mişcării fiind un prim pas in 
crearea „omului nou” : 


Noi nu mai vrem să avem generaţii de intelectuali bolnăvicioşi, cu o slabă constituţie fizică. 
Tinerii noştri trebuie să crească mândri şi sănătoşi, pentru a fi în stare să apere cu pieptul lor la 
nevoie, scumpa noastră Patrie, Republica Populară Română. 


Intervenţia se încheie in mod formal prin angajamentul de a continua cu „o susţinută muncă 
de agitaţie în legătură cu înfiinţarea concursurilor”?. Deducem că prin astfel de „actori” - expo- 
nenti ai claselor socioprofesionale - poziţia oficială a partidului se făcea auzită şi propagata. 

În spatele discursului pacifist („Suntem stegari căliţi ai veacului ce vine/ Purtând în inimi 
alte destine”) şi al grijii faţă de sănătatea tineretului, de destinele căruia erau legate cu adevărat 
construirea socialismului în România, complexul G.M.A. era destinat să apere „cuceririle 
democratice”, stabilitatea regimului şi perpetuarea acestuia. Discutăm despre o organizare 
paramilitară a tineretului, „întocmai ca şi în marea Tara a Socialismului”, unde „în războiul 
pentru Apărarea Patriei a contribuit din plin şi pregătirea sportiva”*. Observăm o formă aparent 
inofensivă de control social, precum şi de adeziune politică inspirată din totalitarismul nazist’. 

Demersul redacţiei Sportului Popular în privinţa organizării complexului sportiv amintit 
oferă o imagine asupra politicii de integrare prin sport a minorităţilor, numite în epocă 
„naţionalităţi conlocuitoare” (conform art. 24 din Constituţia R.P.R. din anul 1948), angrenarea 
acestora în aşa-zisa viaţă politică prin expunerea mediatică a perspectivei proprii. Impactul 
comunismului în sport reise şi din priorităţile interne ale politicii de dezvoltare a regimului. 
Construirea unei noi identități nationale (,, Nation-building”), bazată pe valorificarea elemen- 
telor „progresiste” din trecut şi integrarea minorităţilor în cadrul noului sistem internaţional 
proletar, este o acţiune necesară noii puteri în obţinerea loialității populaţiei, în tentativa con- 
solidării „mitului unităţii”, a obţinerii stabilităţii politico-economice şi, nu în ultimul rând, 
dezvoltarea socială“. „Meetingul” tinerilor muncitori de la Uzinele „Janoş Herbac” din Cluj’ 


1. „Noi propuneri adresate Comitetului Central al U.T.M. pentru înfiinţarea complexului polisportiv 
G.M.A.”, Sportul Popular, anul VI, nr. 1619, duminică, 19 februarie 1950, p. 1. 


2. Ibidem. 
3. Ibidem. 
4. Ibidem. 
5. 


Pentru mai multe informaţii despre structurile paramilitare naziste „Hitler jugend”, organizarea acestora 
şi rolul avut în timpul dictaturii naziste in Germania, vezi Alan Dearn, The Hitler Youth (1933-1945), 
Osprey Publishing Ltd., Oxford, 2006. 

6. James Riordan, The Impact of Communism..., pp. 111-112. 

7. I. Roşescu, „Meetingul tinerilor muncitori dela Uzinele «Janos Herbac» din Cluj”, Sportul Popular, 
anul VI, nr. 1621, miercuri, 22 februarie 1950, p. 3. 

este un astfel de exemplu propagandistic. Unitatea ideilor si telul comun in actiune sunt 
prezentate ca fiind atitudini ce transcend diferentele etnice, lingvistice si confesionale. Citirea 
textului motiunii de la Brasov atât in limba română (de către „tânăra Leontina Leoneanu”), 
cât şi în limba maghiară (de Ernst Palko) şi mai ales adeziunea comună din final! întăresc 
afirmaţiile referitoare la politica comunistă de integrare a „naționalităților conlocuitoare” în 
noul proiect statal. Sprijinul la proiectul G.M.A. şi l-au manifestat şi elevii, cazul Liceului 
„Unirea” din Focşani fiind ales de către Sportul Popular ca fiind exponential pentru adeziunea 
tineretului din sistemul preuniversitar. Un „meeting”, urmat de o şedinţă plenară la Liceul 
„Unirea” în data de 26 februarie 1950 au fost formele de manifestare ale „simpatiei” fata de 
propunerile tinerilor muncitori de la „Sovromtractor”?. 

Pornită ca „moţiune” a tineretului muncitoresc, implementarea complexului sportiv so- 
vietic G.T.O. în societatea românească a devenit imediat unul dintre punctele de interes ale 
„fruntaşilor sportului nostru”, aflaţi la şcoala de perfecţionare din Capitală, unde, conform 
descrierii din ziar, aceştia „depun zilnic eforturi pentru a-şi ridica nivelul tehnic după metode 
ştiinţifice”. Un „meeting-fulger” al acestora s-a concretizat într-o moţiune proprie, prin care 
îşi propuneau să pregătească cât mai mulţi „ostaşi pentru concursurile insignei, pentru ca, în 
acest fel, să fie caliti fiziceşte, viguroşi, aşa cum trebuie să fie ostaşii unei armate de tip nou, 
care urmează exemplul glorioasei Armate Sovietice”, pentru „munca de înaltă productivitate 
şi pentru apărarea cuceririlor clasei muncitoare din R.P.R.”*. Analizând pas cu pas strategia 
propagandistică a P.M.R., putem observa o structură piramidală ascendentă, ce porneşte de 
la clasa muncitoare, continuă cu elevii, studenţii şi „fruntaşii sportului românesc”, propunerea 
ajungând ulterior la structurile centrale de partid şi la conducerea C.C.F.S. Iniţiativa este 
demarată de tineretul muncitor, desăvârşită de intelectualitatea în formare a Republicii şi de 
specialiştii în domeniu. La nivel propagandistic, acţiunea de simulare a iniţiativei politice este 
atent construită, urmărindu-se îmbinarea perfectă a muncii fizice cu îndrumarea ştiinţifică, 
factorul politic subordonându-se mediatic propunerilor populare, girând şi desăvârşind legis- 
lativ iniţiativa acestora. 

„Meetinguri” similare cuprind treptat întreaga ţară, având acelaşi scenariu de desfăşurare 
Şi, cel mai important, aceeaşi finalitate, adeziunea la propunerea muncitorilor de la „Sovrom- 
tractor”?. Un rol important în realizarea acestor manifestații l-au avut „agitatorii” sportivi” 
trimişi de comitetele judeţene şi orăşeneşti pe teren pentru asigurarea unei atmosfere de 


1. „Tânăra Leontina Leonescu a cetit în limba română, iar tânărul Ernst Palko, în limba maghiară, 
moţiunea adresată de tinerii de la Braşov Comitetului Central al U.T.M. Cu aplauze, tinerii şi tinerele 
dela Uzinele «Janoş Herbac» au votat moţiunea prin care şi-au manifestat adeziunea la propunerea de 
a se înfiinţa un complex polisportiv denumit «Gata pentru Muncă şi Apărarea Republicii Populare 
Române»” - I. Roşescu, „Meetingul tinerilor muncitori dela Uzinele «Janos Herbac» din Cluj”, Sportul 
Popular, miercuri, 22 februarie 1950, p. 3. 

2. „Tot mai multi tineri muncitori cer înfiinţarea complexului polisportiv G.M.A.”, în Ibidem. 

24 februarie 1950, p. 1. 

4. Beno Feldman, „Şi tinerii muncitori din Bacău au cerut înfiinţarea complexului G.M.A.”, Sportul 
Popular, sâmbătă, 25 februarie 1950, p. 3; „Tinerii muncitori şi elevi din Satu Mare au cerut 
înfiinţarea complexului polisportiv G.M.A.”, Sportul Popular, sâmbătă, 26 februarie 1950, p. 1; 
„Mereu sosesc noi propuneri pentru înfiinţarea complexului polisportiv G.M.A. Muncitorii din 
Sf. Gheorghe cer înfiinţarea complexului G.M.A.”, Sportul Popular, marţi, 28 februarie 1950, p. 1; 
Lucia Tarla, „Înfiinţarea complexului polisportiv G.M.A. este cerută de tot mai mulţi tineri muncitori 
şi elevi. Meetingurile de la Constanta şi Călăraşi. Moţiunea rugbiştilor de la Locomotiva Bucureşti”, 
Sportul Popular, miercuri, 1 martie 1950, p. 1. 

entuziasm general si pentru popularizarea demersului legislativ, in lipsa altor forme de pro- 
pagare a mesajului. Asemenea unei structuri radiale cu originea in Brasov, centrul geografic 
al R.P.R., ,,meetingurile” de susţinere se întind până în toate colţurile ţării, antrenând muncitori, 
elevi, studenţi, sportivi şi activişti de partid la elaborarea unei forme legislative ce urma să 
garanteze dezvoltarea sportului de masă şi să asigure totodată şi o primă instruire militară. 

Întâlnim şi o prima formă de „marketing” politic desfăşurat de propagandistii de la coti- 
dianul Sportul Popular, aceştia folosind imaginea finaliştilor „Campionatului Popular de Schi”!, 
a „sportivilor noştri fruntaşi”? şi a „maeştrilor emeriti sovietici”*, pentru a populariza ideea 
constituirii G.M.A. Întruniţi în sala Comitetului orăşenesc pentru Cultură Fizică şi Sport din 
Braşov, „tineri mineri de pe Valea Jiului, elevi dela Iaşi, ţărani muncitori din judeţul Rădăuţi 
ş.a.m.d.”, prin vocea lui Merica Alexandru şi-au declarat simpatia şi ataşamentul pentru 
înfiinţarea complexului G.M.A. Acest tânăr, „cunoscut prin frumoasa performanţă pe care a 
realizat-o la finalele Cupei Tineretului Muncitor”, vorbea despre „datoria de onoare”, cea a 
înfiinţării „unui complex polisportiv şi în tara noastră”?. 

Arhivele Comitetului Judeţean P.M.R. Vaslui vorbesc despre mobilizarea activiştilor locali 
în răspândirea motiunii de la Braşov. Trecând peste clişeele propagandistice ale cotidianului 
Sportul Popular, planurile de muncă şi rapoartele de activitate ale U.T.M. Vaslui ilustrează o 
situaţie diametral opusă celei prezentate ca variantă oficială de către conducerea centrală de 
partid. Implementarea complexului sovietic G.T.O. în mişcarea sportivă românească este 
„meritul” exclusiv al structurilor de conducere ale P.M.R. şi al activiştilor locali. Astfel, 
măsura organizării colectivului Secţiei Judeţene Vaslui a C.F.S. era urmată de „prelucrarea şi 
popularizarea G.M.A.” prin intermediul „activului” de plasă5. Trimiterea lunar a unui număr 
de 20 de agitatori sportivi, instruiți special spre a prelucra „importanţa Complexului legată 
de lupta pentru pace”, era un prim pas în pătrunderea mesajului în „masse”, urmată de 
organizarea a 12 conferinţe despre importanţa sportului în R.P.R. Demonstratiile sportive 
în „faţa tinerilor săteni” completau demersul local în popularizarea iniţiativei de partid”. 
Raportându-ne tot la nivel local, putem observa conlucrarea Comitetului Judeţean pentru 
Cultură Fizică şi Sport cu structurile similare ale C.G.M. şi U.T.M. în realizarea „marilor 
manifestări sportive” de pe stadionul „Locomotiva” şi a „deplasărilor pentru popularizarea 
sportului şi introducerea Complexului G.M.A.”5. Măsurile luate de conducerea locală de 
partid nu au avut însă efectele scontate, aceştia recunoscând în documentele interne faptul că 
nu au „lipsuri multe”? şi nu au „adâncit şi popularizat suficient în organizaţiile de bază din 

Judeţ Complexul G.M.A.”, astfel că „mai sunt unele organizaţii de bază unde nu cunosc 
această problemă”! şi nu există aspiranti înscrişi pentru obţinerea Insignei?. 

Revenind la perspectiva „oficială” a P.M.R., aflăm că în urma tuturor acestor „entuziaste 
cereri ale tineretului muncitor”, Comitetul Central al U.T.M. a propus C.C.ES. de pe lângă 
Consiliul de Miniştri introducerea complexului polisportiv G.M.A. printr-o scrisoare des- 
chisă, menită a satisface interesul popular”. Pe baza motiunilor şi telegramelor primite din 
teritoriu, şedinţa plenară a C.C. al U.T.M. din 2-3 martie 1950 de la Bucureşti a făcut primii 
paşi spre institutionalizarea modelului sovietic G.T.O. Scrisoarea adresată conducerii C.C.ES. 
menţionează în mod expres cererea ca fiind una actuală, „în împrejurările zilei de azi, în 
conditiunile considerabilelor succese ale lagărului păcii condus de Uniunea Sovietică în lupta 
împotriva imperialiştilor anglo-americani provocatori de războiu”?. În aceste circumstanţe 
externe, tineretului îi revenea sarcina „luptei pentru apărarea păcii” şi pentru „consolidarea 
puterii şi înflorirea scumpei noastre patrii, Republica Populară Română”. Decizia înfiinţării 
complexului G.M.A. este o continuare a reformei instituţionale sportive româneşti, prin apli- 
carea temeinică a „Hotărârii Biroului Politic al C.C. al P.M.R. asupra problemei desvoltării 
continue a culturii fizice şi sportului” (iunie 1949) pentru „a lichida caracterul sporadic al 
atragerii tineretului la sport, pentru a ridica nivelul politic al masselor de tineri sportivi”. 
Introducerea Complexului G.M.A. era privită şi ca o contribuţie la „educarea tineretului în 
spiritul dragostei nemărginite faţă de Partidul Muncitoresc Roman, faţă de scumpa noastră 
Patrie” şi, nu în ultimul rând, faţă de „conducătoarea lagărului păcii şi socialismului şi al ei 
genial învăţător şi conducător al omenirii muncitoare, I.V. Stalin”5. 

G.M.A. urma să devină „baza activităţii sportive româneşti”, o unificare a eforturilor 
competitionale populare cuprinzând „masele de oameni ai muncii”, şi nu doar „o simplă 
întrecere”. În urma scrisorii deschise a C.C. al U.T.M., C.C.ES. întocmise regulamentul 
acestei competiţii, adaptând G.T.O. la realităţile româneşti, pe baza „angrenării tineretului 
într-o continuă activitate sportivă, bazată pe o temeinică pregătire ştiinţifică în disciplinele 
sportive cu caracter utilitar”’. Eşecul pe termen lung al competiţiilor de masă (Crossul „Să 
întâmpinăm 1 Mai”, Cupa Tineretului Muncitor, Campionatul Popular de Nataţie, Insigna de 
Polisportiv, Campionatul Popular de Şah ş.a.), eficiente în faza incipientă a pătrunderii spor- 
tului în clasa muncitoare, constă tocmai în lipsa unei activităţi continue a tineretului în toate 
disciplinele sportive, „preocuparea principală în munca sportivă revenind exclusiv foot-balului”®. 

Punându-se accentul pe mobilizarea unui număr cât mai mare de tineri şi tinere la com- 
petitiile populare”, se neglijase pregătirea tehnică sportivă, astfel încât existau diferente foarte 
mari de valoare între „sportivii fruntaşi” şi masa largă a tineretului muncitor. Era de datoria 
Partidului rezolvarea acestor deficienţe tehnice, impunerea complexului sportiv G.M.A. 

„În noile conditii de desvoltare a sportului în tara noastră înfiinţarea Complexului G.M.A. a devenit o 
necesitate”, Sportul Popular, joi, 23 martie 1950, p. 5. 

tarea Complexului G.M.A. a devenit o necesitate”, art. cit. 

urmând a servi acestui tel, „având la bază un riguros control medical”! efectuat de către 
specialişti ai Ministerului Sănătăţii”. Sportul este direcționat şi în sprijinul popularizării „cu- 
nostintelor de higienă” şi a însuşirii normelor de prim-ajutor medical. 

Ziua de 1 Mai 1950, moment „de trecere în revistă a forţelor de luptă ale oamenilor muncii 
din lumea întreagă” şi „de frdtietate internaţională pentru victoria păcii şi a socialismului”3, 
a fost folosită de P.M.R. şi Direcţia de Agitatia şi Propagandă pentru definitivarea proiectului. 
Toată campania mediatică şi propagandistică din presă a culminat cu hotărârea Consiliului de 
Miniştri referitoare la introducerea Complexului Sportiv de Stat G.M.A.*, un „cadou” al 
statului către tinerii săi cetăţeni. Un alt moment solemn, demn de menţionat în legătură cu 
1 Mai 1950, este şi răsplătirea „sportivilor fruntaşi” cu titlul de „maestru al sporturilor în 
R.P.R.”, o măsură de stimulare a activităţii preluată din mediul sovietic” şi legiferată de 
conducerea C.C.F.S. Titulatura era acordată pe baza regulamentului de clasificare sportivă 
din R.P.R., fiind „vârful piramidei” sportive. Purtătorul distinctiei devenea automat model de 
urmat pentru „tinerii muncitori de la oraşe şi sate”®, 

Hotărârea Consiliului de Miniştri a survenit in urma şedinţei executivului din 11 aprilie 
1950, ca răspuns la referatul preşedintelui C.C.F.S., Gheorghe Vidraşcu. Actul de înfiinţare 
statua necesitatea complexului polisportiv şi reitera importanţa organizării acestuia în 
scopul formării „bazei educaţiei fizice multilaterale necesare pregătirii unor cetăţeni sănătoşi, 
curajoşi şi plini de viaţă, luptători neinfricati pentru cauza păcii” şi pregătiţi pentru munca de 
„construire a socialismului şi apărarea scumpei noastre patrii, Republica Populară Română”. 
Prin structura sa urma să asigure activitatea sportivă continuă „a sutelor de mii de tineri 
muncitori”’. 

Forma legislativă era adoptată prin respectarea prevederilor Decretului nr. 329 din 9 august 
1949, pentru înfiinţarea şi organizarea C.C.F.S., nou-infiintatul complex G.M.A. fiind sub- 
ordonat direct forului central de conducere a mişcării sportive româneşti“. Decizia era obli- 
gatorie, fiind introdusă pe întreg cuprinsul R.P.R. începând cu data de 14 mai 1950. Ministerul 
Învăţământului Public, Ministerul Sănătăţii” şi cel al Artelor, erau somate a lua măsuri pentru 
adaptarea programelor de Stat la cerinţele complexului. Ministerul Învăţământului Public 
trebuia să modifice programa de educaţie fizică cu noile reglementări în domeniu (adaptarea 
programelor şcolare tip şi a normelor metodice de gimnastică şi sport stabilite pentru colecti- 
vele sportive şi editarea acestora în mare tiraj) şi să asigure „pregătirea corpului de profesori, 

6. „De 1 Mai 1950 vor fi acordate primele titluri de maestru al sportului in R.P.R.”, Sportul Popular, 
anul VI, nr. 1660, sâmbătă, 29 aprilie 1950, p. 12. 

7. „Complexul sportiv de stat G.M.A. asigură activitatea sportivă continuă a sutelor de mii de tineri 
muncitori”, Sportul Popular, joi, 4 mai 1950, p. 1. 

8. „Hotărârea Consiliului de Miniştri pentru introducerea complexului sportiv de Stat «Gata pentru muncă 
şi apărarea Republicii Populare Române» (G.M.A.)”, art. cit. 

9. Art. 7. Ministerul Sănătăţii, în înţelegere cu Comitetul pentru Cultură Fizică şi Sport, va organiza 
asistenţa şi controlul medical regulat asupra aspirantilor Complexului „Gata pentru Muncă şi Apărarea 
Republicii Populare Române”. 

antrenori, instructori şi activişti de cultură fizică şi sport (art. 4, 5 şi 6)”. Ministerului Artelor 
îi revenea sarcina de a lucra împreuna cu C.C.F.S. la „producerea unei serii de filme instructive 
şi de propagandă în legătură cu introducerea şi desfăşurarea” Complexului’, urmându-se 
exemplul spaţiului sovietic, unde acestea constituie un element important în munca de educaţie 
şi pregătire a colectivelor?. Directiva referitoare la importanţa introducerii filmelor sovietice 
este prezentă din start în teritoriu, „discutarea” acestora, ca parte a educaţiei tineretului, 
furnizând detalii asupra aplicării temeinice a normelor G.M.A.*. Comisia de Stat a Planificării 
era responsabilă cu „intensa popularizare” şi cu programarea materialelor destinate acestui 
demers propagandistic, lucrând direct pentru îndeplinirea cerinţelor cu delegaţii C.C.F.S. şi 
activiştii din teritoriu. 

Regulamentul complexului” era tipărit în numărul de miercuri, 3 mai 1950, a Sportului 
Popular, alături de un alt material propagandistic ce reitera rolul G.M.A. ca „baza activităţii 
de cultură fizică şi sport din R.P.R.”°. Partidul-stat, prin intermediul organului central de 
conducere a mişcării sportive, acţiona în direcţia popularizării şi însuşirii cât mai degrabă a 
normelor legiferate. Comunicatul C.C.F.S. din 7 mai 1950, emis în urma şedinţei centrate pe 
hotărârea de înfiinţare a G.M.A., stabilea normele generale şi la alegere pentru Complexul 
Sportiv de Stat”, valorificate ulterior în cadrul şedinţelor locale U.T.M.’ Publicarea comuni- 
catului de către Sportul Popular era urmată de o campanie de promovare a regulamentului şi 
a normelor, publicul fiind îndrumat să studieze şi să cerceteze tabelele pentru a cunoaşte 
performanţele individuale la care să se raporteze şi a începe munca de pregătire pentru trecerea 
acestora”. Prezentarea insignei G.M.A. către public şi apelul imperativ adresat tinerilor („Tineri 
şi tinere. Iată insigna ce trebuie să strălucească pe piepturile voastre” ®) completau ultimele 
detalii necesare lansării oficiale a programului. 

Ziua de 14 mai 1950 a marcat intrarea în vigoare a normelor şi regulamentelor, fiind 
programate „mari serbări sportive şi demonstraţii G.M.A. în toată ţara” IE parte a „datoriei 
patriotice”!? de susținere a „democraţiei populare”. „Tinerii muncitori de la Uzinele «anos 
Herbac» din Cluj, textilistele din Iasi, minerii de pe Valea Jiului, tinerii ţărani muncitori din 


1. „Hotărârea Consiliului de Miniştri pentru introducerea complexului sportiv de Stat «Gata pentru muncă 
şi apărarea Republicii Populare Române» (G.M.A.)”, art. cit. 

2. Ibidem. 

3. „Filmele stiintifice-educative din domeniul culturii fizice şi sportului constitue unul dintre elementele 
cele mai importante ale muncii de educaţie şi pregătire în colectivele sportive din U.R.S.S. În cluburile 
uzinelor, fabricilor şi colhozurilor, ca şi în casele de cultură regionale, apariţia afişului : «Astăzi se 
proectează un film sportiv», constituie un fapt obişnuit, dar tot mai apreciat de către toată lumea... 
Filmele stiintifice-educative sportive sunt folositoare nu numai începătorilor, ci şi sportivilor consacraţi. 
Cinematograful constitue un excelent sprijin pentru lectorii seminariilor de instructori-populari, de 
antrenori şi profesori de educaţie fizică...” — „Filmele sportive în Uniunea Sovietică”, Sportul Popular, 
joi, 20 aprilie 1950, p. 7 (material preluat de editorii Sportului Popular din Sovetskii Sport). 

4. S.J.A.N. Vaslui, fond Comitetul Judetean P.C.R. Vaslui, dosar nr. 9/1950, f. 31. 

„Regulamentul G.M.A.”, Sportul Popular, anul VI, nr. 1661, miercuri, 3 mai 1950, p. 3. 

6. „Complexul sportiv de stat G.M.A., baza activităţii de cultură fizică şi sport în Republica Populară 
Română”, în Ibidem. 

7. „Şedinţa Comitetului de Cultură Fizică şi Sport de pe lângă Consiliul de Miniştri. Comunicat”, Sportul 
Popular, marţi, 9 mai 1950, p. 1. 

8. S.J.A.N. Vaslui, fond Comitetul Judetean P.C.R. Vaslui, dosar nr. 9/1950, f. 51. 

9. Sportul Popular, marţi, 9 mai 1950, p. 2. 

10. Sportul Popular, joi, 11 mai 1950, p. 1. 

11. „Mari demonstraţii sportive şi demonstraţii G.M.A. vor avea loc astăzi în toată tara”, Sportul Popular, 
duminică, 14 mai 1950, p. 1. 

12. Gheorghe Vidrascu, „Participarea la G.M.A. - o datorie patriotică”, în Ibidem, pp. 1 şi 5. 

judetul Roman, ostasii unitatilor militare din Constanta, tinerii constructori ai Canalului 
Dunărea-Marea Neagră” erau enumerati printre organizatorii manifestatiilor, alături de „mii 
şi mii” de tineri muncitori, elevi şi studenţi care se vor alătura cu „entuziasm la aceste mari 
serbări sportive”!. În oraşul Vaslui, complexul sportiv G.M.A. „s'a deschis în ziua de 14 Mai 
în cadrul unui meeting pe stadionul oraşului («Locomotiva» - [n.n.])”, unde „au fost mobilizați 
tineri din organizaţiile de bază care au participat în mod organizat”, manifestatiile culminând 
cu demonstraţii sportive?. 

Evenimentul principal al zilei era programat în Capitală, unde o „măreaţă sărbătoare 
sportivă” urma să se desfăşoare pe Stadionul „Republicii” de la ora 15.00. Deschiderea 
festivităților era marcată de defilarea a 3.000 de tineri şi tinere din cadrul colectivelor sportive 
din Capitală, printre aceştia fiind prezenţi „fruntaşi” din toate disciplinele sportive, „dornici 
să cucerească Insigna şi să devină astfel exemple vii pentru tovarăşii lor de muncă”. Coloana 
de sportivi urma să defileze prin fata tribunelor intesate cu activişti de frunte ai P.M.R., 
purtând drapelele Asociaţiilor Sportive pe care le reprezintă şi panouri mari cu Insigna G.M.A. 
Primul concurs oficial pentru trecerea normelor era programat în intervalul orar 15.30-16.30, 
având următoarele probe: cursa cu obstacole, sărituri în lungime, sărituri în înălţime şi 
aruncarea greutăţii. Începând cu ora 16.30 urma să se desfăşoare „un mare concurs atletic”>. 

Conducerea P.M.R. arunca în luptă în această manifestaţie propagandistică nume impor- 
tante ale mişcării sportive româneşti, adevăraţi profesionişti antrenați cu câteva zile înainte pe 
Stadionul „Tineretului” pentru a garanta perfecțiunea exerciţiilor şi a scenariului. Alături de 
atletii Dumitru Paraschivescu, loan Soeter, Victor Firea, Constantin Spiridon, Mihai Truică, 
Tuta Haffer, Alina Poenaru, Maria Bâlc, Helga Munteanu erau jucătorii de baschet Folbert, 
Dinescu şi Dănilă Alexandru, campionul de schi Cojocaru, jucătorul de tenis de masă Vladone, 
luptătorii Constantin Popescu şi Şuli Augustin, precum şi gimnaştii Eugen Balint şi Aurel 
Loşniţă. Elita sportului românesc urma să concureze pentru Insigna G.M.A., iar Lia Manoliu 
şi Ion Tănăsescu, atleți care constituiau repere ale mişcării sportive şi modele pentru „masse”, 
nu lipseau din rândurile primilor aspiranti la distincţie“. 

Ceremonialul de final al manifestaţiei de pe Stadionul „Republicii” era rezervat unei 
demonstraţii de gimnastică, „zeci de tineri sportivi înscriind cu trupurile lor, pe covorul verde 
de iarbă al stadionului, cuvintele «SLAVĂ LUI STALIN» şi inițialele complexului G.M.A. - 
deasupra cărora vor forma secera şi ciocanul”5. Tov. Gheorghe Vidraşcu, în discursul de 
deschidere rostit pe Stadionul „Republicii”, sublinia „sprijinul deosebit primit din partea 
Uniunii Sovietice”, considerat „condiţia esenţială a organizării Complexului G.M.A.”°, iar 
orchestrarea din final conferă simetrie şi unitate „operei” prin care se reitera ataşamentul fata 
de U.R.S.S. 

Demonstraţie de forţă a regimului, festivitatea închinată inaugurării in viata sportivă a 
complexului G.M.A. demonstrează dependenţa comuniştilor români faţă de Kremlin şi de 
cauza socialismului internaţional, înscriindu-se în tiparul propagandistic rezervat marilor săr- 
bători ale regimului. Inaugurarea oficială era urmată de măsuri de stimulare şi de perfec- 
tionare logistică. Două dintre „problemele de seamă” erau asigurarea condiţiilor materiale şi 


1. „Mari demonstraţii sportive şi demonstraţii G.M.A. vor avea loc astăzi în toată ţara”, art. cit. 
S.J.A.N. Vaslui, fond Comitetul Judetean P.C.R. Vaslui, dosar nr. 8/1949-1950, f. 163. 

3. „Mari demonstraţii sportive şi demonstraţii G.M.A. vor avea loc astăzi în toată ţara”, art. cit. şi „În 
aplauzele celor 40.000 de spectatori, demonstraţia G.M.A. de pe stadionul Republicii a arătat vigoarea 
şi măestria tineretului sportiv”, Sportul Popular, luni, 15 mai 1950, pp. 1-2. 

4. „Mari demonstraţii sportive şi demonstraţii G.M.A. vor avea loc astăzi în toată tara”, art. cit. 

Ibidem. 

6. Gheorghe Vidraşcu, „Condiţia esenţială a organizării Complexului G.M.A. a constituit-o sprijinul 
deosebit primit din partea Uniunii Sovietice”, Sportul Popular, marţi, 16 mai 1950, pp. 1 şi 4. 

amenajarea bazelor sportive. Grija pentru buna funcţionare a bazelor sportive (centre de 
agrement) revenea colectivelor sportive, fiind o condiţie ştiinţifică indispensabilă a „trans- 
formării competiţiei în baza mişcării de cultură fizică şi sport”. Comitetele Orăşeneşti şi 
Judeţene pentru Cultură Fizică şi Sport erau responsabile de avizarea centrelor de agrement 
înfiinţate pe lângă întreprinderi, şcoli şi unităţi militare, urmărindu-se profesionalizarea com- 
plexului într-un cadru ştiinţific şi regulamentar. 

Asigurarea condiţiilor materiale era de asemenea o problemă a colectivelor sportive din 
întreprinderi, de la sate şi din şcoli, fiind vorba despre amenajarea terenurilor, de procurarea 
echipamentului sportiv, precum şi de confecţionarea materialelor pentru cursa cu obstacole’, 
folosindu-se uneori şi munca „voluntară” a detaşamentelor de pionieri’. Intructiunile de la 
centru indemnau la folosirea tuturor resurselor locale (ateliere de tâmplărie pentru confecţionarea 
obstacolelor, ateliere de pielărie pentru repararea materialelor sportive), iar „cea mai importantă 
sumă din cota” provenită din fondul directorial, precum şi taxele din înscrieri şi cotizatii urmau 
a asigura buna desfăşurare a concursurilor”’. Pionierii vasluieni contribuiau la acest efort 
financiar colectiv, fiind „antrenați la strângerea florii de tei”. Aceştia vindeau contra cost toată 
cantitatea către Ocolul Silvic, banii fiind folosiţi pentru procurarea materialelor sportive”. 
Conform unui proces-verbal încheiat pe 31 iulie 1950, responsabilii sportivi vasluieni respec- 
taseră instrucţiunile centrale, munca lor concretizându-se în amenajarea în plasă a trei terenuri 
de „foot-bal”, a două de „volley-ball”5, respectiv a două piste de atletism în satele Dobrovăț 
şi Codăeşti” (dintr-un total de 3 piste şi 4 terenuri de fotbal programate”). Ulterior, spre 
sfârşitul anului (1 noiembrie - 3 decembrie) au mai fost făcute două piste de atletism’. 
Deficiențe existau însă la nivelul Comitetului Judetean pentru Cultură Fizică şi Sport Vaslui, 
mai ales în procurarea materialelor sportive”. Delegatul de plasă al C.C.F.S. era acuzat că 
„nu prea munceşte” 1 iar activitatea este în consecinţă una slabă, dincolo de interesul tinerilor 
de la sate „care cer să li se dea mingi contra cost”! şi crearea de noi colective sportive!?. 

Alte sarcini importante ale Comitetelor Orăşeneşti şi Judeţene pentru Cultură Fizică şi 

Sport erau popularizarea acestui complex! şi începerea „activităţii pregătitoare” în teritoriu’. 

Prin intermediul corespondentilor locali (opt la număr in Vaslui)', presa şi gazetele de perete 
din întreprinderi, şcoli şi în general din toate instituţiile publice erau îndrumate să redacteze 
şi să publice articole care să arate importanţa acestui complex sportiv şi aportul la dezvoltarea 
sportului de masă, inserându-se şi comentarii asupra „experienţei înaintate” a complexului 
sportiv G.T.O. şi a sportului sovietic?. Directivele partinice vizau şi pregătirea „întrecerilor 
mobilizatoare” între colectivele sportive ale diferitelor întreprinderi şi în mediul sătesc, urmate 
de popularizarea acestora prin presă şi gazetele de perete. „Duşmanul din interior” nu era 
omis din calculele conducerii de partid, fiind lansate şi instrucţiuni în acest sens. Astfel, 
„elementele care vor încerca să stânjenească desfăşurarea acestei competiţii” trebuiau demas- 
cate, întărindu-se ,,vigilenta revoluţionară a tinerilor participanţi”?. Organizarea de concursuri de 
popularizare a probelor complexului G.M.A., precum şi de conferinţe ce tratau acest subiect 
completau lista directivelor P.M.R. în implementarea acestuia în teritoriu“. Un fapt interesant 
este că în județul Vaslui, pentru desfăşurarea conferinţelor, urmau a fi pregătiţi elevi”, probabil 
o măsură luată pentru a convinge „massele” de justetea şi caracterul popular al iniţiativei. La 
capitolul concursuri de popularizare, tineretul vasluian a fost mobilizat la acţiuni sportive, „la 
sărbătorirea zilelor cu caracter politic din această perioadă” (1 octombrie - 31 decembrie 1950, 
potrivit „Dării de seamă asupra activităţii”). S-au desfăşurat astfel campionate de „voliball” 
(între „Armata” Vaslui, Liceul Mixt, „Spartak”, „Progresul” şi echipa Şcolii Tehnice de 
Cooperaţie), precum şi meciuri de handbal, fotbal, tenis de masă, şah (701 tovarăşi partici- 
panti, potrivit aceluiaşi raport din perioada 1 octombrie - 31 decembrie) şi oină€. 

Pe măsură ce se apropia data începerii concursurilor, lua avânt şi munca organizatorică 
pentru pregătirea competiţiei. Constituirea primelor Comisii de Control G.M.A. a dat startul 
muncii de teren, pentru înfiinţarea comisiilor de pregătire şi examinare de pe lângă colectivele 
sportive. Oradea era primul oraş în care se infiintau aceste structuri (35 la număr), cotidianul 
Sportul Popular exaltând meritele comitetului judeţean de partid în realizarea acestei perfor- 
mante. Oraşele Buzău şi Ialomiţa completau „podiumul” în acest clasament al spontaneitatii 
în organizare”. Vasluiul îşi definitiva Comisia de Control prin două instructaje în perioada 
cuprinsă între 1 noiembrie şi 3 decembrie 1950. Membrilor comisiei li se trasa ca sarcină 
principală mobilizarea aspirantilor la luarea normelor în cadrul G.M.A.°, observându-se spre 
finalul anului o activitate susţinută în acest demers. 

O atenţie deosebită s-a acordată complexului pe toată durata anului 1950, manifestarea 
individualizându-se ca preocupare în viaţa internă a structurilor partinice. În cinstea Con- 
greselor de Luptă pentru Pace din preajma zilei de 6 august, activiştii U.T.M. Vaslui au dispus 
organizarea în oraş şi în resedintele de plase „mari şi impunătoare” demonstraţii sportive, 
folosindu-se de acestea pentru a populariza Complexul Sportiv de Stat, în condiţiile în care 
lipseau cu desăvârşire aspirantii la Insignă”. Manifestările culturale şi sportive aveau puternice 
implicaţii politice, fiind organizate „cu scopul de-a trezi şi mai mult ura tineretului faţă de 
imperialiştii Anglo-americani stătători la un nou răsboiu” şi spre „ai face luptători mai activi 

pentru pace”! (sic 7). Aceste demonstraţii erau completate printr-o adunare de popularizare, 
al cărei rezultat a fost socotit „cam slab”, în condiţiile în care „participarea tineretului a fost 
multumitoare”. În urma adunării s-au înscris doar 20 de tineri, dintre care 5 fete. În opinia 
liderilor locali ai „tineretului muncitoresc”, eşecul era cauzat de lipsa de pregătire a delegaților 
„numai pe seama delegatului de plasă”?. Deficientele în domeniu şi, implicit, lipsa de aderenţă 
a Complexului în „masse” sunt cauzate de neglijarea problemei sportive în cadrul muncii 
interne de partid, fapt ce reiese din lipsa unei evidențe a realizărilor (considerată o „veche” 
problemă a activiştilor vasluieni) şi a unui dialog constructiv cu autorităţile judeţene“. O altă 
neregulă internă constatată de conducerea U.T.M. era aceea că „la Judeţeană nu se face 
sport”5. Puterea exemplului era văzută ca metodă de stimulare a interesului general pentru 
sport şi pentru G.M.A., tovarăşilor vasluieni fiindu-le recomandată „planificarea timpului” şi 
practicarea unei activităţi în domeniu. 

Campania electorală a anului 1950 a oferit o nouă şansă de popularizare a noilor directive 
din sportul românesc. Ziua de 2 decembrie, „închinată curateniei”, a prilejuit amenajarea tere- 
nului sportiv de către muncitorii de la G.A.S. Bârzeşti. În cinstea alegerilor au fost organizate 
trei ştafete, fiind înscrişi ulterior 428 de aspiranti la F.G.M.A., dintre care 215 fete, iar potrivit 
aceluiaşi proces-verbal al U.T.M., la G.M.A. au aderat 492 de tineri muncitori (79 de fete). 
Dintre aceştia au trecut normele la RG.M.A. 177 de tineri aspiranti (70 fete), numărul celor 
care au sperat la Insigna G.M.A. fiind însă mult mai mic (37, dintre care 7 fete). Sfârşitul de 
an aduce şi un prim raport asupra situaţiei complexului în judeţ, un prim bilanţ asupra activităţii 
propagandistice. Apar înscrişi la Complex 925 de tineri, dintre care 577 de băieţi şi 348 fete. 
Dintre aceştia, doar 206 au reuşit să treacă normele F.G.M.A sau G.M.A.’, mai mult ca sigur 
un procent mic în comparaţie cu aspiraţiile fanteziste ale nomenclaturii de la Bucureşti. 

Minoritatea politică aflată la guvernare necesita complexul G.M.A. în scopul realizării 
controlului social şi mobilizării permanente a populaţiei, în eventualitatea declanşării unui 
conflict armat între cele două blocuri ideologice postbelice. Parcurgerea unui an competiţional 
G.M.A. oferă informaţii preţioase legate de organizarea internă a P.M.R. Lăsând la o parte 
propaganda oficială a conducerii de la Bucuresti (prezentată în organul de presă al C.C.ES. 
şi C.G.M., ziarul Sportul Popular), descoperim prin intermediul surselor arhivistice locale o 
activitate dezorganizată a Comitetelor Judeţene şi Orăşeneşti P.M.R., a unor structuri aflate 
într-o lipsă de dialog cu Centrul, dar şi cu carente în asigurarea legăturii la nivel regional. 
Cazul înfiinţării şi mai ales al aplicării locale a Complexului sportiv de Stat G.M.A. sintetizează 
o formă piramidală de acţiune politică ce se dorea a fi prezentată populaţiei ca şi ascendentă, 
cu baza în clasa muncitoare. Monopolul legislativ al conducerii C.C. al P.M.R. este unul 
evident, cosmetizarea „democraţiei populare” prin propagandă şi agitaţie servind stabilizării 
regimului şi perpetuării acestuia. P.M.R. îşi dovedea astfel limitele, fiind tributar inconsecventei 
dintre program şi practică politică, asemenea partidelor „burghezo-moşiereşti” pe care le 
blamase şi, ulterior, le desfiintase în drumul spre puterea totală în stat, ducându-şi existenţa 

Organizaţii comuniste de tineret din Iasi 
după al Doilea Război Mondial 


In his effort to conquer power, the Romanian Communist Party created new structures and practices 
designed to attract, recruit and mobilize segments of the society. These organizations dissimulated 
their communist identity in order to be more inclusive. In the case of the youth, RCP invented different 
organizations for professional and social categories : pupils, students, proletarians, peasants etc. In 
the end, after the communist regime consolidated its power, these organizations would be fused into 
one, The Union of the Working Youth and transformed, during Ceausescu, in the Union of the 
Communist Youth. The paper reflects the early history of the Union of the Working Youth - its creation 
at national and local level, the organizations from Iasi serving as a case study. 


Keywords: youth, political mobilization, inclusion 


Deschiderea arhivelor, precum şi institutionalizara cercetării regimului comunist au dus la 
apariţia unor lucrări importante având ca subiect istoria României între anii 1945 şi 1989. 
şi fonduri de arhivă care aşteaptă să fie cercetate. Unul dintre acestea este legat de organizaţiile 
de tineret. Structuri adiacente partidului, acestea au jucat un dublu rol. În primul rând, au 
fost un mijloc de control şi înregimentare a populaţiei, fapt ce a înlesnit aplicarea politicii 
comuniste ; în al doilea rând, au constituit un mijloc de recrutare şi educare a viitoarelor elite 
de partid. Istoriografia problemei este foarte săracă, lipsind aproape cu totul. Pe lângă lucrările 
scrise din raţiuni ideologice înainte de 1989, mai sunt câteva iniţiative, de dată mai recentă, 
ale unor cercetători tineri. Istoricii comunişti au construit istorii ale acestor organizaţii, 
încercând, în efortul lor de a conferi legitimitate acestor construcţii artificiale, să împingă 
tradiţiile „tineretului revoluţionar” cât mai mult în timp. Dintre aceştia, îi amintim pe Constantin 
Petculescu, C. Bărbulescu, FI. Dragnea!. Dintre cercetatorii care s-au aplecat mai recent 
asupra subiectului îl amintim pe Adrian Cioflâncă?. 

Valorificând presa timpului şi surse documentare inedite de la Direcţia Judeţeană a Arhi- 
velor Nationale Iaşi, studiul de faţă îşi propune să evidentieze mijloacele prin care comuniştii 
au acţionat în rândurile tinerilor şi cum şi-au impus politica totalitară acestei categorii sociale. 
Particularitatile impuse de vârstă, precum şi condiţiile socioeconomice au dus la o adaptare a 
politicii partidului fata de tineri. Acest fapt am încercat să-l evidentiem în cele ce urmează. 
Desi la prima vedere se poate vehicula ideea că Uniunea Tineretului Comunist (U.T.C.) sau 
oricare altă organizaţie comunistă de tineret nu a fost decât o structură care a îndeplinit 
întocmai directivele de la partid, lucrurile nu au fost chiar atât de simple. Directivele veneau 
de la centru, însă modul de aplicare şi interpretarea lor impun o analiză complexă, uneori 
chiar dificilă. Particularităţi în raport cu centrul sunt greu de stabilit. Lipsa unor lucrări de 
specialitate pe acest subiect nu ne permite să facem comparații. Accesul la arhivele centrale, 
precum şi apariţia de noi studii pe această temă vor duce cu siguranţă la completarea şi 
dezvoltarea cercetării. 

În anul 1945, Iaşul simţea, poate mai mult decât oricare alt oraş din tara, ororile răz- 
boiului. Distrugerile au fost semnificative, iar activitatea economică a fost serios perturbată. 
În luna mai, în oraşul moldav funcționau 20 de fabrici şi ateliere. Atelierele C.F.R. îşi încep 
activitatea treptat în lunile martie-aprilie. Studenţii revin tot în primăvară, Universitatea şi 
Institutul Politehnic deschizându-şi cursurile pe 13 mais. Gheorghe Zane afirma în memoriile 
sale că instituţiile nu-şi puteau desfăşura activitatea, iar lipsa de autoritate a Bucureştiului se 
resimțea în oraşul devastat de război. În acest vid de putere comuniştii se dedau, în oraşele 
Moldovei, la acţiuni violente şi de intimidare a populației‘. În multe cazuri, funcţionarii 
guvernului ori erau împiedicaţi să-şi exercite atribuţiile, ori erau schimbaţi cu persoane fidele 

autorităţilor de ocupaţie!. Haosul creat de trupele de ocupaţie, conflictele politice, campaniile 
de presă violente, traumele provocate de război, apelul repetat la pedepsirea colaborationistilor 
au indus populaţiei o stare pentru care fotbalul, manifestaţiile, evenimentele organizate de 
tineri (coordonati din spate de comunişti) erau adevărate guri de oxigen. 

Până în anul 1947 nu s-a simţit nevoia unei structuri speciale care să coordoneze activitatea 
organizaţiilor de tineret. În primii ani de după război, coordonarea acestor organizaţii s-a făcut 
prin intermediul organizaţiilor judeţene de partid, care aveau resorturi de tineret până la nivelul 
organizaţiei de bază. Chiar dacă organizaţiile care au precedat Uniunea Tineretului Muncitor 
(U.T.M.) nu s-au aflat, teoretic, sub controlul P.C.R., acest partid îşi exercita dominaţia 
indirect, fără ca acest lucru să fie evident. Însă în 1947, când o serie de măsuri economice şi 
sociale anunţă tendinţa tot mai evidentă a comuniştilor de a monopoliza puterea, de la centru 
se ia decizia înfiinţării Secţiei de Tineret de pe lângă Comitetul Central. La nivel de judeţ s-a 
procedat la fel, organizându-se Secţii de Tineret pe lângă Comitetele Judeţene. Din acel moment, 
rapoartele de activitate vor fi întocmite, pentru toate organizaţiile, de către această secţie. 

Înfiinţată în luna martie 1947, Secţia de Tineret de pe lângă Comitetul Judetean Iasi al 
P.C.R. era formată din: responsabil secţie — Pisică Ioan şi reprezentanţi ai diferitelor organi- 
zatii - Botez Mihai (sindicate), Porunschi Gheorghe (Frontul National al Tineretului Democrat 
din România şi Tineretul Progresist), Mândru Eliza (studenţi), Iancu Svarchtz (Tineretul 
Democrat Evreiesc), Panaitescu Geta (Uniunea Tineretului Muncitor), Tarcan Aurel (Uniunea 
Tineretului Muncitoresc), Constantin Aurel (Organizaţia Sportul Popular). Astfel, prin insti- 
tuirea acestei secţii, organizaţiile de tineret şi-au pierdut minimul de libertate de acţiune, în 
măsura în care se putea vorbi despre o asemenea libertate atunci. Prin această nouă structură 
se dorea un control cât mai eficient asupra încadrării şi subordonării organizaţiilor de tineret. 
De asemenea, epurarea masivă ce avea să urmeze în anul 1948 nu se putea realiza fără o 
centralizare excesivă a organizaţiilor de tineret ale partidului. 


Tineretul Progresist 


Adoptând tactica frontului şi pe sectorul tineretului, la Plenara Comitetului Central al U.T.C. 
din aprilie-martie 1945 s-a hotărât înfiinţarea unei noi organizaţii cu numele Tineretul Pro- 
gresist (T.P.), ca persoană morală şi juridică de interes national şi utilitate publică”, în care 
să intre toţi tinerii din ţară (Anexa 2). S-a hotărât înglobarea U.T.C. şi a Uniunii Tineretului 
Socialist (U.T.S., organizaţia de tineret a Partidului Social-Democrat) în noua organizaţie prin 
autodizolvare. Cadrele acestor două structuri urmau să asigure funcţionarea şi dezvoltarea noii 
organizaţii şi să o transforme încet, dar sigur într-un substitut al Partidului Comunist”. U.T.S. 
a refuzat să dea curs solicitării venite din partea U.T.C. de a se dizolva. Un asemenea fapt ar 

fi dus practic la o asimilare a socialiştilor de către comunişti!. În noua organizaţie au intrat 
tineri comunişti şi social-democrati, tineri plugari din partidul lui Petru Groza şi din alte 
grupări fractioniste liberale (Gheorghe Tătărescu) sau ţărăniste (Anton Alexandrescu). Dacă 
pentru a fi membru al Mişcării Tineretului Progresist (M.T.P.) din România trebuia să faci 
parte dintr-o organizaţie componentă a acesteia, în Tineretul Progresist intra orice tânăr. 

U.T.C. s-a autodesfiintat şi a fost înglobată în Tineretul Progresist, însă fără a dispărea cu 
totul. Foştii membri deveneau cadre pentru noua organizaţie, în principal datorită educaţiei 
politice superioare pe care o aveau. Preşedintele organizaţiei naţionale T.P. Constantin Dră- 
goescu era şi secretar general al U.T.C. Acest lucru demonstrează clar legătura dintre Partidul 
Comunist şi noua organizaţie. Mai târziu, comuniştii au spus că desfiinţarea U.T.C. a lipsit 
tineretul de „organizaţia sa revoluţionară ”?. 

Iaşul, al doilea oraş al ţării şi un important centru universitar şi cultural, a beneficiat de 
o importantă filială a Tineretului Progresist, găzduind şi centrul Regionalei Moldova al acestei 
organizaţii. 

Din punct de vedere birocratic, Comitetul Judeţean Iaşi avea chiar de la început o structură 
complexă cu responsabili pentru diferite secţii şi departamente. Exista un preşedinte activ, 
Neculai Apostol, doi vicepreşedinţi (Liza Mândru, Minter) şi un secretar general (Modreanu) ; 
mai erau responsabili pentru secţiile : organizatoric, educaţie şi cultură, studii-documentare, 
sport, administrativ-financiar, pionieri, muncitori, casier, ţărani, elevi, studenţi, secţia V‘. 

Comitetul Judeţean emitea periodic planuri de muncă şi rapoarte de activitate pe o lună, 
două sau cu ocazia unor evenimente cum ar fi 23 August, ce conţineau informaţii bogate despre 
activităţile desfăşurate, organizarea internă şi despre legăturile cu Partidul Comunist. 

Comuniştii au dus o politică activă în rândurile tineretului din Iaşi încă din primele zile 
ale anului 1945. La începutul lunii februarie a avut loc o şedinţă comună U.T.S./U.T.C., în 
cadrul căreia s-a hotărât crearea în oraş a Frontului Unic Muncitoresc al tineretului”. Tot la 
acea dată, Mişcarea Tineretului Progresist din Iasi a lansat un apel către tineretul ieşean, în 
care afirma necesitatea înfiinţării şi la Iasi a unei filiale a M.T.P., deoarece toţi tinerii trebuie 
să conlucreze, „indiferent de convingerile lor politice, indiferent de situaţia lor şcolară, 
indiferent de credinţa lor religioasă, dacă doresc la fel nimicirea fiarei Hitleriste”€. 

Noua organizaţie a pornit pe acest drum cu planuri şi obiective clare. Printre direcţiile de 
acţiune ale Tineretului Progresist se numărau : organizarea de plăşi la sate, organizarea de 
şezători la spitale, concerte de jazz, concerte populare, procese literare, concursuri de com- 
poziţii cu subiect progresist, concurs de ping-pong, crearea unei echipe de fotbal, împărţirea 
ziarului Tinerețea, pregătire pentru corijări şi organizarea de serate pentru strângerea de 
fonduri”. De exemplu, tinerii de la depoul C.F.R. ţineau şedinţe săptămânale şi au organizat 
un bal unde au strâns 150.000 de lei. La sate, în plasa Şipote, s-au pus bazele brigăzilor 
Zorenii, echipe de tineri ţărani care să ajute la refacerea drumurilor®. 

Susținerea financiară a fost mereu o problemă a organizaţiei. Partidul nu avea fonduri 
pentru a sprijini toate activităţile programate. Din acest motiv, cei din Comitetul Judeţean au 
apelat la diferite modalităţi de a strânge bani. Multe dintre acţiuni - precum balurile, şeză- 
torile, concertele, competiţiile sportive - aveau ca principal scop atragerea de fonduri, acest 
lucru explicând de multe ori şi impactul slab pe care l-a avut organizaţia. Reprezentatii T.P. 
s-au adresat uneori chiar şi instituţiilor statului pentru a le oferi ajutorul. Aceste cereri făceau 
referire, de cele mai multe ori, la acordarea de stipendii financiare pentru activităţile sportive 
sau facilitarea utilizării unor baze sportive’. 

Cheltuielile erau diverse, de la deplasările în zonele rurale ale tinerilor pentru a da 
spectacole şi pentru a ţine conferinţe, până la a plăti bibliotecari, tehnicieni, curieri, oameni 
de serviciu şi cheltuieli organizatorice. În afară de baluri, filiala judeţeană a Tineretului 
Progresist mai avea şi o brutărie care aducea un venit lunar de 600.000 de lei. Dacă veniturile 
nu puteau depăşi 1.500.000 lei, cheltuielile depăşeau cu mult această sumă, trecând adesea 
de 2.000.000 lei. Deşi veniturile erau şi ele tot mai consistente datorită creşterii numărului 
de membri şi a colectărilor, acestea nu vor acoperi niciodată cheltuielile?. 

Din diferitele rapoarte de activitate aflăm că cele mai frecvente acţiuni ale acestei orga- 
nizatii erau cele caritabile şi cele artistice. Astfel, tinerii de la Depoul C.F.R. au strâns bani 
şi au cumpărat rechizite pentru copiii din comuna Balciu, care au început şcoala în septembrie, 
iar cei de la C.F.R. Nicolina au organizat un bal şi şi-au cumpărat cele necesare pentru iarnă. 
Tinerii tipografi ţineau şedinţe regulate şi aveau un cor, cei alimentari aveau şi ei un cor cu 
care susțineau spectacole la sate, unde au luat contact cu tinerii de acolo — la Podu Iloaiei a 
avut loc şi un festival. În restul judeţului, organizaţia nu era funcţională, neavând filiale. Din 
acest motiv se impunea ca diverse echipe de studenţi şi elevi să meargă prin sate pentru 
organizarea de noi cluburi’. 

Din punctul de vedere al numărului de membri, dacă analizăm cifrele, vedem că, de la 
început, noua organizaţie era relativ mare. Dintr-un raport de muncă pe luna iulie aflăm că 
la acea dată organizaţia avea 771 de membri, dintre care 573 erau muncitori, 94 elevi, 79 stu- 
denti, 25 pionieri. Aceştia aveau carnete de membri şi erau nevoiţi să plătească o contribuţie. 
Cifrele sunt mai mari decât cele ale membrilor de partid, care, în primăvara anului 1945, 
numărau 522 înscrişi, iar în noiembrie - 630%. Deşi se referă la luna iulie, acelaşi raport ne 
spune că organizaţia pătrunsese deja in Universitatea Tehnică şi în următoarele licee : Liceul 
Naţional, Liceul Comercial, Şcoala Normală, Liceul Internat, Liceul de Aplicaţii, Liceul de 
fete „Oltea Doamna”, Liceul Comercial de Fete, Liceul Industrial de Fete5. Cifrele trebuie 
privite cu oarecare îndoială, deoarece nu ştim în ce măsură în laşi, după război, numărul 
tinerilor muncitori depăşea 500, iar faptul că în vacanţă organizaţia pătrunsese deja în şcoli 
ne obligă la analize mai atente. 

Un moment în care noua organizaţie a fost chemată să îşi dovedească fidelitatea faţă de 
partid a fost cu prilejul manifestărilor de la 23 August. Semnificațiile acestei zile, atât de 
importante pentru comunişti, au impus o atenţie deosebită din partea autorităţilor. Punând 
accent pe aşa-numita „atitudine de contestare a democratiilor occidentale”, pe care o afişa 
tineretul, comuniştii au folosit din plin această grupă de vârstă la manifestatiile sărbătoririi 

ieşirii de sub „jugul fascist”. La Iasi, pentru evenimentele din acea zi, organizaţia Tineretului 
Progresist a mobilizat circa 300 de tineri. Rapoartele ne spun că în cadrul manifestărilor s-au 
făcut: un manifest special, 1.600 de lozinci, 1.400 de fluturaşi, trei şedinţe ale cercului de 
literatură, şi s-a oferit un concert cu acordul Armatei Roşii. lar seara, un număr de tineri a 
participat la retragerea cu torte!. 

O provocare importantă pentru filiala Iasi a Tineretului Progresist a fost organizarea 
Conferinţei judeţene şi a celei regionale. În cadrul Conferinţei judeţene din 16 septembrie, pe 
lângă dările de seamă asupra activităţii organizaţiei, a fost şi o şedinţă de referate pe diverse 
subiecte, precum : „Participarea tineretului la lupta pentru o Românie liberă şi independentă”, 
„Problema educaţiei tineretului din punct de vedere politic, sportiv, moral, naţional şi patrio- 
tic” sau „Raport asupra situaţiei prezente a tineretului, perspectivele şi sarcinile imediate”?. 
La conferințele de acest fel, cum au fost şi cea judeţeană sau regională, se propunea un 
prezidiu de onoare, din care de obicei făceau parte, printre alţii, Regele Mihai, dr. Petru 
Groza, Mihail Sadoveanu, aceştia nefiind prezenţi, şi se constituia şi un prezidiu activ, care 
participa efectiv la şedinţe, alcătuit din Nicu Apostol, Virgil Trofin”, Edy Brauner, Florin 
Modreanu”. 

Conferinţa regională, care s-a desfăşurat pe 30 septembrie, a ales un nou comitet regional 
cu următorul birou politic: Virgil Trofin (secretar), N. Bălănescu (responsabil cultural), loan 
Ciulei (responsabil financiar), Ungureanu Ilie (instructor)°. 

Cu toate greutăţile întâmpinate ca urmare a lipsei fondurilor şi a cadrelor, organizaţia îşi 
va continua activitatea cu acţiuni tot mai diverse. Documentele ne vorbesc despre organizarea 
unei demonstraţii sportive înaintea plecării la Bucureşti cu ocazia Zilei Sportului. La Uzină 
şi Depou s-au ţinut conferinţe despre „Revoluţia tehnică şi societatea”. Elevii au continuat 
cursurile de pregătire, au scos două ziare de perete şi au organizat un spectacol la Spitalul 
Sfântul Spiridon. În comuna Perieni s-au strâns 350.000 de lei, iar 35 de tineri au muncit 
pentru refacerea şcolii. În comuna Miroslava s-au reparat şcoala şi biserica, s-au organizat trei 
festivaluri şi s-a format o echipă de dansuri. De asemenea, T.P. Iasi a demarat o campanie de 
colaborare cu organizaţiile sioniste, invitând o serie de tineri evrei să facă parte din orga- 
nizatie®. 

Toate aceste actiuni nu aveau alte scopuri decat atragerea tinerilor in noua organizatie $i 
anularea unei posibile influenţe pe care ar fi putut-o avea partidele Liberal şi Țărănesc in 
rândurile tinerei generaţii. Întrecerile sportive, concursurile literare, spectacolele atrăgeau 
uşor tinerii săraci, muncitori. Însă, deşi T.P. avea un număr mare de membri, nu toţi participau 
la evenimente. În majoritatea rapoartelor de activitate se preciza faptul că membrii organizaţiei 
nu vin la întâlniri şi nu se achită de sarcini. Deşi nu a exprimat clar adeziunea la politica 
P.C.R., faptul că sprijinea Guvernul Groza şi promova idei socialiste a ţinut multi tineri la 
distanţă. 

În doar două comune, Şipote şi Bivolari, activităţile organizaţiei s-au bucurat de populari- 
tate, localnicii în frunte cu autorităţile participând în masă la conferinţe şi aplaudând frenetic. 
În restul judeţului, la sate, T.P. nu avea comitete sau secţii. Nu de puţine ori, în rapoartele de 
activitate sunt arătate zonele în care organizaţia nu are niciun adept sau nu reuşeşte să impună 
noile valori socialiste. 


Ibidem, f. 15. 

Ibidem, f. 3. 

Una dintre secţiile cu activitatea cea mai slabă era cea pentru studenţi. De exemplu, 
dintr-un raport de activitate pentru perioada 20 octombrie - 20 noiembrie 1945 aflăm că tinerii 
nu înţeleg să se achite de obligaţii, că „membrii organizaţiei nu se grăbesc în acţiunile lor”!. 
După cum ne spune acelaşi raport, situaţia economică a organizaţiei era proastă, cei de la 
resortul țărănesc (resortul era un fel de departament sau secţie) nu au cu ce se îmbrăca, 
imobilul nu este încălzit, majoritatea tinerilor nu îşi plătesc cotizaţiile?. 

Din rapoartele organizaţiei pe anul 1947 aflăm că Tineretul Progresist s-a dezvoltat având 
membri din 18 fabrici ieşene. Ca şi până atunci, cei mai mulţi dintre progresişti erau 
muncitori, doar 4% fiind intelectuali. Mai exista şi un număr mic de tineri evrei. Situaţia nu 
era chiar îmbucurătoare la începutul anului - politic era foarte slabă, iar ridicarea de noi cadre 
era imposibilă. Greutățile financiare împiedicau desfăşurarea de şedinţe în unele fabrici, iar 
lucrul se făcea pe propriile referate?. La şedinţele in care se discutau referate, trimise de la 
centru, se dezbăteau subiecte istorice, cu referire specială la momentele revoluţionare. Echi- 
pele artistice au rămas totuşi principalul mijloc de acţiune - şi cel mai eficient - al progre- 
siştilor. În preajma alegerilor se trasau sarcini politice, precum „organizarea de acţiuni de 
luptă pentru distrugerea reacţiunii, prin echipe de propagandişti, în tramvai, pe străzi şi pentru 
ruperea afişelor reactionare”*. Gheorghe Zane, care a supravegheat alegerile din Iasi ca 
reprezentant al P.N.T., afirma că în ziua votului s-au auzit focuri de armă, iar la secţii erau 
grupuri „aduse de pe aiurea pentru intimidare şi teroare”5. Observăm cum tinerii — care, cu 
câteva zile înainte, acționau prin echipe artistice sau în activităţi de reconstrucţie - au fost 
utilizaţi la alegeri ca forţă de presiune. 

Privind competenţa politică ca pe o acţiune colectivă programată, comuniştii au atras în 
noua organizaţie o masă de tineri eterogenă sociopolitic, cu interese şi valori diferite, căreia 
era greu să îi impui ideile ce emanau din viziunea comunistă. Integrarea şi omogenizarea 
socială, atât de dorită de către comunişti, prin împărtăşirea aceloraşi idei politice, nu a avut 
priză în rândurile tineretului, aceştia manifestând o vie repulsie faţă de o politică străină 
nevoilor lor. 

Acţiunile organizaţiei nu puteau să aibă succes atât timp cât nici măcar acei membri care 
făceau parte din Partidul Comunist nu se achitau de responsabilitatile lor, după cum aflăm 
dintr-un raport al unei şedinţe a membrilor P.C.R. ce făceau parte din Tineretul Progresist”. 
Rareori tinerii ieşeni au răspuns afirmativ la chemarea Partidului Comunist la lupta anti- 
fascistă, studenţii — şi nu numai ei - reprezentând un important centru al opoziţiei fata de 
comunism. Participarea tinerilor muncitori la acţiunile T.P. avea loc doar din considerentul de 
a opune o alternativă crizei economice şi sociale cu care se confruntau în anii postbelici. 

În general, cei care s-au înscris primii în T.P. au fost tineri săraci, a căror pregătire nu 
permitea o altă evoluţie pe scară socială. Elitele intelectuale, studenţeşti, vor evita să facă 
parte dintr-o organizaţie care îi aducea la un statut de egalitate cu persoane inferioare social. 
Acest lucru arată că, deşi oficial această organizaţie avea rolul clar de a populariza comunismul 
în rândul tinerilor, ea nu a căpătat acel caracter de masă pe care îl doreau atât de mult cei din 
conducerea P.C.R. De altfel, înfiinţarea organizaţiei Tineretului Progresist şi contopirea în 
aceasta a U.T.C.-ului va fi considerată un eşec, fiind privită astfel de istoriografia comunistă 
după 1965. 

Federaţia Naţională a Tineretului Democrat din România 


Federaţia Naţională a Tineretului Democrat din România (F.N.T.D.R.) a fost înfiinţată în 
primăvara anului 1946 ca un ecou naţional la Federaţia Mondială a Tineretului Democrat 
(F.M.T.D.), organizaţie ale cărei baze au fost puse la Londra în noiembrie 1945, prin acordul 
unor delegaţii de tineret din 63 de ţări. Necesitatea noii structuri a fost motivată de comuniştii 
români prin nevoia de unitate a tineretului şi prin obiectivele comune pe care le urmăreşte 
tânăra generaţie. „Dorinţa de a-şi crea un viitor mai bun, setea de a cunoaşte lucruri noi, de 
a învăţa, de a se desăvârşi” a tinerilor a impus înfiinţarea acestei federaţii. Fiind concepută 
ca o structură internaţională, F.M.T.D. urmărea, potrivit comuniştilor, colaborarea tineretului 
din diverse tari pe domenii cum ar fi: economic, politic, educativ, cultural şi social ; eliminarea 
„sentimentelor fasciste” din rândurile tinerilor, sprijinirea guvernelor în menţinerea păcii şi 
educarea tineretului în spiritul democratic şi pentru ridicarea nivelului de trai!. Noii organizaţii 
îi revenea şi rolul de a coordona activitatea celorlalte organizaţii de tineret. Formal, E.N.T.D.R. 
avea în subordine Uniunea Tineretului Muncitor (din 1947), Uniunea Tineretului Sătesc (din 
1948), Uniunea Asociaţiilor de Elevi din România, Frontul Democrat Universitar, apoi Uniu- 
nea Naţională a Studenţilor din România, Organizaţia Sportului Popular. Aceste organizaţii 
urmau să conlucreze sub conducerea P.C.R., apoi P.M.R., „pentru pace trainică împotriva 
imperialiştilor hrăpăreţi”?. 

De asemenea, pentru a oferi un caracter de necesitate, comuniştii au realizat o scurtă istorie 
a momentelor de unitate ale tineretului în fruntea căruia s-ar fi aflat mereu U.T.C. Potrivit 
documentelor de partid, tinerii muncitori şi-au dovedit unitatea în diverse momente, precum 
grevele din 1920 sau 1933. Ca o contrapondere la politica „de trădare naţională” dusă de 
legionari, studenţii au format Frontul Studenţesc Universitar, care a sprijinit acţiunile munci- 
torimii şi ale ţărănimii. În timpul dictaturii Regelui Carol şi a Mareşalului Antonescu, tinerii 
antifascişti au încercat mereu să creeze un front antirăzboi?. Astfel că, urmând acest fir, 
înfiinţarea unei federaţii a tineretului democrat care să colaboreze cu organizaţii similare din 
alte tari nu putea fi decât justificată. 

Această nouă structură a avut un rol relativ scăzut în politica noului regim faţă de tineri. 
Fiind reprezentanta unei structuri internaţionale, a fost utilizată în principal cu prilejul marilor 
sărbători socialiste precum 1 Mai, Ziua Internaţională a Muncii, sau 10 Noiembrie, Ziua 
Mondială a Tineretului. E.N.T.D.R. controla acţiunile celorlalte organizaţii de tineret în 
desfăşurarea acestor sărbători. Pentru 1 Mai 1946, consilierii EN.T.D.R. au primit sarcina 
de a-i convoca pe reprezentații celorlalte organizaţii pentru a stabili ca toate manifestările să 
aibă loc pe 2 şi 3 mai, pentru că pe 1 cădea prima zi de Paşte. În funcţie de instrucţiunile 
primite de la centru, consilierilor F.N.T.D.R. le revenea responsabilitatea să împartă sarcini 
cultural-artistice pentru fiecare organizaţie”. Ziua de 10 Noiembrie nu putea să treacă fără a 
fi punctată prin manifestări de sărbătoare de către cei tineri. Acţiunile legate de această zi 
trebuiau să înceapă cu o amplă campanie de presă care să atragă atenţia asupra semnificației 
acestei zile. Potrivit instrucţiunilor de partid, articolele de presă trebuiau să sublinieze im- 
portanta evenimentului din perspectiva a trei elemente : „zi de sărbătorire a înfiinţării Federaţiei 
Mondiale a Tineretului Democrat, zi de luptă a tinerei generaţii a lumii pentru pace şi pentru 

desfiinţarea focarelor de război, zi de bilanţ a tineretului din România pentru realizarea uniunii 
tineretului prin EN.T.D.R.”!. 

Dincolo de aceste aparente, ceea ce se prezintă ca sarcini în planurile de muncă ne obliga 
să credem că structura organizatorică a E.N.T.D.R. Iasi a fost una destul de slabă. Lipsa unui 
comitet şi a unui birou judeţean, precum şi inexistenţa unui sediu? arată că acest proiect nu a 
avut succesul dorit. De altfel şi documentele de arhivă emise de această organizaţie sunt foarte 
puţine, ceea ce poate demonstra inconsecventa acţiunilor sale. 

Analizând E.N.T.D.R. după discursul politic şi acţiuni, putem afirma că această organizaţie 
face trecerea de la Tineretul Progresist, cu o atitudine moderată şi un discurs ce mergea pe 
linia reconstrucției şi a antifascismului, spre Uniunea Tineretului Muncitor, direct subordonată 
Partidului Comunist şi cu un discurs radical şi intransigent. 


Unificarea tineretului şi Uniunea Tineretului Muncitor 


După câţiva ani în care politica partidului faţă de tineri a fost mascată de organizaţii precum 
Tineretul Progresit, Federaţia Naţională a Tineretului Democrat din România sau Frontul 
Democrat Universitar, în 1947 a venit momentul înfiinţării unei organizaţii de tineret care să 
fie direct subordonată partidului. Noua structură trebuia să fie nucleul în jurul căruia să graviteze 
toate celelalte organizaţii de tineret, până când îşi vor pierde întreaga autonomie. Însă, pentru 
a crea imaginea necesităţii acestui proiect şi a-i da legitimitate, lucrurile au fost regizate în 
aşa fel încât crearea Uniunii Tineretului Muncitor să pară că este dorinţa tinerilor din fabrici 
şi uzine. Cine s-ar fi putut exprima mai vehement pentru crearea unei organizaţii unice decât 
tinerii muncitori de la Atelierele C.F.R. Griviţa, izvorul de legitimitate al regimului Gheorghe 
Gheorghiu-Dej ? Făcând apel la conştiinţa şi voinţa tinerilor muncitori, la puterea de muncă şi 
spiritul de sacrificiu, ceferiştii bucureşteni cheamă tineretul la unificare. Acum le vine rândul 
să se jertfească pentru tară’. Potrivit ziarului Scânteia, doar prin unire cei cu aceleaşi nevoi 


Griviţa fac apel pentru crearea unor comitete de iniţiativă U.T.M., pentru ca ţara „să nu fie 
lăsată pe mâna celor pătaţi cu sânge tineresc, a reactionarilor trădători de ţară si fasciştilor”*. 

După cum afirmă presa de partid, noua organizaţie avea drept scop creşterea nivelului 
cultural şi ideologic al tineretului şi mobilizarea forţelor tinerei generaţii, pentru consolidarea 
regimului, la instaurarea căruia şi-a adus propriul ajutor. Uniunea Tineretului Muncitor a 


adoptat şi un plan de acţiune ce prevedea: 


lupta împotriva luptei de clasă, susţinerea de către tineri a platformei B.P.D. [Blocul Partidelor 
Democrate - n.n.], reducerea stagiului militar şi de ucenici, acordarea de împrumuturi tinerilor 
pentru gospodărie, construcţia de cămine noi de ucenici, dezvoltarea bibliotecilor, echipelor 
artistice şi sportive, crearea de şantiere nationale voluntare, ajutorarea agriculturii’. 


U.T.M. s-a organizat repede şi la Iasi, semn că drumul era deja pregătit, deoarece aflăm 
că în aceeaşi lună, în oraşul moldav s-a creat un comitet de conducere format din 40 de 

persoane, cu un birou compus din 5 tineri. In mai putin de o lund, organizatia s-a extins in 
ll fabrici, pe liste înscriindu-se 717 membri, dintre care 583 de băieţi şi 133 de fete. P.C.R. 
a cerut Tineretului Progresist să se autodizolve', toţi membrii fostei organizaţii a Tineretului 
Progresist fiind înscrişi în U.T.M.?. În două-trei săptămâni deja se organizaseră şedinţe ale 
comitetului de conducere şi ale comitetelor pe fabrici. Din totalul membrilor, 42 aveau deja 
carnete de membru, dintre care cotizau 405. Filiala Iaşi a uniunii avea chiar din primele zile 
de activitate o bibliotecă cu 5.000 de volume şi 3.000 de reviste literare sau de specialitate”. 
Aceste cifre sunt destul de suspecte şi ne trimit cu gândul la două ipoteze: fie sunt falsuri, 
fie acest pas al organizaţiei unice a fost unul bine pregătit dinainte, episodul cu solicitarea 
tinerilor de la Griviţa având doar un scop de legitimare prin faptul că a fost cerută insistent 
de reprezentanţii „clasei muncitoare”. 

Tinerii U.T.M.-isti nu au voie să se dezmintă, astfel că încă din luna martie a anului 1947 
depun eforturi considerabile, fiecare în domeniul lui de activitate. Din documentele de partid 
aflăm că 120 de tineri de la Atelierele C.F.R. Nicolina au strâns 20 de tone de fier vechi. 
Alţii, în număr de 235, au strâns 100 de tone de fier vechi şi 2 vagoane de scândură şi cărămizi 
pe care le-au donat celor cu clădiri de reconstruit. Principalele probleme cu care se confrunta 
organizaţia de tineret în activităţile sale erau slaba pregătire politică şi economică, punctualitatea 
şi lipsa de răspundere, precum şi slaba muncă de lămurire. Cele mai active secţii din U.T.M. 
erau cele de la Atelierele C.F.R. Nicolina, Uzină, Victoria, Maternitate şi Tesatura. La 
Victoria şi Maternitate funcționau chiar şi ansambluri de dansuri populare“. Expozitiile cu 
produse confecţionate de tineri erau şi ele destul de frecvente - de exemplu, la o acţiune de 
acest fel, tinerii de la Atelierele Nicolina au expus miniaturi de vagoane, piese de locomotivă, 
macarale, scule, atrăgând un număr important de vizitatori”. Membrii U.T.M. au fost folosiţi 
şi în campania de denominare din luna august a anului 1947. Un număr de 48 de tineri au 
fost trimişi la sate pentru a supraveghea operaţia de schimbare a banilor şi a-i descoperi pe 
cei pe care regimul îi numea speculanti®. Organizarea diverselor acţiuni ale uniunii nu era 
întotdeauna perfectă. De exemplu, când au vrut să susţină o conferinţă la cinematograful 
Sidoli, activitatea lor s-a suprapus cu rularea unui film pentru armată, ceea ce a dus chiar la 
violenţe între tinerii comunişti şi soldaţi”. 

Numărul membrilor uniunii a crescut foarte mult în cele câteva luni de funcţionare, 
ajungând în octombrie la 1.207 deținători de carnet de membru. De asemenea, se intensifică 
conferințele şi dezbaterile pe teme politice. Deciziile date în marile procese politice trebuiau 
justificate şi în faţa tinerilor. În octombrie, filiala judeţeană primeşte materiale şi diapozitive 
pentru cinematograf referitoare la procesul Maniu ; acestea au fost completate de o intensă 
muncă de propagandă - sau de Llămurire, după cum afirmau comuniştii!. Tot în octombrie 
1947 este deschisă prima şcoală de cadre a U.T.M.". Pentru a pregăti terenul viitoarei fuziuni, 
Uniunea Tineretului Muncitor a organizat împreună cu Uniunea Tineretului Socialist patru 

şedinţe la care, potrivit documentelor de partid, s-au discutat probleme ideologice şi organi- 
zatorice!. 

În februarie 1948 are loc primul congres al Partidului Muncitoresc Român, rezultat în 
urma fuziunii dintre Partidul Comunist Român şi Partidul Social-Democrat?. Principalele 
organizaţii de tineret ale celor două partide au fuzionat la rândul lor, după ce, la 12 ianuarie 
1948, Uniunea Tineretului Socialist a recunoscut că Uniunea Tineretului Muncitor reprezintă 
specificul „năzuinţelor tineretului”. Unificarea celor două organizaţii s-a produs un an mai 
târziu, la congresul de unificare din 19-21 martie 1949, în urma căruia a rezultat Uniunea 
Tineretului Muncitoresc”. Congresul de unificare a avut loc în sala Ateneului din Bucuresti, 
participând 649 de delegaţi din toată tara. Din partea C.C. al P.M.R. au participat Gheorghe 
Gheorghiu-Dej, Ana Pauker, Vasile Luca, Teohari Georgescu, Lothar Rădăceanu, Iosif Chisi- 
nevschi, Alexandru Moghioroş, C.I. Parhon şi Petru Groza. Din partea oficialilor Uniunii 
Sovietice au participat ambasadorul de la Bucuresti Serghei Kavtaradze şi Pavel Iudin, membru 
corespondent al Academiei din U.R.S.S.‘. De asemenea, a participat şi o delegaţie a Komso- 
molului care a adus U.T.M.-ului Steagul Roşu, momentul înmânării fiind relatat de presă ca 
unul foarte emotionant, marcat de aplauze frenetice. 

De la început, obiectivele noii organizaţii au fost trasate foarte clar: munca pentru dez- 
voltarea economiei, educarea tinerilor în spiritul „combativităţii şi vigilentei de clasă”, rezervă 
de cadre pentru partid. Teohari Georgescu explica metaforic relaţia dintre U.T.M. şi PM.R. 
ca una dintre doi fraţi, fratele mai mic, uniunea, fiind ajutat şi îndrumat de fratele mai mare, 
partidul. În statutul organizaţiei erau stipulate clar principiile de funcţionare ale Uniunii, 
precum şi directa subordonare a acesteia fata de partid?. 

Organizațiile de bază au fost pregătite pentru fuziunea cu U.T.S. prin mai multe şedinţe 
şi prin trimiterea de agitatori la sate”. Data la care a fost stabilit Congresul nu a fost întâm- 
plătoare. Pe 21-28 martie a avut loc Săptămâna Mondială al Tineretului, evenimentul fiind 
marcat de diverse acţiuni de ajutorare a ţăranilor la muncile agricole, activităţi culturale şi 
mitinguriă. După martie 1949, Organizaţia Tinerilor Sportivi, Uniunea Asociaţiilor de Elevi 
din România şi Uniunea Naţională a Studenţilor din România au devenit parte a U.T.M.’ 

Pe lângă entuziasmul unor tineri, membri ai uniunii, apropiata fuziune dintre cele două 
organizaţii a stârnit şi o serie de manifestări aşa-numite ,,reactionare”. În unele şcoli s-au 

părinte, cu o înţelegere de frate mai mare, cu o înţelepciune bolşevică” - Scânteia, seria II, an I, nr. 1381, 
22 martie 1949. 

6. „Art.1. Uniunea Tineretului Muncitor este organizaţia de masă revoluţionară a tineretului muncitor şi 
studios de la oraşe şi sate, bazată pe principiile luptei de clasă a proletariatului, condusă de Partidul 
Muncitoresc Român şi călăuzită de învăţătura marxist-leninistă. Ea este rezerva de cadre a partidului. 
Art. 2. Uniunea Tineretului Muncitoresc trebuie să cultive tradiţiile eroice de luptă, dragostea fata de 
U.R.S.S. şi de P.C.U.S. 

Art. 3. Uniunea Tineretului Muncitoresc va educa tineretul în spiritul internationalismului proletar, 
împotriva şovinismului şi a urii de rasă şi în spiritul «vigilentei de clasă». Va mobiliza tineretul în munca 
socialistă şi în depăşirea planului de stat”. Ibidem. 

7. S.J.A.N. Iaşi, fond Comitetul Judetean P.C.R. Iasi, dosar nr. 32/1947, f. 54. 

Ibidem, dosar nr. 76/1948, f. 51. 

cântat cântece legionare şi au fost rupte tablourile conducătorilor comunişti. În unele plăşi, 
cum ar fi Podu Iloaiei sau Bucium, locuitorii mai în vârstă au împiedicat deplasarea tinerilor 
la şedinţele de plasă ale U.T.M.'. 

Procesul unificării celor două organizaţii de tineret este însoţit de acelaşi ritual, cu tineri 
care depăşesc normele chiar şi cu 100%, studenţi care îşi iau angajamentul de a organiza 
cercuri marxist-leniniste, zeci de conferinţe şi şedinţe de lămurire, toate în cinstea congresului 
şi a noii organizaţii”. Pentru a se cimenta relaţiile dintre studenţi, elevi şi muncitori, s-au 
organizat vizite ale studenţilor în fabrici şi ale muncitorilor în licee şi la Universitate. Un 
mijloc nou de propagandă, şi într-o mare măsură eficient, a fost instituirea în programele radio 
a orei tineretului. În atelierele C.F.R., în cămine şi în cluburile studenţeşti a fost transmisă şi 
audiată, în colectiv, ora tineretului”. 

După unificarea şi consolidarea organizaţiei, U.T.M. intră tot mai mult sub controlul 
partidului, acest lucru nemaifiind ascuns ca până atunci. Devine tot mai evident faptul că 
Uniunea Tineretului Muncitor este un satelit organizational al partidului. Metoda de lucru 
rămâne aceeaşi: diverse activităţi voluntare de ajutorare la sate, trimiterea de echipe artistice, 
prelucrarea diverselor broşuri, cărţi sau rezoluţii în cercurile ştiinţifice şi marxist-leniniste din 
şcoli şi facultăţi. 

În noiembrie 1948, Comitetul Central dă o rezoluţie în urma căreia s-a desfăşurat o amplă 
campanie de epurare în rândurile Partidului Comunist şi organizaţiilor sale. Au fost pregătiţi 
200.000 de oameni care să conducă anchetele, iar primii verificaţi au fost tinerii muncitori, 
cei neafiliati politic şi legionarii aflaţi în diverse structuri de partid”. Din filiala Iaşi a uniunii 
au fost excluşi 1.433 de membri, organizaţia având după această acţiune 11.438 de membri. 
Dintre aceştia, 22 erau salariaţi ai secţiei judeţene de partid’ . În această perioadă, acţiunile 
artistice au fost foarte puţine, fapt datorat şi logisticii care a îngreunat deplasarea agitatorilor 
la sate. Acest mijloc de persuasiune cu agitatori nu a fost foarte eficient, populaţia rurală fiind 
ostilă faţă de persoanele care o vizitau şi îi explicau despre beneficiile renunţării la proprietatea 
asupra pământului. Din acest motiv, învățătorii au fost sfatuiti să organizeze în şcoli echipe 
artistice, iar la repetiţii să discute cu elevii subiecte politice, o metodă de persuasiune mult 
mai eficientă. 

Filiala Iaşi a U.T.M. a fost nevoită să contribuie la necesarul de cadre al partidului, astfel 
încât în 1950 a pregătit un număr de tineri pentru a-i trimite la diferite şcoli de perfecţionare : 
146 pentru şcoli militare (cel mai probabil pentru Securitate), 46 pentru comitete de plăşi şi 
sectoare, 3 pentru şcolile de tractorişti, 4 pentru contabili, 3 pentru pedagogi, 82 pentru munca 
la sectoarele de pionieri”. 

Odată cu Uniunea Tineretului Muncitoresc, comuniştii îşi consolidau puterea şi în acest 
sector. Tinerii nu mai aveau alternativă - singura lume reală şi accesibilă era cea creată de 
organizaţia unică. Comuniştii deţineau controlul manipulării contextului social. Prin inter- 
mediul unei singure organizaţii era mai uşoară monitorizarea şcolilor de cadre şi a acţiunilor 
tinerilor, directivele circulând mai facil. Drumul spre atomizarea societăţii - şi, in final, 
alienarea ei - era deschis. 


Ibidem, dosar nr. 76/1948, f. 9. 
Ibidem, ff. 10-11. 
Ibidem, f. 22. 

Tineretul Plugăresc. Tineretul Sătesc 


Lumea rurală nu putea fi ocolită foarte mult timp de comunişti, în lupta acestora pentru 
acapararea puterii. Conservator, fidel unor instituţii precum monarhia şi ostil influenţei ruseşti, 
satul românesc trebuia „cucerit” prin tactici mult mai subtile (chiar dacă s-a ajuns şi la 
violenţă), pentru a putea fi controlat şi manipulat în totalitate. În virtutea acestui scop s-a 
acţionat şi prin înfiinţarea de organizaţii de tineret, independente - după propriul discurs -, 
care afirmau că doresc să aducă modernizarea la sate şi să apere interesele tinerilor plugari 
„exploataţi de chiaburii” din sat. Taranimea era cea mai complexă categorie socială, in 
interiorul ei existând mai multe poziționări sociale (ţărani săraci, ţărani mijlocaşi, ţărani 
înstăriți). Ceea ce se urmărea prin acţiunile acestor organizaţii era instituirea unei stări 
conflictuale între aceste categorii de ţărani, fapt ce ar fi permis partidului să intervină în 
sprijinul „muncitorimii de la sate” (aceştia erau ţăranii săraci, zilierii)!. 

Sub pretextul modernizării lumii rurale şi al folosirii resurselor de energie ale tineretului 
sătesc, la începutul lunii februarie 1946 s-a hotărât înfiinţarea Tineretului Plugăresc Progresist, 
ca secţie a Frontului Plugarilor’. Obiectivele acestei noi formaţiuni au fost clar formulate la 
prima conferinţă pe ţară ce a avut loc pe 6-7 februarie 1946: 


adâncirea unităţii dintre tineretul plugăresc, muncitoresc şi studios, păstrarea cuceririlor demo- 
cratice ale poporului, lupta împotriva elementelor reacționare, susţinerea, în alegeri, a forțelor 
democrate, care au înţeles nevoile şi năzuinţele plugărimii?. 


Vedem cum obiectivele enumerate sunt toate de natură politică. De fapt, Tineretul Plugă- 
resc era prima pârghie de acţiune în lumea satului. Prin intermediul acestei organizaţii avea 
să se ducă propaganda şi agitația în mediul rural, fiind un mijloc eficient, deoarece se adresa 
unei categorii de populaţie uşor de manipulat şi care, de multe ori, era în conflict cu spiritul 
conservator al celor mai în vârstă. 

La sate, noua structură avea să fie organizată pe comitete săteşti care copiau fidel modelul 
de organizare al celorlalte mişcări de acest gen. Prin urmare, comitetul sătesc trebuia să fie 
alcătuit dintr-un preşedinte, secretar general, trei secretari de resort (cultural, sportiv, finan- 
ciar) şi un secretar responsabil cu pionierii”. Partidul Comunist controla această organizaţie 
în mod indirect, prin intermediul Tineretului Progresist, dar şi direct, prin instructori trimişi 
de către comunişti pentru a ajuta la organizarea secţiilor la sate” şi prin intermediul colaborării 
cu U.T.M. (acest lucru începând cu 1947), de la care deseori primea instructiuni®. 

Numărul de membri ai organizaţiei era destul de mare, dacă este să dăm crezare docu- 
mentelor de partid. Astfel, la sfârşitul anului 1947 erau înscrişi 1.257 de membri, cei mai 
mulţi fiind din plasa Târgu Frumos”. Aceştia proveneau din cele 34 de comune cu filiale ale 
Tineretului Plugăresc, care făceau parte din plăşile Târgu Frumos, Podu Iloaiei, Copou, 


1. Călin Morar-Vulcu, Republica îşi făureşte oamenii. Construcţiile identitdtilor politice în discursul 
oficial în România, 1948-1965, Editura Eikon, Cluj-Napoca, 2007, p. 256. 

Lupta Moldovei, an II, nr. 115, 12 februarie 1946. 

Ibidem, an II, nr. 117, 26 februarie 1946. 

S.J.A.N. Iaşi, fond Comitetul Judetean P.C.R. Iaşi, dosar nr. 26/1946, f. 14. 

Bucium, Bivolari, Sipote şi sectoarele Nicolina şi Păcurari. După cum reiese din cele afirmate 
mai sus, T.P. avea organizaţii doar în zonele rurale din imediata vecinătate a Iaşului sau pe 
lângă celelalte oraşe importante din judeţ, precum Târgu Frumos. 

Mijloacele de propagandă şi de acţiune politică erau cele specifice - baluri, şezători, 
înfiinţarea de echipe artistice, dar şi serbări de Crăciun cu datini şi obiceiuri de iarnă, cu 
colinde, cântece plugăreşti sau organizarea de hore!. Aceste evenimente aveau un dublu 
obiectiv. Primul era politic: să arate populaţiei că sub noul regim tinerii au libertatea de a-şi 
pune în valoare energia şi capacităţile creatoare şi că, pentru prima dată, acest lucru este în 
atenţia conducătorilor. Al doilea obiectiv era de ordin financiar, aceste evenimente organi- 
zându-se cu donaţii. De multe ori banii proveniţi de la aceste manifestări erau varsati în contul 
organizaţiei din Iasi a Frontului Plugarilor?. Pentru fiecare acţiune de acest fel, comitetul 
sătesc era nevoit să ceară şi opinia vârstnicilor, însă nu putem afirma în ce măsură s-a ţinut 
cont de această directivă; mai curând credem că, de cele mai multe ori, nu a fost luată în 
considerare. 

Activitatea Tineretului Plugăresc s-a desfăşurat într-o perioadă foarte dramatică pentru 
populaţia Moldovei, greu încercată de foametea din anii 1946-1947. De altfel, un document 
de partid, cu tot subiectivismul specific, surprinde foarte bine realităţile din judeţul Iaşi din 
acea perioadă : 


În judeţul Iaşi situaţia economică este foarte grea. Oamenii se plâng de grâu şi de porumb. Nu 
au ce mânca. Mor oamenii de foame. [...] Oamenii stau şi acum în bordeie. Oamenii umblă goi 
şi mor de foame... 


În acest context a acţionat Tineretul Plugăresc, o situaţie de criză, la care populaţia dorea 
o alternativă, singura venind dinspre discursul Blocului Partidelor Democrate, controlat de 
Partidul Comunist. Situaţia financiară precară şi lipsa unei birocratii demonstrează că această 
structură nu a fost mai mult decât un instrument subtil al comuniştilor de a pătrunde şi de a-şi 
colporta ideologia şi obiectivele politice în mediul rural. 

Deşi au dus campanii ample pentru realizarea unei organizaţii unice a tineretului proletar, 
comuniştii au realizat că acesta nu este singurul segment de tineret din ţară care contează. 
Fiind vorba de o ţară cu profil rural, tineretul de la sate era, fireşte, o masă importantă în 
ecuaţia jocului politic, care, în ciuda idiosincrasiilor ideologice, nu putea fi exclusă din 
planurile integrationiste ale regimului. Comuniştii au afirmat că țărănimea are nevoie de 
muncitorime pentru a fi condusă, la fel şi tinerii de la sate au nevoie de tinerii din fabrici 
pentru a-i ghida în noua orânduire comunistă. Ei au considerat benefică înfiinţarea de filiale 
ale U.T.M. la sate, însă au considerat că acest lucru denaturează scopul acestei organizaţii 
care se doreşte a fi doar a muncitorilor“. Partidul a motivat necesitatea acestei separări, a 
muncitorilor de ţărani, prin faptul că primii participă activ la „lupta de clasă”, participând 
direct la producţie, în întreprinderi. Acest lucru va permite U.T.M., potrivit discursului 
comunist, să aibă un rol important în construcţia viitoarei societăţi socialiste, achitându-se în 
acelaşi timp de rolul de „conducător în mobilizarea tineretului țărănesc şi şcolăresc în rea- 


lizarea acestui scop măreţ”5. 

Totuşi, tineretul de la sate trebuia să intre sub controlul partidului, astfel că s-a hotărât 
înfiinţarea de organizaţii săteşti, şi nu plugăreşti, deoarece în noile structuri trebuiau să intre, 
pe lângă fii de ţărani, şi aşa-numitul „element proletar sau semiproletar, cum sunt argatii, 
ciobanii, văcarii sau ucenicii”!. Înfiinţarea acestor organizaţii urma să se facă pe lângă cele 
ale Frontului Plugarilor, de acest lucru ocupându-se U.T.M.-iştii din localitate. Obiectivele 
erau aceleaşi ca pentru orice organizaţie : antrenarea în lupta de clasă, munca pentru recon- 
structie, depăşirea normelor de producţie, culturalizarea masei ţărăneşti, ridicarea nivelului 
politic?. Pentru a crea confuzie, comuniştii organizau diferite structuri paralele cu cele ale 
vechilor partide sau ale celor procomuniste, care, odată cu cimentarea regimului, le-au asimilat 
pe celelalte. 

Noua organizaţie avea un birou judeţean alcătuit din şase membri provenind de la şcoala 
de cadre a Frontului Plugarilor. Structura de conducere era formată din: Chimu Dumitru - 
secretar, Piucă Petru - responsabil organizatoric, Gheorghiu Ioan - cultural, Cotet Gheorghe - 
reconstrucţie, Timercan Mihai - administrativ, Tonea Haralamb - responsabil cu sportul’. 
Principala problemă cu care s-au confruntat comuniştii în aplicarea planurilor lor a fost 
opoziţia intelectualilor, preoţilor, a fiilor de ţărani gospodari. 

Ca şi în celelalte organizaţii de tineret, principalul mijloc de acţiune, propagandă şi 
persuasiune a fost munca voluntară. Particularităţile modului de lucru al tinerilor de la sate 
tin de specificul lumii rurale. Dacă la oraşe se organizau munci de reconstrucţie, de depăşire 
a normelor, de renovare a atelierelor, la sate tinerii erau mobilizați pentru ridicarea de con- 
structii zootehnice, la reparaţii de poduri, la curăţarea fântânilor sau la ajutarea persoanele 
văduve sau în vârstă la muncile agricole’. 

Tineretul Sătesc nu a fost cu nimic deosebit de celelalte organizaţii de tineret prezentate. 
A avut aceeaşi organizare, aceleaşi mijloace de acţiune, a întâmpinat aceleaşi probleme finan- 
ciare şi de popularitate. De fapt, aceste asemănări reprezintă cel mai elocvent argument în 
favoarea ipotezei că aceste organizaţii erau controlate de un singur centru decizional - care, 
în cazul nostru, era Partidul Comunist Român. Acest lucru este evident şi în cazul unora dintre 
organizaţiile analizate care aparent erau subordonate altor partide sau se declarau inde- 
pendente. 

În efortul pentru monopolizarea puterii, Partidul Comunist Român a adoptat când tactica 
frontului comun, când tactica disimulării, creând o serie de organizaţii de tineret după acelaşi 
tipar, controlate din umbră. Acestea aveau rolul de a integra cât mai mulţi tineri pentru a crea 
impresia popularității partidului şi a succesului de care se bucurau soluţiile sale pentru reme- 
dierea situaţiei de după război. Comuniştii s-au erijat în purtători de cuvânt ai tinerei generaţii 
şi au încercat mereu să-şi adapteze mijloacele de propagandă şi persuasiune în funcţie de 
grupul-ţintă. Din acest motiv, avem organizaţii diferite pentru muncitori, studenţi, ţărani, 
elevi. Însă cum lucrurile evoluau spre o dictatură a proletariatului, aceste structuri, aparent 
independente, au trecut sub controlul Uniunii Tineretului Muncitoresc, sigura organizaţie 
indreptatita de ideologie pentru a conduce generaţia tânără, spre a o educa după perceptele 
marxist-leniniste. Tactica a fost una bine organizată şi eficientă. S-au creat mai multe organizaţii 
diferite care, în final, după preluarea puterii, să fie aduse sub controlul uneia singure. După 
acest episod, organizaţia unică a fost epurată de elementele aşa-zis duşmănoase, rezultând o 
„organizaţie unică revoluţionară a tineretului muncitoresc”. 

COMUNIZAREA CULTURII 


Cristian Vasile 


Editurile şi politica de difuzare a cărţii 
în România anilor 1950: control politic 
şi reorganizări instituţionale! 


The communist campaigns launched in the 1940s and 1950s in order to reduce and eliminate the 
illiteracy had a strong ideological dimension and took place in parallel with the establishment and 
the extension of some important networks of book distribution especially in the rural areas. Every 
peasant worker had to be able to read the main communist newspaper - Scânteia -, and the brochures 
offering information about the collectivization of Romanian agriculture. The aim of this paper is to 
examine some relevant aspects concerning both the number of printed works for the masses, and the 
system of book distribution in the 1950s, emphasizing the reorganization within the state publishing 
houses’ system. Using pre-eminently documents from the National Archives, Fond Romanian Communist 
Party’s Central Committee - Propaganda and Agitation Section one focused also on the role of the 
Agitprop’s Sector for the control of the publishing houses. It was obvious that both the publishing 
system and the policies of book distribution were under Strict political and ideological scrutiny during 
the first communist decade ; on the other hand, the significant financial support for the literature and 
the arts in the 1950s had important consequences in the next decade when the publishing policy was 
more ,, liberal”. 


Keywords: state publishing Houses, book distribution policies, propaganda, ideological control, 
censorship 


1. Acest studiu a fost realizat în cadrul proiectului de cercetare finanţat de C.N.C.S.1.S5.-U.E.FI.S.C.S.U., 
P.N.-II Idei, cod proiect 1457. 


Campaniile de alfabetizare derulate de autorităţile comuniste in special după 1948 au avut 
o dimensiune ideologică pregnantă şi s-au desfăşurat în paralel cu construirea şi extinderea 
unor reţele de distribuţie a cărţii, cu precădere în mediul rural. Fiecare ţăran (7ăran muncitor, 
mai exact) trebuia să fie capabil şi disponibil să citească în special Scânteia, ziarele consacrate 
sătenilor, precum şi broşurile propagandistice privitoare la cooperativizarea agriculturii. În 
cele ce urmează vom încerca să examinăm câteva aspecte relevante privind tirajele de masă şi 
sistemul de difuzare a cărţii, rolul şi implicarea Sectorului Editurii din cadrul Comitetului 
Central al Partidului Muncitoresc Român (C.C. al P.M.R.) în reforma instituţională, precum 
şi principalele componente ale reorganizării sistemului editorial din deceniul al şaselea. Mai 
ales prin intermediul documentelor de arhivă, emanate în special de Secţia de Propagandă şi 
Agitaţie/Sectorul Edituri, am urmărit atât modul de raportare al instanţelor de stat şi ideologice 
faţă de lipsurile financiare şi stocurile de carte, cât şi chestiunea rentabilitatii editurilor şi a 
cenzurii din sistemul editorial. 


Tirajele de masă şi sistemul de difuzare a cărţii 


Nationalizarea din 1948 a însemnat sfârşitul editurilor, tipografiilor şi al librăriilor particulare. 
Editura Fundațiilor Regale avea să devină Editura de Stat Pentru Literatură şi Artă, iar un an 
mai târziu au apărut şi alte importante edituri de stat: Editura Academiei R.P.R., Editura 
Tehnică, Editura Tineretului, Editura în Limbi Străine, Editura pentru Cultură Fizică şi Sport, 
Editura Militară!. În anul 1949 a luat fiinţă şi forul tutelar, Direcţia Generală a Editurilor, 
Întreprinderilor Poligrafice şi Difuzării Cărţii (denumită ulterior Direcţia Generală a Editurilor, 
Poligrafiei şi a Difuzării Cărţii şi Direcţia Generală a Editurilor şi Difuzării Cărţii). Regimul 
comunist a încurajat tipărirea în tiraje de masă a clasicilor marxism-leninismului, a literaturii 
beletristice realist-socialiste, a diverselor lucrări de propagandă (politică, culturală, ştiinţifică 
de nuanţă ateistă etc.), precum şi a manualelor şcolare (în 1951 a fost înfiinţată Editura de 
Stat pentru Literatură Didactică şi Pedagogică). Numai în anul 1953 au fost editate 2.875 de 
cărţi şi broşuri cu un tiraj de 47 de milioane de exemplare, iar între 1949 şi 1953 au apărut 
13.972 de titluri însumând 258 de milioane de exemplare?. Recent, criticul şi istoricul literar 
Ion Bogdan Lefter a surprins foarte bine realitatea tirajelor de masă de la începutul anilor 
1950, dar nu numai: 


Să nu-şi imagineze cineva că dictatura a făcut din România o ţară de cititori pasionaţi ; vorbim 
despre minoritatea cultivată a publicului, aşa-numitul „public intelectual”. Tirajele anumitor 
categorii de cărţi erau destul de mari, „astronomice” dacă le comparăm cu cele de azi, dar nu 
atât de colosale încât să ajungă la tot poporul. Doar la începuturile comunismului, când se tipărea 


1. Dorina N. Rusu, „Editură”, în Dicţionarul general al literaturii române, vol. III, coordonator general 
Eugen Simion, Academia Română, Editura Univers Enciclopedic, Bucureşti, 2005, p. 10. 

2. Arhivele Naţionale ale României (A.N.R.), fond C.C. al P.C.R. - Secţia de Propagandă şi Agitatie, 
dosar nr. 9/1954, ff. 37 şi 58. 

pentru umplerea noilor biblioteci săteşti din toată ţara, s-au înregistrat tiraje „de masă”, de sute 
de mii de exemplare, dar atunci literatura nu era literatură, ci - de cele mai multe ori - pură 
propagandă. Lucrurile s-au stabilizat apoi, în anii 1960-1970, la câteva zeci de mii de exemplare 
pentru proză şi la câteva mii pentru poezie...! 


Totuşi, în anii 1950, sistemul de difuzare a cărţii — mai ales în zonele rurale - era deficitar, 
deşi nu mai puţin de cinci instituţii şi organizaţii răspundeau de întregul proces de distribuire 
a publicaţiilor şi a beletristicii la sate (Ministerul Culturii, CENTROCOOP, Consiliul Central 
al Sindicatelor, U.T.M., Ministerul Agriculturii şi Silviculturii). În anul 1954, cooperativele 
săteşti au preluat spre difuzare cărţi în valoare de 4.491.000 de lei, ceea ce reprezenta doar 
4,5% din întreaga producţie de carte. În acelaşi timp, valoarea cărţilor vândute de cooperative 
cititorilor nu atingea nici 1% din întreaga producţie, iar unele vânzări au fost impuse sătenilor 
prin constrângere, realitate recunoscută şi criticată (ipocrit) şi de instanţele ideologice ale C.C. 
al PM.R? 

Timp de mai bine de un deceniu, instanţele ideologice au fost într-o permanentă căutare a 
unui cadru instituţional adecvat pentru sistemul editorial, care să faciliteze pătrunderea publi- 
catiilor oficiale în cele mai îndepărtate locuri. La mijlocul deceniului şase au existat mai multe 
propuneri de reformă instituţională în domeniul distribuirii cărţilor la sate. La 22 ianuarie 
1955, Sectorul Edituri din cadrul Secţiei de Propagandă şi Agitatie (S.P.A.) aprecia ca necesară 
elaborarea unui proiect de hotărâre a Consiliului de Miniştri şi a C.C. al PM.R. care să 
stabilească, printre altele, următoarele măsuri: CENTROCOOP să se ocupe de difuzarea 
cărţilor în zonele rurale ; în cadrul CENTROCOOP urma să se înfiinţeze un serviciu special 
care să răspundă de această difuzare şi să ţină legătura direct cu preşedintele Cooperaţiei de 
Consum ; de asemenea, la fiecare cooperatie regională trebuia să se înfiinţeze un post pentru 
un activist care să îndrume difuzarea cărţii, prin cooperative, iar îndrumătorii raionali ai 
Centrului de Librării şi Difuzare a Cărţii (C.L.D.C.) să treacă la cooperatie; pentru o 
răspândire mai largă a cărţii, urma să se mărească numărul standurilor şi chioşcurilor perma- 
nente în locurile aglomerate, cum ar fi: pieţe, târguri, gări etc., în paralel cu încurajarea - de 
către C.L.D.C. - a contractării cât mai multor abonamente pentru diverse colecţii ale editu- 
rilor. Planificatorii de politică a cărţii mai preconizau - pentru atragerea unui număr mare de 
cititori - înfiinţarea, după model cehoslovac, a unei mişcări asemănătoare cu iniţiativa Fučík? 
de stimulare a lecturii. Proiectul mai prevedea ca în fiecare organizație de bază să existe un 
propagandist al cărții „care să difuzeze cartea la locul de muncă, în fabrici, instituţii, şantiere, 
iar la sate — în rândul țăranilor muncitori [s.n.]”* şi ca în fiecare instituţie şi întreprindere cu 
peste 300 de salariaţi să existe chioscuri cu cărţi”. 


1. Jon Bogdan Lefter, „De-ale cărţilor, sub comunism...”, Viața Românească, nr. 5-6, 2010, p. 68. 
Într-un document al Sectorului Edituri cu privire la politica editorială in lumina realizărilor anului 
1953, din 1 iunie 1954, se preciza că: „Deşi în anul 1953 s-a reuşit să se asigure pătrunderea cărţii 
până în cele mai îndepărtate sate, aceste cărţi se învechesc sub tejghelele cooperativelor sau sunt 
«vândute» țăranilor folosindu-se metode nejuste [s.n.]” - A.N.R., fond C.C. al P.C.R. - Secţia de 
Propagandă şi Agitaţie, dosar nr. 9/1954, f. 67. 

3. După numele scriitorului comunist cehoslovac Julius Fučík, victimă a naziştilor, autorul unor însemnări 
care au fost traduse şi în limba română: Julius Fučík, Reportaj cu ştreangul la gât, Editura de Stat 
Pentru Literatură şi Artă, Bucureşti, 1951. 

4. Sintagma fărani muncitori îi excludea pe ţăranii chiaburi şi, de multe ori, pe cei mijlocaşi de la 
expunerea la propaganda prin carte. 

5. A.N.R., fond C.C. al P.C.R. - Secţia de Propagandă şi Agitaţie, dosar nr. 9/1954, f. 5. 

Sectorul Edituri si reforma institutionala 


Sectorul Edituri a preferat să citească printr-o grilă politică problemele grave de difuzare şi 
de creştere a stocului de cărţi şi să nu vadă suprasaturarea cititorilor cu cărţi conţinând un 
pronunţat mesaj ideologic şi propagandistic care nu era deloc atractiv pentru o parte însemnată 
a publicului. Linia ideologică intransigentă era trasată de la vârful S.P.A. ; încă din februarie 
1953, Leonte Răutu îi identifica pe pretinşii vinovaţi de sabotaj plasați chiar în fruntea Direcţiei 
Generale a Editurilor, Poligrafiei şi a Difuzării Cărţii. Şeful S.P.A. pornea de la un scenariu 
conspirationist, imaginând un complot al nationalistilor burghezi, indiferent de etnie (români, 
evrei etc.), menit să submineze sistemul editorial comunist : 


Suntem vecini aci cu Direcţia Generală E.P.D.! Acele posturi serioase sunt ocupate de oameni 
excluşi din partid, oameni propuşi să fie excluşi, de foşti oameni ai patronilor, spărgători de greve, 
sioniști, cuzişti, care sunt in foarte bune relaţii [s.n.]?. 


Sectorul Edituri considera că până la elaborarea proiectului de hotărâre sus-amintit - care 
acorda atribuţii sporite CENTROCOOP - erau necesare măsuri de urgenţă pentru rezolvarea 
câtorva probleme care îngreunau buna desfăşurare a difuzării cărţii. Potrivit instructorilor 
C.C. al PM.R., Direcţia Difuzării, care avea menirea să desfăşoare o muncă de concepţie şi 
de studiu în domeniul „repartizării juste” a cărţilor, nu-şi îndeplinea această sarcină. De 
asemenea, politica de tiraje şi popularizare dusă de această direcţie nu şi-ar fi atins scopul, 
contribuind în mare măsură la creşterea stocului de cărţi. În ceea ce priveşte organizarea 
muncii la C.L.D.C. (Baza Carte), planificatorii politicii editoriale erau de părere că şi aici 
există grave deficienţe, deoarece o mare parte dintre salariaţii acestei întreprinderi erau înca- 
drati în posturi de şefi, iar unele servicii şi secţii existau numai pe hârtie. Instructorii Sectorului 
Edituri oferea şi exemple : la serviciul de popularizare lucrau nouă salariaţi, dintre care patru 
erau încadraţi în posturi de şefi, iar acest număr mare de conducători genera un birocratism 
pernicios. Lipsurile erau puse pe seama faptului că la nivelul conducerii Direcţiei Difuzării 
s-a produs fenomenul birocratizării, că în întregul sistem de difuzare exista o rutină, pornind 
de la conducerea Direcţiei, care împiedica găsirea şi aplicarea unor metode eficiente în 
difuzarea şi popularizarea cărţii. În încheiere, instructorii Sectorului Edituri propuneau şi 
adoptarea altor măsuri pentru îmbunătăţirea rapidă a situaţiei difuzării : reorganizarea sistemu- 
lui de difuzare a cărţii prin desfiinţarea Direcţiei de Difuzare şi contopirea ei cu C.L.D.C. 
(Baza Carte), formând o nouă direcţie operativă, cu „gospodărie chibzuită”, subordonată 
Ministerului Culturii, iar în cadrul ministerului să se înfiinţeze două posturi de consilieri 
specialişti în problemele difuzării cărţii ; desfiinţarea serviciilor de popularizare din cadrul 
editurilor şi înfiinţarea unui serviciu central de popularizare care să funcţioneze în cadrul noii 
forme propuse în sistemul de difuzare ; înlocuirea unor cadre cu metode învechite de muncă 
cu cadre mai bine pregătite, eliberate, în urma restructurărilor făcute în edituri. 

În sfera de preocupări a responsabililor cu editurile din aparatul Comitetului Central intra 
şi problema cărţilor cu tiraj nejustificat de mare care nu se vindeau, în timp ce volumele cu 
succes la public erau editate în tiraje insuficiente. Chestiunea era delicată, deoarece cărţile de 


1. Edituri, Poligrafie şi Difuzare ; in 1954, Direcţia Generală a Editurilor, Poligrafiei şi a Difuzării a 
devenit Direcţia Generală a Editurilor şi Difuzării Cărţii. 

2. A.N.R., fond C.C. al P.C.R. - Secţia de Propagandă şi Agitatie, dosar nr. 81/1953, ff. 273-274. 

3. A.N.R., fond C.C. al P.C.R. - Secţia de Propagandă şi Agitaţie, dosar nr. 9/1954, ff. 5-6. 

succes, care aspirau la statutul de best-seller într-un spaţiu editorial comunist închis şi ne- 
concurential, nu erau neapărat dezirabile din punct de vedere ideologic (romanul din 1954 al 
lui Radu Tudoran Toate pânzele sus ! , de exemplu’). O informaţie a Sectorului Edituri din 
22 februarie 1954 privind modalităţile de popularizare a cărţii surprinde această inadecvare 
din sistemul editorial : 


Cerinţele de cărţi ale oamenilor muncii nu sunt satisfăcute în întregime. Se mai editează multe 
cărţi al căror tiraj este prea mare, nu sunt dorite de cititori, iar altele care sunt preferate apar 
într-un tiraj mic?. 


Răspunzătoare pentru această situaţie erau considerate instituţii precum Ministerul Cul- 
turii, Ministerul Învăţământului, Sfaturile Populare, U.T.M., CENTROCOOP etc., care ar fi 
făcut extrem de puţin pentru stimularea interesului pentru carte (îndeosebi la nivelul ţărănimii 
muncitoare). Instructorii S.E. nu identificau o soluţie pe termen scurt, mai ales că reducerea 
fondurilor de popularizare şi de deplasări pentru 1954 împiedica îmbunătăţirea rapidă a acestei 
situaţii. Teoretic, popularizarea cărţii se făcea de către organele Ministerului Culturii şi era 
sprijinită de diferite organizaţii de masă şi departamente. În mod direct, popularizarea era 
realizată de Direcţia Generală a Editurilor şi Difuzării Cărţii, prin întreprinderile tutelate şi 
prin publicaţia Difuzarea cărții”. Într-un document intitulat Cu privire la politica editorială în 
lumina realizărilor anului 1953, din 1 iunie 1954, se preciza că răspunderea principală pentru 
lipsurile din activitatea editorială îi revenea Direcţiei Generale a Editurilor şi Difuzării Cărţii 
din Ministerul Culturii, „care n-a reuşit să devină un for de conducere ideologică şi culturală” 
al domeniului editorial. Documentul elaborat de Sectorul Edituri identifica şi alte respon- 
sabilitati : 


Direcţia Generală E.D.C. [Edituri, Difuzarea Cărţii] nu a urmărit - pe baza unui plan sistematic — 
creşterea cadrelor redactionale din edituri. [...] Ministerul Culturii nu a asigurat cadre de con- 
ducere calificate (directori, redactori principali) care să poată îndruma creaţia originală şi să facă 
în acelaşi timp educaţia numeroaselor elemente tinere şi cu experienţă redusă care constituie 
majoritatea redactorilor din edituri”. 


Reorganizarea sistemului editorial 


O coincidenţă face ca, în vara anului 1954, Mihai Şora - abia demis din funcţia de şef de 
secţie la Editura în Limbi Străine din cadrul Institutului Român pentru Relaţii Culturale cu 
Străinătatea (I.R.R.C.S.) - să fie numit redactor-şef, responsabil al Compartimentului de 
valorificare a moştenirii literare, la Editura de Stat Pentru Literatură şi Artă (E.S.P.L.A.)°, 
datorită scriitorului Al.I. Ştefănescu, pe atunci director adjunct al editurii. Alexandru Toma, 
directorul general al E.S.P.L.A., tocmai decedase la 15 august 1954. Deşi Sectorul Edituri 


Eugen Negrici, Literatura sub comunism. Proza, Editura Fundaţiei Pro, Bucureşti, 2002, p. 30. 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 37. 
A.N.R., fond C.C. al P.C.R. - Secţia de Propagandă şi Agitaţie, dosar nr. 9/1954, 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, ff. 68-69. 
Dumitru Micu, „Mihai Şora”, în Dicționarul general al literaturii române, vol. VI, coordonator general 
Eugen Simion, Academia Română, Editura Univers Enciclopedic, Bucureşti, 2007, p. 581. 

preconiza încă de acum divizarea E.S.P.L.A., sugerând ca Ministerul Culturii „să elaboreze 
până la 1 septembrie 1954 un proiect de H.C.M. privind înfiinţarea unei edituri pentru 
literatură originală pe lângă Uniunea Scriitorilor şi a unei edituri de artă”!, în realitate, 
separarea şi specializarea editorială s-au produs mai târziu. Ani de zile au durat şi controversele 
privind profilarea şi divizarea marelui trust editorial comunist care era Editura de Stat pentru 
Literatură Ştiinţifică?. Planul initial - datând de la 8 ianuarie 1952 — era ca acest grup editorial 
să fie împărţit în trei: o editură agrosilvică, una medicală şi una economico-juridică (cu 
trecerea tematicii privitoare la istorie-filosofie la Editura Academiei R.P. Române). Instantele 
ideologice au reuşit doar să determine alcătuirea unor proiecte de H.C.M. care însă s-au 
perimat prin nerezolvarea unor condiţii prealabile, în special de avizare din partea unor 
instituţii guvernamentale. Tergiversarea reorganizării editoriale ar putea reflecta şi anumite 
conflicte şi tensiuni (de pildă, între Leonte Răutu, şeful S.P.A., şi Miron Constantinescu). 
Reforma editorială a întârziat probabil şi din cauza faptului că, între timp, în spaţiul politic a 
intervenit şi demascarea „devierii de dreapta”. Primul proiect de H.C.M. a fost propus în vara 
anului 1952, dar nu a fost avizat. Comitetul de Stat al Planificării - condus de Miron Con- 
stantinescu - a contestat necesitatea şi oportunitatea unor restructurări de edituri, deoarece ar 
fi presupus costuri suplimentare, pe care bugetul nu era capabil să le susţină la acel moment. 
Pe de altă parte, Ministerul Sănătăţii - prin titularii care s-au succedat, Vasile Mârza” si 
Octavian Berlogea - a condiţionat asentimentul său de asigurarea de către alte foruri a unui 
Agriculturii a solicitat pentru Editura Agrosilvică un procent mai mare de fonduri şi cadre. 
Printr-un proiect separat de H.C.M. s-a prevăzut înfiinţarea Editurii Agrosilvice de Stat. În 
acelaşi timp, după cum aflăm dintr-un material al Sectorului Edituri, 


pe baza studierii în aprilie şi mai 1953 a profilului tematic şi a formelor de gospodărire ale 

diverselor categorii de edituri, s-a întocmit un proiect general de H.C.M. cuprinzând măsura de 

înfiinţare a Editurii Medicale şi a Editurii Economico-Juridice şi de trecere a Editurii Cartea Rusă 
şi C.ES. [(Editura pentru) Cultură Fizică şi Sport] la Direcţia Generală E.P.D., toate acestea 

urmând a se aplica de la 1 iulie 1953. 

Comitetul de Stat al Planificării (C.S.P.), Ministerul Finanţelor, Ministerul Sănătăţii şi 
Comitetul pentru Cultură Fizică şi Sport (C.C.F.S.) au tergiversat şi de data aceasta avizarea, 
iar ulterior au avizat fie refacerea lucrărilor, luând ca bază data de 1 octombrie 1953 (Minis- 
terul Sănătăţii, Academia R.P.R., C.C.F.S.), fie amânarea măsurii de la 1 ianuarie 1954 
(C.S.P. şi Ministerul Finanţelor)”. C.S.P. şi Ministerul Sănătăţii au avizat defavorabil şi pe 
considerentul lipsei de spaţiu şi de automobil pentru Editura Medicală, iar Ministerul Sănătăţii 
a avizat totodată împotriva trecerii Editurii C.F.S. la Ministerul Culturii, cerând ca aceasta să 
treacă la Ministerul Sănătăţii. În noiembrie-decembrie 1953, proiectul de H.C.M. a fost 
refăcut pentru a intra în vigoare de la 1 ianuarie 1954. Noul act normativ privind reorganizarea 
sistemului editorial devenea şi mai cuprinzător, incluzând şi prevederi referitoare la Editura 


1. A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 72. 

Notă asupra lucrărilor referitoare la profilarea Editurii de Stat pentru Literatură Ştiinţifică, 3 iunie 
1954. 

3. Pentru o schitare a traseului politic al lui Vasile Mârza, inclusiv ca ministru, vezi Andrei Muraru, 
„«Micul burghez». O călătorie în biografia lui Vasile Mârza”, în Anuarul Institutului de Investigare a 
Crimelor Comunismului în România (tema: „Intelectualii şi regimul comunist - istoriile unei relaţii”), 
vol. IV, 2009, Polirom, Iaşi, 2009, pp. 196-218. 

4. A.N.R., fond C.C. al P.C.R. - Secţia de Propaganda şi Agitatie, dosar nr. 9/1954, f. 74. 

Politică - denumită Editura pentru Literatură Politică, E.P.L.P.! -, în fruntea căreia se aflau 
Valter Roman (director) şi Leonte Tismăneanu (director adjunct). Dar în calea adoptării au 
apărut alte întârzieri din cauza imperativului care se afla atunci la ordinea zilei: nevoia 
realizării de economii. În acest context, Ministerul Finanţelor şi-a formulat punctul de vedere 
în luna mai 1954, cerând să nu se acorde E.P.L.P. — editura ideologică prin excelenţă - un 
regim excepţional de salarizare şi nici ore suplimentare pentru lucrările urgente. Prin discuţiile 
purtate cu Ministerul Finanţelor s-a ajuns la adoptarea unui sistem satisfăcător pentru ambele 
departamente, şi anume încadrarea E.P.L.P. în tariful normal de salarizare şi încuviințarea 
prin H.C.M. a unui spor de cel mult 50% din salariile tarifare. După ce s-a ajuns la aceasta 
rezolvare a obiectiei Ministerului Finanţelor, la 12 mai 1954 C.S.P. a revenit asupra avizului 
favorabil dat iniţial şi a precizat că nu este de acord să se aprobe E.P.L.P. nici sporul asupra 
salariilor şi nici orele suplimentare. La începutul lunii mai 1954, la cererea Ministerului 
Finanţelor, s-a alcătuit o comisie mixtă (formată din reprezentanţi de la Ministerul Culturii, 
Ministerul Finanţelor şi C.S.P.) pentru redactarea unei noi propuneri legislative privind siste- 
mul editorial. Intenţia era să se întocmească un singur proiect de H.C.M. care să rezolve 
problemele divergente. O altă amânare a intervenit din cauza unor chestiuni financiare şi a 
problemei repartitiei de localuri’. 

În cele din urmă, H.C.M. nr. 1136 din 15 iulie 1954 - semnată de vicepreşedintele 
Consiliului de Miniştri, Iosif Chişinevschi - reglementa o serie de măsuri de reorganizare in 
sectorul editorial. Prin noul act normativ, Editura Tineretului devenea, de la 1 iulie, întreprindere 
de stat, iar alte două edituri (Editura Cartea Rusă, Editura de Stat pentru Literatură Economică 
şi Juridică) urmau să funcţioneze sub îndrumarea şi controlul Ministerului Culturii. Toate 
aceste trei edituri erau asimilate din acest moment întreprinderilor de interes general şi 
trebuiau să acţioneze în conformitate cu prevederile Decretului nr. 199 din 14 mai 1949 pentru 
organizarea şi funcţionarea întreprinderilor şi organizaţiilor economice ale statului. H.C.M. 
nr. 1136 din 15 iulie 1954 desfiinţa Editura de Stat pentru Literatură Ştiinţifică şi Editura 
Financiară de Stat şi mai stabilea că, începând cu 1 iulie 1954, sectoarele Istorie şi Filosofie 
se desprindeau de la Editura de Stat pentru Literatură Ştiinţifică şi treceau la Editura Aca- 
demiei R.P.R., cum fusese prevăzut şi în proiectul iniţial al Sectorului Edituri. Fosta editură 
a P.M.R., Editura Politică, cunoştea o refondare: prin H.C.M. nr. 790 din 29 mai 1954 era 
înfiinţată ca întreprindere de stat ; iar pentru a se asigura îndeplinirea sarcinilor sale specifice 
în actul normativ vizând Editura pentru Literatură Politică s-a precizat : 


a) se aprobă Ministerului Culturii crearea şi finanţarea unor stocuri speciale de hârtie şi materiale ; 

b) se va putea plăti personalului Editurii pentru Literatură Politică indemnizaţii lunare diferen- 
tiate de 30% în medie peste salariul tarifar aprobat prin statul de funcțiuni, la propunerea 
Ministerului Culturii şi cu avizul Ministerului Finanţelor, fără a se putea depăşi 50% din 
salariul tarifar al salariatului respectiv”. 


În 1957 s-a înfiinţat Editura Muzicală ; sectorul artistic din cadrul E.S.P.L.A. s-a auto- 
nomizat abia la sfârşitul deceniului şase, prin crearea in 1960 a Editurii Meridiane’. De fapt, 


1. De fapt, Editura de Stat pentru Literatură Politică. În arhive s-a păstrat un consistent proces-verbal de 
revizie al E.S.P.L.P. din perioada 1948-1953 care conţine numeroase date contabile, precum şi liste cu 
unităţile editurii; A.N.R., fond C.C. al P.C.R. - Secţia Economică, dosar nr. 20/1954, ff. 1-54. 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 75. 

A.N.R., fond C.C. al P.C.R. - Secţia de Propagandă şi Agitatie, dosar nr. 10/1954, f. 23. 

A.N.R., fond C.C. al P.C.R. - Secţia de Propagandă şi Agitaţie, dosar nr. 10/1954, ff. 23-24. 
Printre primele lucrări tipărite: Mihail V. Alpatov, Istoria artei, vol. I, Arta lumii vechi şi a Evului 
Mediu, traducere de Bruno Colbert şi Mihai Isbăşescu, Editura Meridiane, Bucureşti, 1962. 


d ela 

în acelaşi an, E.S.P.L.A. s-a scindat în trei edituri: pe lângă Meridiane au mai apărut Editura 
pentru Literatură şi Editura pentru Literatură Universală!. 

Totuşi, la mijlocul anului 1954, consecinţele întârzierii reformării sistemului editorial erau 
trecute în revistă de instructorii Sectorului Edituri : 


În aşteptarea apariţiei hotărârii, Consiliul General al A.R.L.U.S. şi C.C. al U.T.M. nu se mai 
interesează suficient de rezolvarea unor probleme curente ale editurilor ce azi mai sunt ale lor, 
ceea ce s-a răsfrânt şi în insuficienta lor finanţare [sic ! ], în neacordarea cotei de pierdere necesară 
etc., ceea ce le produce mari greutăţi şi va face mai dificilă sarcina preluării lor de către stat. 
Tărăgănarea inadmisibilă, refacerea, avizarea, reavizarea şi comasarea diverselor proiecte de 
H.C.M. alcătuite în decurs de doi ani şi jumătate au însemnat mii de ore de muncă irosite şi 
perturbarea gravă a activităţii editurilor respective. Prin neaplicarea la 1 aprilie 1954 a măsurilor 
privind reorganizarea Editurii de Stat pentru Literatură Ştiinţifică, statul a înregistrat o pierdere 
de 80.000 de lei (câte 40.000 de lei în lunile aprilie şi mai) prin faptul că în aceste două luni au 
continuat să fie salarizati 50 de oameni care, prin reorganizare, trebuiau să fie eliberați’. 


Editura Medicală avea să fie înfiinţată în anul 1958, iar Editura Ştiinţifică abia în 1960. 


Lipsurile financiare şi stocurile de carte 


În rapoartele şi notele emanate de la S.P.A. şi Sectorul Edituri în anul 1954 există şi alte 
critici adresate Comitetului de Stat al Planificării, legate mai ales de planul de aprovizionare 
şi desfacere al Centrului de Difuzare a Cărţii, în sensul că C.S.P. nu a asigurat concordanța 
între planul de producţie, aprovizionarea cu materiale, planul financiar şi planul de aprovi- 
zionare şi desfacere al Centrului de Difuzare“. În plus, preţul de vânzare a cărţii era fixat pe 
baza unui tarif stabilit în 1951 ; or, ca urmare a prevederilor unei H.C.M. din 8 martie 1952, 
s-a produs o reducere a acestor preţuri cu 15%, determinând pierderi în întregul sector 
editorial comunist”. Autorităţile ideologice sugerau Biroului Politic al C.C. al PM.R. ca 
Ministerul Culturii - împreună cu C.S.P. şi Ministerul Industriei Lemnului, Hârtiei şi Celu- 
lozei - să prezinte Consiliului de Miniştri, până la 30 iulie 1954, planurile de perspectivă 
coordonate privind dezvoltarea producţiei editoriale, a industriei hârtiei, a industriei poli- 
grafice şi difuzării cărţii. În final, instructorii de la Sectorul Edituri propuneau ca Ministerul 
Culturii să elaboreze până la 1 iulie 1954 un proiect de H.C.M. pentru stabilirea normelor de 
colaborare a editurilor cu ministerele, institutele ştiinţifice şi uniunile de creatori „în vederea 
asigurării unui înalt nivel al lucrărilor editate”®. 

Una dintre problemele serioase ale domeniului editorial era stocul de cărţi nevândut. La 
1 ianuarie 1954 acesta era în valoare de 43 de milioane de lei, iar în toamnă statisticile 
Sectorului Edituri estimau că producţia de carte în cursul anului 1954 (fără manuale şcolare) 
va atinge valoarea de 94 de milioane de lei, stocul anticipat fiind de 11 milioane de lei. O 
informaţie redactată de instructorii de la Sectorul Edituri (S.E.) privind la măsurile care 


Dorina N. Rusu, art. cit., p. 10. 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 76. 
Dorina N. Rusu, art. cit., p. 10. 
A.N.R., fond C.C. al P.C.R. - Secţia de Propagandă şi Agitaţie, dosar nr. 9/1954, f. 69. 
A.N.R., fond C.C. al P.C.R. - Secţia de Propaganda şi Agitatie, dosar nr. 9/1954, f. 70. 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, ff. 71-72. 

trebuie luate pentru micşorarea stocului de cărţi, datată 6 octombrie 1954 şi trimisă lui Iosif 
Chişinevschi şi Leonte Răutu, propunea următoarele soluţii : 


Consiliul Central al Sindicatelor va da directive în sensul ca toate sumele destinate achiziţionării 
de cărţi să fie folosite exclusiv în acest scop şi va suplimenta bugetele sindicatelor la capitolul 
bibliotecă, cu suma de trei milioane de lei. [...] Ministerul Învăţământului, cu ajutorul Ministerului 
de Finanţe, va lua măsuri ca fondurile destinate achiziţionării de cărţi, care au fost în mare măsură 
folosite in alte scopuri, să fie reîntregite. [...] Ministerul Culturii - Direcţia Generală a Editurilor 
va amâna pentru 1955 apariţia unui număr de titluri, iar la alte titluri, care nu au început a fi 


Activiştii din S.E. considerau că era necesar ca, încă din 1954, Ministerul de Finanţe să 
găsească soluţia practică pentru ca o cantitate de cărţi echivalentă cu diferenţa dintre valoarea 
producţiei şi valoarea desfacerii anului 1954 să intre în fondul bibliotecilor. 


Această trecere este necesară - estimau instructorii Sectorului —, dat fiind că în cărţile existente 
în stoc statul a investit importante sume de bani care rămân neutilizate, în timp ce ele ar putea fi 
foarte bine folosite prin aprovizionarea bibliotecilor. Este necesar ca Ministerul Culturii - îm- 
preună cu C.S.P., Ministerul Finanţelor şi Consiliul Central al Sindicatelor - să stabilească de 
urgenţă suma de care vor dispune bibliotecile în anul 1955, pentru ca planul editorial pe anul 


Mai ales în 1955 a existat în cadrul Comitetului Central, la nivelul secţiilor şi sectoarelor 
ideologice din aparatul C.C., o discuţie privitoare atât la modalitatea optimă de desfăşurare 
a comerţului cu cărţi, cât şi la reorganizarea (gruparea) cât mai adecvată a aparatului central 
care se ocupa de difuzarea şi popularizarea cărţii. La primul capitol existau două opţiuni : 
sistemul funcţional de organizare a aparatului de conducere din comerţ şi sistemul teritorial. 
Cel din urmă era utilizat de sovietici, care, prin vocea lui Lazar Kaganovici?, combătuseră 
încă din 1934 principiul funcţional (care era asemănător sistemului din comerţul de carte din 
România anului 1955). Aparent, responsabilitatea individuală era un concept subversiv, mai 
degrabă asociat cu Vestul capitalist. Totuşi, este interesant de subliniat că principalul argument 
sovietic împotriva sistemului functional - preluat servil şi de comuniştii de la Bucuresti - era 
acela că acest principiu provoacă lipsa de răspundere personală, că 


nu se poate organiza o conducere operativă, precisă, nu se poate obţine o responsabilitate indi- 
viduală strictă şi, prin urmare, nu se poate asigura o verificare sistematică şi amănunţită a 
îndeplinirii sarcinilor. În sistemul funcţional, cu structura lui complicată, se umflă schemele de 
organizare a verigilor medii şi superioare’. 


Într-adevăr, schemele de personal din acest domeniu erau încărcate. Comerţul de carte, pe 
scară centrală, era divizat în trei părţi şi se realiza de către trei întreprinderi comerciale inde- 
pendente : C.L.D.C.-Baza Carte (avea sarcina să difuzeze în tara cartea tipărită în România), 


1. A.N.R., fond C.C. al P.C.R. - Secţia de Propagandă şi Agitaţie, dosar nr. 9/1954, ff. 111-112. 
Lazar M. Kaganovici era unul dintre apropiații lui Stalin şi îndeplinea în acei ani funcţiile de secre- 
tar al Comitetului Central al P.C. şi de şef al Comisiei Controlului de Partid; Leonard Schapiro, 
The Communist Party of the Soviet Union, Random House, New York, 1960, p. 398; Simon Sebag 
Montefiore, The Court of the Red Tsar, Vintage Books - Random House, New York, 2005, pp. 62 şi 
134-135. 

3. A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 31. 

care avea trei directori la 265 de salariaţi; C.L.D.C.-IMEX, care avea doi directori la 
244 de salariaţi (se ocupa de importul publicaţiilor şi de difuzarea în România a cărţilor 
importate), şi C.L.D.C.-Anticariat cu circa 50 de angajaţi, care avea misiunea de a achiziţiona 
şi vinde cărţi vechi. În regiuni şi raioane exista o singură întreprindere C.L.D.C., care 
desfăşura în zonă activitatea celor trei întreprinderi centrale. Activitatea organizaţiilor centrale 
şi locale din sistemul comerţului de carte era condusă, îndrumată şi controlată de cinci direcţii 
din cadrul Ministerului Culturii : Direcţia Difuzării (din punct de vedere organizatoric şi teh- 
nico-profesional), Direcţia Contabilitatii, Direcţia Planificării, Direcţia Muncă şi Salarii şi Ofi- 
ciul de Cadre. Fiecare direcţie sau oficiu exercita dreptul de control şi îndrumare în problemele 
de specialitate, potrivit principiului funcţional ; or, acest sistem era demult înlăturat în Uniunea 
Sovietică, realitate care le-a atras atenţia ideologilor P.M.R. şi instructorilor din Sectorul 
Edituri al S.P.A., înclinați să scoată drept tap ispăşitor Direcţia Difuzării, care, prin structura 
sa organizatorică şi prin modul de funcționare, ar fi fost „o direcţie pur birocratică”!. 


Problema tirajelor 


O notă din 16 februarie 1955 a Sectorului Edituri detalia acuzaţia : 


Direcţia Difuzării nu-şi poate stabili un punct de vedere în politica producţiei editoriale, deoarece 
[...] nu are niciun fel de documentaţie operativă referitoare la desfacerea cărţii sau a cerinţelor 
de carte. Cu toate acestea, este autorizată să-şi spună acest cuvânt în cadrul comisiei de tiraje 
care hotărăşte planul tematic şi tirajele cărţilor. Datorită [sic ! ] faptului că tirajele se stabilesc 
destul de arbitrar şi ignorând cererea centrelor regionale, a librăriilor şi cumpărătorilor, stocurile 
de carte au crescut în cursul anului 1954 cu aproape 20.000.000 de lei. [...] Tirajele se stabilesc 
de către o comisie care nu are nici răspundere materială pentru hotărârile luate şi nici răspundere 
juridică sau de stat, deoarece nu este un organ legal constituit?. 


În finalul documentului elaborat de Sectorul Edituri se propunea desfiinţarea Direcţiei 
Difuzării, crearea unei singure întreprinderi comerciale centrale prin contopirea celor trei, iar 
alte întreprinderi raionale să preia de la C.L.D.C. desfacerea şi repartiţia cărţii la cooperative. 

În a doua jumătate a deceniului şase, o importanţă tot mai mare a căpătat Consiliul Superior 
Editorial, care stabilea numărul estimativ de titluri şi cuantumul tirajelor pentru anul următor. 
În anii 1957-1958 a existat o situaţie specială, deoarece cantitatea de hârtie având ca destinaţie 
tipărirea de cărţi a cunoscut o reducere. Toate aceste chestiuni se regăsesc într-o dare de seamă 
în faţa Sectorului Edituri a lui Paul Cornea, director general al Direcţiei Edituri din Ministerul 
Învăţământului şi Culturii“, la 6 ianuarie 1958. În esenţă, Paul Cornea susţinea că planul 
elaborat şi discutat la sfârşitul anului 1957 în Consiliul Superior Editorial trebuie revizuit, 


A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, ff. 31-32. 
A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 33. 

A.N.R., fond C.C. al P.C.R. - Secţia de Propagandă şi Agitatie, dosar nr. 9/1954, f. 34. 

Anterior, Paul Cornea îndeplinise funcţia de director al Direcţiei Generale a Teatrelor. În anii 1960 a 
devenit director al Studioului Cinematografic Bucureşti-Buftea ; nota despre Paul Cornea, in Istoria 
comunismului din România. Documente. Perioada Gheorghe Gheorghiu-Dej (1945-1965), volum 
editat de Mihnea Berindei, Dorin Dobrincu, Armand Goşu, Humanitas, Bucureşti, 2009, p. 106, 
n. 7. 

cantităţii de hârtie a atras cu sine micşorarea numărului de titluri şi tiraje în asemenea măsură, 
încât producţia editorială pe anul 1958 va fi mai mică decât cea din 1957 şi se vor întâmpina 
serioase greutăţi cu asigurarea rentabilitatii editurilor. Logica era următoarea : tirajele mici 
produc pierderi ; a asigura însă tiraje mari, rentabile presupune reducerea considerabilă a 
numărului de titluri, ceea ce, de asemenea, va aduce grave prejudicii materiale (banii investiţi 
pentru lucrările la care se va renunţa) şi culturale. În asemenea condiţii, editura privilegiată 
era tot instituţia editorială ideologică prin excelenţă : autorităţile au transmis indicatia ca în 
primul rând să fie definitivat planul Editurii Pentru Literatură Politică!. O notă a Sectorului 
Edituri din 10 ianuarie 1958 mai preciza că Paul Cornea a informat, de asemenea, asupra 
activităţii Comisiei care dă bun de tipar lucrărilor ce se editează în afara sectorului editorial 
de diferite organizaţii şi departamente (viza „E”?) : 


În ultimul timp, Comisia nu a dat aprobarea editării diverselor lucrări şi urmează ca Ministerul 
Invatamantului şi Culturii să ceară C.S.P.-ului ca hârtia repartizată pentru lucrările ce nu se vor 
mai edita să fie acordată sectorului editorial al Ministerului Învăţământului şi Culturii”. 


Cenzura din sistemul editorial 


Paul Cornea era nevoit să răspundă în fata S.P.A. şi a lui Leonte Răutu şi în legătură cu 
măsurile punitive care ar fi trebuit adoptate contra redactorilor nesupuşi din edituri. Mihai 
Sora, care coordona în anii 1957-1958 o echipă de redactori la E.S.P.L.A., îşi aminteşte de 
revenirea lui Răutu în fruntea frontului ideologic după o scurtă absenţă şi de consecinţele 
nefaste ale întoarcerii sale : 


Nu pot atinge în profunzime chestiunea Leonte Răutu, pentru că el era instanţa ultimă. Era 
persoana care oprea un proces editorial. A existat o scurtă perioadă de relaxare legată şi de absenţa 
din ţară a lui Răutu. El plecase în Uniunea Sovietică prin toamna lui 1957, cu o delegaţie oficială 
a PM.R. Am aflat că a avut loc un accident aviatic şi că Răutu a rămas în spital în U.R.S.S. 
vreo trei luni. În răstimpul acesta, de problemele noastre editoriale se ocupa Nicolae Ceauşescu 
(din câte ştiam eu atunci). Sau oricum el superviza. Altcineva se ocupa, de fapt, de noi. Dar 
Ceauşescu, nefiind intelectual, era mai uşor de dus cu pluta, ca să mă exprim plastic. Fapt este 
că au apărut o serie de lucrări care, din punctul meu de vedere, nu contraveneau ideologiei oficiale, 
pentru că instanţele cenzurii funcționau oricum în timpul acesta. Deci nu era nimic grav, cărțile 
tipărite nu conţineau cine ştie ce mesaj subversiv. Poate erau vagi nuanţe în texte, care sugerau o 
deschidere culturală mai mare... De pildă, apariţia lucrării Locuinţa făranului român semnată de 
Paul Petrescu şi Paul Stahl, care era o descriere a habitatului tradiţional, a modului de viaţă şi 
aşa mai departe, a fost considerată nepotrivită. Probabil că Leonte Răutu în momentul acela avea 
în gând să facă ceva demonstrativ, să îşi aleagă exemple negative de opere care nu aveau ce căuta 
în peisajul editorial românesc. lar cazuistica lui a fost foarte bine pusă la punct, adică se încadra 
la rubrica : şi uite, domnule, ce a putut să apară ! Iar cartea celor doi sociologi a intrat în rândul 


1. A.N.R., fond C.C. al P.C.R. - Secţia de Propagandă şi Agitaţie, dosar nr. 1/1958, f. 5. 
Niculae Gheran, care a lucrat în sistemul editorial al epocii, susţine că, înainte de a fi trimise la cenzură, 
manuscrisele treceau pe la Ministerul Culturii (Direcţia Editurilor), care, prin viza „E” - aplicată pe 
lucrare -, atesta că titlul respectiv figurează în planul de apariţii. Operaţiunea era efectuată de un redactor 
ataşat editurii; N. Gheran, Arta de a fi păgubaş, vol. II, Oameni şi javre, Biblioteca Bucureştilor, 
Bucureşti, 2010, p. 449. 

3. A.N.R., fond C.C. al P.C.R. - Secţia de Propagandă şi Agitaţie, dosar nr. 1/1958, f. 5. 

acelora care au trebuit să fie topite. Interdictia aceasta mă atingea şi pe mine, pentru că eu ma 
ocupam de partea de folclor, de mostenire literara... Dar au mai fost si alte sectoare afectate de 
revenirea lui Leonte Răutu : literatura contemporană, traducerile. Au mai fost câteva cărţi topite 
şi a revenit această rigoare a cenzurii. Direcţia Presei imediat şi-a întărit reţeaua de control şi 
vâna tot ce putea să fie considerat duşmănos, nemarxist sau ce nu era „pe linie”. Atunci mi-am 
dat seama că Leonte Răutu este autoritatea supremă, am realizat şi de ce a recurs la toate aceste 
acte de forţă, demonstrative. Vroia să ne arate că lucrurile în acest câmp cultural-ideologic nu 
merg fără el. Aşadar este foarte posibil ca, dacă ar fi existat o continuitate a dominaţiei sale, fără 
întreruperea de aproximativ trei luni, niciunul dintre accidentele acestea să nu se fi petrecut. 
Adică acele cărţi cu defecte, din punctul de vedere al cenzurii, să fi supravieţuit în librării şi 
biblioteci!. 


Ne aflăm în situaţia fericită de a putea compara, corobora şi confirma mărturia orală cu 


informaţia de arhivă. Sus-amintita notă a Sectorului Edituri, din 10 ianuarie 1958, reproduce 
informarea lui Paul Cornea, care face referire şi la cerinţele impuse Direcţiei Generale a 
Editurilor privitoare la purificarea personalului din edituri, mai ales a redactorilor de carte : 


În ceea ce priveşte măsurile ce trebuie luate pentru întărirea răspunderii pe care o au redactorii 
de carte faţă de conţinutul lucrărilor, până în prezent nu s-a făcut decât o prelucrare in toate 
editurile în legătură cu întărirea vigilentei şi asigurarea unităţii ideologice a lucrărilor ce se 
editează. Ordinul Ministerului Învăţământului şi Culturii prin care se prevedea revizuirea până la 
sfârşitul anului 1957 a corpului de redactori şi numirea în această funcţie numai a celor care au 
o bună pregătire ideologică şi profesională, a acelor care prin atitudinea şi activitatea lor li se 
poate acorda încrederea politică, nu a fost îndeplinit sub motivul că pregătirea planului editorial 
pe anul 1958 nu a permis Direcţiei Edituri să se poată ocupa şi de această problemă. S-a 
recomandat tov. Paul Cornea să treacă de îndată la îndeplinirea ordinului amintit?. 


Probabil şi această tergiversare i-a atras dizgratia (sau prelungirea dizgratiei) lui Paul 


Cornea, care a fost înlocuit de la Direcţia Editurilor. Paul Cornea fusese sancţionat cu vot de 
blam în urma şedinţelor desfăşurate după prezentarea Raportului secret al lui Nikita Hruşciov 
de la Congresul al XX-lea al P.C.U.S.? 


Chestiunea rentabilitatii editurilor şi a economiilor 


Dincolo de discursul virulent anticapitalist, încă de la înfiinţare (ianuarie 1956), Direcţia de 
Propagandă şi Cultură (D.P.C.) şi-a manifestat interesul pentru rentabilitatea editurilor şi 
diminuarea/lichidarea aşa-numitelor pierderi planificate. Dintr-o informare S.P.A. privind 
activitatea editorială şi planul de apariţii pe 1958, datată 5 mai 1958, aflăm mai multe detalii 
despre pierderile planificate din sistemul editorial şi rentabilizarea editurilor : 


Mai multi ani la rând Direcţia de Propagandă şi Cultură a C.C. al P.M.R. a studiat împreună cu 
organele de resort ale Ministerului Învăţământului şi Culturii, C.S.P. şi Ministerului de Finanţe 
modalităţile micşorării pierderilor planificate din sistemul editorial (în anul 1956 deficitul a fost 


» 


Mihai Sora, „Leonte Răutu era o legendă...”, în Vladimir Tismăneanu, Cristian Vasile, Perfectul 
acrobat. Leonte Răutu, măştile răului, Humanitas, Bucureşti, 2008, pp. 137-139. 

A.N.R., fond C.C. al P.C.R. - Secţia de Propagandă şi Agitaţie, dosar nr. 1/1958, f. 6. 

de 13 milioane de lei). În baza experienţei acumulate în decursul anilor, un grup de specialişti 
din edituri, Ministerul Învăţământului şi Culturii, C.S.P., Ministerul de Finanţe au elaborat un 
ansamblu de măsuri care să ducă la o mai bună profilare a editurilor şi la lichidarea pierderilor 
planificate. La numai un an de la aplicarea măsurilor preconizate s-a reuşit ca editurile tutelate 
de Ministerul Învăţământului şi Culturii să devină rentabile, vărsând statului beneficii!. 


În schimb, a rămas nerezolvată problema deficitului de hârtie pentru sistemul editorial. 
Acelaşi document consemna faptul că 


o comisie constituită din dispoziţia Consiliului de Miniştri a elaborat un proiect de măsuri pentru 
reglementarea activităţii extraeditoriale şi de repartizare mai raţională a producţiei de hârtie. Din 
aplicarea acestor măsuri vor rezulta însemnate economii de fonduri băneşti şi o cantitate de hârtie 
care ar putea micşora deficitul de hârtie al sectorului editorial organizat şi a celui de presă şi 
publicaţii. [...] Rămânerea noastră în urmă în ceea ce priveşte satisfacerea nevoilor de hârtie este 
ilustrată de cifrele comparative care exprimă consumul de hârtie pe cap de locuitor în diferite 
tari: R.P.R. - 7,2 kg; R.P. Bulgaria - 8,3 kg; R.P. Ungară - 14,2 kg; R.P. Polonă - 19 kg; 
R.D. Germană - 37 kg etc., iar media pe întregul glob este de 22,3 kg (datele din 1957)’. 


Pe de altă parte, la o diferenţă de numai un an, aceeaşi Direcţie insista asupra realizării 
de economii în sectoarele de presă şi edituri şi asupra folosirii mai raţionale a hârtiei. O 
informare a D.P.C. din 13 februarie 1959 preciza : 


Întreaga producţie a hârtiei din ţară a fost de 113.000 tone în anul 1956, crescând în 1958 cu 
5.500 tone şi ajungând astfel la o producţie totală de 118.500 tone. Din resursele totale de hârtie 
pe 1957 de 122.479 tone (113.554 tone producţie, 8.225 tone import şi 700 tone de la rezerva de 
stat), s-au repartizat sectorului de presă împreună cu sectorul de edituri 37.926 tone (aproximativ 
31% din acest total), restul fiind repartizat pentru nevoile industriale, export, precum şi pentru 
diverse necesităţi interne. 


În 1958 s-au alocat sectorului editorial şi de presă aproximativ 30%, adică 37.058 de tone, 
iar din acestea, pentru edituri s-au alocat doar 9.858 de tone (8%), din care 3.370 de tone pentru 
tipărirea manualelor şcolare (spre comparaţie, numai pentru Scânteia se acordaseră 7.815 tone). 

Începutul deceniului şapte a adus o nouă reorganizare a sistemului editorial, prin crearea, 
în 1960, a Editurii Meridiane, prin revigorarea activităţii E.S.P.L.A. (acum denumită Editura 
pentru Literatură), inclusiv prin importante traduceri din beletristica occidentală, precum şi 
tipărirea - din anul 1961 - a publicaţiei lunare Secolul XX, revistă de literatură universală 
editată de Uniunea Scriitorilor. Totuşi, chiar şi acum existau limite ale liberalizării. Deşi în 
Secolul XX a fost publicată o povestire de Aleksandr Soljenitin, cenzura (prin L. Răutu and 
comp.) a interzis publicarea celebrei lucrări O zi din viata lui Ivan Denisovici ; Radu Mareş 
îşi aminteşte : 


Circula în schimb pe sub mână - eu am avut-o - O zi din viata lui Ivan Denisovici, copie 
dactilografiată, în traducerea unui poet prieten, bun cunoscător de limbă rusă. La puţin timp apoi 


1. A.N.R., fond C.C. al P.C.R. - Secţia de Propagandă şi Agitaţie, dosar nr. 1/1958, ff. 238-239. 
A.N.R., fond C.C. al PC.R. - Secţia de Propagandă si Agitatie, dosar nr. 1/1958, f. 240. În ceea ce 
priveşte numărul de cărţi ce revenea pe cap de locuitor, situaţia comparativă cu alte ţări nu era mai 
favorabilă. În 1956, de pildă, în România reveneau câte 2,2 exemplare de cărţi pe cap de locuitor, cu 
o tendinţă de scădere, în timp ce în Bulgaria reveneau 3 exemplare, în R.D.G. 3,5, în Polonia 3,6, în 
Ungaria 4,5. 

3. A.N.R., fond C.C. al P.C.R. - Secţia de Propagandă şi Agitaţie, dosar nr. 19/1959, f. 4. 

am obţinut, tot aşa, pe încredere, ediţia franceză de buzunar a prozelor scurte, dar şi Ivan 
Denisovici-ul, editat în volum separat, reuşind să-mi fac o idee prin comparaţie. Traducerea 
românească fusese făcută în vederea publicării, dar, se spunea, fusese respinsă în ultimă instanţă, 
în legătură cu intrigile care duseseră la debarcarea lui Hruşciov [în 1964], marele protector al 
scriitorului. Amintesc toate astea din următorul motiv : în dactilograma citită de mine lipseau 
exact rândurile unde apare un deţinut român (moldovean), episod cu puţine cuvinte, dar cu un 
ecou special pentru noi (în ediţia franțuzească există)’. 


Este adevărat că sistemul editorial şi politica de difuzare a cărţii s-au aflat - în intervalul 
de care ne-am ocupat - sub zodia controlului politic strict şi a comandamentelor ideologice 
ale regimului totalitar. Pe de altă parte, aşa cum au sugerat unii istorici şi sociologi, investiţiile 
importante din anii 1950 în cultură, inclusiv cele din sistemul editorial, au avut efecte 
însemnate în anii 1960 (şi până la mijlocul deceniului şapte), cea mai fastă perioadă postbelică 
pentru câmpul literar”. Diferenţa este sesizabilă atât la nivelul relaxării regimului de publicare, 
cat şi al tirajelor în cazul unor cărţi „cu probleme” în anii obsedantului deceniu. Dacă în 1954 
Bietul Ioanide era scos din librării în urma unei campanii de presă ce a lovit în autor (G. Căli- 
nescu)’, peste un deceniu, în 1965, romanul călinescian este tipărit în 40.180 de exemplare“, 
adică într-un tiraj de zece ori mai mare decât lucrările ideologice de estetică marxistă care 
propovăduiau din ce în ce mai timid realismul socialist. Cu toate acestea, reorganizarea 
instituţională care s-a produs la nivelul editurilor de stat în 1969, în plină epocă a „liberali- 
zării” — în direcţia descentralizării -, urmărea de fapt şi eficientizarea controlului politic. 


1. Radu Mareş, Zece însemnări despre Soljenitin, accesibil la adresa http : //www.asymetria.org/modules. 
php ? name = News&cfile = article&sid = 805, 6.08.2010. 

2. Ioana Macrea-Toma, Privilighentia. Instituţii literare în comunismul românesc, Casa Cărţii de Stiinta, 
Cluj-Napoca, 2009, p. 163. 

3. Jon Bălu, Viaţa lui G. Călinescu, Editura Libra, Bucuresti, 1994, p. 334. 

4. Ioana Macrea-Toma, op. cit., p. 163. 

Reafirmarea partinitatii. Ofensiva socialista 
a PM.R. în comunitatea ştiinţifică (1958-1962)! 


The article examines the policy of the Communist regime towards academia and universities during 
a critical period for the consolidation of the party-state in Romania. Between 1958 and 1962, the 
Romanian Working Party accelerated its socialist offensive at the level of both the Academy and of 
higher education. New restrictive regulations, ideological guidelines and political purges were im- 
posed. Using a carrot and stick strategy, combining enforcement and co-option, the Party reaffirmed 
its hegemony over the academic institutions using, ironically, the rhetoric of democratization. These 
changes impacted upon the historical front as well. Some historians were reprimanded ; others were 
marginalized or even arrested (Alexandru Zub). The universities and the Academy were subordinated 
to regional party organizations. Circles of ideological learning with compulsory participation were 
created and the scientific work was more closely planned and controlled by means of renewed 
centralization. The Academy and the universities lost their limited autonomy. By mid 1960s, the 
historical front was the product of a process of hybridization between the dominant role of the party 
and the increasingly evident national focus in history production. 


Keywords : academia, university, ideology, „Partiinost” 


1. Doresc să-i mulţumesc Iuliei Vladimirov pentru traducerea acestui articol din limba engleză. Citatele 
din documentele de arhivă sau din surse secundare româneşti sunt în original. Articolul de faţă este o 
secţiune din teza de doctorat a autorului intitulată Stalinism, Historians, and the Nation. History-Production 
in Communist Romania 1955-1966 (Universitatea Central Europeană, iunie 2010). Acest studiu a fost realizat 
cu sprijinul C.N.C.S.1.S.-U.E.FI.S.C.S.U., în cadrul proiectului P.N.-II Idei, cod proiect 1457. 


Între anii 1958 şi 1962, Partidul Muncitoresc Român (P.M.R.) a intensificat ofensiva 
socialistă în Academie şi învăţământul superior. Articolul de faţă analizează modul în care, la 
nivel institutional şi de personal, a fost creat cadrul prin care P.M.R. a reafirmat rolul 
mijlocul anilor 1950 a adus o lărgire a metodelor de cooptare a oamenilor de ştiinţă în cadrul 
revoluţiei culturale operate de P.M.R. Spre sfârşitul acestei perioade, procesul de consolidare 
a regimului comunist din România în contextul noilor realităţi ale blocului sovietic a presupus 
reaccentuarea rolului spiritului de partid (partiinost) în evoluţia comunităţilor epistemice din 
tara noastră. În frontul istoric, reprezentații P.M.R. se confruntaseră deja în prima parte a 
anului 1958 cu o criză sistemică reflectată în tendinţele autonomiste ale comitetului editorial 
al revistei Studii'. Totodată, începând cu 1955, atât în „ştiinţele istorice”, cât şi în alte 
domenii, conducerea de partid fixase obiective ambitioase ; odată cu acel an, P.M.R. stabilise 
ca imperativă afirmarea „ştiinţei socialiste” româneşti. 

În acest context, în cadrul reţelei de cercetare ştiinţifică coordonată de Academia R.P.R., 
dar şi în învăţământul superior era necesară o nouă organizare instituţională şi de personal în 
măsură să îndeplinească noile obiective în domeniu ale regimului. Prezentul articol urmăreşte 
modul în care acest deziderat dublu a fost atins: un spaţiu ştiinţific complementar liniei de 
partid, dar care simultan este încurajat să atingă obiectivele de producţie stabilite de forurile 
de conducere ale P.M.R. (diversele secţii ale Comitetului Central) şi/sau de Academia R.P.R. 
Cu alte cuvinte, articolul identifică politicile şi structurile care duc la consolidarea atât a noii 
viziuni a regimului asupra partiinost, cât şi a profesionalizării producţiei ştiinţifice (în special 
în raport cu perioada 1948-1953). Din motive de spaţiu, am preferat ca în acest text să mă 
axez doar pe planul general al ofensivei socialiste în ştiinţă şi pe frontul istoric. M-am 
concentrat aşadar doar asupra procedeelor generale de control, planificare şi organizare a 
instituţiilor de cercetare şi de învăţământ superior în raport cu obiectivele stabilite de con- 
ducerea de partid. 

Universitatea a fost locul în care impactul politicilor comuniste de „democratizare” s-a 
simţit cel mai puternic. Consiliul de Miniştri a emis in 1957 un decret care prevedea că 70-75 % 
dintre tinerii care candidau la admitere în învăţământul superior trebuiau să provină din familii 
de ţărani sau muncitori. La 30 ianuarie 1961, Direcţia pentru Propagandă şi Cultură de pe 
lângă Comitetul Central al P.M.R. (D.P.C.) anunţa că se atinsese deja un procentaj de 70%?. 


1. Vezi Bogdan C. Iacob, „Tribulations of the Historical Front at the End of the 1950s in Romania”, în 
Historical Yearbook, Academia Română, Institutul de Istorie „Nicolae Iorga”, vol. VII, 2010. În acest 
articol analizez pe larg dezbaterile dintre reprezentații D.P.C. şi diferiţi istorici implicaţi în aceste 
evenimente, cât şi sursele secundare ce fac referiri la subiectul în cauză. Un document esenţial despre 
acest moment din evoluţia frontului istoric în acea perioadă este „Stenograma Consfătuirii din zilele 
30-31 mai 1958”, Arhivele Naţionale ale României (A.N.R.), fond C.C. al P.C.R. - Secţia de Pro- 
paganda şi Agitaţie, dosar nr. 13/1958, ff. 1-230. Vezi si Vladimir Tismăneanu şi Cristian Vasile, 
Perfectul acrobat. Leonte Răutu, măştile răului, Humanitas, Bucuresti, 2008. 

2. „Informare privind desfăşurarea adunărilor generale de alegeri ale organizaţiilor de partid din instituţiile 
de învăţământ superior”, 30 ianuarie, A.N.R., fond C.C. al P.C.R. - Secţia de Propagandă şi Agitatie, 
dosar nr. 5/1961, f. 11. 


REAFIRMAREA PARTINITATI. OFENSIVA SOCIALISTĂ A PM.R... 299 


Ofensiva socialistă împotriva universităţilor a afectat totodată şi corpul profesoral. Dascălii 
banuiti de răspândirea de „idei reacționare, antistiintifice” în rândul studenţilor se expuneau 
riscului concedierii sau excluderii. Fiii „foştilor exploatatori, ai chiaburilor, preoţilor, avo- 
catilor” au fost, de asemenea, excluşi, împreună cu cei care nu aveau pregătirea profesională 
şi ştiinţifică necesară. Pavel Tugui, şeful Secţiei de Cultură şi Ştiinţă, nota în 1958 categoriile 
de cadre vizate de excluderea din învăţământul superior : 


Această acţiune va avea în vedere în primul rând cadre care: au avut manifestări duşmănoase 
deschise faţă de regimul nostru de democraţie populară ; au suferit condamnări politice sau au 
fost arestate pentru acţiuni împotriva regimului nostru ; au fost legionari sau au avut legături cu 
mişcarea fascistă legionară; care ne fac greutăţi sau propagă teze idealiste, antiştiinţificel. 


Evaluarea acestor cadre se făcea de către comitete speciale, create în fiecare centru uni- 
versitar şi subordonate birourilor regionale ale P.M.R. Concluziile lor erau verificate de o 
comisie naţională, alcătuită din conducătorul Departamentului de Învăţământ Superior din 
cadrul Ministerului Educaţiei, şeful Secţiei de Ştiinţă şi Cultură a Comitetului Central şi 
preşedintele Sindicatului Muncitorilor din Ştiinţă şi Cultură. Prezidiul Academiei a înfiinţat 
opt astfel de comitete: cinci pentru institutele şi administraţia centrală din Bucureşti, trei 
pentru secţiile sale de la Iaşi, Cluj şi Timişoara. Acestea erau formate din academicieni, 
cercetători şi alţi angajaţi. Evaluarea naţională a cadrelor avea, de fapt, două obiective: în 
primul rând, realizarea unei evidențe a tuturor profesorilor din învăţământul superior ; în al 
doilea rând, pregătirea unor măsuri punitive în anumite cazuri, pornind de la informaţiile 
obţinute. 

Impactul evaluărilor acestor comitete poate fi stabilit pe baza statisticilor evoluţiei per- 
sonalului didactic între anii 1957 şi 1959. Pe parcursul a doi ani universitari, dintr-un total 
de 8.227 de cadre din învăţământul superior, 562 au fost concediate (6,8%), dintre care 179 
au fost transferate la alte instituţii, în timp ce 21 şi-au pierdut locurile de muncă odată cu 
desfiinţarea departamentelor şi secţiilor în care erau angajate. Din segmentul menţionat ante- 
rior, doar 362 de cadre didactice cu normă întreagă au fost concediate pe criterii politice ; 
dintre acestea, 23 erau profesori, 28 conferentiari, 58 lectori şi asistenţi. Mai mult, alte 179 de 
cadre au fost înlăturate din sistemul de învăţământ superior pe motiv că aveau şi alte anga- 
jamente, cu precădere în domeniul cercetării. O ultimă statistică relevantă indică faptul că 
34 de profesori, etichetati de D.P.C. ca susţinători ai Gărzii de Fier sau foşti susţinători ai 
partidului fascist al lui A.C. Cuza, au rămas în universităţi datorită valorii lor profesionale?. 


1. Pavel Tugui, „Referat privind măsuri de îmbunătăţirea situaţiei de cadre din învăţământul superior”, 
25 iulie, A.N.R., fond C.C. al P.C.R. - Secţia de Propagandă şi Agitaţie, dosar nr. 3/1958, f. 129. 

2. Totuşi, aceste date trebuie raportate la totalul cadrelor înlăturate din învăţământul superior: 28 de 
profesori, 65 de conferentiari, 120 de lectori, 222 de asistenţi şi 107 preparatori. Diferenţele pornesc 
de la faptul că ofensiva vigilentei ideologice era legată de campania înlăturării cadrelor didactice 
considerate nepregătite profesional. Vezi „Informaţie cu privire la compoziţia social-politică a cadrelor 
didactice din învăţământul superior”, A.N.R., fond C.C. al P.C.R. - Secţia de Propagandă şi Agitatie, 
dosar nr. 10/1960, f. 23, şi „Informaţie cu privire la compoziţia social-politică a cadrelor didactice din 
învăţământul superior”, 24 aprilie, A.N.R., fond C.C. al P.C.R. - Secţia de Propagandă şi Agitatie, 
dosar nr. 4/1959, ff. 61-65. În 1959, cei care după 23 august 1944 au fost condamnaţi pe motive politice 
sau au fost etichetati drept „duşmani ai poporului” şi „agenţi ai reacţiunii” nu se puteau înscrie la 
examenele de admitere în universităţi şi nici nu puteau candida pentru un post în institutele de cercetare. 
Vezi „Referat privind recrutarea, selectionarea, promovarea şi asigurarea stabilităţii cadrelor de spe- 
cialişti din unităţile de cercetare ştiinţifice ale Academiei R.P.R., ministerelor şi instituţiilor centrale 
de stat”, 24 octombrie, şi „Informare cu privire la admiterea şi menţinerea în instituţiile de învăţământ 

Epurările aveau două funcţii fundamentale: purificarea revoluţionară a învăţământului 
superior prin proletarizare şi consolidarea poziţiei şi a influenţei organizaţiilor de partid de la 
nivelul diverselor catedre din cadrul Universităţii sau al Academiei. Se evidenţiază faptul că 
cele mai afectate erau cadrele tinere, membrii unei noi generaţii care ar fi trebuit să reprezinte 
elita academică „roşie” şi să facă dovada conştiinţei socialiste necesare împlinirii revoluţiei 
culturale. Documentele de partid indică structura socială nesatisfăcătoare a segmentului men- 
tionat : fiii muncitorilor constituiau un procentaj de 17,4%, iar ai ţăranilor 18,5%, însumând 
astfel 35%. În rândurile corpului profesoral (profesori şi conferentiari) procentul scădea 
până la 25,3%. Pe baza acestor statistici, documentele D.P.C. din perioada 1957-1960 
avertizau asupra pericolului reprezentat de mentalitatea mic-burgheză în rândurile cadrelor 
din învăţământul superior, asupra infiltrării unor valori şi teorii străine ştiinţei şi culturii 
socialiste. 

Campania de schimbare a profilului învăţământului superior prin vigilenţă revoluţionară 
Şi „democratizarea” admiterilor şi angajărilor, desfăşurată între anii 1957 şi 1959, a avut ecou 
în domeniul istoric. O parte dintre istoricii contemporani proeminenţi păstrează acei ani bine 
conturati în memorie. Dan Berindei şi Florin Constantiniu au fost criticati pe linie de partid, 
dar şi-au continuat munca la Institutul Academiei şi în colectivele de lucru asupra tratatului 
istoriei nationale. Alexandru Zub a fost arestat în 1957, fiind acuzat de atitudine naționalistă 
în urma discursului său comemorativ dedicat aniversării a 500 de ani de la urcarea pe tron a 
lui Ştefan cel Mare. Zub a fost eliberat şi reintegrat în activitatea de cercetare în 196%. 

Un alt caz faimos a fost cel al lui Răzvan Theodorescu, exclus în 1959 de la Universitate. 
Theodorescu s-a întors, în 1963, la Institutul de Istoria Artei. Trebuie subliniat totuşi faptul 
că majoritatea atacurilor îndreptate împotriva tinerilor cercetători afiliati la institutele de 
istorie ale Academiei din Bucureşti, Cluj sau Iaşi ori la catedrele de istorie ale Universităţii 


superior a fiilor de exploatatori, condamnaţi politic, transfugi etc.”, A.N.R., fond C.C. al P.C.R. - 
Secţia de Propagandă şi Agitaţie, dosar nr. 29/1959, ff. 69 şi 181-182. 

1. „Referat cu privire la unele măsuri de îmbunătăţire a activităţii Academiei R.P.R.”, A.N.R., fond C.C. 
al P.C.R. - Secţia de Propagandă şi Agitatie, dosar nr. 29/159, f. 163. 

2. Despre cazul lui Al. Zub şi conţinutul discursului său, organizat la Mănăstirea Putna, vezi Gheorghe 
Firca, „Historia, magistra vitae 1957: o altă aniversare”, Revista 22, 7 septembrie 2005. Cazul lui 
Zub este mai degrabă ciudat, deoarece manifestatia la care a participat şi a luat cuvântul a fost 
considerată un succes chiar şi de către Secţia de Agitatie şi Propaganda; de exemplu, „Informare cu 
privire la manifestările ce au avut loc cu ocazia aniversării a 500 de ani de la urcarea pe tron a lui 
Ştefan cel Mare”, 8 mai, A.N.R., fond C.C. al P.C.R. - Secţia de Propagandă şi Agitaţie, dosar 
nr. 18/1957, ff. 59-60. Documentul informează şi asupra faptului că prelegerea pe care Barbu Câmpina 
trebuia să o prezinte la sesiunea specială a Academiei nu a mai fost inclusă în program (aparent, din 
raţiuni de timp, dar Câmpina nu era unul dintre istoricii care lăudau domnia lui Ştefan cel Mare). 
Singurul istoric care l-a omagiat pe voievodul moldav a fost I. Nestor. În acelaşi timp, Academia publica 
volumul aniversar Stefan cel Mare - 500 de ani de la înscăunarea sa ca Domn al Moldovei (Editura 
de Stat pentru Imprimate şi Publicaţii, Bucuresti, 1957). Bibliografia aferentă cuprindea toate lucra- 
rile de specialitate ale istoricilor „burghezi”, precum Gh.I. Brătianu, Th. Capidan, C. Giurescu, 
C.C. Giurescu, Vasile Grecu, loan Lupaş, Alex. Lapedatu etc. (Pavel Tugui, Istoria si limba română 
în vremea lui Gheorghiu-Dej, Editura I. Cristoiu, Bucuresti, 1999, p. 79). Prin urmare, arestarea lui 
Zub pentru propagandă naționalistă la aniversarea voievodului iese în evidenţă, fiindcă vremurile erau 
mai degrabă favorabile unei interpretări naţionale a domniei lui Ştefan cel Mare. Cel mai probabil, 
repercusiunile pe care le-a suferit s-au datorat şi faptului că nu a avut de partea lui un istoric sau un 
academician influent care să-l susţină. Vezi Al. Zub, „Un program de redresare naţională la Iasi”, 
pp. 748-758, şi Dumitru Vacariu, „Sărbătorirea, în anul 1957, la Iaşi şi Putna, a 500 de ani de la 
urcarea pe tronul Moldovei a lui Ştefan cel Mare şi Sfânt şi urmările acelui eveniment”, pp. 759-763, 
în „Anii 1954-1960. Fluxurile şi refluxurile stalinismului”, Analele Sighet 8, Fundaţia Academia 
Civică, Bucureşti, 2000. 

erau totodată menite să servească drept avertismente pentru mentorii lor. Dan Berindei, Răzvan 
Theodorescu şi Nicolae Tanaşoca au fost sanctionati în contextul atacurilor publice împotriva 
lui D.M. Pippidi, M. Berza şi lon Nestor (membru corespondent al Academiei). Cei trei 
profesori au refuzat iniţial să semneze o scrisoare de susţinere pentru Manolis Glezos, un 
comunist grec aflat la închisoare. Curând, atitudinea lor s-a schimbat; scrisoarea a fost 
publicată în Contemporanul, semnată atât de ei, cât şi de A. Oțetea şi Emil Condurachil. 

Au fost găsite două soluţii suplimentare pentru consolidarea conceptului de partiinost 
(partinitate), atât în învăţământul superior, cât şi în institutele de cercetare: crearea unor 
cercuri de pregătire ideologică, la care prezenţa era obligatorie (pentru toate structurile din 
cadrul universităţilor şi al Academiei), şi intensificarea activităţii organizaţiilor de partid de 
la nivelul institutelor de cercetare şi al catedrelor universitare. Cercurile ideologice create prin 
decizia Ministerului Educaţiei şi Culturii pregăteau cadrele din învăţământul superior şi din 
cercetare în domeniul „materialism dialectic şi istoric, de economie politică, precum şi un 
număr de cercuri specifice în care se studiază tezele de bază ale marxism-leninismului aplicate 
la probleme de specialitate. Învăţământul ideologic al cadrelor didactice din învăţământul 
superior se desfăşoară sub directa îndrumare a organizaţiilor de partid”. În 1959, pe tot 
cuprinsul ţării erau 190 de astfel de cercuri, care includeau 5.800 de cadre didactice, dintre 
care 1.500 erau profesori şi conferentiari, iar 4.300 lectori, asistenţi şi preparatori. Mai mult 
decât atât, 400 de cadre urmau cursuri serale (universitatea serală) de marxism-leninism. 
Însumând aceste date, reiese că 92% dintre cadrele învăţământului superior (6.390 de persoane 
dintr-un total de 6.951) luau parte, într-un fel sau altul, la activităţile de pregătire ideolo- 
gică?. Concluzia imediată este că, pe drumul către revoluţia culturală, P.M.R. nu era angajat 
doar în excluderea elementelor străine din corpul profesoral al intelighentiei socialiste, ci şi 
în impunerea participării lor la un vast proiect pedagogic. Odată cu dezvoltarea rapidă a dome- 
niului ştiinţific, pe măsură ce construirea socialismului avansa, P.M.R. a creat cadrul pedagogic 
pentru socializarea corect ideologică a elitei epistemice a regimului. 

Un alt factor important care a condus la creşterea semnificativă a controlului Partidului 
asupra activităţii universităţilor, şi în special asupra Academiei, a fost schimbarea subordonării 
acestor instituţii fata de organizaţiile regionale de partid. Una dintre criticile dominante şi 
recurente din rapoartele D.P.C. cu privire la institutele Academiei se referea la slăbiciunea şi 
lipsa de activitate a organizaţiei de partid, la care se adăuga izolarea informală a membrilor 
de partid în colective de cercetare”. Crearea Comitetului de Partid al Academiei, în 1956, a 
fost rezultatul încercării de a sincroniza „centralizarea activităţii pe linie administrativă şi 
descentralizarea existentă in munca de partid”. Comitetul de Partid al Academiei avea paispre- 
zece membri, dintre care trei erau academicieni (Al. Graur - preşedinte şi totodată director, 
la acea vreme, al Editurii Academiei ; V. Malinschi - din 1959 prim-adjunct secretar general 
al Academiei, şi S. Stoilov), iar doisprezece erau „tineri cercetători bine apreciaţi pentru munca 
lor în institute”. Profilul ştiinţific al majorităţii membrilor Comitetului de Partid îi permitea 


1. Pentru mai multe detalii cu privire la acest incident, vezi Ioan Opriş, Istoricii şi Securitatea, vol. |, 
Editura Enciclopedică, Bucureşti, 2004, în special pp. 520 şi 538 ; vol. II, în special p. 485. 

2. „Informare privind desfăşurarea învăţământului ideologic în rândul cadrelor didactice din invata- 
mântul superior”, 25 februarie, A.N.R., fond C.C. al P.C.R. - Secţia de Propagandă şi Agitatie, dosar 
nr. 12/1959, ff. 62-73. 

3. „Notă informativă privind unele aspecte ale activităţii Academiei R.P.R.”, 28 aprilie, A.N.R., fond 
C.C. al P.C.R. - Secţia de Propagandă si Agitaţie, dosar nr. 12/1959, ff. 62-73. 

4. „Referat asupra constituirii unui comitet de partid care să cuprindă unităţile din Bucuresti ale Acade- 
miei R.P.R.”, 2 februarie, A.N.R., fond C.C. al P.C.R. - Secţia de Propagandă şi Agitatie, dosar 
nr. 20/1956, f. 2. 

acestui organism să controleze şi să intervină asupra proiectelor ştiinţifice ale diverselor secţii 
ale Academiei. În 1957, documentele emise de D.P.C. aveau ca obiectiv stabilirea unui cadru 
care să permită prezenţa permanentă a secretariatului Comitetului la şedinţele Prezidiului 
Academiei!. În 1961, acest scop fusese deja atins. 

Chiar şi în acest context, între anii 1956 şi 1958, organizaţia de partid a Institutului de 
Istorie al Academiei a fost aspru criticată. Istoricilor G. Haupt, N. Fotino şi M. Ionescu li 
s-a reproşat lipsa evidentă a capacităţii de îndeplinire a planului de lucru. Conflictul dintre 
acest grup şi Roller a obstructionat activitatea ştiinţifică a Institutului şi a slăbit controlul 
Partidului, din cauza vidului de autoritate. Din 1959, când cei patru istorici au ieşit din jocul 
luptei pentru putere, organizaţia de partid a Institutului şi-a reafirmat controlul. Urmând o 
practică răspândită în institutele Academiei, istoricii au creat colective de specialişti - formate 
din membri sau nemembri de partid - pentru a analiza planurile de cercetare. Concluziile 
acestor comisii erau dezbătute „în adunări de partid deschise, cu participarea conducerilor de 
institute”. În acest fel, „organizaţiile de bază stabilesc măsurile politice menite să ajute pe 
cercetători pentru îndeplinirea sarcinilor de plan în termenele prevăzute”?. Totodată, secretarul 
organizaţiei de partid (Tr. Lungu) participa la şedinţele Consiliului Ştiinţific al Institutului. 

P.M.R. nu s-a rezumat la stabilirea unui sistem mai eficient de control al Partidului asupra 
planificării ştiinţifice doar în cadrul Academiei şi al institutelor sale. Era necesar un cadru 
mai larg, care să se bazeze pe o supraveghere specializată şi eficientă a diferitelor domenii 
ale cunoaşterii. Începând cu 1954, documente ale Secţiei de Agitatie şi Propagandă a Comi- 
tetului Central semnalează : „comitetele raionale V.I. Lenin şi I.V. Stalin din oraşul Bucuresti, 
care au în raza lor de activitate cele mai multe institute, n-au activişti calificaţi care să se 
ocupe de organizaţiile de bază din aceste institute”?. În mod asemănător, dar în 1961, un 
document al D.P.C. insista asupra persistentei problemelor referitoare la supravegherea şi 
îndrumarea de specialitate de la nivelul Comitetului Judetean de Partid „I.V. Stalin”, de care 
aparţinea Academia. La fel ca în 1954, Comitetul Judeţean se confrunta cu lipsa personalului 
calificat, capabil să controleze conţinutul cercetărilor desfăşurate la Academie. Pentru a rezolva 
această problemă, s-a hotărât ca organizaţia de partid a Academiei să se unifice cu cea de la 
Universitate şi amândouă să fie subordonate Comitetului Municipal de Partid Bucureşti. Noua 
organizaţie urma să poarte numele de Comitetul de Partid al Institutelor de Învăţământ Superior 
şi de Cercetări Ştiinţifice (C.P.I.I1.S.C.S.). 

Una dintre principalele îndatoriri ale Comitetului Municipal era instruirea membrilor 
organizaţiei nou-create cu privire la accentuarea educaţiei politice şi ideologice a oamenilor 
de ştiinţă. Mai mult, secretarul C.P.I.I.S.C.S. era secretar adjunct al Comitetului Municipal 
de Partid Bucureşti. O asemenea suprapunere a funcţiilor de conducere urma să creeze con- 
textul pentru „a rezolva mai direct şi operativ diferitele probleme ale muncii organizaţiilor de 
partid din institutele de cercetări ale Academiei R.P.R.”*. Această dezvoltare instituţională pe 


1. „Munca de partid în institutele de ştiinţe sociale”, 23 februarie, A.N.R., fond C.C. al P.C.R. - Secţia 
de Propagandă şi Agitaţie, dosar nr. 13/1957, ff. 3-9. 

2. „Notă cu privire la conţinutul muncii de partid şi sindicale în institutele de cercetări ale Academiei 
R.P.R.”, 22 martie, A.N.R., fond C.C. al P.C.R. - Secţia de Propagandă şi Agitatie, dosar nr. 15/1961, 
ff. 55-60. 

3. „Referat cu privire la munca organizaţiilor de partid din institutele de învăţământ superior şi din 
institutele de cercetări ştiinţifice”, 28 octombrie, A.N.R., fond C.C. al P.C.R. - Secţia de Propagandă 
şi Agitatie, dosar nr. 17/1954, f. 51. 

4. „Referat cu privire la îmbunătăţirea activităţii comitetului de partid al Academiei R.P.R. şi a orga- 
nizatiilor de partid din instituţiile de cercetări ştiinţifice departamentale”, 23 octombrie, A.N.R., fond 
C.C. al P.C.R. - Secţia de Propagandă şi Agitaţie, dosar nr. 5/1961, ff. 97-99. 

calea eficienţei sporite a ştiinţei planificate de partid a avut şi alte urmări. La un an după 
înfiinţarea Comitetului, secretarul său, Traian Dudas, a fost aspru criticat pentru lipsă de 
vigilenté, automultumire şi inabilitatea de a relationa cu subordonații săi şi cu reprezentanţii 
Academiei. Dudaş era aceeaşi persoană care dirijase, sub oblăduirea lui Florin Dănălache, 
secretarul Comitetului Municipal Bucureşti, epurările din anii 1958 şi 1959 din institutele de 
învăţământ superior şi de cercetare’. 

În 1962, principiile după care functionase fostul Comitet de Partid Universitar, acum 
C.P.I.I.S.C.S., au fost negate. Reprezentanţii Secţiei de Ştiinţă şi Cultură a Comitetului Central 
au considerat că Dudas îşi depăşea responsabilitatile, „cadre de conducere din institute fiind 
chemate la verificare la Comitetul de partid al Centrului universitar”, iar ei au convingerea 
că „soarta lor depinde de acesta şi de aici decurg relaţii anormale”. Prin urmare, Comitetul 


a manifestat atitudine sectară, rigidă faţă de o seamă de cadre didactice şi ştiinţifice de prestigiu, 
pe care i-a îndepărtat de partid. Biroul comitetului de partid nu manifestă destulă răbdare în 
munca cu oamenii, recurge uşuratic la sancţiuni. 


Acelaşi raport recomanda ca posibile soluţii pentru rezolvarea acestor dificultăţi o sub- 
ordonare mai accentuată a C.P.I.1.S.C.S. faţă de Comitetul Municipal de Partid şi, având în 
vedere apropiatele alegeri interne ale Partidului, selectarea în funcţii de conducere a unor 
cadre mai experimentate, a căror activitate să fie apreciată în rândul specialiştilor?. 

Un alt mecanism menit să consolideze simultan conceptul de partiinost şi planificarea 
ştiinţei a fost crearea unei instituţii-umbrelă cu scopul de a concepe planuri de producţie feza- 
bile, expresie a prioritatilor stabilite de Partid pentru diferite ştiinţe. Primul pas a fost infiin- 
tarea a două comisii (în 1959 şi 1960) alcătuite din cei mai importanţi tovarăşi academicieni, 
care au primit sarcina de a evalua atât activitatea instituţională, cât şi de cercetare a Academiei 
şi de a oferi recomandări pentru îmbunătăţirea acesteia. Cele două comisii au decis să creeze 
Consiliul pentru Orientarea, Îndrumarea şi Coordonarea Cercetărilor Ştiinţifice din R.P.R. 
Scopul său era coordonarea comitetelor mai mici, care includeau reprezentanţi ministeriali ; 
aceste organisme supravegheau activitatea în respectivele ramuri de cercetare”. Înfiinţarea 
Consiliului a condus şi la reorganizarea unor institute şi secţii ale Academiei. Ilie Murgulescu, 
Athanasie Joja şi Iorgu Iordan şi-au exprimat reticenta faţă de această transformare. Însă, după 
cum observa Joja, 


vrem, nu vrem, eu cred că situaţia se prezintă astfel: există un document care obligă Academia 
şi ministerele la o nouă restructurare. Această restructurare a Academiei este încă o chestiune de 
timp şi până la urmă ne depăşeşte pe noi. Va fi probabil un organ superior, care va lua hotărâri“. 


1. Dudas a fost numit secretar al Comitetului de Partid al Universităţii în decembrie 1958. Cu privire la 
Dănălache, vezi Vladimir Tismăneanu, „Între servilism şi fanatism. Reflecţii pe marginea carierei 
politice a lui Florin Dănălache”, în Arheologia terorii, ed. a III-a, Curtea Veche, Bucuresti, 2008, 
pp. 334-339, sau Pavel Tugui, „Dosarul studentului Manolescu: povestea unei exmatriculări”, în 
Revista 22, anul XIV, nr. 760, 30 septembrie - 6 octombrie 2004. 

2. „Principalele concluzii şi propuneri ale brigăzii C.C. al P.M.R. în urma controlului efectuat asupra 
muncii de partid din instituţiile de învăţământ superior din Bucureşti”, 28 decembrie, A.N.R., fond 
C.C. al P.C.R. - Secţia de Propagandă şi Agitaţie, dosar nr. 17/1962, ff. 41-75. 

3. „Referat cu privire la unele măsuri de îmbunătăţire a activităţii Academiei R.P.R.”, A.N.R., fond C.C. 
al P.C.R. - Secţia de Propagandă şi Agitatie, dosar nr. 29/1959, f. 162. 

4. „Informare privind unele aspecte din activitatea Academiei R.P.R.”, 16 mai, A.N.R., fond C.C. al 
P.C.R. - Secţia de Propagandă şi Agitatie, dosar nr. 2/1960, f. 95. 

Academia şi-a pierdut autonomia limitată pe care o avea în privinţa stabilirii planurilor de 
cercetare anuale ale secţiilor sale. În urma schimbărilor survenite în statutul Academiei, în 
1955, acestea erau, cel mai adesea, hotărâte de fiecare secţie în parte, sub coordonarea pre- 
şedintelui său, care era totodată şi vicepreşedinte al Academiei. Crearea Consiliului a fost 
anunţată de rapoartele anterioare ale D.P.C., care indicau nemulţumirea Partidului în privinţa 
coordonării ştiinţei planificate la nivelul Academiei. Spre exemplu, la o întrunire cu academi- 
cienii din domeniul matematicii, chimiei, fizicii şi ştiinţelor tehnice, reprezentanţii D.P.C. au 
concluzionat că, „în ceea ce priveşte coordonarea cercetărilor, [...] Academia R.P.R. nu 
reuşeşte să-şi îndeplinească această sarcină nici la propriile sale institute”. Uniunea Sovietică 
a fost dată ca exemplu pozitiv : o comisie specială asociată Comitetului de Stat al Planificării 
a fost însărcinată cu această funcţie executivă!. Un alt document, din 1959, oferea un tablou 
mai cuprinzător asupra opiniei Partidului cu privire la situaţia planificării în domeniul ştiinţific : 


Academia R.P.R. a fost obligată să asigure justa orientare a întregii munci ştiinţifice din ţara 
noastră spre rezolvarea problemelor cele mai importante ridicate de construirea socialismului şi 
să coordoneze eforturile făcute în acest domeniu. Realitatea a dovedit însă că Academia R.P.R. 
nu poate îndeplini această sarcină. A lipsit colaborarea care trebuia să existe în acest domeniu 
între Academia R.P.R., Comitetul de Stat al Planificării şi ministere. Dezvoltarea reţelei de 
institute departamentale de cercetări s-a făcut fără consultarea Academiei R.P.R. Ministerele 
interesate au evitat să trimită conducerii Academiei R.P.R., spre avizare, planurile lor de cercetări 
ştiinţifice’. 


Potrivit aceluiaşi raport al D.P.C., soluția comporta două aspecte. Pe de o parte, era 
necesar un consiliu pentru îndrumarea şi conducerea cercetării ştiinţifice din R.P.R., asociat 
Consiliului de Miniştri. Consiliul era condus de unul dintre vicepresedintii Consiliului de 
Miniştri şi avea trei vicepreşedinţi (preşedintele Academiei, preşedintele Comitetului de Stat 
al Planificării şi ministrul Educaţiei şi Culturii). Acest organism era doar o altă versiune a 
Consiliului pentru Orientarea, Îndrumarea şi Coordonarea Cercetărilor Ştiinţifice, rezultatul 
interesului regimului comunist de a aduce producţia ştiinţifică mai aproape de „cerinţele sale 
de dezvoltare” (Jowitt) şi de a-i creşte contribuţia „la dezvoltarea economiei şi culturii, la 
apărarea sănătăţii poporului”. Această propunere de schimbare în privinţa cadrului de îndru- 
mare, conducere şi control a fost însoţită de o propunere pentru „întărirea conducerii Academiei 
R.P.R.”5. Tr. Săvulescu şi C.I. Parhon au fost numiţi preşedinţi onorifici ai Academiei, in 
timp ce I. Murgulescu devenea preşedinte în funcţie. Această structură s-a menţinut până în 
1963, când Murgulescu rămâne oficial singurul preşedinte al Academiei. 

Totuşi, trebuie notat că referirile anterioare la modelul sovietic nu au fost o coincidenţă. 
Proiectul Consiliului a fost prezentat în acelaşi timp cu înfiinţarea Comitetului de Stat al 
Consiliului de Miniştri pentru Coordonarea Cercetării Ştiinţifice din Uniunea Sovietica’. Cu 


1. „Notă asupra şedinţei din 11 martie 1958 a conducerii Secţiei Ştiinţă şi Cultură cu academicieni şi 
membri corespondenţi ai Academiei R.P.R., membri de partid, din domeniile matematicii, fizicii, 
chimiei şi ştiinţelor tehnice”, A.N.R., fond C.C. al P.C.R. - Secţia de Propagandă şi Agitatie, dosar 
nr. 3/1958, f. 102. 

2. „Referat privind unele probleme ale activităţii de cercetare ştiinţifică din R.P.R.”, 7 aprilie, A.N.R., 
fond C.C. al P.C.R. - Secţia de Propagandă şi Agitaţie, dosar nr. 12/1959, ff. 160-161. 

3. „Referat privind unele probleme ale activităţii de cercetare ştiinţifică din R.P.R.”, 7 aprilie, A.N.R., 
fond C.C. al P.C.R. - Secţia de Propagandă si Agitaţie, dosar nr. 12/1959, f. 165. 

4. Acest organism a fost înfiinţat oficial în Uniunea Sovietică in 1961. Potrivit lui A. Vucinich, scopul 
său era „să supravegheze organizarea naţională a proiectelor importante de cercetare, aşa cum sunt 

toate acestea, un raport al D.P.C. din 1963 avertiza asupra faptului că structura organizaţională 
proiectată în 1958-1960 nu avea să se materializeze foarte repede. Versiunea românească a 
Comitetului de Stat din U.R.S.S. nu exista încă. Mai mult decât atât, nu exista un plan la 
nivel naţional care să poată stabili „jaloanele principale ale activităţii ştiinţifice pe baza unui 
studiu tematic al tendinţelor dezvoltării ştiinţei, al profundelor transformări care pot avea loc 
în ştiinţă şi tehnică, al posibilităţilor existente şi necesităţile stringente ale ţării noastre”!. 
Această centralizare reînnoită a producţiei ştiinţifice se va realiza la mijlocul anilor 1960, dar 
în circumstanţe sensibil diferite. Ceea ce în 1959 se prognoza a fi o întrunire naţională a 
tuturor angajaţilor din domeniul ştiinţei, organizată cu scopul de a dezbate rationalizarea 
planificării cunoaşterii, va lua in 1964 forma unei întruniri în sprijinul noii direcţii a P.M.R. 
vizând o independenţă mai accentuată faţă de Centrul de la Moscova. Acesta va fi punctul de 
cotitură în consacrarea unei ştiinţe naționale în România comunistă. Cu alte cuvinte, proiectele 
P.M.R. de centralizare, directionare şi control vor fi indigenizate ca o formă de emancipare 
culturală şi dezvoltare ce porneşte din interior. 

Cu toate acestea, nu trebuie pierdut din vedere faptul că, din cauza schimbărilor im- 
plementate din 1958 până la începutul anilor 1960, ştiinţa din România a devenit „de partid”, 
înainte să devină, oficial, naţională. Controlul instituţional al partidului-stat asupra Academiei 
şi învăţământului superior a fost consolidat şi a devenit mai eficient. Educaţia ideologică a 
fost generalizată în domeniul ştiinţific. Mai mult decât atât, pentru a creşte şi stabiliza coop- 
tarea, înscrierile în partid venind din rândurile comunităţii ştiinţifice au fost încurajate, iar 
procesul ca atare a fost accelerat. În 1959, din 212 cadre care deţineau diverse funcţii de 
conducere (rectori, decani etc.) în învăţământul superior, 40% erau deja considerate ca având 
origini sociale „sănătoase” (fii de muncitori şi ţărani), iar 79,7% erau membri de partid?. În 
1960, dintr-un total de 7.665 de membri ai personalului didactic din universităţi, 2.200 de 
cadre erau membri de partid sau candidaţi, dintre care 760 erau profesori sau conferentiari. 
În ansamblu, în jur de 60% dintre persoanele din organismele de învăţământ avansat din cadrul 
învăţământului superior erau membri sau candidaţi la înscrierea în Partid’. Aceste date ne 
arată că, la începutul anilor 1960, Partidul aduna deja beneficiile dublei sale politici de 
„democratizare” şi cooptare în universităţi. Revoluţia culturală a constat fie în politici de 
cooptare a „vechiului” corp profesoral, fie în schimbarea lui prin promovarea specialiştilor 
„Toşii”, cadre ale sistemului academic de după 1948. 


menţionate în documentele oficiale de guvernare, să coordoneze munca sistemelor de instituţii 
ştiinţifice precum Academia Sovietică de Ştiinţe, academiile de ştiinţe din republici, unităţile de 
cercetare sectorială şi instituţiile de învăţământ superior”. Vezi Alexander Vucinich, Empire of Know- 
ledge: the Academy of Sciences of the USSR (1917-1970), University of California Press, Berkely, 
1984, pp. 302-303. 

1. „Referat cu privire la activitatea de cercetare ştiinţifică”, 24 decembrie, A.N.R., fond C.C. al 
P.C.R. - Secţia de Propagandă şi Agitatie, dosar nr. 9/1963, ff. 80-81. Aceste deziderate se mențineau 
pe aceeaşi lungime de undă cu dezvoltarea sovietică în domeniul ştiinţei planificate. Potrivit lui 
Vucinich, principala funcţie a Comitetului de Stat era „sprijinirea guvernului în pregătirea şi imple- 
mentarea planurilor pentru o politică naţională unitară în ştiinţă”. În 1965, Comitetul de Stat din 
Uniunea Sovietică şi-a schimbat numele în Comitetul de Stat al Consiliului de Miniştri pentru Ştiinţă 
şi Tehnologie, o altă „invenţie” instituţională a Centrului de la Moscova, care va fi imitată de P.M.R. 
Vezi A. Vucinich, op. cit., p. 304. 

2. „Informaţie cu privire la compoziţia social-politică a cadrelor didactice din învăţământul superior”, 
A.N.R., fond C.C. al P.C.R. - Secţia de Propagandă şi Agitaţie, dosar nr. 10/1960, f. 62. 

3. „Informaţie cu privire la compoziţia social-politică a cadrelor didactice din învăţământul superior”, 
27 februarie, A.N.R., fond C.C. al P.C.R. - Secţia de Propagandă şi Agitaţie, dosar nr. 10/1960, f. 24. 

La nivelul Academiei, situaţia era mai putin satisfăcătoare. Spre exemplu, în 1963, la secţia 
sa din Cluj, din 32 de academicieni, doar şapte erau membri de partid!. Totuşi, înainte de 
următoarea serie de nominalizări pentru Academie, din 1963, au fost introduse noi reguli, cu 
scopul de a permite promovarea printre membrii titulari a unor oameni de ştiinţă mai tineri. 
În acelaşi timp, membrii corespondenţi urmau să fie realesi din patru în patru ani, permițându-i 
astfel Partidului să conditioneze titlul respectiv. La aceasta se adăuga faptul că posturile de 
şef de secţie ori de sector în cadrul Academiei erau ocupate în urma unei examinări. Repre- 
zentantii Partidului şi ai organizaţiilor sindicale figurau cu prisosinţă în comisiile de examinare?. 
În acelaşi timp, urmând modelul transformării instituţiei din 1948, D.P.C. recomanda ca 
poziţiile de conducere de la nivelul Academiei să fie consolidate prin promovarea cadrelor din 
domeniul ştiinţelor „tehnice”. Aceşti membri erau cooptați în Prezidiu, în ciuda experienţei 
lor mai reduse, pentru că urmau să primească statut cu drepturi depline la următoarea rundă 
de alegeri din cadrul Academiei. Sistemul îi oferea Partidului posibilitatea de a plasa oameni 
de ştiinţă valoroşi în aparatul decizional din domeniul ştiinţific, în timp ce asigura şi un 
mecanism de răsplată viitoare, în funcţie de flexibilitatea faţă de sistem. Într-adevăr, în 
domeniul istoriei, spre exemplu, persoanele care au devenit membri corespondenţi în 1963 
erau cele care excelaseră în îndeplinirea sarcinilor trasate de P.M.R. în producţia istorică — 
redactarea tratatului de istorie a României: Mihai Berza, Vasile Maciu, Ştefan Pascu, Con- 
stantin S. Nicolaescu-Plopsor, Dionisie M. Pippidi”. Niciun istoric nu a fost ales membru 
titular, însă această serie de nume aflate în aşteptare se dovedise a fi formată din „oameni de 
ştiinţă socialişti”, datorită contribuţiei lor la scrierea tratatului de istorie naţională şi activităţii 
desfăşurate în administrarea comunităţii epistemice. 

Impactul pe termen lung al politicilor de excludere aplicate în perioada 1958-1960 asupra 
personalului din domeniul ştiinţific era mai degrabă limitat. Profilul policentric al frontului 
istoric, împreună cu faptul că membrii comunităţii epistemice erau adânc implicaţi în proiecte 
fundamentale (tratatul, volumele despre istoria Transilvaniei, noile ediţii de documente despre 
diferite perioade ale istoriei României) nu permiteau multe schimbări bruşte. Cu toate acestea, 
schimbările instituţionale au condus la reafirmarea conceptului de partiinost în istorie, accen- 
tuând gradul de control în domeniu. Angajamentul frontului istoric dovedit în îndeplinirea 
sarcinilor trasate politic a creat premisele unui tip de contract social între istorici şi Partid. 
Esenţa sa stătea în planificarea producţiei istorice în funcţie de complementaritatile sau angaja- 
mentele din agendele celor două părţi. În loc de apariţia unei noi generaţii, definită prin 
originea sa în ofensiva socialistă din perioada 1958-1960, domeniul istoric s-a dezvoltat pe 
baza agenţilor de putere care au apărut după demisia lui Roller. Istorici precum Oțetea, Dai- 
coviciu, Condurachi, Berza, Stănescu, Cheresteşiu, Pippidi, V. Popescu vor domina această 
profesie până la începutul anilor 1970, când conducerea a fost preluată de generaţia protejatilor 
lor. Un document de partid din octombrie 1961 admitea eşecul încercării de a „rupe” 
rândurile istoricilor. Starea de lucruri existentă era redată astfel : 


1. „Concluziile brigăzilor C.C. al P.M.R. care au controlat în regiunile Cluj şi Banat munca în rândul 
intelectualilor (aprilie-noiembrie 1963)”, A.N.R., fond C.C. al P.C.R. - Secţia de Propaganda şi 
Agitatie, dosar nr. 19/1963, ff. 1-35. 

2. „Referat cu privire la unele măsuri de îmbunătăţire a activităţii Academiei R.P.R.”, A.N.R., fond C.C. 
al P.C.R. - Secţia de Propaganda şi Agitatie, dosar nr. 29/1959, ff. 162-163. 

3. Dorina Rusu, Istoria Academiei in date (1866-1996), Editura Academiei, Bucuresti, 1997, p. 358. 

4. Aceste două straturi care se dezvoltau simultan (mentor-discipol) în domeniul istoric (spre exemplu, 
Daicoviciu şi Pascu, Oțetea şi Papacostea, Berza şi Ştefănescu, Maciu şi Scurtu ş.a.) reies clar din 
distribuţia corpului profesoral în catedrele de istorie ale universităţilor din Bucuresti, Cluj şi Iasi, până 
la finele anilor 1960. Vezi Robert Deutsch, Istoricii si ştiinţa istorică din România, 1944-1969, Editura 
Ştiinţifică, Bucuresti, 1970, pp. 53-55. 

În facultăţile de istorie există tendinţa de a reduce istoria modernă, contemporană în favoarea 
istoriei vechi. Acestă situaţie se datoreşte şi faptului că cele mai pregătite cadre didactice ale 
facultăţilor de istorie sunt specialişti în istorie veche. Facultatile de istorie sunt facultăţile cu cel 
mai redus număr de cadre tinere. De pildă, la facultatea de istorie din Bucureşti din cincizeci şi 
şapte cadre didactice numai şapte sunt asistenţi şi zece preparatori, iar restul sunt cadre de 
predare!. 


În sectorul de cercetare, situaţia nu era cu mult diferită. În 1964, într-un volum jubiliar 
care celebra minunile revoluţiei culturale româneşti se menţiona că bugetul de cercetare pentru 
ştiinţele istorice a crescut de peste o sută de ori între 1956 şi 1960, dovadă a efortului întreprins 
de regim pentru a-şi stabili propria istorie naţională. În acelaşi timp, totuşi, numărul de 
cercetători din domeniul istoriei în 1963 (185) nu atingea nivelul înregistrat în 1949 (200%. 
Reprezentanţii domeniului istoric erau foarte selectivi cu colaboratorii lor, care fuseseră fami- 
liarizati cu doctrina socialistă, potrivit tradiţiei stabilite de mentori (memoriile lor reprezintă 
o excelentă dovadă în acest sens). Se poate spune că, până în 1963, criteriile calitative au 
prevalat faţă de cele cantitative. Aşa cum a aflat o delegaţie cehoslovacă, în 1953, în timpul 
unei călătorii de documentare cu privire la sistemul sovietic de învăţământ superior, 


Transformarea ideologică şi intelectuală este un proces complex, iar câteodată foarte dureros. 
„Ideile nu sunt haine vechi, pe care cineva le dă deoparte şi le schimbă”, au fost exact cuvintele 
tovarăşului Stoletov, adjunct al ministrului Culturii?. 


Până la mijlocul anilor 1960, frontul istoric era produsul unui proces de hibridizare dintre 
rolul dominant al Partidului şi accentul crescut pe naţional în producţia istorică. În ciuda 
temporizărilor de la sfârşitul anilor 1950, principalele coordonate ale agendei impuse de 
consiliul editorial al revistei Studii, condus de Oțetea (până in 1958), au rămas valabile pentru 
întregul domeniu istoric: recuperarea tradiţiei şi reconstrucţia treptată a unei comunităţi 
permanente, unitare şi conştiente de sine, în cursul istoriei, în contextul concentrării atenţiei 
asupra istoriei sociale, a luptei de clasă şi a etichetării maselor (a oamenilor) ca principali 
actori ai Istoriei. Mai mult, procesul de incluziune s-a accelerat odată cu deschiderea treptată 
a Partidului către istorici şi cristalizarea unui sistem de stimuli şi recompense pentru cooperare. 

În primul rând, măsura investiţiei regimului în munca social-ştiinţifică a fost cu adevărat 
impresionantă. Am arătat deja creşterea semnificativă a sprijinului financiar pentru producţia 
istorică. În 1959, în ştiinţele sociale erau 24 de unităţi de cercetare, cu 600 de cadre; 82% 
din fondurile alocate cercetării în „domenii socio-culturale” reveneau subsectiilor Academiei 
şi institutelor lor şi doar 18% ministerelor. La sfârşitul anului, domeniul istoric număra opt 
instituţii dintre unităţile de cercetare existente în ştiinţe sociale, o şesime a sectorului: 
Institutul de Istorie şi Institutul de Arheologie din Bucureşti, Institutul de Istorie şi Filosofie 
din Cluj, Institutul de Istorie şi Filologie din laşi, Comisia pentru studiul formării poporului 
şi limbii române, Comitetul general pentru scrierea tratatului Istoria României (doar pe durata 
proiectului), Muzeul de Antichitati din Iasi, Comisia ştiinţifică pentru monumente istorice şi 


1. „Informare privind activitatea unor catedre şi facultăţi din sectorul universitar”, 22 noiembrie, A.N.R., 
fond C.C. al P.C.R. - Secţia de Propagandă si Agitaţie, dosar nr. 5/1961, f. 144. 

2. Iie Murgulescu, „Dezvoltarea învăţământului - veriga principală a revoluţiei culturale în tara noastră”, 
în Momente ale revoluţiei culturale din România, Editura Ştiinţifică, Bucuresti, 1964, pp. 47 si 50. 

3. John Connelly, „The Sovietization of Higher Education in the Czech Lands, East Germany, and Poland 
during the Stalinist Period, 1948-1954”, in Michael David-Fox şi György Péteri, Academia in Upheaval - 
Origins, Transfers, and Transformations of the Communist Academic Regime in Russia and East Central 
Europe, Bergin & Garvey, Wesport, Connecticut/Londra, 2000, p. 147. 


308 BOGDAN C. IACOB 


artistice din Bucuresti. Patru ani mai târziu s-a adăugat şi Institutul pentru Studii Sud-Est 
Europene!. 

La nivelul micromanagementului, regimul a creat un nou sistem de recompense şi recu- 
noaştere. Una dintre principalele plângeri împotriva lui Roller era legată de faptul că îşi asuma 
munca asociatilor săi şi că opera discriminări în rândul celor care lucrau cu el, refuzând să îi 
nominalizeze, pe unii dintre ei, pentru diferite premii de stat. Problema recunoaşterii a fost 
clarificată până în 1958 şi cei care făceau parte din colective care lucrau la diverse monografii 
considerate strategice de către Partid primeau diverse distincţii oficiale. Noţiunea drepturilor 
de autor era mai complexă, fiind inextricabil asociată producţiei istorice şi îndeplinirii indi- 
viduale a planurilor de cercetare. În 1957, Consiliul de Miniştri a aprobat Decizia nr. 632 cu 
privire la drepturile de autor. Principalul său neajuns era faptul că nu prevedea acordarea de 
retributii pentru lucrările scrise de istorici în vederea realizării planului la institutele unde 
lucrau. Această stare de lucruri a condus la scăderea interesului pentru proiectele de anvergură 
cuprinse în plan. Activitatea lor în cadrul institutelor se reducea uneori la un articol anual de 
cercetare. Ca urmare, în 1958, Academia şi Ministerul Educaţiei au înaintat o modificare a 
Deciziei nr. 632, care propunea plata drepturilor de autor şi pentru lucrările stiintifico-tematice, 
precum volume, monografii, manuale etc. Mai mult decât atât, era obligatoriu ca în periodicele 
Academiei cel puţin 50% dintre materialele publicate să fie rezultatul proiectelor incluse în 
planurile de cercetare ale diverselor institute. Autorii acestor articole nu erau remunerati 
direct, dar li se garanta plata drepturilor de autor, în cuantum de 25%, ca recompensă pentru 
munca de cercetare?. 

Rezultatul imediat al acestei schimbări a fost creşterea stimulentelor existente (atât finan- 
ciare, cât şi legate de prestigiu), astfel încât istoricii să realizeze lucrări în conformitate cu obiecti- 
vele stabilite de Partid şi să-şi îndeplinească planurile de cercetare fixate la nivelul institutelor 
Academiei. La începutul anilor 1960 nu se regăseau, aşa cum se întâmpla în anii 1954-1955, 
nemulțumiri referitoare la faptul că autorii de studii întârziau finalizarea lucrărilor. Dimpotrivă, 
criteriile de cercetare şi publicare au ajuns dominante în domeniul istoric, în aşa măsură încât 
aveau impact şi la nivelul universităţilor. Treptat, într-un mediu în care presiunea colegilor care 
lucrau la tratat reprezenta noul standard de excelenţă, cadrele didactice de la Catedra de Istorie 
au ajuns să se perceapă drept cercetători, mai degrabă decât pedagogi. Atât Daicoviciu, cât şi 
Oțetea au remarcat, cu diverse ocazii, că „învăţământul superior trebuie să fie un centru unde 
se face stiinté”*. Un document al D.P.C. avertiza chiar asupra faptului că printre membrii dome- 
niului istoric exista credinţa eronată, larg răspândită, că singurul criteriu de evaluare a facultăţii 
era activitatea ştiinţifică, în detrimentul calităţilor pedagogice. Tendinţa era următoarea : 


1. „Referat privind unele probleme ale activităţii de cercetare ştiinţifică din R.P.R.”, 7 aprilie, A.N.R., 
fond C.C. al P.C.R. - Secţia de Propagandă şi Agitatie, dosar nr. 12/1959, ff. 147-165, şi anexa la 
„Propuneri de reprofilare de cercetare ştiinţifică”, 10 noiembrie, A.N.R., fond C.C. al P.C.R. - Secţia 
de Propagandă şi Agitaţie, dosar nr. 14/1959, f. 31. 

2. „Informare cu privire la unele probleme ale Editurii Academiei R.P.R.”, 8 decembrie, A.N.R., fond 
C.C. al P.C.R. - Secţia de Propagandă şi Agitaţie, dosar nr. 3/1958, ff. 208-210. Acest document 
cuprinde o recomandare interesantă din punctul de vedere al transformărilor pe termen mediu în frontul 
istoric : din cauza extinderii activităţilor sale şi a volumului crescut de material de cercetare primit, 
Editura Academiei şi-a mărit sediul prin preluarea a două clădiri care aparținuseră Institutului de Studii 
Româno-Sovietice (f. 211). 

3. Vezi comentariile lui Daicoviciu la „Stenograma seminar de la Şcoala Superioară de Ştiinţe Sociale 
«A.A. Jdanov» cu cadrele didactice din învăţământul superior”, 11-12 aprilie, A.N.R., fond C.C. al 
P.C.R. - Secţia de Propaganda şi Agitaţie, dosar nr. 20/1956, f. 26, şi intervenţia lui A. Oțetea la 
„Sesiunea ştiinţifică a cadrelor didactice de la Facultatea de Istorie din Bucureşti (3-5 iunie 1963)”, 
Studii. Revistă de istorie, anul XVI, nr. 4, 1963, pp. 951-953. 

unele cadre didactice [să] îşi îndrepte mai mult atenţia spre elaborarea unui număr cât mai mare 
de lucrări ştiinţifice, articole, de mai mare sau mai mică valoare şi în schimb nu se preocupau de 
elaborarea cursurilor pe care le predau studenţilor, manifestă mai puţină preocupare pentru 
activitatea didactica!. 


Într-adevăr, la începutul anilor 1960, posibilitatea recunoaşterii şi a recompensei în dome- 
niul istoric era factorul esenţial pentru mobilizarea în vederea producţiei istorice. Cireaşa de 
pe tort presupunea şi numărul crescut al stagiilor de perfecţionare şi participările la conferinţe, 
atât în ţările din Blocul Sovietic, cât şi în Occident. Aceste oportunităţi erau, la început, 
deschise doar academicienilor şi membrilor importanţi ai colectivelor care lucrau la [storia 
României. La sfârşitul anilor 1950, un număr mai mare de istorici puteau beneficia de aceste 
avantaje. Clarificarea grupurilor de interes din domeniul istoric a facilitat dezvoltarea amintită. 
Academia a stabilit un sistem solid de parteneriate internaţionale, care înlocuiau schimburile 
limitate ce aveau loc la mijlocul anilor 1950. Acum accentul cădea asupra unei selecţii 
riguroase a cadrelor tinere care erau trimise la specializare pentru perioade mai lungi de timp, 
în acord cu specializările lor. În 1961, 78 de delegaţii au călătorit, în vederea specializării, în 
tari socialiste, iar 21 în tari „capitaliste”. În acelaşi an, pentru prima dată, Academia a instituit 
bursele UNESCO, în timp ce, în anii ce vor urma, va accesa şi alte burse internaţionale dis- 
ponibile, datorită integrării crescânde a comunităţii ştiinţifice româneşti pe scena mondială’. 

Se impune o ultimă remarcă pentru a avea o imagine mai cuprinzătoare a cadrului ştiinţei 
planificate de după 1959. Schimbările semnificative experimentate în domeniul istoriei au avut 
loc în condiţiile unei stimulări incipiente în direcţia „românizării” din domeniul ştiinţific. În 
1958, D.P.C. avertiza că în unele dintre organizaţiile de partid ale institutelor compoziţia 
naţională a membrilor nu reflecta structura naţională corectă a angajaţilor şi cercetătorilor din 
institutele respective. Prin urmare, „30% din membri şi candidaţii de partid sunt de alte 
naţionalităţi”?. În acelaşi an, în ciuda schimbărilor care au avut loc la revista Studii, un raport 
de partid indica faptul că mari personalităţi, precum A.D. Xenopol, N. Iorga, S. Puşcariu sau 
P.P. Negulescu, nu erau apreciate la adevărata lor valoare ştiinţifică în periodicele Academiei, 
sub pretextul că „teoriile lor idealiste, naţionaliste” exercitau o influenţă negativă asupra dome- 
niilor ştiinţifice legate de munca lor“. Mai mult, în ciuda remarcilor privind la recrudescenta 


1. „Principalele concluzii şi propuneri ale brigăzii C.C. al P.M.R. în urma controlului efectuat asupra 
muncii de partid din instituţiile de învăţământ superior din Bucureşti”, 28 decembrie, A.N.R., fond 
C.C. al P.C.R. - Secţia de Propagandă şi Agitaţie, dosar nr.17/1962, f. 50. 

2. „Informare privind unele aspecte din activitatea de relaţii culturale a M.I.C. în anul 1961”, 26 martie, 
A.N.R., fond C.C. al P.C.R. - Secţia de Propagandă şi Agitatie, dosar nr. 12/1962, ff. 1-6. 

3. „Informare cu privire la situaţia organizaţiilor de partid din şcoli şi institute de învăţământ superior”, 
21 martie, A.N.R., fond C.C. al P.C.R. - Secţia de Propagandă şi Agitaţie, dosar nr. 4/1958, f. 25. 
Preocuparea pentru „structura naţională şi socială corectă a cadrelor în rândul intelectualilor” este o 
temă care poate fi regăsită în mai multe documente ale D.P.C. din intervalul 1955-1957. Vezi, de exem- 
plu, „Referat privind activitatea Secţiei de Ştiinţe Istorice, Filosofice şi Economico-Juridice”, 27 aprilie, 
A.N.R., fond C.C. al P.C.R. - Secţia de Propagandă şi Agitatie, dosar nr. 64/1955, f. 15, sau „Munca 
Comitetelor regionale de partid cu intelectualii”, 6 aprilie, A.N.R., fond C.C. al P.C.R. - Secţia de 
Propagandă şi Agitaţie, dosar nr. 12/1957, f. 43. 

4. „Referat privind unele aspecte ale muncii politice în rândul intelectualilor”, A.N.R., fond C.C. al 
P.C.R. - Secţia de Propagandă şi Agitaţie, dosar nr. 9/1958, f. 78. Un alt exemplu reprezentativ pentru 
tendinţa de a continua procesul de reabilitare a „elementelor trecutului”, în ciuda potenţialului lor 
disruptiv, este reintegrarea lui C.C. Giurescu la Institutul de Istorie al Academiei din Bucureşti. Această 
decizie a fost luată cu prilejul unei întâlniri a conducerii Secţiei de Ştiinţă şi Cultură cu membrii 
Prezidiului Academiei. V. Malinschi, secretar al Academiei, a comunicat secţiei faptul că Giurescu 
urma să fie reangajat ca membru titular. Adjunctul conducătorului secţiei a declarat că istoricul merita 
reabilitarea, trecând peste observaţia unui coleg potrivit căreia această completare de personal înrăutăţea 

şovinismului (România ca mare naţiune), documentele de partid mentionau mai degrabă 
avertismentele referitoare la nationalism venind din partea minorităţilor maghiară şi germană!. 
Nu a fost o coincidenţă faptul că, în 1959, în acelaşi timp cu înfiinţarea Universităţii „Babeş- 
-Bolyai” din Cluj, secţia de istorie a Academiei de la Târgu-Mureş a fost desfiinţată (fiind 
redeschisă în 1964). 

În februarie 1960, D.P.C. anunţa victorioasă că proporţia românilor în rândurile perso- 
nalului didactic din domeniul ştiinţelor sociale a crescut la 77%?. În 1963, delegatiile Comi- 
tetului Central care au fost trimise să evalueze munca de partid cu intelectualii din Banat şi 
Cluj recomandau : „o atenţie deosebită trebuie să acorde organizaţiile de partid cunoaşterii 
limbii române de către toţi oamenii muncii din patria noastră - element important in munca 
de educare patriotică”5. 

Cel mai reprezentativ exemplu referitor la aceste tendinţe este, desigur, unificarea uni- 
versitatii româneşti din Cluj cu cea maghiară. Ca majoritatea transformărilor analizate în acest 
articol, procesul avea două fațete: mai întâi, era o măsură menită să sporească controlul şi 
centralizarea administraţiei din învăţământul superior în al doilea oraş ca mărime din România“ ; 
în al doilea rând, odată cu nominalizarea unui rector care avea un lung istoric de tendinţe 
naţionaliste, şi anume C. Daicoviciu, şi în contextul românizării conducerii Universităţii, uni- 
ficarea a dus la consolidarea elementului national dominant’. Spre exemplu, la Catedra de 
Istorie şi Filosofie, din cele şapte secţii, doar două au mai păstrat 10% din cursuri în limba 
maghiară“. Întoarcerea treptată a regimului comunist spre „autohtonizare”” a funcţionat, într-o 


situaţia la institut, din perspectiva structurii sociale şi politice a cadrelor. Creşterea prestigiului şi a eficienţei 
producţiei istorice era, din punctul lor de vedere, printre priorităţile absolute ale secţiei. Vezi „Minuta 
şedinţei din 27 februarie 1959 de la conducerea Secţiei Ştiinţă şi Cultură”, fond C.C. al P.C.R. - Secţia 
de Propagandă şi Agitatie, dosar nr. 12/1959, f. 76. 

1. Spre exemplu, vezi „Informaţie cu privire la unele probleme ale muncii în domeniul propagandei şi 
culturii”, 9 aprilie, A.N.R., fond C.C. al P.C.R. - Secţia de Propaganda şi Agitatie, dosar nr. 37/1958, 
ff. 22-29. 

2. „Informaţie cu privire la compoziţia social-politică a cadrelor didactice din învăţământul superior”, 
27 februarie, A.N.R., fond C.C. al P.C.R. - Secţia de Propagandă şi Agitatie, dosar nr. 10/1960, 
ff. 23-25, şi „Acţiuni întreprinse de direcţie, secţie şi sector în anul 1959”, 14 decembrie, A.N.R., 
fond C.C. al P.C.R. - Secţia de Propagandă şi Agitaţie, dosar nr. 29/1959, f. 130. 

3. „Concluziile brigăzilor C.C. al P.M.R. care au controlat în regiunile din Cluj şi Banat munca în rândul 
intelectualilor (aprilie-noiembrie 1963)”, A.N.R., fond C.C. al P.C.R. - Secţia de Propaganda şi 
Agitatie, dosar nr. 19/1963, f. 29. 

4. Almira Tetea, „Aspecte ale mersului Universităţii din Cluj la sfârşitul anilor 50”, Analele Sighet 8, 
Fundaţia Academia Civică, Bucureşti, 2000, pp. 779-789. 

5. S. Bottoni arată că la începutul procesului de unificare a celor două universităţi erau doi prorectori 
maghiari. În 1967, numărul prorectorilor a crescut la cinci, dintre care trei erau români. Sapte din opt 
decani erau romani; la fel, un procent de 67% la nivelul facultăţilor. S. Bottoni, Transilvania roşie : 
comunismul român şi problema națională (1944-1965), Kriterion, Editura Institutului pentru Studierea 
Problemelor Minorităţilor Naţionale, Cluj-Napoca, 2010, p. 20. Pentru evenimentele care au condus 
la unificare, vezi şi I. Boca, 1956 - un an de ruptură: România între internationalismul proletar si 
stalinismul antisovietic, Fundaţia Academia Civică, Bucuresti, 2001. 

6. Unul dintre cei mai importanţi membri de partid de origine maghiară, Jânos Fazekas, susţinea, făcându-şi 
autocritica (samokritika), că una dintre explicaţiile izbucnirilor de nationalism maghiar de la Cluj, din 
1956, a fost aceea că decidentii Comitetului Regional de Partid „nu au creat condiţiile ca ei [maghiarii] 
să înveţe limba română, pregătind astfel condiţiile pentru elemente naţionaliste” - apud Rafael-Dorian 
Chelaru, „Crearea Universităţii «Babeş-Bolyai» şi reforma învăţământului în limba minorităţilor. Cazul 
Janos Fazekas”, Analele Sighet 8, Fundaţia Academia Civică, Bucuresti, 2000, pp. 821-835. 

7. Zbigniew Brzezinski a definit conceptul drept „preocuparea pentru obiective comuniste locale, interne, 
în detrimentul telurilor sovietice internationale, mai cuprinzătoare” (The Soviet Bloc : Unity and Con- 
flict, Harvard University Press, Cambridge, MA, 1967, p. 52). 

anumită măsură, ca un mecanism de siguranţă suplimentar pentru istoricii români. O purifi- 
care extinsă la nivelul acestei profesii era improbabilă, ţinând cont de faptul că aceşti specialişti 
aparţineau naţiunii şi îi scriau istoria. 

Cu toate acestea, articolul de faţă a demonstrat faptul că, din 1958 până în 1962, PM.R. 
a operat o reglare fină a tipurilor umane la nivelul personalului, atât din punct de vedere insti- 
tutional, cât şi tematic. Leonte Răutu, şeful D.P.C., a rezumat mecanica internă a procesului : 


Superioritatea regimului socialist constă în aceea că el poate fără zguduiri să îndrepte dispro- 
portiile care se ivesc, să aducă corective acolo unde ele scap, dar pentru asta trebuie să existe o 
conducere de partid şi de stat călăuzită de o politică ştiinţifică, atentă fata de fenomenele vieţii 
şi care să intervină la timp. Aşa s-a procedat şi la noi: când a fost nevoie în 1953 sau în 1956 
să se corecteze anumite rapoarte, anumite proporţii, s-a intervenit. Şi s-a întâmplat câteodată ca 
elementele periferice, antipartinice, în goana după senzaţii nesănătoase, începeau să şoptească 
prin colţuri: „Ai auzit? S-a schimbat politica”. Realitatea nu era asta, şi cifrele o atestă şi 
rezultatele o atestă, şi de aceea partidul a lovit fără crutare şi o să lovească şi pe viitor tot aşa de 
necruţător asemenea elemente antipartinice...! 


Într-adevăr, PM.R. şi-a reafirmat rolul de unic arbitru şi organizator al cunoaşterii. 
Politicile adoptate în perioada analizată aici erau fundamental ambivalente : autoritatea sa 
ideologică şi organizaţională a fost mai departe exercitată asupra domeniului ştiinţific ; în 
acelaşi timp, întoarcerea accelerată a regimului către individualitate şi origini nu putea fi 
realizată fără sprijinul ştiinţei, şi anume al istoriei. 

Se poate afirma că, la sfârşitul anilor 1950 şi începutul anilor 1960, P.M.R. a reluat ideea 
conform căreia „Ştiinţa nu ar putea fi separată de politică şi ideologie - cu alte cuvinte, 
Cunoaşterea nu ar putea fi independentă fata de Putere”?. În domeniul istoric, măsurile 
disciplinare, coercitive au fost mai degrabă de scurtă durată, de vreme ce comunitatea epis- 
temică era deja angajată în proiecte de amploare, importante pentru procesul construirii 
identităţii comunismului românesc. Când au fost aplicate, impactul lor a fost diminuat conside- 
rabil de extinderea mecanismului de cooptare (recompensă, recunoaştere, ,,romanizare”). În 
ciuda devotamentului dovedit pentru cauza formării unei elite „roşii” şi a „democratizării” 
învăţământului superior, P.M.R. nu a uitat principiul leninist al revoluţiei culturale „de imbi- 
nare armonioasă a revoluţiei proletare victorioase şi a culturii burgheze”*. Obiectivul scrierii 
unei noi istorii national-socialiste a dobândit, în cele din urmă, prioritate asupra necesităţii de 
a crea o „ştiinţă proletară”, potrivit lui Bogdanov. Reafirmarea partinitatii în cadrul frontului 
istoric, în ştiinţă şi învăţământul superior în general, a făcut ca istoricii să se încadreze la 
rândul lor în ceea ce Paul Niculescu-Mizil numea în 1963 „armata care desfăşoară o bătălie 
puternică, care organizează efortul poporului nostru, care conduce acest efort în direcţia dorită 
de partid”. Odată ce îşi consolidase dominaţia, regimul comunist românesc nu avea retineri 
în desemnarea istoriei ca ştiinţă aleasă, mediu care să-i codifice autenticitatea şi viziunea 
asupra lumii în trecutul naţional. 


1. „Expunere făcută de tovarăşul Leonte Răutu despre sarcinile muncii de propagandă şi agitaţie”, A.N.R., 
fond C.C. al P.C.R. - Secţia de Propagandă şi Agitaţie, dosar nr. 10/1960, f. 32. 

2. Alexei B. Kojevnikov, Stalin 's Great Science : The Times and Adventures of Soviet Physicists, Imperial 
College Press, Londra, 2004, p. 281. 

3. A. Vucinich, op. cit., p. 120. 

4. „Stenograma expunerii lui P. Niculescu-Mizil privind probleme ale muncii politico-educative a 
partidului”, 17 decembrie, A.N.R., fond C.C. al P.C.R. - Secţia de Propaganda şi Agitatie, dosar 
nr. 44/1963, f. 15. 

Domeniul istoric încheiase un pact cu puterea comunistă: validarea ultimă a producţiei 
sale şi recunoaşterea actorilor săi erau prerogativele absolute ale Partidului. Kojevnikov a 
descris excelent statu quo-ul din perioada consolidării comuniste a domeniului ştiinţific : 


Departe de a fi iubire romantică sau supunere forţată, parteneriatul - ca să ducem metafora de 
gen mai departe - semăna mai degrabă cu un clasic mariaj de convenienţă. Bazat pe valori şi 
interese împărtăşite şi pe un mecanism de cerere şi ofertă, uneori nu era lipsit de violenţă 
conjugală!. 


Sau, pentru a-l parafraza pe şeful Secţiei pentru Cultură şi Ştiinţă a Comitetului Central, 
P. Tugui, între istorici, „cine va scrie bine partinic, ăla va învinge. Noi nu putem să ne 
amestecăm, dar ei trebuie să fie determinaţi să lucreze bine”?. Şi aşa a fost. În 1960 a fost 
publicat primul volum al tratatului comunist de istorie naţională. Până în 1964 vor mai apărea 
încă trei. 


Traducere de Iulia Vladimirov 


Alexei B. Kojevnikov, op. cit., pp. 290-291. 

„Stenograma discuţiilor în şedinţa de analiză a muncii sectoarelor Artă, Ştiinţele Naturii şi Ştiinţele 
Sociale, care a avut loc în zilele de 15 şi 18 noiembrie 1957”, A.N.R., fond C.C. al PC.R. - Secţia 
de Propagandă şi Agitaţie, dosar nr. 31/1957, f. 15. 


NR 


Georgiana Leşu 


Institutionalizarea „prieteniei” 
între România şi Uniunea Sovietică. 
Aspecte din activitatea A.R.L.U.S. 


This study treats the connection between politics and culture at the beginning of the Romanian 
communist period, focusing on the activity of the The Association for Strengthening Ties with the 
Soviet Union (A.R.L.U.S.). This well-known association of friendship with the Soviet Union was to 
become one of the main supporters of the Soviet cultural model. A.R.L.U.S. was listed among the many 
associations of friendship with the Soviet Union existing in all countries of the Soviet Bloc. Founded 
in September 1944, it was disbanded in the mid 60’s, due to political changes. During all this period 
the Association saw impressive expansion, developing branches in most cultural fields, and being 
equally involved in the worker’s activities and setting the basis of the well-known publishing house 
Cartea Rusă (the Russian Book), where most of the Russian and Soviet literature was published in 
Romania. The study reflects the new image of the Romanian culture, distorted by intrusions of the 
communist propaganda, while it emphasizes the way in which political evolution is reflected in the 
activity of the Association. 


Keywords: Soviet model, hegemony, propaganda, communist culture 


Într-un regim totalitar, societatea devine un monolit inert în fata puterii politice. Aceasta 
îşi câştigă poziţia şi datorită intelectualilor care, odată cu asumarea regimului şi a fundamentelor 
acestuia, îşi translatează autoritatea în sensul legitimării politicii noilor stăpânitori. În acelaşi 
timp, întreprinderile intelectuale au calitatea de a fi considerate, aproape automat, legitime. 
Din aceste considerente, ne propunem în cele ce urmează să ilustrăm o perspectivă de interpre- 
tare a raportului dintre intelectuali, societate şi puterea politică în contextul perioadei de 
început a comunismului românesc. Deşi urmărea - în varianta sa originară - să elibereze 
individul de nedreptate şi de exploatare, regimul comunist transformă acest deziderat într-o 
cumplită sclavie a spiritului. Cu toate acestea, o mare parte dintre intelectuali aleg să rămână 
alături de politica ce îngrădeşte libertatea de expresie şi supune ideologiei toate aspectele 
sociale. Într-o lume în care intelectualilor li se propune un statut superior şi le sunt oferite 
toate înlesnirile materiale pentru a se ocupa strict de munca lor!, apropierea acestora de noile 
norme sociale impuse merită a fi cercetată mai îndeaproape. Societatea totalitară şi ideologia 
de tip teleologic aduc cu sine o distorsionare a cunoaşterii, urmată de o răspândire fără 
precedent a acesteia”, motiv pentru care intelectualul se evidenţiază între celelalte categorii 
sociale, având o contribuţie însemnată la construirea unei identități politice într-un nou context 
social. Dacă politicul are în vedere crearea condiţiilor economice care să conducă spre o nouă 
societate, intelectualului îi revine sarcina formării unei conştiinţe conforme cu noua structură 
socială, cu atât mai mult cu cât regimurile totalitare acordă o importanţă deosebită cuvântului 
scris. Vocea propagandei oficiale se face auzită în presă, în literatură şi în artă. 

Studiul de faţă urmăreşte cazul A.R.L.U.S., cunoscuta asociaţie de prietenie cu Uniunea 
Sovietică, devenită în anii 1950 unul dintre cele mai puternice instrumente de sovietizare a 
ţării şi care reprezintă un bun exemplu pentru a ilustra o poveste a intelectualilor, a acelora 
care, conştient sau nu, se lasă prinşi în mrejele ideologiei. Ulterior, această „adeziune” devine 
unul dintre cele mai mari „păcate” ale lor’. Dacă atracţia pe care totalitarismul o exercită 


1. Încercând să se erijeze într-un protector al scriitorilor, Partidul Comunist înființează în 1949 Fondul 
Literar, al cărui scop era specificat în articolul 3 al Decretului nr. 31 din 29 ianuarie 1949, acela de 
„ajutorare materială a scriitorilor prin: acordarea de împrumuturi pentru perioada de pregătire a 
operelor literare ; acordarea de ajutoare şi pensii pentru caz de boală, invaliditate, pierderea capacităţii 
de muncă ; asigurarea familiei scriitorului în caz de deces ; înfiinţarea şi întreţinerea de case de odihnă, 
sanatorii, creşe, cămine de copii, cantine etc. ; organizarea de cooperative de consum, ateliere pentru 
deservirea scriitorului etc. (Decret nr. 31 pentru stimularea activităţii ştiinţifice, literare şi artistice, în 
Monitorul Oficial [ianuarie-februarie], nr. 24, 29 ianuarie 1949, p. 896). 

2. Dan Lungu, Construcţia identităţii într-o societate totalitară. O cercetare sociologică asupra scrii- 
torilor, Junimea, laşi, 2003, p. 11. 

3. O astfel de temă este dezvoltată pe larg de Julien Benda, cel care le reproşează intelectualilor faptul că 
se despart de tradiţie şi se apropie de doctrine, că promovează particularul în locul universalului, că 
dezaprobă dragostea pentru spiritual în schimbul predilectiei pentru practic. Sunt denuntati astfel cei 
care pun scopurile statului şi ale naţiunii mai presus de independenţa intelectuală şi care pretind, în 
acelaşi timp, că aceste scopuri sunt juste şi morale. Singura modalitate în care intelectualii se pot implica 
în viaţa cetăţii, după spusele lui Benda, aduce cu sine două condiţii de îndeplinit: intelectualul nu 
trebuie să fie funcţionar al statului, pentru a nu-şi pierde independenţa, şi trebuie să îşi limiteze 
intervenţia în politică la câte un episod. Vezi Julien Benda, Trădarea cărturarilor, trad. de Gabriela 
Cretia, Humanitas, Bucureşti, 2008. 

asupra elitelor este un indiciu în înţelegerea mişcărilor totalitare!, incursiunea în lumea 
A.R.L.U.S. ne poate servi drept instrument pentru o imagine mai obiectivă asupra mecanis- 
melor comunismului românesc. 

Pentru o perspectivă mai amplă asupra subiectului, este necesară o intruziune în climatul 
politic al primilor ani de după război, îndeosebi în aspectele ce ţin de viaţa culturală şi de trans- 
formările care îi vor impune o nouă traiectorie, aflată la un pol opus faţă de cea interbelică. 
Deşi o perspectivă post factum asupra evenimentelor de după 23 august 1944 ne duce cu 
gândul la un drum sigur către comunizarea României, nu trebuie să pierdem din vedere faptul 
că percepţia asupra sovieticilor nu era una întru totul negativă, aşa cum am putea intui astăzi. 
În condiţiile în care nu putea fi anticipat cursul evenimentelor ce au dus la distrugerea vechii socie- 
tati româneşti, presa vremii (nu neapărat cea comunistă) publică din plin fotografii cu Regele 
şi Regina-mamă salutând şi întâmpinându-i pe sovietici alături de liderii partidelor istorice şi 
de cei ai Partidului Comunist. Ana Selejan ilustrează această situaţie folosindu-se de cazul 
Dreptăţii, oficiosul Partidului National-Taranist, care afirma în ediţia din 31 august 1944: 


Armata Roşie, garanţie de ordine şi securitate în sud-estul european, nu face decât să continue 
misiunea ei seculară de sprijin şi de ridicare a popoarelor mici. Istoria ne învaţă pe aceia care 
ştim s-o citim că statele acestui colţ de Europă au ajuns la autonomie şi apoi la independenţă şi 
libertate numai datorită sacrificiului neprecupetit al Sfintei Rusii. Victorioşi, soldaţii mareşalului 
Stalin au găsit repede drum spre inimile noastre. [...] Întreaga opinie publică românească salută 
sosirea armatelor dezrobitoare. [...] Trăiască Armata Rosie! Trăiască Armata Română! Trăiască 
România Mare !? 


Întrucât articolul nu este singurul de acest gen, nu îl putem considera o coincidenţă, ci 
mai degrabă o expresie a atitudinii „relaxate” a societăţii fata de sovietici. Comuniştii români 
încep astfel să îşi consolideze structurile şi iniţiază acţiuni ce urmăreau însuşirea actului de la 
23 august, în scopul legitimării propriei puteri politice. 

La scurtă vreme după încheierea ostilităţilor cu Uniunea Sovietică au loc şi schimbările în 
ceea ce priveşte viata culturală, favorizate fiind de o prevedere a Convenţiei de Armistitiu din 
12 septembrie 19445, care viza îndepărtarea din memoria colectivă a urmelor propagandei 
fasciste, motiv pentru care cultura română intră într-un ireversibil proces de epurare“. În plină 
perioadă a dezbaterilor referitoare la curățirea morală a intelectualilor’, a acelei generaţii care 


1. Hannah Arendt, Originile totalitarismului, trad. de lon Dur şi Mircea Ivănescu, Humanitas, Bucuresti, 
2006, p. 407. 

2. Ana Selejan, România in timpul primului război cultural (1944-1948), vol. 1, Trădarea intelectualilor, 
Editura Transpres, Sibiu, 1992, p. 17. 

3. Cristian Vasile, „Literatura realismului socialist. Scriitorii români şi povara lor ideologică (1948-1953)”, 
Revista istorică, serie nouă, tomul XVI, nr. 5-6, septembrie-decembrie 2005, p. 97. 

4. Prin Decretul-lege nr. 364 din 4 mai 1945 cu privire la retragerea din circulaţie a tuturor publicaţiilor 
cu caracter fascist, hitlerist, legionar, rasist, şovinist apărute din 1917 până în prezent a fost iniţiată 
acţiunea de verificare a librăriilor, anticariatelor, editurilor, tipografiilor, în căutarea unor astfel de 
tipărituri, ce urmau să fie puse la dispoziţia Ministerului Propagandei. În ceea ce priveşte bibliotecile, 
s-a insistat în mod deosebit asupra retragerii acestor volume şi din cataloage, astfel încât să nu mai 
figureze nici măcar cu titlul printre celelalte cărți. În plus, cărţile nou-apărute aveau la rândul lor de 
parcurs un drum anevoios până a putea fi disponibile pe piaţă. Conform circularei Ministerului Pro- 
pagandei, Direcţia Propagandei, nr. 2807, editurile erau obligate ca din fiecare carte tipărită să trimită 
câte două exemplare la Comisia Aliată de Control şi câte trei la Ministerul Propagandei, Direcţia 
Propagandei, Serviciul Controlul Publicaţilor. Arhivele Nationale ale României (A.N.R.), fond Minis- 
terul Propagandei Naţionale, dosar nr. 1098/1945-1947, ff. 25, 187, 185. 

5. Referindu-se la rolul intelectualilor, Felix Aderca pledează pentru implicarea acestora în refacerea atât 
morală, cât şi materială a ţării, acuzându-i în acelaşi timp pe cei care nu se adaptează curentului de 

a adus războiul şi fascismul, comunismul profită de ocazie şi propune drept model soluţia 
sovietică!. Un important rol pe scena culturală îl joacă, de acum înainte, Societatea Scriitorilor 
Români. Cu un nou preşedinte, în persoana lui Victor Eftimiu, şi un nou comitet de 
conducere între care se numărau N.D. Cocea, Mihail Celariu, H.P. Bengescu, Perpessicius, 
Lucia Demetrius, Mihai Beniuc, Eugen Jebeleanu, Cicerone Theodorescu, Cezar Petrescu şi 
Al. Cazaban - toţi aleşi în urma Adunării Generale din 24 septembrie 1944? -, S.S.R. va 
deveni curând o structură subordontă politic. Chiar din aceeaşi lună, Societatea hotărăşte 
aderarea la platforma-program a Frontului National Democratic, iniţiată de P.C.R.*, acceptând 
versiunea scriitorului - muncitor intelectual, „inginer al sufletelor”, după bine-cunoscuta 
sintagmă lansată chiar de Stalin. 

Pe un asemenea fundal cultural, începând cu luna august 1944, România devine „prietenă” 
cu U.R.S.S. Cele două state care se aflaseră efectiv pe poziţii opuse îşi dădeau la momentul 
respectiv mâna, legate de sentimente de prietenie pe care intelectualii le-au considerat deseori 
a fi istorice. În acelaşi registru se descoperea că legăturile dintre cele două ţări au existat din 
cele mai vechi timpuri“. Acesta este curentul în care se va înscrie şi Asociaţia Română pentru 
strângerea Legăturilor cu Uniunea Sovietică (A.R.L.U.S.). Ideea constituirii unei asociaţii ce 
viza apropierea de Uniunea Sovietică ia naştere la 20 octombrie 1944, când un grup de 
intelectuali se strâng în casa profesorului Parhon pentru a discuta, dat fiind contextul politic 
al vremii, înfiinţarea unei astfel de structuri”. Ideea în sine, deşi de actualitate, nu era totuşi 
nouă. Asociaţii de prietenie cu Uniunea Sovietică au mai existat şi anterior războiului, după 
modelul francez al Amicilor U.R.S.S. Revoluţia Bolşevică a exercitat o „fascinaţie” aparte 
pentru nume mari ale intelectualităţii europene, în special in Franta®. În România, unul dintre 
cei mai cunoscuţi admiratori ai statului sovietelor din perioada interbelică era profesorul Petre 
Constantinescu-laşi, cel care vine în 1932 cu ideea constituirii unei asociaţii purtând numele 
de Amicii U.R.S.S.” şi ale cărei întruniri se desfăşurau totuşi în mod clandestin, întrucât 
Partidul Comunist era la acea vreme scos în afara legii, iar relaţiile diplomatice ale României 
cu noul stat sovietic erau întrerupte. Deşi relaţiile diplomatice sunt reluate în 1934 în urma 
Micii intelegeri, Asociaţia nu va mai supravieţui mult timp, întrucât Siguranţa va perchezitiona 


înnoire socială şi politică al momentului, afirmând - în cheie marxistă - că „Istoria va trece peste ei, 
cum a trecut peste piedici mult mai serioase, în drumul ei fatal” (Felix Aderca, „Unde ne sunt visătorii”, 
Veac Nou, nr. 8, 1 februarie 1947, p. 12). 

1. Letitia Constantin, „Instrumente ale «agitatiei culturale» în perioada 1944-1954. Revista Veac Nou şi 
scriitorii români”, România Literară, nr. 19, 15 mai 2009, p. 20. 

2. Teodor Vârgolici, Istoria Societăţii Scriitorilor Români (1908-1948), Editura 100+ 1 Gramar, Bucuresti, 
2002, p. 151. 

3. Letiţia Constantin, art. cit., p. 20. 

4. Istoricii au transformat acest subiect în adevărate „teme istoriografice”. Un exemplu în acest sens ni-l 
oferă acad. Petre Constantinescu-Iasi, autorul unui volum despre istoricul relaţiilor culturale romano- 
-ruse, volum în care sunt înfăţişate relaţiile de prietenie dintre cele două state încă din epoca paleolitică. 
Mai mult, academicianul susţine că istoria poporului român nu poate fi studiată fără a fi pusă în legătură 
cu cea a poporului rus. Vezi Petre Constantinescu-laşi, Relaţiile culturale româno-ruse din trecut, 
Editura Academiei Republicii Populare Române, Bucureşti, 1954. 

5. Adrian Cioroianu, Pe umerii lui Marx, Curtea Veche, Bucureşti, 2005, p. 109. 

6. Regimul sovietic s-a putut lăuda cu susţinerea din partea unor nume ca Anatole France, Romain Rolland, 
Henri Barbusse şi André Gide, cel care îşi va descrie mai târziu înfrângerea morală, apreciind la 
adevărata valoare libertăţile vieţii din Occident şi care va regreta simpatiile sovietice. Vezi André Gide, 
Întoarcere din Rusia, trad. de Al. Mironescu, Editura Cultura Poporului, f.a. 

7. Adrian Cioroianu, op. cit., p. 112. 

de nenumărate ori sediul organizaţiei, urmând ca în toamna aceluiaşi an Petre Constantinescu-laşi 
să fie arestat. Iniţiativa este continuată în 1935, odată cu înființarea asociaţiei numite „Socie- 
tatea pentru întreţinerea raporturilor culturale dintre România şi Uniunea Sovietică”?, urmată 
de înfiinţarea A.R.L.U.S. pe 12 noiembrie 1944 în urma unei adunări generale desfăşurate 
în localul Facultăţii de Ştiinţe a Universităţii”. Într-un prim comitet de conducere îi întâlnim 
pe prof. Parhon (preşedinte), S. Stoilov, Gh. Nicolau, D. Gusti, N. Profiri, N. Bagdasar şi 
D. Danielopol (vicepreşedinţi), prof. Traian Săvulescu (bibliotecar) şi membri ca: S. Sanielevici, 
Al. Rosetti, P. Constantinescu-laşi, col. Matopol, N.D. Cocea, prof. Vlădescu-Răcoasa, gen. 
Bălănescu, prof. Ionescu-Mihiesti* etc., cea mai mare parte dintre intelectualii de seamă ai 
momentului alăturându-se lor. Asociaţia se va dezvolta numeric incredibil de repede : în 1946, 
în urma alegerilor din noiembrie, care au fost urmate de un val de înscrieri, A.R.L.U.S. 
număra deja 143.000 de membri, pentru ca la o lună după înlăturarea regelui Mihai să se 
ajungă la 678.764 de membri, apogeul fiind atins în aprilie 1950, când Constantin Parhon va 
anunţa impresionanta cifră de 4.200.000 de membri în toată tara’. Numărul membrilor con- 
tinuă însă să crească, documentele A.R.L.U.S. menţionând 6.200.000 de membri în 1954, 
organizaţi in 22.753 de cercuri®. 
Iniţiativa nu a fost nicidecum una românească, asociaţii de acest gen putând fi întâlnite 
atât în celelalte tari de „democraţie populară” europene, cât şi în China, fapt ce demonstrează 
caracterul preponderent politic al asociaţiilor de prietenie cu Uniunea Sovietică, în dauna celui 
cultural. Putem enumera şi alte asemenea asociaţii: Coreeană pentru strângerea legăturilor 
culturale cu U.R.S.S., Cehoslovaco-Sovietică, Maghiaro-Sovietică, Chino-Sovietică, Bulgaro- 
-Sovietică, Germano-Sovietică, Asociaţia pentru Strângerea Legăturilor de Prietenie cu U.R.S.S. 
(Polonia), Albania-U.R.S.S. şi chiar Consiliul National de Prietenie Americano-Sovietic’. 
Toate acestea erau coordonate de celebra V.O.K.S.5, Asociaţia pentru Relaţii Culturale cu 
Străinătatea, care difuza materialele necesare şi care invita periodic membrii asociaţiilor din 
fiecare tara să viziteze Uniunea Sovietică. La astfel de călătorii iau parte şi membrii A.R.L.U.S., 
ocazie cu care întocmesc lungi rapoarte povestind cele văzute în ţara socialismului. Întâlnim 
astfel relatări încărcate de discurs propagandistic; pline de admiraţie fata de infaptuirile sovie- 
tice, faţă de seriozitatea omului sovietic”. În acelaşi registru este prezentată şi grija sovieticilor 
pentru conservarea valorilor trecutului : 


Ibidem, p. 117. 

A.N.R., fond A.R.L.U.S., dosar nr. 349/1954, f. 1 (documente care mi-au parvenit prin bunăvoința 
domnului Adrian Cioflâncă). 

3. Adrian Cioroianu, „Lumina vine de la Răsărit”, în Lucian Boia (coord.), Miturile comunismului 
românesc, Editura Universității Bucureşti, Bucureşti, 1995, p. 70. 

A.N.R., fond A.R.L.U.S., dosar nr. 1/1945, f. 4. 

Adrian Cioroianu, „Lumina vine de la Răsărit”, p. 71. 

A.N.R., fond A.R.L.U.S., dosar nr. 349/1954, f. 7. 

A.N.R., fond A.R.L.U.S., dosar nr. 26/1945, ff. 1-10. 

Tot V.O.K.S. era cea care trimitea periodic arlusistilor material propagandistic, cărți, reviste şi ziare. 
Cu ocazia celui dintâi Congres General, conducerea Asociatiei tine să multumească V.O.K.S. pentru 
cele 223.154 de cărti în româneşte, primite alături de alte volume în limbile franceză şi engleză („Primul 
Congres General al A.R.L.U.S.-ului. Raportul General dezvoltat de d. Dr. Oeri”, Veac Nou, nr. 25-26, 
3 iunie 1945, p. 4). La acelaşi prim congres, vicepreşedintele V.O.K.S., A.V. Karaganov, este invitat 
de onoare şi tine o cuvântare în încheierea lucrărilor (ibidem, p. 6). 

9. În acest sens, un martor ia drept dovadă a seriozităţii simplul fapt că toţi oamenii merg pe trotuar într-un 
ritm harnic, având o ţintă precisă: „nu am văzut niciun gură-cască” (A.N.R., fond A.R.L. U.S., dosar 
nr. 31/1946, f. 3). 

În mijloc se ridică statuia lui Nicolae I, marele autocrat. Nimeni şi nimic nu a clintit-o din loc 
şi nici nu o va clinti [...] vestigiile trecutului, mărturiile istoriei ruse, au fost şi sunt încă şi azi 
nu numai respectate, dar îngrijite şi puse în valoare cu o atenţie deosebită’. 


Din aceleaşi considerente, A.R.L.U.S. se ocupă şi de organizarea unei acţiuni intitulate 
„Trenurile prieteniei”, ocazie cu care atât intelectualii, cât şi ţăranii sau muncitorii primesc 
anual posibilitatea de a călători în Rusia Sovietică, urmând ca la întoarcerea în ţară să 
împărtăşească impresiile de călătorie în adunări publice şi la locul de muncă. A.R.L.U.S. se 
transformă aşadar într-o asociaţie cu scopuri îndeosebi propagandistice, preocupările culturale 
fiind mai degrabă secundare şi încărcate la rândul lor de discurs propagandistic. 

Tot in acest scop este lansat şi un organ de presă, intitulat Veac Nou, al cărui prim număr 
va fi publicat pe 10 decembrie 1944. Revista va fi tipărită săptămânal, excepţie făcând peri- 
oada iunie 1947 - martie 1949, când a apărut lunar, revenind apoi la vechea periodicitate?. 
Printre colaboratori întâlnim nume ca : prof. dr. Bagdasar, Mihai Beniuc’, Şerban Cioculescu, 
prof. Constantinescu-laşi, N.D. Cocea, Geo Dumitrescu, Victor Eftimiu, Iorgu Jordan, Petre 
Pandrea, prof. C. Parhon, Lucrețiu Pătrăşcanu, M. Ralea, alături de personaje ca Gheorghe 
Gheorghiu-Dej, Ana Pauker sau Vasile Luca‘. În primul număr al revistei, editorialul prezintă 
scopul acestei publicaţii şi misiunea pe care A.R.L.U.S. şi-o asuma: aceea de a le face 
cunoscut românilor statul şi poporul sovietic, „cel ce de-a lungul veacului nu ne-a arătat decât 
prietenie şi care în cele mai grele momente din istoria noastră ne-a acordat ajutorul lui de 
frate mai mare”? şi modul în care Veac Nou contribuie la această misiune ca periodic „de 
luptă a culturii şi problemelor democratice”€. Acestea din urmă erau subiectele abordate in 
conformitate cu viziunea politică a momentului, revista găzduind în paginile sale numeroase 
articole prin care leagă sarcinile Asociaţiei de scopurile politice”. Deşi apare pe scena culturală 
ca o grupare ce adună în rândurile sale un mare număr de intelectuali şi care îşi propune să 
promoveze cultura sovietică, va deveni în scurt timp un instrument de propagandă, ale cărui 
sarcini se vor reduce la a promova realizările sovietice pe toate planurile, omiţând deseori 
aspectul cultural şi ocupându-se preponderent de chestiuni ce tin de industrie sau de agricul- 
tură. A.R.L.U.S. vine astfel în sprijinul campaniilor de naţionalizare şi colectivizare, alătu- 
rând factorul cultural tuturor traiectoriilor politice ale vremii. 

Următorul proiect al Asociaţiei este lansarea unei edituri proprii, ce urmărea să contribuie 
la răspândirea culturii sovietice în domeniul publicistic românesc, să ofere românilor cărţile, 
revistele şi ziarele sovietice. Editura, care va primi numele de Cartea Rusă, a fost lansată în 
decembrie 19448 şi avea trasat un program în care erau incluse: traduceri din scriitori 
sovietici, din clasicii ruşi, din „opere progresiste” de orice limbă, editarea scriitorilor români 
democrați (!) şi promovarea ştiinţei pentru uzul muncitorilor”. Cum epitetul „democratic” era 
extrem de uzitat în epocă, ajungând la un moment dat să fie sinonim cu filosovietic sau 


1. Ibidem, f. 28. 
Adrian Cioroianu, „Lumina vine de la Răsărit”, p. 71. 
3. Cel care va ocupa în perioada 1949-1965 funcţia de preşedinte al Uniunii Scriitorilor din România, 
devenind ulterior profesor universitar şi academician (Cristian Sandache, Literatură şi propagandă în 
România lui Gheorghiu-Dej, Editura Mica Valahie, Bucureşti, 2006, p. 38). 
„Colaboratorii noştri”, Veac Nou, nr. 1, 10 decembrie 1944, p. 1. 
„Cuvânt înainte pentru un veac nou”, Veac Nou, nr. 1, 10 decembrie 1944, p. 1. 
Ibidem. 
„Sarcinile A.R.L.U.S.-ului în momentul politic actual”, Veac Nou, nr. 25, 14 iunie 1947, p. 2. 
Letiţia Constantin, „Editura Cartea Rusă”, România Literară, nr. 25, 26 iunie 2009, p. 16. 
Julien Fohrer, „Editura Cartea Rusă”, Veac Nou, nr. 2, 17 decembrie 1944, p. 2. 

comunist, editura Cartea Rusă va fi la rândul ei considerată - de către membrii A.R.L.U.S. - 
„singura editură românească cu țeluri adevărat democratice”!. Printre primele volume ce se 
pregăteau spre publicare la editură, pe lângă câţiva autori francezi (Malraux, Aragon) întâlnim 
numai literatură sovietică. Enumerăm, pentru exemplificare, câteva titluri: Ilya Ehrenburg, 
Puterea cuvântului ; Ostrovski, Aşa s-a călit oţelul ; Kalinin, Spre sud; Dimitrov, Procesul 
de la Leipzig ; Solohov, Pentru patrie ; Aleksei Tolstoi, Un sfert de veac de literatură sovietică? 
ş.a.m.d. Numai în luna aprilie 1945 erau în curs de apariţie o serie de lucrări ale autorilor 
români Lucrețiu Pătrăşcanu, Petru Groza, Mitiţă Constantinescu, Mihail Sadoveanu si Petre 
Constantinescu-laşi, alături de alte 38 de volume aparţinând scriitorilor sovietici sau clasicilor 
ruşi. Editura reuşeşte şi performanţa de a tipări în tiraje foarte mari, putându-se lăuda cu 
publicarea în numai patru luni de existenţă a unui total de 34 de opere, într-un număr de 
325.000 de exemplare“. În ceea ce priveşte tirajul cărţilor, anul 1949 reprezintă un apogeu al 
politicii editurii, fiind publicate 601 titluri într-un tiraj de 6.711.200 de exemplare®. Urmează 
ca în 1950 să iasă de sub tipar nu mai puţin de 397 de titluri, într-un tiraj de 4.350.100 de 
exemplare, grupate în numeroase colecţii”. Editura a beneficiat de 25 de colecţii, axate în mare 
parte pe dezideratele ideologice ale vremii. Din 1945 sunt lansate Literatura pentru copii, 
Colecţia A.R.L.U.S., Literatura politică şi militară, Clasicii ruşi, Literatura sovietică, Lite- 
ratura progresistă, Studii şi documente româneşti, urmate fiind până in 1959 de Stiinta pentru 
toți, Călăii Europei, Literatura pentru toți, Biblioteca Analelor româno-sovietice, Colecţia 
satului, De vorbă cu sătenii, Lectura, Monografii, Muzica pentru toți, Mica bibliotecă critică, 
Meridiane, Studii critice de artă, Arta pentru toți, Biblioteca tânărului muncitor. 
Periodicul Veac Nou ne asigură de succesul acestor lucrări care nu au apucat a sta prea 
mult timp pe rafturi, întrucât numai în intervalul ianuarie-aprilie 1945 Librăria Cartea Rusă 
s-a bucurat de 25.488 de cumpărători“. În acelaşi scop va fi inaugurată şi o bibliotecă 
A.R.L.U.S., care prin Decretul-lege nr. 1254 din 16 aprilie 1945” va beneficia de statutul 
bibliotecilor publice, urmând să primească câte un exemplar din orice lucrare tipărită în ţară. 
Ulterior, Cartea Rusă se va transforma într-un veritabil instrument de propagandă pus în 
slujba Partidului : într-un raport pe anul 1950 sunt precizate temele în care se înscriu volumele 
editate în anul respectiv, ca urmare a „sarcinilor puse în faţa noastră de către Partid”. 
Subiectele vizau : lupta pentru pace, popularizarea experienţei sovietice în domeniul industriei 
şi al agriculturii, lupta pentru transformarea socialistă a agriculturii, popularizarea rezultatelor 
însuşirii experienţei sovietice de către ţăranii muncitori, însuşirea noilor metode de conducere 
a economiei, desăvârşirea revoluţiei culturale în ţara noastră prin promovarea culturii sovietice, 
popularizarea rezolvării staliniste a problemei naţionale, însuşirea limbii ruse şi populari- 
zarea ajutorului dat de Uniunea Sovietică ţării noastre”. În plus, tirajele în care au fost publicate 


1. Ibidem. 
„Primele cărţi ce vor apare în Editura «Cartea Rusă»”, Veac Nou, nr. 2, 17 decembrie 1944, p. 4. 

3. „Cărţi apărute”, Veac Nou, nr. 21, 22 aprilie 1945, p. 2. Autorii români nu s-au regăsit niciodată în 
număr mare în planurile editoriale. Între 1944 şi 1954 au fost publicate circa 26 de volume aparținând 
autorilor români, echivalentul a 5% din tipărituri, majoritatea fiind publicaţi înainte de 1948 (Letiţia 
Constantin, „Editura Cartea Rusă”, p. 18). 

4. „Activitatea Editurei Cartea Rusă”, Veac Nou, nr. 25, 20 mai 1945, p. 2. 

5. Letiţia Constantin, „Editura Cartea Rusă”, p. 17. 

6. A.N.R., fond A.R.L.U.S., dosar nr. 216/1950, f. 42. 

7. Letitia Constantin, „Editura Cartea Rusa”, p. 17. 

8. „Activitatea Editurei Cartea Rusă”, art. cit. 

9. „Biblioteca A.R.L.U.S.”, Veac Nou, nr. 22, 29 aprilie 1945, p. 10. 

10. A.N.R., fond A.R.L.U.S., dosar nr. 216/1950, f. 43. 

ll. Ibidem, ff. 43-46. 

broşuri şi pliante propagandistice care urmau a fi răspândite la sate sunt cu totul impresio- 
nante : în cursul anului 1950 au apărut peste 700.000 de exemplare. În fapt, un bilanţ al 
activităţii editurii prezintă un procent de 75% literatură de propagandă, întrucât, dintr-un total 
de 1.300 de volume publicate, doar 370 reprezintă beletristică?. La fel ca Asociaţia căreia îi 
aparţinea, Editura Cartea Rusă devine la rândul ei tot mai dependentă de factorul politic, 
urmând a-şi alcătui planul de tipărituri în conformitate cu „sarcinile construirii socialismului” 
şi ale educării oamenilor muncii’. 

În ianuarie 1945 are loc şi deschiderea propriei librării, serbată cu mult fast de către 
membrii A.R.L.U.S. Se urmărea astfel promovarea literaturii sovietice, carte ieftină şi bună, 
motiv pentru care - conform periodicului arlusist - rafturile cuprinzând operele lui Stalin, 
Lenin şi Engels s-au golit*. Din nou, setea pentru cunoaşterea culturii sovietice şi-a spus 
cuvântul (!). În acelaşi timp, cărţile publicate sub auspiciile A.R.L.U.S. erau uşor accesibile 
publicului, ele beneficiind de preţuri speciale. Astfel, în 1950, primele ediţii ale unor volume 
precum Cavalerul Stelei de Aur, Pământ destelenit şi Dicţionarul Ruso-Român puteau fi găsite 
la preţul de 200, 185, respectiv 190 de lei. Deşi nu putem şti cu siguranţă care era impactul 
acestor cărţi asupra publicului şi cât de bine se vindeau ele în realitate, memorialistica ne 
prezintă un punct de vedere diferit de cel al periodicului menţionat: deseori, din lipsa 
cititorilor, cărţile nu mai încăpeau nici în depozitele centrului de difuzare, nici în biblioteci 
sau librării, motiv pentru care erau oferite drept cadouri de 8 martie tuturor femeilor din 
instituţii şi din întreprinderi“. Cu toate acestea, deşi primite gratis, numărul de cititori era mai 
degrabă modest ; exista totuşi posibilitatea de a fi oferite la schimb în librării”. 

Asociaţia îşi propune să dezvolte relaţii cu Uniunea Sovietică şi în domeniul învăţământului 
superior, motiv pentru care, la momentul festiv al primului congres A.R.L.U.S., se înfiinţează 
şi o Universitate proprie ce urmărea să înlesnească „documentarea completă şi informarea 
obiectivă asupra activităţii minunate ce se desfăşoară de către popoarele din Uniunea Sovie- 
tici”®. Nu se precizează însă nimic referitor la programele de studiu, la direcţiile ştiinţifice 
pe care Universitatea proaspăt creată urma să le dezvolte, scopul central fiind acela de a 
propovădui ,,activitatile” din U.R.S.S. 

Tot sub directiva A.R.L.U.S. este înfiinţat şi un Institut de Studii Româno-Sovietic, inau- 
gurat pe 3 iunie 1947 în Palatul Cantacuzino, de pe Calea Victoriei”. În manifestul ce îi precedă 
lansarea, publicat în Veac Nou şi semnat colectiv „noi, subsemnatii intelectuali români” 10 este 
argumentată încă o dată necesitatea schimburilor culturale româno-sovietice, alături de ferma 
convingere că Institutul va deveni unul dintre cele mai importante centre de cercetare ştiinţifică 
din tară". 


Ibidem, f. 13. 

Letitia Constantin, „Editura Cartea Rusa”, p. 18. 

A.N.R., fond A.R.L.U.S., dosar nr. 276/1959, f. 4. 

„Inaugurarea librăriei Cartea Rusa”, Veac Nou, nr. 6, 14 ianuarie 1945, p. 9. 

A.N.R., fond A.R.L.U.S., dosar nr. 216/1950, f. 48. 

Pericle Martinescu, 7 ani cât 70. Pagini de jurnal (1948-1954), Editura Vitruviu, Bucuresti, 1997, 

p. 269. 

7. Ibidem. 

8. „Cuvântarea d-lui prof. Pompei, din partea Universităţii A.R.L.U.S.”, Veac Nou, nr. 25-26, 3 iunie 
1945, p. 6. 

9. „Inaugurarea Institutului de Studii Româno-Sovietic”, Veac Nou, nr. 24, 7 iunie 1947, p. 4. 

10. „Manifest pentru înfiinţarea Institutului de Studii Româno-Sovietic”, Veac Nou, nr. 23, 31 mai 1947, 
p. 6. 

ll. Ibidem. 

Întrucât Asociaţia se dezvoltă rapid, iar numărul de adeziuni creşte, structura organizatorică 
se va ramifica, fiind extrem de bine pusă la punct, cu diferite secţii al căror număr se va 
inmulti în timp şi care se vor extinde prin crearea de filiale pe întreg teritoriul ţării. În anul 
lansării, A.R.L.U.S. însuma un total de 14 secţii, după cum urmează: literatură şi filosofie, 
arte (muzică, teatru, arte plastice), ştiinţe (matematici, ştiinţe fizico-chimice, geologie, bio- 
logie şi ştiinţe naturale), ştiinţe sociale (sociologie, drept, istorie, viaţă muncitorească), ştiinţe 
aplicate (inginerie, arhitectură, agricultură, silvicultură), învăţământ (inferior, superior şi 
muncitoresc), secţia militară, propagandă, radio, cinematograf, secţia economică, cooperatie 
şi agricultură, Cartea Rusă, secţia sportivă, transporturi şi comunicaţii!. Acestora li se vor 
adăuga, în statutele Asociaţiei, şi o secţie religioasă, al cărei comitet era compus dintr-un 
preşedinte şi câte un vicepreşedinte pentru fiecare cult?. Ulterior, pe măsură ce Asociaţia se 
dezvoltă şi îşi sporeşte numărul de membri, este pusă la punct şi o structură organizatorică 
bine sistematizată. În cadrul Forului Suprem, Congresul, erau aleşi membrii Consiliului 
General, a cărui structură cuprindea un birou format din 18 membri şi un secretariat. În 
sprijinul activităţii acestora din urmă funcționau trei secţii: culturală, externă şi financiar- 
-administrativă. În teritoriu, A.R.L.U.S. este organizată conform împărţirii administrative a 
tării: consilii regionale, orăşeneşti şi raionale?. Structura este extrem de bine ramificată in 
teritoriu, în cercuri, subfiliale, secţie şi filială“, pornind de la organizaţia din întreprindere 
sau instituţie şi ajungând până la cea judeţeană, astfel încât să se poată realiza o bună 
coordonare între directivele centrale şi aplicarea lor. În această manieră se desfăşoară şi 
cursurile de limbă rusă, sub îndrumarea Consiliului General, extinse fiind la centrele regionale 
şi raionale din ţară, acolo unde sunt organizate cluburi de învăţare a limbii ruse”. Organizațiile 
din teritoriu urmăreau, în linii mari, aceeaşi direcţie a promovării culturii sovietice, în con- 
formitate cu indicaţiile venite din partea Consiliului General. Acţiunile locale sunt promovate 
oficial în presă, dar reies şi din documentele întocmite de diversele filiale A.R.L.U.S., dări 
de seamă, procese-verbale şi planuri de muncă. Activitatea acestora era organizată în detaliu, 
iar planurile de muncă erau structurate pe trimestre, acoperind perioada unui an întreg. 
Totodată, este interesant de observat cum, deloc surprinzător, în perioada de început a anilor 
1950, în documentele emise de filiale, planurile şi telurile asociaţiei se confundă cu cele ale 
Partidului. Rapoartele de activitate ale filialelor A.R.L.U.S. prezintă obiective ca: intensifi- 
carea întrecerilor, lupta pentru pace, răspândirea la o scară largă a metodelor sovietice, 
participarea A.R.L.U.S. la însuşirea experienţei sovietice în domeniul culturii”, realizate prin 
acţiuni ca pregătirea partizanilor păcii, campania de strângere şi colectare a recoltei, campania 


„Secţiile culturale ale A.R.L.U.S.-ului”, Veac Nou, nr. 1, 10 decembrie 1944, p. 12. 

A.N.R., fond Ministerul Propagandei Naţionale, dosar nr. 112/1945, f. 9. Iniţiativa creării unei astfel 
de secţii este anunţată şi în presă, oficiosul A.R.L.U.S. fiind cel care vorbeşte în aprilie 1945 despre 
existenţa acestei secţiuni, organizată la iniţiativa părintelui Burducea, ministrul Cultelor, şi care îşi 
propunea să întrunească reprezentanţi ai tuturor cultelor din ţară („O secţie de cultură religioasă în 
cadrul A.R.L.U.S.-ului”, Veac Nou, nr. 18, 1 aprilie 1945, p. 2). Ulterior, atitudinea faţă de aspectele 
religioase va suferi unele schimbări, astfel încât prezenţa membrilor clerului în Asociaţie a ajuns să fie 
privită cu reticenţă. Dintr-un instructaj din anul 1950 aflăm că „preoţii nu sunt indicaţi a face parte 
din conducerea unităţilor noastre” (A.N.R., fond A.R.L.U.S., dosar nr. 218/1950, f. 34). 

A.N.R., fond A.R.L.U.S., dosar nr. 349/1954, ff. 2, 3. 

A.N.R., fond A.R.L.U.S., dosar nr. 75/1948, f. 92. 

A.N.R., fond A.R.L.U.S., dosar nr. 349/1954, f. 4. 

Serviciul Judetean al Arhivelor Naţionale Iaşi (S.J.A.N. Iasi), fond Consiliul Regional laşi al Asociaţiei 
Române de Strângerea Legăturilor cu Uniunea Sovietică (A.R.L.U.S.), vol. I, dosar nr. 1/ianuarie- 
-decembrie 1950, f. 1. 

de pregătire a însămânţărilor de toamnă, campania de sărbătorire a zilei de 23 august şi 
pregătirea celui de-al treilea Congres A.R.L.U.S.! 

Tot în cadrul filialelor au loc numeroase activităţi pentru promovarea prieteniei româno- 
-sovietice : comemorarea morţii lui Lenin (ocazie cu care se vor folosi materialele publicate 
în Scânteia”, oficiosul comunist devenind astfel sursă de documentare şi pentru arlusisti), 
concerte de stradă şi conferinţe pe teme ca: „Armata sovietică, scut în apărarea şi independenţa 
popoarelor”, „Despre femeia sovietică în lupta pentru pace”, „Glorioasa experienţă a P.C. 
ne călăuzeşte în perioada de trecere de la capitalism la socialism”*. Un rol important în cadrul 
acestor activităţi de popularizare îl avea „munca de lămurire de la om la om”5, care avea loc 
cu orice ocazie, fie că se desfăşura în contextul unor evenimente culturale şi în sprijinul 
acestora, fie că aducea în discuţie probleme precum colectivizarea agriculturii. Încă o dată 
observăm cum, departe de imaginea unei organizaţii cu scopuri culturale, A.R.L.U.S. exercită 
un rol important în comunizarea ţării pe toate planurile. Iar imaginea redată în Veac Nou (desi 
cuprinde din plin discurs propagandistic) este totuşi diferită de aceea furnizată prin intermediul 
surselor arhivistice, cele care ne oferă măsura reală a intruziunii politicului în activitatea 
Asociaţiei. Întrucât urmează în mare parte linia Partidului, A.R.L.U.S. nu este scutită la rândul 
ei de restructurări, după modelul epurărilor politice. Este pornită în acest sens o acţiune de reîn- 
registrare a membrilor în scopul verificării acestora, urmând să fie astfel eliminate „elemente 
dovedite a fi duşmănoase prieteniei româno-sovietice şi implicit regimului de democraţie 
populară (exploatatori, foşti moşieri, fabricanți, chiaburi etc.) care, prin însăşi poziţia lor de 
clasă, sunt duşmanii Asociaţiei noastre şi scopurilor sale, precum şi uneltele lor fasciste (legionari, 
antonescieni etc.) cunoscuţi”. Acelaşi caracter precumpănitor politic este redat şi de eforturile 
propagandistice ale Asociaţiei, în scopul lărgirii teritoriale şi numerice. S-a iniţiat în acest sens 
o campanie numită chiar „acţiune politico-organizatorică” ce urmărea sporirea atât calitativă, 
cât şi cantitativă a membrilor prin punerea în practică a lozincilor de genul „Niciun loc de muncă 
fără un cerc A.R.L.U.S.” şi „Nicio suprafaţă teritorială fără activitate A.R.L.U.S.””. Sporirea 
calitativă a membrilor urmărea eliminarea aşa-numitelor elemente duşmănoase şi cooptarea 
cu mai mare grijă a membrilor noi, apelând de astă dată la ajutorul Partidului: „Fără 
asentimentul Partidului nu se vor mai scoate din producţie niciun fel de activişti”. 

Imixtiunea politicului, resimţită din plin în toate aspectele sociale şi culturale, nu putea 
lipsi nici din şcoli ; exista în fiecare clasă un responsabil A.R.L.U.S., iar atât elevilor, cât şi 
profesorilor li se ofereau sarcini concrete pe care se vedeau nevoiţi să le îndeplinească: 
mobilizarea şi ţinerea de conferinţe, întocmirea de referate, articole” etc. Într-o manieră 
asemănătoare, se dorea extinderea şi în domeniul universitar, prin crearea de cercuri A.R.L.U.S. 
în fiecare facultate şi prin promovarea implicării atât a studenţilor, cât şi a profesorilor în opera 
de educare a maselor!. Acţiunile în domeniul universitar erau extinse şi prin promovarea 
învăţământului sovietic de către studenţii aflaţi la studii în U.R.S.S. Astfel, A.R.L.U.S. 

S.J.A.N. Iaşi, fond Consiliul Regional laşi al Asociaţiei Române de Strângerea Legăturilor cu Uniunea 

colaborează cu U.T.M. pentru a organiza conferinţe pe teme ca: „Viaţa culturală în Institutele 
de Învăţământ din U.R.S.S.”, „Ce-am văzut şi ce-am învăţat în U.R.S.S.” sau „Palatul 
Pionierilor din Leningrad”, alături de simpozioane precum cel intitulat „A studia în U.R.S.S. 
înseamnă a te pregăti, pentru a deveni un bun constructor al socialismului în R.P.R.”!. 

Se mai organizau totodată şi cursuri de limbă rusă, în cadrul instituţiilor şi întreprinderilor. 
Ilustrativă pentru faptul că acestea erau privite cu reticenta este maniera defectuoasă in care 
s-au desfăşurat şi care a fost sesizată de reprezentanţii A.R.L.U.S.? Eşecul unor astfel de 
cursuri s-a datorat în mare măsură absenței cursanților, invocându-se totodată şi motivul lipsei 
de timp? . Ca urmare a acestor deficienţe în organizare, fiecare activist A.R.L.U.S. urma să 
primească în subordine câte o întreprindere, unde să verifice bunul mers al cursurilor de limbă 
rusă. Încă o dată observăm cum, dintr-o asociaţie ce îşi propune să promoveze cultura 
sovietică, A.R.L.U.S. devine un instrument de control social. 

Cu toate acestea, activitatea Asociaţiei continuă cu succes şi înregistrează tot mai mulţi 
înscrişi pe listele sale. Apartenenta devenise într-o mare măsură o condiţie a supravieţuirii, in 
special în lumea culturală. Din acest punct de vedere, A.R.L.U.S. se încadrează perfect în 
tipicul instituţiilor comuniste, ce întrunesc un număr mare de membri, dar puţini adepţi în 
adevăratul sens al cuvântului. Fără îndoială că printre aspectele ce au ţinut Asociaţia în viaţă 
s-a numărat şi adeziunea intelectualilor de prestigiu, a unor nume precum : Mihail Sadoveanu, 
profesorul Parhon, Iorgu Iordan>, Gala Galaction etc. A.R.L.U.S. a profitat din plin de pe 
urma acestora, pentru a câştiga acea legitimitate pe care atât Partidul, cât şi regimul în 
totalitatea sa se străduiau să o obţină. În acest scop, intelectualii de renume ai perioadei 
contribuie din plin cu opere şi articole în spiritul vremii, lansate şi promovate sub auspiciile 
A.R.L.U.S. Exemplul cel mai grăitor în acest sens este cazul lui Mihail Sadoveanu, care a 
servit din plin scopurilor Asociaţiei, dar şi ale regimului comunist proaspăt instalat. Alătu- 
rându-se arlusiştilor încă de la început, Sadoveanu publică în Veac Nou un articol prin care 
salută primul congres A.R.L.U.S. şi aderă la noul curent prosovietic, lăudând realizările din 
domeniul învăţământului, tehnicii, agriculturii, culturii şi ştiinţei din U.R.S.S.° Alături de 
conferinţe pe teme de literatură rusă”, Sadoveanu publică texte precum Despre literatura şi 
arta sovietică”, Lumina vine de la Răsărit, Călătorie la Moscova! sau bine-cunoscutul roman 


1. S.J.A.N. Iaşi, fond Consiliul Regional laşi al Asociaţiei Române de Strângerea Legăturilor cu Uniunea 
Sovietică (A.R.L.U.S.), vol. I, dosar nr. 2/ianuarie-decembrie 1951, f. 282. 

2. În cazul Iaşului existau întreprinderi unde cursurile nu s-au mai ţinut pentru perioade mai lungi de o 

lună (magazinul Iaşul). S.J.A.N. Iasi, fond Consiliul Regional Iaşi al Asociaţiei Române de Strângerea 

Legăturilor cu Uniunea Sovietică (A.R.L.U.S.), vol. I, dosar nr. 12/ianuarie-decembrie 1953, f. 13. 

5. Pentru o privire asupra scrierilor politice ale profesorului ieşean, vezi Iorgu Iordan, Articole politice, 
Editura Politică, Bucureşti, 1979. 

6. Mihail Sadoveanu, „Salut congresistilor A.R.L.U.S.-ului”, Veac Nou, nr. 25-26, 3 iunie 1945, p. 2. 

7. „Conferinţa maestrului Mihail Sadoveanu despre Ivan Turgheniev”, Veac Nou, nr. 7, 25 ianuarie 1947, 
p. 4. 

8. Mihail Sadoveanu, Despre literatura şi arta sovietică. Prelegeri din anul academic 1947-1948, Editura 
Cartea Rusă, Bucureşti, f.a. 

9. Lucrarea, al cărei titlu a devenit o bine-cunoscută expresie în acea perioadă, a fost susţinută iniţial în 
cadrul unei conferinţe la sala Dalles, pe 1 martie 1945, urmând să fie publicată în Veac Nou pe 11 martie 
(Adrian Cioroianu, „Lumina vine de la Răsărit”, p. 68). Ulterior, textul va fi difuzat sub formă de 
broşură, tipărită, bineînţeles, la Editura Cartea Rusă. Vezi Mihail Sadoveanu, Lumina vine de la 
Răsărit, Editura Cartea Rusă, Bucureşti, f.a. 

10. Textul face parte dintr-un volum colectiv, la care contribuie şi profesorii Mitita Constantinescu şi Traian 
Săvulescu (vezi Moscova văzută de Mihail Sadoveanu, Prof. Mitită Constantinescu, Prof. Traian 
Săvulescu, Editura Cartea Rusă, Bucureşti, 1945). 

Mitrea Cocor. Pentru acesta din urmă, autorul încasează un premiu de jumătate de milion de 
lei!, după ce anterior, prin vânzarea cărţii, mai câștigase încă un milion’. Cu toate acestea, 
deşi aflat în grațiile regimului, autorul reuşeşte să beneficieze din plin de avantajele celebritatii 
sale fără a se implica în aspectele ce tin de ideologie. A lăsat „munca de îndrumare” - altfel 
spus, supravegherea a tot ceea ce urma să vadă lumina tiparului - pe seama altora, el reuşind 
să se tind departe de această activitate neplăcută pentru un literat”. Sadoveanu a rămas scriitorul 
ce a reuşit să îşi menţină poziţia, fiind elogiat de-a lungul întregii perioade comuniste, 
supraviețuind schimbărilor politice şi de viziune. A fost astfel sărbătorit cu fast la împlinirea 
vârstei de 70 de ani, urmată de o nouă celebrare peste cinci ani, pentru ca în 1960, când 
devine octogenar, Viața Românească să îi închine un întreg număr omagial“. Partidul Comunist 
reuşeste astfel, prin intermediul lui Sadoveanu, să îşi alăture un nume mare al culturii române 
şi să ofere astfel o doză de credibilitate unei scene literare dominate de ideologi. Pentru a-şi 
exercita cu succes funcţia de persuasiune şi pentru a-şi atinge scopul, creaţia literară are nevoie 
şi de o anumită doză de autonomie. Scrierile lui Sadoveanu, deşi se încadrează în curentul 
vremii şi în tematica impusă de realismul socialist, se distanțează de literatura pur ideologică 
a perioadei, reuşind astfel să lase impresia unei creaţii de calitate. 

Exemplul oferit de cazul lui Sadoveanu este poate unul dintre cele mai interesante, fără a 
fi însă singurul. După cum am văzut anterior, Asociaţia adună în rândurile sale numeroase nume 
importante ale culturii române, iar în paginile revistei Veac Nou întâlnim menţionaţi (chiar 
dacă nu întotdeauna în calitate de autori de articole) scriitori cunoscuţi, precum Camil Petrescu5, 
George CălinescuS, Mihail Sebastian’, Gala Galaction, Cezar Petrescu” şi multi alții. 

Aflată la apogeu în perioada anilor 1950, Asociaţia îşi pierde treptat din importanţă, pe 
măsura schimbărilor politice din următoarea decadă. Este perioada în care un număr mare de 
absolvenţi ies de pe băncile şcolilor medii şi superioare, ca urmare a hotărârii Partidului de 
încadrare a noilor categorii socio-profesionale apărute în urma industrializării. Noua elită 
tehnică aduce cu sine un mai mare grad de autonomie a câmpului economic, tendinţă întâlnită 
şi în domeniul cultural. Dacă în primii ani după instalarea comunismului apartenenţa politică 
era singurul criteriu pentru investirea într-o funcţie, ajungând la un moment să se transforme 
într-o condiţie a supravieţuirii, începând cu anii 1960, principiul competenţei reuşeşte să revină 
în prim-plan. Ca urmare a lipsei de eficienţă a acţiunii specifice - în cazul nostru, schematizarea 
creaţiei literare -, gradul de autonomie a câmpului sporeşte, raportată fiind la importanţa 


1. Nu numai scriitorii se puteau bucura de premii consistente din partea statului. Într-un astfel de sistem 
al recompenselor au fost incluşi şi traducătorii, cărora le revenea sarcina de a pune la dispoziţia 
publicului român traduceri din scriitorii ruşi şi sovietici. Premiile erau acordate anual şi constau în 
sume de genul 50.000 (premiul I), 20.000 (premiul II) şi 10.000 (premiul I). A.N.R., fond Ministerul 
Propagandei Nationale, dosar nr. 1321/1949, f. 42. 

2. Pericle Martinescu, op. cit., p. 228. Mihail Sadoveanu rămâne cunoscut în lumea literară ca fiind 

primul autor care a reuşit să trăiască din scris, refuzând să publice fără a primi o remuneratie con- 

sistentă (Ovid. S. Crohmălniceanu, Amintiri deghizate, Nemira, Bucureşti, 1994, p. 67). 

Ibidem, p. 66. 

Ibidem, p. 77. 

Felix Aderca, „Elemente sociale în teatrul lui Camil Petrescu”, Veac Nou, nr. 6, 18 ianuarie 1947, 

p. 10. 

6. Camil Baltazar, „George Călinescu, Enigma Otiliei (roman), Fundaţiile Regale pentru Literatură şi 
Arta”, Veac Nou, nr. 7, 25 ianuarie 1947, p. Il. 

7. Idem, „Mihail Sebastian. Teatru, Jocul de-a vacanța şi Steaua fără nume (Fundaţiile Regale pentru 

Literatură şi Artă)”, Veac Nou, nr. 9, 8 februarie 1947, p. 11. 

Gala Galaction, „În jurul romanului Calvarul”, Veac Nou, nr. 14, 15 martie 1947, p. 1. 

9. Cezar Petrescu, „Legi fundamentale pe hârtie şi o constituţie realistă”, Veac Nou, nr. 1, 7 decembrie 
1946, pp. 1, Il. 

activităţilor din câmp la stabilitatea regimului!. Caracterul invaziv al ideologiei scade treptat 
pentru o perioadă de câţiva ani, iar cultura română, deşi departe de a-şi căpăta o autonomie 
atât de necesară, se deschide acum spre abordarea unor subiecte nu demult interzise. Istorio- 
grafia, literatura, filosofia, toate se reorientează, influenţa rusească resimtindu-se mai slab 
decât în anii precedenţi. Un astfel de context politic şi cultural determină o diminuare a 
importanţei relaţiilor cu U.R.S.S., motiv pentru care nici A.R.L.U.S. nu mai este atât de 
prezentă pe scena culturală. După ce editura Cartea Rusă dispare în 1959, derusificarea 
culminează în 1963, ocazie cu care sunt închise toate insitutiile filosovietice : Institutul Maxim 
Gorki, Muzeul Româno-Rus, Institutul de Studii Româno-Sovietic, Analele Româno-Sovietice, 
revista Timpuri Noi etc. Limba rusă nu mai este obligatorie în instituţiile de învăţământ, iar 
numele de străzi, oraşe, cinematografe şi instituţii se schimbă în nume româneşti. A.R.L.U.S. 
urmează aceeaşi direcţie şi îşi închide porţile. Din aprilie 1964, România se distanțează de 
U.R.S.S., iar un mare număr de intelectuali sunt reabilitati?. 

Care este aşadar, dincolo de toate activităţile de popularizare a Uniunii Sovietice, semni- 
ficatia A.R.L.U.S.? Ea ne demonstrează înainte de toate că intelectualitatea română acceptă 
să meargă pas la pas cu U.R.S.S. încă din 1944. Departe de a judeca sau de a face apologia 
„omului sub vremuri”, nu putem totuşi să nu luăm în seamă acest amplu avânt al culturii 
române, care, imediat după evenimentele din 23 august, ia o turnură ireversibilă, pentru mai 
bine de patruzeci de ani. Perioada în care este inaugurată A.R.L.U.S. coincide cu un nou 
început în cultura română, „democratic” numit atunci, dar nefast din perspectiva actuală. 
Această privire de ansamblu asupra Asociaţiei Pentru Strângerea Legăturilor cu Uniunea 
Sovietică reuşeşte, în ultimă instanţă, să accentueze anumite aspecte din viaţa culturală româ- 
nească a vremii, profund viciată de intruziunea politicului. 

Dată fiind încercarea regimului comunist de a schimba cu totul faţa culturii româneşti, 
cercetarea ne-a condus spre o ilustrare a noilor criterii impuse îndeosebi în câmpul cultural. 
Discursul intelectualilor români din perioada menţionată ne-a evidenţiat, în cele din urmă, 
relaţia dintre politică şi aspectele vieţii culturale. În condiţiile în care elementul ideologic este 
omniprezent în textele vremii, cultura din perioada comunistă apare ca fiind într-o mare 
măsură controlată de stat şi sensibilă la schimbările politice. Perioada în discuţie îşi propunea 
o transformare de proporţii la nivel sociocultural, crearea unei societăţi idilice, populată de 
omul nou, dedicat cauzei construirii comunismului, menţinerii păcii mondiale şi studierii 
obsesive a marxism-leninismului. În domeniul cultural, cerinţele ideologice ale noului regim 
se manifestă îndeosebi în câmpul istoriei şi în cel al literaturii. Noua grilă de interpretare a 
trecutului se structurează pe bazele impuse de realismul socialist, curent literar - şi nu numai — 
care a transformat întru totul concepţiile interbelice. Cultura îşi asumă în această perioadă 
rolul de îndrumător în toate aspectele sociale, fiind strâns legată de ideologie. Organizațiile 
culturale devin astfel tribune care propagă idei şi doctrine noi, iar regimul îşi însuşeşte 
pretenţia detinerii adevărului absolut. 


1. Dan Lungu, op. cit., p. 75. 
Vlad Georgescu, Politică şi istorie. Cazul comuniştilor români. 1944-1977, ediţie îngrijită şi postfață 
de Radu Popa, Humanitas, Bucureşti, 2008, p. 47. 

3. Radu Negrescu-Sutu, „A.R.L.U.S. şi bătrânii friguroşi”, Asymetria - revue roumaine de culture, 
critique et imagination ; accesibil online : http : //www.asymetria.org/modules.php ? name = News&file = 
article&sid=201, 26.10.2011. 

De la social-democratie la comunism : 
destinul lui Constantin Titel Petrescu 


The study briefly analyzes the history of the Romanian social-democracy between 1921-1946. In May 
1921, the Communist faction from the Social-Democratic Party formed the Communist Party of 
Romania. In 1948, the social democratic opposition led by Constantin Titel Petrescu was destroyed 
by the communist repression. A faction led by Rădăceanu- Voitec, which appeared after socialists split 
in 1946, accepted the union with the Communist Party under the name Romanian Workers’ Party. 
This study tracks and analyses the life and activity of the intellectual and politician Constantin Titel 
Petrescu. 

Partidul Social-Democrat in perioada interbelica 


Mişcarea social-democrată din a doua jumătate a secolului al XIX-lea şi prima jumătate a 
secolului XX nu a avut forţa necesară de a-şi găsi un loc şi de a se menţine în viaţa politică 
românească aşa cum a fost cazul partidelor tradiţionale Conservator, Liberal şi National-Tara- 
nesc. În cadrul partidelor socialiste şi social-democrate care au apărut şi au dispărut de-a 
lungul acestei perioade nu a existat o unitate de idei, influenţele ruseşti au fost foarte puternice, 
originile sociale ale liderilor au fost foarte diverse, precum şi profesiunile practicate de aceştia. 
Tradiţia agricolă a economiei româneşti, dezvoltarea lentă a unei mici industrii nu au permis 
naşterea unui electorat social-democrat. România era o ţară agrară, cu o veche tradiţie a 
proprietăţii funciare individuale, cu o populaţie destul de conservatoare în convingeri, formată 
în mare parte din mici şi mari proprietari de pământuri. Taranimea asocia socialismul cu 
ateismul şi cu proprietatea colectivă, care amenințau valorile comunităţilor de la sate. Modelul 
capitalist de dezvoltare industrială era respins de această lume preponderent arhaică în obiceiuri 
şi în practici. Acea parte a clasei mijlocii formată din intelectuali, negustori, mici industriaşi 
care acceptau totuşi faza capitalistă de dezvoltare a ţării optau pentru modelul liberal occi- 
dental, nu pentru cel socialist colectivist. Episodul „trădării generoşilor” de la 1899 a atras 
atenţia asupra legitimitatii fragile a unui proiect socialist, de inspiraţie marxistă, într-o 
societate agrară care nu dispunea de un proletariat industrial numeros. Vecinătatea cu Rusia 
revoluţionară de la 1917, implicarea bolşevicilor cominternişti în socialismul românesc, 
dorinţa Rusiei leniniste de a transforma partidele social-democrate româneşti în anexe ale 
comunismului sovietic au împiedicat dezvoltarea unei mişcări socialiste autentice. 

Înfiinţarea Internaționalei Comuniste (Cominternul) în martie 1919 la Kremlin a schimbat 
decisiv cursul socialismului în România. Lenin vedea în Comintern statul-major al revoluţiei 
mondiale proletare. Scopul său era exportul revoluţiei. Pentru a atinge acest obiectiv, Kremlinul 
a fost dispus să finanţeze campanii de propagandă şi acţiuni subversive la scară mondială. 
Partidele comuniste erau secţii ale Cominternului, iar Cominternul o secţie a Partidului Comu- 
nist (bolşevic). Un rol-cheie în înfiinţarea Internaționalei a III-a l-a avut socialistul Cristian 
Racovski. Bulgar de origine, acesta provenea dintr-o familie de vechi revoluționari bulgari 
bogaţi, fiind licenţiat în medicină şi drept la Paris. În adolescenţă îl cunoscuse în Elveţia pe 
Engels, având legături cu unii lideri ai mişcării socialiste internaţionale : Karl Kautsky, Rosa 
Luxemburg’. Racovski a fost ales să formeze, alături de Lenin, Troțki, Zenoviev şi Buharin, 
conducerea Internaționalei Comuniste®. Până la dispariţia sa în anul 1943, Cominternul a avut 
un rol important în organizarea comuniştilor români. Toate operaţiunile clandestine şi acţiunile 
subversive împotriva guvernelor „burgheze” de la Bucuresti au fost finanţate de Internaționala 
Comunistă. 

În 1920 Partidul Socialist era aproape rusificat, rolul său tinzând să devină un fel de anexă 
în România a mişcării socialiste din Rusia. Troțki susţinea că „reformistul partid socialist, 

predispus la compromisuri cu burghezia nu era capabil să treacă la asaltul puterii”!. Printre 
cele 21 de condiţii pentru afilierea partidului la Internaționala Comunistă impuse delegaţiei 
socialiste româneşti prezente la al II-lea Congres al Cominternului desfăşurat în iulie-august 
1920 la Petrograd şi Moscova se găseau şi cele conform cărora „membrii de partid care 
respingeau condiţiile trebuiau excluşi din partid, orice partid trebuia să recunoască ruptura 
completă cu reformismul, social-democratii reformişti trebuiau înlăturați din partid”. Socialistii 
români se aflau sub influenţa succesului revoluţiei bolşevice din Rusia anului 1917, a misticii 
„schimbării din temelii a lumii” propagate de liderii bolşevici de la Moscova. Constantin Titel 
Petrescu nota în lucrarea sa Socialismul în România : 


Oboseala şi deziluziile războiului, incapacitatea organizaţiei burghezo-capitaliste, vinovată de 
deslantuirea şi conducerea războiului, accentuaseră tendinţele revoluţionare ale maselor populare, 
care se întorceau de pe front complet radicalizate. Mişcarea din ţara noastră, fatal, suferise aceste 
influenţe din afară?. 


În ciuda grevelor din 1918 şi 1920 şi a altor acţiuni subterane organizate de agitatorii 
comunişti împotriva guvernelor de la Bucureşti, societatea românească şi sistemul politic din 
România nu erau aceleaşi cu cele din Rusia. Populaţia nu era „pregătită” pentru o preluare a 
puterii politice de către „avangarda proletară”. După Unirea de la 1918, românii priveau cu 
teamă spre Rusia. Reforma agrară de la 1921 a creat un climat de pace socială printre ţărani, 
care continuau să fie susţinători ai regalității. Muncitorimea era putin numeroasă şi lipsită de 
influenţă. 

Congresul Partidului Socialist convocat la 8 mai 19215 consacra oficial afilierea aripii 
radicale bolşevice din partid la Internaționala Comunistă. În 1922, facțiunea comunistă des- 
prinsă din Partidul Socialist la congresul acestuia din 8 mai 1921 a pus bazele unui nou partid, 
Partidul Comunist din România (numit iniţial Partidul Comunist-Socialist), secţie a Cominter- 
nului“. Socialiştii care s-au opus afilierii la Internaționala Comunistă au creat in 1926 Federaţia 
Partidelor Socialiste din România”. 

În 1927, Federaţia Socialistă a fost înlocuită cu un nou Partid Social-Democrat ce reunea 
într-o singură formaţiune politică toate partidele socialiste regionale“. Noul Partid Social-Demo- 
crat înfiinţat în 1927 urma linia marxistă, dar se distanţa de comunişti opunându-se preluării 
pe cale revoluţionară a puterii şi optând pentru o trecere graduală, desfăşurată într-un cadru politic 
democratic, la societatea socialistă. În 1928, Ştefan Voitec şi Petre Zissu, retraşi din Partidul 
Social-Democrat, au format Partidul Socialist Muncitoresc”. La începutul anului 1933, mişca- 
rea socialistă era divizată în trei facţiuni : Partidul Social-Democrat, gruparea dr. Ghelerter 
şi gruparea Popovici-Moscăuţeanut. La sfârşitul aceluiaşi an, socialiştii erau împărţiţi în două 
partide : Partidul Social-Democrat şi Partidul Socialist Unitar, format din fuziunea grupării 
dr. Ghelerter şi a grupării Popovici-Moscăuţeanu”. În perioada care a urmat anului 1927 până 

la instaurarea dictaturii lui Carol al II-lea in 1938, numărul de membri ai Partidului Social- 
-Democrat a scăzut, reprezentarea sa parlamentară ajungând să fie nesemnificativă. 

Mişcarea socialistă românească interbelică a fost un amestec de culturi politice de stânga 
care s-au manifestat în interiorul Partidului Social-Democrat. Era marxismul clasic din Vechiul 
Regat, legat de Constantin Dobrogeanu-Gherea şi Cristian Racovski şi de „generoşii” trecuţi 
la liberali. Era apoi populismul rusesc care provenea din Rusia ţarismului, a Siberiei şi 
clandestinitatii. Era după formarea României Mari, austromarxismul care amintea de spiritul 
civilizaţiei din vechiul Imperiu Austro-Ungar. Etniile, originile sociale, meseriile practicate 
ale celor care formau stânga românească în acea perioadă erau foarte diferite: agitatori 
bolşevici trimişi din Rusia, bulgari care doreau despărţirea de România, evrei care vedeau în 
marxism „ideologia universală” în măsură să le asigure „o nouă identitate care depăşea etnicul 
şi naţionalul”, foşti prizonieri de război deţinuţi in Rusia şi întorşi în tara, idealişti burghezi, 
intelectuali radicali, lumpenproletari, şomeri, social-democrati de formaţie occidentală. 
Stânga din România interbelică era o mişcare a celor nemulţumiţi sau care se simțeau nedrep- 
tatiti, excluşi într-un fel sau altul de guvernările care s-au succedat la putere. Liderii socia- 
liştilor, fie că erau reformişti sau comunişti, erau în mare parte intelectuali, burghezi, avocaţi, 
profesori, jurnalişti, medici, scoliti în capitalele Europei capitaliste, pe care o iubeau şi o 
detestau în acelaşi timp. Prin felul lor de a trăi, toţi aceşti intelectuali rămâneau nişte burghezi. 
Ei intrau în mişcarea socialistă fie pentru că erau nişte tineri idealişti cu anumite frustrări 
personale, neimpliniti profesional sau nerealizati politic, fie pentru că, aşa cum au fost cazurile 
lui Cristian Racovski şi Gheorghe Cristescu, voiau să capete statutul de erou sau să intre în 
pielea unui lider, a unei persoane importante. Din cauza amenințărilor venite de la dreapta şi 
stânga spectrului politic, precum şi ca urmare a caracterului eterogen al mişcării, istoria 
social-democratiei româneşti interbelice a înregistrat o serie de dispute doctrinare şi frag- 
mentări partizane care au reiterat adesea episodul „trădării generoşilor” de la 1899. Disputele 
anilor 1920 legate de afilierea la Comintern sau cele legate de politica Frontului Popular din 
anii 1930 au zdruncinat socialismul autohton interbelic. 


Social-democratul Constantin Titel Petrescu 
înainte de 1945 


Constantin Titel Petrescu a fost fiul unui funcţionar C.F.R. ; licenţiat al Facultăţii de Drept 
din Bucureşti, absolvent al cursurilor de ştiinţe juridice ale Universităţii Sorbona din Paris, el 
a devenit specialist în drept penal încă din timpul studenţiei. Începând din 1909, Titel Petrescu 
a frecventat Cercul de Studii Sociale creat de avocatul Nicolae D. Cocea, ginerele fruntaşului 
socialist Constantin Mille, care făcea parte din prima generaţie de militanti social-democrati 
care au format primele cercuri socialiste de la jumătatea secolului al XIX-lea!. La dezbaterile 
Cercului de Studii Sociale participau câţiva dintre socialiştii care în 1893 creaseră primul 
Partid Social-Democrat din România. Printre aceştia s-au aflat Constantin Dobrogeanu-Gherea, 
Ecaterina Arbore, Theodor Iordăchescu. 

Tânărul intelectual socialist Constantin Titel Petrescu s-a afirmat la începutul carierei sale 
politice în publicistica de partid şi s-a implicat în institutionalizarea unor idei socialiste precum 
cea cooperatistă şi cea privind apărarea drepturilor omului. A publicat o serie de articole în 
ziarele socialiste ale vremii : România muncitoare, Lumea Nouă, Socialismul. În 1909 a făcut 

parte din grupul de fruntaşi social-democrati care au fondat „Casa Poporului”, o societate 
cooperativă pe acţiuni ce cuprindea agenţii de împrumut pentru mestesugari şi țărănime, 
cluburi politice, sedii pentru sindicat, o editură şi redacţia unei publicaţii. S-a manifestat cu 
diverse ocazii ca apărător al drepturilor omului, militând pentru respectarea libertăţii indivi- 
duale, a proprietăţii, a dreptului la viaţă, muncă şi asociere. În 1923 a înfiinţat „Liga drepturilor 
omului”, care, ca urmare a activităţii sale agitatoare prin lansări de apeluri şi manifeste, a 
deranjat guvernul liberal condus de Ion I.C. Brătianu, care a hotărât desfiinţarea ei’. 

Titel Petrescu a participat la crearea în 1926 a Federaţiei Partidelor Socialiste din România 
şi la înfiinţarea în 1927 a Partidului Social-Democrat, în al cărui Birou al Comitetului Executiv 
Central a fost ales ca secretar. Treptat, a avansat în ierarhia partidului, devenind vicepreşedinte, 
preşedinte al Comitetului Executiv şi preşedinte de partid. Teoriile sale despre socialism le găsim 
în cele două lucrări ale sale Ce este socialismul ? şi Socialismul în România 1835 - 6 septem- 
brie 1940. A fost adeptul unui socialism în care se simțeau influenţe ale marxismului şi ale 
curentului social-democrat reformist reprezentat la nivel european de teoreticieni socialişti 
francezi şi germani ca Léon Blum’, Eduard Bernstein“ şi Karl Kautsky”, promotori ai unui 
marxism „revizuit”, mai blând în concepţii şi mai aproape de realitatea societăţilor capitaliste 
rezistente la schimbările sociale şi economice neaşteptate şi violente. În declaraţiile date în 
anii 1950 si 1951 în cadrul anchetei „lotului Pătrăşcanu”, Titel Petrescu susţinea : 


Partidul Social-Democrat Independent a dorit să propage ideile social-democrate ale ideologiei 
socialismului din Apus. Linia politică a P.S.D.I. a fost aceea a partidelor socialiste conduse de 
Léon Blum în Franţa, Bevin in Anglia, Schumacher in Germania. 


În viziunea lui Titel Petrescu, trecerea la socialism ar fi trebuit să se realizeze nu prin 
înlăturarea regimului „burghez” aflat la putere, ci în cadrul sistemului constituţional existent, 
printr-o remodelare a acestuia cu ajutorul reformelor sociale şi economice elaborate de parla- 
mente de orientare preponderent social-democrată. El a aderat la doctrina lui Marx, dar a fost 
şi un critic al unora dintre tezele marxiste. Respingea acele teze care propăvăduiau violenţa. 
Nu accepta teoria marxistă a „revoluţiei proletare”, considerând că reprezenta un obstacol în 
calea progresului social. Pleda pentru transformări democratice economice şi sociale. Detesta 
teoria marxistă a „dictaturii proletariatului”, care în concepţia sa ar fi trebuit să rămână un 

mandatar al puterii in cadrul pluripartidismului, nicidecum un acaparator al conducerii 
societăţii. Generozitatea şi compromisul au fost cele două mijloace pe care Constantin Titel 
Petrescu le recomanda să fie utilizate de către socialişti pentru a obţine acceptul societăţii 
asupra transformărilor sociale şi economice propuse de ei. El a acceptat influenţele stângii 
ruse care a marcat socialismul românesc de la începuturile sale, dar nu a admis izolarea de 
Europa Occidentală. S-a manifestat în toată perioada activităţii sale politice ca un socialist 
european, a întreţinut legături cu partidele socialiste din Europa, în special cu cel laburist din 
Anglia, a participat la Congresele partidelor socialiste europene organizate la Paris, Bruxelles 
sau Viena. 

Cu o mare parte dintre foştii socialişti deveniți comunişti în anii 1920 a fost coleg de partid 
şi avea în continuare relaţii de prietenie, militaseră pentru aceleaşi „idealuri socialiste” în anii 
dinaintea războiului. La procesul din Dealu Spirii din 1922, în care au fost implicaţi agitatori 
cominternişti care provocaseră greva generală şi atentatul de la Senat din anul 1920 şi bolşevici 
comunişti semnatari ai condiţiilor puse de Moscova pentru aderarea Partidului Socialist la 
Internaționala a III-a, Titel Petrescu a făcut parte din grupul de avocaţi care a reprezentat in 
instanţă apărarea celor aflaţi pe banca acuzatilor!. Constantin Titel Petrescu s-a opus acţiunilor 
clandestine, de sabotaj duse de Comintern, nu a fost de acord cu afilierea Partidului Socialist 
din România la Internaționala Comunistă în 1921 dar a rămas un admirator al lui Lenin, a 
continuat să fie influenţat de marxism, de ideile revoluţiei ruse şi de teoriile leniniste. A 
continuat să fie bun prieten cu Lucrețiu Pătrăşcanu chiar şi după intrarea acestuia în tabăra 
comunistă în 1921. Titel Petrescu a fost interogat în cadrul anchetei „lotului Pătrăşcanu” 
desfăşurată în perioada 1949-1953, în legătură cu participarea sa alături de fruntaşii țărănist 
şi liberal Maniu şi Brătianu şi de liderul comunist Lucrețiu Pătrăşcanu la pregătirea înlăturării 
lui Antonescu de la putere la 23 august 1944. A păstrat relaţia de veche prietenie cu Gheorghe 
Cristescu, pe care, deşi în 1921 trecuse în tabăra comunistă, l-a reprimit de două ori în partidul 
la a cărui conducere s-a aflat: prima oară în Partidul Social-Democrat în 1928”, iar a doua 
oară în Partidul Social-Democrat Independent înfiinţat în 1946. 

Partidul Social-Democrat condus de Titel Petrescu a încheiat alianţe cu Partidul Comunist 
în cursul anului 1944 (Frontul Unic Muncitoresc în mai şi Frontul Naţional Democrat în 
octombrie’) la îndemnul prietenului său Lucrețiu Pătrăşcanu. Ceea ce l-a despărţit la momentul 
respectiv de vechii săi camarazi, care în 1921 au trecut în tabăra comunistă, a fost faptul că 
nu a acceptat subordonarea Partidului Socialist faţă de o organizaţie străină ale cărei origini 
erau strâns legate de Moscova. 

Dizolvarea Cominternului în 1943, dar şi conjunctura politică din România legată de 
regimul antonescian aflat la putere şi de implicarea României în al Doilea Război Mondial 
l-au determinat pe Constantin Titel Petrescu să acccepte diversele alianţe postbelice cu Partidul 
Comunist. În relaţia scurtă de câteva luni pe care a avut-o cu Partidul Comunist din România 
în 1944, Titel Petrescu a făcut unele compromisuri. Nu trebuie uitat faptul că orientarea sa 
politică era de stânga. În ciuda angajamentului iniţial de a nu provoca în vreun fel destrămarea 
coaliţiei guvernamentale de conjunctură a Blocului Naţional Democratic, el şi-a dat demisia 
în octombrie 1944 împreună cu Lucrețiu Pătrăşcanu fără a da vreo explicaţie plauzibilă 
aliaţilor ţărănişti şi liberali din guvernarea Sănătescu“. Liderul social-democrat a refuzat să îi 
reprimească în partid pe social-democratii loan Flueraş, George Grigorovici şi loan Mirescu, 

care în timpul dictaturii carliste colaboraseră cu Frontul Renaşterii Naţionale!. Motivul invocat 
de conducerea P.S.D. ar fi fost colaborarea vechilor fruntaşi socialişti cu dictaturile carlistă 
şi antonesciană. Oficiosul Partidului Social-Democrat Libertatea a trecut la o campanie de 
denigrare a foştilor lideri social-democraţi?. Din fruntaşi socialişti, Flueras, Grigorovici şi 
Mirescu au fost transformați în „profitori abjecti ai dictaturilor, tâlhari şi vampiri, trădători 
ai cauzei muncitoreşti şi ai democraţiei”?. 

Procesele şi crimele dictate de Stalin în anii 1936-1937 împotriva generaţiei leniniste, din 
care a făcut parte şi Titel Petrescu, anexarea Basarabiei şi a unei părţi din Bucovina de către 
sovietici în 1940 l-au determinat pe omul politic Titel Petrescu să privească cu neîncredere 
către Partidul Comunist din România, ai cărui lideri erau strâns legaţi de politica lui Stalin. 
El a acceptat alianţe în cadrul cărora Partidul Social-Democrat şi Partidul Comunist să isi 
păstreze fiecare identitatea politică. Conform notelor Serviciului Special de Informaţii de 
urmărire informativă a activităţii Partidului Social-Democrat în anul 1945, în cadrul P.S.D., 
în acel moment, existau trei grupări : cea de dreapta, reprezentată de Constantin Titel Petrescu, 
care critica guvernarea Groza şi nu dorea ca P.S.D. să meargă într-o alianţă electorală cu 
comuniştii în alegerile din 1946, două grupări de stânga - una moderată, reprezentată de 
dr. Ghelerter, prieten cu Titel Petrescu, şi una radicală reprezentată de Lotar Rădăceanu, care 
susțineau menţinerea Frontului Unic Muncitoresc şi militau pentru sprijinirea guvernului de 
către social-democrati. Presiunile exercitate de comunişti asupra social-democratilor pentru 
realizarea unificării celor două partide au dus la scindarea P.S.D. în două tabere la Congresul 
din 10 martie 1946, când o parte dintre membrii partidului, în frunte cu Lotar Rădăceanu şi 
Ştefan Voitec, au votat pentru a merge în alegeri pe liste comune cu Partidul Comunist”. 

După desprinderea de Partidul Social-Democrat la Congresul din martie 1946, Constantin 
Titel Petrescu şi noul său Partid Social-Democrat Independent au trecut în opoziţie, alături de 
partidele National-Taranesc şi National-Liberal. Relaţia dintre cele trei partide nu s-a concre- 
tizat într-o alianţă electorală în vederea alegerilor din 19 noiembrie 1946. Singura încercare 
de a realiza o alianţă electorală între partidele din opoziţie a fost „Grupul Partidelor Unite”, 
creat în 16 august 1946 de către Partidul National-Taranesc şi Partidul Socialist Democrat 
Român, condus de social-democratul Ioan Flueraşs. Colaborarea dintre cele două partide s-a 
bazat pe vechea relaţie dintre Iuliu Maniu şi loan Flueraş, ambii creatori ai unirii de la 1918. 
Alianţa nu a funcţionat, deoarece Partidul Socialist Democrat Român a fost dizolvat la 20 
septembrie 1946, fiind considerat un „organism politic creat în scopuri diversioniste”€. 

Între P.N.T., P.N.L. şi P.S.D.I. a existat doar un pact de neagresiune pe timpul alegerilor 
din 1946 şi o înţelegere privind semnarea tuturor protestelor şi memoriilor adresate guvernului 
sau anglo-americanilor. Fiecare dintre cele trei partide a mers singur în alegerile parlamen- 
tare. Între liberali şi ţărănişti, pe de o parte, şi social-democratii lui Titel Petrescu, pe de altă 
parte, a existat doar o colaborare de conjunctură. Singurul lucru care i-a apropiat a fost lupta 
împotriva guvernării comuniste, a cărei politică represivă îi afecta pe toţi trei deopotrivă. 
Contactele social-democratilor cu liberalii în perioada interbelică au fost de confruntare per- 
manentă. O îmbunătăţire a acestei relaţii s-a remarcat după 1945 şi a fost determinată de 


1. Arhivele Naţionale ale României (A.N.R.), fond C.C. al P.C.R., colecţia nr. 60, Ioan. I. Mirescu — 
Memorii, vol. III, 1933-1969, ff. 873-874. 

Ibidem, f. 880. 

Ibidem. 

Adrian Dimitriu, Note de drum, Fundaţia „Constantin Titel Petrescu”, Bucureşti, 1994, p. 87. 
A.C.N.S.A.S., fond D, dosar nr. 2125, f. 8. 

Ibidem, f. 6. 

necesitatea formării unei rezistenţe politice puternice in fata guvernării comuniste. Legăturile 
socialiştilor cu ţărăniştii, chiar dacă bazate pe interese politice, au fost încă din perioada 
interbelică destul de strânse. În colaborarea cu ţărăniştii a primat interesul politic al social- 
-democratilor de a profita de popularitatea P.N.Ţ. de la sate pentru a-şi atrage electorat din 
rândul ţăranilor care, in general, erau reticenti faţă de schimbare. Într-una dintre declaraţiile 
sale din anul 1950, în timpul anchetei „lotului Pătrăşcanu”, Constantin Titel Petrescu afirma : 


A refuzat un cartel electoral cu P.N.Ţ.-ul în alegerile din 1946. Era împotriva cartelurilor în 
general. Era însă partizanul unei colaborări la guvernare cu P.N.T. Împreună au făcut actul de 
la 23 august, împreună trebuia să guverneze, fiindcă le cunoştea programul şi popularitatea la 
sate. Credea că această colaborare e necesară pentru buna şi liniştita dezvoltare economică şi 
socială a ţării în faza de atunci a evoluţiei țării". 


Ori de câte ori aveau prilejul, liderii social-democrati independenţi îşi exprimau dezacordul 
faţă de doctrinele şi tacticile partidelor istorice, criticând guvernările interbelice. În şedinţa 
Comitetului Central al Frontului Unic Muncitoresc din 28 august 1945, care a avut ca temă 
de discuţie punerea în aplicare a recomandării emise de cele trei Mari Puteri la Conferinţa de 
la Potsdam privind formarea în România a unui guvern reprezentativ, Constantin Titel Petrescu 
a spus cu privire la ţărănişti şi liberali : 


A fost o greşeală că la 6 martie nu au fost bagati şi national-taranistii şi liberalii, pentru că i-am 
fi lichidat curând astfel. Ei se vor lichida prin incapacitatea lor. Pentru că este aşa de mare criza 
şi nenorocirea în ţară, încât lumea spune că dacă erau ăia poate făceau mai bine. Mai cu seamă 
că naţional-ţărăniştii nu au oameni capabili care să îi dea în guvern”. 


Într-o sinteză a Sigurantei din 11 februarie 1947 asupra şedinţei socialiste din 8 februarie 
a cadrelor din organizaţia capitalei se semnala : 


Adrian Dimitriu, secretar general al Comitetului Central al P.S.D.I. susţinea că ei nu erau anti- 
comunişti. Erau împotriva metodelor de minciună, teroare şi anarhie pe care le întrebuinţează 
comuniştii. Erau contra partidelor burgheze. Întotdeauna ţărăniştii şi liberalii au fost duşmanii 
clasei muncitoare. Nu vroiau să li se impună binele cu forţa după cum nici nu vroiau să mai 
trăiască în ordinea socială existentă la acel moment”. 


Social-democratul independent Ilie Predaru declara în aprilie 1949, conform unei sinteze 
a Directiunii Securităţii Statului: „Nu au făcut niciodată cârdăşie cu partidele istorice şi că 
P.S.D.I. a vrut să înfăptuiască socialismul fără a colabora cu P.C.R.”*. Declaraţiile lui Titel 
Petrescu, Adrian Dimitriu şi Ilie Predaru arată clar că relaţia de colaborare între P.S.D.I. şi 
partidele istorice a fost dictată doar de momentul politic, de faptul că socialiştii, spre deosebire 
de comunişti, doreau „un socialism reformist, nu unul revoluţionar”. 


A.C.N.S.A.S., fond P, dosar nr. 40002, vol. 9, f. 68. 

A.N.R., fond C.C. al PC.R. - Cancelarie, dosar nr. 72/1945, ff. 3-4. 
A.C.N.S.A.S., fond D, dosar nr. 2113, f. 144. 

Constantin Titel Petrescu si P.S.D.I. 
in vizorul Sigurantei si Securitatii 


Intervenţia lui Vasile Luca din timpul şedinţei Comitetului Central al Frontului Unic Munci- 
toresc din 17 mai 1945 părea a fi un preludiu la acţiunile represive care aveau să fie declanşate 
în anii următori de comunişti împotriva liderului social-democrat Constantin Titel Petrescu. 
Referindu-se la Titel Petrescu, Vasile Luca spunea: 


Nu putem tolera ca Titel să rămână mai departe preşedinte al partidului şi să fie expresia reac- 
tiunii române. Atitudinea lui din presă şi din discursuri este net antisovietică. Un om care trăieşte 
liber în ţara aceasta datorită Armatei Roşii, aceasta-i atitudine politică şi acţiune organizată de 
spargere!. 


Campania de lichidare a opoziţiei politice începută în anul 1945 i-a vizat şi pe social- 
-democratii titelişti. În anii 1945-1957 fruntaşii social-democrati au fost supuşi supravegherilor 
Sigurantei şi ale Securităţii, au fost arestaţi, judecaţi şi închişi în temnitele comuniste. Preo- 
cuparea social-democratilor titelişti în acele vremuri tulburi pentru democraţia românească a 
fost să menţină legăturile între ei, sperând că va veni momentul cand P.S.D.I. ar fi putut 
reîncepe să activeze pe scena politică. 

Într-o notă informativă a Sigurantei din 23 martie 1948 se preciza faptul că „Titel Petrescu 
era foarte deprimat şi se temea să nu fie arestat. Acesta încetase activitatea politică la suprafaţă 
reducând acţiunea la legăturile sale personale”?. Potrivit fişei matricole penale, Constantin 
Titel Petrescu, preşedintele PS.D.I., a fost arestat in 5 mai 1948 şi internat prin decizie 
administrativă fără a exista o sentinţă de condamnare pe numele său”. Abia la 17 iunie 1952 
a fost dată o notificare a Tribunalului Militar Bucureşti care prevedea temniţă pe viaţă, în drep- 
tul infracţiunii fiind trecut: „capul complotului contra Republicii de Democraţie Populară”. 
După pronunţarea sentinţei, Titel Petrescu a fost trimis la penitenciarul Jilava”. 

După arestarea în noaptea de 5 spre 6 mai 19485 a preşedintelui P.S.D.I. Constantin Titel 
Petrescu şi a secretarului general al partidului Adrian Dimitriu, Siguranţa a pornit o acţiune 
concertată de urmărire şi arestare a tuturor fruntaşilor P.S.D.I. Comuniştii nu le puteau ierta 
foştilor aliaţi social-democrati faptul că au refuzat unificarea cu P.C.R., devenind nişte „tră- 
dători ai democraţiei proletare”, că au adoptat o altă orientare de stânga, şi anume „cea a 
înfăptuirii socialismului în mod evolutiv fără ca în acest timp de transformare să fie zdruncinări 
sociale revoluţionare”, că aveau legături cu partidele socialiste occidentale, în special cu 
Partidul Laburist din Anglia, că au acceptat pluripartidismul democratic fără a dori lichidarea 
„duşmanilor de clasă”, adică a „partidelor istorice”. În alianțele politice încheiate, comuniştii 
nu acceptau diferenţa de opinii şi libertatea deciziei. Aliatul lor devenea inevitabil un supus 
care urma să fie transformat într-un asimilat. Pentru comunişti, liderii social-democrati inde- 
pendenti erau nişte „trădători ai clasei muncitoare” care trebuiau pedepsiţi. Nu au fost lichidati 


x» 


în 1947 cu liberalii şi ţărăniştii deoarece nu reprezentau „moşierimea hrăpăreaţă” şi nici 


1. A.N.R., fond C.C. al PC.R., colecţia nr. 207, dosar nr. 47, ff. 2 şi 13. 
Ibidem, f. 3. 

3. Arhiva Administraţiei Nationale a Penitenciarelor, fond Fise matricole penale, fişa matricolă a lui 
Constantin Titel Petrescu. 

4. Ibidem. 

5. A.C.N.S.A.S., fond J, dosar nr. 87980, vol. II, f. 18. 

„adversarul de clasă”. Erau foşti tovarăşi de drum care, doar pentru că au ales o altă cale, au 
devenit dintr-odată „burghezi trădători”. Au fost anihilati treptat în anii care au urmat. 
Arestările efectuate la începutul lui mai 1948 în rândul conducerii P.S.D.I. au condus 
inevitabil la încetarea unei activităţi vizibile a partidului în viaţa politică. Partidul a reuşit o 
perioadă de timp să îşi menţină organizarea la nivel central. Fruntaşii social-democrati inde- 
pendenti membri în Comitetul Central al P.S.D.I. şi în conducerea organizaţiilor de sectoare 
ale Capitalei au încercat să evite destrămarea partidului organizând o activitate secretă 
oarecum asemănătoare cu cea a organizaţiilor de partizani din munţi, în speranţa producerii 
unor schimbări politice. Într-un raport al Sigurantei din 22 mai 1948, informatorul „Corbu”, 
agent al Sigurantei recrutat din rândul membrilor P.S.D.I., făcea cunoscut următorul fapt : 


Membri din Comitetul Central al P.S.D.I. merg din casă în casă la toţi membrii de partid spre 
a-i ţine la curent cu evenimentele la zi, că numai astfel se va putea evita arestarea membrilor de 
partid când aceştia ar veni la sediu pentru anumite lămuriri!. 


Într-o altă notă, din 17 iunie 1948, acelaşi agent „Corbu” menţiona : 


Întrunirile P.S.D.I. se ţineau în grădini publice, iar fiecare membru de partid trebuia să comunice 
conducerii centrale adresa domiciliului pentru ca C.C. să ştie de unde să il ia’. 


Supravegherea informativă a liderilor social-democrati independenţi a continuat pe tot 
parcursul anilor 1948 şi 1949. Intr-un referat al Direcţiei Generale a Securităţii Poporului din 
9 iunie 1949 se cerea: 


identificarea unor fruntaşi ai P.S.D.I., urmând ca rezultatul investigaţiilor să fie raportat la timp 
Directiunii Generale pentru a da dispozitiuni ca urmare. Printre cei care figurau pe listă se aflau : 
Ilie Predaru, George Grigorovici, loan Mirescu, Adrian Stămbuleanu, Romulus Dan, loan Flueraş, 
Gheorghe Filipescu, Jean Arhip, Gheorghe Cristescu-Plăpumaru, Ilie Dumitru’. 


Toţi aceştia au fost arestaţi în ultimul lot de social-democrati independenţi, în iunie 1949. 
În aceeaşi sinteză a Directiunii Securităţii Capitalei asupra activităţii Organizaţiei Centrale a 
P.S.D.I. a Capitalei din perioada 1948-1949 se preciza faptul că, după arestările efectuate în 
rândul liderilor social-democrati independenţi din vara anului 1949, „Alecu Gheorghe a 
încercat a regrupa in jurul său o serie de elemente fruntaşe ale partidului care au mai rămas 
liberi”5. Concluzia din sinteza întocmită de Securitate a fost următoarea : 


Începând din vara lui 1949, membrii P.S.D.1. s-au întâlnit rareori, ei fiind preocupaţi de a intra 
în câmpul muncii. În acest sens s-au luat măsuri de identificare a celor intraţi în câmpul muncii 
şi de urmărire a activităţii lor, precum şi a celorlalţi neintrati în câmpul muncii®. 


Trimiterea în închisori a celor mai mulţi dintre liderii Partidului Social-Democrat Inde- 
pendent, teama celor rămaşi în libertate de a nu fi arestaţi şi lipsa unui nucleu puternic şi unit 


A.C.N.S.A.S., fond D, dosar nr. 1751, f. 327. 
Ibidem, f. 329. 
A.C.N.S.A.S., fond D, dosar nr. 1669, f. 31. 

la vârful partidului au determinat, începând cu jumătatea anului 1949, o scădere a numărului 
de întâlniri dintre fruntaşii P.S.D.I., o diminuare vizibilă a activităţii secrete pe care social- 
-democratii independenţi au încercat să o dezvolte după arestarea şefului lor Titel Petrescu în 
mai 1948. 

Ancheta lui Constantin Titel Petrescu de la Securitate s-a desfăşurat pe cinci mari direcţii, 
şi anume: legăturile cu mari finantatori, ca Max Auschnitt, inginerul Alexandru Popp şi 
avocatul Dumitru Rădulescu, relaţiile cu liderii partidelor socialiste din Anglia şi Germania, 
legăturile cu partidele National-Taranesc şi National-Liberal, legăturile cu reprezentanţii mi- 
siunilor engleză şi americană de la Bucureşti şi mandatul dat lui Gheorghe Niculescu-Buzeşti 
de a informa partidele socialiste occidentale despre situaţia Partidului Socialist din România. 
Într-o dare de seamă a Securităţii privind cercetările efectuate asupra lui Titel Petrescu din 
11 noiembrie 1949 se preciza : 


Titel Petrescu a recunoscut în declaraţiile sale : primirea de bani de la Max Auschnitt, inginerul 
Alexandru Popp şi avocatul Dumitru Rădulescu pentru susţinerea propagandei partidului, în 
preajma alegerilor din 1946; semnarea alături de Maniu şi Brătianu a unui mandat pentru 
Niculescu-Buzeşti, care a plecat fraudulos din tara; colaborarea cu Maniu şi Brătianu asupra 
directivelor politicii externe şi interne ; transmiterea a numeroase memorii la misiunile anglo- 
-americane prezente la Bucureşti ; contactele cu liderii Kurt Schumacher, preşedintele P.S.D. din 
zona occidentală a Germaniei, şi cu Philipp Morgan, secretarul Partidului Laburist englez, cărora 
le-a solicitat sprijinul în acţiunea împotriva regimului de teroare de la Bucuresti’. 


Justitia „populară” (prin Tribunalul Militar, Secţia I) a emis sentinţa nr. 49 din 22 ianuarie 
1952, cu pedepse foarte grele : Constantin Titel Petrescu, Adrian Dimitriu (muncă silnică pe 
viaţă), loan Flueraş, Gheorghe Ene Filipescu, Romulus Dan (15 ani de temniţă grea), Constantin 
Motaş (20 de ani de temniţă grea), Adrian Stămbuleanu (25 de ani de temniţă grea), Paul 
Stănescu, Ilie Predaru (12 ani de temniţă grea)’. Constantin Titel Petrescu era acuzat că, 
„împreună cu alte persoane din conducerea Partidului Social-Democrat Independent, a desfă- 
şurat activitate de subminare a regimului democrat popular, în înţelegere cu fostele partide 
istorice”5. Recursul acuzaților a fost respins, deoarece „sarcina inculpatilor a fost să provoace 
război contra regimului democrat”*. 

Titel Petrescu a fost „condamnat la muncă silnică pe viaţă, transformată în temniţă grea 
pe viaţă conform art. 31 c.p. pentru crima de înaltă trădare, urmând ca în conformitate cu 
dispoziţiile art. 101 şi 103 c.p. să execute pedeapsa de temniţă grea pe viaţă şi amenda penală 
dispunându-se şi confiscarea averii conform art. 25 pct. 6 c.p.”5. Conform sentinţei nr. 49 a 
Tribunalului Militar Bucureşti - Secţia I, Constantin Titel Petrescu era achitat de infracțiunile 
de „delict de uneltire contra ordinii sociale” şi „crimă de complot în scop de trădare de surpare 
a ordinii constituţionale şi răzvrătire”, deoarece nu se întruniseră elementele constitutive’. 

În decembrie 1955 Constantin Titel Petrescu a cedat presiunilor Securităţii şi a semnat 
textul unei scrisori în schimbul promisiunii că toţi social-democratii aflaţi în închisori vor fi 
eliberaţi”. Conform textului scrisorii respective, Titel Petrescu recunoştea meritele noului 


1. A.C.N.S.A.S., fond D, dosar nr. 2121, ff. 14-57. 
2. A.N.R., fond DCS, dosar nr. 554-570/1955, f. 85. 
3. Ibidem. 

4. Ibidem, f. 159. 

5. Ibidem. 

regim şi îşi exprima regretul fata de atitudinea pe care a adoptat-o in 1946. Scrisoarea a fost 
publicată în Scânteia!. Într-o notă informativă din 3 mai 1956, agentul Securităţii „Petru Cercel” 
îi semnala ofițerului recrutor faptul că în timpul vizitei pe care fostul ziarist H. Soreanu i-a 
făcut-o în aprilie 1956 lui Titel Petrescu, care se afla internat la Institutul Parhon, liderul 
social-democrat i-ar fi mărturisit în legătură cu scrisoarea semnată de el în 1955: 


După tratamentul ce li s-a aplicat tovarăşilor mei până în ultimul moment rezultă că înţelegerea 
făcută cu mine nu avea să fie adusă la îndeplinire. Aceasta arată din nou că nu poate exista o 
înţelegere cinstită cu comuniştii. Atunci au crezut că au nevoie de scrisoarea mea şi au fost gata 
să promită totul, mai târziu chestiunea socialiştilor a fost probabil privită din punctul de vedere 
al conducerii locale comuniste, care credea că are latitudinea să decidă singură. Aceasta nu 
înseamnă altceva decât că ruşii nu vroiau să facă încă nimic în România?. 


Fruntaşii social-democrati titelişti au fost eliberaţi doar în urma intervenţiei preşedintelui 
Partidului Laburist Hugh Gaitskell, care, în timpul convorbirilor de la Londra din aprilie 1956 
cu Hruşciov, i-a cerut Kremlinului eliberarea din închisoare a social-democraţilor”. 

Conform Decretului Marii Adunări Naţionale din 8 decembrie 1955 pentru gratierea, 
reducerea şi comutarea pedepselor unor condamnări, Constantin Titel Petrescu „era gratiat de 
restul pedepsei pe care o mai avea de executat, precum şi de pedepsele complementare”*. Titel 
Petrescu a fost eliberat din închisoare în decembrie 19555, după care liderul social-democrat 
s-a aflat sub supravegherea continuă a Securităţii. La numai câteva luni după eliberarea sa din 
închisoare, în mai 1956, Ministerul Afacerilor Interne a hotărât deschiderea dosarului de 
urmărire individulă asupra lui Constantin Titel Petrescu®. Potrivit hotărârii M.A.I., 


scopul deschiderii dosarului era de a stabili dacă Constantin-Titel Petrescu împreună cu alte 
elemente nu încerca să treacă la crearea unei conduceri ilegale a P.S.D.I. pentru a desfăşura 
activitate subversivă sau a stabili legături prin legaţiile ţărilor capitaliste şi alte canale, prin 
fruntaşi P.S.D.I. care se aflau fugiţi în străinătate”. 


În dosarul de urmărire informativă întocmit de Securitate, Constantin Titel Petrescu apare 
cu numele de cod „Dobrogeanu”. 

Bolnav de TBC, Constantin Titel Petrescu a încetat din viaţă la 2 septembrie 19578. Într-o 
notă informativă a Securităţii din 5 septembrie 1957 privind decesul lui Constantin Titel 
Petrescu, agentul „Petru Cercel” semnala : 


La moartea sa au fost prezenţi numeroşi exponenti ai regimului vechi: soţia lui Gh. Brătianu, 
foşti avocaţi ca Radu Rosetti, foşti generali, magistrați, scriitori, ziarişti. De la national-taranisti 
a luat parte Petrusca, fost secretar al lui Maniu, de la liberali Th. Iacobescu, fost deputat, şi de 
asemenea Cristescu Plăpumaru şi Ioan Mirescu”. 


= 

Urmărirea informativă a fruntasilor social-democrati titelişti a continuat şi după decesul 
lui Constantin Titel Petrescu. Într-un referat al Ministerului Afacerilor Interne din 4 sep- 
tembrie 1959, propunerea ministerului privind mutarea soţiei lui Titel Petrescu din locuinţa 
sa din strada Constantin Dobrogeanu-Gherea era motivată de faptul că: 


Această locuinţă se afla în apropierea M.A.I. şi exista marele pericol de deconspirare a măsurilor 
care se iau de organele noastre asupra unor elemente social-democrate de dreapta atunci când 
sunt aduse pentru anchete informative sau pentru recrutare!. 


Recuperarea unor foşti fruntaşi social-democrati 
în epoca Ceauşescu 


În 1956, Securitatea consemna într-o notă informativă discuţia pe care Titel Petrescu a avut-o 
în aprilie 1956 cu H. Soreanu, fost ziarist la Adevărul, care l-a vizitat pe fruntaşul social-democrat 
la sanatoriul Parhon, unde era internat. În cadrul acelei întâlniri, Constantin Titel Petrescu îşi 
exprimase temerea că unii dintre foştii săi tovarăşi de partid vor face pact cu comuniştii : 


Eu nu zic că toţi sunt bronzuri, dar după ce au văzut că au fos scoşi din puşcărie la presiunea 
laburiştilor englezi, ar trebui să fie nebuni sau imbecili să se încreadă în aceia care i-au închis şi 
pentru nevoi de oportunitate le fac propuneri nesincere şi trecătoare. Oamenii sunt săraci, distruşi 
fiziceşte, unii la capătul puterilor. La unii simt chiar că s-au săturat de lipsuri şi persecuții”. 


După eliberarea din închisori la jumătatea anilor 1950, pentru a se reintegra în societate 
Şi a-şi putea relua activitatea profesională, unii dintre foştii fruntaşi social-democrati au 
acceptat să colaboreze cu regimul. Este cazul lui Adrian Stămbuleanu, care în 1956, la ieşirea 
din închisoare, a semnat un angajament de colaborare cu Securitatea prin care promitea „să 
demaşte pe toţi cei care vor întreprinde acţiuni dăunătoare regimului socialist sau care vor 
întreprinde acţiuni contrarevolutionare şi contra statului de democraţie populară din tara 
noastră”5. O notă informativă a Securităţii din 1963 semnala faptul că în acea perioadă 
„Stămbuleanu Adrian era încadrat la Facultatea de Mecanică, catedra de aviaţie”?. 

După 1965, din raţiuni populiste, noul lider al Partidului Comunist, Nicolae Ceauşescu, 
a decis reabilitarea fruntasilor social-democrati interbelici. Faptul că după multi ani de izolare 
erau repuşi în drepturi şi li se permitea să fie activi profesional i-a determinat pe foştii fruntaşi 
socialişti care au supravieţuit regimului carceral din perioada lui Gheorghe Gheorghiu-Dej să 
fie de acord să susţină noua guvernare comunistă instalată la putere la jumătatea anilor 1960. 
Reprezentanţii socialismului interbelic care suferiseră ani grei de carceră în vremea guvernării 
dejiste au trecut cu uşurinţă peste faptul că cel care îi reabilita era tot Partidul Comunist, care 
în anii 1950 îi condamnase la închisoare. La mijlocul anilor 1960, doar liderii care se aflau 
la cârma partidului erau alţii. 

Unul dintre foştii lideri social-democrati care au fost recuperati în vremea regimului lui 
Ceauşescu a fost loan Mirescu, care, după ieşirea din închisoare în 1956, potrivit celor 


1. Ibidem, f. 8. 

2. Ibidem, ff. 31-32. 
3. Ibidem, f. 43. 

4. Ibidem, f. 332. 

sustinute de acesta in Memoriile sale editate in 1969 de Institutul de Studii Istorice si Social- 
-Politice de pe lângă C.C. al P.C.R., 


a fost reabilitat şi încadrat in cadrul Consiliului General al Sindicatelor ca şef sector la Direcţia 
Generală a Asigurărilor Sociale, unde a lucrat până în 1958, când a fost pensionat. În perioada 
1956-1958 Mirescu a desfăşurat şi o activitate gazetărească, publicând la ziarele Scânteia, Munca, 
revistele Pentru socialism, pentru pace şi Mişcarea sindicală mondială’ . 


Alte două cazuri de foşti lideri socialişti care au fost reabilitati la jumătatea anilor 1960 şi 
au acceptat să susţină regimul comunist au fost cele ale lui Gheorghe Cristescu şi Jean Arhip. 
În Memoriile sale publicate în 1971 de Institutul de Studii Istorice şi Social Politice de pe lângă 
C.C. al P.C.R., Gheorghe Cristescu îşi amintea de 


întâlnirea pe care a avut-o cu conducătorul statului in 1967, în cadrul căreia l-a rugat pe Ceauşescu 
să facă o declaraţie publică în care să arate că nu este de acord cu ce a făcut Dej şi de invitaţia 
pe care Nicolae Ceausescu a făcut-o mai multor „veterani social-democrati” care iniţiaseră actul 
de constituire al Partidul Comunist din România la 8 mai 1921 de a participa la Congresul P.C.R. 
din 196%. 


Un alt fost fruntaş social-democrat, Jean Arhip, după ieşirea din închisoare în 1956, a 
lucrat până în 1966 ca secretar al administraţiei unui imobil şi a fost membru al Sindicatului 
Casnic, participând la întruniri sindicale”. Împreună cu alti veterani social-democrati, a solicitat 
printr-un memoriu adresat C.C. al P.C.R. primirea în rândurile Partidului Comunist”. Veteranii 
socialişti au fost pensionati în două etape la jumătatea anilor 1960: in 1964 şi 1965. În 
Memoriile sale publicate de Institutul de Studii Istorice şi Social-Politice, Jean Arhip susţinea 
că „a fost pensionat în 1965 cu o pensie de 1.000 de lei, deşi era unul dintre veteranii vechi 


ai mişcării muncitoreşti”?. 


Concluzii 


Trimiterea în închisori a lui Constantin Titel Petrescu şi a altor fruntaşi social-democrati 
independenţi în 1948 şi 1949 a însemnat de fapt dispariţia ultimei forme de social-democratie 
din România. În ciuda măsurilor represive care s-au luat împotriva sa şi a P.S.D.I., a încarcerării 
sale, Titel Petrescu a rămas un om de stânga dispus la o colaborare cu Partidul Comunist, 
dacă acesta ar fi renunţat la subordonarea faţă de Moscova, dacă ar fi adoptat tactica democratică 
a luptei politice în locul celei nihiliste şi de reprimare a oricărei forme de opoziţie şi dacă ar 
fi dat dovadă de corectitudine în înțelegerile politice încheiate. În 1956 îi mărturisea unui fost 
ziarist dezamăgirea sa în ceea ce priveşte nerespectarea de către comunişti a convenției de a-i 
elibera din închisori pe tovarăşii săi de partid în schimbul semnării de către el a acelei scrisori 
contrafăcute. Titel Petrescu regreta că, deşi a dorit şi a încercat la un moment dat să colaboreze 


1. A.N.R., fond C.C. al P.C.R., colecţia nr. 60, Joan. I. Mirescu - Memorii, vol. III, 1933-1969, 
ff. 894-895. 

A.N.R., fond C.C. al P.C.R., colecţia nr. 60, Gheorghe Cristescu - Amintiri, vol. II, ff. 49-52. 
A.N.R., fond C.C. al P.C.R., colecţia nr. 60, Jean Arhip - Memorii, f. 53. 

Ibidem, f. 54. 

Ibidem. 

cu Partidul Comunist, a cărui orientare politică era destul de apropiată de cea a Partidului 
Social-Democrat, nu a reuşit acest lucru. 

Titel Petrescu a fost bun prieten cu unii comunişti, precum Ştefan Voitec sau Lucrețiu 
Pătrășcanu. În anii 1920, 1930 si prima jumătate a anilor 1940, viziunile sale politice de 
stânga erau asemănătoare cu cele ale comuniştilor. Doar strategia de aplicare a acestora era 
diferită. Social-democratii urmau modelul occidental şi optau pentru moderație în aplicarea 
obiectivelor partidului. Comuniştii aflaţi sub influenţa bolşevismului au ales calea radicală în 
punerea în practică a programului partidului. Atât social-democratii, cât şi comuniştii s-au aflat 
în opoziţie cu partidele politice „burgheze”, numai că social-democratii erau dispuşi să accepte 
ca aceste partide să activeze în continuare pe scena politică, urmând ca electoratul să decidă 
asupra reprezentării lor la guvernare, în timp ce comuniştii se pronuntau pentru lichidarea lor. 

Social-democratii şi comuniştii au dorit în aceeaşi măsură să preia puterea politică. Ceea 
ce îi separa însă era modalitatea de realizare a acestui obiectiv. Titel Petrescu era adeptul 
obţinerii guvernării pe cale legală şi numai în momentul când ar fi existat o clasă muncitoare 
matură şi când industria ar fi căpătat un rol important în economia ţării. Comuniştii doreau 
preluarea puterii cu orice preţ, optând pentru calea violentă, fără a ţine cont că România nu 
era pregătită economic şi social pentru un regim politic de stânga. 

Un alt obiectiv comun şi esenţial pentru forma de societate pe care ambele partide o 
propuneau era desfiinţarea „proprietăţii individuale asupra mijloacelor de producţie” şi înlo- 
cuirea sa cu „proprietatea colectivă asupra mijloacelor de producţie”. Şi în acest caz existau 
diferenţe de viziuni între cele două partide în ceea ce priveşte strategia de aplicare a acestei 
măsuri : social-democraţii doreau o trecere treptată de la un regim de proprietate la altul, în 
timp ce comuniştii susțineau o trecere imediată la forma de proprietate colectivă. 

Colaborarea de după 1945 dintre Partidul Social-Democrat Independent şi liberali şi ţără- 
nişti a fost doar de conjunctură. Constantin Titel Petrescu a respins propunerile venite din 
partea comuniştilor privind unificarea P.S.D. cu P.C.R. Acest refuz l-a transformat dintr-un 
aliat la guvernare al comuniştilor, cum a fost la începutul anilor 1940, într-un opozant al 
acestora în perioada 1945-1947. Fruntaşul social-democrat s-a văzut obligat de împrejurările 
politice să intre în tabăra opoziţiei politice alături de ţărănişti şi liberali. Doctrinele celor două 
partide, modul în care ele au guvernat în perioada interbelică erau aspru criticate de Constantin 
Titel Petrescu în articolele, lucrările sau discursurile sale. Dar Constantin Titel Petrescu s-a 
dovedit a fi un adevărat om politic. A depăşit divergentele doctrinare dintre P.S.D.I. şi 
partidele istorice, acceptând colaborarea cu acestea pentru a contracara încercările Partidului 
Comunist de a lichida regimul democratic din România. 

Până la dispariţia sa în 1957, Constantin Titel Petrescu a rămas un idealist. Nu a încetat 
niciun moment să creadă în ideile socialiste şi să lupte pentru realizarea acestora. 


Smaranda Vultur 


Viaţă cotidiană şi supraveghere 
în anii 1970-1980. Dosarele de urmărire 
individuală ca resursă memorială! 


Le texte propose un modele d'analyse et de compréhension pour les dossiers dressés par la Securitate. 
Dans une premiere partie sont énumérées les plus usitées appellations et accusations : ennemi du 
peuple, actions contre la sécurité de l’Etat, relations avec les citoyens étrangers, l’écoute des radios 
étrangers. Dans un second temps, est étudiée la perspective sur les potentiels sujets qui suscitait 
l’intérét des investigateurs, et, en s'appuyant sur ces themes, le degré de pénétration de la société 
roumaine et la violation du privé : les effets psychologiques et sociales sur les individus que la société 
produit et reproduit. Un des acteurs les plus importants étaient les informateurs, raison pour laquelle 
L'article réalise aussi une typologie des ceux-ci, tout en exemplifiant la relation entre l'informateur 
et sa victime. Le troisième volet d'analyse prête attention au langage et ses variations a l'intérieur 
du dossier en fonction de l'usager : un langage idéologisé, un langage «technique» mais aussi un 
langage personnel, celui des victimes. 


Mots-clés: Securitate, dossier, vie privé, victimes, accusations, langage, informateur 


1. Acest studiu a fost redactat in 2009 în cadrul proiectului de cercetare „Remembering Communism : 
Methodological and Practical Issues of Approaching the Recent Past in Eastern Europe”, coordonat de 
Maria Todorova şi Stefan Troebst, desfăşurat între anii 2007 şi 2009. O versiune în limba engleză a 
fost publicată pe site-ul www.rememberingcommunism.org, iar versiunea în limba română a fost 
revizuită cu prilejul acestei publicări. 


Limbajul care modelează realităţi 


Cine pătrunde în lumea tenebroasă a dosarelor de urmărire de către Securitate a unor oameni 
sau grupuri are surprize dintre cele mai diverse. Am făcut în mai multe rânduri documentări 
la C.N.S.A.S. pe tema colectivizării şi a deportărilor, respectiv a dislocărilor de populaţii din 
anii 1950 şi pot spune că, dacă poţi ignora gustul de leşie şi senzaţia de mlăştinos pe care ţi-o 
dă răsfoirea a mii de pagini de rapoarte, a unor liste cu mii şi mii de nume ale celor care au 
fost dati în urmărire ca „sabotori”, ,,certati cu regimul”, „elemente dubioase”, „instigatori”, 
„agitatori”, „participanţi la rebeliuni”, „răzmeriţe”, „dezordini”, „acţiuni” sau „manifestări 
duşmănoase” (am citat dintr-un lung şir de identificări în dosarele de urmărire ale celor care 
deveneau „obiective”), dacă iti poţi învinge oroarea în fata atâtor crime şi trădări, delatiuni 
şi abuzuri, experienţa este una care depăşeşte cu mult aşteptările. Şi nu mă refer aici doar la 
informaţia propriu-zisă, la neprevăzutul sau absurdul unor situaţii, la caracterul tragic al unor 
fapte relatate, la caracterul rizibil al altora, ci şi la detalii de viaţă povestite cu exemplificări 
şi citate, din care putem reconstitui atmosfera unui timp şi loc. În primul rând, universul culpelor 
ideologic instituite, relaţia ce unea supravegheatul (,,obiectivul” în limbajul Securităţii) de 
supraveghetor (colaborator sau informator al Securităţii - „sursă” în limbajul acesteia -, ofiţer 
de Miliție sau de Securitate) şi mecanismele supravegherii, efectele acesteia asupra societăţii. 

Suntem în acelaşi timp obligaţi, ca cititori ai unor astfel de dosare, să ne familiarizăm cu 
un anume limbaj, un limbaj care are puterea de a institui ideologia sa proprie ca realitate, 
punând un filtru între fapte şi redarea lor în documente. Un limbaj care normează aşadar şi 
reconstruieşte lumea, o redimensionează după chipul ideologiei epocii, un limbaj care reduce 
bogăţia realităţii la etichete incriminatoare, selectând şi interpretând faptele prin grila con- 
strângătoare a logicii „duşmanului de clasă”, de pildă - în anii 1950-1960 -, sau a celei a 
„Străinului suspect” de trădare, a celui care „se manifestă ostil faţă de realităţile din tara 
noastră” - în anii 1970-1980. Cine citeşte integral un dosar de urmărire individuală care se 
întinde pe mai bine de 30 de ani, cum este unul dintre cazurile pe care le voi analiza aici, va 
putea observa felul în care acest limbaj evoluează, în paralel cu schimbarea sau menţinerea 
obiectivelor, a liniei ideologice trasate de Partidul Comunist şi a repertoriului culpelor pe care 
aceasta le generează. Modificări în timp se pot observa şi în modul de funcţionare al instituţiei 
supraveghetoare, adică al Securităţii, şi în ce priveşte relaţiile acesteia cu partidul („forţa 
conducătoare”), în modul în care sunt consemnate faptele incriminate şi este făcut vizibil 
gradul de violenţă fizică şi psihică utilizată în raport cu cei luaţi în vizor sau anchetați. 

În anii ce urmează înfiinţării sale (1948), caracterul criminal al instituţiei este mai mult 
decât transparent. Într-un dosar de anchetă internă care priveşte „problema chiaburilor”, 
acţiunea de lichidare a acestora este precis descrisă, precum şi felul în care se comunicau 
ordinele şi se împărțeau responsabilitatile. Iată ce consemnează maiorul de Securitate Kovacs 
Mihail în declaraţia sa din 6.10.1950: 


În anul 1949 Iulie am fost chemat la aeroportul din Turda de către tov. Colonel Patriciu, unde am 
fost instruit în problema chiaburilor, unde şi când trebuie să dau cu ei de pământ şi să trântim la 
pământ [a se citi: a împuşca - n.n.] şi să raportăm că a vrut să fugă sau să dezarmeze organele 

noastre. Peste câteva zile a venit si tov. Lt. Colonel Cutean, dânsul la fel mi-a spus că unde linia 
Partidului nu se poate aplica, să luăm unul sau doi chiaburi, îi împuşcăm în marginea comunei, 
pe urmă raportăm că au atacat organele noastre, pe motiv că ordin în scris pentru acest lucru nu 
este şi este normal să nu fie; deci în astfel de cazuri nu ne referim la niciun ordin superior, ci 
facem în aşa fel că raportul emană de la noi şi motivele pentru care a fost împuşcat. Aşa a fost 
cercetat şi arestat chiaburul Coc Mihai din Cianul Mare, că a făcut o rebeliune în acea comună 
conform ordinului verbal al tov. Colonel Patriciu: „la noapte pui în maşină, duci la marginea 
comunei şi trânteşti la pământ” şi raportezi că a fugit banditul, aţi tras după el şi a doua zi a fost 
găsit că a fost impuscat’. 


În plus, adaugă maiorul, „mi-a făcut critică că lucrăm prea moale, arătând că lupta de 
clasă trebuie să fie ascuţită”?. Apărându-se de acuzaţiile aduse de subalternul său, colonelul 
Patriciu „ia atitudine” împotriva maiorului Kovacs, susţinând că acesta l-a indus în eroare, făcând 
raport mincinos, şi că nu a avut aprobare pentru impuscarea a „trei chiaburi găzduitori” - Trifa 
Iosif, Andreşel Ioan şi Pom Traian - din comuna Bistra, judeţul Turda ; recunoaşte în schimb 
că a fost un alt caz în judeţul Mureş, unde a fost împuşcat un chiabur din cauză că 


a agitat foarte mult pe ţărani împotriva creerii unei gospodării agricole colective şi la strângerea 
recoltei şi la treeriş. Această împuşcare a fost făcută cu aprobarea prealabilă a mea, pentru care 
nu am cerut aprobare de la Direcţia Generală. Ulterior am raportat cazul. După împuşcarea 
acestui chiabur starea de spirit din acel sector s-a liniştit. Acest caz s-a petrecut în luna Iulie a.c.? 


În raportul său din 20 august 1950, maiorul Kovacs relatează amănunţit cum a procedat 
în cazul celor trei chiaburi găzduitori, dar şi cum l-a împuşcat pe „chiaburul” Bihoreanu din 
comuna Papiu Ilarian, jud. Turda („a îndemnat populaţia a nu preda cota, a avut mare influenţă 
în mase şi a creat probleme Comitetului Provizoriu din comună”), şi pe chiaburul Lelut 
Remus din comuna Orosia, jud. Turda (acesta a fost împuşcat în noaptea de 3 august 1950, 
motivul fiind că „a dus propagandă contra înfiinţării G.A.C. şi a spus că el nu vrea să 
colaboreze şi nici să susţină regimul actual, simțindu-se asuprit”>). 

Rezultatul acţiunilor maiorului este că, aşa cum raportează el însuşi, „activiştii de partid 
pot să-şi desfăşoare munca de lămurire în bune condițiuni, starea de spirit este liniştită”6, iar 
în urma muncii de lămurire în comuna Orosia s-au înscris un număr de 37 de membri în 
Gospodăria Colectivă, în timp ce înainte de asta nu erau înscrişi decât câţiva membri”. 

Această scurtă incursiune în modul „de a lucra” al Securităţii în anii 1950 arată care a fost 
preţul colectivizării“ şi al „liniştirii” maselor, adică a poporului pe care partidul voia să şi-l 


1. Arhiva Consiliului National pentru Studierea Arhivelor Securităţii (A.C.N.S.A.S.), fond Documentar, 
dosar nr. 173, f. 143. 

Ibidem, f. 142. 

Ibidem, f. 151, declaraţia din 5.10.1950. 

Ibidem, f. 175. 

Ibidem. 

Ibidem. 

Ibidem. 

În darea de seamă asupra „operaţiunilor de stabilire a ordinii în regiunile agitate din judeţele Arad, 
Bihor şi Sălaj din 6 august 1949 M.A.I. Comandamentul trupelor” se menţionează că au fost executaţi 
16 chiaburi în regiunea Oradea şi 12 chiaburi în regiunea Arad, „toţi capi de rebeliune”. Din ambele 
regiuni au fost ridicate şi evacuate în Medgidia, judeţul Constanţa, un număr de 300 de persoane, în 
regiunea Oradea sunt arestate 170 de persoane care urmează a fi cercetate (A.C.N.S.A.S., fond 
Documentar, dosar nr. 15, f. 163). 

facă aliat şi ale cărui ,,idealuri” afirma că „le slujea”. Aflăm câte ceva despre calea pe care 
s-a realizat „victoria socialismului” (multe gospodării colective din această perioadă aveau 
chiar acest nume ! ), cum se ducea o „muncă de lămurire” şi care erau criteriile pe baza cărora 
se crea şi identifica un duşman. „Chiaburul” era unul dintre aceştia şi ne putem da seama, 
din cele de mai sus, ce risca cineva care ajungea să fie „încadrat” astfel. 

Cuvântul „chiabur” a rămas până în anii 1980 şi chiar 1990! impregnat de aceste valenţe 
profund negative, criteriile de a-l defini fiind destul de laxe şi variabile de la o regiune la alta 
a ţării, chiar de la o perioadă la alta. 

Preotul ortodox S.B. din comuna Davideşti, jud. Argeş, asupra căruia se întreprinde o 
acţiune de verificare încă din 1952, dar a cărui urmărire conspirativă durează până la decesul 
lui survenit în feburarie 1981 (extrasul din certificatul de deces este ultima consemnare în 
dosar), este declarat „chiabur” pentru posesia a 3,5 hectare de pământ, pentru că are cazan 
de ţuică, a exploatat mangal şi a vândut fructe. Mentiunea „a fost declarat chiabur” îl însoţeşte 
mult timp după ce a fost „reîncadrat” — ca urmare a evoluţiei lucrurilor - „ţăran mijlocaş” şi 
este prin ea însăşi incriminatoare : „chiabur” înseamnă a fi un anume fel de „duşman”, a fi 
suspect de „atitudini ostile” şi „manifestări duşmănoase”. Cum în perioada colectivizării el 
„face propagandă împotriva transformării socialiste a ţării”, adică îi îndeamnă pe oamenii din 
sat (inclusiv pe „sursele” Securităţii - informatorii - care îi sunt consăteni, prieteni sau vecini) 
să nu se înscrie în colectiv (sperând că acesta nu se va putea înfiinţa astfel), iar mai târziu 
încearcă să se retragă din C.A.P., dând un exemplu prost pentru ceilalţi, preotul este supus 
unei acţiuni de verificare”. Aceasta se finalizează cu deschiderea unui dosar de urmărire 
(„acţiune informativă individuală” nr. 1035, deschisă la 10 februarie 19615; decizia este 
semnată de căpitanul de Securitate Tănase Marin şi locotenentul de Securitate Barbu Nicolae 
de la direcţia raională Piteşti), care nu este închis definitiv decât în momentul morţii 
urmăritului, la vârsta de 82 de ani. Motivele punerii sub urmărire sunt că a făcut politică 
liberală (începând din 1926, fiind la un moment dat şeful organizaţiei liberale din comună şi 
un an primar) şi că era o persoană influentă. 

Prima motivaţie era de natură politică şi avea un caracter general: toţi membrii fostelor 
partide istorice - şi nu numai ai celor de nuanţă fascistă sau legionară -, la fel ca toţi „foştii” 
(exploatatori, burghezi, proprietari de terenuri, fabrici, magazine, cinematografe şi alţi expro- 
priati, aflaţi cu domiciliu obligatoriu în diverse parti ale ţării etc.), făceau obiectul unui dosar 
de problemă (în unul dintre acestea, care privea colectivizarea în judeţul Argeş, am găsit de 
altfel numele preotului S.B., menţionat ca „element recalcitrant”, şi se amintea existenţa unui 
dosar de urmărire individuală pe numele lui, semn că situaţia se afla sub control - controlul 
Securităţii, desigur). 

După amnistia politică din 1964, aceste acţiuni de supraveghere s-au întețit şi s-au extins 
asupra tuturor „elementelor” din categoria „foştilor”, conform unei logici a suspiciunii care 
îi transformă in corpore într-o categorie virtuală de duşmani. Această logică domină tot timpul 
activitatea Securităţii, până târziu, în anii 1980. Mai mult, „vina” imaginară sau reală nu se 


1. A fost folosit imediat după 1989, în propaganda antireforme, de noii lideri comunişti, preocupaţi să 
elimine orice opoziţie. Reciclarea unor astfel de etichete anatemizatoare este dovada încercării de a 
defini revoluţia din 1989 în contextul unei resuscitări a memoriei luptei de clasă. De altfel, cuvântul 
linişte şi liniştire erau la ordinea zilei în propaganda electorală desfăşurată în 1990, într-un climat de 
violenţe care a cunoscut un vârf în perioada mineriadelor din 1990-1991. 

2. Dosar nr. 812, deschis la 21 noiembrie 1958, cf. A.C.N.S.A.S., fond Informativ, dosar nr. 157123, 
vol. I, f. 3. 

3. Ibidem, f. 4. 

prescrie, este cumulativă şi se transmite urmaşilor. Ea rămâne menţionată la rubrica ante- 
cedente pe tot timpul urmăririi. Menţiuni de acest tip sunt prezente şi în cazul informatorilor 
recrutaţi prin şantaj. 

Cazul preotului S.B. din judeţul Argeş nu este, cum am spus, singular. 

S.Gh. (născut în 1911) din Comloşu Mare (Banat) făcuse politică ţărănistă, fusese deportat 
în Bărăgan în perioada 1951-1956, arestat în 1959 de organele de Securitate, împreună cu alţi 
patru consăteni, şi condamnat, în martie 1950, la 10 ani muncă silnică, pentru „uneltire 
împotriva ordinii sociale”. Eliberat prin Decretul nr. 766/1964, este luat imediat în evidenţa 
Securităţii!, pentru ca, într-un referat al Inspectoratului judeţean de Securitate Timiş, semnat 
de maiorul Chita Gheorghe pe 23.09.1972, să se precizeze că „este un element pervers, stă 
în spectativă” [a se citi: expectativă - n.n.], amintindu-se, desigur, şi faptul că a fost con- 
damnat în anul 1960 pentru „activitate subversivă împotriva statului”?. Diferenţa de formulare 
a motivului arestării în 1959 este semnificativă. Dacă în anul 1975 informatorul ,, Viduva”? 
semnalează organelor de Securitate că S.Gh. este „mereu nemulţumit de realizările din ţara 
noastră” (acesta face referinţă la faptul că a spus „că nu mai putem concura cu alte tari, nu 
mai avem marfă de calitate, avem o grămadă de datorii”), din anul 1980, până la decesul lui 
S.Gh., acelaşi informator“, dar şi alţii, consemnează că urmăritul este bătrân şi bolnav, „nu 
mai face afirmaţii duşmănoase la adresa statului, nu mai discută cu nimeni şi nici nu îi mai 
dă nimeni nicio importanţă”5 - a se citi: nu mai are nicio influenţă asupra celorlalţi. Ofiţerul 
care preia nota consemnează încă o dată: „a fost condamnat pentru discuţii duşmănoase la 
adresa partidului”, ceea ce este mai explicit decât în primele două cazuri, doar că sub eticheta 
„duşmănoase” (vezi şi argumentele informatorului de mai sus) trebuie citit: pentru critici la 
adresa partidului. 

Să adăugăm la cele de mai sus că avea un tată „fost deţinut politic”, „fost cu D.O.” (Dosar 
Operativ), ca în cazul lui S.Gh., dar avea şi un tată preot, cu activitate liberală în trecut şi 
chiabur, cazul lui S.B., era, cum se spunea, o serioasă tinichea de coadă, o „pată neagră” in 
dosarul copiilor, a căror „origine sănătoasă” sau „nesănătoasă” juca un rol decisiv în destinul 
lor social, scolar sau profesional, cel putin în anii 1950-1960°. Acest principiu al stigmatului 
colectiv a guvernat de altfel ideologia luptei de clasă şi logica Partidului Comunist, care era 
preocupat nu doar de cei care se opuneau deschis regimului, ci şi de cei care ar fi putut să o 
facă, în virtutea mediului în care au trăit sau a educaţiei primite. 

Îmi amintesc că în anii 1980, ca urmare şi a revirimentului ideologic provocat de Tezele 
lui Ceauşescu din iulie 1971, pentru înscrierea la doctorat era necesar avizul partidului, 
inclusiv pentru nemembrii de partid, iar aprobarea era imposibil de obţinut în cazul în care 
părinţii candidatului făceau parte din categoria „foştilor” (exponenti ai clasei burgheze, mo- 
şieri, deţinuţi politici etc.) înregistraţi ca atare în documentele Securităţii. 


A.C.N.S.A.S., fond Informativ, dosar nr. 4973, vol. I, f. 1. 

Ibidem. 

Nota din 15 iunie 1975, A.C.N.S.A.S., loc. cit., vol. III, f. 31. 

„ Văduva”, în nota lui din 8 mai 1983. 

A.C.N.S.A.S., loc. cit., f. 3. 

Într-un dosar am citit indicatia de a pune sub urmărire, în locul părinţilor, care nu se mai aflau în ţară 
(era vorba de un fost proprietar evreu) sau au decedat, pe fiii acestora. 

Legaturi primejdioase 


Unul dintre elementele care m-au şocat când am citit dosarul acţiunii de verificare întreprinse 
asupra mea în perioada 27.01.1989 - 26.08.1989!, ca urmare a semnalării prin sursa „S” 
(corespondenţă) a unor „manifestări ostile la adresa realităţilor din tard noastră”?, a fost acela 
că mapa de verificare conţinea note de informare ale Securităţii privitoare la persoanele cu 
care eram în relaţie, adică cele cu care corespondam (în dosar sunt şi câteva scrisori şi extrase 
din corespondenţă). Simplul fapt că le scrisesem în perioada verificării îi antrenase în categoria 
celor care trebuiau la rândul lor verificaţi. Printre ei era o gazdă ocazională de la Suceviţa, 
din timpul vacanței din vara anului 1988, un reputat critic literar de la Cluj, două profesoare 
de la Universitatea din Bucureşti, cu care eram prietenă, o prietenă din copilărie, redactor la 
Deutsche Welle, o scriitoare, un redactor la Cartea Românească, despre care se menţionează 
că „publicase cărţi lăudate de postul de radio Europa Liberă” (ceea ce se reţine ca un element 
incriminator, desigur). De asemenea, în cazul din urmă sunt amintite persoanele care o vizitau 
mai des şi faptul că era prietenă cu vecina ei de bloc I.M., şi ea o reputată scriitoare. 

Dacă mai adaug faptul că într-una din scrisorile interceptate, trimisă fostului meu condu- 
cător de doctorat, mentionez o serie de alte persoane care ar fi putut fi de interes pentru 
Securitate şi ce au făcut sau spus ele în timpul ultimelor noastre întâlniri, reţeaua persoanelor 
care intră în atenţia Securităţii - prin supraveghere informativă, interceptarea corespondenţei 
şi ascultarea telefoanelor, instalare de tehnică operativă (T.O.) la serviciu — se extinde impre- 
vizibil. 

În planul de măsuri pe care Securitatea îl propune în cazul meu în 27.01.1989, prima 
sarcină este „clarificarea relaţiilor obiectivei şi a naturii acestor relaţii”, în scop preventiv 
(„contracararea angrenării ei la acţiuni ostile neavenite politicii partidului şi statului nostru”). 
În acest scop se recomandă sursei „Sorin”, în care am recunoscut un fost şef de sector din 
centrul de cercetare la care lucram (centru aflat la acea vreme în Universitate), să stabilească 
„natura relaţiilor obiectivei” - „Vanda”, cum sunt numită în dosar - cu „Paula”, colegă cu 
noi, „urmărită informativ pentru relaţii cu cetăţeni străini cu poziţie ostilă ţării noastre”>. Este 
singura indicată în mod special şi probabil că referinţe la relaţia noastră se găsesc mai ales în 
dosarul ei. S-a implicat activ în evenimentele de la Revoluţia din 1989 de la Timişoara şi apoi 
a emigrat în Statele Unite. În timpul cât am fost colege, cel puţin o dată, a fost anchetată de 
Securitate, chiar în incinta Universităţii. Ştiu acest lucru pentru că m-a informat ea însăşi de 
neplăcutul eveniment, rugându-mă să o aştept la serviciu, ca să mă asigur că va ieşi teafără 
de la ancheta la care a fost supusă. 

Aş mai adăuga interesul sporit al Securităţii, în anii 1980, pentru relaţiile cu străinii, nu 
doar cei urmăriţi, la rândul lor, pentru „poziţii ostile”, ci şi a străinului în general. O lege 
din anii 1970 interzicea relaţiile cu străinii”, care trebuiau aduse la cunoştinţa Miliției, mai 


1. Data când s-a decis încetarea verificării fără a se deschide dosar de urmărire, dar transmiţându-se la 
partid concluziile cercetării - A.C.N.S.A.S., fond Informativ, dosar nr. 2742, ff. 33-34. 

2. Cineva a adăugat, cu un pix de altă culoare, pe pagina semnată de It.-maj. Galea M., menţiunea „are 
un cumnat stabilit ilegal în Suedia”, fapt ce se întâmplase în anul anterior. Ibidem, f. 1. 

3. Ibidem, f. 5. 

4. „Puțin mi-a păsat de legea aia 23/’71 mai ales că aia se referea la cadru organizat. Relaţii neoficiale 
nu spunea că nu ai voie să ai. Plus că în Constituţie era scris clar: «Violarea corespondenţei, inter- 
ceptarea telefoanelor, violarea domiciliului sunt fapte anticonstitutionale». În realitate nu era aşa” - 
Interviu cu Nicolae Drăgulănescu, inginer şi profesor universitar, realizat de Liviu Burlacu la 2.02.2009, 

ales în cazul în care străinul era găzduit în locuinţa ta. Preferam să evităm astfel de situaţii, 
pentru a nu fi puşi să dăm declaraţii sau să fim acuzaţi că nu le-am dat. În nota care încheie 
verificarea mea! din 1989 se reţine ca element incriminator faptul că eu şi soţul meu intretinem 
„relații neoficiale [! - n.n.] cu persoane din străinătate şi avem legături cu Biblioteca franceză 
din Bucureşti”. 

Biblioteca franceză funcţiona la Bucureşti pe bulevardul Dacia, ca şi acum, şi nu era un 
secret pentru nimeni faptul că o frecventam, din moment ce exista o cartotecă de înscriere, 
iar personalul bibliotecii era, desigur, „infiltrat”. Exista o interdicţie formală de a frecventa 
biblioteca (respectată de cei care se lăsaseră intimidati de ea), dar cum, conform regulilor, ne 
informasem decanul de acest lucru, ne credeam în deplină legalitate. Astfel de locuri - vezi 
şi mărturia lui Caius Dobrescu despre Biblioteca americană sau a lui Nicolae Drăgulănescu 
despre Biblioteca franceză din Bucureşti? — erau intens supravegheate şi consecinţa în cazul 
lui, student încă în perioada în care a fost supus anchetei Securităţii, a luat întorsături tragice. 

Interdictiile legate de bibliotecile străine, care erau, mai ales pentru intelectualii umanisti, 
aproape singura posibilitate de conectare la ce se publica în Occident, vizau pe de o parte 
limitarea accesului la informare, iar pe de alta, evitarea relaţiilor cu cetăţeni străini aflaţi în 
misiune diplomatică. Îmi amintesc că directoarea Bibliotecii franceze din acei ani, Jeannine 
Mazanaresse, cunoscând interdicțiile puse profesorilor, permitea înapoierea prin colet poştal 
a cărţilor împrumutate (locuiam deja în Timişoara), ceea ce era, desigur, un gest de curaj şi 
binevenit ajutor pentru acea perioadă. 

Legătura cu străinii constituia un păcat major şi o obsesie pentru Securitate, fiind printre 
obiectivele de primă importanţă. Se viza crearea unui fel de tampon informaţional, atât în ce 
priveşte circulaţia informaţiilor interne spre exterior, cât şi în sens invers. „Neamestecul în 
treburile interne” era ponciful politicii externe a României în perioada respectivă, iar Securita- 
tea trebuia să vegheze ca informaţiile privitoare la ce se întâmpla în România în ultimele două 
decenii ale guvernării lui Ceauşescu să nu ajungă la urechile străinilor. „Să nu-ţi vorbeşti tara 
de rău” era sfatul-amenintare ce se dădea celor cărora li se elibera un paşaport sau plecau in 
vreo misiune peste hotare. În cazuri ca acela citat de Denisa Budeanu la finalul studiului ei 
despre controlul corespondenţei, măsurile erau drastice. 

Un grup de adolescenţi din Brăila se adresează lui Cornel Chiriac, redactor al emisiunii 
muzicale de la „Europa Liberă”, în termenii următori : 


Acum însă, după vestita dată? de 7.07.1971, dată ce va rămâne ca o zi de doliu in calendar, viata 
tinerilor din România s-a înrăutățit şi mai mult. 


publicat în Virgiliu Tarau (coord.), Învățând istoria prin experienţele trecutului. Cetăţeni obişnuiţi 
supravegheați de Securitate în anii ’70-’80 (autori : Cristina Anisescu, Denisa Bodeanu, Liviu Burlacu, 
Daniela Iamandi, Cipriana Moisa, Adelina Ştefan), C.N.S.A.S., Bucuresti, 2009 (volum citat în 
continuare ca Reader), p. 79 în exemplarul de semnal al acestui volum (în continuare citez după tirajul 
ulterior). Autoarea studiului despre „Controlul şi cenzura secretă a corespondenţei”, Denisa Bodeanu, 
spune clar: „Din anii ’70-’80 era controlată întreaga corespondenţă - cărţi poştale, scrisori, telegrame, 
pachete - a cetăţenilor români cu străinii, corespondenţa persoanelor urmărite şi a informatorilor - 
pentru verificarea loialității acestora - dar şi corespondenţa «suspectă» care putea conţine scrisori de 
protest, manifeste şi memorii adresate persoanelor cu funcţii importante în aparatul de partid şi din 
stat” (Reader, pp. 93-94). 
A.C.N.S.A.S., loc. cit., f. 32. 
Reader, p. 112, respectiv pp. 41-42. 
3. Este vorba de aşa-numitele Teze din iulie 1971, prin care Nicolae Ceauşescu şi-a întărit politica de 
control ideologic si a relansat cultul propriei personalitati. 

S-au „dus” bărbile si pletele tinerilor, s-a „dus” muzica pop, beat sau cea progresivă. S-au dus 
„ Toate”. Dar câte ceva tot a rămas: cozile la carne şi în general la „Alimentare” fac viata tristă. 
Oare de ce atâţia şi atâţia români, care au ocazia să plece într-o ţară capitalistă, pleacă fără să 
se mai uite înapoi. De bine? Cu siguranţă că nu. Dar cine are curajul să se ridice şi să strige 
aceste adevăruri? Nimeni! Căci cum „ai dat putin din aripi” cum te-au şi inhatat. Şi se abat 
apoi asupra-ti pumnii şi bastoanele sticletilor. Care încearcă pe aceste căi să te facă să gândeşti 
„ca un adevărat comunist”. Dar, de obicei, zicem ca „ei” şi facem ca noi. Şi singura cale ce ne 
rămâne de făcut pentru a ne uşura, a ne destăinui şi noi, a ne descărca sufletul, este de a-ţi scrie 
tie dragă Cornele. Tu ai fost şi eşti pentru noi un al doilea părinte. În vorbele tale, în emisiunile 
tale, vedem o viaţă mai liberă, mai frumoasă, o viaţă să-ţi placă să o trăieşti. Aşa că, lasă-ne 
dragă Cornele să-ţi mulţumim din tot sufletul pentru cele ce ai făcut, ce faci şi ce vei face pentru 
noi; Noi = tineretul României!. 


Vedem din scrisoarea tânărului din Brăila cum se conturează la începutul anilor 1970 şi 
chipul unui „străin din interior” : „are plete”, „poartă barbă”, ascultă „Europa Liberă” sau 
alte posturi străine, ascultă muzică pop, rock, beat sau progresivă, este tânăr revoltat şi a 
învăţat deja că tehnica double bind este o soluţie pentru a nu fi „înhăţat” de Securitate sau 
Miliție. Regăsim şi dihotomia ,,noi” - „ei” ce caracterizează atât discursul celor care rememo- 
rează trecutul, percepându-se ca victime ale puterii, cât şi pe al celor care se percep ca opozanți 
ai acesteia. Odată stabilită, frontiera devine sursă de diferenţiere şi de negociere a unor imagini 
reciproce care dau seamă de felul în care se constituie raporturile cu autoritatea în diversele 
ei forme. 

Faptul că cei de mai sus aparţin unui grup, chiar şi muzical, este un factor agravant în 
ochii Securităţii. 

Circumstantele în care scriitorul Caius Dobrescu a intrat în atenţia Securităţii e asemănător : 


Eu am fost student între '84 şi '88 la Facultatea de Litere-Filologie, cum se numea pe atunci, la 
română-engleză, şi locuiam ca student în căminele Grozăveşti, cele de pe Cheiul Garlii, cum le 
ştie toată lumea. Si acolo, sigur, exista o comunicare cu prieteni, colegi, care stăteau şi ei in 
cămin şi veneau din zone diferite şi dinspre orizonturi diferite. Erau unii la istorie, la filosofie, 
şi noi ne-ntâlneam cu o oarecare regularitate în camera în care stăteau foştii mei colegi de liceu 
şi de preocupări literare încă de la Braşov (eu sunt braşovean, sunt născut în Braşov) şi am fost 
legat de un grup literar care s-a format acolo în 1982, cred. [...] Ne întâlneam acolo şi mai 
povesteam. Stăteam de vorbă. Ori, documentele arată că de aici ar fi plecat interesul organelor, 
unde au sesizat că există o oarecare fermentare şi că ne strângem într-un loc şi că zona asta este 
cumva mai activă, probabil şi intelectual, eu ştiu, decât alte lucruri care se întâmplau în perimetrul 
de observaţie. Acum, e-adevărat, în acelaşi timp, eu mergeam cu regularitate la Cenaclul Uni- 
versitas — acesta era Cenaclul Centrului Universitar Bucureşti care era condus de profesorul meu 
de-atunci şi colegul meu Mircea Martin’. 


În anii 1950, orice suspiciune de asociere pentru o acţiune în comun, care nu era programată 
de factorii puterii, putea duce la acuzaţia de participare la un „grup subversiv”. Preotul S.B. 
intră pentru prima oară în atenţia Securităţii în anul 1951, în urma sesizării sublocotenentului 
Ghitoiu că „sub masca chefului se tin în comună şedinţe subversive”. Urmarea, in acest caz, 
a fost „pătrunderea informativă a grupului de prieteni”, adică recrutarea ca informator a unuia 


1. Fragment din scrisoarea adresată în 15 octombrie 1971 de un grup din „The Free Kings’ Club” lui 
Cornel Chiriac de la radio „Europa Liberă” (A.C.N.S.A.S., fond Informativ, dosar nr. 3032, vol. I, 
f. 21), apud Reader, p. 98. 

2. Reader, p. 26. 

dintre ei, „pe bază de material compromiţător”, adică prin constrângere şi şantaj, şi deschiderea 
unei acţiuni de verificare pentru fiecare în parte, deşi exista o cercetare anterioară a Securităţii 
(în urma unui denunt făcut încă din 1948) ce dovedise netemeinicia acuzațiilor de mai sus. În 
urma acţiunii de urmărire informativă, preotul este declarat „element duşmănos şi dăunător” 
şi, la 31 octombrie, se propune reținerea lui!. Este luat imediat în vizor şi fratele său din 
Piteşti, ofiţer deblocat, care îl vizitează ocazional. Un an mai târziu se cer noi probe din care 
să rezulte activitatea duşmănoasă, „conform ordinului verbal al locot. de Securitate N. Pleşiţă”, 
care şi semnează documentul din 13 ianuarie 19537 după ce anterior, la 31 octombrie 1952, 
ceruse ca S.B. să fie trimis în colonie de muncă”. Informaţiile menite să fondeze o asemenea 
decizie sunt culese din alte anchete, de la martori, vecini din sat sau de la „surse”. Pe parcursul 
urmăririi din 1952, dar şi în 1963, de plidă, „sursele” dau informări aproape săptămânal : se 
întocmesc liste cu păcatele politice ale preotului, între care cel mai important este acela că 
speră într-o schimbare de regim, deci în căderea comuniştilor de la putere“. În 1963 se cere 
agenţilor să îi dea întâlniri urmăritului la fiecare 10 zile, iar numărul de informatori creşte. 
Ce risca preotul în anii 1950-1960? Să fie arestat sau trimis în lagăre de muncă forţată, dacă 
nu să dispară pur şi simplu. 

Cum erau catalogate încercări ca aceea a tânărului din Brăila de a scrie, sub protecţia 
anonimatului, în 1971 postului de radio „Europa Liberă” ? Ofiţerul care decide măsurile de 
luat într-o astfel de situaţie traduce cele spuse în scrisoare astfel: tânărul „comentează 
tendentios unele măsuri cu caracter educativ luate de conducerea de partid în cadrul îmbu- 
nătăţirii activităţii politico-ideologice”5. El cere compararea grafiei acestuia cu probele grafo- 
logice® aflate in baza de date a problemei Tineret şi cele din dosarul Eter (a se citi „Europa 
Liberă”) cu intenţia de a-l depista în eventualitatea că nu ar fi la prima încercare de acest tip. 
Depistarea ar trebui să fie urmată de punerea sub urmărire, desigur. În paralel se urmăreşte 
şi depistarea altor elevi care ascultă posturi de radio străine, ceea ce lărgeşte cercul urmăriţilor 
şi ne aduce aminte că, aşa cum s-a confirmat de către C.N.S.A.S., erau recrutaţi informatori 
şi dintre elevi”. 

Ascultarea de posturi de radio străine este şi în anii 1950, şi în 1970-1980 un fapt 
incriminant, care putea fi folosit şi ca şantaj pentru recrutarea de informatori. 

Vedem din acest exemplu cum funcţionează mecanismul de fabricat vinovatii, cum se 
lărgeşte, pornind de la simpla interceptare a unei scrisori, cercul suspectilor şi deci potenţialul 
de supraveghere la nivel societal. El funcţionează pe principiul bulgărelui de zăpadă: pe 
traseul acestei supravegheri, mereu alţii şi alţii devin obiective ale urmăririi, ca să nu mai 
spunem că informatorii sunt la rândul lor urmăriţi pentru a se verifica „obiectivitatea” infor- 
matiilor lor, gradul de sinceritate sau loialitate. 

Legăturile persoanei urmărite cu anturajul ei profesional, social, electiv („cercul de 
relaţii”) a fost o preocupare constantă a Securităţii şi, adesea, printre sarcinile trasate de ofiţer 
„sursei” sale (adică informatorului) se află aceea de a analiza relaţiile „obiectivului”. Anturajul 
trebuie „pătruns” şi „destrămat”, prin agenţi de influenţă, mai ales când asocierea poate 
genera o acţiune în comun, „ostilă”. Dar nu numai astfel de acţiuni trebuie prevenite sau 
cercetate, ci şi comentariile pe care oamenii le fac, în ce împrejurări, mai ales dacă sunt 


A.C.N.S.A.S., fond Informativ, dosar nr. 3032, vol. I, f. 65. 

Ibidem, f. 60. 

Ibidem, ff. 57-58. Document semnat împreună cu maiorul de Securitate Vistig. 

Ibidem, ff. 53-54. 

Ibidem, f. 76. 

La dosarele de urmărire existau probe grafologice ale urmăritului. 

Cf. Cristina Anisescu, „Informatorii Securităţii - de la recrutare, la abandon”, in Reader, pp. 57-58. 

„defavorabile” la adresa conducerii de partid şi de stat sau a reprezentanţilor ei de pe diferite 
niveluri. Cum am văzut, acest tip de urmărire şi acţiune măreşte exponential numărul per- 
soanelor luate în vizor şi ia aspecte paranoice. În cele patru dosare de urmărire ale preotului 
S.B. sunt note informative de la zeci de informatori. Cel mai constant şi mai răuvoitor de 
altfel, „Costică Marin”, îi este vecin şi e acceptat fără rezerve în casă: poate discuta deci şi 
îl poate provoca să spună tot felul de lucruri, în modul cel mai natural cu putinţă. Şi face acest 
lucru o perioadă lungă de timp, ca şi sursa „Saba Nicolae”, care merge până acolo încât, 
atunci când preotul era deja bătrân şi bolnav, consemnează acest lucru şi faptul că acestuia îi 
este frică de moarte. Este, desigur, şi un mod de a spune că duşmanul nu mai prezintă niciun 
pericol, poate informatorul însuşi a obosit să-şi denunțe consăteanul, dar şi o probă că, adesea, 
sentimentele cele mai intime ale oamenilor devin, cum observă o tânără cercetătoare de la 
C.N.S.A.S., Daniela Iamandi, proprietatea celor care primesc informaţiile : „era, în spiritul 
epocii, o «naţionalizare» a vieţii personale - proprietate «privată», care devenea «de stat» şi 
«avutie în comun»”!. 

Un alt exemplu: în dosarul de urmărire al lui B.G. (n. 1926) găsim scrisori interceptate 
ale fiicei acestuia, B.M. (n. 1953). Ea îi scrie prietenului ei din Bucureşti? în anul 1972 şi 
primeşte de la acesta scrisori. Ofiţerul menţionează că este vorba de „un extras dintr-un 
material cu un conţinut de dragoste”, interesul reţinerii acestor pasaje dintr-o scrisoare fiind 
că tânăra se gândeşte din câte se pare la sinucidere, nemaisuportând diferitele abuzuri ale 
autorităţilor (printre care eliminarea a doi colegi, pe motiv că frecventau terasa „Flora” din 
Timişoara unde veneau şi străini, a altor colege pentru că aveau relaţii cu italieni etc.). Cu 
naivitatea celor 19 ani, tânăra doreşte să fie liberă, iar tânărul îi vorbeşte de posibilitatea eli- 
berării spirituale. Mai aflăm despre ei că sunt admiratori ai lui Jim Morrison, că simpatizează 
cu mişcarea hippy - aşa cum se întâmpla şi cu alti tineri din această generaţie -, lucruri 
suficiente pentru a prezenta interes pentru Securitate, mai ales că tânărul era deja în atenţia 
unei direcţii centrale a Securităţii. O notă a unui informator care i-a fost coleg de liceu, precum 
şi o destul de lungă scrisoare de dragoste, ataşată în fotocopie, ne-o prezintă pe B.M. ca pe 
o tânără instruită, cu aplecări spre studiu şi activităţi artistice. Ca de atâtea ori, astfel de dosare 
aproximează portrete, mai mult sau mai puţin binevoitoare sau răuvoitoare, în funcţie de cel 
care informează şi de relaţiile sale cu urmăritul sau urmărita şi de perioada când are loc 
urmărirea. Ele deschid uneori imperceptibil, alteori mai pe larg, o fereastră spre lumea 
timpului trecut (în cazul de faţă, ce îşi scriau doi adolescenţi care se iubeau, care era universul 
lor de viaţă, cum îşi petreceau timpul liber, care era atmosfera din şcoală, din oraş - ceea ce 
în limbajul Securităţii s-ar traduce prin „starea de spirit” a celor ţinuţi sub supraveghere -, 
ce opinii şi gânduri aveau). 

Cei care au publicat cărţi legate de citirea dosarului lor de urmărire şi au consemnat 
reacţiile pe care le-au avut când l-au citit nu se limitează la a corecta sau completa informaţiile 
conţinute în el. Scriitorul Bujor Nedelcovici vorbeşte despre sentimentele şi gândurile pe care 
i le-a provocat descoperirea în dosar a unei scrisori-jurnal de nouă pagini“, pe care încercase 
în anul 1981 să o expedieze unei prietene din Franţa prin intermediul prietenului său Nicolae 


1. Ibidem, p. 71. 

2. A.C.N.S.A.S., fond Informativ, dosar nr. 161787, ff. 68-81. 

3. Ibidem, f. 68. 

4. Cum spune autorul scrisorii: „o informam [pe prietena sa - n.n.] de cele mai mici amănunte din viata 


mea, relaţiile cu oficialităţile, prietenii din ţară şi de la Paris şi detalii din viata sentimentală şi intima” - 
Bujor Nedelcovici, „Tigrul de hârtie. Eu, Nica şi Securitatea”, în Opere complete, vol. VII, Editura Alfa, 
Bucureşti, 2008, p. 255. 

Manolescu. Scrisoarea fusese descoperită şi confiscată, împreună cu alte documente şi fotografii, 
la controlul făcut la trecerea frontierei, ceea ce B.N. aflase deja, când prietenul său N.M. se 
întorsese de la Paris. După 21 de ani regăseşte scrisoarea confiscată în dosarul de urmărire şi 
notează reacţia sa: 


Înfiorat, cutremurat, revoltat... un strigăt tăcut până la Dumnezeu [...] S-au strecurat pe furiş si 
prin furt „hoţii de suflete” în cele mai intime stări de angoasă şi sfâşiere spirituală. 


I se pare că în tara in care o scrisoare personală a fost citită de mai multi vamesi, ofiţeri 
şi generali sunt toate motivele să nu doreşti nici să rămâi, nici să te întorci. Scriitorul a emigrat 
în Franţa în 1989. 

Am întâlnit persoane urmărite în anii 1970-1980 care, după ce şi-au văzut dosarele, nu au 
vrut să facă publice numele celor care au scris uneori zeci de note informative despre ele, pe 
motiv că au scris de bine. Atunci când urmărirea nu a avut consecinţe considerate retrospectiv 
grave, fosta victimă a urmăririi încearcă chiar un sentiment de recunoştinţă faţă de cel care o 
turna - coleg, prieten, vecin etc. —, pentru că a încercat să o protejeze, în loc să îi agraveze 
situaţia. Alţii au un sentiment de jenă în a divulga numele informatorului pentru a nu face la 
rândul lor un soi de denunt public. Alteori, oamenii încearcă sentimente de vinovăţie pentru 
că nu au fost destul de vigilenti, s-au livrat orbeşte sau nu s-au dovedit suficient de selectivi 
în prietenii. Râsul amar (a face, cu o expresie românească, haz de necaz), ironia şi chiar 
„băşcălia” sunt şi ele reacţii des întâlnite (vezi infra), după cum nu lipsesc nici revolta, 
dezamăgirile, cum am văzut. 

Pentru pregătirea acestui studiu am parcurs două mărturii scrise: una - Tigrul de hârtie. 
Eu, Nica şi Securitatea - apartinandu-i scriitorului Bujor Nedelcovici, cealaltă - jurnalistului 
(fost redactor la revista Cinema din Bucureşti şi apoi la postul de radio „Europa Liberă”) 
Neculai C. Munteanu!. Confruntarea cu propriul dosar, relatată în scris, este prilej de radio- 
grafiere a dezbaterilor interioare pe care cel implicat ca „obiectiv” în urmărire le traversează, 
intrând în dialog nu doar cu trecutul personal revizitat, ci şi cu reacţiile pe care societatea le 
are faţă de această revizitare. 

După cum se vede din acest gen de texte, dar şi din ce am citat din interviurile luate unor 
persoane care şi-au văzut dosarul de urmărire, publicate în Reader, cele notate de Securitate 
devin obiect de reconstituire, de explorare a inexactitatilor şi a golurilor propriei memorii, de 
corectări ale însemnărilor „surselor” sau ofiţerilor, de completare cu detalii, care ne ajută să 
înţelegem mai bine contextul în care s-au petrecut lucrurile. Nu numai că altfel unele fapte ne 
sunt ininteligibile, dar trecutul chiar poate deveni „o tara străină” - cum spune D. Löwenthal, 
pentru cine nu e familiarizat cu rolul pe care îl juca Securitatea în sistemul puterii, pentru 
cine nu cunoaşte metodele ei de lucru în diferite perioade, obsesiile ei, născute din ideologia 
partidului pe care îl slujeşte. Uneori, cum am văzut, chiar limbajul în care faptele sunt definite 
şi adesea predefinite ne îngreunează accesul la înţelegerea lor, ca să nu mai vorbim de măsura 
în care depersonalizarea în documentele Securităţii a celui urmărit, transformarea lui în 
„obiectiv” sau „element”, ni-l înstrăinează din punct de vedere uman. 


1. Neculai Constantin Munteanu, Ultimii şapte ani de-acasă. Un ziarist în dosarele Securităţii, ediţie 
îngrijită şi adnotată de Doina Jela, Curtea Veche, Bucureşti, 2007. 

Lumea din dosare. Urmăritori şi urmăriţi 


O breşă în acest sistem alienant este creată uneori chiar de notele unor informatori, care conţin 
relatări extrem de concrete despre viata celui urmărit: ne permit să reconstituim ocupațiile 
sale zilnice, cu micile şi marile ei evenimente. 

ÎI vedem pe preotul S.B., de pildă, mergând la biserica pe care o slujeşte, organizând un 
cor bisericesc cu tinerii din sat (în timp ce partidul se plânge că i-a luat de la căminul cultural), 
reparând gardul cimitirului, cosind iarba din curtea bisericii, comentând ce se mai întâmplă 
la G.A.C. sau la conducerea Sfatului Popular, traversând Poiana Târgului, stând de vorbă cu 
un vecin (din păcate, informator instruit să îl provoace la un anumit gen de discuţii) cu care 
comentează ce mai este nou in politica internaţională (de la moartea lui John F. Kennedy până 
la vizita lui Nixon în România, de la vizitele lui Ceauşescu prin lume! la confruntările dintre 
ruşi şi americani în timpul Războiului Rece etc.) sau în politica internă. Este nemulţumit de 
felul cum funcţionează magazinul din sat, de absenţa pâinii, de tot felul de abuzuri pe care le 
observă. Merge la Piteşti la întâlnirile cu ceilalţi preoţi din episcopie (dintre care cel puţin 
doi informează despre ce au discutat cu el), scoate pomii din terenul pe care e obligat să îl 
dea pentru comasare?, pleacă la băi pentru că este bolnav de reumatism şi e mulţumit de 
tratamentul care i se aplică, îl ajută pe unul dintre fiii săi să-şi ia maşină mică („de lux” - 
spune „sursa”). E preocupat de gradul în care oamenii frecventează biserica, comentează 
defavorabil măsura de a se lucra duminica şi în perioada marilor sărbători religioase, în 
contextul în care de Paşte se produce un accident la Combinatul petrochimic de la Piteşti 
(accident pe care preotul îl atribuie pedepsei divine, rezultat al lipsei de credinţă a oamenilor 
şi al politicii ateiste duse de partid). Este preocupat de cât câştigă şi de soarta copiilor lui pe 
care în anii 1950 trebuie să îi întreţină la şcoli şi facultăţi, pentru a fi mai târziu, în anii 1980, 
mulţumit că au ajuns „oameni mari”, apreciaţi de societate. 

Toate aceste detalii extrase din notele informative sunt identificabile cronologic datorită 
frecvenţei cu care „sursele” informează şi sunt pentru cel care le citeşte o ocazie de a-şi aminti 
lucruri similare sau altele care ţin de experienţa lui personală. Sunt un prilej de reflecţie asupra 
gradului în care viaţa şi timpul nostru erau controlate, dar conturează şi evoluţia celui urmărit, 
felul în care el se raportează în timp la regim sau face anamneza propriei vieţi. 

Până în anii 1970, S.B. este mereu nemulţumit de regim şi mai ales de reprezentanţii săi 
locali, comentează foarte critic deciziile politice ale partidului şi este, din punctul de vedere 
al Securităţii, o persoană foarte recalcitrantă şi periculoasă nu doar prin trecutul ei, ci şi in 
măsura în care, până prin 1979, când se pensionează, este şi foarte influentă în sat. 

Timpul trece şi, îmbătrânind, S.B. devine ceva mai îngăduitor, chiar dacă nu uită teroarea 
anilor 1950. În 8 iulie 1973, informatorul „Ion Dobre” relatează întâlnirea sa cu preotul 


1. Vizita făcută de Ceausescu in Argentina îl face să comenteze, la provocarea informatorului, în 21 martie 
1974, că Argentina „e o ţară bogată şi cu oameni foarte respectuoşi, nu ca la noi. Ai văzut [spune el 
«sursei» — n.n.] ce animale grase sunt acolo, nu ca la noi la C.A.P., care în fiecare primăvară mor şi 
[sau - n.n.] sunt sculate cu parghia de jos”. 

2. Astfel de comasări ale terenurilor erau de fapt confiscări mascate de proprietăţi pentru a pregăti 
colectivizarea sau, mai târziu, pentru a mări suprafaţa cultivabilă a C.A.P. În ultimii ani ai regimului 
Ceauşescu se vorbea de „redarea unor terenuri către agricultură”, inclusiv a unor livezi care erau 
transformate în terenuri pentru cultivarea cerealelor (indiferent de cât erau sau nu de adecvate pentru 
acest lucru) sau a straturilor de flori din faţa blocurilor de locuinţe, transformate la comandă în spaţii 
de cultivat legume. 

proaspăt întors de la băi, pe care îl întreabă cum se simte după tratament, şi redă astfel 
răspunsul acestuia : 


Mă simt puţin mai bine; datorită comuniştilor sunt bolnav astăzi, fiindcă stăteam ascuns prin 
pădure, nemâncat şi plouat, cu frică că mă vor prinde, iar noaptea dormeam prin casele oamenilor 
delături [de alături - n.n.], că dacă mă prindeau când mă căutau să mă ridice, astăzi numai eram 
în viata [aluzie la anii 1950-1960, vezi mai sus - n.n.] şi acum sufăr [de pe urma celor întâmplate 
atunci - n.n.]!. 


Un an mai târziu (25 martie 1974), în dialogul cu aceeaşi sursă, preotul vorbeşte din nou 
despre acel trecut în care „era foarte greu, ne fugăreau, ne-a făcut chiaburi, ne-a pus impozite 
+992 


mari”~. De această dată, informatorul (sursa) nu se mulţumeşte să il provoace, ci încearcă să-l 
şi influenţeze : 


Sursa a spus: dar acum trebuie să le uităm şi să trecem cu vederea ce a fost. Spunea S.B. da, 
acum se trăieşte mai bine, dar ne-au doborât necazurile din trecut şi mai este şi acum câte un 
necaz, fiindcă nu mai este ca în trecut, când eram preot respectat în comună, acum nu zice nimeni 
că avem popă în comună, ne ducem la biserică şi facem slujba numai cu circa 5-6 oameni şi circa 
15 femei’. 


În sfârşit, în anul 1980, cu câteva luni înainte de moarte, mai multi informatori („Relu 
Radu”, „Vrabie”, „Nicu Ioan”) semnalează sergentului major de Miliție din Davidesti, 
Neagoe Achim, că preotul a fost bolnav şi internat în spital, nu are manifestări dușmănoase, 
ba chiar îl laudă pe tov. Ceauşescu că luptă pentru pace în lume prin vizitele pe care le face 
în alte tari. Sursele mai menţionează că, în ceea ce îl priveşte pe S.B., acesta nu face vizite 
la alte persoane şi nici nu este vizitat“. Sergentul de Miliție recomandă să fie observat, totuşi, 
în continuare în legătură cu aceste „aspecte”. 

Cam la fel se încheie şi urmărirea lui Pascu loan zis Bacon, din Vişeul de Jos (Maramureş), 
în 1986. Născut în 1905, este luat în evidenţa Securităţii în iulie 1962, pentru că a fost membru 
P.N.T. (între anii 1934 şi 1936). Este semnalat cu atitudini ostile la adresa C.A.P., pentru ca 
în anul 1985, cu câteva luni înainte de deces, sursele să relateze la unison că este bătrân şi 
slab, nu poate să se deplaseze de la domiciliu, nu este vizitat de alte persoane străine, în afară 
de rudele sale (sic! )°. 

În alt capăt de ţară, la Comloşu Mare, lucrurile evoluează similar. Dacă sursa „Văduva” 
semnalează în 1975 că S.Gh. este „mereu nemulţumit de realizările noastre”, în 1978 sursa 
„Nelu” declară că S.Gh. „nu se mai ocupă de politică sau să denigreze politica partidului”®, 
în schimb se ocupă de grădină şi de creşterea nepotului, în 1982 „nu mai frecventează biserica, 
locul de întâlnire unde discuta diferite probleme””, „e bolnăvicios, suferind de astm bronsic, 
nu mai prea iese în comună, spunând că îi e dor să mai vorbească cu cineva”. Sursa, medic 
veterinar venit să trateze porcul bolnav, spune că S.Gh. „nu s-a lăsat atras în discuţii politice, 
chiar dacă el a căutat să îl atragă înspre astfel de discutii”, după cum fusese instruit. 


Ibidem. 

Ibidem, f. 39. 

Ibidem. 

Ibidem, ff. 2-5. 

A.C.N.S.A.S., fond Informativ, dosar nr. 72446, vol. I şi II, f. 5. 

A.C.N.S.A.S., fond Informativ, dosar nr. 4973, vol. III, f. 13. 

După denuntul unei discuţii la ieşirea de la slujbă cu câţiva consăteni, în fata bisericii, fusese reţinut 
şi condamnat pentru uneltire, împreună cu cei cu care discutase. 

8. A.C.N.S.A.S., loc. cit., ff. 7,9. 

Parcurgerea dosarelor unor astfel de persoane urmărite pe parcursul a lungi perioade din 
viaţa lor ne permite să vedem care sunt efectele acţiunii informative asupra celor care devin 
„obiective”, cedările treptate şi chiar felul in care se lasă parcă „modelate” de ea, uneori 
poate din teamă, alteori din prudenţă, din oboseală sau lehamite, din atâtea alte motive pe 
care ni le putem doar imagina. 

În absenţa unor informaţii care să „documenteze” ostilitatea celui urmărit, informatorii 
sunt dirijati de obicei, în anii 1980, şi spre alte „obiective” sau probleme cum ar fi: furturi 
de pe câmp sau de la C.A.P., persoane „suspecte de evaziune” (din context se înţelege că ar 
fi vorba de cei care intenţionează să părăsească tara şi nu de vreo evaziune fiscală), neglijente 
în serviciu, aspecte negative din agricultură - altădată taxate drept „zvonuri răuvoitoare” sau 
chiar ca „manifestări duşmănoase”. Mai prezintă interes în 1980 dacă sunt persoane care 
intenţionează să nu se prezinte la vot, ce persoane strâng material lemnos fără forme legale 
de pe râul Argeşel, dacă se sacrifică pe ascuns animale în sat, ce spune urmăritul despre vizita 
conducerii de partid prin judeţele ţării şi prin alte state pentru a cunoaşte „poziţia sa actuală” 
fata de aceste chestiuni. Când S.B. nu mai ieşea din casă, fiind bolnav, „sursa”, care încă îl 
vizitează, este îndrumată de militianul din sat, cel care primeşte notele ei informative, să vadă 
dacă preotul deţine sau nu la domiciliul său „cărţi ce fac obiectul patrimoniului naţional 
cultural”. 

Dar, în orice loc s-ar afla şi orice vârstă ar avea ,,obiectivul”, indicatia de a urmări dacă 
acesta are sau nu legături cu persoane străine, de cine este vizitat şi cu cine discută, dacă 
corespondează cu persoane din străinătate este mereu reamintită informatorilor. 

Este destul de greu să ne dăm seama în ce măsură „convertirea” chiar şi parţială a foştilor 
opozanți virtuali sau reali ai regimului este sinceră sau pur şi simplu ei au devenit mai prudenti 
în ce spun ori dacă informatorii înfrumuseţează lucrurile, încercând să-i protejeze. 

Avem informatori de toate felurile - unii mai blânzi şi împăciuitori, alţii ultrazeloşi sau 
chiar manati de dorinţa de a face rău şi de a relata şi interpreta faptele astfel încât ele să 
incrimineze, să se potrivească cu ceea ce vrea Securitatea să audă. Sunt unii la care sesizăm 
ură şi invidie, alţii care dau dovadă de multă prostie sau doar de naivitate (dacă nu cumva o 
mimează ! ), alţii care fac din exerciţiul turnătoriei o pasiune aproape perversă. Avem in fata 
un adevărat repertoriu al slăbiciunilor umane, în latura lor oarecum abisală. Unii informatori 
au talentul de a relata faptele gradat, plasând la sfârşit, ca un efect de surpriză, argumentele 
incriminatoare, chiar dacă ele sunt uneori bazate doar pe o simplă supozitie. Tonul obiectivat 
al sursei care face o scurtă istorie a proprietăţilor (constând în păduri) din cele două sate înve- 
cinate, Davideşti şi Contesti - într-un stil asemănător cu descrierile din ghidurile turistice sau 
din monografii -, pregăteşte, ca şi introducerea târzie în scenă a „obiectivului” S.B., lovitura 
de teatru din final : deductia că preotul ar fi proprietar de aur. Informatorul „Manea I.” aruncă 
astfel în joc un nou motiv de urmărire, sursă de alte necazuri pentru preot. 

Nu întotdeauna putem şti în ce măsură evoluţia persoanei supravegheate poate fi legată 
direct de efectele acţiunii de urmărire şi influențare. Este însă destul de limpede că atmosfera 
generală întreţinută de Securitate, bazată pe neîncredere, frică şi suspiciune, a influenţat modul 
în care oamenii au trăit şi trăiesc astăzi, felul in care ei s-au raportat şi se raportează la ceilalţi 
din comunitatea lor, din societatea care i-a modelat cu sau fără voia lor. Mai mult decât atât, 
Securitatea a legitimat actul delatiunii, trădarea prietenului ca în nota informativă a sursei 
„Moisescu Oprea” din 12.03.1982 privind intenţiile prietenului său de a emigra’, sau 


1. A.C.N.S.A.S., fond Informativ, dosar nr. 157123, vol. IV, f. 6. 
2. Reader, pp. 60-61. Textul este extras de Cristina Anisescu din A.C.N.S.A.S., fond Informativ, dosar 
6156, vol. I, f. 88. Intenţia de a emigra nu era decât rareori împărtăşită cuiva, exceptând doar, foarte 

încălcarea principiului ospitalităţii şi gratitudinii, ca în cazul celor care informau in legătură 
cu gazdele lor din străinătate, amici sau cunoştinţe care le ofereau masă şi casă!. Resentimentele, 
minciuna, simularea sau disimularea adevărului se adaugă acestui tablou al atitudinilor care 
fundamentează societatea aşa cum o construieşte instrumentarea urmăririi de către Securitate. 

Pe de altă parte, ne sunt semnalate din partea celor mai curajoşi acte de autocenzură, 
limitele între care se putea manifesta curajul lor (cf. mărturia lui Caius Dobrescu din Reader), 
puterea de a-i ironiza pe cei care îi ascultau sau urmăreau. Râsul a fost întotdeauna, în mijlocul 
terorii, o armă eficientă şi a avut un rol eliberator. Doar că, odată intrat în colimatorul 
Securităţii, el iti cam îngheţa pe buze. Caius Dobrescu relatează că, la un moment dat, el şi 
colegii lui de cămin şi-au dat seama că sunt supravegheați, întrucât doi dintre ei au fost mutaţi 
brusc în altă cameră. După ce o vreme s-au cenzurat, au început din inconstienta, cum spune 
Caius Dobrescu, să facă glume cu cei care îi ascultau : 


Îi asociam şi pe tovarăşii care ne ascultau la glumele noastre, le transmiteam mesaje. Şi totul a 
început de la momentul în care Sorin era o dată singur în cameră şi dârdâia de frig şi ne-a povestit 
cum s-a sculat brusc şi a zis: „Ţin să mulţumesc şi pe această cale partidului, personal tovarăşului 
Nicolae Ceauşescu pentru minunatele condiţii pe care ni le-a creat”. După ce ne-a povestit asta 
ne-am amuzat aşa de tare, că nu ne-am mai cenzurat. Poate asta i-o fi şi supărat, că am făcut 
mişto de ei şi i-am inclus în familia noastră. Erau de-ai casei cumva, ştiţi, te obişnuieşti, aşa, la 
modul caragialesc cu... Se pare că nu le-a plăcut gluma totuşi !?. 


Lucrul acesta aveau să îl constate Caius Dobrescu şi colegii săi în ancheta extrem de dură 
la care au fost supuşi”. Încercând să refacă circumstanţele acestei anchete, Caius Dobrescu îşi 
aminteşte : 


La un moment dat, mi-amintesc că m-alergau pe-acolo prin biroul ăla şi mă loveau cu bastonul 
cât puteau. În faţa unei mari hărţi a României, a Republicii Socialiste România, pe fundalul ăsta 
se desfăşura acţiunea. Bun, nu pot să spun că m-au torturat, Doamne fereşte, ştim prin ce-au 
trecut, prin ce chestii sinistre au trecut oamenii în anii '50. Deci nu, fata de torturile de atunci 
asta poate părea o joacă. Dar, vă asigur, că dinăuntru era extrem de ciudat şi de traumatizant, 
mai ales că nu stiai unde se va opri chestia asta”. 


Putem detecta şi face un inventar complet al comportamentelor şi atitudinilor umane ce 
caracterizează epoca la care fac referinţă documentele din dosare, explorând reacţiile celor 
care sunt legaţi între ei ca victimă şi tortionar, anchetator şi anchetat. Cazul celui care 
supraveghează, fiind la rândul lui supravegheat, nu este singular şi nu de puţine ori putem 
observa distorsiuni de comunicare sau animozitati între persoanele de pe diferitele niveluri ale 
instituţiei Securităţii sau între acestea şi partid. 

Ultimul lucru pe care aş încerca să îl mai subliniez este că, de la un punct încolo, după 
ce a depăşit faza terorismului de stat, Securitatea se teme ea însăşi de ce ar putea afla 


rar, prietenii cei mai apropiaţi. De obicei însă era ţinută secretă până la primirea paşaportului sau chiar 
până la plecarea din tara. 

1. De pildă, cazul colaboratorului Popescu Romeo, care face acest lucru ca urmare a unei vizite în Italia, 
Elveţia, R.F.G., aducând în vizorul potenţial al Securităţii persoane din străinătate emigrate din România 
sau străini care la o adică puteau fi santajati cu ce se afla despre ei (A.C.N.S.A.S., fond Informativ, 
dosar nr. 161787, ff. 1-11). 

2. Reader, p. 85. 

Ibidem, pp. 125-127. 

4. Ibidem, p. 126. 

„conducerea de partid” - adică Ceausescu şi soţia sa - din documentele pe care le furnizează 
şi începe să supună informaţiile unui proces de retuşare. Realităţile descrise sunt trecute 
printr-un soi de eufemizare („coafarea realităţii”). De pildă, revolta de la Braşov apare în 
documentele Securităţii ca „acţiune huliganică” - anticipând ceea ce Ceauşescu însuşi va spune 
în decembrie 1989 despre revolta timişorenilor — sau, şi mai vag, ca una „anarho-contestatară”. 

Mărturia scriitorului Caius Dobrescu, anchetat în august 1988, dezvăluie şi ea un episod 
aproape comic, dacă nu ar fi fost presiunea imensă şi brutalitatea cu care se desfăşurau 


,ostilitatile” în timpul interogatoriului : 


La un moment dat, fiindcă era clar că trebuia să-i recunosc ceva... şi-atuncea am recunoscut: 
da, că l-am înjurat pe Ceauşescu. Nu, n-aveai voie, [...] nu puteai să declari că „L-am înjurat pe 
Nicolae Ceausescu” [...] trebuia să foloseşti formula: „Am proferat insulte sau nu ştiu ce la 
adresa conducerii de partid sau conducerii statului” sau aşa ceva’. 


În acelaşi sens, mi-a atras atenţia şi o sinteză a unităţii speciale „T” cu privire la con- 
trolarea în perioada 1.01.1986-15.04.1987° a transmiterii unor mesaje şi informaţii în străi- 
nătate, din care numai cine cunoaşte contextul anilor 1980 înţelege la ce se face aluzie. 
Documentul consemnează : 


A tost supravegheată activitatea a peste 4.520 cetăţeni străini cazaţi în spaţii hoteliere, rezultând 
circa 5.200 note cu informaţii, fiind depistate persoane, în special ziarişti, cu preocupări de a 
culege informaţii privitoare la aspecte ale vieţii sociale, politice, culturale din ţara noastră, privind 
aprovizionarea [a se citi: lipsa alimentelor şi dificultatea de a le obţine], construcţiile [suntem în 
perioada demolărilor ceauşiste ! ], sediile aparţinând cultelor [adică bisericile şi ele masiv demo- 
late] etc., pentru a le interpreta tendentios, în cadrul propagandei anticomuniste, antiromâneşti 
sau de a contacta persoane autohtone cu concepţii reacționare sau specialişti în arhitectură, 
tehnică, în vederea alimentării acestei propagande duşmănoase. 


Textul de mai sus este suficient de edificator pentru un fel de dezvăluire-acoperire, menită 
să mascheze gravitatea situaţiei, evitând să spună lucrurilor pe nume. El arată amploarea 
urmăririi şi punctele vulnerabile ale politicii partidului din perioada 1986-1987, la care se face 
aluzie cu prudenţă, pentru a fi puse apoi, ca întotdeauna, în seama unei „propagande duş- 
mănoase”, venite, cum se putea altfel, din partea unor străini şi a unor autohtoni „cu concepţii 
reacționare”. 

Repertoriul variat al emoţiilor care îl încearcă pe cel care şi-a văzut dosarul - corectiile 
pe care trebuie să le aducă propriului trecut, rationalizarile pe care le face uneori, transfor- 
mându-se el însuşi în detectiv pentru a da faptelor o oarecare coerenţă - pune în mişcare un 
eşafodaj de argumente care ne familiarizează trepat cu grila de valori cu care operează cel în 
cauză, dar şi cu felul cum societatea în care a trăit l-a modelat. 

Îmi amintesc că, făcând o cercetare pe tema colectivizării într-un sat de munte din Banat, 
am început prin a mă documenta la o arhivă regională, în care, în debandada de după 1989, 
se rătăciseră două dosare de urmărire din timpul colectivizării (1962) din chiar satul cu 
pricina. Sentimentul pe care l-am avut când am parcurs voluminoasele dosare, cu rapoarte 
săptămânale asupra celor supravegheați, a fost unul de frică iraţională şi de vinovăţie, ca si 
cum aveam acces la un lucru interzis. După prima zi de lectură începusem să cunosc o serie 
de „personaje” din sat, pe care, în zilele următoare, aveam să le întâlnesc în carne şi oase şi 
să discut cu ele despre perioada frământată când se făcuse colectivizarea. 


1. Ibidem, p. 127 
2. Ibidem, p. 82. 

Unii dintre interlocutorii mei fuseseră anchetați de Securitate în acest context şi obligaţi 
să semneze angajamente că nu vor spune nimănui despre ancheta la care fuseseră supuşi. După 
40 de ani de la aceste evenimente şi la paisprezece de la Revoluţia din 1989, autocenzura sau 
frica erau încă atât de mari, încât, cu excepţia unei femei care mi-a relatat mai amănunţit 
episodul anchetării sale, niciunul dintre ceilalţi şapte interlocutori nu a avut curajul să pome- 
nească despre ele. Nici de partea informatorilor nu a existat mai multă disponibilitate, ceea 
ce într-un fel este mai uşor de înţeles. 

În percepţia legăturilor, chiar şi nedorite, cu Securitatea, la multe persoane există un 
sentiment de jenă, de stânjeneală, ca şi cum ar fi vorba despre ceva ce trebuie ascuns, ca 
într-un proces de contaminare cu o boală periculoasă. Să intervină aici chiar sentimentul 
scotocirii prin cele mai intime resorturi ale propriului trecut, când individul a avut de înfruntat 
umilinţa, frica sau propria conştiinţă, confruntându-se cu alegeri uneori greu de făcut, cum 
ar fi aceea de a spune adevărul, a se exprima liber sau a-şi apăra propria piele? Oricare ar 
fi explicaţiile unor reacţii sau emoţii de genul celor amintite mai sus, de îndată ce documentul 
închis în dosarele Securităţii intră în circuitul anamnezei personale, el se reanimă, într-un 
anumit fel. Procesul de mortificare pe care îl suferă viaţa celui urmărit, la intersecţia imagi- 
nilor uneori contradictorii sau ambigue pe care le livrează despre el suita de informatori şi de 
lucrători ai Securităţii sau Miliției, se vede compensat în rememorare de dorinţa de a înţelege, 
de a ierta, de a se putea elibera de acest trecut sau, dimpotrivă, neputinta de a scăpa de el. 
Repertoriul acestor atitudini şi sentimente merită explorat şi comentat mai pe larg, pentru că 
ele sunt cele care restituie o dimensiune umană faptelor înregistrate în dosare cu scopul de „a 
documenta” o acuzaţie sau a justifica o pedeapsă. 

Uneori chiar prezentul ne indică o cheie pentru a citi trecutul şi a înţelege de ce suntem 
prizonierii lui sau gradul în care ne putem elibera de el. Ura sau suspiciunea faţă de străin, 
de pildă, cultivate cu sârg pe toate canalele de propagandă, s-a tradus în anii 1990 prin 
anatemizarea „celor care n-au mâncat salam cu soia”. Era un alt mod de a-i numi şi defini pe 
cei care au „fugit din ţară” în anii 1980, pe cei plecaţi în exil sau pe aşa-zişii „transfugi”, 
trataţi în perioada ceauşistă ca nişte „trădători” sau „vânzători de ţară”. Imaginea creată de 
comunism asupra străinilor (americani, englezi, oricum vestici) care „exploatau bogăţiile 
ţării” „înainte de 1944” şi-a găsit un ecou în sloganul „Nu ne vindem tara!”, menit să 
stârnească opoziţia faţă de investiţiile străine. Urmărind şi alte sloganuri care au fost lansate 
în acea perioadă, putem vedea pas cu pas cum trecutul nostru foarte recent a fost şi este încă 
modelat de spaimele şi idiosincrasiile induse de aparatul represiv. Şi în acest fel suntem 
conditionati de un trecut despre care am învăţat să spunem că „nu trece”, ca şi cum ar fi vorba 
despre o boală care s-a cronicizat. 


Concluzii sau despre chipul Gorgonei 


Există în cazul analizat aici, ca de altfel în orice rememorare, două planuri: pe de o parte, 
lumea din dosarele care consemnează la zi faptele şi alta situată la o distanţă de câteva decenii 
de ea, a celor care o explorează pentru a-şi aminti şi a o analiza. Actul rememorării implică 
o interacţiune între ele, adică între prezentul in care se desfăşoară amintirea şi trecutul 
reconstruit. Actorul rememorării este cel care reprezintă elementul de continuitate între ele : 
a trăit în lumea pe care dosarele o evocă şi a fost mai mult sau mai puţin modelat de ea. 
Trăieşte în lumea de azi şi poziţia de pe care scrutează trecutul este condiţionată de locul din 
care priveşte, de rolul pe care şi-l atribuie în acest trecut şi în relație cu acest trecut. De aceea, 

una dintre incheierile posibile ale textului meu ar fi o naraţiune la persoana întâi, in care să 
depun propria mărturie, încercând să înţeleg şi să mă privesc, în lumea trecutului şi în cea în 
care actionez acum. Ar fi un text lung şi mult mai dificil de scris, care ar merita, desigur, 
efortul. Va fi mai degrabă una dintre continuările posibile ale analizei pe care am încercat mai 
sus să o trasez în datele ei generale, sugerând posibile unghiuri din care ea ar putea fi 
aprofundată, inclusiv cel al anamnezei personale. În cazul de faţă, ca în multe altele, cer- 
cetătorul trebuie să cântărească distanţa de la care priveşte şi analizează o lume de care se 
leagă o bună parte a biografiei sale, ca şi măsura în care este dispus să interacţioneze cu ea. 

Planul trecutului, precum şi cel al prezentului au nevoie în primul rând de refacerea 
contextelor. Cele relatate de „surse” şi de „obiectivele” lor — în realitate, oameni ca şi noi, 
care poartă un nume sau un supranume (nume de cod) - sunt, cum s-a văzut, trecute prin 
filtrul acţiunii de urmărire şi de livrare a notelor informative către ofiţerii care dirijează urmărirea 
şi transmit mai departe note de informare superiorilor lor şi organelor de partid. Acest cadru 
de comunicare creează destule distorsiuni, legate de faptul că, odată numite într-un anume 
fel, realităţile sunt şi definite. De asemenea, el implică mai mulţi actori şi este guvernat de 
reguli de comunicare precise, care fondează şi asigură funcţionarea instituţiei şi trebuie gândit 
în relaţie cu funcţia represivă a instituţiei respective într-un sistem totalitar şi cu gradul în care 
aceasta poate fi sau nu reformată. Felul în care instituţia este percepută de cei care intră în 
contact cu ea sau de cei care o cunosc doar din exterior are, neîndoielnic, un rol în înţelegerea 
acestui trecut, la fel ca locul care este atribuit comunicării libere sau cenzurării ei într-o 
societate. 

În modul în care am selecționat sursele şi le-am pus în relaţie, articolul a fost gândit ca 
un sistem orchestral, în spiritul antropologiei comunicării, aşa cum o defineşte Yves Winkin, 
care consideră că regulile comunicării nu sunt fixe şi dinainte stabilite, ci pot fi deduse din 
analiza „partiturii”. Am ţinut cont în acelaşi timp de faptul că, în cazul analizat, comunicarea 
este supusă şi ea restricţiilor şi poate deveni sursă de vinovăţie. 

Pornind de la aceste premise generale, se pot sugera mai multe căi de a sistematiza 
materialul analizat, indicând mai multe direcţii de dezvoltare a analizei : 

1. Stabilirea unui repertoriu al vinovatiilor posibile în diversele perioade de funcţionare a 
aparatului represiv!, cu analizarea sistemului de gândire şi acţiune care defineşte universul 
culpei şi, legat de aceasta, pe cel al pedepsei. Am observat că atribuirea vinovatiilor se face 
printr-o instituire prealabilă a unei grile care codifică ideologic faptele şi instituie o realitate 
secundă. Am analizat elementele de continuitate şi pe cele de discontinuitate care asigură 
aceste codificări şi remodelează faptele pentru a le face incriminante. M-am oprit mai ales la 
felul în care a fost definit „duşmanul”, la diversele chipuri pe care el le poate lua, în diverse 
perioade, analizând cu precădere relația care se poate stabili in timp între „elementul duşmănos ” 
din interior şi „străinul periculos ” din afară, pe care îi uneşte însă „acţiunea duşmănoasă”. 
Am abordat această chestiune în perspectivă comparativă, punând în relaţie anii 1950-1960 
cu perioada 1970-1980. M-am referit la caracterul cumulativ şi imprescriptibil al culpei în 
universul supravegherii de către Securitate şi la extinderea vinovăţiilor, pe model tribal, la 
membrii familiei şi la anturaj. Am explorat şi universul dușmanului virtual, arătând cum 
modalitatea în care se făcea supravegherea mărea imprevizibil sfera persoanelor intrate în 
atenţia instituţiei represive şi riscul de a fi „încadrat” în una dintre categoriile indezirabile. 
Astfel de cercetări pot fi utile şi pentru a măsura riscurile pe care şi le putea asuma un individ 
în relaţia cu puterea, modul în care se raporta la ea. O tipologie a celor urmăriţi din acest 


1. Vezi in Reader încercarea de a reface partial un astfel de inventar pentru anii 1970-1980, la Daniela 
Iamandi, p. 118. 

punct de vedere ar prezenta interes, iar subiectul ar putea fi dezvoltat prin analiza mărturiilor 
opozanților şi ale altor persoane care şi-au văzut dosarul. Observăm că se sugerează prin 
aceasta o analiză în două planuri, care deschide scena interacțiunilor posibile cu trecutul. O 
parte dintre acestea le-am descris în lucrare, bazându-ne pe extrase din mărturii orale sau 
scrise, arătând interesul pe care l-ar prezenta un repertoriu al reacţiilor - inclusiv emoţionale - pe 
care ele îl revelează şi felul în care sunt generate contextele de receptare ale acestor reacţii. 

2. Pe de altă parte, indicaţiile date de ofiţer informatorilor, cuprinse de obicei în planurile 
de măsuri, ne oferă o perspectivă asupra prioritdtilor stabilite în definirea problemelor de 
investigat, în anumite perioade ale epocii comuniste sau în anume circumstanțe ale biografiei 
celui urmărit. Ele pun în evidență şi gradul de agresiune asupra vieţii personale şi colective, 
efectele perverse de ordin psihologic şi social în funcție de care societatea se modelează şi 
remodelează. Si în acest caz am procedat comparativ, analizând interesul Securităţii pentru 
anturaj şi destrămarea sau infiltrarea acestuia. Analiza unor situaţii concrete ne-a permis să 
vedem cum anturajul imediat sau mai larg era pus sub observaţie şi supravegheat. Problema 
aceasta include şi felul în care se conturează în „lumea” analizată relaţia interpersonală şi 
efectele pe care supravegherea şi uneori acţiunea punitivă le au asupra celui urmărit. O 
tipologie a informatorilor se dovedeşte şi ea utilă pentru a analiza gradul de alienare umană, 
relaţia ce se stabileşte între lumea osificată a etichetelor care condamnă şi percepţia „celuilalt” 
ca fiinţă umană. 

Relaţia care uneşte informatorul cu victima sa, privită în cadrul acţiunii de supraveghere 
sau retrospectiv, după citirea dosarului, este o altă cale posibilă de acces spre universul 
comportamentelor, atitudinilor, sentimentelor, normelor şi valorilor care definesc o societate. 

3. În această lucrare am acordat un interes aparte problemelor de limbaj care merită 
analizate sub mai multe aspecte : 


- cele care privesc caracterul reductiv al limbajului folosit şi metamorfozele lui în timp ; 

- limbajul „tehnic” al Securităţii care reduce fiinţa umană la statutul de „element” periculos 
sau de „obiectiv”, dar şi strategiile verbale prin care negociază raporturile ei cu puterea, 
cum ar fi codificările, eufemizarea sau trecerea sub tăcere ; 

- dincolo de aceste limbaje constrângătoare şi modelatoare de lumi, întâlnim în dosare frag- 
mente de dialoguri, reflecţii personale, bancuri sau alte fragmente de conversații care lasă 
să iasă la iveală, prin zelul sau naivitatea informatorilor, universul vieţii trăite, acel dram 
de normalitate care subzistă în orice context şi sub orice dictatură. 


Mărturiile orale pot aduce completări interesante la aceste aspecte, prin felul în care 
oamenii definesc normalitatea unei lumi şi se raportează la ea. 

În sfârşit, ca linie generală de dezvoltare, analiza mea a încercat să lase să se întrevadă, 
prin nodurile plasei în chingile căreia realitatea este făcută captivă, fapte, un anume gen de 
relaţii umane, un univers de viaţă trăită, viul ascuns sub litera mortificată. Dacă reuşim să 
facem abstracţie de atmosfera sumbră, apăsătoare şi, din perspectiva prezentului, adesea 
incredibilă prin care ne poartă dosarele analizate, putem găsi în ele un punct de sprijin pentru 
a reface contextele şi reperele unei lumi de care încă suntem în atâtea moduri legaţi, luând 
totuşi act de ceea ce ne desparte de ea şi ceea ce ne-ar putea fi de învăţătură, acea învăţătură 
simplă şi lipsită de morgă pe care experienţa trăită şi repovestită ne-o poate livra. 

Fără îndoială, mărturiile citate în textul meu sunt o provocare pentru amintire. În jurul lor 
cercul se lărgeşte cu altele cu care le putem pune în conexiune sau pe care le uitasem. 
Dialogând cu ele, întredeschidem, chiar şi timid, o fereastră nu numai spre infernul imaginat 
de Securitate, ci şi spre abisurile fiinţei umane. 


Mihail Neamtu 


Etno-teologia parintelui 
Dumitru Stăniloae (1903-1993). 
Genealogie istorică şi reflecţii critice! 


The paper elaborates on the biography and intellectual genealogy of Dumitru Stăniloae, important 
scholar of Eastern Orthodoxy, who was a political prisoner during communism. As a religious thinker, 
Stăniloae authored numerous books on Christian doctrine, liturgy, spirituality, together with translations 
and exegetical works on the early Church Fathers. Politically and ideologically, he was a rightist, 
supporter and contributor, in the interwar period, of religious nationalism. For Dumitru Stăniloae, 
, Nation” appeared to be that „spiritual reality” working under the divine guidance of the Providence ; 
national unity became the „basis for the Church unity”. Following such providential logic of history, 
the enemies of the Romanian people could be seen as the Church’s adversaries and vice versa. In 
1934, Stăniloae branded communism as anti-Christian. Critical of communist internationalism, and 
skeptical about papal universalism, Stdniloae tried to explain how the Orthodox Church is the only 
Christian body capable of welcoming and blending the character of every nation. Because of his views, 
Stăniloae was severely marginalized after 1947. He was under the surveillance of the political police 
and, in the end, he was arrested for his connection with „The Burning Bush” group. In 1958, he was 
sentenced to five years in prison as an „obscurantist propagandist” and spent most of his time in the 
dreadful prison of Aiud. After liberation (1963), Stăniloae surprisingly supported the official nationalism 
of the Ceausescu regime, his stance mirroring the open collaboration between the state authorities 
and the Orthodox Church. 


Keywords: ethnic identity, nationalism, communist repression, prison 


1. Acest studiu este rezultatul partial al cercetării pe care am desfăşurat-o la Colegiul Noua Europă din 
Bucureşti, în anul academic 2005-2006. El lărgeşte şi revizuieşte traducerea textului apărut sub titlul 
„Between The Gospel And The Nation: Dumitru Staniloae’s Ethno-Theology”, în Archaeus. Studies 
in the History of Religion, vol. X (2006), nr. 3, pp. 9-46. Pentru comentariile şi precizările punctuale 
făcute in această versiune a textului, le mulţumesc domnilor Ionut Biliuţă şi Alin Vara. Neajunsurile 
studiului rămân, desigur, în exclusiva responsabilitate a autorului. 


Prolog si un argument 


Pacea de la Paris (1918) şi parafarea Tratatului de la Versailles (1919) de către marile puteri 
puneau capăt uneia dintre cele mai zguduitoare hecatombe ale secolului XX. Zdruncinarea 
vechilor imperii legitima proiectul european de construcţie şi consolidare a statelor-natiuni — 
o mişcare ferm sprijinită de preşedintele american Woodrow Wilson (susținătorul Ligii Natiu- 
nilor), într-un contrast sever cu internationalismul sovietelor proaspăt instalat de bolşevici la 
Moscova. România beneficia aşadar de o excepţională conjuctură. Elita intelectuală şi politică 
era chemată să confere acestui moment un sens istoric. La 15 octombrie 1922, încoronarea 
lui Ferdinand I ca rege al României Mari pecetluia unirea Transilvaniei cu celelalte două 
provincii româneşti (Valahia şi Moldova). România făcea parte, în sfârşit, din marea familie 
a ţărilor europene. Proiectul de modernizare instituţională iniţiat de regele Carol I urma să 
continue printr-un elan competitiv!. Marcati de complexul marginalităţii (ceea ce Lucian Blaga 
avea să definească prin apartenenţa la „o cultură minoră”), numeroşi cărturari deplângeau anexarea 
simbolică a spaţiului românesc pe harta orientalismului. Spre sfârşitul secolului al XIX-lea, 
de exemplu, pentru unii călători britanici România părea a fi mai degrabă un puzzle indescifrabil. 


Cu doar patru ani înainte de războiul ruso-turc [1877-1878], în care armata română a avut un rol 
deosebit, îl descoperim pe consulul englez la Bucureşti plângându-se că scrisorile trimise către 
acest oraş ajungeau uneori în India, cu destinaţia Bokhara ; şi menţionează chiar o convocare de 


la Londra, în care scria „Bucureşti, în regatul Egiptului”?. 


Nevoia disocierii spaţiului românesc de influenţele estice era pregnantă. Faptul de a fi 
răsăritean purta cu sine marca retardului economic. Sub domnia fanariotilor, gena „sultanis- 
mului”? se infiltrase în tesutul economic, politic şi social românesc. Reconstrucţia naţiunii 
române trebuia să pornească de la un alt principiu decât cel al identificării cu Orientul slav 
sau balcanic. O ţară prin excelenţă est-europeană, România Mare căuta să se reinventeze pe 
sine, plecând de la un model occidental. Făcând acest lucru, elita politică şi intelectuală risca 
să neglijeze o componentă esenţială a identităţii religioase şi culturale a românilor : creşti- 
nismul ortodox, ale cărui predanii fuseseră păstrate secole la rând atât în Transilvania, cat şi 
în Moldova şi Valahia. 

Cum originile creştinismului pravoslavnic nu erau nici la Londra, nici la Paris, ci în 
Orientul Mijlociu (cu ereditatea sa teologică bizantină), unii dintre cărturarii României inter- 
belice au sesizat riscul anulării acestei componente esenţiale a culturii populare printr-un efort 


1. Despre condiţiile sociale din România înainte de al Doilea Război Mondial, vezi Kenneth Jowitt (ed.), 
Social Change in Romania, 1860-1940: A Debate on Development in a European Nation, University 
of California Press, Berkeley, 1978. 

2. Marcu Beza, „English Travellers in Romania”, The English Historical Review, 32 (1917), nr. 126, p. 277. 
Despre această falsă, dar larg răspândită etimologie a Bucureştiului, vezi articolul Mihaelei Timus „De 
unde ne vin uzbecii?”, Revista 22, XIV (30 august - 5 septembrie 2005). 

3. Expresia îi aparţine lui Max Weber, Economy & Society, University of California Press, Berkeley, 1978, 
p. 232. 

accelerat de occidentalizare. Unul dintre cei mai relevanti actori ai dezbaterii despre „româ- 
nism” între Orient şi Occident a fost părintele Dumitru Stăniloae (1903-1993). Studiul de fata — 
redactat initial pentru un public international - expune tensiunile din interiorul operei lui 
Stăniloae, dar şi dinamica ideologică a unei generaţii obsedate de „specificul naţional”. 

Fără să putem explora exhaustiv subiectul (suficient de vast pentru a justifica o cercetare 
la nivel doctoral), ne propunem mai întâi contextualizarea iniţiativelor culturale ale părintelui 
Stăniloae, urmând apoi să analizăm conturul biografic, motivațiile psihologice şi contextul 
politico-social care reprezintă poziţiile teologului ortodox. Vom încheia prin evocarea unor 
posibile contraargumente în faţa oricărei lecturi paseist-anacronice a operei marelui transilvă- 
nean. Analiza convingerilor părintelui Dumitru Stăniloae este cu atât mai importantă cu cât 
numeroase voci oficiale ale Bisericii Ortodoxe Române au acordat o interpretare literalista 
tocmai scrierilor sale cu un mesaj social-istoric perisabil!. Cum poate fi înţeleasă gazetăria 
naționalistă a tânărului cleric sibian, ce anume poate fi salvat, dar mai ales ce este imposibil 
de păstrat din posteritatea operei sale, vom căuta să stabilim în următoarele pagini. 


Antiteze culturale în România Mare 


Entuziasmată de integrarea ţării noastre într-un proiect european, elita culturală şi academică 
românească - compusă din profesori universitari, oameni politici, clerici, ziarişti etc. - s-a 
văzut obligată, imediat după marea conflagrație mondială, să aleagă între două direcţii aparent 
divergente, cu puţine opţiuni intermediare?. Întâi de toate, grupul cosmopolit al gânditorilor 
progresisti sau liberali a optat pentru respingerea oricărui nationalism definit pe baze etnicist- 
-patriarhale. Europa naţiunilor presupunea un vector de supraordonare - identificat de multi 
în conceptul politic, cultural şi civilizator al Occidentului”. Lumea apuseană era percepută ca 
rezervor de raționalitate, creativitate tehnologică, efervescenţă culturală, dinamică socială sau 
inovaţie artistică, în contrast cu neputinta, inchistarea, rigiditatea sau retardarea atribuite 
traditionalismului. Apologetii acestui ultim curent combinau, printr-un patos deopotrivă revo- 
lutionar-romantic şi conservator-reactionar, admiraţia pentru universul spiritual al lumii ţără- 
neşti şi pasiunea pentru orice rămăşiţă de antichitate. 

În linii mari, proiectul paşoptist al secolului al XIX-lea îşi găsea continuitatea prin contribuţia 
unor figuri ca Mihai Ralea (1896-1964), Eugen Lovinescu (1881-1943) sau Ştefan Zeletin 
(1882-1934). Ei ar fi subscris la cuvintele lui Radu Dragnea, care afirma, la 1921, că „Orto- 
doxia, prin îndemnul ei de a ne lepăda de cele pământeşti, este îndreptarul spre un trai în 
devălmăşie, care s-a realizat social în mir şi zadrugă”*. „Biserica-mamă” era, în această 


1. Lavinia Stan, Lucian Turcescu, Religion and Politics in Post-Communist Romania, Oxford University 
Press, New York, 2007, pp. 41-64. 

2. Irina Livezeanu, Cultural Politics in Greater Romania: Regionalism, Nation Building, and Ethnic 
Struggle, 1918-1930, Cornell University Press, Ithaca, 1995 (Cultură şi nationalism în România Mare, 
trad. de Vlad Russo, Humanitas, Bucuresti, 1999). 

3. Elita intelectuală românească nu a diferentiat net între Iluminismul de extracţie franco-germană şi 
Iluminismul anglo-saxon, cu note conservatoare mult mai pronunţate atât sub raportul gândirii politice 
constituţionale, cât şi al moravurilor. Vezi Pompiliu Eliade, De l'influence francaise sur l’esprit public 
en Roumanie. Les origines. Etude sur l’état de la société roumaine, à l’époque des règnes phanariotes, 
Ernest Leroux, Paris, 1898. 

4. Radu Dragnea, Mihail Kogălniceanu, ediţie îngrijită de Victor Rizescu, Editura Domino, Bucuresti, 
2005, p. 198. Acuzaţia a fost reluată în contextul posttraumatic al tranziţiei de la comunism la capita- 
lism; cf. Traian Ungureanu, Despre Securitate. România „ca şi cum”, Humanitas, Bucuresti, 2006, 

perspectivă, responsabilă pentru fatalismul politic şi lipsa de progres economic în sânul 
populaţiei rurale!. 

La celălalt pol se situau urmaşii grupării conservatoare din jurul „Junimii”?. Autori hete- 
rogeni ca valoare individuală, talent literar sau merit civic pledau pentru moderație critică în 
asumarea modelului occidental. Mimetismul grăbit era acuzat de superficialitate. Mulţi au 
descoperit latentele benefice ale Ortodoxiei, deşi nu fără să critice excesivele forme de ritua- 
lizare magică a conştiinţei religioase (Nichifor Crainic) sau dogmatismul strâmt al corpului 
clerical (Nae Ionescu). Dimensiunea „sofianică” a Bisericii răsăritene (Lucian Blaga) sau 
contribuţia tradiţiilor locale la construirea sui-generis a unui „creştinism cosmic” (Mircea 
Eliade) permiteau degajarea unui proiect alternativ la modernizarea accelerată printr-un proces 
exclusiv şi univoc de occidentalizare. România Mare putea amâna procesul de secularizare 
responsabil pentru contracția ontologică a timpului lumii. Ritmurile ancestrale ale vieţii săteşti 
trebuiau astfel păstrate într-o matcă proprie. Respectul sincer pentru riturile de trecere atât de 
importante într-o societate rurală, dar şi interesul etnografic pentru dramaturgia sărbătorilor 
de iarnă sau atracţia poetică pentru lumea plină de mister a vieţii contemplative (prezentă încă 
prin sihăstriile Moldovei) — toate acestea stabileau, sub pana unor scriitori ca Mircea Vulcă- 
nescu (1904-1952) sau Vasile Voiculescu (1884-1963), un contrast puternic în raport cu tabăra 
,occidentalistilor”. 

Antecedentele pentru aceasta reticenţă ideologică faţă de Occident datau încă dinaintea 
Primului Război Mondial. La începutul secolului, „sămănătoriştii”3 reprezentaţi de un Alexandru 
Vlahuţă (1858-1919) sau Nicolae Iorga (1871-1940)* pledaseră pentru revenirea la fondul 
agrar al sufletului românesc. Puritatea se putea găsi în izvoarele neprihănite ale vetrei săteşti. 
Sămănătorismul definea patriotismul într-un sens retrospectiv. Sub raport ontologic, viitorul 
deţinea calităţi inferioare trecutului. Mitul „vârstei de aur” era inoculat prin intermediul unei 
literaturi parenetice. Substanţa lirică a poemelor sămănătoriştilor făcea loc mereu unui 
conţinut tezist. Sămănătorismul se perpetua şi ca echivalent românesc al curentelor autohto- 
niste din Rusia ţaristă. Metafora biblică a sămânței şi sămănătorului nu putea fi întâmplă- 
toare pentru autori ca geograful Simion Mehedinţi (1868-1962) sau poetul Octavian Goga 
(1881-1938). Numeroşi tineri din generaţia părintelui Dumitru Stăniloae fuseseră crescuţi 


p. 54: „societăţile răsăritene ortodoxe s-au dovedit mult mai coapte pentru experimente de forţă şi 
regimuri de dominație”. Pentru complexitatea doctrinei sociale a Bisericii răsăritene, vezi volumul diac. 
Ioan Ica Jr. şi G. Marani (ed.), Gândirea socială a Bisericii, Editura Deisis, Sibiu, 2002. O problema- 
tizare a raporturilor Ortodoxiei cu modernitatea politică apare la Aristotle Papanikolaou, „Byzantium, 
Orthodoxy, and Democracy”, Journal for American Academy of Religion, 71 (2003), nr. 1, pp. 75-98, 
Stanley Harakas, „Orthodox Church-State Theory and American Democracy”, Greek Orthodox Theological 
Review, 21 (1976), pp. 399-421, şi Vigen Guroian, Ethics after Christendom: Toward and Ecclesial 
Christian Ethic, Wm.B. Eerdmans, Grand Rapids, 1994. Un dosar istoric mai substantial se poate găsi 
in Pedro Ramet (ed.), Eastern Christianity in Politics in the Twentieth Century, Duke University Press, 
Durham, 1987. 

1. Pentru ecouri ale viziunii lovinesciene, vezi şi Adrian Marino, „Luminile româneşti şi descoperirea 
Europei”, în Pentru Europa, Polirom, laşi, 1995, pp. 157-190. 

2. Scepticul Titu Maiorescu cedase în ultimii săi ani argumentelor de tip religios. Vezi relatarea perfect 
credibilă a lui Raymund Netzhammer, Episcop în România : într-o epocă a conflictelor nationale si 
religioase, 2 vol., editată de Nikolaus Netzhammer în cooperare cu Krista Zach, traducere în româneşte 
de George Guţu, Editura Academiei Române, Bucureşti, 2005, p. 449. Se spune că Maiorescu ar fi 
afirmat: „În curând, ar trebui ca lumea să fie răzbătută de o mişcare religioasă, altfel s-ar prăpădi 
toată civilizaţia şi ar veni alte popoare care cred! ”. 

3. Zigu Ornea, Sămănătorismul, Editura Fundaţiei Culturale Române, Bucureşti, 1998. 

4. Pentru atitudinea simpatetică faţă de Ortodoxie, vezi Nicolae Iorga, Istoria bisericii româneşti si a vieții 
religioase a românilor, Neamul Românesc, Bucureşti, 1908. 

într-un mediu şcolar dominat de acest ambient literar, unde pastişa sau didacticismul făceau 
casă bună împreună. 

Ceea ce îi lipsea sămănătorismului era o fundamentare metafizică sau teologică. Natio- 
nalismul, în opinia noii generaţii de cărturari formaţi după război, putea căpăta nu doar o 
indreptatire politică şi culturală, ci şi o justificare teologică din perspectiva dogmei răsăritene, 
prezentată în antiteză faţă de catolicism (si, deci, faţă de Occident). Într-o pledoarie pentru 
redescoperirea tainei persoanei umane, a particularităţii tradiţiilor vernaculare şi, deci, a 
specificului etnic, un număr important de gânditori religioşi vor propune relansarea ideii de 
românism într-o cheie exclusivistă. În plus, acest esentialism epistemologic rima cu vechile 
cadre platonice ale teologiei ortodoxe. Căutarea unui „logos” necreat pentru fiecare realitate 
creată reprezenta un schematism de bază pentru gândirea creştină de tip analogic, care rapor- 
tează văzutul la nevăzut. 


„Metafizica” naţiunii 


O primă formă dramatică de nationalism metafizic a apărut în scrierile lui Nichifor Crainic 
(1889-1972), care şi-a redactat o parte a ideilor sub inflenta lui Oswald Spengler (1880-1936). 
Cartea epocală a acestuia din urmă despre Declinul Occidentului (1918) l-a încurajat pe Crainic 
să declare sfârşitul civilizaţiei apusene de tip burghez, în beneficiul restaurării voluntarismului 
şi autoritarismului politic. În 1887, Ferdinand Tânnies introdusese distincţia sociologică dintre 
comunitate şi societate (ca un pandant al distinctiei rousseauiste între natură şi cultură). 
Gesellschaft descria raporturile juridice şi pur mecanice între indivizi, incapabili altminteri să 
formeze o comunitate. Gemeinschaft, dimpotrivă, sugera ideea de „frăţietate” - solidaritatea 
caldă nu doar între indivizi atomizati forţaţi la o coabitare urbană sau rurală, ci şi între 
persoane care împărtăşesc un destin istoric. Operând necritic cu asemenea categorii, care 
legitimau raporturi de intimitate familială între grupuri neomogene social, Crainic a recunoscut 
„imaculata concepţie” a culturii ţărăneşti faţă de corupţia şi decadenta stilului urban de viata. 
Mai mult, sursa de autenticitate pentru Crainic rămăsese experienţa „pur românească”, nere- 
perată în mediile alogene. Astfel, naționalismul lui Crainic „însemnează dominaţia etnicului 
în cultură, în viaţa de stat şi în viaţa socială”?. 

Elogiul ruralitatii de tip maghiar (i.e. secuiesc), german (i.e. şvăbesc) sau evreiesc (i.e. 
ashkenazi) n-a putut fi găsit sub sigiliul revistei Gândirea. Ezitând între teocratie şi etnocratie’, 
Crainic ilustrează in chip spectaculos reductia Ortodoxiei la ortodoxism şi a principiului 


1. În româneşte, vezi Nichifor Crainic, Ortodoxie si etnocratie, Editura Albatros, Bucuresti, 1997, şi 
studiul profund părtinitor al lui Dumitru Micu „Gândirea ” şi gândirismul, Editura Minerva, Bucureşti, 
1975. Acesta din urmă a fost dur criticat (şi pe bună dreptate) de Virgil Ierunca în Dimpotrivă, 
Humanitas, Bucureşti, 1994, pp. 60-72. Pentru o evaluare critică, comparativistă, vezi Ionut Biliuta, 
„Nichifor Crainic and «Gândirea». Nationalism and Ortodoxism in Interwar Romania (I)”, în Historical 
Yearbook, Romanian Academy „Nicolae Iorga” History Institute, IV, 2007, pp. 87-96. 

2. Nichifor Crainic, op. cit., p. 107. 

3. În 1938, părintele Dumitru Stăniloae a sustint punctele de vedere ale lui Crainic asupra etnocratiei, aşa 
cum reiese din articolele sale incluse în volumul Natiune şi creştinism, editat şi prefaţat de Constantin 
Schifirneţ, Editura Elion, Bucuresti, 2003, p. 62. Stăniloae a iniţiat şi o cercetare critică (ibidem, 
pp. 33-35) asupra „Mişcării Sămănătoriste” (etichetată ca „romantism ieftin”), însoţită de un elogiu 
la adresa „Mişcării Gândirea”. 

national la ideea de puritate etnică (fără conotatiile rasiale ale nazismului)!. Organicismul 
agrar al gândiriştilor, marcat uneori de avântul mesianic-salvationist al intelectualilor religioşi 
din cetate (percepută frecvent ca Babilon), permite comparatia cu mişcarea slavofilă a ruşilor 
Aleksei Homiakov (1804-1860) si Ivan Kireevski (1806-1856), dezabuzati de experienţa con- 
tactului cu civilizaţia occidentală şi atraşi, prin urmare, de „dimensiunea rusească a fiinţei”. 
România Mare, citită prin lentilele lui Crainic, avea o vocaţie uneori ofensivă, alteori media- 
toare : aceea de a împăca lumea slavă cu lumea apuseană, spiritul juridic latin şi combustia 
mistică a creştinismului răsăritean. 

Aşadar, în contrast cu Eugen Lovinescu?, Nichifor Crainic percepea sarcina intelectualului 
printr-o relaţie de subordonare faţă de etosul agrar al Ortodoxiei. Un român loial eredității 
bizantine (descrisă istoriografic de Nicolae Iorga) trebuia să cheme la simfonia dintre Biserică 
şi Stat. Era previzibilă şi reticenta faţă de mitul progresului şi faustismul occidental. Critica 
umanismului occidental implica şi referinţa polemică la Biserica Romano-Catolică. În aceste 
împrejurări, educaţia de tip secular era percepută ca instrument de propagare a scepticis- 
mului metafizic. Pe acest trunchi de adeziuni fierbinţi, accentele de tip antisemit (fie pe baza 
unor stereotipii religios-culturale, fie pe baza competiţiei economice) nu erau cu totul neo- 
bişnuite?. Atacurile cosmopolitismului se impuneau ca gest reflex de păstrare a memoriei 
eroice a naţiunii. 

Deşi mai puţin fermecat de miturile ţărăneşti, profesorul de filosofie Nae Ionescu (1890- 
-1940) a fost şi el promotorul unui nationalism de inspiraţie religioasă. Influențat de volun- 
tarismul antiparlamentar al juristului german Carl Schmitt”, Nae Ionescu a devenit la începutul 
anilor 1930 un purtător de cuvânt al unei drepte cu puternice accente mesianice, ortodoxiste 
şi xenofobe. Personaj carismatic, inteligenţă sclipitoare şi briliant conferenţiar în cercurile 
academice, Nae Ionescu a relansat faimoasa echivalență între naţiune şi confesiune”. A susţinut 


1. Pentru o evaluare critică a posterităţii gândirii lui Crainic, vezi Ionut Biliuţă, „The Afterlife of the 
1930s Orthodoxism Nationalism beyond Nichifor Crainic and Nae Ionescu”, în The Yearbook of the 
„Gheorghe Şincai” Institute for Social Sciences and the Humanities of the Romanian Academy, XII, 
2009, pp. 159-177. 

2. Pentru o şocantă ieşire rasista la adresa lui Nichifor Crainic, vezi următorul pasaj din Eugen Lovinescu : 
„Nu e bucătarul vremurilor noastre, cu scufita şi halat alb, ci o namilă tuciurie, buzată şi cu părul cret, 
umflată de grăsime şi trufie, labartata, păroasă şi slinoasă, revărsată de nu-l cuprinde întregul divan. 
[...] Cumpănit între haz şi indignare, împăratul nu se putu opri a nu-i striga : - Huo, cioară ! ” (Memorii. 
Aqua Forte, Editura Minerva, Bucureşti, 1998, p. 594; textul lui Lovinescu a fost publicat iniţial în 
Adevărul, an 51, nr. 16455, marti, 21 septembrie 1937, sub titlul „Bucătarul împărătesc...”). 

3. Andrei Oişteanu, Imaginea evreului în cultura română, Humanitas, Bucureşti, 2004. 

4. Pentru relaţia lui Nae Ionescu cu Carl Schmitt, vezi relatările din Nicolaus Sombart, Tinerețe in Berlin 
(1933-1943), trad. de M. Mărculescu, prefaţă de R. Binder, Editura Univers, Bucureşti, 1999, pp. 204- 
-225, dar şi Mircea Eliade, Jurnalul portughez si alte scrieri, vol. I, prefaţă, ediţie critică şi introducere 
de Sorin Alexandrescu, trad. de Mihai Zamfir, Humanitas, Bucureşti, 2006, p. 133. Pentru o expunere 
a gândirii tânărului Schmitt, vezi Mihail Neamţu, Povara libertăţii. Antiteze, biografii şi paradigme 
moderne, Polirom, Iasi, 2009, pp. 63-100. 

5. Cele mai relevante articole despre acest subiect au fost colectate in Nae Ionescu, Roza vânturilor, ediţie 
îngrijită de Mircea Eliade, Cultura Naţională, Bucureşti, 1937. Alte texte au fost editate în volumul 
postum Teologia. Integrala publicisticii religioase, Editura Deisis, Sibiu, 2003. Merită menţionat faptul 
că revista Predania (1937, director: Gh. Racoveanu) iniţiată de Nae Ionescu (şi reeditată în ediţie 
anastatică în anul 2001, cu o prefaţă de Ioan I. Ica Jr. la Editura Deisis) propunea o mai robustă 
conectare a Ortodoxiei româneşti la tradiţia bizantină. Pentru cel mai bine documentată biografie a lui 
Nae Ionescu, deşi redactată nu fără anumite accente hagiografice, vezi Dora Mezdrea, Nae Ionescu. 
Biografie, vol. I-IV, Editura Universal Dalsi, Bucuresti, 2002-2005. Vezi şi studiul comparativ al lui 
Philip Vanhaelemeersch A Generation „Without Beliefs” and the Idea of Experience in Romania 
(1927-1934), Est European Monographs, 2007. 

superioritatea misticii răsăritene in raport cu tot ceea ce a avut de oferit creştinismul apusean, 
după schismă. Într-un limbaj cinic, a redactat o justificare aprioristă a suferinţei poporului 
evreu (vezi faimoasa prefaţă la Cum am devenit huligan de Mihail Sebastian). La imboldul lui 
Nae Ionescu, tineri gânditori anti-pozitivişti (precum Constantin Noica) sau existentialisti 
anti-democratici (precum Emil Cioran) au justificat sub raport estetic implicarea, la sfârşitul 
anilor 1930, alături de Garda de Fier. Chiar şi opera moderatului Mircea Vulcănescu, 
consacrat prin faimosul eseu despre Dimensiunea românească a existenței (1943), justifica 
„indigenizarea unor principii universale precum spaţiul, timpul şi existenţa”!. Într-un context 
marcat, pe de o parte, de limbajul abstract privind „valorile umanităţii”, iar pe de alta, de o 
justificare în categorii seculare a ideologiei naţionaliste, teologii Bisericii Ortodoxe au simţit 
nevoia să spiritualizeze ideea de „popor” şi „neam”. 

Dumitru Stăniloae reprezintă un caz aparte, întrucât de numele lui se leagă cel mai impor- 
tant proiect de recuperare filologică şi exegetică a tradiţiei patristice (traducerile din operele 
Sfântului Grigorie Palama fiind urmate de lansarea Filocaliei). Pentru cineva educat în litera 
şi spiritul marilor gânditori ai primelor veacuri creştine, pentru care noţiunea de catolicitate 
reprezenta un atribut esenţial al Bisericii apostolice, sarcina unei apologetici etno-teologice nu 
era lipsită de dificultăţi. Cum să reconciliezi mitul biblic al Turnului Babel (pentru care 
diviziunea limbilor şi, deci, implicit a neamurilor reprezintă semnul căderii omului din starea 
de graţie) cu pledoaria viguroasă pentru „excepţionalismul românesc”?? Cum să explici 
distanţa lui lisus fata de tribalismul „mesianic” promulgat pe baze etniciste de zeloti din speța 
lui Simeon Bar Kokhba (evidenţiat prin mişcarea antiimperialistă de tip revoluţionar din 
perioada 132-135 d.Hr.) ? Cum să dai consistenţă eshatologică noţiunii de „înviere a neamu- 
rilor”? când în centrul proclamatiei evanghelice stă recunoaşterea universalismului persoanei 
umane în lumina revelaţiei pascale a Cuvântului întrupat? Şi cum să legitimezi partizanatul 
naţionalist după condamnarea explicită, de către Patriarhia ecumenică, a ereziei filetiste 
(1872) ?1 Cum se suprapunea mitologia istoriografică privind continuitatea lineară a pro- 
cesului istoric de etno- şi gloto-geneză în spaţiul Romania antiqua peste teza, slab atestată 
epigrafic, privind naşterea protoromânilor ca „popor creştin” ? 

La toate aceste dificultăţi teoretice ar fi trebuit să răspundă oricare teolog al Bisericii - 
cleric sau laic. În aceeaşi măsură, venind pe urmele unui reformator de talia mitropolitului 
Andrei Şaguna (1808-1873) de la Sibiu, ardeleanul Dumitru Stăniloae nu putea fi absent de 
la marea dezbatere, cu imediate consecinţe pragmatice, privind destinul naţiunii române în 
noul context istoric. Nichifor Crainic, Nae lonescu sau Dumitru Stăniloae căutau să decon- 
struiască, totodată, complexul de inferioritate al unei culturi religioase cu mai multe legături 
la Constantinopol, Moscova sau Kiev decât la Berlin, Londra sau Praga. Trebuia curmată 
„orientalizarea” depreciativă la adresa Bisericii Ortodoxe. Efortul „deprovincializării” se 
traducea printr-un proiect de rescriere a genealogiei spaţiului balcanic. 

Între anii 1930-1940, pe măsura intensificării febrei autoritare sau totalitare în ţări precum 
Rusia şi Germania, teologi importanţi ai Europei îşi asumaseră riscul unei reflecţii critice : 
voci ale protestantismului precum Karl Barth (1886-1968) sau Dietrich Bonhoeffer (1906-1945) 


1. Pentru o excelentă genealogie a ontologiilor etnice româneşti, vezi Sorin Antohi, „Romania and the 
Balkans : From Geocultural Bovarism to Ethnic Ontology”, Tr@nsit-Virtuelles Forum, 21 (2002). 

2. Am tratat acest subiect in Mihail Neamţu, „Re-visiting Orthodoxy and Nationalism”, Pro Ecclesia, 15 
(2006), nr. 2, pp. 153-160. 

3. Vezi Dumitru Stăniloae, Națiune şi creştinism, ed. cit., p. 119, cu o aluzie la versetul biblic din 
Apocalipsa Sfântului loan (21.24). 

4. Pentru un excelent studiu al problemei, vezi volumul lui Claudiu Cotan Ortodoxia şi mişcările de 
emancipare națională din sud-estul Europei în secolul al XIX-lea, Editura Bizantină, Bucuresti, 2004. 

au condamnat barbaria nazistă!, aşa cum gânditori de talia unui Nikolai Berdiaev (1873-1948) 
ori Serghei Bulgakov (1871-1944) au oferit, ca scriitori refugiaţi în diaspora, un diagnostic 
necruţător ideologiei comuniste. Esenţială era nu doar respingerea falselor promisiuni de 
redemptiune, cât şi regândirea locului Bisericii în cetate, după toate convulsiile sociale şi 
politice ale modernităţii : intersecţia particularului cu generalul, a tradiţiei locale cu orizontul 
universal al kerygmei evanghelice. 

Deşi conştienţi de caracterul volatil al mecanismelor de transmitere a mesajului biblic 
(idiomuri existente în Antichitate, dar muribunde astăzi, cum ar fi limba aramaică), teologii 
ortodocşi s-au temut cel mai tare de pericolul alienării subiectului modern printr-un transfer 
al responsabilitatii individuale faţă de o comunitate aflată pretudineni şi nicăieri. Fixarea 
istorică a conştiinţei colective şi particularizarea memoriei comunitare (prin evocarea ritualică 
a dramei suferite de transilvănenii pravoslavnici la întâlnirea cu ofensiva misionară a Vati- 
canului) reprezenta modalitatea cea mai simplă de consolidare a identităţii ortodoxe. Chiar şi 
percepţia instrumentală a Ortodoxiei ca dimensiune indispensabilă a identităţii româneşti era 
salvată, în scopul combaterii simpatiilor prooccidentale exprimate de elita intelectuală. Ten- 
tatia paseismului agrar şi seductia protocronist-etnicistă meritau asumate în raport cu spectrul 
alienării individualist-burgheze sau colectivist-bolşevice. Rolul secund jucat de atributele 
mistic-eshatologice ale Ortodoxiei în raport cu meritele istoric-imanente ale Bisericii permitea 
degajarea unui spaţiu hermeneutic prielnic unei apologetici etno-teologice. Loialitatea fata de 
naţiune subsuma respectul faţă de ereditatea creştin-ortodoxă, după cum participarea la viaţa 
corpului eclezial garanta o insertie civică respectabilă, dacă nu cumva superioară tuturor 
formelor de patriotism „agnostic”?. 

Cum se încadrează opera părintelui Dumitru Stăniloae - unul dintre cei mai prolifici şi 
inspirați cărturari ai Ortodoxiei din secolul XX - în această dezbatere despre identitate şi 
diferenţă, despre Unu şi multiplu, despre veșnicie şi vremelnicie ? Înțelegerea contribuţiei 
părintelui Dumitru Stăniloae la elaborarea unei „etno-teologii” este mai importantă poate decât 
analiza lui Nichifor Crainic şi Nae Ionescu, întrucât consideratiile sale au fost preluate şi 
acceptate ca normative în cercurile oficiale ale Bisericii Ortodoxe Române. O evaluare echi- 
librată a dinamicii interne responsabile pentru geneza şi perpetuarea acestei variante de etno- 
-teologie ortodoxă ar putea explica, în mare parte, şi evoluţia B.O.R. pe parcursul întregului 
secol XX (inclusiv în perioada recrudescentei national-comunismului şi a tranziţiei post- 
comuniste). 


1. Pentru halucinanta istorie a propagandei pseudo-teologice care l-a revoltat pe un Barth sau Bonhoeffer, 
vezi Susannah Heschel, The Aryan Jesus: Christian Theologians and the Bible in Nazi Germany, 
Princeton University Press, New Haven, 2008. 

2. Stefan Lemny, Originea si cristalizarea ideii de patrie in cultura română, Editura Minerva, Bucuresti, 
1986. 

3. Într-o excelentă lucrare de doctorat („Le travail d'une identité publique : l’Église Orthodoxe Roumaine 
après 1989”, Thèse de doctorat en science politique, Universitatea Bucuresti, 2009, aflată în curs de 
apariţie la Editura Eikon), Iuliana Conovici discută modificarea treptată a discursului public al B.O.R. 
din ultimele două decenii. Dacă în anii 1990 a utilizat jargonul naţionalist, după 2000 (şi mai ales după 
integrarea României în Uniunea Europeană), oficialii B.O.R. au început să utilizeze limbajul civic şi 
comunitarian, subliniind importanţa socială a stabilirii unui parteneriat privilegiat între Stat şi Biserică. 
Presupusele conotaţii de ordin metafizic sau chiar dimensiunea istorică (longue durée) a relaţiei Stat- 
-Biserică şi-au pierdut greutatea retorică de altădată. 

Magnetismul tradiţiei isihaste 


Dumitru Stăniloae s-a născut la 16 noiembrie 1903, în regiunea Braşovului (satul Vlădeni), 
fiind mezinul unei familii simple de ţărani cucernici (Irimie şi Rebeca Stăniloae, cu cinci 
copii)!. Educaţia de bază a primit-o la Braşov (Liceul confesional „Andrei Şaguna”), fiind 
fondată pe strictele principii ale pedagogiei germanice. Tânărul Dumitru şi-a început studiile 
teologice în 1922, la Universitatea din Cernăuţi. Dezamăgit de metodele scolastice de predare 
a teologiei, Stăniloae s-a înscris în 1924 la Facultatea de Litere a Universităţii de la Bucureşti. 
La recomandarea lui Nicolae Bălan (1882-1955), pe atunci mitropolitul Ardealului, Stăniloae 
şi-a terminat totuşi studiile teologice, în ciuda ambientului neprielnic. În 1927 a absolvit cu 
o lucrare de disertaţie despre botezul copiilor în tradiţia Bisericii primare. La scurt timp după 
aceea, tânărul Stăniloae primeşte o serie de burse pentru cercetare postuniversitară la Atena 
(1927), Miinchen (1928, unde a participat la cursurile renumitului erudit al studiilor bizantine 
August Heisenberg), Belgrad şi Paris (1929) şi, în cele din urmă, la Istanbul (1930). Aceste 
călătorii au fost adesea întrerupte de scurte vizite în România, unde contribuţia sa la îmbu- 
nătăţirea educaţiei teologice devenea tot mai pregnantă. În 1928, Stăniloae îşi primise deja 
titlul de doctor, cu o teză despre „Viaţa şi activitatea patriarhului Dositei al Ierusalimului ”?. 
Pe parcursul studiilor postdoctorale, Stăniloae şi-a îmbunătăţit semnificativ cunoştinţele 
de limbă germană, franceză, rusă, dar şi greacă bizantină, citind o literatură din ce în ce mai 
bogată despre patristică. În această perioadă, Stăniloae s-a confruntat şi cu dezbaterile dintre 
teologii protestanți — cum ar fi Karl Barth sau Emil Brunner (1889-1966). De asemenea, era 
la curent cu revirimentul neotomismului în Franţa şi lansarea proiectului la nouvelle théologie 
(care cerea cu insistenţă reîntoarcerea la surse). La Paris şi Istanbul, Stăniloae şi-a desfăşurat 
cercetările iniţiale asupra lucrărilor marelui teolog bizantin şi mistic atonit Sfântul Grigorie 
Palama (1296-1359). Marcat de puternice sentimente anticatolice, Stăniloae a prezentat viaţa 
şi opera lui Grigorie Palama într-o influentă monografie publicată în 1938. Schema de bază 
a lecturii lui Stăniloae era influenţată de opoziţia Vest-Est. În acelaşi timp, trebuie spus că, 
împreună cu Nichifor Crainic, Stăniloae a fost printre puţinii profesori români de teologie care 
au pledat pentru redescoperirea bogățiilor spirituale ale Răsăritului creştin, depăşind apertura 
strict moralistă a discursului public eclezial. Subliniind rezervele de noutate ale creştinismului 
oriental, Stăniloae a rămas - ca şi Vladimir Lossky in diaspora rusească din Paris - marcat 
de un specific „afect antiroman” (ca să folosim expresia lui Hans Urs von Balthasar)“. Într-un 


1. Pentru biografia teologului român, am apelat la datele din Mircea Păcurariu, Dicționarul teologilor 
romani, Editura Enciclopedică, Bucuresti, 2002, pp. 455 sqq. Cititorul englez poate consulta articolul 
scris de Ioan Ica Jr. „Stăniloae, Dumitru (1903-1993)”, în Trevor A. Hart (ed.), The Dictionary of 
Historical Theology, Pater Noster Press - William B. Eerdmans, Grand Rapids, Michigan, 2000, 
pp. 527-531. Pentru o relatare excesiv de subiectivă, vezi Lidia Stăniloae, „Lumina faptei din lumina 
cuvântului” : împreună cu tatăl meu, Dumitru Stăniloae, Humanitas, Bucuresti, 2000. 

2. Pr. Dumitru Stăniloae, „Viaţa şi activitatea patriarhului Dositei al Ierusalimului şi legăturile lui cu 
ţările româneşti”, Candela, 40 (1929), pp. 208-276. 

3. Vezi comentariile interesante ale istoricului roman Daniel Barbu, „Istoria, peştera, Balcanii”, Cuvântul, 
vol. VII, nr. 349, iulie 2006. 

4. Dumitru Stăniloae, Catolicismul de după război, Sibiu, 1933, volum care indică o perfectă asimilare 
a dezbaterii Bisericii romane cu diferitele cercuri ideologice moderne. Sub raport personal, părintele 
Stăniloae a fost marcat de memoria acţiunilor întreprinse de generalul Adolf Nikolaus von Buccow 
împotriva mănăstirilor contemplative de pe întreg teritoriul Imperiului Habsburgic (catolice şi orto- 
doxe deopotrivă). În Transilvania au fost distruse cu tunul aşezămintele monahale ortodoxe de la Rameti 

articol publicat in 1930, el acuza tradiţia romano-catolică de ,,rationalism” şi o exclusiva 
preocupare pentru afirmarea Bisericii ca un corp social şi mai putin mistici. Mai mult, 
catolicismul posttridentin se făcea vinovat de nesocotirea specificului cultural al diferitelor 
regiuni luate ca ţintă misionară (un indiciu în acest sens fiind folosirea exclusivă a limbii latine 
în cult, până la Conciliul Vatican II, 1962-1965). 

Deşi critic şi intransigent, Dumitru Stăniloae n-a fost totuşi un polemist hiperbolic sau 
virulent”, în genul altor teologi „neoelenişti” de după al Doilea Război Mondial (John Roma- 
nides, Christos Yannaras*). Evaluările aspre şi abrazive la adresa Occidentului catolic, atras 
către disciplina centralistă şi cazuistica de tip juridic, au avut ecou în chiar lumea teologilor 
catolici (uneori prin intermediul lecturilor tardive din Michel Foucault). Pe de altă parte, 
tânărul Stăniloae a rămas pentru totdeauna marcat de extraordinara pledoarie a misticii răsări- 
tene în favoarea noţiunii de theosis — experienţa desăvârşirii, devenită posibilă prin purificare, 
iluminare şi apoi unirea ipostatică cu „energiile necreate” ale lui Dumnezeu. Apărând uni- 
citatea acestui punct de vedere (articulat dogmatic în secolul al XIV-lea de Grigorie Palama 
împotriva lui Varlaam din Calabria), părintele Stăniloae atrăgea atenţia că universalismul la 
care aspiră „ştiinţele profane” (precum matematica sau filosofia naturală) nu coincide cu 
experienţa directă a lui Dumnezeu, pentru care educaţia formală (paideia) nu era nici necesară, 
nici suficientă”. Entuziasmul lui Dumitru Stăniloae pentru cultura ţărănească a atins limita 
ortodoxiei teologice atunci când ziarele au început să documenteze experintele neobişnuite ale 
„iluminării” şi „profeţiilor” ţăranului oltean Petrache Lupu’. Acest bătrân din Maglavit (judeţul 
Dolj) susţinea că Dumnezeu (,„Moşul”) i-a dăruit puteri miraculoase de vindecare şi clarviziune. 
Fără să fie călugăr sau cleric, Petrache Lupu a atras mii de oameni în anii 1935-1936. Spre 
deosebire de părintele Stăniloae, teologi mai puţin cunoscuţi s-au opus cu argumente afirma- 
ţiilor lui Petrache Lupu şi adepților acestuia€. În contrast, eruditul Stăniloae a simţit nevoia 
să explice în termeni patristici acest fenomen, comparând isihasmul cu o manifestare incertă 
de religiozitate populară. 


(1762) şi Sâmbăta (1785), ceea ce explică resentimentul popular anticatolic răspândit pe aceste melea- 
guri. Evident, se uită originea imperială a acestui proiect (legat de numele lui Iosif al II-lea, 1741-1791) 
care a lovit în egală măsură aşezămintele religioase din Austria şi Croatia - totalul ajungând la peste 
700. Vezi Robert Kaan, A History of the Habsburg Empire 1526-1918, Berkley University Press, 
Berkley, 1974, pp. 191 sq. Pentru istoria persecuțiilor antiortodoxe în Transilvania, vezi studiul lui 

Silviu Dragomir Istoria dezrobirii religioase a românilor din Ardeal în secolul XVIII, vol. I-II, Sibiu, 

1929. 

Dumitru Stăniloae, „Ortodoxie şi catolicism”, în Națiune şi creştinism, ed. cit., pp. 19-20. 

Cristian Bădiliţă, „Dumitru Stăniloae, ses affinités et ses idiosyncrasies patristiques”, în Cristian 

Bădiliţă, Charles Kannengiesser, Les Peres de l'Eglise dans le Monde d’aujourd’hui, Beauchesne - 

Curtea Veche, Paris - Bucureşti, 2006, pp. 281-310. 

3. Christo Yannaras, Heidegger si Areopagitul, trad. de Nicolae Tanaşoca, Editura Anastasia, Bucuresti, 
1996. 

4. Pentru un survol rapid al principalelor teme ale monahismului răsăritean, vezi Tomas Spidlik SJ, 
Michelina Tenace, Richard Cemus SJ, Spiritualitatea Răsăritului creştin. III. Monahismul, trad. de 
Ioan I. Ica Jr., Editura Deisis, Sibiu, 2000. 

5. Dumitru Stăniloae, Ortodoxie şi Românism, Editura Diecezană, Sibiu, 1938, pp. 179-235. 

6. În eseul intitulat Minuni şi false minuni [1940], Editura Anastasia, Bucureşti, 1993, pp. 177-229, Mihai 
Urzică a criticat din perspectivă teologică „Mişcarea Petrache Lupu”. Pentru alte remarci critice, vezi 
Arhimandritul Ilie Cleopa, Despre vise şi vedenii [1962], Editura Bunavestire, Bacău, 1994. Pentru o 
relatare istorică, vezi Florin Miller, „Maglavit - proiecţii social-politice”, în Nicolae Bocşan, Ovidiu 
Ghitta, Doru Radosav (coord.), Tentaţia istoriei. În memoria profesorului Pompiliu Teodor, Presa 
Universitară Clujeană, Cluj-Napoca, 2003, pp. 287-304. 

Farmecul ruralitatii 


Dumitru Stăniloae îşi întemeiază simpatia faţă de viata simplă a ţăranilor tradiţionali nu doar 
plecând de la bucolica reverie în marginea virtuţilor satului, ci cunoscând logica ascetic-sacra- 
mantală a îndumnezeirii!. Biserica, pentru Stăniloae, era fereastra către un cer deschis, con- 
templat altfel decât prin „lentila” exerciţiului dialectic’. Ţăranii pioşi din tara Făgăraşului, 
întâlniți în pelerinajele tânărului preot la Mănăstirea Sâmbăta, bunăoară, erau îndrumați de 
părinţii duhovnici cu ascendent atonit tocmai către acest tip de angajament spiritual. Legătura 
părintelui Stăniloae cu părintele Arsenie Boca s-a ţesut tocmai în marginea acestei intuitii 
comune : anume că expunerea la suferinţă”, predispoziția către ascultare şi simplitatea fenome- 
nologică a vieţii interioare a ţăranilor români puteau sluji mai mult idealului creştin al per- 
fectiunii decât educaţia sceptică, revolta metafizică, comoditatea corporală sau înclinațiile 
hedoniste*. Ca atare, naționalismul lui Stăniloae căuta să exploateze această lecţie funda- 
mentală ascunsă în experienţa rurală a sacrului, despre care elita sofisticată a cercurilor literare 
ştia, cu puţine excepţii, foarte puţin. 

Antioccidentalismul tânărului Dumitru Stăniloae nu a fost ideologic şi unilateral’. 
Părintele Stăniloae era o persoană cu rare deschideri intelectuale, citind cu interes nu doar 
scrieri patristice, ci şi cărţi ale lui Sherlock Holmes€ sau eseurile lui Emil Cioran. În scrierile 
sale din epocă a folosit din plin eruditia savanților germani şi francezi pentru a face mai bine 
înţelese comorile Răsăritului. A apelat, pe de altă parte, la acei autori patristici care au dovedit 
o maximă detentă intelectuală : Sfântul Maxim Mărturisitorul, Dionisie Areopagitul sau loan 
Damaschinul, căutând în acest fel să indice futilitatea oricărui complex de inferioritate din 


1. Sunt foarte numeroase probele etnografice privind autenticitatea tradiţiilor religioase în satul românesc. 
Cu titlu de exemplu, vezi cazul documentat de Henri H. Stahl, Povestiri din satele de altădată (cu 
ilustraţii şi comentarii de Paul H. Stahl), Nemira, Bucureşti, pp. 22-33. Pentru un studiu general, vezi 
Doru Radoslav, Sentimentul religios la români. O perspectivă istorică (sec. XVII-XX), Editura Dacia, 
Bucureşti, 1997. 

2. Dumitru Stăniloae, Viața şi învățăturile Sfântului Grigorie Palama, Editura Scripta, Bucuresti, 1993, 
pp. 27 sqq. 

3. Pentru dieta tipic ţărănească in perioada posturilor bisericeşti, vezi Gheorghe Crăiniceanu, Igiena 
ţăranului roman : locuinţa, încălțămintea şi îmbrăcămintea. Alimentatiunea în diferite regiuni ale țării 
şi în diferite timpuri ale anului, Academia Română, Bucureşti, 1895, p. 195. În privinţa asprimii 
posturilor din satul transilvănean la început de secol XX, vezi evocările istoricului David Prodan, 
Memorii, Editura Enciclopedică, Bucureşti, 1993, pp. 12-13. 

4. M. Kuehn, Kant. A Biography, Cambridge University Press, Cambridge, 2001, p. 371: „Rugăciunea, 
liturghia, pelerinajele şi spovedaniile sunt lipsite de valoare” (trad. rom. : Kant. O biografie, trad. de 
Cornelia Eşianu şi Delia Esianu, Polirom, Iasi, 2009, p. 316). 

5. Acelaşi lucru s-a spus despre părintele Dumitru Stăniloae la vârsta senectutii. Cf. Andrei Pleşu, „Hai 
să vorbim”, Ziua, nr. 2867 (15 noiembrie 2003) : „Părintele Stăniloae demonstrează că poţi fi în acelaşi 
timp un teolog fără exclusivisme şi fără concesii. [...] A fost toată viaţa şi, mai ales în ultimele decenii, 
o punte extraordinară între lumi. În jurul lui existau foarte multi laici, pictori, scriitori, oameni care 
simțeau nevoia să-l viziteze, care simțeau nevoia să-i audă sfatul ; eu însumi s-a întâmplat să-l frecventez 
puţin, prin intermediul câtorva artişti şi, prin prezenţa lui iradiantă cu discreţie, ca şi prin traducerile 
pe care le-a livrat, prin Filocalia în primul rând, el ne-a ajutat pe toţi să traversăm vremurile prin care 
treceam. Am rezistat în anii grei ai dictaturii, printre altele, citind Filocalia. Am rezistat spiritualmente, 
sufleteşte, intelectualmente - stând de vorbă cu cei care citeau şi ei Filocalia”. 

6. M. Constantinescu, Doctor la oameni de seamă. Amintiri, evocări, comemorări, Editura Anastasia, 
Bucureşti, 2000, p. 14. Pentru referinţe la Cioran, vezi Dumitru Stăniloae, Chipul nemuritor al lui Dumnezeu, 
Editura Mitropoliei, Craiova, 1988, passim. 

partea intelectualilor ortodocşi. A insistat totuşi asupra unui adevăr doctrinar esenţial : 
darurile Duhului sunt descoperite, în creştinism, mai ales inimilor curate. Plecând de la 
această axiomă antropologică, disocierea de tip iluminist între „prostime” (vulg) şi „inteli- 
ghentie” (elită), ca şi aspiraţia neoplatonic-intelectualistă la desăvârşire fără o „deşertare de 
sine” sau „pogorâre la iad” (katabasis) sunt ilegitime. Progresul cunoaşterii naturale, reven- 
dicat de ştiinţe exacte precum matematica, fizica sau biologia, nu garantează desăvârşirea 
lăuntrică ori strălucirea morală. Gândirea disociativa a intelectului produce alte rezultate decât 
căldura invizibilă a unei inimi coplesite de har - motiv pentru care, susţine părintele Stăniloae, 
nu doar persoana umană, ci chiar şi „sufletul national” are nevoie de modelul sfinteniei, iar 
nu de emfaza arogantei culturaliste. Contactul cu tradiţia isihastă avea să fie copleşitor pentru 
părintele Stăniloae! şi colegii săi de generaţie (între care şi membrii „Rugului Aprins”) : dacă 
inima este organul cunoaşterii spirituale”, atunci putem spune, fără ezitare, că apostolii - în 
pofida meseriei lor modeste de pescari sau dulgheri - i-au depăşit în strălucire pe cei mai 
luminati filosofi ai epocii eleniste. 

Părintele Stăniloae a evitat, în acelaşi timp, triumfalismul sterp, anistoric şi îngust. $i 
înainte de venirea lui Hristos a fost posibil ca urme ale adevărului să fie găsite printr-un parcurs 
existential marcat de sinceritate şi căutare liberă de idolii cetăţii”. Cu toate acestea, este vital 
pentru creştinii din toate straturile sociale să nu ignore adevărata ordine epistemologică, 
revelată prin Cincizecime. Acordarea unei mai mari importante strădaniei erudite decât rugă- 
ciunii şi meditatiei ar putea avea urmări dăunătoare pentru mântuirea unei persoane şi pentru 
viaţa enoriei în general. Rostind acest adevăr teologic, Stăniloae a rămas îndatorat poziţiilor 
clar reliefate adoptate de Sfântul Marcu din Efes (+1444) în timpul sinodului „unionist” de la 
Ferrara-Florenta (1438-1439). Mai exact, Stăniloae a susţinut că tradiţia bizantină a fost 
adevăratul moştenitor al înţelepciunii patristice, aşa cum este ea exprimată în extraordinara sa 
teologie mistică şi liturgică. Spre deosebire de teologii occidentali care s-au lansat în speculaţii 
inutile asupra naturii lui Dumnezeu, Biserica Ortodoxă s-a concentrat pe transformarea per- 
soanei prin contemplarea cucernică a luminii divine. Această deosebire teologică - interpretată 
din punctul de vedere specific spiritualităţii monastice - a stabilit graniţele dialogului între Est 
şi Vest. 


„Teologia politica” fata în fata cu „nostalgia paradisului” 


Dumitru Stăniloae n-a ales însă viaţa călugărilor ori calea strâmtă a sihaştrilor. S-a căsătorit 
în 1930 pentru ca, un an mai târziu, să fie hirotonit diacon (1931), iar apoi preot (1932), la 
Sibiu. Înainte şi în timpul celui de-al Doilea Război Mondial, el şi-a exercitat influenţa în 
domeniul studiilor teologice şi al activităţii gazetăreşti. N-a fost niciodată un „intelectual 


1. Vezi relatările confesive din volumul Marc-Antoine Costa de Beauregard şi Dumitru Stăniloae, „Ose 
comprendre que Je t’aime”, Cerf, Paris, 1983. 

2. André Scrima, Timpul rugului aprins, prefaţă de Andrei Pleşu, Humanitas, Bucuresti, 1996. 

3. Noul Testament îl descrie pe Dumnezeu drept „cunoscătorul inimilor” (6 kapdioyv@otng 0e0ş — Fapte 
15.8). Kapdia desemnează esenţa fiinţei umane, „locul” de unde apar „gândurile rele” (Marei 15.19), 
centrul emoţiilor, motorul voinţei, dar şi intervalul care permite, prin asumarea solitudinii şi a disciplinei 
sacramentale, o foarte subtiata cunoaştere de sine. Cultura monahală există mai ales pentru a cartografia 
bătălia „gândurilor rele” cu „gândurile bune”. Pentru un studiu de caz exemplar, vezi Irénée Hausherr, 
Les leçons d'un contemplatif. Le traité de l'Oraison d'Evagre le Pontique, Paris, 1960. 

4. Dumitru Stăniloae, Viaţa si învățăturile Sfântului Grigorie Palama, ed. cit., p. 30. 

public” de avergura lui Nae Ionescu, bunăoară, dar textele sale publicate cu regularitate in 
Telegraful Roman (unde era director, din 1934) au avut un important impact formativ in mediile 
preotesti din Transilvania. I-a lipsit un mentor cu personalitate, dar a fost inconjurat mereu 
de prieteni (ca Ioan Lupaş) şi inamici (ca Liviu Stan). Părintele Dumitru Stăniloae putea fi 
perceput, în multe privinţe, ca inovator tocmai prin aceea că resemnifica tradiţia bimilenară 
a creştinismului răsăritean. 

Secole de-a rândul, Biserica Ortodoxă a acţionat în defensivă, legitimându-se mai ales prin 
subtilitatea teologică a Părinților, adâncimile mistice ale contemplativilor, frumuseţea artei 
bizantine şi splendoarea hainelor sale liturgice!. Dumitru Stăniloae sau Nichifor Crainic au 
dorit să schimbe registrul discursului apologetic?. Mişcarea împotriva curentului asumată de 
aceşti scriitori a avut însă câteva caracteristici anacronice, dacă nu cumva stânjenitoare astăzi : 
neglijenta cvasitotală a problemelor discutate de ştiinţele sociale, ignorarea deliberată a dezba- 
terilor economice privind viitorul satului est-european, neglijarea rolului jucat de minorităţi 
în echilibrul homeopatic al societăţilor moderne’. Un ochi critic va identifica fără dificultate 
toate ezitările părintelui Stăniloae, care în 1934 stigmatiza comunismul ca „fiară fără nume”* 
şi erezie anticreştină, pentru ca zece ani mai târziu să vorbească despre promisiunea egalităţii 
sociale conținută de Sfintele Scripturi. Dumitru Stăniloae n-a fost un teolog politic dornic să 
gândească întrebările ultime ale constitutionalismului, sursa autorităţii statale, originea secula- 
rizării moderne, tensiunea între puterea seculară şi puterea spirituală, rolul conştiinţei istorice 
în modelarea subiectului uman, taina pluralitatii culturilor etc. 

Replierea în zona confortabilă a unui discurs autoflatant, portretizând „neamul românesc” 
mai ales ca victimă a unor conjuncturi exterioare, este deficitul major al „gândirii profetice” 
asumate de tânărul Dumitru Stăniloae. Articolele interbelice sau chiar o carte precum Ortodoxie 
şi Românism (1939) sunt, în mare parte, rezultatul rationalizarii unor prejudecăţi locale, la mare 
distanţă de rigoarea sociologică sau antropologică de tip universitar. Discursul asumat de autor 
este performativ : el nu descrie, ci inventează (în sensul de poiesis) o mereu nouă realitate. 
Investigând „constituţia de fiinţă” a neamului, părintele Stăniloae rămâne adeptul generalizărilor 
contrafactuale şi al comentariilor cu iz utopic. Un exemplu de anistorism fatis este utilizarea 
noţiunii greceşti de ,,ethnos” în dezacord cu semantica originară a termenului. Când Sfântul 
Pavel face referire (Fapte 13.16-41) la „cele şapte neamuri (ethne hepta)” din Canaan care au 
pierit prin voinţa Domnului, astfel încât israelitii să ajungă în cele din urmă la Pământul 
Făgăduinţei, realitatea empirică desemnată diferă de unităţile sociopolitice ale lumii moderne’. 


1. Steven Runciman, The Great Church in Captivity, Cambridge University Press, Cambridge, 1968. 
Solidaritatea celor două voci a fost consfintita de textul părintelui Stăniloae „Opera teologică a lui 
Nichifor Crainic”, Gândirea, XIX, nr. 4, 1940, reluat ca prefaţă la Nichifor Crainic, Nostalgia Para- 
disului [1942], Editura Moldova, Iasi, 1994, pp. v-xxiii. 

3. O reevaluare apare în articolul „Tradiţii şi idealuri comune ale românilor, maghiarilor şi saşilor din 
Transilvania”, în Mitropolia Ardealului, vol. 23, 1978, pp. 754-759. 

4. Dumitru Stăniloae, „Pentru depăşirea individualismului şi a socialismului”, Revista Teologică, 1935, 
pp. 33-40, aici la p. 36. Pentru o analiză teologică riguroasă a comunismului, vezi Alain Besancon, 
Originile intelectuale ale leninismului, trad. de Lucretia Văcar, Humanitas, Bucuresti, 1993, pp. 38-52, 
dar şi excelentul eseu al aceluiaşi gânditor catolic „Cum să recunosti comunismul ca structură a păca- 
tului”, în Eseuri despre lumea de azi, trad. de Adina Cobuz, Humanitas, Bucureşti, 2007, pp. 139-158. 
Pentru alte comentarii teologice, vezi Nikolai Berdiaev, Originea şi sensul comunismului rus [1937], 
trad. de Ion Muslea, postfață de Vasile Boari, Editura Dacia, Cluj-Napoca, 1995, şi mai ales André 
Scrima, Ortodoxia si încercarea comunismului, ediţie îngrijită de Vlad Alexandrescu, Humanitas, 
Bucureşti, 2008. 

5. Pentru o lămurire hotărâtoare a anacronismului naţionalist în reconstrucţia demersurilor arheologice în 
istoria veche a Europei Orientale, vezi introducerea istoricului Florin Curta (,,Etnicitatea slavă şi etnia 

Dacă literatura clasică şi textele biblice acordă cuvântului ethnos sensul de „neam” ori „semin- 
tie”, părintele Stăniloae nu ezistă să-l suprapună peste noţiunea modernă de „naţiune”! — care 
presupune, înainte de toate, un proiect politic. Faţă de această componentă constituţională, 
Stăniloae are însă rezerve: „naționalismul civic” este mai rece decât naționalismul etnic si, 
ca atare, „insuficient”?. Jocul normelor, apartenenţa indivizilor la un spaţiu legal şi construcţia 
unei societăţi civile sunt toate secundare în raport cu solidaritatea intraetnică, bazată pe ceea 
ce intuiţia populară denumeşte prin „legătura de sânge”. Din această perspectivă, universa- 
lismul juridic al Bisericii romane anulează ceva din particularitatea culturală şi spirituală a 
naţiunilor. Deşi naţionalist şi simpatizant al dreptei, Dumitru Stăniloae a cerut, în mod reperat, 
un recurs la moderație. Textele sale din perioada 1930-1940 au criticat slăbiciunile democraţiei 
moderne, pacifismul circumstantial’, dar şi uzul violenţei. 


Universalismul mistic şi teroarea ideologică 


Ar fi nedrept să reducem activitatea teologului sibian la dimensiunea strâmtă a unei apologetici 
nationale, oricât de puternică ar fi fost aceasta în contextul ascensiunii Mişcării Legionare”. 
Implicarea într-o dezbatere culturală, filosofică şi teologică de anvergură europeană s-a văzut 
mai ales la apariţia primei sale monografii teologice: Iisus Hristos şi restaurarea omului 
(1943). Acest tratat de hristologie® atestă o cunoaştere a autorilor patristici (Sfântul Maxim 
Mărturisitorul, în special) şi un dialog roditor cu tradiţia modernă rusă (arhiepiscopul Antonie 
Hrapovitki şi Serghei Bulgakov, mai ales). Nu lipseşte interacţiunea cu importanţi filosofi 
occidentali, cum ar fi Martin Heidegger, Maurice Blondel, Louis Lavelle, Ludwig Binswanger®. 
Interesul pentru spiritualitatea monastică, trezit de lectura timpurie a operei Sfântului Grigorie 
Palama, s-a concretizat apoi într-un proiect monumental de traducere a Filocaliei”. Primul 


slavă: concepte şi teorii”) la volumul Apariția slavilor. Istorie şi arheologie la Dunărea de Jos în 
veacurile VI-VII, Editura Cetatea de Scaun, Târgovişte, 2006, pp. 5-30, dar mai ales pp. 19-29. 

1. Pentru o discuţie datată, însă utilă, a acestei noţiuni, vezi Dionisie Petcu, Conceptul de etnic, Editura 
Ştiinţifică şi Enciclopedică, Bucureşti, 1980, şi Adolf Armbruster, Romanitatea românilor. Istoria unei 
idei [1980], Editura Enciclopedică, Bucureşti, 1993. 

2. Dumitru Stăniloae, Națiune şi creştinism, ed. cit., p. 68. 

3. Ulterior, părintele Dumitru Stăniloae a justificat „lupta pentru pace” a marxismului est-european - cf. 
„Să nu ucizi. Temeiuri creştine pentru pace”, în Biserica Ortodoxă Română, 1964, pp. 76-80. 

4. Cf. Dumitru Stăniloae, „Idealul national permanent”, Telegraful Român, vol. 88, nr. 6, 1940, pp. 1-2; 
„Revoluţie naţională”, Telegraful Român, vol. 88, nr. 43, 1940, p. 1; „Muncă şi rugăciune”, Telegraful 
Român, vol. 88, nr. 45, 1940, p. 1. 

5. Dumitru Stăniloae, Iisus Hristos şi restaurarea omului, Editura Diecezana, Sibiu, 1943 ; ediţia a II-a, 
Editura Omniscop, Craiova, 1993 (într-o versiune plină de greşeli ortografice în limbile greacă şi 
germană). 

6. Acest aspect a fost bine subliniat de Jiirgen Henkel, Eros und Ethos. Mensch, gottesdienstliche 
Gemeinschaft und Nation als Adressaten theologischer Ethik bei Dumitru Stăniloae, Minster, 2003 
(Îndumnezeire şi etică a iubirii în opera părintelui Dumitru Stăniloae, trad. de diac. Ioan Ică Jr., Editura 
Deisis, Sibiu, 2005). 

7. Ajungând la mai mult de cinci mii de pagini, ediţia lui Stăniloae a Filocaliei include mult mai multe 
scrieri patristice decât prima ediţie greacă. lată adăugirile lui Stăniloae: vol. I (1946): Evagrie 
Ponticul, Despre rugăciune ; Marcu Ascetul, Despre botez ; vol. II (1947): Maxim Mărturisitorul, 
Despre viata ascetică ; scoliile la Capitolele despre iubire ; Quaestiones et dubia; vol. III (1948): 
Quaestiones Ad Thalasium, în loc de Diverse capitole ; vol. IV (1958) şi vol. V (1976) sunt identice 
cu cele din versiunea greacă ; vol. VI (1977): Discursurile etice 1 şi 5 de Sfântul Simeon Noul Teolog ; 

volum a apărut in 1946, iar ultimul in 1991. Această renumită compilaţie de texte despre 
rugăciune, asceză şi meditaţie a fost editată în româneşte în douăsprezece volume, spre 
deosebire de cele cinci ale ediţiei originale, publicată la Veneţia, în 1782, de Sfântul Nicodim 
Athonitul şi Sfântul Macarie al Corintului. Considerată şi de părintele Stăniloae drept cea mai 
mare realizare a carierei sale, ediţia românească a Filocaliei a avut - şi încă mai are - un 
impact semnificativ asupra dezvoltării vieţii monastice în România. Într-o scrisoare din 
22 iunie 1985, Emil Cioran a afirmat despre cele mai mari realizări ale lui Stăniloae: „V-am 
spus la Paris, însă tin să repet că Filocalia este un monument capital în istoria limbii noastre. 
În acelaşi timp, ce lecţie de profunzime pentru un neam nefericit şi uşurelnic ! Din toate 
punctele de vedere, o astfel de operă este chemată să joace un rol considerabil. Sunt nespus 
de mândru că vă cunosc de mai mult de o jumătate de veac”!. Ecourile acestei întreprinderi 
s-au auzit atât înainte, cât şi după ocuparea sovietică a ţării” - pentru a nu menţiona aici 
explozia de carte religioasă de după 1989. Aceste precizări sunt importante pentru a indica 
măsura în care Dumitru Stăniloae s-a investit într-un proiect teologic mult mai larg decât 
agenda politică a partidelor interbelice. 

Părintele Dumitru Stăniloae a fost apropiat de unii membri ai grupării „Rugul Aprins”, 
organizat la Mănăstirea Antim din Bucureşti? în jurul unor influente personalităţi, precum 
preotul rus Ioan Kulighin, părintele Benedict Ghiuş, poetul Sandu Tudor (viitorul părinte 
Daniil) şi alti intelectuali cu aplecare religioasă (dr. Vasile Voiculescu, Ion Marin Sadoveanu, 
Andrei Scrima etc.). Arestarea şi întemnițarea a avut doar partial legătură cu relaţia părintelui 
Stăniloae cu această grupare (activă „în catacombe” şi după al Doilea Război Mondial). Ca 
doctor philocalicus* însă, profesorul Stăniloae deranja regimul ostil oricărei preocupări pentru 
mistică. În 1947, fiind nevoit să părăsească Academia Teologică din Sibiu, se mută la Bucureşti, 
într-un regim de evidentă marginalizare. Abia după zece ani, în 1958, lui Stăniloae i s-a permis 
să scrie un manual de dogmatică (în cooperare cu alţi colegi de la Facultatea de Teologie 
Ortodoxă de la Bucureşti). 

Aflaţi, ca şi alţi lideri religioşi, sub supravegherea constantă a Securităţii, ultimii membri 
ai „Rugului Aprins” au fost arestaţi în noaptea de 13-14 iunie 1958°. Părintele Stăniloae a 
fost perchezitionat la domiciliu in data de 4 septembrie 1958, fiind apoi dus la închisoarea 
din Strada Uranus, Bucureşti. La 8 noiembrie 1958 a fost condamnat la cinci ani de închisoare, 


plus Despre rai de Sfântul Nichita Stithatul ; vol. VII (1977) : Grigorie Palama, Triadele [1.2-3 ; Despre 
împărtăşirea dumnezeiască şi îndumnezeitoare ; vol. VIII (1979): un studiu de D. Stăniloae despre 
isihasmul românesc şi unele texte despre rugăciune scrise de diferiţi sfinţi români (Vasile de la Poiana 
Mărului, Calinic de la Cernica şi Iosif de la Văratec, din secolul al XIX-lea) ; vol. IX (1980): Scara 
Sfântului Ioan Scărarul ; Sfântul Avva Dorotei, Învăţături i-xiv; Scrisori 1-2; vol. X (1981): Sfântul 
Isaac Sirul, Cuvinte despre sfintele nevointe (versiunea greacă); vol. XI (1990): scrierile părinţilor 
Varsanufie şi Ioan; vol. XII (1991): Scrierile cuviosului Isaia Pustnicul. 

1. Emil Cioran, în România Liberă, 49, nr. 406, 25-26 mai 1991, p. 5. 
Vezi André Scrima, „L'av6nement philocalique dans l'orthodoxie roumaine”, Istina, vol. 5 (1958), 
pp. 295-328, 443-374. 

3. Vezi Antonie Plămădeală, Rugul Aprins, Editura Mitropoliei Ardealului, Sibiu, 2002 (iar cu prudenţă, 
Mihai Rădulescu, Rugul Aprins. Arestare. Condamnare. Achitare, Editura Agapis, Bucureşti, 2003). 

4. Cf. Maciej Bielawski, „Dumitru Stăniloae and his Philokalia”, în Lucian Turcescu (ed.), Dumitru 
Stăniloae : Tradition and Modernity in Theology, Centrul pentru Studii Româneşti, Iasi, 1998, p. 52. 
O mărturie emoţionantă referitoare la comportamentul remarcabil al părintelui Dumitru Stănilae in 
timpul anilor de detenţie poate fi găsită între portretele literare schitate de Petre Pandrea in Reeducarea 
de la Aiud, Editura Vremea, Bucureşti, 2004, pp. 140-146. 

5. N. Chitescu, I. Todoran, I. Petreuta, D. Stăniloae (coord.), Teologia Dogmatică şi Simbolică, 2 vol., 
Editura Institutului Biblic, Bucureşti, 1958. 

6. Folosesc aici datele oferite de George Enache în „Arestarea şi condamnarea lui Dumitru Stăniloae”, 
Rost. Manifest românesc, 2003, nr. 9. 

cu acuzaţia de „propagandă obscurantistă” în slujba vechiului regim!. La 15 ianuarie 1963 a 
fost eliberat şi i s-a permis să se încadreze ca profesor la Institutul Teologic de Grad Universitar 
din Bucureşti. Stăniloae a petrecut cea mai mare parte a detenţiei în închisoarea de la Aiud? — loc 
unde a putut dobândi rugăciunea inimii recomandată de isihaşti („Doamne, Iisuse Hristoase, 
Fiul lui Dumnezeu, ai milă de mine păcătosul”). Este momentul actualizării contemplatiei 
Unului, într-un act de transcendere totală faţă de rumorile şi bezna veacului. Patosul naţionalist 
al tinereţii capătă, în dificilele împrejurări ale temnitei, o tot mai mică relevanţă. Revelația isi- 
hasmului, avută în contactul cu manuscrisele de la Muntele Athos, îşi vădea însă eficacitatea. 


Polemica anti-uniată 


La eliberarea din închisoare, părintelui Stăniloae i s-a cerut (ca şi altor foşti deţinuţi politici, 
precum poetul Radu Gyr, filosoful Constantin Noica sau academicianul Nichifor Crainic) să 
redacteze câteva articole apreciative la adresa regimului comunist. Relele tratamente au con- 
tinuat până în 1969, când Departamentul Comunist pentru Religie şi-a propus să ofere o 
imagine mai bună a României în Occident”. Astfel, lui Stăniloae şi altor teologi li s-a permis 
să călătorească în afara ţării. În 1970, teologul Stăniloae a mers la Oxford, unde a fost găzduit 
de comunitatea „Sisters for the Love of God”. Acolo şi-a întâlnit prietenul de-o viaţă, preotul 
A.M. Allchin, precum şi alti teologi anglicani sau ortodocşi (între care episcopul Kallistos 
Ware). A primit, de asemenea, nenumărate premii şi distincţii, cum ar fi „Crucea Sfântului 
Augustin de Canterbury”. În 1976, a doua serie a Filocaliei (începând cu volumul V) a început 
să apară în româneşte, deşi într-un număr foarte mic de exemplare şi prea puţin pusă în 
circulaţie. În acelaşi an, Universitatea de Stat de la Tesalonic i-a oferit lui Dumitru Stăniloae 
titlul de doctor honoris causa. 

Această deschidere internaţională şi ecumenică a fost însă „rectificată” de o puternică 
revenire a polemicii anti-catolice în scrierile părintelui Stăniloae. Considerând Biserica Orto- 
doxă un element constitutiv al identităţii naţionale româneşti, Stăniloae a aprobat nu doar în 
1948 „uniunea” artificială şi forţată între cele două Biserici, ci chiar şi după anii detenţiei, 
unde a putut constata suferinţa nedreaptă a episcopilor uniati*. Astfel, Stăniloae a căutat să 


1. O descriere atentă a instituţiei Securităţii sub ocupaţia sovietică apare la Dennis Deletant, Communist 
Terror in Romania: Gheorghe Gheorghiu-Dej and the Police State (1948-1965), St Martin’s Press, 
New York, 1999 (Teroarea comunistă în România. Gheorghiu-Dej şi statul polițienesc, 1948-1965, 
trad. de Lucian Leuştean, Polirom, Iasi, 2001). 

2. Pentru o analiză pătrunzătoare a vieţii de detenţie la Aiud, vezi Alexandru Popescu, Petre Ţuţea. 
Between Suicide and Sacrifice, Ashgate Publishing House, Aldershot, Hampshire, 2004, pp. 61-90. 

3. Despre această transformare interesantă, vezi Katherine Verdery, National Ideology under Socialism : 
Identity and Cultural Politics in Ceausescu’s Romania, University of California Press, Berkeley, 1991 
(Compromis şi rezistență. Cultura română sub Ceausescu, trad. de Mona Antohi şi Sorin Antohi, 
Humanitas, Bucuresti, 1994). O prezentare a regimului tiranic al lui Ceauşescu este oferită de Dennis 
Deletant în Ceauşescu and the Securitate : Coercion and Dissent in Romania 1965-1989, Book News, 
Inc., Portland, 1994 (Ceauşescu şi Securitatea : constrângere şi disidenta în România anilor 1965-1989, 
Humanitas, Bucuresti, 1998), şi Vladimir Tismăneanu, Stalinism for All Seasons : A Political History 
of Romanian Communism, University of California Press, Berkeley, 2003 (Stalinism pentru eternitate. 
O istorie politică a comunismului românesc, trad. de Cristina Petrescu şi Dragoş Petrescu, Polirom, 
Iaşi, 2005). 

4. Dumitru Stăniloae, „Întoarcerea fraţilor”, Glasul Bisericii, VII (1948), nr. 10, pp. 64-68; „Restaurarea 
unităţii Bisericii străbune”, Glasul Bisericii, VIII (1949), nr. 5-6, pp. 15-26; „Reîntregirea Bisericii 
strămoşeşti”, Glasul Bisericii, IX (1950), nr. 6, pp. 27-33. După ce a ieşit din închisoare, Stăniloae a 

justifice gestul de forţă al Statului comunist împotriva Bisericii Greco-Catolice (cunoscută de 
asemenea sub numele de „Biserica clandestină”)!. Retorica sa includea referiri insistente şi 
populiste la „Biserica strămoşilor noştri” - o terminologie ambiguă în Republica Populară 
Română (şi China comunistă legitimând existenţa „Bisericii populare”, aflată sub controlul 
direct al oficialilor Partidului Comunist). Refutatia greco-catolicismului se producea într-un 
context în care această comunitate creştină era privată de dreptul elementar la autoapărare, la 
reprezentare civică, la expresie religioasă. Uniatii nu puteau organiza slujbe religioase ori 
adunări publice, pentru a nu vorbi despre publicarea de reviste sau ziare?. Dincolo de expe- 
rienta de spiritualizare şi însingurare a închisorii, părintele Stăniloae a revenit cu un neaşteptat 
aplomb, publicând în 1973 o colecţie de eseuri de teologie istorică sub titlul Uniatismul din 
Transilvania. Încercare de dezbinare a poporului roman’. Titlul belicos al cărţii nu oferea atât 
un argument teologic, cât mai ales o refutatie consonantă cu aspiraţia regimului Ceauşescu de 
a combate orice activitate anticomunistă coordonată de Vatican (influenţa asupra poporului 
polonez dovedindu-se, doar câţiva ani mai târziu, decisivă). Vorbind despre „dezbinarea 
poporului român”, Stăniloae trece cu vederea remarcabila contribuţie a Şcolii Ardelene la 
emanciparea unei naţiuni aflate sub dominaţia politică a Imperiului Habsburgic, dar şi în 
disprețul cercurilor ecleziastice sârbeşti de la Karlowitz (Sremski Karlovci). Cu excepţia lui 
Inochentie Micu, ale cărui fapte patriotice au fost lăudate de Stăniloae, activitatea corifeilor 
Bisericii Greco-Catolice (care contribuiseră decisiv la Marea Unire) trece nementionata. Stăniloae 
evocă în schimb personalitatea excepţională, dar aproape solitară a arhiepiscopului ortodox 
Andrei Şaguna (1809-1873), care a luptat cu adevărat pentru eliberarea românilor creştin-orto- 
docşi din Transilvania. 

Şi la vârsta senectutii, părintele Stăniloae a acordat mai multă atenţie construcţiei proiec- 
tului teologic, încununat de redactarea unei impresionante trilogii dogmatice“. Comentariile 


scris micul tratat profund polemic ,,Uniatismul: opera unei întreite silnicii”, publicat în Biserica 
Ortodoxă Română, 87 (1969), pp. 355-390. Pentru un exemplu oficial al discursului etno-teologic, vezi 
predicile patriahului Teoctist: „Cuvântări rostite de PFP Teoctist marcând evenimente importante din 
viata noastră bisericească”, în Biserica Ortodoxă Română, 1997, nr. 1-6, p. 70. Pentru o excelentă 
privire generală asupra discursului B.O.R. în tranziţia postcomunistă, vezi Iuliana Conovici, „L'Ortho- 
doxie roumaine et la modernité. Le discours officiel de l'Eglise Orthodoxe Roumaine après 1989”, 
Studia politica, IV (2004), nr. 2, pp. 389-420. 

1. Cristian Vasile, Istoria Bisericii Greco-Catolice sub comunism (1947-1989), Polirom, laşi, 2003. În 
1948, numărul oficial al creştinilor greco-catolici în România era în jur de 1.560.000. 

2. Circulaţia ziarelor ecleziastice ortodoxe în România comunistă a ajuns la un total uimitor de 60.000 de 
exemplare. Cf. G.A. Maloney, A History of Orthodox Theology since 1453, Nordland, Belmond, 1976, 
p. 288. 

3. Dumitru Stăniloae, Uniatismul din Transilvania. Încercare de dezbinare a poporului român, Editura 
Institutului Biblic, Bucureşti, 1973. Pentru o discuţie privind ecourile acestui conflict istoric în România 
postcomunistă, vezi Delia Despina Dumitrica, „Uniate vs Orthodox: What Lays behind the Conflict? 
A Conflict Analysis”, Journal for the Study of Religions and Ideologies, 3 (iarna 2002), pp. 99-114. 

4. Despre această importantă personalitate a elitei intelectuale a României secolului al XVIII-lea, Dumitru 
Stăniloae a scris cu respect şi resemnare în studiul său „Lupta şi drama lui Inochentie Micu Clain”, 
Biserica Ortodoxă Română, 86 (1968), pp. 1137-1185. 

5. Cea mai bună monografie despre Şaguna rămâne cea a lui Keith Hitchins, Orthodoxy and Nationalism : 
Andrei Şaguna and the Rumanians of Transylvania, 1846-1873, Harvard University Press, Cambridge, 
Mass., 1977 (trad. rom.: Ortodoxie si naționalitate : Andrei Şaguna şi românii din Transilvania, 
1646-1873, Univers Enciclopedic, Bucureşti, 1995). Vezi şi Paul Brusanowski, Învăţământul confesional 
ortodox din Transilvania între anii 1848-1918 : între exigenţele statului centralizat şi principiile auto- 
nomiei bisericeşti, Presa Universitară Clujeană, Cluj-Napoca, 2005. 

6. Acest demers a smuls aproape unanim superlativele contemporanilor săi. Vezi Jiirgen Moltmann, 
„Gleitwort”, Dumitru Stăniloae, Orthodoxe Dogmatik, Einsiedeln, Zürich, Benzinger Verlag, Köln, 

sale asupra lucrărilor maestrilor spirituali ai Răsăritului (de la Sfântul Atanasie cel Mare, 
Chiril al Alexandriei şi Sfântul loan Scărarul până la Sfântul Maxim Mărturisitorul, Sfântul 
Isaac Sirul şi Sfântul Simeon Noul Teolog) au atras atenţia multor intelectuali şi asceti romani!. 
Dintre aceştia ar trebui să îi menţionăm pe părinţii Ilie Cleopa (1912-1998) de la Sihăstria şi 
Paisie Olaru (1897-1990) de la Sihla, care au avut numai cuvinte de laudă pentru opera 
părintelui Stăniloae?. Caracterul universal al contribuţiilor teologice ale părintelui Stăniloae a 
fost dovedit prin aprecierile unor gânditori reputați ca John Meyendorff sau Andrew Louth’. 
Sub raport personal, acelaşi Dumitru Stăniloae a avut parte de o întâlnire cordială, într-un 
spaţiu privat, cu savantul Mircea Eliade“. Energia sa creatoare s-a canalizat în direcţia traduce- 
rilor şi a exegezei (neo)patristice. 

La sfârşitul anilor 1980, când România suferea, alături de Albania, cea mai iraţională 
formă de tiranie comunistă din Europa de Est, părintele Stăniloae a căutat ieşirea de sub 
„teroarea istoriei” într-un mod similar cu opţiunile unui Constantin Noica” sau Alexandru 
Dragomir”. Utopia desăvârşirii culturale sau căutarea de tip augustinian a acelui interior intimo 
meo? reprezenta soluţia în fata presiunilor ideologice insuportabile. Teologia nu mai putea juca 
un rol profetic, după cum filosofia se retrăgea în apendicele unui comentariu sapiential’. 
Această atitudine reprezenta un act indirect de disidenţă faţă de directivele propagandei de 
partid, având însă efectul pervers al retragerii din sfera reflectiei politice. Istoria imanentă 
trebuia socotită, în opinia lui Constantin Noica, o chestiune de meteorologie”. Atât Constantin 
Noica, cât si Dumitru Stăniloae optaseră pentru exilul esopic şi elanul creator, după ce 
cunoscuseră în tinereţe febra naționalistă şi patosul implicării civice. 

Estimp, vocile oficiale ale Bisericii Ortodoxe produceau probe de consonanta cu delirul 
paranoic al regimului Nicolae Ceauşescu (1918-1989). Tăcerea răsunătoare a înaltului cler 


Giithersloher Verlagshaus Gerd Mohn, Giitersloh, 1985, p. 10: „der einflussreichste und kreativste 
orthodoxe Theologe der Gegenwart”. 

1. Nicolas Stebbing, Bearers of the Spirit: Spiritual Fatherhood in Romanian Orthodoxy, Cistercian 
Publications, Kalamazoo, 2003. Un indiciu clar asupra recunoaşterii părintelui Stăniloae in cadrul 
cercurilor monastice este oferit de scrierile arhimandritului Ioanichie Bălan, Convorbiri duhovniceşti, 
vol. II, Editura Episcopiei Romanului, Roman, 1988. 

2. Pentru o evocare emoţionantă a personalităţii părintelui Paisie, vezi H.-R. Patapievici, Flying against 
the Arrow: an Intellectual in Ceausescu’s Romania, transcriere electronică de Mirela Adăscăliţei, 
CEU Press, Budapesta, 2003, pp. 106-118. 

3. Andrew Louth, „Review Essay: The Orthodox Dogmatic Theology of Dumitru Stăniloae”, Modern 
Theology, vol. 13 (1997), nr. 2, pp. 253-267. 

4. Lidia Staniloae, op. cit., passim. 

5. Există multe cărţi care reflectă persecutarea religioasă săvârşită de autorităţile comuniste in România. 
Vezi, de exemplu, Nicolae Steinhardt, Jurnalul fericirii, Polirom, Iasi, 2009. Pentru împotrivirea Bisericii 
(în special a Bisericii Catolice) în Europa de Est, vezi George Weigel, The Final Revolution : The 
Resistance Church and the Collapse of Communism, Oxford University Press, Oxford, 1992. Vezi si 
memoriile arhimandritului Roman Braga, Trepte duhovniceşti, Editura Arhiepiscopiei, Alba Iulia, 1998. 

6. Argumentul pentru recluziune a fost formulat astfel de Constantin Noica, Jurnal de idei, Humanitas, 
Bucureşti, 1990, p. 123: „Din civilizaţie iei cât vrei, din cultură iei cât poţi”. Pentru o contextualizare 
a derivei politice a lui Constantin Noica, vezi Sorin Lavric, Noica şi Mişcarea Legionară, Humanitas, 
Bucureşti, 2007. 

7. Alexandru Dragomir, Crase banalitdti metafizice, introducere de Gabriel Liiceanu, postfață de Andrei 
Pleşu, ediţie îngrijită de Gabriel Liiceanu şi Cătălin Partenie, Humanitas, Bucuresti, 2004 ; Cinci plecări 
din prezent. Exerciţii fenomenologice, Humanitas, Bucureşti, 2005; Caietele timpului, Humanitas, 
Bucureşti, 2006; Seminte, Humanitas, Bucuresti, 2008. 

8. Sf. Augustin, Confesiuni, 3.6.11 („mai lăuntric decât cel mai lăuntric eu al meu”). 

9. Andrei Pleşu, „Intellectual Life under Dictatorship”, Representations, 49 (1995), pp. 61-71, aici p. 69. 

10. Gf. Sorin Antohi, „Navetişti în Castalia. «Şcoala» lui Noica : cultură şi putere în România comunistă”, 
în Războaie culturale. Idei, intelectuali, spirit public, Polirom, laşi, 2007, pp. 41-82. 

(responsabil chiar pentru exilul unor preoti precum arhimandritul Roman Braga sau preotul 
Gh. Calciu-Dumitreasa) a dăunat ulterior imaginii Ortodoxiei romanesti'. Înclinată să confunde 
valorile patriotismului cu datele oricărui status quo politic, Biserica majoritară asista pasiv la 
masivele acte de inginerie socială săvârşite de regimul comunist”. Imediat după 1990, părintele 
Stăniloae a deplâns scăderile oficialilor ecleziastici, chemând Biserica Ortodoxă la un plus de 
implicare etică şi socială. Stăniloae a trecut cu vederea faptul că flacăra revoluţiei antico- 
muniste a pornit nu din sânul unei aşezări rurale, ci dintr-un oraş occidentalizat al României 
(Timişoara), deopotrivă multiconfesional şi multietnic. El a continuat să-şi exprime îngrijo- 
rarea cu privire la riscul dezechilibrelor ecologice ale planetei. Era prea târziu însă ca părintele 
Stăniloae să producă o „re-lectură” critică a propriei biografii intelectuale, în care momentele 
de imaturitate ale tinereţii să fie supuse unei analize riguroase, cu impact asupra ucenicilor 
săi. Până foarte târziu, Stăniloae a privit cu scepticism vectorii occidentali ai modernizării : 
piaţa liberă, instituţiile politice, existenţa unei societăţi civile bazate pe pluralism şi toleranţă, 
încrederea în democraţie. 

Declarând că „Ortodoxia reprezintă viitorul omenirii”?, părintele Stăniloae a rămas mai 
departe fidel - deşi într-o variantă „soft” - convingerilor sale etno-teologice din tinereţe. 
Cartea intitulată Reflecţii despre spiritualitatea poporului român (1992) caută mai departe 
specificul local al culturii autohtone, fără să evalueze impactul traumatic al experienţei totali- 
tare, distrugerea sistematică a satului românesc sub ceauşism şi nici slăbiciunea „fibrei natio- 
nale” în faţa derapajelor axiologice produse la întâlnirea cu formele artistice şi culturale ale 
nihilismului occidental“. Dumitru Stăniloae - recunoscut ca om al rugăciunii, profesor blând, 
tată afectuos şi prieten jovial - a pledat mai departe pentru recuperarea virtuţilor teologice ale 
persoanei umane. Creştinii, ajutaţi de „instinctele lor spirituale”?, sunt chemaţi să dospeasca, 
prin trupul Bisericii, aluatul imperfect al mediului social. Spre deosebire de Andrei Şaguna, 
Stăniloae n-a făcut deosebirea între structurile instituţionale viabile ale Occidentului şi modele 
culturale trecătoare sau periferice. 

La 4 octombrie 1993, părintele Dumitru Stăniloae a trecut în veşnicie, lăsând în urmă o 
imensă moştenire teologic-spirituală, dar şi câteva ambiguitati, legate de modelul cultural 
autarhic, antioccidental, paseist şi predominant rural în tinereţe. Dată fiind influenţa viziunii 
părintelui Stăniloae asupra politicilor Bisericii Ortodoxe Române, vom încerca în următoarele 
pagini să lămurim cauzele, implicaţiile, dar şi limitările punctului de vedere exprimat în 
perioada interbelică. 


Etosul pastoral şi „nostalgia structurală” 


Biografia cărturarului sibian oferă doar o parte din răspuns: un tânăr crescut în cutumele 
locului natal, trezit din elanul mistic al adolescenţei de întâlnirea cu ariditatea teologiei de 
şcoală, „recuperat” apoi de mitropolitul Nicolae Bălan în beneficiul proiectului neopatristic 
al Bisericii Ortodoxe, trimis la catedra universitară cu o misiune apologetică şi marcat, pe 


1. Paul Caravia, Biserica întemnițată : România, 1944-1989, Institutul National pentru Studiul Totalitaris- 
mului, Bucureşti, 1998. 

2. Unele dintre aceste chestiuni au fost abordate in Mihail Neamţu, Bufnița din dărâmături. Insomnii 
teologice în România postcomunistă [2005], Polirom, Iasi, 2008. 

3. Interviu realizat de Marian Munteanu, în Mişcarea, II, nr. 3 (martie), 1993, p. 56. 

4. Cf. Dumitru Stăniloae, Reflecţii despre spiritualitatea poporului român [1992], Editura Elion, Bucureşti, 
2001, pp. 31-32. 

5. Sorin Dumitrescu, Sapte dimineti cu Părintele Stăniloae, Editura Anastasia, Bucuresti, 1992, p. 34. 

deasupra, de întâlnirea cu reprezentanţii vii ai tradiţiei isihaste, părintele Dumitru Stăniloae 
n-a avut sarcina unei construcţii administriativ-institutionale, în genul celei asumate de mitro- 
politul Andrei Şaguna la mijlocul secolului al XIX-lea. Părintele Stăniloae n-a construit un 
proiect politic alternativ la datele vremii, ci doar a aderat la curentul gândirist dominant, cu 
mult mai multe accente agreste decât cosmopolite. 

Naționalismul metafizic al părintelui Stăniloae a fost o combinaţie între etno-psihologie şi 
reacţia idiosincratică a unui spirit contemplativ, neimpresionat de mutaţiile modernităţii. Ce- 
lebrând uniunea dintre Evanghelie şi Națiune, părintele Stăniloae a adoptat o poziţie defensivă, 
pretuind țărănimea ca prim-mostenitor al spiritualităţii creştin-ortodoxe. Acest lucru nu poate 
surprinde, dacă ne gândim că România Mare era o ţară cu o populaţie predominant rurală 
(peste 80% în anii 1930), unde doctrina economică a „ţărănismului” a avut o lungă carieră 
sub girul unui savant ca Virgil Madgearu (1887-1940)!. Din raţiuni biografice, părintele 
Stăniloae n-a analizat nici slăbiciunile satului românesc, nici vulnerabilitatea acestuia faţă de 
anumite procese istorice inevitabile (i.e. progresia cunoaşterii tehnologice). Ca atare, scrierile 
sale nu tematizează principiile de funcţionare ale unei Ortodoxii urbane, nici logica de func- 
tionare paşnică a unor state federative (exemplul cel mai puternic fiind SUA). Pe cale de 
consecinţă, n-a putut adera nici la ideea patriotismului constituţional, bazat pe recunoaşterea 
unor valori minimale de convietuire, pe limitarea funcţiilor pedagogice ale statului şi pe 
creşterea puterii de asociere ale persoanelor individuale. Scepticismul faţă de modernitate l-a 
tinut departe de conversațiile aspre cu elita intelectuală neadaptată la ritmurile satului tradi- 
tional (în genul dialogului purtat între Biserica Romano-Catolică din Polonia şi intelectualii 
sindicatului liber „Solidaritatea”, cum a fost Adam Michnik). Până la sfârşitul vieţii, Dumitru 
Stăniloae a considerat vatra satului ca un loc „plin de binecuvântări ”?. 

Situată in context, determinarea părintelui Stăniloae manifestă trăsăturile inocentei şi ale 
nobletei, fiind motivată de experienţa de viaţă a unui personaj născut la începutul secolului XX. 
Visul puritanismului agrarian, pigmentat uneori cu culori păşuniste, nu şi-a pierdut însă nici 
astăzi adepţii, când România a înregistrat câteva colosale transformări de ordin economico- 
-social : sub comunism, modificarea regimului de proprietate şi schimbarea abruptă a mij- 
loacelor de producţie au coincis cu anularea politieneascé a meritocratei comunitare şi cu 
răsturnarea vechilor ierarhii şi modele”. Tranziţia postcomunistă a agravat patologiile satului 
românesc printr-o deşertificare demografică fără precedent, cumulată peste mutații ale regi- 
mului de funcţionare a sacrului“. Tentaţia confiscării unui timp istoric trecut în defavoarea 


1. Lentoarea instaurării doctrinelor liberale, capabile să favorizeze piaţa şi dezvoltarea industrială, pe 
fondul globalizării pieţelor economice, a fost relevată de studiul lui Costin Murgescu Mersul ideilor 
economice la români, 2 vol., ediţia a Il-a, Editura Enciclopedică, Bucuresti, 1994. 

2. Pentru o discuţie a ontologiei arhaice susţinute de cosmologia rurală a Balcanilor, vezi Mircea Eliade, 
De la Zalmoxis la Genghis-Han. Studii comparative despre religiile şi folclorul Daciei şi Europei 
Orientale, trad. de Maria Ivănescu şi Cezar Ivănescu, Humanitas, Bucureşti, 1995. Horia Bernea 
(1938-2001), pictor şi curator, a oferit în galeriile renumitului Muzeu al Ţăranului Român din Bucureşti 
reconstituirea lumii simbolice a românilor tradiţionali, inspirată direct din mediul rural, după cum arată 
şi colecţia periodicului Martor. 

3. Despre mutilarea vieţii rurale în perioada comunistă, vezi P. Ronnas, „Turning the Romanian Peasant 
into a New Socialist Man: An Assessment of the Rural Development Policy in Romania”, Soviet 
Studies, 41 (1989), nr. 4, pp. 543-559. În limba română, vezi eseurile despre dispariţia „lumii vechi” 
apărute sub semnătura lui Claude Karnoouh, Comunism, postcomunism şi modernitate târzie, Polirom, 
Iaşi, 2000. 

4. Vezi Mirel Bănică, Locul Celuilalt. Ortodoxia în modernitate, Paideia, Bucuresti, 2007. Am discutat 
obsesiile recente privind „baba ortodoxă” (ipostaziată la nivel de arhetip cosmic al Ortodoxiei româ- 
neşti) în volumul de eseuri Mihail Neamţu, Elegii conservatoare. Reflecţii est-europene despre religie 
şi societate, Editura Eikon, Cluj-Napoca, 2009, pp. 225-226. 

prezentului şi chiar, mai grav, a viitorului proxim reprezintă, poate, una dintre tentatiile oricărei 
subculturi subnutrite cu fantasmele cetăţii asediate. O asemenea lectură a operei părintelui 
Stăniloae şi, mai mult, o atare atitudine generală tind să fixeze tiparul de manifestare al 
credinţei ortodoxe într-o morfologie stabilă : încremenirea istorică reifică atemporalul divin. 
Un comentariu caustic oferit de Andrei Pleşu defineşte paradoxul stilistic al acestui anacronism 
teologico-misionar. 


Nu poţi mima candoarea analfabetă după ce ai înghiţit o bibliotecă. E o iluzie - şi o perfidie 
intelectuală - să-ţi imaginezi că, la capătul mai multor ani de insomnie, de luxurie a minţii, poţi 
ieşi în lume cu un surâs inocent, de grăjdar idilic. E inevitabil — şi e cinstit — să te arăţi dinaintea 
lui Dumnezeu aşa cum esti, cu cearcănele tale, cu deriva ta, cu impestritarea şi putinatatea firii 
tale. Restul e scenografie rococo, amintind de aristocrații secolului al XVIII-lea care se deghizau 
în păstori. Credinţa nu poate fi o formă de deghizament. „Sărăcia duhului” nu poate fi „imitată” 
şi, oricum, se referă la cu totul altceva decât o solidaritate universală a rudimentarului. Iar a-ţi 
asuma „sacrificiul intelectului” e a-ţi asuma limitele lui şi niciodată a face pe prostul într-o 
atmosferă de pastel sătesc!. 


Discutând condiţia satului cretan la intersecţia dintre tradiţie şi modernitate, antropologul 
Michael Herzfeld a definit această înclinaţie prin formula „nostalgia structurală”?. Istoricul 
mentalităților Sorin Antohi a vorbit despre „bovarismul geocultural” trădat de aceste proiecţii 
narative, la capătul cărora întâlnim aproape întotdeauna un inavuabil complex de superioritate. 
Conformatia poliedrică a acestui discurs pseudo-teologic permite o permanentă juxtapunere 
de teme, intenţii şi cauzalitati, cu rezultatul inevitabil al producerii unei ,,totalitati” infailibile 
sub raport metafizic. Oricât de flagrantă ar fi invalidarea apriorismului nostalgic prin recurs 
la datele empirice, bovarismul are câştig de cauză. 


Satul subiectiv şi amintirea lui 


Dumitru Stăniloae n-a fost însă nici bovaric, nici nostalgic atunci când a vorbit despre tră- 
săturile religioase ale satului transilvănean de la începutul secolului XX. Nimeni nu va putea 
contesta că, din perspectiva geografiei simbolice, Biserica s-a aflat mereu în inima satului 
românesc tradiţional”. Având rol de axis mundi, nava bisericii a intersectat timpul şi spaţiul 
comunităţii, concretizând în mod vizibil sentimentul intim de respect, teamă şi pietate al 
oamenilor faţă de cele sfinte“. Crucile şi troitele marcau intrările în fiecare sat. Pelerinajele 
la mănăstiri erau o practică obişnuită în timpul marilor sărbători. Clopotul din turla bisericii 
îi anunţa pe ţărani cu privire la un deces, punctând mai ales duminica momentele destinate 
rugăciunii zilnice (utrenia şi vecernia). Credincioşii creştin-ortodocşi sau catolicii sfinteau 


1. Andrei Pleşu, „Biserica şi intelectualii”, în Chipuri şi măşti ale tranziţiei, Humanitas, Bucureşti, 1996, 
pp. 433-434. 

2. Michael Herzfeld, Cultural Intimacy, Routledge, New York, 2005, pp. 22 sq. 

3. B. Ştefănescu, „Dimensiunea rituală a structurării comunitare în lumea rurală transilvăneană la incepu- 
tul epocii moderne”, în Nicolae Bocşan, Ovidiu Ghitta, Doru Radosav (coord.), Tentația istoriei. În 
memoria profesorului Pompiliu Teodor, Presa Universitară Clujeană, Cluj-Napoca, 2003, pp. 83-118. 

4. Descrierea făcută de D. Stăniloae vieţii ţăranului creştin dintr-o ţară ortodoxă poate fi comparată cu 
mărturia similară oferită de Sfântul Siluan Athonitul (+1938). Vezi Archimandrite Sophrony, Saint 
Silouan the Athonite, Essex, 1991, p. 12. 

munca sau hrana prin semnul sfintei cruci!. Prezenţa lui Dumnezeu si a sfinţilor săi era simțită 
în cele mai obişnuite împrejurări ale vieţii, chiar dacă acest continuum al percepţiei putea avea 
uneori inflexiuni magice. În contrast cu acest tablou, oraşul modernităţii europene arată cu 
totul altfel. 

Putem înţelege, aşadar, contextul psihologic al ataşamentului părintelui Stăniloae faţă de 
naționalismul rural interbelic. Consideratiile de ordin sentimental au precumpănit în fata 
obligaţiei regândirii unui proiect alternativ, impus mai ales de procesul colectivizării. Chiar 
şi în anii 1980, în conversațiile sale cu preotul francez Costa de Beauregard, Dumitru Stăniloae 
amintea calităţile familiei tărăneşti : modestia, discretia şi bunătatea. Fără aceste ingrediente, 
viaţa este lipsită de „bucurii” şi decade sub imperiul „plăcerilor”. La modul ideal (confundat 
adesea cu registrul real), viaţa comunitară a ţăranilor creştini ar fi şlefuită de etica darului 
specifică Ortodoxiei. Cumintenia, puterea de îndurare şi atitudinea ascetică au fost virtuțile 
care au hrănit admiraţia naturală a ţăranilor pentru ordinea creaţiei divine. Însăşi viaţa părin- 
telui Stăniloae s-a făcut oglindă a acestei atitudini sobre: chiar şi la nouăzeci de ani, el se 
trezea tot la trei sau patru dimineaţa, rostindu-şi rugăciunile şi scriind fără încetare, în timp 
ce după-amiaza şi seara îi primea pe vizitatori?. 

Dumitru Stăniloae a crezut, pe de altă parte, că Evanghelia alimentase mai mult decât 
fondul păgân tradiţiile folclorice din satul românesc. Riturile de trecere ar fi fost aşadar 
integrate în tiparele nevăzute ale „litughiei cosmice”. Stăniloae nu putea decât subscrie la 
afirmaţiile lui Mircea Eliade : 


Românii au păstrat, au adâncit şi au valorificat viziunea creştină asupra cosmosului, aşa cum a 
fost exprimată în primele secole ale creştinismului. Astfel, conservatorismul şi caracterul arhaic 
al folclorului românesc au protejat o moştenire ce a aparţinut creştinismului şi pe care diferite 
procese istorice au dorit să le distrugă“. 


Privind spre tradiţiile ancestrale ale ţăranului român, Stăniloae nu a adoptat poziţia critică 
a antropologului cultural. El nu şi-a propus niciodată să identifice reminiscentele păgâne în 
zicătorile, fabulele, poveştile şi legendele din imaginaţia ultimilor ţărani. Această partialitate 
de ordin intelectual justifică, deci, anamneza dulce a satului în memoriile părintelui Stăniloae. 


1. Această practică ar fi o întoarcere la practicile primilor călugări din deşertul egiptean, care foloseau 
semnul crucii pentru a alunga spiritele rele. Vezi Atanasie cel Mare, Vita Antonii, 74-75 ; în Apophtheg- 
mata Patrum (collectio alphabetica), vezi Avva Ammona, 8, Avva Pimen, 8 etc. 

2. Pentru anii de mai târziu ai lui Dumitru Stăniloae, vezi şi Sorin Dumitrescu, op. cit. Portrete patrun- 
zătoare, dar scurte, sunt disponibile în următoarele cărţi: Alexandru Paleologu, Despre lucrurile cu 
adevărat importante, Polirom, laşi, 1999, pp. 102 sqq. ; Monica Lovinescu, Jurnal 1981-1984, Humanitas, 
Bucureşti, 2003, p. 23 (intrarea „10 octombrie 1981”); Sanda Stolojan, Nori peste balcoane, Humanitas, 
Bucureşti, 1996, pp. 41 sqq: „Văd în părintele Stăniloae ceea ce spiritul ortodox a produs mai elevat : 
rigoarea judecății combinată cu bunătatea inimii reprezintă în ochii mei umanismul creştin în versiunea 
lui orientală cea mai nobilă. Contactul cu această formă de spirit îmi dă un fel de jubilare interioară”. 

3. Pe baza vechilor cosmologii ţărăneşti a fost redactat şi eseul lui Ernest Bernea Spațiu, timp si cauzalitate 
la poporul român, Humanitas, Bucureşti, 1997. 

4. Mircea Eliade, „Destinul culturii româneşti” [1953], Împotriva deznădejdii, Humanitas, Bucureşti, 
1992, p. 173. Fost călugăr, poetul român Tudor Arghezi avea o opinie cu totul diferită, susţinând că 
„nici măcar o singură legendă sau un singur cântec nu a avut vreo legătură cu etosul ortodox”, in 
Kalende, vol. I, nr. 2, 2 decembrie 1928, pp. 27-28 (apud Zigu Ornea, Anii treizeci. Extrema dreaptă 
românească, Editura Fundaţiei Culturale Române, Bucureşti, p. 105). 

Narcisism istoriografic 


La fel de problematică este aderenţa teologului român la vulgata nationalista a istoriografiei 
bisericeşti. Vorbind despre „rolul Ortodoxiei în formarea şi păstrarea fiinţei poporului român 
şi a unităţii nationale”!, părintele Stăniloae creditează ipoteza conform căreia Ortodoxia 
răsăriteană a reprezentat matricea originală a creştinismului popular dezvoltat în primele 
secole pe teritoriile protoromâne. În urma cuceririi Daciei de către romani (secolele II-III) s-a 
născut națiunea română, tout court, creştină. O asemenea perspectivă ignoră toate discon- 
tinuitatile istorice înregistrate de arheologi şi sugerează că apariţia poporului român ar fi un 
miracol prestabilit al Providentei în cadrul istoriei căzute?. Naționalismul metafizic se întâl- 
neste cu istoriografia tezistă, care nu va accepta existenţa unei puternice componente „păgâne” 
sau eterodoxe în aliajul cultural-religios al Antichității târzii sau al Evului Mediu. Părintele 
Stăniloae, urmat îndeaproape de alţi istorici ecleziastici, ignoră slaba documentare arheologică 
a tezei continuității creştinismului carpato-danubian - „formulă, pentru secolul IV, plină de 
ambiguităţi”?. 

Opinia larg răspândită conform căreia „românii s-au născut crestini”* permitea legitimarea 
Bisericii Ortodoxe Române ca „Biserică naţională” - fapt reflectat de Constituţia din 1923. 
În sprijinul acestui triumfalism istoriografic a fost invocată, foarte frecvent, istoria Sfântului 
Andrei, fratele lui Petru şi „cel dintâi chemat” dintre apostolii lui Iisus (sărbătorit în calendarul 
ortodox la 30 noiembrie, desemnată ca „ziua eroilor”, cu o zi înaintea Zilei Naţionale a 
României - 1 Decembrie). În realitate, izvoarele vechi nu sunt deloc concludente atunci când 
vorbesc despre posibila prezenţă a apostolului Andrei pe teritoriul numit Romania antiqua. În 
lucrarea sa Istoria bisericească (iii.1), Eusebiu al Cezareei îl descrie pe Andrei ca „apostolul 
din Scitia”. Această denumire geografică putea să însemne o regiune vastă, întinsă de la nordul 
Mării Caspice până la litoralul dobrogean al Mării Negre. Aşa se explică faptul că ucrainenii 
şi ruşii l-au revendicat pe Sfântul Andrei ca patron. Majoritatea eruditilor sunt înclinați să creadă 
că Eusebiu se referă la Scythia Minor (astăzi Dobrogea) - o regiune integrată după 46 d.Hr. 
în graniţele Imperiului Roman ca parte a regiunii Moesia Inferior. Relevanta Dobrogei pentru 
constituirea noii entităţi sociopolitice a protoromânilor nu poate fi supraestimată. După seco- 
lul I au existat emisari de limbă greacă şi colonişti romani care au putut participa la creştinarea 
treptată a spaţiului dobrogean. Faptul este atestat în jurul anului 300 de persecuția lui Diocletian 


1. Dumitru Stăniloae, „Rolul Ortodoxiei în formarea şi păstrarea fiinţei poporului român şi a unităţii 
nationale”, Ortodoxia, XXX, nr. 4, 1978, pp. 584-603. 

2. in această privinţă, Stăniloae dă substanţă teologică unei retorici seculare propovaduite de istoricul 
Gh.I. Brătianu, O enigmă şi un miracol : poporul român [1942], Editura Enciclopedică, Bucuresti, 
1988, plecând de la expresia lui Ferdinand Lot („une énigme et un miracle historique”). Andrei 
Brezianu a remarcat odată că istoriografiei române îi lipseşte o contribuţie similară cu cea a monografiei 
lui F. Braudel L'identite de la France. Vezi Andrei Brezianu, „leri şi azi. Schiţă de tablou moral pentru 
o societate în tranziţie”, Idei în dialog, II, nr. 10, iulie 2005, p. 13. 

3. Andrei Timotin, „Paleocreştinismul carpato-danubian”, Archaeus, vol. II (1998), fasc. 2 - vol. III 
(1999), fasc. 1, pp. 43-172, aici p. 150. 

4. Această afirmaţie tăioasă îi aparţine părintelui loan Iovan de la Mănăstirea Naşterii Maicii Domnului 
(Recea, Târgu-Mureş), intervievat de Victoria Clark, Why the Angels Fall. A Portrait of Orthodox 
Europe from Byzantium to Kosovo ? , Macmillan, Oxford, 2000, p. 211: „Suntem [...] ca iarba care 
n-a fost niciodată tăiată”. Este şi perspectiva oficială împărtăşită de istoricul Mircea Păcurariu în primul 
său volum al lucrării Istoria Bisericii Ortodoxe Române, 3 vol., Editura Institutului Biblic, Bucureşti, 
1980-1981. 

împotriva unor comunităţi creştine din Niviodunum (astăzi Isaccea), Axiopolis (astăzi Cernavodă) 
sau Tomis (astăzi Constanţa). Începând cu secolul al IV-lea, structura ecleziastică a Dobrogei 
s-a putut consolida. Marcu, un episcop al Tomisului, a participat la adunările primului sinod 
ecumenic de la Niceea (325). Tot din Dobrogea au plecat renumitii loan Casian!, călugărul 
itinerant, episcopul Teotim I (apărător al lui Origen şi prieten al Sfântului loan Hrisostom) şi 
Dionisie Exiguus (cel Mic), care a calculat pentru prima dată ziua naşterii lui Hristos. Cu 
toate acestea, asimilarea acestor figuri în panteonul „sfinţilor români” este o operaţiune 
discutabilă din punctul de vedere al veridicitatii semantice şi istorice. 

Convertirea regiunii pontice la creştinismul ortodox nu acoperă lacunele privitoare la 
istoria creştinismului în regiuni îndepărtate precum Transilvania, Moldova şi Valahia?. Influenţa 
bizantină a fost mult mai puţin vizibilă în aceste teritorii, pentru care atestările credibile există 
abia pentru secolul al IV-lea. Istoricii opinează că „protoromânii” (adică populaţiile rezultate 
din invadarea Daciei de către trupele împăratului roman Traian, între 101 şi 106) au experi- 
mentat o viaţă seminomadă în regiunile deluroase, unde se puteau feri din calea invadatorilor 
(a goților, slavilor, hunilor). În aceste regiuni au lipsit reţelele de comunicare administrativă 
şi culturală specifică centrelor urbane din jurul Mediteranei. 

Absența culturii literare face improbabilă teza instalării unui creştinism ortodox integral 
compatibil cu dogmele sinodale stabilite la Niceea, Constantinopol, Efes, Calcedon ş.a.m.d. 
Discuţia despre „creştinismul ortodox” în primul mileniu al istoriei „protoromânilor” impune 
nenumărate nuanţări. Moldova, care timp de două secole a format „Dacia liberă” (o zonă- 
-tampon între Imperiul Roman şi ferra incognita a barbarilor), n-a cunoscut decât un proces 
lent de convertire religioasă - fenomen în ecuaţia căruia contează sincretismul sau eterodoxia. 
Sudul Moldovei a găzduit în secolul al IV-lea activitatea episcopului vizigot Wulfila, de 
credinţă ariană. Apoi, populaţia latinofonă a Transilvaniei a fost expusă atât misionarismului 
catolic, cât şi convertirilor bizantine. Pentru toate regiunile româneşti medievale, dominaţia 
lingvistică slavonă a încetinit, probabil, procesul de convertire a populaţiei de rând la creşti- 
nismul ortodox”. Magia, superstitia şi ritualurile păgâne nu au fost niciodată eliminate in 
întregime din folclor, în ciuda eforturilor adverse ale Bisericii”. Toate aceste date impun 


1. Henri-Irénée Marrou, „La patrie de Jean Cassien”, în Orientalia Christiana Periodica, XII (1947), 
pp. 588-596. 

2. Referitor la acest subiect extrem de amplu, trimit doar la câteva studii recente: Vasile Marculet, „New 
Observations on the Organization of the Church in Scythia Minor at the End of the Third and Beginning 
of the Fourth Century”, Istros, nr. 14 (2007), pp. 345-361; Alexandru Madgearu, Rolul creştinismului 
în formarea poporului român, ALL, Bucureşti, 2001, şi Alexandru Madgearu, „The Spreading of the 
Christianity in the Rural Areas of Post-Roman Dacia (4th-7th centuries)”, Archaeus, VIII, nr. 1-4, 
2004, pp. 41-59. Pentru problemele istoriografice impuse de descrierea creştinismului apostolic ca 
„religie a proto-românilor”, vezi studiile istoricului Nelu Zugravu, Geneza creştinismului popular al 
românilor, Institutul Român de Tracologie, Bucureşti, 1997. Am consultat, de asemenea, Andrei 
Timotin, „Sincretism religios, glotogeneză şi paleocreştinism în spaţiul carpato-danubian”, Altarul 
Banatului, vol. XI, nr. 4-6, 2000, pp. 75-86. 

3. P.P. Panaitescu, „«Perioada slavonă» la români şi ruperea de cultura apusului” (1944), Interpretări 
româneşti. Studii de istorie economică şi socială, ediţia a II-a, îngrijită de Ştefan S. Gorovei şi Maria 
Magdalena Székely, Editura Enciclopedică, Bucuresti, 1994, dar şi Ovidiu Pecican, „Etnicitate şi 
credinţă în literatura româno-slavă a secolelor al XIV-lea şi al XV-lea”, în Maria Crăciun şi Ovidiu 
Ghitta (ed.), Church and Society, EFES, Cluj-Napoca, 1998. 

4. Pentru un renumit exemplu de practici şamane descoperite de misionari creştini în Munţii Carpaţi în 
secolul al XVII-lea, vezi V.A. Ureche, Codex Bandinus : Memoriu asupra scrierii lui Bandinus dela 
1646, Analele Academiei Române, Bucureşti, 1895, p. 154, comentat de Mircea Eliade, Zalmoxis : 
The Vanishing God, trad. de W.R. Trask, The University of Chicago Press, Chicago, 1972, pp. 191-194, 
şi Moshe Idel, Ascensions on High in Jewish Mysticism. Pillars, Lines, Ladders, Central European 

nuantarea sau chiar revizuirea drastică a vulgatei istoriografice care descrie etnogeneza, gloto- 
geneza şi apariţia creştinismului în spaţiul românesc ca pe nişte fenomene lineare morfologic, 
convergente stilistic şi metafizic necesare. 


Şocul secularizării 


Puternicul ataşament rural al lui Dumitru Stăniloae n-a fost unul singular în perioada inter- 
belică!. Această atitudine răspândită printre mai mulţi membri ai elitei ecleziastice trădează 
acceptul ezitant al modernizării. Deşi creştinismul apostolic n-ar fi existat fără explozia de 
inteligenţă şi generozitate a bisericilor urbane (toate scrisorile pauline având ca expeditor o 
comunitate dintr-un important oraş al Imperiului Roman), reconstrucţia proiectului ortodox în 
România Mare s-a bazat pe o mefienta faţă de proiectul modernităţii şi refluxul pios către 
amniotica tradiţiilor rurale. 

Sociologii religiei au explicat acest recul printr-o referinţă la secularizarea abruptă a 
societăţilor est-europene către sfârşitul veacului al XIX-lea. Percepută ca fenomen tipic de 
occidentalizare, modernizarea a ridicat semne de întrebare din partea teologilor obişnuiţi cu 
raportarea la un câmp omogen de semnificanti. Între celelalte provincii româneşti, Transilvania 
a fost prima care a găzduit competiţia între diferitele confesiuni (pluralismul fiind o marcă a 
modernizării). La începutul secolului XX, satele transilvănene găzduiau întâlniri neregizate 
între creştini romano-catolici sau calvinişti (de etnie maghiară), credincioşi luterani (de etnie 
germană), unitarieni (maghiari), creştini ortodocşi (români) şi neo-protestanti (baptisti, adven- 
tişti, penticostali). Toate aceste comunităţi religioase ofereau diferite interpretări asupra Sfintei 
Scripturi, ritualurilor religioase, a dietei alimentare ori a simbolisticii spaţiale, permiţând 
diferite grade de inovaţie. Protestantismul în Transilvania a fost un factor decisiv în revizuirea 
vechilor cosmologii tradiţionale (pentru care „pâinea” sau „crucea” erau realităţi intrinsec 
sacrale). 

Alţi factori ai secularizării care au explodat în Transilvania mijlocului de secol XX includ 
migraţia în masă a muncitorilor de la sat către oraşele industriale (Brad, Arad, Reşiţa, Hune- 
doara etc.) şi dezvoltarea pieţelor bancare. Inevitabil, procesul de hibridizare culturală a 
subminat consensul asupra unor practici religioase premoderne. Diminuarea analfabetismului 
şi dispariţia culturii orale au avut un impact enorm asupra fiziologiei secrete implicate în 
funcţionarea oricărei memorii colective. Apariţia noilor standarde de igienă, medicalizarea 
vieţii şi abordarea funcționalistă a relaţiei subiective a omului fata de propriul corp (incluzând 
aici regimul alimentar), pentru a nu menţiona proliferarea şcolilor confesionale în detrimentul 
construcţiei de mănăstiri” sau erodarea memoriei bizantine în cadrul ortodoxiei transilvănene 


University Press, Budapesta, New York, 2005, pp. 148-150 (Ascensiuni la cer în mistica evreiască. 
Stâlpi, linii, scări, trad. de Maria-Magdalena Anghelescu, Polirom, Iasi, 2008). 

1. Vezi şi Ion Agârbiceanu, Preotul şi familia preoțească. Rostul lor etnic în satul românesc, Editura 
Subsectiei Eugenice şi Biopolitice a Astrei şi a Institutului de Igienă şi Biopolitică al Universităţii 
Cluj-Sibiu, Sibiu, 1942. 

2. O evaluare critică a practicii postului din perspectiva igienei medicale oferă C.I. Istrati, „Postul la 
români”, Jurnalul Societăţii Științelor Medicale din Bucureşti, anul I, nr. 20, 1879, p. 315, dar si 
Constantin Bărbulescu, Vlad Popovici, Modernizarea lumii rurale din România în a doua jumătate a 
secolului al XIX-lea şi la începutul secolului XX. Contribuţii, Editura Accent, Cluj-Napoca, 2005, 
pp. 19-24 sq. 

3. Andrei Şaguna, Corespondenţă, vol. I, Presa Universitară Clujeană, Cluj-Napoca, 2005, passim. 

(fapt vizibil în arhitectură, arta icoanei şi muzica bisericească) - toate acestea au destabilizat 
încrederea oamenilor în autoritatea exclusivă a Bisericii, considerată în prealabil unic rezervor 
de adevăr şi siguranţă. 

Pledând pentru salvarea satului tradiţional, părintele Stăniloae s-a împotrivit ofensivei 
secularismului, fără a propune neapărat un proiect de societate care să recunoască centralitatea 
spaţiului urban şi provocările acute ale modernităţii (migraţia, globalizarea, volatilitatea pie- 
telor bancare). Dumitru Stăniloae a fost un om al timpului său. Nu vom găsi în teologia socială 
redactată de această mare conştiinţă a Ortodoxiei reflecţii asupra meritelor culturale ale 
modernităţii occidentale (separatia puterilor şi consolidarea statului de drept, limitarea tiraniei 
politice). Lipsesc, deopotrivă, remarcile pozitive privind valoarea artistică a muzicii occidentale 
(vizibilă în geniul lui Vivaldi, Bach sau Mozart), performanţele terapeutice ale medicinei, 
impresionantele performanţe tehnologice din centrele de cercetare ale universităţilor europene 
şi nord-americane. Epistema occidentală, care reprezintă de sute de ani sursa de atracţie pentru 
cele mai înzestrate minţi, trece mai curând ca epifenomen al unei apostazii generalizate. Topo- 
logiile complexe ale modernităţii, imposibil de înţeles prin recursul la dualismele conceptuale 
ale soteriologiei, sunt pur şi simplu ignorate. 

S-ar putea spune că dificila confruntare ocolită de generaţia lui Dumitru Stăniloae a revenit 
în forţă, şi cu un plus de gravitate, la capătul procesului de secularizare impus de comunism 
şi peste care s-a suprapus anomia spaţiului simbolic al tranziţiei. La începutul secolului XXI, 
rămâne imperativă nevoia Ortodoxiei est-europene de a gândi noi forme de aculturare într-un 
spaţiu „dezvrăjit” şi „demitologizat”, cu atât mai mult cu cât ţări precum Federaţia Rusă, 
Republica Moldova, Ucraina sau Belarus găzduiesc, în pofida eredității pravoslavnice a 
culturii slave, enorme plantaţii de autoritarism despotic şi ruină socială. Idilicul romanesc 
prețuit de slavofili sau gândirişti nu poate lua locul reformelor instituţionale şi privirii cura- 
joase înspre viitor. 


Idealul naţional şi ecleziologia autocefală 


Pe lângă reflexul de autoapărare impus de trauma secularizării rapide, naționalismul metafizic 
al părintelui Stăniloae poate fi explicat şi din perspectiva aderentei psihologice a tânărului 
Dumitru la semnificaţia istorică a zilei de 1 decembrie 1918. În vârstă de numai cincisprezece 
ani, Dumitru Stăniloae a trăit cu emoția transilvăneanului marginal clipele de sărbătoare 
înregistrate la Alba Iulia, în prezenţa unui număr mare de oficiali ai Bisericii. Diferenţa dintre 
reacţia transilvănenilor şi atitudinea românilor din Regat putea fi cuantificată în sentimentul 
eliberării celor dintâi de sub ocupaţia străină!. Instruiţi în canoanele administrative, politice şi 
economice ale austriecilor, germanilor şi ungurilor, românii transilvăneni şi-au dezvoltat un puter- 
nic sentiment naţional într-un mod lipsit de corespondent imediat la munteni sau moldoveni?. 

Respingând elemente ale etosului balcanic, românii transilvăneni au tratat componenta 
religioasă ca pe o sursă forte de identitate colectivă. Pe acest fond de entuziasm unionist, 
tânărul Stăniloae nu putea fi decât dezamăgit de „afacerile compromiţătoare” încheiate între 
guvernul de la Bucureşti şi administraţia Vaticanului în anul 1927. Ca atare, ortodocşii din 
Transilvania au făcut un scop în sine din reiterarea memoriei nedreptatilor istorice suferite de 


1. Pentru un studiu antropologic al etosului transilvănean în secolul al XIX-lea, vezi Sorin Mitu, National 
Identity of Romanians from Transylvania, Central European University Press, Budapesta, 2001. 

2. Pentru o mai bună înţelegere a acestui punct de vedere, vezi opiniile bine echilibrate ale aceluiaşi istoric 
român Sorin Mitu, Transilvania mea. Istorii, mentalități, identități, Polirom, Iasi, 2006. 

Biserica răsăriteană în timpul regimului austro-ungar (1867-1918) şi, mai ales, sub domnia 
Habsburgilor (1526-1867). Având răni necicatrizate, în absenţa distanţei hermeneutice, transil- 
vănenii din generaţia lui Stăniloae puteau adăuga la sentimentul naţional şi un puternic afect 
anti-catolic!. Părintele Stăniloae a fost mereu suspicios fata de tendinţele autoritare ale oficiului 
petrin, care substituie principiului comuniunii euharistice şi sinodale ideea centralismului papal’. 

Logica lui Stăniloae era inflexibilă : la anul 1700, Biserica Romano-Catolică a dezbinat 
poporul român, impunând şi în Transilvania idealul omogenitatii latinofone. Spre deosebire 
de catolicism, Ortodoxia celebrează diversitatea lingvistică şi culturală ca pe un veritabil dar 
ceresc”. Ecleziologia ortodoxă tradiţională recunoaşte bisericilor locale dreptul de a se declara 
autocefale în funcţie de graniţele lor teritoriale”. Astfel, episcopul nu este un subordonat al 
centrului roman, ci mai ales păstorul unei comunităţi adunate într-un timp dat, la un loc 
anume, pentru a mărturisi Evanghelia lui lisus Hristos. În acest tablou sunt evident neglijate 
minusurile excesului de autonomie al Bisericilor Ortodoxe autocefale (implicate frecvent în 
lupta pentru capitalul de imagine al Bizanțului elenizant sau al celei de-a Treia Rome : Moscova 
ţaristă). În contextul diasporelor postimperiale, comunităţile ortodoxe descoperă „principiul 
naţional” (şi, mai ales, diviziunea limbilor) ca pe un impediment în calea mărturisirii comune 
şi a misionarismului transcontinental. 


Concluzii provizorii 


Am urmărit în acest studiu traiectoria gândirii etno-teologice a părintelui Dumitru Stăniloae 
în contextul disputelor ideologice din perioada interbelică a României Mari. Mariajul dintre 
naționalismul metafizic şi teologia ortodoxă are o mare importanţă pentru înţelegerea spaţiului 
balcanic, est-european’, dar si international’, reprezentând şi astăzi un pilon de susţinere in 
retorica publică a Bisericilor autocefale din ţări precum Rusia”, Ucraina, Grecia®, Serbia” sau 


1. Dumitru Stăniloae, „Autoritatea Bisericii”, p. 207, apud Ronald C. Robertson, Contemporary Romanian 
Orthodox Ecclesiology. The Contribution of Dumitru Stăniloae and Younger Colleagues, Pontificia 
Universitas Gregoriana, Roma, 1988, p. 26. 

2. Dumitru Staniloae, ,,Temeiurile teologice ale ierarhiei”, p. 171, apud, Robertson, op. cit., p. 29. 

3. Stăniloae, Ortodoxie şi Românism, ed. cit., p. 13. 

4. Grégoire Papathomas, „La relation d’ opposition entre Église établie localement et diaspora ecclésiale”, 
Contacts, 57, nr. 2, 2005, pp. 96-132. 

5. Ina Merdjanova, Religion, Nationalism, and Civil Society in Eastern Europe: The Postcommunist 
Palimpsest, Edwin Mellen Press, New York, 2001. 

6. M. Juergensmeyer, The New Cold War ? Religious Nationalism Confronts the Secular State, California 
University Press, Berkeley, 1993. 

7. John Garrard, Carol Garrard, Russian Orthodoxy Resurgent : Faith and Power in the New Russia, 
Princeton University Press, New Jersey, 2008. 

8. Paschalis Kitromilides, „«Imagined Communities» and the Origins of the National Question in the 
Balkans”, European History Quarterly, 19, nr. 2, 1989, pp. 149-192; Vassilios Makrides, ,,Aspects 
of Greek Orthodox Fundamentalism”, Orthodoxes Forum, 5 (1991), pp. 49-72; T. Lipowatz, „Orthodox 
Christianity and Nationalism: Two Aspects of Modern Greek Political Culture”, Greek Political 
Science Review, 2 (1993), pp. 31-47; Paschalis Kitromilides, Enlightenment, Nationalism, Orthodoxy : 
Studies in the Culture and Political Thought of South-Eastern Europe, Variorum, Aldershot, 1994 ; 
V. Georgiadou, „Greek Orthodoxy and the Politics of Nationalism”, International Journal of Politics, 
Culture and Society, 9, nr. 2, 1995, pp. 295-316. 

9. Vjekoslav Perica, Balkan Idols. Religion and Nationalism in Yugoslav States, Oxford University Press, 
Oxford, 2002, in special pp. 2-16. 

România!. Dacă geneza „ideii naţionale” a fost bine studiată pe canonul secular al literaturii 
din secolele XVIII-XX?, ne lipseşte încă o analiză comparativă a constelatiei de idei, credinţe, 
practici discursive şi mentalități care au susţinut şi chiar menţin mai departe eşafodajul natio- 
nalismului metafizic de persuasiune ortodoxă. 

Am analizat aici contribuţia părintelui Stăniloae la construcţia etno-teologiei româneşti, în 
compania altor gânditori, ca Nichifor Crainic sau Nae Ionescu. Biografia tânărului profesor 
sibian a fost marcată de întâlnirea livrescă şi existenţială cu reprezentanţii misticii isihaste, 
venerată de aproape un mileniu la Muntele Athos. Dumitru Stăniloae a fost fascinat de modelul 
antropologic al simplităţii noetice şi al contemplativitatii, pe care l-a asociat apoi cu viata 
rurală din Transilvania începutului de secol XX. La aceasta s-a adăugat o puternică dimensiune 
anti-scolastică şi anti-catolică a gândirii sale, uşor de convertit într-o aprehensiune generală 
faţă de Occident. România ortodoxă apărea aşadar ca un garant împotriva alienării, chezăşia 
acestei neînstrăinări metafizice fiind cultura ţărănească. Naționalismul teologic al părintelui 
Stăniloae n-a avut niciodată accente şovine, dar s-a bazat pe dihotomii categoriale : binele şi 
răul s-au confruntat prin disputa dintre identitatea locală („bun”) şi influenţa externă („rău”). 
Ca atare, elita intelectuală fascinată de alteritatea alogenă şi indiferentă faţă de memoria 
tradiţiei nu putea deveni un partener de încredere în reconstrucţia identităţii colective a 
României. Îndepărtaţi de spaţiul paradiziac al satului şi hipoacuzici faţă de vocaţia mistică a 
Ortodoxiei, cărturarii „sincronişti” greşeau, din această perspectivă, de două ori: mai întâi, 
reduceau proiectul naţional la construcţia unui spaţiu juridic şi civic; în al doilea rând, şi 
poate mai grav decât orice, aceştia căutau temeiurile unităţii naţionale în afara valorilor trans- 
cendente. 

La antipozi, părintele Dumitru Stăniloae a propus vulgatei istoriografiei ecleziastice utili- 
zarea următorului cerc hermeneutic : confesiunea chemată să susţină etnia şi unitatea naţională 


salutată apoi ca „fundament pentru unitatea Bisericii”3. Lectura providentialista a istoriei pline 


Ortodoxiei în absenţa statului national sau a unui imperiu teocratic. La ignorarea catolicitatii 
experienţei creştine din primele veacuri ale Bisericii primare contribuie şi îmbrăţişarea ne- 
critică a vulgatei istoriografice naţionaliste, conform căreia „poporul român s-a născut creştin” 
sub patronajul neechivoc al Ortodoxiei. 


1. Referitor la aceste aspecte de o mare diversitate, vezi studiile lui Emanuel Turczynski, Konfession und 
Nation. Zur Frühgeschichte der serbischen und rumänischen Nationsbildung, Pădagogischer Verlag 
Schwann, Düsseldorf, 1976 ; Krista Zach, Orthodoxe Kirche und rumănisches Volksbewusstsein im 15. 
bis 18. Jahrhundert, Harrassowitz Verlag, Wiesbaden, 1977. 

2. Dintre titlurile disponibile în limba engleză, vezi mai ales lucrările lui Keith Hitchins, The Rumanian 
National Movement in Transylvania 1780-1849 (Harvard University Press, Cambridge, 1969), Studies 
on Romanian National Consciousness (Nagard Publishers, Pelham, NY, 1983), A Nation Affirmed. The 
Romanian National Movement in Transylvania 1860-1914 (Editura Enciclopedică, Bucureşti, 1999). 
Pentru o sinteză excelentă asupra modernităţii româneşti clasice, vezi Katherine Verdery, „Momente în 
evoluţia discursului asupra identităţii nationale. I. De la secolul al XVII-lea la secolul al XIX-lea”, în 
I. Agrigoroaiei, Gh. Buzatu şi V. Cristian (coord.), Românii în istoria universală, vol. III, Editura 
Universităţii „Al.I. Cuza”, Iasi, 1988, pp. 25-92. 

3. Vezi arhiepiscopul Nestor Vornicescu, Desăvârşirea unității noastre nationale - fundament al unităţii 
Bisericii străbune, Editura Mitropolia Olteniei, Craiova, 1988. Pentru a combate această percepţie 
parazitară asupra istoriei nationale, Lucian Boia a scris faimosul bestseller [storie şi mit în conştiinţa 
românească (editat şi în limba engleză, History and Myth in Romanian Consciousness, trad. de Christian 
Brown, CEU Press, Budapesta, 2001). Lucian Boia ar trebui citit doar luând în considerare critica 
raţională oferită de Sorin Antohi (sub raport metodologic) şi loan-Aurel Pop (din perspectiva datelor 
empirice), acesta din urmă fiind, la rândul său, recenzat critic de Ovidiu Pecican în „Imaginar şi 
naţiune”, Tribuna, 6, 2002. 

Dintr-o asemenea perspectivă, dimensiunea multietnică şi integratoare a creştinismului 
apostolic a căzut rapid în desuetudine. După cum se exprima recent un important teolog 
ortodox din spaţiul nord-american, 


la începuturi, creştinii erau - sau cel putin doreau să fie - un popor aparte: un alt neam în sânul 
fiecărui neam (cum îi plăcea lui Origen să spună), o nouă umanitate care (în opinia lui Iustin 
Martirul) a învăţat să nu-i mai dispretuiasca pe cei de altă rasă, ci să trăiască împreună cu aceştia 
ca fraţi şi surori. Biserica - guvernată de propriile legi şi nerecunoscind alte fidelitati exte- 
rioare — a sperat să devină o naţiune universală - mai mult decât oricare imperiu al zeilor sau al 
oamenilor, fiind supusă doar lui Hristos. Niciun alt crez nu putea fi mai subversiv pentru 
înţelepciunea lumii vechi şi nicio altă mişcare nu putea fi mai demnă de ura celor pentru care 
acea înţelepciune era adevărul veacului. 


În ansamblul textelor de tinereţe ale părintelui Stăniloae, contrapunctul universalist îl 
reprezintă proiectul neopatristic şi filocalic, demarat într-o sincronie perfectă cu alte centre 
teologice şi ecleziastice ale lumii ortodoxe (Atena, Paris, Belgrad, New York etc., printre 
promotorii acestora numărându-se Vladimir Lossky, Gheorghi Florovski, Justin Popović, John 
Meyendorff etc.). Reconstrucţia noţiunii de tradiţie a primit, sub semnătura lui Stăniloae, 
valenţe noi. Volumele din colecţia Filocalia au inclus nu doar texte monastice, vizând pragma- 
tica imediată a ascetismului creştin, ci şi exegeze scripturistice sau comentarii teologice 
sofisticate, capabile să stârnească curiozitatea „elitei intelectuale”. Graţie muncii sale neobosite 
în biblioteca teologiei sistematice şi a spiritualităţii ortodoxe, părintele Stăniloae a primit o 
incontestabilă recunoaştere internaţională. Gânditor eminent al doctrinei creştine şi arhitect al 
unei noi dogmatici în stil răsăritean, părintele Stăniloae a depăşit condiţia marginală (sau 
minoră) a culturii din care provenea, slujind valorile perene ale umanităţii. Contemplatia 
Unului a devenit cu atât mai pregnantă cu cât „multiplul” istoriei a suferit coşmarul unificării 
forțate sub câmpul ideologiei comuniste?. 

Nu este mai puţin adevărat că, la ieşirea din închisoare (1963), Dumitru Stăniloae a 
acceptat reabilitarea unor mituri convenabile regimului totalitar, cum ar fi tema „unirii bene- 
vole” a credincioşilor greco-catolici cu Biserica-mamă în anul 1948. Textele sale şi-au păstrat 
melancolia rezultată din experienţa unei duble secularizări : importul de structuri civilizationale 
occidentale (înainte de 1945 şi după 1989) şi ateismul programatic al experienţei comuniste 
(între 1946 şi 1989). Fiu al satului tradiţional românesc din Transilvania, Dumitru Stăniloae 
nu a acceptat caracterul ireversibil al fenomenului de modernizare a lumii rurale. Tonul neo- 
romantic al evocărilor sale personale s-a regăsit şi în apărarea ecleziologiei ortodoxe, opusă 
universalismului autocratic al papalității. Perfect legitimă şi necesară sub raport teologic, 
critica lui Stăniloae la adresa ecleziologiei Vaticanului trece cu vederea dificultăţile majore 
resimtite de diaspora pravoslavnică din Occident ca urmare a diviziunilor etnice şi lingvistice 
între diferitele Biserici autocefale. Confruntat cu exigenţele misionarismului în secolul XX 
sau XXI, „principiul naţional” apare adeseori ca o barieră în realizarea unităţii depline a 
trupului eclezial (pleroma tes ekklesias)°. 


1. David Bentley Hart, Atheist Delusions. The Christian Revolution and Its Fashionable Enemies, Yale 
University Press, New Haven, 2009, p. 116. Locul clasic in literatura apostolică este Epistola către 
Diognet 5.7-8: „[Creştinii] locuiesc în ţările în care s-au născut, dar ca străinii (n&powov) ; iau parte 
la toate ca cetăţeni, dar pe toate le rabdă ca străini; orice tara străină le e patrie (nioo SEvn natpis 
EGTW aùtõv), şi orice patrie le e tara străină” (trad. de pr. Dumitru Fecioru). 

2. Pentru relatarea atitudinii nobile a părintelui Stăniloae în închisoare, vezi relatările lui Petre Pandrea, 
Amintirile mandarinului valah, Editura Albatros, Bucureşti, 2001, passim. 

3. Un avertisment serios adus ecleziologiei autocefale închise a venit din partea lui Petre Guran, „Națiunea 
română va fi istorie, iar B.O.R. o sectă de provincie”, Ziua, 7 martie 2005. 

Opera lui Dumitru Stăniloae reprezintă un important studiu de caz pentru oricine doreşte 
să descopere strategiile retorice, intelectuale şi spirituale ale Ortodoxiei tradiţionale în con- 
fruntarea cu modernitatea. Ce înseamnă „conştiinţa eficacitatii istorice” (wirkungsgeschichtliches 
Bewuftsein, Hans-Georg Gadamer) pentru această comunitate religioasă şi cum anume răs- 
punde Biserica atonalismului secular al lumii urbane? De ce recursul la naționalismul etnicist 
rămâne o opţiune acceptabilă pentru o religie înscrisă în orizontul catolicităţii ? 

Pentru a descifra câteva posibile răspunsuri la aceste întrebări, lectura părintelui Stăniloae 
se dovedeşte mereu importantă. Opera teologului sibian nu reprezintă doar o contribuţie 
majoră la dezbaterea de idei privind destinul României Mari, ci şi un indiciu referitor la 
soluţiile şi blocajele viitoarelor confruntări teologico-politice din mileniul II. 


Csongor Janosi 


Procese penale ale „Martorilor lui Iehova” 
din România. Grupările Ungvári, Fülöp şi Kovacs 
de pe teritoriul Regiunii Autonome Maghiare 


The attempt to find specialized books and studies that analyze the activity of the cult “Jehovah’s 
Witnesses” from Romania in the communist regime brings very poor results. The vast majority of 
works handles the matter subjectively, guided by prejudice, owing to a certain inability of the authors 
to dissociate themselves from the sectarian characteristics of the cult and, basically, to apply an 
objective approach to its history. This paper is a case study in which three penal processes from the 
Hungarian Autonomous Region are presented. They cover the interval 1957-1958. The method of 
research : documentary analysis, by data analysis and formulation of generalizations. The study 
contains an analysis of the situation of the “witnesses” in the light of the orders and regulations 
released by the center and their application on regional and local levels, sometimes making brief 
references to the international approach to the problem. By presenting the mechanism of the criminal 
trials, we can get information about how the communities were organized, about the main functions 
and religious assignments pertaining to such functions, emphasizing the main aspects and forms of 
activity and revealing the frameworks of “conspiracy” that favored the maintenance of the Jehovah's 
Witnesses links in a political regime more than hostile. We consider that a research of the Jehovah 
Witnesses trials can not only contribute to the contemporary history of Romania, regarding the new 
wave of terror established in the period following 1956, but also provides important supplementary 
data for the history of the church as well as for the history of the Romanian Subsidiary of the Watch 
Tower Bible and Tract Society association from New York. 


Keywords: political trials, religious minority, nationalism, communist repression 


Încercarea de a găsi cărţi de specialitate, lucrări ştiinţifice care să analizeze activitatea 
cultului „Martorii lui Iehova” din România în perioada comunistă ne oferă rezultate foarte 
slabe. Majoritatea lucrărilor tratează problema cu subiectivism, cu prejudecăţi, datorită unei 
incapacitati a autorilor de a se disocia de caracteristicile sectare ale cultului şi, în fond, de a 
se apropia obiectiv de istoricul acesteia. 

Articolul de faţă este un studiu de caz în cadrul căruia ne-am propus să prezentăm trei 
procese penale din Regiunea Autonomă Maghiară! (în continuare R.A.M.) din anii 1957-1958, 
încadrate în contextul social-politic al vremii. 

Apreciem că o cercetare a proceselor „Martorilor lui Iehova” nu numai că poate aduce o 
contribuţie la istoria contemporană a României, în legătură cu noul curs de teroare instaurat 
în perioada de după 1956, dar vine şi cu completări importante la istoria Bisericii, la istoricul 
Filialei din România a societăţii Watch Tower Bible and Tract Society din New York. 


Câteva aspecte privind istoricul „Martorilor lui Iehova” 
în România 


Pentru a înţelege împrejurările în care au decurs procesele „martorilor” este necesar să 
precizăm câteva aspecte de ordin istoric legate de apariţia grupării religioase în România, 
pătrunderea adepților acestora în R.A.M., cadrul legislativ ostil, dar şi de modalităţile la care 
organele de stat au apelat pentru a ţine o evidenţă numerică strictă a acestora. 

Apariţia şi răspândirea „Martorilor lui lehova” pe teritoriul României sunt lipsite, deocam- 
dată, de date concrete. Varianta susţinută de cercetătorul Nicolae Ionita este că noua învăţătură 
a fost adusă pe teritoriul României - mai precis, în Târgu-Mureş - de către Szabó Karoly şi 
Kiss József, primii convertiți fiind de aici şi din zona Clujului, învăţătura răspândindu-se apoi 
şi în Valea Jiului. Conducerea noilor adepţi a fost preluată după condamnarea celor menţionaţi 
mai sus de Nagy Bâlint şi apoi de imigrantul loan Sima, care, la dispoziţia urmaşului lui 


1. În 1950 a avut loc reorganizarea administrativă a României, cele 58 de judeţe fiind transformate in 
28 de regiuni şi 177 de raioane. În 1952 a avut loc prima reorganizare a acestui sistem, în urma căreia, 
prin comasarea a 10 raioane din fostele Regiuni Mureş şi Stalin (respectiv Ciuc, Cristuru Secuiesc, 
Gheorgheni, Odorhei, Reghin, Sfântu Gheorghe, Sângeorgiu de Pădure, Târgu-Mureş, Târgu Secuiesc 
şi Topliţa) s-a înfiinţat Regiunea Autonomă Maghiară, cu reşedinţa administrativă la Târgu-Mureş. 
Această delimitare pe bază etnică - teritoriul fiind locuit de o majoritate secuiască, potrivit recen- 
sământului din 1956, 77,3% din populaţie fiind alcătuită din maghiari (secui), 20,1% români, 1,5% 
rromi, 0,4% germani şi 0,4% evrei - a fost modificată prin reorganizarea teritorială din 1960, când a 
fost adoptată şi o nouă denumire: Regiunea Mureş Autonomă Maghiară. Două raioane locuite în 
majoritate de români (Luduş şi Târnăveni) au trecut de la Regiunea Cluj la Regiunea Mureş Autonomă 
Maghiară, iar două raioane cu populaţie majoritar maghiară (Târgu Secuiesc şi Sfântu Gheorghe) revin 
Regiunii Braşov, succesoarea Regiunii Stalin. În februarie 1968 s-a renunţat la organizarea administrativă 
de tip sovietic, iar judeţul a redevenit principala unitate administrativă. Regiunea Mureş Autonomă 
Maghiară a fost desfiinţată şi reorganizată în judeţele Mureş şi Harghita, judeţul Covasna fiind format 
în mare parte din fosta Regiune Braşov. Vezi in acest sens Stefano Bottoni, Sztálin a székelyeknél. A 
Magyar Autonom Tartomány története (1952-1960), Editura Pro-Print, Miercurea-Ciuc, 2008. 

Charles T. Russel, J.F. Rutherford, noul conducător al Societăţii din Brooklyn, a sosit în 
România pentru a desfăşura o intensă propagandă. În 1924 Sima a fondat societatea „Viaţa”, 
fiind secondat în această activitate de Faluvégi Dénes, personaj important şi în procesele 
studiate. În 1926 a fost fondată prima congregatie importantă, dar neînțelegerile doctrinare - o 
parte dintre adepţi nu au acceptat inovațiile teologice introduse de Rutherford - au condus la 
scindarea şi destrămarea conducerii societăţii „ Viaţa”. Prima facțiune, „mileniştii”, au adoptat 
din 1931 numele de „Martorii lui Iehova”, fiind conduşi din postul de preşedinte de Albu 
Pamfil din Bucuresti şi de vicepreşedintele Magyarosi Marton’. Facţiunea considerată minori- 
tară s-a făcut cunoscută sub denumirea de „Studenţii în Biblie”, deseori confundați cu ,,mile- 
niştii”?. Aceştia din urmă, adepţi mai radicali, apar în permanenţă, fără precizări detaliate, 
alături de „Martorii lui Iehova” şi în rapoartele întocmite de reprezentanţii Departamentului 
Cultelor în anii 1950. 

Un exemplu în ceea ce priveşte modalitatea de pătrundere a noilor învățături la o scară 
mai mică, la nivel sătesc-comunal, ne oferă cazul comunei Mitreşti din raionul Târgu-Mureş, 
R.A.M. Evenimentele care au dus la apariţia grupării religioase a „martorilor” au fost relatate 
pe larg de preotul unitarian din localitate, Sim6 Attila, care la 18 aprilie 1958 a sintetizat 
situaţia cultelor interzise din localitate, răspunzând astfel la solicitarea verbală a Oficiului 
Protopopesc Unitarian Mureş. Răspunsul s-a bazat pe mărturia unor persoane contemporane 
cu evenimentele. Conform relatării, în primii ani ai secolului XX, foarte mulţi localnici au 
emigrat în S.U.A., unde, pe lângă banii câştigaţi, au cunoscut şi învăţătura „milenistă”. În 
1910 s-au întors în comună trei capi de familie, respectiv Demjân Janos, Varga Gyorgy şi Kiss 
Janos. La acea vreme activa deja un comitet misionar în Târgu-Mureş, care, beneficiind de 
finanţare externă, a convertit şi cele trei familii ai căror capi se reîntorseseră din America. 


Până în 1918 numărul lor a urcat la 16-17 familii şi au fixat ziua sfârşitului lumii. Mai mulţi au 
vândut şi-au împărţit avutul personal şi aşteptau noaptea fixată (18 octombrie). Noaptea a şi venit 
şi a şi trecut fără necaz. Asteptarea neimplinita şi recuperarea avutiilor repartizate a produs multe 


deziluzii. Mişcarea s-a oprit pe moment, dar nu s-a stins“. 


Cel de-al Doilea Război Mondial a favorizat propagarea ideilor „martorilor” ; astfel, s-a 


ajuns ca populaţia localităţii Mitreşti, care în 1945 număra 530 de locuitori, cu excepţia a 
8-10 familii, să frecventeze în totalitate comunităţile iehoviste. Preotul unitarian nota : 


Preotul a reuşit să reîntoarcă mulţimea în biserică, dar şi astăzi, aproape o cincime din sat sunt 
iehovişti sau grav infectați. Cea mai mare problemă este că deja dispun de un tineret de aproximativ 
30 de membri. Dacă nu se vor lua măsuri guvernamentale puternice, sunt pierduţi pentru tot- 
deauna atât pentru patrie, cât şi pentru biserică’. 


1. Nicolae Ionita, „«Martorii lui Iehova» în Arhivele Securităţii Romane. Problema tolerării activităţii 
cultului”, Caietele C.N.S.A.S., anul I, nr. 2/2008, pp. 207-208. 

2. Memoriul de analiză din 10 noiembrie 1960, cerut prin circulara nr. 8296/1959 al Departamentului 

Cultelor, care a ordonat întocmirea unui statistici despre cultele legale, tolerate şi interzise pe teritoriul 

Regiunii Autonome Maghiare, se referă şi la milenişti - probabil confundanti cu „Studenţii în 

Biblie” -, afirmându-se următoarele : „Avem unele date pe care după întocmirea statisticii am primit, 

ca în regiunea noastră există în total 195 milenişti. Datele lor nu sunt trecute în statistică. După localităţi 

se grupează după cum urmează: Târgu Mureş - 80, Sângeorgiu de Mureş, raionul Tg. Mureş - 8, 

Cristeşti, rai. Tg. Mureş - 14, Ciba-Nicoleşti - 46, Cinta - 12, Sărăţeni, rai. Sang. de Pădure - 22, 

Praid - 13” - Arhivele Naţionale Serviciul Judetean Mureş (în continuare, $.J.A.N. Mureş), fond 

Departamentul Cultelor (în continuare D.C.), dosar nr. 20/1959, f. 39. 

S.J.A.N. Mureş, fond D.C., dosar nr. 15/1956-1962, f. 26. 

S.J.A.N. Mureş, fond D.C., dosar nr. 9/1954-1955, f. 121. 

5. Ibidem, f. 123. 

Repulsia ce caracterizează cuvintele de mai sus a fost şi caracteristica tonalitatii legislative 
a vremii. Începând cu perioada interbelică şi până la sfârşitul regimului comunist, din punct 
de vedere legislativ „martorii” au beneficiat în perioadele 1933-1937, respectiv 1945-1949 de 
cel mai bun statut, fiind înregistraţi în calitate de societate comercială, respectiv asociaţie civilă 
pe baza sentintelor eliberate de Tribunalul Ilfov la 22 mai 1933, precum şi la 11 iulie 1945. 

Sfârşitul acestor perioade a fost consemnat prin Deciziile nr. 31999/1939, respectiv 
86310/1949 ale Ministerului Justiţiei, care au interzis activitatea „martorilor” pe teritoriul 
României, legislatorul hotărând şi dizolvarea societăţii, respectiv a asociaţiei, ultima măsură 
făcând referire şi la averea publică a „martorilor”, astfel că „întregul patrimoniu al acestei 
asociatiuni dizolvate se atribuie Sfaturilor populare din localitate”?. 

Aparenta liberalizare a regimului cultelor, o caracteristică a regimului comunist în perioada 
de început“, a dispărut total odată cu apariţia Legii Cultelor şi cu măsurile prin care s-a urmărit 
aplicarea acesteia. Printre cultele interzise, „care sub mască religioasă şi invocând vag liber- 
tatea acordată de Constituţie, caută fie să se sustragă ordinii legale, fie să răspândească idei 
subversive în contradicţie cu bunele moravuri sau cu legile statului”, pe lângă diferitele grupări 
ale „martorilor” au fost incluşi nazareenii, penticostalii disidenti (independenţi sau penticostali 
de ziua a 7-a), adventiştii reformaţi, adventiştii cu protest, Oastea Domnului, stiliştii etc.5. 
Printre cele mai însemnate culte interzise pe teritoriul Regiunii Autonome Maghiare, pe lângă 
„Martorii lui Iehova”, au fost adventistii reformisti® şi stiliştii”. 


1. Astfel, prin sentinţa nr. 1145 a Tribunalului Ilfov, Secţia I Comercială, a înregistrat gruparea religioasă 
în calitate de societate comercială sub numele de „Societatea Anonimă de Biblie şi Tratate Martorii lui 
Dumnezeu-lehova”. În 1945, „Martorii lui Iehova”, prin sentinţa nr. 58 a Tribunalului Ilfov, Secţia I 
Civilă Comercială, au primit o autorizaţie de funcţionare ; sentinţa însemna însă o recunoaştere doar 
în calitate de asociaţie civilă de drept privat, o soluţie de compromis, ca şi în 1933, datorită faptului 
că Ministerul Justiţiei respinsese cererea de recunoaştere şi legalizare a „Asociaţiei Internaţionale 
Religioase Martorii lui Iehova - Grupa pentru România”, înaintată pe 12 mai 1945 (Nicolae Ionita, 
art. cit., pp. 209, 211). 

2. Prin Decizia nr. 31999/1939 privind reglementarea asociaţiilor religioase (vezi Monitorul Oficial, nr. 
161, din 17 iulie 1939), Ministerul Justiţiei a interzis activitatea „martorilor” pe teritoriul României şi 
a desfiinţat societatea comercială care primise autorizaţia de funcţionare în 1933. Această decizie a fost 
una care a definitivat o stare de fapt creată prin decizia Ministerului de Interne, care, în 1937, din 
cauza propagandei îndreptate împotriva statului şi a efectuării serviciului militar, a ordonat închiderea 
caselor de rugăciuni şi stoparea activităţii de prozelitism desfăşurată de „martori” (ibidem, p. 209). 

3. Decizia nefavorabilă emisă la data de 8 august 1949 a fost o continuare a celor anunţate în Legea pentru 
regimul general al cultelor religioase, promulgată la 4 august 1948 (vezi Monitorul Oficial, nr. 195, 
din 4 august 1948). Aceasta stipula, printre altele, obligativitatea cultelor de a obţine recunoaşterea din 
partea autorităţilor statului şi, deşi „martorii” erau înregistraţi ca asociaţie civilă, legea îi obliga să-şi 
obţină recunoaşterea de cult religios (ibidem, p. 216). 

4. Au primit dreptul de a funcţiona, printre altele, Cultul Creştin Adventist de ziua a 7-a, Asociaţia Biserica 
lui Dumnezeu Apostolică (penticostală), creştinii traditionalisti, Asociaţia Religioasă a Adventistilor de 
Ziua a 7-a, Martorii lui Iehova etc. Dintre aceştia, adventistii de ziua a 7-a, baptistii, penticostalii şi creştinii 
după Evanghelie vor fi trecuţi ulterior în rândul cultelor recunoscute, în conformitate cu Legea Cultelor. 

5. S.J.A.N. Mureş, fond D.C., dosar nr. 15/1956-1962, f. 26. 

6. Adventistii reformisti, prin decizia Ministerului Cultelor nr. 12257, publicată în Monitorul Oficial, nr. 
53, din 5 martie 1947, au obţinut o recunoaştere provizorie până la apariţia Legii Cultelor. Această 
recunoaştere însă „a încetat odată cu apariţia Legii Cultelor (4 august 1948), dată după care n-au mai 
putut fi recunoscuţi din cauza ideilor contrare orânduirii de stat pe care le răspândesc” (ibidem). 
Adventistii reformişti, conform memoriului de analiză din 10 noiembrie 1960, aveau 112 adepţi pe 
teritoriul R.A.M., numărul lor fiind în scădere. Majoritatea au fost grupaţi în raionul Reghin, unde a 
fost prezent, de altfel, şi cultul adventist (S.J.A.N. Mureş, fond D.C., dosar nr. 20/1959, f. 39). 

7. Stiliştii au obţinut recunoaşterea de funcţionare sub forma a două fracțiuni: „Asociaţia religioasă a 
creştinilor traditionalisti”, recunoscută prin decizia Ministerului Cultelor nr. 26639/1946 (Monitorul 

Interzicerea activităţii „martorilor” a fost echivalentă cu o nouă perioadă de ilegalitate. 
Un rol primordial în exercitarea represiunii le-a revenit organelor de Securitate, însă munca 
lor a fost mult înlesnită de funcţionarii Ministerului Cultelor şi de succesorul acestuia din 
1957, Departamentul Cultelor. Inspectorii şi imputernicitii regionali şi raionali au executat 
constant ordinele venite de la Bucuresti şi în problema grupărilor interzise!. Acest lucru este 
dovedit prin modalitatea în care s-a urmărit întocmirea statisticilor despre cultele interzise la 
nivel local, cu precădere sătesc-comunal, de pe teritoriul Regiunii Autonome Maghiare. Aceste 
statistici — de fapt, evidențe amănunțite, precise — au fost întocmite de obicei de preoţii cultelor 
recunoscute din localitatea respectivă. Interesul organelor de stat faţă de cultele interzise s-a 
soldat uneori cu adevărate chestionare, cel mai bun exemplu în acest sens fiind statisticile şi 
rapoartele întocmite în anii 1954 şi 19585. 


Oficial, nr. 126, din 3 iunie 1946), şi „Asociaţia religioasă a credincioşilor tradiţionali de răsărit, 
fracțiunea lacobaş”, cu sediul la Targu-Neamt, recunoscută prin decizia Ministerului Cultelor 
nr. 30630/1947 (Monitorul Oficial, nr. 126, din 6 iunie 1947). Denumirea acestei din urmă asociaţii a 
fost modificată ulterior în „Asociaţia religioasă a creştinilor pravoslavnici de răsărit din România”, prin 
decizia Ministerului Cultelor nr. 5613/1948 (Monitorul Oficial, nr. 50, din 1 martie 1948). După 
apariţia Legii Cultelor, valabilitatea acestor recunoasteri date stiliştilor a încetat, iar altă recunoaştere 
nu li s-a mai dat. „Totuşi, nu s-au luat niciodată măsuri legale împotriva credincioşilor stilişti, ci numai 
împotriva agitatorilor şi a acelor stilişti care îşi arogă să exercită ilegal funcţiile de preot, călugăr sau 
episcop (conform Codului Penal). În prezent, în Moldova, unde stiliştii sunt mai numeroşi, se duce 
acţiune pentru revenirea lor la Biserica Ortodoxă, când se va stabili şi situaţia bisericilor şi schiturilor 
stiliste” (S.J.A.N. Mureş, fond D.C., dosar nr. 15/1956-1962, f. 26). Mişcarea stilistă în Regiunea 
Autonomă Maghiară a fost neînsemnată, fiind concentrată doar în localitatea Covasna, raionul Târgu 
Secuiesc, de unde însă şi-a exercitat influenţa în localităţile din jur. Odată cu desfiinţarea mănăstirilor 
stiliste din Moldova şi retragerea calugaritelor la Covasna, mişcarea stilistă din localitate s-a intensificat, 
în 1960 numărul adepților ridicându-se la 83. Despre atitudinea autorităţilor în privinţa acestei probleme 
este sugestiv următorul citat: „Orice mişcare al stiliştilor stă sub atenţia organelor locale, atât şcoala, 
căminul cultural, cât şi preotul local duc o activitate de izolare şi pe urmă la lichidarea lor” (ibidem). 

1. Hotărârea Consiliului de Miniştri nr. 2167, din 19 octombrie 1956 a aprobat noile instrucţiuni pentru 
funcţionarea Corpului de imputerniciti, organul exterior al Ministerului Cultelor. Potrivit acesteia, 
activitatea Corpului de Împuterniciţi se desfăşoară sub îndrumarea şi controlul Ministerului Cultelor 
prin Direcţia Împuterniciţilor, dar şi prin inspectorii principali de pe lângă Ministerul Cultelor, iar in 
îndeplinirea sarcinilor pe care le aveau aceştia lucrau sub supravegherea Comitetelor Executive ale 
Sfaturilor Populare Regionale, respectiv al capitalei R.P.R. Corpul Imputernicitilor a fost format din 
împuterniciţi regionali - câte unul pentru fiecare regiune administrativă şi unul pentru capitala 
R.P.R. -, un împuternicit care a îndeplinit funcţia de secretar, precum şi imputerniciti de raioane, 
numărul acestora variind în funcţie de numărul raioanelor. Sediul imputernicitilor regionali a fost la 
Sfatul Popular Regional, iar sediul imputernicitilor de raioane a fost fie la sediile imputernicitilor 
regionali, fie la sediile Sfaturilor Populare Raionale. Buna funcţionare a birourilor imputernicitilor a 
fost garantată de Comitetele Executive ale Sfaturilor Populare (S.J.A.N. Mureş, fond D.C., dosar 
nr. 15/1956-1962, ff. 1-4). 

2. În cursul anului 1954, preoţii reformaţi şi unitarieni din protopopiatul Mureş au fost sesizati prin cir- 
cularele protopopesti 179/1954, punctul III, şi 310/1954, punctul II, respectiv 48/1954 să întocmească 
o evidenţă cu persoanele care aparţin cultelor interzise prin lege (S.J.A.N. Mureş, fond D.C., dosar 
nr. 9/1954-1955, ff. 38, 52, 59, 64, 186, 197). in paralel cu aceste măsuri, Sfaturile Populare locale 
au fost însărcinate cu acelaşi obiectiv prin adresa 1381/1954 (ibidem, ff. 45-46, 65). 

3. Chestionarele întocmite de preoţii unitarieni în 1958 au încercat să găsească răspunsuri la diferite 
întrebări : în ce împrejurări a început mişcarea ; ce fel de categorii sociale au imbratisat propagarea 
noilor învățături ; cine au fost conducătorii în trecut şi cine sunt în prezent; care au fost motivele 
pentru care au părăsit Biserica; ce mijloace şi modalităţi au fost folosite în sprijinul noilor idei; ce 
tendinţe manifestă mişcarea (se întăreşte sau slăbeşte ?); dacă numărul adepților este în creştere sau 
descreştere ; ce fel de atitudine manifestă în chestiuni politice şi culturale ; care au fost bazele finan- 
ciare în trecut şi care sunt în prezent; care au fost modalităţile de propagandă. În acest sens, am 

Însă acceptarea ideilor unui cult interzis însemna şi părăsirea unui cult recunoscut, iar 
acest lucru afecta şi existenţa preotului din parohia respectivă. Prin urmare, este de înţeles de 
ce preoţii reformaţi, unitarieni şi ortodocşi - cultele cele mai afectate, de altfel, pe teritoriul 
R.A.M.! - au oferit răspunsuri detaliate la solicitările primite?. 

Întocmirea acestor statistici locale a fost, de fapt, materializarea cererii Ministerului Cul- 
telor sau a Departamentului Cultelor, care prin imputernicitii regionali şi raionali au sesizat 
oficiile protopopesti; la rândul lor, prin circulare scrise sau verbal, acestea le-au dat instruc- 
tiuni preoților din subordine pentru punerea în practică a ordinului ministerial. Întocmirea 
acestor statistici a fost ordonată şi primăriilor, Consiliilor Populare locale, compararea şi 
completarea statisticilor garantând un rezultat mai mult decât sigur’. 

Pe lângă aceste măsuri de identificare a „martorilor” trebuie să menţionăm şi arestările 
operate de organele de Securitate începând cu 1949, care au fost continuate şi în anii 1950 cu 
intensitate diferită de la un an la altul. Ca urmare a acestor arestări, doar în perioada 1951-1953 
au fost închişi circa 800 de adepţi dintr-un total de 15.000 de membri semnalati în 1949. 

Aceste valuri de arestări au fost influențate şi de unele evenimente care nu aveau legătură 
directă cu „martorii”. Izbucnirea Revoluţiei maghiare din 1956 a oferit un nou prilej pentru a 
lua măsuri împotriva categoriilor sociale considerate potrivnice regimului comunist. 


putea aminti lucrările întocmite de următorii : Simó Attila din Mitresti (18 aprilie), Gal Jenö din Cioc, 
Trei Sate (20 aprilie), Bed5 Arpad din Vadu (21 aprilie), Bíró Izsák din Galateni (28 aprilie), Szabó 
Dénes din Bezid (6 mai 1958); toţi erau preoţi unitarieni care au răspuns favorabil la instrucţiunea 
verbală lansată de Oficiul Protopopesc Unitarian Mureş cu ocazia întrunirii preotesti din 18 aprilie 
1958 (ibidem, ff. 23-25, 81-84 verso, 122-123 verso, 185 faţă-verso, 207). 

1. Conform memoriului de analiza despre situatia cultelor in R.A.M., intocmit la 10 noiembrie 1960 de 
împuternicitul regional Tank6 Árpád si împuternicitul-secretar Nagy Gyula, „Cultele neoprotestante şi 
grupările interzise se concentrează in mare parte in raioanele Târgu-Mureş, Reghin şi Sângeorgiu de 
Pădure. Majoritatea adepților sunt recrutaţi din cultul reformat şi ortodox. Din cultul romano-catolic 
abia sunt treceri la neoprotestanti” (S.J.A.N. Mureş, fond D.C., dosar nr. 20/1959, f. 28). 

2. Aceste răspunsuri au oferit o imagine completă cu privire la problema cultelor interzise în localitatea 
respectivă, depăşind, de obicei, limitele cultice. Sesizăm o colaborare ecumenică în această problemă. 
La 31 martie 1954, parohul ortodox din Sovata, Moldovan Iuliu, pe lângă enumerarea detaliată a 
„martorilor” a recurs şi la observaţii sau menţiuni : „Întrucât aproape toţi sectarii interzişi aparţin 
nationalitatii maghiare, rupti din cultele rom. cath. şi reformat, preoţii acestor culte pot da relaţii mai 
precise. În cătunul anexat oraşului Sovata, denumit Săcădat, sunt peste 30 de familii de aparţinători 
«Martorii lui Iehova» care n-au votat şi nu prind armă” (S.J.A.N. Mureş, fond D.C., dosar nr. 
9/1954-1955, f. 164). Iar preotul unitarian din Bezid, Szab6 Dénes, în răspunsul din 24 aprilie 1958, 
şi-a sesizat superiorul nu doar în privinţa pierderilor proprii, ci şi a celor ale colegului reformat din 
localitate (ibidem, f. 24). 

3. Verificarea evidenţelor întocmite de preoţii locali prin intermediul celor întocmite de Sfaturile Populare 
locale a condus în mai multe rânduri la situaţii contradictorii. În acest sens, am putea aminti situaţia 
din localitatea Ernei, unde preotul reformat local, Bartha Albert, răspunzând pe 27 februarie 1954 la 
circulara nr. 179/1954, a negat existenţa „martorilor”. Ceva mai devreme, la 25 februarie 1954, Sfatul 
Popular din Ernei, răspunzând la adresa 71381/1954, i-a comunicat Sfatului Popular Raional Târgu-Mureş 
lista ,,sectantilor” din localitate, enumerând printre „martori” familia lui Veress Janos şi a lui Gid6falvi 
Ferenc (ibidem, ff. 75-77). Un alt exemplu în acest sens îl constituie răspunsul preotului reformat Török 
Ern din Miercurea Nirajului, care, ca şi colegul său din Ernei, la 28 februarie 1954 a negat existenţa 
„martorilor” din localitate. Cu patru zile mai devreme, la 24 februarie 1954, Sfatul Popular din 
Miercurea Nirajului a sesizat Comitetul Executiv al Sfatului Popular Raional Târgu-Mureş despre 
existenţa a 38 de „martori” în localitate, dintre care 21 aparținuseră în trecut cultului reformat (ibidem, 
ff. 114-118). 

4. Nicolae Ioniţă, art. cit., p. 217. 

Grupările Ungvári, Fülöp şi Kovacs 


Interpretarea reacţiilor radicale în urma Revoluţiei maghiare, a ordinelor şi dispoziţiilor de la 
centru la nivel regional şi local o putem urmări prin activitatea Unităţii Militare Nr. 0421 din 
Târgu-Mureş, care s-a conformat Ordonanţei nr. 70 din 17 ianuarie 1957 a Ministerului de 
Interne, potrivit căreia personalităţile care sunt cunoscute ca având în trecut activităţi ostile 
trebuie avute sub control, iar împotriva foştilor conducători ai partidelor fasciste trebuie 
pornite procese penale!. Totodată, au fost luaţi în vizor şi membrii grupărilor iehoviste, punctul 
de pornire fiind persoanele cu antecedente penale. S-a găsit şi o justificare ideologică la 
măsurile ce urmau să fie luate: ele se datorau necesităţii luptei contra misticismului, acesta 
din urmă fiind considerat o armă „cu ajutorul căreia duşmanii poporului încearcă să îndemne 
elementele cele mai înapoiate ale poporului nostru împotriva formei şi ordinei de stat existente 
în R.P.R.”?. 

Motivele pentru care iehoviştii au fost persecutați” în această perioadă îşi găsesc rădăcina 
în ideologia lor, în propaganda „duşmănoasă” exercitată în diferite broşuri, în special în Turnul 
de Veghe*, în circulare adresate aderenţilor”, dar mai ales în discuţiile verbale, prin care îi 


1. Stefano Bottoni (coord.), Az 1956-os magyar forradalom és a romániai magyarság (1956-1959), Editura 
Pro-Print, Miercurea-Ciuc, 2006, pp. 33-34. 

2. S.J.A.N. Mureş, fond Procuratura Militară Târgu-Mureş 1954-1965 (în continuare PM.T.M.), dosar 
nr. 410/1957, f. 68. 

3. Cercetătorii Adrian Petcu şi Nicolae Ionita susţin printre motivele persecuției etichetarea „martorilor” 
ca legionari, pe baza rezoluţiei Plenarei Comitetului Central al P.M.R. din 10-11 iunie 1948, în care 
se stabileşte că „martorii” au servit ca instrument al elementelor fasciste legionare (Adrian Nicolae 
Petcu, „Securitatea şi cultele în 1949”, în Adrian Nicolae Petcu [coord.], Partidul, Securitatea şi cultele 
1945-1989, Nemira, Bucuresti, 2005, p. 149; Nicolae Ioniţă, art. cit., p. 213). Etichetarea ca legionari, 
dacă a existat la nivel central, nu s-a confirmat pe teren, în cadrul grupărilor studiate. În opoziţie cu 
opinia cercetătorilor de mai sus, nu ni se pare îndreptăţit să amintim printre motivele represiunii 
influenţa Moscovei şi a consilierilor K.G.B. în această problemă. Credem că şi fără asentimentul 
sovietic Securitatea ar fi recurs la arestări masive printre „martori”, lipsa de iniţiativă nefiind o 
caracteristică a organelor de represiune într-un regim totalitar. 

4. În concluziile de învinuire a grupului Ungvári s-a citat şi din Turnul de Veghe, cu scopul de a demonstra 
anticomunismul aderenţilor iehovişti. Astfel, din broşura cu titlul Scopul Turnului de Veghe, de la 
pagina 42 au fost citate următoarele : „Chiar dacă întreaga organizaţie comunistă de pe glob s-ar înşira 
împotriva poporului lui Iehova, aşa cum o face acum în spatele «cortinei de fier», inimile martorilor 
lui Iehova nu se vor teme”. În aceeaşi broşură, la capitolul cu titlul „Cum sunt influențate organizaţiile 
«Martorilor lui Iehova» de către opoziţia organizată a comunismului, scrie: „Aceste guvernăminte, cu 
falşii lor păstori religioşi, cu înalții şi puternicii lor conducători politici, împreună cu puternicele 
organizaţii comerciale nu pot da viaţa omului”. Ideologia materialistă a fost atacată şi în broşura Punerea 
la încercare a tăriei credinței noastre, unde la pagina 32 se menţiona: „Comunismul este vorbit de 
rău în sensul că ar fi o întocmire materialistă şi pentru motivul acesta este pe drept cuvânt condam- 
nabil... Concentrându-se asupra unei ştiinţe materialiste, ei sunt bolnavi spiritual” (S.J.A.N. Mureş, 
fond PM.T.M., dosar nr. 410/1957, f. 70). 

5. Circulara cu titlul „Lubiţi fraţii” este un fel de instructaj sufletesc adresat aderentilor cu privire la posibi- 
lele anchete şi interogatorii. Iată câteva idei din conţinutul ei: „Da, pentru credinţă trebuie să lupti. 
Lupta constă şi în aceea că tu mai degrabă să suferi bătaia, închisoarea, chiar şi moartea, dar nici atunci 
să nu trădezi munca Domnului, pe slujitorii Domnului şi pe fraţi uneltelor Satanei, care astăzi mai există 
şi pe care mâine îi vei călca în picioare, deoarece vor zace morţi, nemiscati în toate părţile... Discută 
cu alti fraţi cu experienţă şi roagă-i să-ţi povestească din experienţa lor, despre atitudinea lor curajoasă 
manifestată cu ocazia anchetelor... Să induci duşmanul în eroare aşa cum ştii, dacă vezi că vrea să te 
ducă pe calea trădării, să negi în modul cel mai hotărât, să foloseşti metode ce ei cred de cuviinţă, dar 

indemnau pe cetăţeni „la nesupunere faţă de legile ţării” şi să-şi exprime „prin toate căile 
neîncrederea în regimul actual din R.P.R.”. Toate acestea au fost interpretate de organele de 
Securitate ca tentative de a dovedi că „orice încercare a conducerii actuale din ţara noastră în 
vederea construirii socialismului este zadarnică şi este împotriva credinţei în Dumnezeu”!. Pe 
lângă motivele „politice”, s-au luat în considerare şi cele care aveau în vedere „capacitatea 
de apărare a statului”, datorită faptului că membrii grupărilor iehoviste nu au recunoscut 
niciun fel de autoritate legal constituită, au refuzat prestarea serviciului militar, iar prin 
„propaganda” lor i-au îndemnat şi pe alţi cetăţeni la asemenea fapte?. 

Constituirea de către organele de Securitate a „loturilor” iehoviste studiate în articolul de 
faţă s-a desfăşurat după o reţetă simplă. Ele au avut ca nucleu un prim-acuzat, care, de obicei, 
fusese „fugar” - în principal datorită nesatisfacerii serviciului militar —, acest statut asigurându-i 
totodată în cadrul organizaţiei iehoviste şi libertatea de mişcare necesară pentru a îndeplini 
prerogative de conducere, cum ar fi, de exemplu, „pionier”, „serv de regiune” sau „serv de 
circuit”. După arestarea celui care urma să fie prim-acuzat urma interogarea acestuia, în urma 
căreia inevitabil rezultau nume noi, informaţiile obţinute fiind valorificate printr-un val de 
arestări. Acestea conduceau la alte interogatorii şi implicit la alte nume, valurile de arestări 
fiind repetate de câte ori ofiţerul care conducea ancheta considera necesar, până la finalizarea 
cazului. Arestările au fost completate şi cu retineri singulare. Faptul că unii au fost arestaţi 
împreună nu a însemnat că, automat, urmau să fie condamnaţi împreună, eşantionul celor 
reţinuţi reprezentând doar materia primă pentru viitoarele „loturi”. Astfel, prin arestarea celor 
46 de membri ai grupărilor studiate, organele de Securitate au încercat decapitarea şi totodată 
anihilarea activităţii iehoviste pe întregul teritoriu al Regiunii Autonome Maghiare. 

În ordine cronologică, primul lot a fost reprezentat de 14 persoane, grupate în jurul 
prim-acuzatului Ungvári Mihaly. În acest caz, arestările au avut loc în perioada 27 aprilie — 
Topliţa, cu precădere în oraşele Gheorgheni şi Topliţa şi în comunele Valea Strâmbă, Remetea, 
Sandominic, Voşlobeni, Stânceni şi Joseni. Lotul lui Ungvári era format din pionieri clandestini 
(Ungvári Mihaly, Morar Dionisie şi Fülöp Irén), servi de circuit (Bernad József şi Tatar Janos 
senior), servi de grupă (Bernâd Antal, Fülöp Albert, Borbély Jozsef, Böjte Lajos, Gyulai 
Janos, Miron Teodor, Pilca Valer şi Ilyés Teréz) şi dintr-o servă de vizită ulterioară (Tatar 
Erzsébet)’. 


nici atunci să nu cazi în plasa duşmanului deja mort... Tu nu eşti dator să spui adevărul in fata auto- 

ritatilor când aceştia te anchetează cu intenţie rea... Să păstrezi secretele în cel mai strict înţeles al 

cuvântului, că prin pălăvrăgeala ta să nu-i faci un serviciu duşmanului. Să vadă duşmanul atitudinea ta 

şi rezistenţa ta de neclintit, deoarece acesta este semnul pieirii lui sigure, iar rezistenţa ta va fi semnul eli- 

berării şi scăpării tale apropiate, chiar dacă această scăpare ti-ar veni prin moarte” (ibidem, ff. 71-72). 
1. Ibidem, f. 69. 

S.J.A.N. Mureş, fond PM.T.M., dosar nr. 417/1957, ff. 144-145. 

3. Documentele dosarului de anchetă nr. 232/1957 ne-au permis reconstituirea „înfiinţării” grupului 
Ungvari. Astfel, în raportul din 16 iulie 1957, întocmit de căpitanul Bihari Emeric, care viza prelungirea 
termenului de anchetă şi arestarea preventivă pentru a patra lună în cazul lui Ungvâri Mihâly, arestat 
la 27 aprilie 1957, se precizează: „În urma declaraţiei lui, au fost depistate organizaţiile conduse de 
el ce au fost arestate ulterior şi ultimul lot de învinuiți a fost arestat la data de 15 iulie 1957, în număr 
de 14 elemente ce urmează a fi oferiţi justiţiei împreună cu sus-numitul” (S.J.A.N. Mureş, fond 
P.M.T.M., dosar nr. 410/1957, f. 107). Organele de Securitate - în concordanţă cu rezultatele interoga- 
toriilor cu Ungvári — au trecut în perioada 12-15 mai 1957 la arestarea a nouă persoane, a căror cauză in 
ceea ce priveşte prelungirea termenului de anchetă şi a arestării preventive până la întocmirea concluziilor 
de învinuire a fost tratată împreună. Aceste persoane au fost: Morar Dionisie, Pilca Valer, Bernâd 
József, Fülöp Irén, Tatár Janos senior, Bernâd Antal, Böjte Lajos, Borbély József şi Miron Teodor 
(ibidem, ff. 42-45, 61-65). Al doilea val de arestări a dus la retinerea lui Gyulai Janos şi a numitei 

Căpitanul Bihari Emeric, anchetatorul penal din Secţia de Anchete Penale din cadrul 
Direcţiei Regionale M.A.I, după ce a întocmit concluziile de învinuire la dosarul de anchetă 
nr. 232/1957, l-a trimis spre rezolvare Procuraturii Militare Târgu-Mureş. Aceasta, la rândul 
ei, la 30 august 1957, a sesizat Tribunalul Militar Cluj, instanţa de drept, pentru judecarea 
cazului lui „Ungvari Mihai şi alti 13 învinuiți”, care au săvârşit infracţiunea prevăzută şi 
pedepsită de art. 209, partea III-a din Codul Penal!. Sentintele cuprinse între 15 şi 25 de ani 
de închisoare se regăsesc în Decizia nr. 1786/1957’. 

Arestarea membrilor lotului Ungvâri a însemnat doar preludiul şirului arestărilor, organele 
Securităţii documentându-se pe parcurs despre persoanele care conduceau activităţile iehoviste 
pe teritoriul Regiunii Autonome Maghiare. Astfel, arestarea lui Fülöp Lajos la 19 octombrie 
1957°, serv de regiune pe teritoriul R.A.M., a dus la noi retineri. În perioada 11 noiembrie 
1957 - 2 februarie 1958 au fost arestate alte 17 persoane, iar Csergedy Béla, care ispăşea o 
pedeapsă de 7 ani de închisoare corecțională, a fost rejudecat în cadrul grupului Fülöp. 
Membrii lotului Fülöp reprezentau la vremea respectivă vârfurile conducerii iehoviste pe 
teritoriul R.A.M., în afară de servul de regiune fiind arestaţi servii de circuite Faluvégi Dénes, 
Cornea Ladislau, Molnar Gyula, Kelemen Janos, Török Rozália şi Csergedy Béla, servii de 
grupă Moldovan Maria, Seprădi Gergely, Szocs Sandor, Fabian Mihaly, Papp Ferenc, Burjân 
György, Máthé Antal, Lukács Istvan, Birău Teodor, Szabó Marton şi Hark6 Ida, dar şi curiera 
clandestină Jánosi Lidia”. Practic, pe lângă deteriorarea conducerii grupărilor „martorilor”, 
au fost afectate în mod direct şi comunităţile iehoviste din localităţile de provenienţă ale celor 
arestaţi - comune şi sate de pe teritoriul R.A.M. Praid, Cioc, Sântandrei, Neaua, Sânişor, 
Valea lui Pavel, Chibed, Crişeni, Ocna de Sus, Rugăneşti, Ciba Nicoleşti, Foi, Tirimia Mare, 
Mitreşti, Oaia, dar şi Micăsasa (Raionul Mediaş, Regiunea Stalin). 

Concluziile de învinuire din dosarul de anchetă nr. 244/1957, întocmit la 15 martie 1958 
de maiorul de Securitate Bihari Emeric, precum şi dosarul de anchetă compus din şase volume, 
cu 2.214 file, au fost trimise Procuraturii Militare Târgu-Mureş la 22 martie 19585. Conform 


Ilyés Teréz, la 15 iulie 1957, lotul fiind întregit cu arestarea lui Tatar Erzsébet, la 24 iulie 1957. Ultima 

a beneficiat de o ordonanţă de punere în libertate provizorie până la judecarea cazului (ibidem, f. 24). 

Prin adresa nr. 13/108406 din 21 august 1957, Unitatea Militară Nr. 0421 Târgu-Mureş i-a comunicat 

Procuraturii Militare Târgu-Mureş predarea dosarului de anchetă, compus din 3 volume, cu 1.281 de 

file, împreună cu concluziile de învinuire (ibidem, f. 67). 

Ibidem, f. 66. 

Vezi Anexa nr. 1, cu titlul „Grupa lui Ungvâri Mihaly”. 

3. Data arestării oferită de documentele Procuraturii Militare Târgu-Mureş este în contradicţie cu cea 
specificată pe fişa matricolă penală a lui Fülöp Lajos: 15 mai 1957. 

4. ,,Nasterea” loturilor Fülöp şi Kovacs o putem urmări în documentele de anchetă. Deşi Kovacs Karoly 
şi Fekete Zsuzsanna au fost arestaţi la 16 decembrie 1957 (iar conform foii matricole penale a numitilor, 
la 15 decembrie 1957) de către organele Direcţiei Regionale M.A.I. Cluj, în timpul anchetării grupului 
Fülöp ei au devenit baza pentru constituirea celui de-al doilea lot al cazului, format în jurul prim- 
-acuzatului Kovacs Karoly (S.J.A.N. Mureş, fond PM.T.M., dosar nr. 417/1957, ff. 50-51). După 
interogarea servului de regiune Fülöp Lajos, a avut loc primul val de retineri, care s-au desfăşurat în 
11-13 noiembrie 1957 şi au vizat opt persoane: Molnar Gyula, Moldovan Maria, Mathé Antal, Burjân 
György, Török Rozália, Birău Teodor, Szabó Marton şi Lukács Istvan (ibidem, ff. 62-66, 74-83, 
95-110). Al doilea val de arestări s-a desfăşurat între 28 şi 30 noiembrie 1957 şi i-a vizat pe Kornya 
László, Faluvégi Dénes, Kelemen Janos şi Antal Ilona. În cazul lor, sesizăm procedura standard în 
ceea ce priveşte prelungirea termenului de anchetă, cu menţiunea că Antal Ilona a fost condamnată în 
cadrul lotului Kovâcs (ibidem, ff. 84-94, 117-137). Am identificat şi un al treilea val de arestaţi, care 
i-a cuprins pe Fabian Mihaly, Hark6 Ida, Jánosi László, Papp Ferenc, Seprédi Gergely şi Szăcs Sandor, 
toţi fiind reţinuţi la 16 ianuarie 1958 (ibidem, ff. 128-141). Dintre aceştia din urmă, Jánosi László a 
fost condamnat în gruparea Kovâcs. 

5. Ibidem, f. 142. 


NR 

procedurii, la 29 martie 1957, Procuratura a sesizat Tribunalul Militar Cluj cu privire la cazul 
referitor la „Fulop Ludovic şi alti 18” invinuiti de uneltire contra ordinii sociale!, iar prin 
Decizia nr. 723/1958 instanta i-a condamnat pe membrii lotului la sentinte cuprinse intre 
15 şi 25 ani de închisoare?. 

Având în vedere faptul că din anchetarea grupării Fülöp „au rezultat alte noi legaturi”?, 
organele de drept au înfiinţat lotul al doilea al dosarului de anchetă 244/1957, punându-l în 
frunte pe Kovacs Károly, care, după arestarea servului de regiune Fülöp Lajos, a preluat 
coordonarea activităţii iehoviste pe teritoriul R.A.M. 

În perioada 15 decembrie 1952 - 29 martie 1958 au fost arestate alte 13 persoane. Astfel, 
pe lângă Kovacs Karoly, au mai fost arestaţi servii de circuit Roman Ioan şi Antal Ilona, servii 
de grupe Fekete Zsuzsanna, Jánosi László, Gyorfi Jenö, Madaras Lajos, Raczkévy Zoltan, 
Magyari György, Vass Dénes şi Kolumbán Margit, dar şi curierii clandestini Orban Sandor şi 
Molnos Andrâs*. Printre grupările iehoviste afectate de aceste arestări se numără cele din 
localităţile Agrişteu, Odorheiu Secuiesc, Voivodeni, Mătrici, Săcădat-Sovata, Chibed, Satul 
Nou, Laz, Telişoara şi Cecălaca (ultima localitate fiind din raionul Luduş, Regiunea Cluj). 

Concluziile de învinuire au fost întocmite tot de maiorul Bihari Emeric, la 10 aprilie 19585. 
La 17 aprilie 19585, Unitatea Militară Nr. 0421 din Târgu-Mureş a trimis Procuraturii Militare 
dosarul de anchetă nr. 244/1957 al lotului II, „în frunte cu Kovacs Carol şi alti 12 indivizi”, 
compus din patru volume, cu 1.682 de file. Cazul a fost judecat de Tribunalul Militar Cluj, 
care prin Decizia nr. 722/1958 i-a condamnat pe membrii lotului la sentinţe cuprinse între 10 
şi 25 de ani de închisoare”. 


Reflectări ale anchetei organelor de Securitate 
în procesele penale studiate 


În faza pregătitoare a proceselor penale studiate, organele de Securitate au ţinut cont de două 
obiective majore : 


1. reconstituirea unui istoric plauzibil al activităţii arestatilor, învinuiți cu toţii de a fi săvârşit 
infracţiunea prevăzută şi pedepsită de art. 209, pct. 1, C.P. al R.P.R. (uneltire contra 
ordinii sociale) ; 

2. demonstrarea vinovatiei fiecărui arestat în parte. 


1. Ibidem, f. 173. 

2. Vezi Anexa nr. 2, cu titlul „Grupa lui Fülöp Lajos (lotul I)”. 

3. S.J.A.N. Mureş, fond PM.I.M., dosar nr. 451/1958, f. 69. 

4. Geneza grupului Kovacs are la bază persoanele reţinute în perioada anchetării grupării Fülöp, respectiv 
pe Kovacs Karoly şi Fekete Zsuzsanna (ibidem, ff. 49-68), precum şi pe Antal Ilona (ibidem, ff. 11-13 
verso) si Jánosi László (ibidem, ff. 14-22). Anchetarea acestora a condus la reținerea lui Roman Ioan 
la 7 februarie 1957 (ibidem, ff. 1-10) si la un nou val de arestari (intre 18-19 martie 1958), care a 
cuprins alte şapte persoane, respectiv : Gyărfi Jenö, Orban Sandor, Madaras Lajos, Raczkévy Zoltan, 
Vass Dénes, Kolumbán Margit şi Magyari György (ibidem, ff. 23-33, 38-42 verso). Gruparea Kovacs 
a fost completată prin reținerea lui Molnos Andras la 29 martie 1958 (ibidem, ff. 34-35, verso). 

5. Ibidem, ff. 69-94. 

6. Ibidem, f. 95. 


7. Vezi Anexa nr. 3, cu titlul „Grupa lui Kovacs Karoly (lotul II)”. 

Istoricul privind activitatea religioasă a celor arestați se bazează în principal pe activitatea 
prim-acuzatilor, care se făceau vinovați de atragerea celorlalți arestați în pretinsa infracțiune, 
iar istoriile individuale ce au rezultat în urma anchetelor ne permit, la rândul lor, să luăm 
cunoştinţă despre anumite detalii şi despre dimensiunea activității iehoviste pe teritoriul Re- 
giunii Autonome Maghiare. 

Ancheta Securităţii a avut la bază şi antecedentele penale ale unor „martori” care, în 
anumite cazuri, au trecut prin închisori de mai multe ori. Astfel, arestarea lui Ungvari Mihaly 
a dus la arestarea conducătorilor iehovişti de pe teritoriul raioanelor Topliţa, Gheorgheni şi 
Ciuc, dar ancheta a condus şi la servul de regiune Fülöp Lajos, care, la vremea respectivă, 
era dat „dispărut”!. 

Fülöp Lajos a intrat în gruparea „Martorii lui Iehova” in 1945. După interzicerea grupării 
religioase „şi-a continuat activitatea în raza oraşului şi a raionului Târgu-Mureş”, având ca 
misiune specială „a umbla din casă în casă pentru a recruta noi membri, intrând chiar şi în 
sediul unor instituţii de stat în acest scop”, faptă pentru care a fost arestat, deferit justiţiei şi 
condamnat la trei luni de închisoare. Până în 1951 era consemnat ca membru activ în grupul 
iehovist din Praid. În iulie 1951, după ce s-a sustras de la încorporare, a devenit „fugar” şi, 
potrivit acuzelor organelor de Securitate, s-a ascuns sub numele fals de Martin Teodor’. 
Ulterior, a intrat în legătură cu un alt „fugar”, „martorul” Suciu Mihai’, precum si cu 
conducătorii iehovişti Vâtca Vasile“, Tap Ludovic, dar şi cu alţii, de la care a primit funcţia 
de pionier special pentru R.A.M.5 Numirea în funcţia de pionier a lui Fülöp Lajos a coincis 
cu perioada arestărilor efectuate de către organele M.A.I., ocazie cu care au fost reţinuţi 
inclusiv conducătorii pe ţară ai grupării, în frunte cu Albu Pamfil“ şi Magyarosi Marton’. 

În aceste împrejurări, Fülöp Lajos a iniţiat pe teritoriul R.A.M. reorganizarea grupărilor 
iehoviste. A stabilit relaţii de subaltern-superior cu Sabău loans, iar pe de altă parte, a intrat 


1. S.J.A.N. Mureş, fond PM.I.M., dosar nr. 410/1957, f. 74. 
S.J.A.N. Mureş, fond PM.T.M., dosar nr. 417/1957, f. 145. 

3. Arhiva Administraţiei Nationale a Penitenciarelor (în continuare A.A.N.P.), fond Fise Matricole Penale 
(în continuare £.M.P), fişa lui Suciu Mihai. S-a născut la 10 noiembrie 1927 în Zau de Câmpie, raionul 
Luduş, Regiunea Cluj. Nu are studii. A refuzat satisfacerea serviciului militar încă din 1949. A fost 
arestat de Securitatea Deva la 24 decembrie 1959 şi condamnat de Tribunalul Militar Stalin pentru 
crimă de uneltire contra ordinii sociale la 15 ani de muncă silnică. Prin Decizia nr. 316/1963, sentinţa 
a fost redusă la 8 ani de închisoare corecțională. A fost grațiat la 28 iulie 1964, în urma Decretului 
nr. 411/1964. 

4. Ibidem, fişa lui Vâtca Vasile. S-a născut la 5 octombrie 1899 în Râşca, raionul Gherla, Regiunea Cluj. 
Studii : 2 clase. A fost arestat la 5 aprilie 1951 pentru instigare publică („a facut parte din organizaţia 
subversivă «Martorii lui lehova»”) şi, conform hotărârii judecătoreşti nr. 936/1951, a fost condamnat 
la 8 ani de închisoare corecțională. A decedat în închisoarea Gherla la 8 septembrie 1952. 

5. S.J.A.N. Mureş, fond PM.I.M., dosar nr. 417/1957, f. 145. 

6. A.A.N.P., fond EM.P, fişa lui Albu Pamfil. S-a născut la 7 aprilie 1907 în Lupsa, Raionul Câmpeni, 
Regiunea Cluj. Studii: 7 clase. A fost arestat la 15 februarie 1950, fiind condamnat la 10 ani pentru 
agitaţie. A fost amnistiat la 5 octombrie 1955, conform Decretului nr. 421/1955. A fost arestat din nou 
la 3 martie 1956 şi condamnat de Tribunalul Militar Bucuresti la 6 ani de închisoare corecțională pentru 
deţinere de publicaţii interzise. A fost eliberat la termen: 2 martie 1962. 

7. Ibidem, fişa lui Magyarosi Marton. S-a născut la 8 aprilie 1882 în Jeica, Raionul Năsăud, Regiunea Rodna. 
Studii : 6 clase. A fost arestat la 3 februarie 1950 pentru agitaţie, fiind condamnat de Tribunalul Militar 
Bucuresti la 10 ani de închisoare corecțională. A decedat în închisoarea Gherla la 19 august 1953. 

8. Ibidem, fişa lui Sabău Ioan. S-a născut la 5 aprilie 1916, în comuna Valea Largă, raionul Luduş, 
Regiunea Cluj. Studii: 3 clase primare. În 1951 a fost judecat în lipsă de Tribunalul Militar Cluj şi 
condamnat la 7 ani. A fost arestat la 3 martie 1956 şi condamnat de Tribunalul Militar Regiunea a II-a 


406 CSONGOR JANOSI 


în legătură cu Dósa Janos din Stejeris', împreună cu care a trecut la reorganizarea propriu-zisă 
a grupării, precum şi la înfiinţarea de grupe noi, chiar şi în localităţi unde până la acea dată 
acestea nu existaseră. În urma eforturilor lui Fülöp, activitatea „martorilor” a luat o amploare 
tot mai mare; astfel, au fost trimişi în regiune şi alti pioneri, cum ar fi Makkai Mihaly’, 
Mocanu Damian>, Némethi Jânos*, Sebestyén Károly, cu care Fülöp Lajos a colaborat şi a 
desfăşurat o activitate intensă. 

În primăvara anului 1953, când organele M.A.I. au iniţiat un nou val de retineri ale con- 
ducătorilor „martorilor”, Fülöp Lajos a reuşit să se sustragă. Conform afirmațiilor organelor 
de stat, din cauza unor divergențe pe tema vieţii private cu superiorul iehovist Sabău Ioan şi, 
probabil, pentru a evita arestarea, Fülöp a părăsit pentru moment teritoriul R.A.M., s-a stabilit 
în comuna Sărmaş, Regiunea Cluj, unde a avut „misiunea specială” să transcrie publicaţiile 
iehoviste primite de la Sabău loan. 

Pe la sfârşitul anului 1955, în urma unui nou val de arestări, organele M.A.I. au reţinut 
majoritatea „fugarilor” ce-şi desfăşurau activitatea în regiunea studiată, inclusiv pe condu- 
cătorul pe ţară, Nistor Mihai’. În aceste condiţii, datorită lipsei „de cadre”, Fülöp a fost trimis 


Militară Bucuresti pentru agitaţie publică la 6 ani de închisoare corecțională. A fost eliberat la 3 martie 
1962, la expirarea pedepsei. 

1. Ibidem, fişele lui Dósa Janos. S-a născut la 6 februarie 1922 in Stejeriş, raionul Târgu-Mureş, R.A.M. 
Studii : 6 clase. În 1954 a fost condamnat pentru manifeste instigatoare, fără a fi precizată sentinţa. La 
18 iulie 1956 a fost arestat din nou şi, prin hotărârea judecătorească nr. 230/1956 a Tribunalului Militar 
Cluj, a fost condamnat la 7 ani de închisoare corecțională. A fost eliberat la termen: 16 iulie 1962. A 
fost arestat a treia oară la 14 aprilie 1975 şi condamnat de Tribunalul Militar Cluj la 8 ani de închisoare. 
A fost grațiat în conformitate cu Decretul prezidenţial nr. 223/1976, la 6 iulie 1976. 

2. Ibidem, fişele lui Makkai Mihály. S-a născut la 23 martie 1925, în Vulcan, Raionul Petroşani, Regiunea 
Hunedoara. Studii: 7 clase. A fost arestat în 1951, fiind condamnat pentru instigare publică la 2 ani 
de închisoare. A fost arestat din nou la 30 mai 1955 şi condamnat de Tribunalul Militar Stalin la un 
an corectional. A fost rejudecat de Tribunalul Militar Cluj şi condamnat a treia oară pentru uneltire 
contra ordinii sociale la 9 ani de închisoare corecțională. A fost eliberat la 25 mai 1964. 

3. Ibidem, fişele lui Mocanu Damian. S-a născut la 1 octombrie 1929 în Ciucea, raionul Huedin, Regiunea 
Cluj. Studii: 7 clase. La data de 4 februarie 1955 a fost arestat şi condamnat pentru agitaţie publică 
de Tribunalul Militar Stalin la un an de închisoare corecțională. A fost eliberat la termen : 3 februarie 
1956. A fost reţinut la 18 iulie 1956 şi condamnat de Tribunalul Militar Cluj la 7 ani de închisoare 
corecțională pentru uneltire contra ordinii sociale, la 3 ani de închisoare corecțională şi la un an 
corectional pentru fals şi uz de fals. În urma recursurilor, sentinţa i-a fost micşorată, eliberându-se la 
termen: 16 iulie 1962. 

4. Ibidem, fişa lui Némethi Janos. S-a născut la 24 decembrie 1930, în Viişoara, Raionul Turda, Regiunea 
Cluj. Studii: 4 clase. A fost arestat la 9 februarie 1955 şi condamnat la 4 ani de închisoare corecțională 
pentru agitaţie publică de Tribunalul Militar Stalin. În cursul anului 1956, odată cu rejudecarea cazului 
Némethi, sentinţa 149/1955 a Tribunalului Militar Stalin a fost casată şi a fost înlocuită cu cea a 
Tribunalului Militar Cluj, care prin hotărârea judecătorească nr. 230/1956 l-a condamnat la 7 ani de 
închisoare corecțională pentru uneltire contra ordinii sociale. A fost eliberat la termen: 6 februarie 
1962. 

5. Ibidem, fişa lui Sebestyén Karoly. S-a născut la 20 ianuarie 1881 în Stejeriş, raionul Târgu-Mureş, 
R.A.M. Studii: 7 clase. Prima dată a fost condamnat în 1955 la 10 ani pentru instigare publică. A fost 
arestat din nou la 29 august 1956 şi condamnat de Tribunalul Militar Cluj la 7 ani de închisoare corec- 
tionala pentru uneltire. I s-a computat din pedeapsă prima perioadă de detenţie (26 aprilie - 14 decem- 
brie 1955, 243 de zile) şi a fost eliberat la termen: 27 decembrie 1962. 

6. S.J.A.N. Mureş, fond PM.I.M., dosar nr. 417/1957, f. 146. 

7. A.A.N.P., fond EM.P, fişa lui Nistor Mihai. S-a născut la 9 martie 1927, în Cernesti, raionul 
Târgu-Lăpuş, Regiunea Baia Mare. Studii: 7 clase. A fost arestat la 25 martie 1957 şi condamnat de 
Tribunalul Militar Cluj la 25 de ani muncă silnică pentru uneltire contra ordinii sociale. A fost grațiat 
în conformitate cu Decretul nr. 411/1964, la 2 august 1964. 


PROCESE PENALE ALE „MARTORILOR LUI IEHOVA” DIN ROMANIA 407 


din nou de către conducerea iehovistă pe teritoriul R.A.M., primind şi funcţia de serv de 
regiune, pe care a deținut-o până la data arestării sale. 

Modul de organizare şi activitate a grupărilor iehoviste sub conducerea lui Fülöp Lajos a 
fost susţinut şi de succesorul în funcţie, Kovâcs Kâroly!, care însă a ocupat această poziţie 
pentru o scurtă perioadă de timp, fiind la rândul său arestat la 15 decembrie 19577. 


Nu avem deocamdată la dispoziţie un document din care să reiasă evoluţia împărțirii 
administrative a grupărilor iehoviste pe teritoriul R.A.M., dar este cert faptul că aceasta s-a 
adaptat împrejurărilor impuse de puterea politică, statutul de „interzis” accentuând tendinţa 
de organizare în clandestinitate. 

Conform documentelor anchetei, grupările iehoviste au fost înfiinţate cu precădere în 
comune şi sate, iar într-o măsură mai mică şi în oraşe, în fruntea lor fiind un conducător 
denumit „serv de grupă”. Acesta era ajutat de doi dintre credincioşii cei mai activi ai grupului, 
dintre care unul era „ajutor serv de grupă” ; un al treilea, care avea sarcina de a conduce 
activitatea de propagandă a membrilor grupului, era „serv de vizită ulterioară”. În anii 1950, 
desfăşurarea unor şedinţe cu un număr mai mare de membri a devenit pentru „martori” un 
real pericol. Astfel, s-au luat măsuri ca grupurile compuse din mai mulţi membri (în general 
8-10 persoane) să fie împărţite în grupulete, denumite „unităţi mici”, în fruntea acestora fiind 
un conducător denumit „serv de unitate mică”. Dacă era posibil, membrii lor erau aleşi din 

x» 


două, trei familii învecinate, astfel ca întrunirea într-o şedinţă „clandestină” să nu trezească 
bănuieli?. După afirmaţiile organelor de Securitate, servul de grupă şi ajutoarele sale ţineau 


1. „Cariera” lui Kovacs Karoly conţine toate detaliile unui „martor” de primă generaţie. S-a alăturat 
„martorilor” în 1945 şi a depus eforturi iniţial în localitatea Praid. A urmat apoi experienţa carcerală 
între 1951 şi 1954, care, pe de o parte, i-a întărit credinţa, iar pe de altă parte, l-a propulsat spre noi 
funcţii. A devenit, rând pe rând, pionier, serv de circuit, mâna dreaptă a servului de regiune şi în final 
serv de regiune (S.J.A.N. MUREŞ, fond PM.T.M., dosar nr. 451/1958, ff. 69-72). 

2. Înainte de arestare, Kovacs a fost foarte aproape să fie reţinut. Fülöp Lajos l-a însărcinat cu transportarea 
materialelor religioase în diferite localităţi, cum ar fi Odorhei, Târgu-Mureş etc. Conform organelor, 
„Un astfel de transport de materiale subversive a fost surprins de organele de Miliție în noaptea de 
18 iulie 1957, însă [Kovacs Karoly] nu s-a supus somatiilor legale, reuşind să fugă, lăsând la fata locului 
un sac cu materiale subversive şi toate instrucţiunile şi instrumentele de scris, ca cerneluri chimice, 
spirt etc., precum şi o bicicletă cu care transporta aceste materiale”. Momentul arestării a fost la fel 
de spectaculos. Nevoia de publicaţii religioase l-a facut pe noul serv de regiune Kovacs să se deplaseze 
împreună cu Fekete Zsuzsânna la Sibiu, unde, în momentul preluării „materialelor subversive”, au fost 
arestaţi. „Învinuitul fiind un element foarte recalcitrant, a încercat să evadeze din nou de sub arestare 
şi să distrugă materialele compromiţătoare ce le avea asupra lui, aruncându-se în Mureş [Cibin ! ]. S-a 
oprit numai sub ameninţarea a două focuri de armă de intimidare. Învinuitul fiind escortat la Militie şi 
depus în arest, a spart uşa arestului şi a fugit, însă în aceeaşi seară a fost arestat cu ajutorul cetăţenilor” 
(ibidem, f. 71). 

3. De exemplu, gruparea iehovistă din comuna Crişeni, condusă de Szécs Sandor, a fost alcătuită din 26 
de membri. Servul de grupă, conform instrucţiunilor, a împărţit grupa în trei unităţi, in fruntea cărora 
a numit câte un serv de unitate mică. Aceste unităţi au ţinut şedinţe în fiecare săptămână, în cadrul 
cărora au fost prelucrate materialele religioase primite de la Szöcs Sandor. Servul de grupă a adunat 
lunar rapoartele de activitate şi cotizatiile, iar prin Körtés Zsuzsanna din Bezid le-a trimis lui Faluvégi 
Julianna, soţia servului de circuit, Faluvégi Dénes (S.J.A.N. Mureş, fond PM.T.M., dosar nr. 417/1957, 
f. 159). Gruparea din Valea Strâmbă, condusă de Fülöp Albert - considerată „sâmburele activităţii 
contrarevolutionare pe întregul teritoriu al circuitului 6” -, a înglobat 19 membri şi a fost împărţită în 
trei unităţi mici. Fülöp Albert, ca şi colegul din Crişeni, pe de o parte, a aprovizionat unităţile cu 
broşuri religioase, iar pe de altă parte, „a strâns rapoarte de la servii de unităţi mici privind activitatea 


408 CSONGOR JANOSI 


legătura cu servii grupuletelor, iar membrii de rand nici nu cunoşteau propriu-zis cine era 
conducătorul lor!. 

Mai multe grupe iehoviste constituiau un circuit. În perioada studiată de noi, un circuit 
îngloba între 9 şi 20 de grupe? şi era condus de un „serv de circuit”, care era şeful direct şi 
nemijlocit al servilor de grupe din comunele ce alcătuiau circuitul. Servul de circuit primea 
rapoartele de activitate şi cotizatiile de la servii de grupe, pe care le dădea mai departe legăturii 
sale superioare, servul de regiune’. 

Funcţia de serv de circuit a fost asociată/dublată în mai multe cazuri cu cea de „pionier”*. 
Sarcina acestuia de a conduce activitatea grupelor iehoviste din circuit? era întărită cu prero- 
gative extraordinare, cu dreptul de a boteza, de a exclude® sau de a numi în funcţii religioase”, 
dar şi de a înfiinţa noi grupe iehoviste în comunele unde acestea încă nu existau’. 

După 1955, coordonarea legăturilor între grupele iehoviste le-a revenit curierilor speciali, 
care, spre deosebire de pionieri, activau la o scară teritorială mult mai mică, la nivelul satelor 
învecinate, iar pe lângă intermedierea legăturilor dintre servii de grupe şi servul de circuit îşi 
asumau şi rolul de poştaş. Astfel, pe de-o parte, înmânau materialele religioase, iar pe de altă 
parte, colectau cotizatiile şi rapoartele de activitate de la conducătorul sau membrii grupului 
vizitat’. 


grupului, precum si cotizatii lunare pe care le preda legăturii sale superioare” (S.J.A.N. Mureş, fond 

P.M.T.M., dosar nr. 410/1957, f. 82). 

Ibidem, f. 69. 

De exemplu, circuitul nr. 2 a fost alcătuit din nouă grupe (S.J.A.N. Mureş, fond P.M.T.M., dosar 

nr. 451/1958, f. 74), circuitul nr. 4 număra „peste 15 grupe clandestine”, circuitul nr. 7 a fost compus 

din 14 grupe iehoviste (S.J.A.N. Mureş, fond P.M.T.M., dosar nr. 417/1957, ff. 151-152), iar circuitul 

nr. 6 a fost alcătuit din 20 de grupe (S.J.A.N. Mureş, fond P.M.T.M., dosar nr. 410/1957, f. 79). 

3. Ibidem, f. 69. 

4. Acest cumul de funcții îl constatăm în cazul lui Kornya László, Molnár Gyula, Csergedy Béla, Ungvári 
Mihály, toţi fiind servi de circuit şi pionieri în acelaşi timp. Acest aspect nu a fost străin nici in 
îndeplinirea unor funcții inferioare. Astfel, Tatár Erzsébet, din gruparea iehovistă din Gheorgheni, 
condusă de Bernâd Antal, a îndeplinit două funcţii de conducere: cea de servă de vizită ulterioară şi 
cea de servă de unitate mică (ibidem, f. 88). 

5. Activitatea de serv de circuit şi pionier presupunea controlul periodic al grupelor iehoviste din sub- 
ordine, organizarea unor şedinţe în cadrul cărora au fost prelucrate materiale religioase, strângerea 
rapoartelor de activitate şi a cotizatiilor, precum şi înaintarea acestora către servul de regiune (S.J.A.N. 
Mureş, fond PM.T.M., dosar nr. 417/1957, f. 151). 

6. Asemenea măsuri au fost aplicate asupra acelor membri iehovişti „care nu respectau dispozitiunile 
centrului” referitoare la activitatea religioasă. Ancheta în cazul pionierului Ungvâri Mihaly mentio- 
nează, de asemenea, cazuri de excluderi în localităţile Voşlobeni, Valea Strâmbă şi Reghin, fără a intra 
în detalii (S.J.A.N. Mureş, fond PM.T.M., dosar nr. 410/1957, f. 74). 

7. Dreptul de numire într-o funcţie religioasă, cum ar fi numirea unui serv de grup, îi revenea de obicei 
servului de circuit, pionierului, dar în cadrul proceselor studiate întâlnim şi situaţia în care servul de 
grupă a dobândit acest drept mai putin obişnuit. Astfel, Jánosi László, servul de grupă din localitatea 
Mătrici, „l-a numit pe iehovistul László Sandor în funcţia de serv de grupă”, iar in 1958 l-a propus 
printr-o scrisoare pe László Boldizsár şi pe Gyărfi Jenö pentru funcţia de servi de grupe, pe ultimul 
în Săcădat. Ironia organelor de anchetă reiese şi din următorul citat: „Conştient de succesul pe care 
urma să-l aibă propunerea sa in fata superiorilor săi, Janosi Vasile nu-şi ascunde orgoliul în fata celor 
doi, ci i-a anunţat imediat de propunerea sa pentru ca la scurt timp să le facă cunoscută confirmarea 
centrului” (S.J.A.N. Mureş, fond PM.T.M., dosar nr. 451/1958, f. 76). 

8. S.J.A.N. Mureş, fond PM.T.M., dosar nr. 410/1957, f. 70. 

9. Ideea introducerii unui nou sistem de conducere i-a aparţinut lui Faluvégi Dénes, care a propus ca 
legătura cu grupele iehoviste să fie realizată „cu ajutorul parolelor şi al curierilor speciali”. Asemenea 
curieri speciali care au activat în raioanele Sângeorgiul de Pădure, Cristur şi Odorheiu Secuiesc 
(teritoriul circuitelor 1, 2 şi 3) au fost Seprâdi Gergely (care l-a recrutat pe Orban Sandor şi Madaras 
Lajos), Szécs Sandor (care l-a recrutat pe Szabó Lajos, Vass Dénes şi Török Elek), Fabian Mihaly, 


NR 

Odată cu arestarea servului de regiune Fülöp Lajos, Securitatea a intrat şi în posesia 


Într-un raport privind prelungirea termenului de anchetă penală în cazul lui Fülöp din 24 de- 
cembrie 1957, se precizează următoarele : 


Sub conducerea învinuitului, în raza Regiunii Autonome Maghiare au activat un număr de 10 pio- 
nieri, 9 servi de circuit şi 136 servi de grupe, dintre care până la data întocmirii prezentului raport 
au fost arestate 13 elemente, ce sînt în curs de anchetă, precum şi alte 33 de elemente ce au fost 
judecate în cursul lunii septembrie 1957. 


Conform anchetei, în coordonarea activităţii de reorganizare şi pentru a primi materiale 
iehoviste, ca serv de regiune, Fülöp Lajos a ţinut legătura în permanenţă cu Nistor Mihai, 
conducătorul iehovist pe ţară, dar şi cu pionierii Sabău Ioan, Har Dumitru, „zis losif”?, şi 
Suciu Mihai, arestaţi rând pe rând în perioada 1956-1959. Concomitent, pentru a întări 
autoritatea pe plan local, Fülöp a intrat în legătură cu „fugarii” din zona administrată, 
Csergedy Béla, Ungvári Mihály, Morar Dionisie, precum şi cu Fülöp Irén, Bernâd Gyula’, 
Fekete Péter*, Moldovan Maria, Kornya László, Molnar Gyula, toţi având funcţia de pionieri. 

Datorită faptului că la începutul anului 1955 servii de circuit au fost arestaţi, Fülöp a numit 
în locul acestora pe alţii noi. Astfel, pentru circuitele nr. 1 şi 3 a numit-o pe Faluvégi Ilona, pentru 
circuitul nr. 2 pe Antal Ilona, pentru circuitul nr. 4 pe Molnar Gyula, pentru circuitul nr. 5 pe 
Fekete Péter, pentru circuitul nr. 6 pe Ungvári Mihaly, pentru circuitul nr. 7 pe Kornya László, 
pentru circuitul nr. 8 pe Szatmári Domokos5, iar pentru circuitul nr. 9 pe Csergedy Béla. 


Jánosi László, László Boldizsár, Papp Ferenc, dar şi soţia sa, Faluvégi Ilona. Pe teritoriul circuitului 
nr. 7 a activat Moldovan Maria, iar în circuitul nr. 9, pe lângă 1 şi 3, Jânosi Lidia (S.J.A.N. Mureş, 
fond P.M.T.M., dosar nr. 417/1957, ff. 149, 151, 158, 160, 165). În circuitul nr. 6 au activat curierii 
recrutaţi de pionierul Ungvári, respectiv Ilyés Teréz, Fülöp Árpád, Korpos Maria, Korpos Karoly şi 
Kacsó Erzsébet (S.J.A.N. Mureş, fond PM.T.M., dosar nr. 410/1957, f. 75). Sub scurta conducere a 
servului de regiune Kovacs Kâroly au fost recrutaţi şi alti curieri, printre care: Dósa Anna, Nemes 
Ferenc, Achim Aranka şi Lukács Istvan (S.J.A.N. Mureş, fond PM.T.M., dosar nr. 451/1958, f. 71). 
Ibidem, f. 57. 

2. A.A.N.P., fond EM.P, fişa lui Har Dumitru. S-a născut la 29 octombrie 1932 in Simleu Almasului, 
raionul Huedin, Regiunea Cluj. Studii: 7 clase. A fost arestat la 7 martie 1958 şi condamnat pentru 
uneltire contra ordinii sociale la 25 de ani de muncă silnică. A fost grațiat în conformitate cu Decretul 
nr. 411/1964, la 31 iulie 1964. Conform Securităţii, la începutul anului 1957, Fülöp Lajos s-a înţeles 
cu Har Dumitru că vor încerca să stabilească legături şi cu centrul din Berna - filiala din România a 
Societăţii fiind subordonată în mod direct filialei din Berna, care răspundea la rândul ei în faţa centrului 
din Brooklyn - prin Sulyok György din R.P. Ungară, unde Fülöp trebuia să trimită un curier special 
cu parola „Esurum”. Arestarea lui Fülöp a împiedicat aceste planuri (S.J.A.N. Mureş, fond PM.T.M., 
dosar nr. 417/1957, ff. 147-148). 

3. A.A.N.P., fond EM.P, fişa lui Bernâd Gyula. S-a născut la 18 noiembrie 1936 în Valea Strâmbă, 
Raionul Gheorgheni, R.A.M. Studii : 4 clase. A fost arestat la 15 iunie 1956 şi condamnat de Tribunalul 
Militar Cluj pentru instigare publică la 6 ani de închisoare. A fost eliberat la termen, la 13 iunie 1962. 

4. Ibidem, fişa lui Fekete Péter. S-a născut la 1 iulie 1927 în Voivodeni, Raionul Reghin, R.A.M. Studii: 
7 clase. A fost condamnat prima dată în 1952, la 12 ani de închisoare pentru agitaţie, dar a fost grațiat 
în 1955. A fost arestat din nou la 15 iunie 1957 şi condamnat de Tribunalul Militar Cluj pentru 
uneltire contra ordinii sociale la 25 de ani de muncă silnică. A fost grațiat în conformitate cu Decretul 
nr. 411/1964, la 28 iulie 1964. 

5. Ibidem, fişa lui Szatmári Domokos. S-a născut la 20 august 1928 în Iara de Mureş, Raionul Târgu-Mureş, 
R.A.M. Studii: 7 clase. A fost condamnat prima dată la 6 ani pentru activitate iehovistă (nu detinem 
informaţii despre anul acestei condamnări şi cine l-a condamnat). A fost arestat din nou la 15 iunie 
1957 şi condamnat de Tribunalul Militar Cluj pentru uneltire contra odinii sociale la 23 de ani de muncă 
silnică. Prin Decizia nr. 204/1963, Tribunalul Suprem i-a casat sentinţa şi l-a condamnat la 6 ani de 
închisoare. A fost eliberat la termen: 21 august 1963. 

6. S.J.A.N. Mureş, fond PM.I.M., dosar nr. 417/1957, f. 146. 

Nu a fost o problemă nici măcar ca la conducerea mai multor circuite să fie aceeaşi 
persoană sau ca funcţia de serv de circuit să fie îndeplinită de mai multe persoane în acelaşi 
timp. Noul serv de regiune s-a folosit de decretul de amnistiere din 1955, care a estompat 
oarecum şocul arestărilor precedente - majoritatea conducătorilor iehovişti fiind eliberaţi 
atunci -, şi a trecut la reactivarea acestora, printre care îi menţionăm pe Molnar Gyula, 
Csergedy Béla şi Kelemen Janos. Aşa a procedat Fülöp şi în cazul lui Faluvégi Dénes, care, 
fiind deja un „cadru” cu renume şi experienţă, a devenit un reprezentant de bază în reorganizarea 
activităţii grupărilor iehoviste!. Treptat, Faluvégi a preluat conducerea circuitelor 1, 2 şi 3, 
„activitatea grupelor subversive din raioanele Sang[eorgiu] de Pădure, Cristur şi Odorhei, iar 
mai târziu numai cele două circuite [1 şi 3] din raionul Sang[eorgiu] de Pădure [...] extinzându-se 
şi în raionul Târgu-Mureş şi Sighişoara”?. În cazul circuitului nr. 2, situat pe raza raionului 
Odorheiu Secuiesc, servă de circuit a fost Antal Ilona, însă această funcţie a fost dublată şi 
de Kelemen Jânos, în primăvara anului 1956. Conducerea a rămas practic pe mai departe în 
mâna Ilonei Antal, însă Kelemen a obţinut de la servul de regiune atributia „de a controla şi 
a îndruma” activitatea desfăşurată de ea’. 

Organizarea grupărilor iehoviste pe teritoriul R.A.M. nu a ţinut cont neapărat de teritoriul 
administrativ al regiunii, ci s-a adaptat mai degrabă necesităţilor, astfel că în delimitarea 
teritorială numărul aderentilor iehovişti a reprezentat aspectul hotărâtor. Cu toate acestea, 
organele de Securitate au încercat o delimitare raportată la hotarele regiunii. Astfel, circuitul 
nr. 1 s-a situat pe teritoriul raionului Sângeorgiu de Pădure, circuitul nr. 2 în raionul Odorheiu 
Secuiesc, circuitul nr. 3 pe teritoriul raionului Cristuru Secuiesc, circuitul nr. 4 pe teritoriul 
raioanelor Târgu-Mureş şi Sângeorgiu de Pădure, circuitele nr. 5 şi 8, în lipsa unor date mai 
precise, probabil pe teritoriul raionului Reghin, iar circuitele nr. 7 şi 9 pe teritoriul raionului 
Târgu-Mureş. În cazul circuitului nr. 6 constatăm că teritoriul acestuia a depăşit teritoriul 
R.A.M., pe lângă raioanele Topliţa, Gheorgheni şi Ciuc extinzându-se şi în raionul Piatra- 
-Neamt, care aparţinea Regiunii Bacău“. Celor 9 circuite enumerate li s-a alăturat un al 
zecelea, înfiinţat pe raza raionului Sângeorgiu de Pădure de către succesorul lui Fülöp, Kovacs 
Károly, care în noiembrie 1957 l-a numit în funcţia de serv de circuit pe Roman Ioan’. 


x 


În ceea ce priveşte punctul al doilea al tezei susținute anterior, respectiv demonstrarea 
vinovatiei fiecărui arestat in parte, Securitatea, pe lângă enumerarea minuțioasă a funcţiilor 
deținute de invinuiti®, s-a focalizat în special asupra unor aspecte cu interpretări foarte largi, 
pe baza acestora stabilindu-se măsura implicării în activitatea organizaţiei interzise. „Aspectele” 
folosite drept „criterii” s-au concentrat asupra cadrelor conspirative şi a formelor de activitate 
care au favorizat întreţinerea legăturilor iehoviste : 


1. întâlnirile secrete, cadru de practicare a credinţei” ; 


S.J.A.M., fond PM.T.M., dosar nr. 417/1957, f. 146. 
Ibidem, f. 150. 
Ibidem, f. 157. 
S.J.A.N. Mureş, fond PM.T.M., dosar nr. 410/1957, f. 73. 
S.J.A.N. Mureş, fond PM.T.M., dosar nr. 451/1958, ff. 71, 73. 
Dintre cei 46 de condamnaţi din procesele studiate, fiecare a deţinut o anumită funcţie în cadrul grupării 
religioase „Martorii lui Iehova”. Organele de Securitate nu au acordat un interes special membrilor de 
rând - datorită numărului lor mare -, ei fiind implicaţi la nivel public doar în calitate de martori pentru 
a dovedi infracţiunea. 


NANunkWNe 


în ceea ce priveşte forma de organizare. Astfel, conform autorităţilor, Fülöp Lajos şi ceilalţi reţinuţi in 

reproducerea „materialelor de propagandă clandestină”!, editarea unor cărți interzise? si 


a unor traduceri?, crearea unei adevărate rețele de şapirografe prin punctele din regiunea 
Stalin (în Târnăveni la Florian Alexandru, in Petrisat la Pekri Albert” si in Micăsasa la 
Birău Teodor), în Regiunea Autonomă Maghiară (în Voivodeni la Kardos J ânos€ şi la Fekete 
Ilona”, în Ocna de Sus la Jânosi Lidia, in Foi la Mathé Antal si in Ciba-Nicolesti la Burjân 


urma valului de arestări din 1951 au luat măsuri pentru introducerea „unor metode conspirative adecvate 
noilor condițiuni”. Printre acestea s-au numărat şi înfiinţarea grupelor de câte 4-5 persoane, „care se 
adunau sub formă de întâlniri familiare” pentru a masca adevăratul scop. Valul de arestări din 1955 a 
necesitat noi măsuri de reorganizare. Cu această ocazie, în ierarhia de conducere a fost cooptat Faluvégi 
Dénes, fapt ce s-a dovedit benefic. Servul de regiune, Fülöp Lajos, împreună cu Faluvégi şi Kovacs 
Kâroly au stabilit noi măsuri de siguranţă, „au introdus legături prin curieri şi parole”, în urma cărora 
nici servii de grupe nu i-au cunoscut pe conducătorii lor (S.J.A.N. Mureş, fond PM.7.M., dosar 
nr. 451/1958, ff. 145-147). 

Constatăm o oarecare evoluţie şi în reproducerea materialelor religioase. În 1951 şi în anii următori 
a fost practicată „copierea cu mâna”, astfel că fiecare grupare a beneficiat de 2-3 exemplare din 
„publicaţiile interzise”. În 1955, servul de regiune Fülöp Lajos, conform dispoziţiilor primite de la 
conducătorul de la nivel national Nistor Mihai, s-a deplasat la Cluj „la iehovistul Szekely Francisc, de 
la care s-a documentat de felul confectionarii şi folosirii şapirografelor” şi, în cele din urmă, „a 
confecţionat primul şapirograf pe care l-a instalat în beciul casei numitului Florian Alexandru din 
Târnăveni şi la care a început să multiplice materiale subversive” (ibidem, ff. 145-146). Aceste 
„materiale subversive” şi „publicaţii interzise” erau de fapt nişte broşuri de 40-70 de pagini (S.J.A.N. 
Mureş, fond PM.T.M., dosar nr. 410/1957, f. 75). Din evidenţele servului de regiune, ulterior „s-a 
stabilit că în fiecare lună a multiplicat cca. 600 buc. publicaţii interzise, pentru confecţionarea cărora 
s-au folosit nu mai puţin de 15.000 coli de hârtie”. Conform organelor de stat, servul de regiune îi 
dădea lunar pionierului iehovist Suciu Mihai peste 200 de copii ale publicaţiilor iehoviste. Pentru acest 
scop au instalat un şapirograf în comuna Petrisat, raionul Târnăveni, şi unul în comuna Micăsasa, 
raionul Mediaş, localităţi din Regiunea Stalin (S.J.A.N. Mureş, fond PM.T.M., dosar nr. 417/1957, 
ff. 147-148). 

Un exemplu în acest sens, pe lângă multiplicarea materialelor introduse in tara din S.U.A., îl constituie 
multiplicarea de către servul de regiune Fülöp a cărţii Adevărul vă va face liberi, a cărei publicare şi 
răspândire a fost interzisă în R.P.R. încă din 1948 (ibidem, f. 147). 

Conform rezultatelor anchetei, servul circuitelor 1 şi 3, Faluvégi Dénes, a fost însărcinat cu traducerea 
materialelor religioase din limba română în limba maghiară (ibidem, f. 150). 

A.A.N.P., fond FM.P., fişa lui Florian Alexandru. S-a născut la 12 ianuarie 1902 în Abrud, raionul 
Câmpeni, Regiunea Cluj. Studii: 4 clase. A fost arestat la 8 martie 1956 şi condamnat de Tribunalul 
Militar Stalin la 3 ani de închisoare corecțională pentru deținerea de publicaţii interzise. A fost eliberat 
anticipat la 29 iulie 1958. 

Ibidem, fişa lui Pekri Albert. S-a născut la 1 iunie 1926 în Petrisat, raionul Târnăveni, Regiunea Braşov. 
Studii: 7 clase. A fost arestat la 13 august 1960 şi condamnat de Tribunalul Militar Braşov la 10 ani 
de închisoare corecțională pentru uneltire contra ordinii sociale. A fost grațiat în conformitate cu 
Decretul nr. 310/1964, la 23 iunie 1964. 

Ibidem, fişele lui Kardos Jânos. S-a născut la 7 februarie 1930 în Păingeni, raionul Târgu-Mureş, 
R.A.M. Studii: 3 clase primare. A fost arestat la 29 septembrie 1952 pentru insubordonare (refuzarea 
serviciului militar), fiind condamnat de către Tribunalul Militar Cluj la 9 ani de închisoare corecțională. 
A fost grațiat la 21 decembrie 1954. A fost arestat din nou la 25 iunie 1957 şi condamnat de Tribunalul 
Militar Cluj la 20 de ani de muncă silnică pentru uneltire contra ordinii sociale. Decizia nr. 204/1963 
a Tribunalului Suprem a modificat sentinţa la 8 ani de închisoare corecțională. A fost grațiat, în 
conformitate cu Decretul nr. 310/1964, la 23 iunie 1964. 

Ibidem, fişa lui Fekete Ilona. S-a născut la 11 mai 1922 în Voivodeni, raionul Reghin, R.A.M. Studii: 
2 clase. A fost arestată la 25 iulie 1957 şi condamnată de Tribunalul Militar Cluj la 17 ani de muncă 
silnică pentru uneltire contra ordinii sociale. Pedeapsa a fost redusă la 6 ani de către Tribunalul Suprem. 
A fost eliberată la 21 august 1963. 

Gyorgy), precum şi în Regiunea Cluj (in Bişineu la Magyari Pált), aprovizionarea cre- 
dincioşilor iehovişti cu materiale religioase fiind un obiectiv primordial şi vital? ; 
modalităţile de coordonare a grupărilor religioase prin pionier şi prin curierul special 
„clandestin”, instruiți cu parole de recunoaştere, care au înmânat şi transmis corespondenţa cu 
textele convenţionale, circularele periodice special editate, precum si instructajele verbale? 
şi care nu au ezitat să apeleze la procedee ilegale : folosirea de acte şi nume false“ ; 


strângerea cotizatiilor şi a rapoartelor de activitate prin pionier şi curierul special? ; 
»7. 


5. recrutarea de noi membri“, munca de ,,vestitor”’ ; 


Ibidem, fişa lui Magyari Pal. S-a născut la 7 august 1907 în Bişineu, Raionul Luduş, Regiunea Mureş 
Autonomă Maghiară. Studii: 2 clase. A fost arestat la 1 noiembrie 1960 şi condamnat de Tribunalul 
Militar Cluj la 10 ani de închisoare corecțională pentru uneltire contra ordinii sociale. A fost grațiat in 
conformitate cu Decretul nr. 310/1964, la 24 iunie 1964. 

Importanţa acordată multiplicării materialelor religioase reiese şi din citatul care a sintetizat activitatea 
servului de regiune Fülöp Lajos: „a organizat o reţea specială de elemente subversive care aveau 
misiuni speciale în acest sens. Astfel, au fost recrutaţi gazde pentru şapirograf, persoane care scriau 
cu cerneluri chimice, aprovizionatori care procurau hârtie şi materii prime necesare la multiplicat, 
curieri care cuprindeau toată R.A.M. şi câteva raioane din Regiunea Stalin şi care transportau grupelor 
subversive aceste materiale” (S.J.A.N. Mureş, fond PM.T.M., dosar nr. 417/1957, f. 147). 
Gândindu-se la o eventuală arestare şi pentru a evita deconspirarea imediată, conducătorii iehovisti nu 
se afişau personal în faţa servilor de grupe din subordine, legătura directă fiind înlocuită cu scrisori şi 
circulări „instigatoare”, care conţineau instrucţiunile şi îndemnările necesare, chiar „şi cu privire la 
comportarea membrilor arestaţi în anchetă”. Totuşi, conform anchetei, această reorganizare a legăturilor 
cu grupele din subordine nu s-a produs în toate circuitele. În circuitul nr. 4, servul de circuit Molnâr 
Gyula a preferat în continuare vechea modalitate şi a întreţinut legături directe cu servii de grupă până 
la arestarea sa (ibidem, ff. 150, 153). 

Conform organelor de Securitate, servul de regiune Fülöp Lajos (şi nu numai), pentru a se ascunde de 
autorităţi, dar şi în contactele sale cu credincioşii iehovişti, a apelat la diferite nume false, cum ar fi 
„Pityu”, „Joska”, iar pentru a-şi ascunde identitatea „a posedat asupra lui două buletine false” (S.J.A.N. 
Mureş, fond PM.T.M., dosar nr. 417/1957, f. 148). Lui Fülöp i s-a atribuit şi procurarea buletinului 
fals completat pe numele de Teodor Martin şi care a fost folosit la nevoie şi de pionierul Ungvâri Mihâly 
(S.J.A.N. Mureş, fond PM.T.M., dosar nr. 410/1957, f. 75). 

Nu avem informaţii detaliate despre cotizatii. Din suma de 8.500 de lei adunată lunar deducem că ar 
fi vorba despre o contribuţie de până la 4-5 lei lunar pentru fiecare familie. În acest calcul estimativ 
ne bazăm pe statisticile oficiale, care au stabilit o creştere a numărului de iehovişti în perioada 
1954-1960, de la 1.648 de adepţi la 1.968 (S.J.A.N. Mureş, fond PM.7.M., fond D.C., dosar nr. 20/ 
1959, f. 39). În ceea ce priveşte rapoartele de activitate, ne dau indicii cele stabilite de anchetă în cazul 
pionierei Fülöp Irén: „învinuita prezenta rapoarte speciale lui Ungvari Mihai despre activitatea ei 
subversivă desfăşurată în calitate de pionieră şi în care era arătat numărul localităţilor şi al distanțelor 
parcurse de învinuită, precum şi orele de propagandă duşmănoasă” (S.J.A.N. Mureş, fond PM.T.M., 
fond PM.T.M., dosar nr. 410/1957, f. 78). 

Recrutarea de noi membri a fost rezultatul muncii de vestitor/convertitor, proces care a fost finalizat 
prin botezarea noilor adepţi. Dreptul de a boteza i-a revenit servului de circuit, pionierului, care, după 
caz, singur sau în prezenţa servului de grup sau a membrului convertitor, a oficiat ceremonia. Astfel, 
Vass Dénes, din lotul lui Kovacs Karoly, a fost recrutat în 1942 de serva de grupă Lukâcs Elza din 
comuna Firtănuş şi a fost botezat de Kelemen Jânos din oraşul Odorheiu Secuiesc, care îndeplinea 
funcţia de serv de circuit (S.J.A.N. Mureş, fond PM.T.M., dosar nr. 451/1958, f. 81). Pionierul 
Ungvári Mihály, pe lângă cei recrutaţi de el, a botezat şi persoanele convertite de servii de grupe. De 
exemplu, în oraşul Topliţa, împreună cu servul de grupă Miron Teodor, a botezat şase noi membri ; în 
comuna Remetea, împreună cu servul de grupă Borbély Jozsef, a botezat şase persoane provenite din 
alte localităţi (S.J.A.N. Mureş, fond PM.7.M., dosar nr. 410/1957, ff. 83, 86.), iar cu servul de grupă 
din Mătrici, Jánosi László, a botezat şase persoane din comuna Şilea Nirajului (S.J.A.N. Mureş, fond 
P.M.T.M., dosar nr. 451/1958, f. 75). 

Această sarcină i-a revenit fiecărui „martor”. Însă cei care au activat la o scară mai largă, deplasându-se 
şi în localităţi fără activitate iehovistă, au fost în special pionierii şi curierii „clandestini”. Un exemplu 

stabilirea caselor de întâlnire, cu accent pe gazdele care au omis denuntarea „fugarilor” 
iehovişti. În mod evident, invinuitii s-au întâlnit cu iehovişti consideraţi „fugari”, urmăriţi 
de organele de stat, în diferite împrejurări, la locuinţa lor sau în casa altora. Un exemplu 
mai deosebit îl reprezintă cazul servei de grupă Török Rozália, a cărei locuinţă din Tirimia 
Mare a fost considerat „un fel de «Stat major» al organizaţiei” şi „căsuţa poştală” a 
pionierilor fugari - printre care şi Bakos Jozsef! —, care au pregătit aici materialele 
religioase pentru şapirograf ; 

accentuarea unor aspecte denigratoare care să submineze seriozitatea, credibilitatea şi 
credinţa în cauză a conducătorilor martorilor : folosirea fondurilor grupării religioase după 
bunul placă, cazurile de concubinaj* şi fanatismul’. 


în acest sens este pionierul Ungvâri Mihâly, care, în decurs de doi ani, pe teritoriul circuitului nr. 6, 
conform anchetei, „a ridicat numărul membrilor organizaţiei subversive cu 50%, adică de la 80, câţi 
au fost în 1955, la 120, câţi au fost la data arestării lui”. Pe lângă aceasta, a înfiinţat opt noi grupe 
iehoviste şi el însuşi a recunoscut că a botezat „un număr de cca. 40 de elemente” (S.J.A.N. Mureş, 
fond PM.T.M., dosar nr. 410/1957, f. 74). Un alt exemplu in acest sens este Moldovan Maria, care în 
calitate de curier special s-a deplasat în comunele Ogari, Maiad, Ivăneşti şi Vetca, unde nu erau grupe 
iehoviste constituite şi unde a desfăşurat „o intensă activitate de propagandă” în favoarea „martorilor”, 
fără a fi precizate rezultatele numerice ale acestor eforturi (S.J.A.N. Mureş, fond PM.T.M., dosar 
nr. 417/1957, f. 156). Statisticile oficiale din 1960 indică 12 iehovişti în Ogari şi alţi 6 în Ivăneşti (vezi 
anexa nr. 4, cu titlul „Evoluţia numerică a credincioşilor iehovişti pe teritoriul Regiunii Autonome 
Maghiare între 1954 şi 1960”). 

A.A.N.P., fond FEM.P, fişa lui Bakos Jozsef. S-a născut la 24 decembrie 1938 in Sâncrai, Raionul 
Miercurea Ciuc, R.A.M. Studii: 4 clase. A fost arestat la 15 iulie 1957, fiind condamnat de Tribunalul 
Militar Cluj la 16 ani de muncă silnică pentru uneltire contra ordinii sociale. A decedat în închisoarea 
Gherla, la 24 martie 1959, la vârsta de 20 de ani. 

În sprijinul pionierilor, Török Rozália „le confectiona gratuit haine si albituri, îi caza şi alimenta, iar 
pentru fugarul Fulop Ludovic a ascuns evidenţele secrete, buletinul de identitate fals şi alte lucruri 
compromiţătoare, pe care le-a băgat într-un borcan în pământ”. Materialele compromiţătoare ale 
servului de regiune Fülöp Lajos au fost găsite la locuinţa familiei Török, cu ocazia perchezitiilor 
domiciliare (S.J.A.N. Mureş, fond PM.T.M., dosar nr. 417/1957, f. 167). 

Conform evidenţelor confiscate de Securitate de la Fülöp Lajos, sub conducerea acestuia, timp de doi 
ani, membrii grupărilor iehoviste „au cotizat circa 200.000 de lei, 12 tone de cereale, îmbrăcăminte 
şi alte lucruri”, „stofe, pânzătură peste 100 de metri”, toate acestea fiind folosite de conducerea 
„martorilor” pentru „scopuri subversive”, adică procurarea hârtiei, a şapirografelor, cheltuielile de 
drum etc. Pe lângă aceste cheltuieli însă, „fugarii sustrăgeau sume importante de bani pentru scopuri 
personale : fiecare îşi procura ceasuri de mână şi alte obiecte de lux ; tot din aceste sume au susţinut 
şi pe amantele lor” (ibidem, ff. 144, 147). 

Ancheta Securităţii s-a referit de mai multe ori la acest aspect. În prim-plan a fost relaţia de concubinaj 
a servului de regiune Fülöp Lajos cu Dósa Anna (ibidem, f. 146). Informaţia a fost utilizată şi pentru 
a motiva răcirea relaţiilor dintre servul de regiune Fülöp şi succesorul în funcţie Kovacs Károly. „În 
ultimul timp, relaţiile între fugarul Fulop Ludovic şi Kovacs Carol au început să se răcească, deoarece 
Kovacs a început să-l demaşte pe Fulop Ludovic pentru relaţiile sale de concubinaj cu Dosa Ana, iar 
Fulop Ludovic îl demască pe Kovacs pentru faptul că avea pe Csergedi Rozalia ca amantă” (S.J.A.N. 
Mureş, fond PM.T.M., dosar nr. 451/1958, f. 71). Într-o anchetă cu ocazia stabilirii vinovăţiei lui Birău 
Teodor s-a menţionat: „Începând din anul 1956, învinuitul Birău Teodor a avut strânse legături cu 
pionierul fugar Suciu Mihai, pe care în nenumărate rânduri, în timp îndelungat l-a găzduit la locuinţa 
sa, împreună cu concubina acestuia, persoană cu numele de Nubi, pe care i-a cazat, alimentat, asigu- 
rându-le locul de refugiu” (S.J.A.N. Mureş, fond PM.T.M., dosar nr. 417/1957, ff. 169-170). 

Ca exemplu putem semnala argumentatia anchetei în cazul lui Roman loan: „Pentru a-şi manifesta cât 
mai efectiv devotamentul faţă de şefii săi, învinuitul [Roman loan] îşi consacră tot timpul activităţii 
subversive, neglijând chiar îndatoririle familiale, deoarece îşi părăseşte soţia şi copilul numai pentru 
ca să poată activa cât mai intens în clandestinitate” (S.J.A.N. Mureş, fond PM.T.M., dosar nr. 451/ 
1958, f. 72). 

Acestor aspecte li s-a adăugat un tratament lipsit de respect, într-un limbaj sugestiv!, care 
a repetat de la un alineat la altul culpabilitatea celor implicaţi în proces. 


In loc de concluzii 


Valul de teroare din România care a urmat Revoluţiei maghiare din 1956 - după cum am 
afirmat în introducere - a condus la o serie de procese ale unor grupuri, ceea ce a generat şi 
sintagma „'56 transilvănean”. Tipologizând aceste procese pe baza activităţii şi a structurilor 
sociale, am putea stabili câteva categorii. Astfel, pe lângă procesele în care cei implicaţi erau 
acuzaţi de „înaltă trădare”, procesele în care au fost implicaţi unii reprezentanţi ai tineretului 
universitar, ai profesorilor sau elevilor din şcolile secundare, ai tineretului muncitoresc sau 
membrii populaţiei rurale, am putea stabili şi o altă categorie: cea a duşmanului de clasă. 
Aceasta includea persoanele care, din cauza concepţiei politice sau religioase, au reprezentat 
un pericol pentru conducerea P.M.R. Astfel, Securitatea a profitat de ocazie şi a lovit in 
grupările şi organizaţiile religioase care au manifestat o rezistenţă pasivă faţă de regimul 
comunist, dar care, cu toate acestea, în majoritatea cazurilor, desfăşurau activităţi lipsite de 
conotaţii politice. Din această ultimă categorie fac parte şi procesele penale ale „Martorilor 
lui Iehova”. Potrivit statisticilor, ei au reprezentat majoritatea celor condamnaţi în această 
categorie, cel puţin la nivelul Regiunii Autonome Maghiare. 

Arestarea iehoviştilor pe teritoriul Regiunii Autonome Maghiare a fost continuată şi în anii 
următori. Doar în perioada 1957-1959 pe teritoriul Regiunii Autonome Maghiare au fost 
arestaţi şi condamnaţi peste 150 de iehovişti?, Gruparea Gligor? din 1959, precum şi loturile 
Korpos* şi Abraham? din 1960 constituind exemple in acest sens. 

Dar această represiune nu a fost direcţionată în mod special împotriva reprezentanţilor 
„martorilor”, adepţii bisericilor istorice suferind în egală măsură. Astfel, la nivelul Regiunii 
Autonome Maghiare am putea enumera câteva astfel de procese penale, cum ar fi, din cadrul 


1. Limbajul din anchetă oferă câteva expresii sugestive referitoare la gruparea religioasă „Martorii lui 
Iehova”. Astfel, cuvântul „organizaţie”, folosit cu sensul de bandă de răufăcători, a fost combinat cu 
alte atribute, cum ar fi: ,,contrarevolutionar”, „interzis”, „clandestin”, „subversiv”. Membrii organi- 
zatiei erau denumiți „elemente”, „fugari”, desfăşurând „o intensă activitate duşmănoasă”, ducând o 
„propagandă clandestină” împotriva statului, a „formei de guvernământ democrat-popular”, îndemnând 
„elementele înapoiate” prin „metode perfide” la „uneltire contra ordinii sociale”, la „nesupunere” faţă 
de legile ţării, inspirându-şi totodată „neîncrederea” în construirea socialismului şi fata de regimul 
comunist. 

2. Stefano Bottoni (coord.), op. cit., p. 34. 

3. Lotul de 21 de persoane a fost constituit în jurul prim acuzatului Gligor Lazăr şi i-a mai inclus pe 
Dogaru Lazăr, Bozac Luca, Rákóczi Ferenc, Czirjék Istvan, Fekete Péter, Varga Krausz, Pápai Sandor, 
Nemes Péter, Vass Arpad, Kádár Ferenc, Boros Janos, Péter József, Benedek Tamas, Simon Lukács, 
Tatar Janos junior, Holitska Julianna, Forika Istvan, Bajk6 Rozália, Kacsó Karoly şi Péter Julianna, cu 
toţii învinuiți de uneltire contra ordinii sociale (S.J.A.N. Mureş, fond PM.T.M., dosar nr. 617/1959). 

4. Lotul de cinci persoane a fost format din Korpos Maria, Puritan Polixenia, Bereczki Janos, Vaszi Janos 
şi Balogh Béla, învinuiți de uneltire contra ordinii sociale (S.J.A.N. Mureş, fond P.M.T.M., dosar 
nr. 802/1960). 

5. Lotul de nouă persoane a fost format în jurul prim acuzatului Ábrahám Istvan şi i-a inclus pe Raczkévi 
Akos, Szakolezi Antal, Magyari Pal, Nagy Kâroly, Sipos Irén, Hark6 Gizella, Kacsó Sámuel şi 
Moldovan Mihaly, acuzaţi de uneltire contra ordinii sociale (S.J.A.N. Mureş, fond PM.7.M., dosar 
nr. 803/1960). 

Bisericii Reformate, lotul bethanist din secuime, aparținătoare mişcării C.E.', sau cazul socie- 
tăţii „Cununa de Roze”?, cu conotaţii romano-catolice. 

În analiza evenimentelor din acei ani trebuie ţinut cont şi de legislaţia represivă a vremii, 
puternic influenţată de doctrina penală sovietică, în care apare noţiunea de „infracţiune con- 
trarevolutionara”, reprezentând o faptă ilicită şi intenţionată, săvârşită pe teritoriul ţării şi 
îndreptată împotriva dictaturii proletariatului. Începând cu Legea nr. 16 din 15 ianuarie 1949, 
urmată de mai multe acte normative în acest sens, s-a introdus pedeapsa cu moartea pentru 
cele mai grave infracţiuni la adresa R.P.R., cea mai mare parte fiind incluse în categoria 
infracţiunilor contrarevolutionare. După 1948, reglementările şi modificările art. 209 din 
Codul Penal, care vizau delictul de uneltire contra ordinii sociale, au făcut ca acest articol, 
prin gradul său de generalitate, să devină una dintre cele mai eficiente forme de anihilare a 
grupurilor sociale indezirabile pentru regim“. 

Referindu-ne in acest context la situaţia „martorilor”, putem afirma că, pe parcursul anilor, 
acuzaţiile îndreptate împotriva lor au căpătat diferite forme. Dacă într-o primă perioadă, între 
1949 şi 1956, cei învinuiți erau acuzaţi preponderent de insubordonare, instigare publică, 
răspândire de publicaţii interzise sau omisiune de denunt, după Revoluţia maghiară, cel mai 
utilizat articol în vederea incriminării lor a devenit art. 209, care viza delictul de uneltire 
contra ordinii sociale, cum s-a întâmplat şi în cazul celor trei procese prezentate. 

După votarea de către Marea Adunare Naţională la 21 iunie 1968 a noului Cod Penal, s-a 
modificat şi încadrarea „martorilor” în procesele penale ulterioare. Astfel, începând cu acest 
an, cel mai des au fost folosite art. 166, alin. 25, care a vizat infracțiunile contra securităţii 


1. Vezi Csongor Jânosi, „Procesul membrilor mişcării de reînnoire spirituală «Bethania»”, in Cosmin 
Budeancă, Florentin Olteanu (coord.), Forme de represiune în regimurile comuniste, Polirom, Iasi, 
2008, pp. 318-339. 

2. Membrii Balogh Anna, Dénesi Veronika, Orban Erzsébet din satul Damieni, Orbân Rozâlia Ilona din 
Târgu Mureş, precum şi Kacsó Jusztina din Silea Nirajului au răspândit caietul cu titlul Fericita Fecioara 
Maria şi cei doi prunci de păstori şi au prezis stârşitul apropiat al regimului (informaţie de la Orbân 
Erzsébet, născută la 14 decembrie 1922 in Dămieni, jud. Mureş, naționalitatea maghiară, religia 
romano-catolică, 7 clase, pensionară ; interviul a fost realizat de autor în Dămieni la 18 octombrie 
2004), coroborată cu mărturia Annei Balogh (născută la 6 august 1928 în Dămieni, jud. Mureş, 
naționalitatea maghiară, religia romano-catolică, 7 clase, casnică ; interviul a fost realizat de autor în 
Săcădat-Sovata la 28 noiembrie 2004). Vezi şi S.J.A.N. Mureş, fond PM.T.M., dosar nr. 880/1961. 

3. Vezi Monitorul Oficial, nr. 12, din 15 ianuarie 1949. 

4. Dan Constantin Mata, „Siguranţa Statului in România «democrat-populară». Cazul infracţiunilor «con- 
trarevolutionare»”, Anuarul Institutului de Istorie „A.D. Xenopol”, anul XLII, 2005, pp. 497-507. 
Persoanele implicate in general aveau antecedente politice sau religioase, cei vizati fiind legionari, 
membri ai partidelor politice P.N.T., P.N.L., PS.D.I., ai Grupului Etnic German, cei consideraţi 
sionişti, nationalisti maghiari sau membri ai diferitelor „secte religioase”. În categoria neincadratilor 
intrau, de obicei, ţăranii protestatari. Cei enumerati au fost repartizaţi în categoria unor infracţiuni cu 
rezonanţă, cum ar fi: trădare de patrie, spionaj, sabotaj şi diversiune, organizaţii contrarevolutionare, 
agitaţie cu caracter duşmănos, răspândire de manifeste duşmănoase, terorism şi banditism politic, 
uneltire contra ordinii sociale, omisiune de denuntare şi ajutarea organelor subversive, crime contra 
păcii şi umanităţii, tentative de trecere frauduloasă a frontierei şi altele. 

5. Conform art. 166, alin. 2, „Propaganda sau întreprinderea oricărei acţiuni pentru schimbarea orânduirii 
socialiste sau din care ar rezulta un pericol pentru securitatea statului se pedepseşte cu închisoare de 
la 5 la 15 ani şi interzicerea unor drepturi” (Codul Penal al Republicii Socialiste România, Editura 
Politică, Bucureşti, 1969, pp. 79-80). În noul Cod Penal, conţinutul infracţiunii de propagandă împotriva 
orânduirii socialiste se deosebeşte de cel al infracţiunii de uneltire contra ordinii sociale prevăzută în 
art. 209, pct. 2, lit. a, b şi c din Codul Penal anterior. Prin acest aliniat s-a incriminat orice activitate 
verbală în scris sau prin orice alt mijloc cu caracter propagandistic, fiind eliminată posibilitatea oferită 
de vechiul Cod Penal, care dădea posibilitatea ca unele fapte mai puţin grave să fie socotite ca infracţiuni 

statului, art. 318, care a precizat infractiunile care „aduc atingere unor relaţii privind convie- 
tuirea socială”! precum şi art. 353° şi 354°, care se referau la infracțiunile contra capacităţii 
de apărare a R.P.R.*, săvârşite de civili. 

Situaţia „Martorilor lui Iehova” nu s-a schimbat nici în deceniile următoare, deşi, chiar la 
nivelul ţărilor socialiste, au existat exemple de urmat. Astfel, am putea aminti cazul R.S.F. 
Iugoslavia, unde, în urma unor tratative cu conducătorii locali - care aveau avizul centrului 
din Brooklyn -, li s-a oferit „martorilor” statutul de cult legal, sau alternativa din R.P. Ungară, 
unde li s-a asigurat statutul de cult tolerat, variante preluate mai târziu de Cehia, Polonia şi 
chiar Uniunea Sovietică. Cu toate că la începutul anilor 1970 au existat unele tratative/ 
discursuri pentru rezolvarea situaţiei, pentru adepţii „Martorilor lui Iehova” o schimbare în 
bine s-a produs doar după schimbarea regimului comunist din 1989. 


de agitaţie împotriva orânduirii socialiste (Noul Cod Penal şi Codul Penal anterior. Prezentare com- 
parativă, Editura Politică, Bucureşti, 1968, pp. 101-102). 

1. Conform art. 318, „Împiedicarea sau tulburarea libertăţii de exercitare a vreunui cult religios, care este 
organizat şi funcţionează potrivit legii, se pedepseşte cu închisoare de la o lună la 6 luni sau cu amendă. 
Cu aceeaşi pedeapsă se sancţionează fapta de a obliga o persoană, prin constrângere, să participe la 
serviciile religioase ale vreunui cult sau să îndeplinească un act religios legat de exercitarea unui cult” 
(Codul Penal al Republicii Socialiste România, ed. cit., p. 141). Prin articolul citat este incriminată 
fapta de împiedicare a libertăţii cultelor. Trebuie sesizat faptul că, din capitolul I, „Delicte contra 
cultului”, cuprins la titlul V din Codul Penal anterior, nu sunt incriminate în noul Cod: „fapta de 
convertire ilegală” (art. 309), în contradicţie cu art. 18 din Declaraţia Universală a Drepturilor Omului 
din 10 decembrie 1948, adoptată de Adunarea Generală a Naţiunilor Unite, precum şi „faptele de ultraj 
contra cultului” (art. 310), de „ultraj contra ministrului unui cult” (art. 311) şi de „ultraj cu violenţă 
contra ministrului unui cult” (art. 312), deoarece, conform interpretării, dacă asemenea fapte s-ar 
săvârşi, ele vor putea fi încadrate „în dispoziţiile privitoare la insultă, lovire, atentat la bunele mora- 
vuri şi tulburarea liniştii publice” (Noul Cod Penal şi Codul Penal anterior. Prezentare comparativă, 
ed. cit., p. 216). 

2. Potrivit art. 353, „Sustragerea de la recrutare în timp de pace se pedepseşte cu închisoare de la o lună 
la 3 luni sau cu amendă” (Codul Penal al Republicii Socialiste România, ed. cit., p. 153). În legislaţia 
anterioară, în Decretul nr. 468/1957 pentru reglementarea îndeplinirii serviciului militar, republicat în 
Buletinul Oficial nr. 17, din 24 noiembrie 1964, sustragerea de la recrutare nu a fost incriminată. Însă 
art. 64 din menţionatul decret îi dădea posibilitatea ministrului Forţelor Armate să stabilească unele 
contravenţii în cazul încălcării unor norme din Decretul nr. 468/1957 (Noul Cod Penal şi Codul Penal 
anterior. Prezentare comparativă, ed. cit., pp. 236-237). 

3. În art. 354 a fost incriminată fapta de neprezentare la încorporare sau concentrare. Noul Cod a prevăzut 
în alin. 2 al art. 354 şi fapta neprezentării celor incorporati sau concentrați la unitatea la care au fost 
incorporati. Această dispoziţie a fost necesară pentru a-i sancţiona pe cei care s-au prezentat la centrele 
militare pentru încorporare sau concentrare, dar care nu s-au mai prezentat apoi la unitatea unde au 
fost repartizaţi (ibidem, p. 237). 

4. Nicolae Ionita, op. cit., p. 219. 

5. Statutul de „cult legal” sau „cult tolerat” a însemnat în fond acelaşi lucru, o soluţie de compromis la 
baza căreia a stat o colaborare permanentă între organele de Securitate şi conducătorii „martorilor” pe 
plan local. Astfel, „martorii” aveau dreptul să aibă case de rugăciuni, fonduri băneşti proprii, adepţii 
primind şi vize de ieşire din ţară pentru a participa la congrese. Literatura religioasă a fost tipărită însă 
numai la tipografiile statului, după ce conţinutul a fost verificat amănunţit şi cenzurat. Obligatia prestării 
serviciului militar s-a păstrat, fiind introduse în paralel unele restricţii în exercitarea propagandei 
specifice de vestitor „din casă în casă” (ibidem, pp. 223-225). 

Anexa 4 


Evolutia numerica a credinciosilor iehovisti pe teritoriul Regiunii 
Autonome Maghiare intre 1954 si 1960' 


= 


Numărul credincioşilor iehovisti 
în anul 1954 în anul 1960 


Raionul 


Cristuru Secuiesc 20 482 


Gheorgheni 103 85° 


Miercurea Ciuc 10 284 


Odorhei 50 101° 


Reghin 183 252° 


Sangeorgiu de Padure 445 430’ 


Sfantu-Gheorghe 25 628 


Târgu-Mureş 762 797 


Aaa 


Târgu-Secuiesc 29 57° 


10. | Toplita = 20" 


11. | Oraşul Târgu-Mureş 21 88 


TOTAL : 1648 1968 


= 


10. 


ll. 


S.J.A.N. Mures, fond D.C., dosar nr. 20/1959, f. 83. 

Localitatile cu credincioşi iehovisti din raionul Cristuru Secuiesc au fost următoarele : Porumbenii Mari 
(36), Ruganesti (6), Vetca (3) şi Cristuru Secuiesc (3) (ibidem, ff. 43-44). 

Localitățile cu credincioşi iehovişti din raionul Gheorgheni au fost următoarele : Joseni (11), Remetea 
(17), Valea Strâmbă (25), Voslobeni (14) şi Gheorgheni (18) (ibidem, f. 45). 

Localitățile cu credincioşi iehovişti din raionul Miercurea Ciuc au fost următoarele : Lunca de Sus (1), 
Delnita (6), Sândominic (14), Sântimbru (3) şi Miercurea Ciuc (4) (ibidem, ff. 46-47). 

Localitățile cu credincioşi iehovişti din raionul Odorhei au fost următoarele : Bisericani (6), Braduti 
(5), Filia (5), Corund (20), Valea lui Pavel (9), Lupeni (2), Ghipeş (6), Lutita (5), Ighiu (7), Teleac 
(5), Tălişoara (5), Ulcani (6), Tămaşu (5), Vlăhița (3) şi Odorheiu Secuiesc (12) (ibidem, ff. 48-51). 
Localitățile cu credincioşi iehovisti din raionul Reghin au fost următoarele: Aluniş (3), Mureş Mort 
(5), Bala (6), Brancovenesti (5), Filipişul Mare (15), Chiherul de Sus (16), Gornesti (17), Periş (15), 
Gurghiu (2), Iara de Mureş (19), Ilioara (6), Petelea (9), Petrilaca (9), Voivodeni (64), Toldal (12), 
Suseni (9), Iernuteni (15) şi oraşul Reghin (25) (ibidem, ff. 52-54). 

Localitățile cu credincioşi iehovisti din raionul Sângeorgiu de Pădure au fost următoarele : Bereni (12), 
Bezid (16), Roua (2), Chibed (34), Crişeni (15), Călimăneşti (7), Măgherani (17), Şilea Nirajului (76), 
Marculeni (3), Cându (8), Neaua (15), Rigmani (2), Ocna de Sus (45), Ocna de Jos (35), Praid (46), 
Sarateni (20), Sângeorgiu de Pădure (8), Trei Sate (9) şi Sovata (60) (ibidem, ff. 56-57). 

Localitățile cu credincioşi iehovişti din raionul Sfântu Gheorghe au fost următoarele : Baraolt (6), Bixad 
(9), Valea Mare (5), Zagon (30) şi Sfântu Gheorghe (12) (ibidem, ff. 58-60). 

Localitățile cu credincioşi iehovisti din raionul Târgu-Mureş au fost următoarele : Acățari (3), Murgesti 
(3), Stejeriş (26), Călugăreni (8), Căluşeri (32), Icland (15), Săcăreni (7), Corneşti (10), Bozeni (7), 
Crăciuneşti (34), Ciba (18), Nicolesti (18), Budiu Mic (3), Cristeşti (9), Cocoşi (9), Dumbravioara 
(3), Sângeru de Pădure (6), Eremitu (15), Mătrici (55), Galateni (4), Găleşti (29), Gheorghe Doja (15), 
Leordeni (9), Glodeni (15), Păcureni (9), Hodoşa (2), Ihod (5), Sâmbriaşi (20), Iedu (8), Ivanesti (6), 
Ogari (12), Sânişor (12), Mădăraş (18), Miercurea Niraj (16), Sântana Niraj (23), Sântandrei (29), 
Mosuni (10), Beu (6), Veta (3), Oaia (16), Corbeşti (10), Găeşti (5), Gruişor (9), Păingeni (17), Cuieşd 
(13), Păsăreni (4), Culpiu (7), Sâncraiu de Mureş (8), Sângeorgiu de Mureş (10), Cotuş (5), Curteni 
(5), Tâmpa (5), Troiţa (30), Bedeni (13), Vărgata (23), Buza (3), lobăgeni (14), Mitreşti (45), Vadu 
(5), Tirimia (13), Satul Nou (5) (ibidem, ff. 61-65). 

Localitățile cu credincioşi iehovisti din raionul Târgu Secuiesc au fost următoarele : Breţcu (6), Zăbala 
(10), Covasna (30), Chiuruş (11) (ibidem, ff. 66-67). 

Localitățile cu credincioşi iehovişti din raionul Topliţa au fost următoarele : Dumbrava (5), Stânceni 
(5), Topliţa (10) (ibidem, f. 65). 


Delia Cornea 


„Mişcarea de rezistenţă romana 
din străinătate” - consideraţii istoriografice 
pe marginea unui document 


The present study shows a novel document discovered in the CNSAS” archive, regarding the organization 
of the Romanian resistance movement from the exile, in its early period. The mentioned document 
presents London as the first center of coordination and action of the Romanian movement from abroad, 
and V.V. Tilea, former Romanian minister in Great Britain, as the main political personality leading 
this movement. The movement established by V.V. Tilea (Free Romanian Movement), as well as the 
one established by V. Cornea, Romanian Democratic Committee, also in Great Britain, weren’t 
recognized by the British authorities. Later on, several Romanian personalities from the exile organized 
themselves in „Grupul de la Geneva” (The Group from Geneva), and its main concern was supporting 
the Romanian cause at the Paris Peace Conference, along with Romania’s official delegation. During 
World War II, the large community of Romanian refugees in the United States, along with the 
Romanian Diaspora formed here at the beginning of the 20th century, have been organizing a series 
of congresses and conferences supporting the national cause. The United States would represent, after 
the war, a suitable environment for a unified Romanian political action in exile, which culminated 
with the organization in April 1949 of the Romanian National Committee. 


Keywords: Romanian exile, communist repression, democratization 


Descoperirea in arhivele C.N.S.A.S. a unui dosar intocmit de fosta Securitate despre 
aşa-numita „mişcare de rezistenţă română” ce activa in exil ne-a prilejuit strângerea la un loc 
a mai multor informaţii disparate legate de începutul organizării exilului românesc postbelic. 

Datarea documentului reprodus integral mai jos - 10 august 1946 - dovedeşte că, la 
momentul respectiv, exista o preocupare constantă privind strângerea de informaţii despre 
activitatea diversilor conationali aflaţi în străinătate, unii dintre ei fiind diplomaţi de carieră, 
care se bucurau de conexiuni şi legături în cercurile diplomatice occidentale. Anexa care a 
fost ataşată documentului desemnează Londra ca prim centru de coordonare şi acţiune a 
mişcării româneşti de rezistenţă în exil din aceea perioadă, iar ca principală personalitate a 
exilului românesc pe Viorel Virgil Tilea, fostul ministru plenipotenţiar la Londra. 

Pentru cei care sunt familiarizați cu istoria acestui fenomen al exilului, această percepţie 
poate părea oarecum surprinzătoare, ştiut fiind faptul că fostul ministru era considerat, atât în 
ţară, cât şi în exil, drept un apropiat colaborator al regimului autoritar al lui Carol al II-lea, 
motiv pentru care multi conationali au refuzat o colaborare cu el. Însă, până la sosirea în 
străinătate a generalului Rădescu, exilul românesc îşi crease deja nişte poli de atracţie - 
aşa-numitele centre de coordonare, care s-au aflat răspândite în diverse ţări de pe continentul 
european, dar şi dincolo de Ocean. 

În cele ce urmează, vom încerca să zugrăvim o hartă virtuală a principalelor centre de 
acţiune românească din străinătate, având ca punct de plecare acest document inedit. 

Începutul războiului şi ruperea bilaterală a relaţiilor diplomatice româno-britanice a sur- 
prins în Anglia circa 2.000 de cetăţeni români, care, odată cu refuzarea repatrierii, au devenit 
automat emigranţi politici. Printre aceştia se afla şi diplomatul Viorel Virgil Tilea, ministru 
plenipotenţiar al României la Londra în perioada 2 februarie 1939 - 23 iulie 1940. După 
instaurarea regimului antonescian, Tilea a rămas în Marea Britanie, adoptând o poziţie ostilă 
faţă de regimul din tara. Lui i-au aparţinut primele încercări de organizare a exilului românesc, 
dar şi primele încercări de convingere a autorităţilor britanice că România - sau cel puţin o 
parte din ea — rămăsese fidelă vechii poziţii filoengleze, în pofida politicii duse de Antonescul. 

Pentru realizarea acestui demers anevoios, Tilea s-a folosit de toate pârghiile de care 
dispunea în Marea Britanie, plecând de la relaţiile amicale pe care le avea cu unele cercuri 
economice şi politice britanice, dar şi prin activitatea Societăţii Culturale Anglo-Române, 
creată în 1927 cu scopul declarat de a promova raporturile bilaterale. În noua conjunctură 
politică creată în ţară în cursul anului 1940, o parte dintre membrii Legaţiei române de la 
Londra i-au solicitat ministrului Viorel V. Tilea să adopte o poziţie fermă atât fata de regimul 
carlist, care cedase fără luptă provinciile istorice româneşti, cât şi faţă de proclamarea statului 
national-legionar. Se pare că au existat şi unele contacte cu Serviciile Speciale britanice, care 
i-ar fi propus lui Tilea preluarea conducerii unui post clandestin de radio în Anglia. Deşi fostul 
ministru a evitat un angajament ferm, postul de radio a început totuşi să emită prin vocea lui 
Dimitrie Dimăncescu, expert al Băncii Naţionale a României, aflat în acea perioadă la Londra?. 


1. Nicolae Videnie, „Exilul românesc în corespondenţa Ion Raţiu - Viorel V. Tilea (1942-1944)”, Dosarele 
Istoriei, anul VIII, nr. 3 (79), 2003, p. 44. 

2. V.FI. Dobrinescu, Emigratia română din lumea anglo-saxonă, 1939-1945, Institutul European Iasi, 
1993, pp. 91-92. 

Abia după masacrele legionare din noiembrie 1940, fostul ministru plenipotenţiar! a ieşit 
din tăcere şi a cerut Foreign Office-ului să întrerupă legăturile diplomatice cu autorităţile de 
la Bucureşti. În paralel, a făcut o serie de declaraţii în presa britanică, cerând „lumii civilizate 
să nu judece națiunea română după aceste orori ruşinoase”, adică asasinatele produse de 
legionari?. În noua conjunctură creată, în cadrul unor discuţii purtate cu oficialități britanice, 
V.V. Tilea a fost autorizat să „organizeze” o mişcare a românilor de la Londra, dar numai 
după întreruperea legăturilor diplomatice între România şi Anglia, deoarece guvernul Churchill 
nu putea recunoaşte cabinetul Antonescu şi, în acelaşi timp, un organism politic de opoziţie 
faţă de guvernarea generalului. 

La începutul aceleiaşi luni, Tilea îl informa pe cehul H. Ripka, aflat la Londra, despre 
proiectul său de a forma un Consiliu Naţional Român, menţionând că nu intenţiona să treacă 
la acţiuni concrete atât timp cât mai existau relaţii diplomatice între Londra şi Bucureşti. 

Cât priveşte poziţia autorităţile britanice, iniţial, aceastea au aprobat acţiunea în mod tacit, 
cerându-i „să meargă încet, fără multă activitate”? şi fără a atrage atenţia asupra sa, deoarece 
niciun fel de organizaţie creată de el sau de alţi români nu aveau şanse de a fi recunoscute de 
către guvernul britanic. Această politică de tatonare transpare şi din Jurnalul lui Grigore 
Gafencu, în care acesta mărturiseşte că fusese vizitat la Geneva de trimisul englez William 
Sullivan, care i-a cerut unele lămuriri cu privire la acţiunea lui Tilea şi despre rolul pe care 
acesta l-ar fi putut juca în mişcarea de rezistenţă naţională”. 

Surpriza a venit însă la sfârşitul anului, când Tilea a fost atentionat că niciun fel de 
organizaţie formată din români nu avea şanse să fie recunoscută de Foreign Office. În ciuda 
acestei atitudini potrivnice a autorităţilor britanice, în ianuarie 1941 a fost publicat un manifest 
care cuprindea şapte puncte şi care aprecia că viitorul României nu putea să fie decât cel al 
democraţiei (art. 5), într-o Europă federalizată (art. 1 şi 2). Mişcarea aceasta, numită „Free 
Roumania”, avea două obiective esenţiale : „să-şi apropie poporul român în ansamblul său şi 
să servească ca punct de raliere a românilor din S.U.A. şi Canada, adversari ai dictaturii 
antonesciene”5. Printre semnatarii acestui manifest se numărau nume ca Matyla Ghika, Con- 
stantin M. Laptew, Callimachi Mary Anne şi Radu Tilea®, foşti diplomaţi români din cadrul 
Legatiei din Londra care, după refuzul de a se reîntoarce în tara, au participat la organizarea 
acestui Comitet Naţional. 

Acţiunea de organizare a Consiliului Naţional Român a fost grăbită însă de aderarea 
României la Pactul Tripartit la 23 noiembrie 1940, ca şi de asasinatele sângeroase săvârşite 
de legionari. În aceste condiţii, pe baza unui protocol încheiat în octombrie 1940, V.V. Tilea 
anunţa în mod oficial, la 29 noiembrie 1940, crearea unui Comitet Naţional Român la Londra, 
al cărui preşedinte a devenit”. Conducerea îi mai cuprindea, alături de preşedintele Tilea, pe 
amiralul Gh. Dumitrescu (fost ataşat militar, secretar general şi vicepreşedinte), Matyla Costiescu 


1. V.V. Tilea fusese demis, iar în locul său fusese numit ministru al României in Marea Britanie Vasile Stoica, 
dar, pentru o bună perioadă de timp, Legația română de la Londra va fi condusă de Radu Florescu. 

2. Hoover Institution Archives, D. Danielopol Papers, Box no. 3, f. 109, apud V.FI. Dobrinescu, op. cit., 
pp. 93-94. 

3. Arhiva S.U.A., fond 71, Anglia, dosar nr. 42/1941-1944, f. 48. 

4. „Ce gândesc despre Tilea? Guvernul britanic se teme ca nu cumva să sprijine pe Carol? Răspund: 

dacă Tilea poate fi convins să se ocupe numai de problemele româneşti şi să lase deoparte grijile carliste, 

poate fi întrebuințat, fiindcă a fost totdeauna leal faţă de Anglia. Sunt de părere că, indiferent de 

nuanțele lor politice, toţi românii de bunăvoință şi care au legături serioase în străinătate, trebuie să 

fie folosiţi” - Grigore Gafencu, Jurnal, vol. II (Geneva, ianuarie 1942 - 13 martie 1943), Paideia, 

Bucureşti, 2008, p. 28. 

Nicolea Videnie, art. cit., Dosarele istoriei, an VIII, nr. 3 (79) p. 44. 

Radu Tilea era fiul lui Viorel Virgil Tilea. 

7. V.FI. Dobrinescu, op. cit., p. 95; Grigore Gafencu, Jurnal, vol. II, ed. cit., pp. 27-28 şi nota 66. 

Ghyka si C. Laptew (vicepresedinti), Traian Belitoreanu, Marcu Beza, Annemarie Calimachi, 
D. Dimăncescu (fost ataşat de presă), Barbu Niculescu, I. Raţiu, Otto Smilovici, Sanda 
Stătescu şi C. Vârgolici ca simpli membri!. Deşi anunţarea oficială s-a făcut în noiembrie 
1940, actele constitutive ale acestei Mişcări - Free Romanian Movement - s-au făcut abia in 
aprilie 1941, când s-a stabilit şi sediul la adresa 108 Eaton Square SW1, Londra. 

Free Romanian Movement urmărea două obiective esenţiale: 1) să-şi apropie poporul 
român în ansamblul său ; 2) să fie un punct de raliere a românilor din Marea Britanie, S.U.A. 
şi Canada, adversari ai dictaturii antonesciene. Pentru atingerea acestor obiective, cu eforturi 
impresionante, s-a organizat şi un post de emisiune în limba română, despre care maiorul 
George Emil Iliescu amintea că avea structura emisiunilor făcută în România, „astfel ca 
românii, ascultând emisiunile din acest post, care se află de fapt în Anglia, să creadă că este 
un post secret în România. Numele emisiunii era Sus inimile, Frați români ! şi s-a păstrat tot 
timpul ultra-secret”?. 

Evident că apariţia şi funcţionarea unui astfel de post de radio secret s-a făcut cu acordul 
şi cu ajutorul nemijlocit al autorităţilor angleze, mai exact, din partea Political Intelligence 
Department, secţia care făcea parte din Foreign Office. Profesorul Seaton Watson - un mare 
prieten al României şi în acelaşi timp reprezentantul P.I.D., alături de Ralph Murray (Foreign 
Office) au semnat împreună cu V.V. Tilea, D. Dimăncescu şi G.E. Iliescu actul constitutiv al 
postului de radio (24 octombrie 1940), emisiunile fiind realizate mai cu seamă de către 
Dimăncescu şi maiorul Iliescu până la 20 iulie 1943, când emisia postului a fost suspendată. 

Cu ocazia formării Free Romanian Movement, s-au transmis două mesaje poporului român, 
dintre care primul la 24 ianuarie 1941, la postul de radio amintit, iar al doilea la 21 iunie 
1941, printr-o scrisoare redactată de Tilea şi dată publicităţii în paginile ziarul Times. Decla- 
rațiile exprimau dezaprobarea faţă de actele samavolnice întreprinse in tara de legionari şi de 
regimul antonescian legionar şi puneau în discuţie şi problema evreiască”. Aceleaşi declaraţii 
se regăsesc în textul oficial al Mişcării Românilor Liberi, datat 7 decembrie 1941, în care se 
arată că poporul român rămânea fidel poziţiei sale probritanice şi că intrarea României în 
război de partea Germaniei şi deci, implicit, împotriva Marii Britanii nu reprezenta decât un 
act de voinţă al mareşalului Antonescu, care purta întreaga responsabilitates. 

Constituit, aşadar, cu acceptul Foreign Office-ului, Comitetul condus de către Tilea a avut 
în general o poziţie politică moderată, fără acţiuni directe la adresa regimului antonescian din 
tara. 


Nicolae Videnie, art. cit., p. 44. 

„Note explicative”, în Arhiva I.I.C.C.M.E.R., fond George Emil Iliescu, cutia 2, anii 1940-1947. 
Ibidem. 

V.Fl. Dobrinescu, op. cit., p. 95. 

„Formarea lui Free Romanian Movement”, in Arhiva I.I.C.C.M.E.R., fond George Emil Iliescu, cutia 2, 
anii 1940-1947. În textul oficial al Miscarii se specifica: ,,Pentru prima data in istorie, Romania este 
în război cu Marea Britanie. Dar, cunoscând că marea majoritate a naţiunii române a fost şi a rămas 
probritanică şi ştiind că națiunea română, continuă chiar şi pasiv, să reziste, nu numai din considerente 
politice, dar şi din gratitudine pentru statul britanic, care în repetate rânduri a ajutat poporul român în 
lupta sa pentru libertate şi unitate, afirmăm că această declaraţie de război vine numai din partea 
Mareşalului Antonescu şi a regimului său. Chiar Mareşalul Antonescu însuşi, conform unei declaraţii 
apărută în toate ziarele româneşti din 27 noiembrie 1941, a luat asupra sa întreaga responsabilitate a 
noii orietări politice externe, spunând că «sub regimul său, politica externă a României s-a schimbat 
fundamental». (...) În aceste momente grele pentru națiunea noastră, noi, cei care ne ridicăm de un an 
încoace pentru o Românie Liberă, suntem determinaţi să facem, din partea noastră, tot posibilul pentru 
victoria de drept, pentru justiţie şi pentru a lupta în acest război pentru îndeplinirea obiectivelor 
urmărite de Marea Britanie şi Aliaţii săi, obiective subliniate în Charta Atlanticului” (7 decembrie 
1941). 

Din cauza atitudinii publice favorabile faţă de domnia regelui Carol al II-lea, mişcarea a 
produs mari suspiciuni printre exilați, bănuielile de „carlism” deghizat confirmându-se în 
mare parte ulterior. Totuşi, caracterul politic al mişcării şi activitatea sa culturală s-au concre- 
tizat în editarea a şapte broşuri, susţinerea a 34 de conferinţe şi a 14 discursuri la radio, 
publicarea a 56 de articole în ziarele britanice şi trimiterea altor 200 in S.U.A.!. Comitetul a 
avut permanent în atenţie situaţia financiară a studenţilor români din Anglia, precum şi a 
celorlalţi refugiaţi, iar prin eforturi financiare personale Tilea a plătit chiria sediului din 
Grosvenor Square nr. 20 şi a încercat atragerea unor oameni politici reprezentativi. Unul dintre 
aceştia a fost şi Grigore Gafencu, căruia Tilea i s-a adresat cu propunerea de a prelua con- 
ducerea comitetului şi a acţiunii românilor de peste hotare?, propunere declinată de Gafencu. 

Şi activitatea acestui prim Comitet român avea să sufere de pe urma disensiunilor şi 
diferenţelor de opinie. În aceeaşi perioadă, la Ierusalim, s-a constituit un Comitet al Românilor 
Liberi, iniţiat de G. Beza, Pavel Pavel, C. Bianu şi S. Nenitescu, fostul secretar particular al 
lui N. Titulescu. Autorităţile britanice au aprobat stabilirea sediului noii organizaţii la „Casa 
română”, precum şi apariţia unei publicaţii sub conducerea unui colectiv format din G. Beza, 
M. Solomon, Henri Marcus, G. Horia şi Liviu Artenie. Noul organism creat urma să treacă 
sub preşedinţia lui N. Titulescu, obiectiv nerealizat însă din cauza morţii acestuia. Ulterior, 
C. Bianu, Pavel Pavel şi S. Nenitescu au plecat in Anglia, în scopul constituirii unei organizaţii 
reprezentative, având cu ei aprobarea lui Iuliu Maniu, care îl considera pe V.V. Tilea un renegat 
politic din cauza legăturilor cu fostul rege Carol al II-lea”. Din aceste motive, Tilea nu a reuşit 
să-şi atragă decât o mică parte a emigrației române. Mai mult, chiar în sânul propriei organizaţii 
şi-a pierdut din susţinători, prin apariţia unei grupări separate a tinerilor (1 mai 1941), condusă 
de către V. Cornea, partizat devotat al lui Iuliu Maniu, grupare autointitulată Romanian Demo- 
cratic Committee (R.D.C.). 

Noul organism creat considera Free Romanian Movement ca „viciată de colaborarea cu 
vechiul regim”* şi îşi propunea : 1) să doboare dictatura generalului Antonescu şi să stabilească 
o formă de guvernământ cu adevărat reprezentativă ; 2) să-i încurajeze pe românii de peste 
hotare şi mai ales pe cei din America să se înroleze în armatele aliate ; 3) să ajute România 
să-şi redobândească neatârnarea şi unitatea naţională în limita justelor sale hotare; 4) să 
sprijine o politică de strânsă colaborare între România şi celelalte ţări central-europene şi 
balcanice şi să asigure formele de organizare politică, economică şi militară impuse de con- 
ditiile locale şi generale de la finele războiului’. 


1. V.FI. Dobrinescu, op. cit., p. 95. 

Într-o telegramă trimisă lui Grigore Gafencu, V.V. Tilea fi solicita acestuia deplasarea urgentă la Londra 

şi preluarea iniţiativelor de apropiere de Aliați, în vederea scoaterii României din război: „Londra, 

iunie 1942. Ultima etapă a războiului a început ; căderea Germaniei este de prevăzut in 1943 cel târziu. 

Trebuie să ne gândim la îndatoririle noastre fata de naţiuni şi de patrie. Am rămas aici din propria mea 

voinţă, conform condiţiilor mele. Prin raporturile mele zilnice cu englezii şi aliaţii lor menţin inte- 

resul faţă de România şi mila faţă de situaţia noastră dificilă. Colaborez cu Pavel [Pavel, fost deputat 

P.N.T. - n.n.], dar ne va fi foarte greu să ducem o acţiune recunoscută de Anglia şi aliaţi, dacă cel 

putin câţiva oameni de stat români nu vin încoace. A fost ideea mea încă din iunie 1940; nici Maniu, 

nici tu n-aţi venit. Aceasta supără pe englezi care văd în atitudinea voastră politica «de aşteptare». Fac 

încă o dată apel la tine, sosirea ta prea tardivă nu va mai avea niciun succes, de asemenea a lui Maniu, 

pentru că se va crede că aşteptaţi ca sfârşitul războiului să aducă clarificări” (vezi Grigore Gafencu, 

Jurnal, vol. Il, pp. 74-75). 

Nicoale Videnie, art. cit., p. 45. 

Free Romanian Movement se bucura de sprijinul financiar al fostul rege Carol al II-lea. 

5. Hoover Institution Archives, D. Danielopol Papers, Box no. 3, f. 140, apud V.FI. Dobrinescu, op. 
cit., p. 98. 

Apariţia celor două organisme româneşti a surprins oarecum oficialităţile britanice, deoa- 
rece Foreign Office-ul avea în vedere crearea unei organizaţii unitare a tuturor românilor aflaţi 
pe pământ britanic şi astfel se explică şi nerecunoasterea de către guvernul Majestății Sale a 
celor două mişcări româneşti!. Constienti probabil de acest ultim fapt, prin intermediul lui 
Pavel Pavel şi C. Bianu, trimisii lui Iuliu Maniu la Londra, F.R.M. şi R.D.C. au purtat tratative 
în vederea fuzionării. Totuşi, această încercare de unificare a emigrației române din Londra 
a eşuat din cauza neînțelegerilor asupra persoanei ce urma să fie desemnată a fi preşedinte şi 
atitudinii negative a unor membri opozanți ai lui Tilea?. Tuturor încercărilor de unificare a 
organizaţiilor emigrației române le-au pus capăt chiar autorităţile engleze, care, la 6 decembrie 
1941, instiintau membrii celor două Comitete că Anglia nu recunostea niciuna din cele două 
organizaţii, deoarece rivalizau între ele, şi îi invitau pe români să se alăture „efortului comun 
al Aliaţilor”?. În cele din urmă, aşa cum se arată într-o dare de seamă a maiorului George 
Emil Iliescu (ataşat militar al Legaţiei române de la Londra), „la 23 August 1944 România a 
ieşit din alianţa cu Germania şi s-a lipit Aliaților, luptând alături de ei până la finele războiului. 
La 25 august 1944, românii din Anglia au închis Free Romanian Movement, deoarece propa- 
ganda ce se făcea nu mai avea rost, dat fiind că românii făceau exact ceea ce Free Romanian 


Movement le ceruse”. 


Un alt organism politic românesc ce se voia „reprezentativ” a luat naştere în Franţa în 
timpul ocupaţiei germane. Este vorba despre Comitetul Naţional Român condus de ex-diplomatii 
Constantin Antoniade, D.N. Ciotori şi George Raut, care avea ca scop lămurirea opiniei 
publice franceze „asupra veritabilei poziţii a României şi pentru a repudia, în numele poporului 
român, politica lui Antonescu”?. 

În septembrie 1944, ministrul Afacerilor Externe al Franţei, Georges Bidault, a fost 
informat de organizarea acestui Comitet National Român, care se plasa pe linia fidelității fata 
de politica Franţei şi a aliaţilor săi şi care reunea câteva personalităţi formate prin şcolile 
franceze : Şerban Cantacuzino, Jean Cosma, Theodor Georgescu, Constantin Marinescu, 
Horia Rădulescu, Pino Servin, Emil Turdeanu ş.a., sprijinite de societatea Amicii Poporului 
Român“. Nu stim care au fost acţiunile propriu-zise ale acestui Comitet sau dacă ele au depăşit 
stadiul de simple iniţiative politico-diplomatice ; ştim însă cu siguranţă că în Franţa activa 
încă din 1941 un alt organism românesc, mişcarea patriotică intitulată Frontul Naţional Român, 


1. Arhiva M.A.E., fond 71 (1920-1944), Anglia, vol. 42 (1941-1944), f. 43 - „Notă”, 15 februarie 1942: 
„Până în prezent, englezii nu au recunoscut niciunul din comitetele române alcătuite la Londra sau în 
Orientul Apropiat. Englezii au invitat la un moment dat comitetele din Londra să se unifice şi să 
ajungă la un acord, pe baza unor puncte programatice precise. Maniştii au cerut ca preşedinte al 
Comitetului român să fie Pavel Pavel ; Tilea, care era desemnat de manişti vicepreşedinte, n-a acceptat, 
sub motiv că el este personalitatea română refugiată care a deţinut cea mai înaltă funcţiune, aceea de 
ministru plenipotenţiar pe lângă guvernul britanic. Maniştii nu au consimţit la preşedinţia lui Tilea, pe 
motiv că acesta nu prezintă nimic politiceşte în ţară şi că a fost unul din instrumentele dictaturii Regelui 
Carol al II-lea”. 

Ibidem. 

V.Fl. Dobrinescu, op. cit., p. 106. 

„Note explicative”, în Arhiva I.I.C.C.M.E.R., fond George Emil Iliescu, cutia 2, anii 1940-1947. 
Ministerul de Externe al Frantei, Arhivele Diplomatice, Europa 1944-1949, Romania, dosar nr. 3, 
f. 17, apud Valeriu Florin Dobrinescu, Ion Pătroiu, Documente franceze privind începutul organizării 
exilului românesc, Editura Vremea, Bucureşti, 2003, p. 10. 

6. Ibidem, pp. 10-11. 

implicată după câte se pare in desfăşurarea insurectiei pariziene şi în ocuparea Consulatului 
României de la Paris’. 

De asemenea, alături de aceste organizaţii ale românilor refugiaţi in Franţa, funcţiona şi 
Comitetul Democratic pentru Independenţa Română, amintit de raportul de Securitate citat 
integral mai jos. Din păcate, datele ce ne-au parvenit din documentele franceze publicate de 
regretatul Florin Dobrinescu nu ne permit refacerea traseului politic al acestor organizaţii 
româneşti din exilul timpuriu şi nici să stabilim legăturile dintre ele sau momentul când acestea 
şi-au încheiat activitatea. 

Putem doar aprecia că, cel puţin în perioada când s-au desfăşurat la Parisul lucrările 
Conferinţei de Pace, acest oraş a avut o importanţă deosebită în închegarea unei rezistenţe 
româneşti anticomuniste, fapt dovedit, de altfel, şi de activitatea unei delegaţii româneşti 
neoficiale la lucrările Conferinţei de Pace. 

În pregătirea acestei Conferinţe, liderii opoziţiei democratice din ţară, în frunte cu uliu 
Maniu şi C. Brătianu, au însărcinat mai mulţi diplomaţi români cu realizarea unei ample 
documentatii pentru susţinerea cauzei române. Acestea au fost, aşadar, premisele organizării 
Grupului de la Geneva, coordonat de Grigore Gafencu şi sprijinit financiar de Alexandru 
Cretzianu. 

Despre această fază incipientă a închegării exilului românesc anticomunist aflăm din 
jurnalul diplomatului Raul Bossy, care rememora o scrisoare primită din partea lui Alexandru 
Cretzianu, în care tânărul diplomat îl sfătuia pe acesta să nu se mai întoarcă în ţară. Cu acest 
prilej, Alexandru Cretzianu afirma ca: 


încă nu există posibilitatea de a organiza un feam-work în străinătate. Cred totuşi că pot să afirm 
că, în viitor, vor putea fi făcuţi câţiva paşi înainte. Pentru moment nu este vorba de un „comitet 
naţional” şi mai puţin de un „guvern în exil”, ci de formarea unei echipe de oameni calificaţi, 
de organizarea muncii fiecăruia şi de coordonarea eforturilor individuale?. 


Pe fondul acestor iniţiative s-a constituit la Geneva în vara anului 1946 un grup de acţiune 
al românilor din exil, compus din personalităţi diplomatice care refuzaseră să colaboreze cu 
guvernul nelegitim dr. Petru Groza. 

Grupul de la Geneva, compus din Grigore Gafencu, Alexandru Cretzianu, Viorel Virgil 
Tilea, Nicolae Petrescu-Comnen şi George Raut, îşi fixase ca primă sarcină apărarea intereselor 
româneşti la Conferinţa de Pace de la Paris. 

Trebuie spus că încă din perioada ce a premers actului de la 23 August 1944 se constituise 
în străinătate un grup polarizat de figura lui Grigore Gafencu. Aşa cum bine se cunoaşte, după 
încheierea misiunii diplomatice ce-i fusese încredinţată la Moscova (10 august 1940 — 24 iulie 
1941), Gafencu a ales să plece în Elveţia, considerând că putea servi mai bine intereselor 
României prin stabilirea unor contacte utile cu reprezentanţii Puterilor occidentale’. 

Fiind o personalitate foarte apreciată de mediul politic elveţian, Gafencu a putut organiza 
o serie de conferinţe şi a publicat numeroase articole în presa locală, în care încerca să explice 
Aliaților cauzele care determinaseră România să intre în război de partea nemților. De altfel, 
într-un memoriu istorico-politic intitulat Pour le rétablissement de l'Equilibre à l’Est, Gafencu 
făcea dovada unui viziuni foarte clare asupra viitoarei evoluţii a României, prinsă între două 


1. Ibidem (vezi şi n. 8 - documentul „Mesajul Frontului Naţional Român din Franţa către guvernul român 
de la Bucureşti”). 

2. Raul Bossy, Jurnal, Editura Enciclopedică, Bucureşti, 2001, pp. 312-313 şi n. 1. 

3. Grigore Gafencu, Jurnal, ediţie îngrijită de Ion Ardeleanu şi Vasile Arimia, Editura Globus, Bucuresti, 
1991, p. 204. 

posibile nenorociri : fie să iasă învingătoare alături de nemti, fie să fie învinsă şi cotropită de 
Rusia!, perspectivă confirmată de evoluţia ulterioară a României. 

Cum Elveţia reprezenta un important canal de comunicare şi mediere diplomatică între 
reprezentanţii opoziţiei democratice din tara, pe de-o parte, şi Aliați, pe de altă parte, Gafencu 
a acceptat să transmită mesaje politice din partea britanicilor şi francezilor către Maniu şi 
către guvernul Antonescu. Încă de la finele anului 1942, Maniu plănuia să-i trimită pe 
Alexandru Cretzianu, Constantin Vişoianu şi Săvel Rădulescu la Londra, pentru a începe 
negocierile de pace cu Aliaţii. În acest context, la 2 ianuarie 1943, Gafencu a luat contact cu 
E. Beneş, preşedintele guvernului ceh în exil la Londra, pentru a-i cere să medieze discuţiile 
dintre opoziţia democrată română şi guvernul sovietic?. 

Prezenţa şi activitatea lui Gafencu la Geneva au contribuit într-o mare măsură la formarea 
unui pol al emigrației române din Europa occidentală, Gafencu având o serie de întrevederi 
cu diferiţi politicieni şi diplomaţi români, precum Nicolae Petrescu-Comnen (fost ministru de 
Externe şi ambasador la Vatican, refugiat la Florenţa), Mircea Cancicov, fost ministru de 
Finanţe, Raoul Bossy, fost ministru la Berna şi Berlin, Victor Cădere, fost ministru la Belgrad, 
Eugen Filotti, fost ministru la Budapesta, Vespasian Pella, conducătorul Legatiei române de 
la Berna etc.?. 

Tot în perioada premergătoare Conferinţei de Pace, Gafencu a întreprins şi două călătorii 
diplomatice neoficiale în Franţa (noiembrie 1944) şi Anglia (aprilie 1946), prilej cu care şi-a 
putut forma o părere cu privire la modul in care cele două puteri occidentale înțelegeau să 
facă unele concesii aliatului sovietic pe seama României şi a celorlalte mici state din Răsărit”. 
Dacă Quai d'Orsay nu vedea bolşevizarea României ca un pericol iminent, mediile oficiale 
londoneze păreau mai bine informate asupra situaţiei din ţară, aceasta şi datorită numeroaselor 
memorii redactate şi puse în circulaţie de către V.V. Tilea, N.P. Comnen, N. Caranfil, Brutus 
Coste, Barbu Niculescu şi alţii. În cursul călătoriei din aprilie 1946, Grigore Gafencu a purtat 
discuţii şi cu reprezentantul Foreign Office, Marjorybank, însărcinat cu redactarea Tratatului 
de Pace cu România, discuţii din care s-a detaşat problema zonei dunărene pentru care ruşii 
manifestaseră pretenţii, ca şi lipsa unei evaluări precise a reparațiilor de război’. 

În lunile mai-iulie 1946 s-a desfăşurat la Paris Consiliul de Miniştri ai Afacerilor Externe 
ai U.R.S.S., Marea Britanie şi Statelor Unite, în cadrul căruia s-a luat în discuţie şi Tratatul 
de Pace cu România. Cu acest prilej s-a constituit la Paris un grup româneasc de acţiune, 
format din Alexandru Cretzianu (venit de la Ankara), V.V. Tilea, N. Petrescu-Comnen şi 
George Raut, sub coordonarea lui Grigore Gafencu. Textul hotărârii adoptate la finalul 
întâlnirii menţiona : 


Grigore Gafencu, Jurnal, vol. II, ed. cit. p. 59. 

Provocarea Europei. Exilul elvețian al lui Grigore Gafencu (1941-1957), studiu introductiv de Claudia 

Chinezu, Editura Pro Historia, Bucureşti 2004, p. 56; Corneliu Coposu, Armistițiul din 1944 şi 

implicaţiile lui, Editura Gândirea Românească, Bucureşti, 1990, p. 14; Aurică Simion, Preliminarii 

politico-diplomatice ale insurecției din august 1944, Editura Dacia, Cluj-Napoca, 1979, pp. 272-273. 

3. Provocarea Europei..., pp. 56-57. 

4. Într-o discuţie avută cu Chauvel, director general al Quai d'Orsay, Grigore Gafencu a pus în discuţie 
importanţa Franţei pentru securitatea ţărilor din Europa Centrală, prilej cu care interlocutorul său i-a 
replicat că acest lucru depindea de politica Uniunii Sovietice, pe care Franţa dorea să o menajeze (vezi 
Provocarea Europei..., p. 89). 

5. Ibidem. 

6. Proces-verbal de constituire, în urma şedinţelor din zilele de 10-11 iulie la Geneva, a grupului de 

acţiune pentru organizarea şi îndrumarea românilor din afară, în Arhiva M.A.E., fond Grigore 

Gafencu, vol. 19, dar şi în Ion Calafeteanu, Politică şi exil..., doc. 1, „Hotărârea întâlnirii unor fruntaşi 

ai exilului românesc, intruniti la Geneva în zilele de 10-11 iulie 1946”, pp. 77-78. 

la chemarea lui Gr. Gafencu, în zilele de 10 şi 11 iulie 1946, am hotărât să strângem şi mai mult 
legăturile dintre noi, formând numaidecât un grup de acţiune pentru organizarea şi îndrumarea 
activităţilor românilor din afară care împărtăşesc credinţele noastre. Organele permanente ale 
acestei organizări vor fi desemnate în deplină înţelegere cu fruntaşii din ţară şi la momentul stabilit 
de ei. [...] Suntem hotărâți să intensificăm acţiunea de informare a opiniei publice, a presei şi a 
guvernelor străine despre stările din ţară şi să căutăm să obţinem sprijinul acelor factori în 
favoarea cauzei româneşti. Dată fiind importanţa şi urgenţa Conferinţei de Pace, am convenit să 
desfăşurăm numaidecât la Paris o activitate cât mai intensă!. 


Aşadar Grupul de la Geneva, constituit în vara anului 1946, a acţionat în deplin acord cu 
fruntaşii politici din ţară şi în mod deosebit cu Iuliu Maniu. Rolul acestei grupări de diplomaţi 
era acela de a face lobby la Conferinţa de Pace de la Paris şi de a oferi expertize temeinic 
documentate pe diferite probleme politice, economice şi financiare delegatiilor occidentale. 
În toată această perioadă a funcţionat un canal de comunicare între Gafencu şi Maniu, prin 
care liderul opoziţiei democrate din ţară primea rapoarte şi scrisori legate de evoluţia Con- 
ferintei de Pace, în timp ce diplomatul român primea informaţii din ţară, pe care le folosea 
pentru redactarea rapoartelor trimise diferitelor delegaţii participante. Astfel, în Actul de 
acuzare în procesul conducătorilor fostului Partid Naţional Țărănesc? se specifică faptul că 
anchetatorii au găsit în arhivele lui Maniu un raport al lui Gafencu privind activitatea sa de 
la Conferinţa de la Paris, precum şi o scrisoare a acestuia din septembrie 1946, documente 
folosite la incriminarea liderului țărănist. 


Tot în anii războiului, emigrația română de peste Ocean - avem în vedere emigrația română 
din S.U.A. şi Canada - s-a dovedit deosebit de activă în susţinerea cauzei nationale. Astfel, 
conform unui raport al şefului Legatiei Române de la Washington, A. Lăzăreanu, comunitatea 
română din America număra aproximativ 140.000 de persoane, o mare parte dintre ele fiind 
concentrate în marile oraşe industriale : Ohio, Cleveland şi Detroit. Românii de acolo erau 
grupaţi în mai multe societăţi culturale şi religioase, dar cele mai importante organizaţii, care 
aveau şi filiale în oraşele mai mici, erau: Uniunea şi Liga, Alianţa Românilor pentru Demo- 
cratie şi Asociaţia Americanilor de Descendenţă Romani’. 

La începutul lunii septembrie 1941, în cadrul Convenţiei anuale a Uniunii şi Ligii S.R.A. 
de la Salem (Ohio), s-a adoptat o rezoluţie prin care românii din cadrul Uniunii şi Ligii se 
pronuntau pentru ieşirea României din războiul antisovietic. Totodată, s-a creat şi un Comitet 
Naţional al Românilor Americani, destinat creării unei organizaţii unice a românilor din 
S.U.A. şi Canada, care a adresat tuturor conationalilor o chemare la o conferinţă naţională, ce 
urma să aibă loc la 26 octombrie 1941, la Cleveland“. În fruntea mişcării se afla ex-diplomatul 
Carol Citta Davilla, scopul urmărit de această mişcare fiind adoptarea unui program comun 
de acţiune, care să susţină detaşarea României de Axă şi alăturarea ei la Naţiunile Unite. Într-o 


1. Ibidem. 

Actul de acuzare în procesul conducătorilor fostului P.N.T. : Iuliu Maniu, Ion Mihalache, N. Penescu, 
Gr. Niculescu-Buzeşti etc., Tipografia Scrisul Liber, Bucureşti, 1947, pp. 24-25. 

3. Arhivele Naţionale ale României (A.N.R.), fond C.C. al P.C.R. - Secţia Relaţii Externe, dosar 
nr. 10/1947, f. 14-15; vezi şi volumul Români în exil, emigrație şi diasporă. Documente din fosta 
Arhivă a C.C. al P.C.R., îngrijit de Dumitru Dobre şi Dan Talos, Editura Pro Historia, Bucuresti, 
2006, pp. 55-56. 

4. Arhiva S.U.A., Fond 71 (1920-1944), S.U.A., dosar nr. 42, 1941-1944, ff. 1-4; vezi şi V.Fl. Dobri- 
nescu, Emigratia română din lumea anglo-saxonă..., p. 139. 

telegramă trimisă în tara de către însărcinatul român cu afaceri de la Washington Brutus Coste, 
se arăta că fostul diplomat Citta Davila intenţiona să înceapă organizarea „activităţii românilor 
din S.U.A.” după modelul celei coordonate de omul politic ungur Tibor Eckhardt, prin această 
acţiune Davilla urmărind să combată activitatea propagandistică a ungurilor! şi să susţină cauza 
românească?. 

Aşa cum se arată într-un document al Legaţiei române de la Washington, în preajma 
Conferinţei, s-au detaşat în cadrul Mişcării pentru România liberă trei mari acţiuni: „prima 
acţiune e începută de Comitetul Free Romania, a doua este cea a Comitetului Naţional Român 
din Youngstown-Ohio, iar a treia este Mişcarea iniţiată de conducătorii Uniunii şi a Ligii”?. 

Conferinţa de la Cleveland, desfăşurată în perioada 24-26 octombrie 1941, a reunit prin- 
cipalele organizaţii laice şi bisericeşti : Uniunea şi Liga S.R.A., Legiunea Voluntarilor Romani 
din America, Uniunea Jună, Comitetul Pro-Transilvania, Ordinul Muncitoresc al Românilor 
Americani, Biserica Ortodoxă Română, Biserica Greco-Catolică Română şi Comitetul Free 
Romania, însumând 52 de reprezentanţi, care apărau interesele a peste 8.000 de români. La 
Congres a fost invitat să participe şi Carol Citta Davilla, care a exprimat intenţia de a crea un 
Comitet Naţional, ce ar fi putut căpăta cu timpul rol de guvern în exil“. Conferinţa a adoptat 
o Declaraţie de principii, în care se prevedea: 


1) a da întreg suportul guvernului nostru pentru realizarea celor 8 puncte ale preşedintelui 
Roosevelt şi premierului Churchill, care prevăd între altele : a) eliberarea popoarelor subjugate 
de hitlerism, între care şi poporul roman; b) dreptul fiecărui popor de a-şi decide soarta ; 

2) decidem a ne asocia la declaraţia marelui bărbat de stat român democrat, dl luliu Maniu, care 
a cerut, în repetate rânduri, ca România să fie scoasă din acest război ; 

3) a da întreg sprijinul fraţilor din patria-mumă, care luptă vitejeşte contra cotropitorilor dinlăun- 
trul şi din afară de graniţele României ; 

4) a încuraja orice mişcare a românilor din străinătate, care luptă pentru biruinţa democraţiei ; 

5) a lupta pentru răsturnarea dictaturii militaro-hitleriste din România, pentru restaurarea unui 
guvern al poporului, capabil să readucă România în rândul traditionalilor ei aliaţi: S.U.A., 
Marea Britanie, Rusia şi celelalte tari care luptă pentru aceeaşi cauză”. 


Congresul a hotărât şi crearea Alianţei Românilor Americani pentru Democraţie, care avea 
ca scop „lupta contra despotismului nazist şi fascist până la victoria finală a ideilor de 
democraţie şi libertate a întregii omeniri”, precum şi ajutorarea României „în vederea ieşirii 
sale din rizboi”®. Noul organism avea un Comitet Executiv, condus de Paul Diac şi Nicolae 
Balindu (vicepreşedinte), iar preşedinte onorific a fost ales Carol Citta Davilla, fost ministru 
al României în Polonia şi S.U.A. 

Mişcarea în fruntea căruia se afla Citta Davila reunea, în general, organizaţii de stânga, 
care reprezentau însă o mică parte a românilor din S.U.A. şi, în afară de Davilla şi fostul 


1. După impunerea Dictatului de la Viena, atât unele oficialități şi presa americană, cât şi presa româ- 
nească din S.U.A. au condamnat „arbitrajul” de la Viena, care ciuntea dramatic teritoriul naţional al 
României. În replică, cercurile emigrației ungare, susținute de unii oameni politici americani, au 
desfăşurat o campanie denigratoare la adresa românilor şi încercau să „justifice” Dictatul de la Viena. 

2. Arhiva S.U.A., fond 71, Anglia, vol. 42, 1941-1944, f. 3 (telegrama nr. 119 din 4 octombrie 1941, 
Brutus Coste către Externe). 

3. Arhiva S.U.A., fond 71, S.U.A., dosar nr. 41 (1941-1944), f. 1; vezi şi V.FI. Dobrinescu, Emigratia 
română din lumea anglo-saxonă..., p. 140. 

4. Arhiva S.U.A., fond 71, S.U.A., dosar nr. 41 (1941-1944), f. 10. 

Ibidem, ff. 20-22. 

6. Ibidem, ff. 28-29. 

ataşat de presă Rosenthal, niciun alt funcţionar diplomatic nu a aderat la această mişcare!. Cât 
priveşte activitatea acestui Comitet, fostul exilat român Aurel Sergiu Marinescu aprecia că 
aceasta s-a limitat numai la atacuri în presă împotriva regimului Antonescu, care purta războiul 
în Rusia Sovietică şi chiar şi aşa, întreaga activitate publicistică a românilor americani nu a 
putut influenţa cu nimic deciziile luate la Washington în problema României. Formată în 
special din români aflaţi la a doua generaţie în S.U.A. (avem în vedere românii transilvăneni 
plecaţi încă din timpul Monarhiei Austro-Ungare), emigrația română veche din America „s-a 
dovedit atunci, în timpul războiului, a fi mai mult americană decât românească”?. 

În lumina celor prezentate mai sus, putem aprecia că încă din primii ani ai celui de-al 
Doilea Război Mondial a existat o mişcare românească de rezistenţă în afara graniţelor ţării. 
Această mişcare a apărut initial ca o formă de protest fata de politica externă promovată de regimul 
Antonescu şi fată de asocierea României Germaniei naziste. Ulterior actului de la 23 august 
1944, emigrația românească dominată de figurile diplomaților români V.V. Tilea, Grigore 
Gafencu, Alexandru Cretzianu ş.a. a militat pentru apărarea intereselor româneşti în cadrul 
Conferinţei de Pace de la Paris. 

În mod firesc, principalele centre ale acestei mişcări de rezistenţă aveau să fie în această 
perioadă de început a exilului românesc Londra, Paris şi Geneva, însă fără să putem şti cu 
exactitate care au fost legăturile dintre aceste centre şi modalităţile prin care aceste legături 
au funcţionat. 

Pe măsură ce noul raport de puteri se stabilea în lume, făcând vizibilă - aşa cum remarca 
un alt exilat roman, Jean Leontin Constantinescu - „alternativa celor doi poli care politic 
ecartelează Europa şi planeta: Washington sau Moscova”5, refugiații români au înţeles nece- 
sitatea replierii în direcţia diplomaţiei americane, Washingtonul devenind „capitala” politică 
a lumii democratice şi noul nucleu de coagulare a exilatilor români anticomunisti. 


Anexă documentară? 


august 1946 
Ora: 22:35 


MISCAREA DE REZISTENTA ROMANA DIN STRAINATATE 


Despre o mişcare de rezistenţă română in străinătate, unele date pretind a-i stabili înfiinţarea 
încă din timpul ocupaţiei germane în România. 

Spre a evita o confuzie, trebuie stabilit că actuala mişcare de rezistenţă din străinătate a luat 
fiinţă în acea perioadă paralel cu celelalte mişcări de rezistenţă ce au existat în străinătate în timpul 
aceleiaşi ocupaţii nemtesti. 

O mai exactă delimitare a locului pe care-l ocupă actuala mişcare de rezistenţă în cadrul 
rezistenţei generale ce a existat în străinătate poate rezulta din geneza mişcării al cărui obiect ne 
preocupă. 

Astfel, după puţinele date pe care le detinem, în timpul războiului au luat fiinţă în străinătate 
următoarele grupuri de rezistenţă română : 

1. grupul V.V. Tilea, la Londra; 


V.FI. Dobrinescu, Emigratia română din lumea anglo-saxonă... pp. 141-142. 

Aurel Sergiu Marinescu, O contribuție la istoria exilului..., vol. II, p. 707. 

Jean Leontin Constantinescu, Jurnal, Editura Jurnalul Literar, Bucureşti, 1998, p. 48. 
Sursă: A.C.N.S.A.S. (S.R.I.), dosar nr. D-210, ff. 35-58. 

2. grupul Gr. Gafencu, in Elvetia ; 

3. grupul Gh. Beza, la Istanbul si Cairo ; 

4. grupul comunist. 

Un al cincilea grup, cu totul independent - ale cărui obiective, deşi net contrarii faţă de 
obiectivele celorlalte grupări, avea totuşi o contigenta cu acestea din urmă prin faptul că era 
împotriva lui Antonescu -, a fost grupul legionar. 

În această situaţie se găsea mişcarea de rezistenţă română din străinătate până la actul din 
23 August 1944. 

După această dată, două dintre grupările menţionate - comunist şi Gh. Beza —, considerându-şi 
misiunea terminată, se reîntorc în ţară, încadrându-se în noua ordine politică stabilită aici. 

Celelalte trei grupuri - V.V. Tilea, Gr. Gafencu şi cel legionar - au continuat rezistenţa română 
din străinătate şi după 23 August 1944. 

În ceea ce priveşte obiectivele grupului legionar, acesteau au fost clare până în August 1944. 

În privinţa grupurilor Tilea şi Gafencu, din lipsă de date, nu se poate face o discriminare între 
obiectivele iniţiale (adică din timpul ocupaţiei germane) şi cele de acum (din August 1944 până la 
ora actuală). 

Este posibil ca aceste grupuri să fi avut o atitudine pur antigermană, nefiind însă exclus ca, 
chiar de atunci, ele să fi avut şi unele rezerve faţă de Soviete, adică o nuanţă strict filo-anglo-americană 
(aşa după cum grupul legionar, deşi anticomunist şi anti-anglo-american, era în acelaşi timp şi 
împotriva lui Antonescu, colaboratorul Germaniei). 

Revenind la grupurile Tilea şi Gafencu, înclinăm pentru ultima ipoteză în ceea ce priveşte 
atitudinea lor politică, adică manta filo-anglo-americană. În sprijinul valabilititii acestei ipoteze 
s-ar putea aduce considerentul că, într-o Europă fascizată, o mişcare de rezistenţă nu se putea adăposti 
mai bine decât în Anglia şi Statele Unite, adică în mod normal trebuind să adopte politica gazdei. 

Din aceste linii generale ale mişcării de rezistenţă române în străinătate, geneza actualei mişcări 
se stabileşte la grupurile V.V. Tilea, Gr. Gafencu şi cel legionar, la care s-ar adăuga apoi diverse 
noi grupuri sau numai elemente disparate, aşa cum se va arăta mai jos. 

Privitor la actuala Mişcare de Rezistență Română din Străinătate, s-ar distinge - din puţinele 
informaţii obţinute până în prezent - următoarele : 

I. Configuraţia generală 

II. Organizarea 

III. Obiectivele 

IV. Activitatea 

V. Perspective şi concluzii. 


I. Configuraţia generală 

Din datele obţinute până acum, configuraţia generală a mişcării de rezistenţă din străinătate ar 
avea centrul principal — şi cel mai putin cunoscut - Londra. 

a) Ipotetizăm Londra ca centru principal al întregii mişcări de rezistenţă în primul rând pentru 
că acolo - aşa cum s-ar conchide din preliminariile notei de faţă - a fost iniţiat şi înfiinţat unul 
dintre grupurile cele mai importante ale rezistenţei din străinătate. 

Tilea, ca un cunoscut factor activ (acesta fiind activ atunci, probabil şi acum), ar conta deci ca 
unul dintre initiatori. În acelaşi timp Tilea dispunea, mai mult decât oricare altul aflător in Anglia, 
de numeroase legături în cercurile britanice. 

Pe de altă parte, problema fondurilor, absolut necesare menţinerii unei mişcări de rezistenţă 
duce - prin eliminare - la aceeaşi concluzie că Londra rămâne centrul constelatiei. 

Elveţia - unde se afla Gafencu — nu permitea prin aşezarea sa geografică fata de ţările fascizate 
sau sub dominație fascistă să adăpostească o serioasă mişcare de rezistenţă, chiar dacă acolo ar fi 
putut parveni fondurile necesare. 

Statele Unite, deşi aveau în graniţele lor o masă de etnici români mai mare ca aceea din Anglia, 
nu puteau desfiinţa distanţele şi nici stabili o coeziune, un suflu care să fie interceptat cu succes în 
România. 

Franţa, Belgia, Olanda, ocupate de germani, ofereau şanse incerte. Despre o altă tara care să 
asigure condițiuni favorabile din toate punctele de vedere unei mişcări de rezistenţă nu putea fi vorba. 

O importanţă primordială deci, în mişcarea de rezistenţă română, ar avea-o Londra, în amănunt, 
Foreign Office - Intelligence Service. 

b) Al doilea centru al mişcării de rezistenţă în ordinea importanţei generale este astăzi Franţa. 
Socotind însă după activitatea afişată, Franţa, respectiv Parisul, deţine primul loc. Aşa cum se 
manifestă mişcarea de rezistenţă din Franţa - ceea ce se va arăta la capitolul respectiv —, se poate 
spune că, dacă Londra este nervul motor, Parisul este reflexul imediat şi vizibil. 

Legăturile Parisului de colaborare directă cu Bruxelles, contactul de ordin informativ al Parisului 
cu Washington, Geneva, Berna, Ziirich etc. fac ca metropola franceză să fie oglinda care răsfrânge 
imaginea întregii mişcări. 

c) Bruxelles este a treia capitală din străinătate unde Mişcarea de Rezistență poate să se 
manifeste nestingherit, luând forme concrete - atât cât se cunoaşte deocamdată - în presă, prin 
ziarul La Roumanie Independente. 

d) Statele Unite s-ar plasa în al patrulea rând (prin importanţa manifestărilor cunoscute de noi, 
realitatea putându-i acorda un loc mai înaintat) în ceea ce priveşte rezistenţa română. Un fapt demn 
de subliniat în activitatea rezistenţei române din Statele Unite este legătura cu oficialitatea ame- 
ricană, prin fapte ce se vor descrie mai jos. 

e) Elveţia (Geneva-Berna-Ziirich) adăposteşte un al cincilea front al rezistenţei române. Este 
notoriu faptul că această ţară a avut întotdeauna o atitudine binevoitoare fata de refugiații politici 
de pretutindeni, libertatea de acţiune a acestora fiind, de regulă, nestingherită. 

De reamintit prezenţa în Elveţia, aproape permanentă, a fostului ministru Gafencu şi faptul 
recent - aşa cum au radiodifuzat posturile britanice - al stabilirii in această ţară a generalului 
Rădescu şi a celor care au plecat cu el, deşi mai sigur că acesta se găseşte la Londra. 

f) Numai din punct de vedere al aşezării pe hartă, un al şaselea nucleu există în Germania. În 
realitate, acest nucleu n-ar fi decât o subdiviziune a Londrei sau Washingtonului, după zona de 
ocupaţie respectivă. 

Un astfel de nucleu poate fi socotit ca închegat, deşi nu există niciun simptom sesizat al 
manifestărilor lui. Dat fiind însă prezenţa, confirmată oficial, a numeroaselor elemente legionare, 
organizaţia de rezistenţă devine certă. 

Dacă la aceasta se adaugă obişnuita practică a şantajului politic, a presiunii, precum şi a 
pregătirii elementelor străine (române, în cazul de faţă) pentru crearea de diversiuni politice interne, 
spionaj etc., atunci cu atât mai mult se poate pune ipoteza că elementele legionare, la care se adaugă 
refugiații politici de toate nuanțele, prizonierii, cetăţenii aflători undeva întâmplător etc., toţi aceştia 
într-o zonă ocupată, pot fi constituiți sau numai la discreţie pentru o eventuală constituire a unui 
front de rezistenţă. Ceea ce, în actuala situaţie din zonele engleză şi americană din Germania, are 
toate şansele să se producă. 

g) Spania franchistă deţine poate primul loc din absolut toate punctele de vedere în ceea ce 

Mediul ambiant excelent, prin natura lui politică, permite ca în Spania să poată lua fiinţă şi 
activa nestingherită şi chiar sprijinită într-o largă măsură o organizaţie de rezistenţă română, compusă 
probabil din aluviunile legionare şi eventuali etnici români aflători acolo accidental sau refugiaţi. 
În acest ultim înţeles se cuprinde şi Pamfil Şeicaru, despre a cărui activitate au existat unele ştiri 
edificatoare. Informaţiile lipsesc din cauze independente de noi. Posibil, de asemeni, ca guvernul 
spaniol din circumspectie să nu acorde un afişaj prea evident mişcării de rezistenţă română. 

Existenţa unei asemenea mişcări este certă. Nu este, de asemeni, de neglijat ipoteza mai 
îndepărtată a încadrării elementelor române în falangă. Unele date au vorbit în acest sens despre 
elemente germane refugiate în Spania. 

h) Portugalia, Italia, Turcia (Istanbul) au centre de rezistenţă, informaţiile referindu-se numai 
la rezidenții care fac parte din conducerea centrului Paris. 

În acest capitol al constelatiei generale a mişcării de rezistenţă română din străinătate intervin 
necesar şi legăturile stabilite - conform informaţiilor -, precum şi legăturile posibile, eventuale — 
bănuite - între diversele centre. 

Astfel, legături cu centrul principal, Londra: 

-  Londra-Paris (legătură cert stabilită, conform informaţiilor) ; 

-  Londra-Washington (probabilă, conform informaţiilor) ; 

-  Londra-Bruxelles (probabilă, conform informaţiilor) ; 

-  Londra-Geneva-Berna-Ziirich (cert stabilită, conform informaţiilor) ; 

- Londra - zona engleză din Germania (normal posibilă) ; 

- Londra - zona americană din Germania (posibilă) ; 

-  Londra-Roma (probabilă) ; 

-  Londra-Madrid (posibilă, ipotetic) ; 

-  Londra-Istanbul (posibil, normală). 

Legături între diversele centre : 

-  Paris-Bruxelles (legătură cert stabilită, conform informaţiilor) ; 

-  Paris-Washington (cert stabilită, conform informaţiilor) ; 

—  Paris-Geneva-Berna-Ziirich (certă, conform informaţiilor) ; 

—  Paris-Madrid (certă, conform informaţiilor) ; 

-  Paris-Lisabona (certă, conform informaţiilor) ; 

—  Paris-Roma (certă, conform informaţiilor) ; 

—  Paris-Istanbul-Ankara (cert stabilită, conform informaţiilor) ; 

-  Bruxelles-Washington (cert stabilită, conform informaţiilor). 

Asupra legăturilor cu România, în mod normal, aceste centre nu au altă cale de corespondare 
decât prin intermediul legatiilor străine, a căror infinite mijloace în acest sens nu pot fi decât slab 
controlate, cu atât mai puţin anihilate sau diminuate. 


II. Organizarea 

Asupra organizării câtorva centre mai cunoscute, informaţiile incomplete se referă la denumirea 
acestor centre şi la numele unora dintre conducători şi colaboratori. Sunt cunoscute în acest fel 
organizaţiile centrelor Paris şi Bruxelles. 

Acela din Paris, denumit Comitetul Democratic pentru Independenţa Română (Le Comit pour 
L'Independence Roumaine), pare a-şi însuşi răspunderea întregii mişcări de rezistenţă din străinătate. 

La conducerea Comitetului Democratic pentru Independenţa Română sunt cuprinşi rezidenții 
mişcării de rezistenţă din diverse ţări. 

În cadrul mentionatului Comitet se disting un Birou Executiv şi o Organizaţie Interioară. 

Biroul Executiv îl are ca preşedinte pe Constantin Golescu, care este în acelaşi timp rezident 
pentru Anglia. Secretarul Biroului Executiv este Aurel Stelea, rezident în Franţa. Dintre conducă- 
torii Comitetului Democratic pentru Independeta Română sunt cunoscuţi următorii : 

- Constantin Golescu, rezident pentru Anglia şi preşedintele Biroului Executiv ; 

- V. Spiridon, rezident pentru Franţa ; 

- Doru Roman, rezident pentru Franţa ; 

- N. Christu, rezident pentru Franţa ; 

- Florin Buzescu, rezident pentru Franţa ; 

- Stefan Aldea, rezident pentru Franţa ; 

- Aurel Stelea, rezident pentru Franţa ; 

- Dan S. Strunga, rezident pentru Franţa ; 

- M. Postelnicu, rezident pentru Franţa ; 

- Gh. Constant, rezident pentru Franţa ; 

- Paul Petronius, rezident pentru S.U.A. ; 

- Bolta Streju, rezident pentru S.U.A. ; 

- D. Zamfirescu, rezident pentru Belgia ; 

- Costin Munteanu, rezident pentru Elveţia ; 

- Stan Baranu, rezident pentru Elveţia ; 

- Gaby Donescu, rezident pentru Spania ; 

- Sorin Bord, rezident pentru Portugalia ; 

- Ion Mora, rezident pentru Italia ; 

- Nony Mirescu, rezident pentru Turcia. 

Pentru România figurează ca rezidenţi următorii : 

— Manuel Rădescu ; 

- George Stere; 

— Marcel Cosma; 

- Victor Deleanu. 

Au mai facut parte din conducerea Comitetului Democratic Ion Bogdan, Dinu Alexandrescu şi 
Petre Holodeanu, care se numărau şi printre membrii fondatori ai mentionatului comitet şi care au 
demisionat recent. 

Se constată astfel că în Franţa există — cel putin ca firmă de camuflaj pentru Londra - o centrală 
a întregii mişcări de rezistenţă română din străinătate. În cadrul centrului de rezistenţă Paris se 
plasează necesar şi gruparea lui Al. Creţeanu, fostul ministru român la Ankara. 

Refuzând să se întoarcă în patrie, Al. Creteanu! nu a rămas la Ankara, plecând apoi în Elveţia, 
în luna iulie a.c., actualmente aflându-se la Paris. Aici ar fi reuşit să adune în jurul său o serie de 
alti diplomaţi romani - care de asemeni au refuzat reîntoarcerea în ţară -, constituind un grup de 
rezistenţă. 

Dintre ceilalţi foşti diplomaţi aflători la Paris şi făcând parte din grupul Creteanu, sunt de 
menţionat Constantin Ciurea, fost însărcinat cu afaceri la Ankara, Popescu Dumitru, fost secretar 
de legaţie la Ankara. Nu se poate preciza dacă Creteanu şi grupul său s-au încadrat sau nu în 
Comitetul Democratic. 

După unele informaţii, aceşti foşti diplomaţi fac parte din grupul mai mare al tuturor foştilor 
diplomaţi români din străinătate care, răspândiţi în diverse ţări, construiesc o întinsă reţea a 
rezistenţei române, cu centrul la Londra. În acest caz, Creteanu şi ceilalţi foşti diplomaţi aflători 
la Paris ar fi în legături directe cu V.V. Tilea, Gafencu şi alţii ce vor fi semnalati la grupul respectiv, 
al foştilor diplomaţi. 

Independent de Comitetul Democratic din Paris, deşi într-o foarte strânsă colaborare cu acesta, 
un alt centru de rezistenţă a luat fiinţă la Bruxelles sub denumirea de România Independentă (La 
Roumanie Indépendante), având ca preşedinte pe Iuliu Dragomir. 

Între ceilalţi membri de la conducerea mişcării La Roumanie Indépendante se numără următorii : 

-  Aluteus Viator (se pare un pseudonim) ; 

- Iosif Crişan; 

— Costin Muntean ; 

- Teodor Mirescu; 

- Dan S. Strunga (întâlnit şi în conducerea Comitetului Democratic de la Paris) ; 

- Adrian Oltescu ; 

- Ioana (Eugenia) Simion ; 

- Radu Movilă; 

- Anca Medrasontiu ; 

- Dem. Săgeată; 

- Marcus Albescu. 

O mişcare insuficient definită de informațiile de până acum activează sub denumirea Consiliul 
National al Românilor Liberi. Posibil ca sub titlu să se găsească centrul de la Londra, care ar 
îngloba real celelalte grupuri. Dintre membrii Consiliului Național al Românilor Liberi este cu- 
noscut deocamdată Andrei Berdam, care deține calitatea de vicepreşedinte al acestui Consiliu 
National. Se menționează că Berdam colaborează cu grupul La Roumanie Indépendante. 

Membrii a căror apartenență pentru vreunul din grupurile menționate aici nu este încă riguros 
stabilită, dar făcând parte din mişcarea de rezistentă română din străinătate, dată fiind colaborarea 
lor cu grupul La Roumanie Indépedente, sunt Paul Poenaru, Jacques Madeleine, Mircea S. Chiron. 


1. in textul documentului este dat, probabil din greşeală, Gh. Creteanu, în loc de Alexandru Cretzianu. 

Un alt grup de rezistenţă in străinătate este acela al foştilor diplomaţi români care au refuzat 
să se reîntoarcă in ţară. Aşa cum s-a arătat mai sus, când s-a vorbit de Gh. Creteanu (Alexandru), 
grupul foştilor diplomaţi ar constitui mai curând o reţea a rezistenţei române, cu centrul la Londra. 

Din acest grup sunt de menţionat următorii : 

- Gh. Creteanu (Alexandru), fost ministru la Ankara, actualmente aflător la Paris ; 

— Constantin Ciurea, fost însărcinat cu afaceri la Ankara, actualmente aflător la Paris ; 

- Popescu Dumitru, fost secretar de legatie la Ankara, actualmente aflător la Istanbul ; 

- Maiorul Raţiu, fost ataşat militar adjunct la Ankara, actualmente aflător la Londra ; 

- Dumitrescu Gh. Nicolae, fost ministru la Madrid, unde se găseşte şi acum ; 

- Generalul Ion Gheorghe, fost ministru la Berlin ; 

- Coste Brutus, fost secretar de legatie la Washington şi apoi la Lisabona, unde se găseşte şi 

acum. 

Un alt grup de rezistenţă română în străinătate este cunoscut sub numele de Armata Naţională, 
constituit în Germania şi Spania. Începuturile acestei rezistenţe datează - deşi cu alte obiective - 
încă din timpul războiului, când germanii au organizat resturile legionare (venite din România după 
rebeliune) în cap cu Horia Sima, în vederea unei eventuale readuceri a acestuia la conducerea ţării. 

Prăbuşirea Germaniei prin ocuparea ei de către trupele sovieto-anglo-americane a impus o 
dispersare a acestor elemente, majoritatea lor rămânând în zonele ocupate engleză, franceză şi 
americană, altele refugiindu-se în Spania. 

Conjunctura politică internaţională a pus însă elementele legionare într-o situaţie favorabilă din 
partea anglo-americanilor, ajungându-se la constituirea Armatei Naţionale, aceasta înglobând şi 
prizonierii români din Germania care au refuzat să se reîntoarcă în patrie, precum şi elementele 
legionare din Spania. 

De menţionat că înrolarea în Armata Naţională s-a făcut numai în mod facultativ, unii dintre 
legionari intrând voluntari în armatele coloniale spaniolă şi franceză. 

Actualmente, Armata Naţională tinde a recruta toate elementele româneşti aflătoare în străi- 
nătate. Legături mai strânse s-au făcut deocamdată în Italia - exceptând legăturile bine stabilite cu 
Spania. 

Unele ştiri necontrolate pretind că Armata Naţională ar avea în prezent un efectiv de aproximativ 
14.000 de oameni, sub conducerea unui Stat Major format din ofiţerii prizonieri în Germania, 
având şi o conducere de ordin politic, întreaga organizaţie fiind la ordinele anglo-americanilor. 


III. Obiective 

Între obiectivele mişcării de rezistenţă din străinătate, după informaţiile de până acum, se pot 
distinge următoarele : 

a. Înregimentarea tuturor românilor din străinătate în mişcarea de rezistenţă împotriva regi- 
mului politic din patrie ; 
Castigarea opiniei publice din străinătate pentru vederile largi ale mişcării. 
Orientarea opiniei româneşti din tara şi din străinătate către partidele opozitioniste. 
Contracararea acţiunilor de propagandă ale guvernului român în străinătate. 
Apărarea drepturilor teritoriale ale României faţă de revendicările maghiare. 
Susținerea reîntregirii teritoriilor foste româneşti din Est. 
Propaganda anticomunistă în ţările în care centrele de rezistenţă activează. 
intretinerea unui curent nefavorabil Uniunii Sovietice şi conducătorilor ei. 
intretinerea unei atmosfere de neîncredere între aliaţii occidentali şi U.R.S.S., precum şi 
între acesta şi celelalte state. 
Răspândirea de ştiri privind un nou război. 
k. Organizarea unor divizii româneşti armate. 

IV. Activitatea 

În urmărirea acestor obiective, mişcarea de rezistenţă română din străinătate desfăşoară o vie 
activitate. Această activitate s-ar împărţi în două ramuri principale : 

- ocultă, dusă în cercurile politice, financiare şi militare din străinătate ; 

- propagandistică, prin scris şi viu grai, în cercurile româneşti din afara graniţelor patriei, ca 

şi în cercurile străine. 

Cunoaşterea atât a uneia - in special a primei ramuri de activitate, ocultă —, cât şi a celei de-a 
doua ramuri devine dificilă din cauza lipsei de informaţii directe de pe teren. 

Pe cale indirectă deci, asupra activităţii oculte a mişcării de rezistenţă se cunosc totuşi câteva 
acţiuni vag definite, dar suficient pentru ca acest fel de activitate să fie recunoscut. 

Astfel, informatiuni relativ recente arătau despre o acţiune a fostului ministru Gafencu in 
cercurile oficioase engleze privind se pare graniţele româneşti. Unele ştiri pretindeau în acest sens 
o întrevedere a lui Gafencu cu fostul premier britanic, Churchill. Amănunte sau confirmări nu ne-au 
parvenit, dar despre o activitate a fostului ministru român pledează mai bine unele publicaţii şi 
articole de presă. 

Mai clar apare activitatea ocultă care s-a dus în Statele Unite. Faptul simplu va demonstra şi 
legătura între mişcarea de rezistenţă română cu oficialitatea din Washington. Acest fapt constă în 
determinarea de către rezistenţa română din S.U.A. ca deputatul George Dondero să ţină în Camera 
Deputaţilor un discurs privitor la România, în care - între altele - problema teritoriilor româneşti 
din Est, precum şi menţinerea trupelor sovietice în România au constituit subiectul expunerii 
mentionatului deputat. 

Vorbind pe bază de documente, deputatul George Dondero a arătat că Basarabia şi Bucovina 
trebuie să fie redate României. Totodată, s-a adus Uniunii Sovietice numeroase [ilizibil] aportul 
României în războiul împotriva Germaniei şi importanţa ţării noastre în stabilirea unui echilibru 
politic şi economic european. Cităm : 

„Mentinerea unei Românii libere şi suverane este indispensabilă pentru menţinerea balanței 
politice a Europei şi, mai ales, a balanței economice (...). 

Pentru ce Rusia continuă a ocupa România ? Ea (Rusia) a furat 1.500.000-2.000.000 de cai pe 
care-i avea România. Ea a furat 70.000-80.000 camioane şi vagoane de care dispunea nefericita 
tara etc.”. 

Deputatul american a mai arătat că „trebuie ca puterile politice ale Rusiei Sovietice să fie oprite 
cu orice preţ, mai ales în acţiunile lor despotice...”. 

Acţiunea ocultă, care a determinat pe deputatul american să ţină acest discurs pare a fi fost 
dusă de Nicolae Neamţu Martin, membru al mişcării de rezistenţă română din Statele Unite. 
Această acţiune s-a bucurat de o entuziastă primire din partea nucleelor de rezistenţă din Europa 
(Paris şi Bruxelles) care au dat o largă difuzare discursului ţinut de deputatul american. 

O activitate mai bine cunoscută a rezistenţei române este aceea de ordin propagandistic în 
urmărirea obiectivelor menţionate. 

În special acest fel de activitate — în afară de cea ocultă - a fost dus de Comitetul Democratic 
de la Paris şi de La Roumanie Indépendente din Bruxelles. 

În paranteză este de subliniat că între aceste două centre de rezistenţă s-a creat o strânsă colabo- 
rare, confirmată chiar printr-un comunicat dat în adunarea membrilor conducători ai „Comitetului 
Democratic pentru Independenţa Română”, adunare care a avut loc în primăvara aceasta la Paris 
şi la care au luat parte rezidenții pentru Anglia, Franţa, Belgia, Elveţia, Italia, Spania, Portugalia, 
Turcia şi Statele Unite. 

În acelaşi timp, s-a observat o colaborare între La Roumanie Indépendente şi Consiliul National 
al Românilor Liberi. 

Activitatea de ordin propagandistic s-a făcut cunoscută mai ales prin ziarul La Roumanie 
Independente, organul mişcării de rezistenţă cu acelaşi nume şi cu sediul la Bruxelles. 

Director al acestui ziar este Iuliu Dragomir, din comitetul de redacţie făcând parte Costin 
Muntean, Aluteus Viator şi Iosif Crişan. Între colaboratorii menţionaţi se numără Andrei Bardan, 

Aluteus Viator, T. Mirescu, Poenaru, Postelnicu, J. Madelaine, St. Aldea etc. Editorialul pare a fi 
scris de Iuliu Dragomir. 

La Roumanie Independente publică articole potrivit obiectivelor urmărite de mişcarea de rezis- 
tenta, concretizate in: 

- atacuri la adresa guvernului român ; 

- critici la politica sovietică faţă de România ; 

- pamflete privind membrii guvernului român sau conducătorii U.R.S.S.-ului ; 

-  documentări privind graniţele româneşti ; 

- polemica cu România Liberă, organul mişcării [ilizibil] ; 

- articole cu privire la raporturile sovieto-anglo-americane ; 

— ştiri, prin corespondenţă directă sau după presă şi radio, din diverse tari, inclusiv România. 

La aceasta mai necesită a fi adăugată şi activitatea publicistică a unor personalităţi române din 
străinătate, între care Gr. Gafencu, colaborator la Journal de Geneva. 

Desigur că şi alte ziare din străinătate au colaboratori români, tot aşa cum probabil în unele din 
celelalte state în care există o mişcare de rezistenţă acestea au ziare proprii. Neindoios - credem - 
că un astfel de ziar apare în Statele Unite. 

Unele informaţii neverificate pretind apariţia sau pregătirea unor broşuri de propagandă ale 
mişcării de rezistenţă română din străinătate. În acest sens se citează o carte a lui Pamfil Şeicaru 
intitulată Am avut dreptate. 

Cartea ar fi apărut în Spania, fiind scrisă în limba franceză, scotandu-se şi o ediţie in limba 
engleză. Cuprinsul ei nu ne este cunoscut, dar pare a fi reeditarea unei serii de articole privind 
U.R.S.S.-ul, care au fost publicate de autor şi în ziarul său, Curentul. 


V. Perspective şi concluzii 

Atât cât poate fi cunoscută - mult departe de terenul pe care se desfăşoară -, mişcarea de 
rezistenţă română din străinătate a luat în ultimul timp măsuri ale căror repercusiuni nu pot 
fi încă suficient întrezărite. 

Dacă activitatea propagandistică - viu grai, presă, publicaţii, conferinţe etc. - poate fi mai 
uşor cunoscută şi deci în aceeaşi măsură contracarată, în schimb, activitatea ocultă — care este 
şi cea mai importantă - rămâne o problemă permanent dificilă. 

Perspectivele mişcării de rezistenţă, în actuala situaţie politică internaţională nedefinită 
încă suficient, nu ar putea fi pronosticate decât cu inerente erori, ceea ce ar crea confuzii. 

Încheierea păcii presupunând o destindere internaţională, ar urma să aducă şi o diminuare 
a activităţii mişcării de rezistenţă. O destindere internă ar atenua şi mai mult această activitate. 

În acelaşi timp însă, deschiderea graniţelor - prin pace - ar facilita un trafic mai intens al 
concetatenilor [ilizibil] mişcării de rezistenţă din străinătate, printr-o mai uşoară luare de 
contact între state, ajungându-se astfel la strângerea legăturilor de pretutindeni şi cu ţara. 

În cazul unui eventual conflict — aşa cum pretind unele cercuri -, mişcarea de rezistenţă 
română din străinătate va fi preluată, organizată şi condusă oficial de puterile străine faţă de 
care România s-ar găsi adversară. 

Perspectivele de activitate ar fi atunci mult complicate şi amplificate. Spionajul, propaganda, 
sabotajul ar fi fațete de prim ordin ale acestei activităţi. 

Constituirea şi trimiterea în luptă a unor echipe de şoc sau divizii armate devine fapt cert. 

Un fapt analog cunoscut îl constituie armata polonă a generalului Anders. 

În acest sens este amintit şi generalul Rădescu, despre care unele informaţii au pretins că 
el va avea un rol asemănător aceluia pe care l-a avut generalul de Gaulle pentru Franţa. 

Lavinia Betea, Poveşti din Cartierul Primăverii 
Editura Curtea Veche, Bucureşti, 2010, 310 pagini 


În ultimii ani, Literatura biografiilor nomenclaturii comuniste a cunoscut un oarecare reviriment. 
Dincolo de studiile biografice publicate în diferite reviste ştiinţifice, au apărut lucrări valoroase 
şi foarte bine documentate care fac incursiuni în trecutul unora dintre membrii de seamă ai 
comunismului românesc. Cele mai reprezentative iniţiative în acest sens sunt biografiile Anei 
Pauker!, Petru Groza”, Leonte Răutu? sau Lucretiu Pătrăşcanu“. De asemenea, viata fostului 
dictator Nicolae Ceauşescu a reprezentat un subiect de interes5, iar lucrarea de dată recentă a 
istoricului polonez Adam Burakowski merită menţionată“. O altă lucrare care merită adusă în 
atenţie este cea a lui Stelian Tănase - Clienţii lu’ tanti Varvara’, care cuprinde mai multe 
portrete ale unora dintre fruntaşii comunişti în perioada ilegalitatii partidului. 

O altă categorie de lucrări care vin să completeze această literatura biografică a comunismului 
o constituie dicționarele biografice. Urmând exemplele occidentale, unde proiectele de acest 
gen sunt numeroase, istoriografia românească a produs în ultimii ani o sumă de volume de 
acest fel. Merită menţionată iniţiativa unui colectiv din cadrul Consiliului Naţional pentru 
Studierea Arhivelor Securităţii care a întocmit un dicţionar biografic al foştilor membri ai 
Comitetului Central. Un demers asemănător a fost acela al întocmirii unui dicţionar biografic 
al foştilor ofiţeri şi angajaţi civili ai închisorilor comuniste, proiect amplu, structurat pe patru 
volume, dintre care doar două au fost publicate”. În fine, merită menţionate şi alte iniţiative 


Robert Levy, Gloria şi decăderea Anei Pauker, Polirom, laşi, 2002. 

Dorin-Liviu Bitfoi, Petru Groza, ultimul burghez, Compania, Bucureşti, 2004. 

3. Vladimir Tismăneanu, Cristian Vasile, Perfectul acrobat. Leonte Răutu, măştile răului, Humanitas, 
Bucureşti, 2008. 

4. Lavinia Betea, Lucrețiu Pătrăşcanu. Moartea unui lider comunist, Curtea Veche, Bucuresti, 2006. 

5. Pavel Câmpeanu, Ceauşescu, anii numărătorii inverse, Polirom, laşi, 2002; Tomas Kunze, Nicolae 
Ceauşescu. O biografie, Editura Vremea, Bucureşti, 2002 ; Ion Petcu, Ceausescu, un fanatic al puterii. 
Biografie neretuşată, Editura Românul, Bucureşti, 2004. 

6. Adam Burakovski, Dictatura lui Nicolae Ceausescu 1965-1989. Geniul Carpaţilor, Polirom, Iasi, 2011. 

7. Stelian Tănase, Clienţii lu’ tanti Varvara. Istorii clandestine, Humanitas, Bucuresti, 2005. 

8. Florica Dobre (coord.), Liviu Marius Bejenaru, Clara Cosmineanu-Mareş, Monica Grigore, Alina 
Ilinca, Oana Ionel, Nicoleta Ionescu-Gura, Elisabeta Neagoe-Pleşa, Liviu Pleşa, Membrii C.C. al 
PC.R., 1945-1989. Dicţionar, Editura Enciclopedică, Bucureşti, 2004. 

9. Mihai Burcea, Marius Stan, Mihail Bumbeş, Dicționarul ofițerilor şi angajaţilor civili ai Direcţiei 

Generale a Penitenciarelor, vol. I-II, Aparatul Central (1948-1989), Polirom, Iasi, 2009, 2011. 

de acest fel, care nu îndeplinesc însă calitatea exhaustivităţii segmentului supus analizei’. 
Chiar şi în aceste condiţii, rămân lucrări valoroase şi iniţiative care merită apreciate. 

Dincolo de aceste câteva iniţiative lăudabile, istoriografia românească de profil resimte 
lipsa unor biografii ale personajelor importante ale „Olimpului” comunist. Nu există o bio- 
grafie a lui Gheorghe Gheorghiu-Dej, Iosif Chişinevschi, Ion Gheorghe Maurer, Teohari 
Georgescu, Emil Bodnăraş, Alexandru Drăghici, Alexandru Moghioros, Chivu Stoica sau 
Constantin Pârvulescu. Nu s-au scris sinteze nici despre trecutul celor care au luptat în Spania, 
în cadrul Brigăzilor Internaţionale, devenind apoi demnitari comunişti cu funcţii importante : 
Constantin Doncea, Gheorghe Stoica (Moscu Cohn), Gheorghe Vasilichi, Paraschiv Alexan- 
dru. O altă categorie importantă de figuri ale nomenclaturii comuniste a fost reprezentată de 
aşa-zişii kominternisti, care şi-au petrecut anii celui de-al Doilea Război Mondial la Moscova, 
revenind în ţară odată cu contraofensiva Armatei Roşii: Vasile Luca, Alexandru Bârlădeanu, 
Mihail Roller, Dumitru Petrescu-Grivita ş.a. Despre toţi aceştia nu s-a scris decât foarte putin 
şi, despre o parte dintre ei, chiar deloc. Or, comunismul nu a fost un regim care să se fi instaurat, 
implementat şi menţinut independent de figurile acestora despre care am amintit. Istoria 
comunismului românesc se confundă de multe ori cu istoria personală a protagoniştilor ei. 

În acest context, proiectul de istorie orală al Laviniei Betea, concretizat prin câteva cărţi 
de interviuri cu foşti protagonişti ai „epopeii” comunismului românesc?, nu poate fi decât 
lăudabil. Ultima contribuţie de acest fel este reprezentată de volumul care cuprinde paisprezece 
„poveşti” despre diferiţi foşti locuitori ai cartierului Primăverii : Lavinia Betea, Poveşti din 
Cartierul Primăverii, Curtea Veche, Bucureşti, 2010. 

Cartierul Primăverii a devenit în timpul regimului comunist paradisul rezidenţial care a 
găzduit nomenclatura comunistă. Locaţia a fost iniţial un teren parcelat şi împărţit de către 
Uzina de Gaze şi Electricitate a Capitalei funcţionarilor săi. Se pare că până după Primul 
Război Mondial, cartierul nu depăşise stadiul de mahala săracă, nefiind racordat la reţelele 
de apă curentă, gaz şi electricitate (p. 9). În interbelic şi mai apoi în timpul celei de-a doua 
conflagrații mondiale, cartierul rămăsese unul modest, motiv pentru care comuniştii îşi con- 
spiraseră aici câteva locuinţe pentru întâlnirile lor clandestine (p. 10). Se prea poate ca 
amintirile fostelor lupte din subteranele politicii să îi fi inspirat pe noii conducători ai României 
populare în a transforma cartierul în centrul unui complex de rezidente, destinat potentatilor 
comunişti. Locuitorii din Primăverii au avut parte nu doar de locuinţe de lux, ci şi de multe 
alte beneficii: magazine speciale bine aprovizionate, policlinici şi spitale, şcoli, servicii de 
pază, acces neîngrădit în diferite staţiuni de la munte sau de la mare. Cartierul a devenit astfel 
un univers inaccesibil oamenilor de rând. 

„Poveştile” Primăverii sunt spuse din perspective diferite. E vorba fie de protagonişti, 
martori oculari şi persoane cu funcţii de decizie din timpul regimului comunist: Gheorghe 
Gaston-Marin, Sorin Toma, Paul Niculescu-Mizil, Dumitru Popescu, gen. (r) Constantin 
Olteanu ; fie de urmaşi ai altor „foşti” : Mândra Gheorghiu (nepoata fostului lider comunist 
Gheorghe Gheorghiu-Dej), Stefan Sârbu (nepot al lui Ştefan Foriş şi al Victoriei Sârbu), Ion 
Filimon Sârbu (fiul Mariei Sârbu), Tatiana Brătescu (fiica lui Marcel şi a Anei Pauker), Valeriu 


1. Corneliu Crăciun, Dicţionarul comunizantilor din noaptea de 23 spre 24 august 1944, Editura Primus, 
Oradea, 2009 ; Gheorghe Crişan, Piramida puterii. Oameni politici şi de stat din România (23 august 
1944 - 22 decembrie 1989), Pro Historia, Bucuresti, 2001. 

2. Lavinia Betea, Maurer şi lumea de ieri. Mărturii despre stalinizarea României, Fundaţia Ion Slavici, 
Arad, 1995; Lavinia Betea, Alexandru Bârlădeanu despre Dej, Ceauşescu şi Iliescu, Editura Eveni- 
mentul românesc, Bucureşti, 1997; Lavinia Betea, Convorbiri neterminate. Corneliu Mănescu în 
dialog cu Lavinia Betea, Polirom, Iasi, 2001. În 2008, toate aceste trei lucrări au fost republicate într-un 
volum : Lavinia Betea, Partea lor de adevăr, Editura Compania, Bucureşti, 2008. 

Petrescu (fiul lui Dumitru Petrescu-Grivita), Ioana Constantin (fiica adoptiva a lui Gheorghe 
Pintilie si a Anei Toma), Andrei Lupu (fiul lui Petru Lupu), Ilinca si Gheorghe Preoteasa 
(copiii lui Grigore Preoteasa) sau Maria Manolescu-Chivu (ultima sotie a lui Chivu Stoica). 

Trebuie spus încă de la început că „poveştile” din volumul editat de către Lavinia Betea 
nu sunt în totalitate inedite, fragmente ale interviurilor realizate de autoare fiind publicate 
într-un „serial” al unui cotidian central. (Re)publicarea lor în variantă extinsă rămâne însă o 
iniţiativă lăudabilă, întrucât însăşi autoarea recunoaşte faptul că, pentru varianta jurnalistică 
a acestora, au fost „decupate fragmentele considerate de interes şi actualitate pentru cititorii 
unui ziar”, fiind „selectate cu precădere informaţiile şi opiniile «şocante»” (p. 8). Tot legat 
de acest aspect, ar trebui să precizăm faptul că o parte a celor intervievaţi îşi oferiseră deja 
istoriografiei prinosul prin publicarea unor lucrări memorialistice ample : este cazul lui Gheorghe 
Gaston-Marin!, Sorin Toma’, Paul Niculescu-Mizil”, Dumitru Popescu sau gen. (r) Con- 
stantin Olteanu”. Mărturiile lor, „culese” de Lavinia Betea, sunt fără îndoială interesante, însă 
pentru profesioniștii istoriei recente e posibil să apară impresia unui déjd-vu, care uneori poate 
deveni supărător. 

Într-o cu totul altă categorie trebuie incluse mărturiile acelora care îşi rememorează tre- 
cutul cu detaşarea celui neimplicat decât fortuit în istoriile teribile ale comunismului românesc. 
Copii, nepoţii sau soțiile celor care făceau politica în anii grei ai regimului comunist reconfi- 
gurează o parte a universului intim al destinelor celor care au vietuit în cartierul nomenclaturii : 
relaţii personale, intimităţi, afinități şi rivalități. Liderii comunişti romani şi familiile lor par 
să fi trăit într-o altă realitate, departe de toate ororile regimului pe care îl patronau. 

Poate cel mai bizar sentiment pe care cititorul îl resimte lecturând istorisirile foştilor 
locatari din Primăverii este acela al nonsalantei cu care aceştia aleg să ignore discuţia despre 
tot ceea ce a însemnat represiunea comunistă. România „populară” şi, mai apoi, cea „socialistă” 
au fost lumi de o violenţă extremă şi fără scrupule faţă de duşmanii reali sau inchipuiti. O 
lume a intrigilor perfide, a urii viscerale şi a intransigentei faţă de orice gest care putea fi 
considerat neconform. Or, din relatările lor, astfel de realităţi nu se întrevăd aproape deloc. 
Nu ar fi drept să acuzăm discursul acestora de cinism, cel puţin nu pe cel al urmaşilor. Ne 
este însă clar că „lumea” în care ei au trăit era la „ani-lumină” distanţă faţă de aceea a celor 
care piereau în închisori, în lagăre, la Canal sau în câmpiile fierbinţi ale Bărăganului. 

„Lumea” Primăverii era una a traiului luxos şi a privilegiilor: locuinţe aflate sub pază 
permanentă, maşini la dispoziţia locatarilor şi personal auxiliar. În mediul familial, faţă de 
copiii lor, la prânz sau la cină, potentatii comunişti păreau să lepede haina aparatcik-ului, 
devenind părinţi sau bunici grijulii. Aproape toţi nutreau o dragoste obsesională pentru copiii 
lor. Atât Gheorghe Gheorghiu-Dej, cât şi Gheorghe Pintilie sau Ana Toma îşi făcuseră un 
obicei din a lua masa în familie, alături de copii, inclusiv la prânz. Erau preocupaţi de dorinţele 


1. Gheorghe Gaston-Marin, În serviciul României lui Gheorghiu-Dej : însemnări din viaţă, Editura 
Evenimentul românesc, Bucureşti, 2000; Gheorghe Gaston-Marin, Consemnări, Editura Semne, 
Bucureşti, 2003. 

2. Sorin Toma, Privind înapoi. Amintirile unui fost ziarist comunist, redactor-şef al Scânteii din 1947 
până în 1960, Editura Compania, Bucureşti, 2004. 

3. Paul-Niculescu-Mizil, O istorie trăită. Memorii, volumul I-II, ediţia a Il-a, Editura Enciclopedică, 
Bucureşti, 2002. 

4. Dumitru Popescu, Am fost şi cioplitor de himere : un fost lider comunist se destăinuie, Editura Express, 
Bucureşti, 1994; Dumitru Popescu, Elefanții de porțelan. Scene şi personagii în umbra Cortinei de 
Fier. Memorii transfigurate, Editura Match, Bucureşti, 1996; Dumitru Popescu, Cronos autodevo- 
rându-se... Memorii, vol. I-V, Curtea Veche, Bucuresti, 2005-2007. 

5. Constantin Olteanu, File din istoria Bucureştilor. Însemnările unui primar general, Editura Aldo, 
Bucureşti, 2004. 

şi nevoile acestora. Poate şi de aceea refuzau să discute în familie orice fel de probleme 
politice, distantandu-se de tot ceea ce însemna activitatea lor în posturile pe care le ocupau. 
Aceeaşi grijă părintească îi va fi făcut pe vechii luptători din ilegalitate să refuze să împărtă- 
şească copiilor sau nepoților lor foarte multe amănunte legate de „mizeria” vremurilor clan- 
destinitatii. Astfel s-ar fi ajuns la situaţia incredibilă în care fiul lui Dumitru Petrescu-Grivita 
să ştie atât de puţin despre viaţa tatălui său, încât ar fi simţit nevoia să caute, peste ani, 
amănunte legate de trecutul ,,revolutionar” al acestuia (pp. 116-127). Aceeaşi reticenté pentru 
rememorarea alături de nepoți a istoriilor ilegalitatii ar fi avut-o şi Victoria Sârbu, ultima 
consoartă a lui Ştefan Foriş (pp. 61-80), dar şi sora ei, Maria Sârbu (pp. 81-92). 

Multe dintre amănuntele şi istorioarele relatate de succesorii acelor „grei” din „Olimpul” 
comunist sunt greu de anticipat. Nu e uşor să ni-l imaginăm pe Gheorghe Gheorghiu-Dej 
coplesit de opulenta vilei în care se mutase împreună cu una dintre fiicele sale, Vasilica (Lica), 
şi copiii acesteia (p. 22). La fel de greu este să înţelegem sfiala cu care acelaşi Gheorghiu-Dej 
îşi accepta noul statut, refuzând multe privilegii, mai ales pe cele de care fiica lui, Lica, căuta 
să profite la maximum (pp. 24-25). 

Alte realităţi pe care poveştile Primăverii ni le relevă sunt cele legate de relaţiile şi 
rivalitatile de la vârful partidului. Comunismul românesc poate fi prezentat şi din perspectiva 
unei istorii a „fidelilor” şi a „celor căzuţi” sau a „celor din interior” şi a „celorlalţi”. Partidul 
nu a fost altceva decât un malaxor care nu admitea individualitatea. „Căderea”, atunci când 
venea, era nemiloasă. Partidul îşi regrupa atunci rândurile, îşi reconfigura ierarhiile şi îi 
expulza pe cei care se făceau vinovaţi de nesupunere. Drama căderii era amplificată nu 
neapărat de pierderea privilegiilor, ci mai ales de ruptura care se producea în cadrul relaţiilor 
umane. Cel alungat din „Olimp” şi întreaga lui familie deveneau un soi de paria, cu care era 
indicat să nu ai nimic de-a face. E poate greu de înţeles cum vechi şi statornice prietenii se 
risipeau în urma unor rezoluţii ale Biroului Politic sau ale Plenarelor Comitetului Central. 
Unii ignorau, în astfel de cazuri, până şi legăturile de sânge. Nepotul Victoriei Sârbu îşi 
reaminteşte cum bunica sa nu a fost primită de chiar sora ei, Maria Sârbu, dintr-o precauţie 
cinică generală de o vizită pe care urma să o primească. La fel de absurde sunt scenele din 
şcolile frecventate de odraslele nomenclaturii, unde căderea părinţilor avea repercusiuni la 
nivelul relaţiilor dintre copiii acestora şi ceilalţi. 

Meritul major al lucrării Laviniei Betea este acela de a aborda un aspect atât de puţin 
cunoscut legat de istoria comunismului românesc. În ciuda faptului că literatura consacrată 
istoriei recente a României a cunoscut în ultimul deceniu un flux editorial pe un trend continuu 
ascendent, subiectele abordate au vizat îndeosebi aspecte legate de represiunea comunistă şi 
de universul concentrationar. Foarte putin s-a scris referitor la modalităţile de funcţionare ale 
statului comunist, la structurile de partid sau de stat. Lipsesc, de asemenea, lucrări care să 
abordeze într-o manieră ştiinţifică dimensiunea eşecului economic al regimului comunist sau 
diferite aspecte ale cotidianului. 

În legătură cu lucrarea Laviniei Betea este regretabil însă faptul că aceasta nu a reuşit 
întotdeauna să se distanteze de dimensiunea jurnalistică a demersului ei. Astfel, autoarea pare 
să fi fost mai mult decât îngăduitoare faţă de anumite ,,credinte” şi opinii ale interlocutorilor 
ei. Este de neînțeles lipsa de reacţie a autoarei in fata refuzului Mândrei Gheorghiu de a 
accepta faptul că bunicul ei fusese implicat, ba chiar cel care ordonase eliminarea unuia dintre 
pretendentii la mâna fiicei sale, doctorul Gheorghe Plăcințeanu (p. 24) - un amănunt asupra 
căruia astăzi nu mai avem dubii, odată cu elucidarea poveştii prin identificarea unor dovezi 
clare în dosarele de arhivă!. O altă istorisire/evocare ce lasă un gust amar este aceea a fiicei 


1. Dumitru Lăcătuşu, „Cazul doctorului Plăcințeanu”, în Cosmin Budeancă, Florentin Olteanu (coord.), 
Stat si viață privată în regimurile comuniste, Polirom, Iasi, 2009, pp. 295-309. 

adoptive a lui Gheorghe Pintilie. Detaşată de tot ceea ce a însemnat „mizeria” regimului 
comunist din România, aceasta are momente când pare să se revolte in fata istoriei care îl 
portretizează pe tatăl său exact aşa cum a fost: un criminal fără scrupule, un om care avea 
pe conştiinţă destule victime şi ale cărui mâini erau pline de sângele „duşmanilor poporului”. 
La fel, Ioana Constantin pare uşor vexată de ceea ce astăzi se scrie despre tatăl său adoptiv, 
încercând parcă să ne convingă de faptul că acesta fusese altfel: „Mi-e foarte greu să văd tot 
ceea ce se scrie. Cât de răi erau oamenii ăştia [Gheorghe Pintilie şi Ana Toma - n.n.], după 
cum se scrie! Încă o dată: nu ştiu ce s-a întâmplat, dar acasă erau oameni cu zâmbetul pe 
buze, tatăl meu râdea tot timpul. [...] Părinţii mei erau oameni care îşi iubeau familia, care 
ţineau unul la altul şi care aveau multi prieteni” (p. 155). Fără îndoială că şi aceste amănunte 
pot fi cât se poate de verosimile. Însă fiica lui Gheorghe Pintilie ar trebui să ştie că realitatea 
pe care ea o evocă nu exclude celălalt adevăr, pe care refuză să îl accepte. În fine, un alt 
amănunt nefericit, din punctul nostru de vedere, îl reprezintă insistența cu care Lavinia Betea 
abordează subiectul - care este mai degrabă un mit - unor presupuse experienţe homosexuale 
ale lui Nicolae Ceauşescu în vremea detenţiei acestuia la Doftana. Nu există indicii şi nici 
dovezi clare care să probeze această ipoteză, astfel încât povestea nu poate fi decât un zvon 
răutăcios care s-ar fi născut şi amplificat în competiţie cu ascensiunea lui Nicolae Ceauşescu. 
Un jurnalist nu poate fi acuzat de abordarea unui astfel de subiect, întrucât e în firea lucrurilor 
ca acesta să caute senzationalul in orice poveste. Pentru un istoric însă, o astfel de abordare 
este cât se poate de nepotrivită, întrucât poate fi o dovadă de diletantism. 


Andrei Muraru 


Avram Bunaciu, Biografie. Reflecţii. Corespondenţă 


Cuvânt înainte de Florin Constantiniu, postfață de Gheorghe Buzatu, 
îngrijirea ediţiei, studiu introductiv, note şi indice onomastic de Liviu Taranu, 
Editura Enciclopedică, Bucureşti, 2011, 271 p. 


„Învinşi sunt toţi oamenii care se găsesc, la sfârşitul sau spre sfârşitul vieţii lor, în dezacord 
sentimental cu cei mai buni dintre semenii lor. Eu sunt unul dintre aceşti învinşi”!, scria Panait 
Istrati în 1929, după ce fusese plimbat prin potemkiniada stalinistă. Un alt învins, precum 
învinsul Istrati, a fost şi Avram Bunaciu. Într-o vilă de nomenclaturist din cartierul protipendadei 
comuniste, Bunaciu a rostit în tăcere „Regele e gol!”, precum puştiul din povestioara lui 
Christian Andersen. Deosebirea de substanţă dintre el şi Istrati este că spovedania sa publică 
apare postum. 

Avram Bunaciu a îmbinat perfect, beneficiind de statutul de ilegalist, condiţia de aparatcik 
şi calificarea profesională. Figura de justitiar neînfricat, de instransigenta inchizitorială pe care 
a dobândit-o ca acuzator public în timpul proceselor criminalilor de război l-a urmărit toată 
viata. El nu a fost însă un Visinski? al României, deşi, această imagine, această umbră a 
purtat-o până la moarte”. 30 de ani a făcut parte Avram Bunaciu, subiectul volumului editat 
de Liviu Taranu, din nomenclatura comunistă. Din 1945 şi până la pensionarea survenită în 
1975, a gustat din toate beneficiile „noii clase”, elita descrisă fidel de Milovan Djilas. A trăit 
în cartierul Primăverii, în casa din care regimul său i-a alungat pe foştii proprietari, a deţinut 
funcţii executive, academice şi simbolice, a avut acces la magazine speciale, la concedii în 


1. Panait Istrati, Spovedania unui învins, trad. de Ion Pas, Editura 100+1 Gramar, Bucureşti, 2006, p. 7. 
O analiză a portretului lui Andrei Ianuarevici Visinski în Arkadi Vaksberg, The Prosecutor and the 
Prey : Wshinsky and the 1930’s Moscow Show Trials, trad. Jan Butler, Weidenfield and Nicolson, 
Londra, 1990. 

3. Cicerone loniţoiu notează: „În 1984, generalul Macici era prezentat la loc de cinste in dictionarul 
Bărbaţi ai datoriei (Editura Militară). În presa de după decembrie 1989 s-a relatat că, într-unul din 
birourile Institutului de Istorie, Avram Bunaciu răsfoia derutat dicţionarul care i-a inspirat următorul 
comentariu : «Ori Macici e un criminal de război şi atunci nu are ce căuta în dicţionar, ori e un erou 
şi atunci merg eu la puşcărie...». Generalul Macici n-a fost criminal de război, dar nici Avram Bunaciu 
n-a ajuns la puşcărie...” (Cicerone Ionitoiu, Victimele terorii comuniste. Arestati, torturați, întemnițați, 
ucişi. Dicţionar, vol. 6, lucrare revizuită de dr. Mihaela Andreiovici, Editura Maşina de scris, Bucureşti, 
2004, p. 13). Pura fabulatie, întrucât lucrarea a apărut in 1985 (Leonida Loghin, Aurel Lupăsteanu, 
Constantin Ucrain, Bărbaţi ai datoriei, 23 august 1944 - 12 mai 1945 [Mic dicționar], Editura Militară, 
Bucureşti, 1985), iar Bunaciu a decedat în primăvara anului 1983. 

case de odihnă ferite de ochii „oamenilor muncii”, gardă de corp, maşină cu şofer, s-a desfatat 
la partide de vânătoare şi, în final, a primit o pensie îndestulătoare şi un loc de veci pe aleea 
ilegaliştilor. 

Volumul de însemnări cuprinde un studiu introductiv, o fişă biografică, notele personale 
ale lui Bunaciu, câteva scrisori (de la Petre Pandrea, Demostene Botez, Geo Bogza etc.) şi o 
serie de evocări produse de fiica şi soţia memorialistului ori de cunoscuţi (Mircea Răceanu, 
Ion D. Ion etc.). Talentul de memorialist al lui Bunaciu lipseşte pe alocuri cu desăvârşire. 
Descrierea este stearpă, anodină, ştearsă, fadă, banală. Ridicolul insolit se aşterne câteodată 
între limbajul de lemn, pe care l-a practicat cu obstinatie în cele trei decenii de carieră, şi 
strădania inconsistentă de romancier ratat, cu rezultate modeste la experimentul esteticii de 
memorialist. Alteori, cum e cazul portretelor liderilor comunişti, memorialistul e viu, dibaci, 
naturalist. Bunaciu îi desenează cu măiestrie pe Gheorghe Gheorghiu-Dej, Lucrețiu Pătrăşcanu, 
Ana Pauker, Petru Groza, Nicolae şi Elena Ceauşescu ş.a. 

Inabilitatea de a scrie pentru posteritate, frica intrinsecă a ilegalistului (obsesiva „mi-e 
frică de ei”, pp. 209, 222) care critică în tăcere epoca Ceausescu şi poate o fateta a memoriei 
care ascunde inconştient detalii sordide ale tumultuoasei cariere, toate acestea îl împiedică pe 
autor să ofere amănunte semnificative din viaţa sa. Aşa cum remarcă şi editorul, nu aflăm 
nimic despre perioada 1938-1944 (ascensiunea în partid, încarcerarea pentru o jumătate de 
an, relaţiile din ilegalitate), despre detaliile muncii de anchetator la Tribunalul Poporului, 
despre căderea în dizgrație, despre greşelile ideologice care au cauzat prăbuşirea unor membri 
de vârf ai nomenclaturii, despre arta demascărilor, despre evenimente importante din epoca 
dejistă (retragerea trupelor sovietice). Amănuntele autobiografice sunt, de asemenea, aproape 
absente pentru perioada 1945-1965. Deşi a fost mai bine de două decenii membru plin al 
Comitetului Central, nu transpiră nimic în legătură cu luptele intestine din cadrul partidului 
(demiterea şi mai apoi anihilarea fizică a lui Ştefan Foriş, căderea lui Pătrăşcanu şi a Anei 
Pauker, consecinţele congresului al XX-lea al P.C.U.S.), cu modalitatea de promovare, cu 
relaţiile stabilite între membrii nomenclaturii, cu intrigile care au generat atâtea căderi. A 
descris însă Comitetul Central ca fiind acel organism unde „n-am făcut nimic şi în care nu 
s-a desfăşurat nicio dezbatere asupra vreunei probleme” (p. 84). 

Editorul nu menţionează alte detalii legate de funcţia considerată, probabil pe drept cuvânt, 
cea mai importantă deţinută de Avram Bunaciu. A fost şeful acuzatorilor publici! în prima 
parte a existenţei Tribunalului Poporului (tribunalul a funcţionat din primăvara anului 1945 
până în vara anului 1946). Ca acuzator public şef a avut acces la toate dosarele proceselor 
criminalilor de război, coordonând mai multe cabinete de instrucţie. Deşi actele de acuzare 
întocmite de această instanţă specială au arătat pentru prima dată dimensiunile Holocaustului 
românesc - masacrele şi abuzurile comise de membri ai administraţiei noastre în special in 
Transnistria, chipurile criminalilor -, diletantismul şi lipsa de experienţă şi-au spus cuvântul. 
Eorile factuale, greşelile demonstrabile în evaluarea numărului victimelor sau în identificarea 
făptuitorilor direcţi, maniera deseori neprofesionistă în care au fost luate interogatoriile, 
mărturiile, confruntările sau modeul în care au fost culese documentele, dar şi achitările 
nejustificate i se datorează în bună măsură şefului echipei de anchetatori, în speţă lui Avram 
Bunaciu. Insistenta pe războiul din Răsărit, abstractizarea victimelor, mixtura toxică între 
politică şi istorie, lipsa de transparenţă şi amprenta ideologică au determinat eşecul parţial în 
a contura proiectul genocidal antonescian”. 


1. Monitorul Oficial, anul CXIII, nr. 108, 16 mai 1945, p. 3958; nr. 126, 6 iunie 1945, p. 4711. 
Pentru o analiză a cadrului juridic de desfăşurare a proceselor de la noi, vezi Andrei Muraru, „Legislation 
and War Criminals’ Trials in Romania”, New Europe College Yearbook 2009-2010 - Ştefan Odobleja 
Program, NEC, Bucureşti, 2010, pp. 111-176. 

Liviu Taranu dovedeşte necunoastere când afirmă că procesele criminalilor de război, în 
care Avram Bunaciu a fost un actor important, au fost „primele procese-spectacol, în care 
procedurile juridice erau doar mimate, sentintele fiind dictate de către puterea politica” (p. 24). 
Ca şi alti istorici competenţi (de pildă, Dinu C. Giurescu), Taranu analizează superficial această 
chestiune, pe baza, credem, a unei literaturi modeste, cu referiri aproape exhaustive la procesul 
lotului Antonescu, fără a face distincţie între procedurile legale, desfăşurarea propriu-zisă a 
acţiunilor din instanţă şi contextul complicat. Din punctul nostru de vedere, procesele crimina- 
lilor de război organizate în România nu pot fi considerate, cel puţin cele de la mijlocul 
anilor '40, drept „show trials”! după modelul celor din U.R.S.S. Distincția de substanţă este 
respectarea relativă a normelor şi procedurilor juridice. În procesele de la Bucureşti nu a 
existat decât rareori o cooperare între acuzaţi şi anchetatori, tortura a fost utilizată sporadic, 
iar inculpatii au refuzat aproape întotdeauna compromisul şi mărturia indusă. În plus, au existat 
achitări, disjungeri, s-a polemizat în instanţă, s-au adus sute de martori de către acuzaţi, au 
existat recursuri câştigate, unii judecători au făcut opinie separată faţă de restul completului 
ş.a.m.d. O altă deosebire importantă este calea confesiunii publice, aleasă de majoritatea 
inculpatilor din U.R.S.S.? şi întâlnită foarte rar sau deloc în procesele criminalilor de război 
din România din perioada 1945-1955. Între curţile din cele două state există totuşi numeroase 
elemente comune : alegerea şi inculparea după gradul de reprezentativitate ; condamnarea 
majorităţii acuzaților ; selectarea şi gruparea acuzaților după activităţile din timpul războiului 
dintr-o anumită regiune ; supunerea acuzaților la lungi şi numeroase interogatorii (uneori chiar 
şi noaptea, mai ales în cazul inculpatilor consideraţi foarte importanţi, de exemplu în cazul 
„lotului Antonescu”); rolul periferic al avocaţilor apărării; linşajul mediatic ; alegerea 
audienței ; crearea atmosferei din timpul proceselor etc.*. 

Din memorii nu aflăm de asemenea mai nimic despre activitatea lui Bunaciu ca secretar 
general al Ministerului de Interne sub mandatul lui Teohari Georgescu. Ulterior, Bunaciu s-a 
apropiat de Ana Pauker, căreia i-a fost adjunct la Ministerul de Externe. În această calitate, 
el a fost consultat, adăugăm noi, în legătură cu persoanele intrate în P.M.R. şi suspectate de 
crime de război. Cercetarea membrilor de partid din anii 1948-1950”, după modelul sovietic® 


1. Pentru o privire asupra proceselor-spectacol staliniste postbelice, vezi George Hodos, Show Trials. 
Stalinist Purges in Eastern Europe, 1948-1954, Praeger, New York, 1987. 

2. În U.R.S.S. au existat şi cazuri când unii inculpati au oferit depozitii aiuritoare. De pildă, Gefreiter 
Arno Diire din procesul Leningradului a mărturisit că a participat la uciderea „ofiţerilor polonezi, 
ruşilor şi evreilor” din pădurea Katîn. „Mărturisitorul” a primit doar 15 ani de muncă silnică în 
schimbul declaraţiei sale „cuprinzătoare”, sugerează cercetătorul A. Prusin, salvându-se astfel de 
la pedepsa capitală (Alexander Victor Prusin, „«Fascist Criminals to the Gallows!» The Holocaust 
and Soviet War Crimes Trials, December 1945 - February 1946”, în Holocaust and Genocide Studies, 
nr. 17/2003, p. 15, vezi şi n. 74). 

3. Tată ce spunea Ion Gheorghe Maurer, foarte apropiat de Bunaciu, în legătură cu acest eveniment: „Ştiu 
că procesul lui Antonescu a fost instrumentat de ruşi, că ei l-au ţinut vreme îndelungată in U.R.S.S., 
unde l-au şi interogat. [...] Cei care au reprezentat în acel proces [procesul Antonescu - n.n.] justiţia 
românească şi l-au condamnat la moarte, binenteles că n-au spus de la cine au primit dispoziţiile” 
(Lavinia Betea, Maurer şi lumea de ieri. Mărturii despre stalinizarea României, Fundaţia loan Slavici, 
Arad, 1995, p. 66). 

4. Pentru o analiză a proceselor desfăşurate în U.R.S.S., vezi Alexander Victor Prusin, art. cit., pp. 1-30. 

5. Despre campania de verificări din România, vezi Nicoleta Ionescu-Gura, Stalinizarea României. 
Republica Populară Română : 1948-1950. Transformări instituționale, Editura All, Bucureşti, 2005, 
pp. 207-224. 

6. Jean-François Soulet, Istoria comparată a statelor comuniste din 1945 până în zilele noastre, Polirom, 
Iaşi, 1998, p. 57. 

de la sfârşitul anilor ’20, a scos la iveală activitatea unora pe frontul de răsărit ori în Ardeal!. 
Astfel, Ana Pauker, pe atunci ministru de Externe şi unul dintre personajele de la vârful 
partidului care s-au ocupat de aceste verificări, a primit în 1949 un raport de la Avram 
Bunaciu. Acesta din urmă s-a pronunţat pentru delimitarea culpei, dar doar pentru cei excluşi 
din partid, şi pentru trimiterea lor în judecată. Iată opinia despre „îndeplinierea ordinelor”, 
justificare invocată de majoritatea criminalilor de război: „Totuşi răspunderea este micşorată 
chiar până la absolvire pentru militari grade inferioare - adică soldaţi şi gradati - caporal, 
sergent, când se face dovada unui ordin scris sau când ordinul verbal vine direct de la 
comandantul său. În general de la aceştia nu se poate aştepta nicio cunoaştere a ilegalităţi 
ordinului şi nici atitudini de curaj ca să fi refuzat executarea unor ordine chiar dacă le 
considerau împotriva legilor războiului” ; aceştia erau în general, spun foştii acuzatori, ,,sol- 
dati simpli proveniţi dintre ţărani muncitori şi alti oameni simpli”. Trebuie să remarcăm aici 
ideologizarea procesului decizional în urmărirea şi punerea sub acuzare a celor suspectaţi 
pentru crime de război. Astfel, majoritatea punctelor de învinuire priveau actele comise 
împotriva cetăţenilor sovietici (paraşutişti, partizani, „luptători antifascişti”, „prizonieri sovie- 
tici”). Adăugăm că, în timpul proceselor criminalilor de război din 1945-1946, Bunaciu nu 
a opinat niciodată că aprecierea legalităţii ordinului putea fi cântărită în funcţie de gradul de 
educaţie al inculpatului. De fapt, în timpul proceselor româneşti, imposibilitatea de a aprecia 
legalitatea ordinelor a fost o chestiune relativă pe care instanţa specială a utilizat-o uneori 
pentru a-i dezvinovati pe unii inculpati în schimbul cooperării. 

Perversitatea pedagogică a lui Avram Bunaciu, cinismul său, cameleonismul visceral le-a 
arătat clar în declaraţia pe care a dat-o în cazul Pătrăşcanu. Deşi în memorii are cele mai 
alese cuvinte pentru acesta, al cărui rol în cariera sa îl subliniază inclusiv fiica memorialistului, 
Liviu Taranu consemnează că Bunaciu a luat parte la ritualul înjositor al demascării lui 
Pătrăşcanu. A scris un denunt prin care s-a dezis de fostul său şef, l-a incriminat pentru 
„activitatea contrarevolutionara”, l-a înfierat pentru activitatea de la Ministerul Justiţiei, pentru 
că a servit burghezia şi pe Antonescu, pecetluindu-i soarta şi contribuind, alături de alţi 
membri ai conducerii de partid, la execuţia politică şi fizică a rivalului lui Gheorghiu-Dej. 

Remarcăm totodată că Bunaciu, deşi nu a participat activ la organizarea actului de la 
23 august, a cunoscut detalii semnificative de la, probabil, Lucrețiu Pătrăşcanu, cu care s-a 
aflat în relaţii apropiate multă vreme după 1944. Grupul de intelectuali comunişti clandestini 
de care s-a apropiat Bunaciu a luat în considerare, când s-a implicat în organizarea loviturii 
de stat, inclusiv întâietatea in fata grupului moscovit în lupta pentru putere în cadrul P.C.R... 
În memoriile sale, Bunaciu ţine totodată să sublinieze de câteva ori rolul jucat de Regele Mihai 
(pp. 114-116) în cursul evenimentelor, corectând, spunea el, una dintre falsificările grosolane 
ale istoriografiei angajate. 

Minciuna, manipularea şi crima au fost suportate de Bunaciu vreme de două decenii. În 
1968, el nota că în 20 de ani a „încercat amara deziluzie, dezamăgirea societăţii socialiste” 
(p. 82). În altă parte, Bunaciu admite că încă din 1944 a avut îndoieli serioase privind natura 
regimului pe care îl clădea, deşi faptele îl contrazic. Un greco-catolic care a semnat fără revoltă 


1. Vezi, de exemplu, cazul It.-maj. Victor Patachi, exclus din partid pentru că ar fi luat parte la deportarea 
evreilor din Ardealul de Nord în 1944 (A.N.R., fond C.C. al P.C.R. - Secţia Administrativ-Politica, 
dosar nr. 36/1954, ff. 1-6. Îi mulţumim colegului nostru Mihai Burcea care ne-a pus la dispoziţie acest 
document). 

2. A.N.R., fond 2 - Comisia Centrală de Verificare a Membrilor de Partid, dosar nr. 109/1949, ff. 89-92. 
Îi mulţumim colegului nostru Mihai Burcea care ne-a pus la dispoziţie acest document. 

3. Stelian Tănase, Elite şi societate : guvernarea Gheorghiu-Dej (1948-1965), Humanitas, Bucuresti, 
1998, pp. 33-34. 

sau vreo urmă de indignare actul de desființare a Bisericii Greco-Catolice! (1948), la care 
fiica sa a adăugat: „Era religia în care a fost botezat, a satului lui şi a părinţilor lui” (p. 215). 
Pare să fi uitat ce a făcut, inclusiv amara sa contribuţie când declară: „România de după 23 
august 1944 nu mai este un stat de drept...” (p. 126); „Românii trăiesc de 33 de ani [scria 
în 1982 - n.n.] un regim de teroare” (p. 127); „...puterea le-a fost predată de Visinski şi 
conducerea partidului comunist a semnat de primire” (p. 153). 

Odată cu venirea lui Nicolae Ceauşescu la putere, Bunaciu a fost păstrat ca element de 
decor, la fel ca nume celebre dintre ilegalişti. Propriile elucubratii justificative sau cele ale 
fiicei sale conform cărora l-a sfidat pe Ceauşescu nu se susţin. O frică venită din cultul 
partidului pe care l-a crezut infailibil i-au îngheţat orice mişcare publică. Conversaţii în şoaptă, 
ascultarea în taină a postului de radio „Europa Liberă”, absenţa oricărei contestări sunt 
consecinţe ale terorii la care a fost şi el părtaş. Încearcă să-şi construiască o imagine de disident 
fin, angajat în critica regimului autarhic, însă ruptura cu practica stalinismului pe care l-a 
imbratisat decenii la rând este doar discursivă. Cuibărit în vila de nomenclaturist de pe strada 
Herăstrău, Bunaciu a scris despre degenerarea sistemului la construcţia căruia a pus umărul, 
pe care l-a apărat cu preţul unei cariere somptuoase. 

Ca şi în alte cazuri de foşti membri de partid din vechea gardă, izolată de Ceauşescu (Silviu 
Brucan, Alexandru Bârlădeanu, Constantin Pârvulescu), pentru Bunaciu dictatura ceauşistă 
devenise irespirabilă. Asemeni celor menţionaţi, el a fost un stalinist convins care şi-a pătat 
mâinile de crime (vezi activitatea sa de ministru al Justiţiei, secretar general la Ministerul de 
Interne). Tonul la adresa lui Ceauşescu este acid, regimul său este caracterizat drept unul 
„despotic şi nepotic”, „grotesc-sinistru”, „treapta cea mai de jos a degenerării”, „mascaradă”. 
S-a convertit însă o dată cu evidenţa catastrofei comuniste. Dar privirea scrutătoare a lui 
Bunaciu nu e întoarsă către sine, nu asistăm la introspectie, nu există o spovedanie, nu aflăm 
mai nimic din cariera sa pusă în slujba demonului. 

Editorul acestul volum, istoricul Liviu Taranu, cercetător în cadrul C.N.S.A.S., are 
meritul de a fi adus la lumină aceste memorii care adaugă o piesă importantă la puzzle-ul 
elitelor comuniste. Din păcate, intervenţia editorului este minimală în textul editat: lipsesc 
referiri biografice (Iuliu Hatieganu, Traian Pop, Lucrețiu Pătrăşcanu, Emil Bodnăraş, Con- 
stantin Pârvulescu, Philippe Pétain, Nicolae Giosan etc.), instituţionale (Tribunalul Poporului, 
Consiliul de Stat, Comisia Constituţională etc.) sau evenimentiale. Ne-am fi aşteptat la mai 
multă rigoare ştiinţifică din partea editorului când a preluat de la fiica lui Bunaciu menţiunea 
potrivit căreia fostul adjunct ar fi refuzat să depună mărturie tendenţioasă la procesul Anei 
Pauker. Ori aceasta, se ştie, nu a fost judecată niciodată într-un proces precum Rudolf Slânsky 
şi, deci, Avram Bunaciu nu avea cum să refuze să depună o depozitie. 

Cuvântul înainte şi postfata volumului sunt semnate de doi istorici care s-au remarcat de-a 
lungul timpului prin scrieri cu caracter naţionalist, care s-au angajat în istoriografia vechiului 
regim şi pe care nu îi considerăm modele pentru tânăra generaţie. Atât Florin Constantiniu, 


1. „Decret nr. 358 pentru stabilirea situaţiei de drept a fostului cult greco-catolic”, în Cristian Vasile, 
Istoria Bisericii Greco-Catolice sub regimul comunist : 1945-1989. Documente şi mărturii, prefaţă de 
Marius Oprea, Polirom, Iasi, 2003, pp. 79-80 (Monitorul Oficial, anul CXVI, partea 1-A, nr. 281, joi, 
2 decembrie 1948, p. 9563). 

2. Alteori, Florin Constantiniu şi-a arătat indignarea fata de „tutela americană” sub care s-ar găsi România 
postdecembristă. La lansarea cărţii de memorii a fostului demnitar comunist Paul Niculescu-Mizil, 
Constantiniu a opinat că „România nu mai e azi independentă, şi-a pierdut independenţa. [...] Dacă e 
să fac o urare cu prilejul lansării acestei cărţi, este de a se da o nouă Declaraţie de independenţă, care 
să ne elibereze de tutela americană, aşa cum Declaraţia de independenţă din aprilie 1964 ne-a eliberat 
de sub tutela sovietică” (apud William Totok, „Mistificări şi falsificări”, Observator cultural, nr. 152, 

cât şi Gheorghe Buzatu! au alimentat literatura de specialitate cu teze revizioniste, orientate 
ideologic. inregimentati politic, ambii au avut relaţii cu Securitatea. Florin Constantiniu s-a 
autodeconspirat pe baza unor probe inconturnabile acum câţiva ani?, iar în cazul lui Gheorghe 
Buzatu cercetările noastre arată de asemenea o relaţie de cooperare, intensă mai ales pe filiera 
externa’. 


21 ianuarie 2003, accesibil la http : //www.observatorcultural.ro/Mistificari-si-falsificari*articleID_ 
7373-articles_details.html (20 noiembrie 2011). 

1. Comisia Internaţională pentru Studierea Holocaustului in România, Raport final, presedinte: Elie 
Wiesel, editori: Tuvia Friling, Radu Ioanid, Mihail E. Ionescu, Polirom, Iasi, 2005, pp. 354-355, 
360-364. 

2. Ileana Racheru, „Institutul Iorga şi Securitatea”, Revista 22, 4 iunie 2008, accesibil la http : //www. 
revista22.ro/institutul-nicolae-iorga-si-securitatea-4604.html (22 noiembrie 2011). Întregul context al 
supravegherii institutului bucureştean, pe larg, în Şerban Rădulescu Zoner, Securitatea în Institutul de 
Istorie „Nicolae Iorga”, Editura Cavallioti, Bucuresti, 2008, passim. Despre şedinţa care a declanşat 
supravegherea Securităţii, vezi „Institutul de Istorie «N. Iorga» sub lupa Securităţii (iulie-decembrie 
1988)”, în Despre Holocasut şi comunism. Anuarul IRIR, vol. 1, 2002, Polirom, Iasi, 2003, pp. 62-71. 
Despre relaţia lui Florin Constantiniu cu establishment-ul comunist şi, în particular, cu Ilie Ceauşescu, 
fratele secretarului general al Partidului Comunist Român şi coordonatorul Centrului de Studii şi 
Cercetări de Istorie şi Teorie Militară, relatează Apostol Stan. Potrivit lui Stan, Constantiniu avea 
„însărcinări speciale” în cadrul institutului bucureştean, nefiind străin de manipularea oficială răsplătită 
prin deplasări în străinătate (Apostol Stan, Revoluția română văzută din stradă. Decembrie 1989 - iunie 
1990, Curtea Veche, Bucureşti, 2007, pp. 148-152). 

3. Relația cu Securitatea a lui Gheorghe Buzatu - fost cercetător şi ulterior secretar ştiinţific al Institutului 
„A.D. Xenopol” din laşi, fost membru al Senatului Universităţii „Al.I. Cuza”, fost propagandist la 
Comitetul Judeţean laşi al P.C.R. - a debutat in 1975. lată cum caracteriza poliţia politică ceauşistă 
cooperarea cu istoricul: „Sursa «Banu», istoric, cercetător ştiinţific la Institutul «A.D. Xenopol» Iasi, 
membru al P.C.R., sprijină organele de securitate de la data de 17.07.1975, fiind angajat în supra- 
vegherea informativă a elementelor suspecte din rândul istoricilor străini care manifestă interes fata de 
cercetarea istorică românească şi sunt capabili să iniţieze şi să desfăşoare acţiuni negative”. lată de 
asemenea fateta practică a colaborării : „În cooperare cu Comp. 0544 [UM 0544, Centrul de Informaţii 
Externe - n.n.] sursa a întocmit şi expediat scrisori unor personalităţi în domeniu din străinătate pentru 
a le influenţa să acţioneze favorabil ţării noastre”. Într-o întâlnire din martie 1989 cu ofiţerul de Securitate 
It.-col. Sava Cârlan, Buzatu a negat că ar fi divulgat relaţia cu Securitatea la vremea respectivă. Ofiţerul 
l-a întrebat pe Buzatu dacă degradarea situaţiei sale profesionale (petrecute, se pare, în urma organizării 
la Iasi a unei conferinţe susţinute de Jean Ancel în 1988, însă Buzatu a pus penalizarea sa inclusiv pe 
seama conflictului cu Mihai Fătu) a fost cauzată de divulgarea colaborării cu Securitatea : „Niciodată 
n-am făcut aşa ceva [divulgarea relaţiei cu Securitatea - n.n.]. Aş fi dovedit că sunt inconştient. Ceea 
ce am afirmat cu tărie, am spus că mă ocup de istoria războiului secret, dar asta pentru că am 
documente, că îmi place acest domeniu...”. Deşi iniţial istoricul a refuzat să furnizeze date (şi) despre 
colegii din institut, ulterior a cedat insistențelor Securităţii : „Întâlnind atitudini nefavorabile din partea 
unor colegi, sursa a început treptat să dea relaţii şi despre aceştia”. Uneori, antisemitismul lui Buzatu 
este evident. Într-o notă dactilografiată, furnizată de Buzatu, semnată cu numele conspirativ „Banu” 
la întoarcerea, în 1986, dintr-o călătorie în S.U.A., acesta sublinia: „Am reţinut că în campania 
antiromânească evreii sunt cei mai duri. În America ei judecă altfel. Ambasadorul nostru a zis că 
această campanie este deja pornită şi nu ai ce face” (A.C.N.S.A.S., fond Informativ, dosar nr. 1 211435, 
f. 12f, v, 17, 148, 158; menţionăm că dosarul a fost clasificat o vreme, fiind considerat de „siguranţă 
naţională”). 


Dumitru Lăcătuşu 


Larry L. Watts, Fereşte-mă, Doamne, de prieteni. 
Războiul clandestin al Blocului Sovietic cu România 


Traducere din limba engleză de Camelia Diaconescu, 
cuvânt înainte de Ioan Talpeş, Editura RAO, Bucureşti, 2011, 720 p. 


Cartea istoricului american Larry Watts, Fereşte-mă, doamne, de prieteni..., apărută in 2010 
în varianta engleză la Editura Militară şi în 2011 in limba română la editura RAO, este in 
primul rând o lucrare de analiză a relaţiilor externe ale României cu vecinii ei, înainte de 1945 
Şi în timpul guvernării lui Nicolae Ceauşescu. Teza centrală este cea a unui „război clandestin 
împotriva României” dus prin canalele neoficiale, structurile de propagandă ale Cominternului 
şi ale Partidului Comunist al Uniunii Sovietice, şi prin intermediul serviciilor secrete din 
statele învecinate României. În acest sens, autorul prezintă şi analizează o serie de argumente, 
selectate din documentele studiate, dintre care predomină cele create de serviciile secrete din 
statele occidentale şi comuniste. 

În opinia autorului, acest război clandestin a caracterizat relaţiile dintre România şi blocul 
sovietic în perioada regimului Nicolae Ceauşescu. Volumul analizează şi relaţiile dintre România 
şi democratiile vestice, în special cu Statele Unite, colaborarea cu China şi rolul de mediator 
al regimului Ceauşescu în Orientul Mijlociu. O a doua teză urmărită, şi prezentată în unele 
cazuri deficitar şi tendentios, este cea a disidentei şi independenţei României în cadrul blocului 
comunist. 

Sub aspectul structurii, volumul cuprinde nouă capitole, fiecare subdivizat în mai multe 
subcapitole, iar din punctul de vedere cronologic al problematicii urmărite - războiul clandestin 
împotriva României - se evidenţiază două parti: înainte şi după 1945. 

„Omogenitatea” celor două parti este dată de identificarea unei continuitati în politica 
externă a Rusiei (ţariste şi sovietice) şi respectiv a Ungariei lui Béla Kun, Horty şi cea a 
comuniştilor maghiari fata de România, atât înainte, cât şi după 1945. România este reprezentată 
în paginile acestui volum ca principala ţintă a acestor state, indiferent de coloratura politică a 
regimurilor care s-au succedat, reprezentare mai mult sau mai puţin susţinută de documentele 
consultate şi de lucrările publicate până în prezent. Referitor la „linia strategică” a politicii 
externe a Ungariei, autorul opinează : „cu uimitor de puţine modificări, această linie strategică 
se va menţine pe întreaga perioadă a următorilor 70 de ani”, caracteristicile centrale fiind 
izolarea diplomatică a României şi susţinerea de către statul maghiar a unor organizaţii 
iredentiste în Transilvania (p. 98). Istoricul american identifică trei campanii întreprinse de 
autorităţile maghiare în vederea redobândirii Transilvaniei : 1918-1919 (B. Kun), 1938-1940 

(Horthy) si 1944-1946 (liderii comunisti maghiari). În analiza şi prezentarea acestora, Larry 
Watts subliniază colaborarea dintre autorităţile sovietice şi cele maghiare, nu numai în scurta 
perioadă a lui Béla Kun, ci şi pe vremea succesorului său, Horthy, plus modul în care Stalin 
a instrumentat problema Transilvaniei. Poziţia acestuia fata de diferendul româno-maghiar se 
va schimba în timpul celei de-a treia campanii. Motivele avansate de istoricul american sunt 
dobândirea prin „eforturi proprii” a Basarabiei şi Bucovinei de Nord, ceea ce însemna că 
statul sovietic „nu mai avea nicio obligaţie faţă de Ungaria şi nici intenţia de a ceda Transilvania 
fără niciun câştig corespunzător” şi disoluția Cominternului. Consecințele identificate sunt 
reducerea drastică a influenţei „ungurilor asupra politicii externe sovietice în regiune” şi 
transformarea bruscă a statului liderilor comunişti maghiari, „din egali ai camarazilor sovietici 
de la Moscova unde participau la formularea strategiilor şi a politicii pentru Estul Europei, la 
unul de subordonare clară”. Aceştia au devenit, ca şefi ai partidelor nationale, simpli ,,executanti 
ai politicii Kremlinului” (p. 147), statut pe care l-au avut în perioada interbelică, dar şi după 
aceea, şi liderii comunişti români, inclusiv cei de etnie română ca Gheorghe Gheorghiu-Dej 
şi Nicolae Ceauşescu, nu numai cei alogeni, cum transpare din această carte. 

În prima parte, autorul identifică şi o similitudine între practicile autorităţilor sovietice şi 
cele maghiare, după intrarea sub guvernământul lor a Basarabiei şi Bucovinei de Nord, 
respectiv a Transilvaniei. Larry Watts concluzionează : „Metodele utilizate în nordul Transil- 
vaniei şi motivele aflate în spatele lor au fost simetrice celor utilizate de autorităţile sovietice 
în Basarabia ocupată şi în Bucovina de Nord”, acordându-se astfel „prioritate expulzării 
intelectualilor, specialiştilor şi capilor de familie, care ar fi putut oferi coerenţă oricărei forme 
de rezistenţă”. În capitolele aferente sunt prezentate şi cifre ale românilor deportaţi, deşi, după 
cum arată şi autorul, „nu există o înregistrare clară” a numărului acestora (avansează o cifră 
între 100.000 şi 500.000 de etnici români deportaţi în Asia Centrală şi Siberia), iar pentru 
cazul transilvănean menţionează un număr de aproximativ de 1.000 de români executaţi de 
maghiari şi alţi 15.000 arestaţi „în primele trei luni” după intrarea Transilvaniei sub autoritate 
maghiară (pp. 128-132). 

În a doua parte a lucrării, România în timpul regimului comunist, autorul trece destul de 
rapid peste etapele instaurării regimului comunist şi a consolidării lui în România, înfiinţarea 
principalei structuri represive (Securitatea). De altfel, aceasta este prezentată cu o denumire 
greşită, Direcţia Generală de Siguranţă şi Protecţie, greşeală identificabilă în mai multe pagini 
(pp. 168, 195). La fel sunt redate şi numele unor lideri comunişti români. Un alt aspect eludat 
este cel al politicii externe din prima perioadă a regimului comunist. Din primul deceniu de 
existenţă a republicii sunt prezentate numai acele informaţii despre „reinstaurarea autorităţii 
«nationale»”. În carte nu este discutată legitimitatea noului regim, impus cu ajutorul armatei 
sovietice, şi nici evenimentele, ordonate cronologic, care au precedat proclamarea republicii 
la 30 decembrie 1947. Ideea urmărită de Larry Watts este legitimitatea regimului comunist, 
care devine evidentă spre finalul cărţii. Principala sursă de legitimitate identificată de autor 
pentru regimul comunist era politica externă, fiind evidenţiată astfel o continuitate între 
„politica conducătorilor burghezi şi a boierilor” de dinainte de 1945 şi dezideratul acestora 
de integrare în Occident, deziderat care îl atribuie cu destulă uşurinţă şi lui Ceauşescu : 


Vizitele în Statele Unite şi în Marea Britanie au fost deosebit de populare în România. Pentru 
multi ele au simbolizat un pas spre dezideratul - vechi de secole - de integrare în Occident, şi 
deci al unei mai mari securitati şi prosperitati. Niciun conducător român nu mai fusese atât de 
renumit, iar României nu i se mai oferiseră vreodată asemenea ocazii din partea partenerilor 
occidentali. Promovate de Gheorghiu-Dej şi Ceauşescu încă de la sfârşitul anilor 1950, alinierea 
şi integrarea în Occident fuseseră şi anterior obiectivele primordiale ale conducătorilor burghezi 

şi ale boierimii, care îi precedaseră. Era, mai presus de toate, o politică a României şi constituie 
principala sursă a legitimitatii regimului comunist (p. 707). 


Nu sunt discutate în paginile celei de-a doua parti motivele care au condus la distantarea 
de Moscova, cu excepţia celor prezentate ca o iniţiativă a diplomaţiei române, evoluţia internă 
a regimului comunist, persecuțiile împotriva disidentilor, cu excepţia celor împotriva disi- 
dentilor din Polonia. În acest caz, L. Watts evidenţiază măsurile represive adoptate de generalul 
Jaruzelski împotriva protestatarilor din Gdańsk, in contrast cu discursul lui Ceauşescu de 
condamnare a acestui gest - „«nicio conducere comunistă care trage împotriva propriului 
popor nu merită dreptul de a conduce», avertisment care a fost inclus în toate ediţiile manua- 
lelor ofiţerilor români, începând de atunci şi până la revoluţia din 1989” (p. 599). Această 
afirmaţie reprezintă o preluare necritică a unui discurs propagandistic al liderului comunist, 
istoricul transformându-se în acest caz într-unul din „sicofanţii” regimului comunist, ignorând 
pur şi simplu practicile abuzive la care erau supuşi disidentii români şi mişcările de contestare 
a regimului comunist din anii 1970-1980 (Valea Jiului, Motru, Braşov). Între cei doi dictatori, 
diferă metodele de reprimare a protestatarilor, Ceauşescu fiind adeptul deportărilor şi încarce- 
rărilor liderilor acestora, spre deosebire de generalul polonez. De asemenea, nici Ceauşescu 
nu a ezitat să folosească armata împotriva propriei populaţiei, atunci când practicile obişnuite 
de coercitie nu au mai dat rezultatele prognozate. Tot cu privire la soarta disidentilor polo- 
nezilor, istoricul avansează şi o altă interpretare, cel putin surprinzătoare - „Bucureştiul nu 
numai Că s-a abținut să atace dur disidentii polonezi şi pe cei din Carta 77, ci le-a făcut chiar 
«o oarecare publicitate»”. (p. 652). 

În analizarea independenţei şi statutului de disident al României, autorul porneşte de la 
ideea că, în raport cu disidenta altor state din blocul comunist, cea a României a fost mult 
subestimată de interpretările occidentale, fiind un rezultat al acţiunilor de dezinformare între- 
prinse de Uniunea Sovietică şi aliaţii ei din Pactul de la Varşovia. Reversul acestei acţiuni a 
fost, în opinia istoricului american, „construirea” unor state disidente care se aflau în conso- 
nanta cu politica Kremlinului, fiind menţionate aici cazurile Ungariei şi Poloniei. 


Pe lângă prejudecățile adânc înrădăcinate şi posibilele infiltrări de agenţi, subestimarea constantă 
a disidentei române şi impresia la fel de constantă cu privire la presupusa disidenta a altor lideri 
ai ţărilor membre ale Tratatului se datora probabil eficienţei strategiilor sovietice de dezinformare 
şi procesului de „consolidarea a prestigiului”. Autorităţile sovietice au căutat deseori să „îmbu- 
nătăţească imaginea unora dintre liderii est-europeni”, în principal a lui Gomułka, Kádár şi Jivkov, 
„ca şi cum aceştia ar fi fost membri ex officio ai elitei sovietice” (p. 317). 


Tot în sensul susţinerii poziţiei de disidenţă şi independenţă a României în cadrul blocului 
sovietic, autorul prezintă o serie de argumente, unele dintre ele cel puţin hilare, cum ar fi 
neimplicarea României în reţeaua de terorism şi trafic dirijată de Moscova, neparticiparea la 
acţiunile Pactului de la Varşovia, inclusiv a invaziei Cehoslovaciei, reducerea colaborării dintre 
structurile de Securitate ale regimului Ceausescu şi cele ale statelor comuniste la „o simplă 
formalitate” şi inexistenţa în cadrul aparatului de Securitate român a unei structuri de „dezin- 
formare” pe care o atribuie exclusiv celorlalte state (pp. 284, 302, 310, 317, 319, 714). 

Ultima afirmaţie este total contrazisă de studiile publicate în domeniu, care menţionează 
printre serviciile Securităţii române şi „Serviciul D - Dezinformare”, înfiinţat tocmai în 
perioada lui Ceauşescu. Chiar dacă România „geniului din Carpaţi” nu a participat la acţiunile 
teroriste dirijate de Moscova, admițând acest aspect, ea şi-a dezvoltat o relaţie proprie cu unul 
dintre cei mai renumiţi terorişti (Carlos Şacalul), organizând mai multe atentate împotriva 
disidentilor români din străinătate. Mistificată este şi relaţia României comuniste cu postul de 

radio „Europa Liberă”. În acest caz, prezintă chiar interpretări eronate sau contradictorii, 
nesfiindu-se să considere activitatea acestui post ca servind scopurilor Moscovei şi aliaţilor 
ei. „Volens nolens, politica diverşilor şefi ai secţiei române a servit scopurilor sovietice de 
izolare a României şi de crearea a unei brese între conducerea ei şi populaţie” (p. 339), pentru 
ca în următoarele pagini să inducă ideea unui altfel de post radio, in consonanta cu politica 
regimului comunist : 


Din 1963, când România încetase să mai bruieze Europa Liberă şi Vocea Americii, şi până la 
sfârşitul anilor 1970, cu excepţia unei politici editoriale ostile, emisiunile Europei Libere erau 
foarte puţin diferite de ştirile naţionale româneşti, determinându-i pe oficialii români să privească 
radio Europa Liberă ca pe un post, în general, „prietenesc” (pp. 525-526). 


Alte aspecte prezentate parţial, fără analizarea tuturor interpretărilor existente, sunt şi 
episoadele revoluţiei maghiare din 1956 şi retragerea trupelor sovietice, considerată un merit 
exclusiv al diplomaţiei liderilor comunişti, nu şi o recompensare pentru rolul jucat de România 
în timpul revoluţiei maghiare. În cazul revoluţiei maghiare, L. Watts respinge interpretările 
existente, şi care susţin o implicare benevolă a României în reprimarea revoluţiei, conside- 
rându-le un rezultat al campaniei de dezinformare, iar acţiunile şi măsurile autorităţilor 
române sunt caracterizate ca „defensive” : 


În cadrul campaniei de dezinformare menite să izoleze România de partenerii occidentali, 
Hruşciov (şi sursele sale ungare) a susţinut ulterior că liderii P.C.R. erau „nerăbdători” să susţină 
înăbuşirea revoltei de către trupele sovietice şi ar fi oferit chiar ajutor militar pentru a participa 
la această operaţiune. Dimpotrivă, măsurile luate de Bucureşti erau în totalitate defensive şi erau 
menite să împiedice revizionismul violent din Transilvania (pp. 202-203). 


În cuprinsul acestor pagini, istoricul american eludează total valul de arestări şi de teroare 
declanşat după revoluţia maghiară, în care victime au fost deopotrivă maghiari şi români. 

Aşa cum am arătat mai sus, una dintre concluziile cărţii lui L. Watts este cea unei 
continuitati in politica externă a României, considerată drept principala sursă de legitimare a 
regimului comunist. Ne întrebăm dacă în legitimitatea unui regim contează mai mult pactele 
si tratatele internationale asumate de un stat, nerespectate de altfel, sau modul cum îşi tratează 
proprii cetăţeni, lipsiţi de drepturile garantate chiar şi de Constituţia comunistă. 

Cu toate aceste interpretări tendentioase, al căror unic scop pare a fi demonstrarea statutului 
de independenţă şi a disidentei României în cadrul blocului sovietic, cartea conţine mai multe 
informaţii interesante pentru cercetătorii istoriei recente, în special cele ce privesc relaţia 
României cu Statele Unite şi gradul de colaborare dintre acestea, cea cu China, dar şi despre 
o posibilă invazie a României în anul 1968, fiind prezentată şi o dată - 22 noiembrie 1968 -, 
informaţie obţinută de serviciile olandeze prin intermediul unei surse din cadrul Statului major 
al Armatei poloneze, precum şi despre rolul de mediator al României în Orientul Mijlociu. 

În finalul cărţii, autorul concluzionează, desigur după prezentarea tuturor argumentelor 
identificate în scopul susţinerii tezei lucrării, că „cu astfel de prieteni, România nu avea nevoie 
să-şi caute duşmani mai inversunati în afara alianţei Pactului de la Varşovia” (p. 715). 


Ludmila Coadă, Svetlana Suveică 


Sergiu Musteata, Igor Caşu (coord.), Fără termen 
de prescripţie. Aspecte ale investigării crimelor 
comunismului în Europa 


Editura Cartier, Chişinău, 2011, 800 p. 


În 2011, la Editura Cartier, în cadrul Colectiei „Cartier istoric”, a văzut lumina tiparului 
volumul colectiv Fără termen de prescripţie. Aspecte ale investigării crimelor comunismului 
in Europa, publicat cu sprijinul Programului Est - Est: Parteneriat fără Frontiere al Fundațiilor 
Soros Moldova şi Soros România. 

Scrierea şi publicarea volumului a fost impulsionată de două evenimente produse în anul 
2010. Primul tine de crearea - prin Decretul preşedintelui interimar al Republicii Moldova, 
Mihai Ghimpu, din 14 ianuarie acelaşi an - a Comisiei de Studiere şi Apreciere a Regimului 
Comunist Totalitar din Republica Moldova, membrii căreia şi-au propus atât studierea trecutului 
şi regimului comunist, cât şi formularea unor recomandări în vederea condamnării acestuia, 
fapt materializat parţial prin studiile incluse în volumul recenzat. Al doilea eveniment a fost 
derularea la Chişinău, în luna mai 2010, a conferinţei internaţionale organizate de Asociaţia 
Naţională a Tinerilor Istorici din Moldova, în cadrul proiectului „Democraţie după Totalitarism : 
lecţii învăţate în 20 de ani”, cu suportul Programului Est - Est. Majoritatea autorilor studiilor 
inserate în volum au prezentat comunicări, împărtăşind experienţa de cercetare şi evaluare a 
regimului totalitar a ţărilor pe care le-au reprezentat. 

Apariţia volumului Fără termen de prescripţie a revigorat subiectul condamnării regimului 
totalitar comunist în Republica Moldova, impulsionat şi de reticenta autorităţilor statului în a 
da un verdict acelui regim, după exemplul statelor civilizate care au reuşit să-l condamne prin 
a-l califica drept ilegitim şi criminal. Vidul lăsat de absenţa unei declaraţii oficiale privind 
condamnarea comunismului - necesară pentru prezentul şi viitorul Republicii Moldova care 
nu pot fi certe în condiţiile persistentei senzatiei de incertitudine fata de trecutul comunist — 
este complinit de studiile specialiştilor în domeniu, care îndeamnă la asumarea trecutului 
totalitar prin condamnarea regimului comunist. Acesta este şi mesajul coordonatorilor cărţii 
care, în „Cuvânt introductiv”, caracterizează regimul comunist din fosta R.S.S.M. - instaurat 
prin forţa armelor şi promovat prin teroare şi propagandă - drept unul inuman, represiv, 
responsabil de acte de genocid şi de suferinţa provocată societăţii moldoveneşti (pp. 7-12). 
Făcând referinţă la o serie de acte internaţionale ca: Rezoluţia Adunării Parlamentare a 
Consiliului Europei privind condamnarea crimelor comise de regimurile comuniste totali- 
tare, din 25 ianuarie 2006, Rezoluţia Parlamentului European despre conştiinţa europeană şi 


RECENZII 461 


totalitarism, din 2 aprilie 2009, Rezoluţia Adunării Parlamentare a O.S.C.E., „Reunificarea 
Europei divizate : promovarea drepturilor omului şi libertăţilor civile în regiunea O.S.C.E. în 
secolul XXI” din 2 iulie 2009, Sergiu Musteata şi Igor Caşu accentuează necesitatea confor- 
mării Republicii Moldova la recomandările făcute de acestea, subliniind că doar astfel va putea 
fi obţinută o distantare de trecutul comunist totalitar, iar statul va putea progresa pe calea 
democraţiei. 

Volumul Fără termen de prescripţie este structurat în două parti. Prima parte reflectă 
„Experienţa ţărilor ex-socialiste în studierea şi condamnarea regimului comunist”. A doua 
vizează „Studierea regimului comunist în Moldova”. Ce reprezintă cele 28 de studii ale volu- 
mului şi ce mesaje transmit autorii acestora, care este semnificaţia lucrării şi ce are de învăţat 
Republica Moldova din experienţa statelor care au condamnat comunismul - iată doar câteva 
dintre întrebările la care vom încerca să răspundem în paginile ce urmează. 

Primul compartiment al lucrării conţine 16 studii scrise de specialişti - istorici, arhivisti, 
politologi şi nu numai - dintr-un şir de state ale spaţiului ex-sovietic şi/sau ex-socialist, dar şi 
din Marea Britanie şi Statele Unite ale Americii. Studiile abordează istoria şi experienţa 
comunistă a şase state - România şi Bulgaria, Estonia şi Lituania, Cehia şi Slovacia - care au 
luat poziţie faţă de trecutul lor totalitar, studiindu-l, analizându-l şi condamnându-l. Comparti- 
mentul începe cu studiul lui Vladimir Tismăneanu, profesor de la Universitatea din Maryland, 
intitulat „Comunismul de la Marx şi Lenin la viaţa de apoi”. Calificând comunismul drept o 
doctrină economică radicală, morală, socială şi culturală, autorul punctează doi factori care 
au fundamentat-o : rolul privilegiat al partidului şi transformarea revoluţionară a naturii umane 
(p. 13). Studiul excelează printr-o abordare temeinică a conceptelor despre comunism, viziu- 
nilor lui Marx asupra comunismului, condiţiilor în care gândirea politică a lui Marx a fost 
revizuită de către Lenin, acesta din urmă reuşind să ghideze instaurarea în Rusia a unui sistem 
autoritar, bazat din start pe violenţă şi represiune împotriva oricărei forme de opoziţie - 
trăsături preluate şi intensificate ulterior de către Stalin (p. 16) care a transformat U.R.S.S. 
într-un stat polițienesc. 

Articolului profesorului Tismăneanu este urmat de un set de patru studii care vizează statele 
baltice, mai cu seamă Lituania şi Estonia. Primul dintre acestea, „După comunism : identitate 
şi moralitate în Ţările Baltice”, scris de Leonidas Donskis, insistă asupra faptului că după 
prăbuşirea Uniunii Sovietice, în statele baltice identitatea şi moralitatea au devenit elemente 
primordiale ale existenţei lor politice (p. 26). În acelaşi timp, autorul se întreabă dacă mai 
există regiunea baltică după 1990 sau cum va fi aceasta în secolul XXI, accentuând asupra dife- 
rentelor existente între Lituania, pe de o parte, şi Letonia şi Estonia, pe de alta, fără a uita să 
menţioneze şi elementele comune celor trei state baltice. Acordând o mai mare atenţie analizei 
unor momente din istoria Lituaniei, Leonidas Donskis abordează subiecte cum ar fi cultura 
sărăciei în Lituania, rolul intelectualilor lituanieni în societate, războaiele memoriei etc. 

Al doilea articol din această subdiviziune este intitulat „Politica identitară şi integrationista 
în Estonia, trecut, prezent şi viitor”. Autorul acestuia, Uve Poom, menţionează că una dintre 
cele mai semnificative lupte postcomuniste din Estonia a fost cea a integrării comunităţilor 
estofone şi rusofone, cu precădere din cauza modului diferit de a interpreta istoria recentă a 
regiunii (p. 78). Politica integrationista şi identitară din Estonia îşi are rădăcinile nu altundeva 
decât în epoca sovietică, fiind alimentată de politica de atunci a Kremlinului prin care se 
încuraja influxul masiv de oameni născuţi în afara Estoniei, în principal etnici ruşi, al căror 
număr a crescut în consecință de la 8%, cât constituiau aceştia înainte de al Doilea Război 
Mondial, până la 30% în 2000 (p. 79). Înclinând spre o analiză teoretică a identităţii colective, 
Uve Poom concluzionează că identitatea colectivă influenţează atât relaţiile interetnice la nivel 
social, cât şi purtătorul de identitate la nivel personal (p. 82) şi constată că reuşita unei politici 


462 RECENZII 


identitare ar putea fi garantată numai prin abandonarea identităţii din trecutul sovietic. Ca 
soluţie de viitor pentru cazul Estoniei, autorul sugerează favorizarea contactelor directe dintre 
reprezentanţii comunităţilor etnice şi orientarea acestora spre identificarea valorilor comune 
care i-ar putea apropia (p. 84). 

Următoarele două articole se concentrează pe investigarea crimelor comise de regimul 
comunist în Estonia. Unul dintre ele, cel al cercetătorului Aigi Rahi-Tamm, „Cu privire la 
investigarea represiunilor sovietice în Estonia”, descrie condiţiile în care a început discutarea 
în societatea estoniană a subiectului deportărilor şi arestărilor, dar şi etapele întreprinse in 
această direcţie de la aşa-numita perioadă judiciară, în timpul căreia represiunile au fost 
evaluate din punctul de vedere al crimelor împotriva umanităţii, la cea a publicării memoriilor 
şi până la etapa cercetărilor ştiinţifice propriu-zise. O asemenea evoluţie a fost posibilă graţie 
accesului la arhive după anularea interdictiei pentru fondurile speciale de documente din 
perioada Republicii Estonia şi după deschiderea treptată, din toamna anului 1991, a fondurilor 
arhivei Partidului Comunist al Estoniei (pp. 52-53). Interesul societăţii estoniene pentru trecut 
şi pentru cunoaşterea victimelor ocupaţiei, atât sovietice, cât şi germane, a dus la crearea unui 
şir de centre de cercetare şi a comisiilor pentru investigarea politicilor represive. Printre 
acestea se numără comisia instituită de Academia de Ştiinţe a Estoniei în 1990, care a prezentat 
după un an de activitate raportul „Războiul al doilea mondial şi ocupaţia sovietică în Estonia : 
un raport al pagubelor”. Raportul a oferit o imagine de ansamblu asupra pagubelor aduse de 
Uniunea Sovietică Estoniei şi populaţiei sale şi a fost luat ca bază în evaluarea istorică şi 
juridică a acţiunilor politice şi militare sovietice împotriva Estoniei în 1940, considerate drept 
agresiune, ocupaţie militară şi anexare (p. 54); Comisia de stat a Estoniei, creată în 1993 de 
către Parlamentul estonian, cu privire la examinarea politicilor de represiune, care a estimat, 
în Cartea Albă din 2005, daunele şi pierderile pe care le-au suportat estonienii în rezultatul 
ocupatiilor sovietică şi germană (pp. 55-56); Centrul de cercetare a perioadei sovietice, 
constituit în 1996 pe lângă Arhivele Statului din Estonia, care a publicat două lucrări despre 
perioada 1939-1941 (p. 56); Muzeul Ocupaţiilor de la Tallinn, deschis în 2003, ca urmare a 
efortului fundaţiei Kistler-Ritso, creată în S.U.A. în scopul promovării cercetării istoriei 
contemporane estoniene (p. 57); Comisia internaţională pentru investigarea crimelor împo- 
triva umanităţii, convocată in 1998 de către preşedintele statului etc. Activităţii acestei din 
urmă Comisii îi este dedicat şi studiul cercetătorilor Meelis Maripuu şi Meelis Saueauk, 
intitulat „Comisia internaţională din Estonia pentru investigarea crimelor împotriva umanităţii 
(1998-2008) şi noi perspective” (pp. 70-77). Autorii specifică condiţiile în care s-a creat 
comisia şi componenţa acesteia, accentuând asupra misiunii comisiei de a stabili în termeni 
clari crimele împotriva umanităţii comise în Estonia (p. 72). Sarcina comisiei a fost îndepli- 
nită, ea făcând cunoscute instituţiile şi numele celor care au comis crime şi editând un material 
voluminos privind istoria recentă a Estoniei, în care şi-au găsit reflectare şi crimele împotriva 
umanităţii (p. 76). 

Revenind la articolul lui Aigi Rahi-Tamm, acesta dedică câteva pagini şi cercetării subiec- 
tului deportărilor, în care constată că pentru estonieni deportările sunt asociate în principal cu 
două operaţiuni de deportare in masă - cele din 1941 şi 1949, desfăşurate simultan în trei state 
baltice, dar şi cu alte valuri de deportări la scară mai mică, în perioada 1941-1953 fiind 
deportaţi peste 40.000 de oameni (p. 62). Cercetătorul afirmă că deportarea a fost abordată 
în Estonia ca o acţiune politică de violenţă, iar impactul ei s-a resimţit în toate domeniile vieţii 
(pp. 68-69). 

Următorul grup de articole reflectă experienţa comunistă a fostei Cehoslovacii şi constituie 
rezultatul cercetărilor unor specialişti din Cehia şi Slovacia. Primele două articole, semnate 
de Matej Medvecky şi, respectiv, Pavel Navratil, aduc în prim-plan activitatea forţelor de 

Securitate şi importanţa studierii arhivelor Securităţii. Studiul lui Matej Medvecky „Forţele 
securităţii de stat din Cehoslovacia înainte şi după lovitura de stat comunistă din februarie 
1948” analizează, concomitent cu ascensiunea la putere a comuniştilor şi impactul influenţei 
Uniunii Sovietice asupra Cehoslovaciei, evoluţia instituţiei Securităţii din Slovacia de la mo- 
mentul creării noilor organe ale „Securităţii Naţionale” în 1945, a Serviciului de Informaţii 
Politice până la desprinderea acestora de la autorităţile naţionale slovace şi centralizarea lor, 
în 1949, la nivelul întregii Cehoslovaciei (pp. 87-89). Importantă în această ordine de idei 
apare şi schimbarea rolului instituţiei Securităţii de Stat, care în perioada „democraţiei populare” 
a fost instrumentul-cheie pentru ascensiunea Partidului Comunist la putere, după lovitura de 
stat din 1948 devenind un instrument de control şi represiune, răspândind teamă şi teroare şi 
fiind responsabilă de numeroase crime şi fabricarea unor procese monstruoase (p. 94). 

Articolul lui Pavel Navratil din Cehia, „Procesul de accesare a documentelor de arhivă ale 
serviciilor de Securitate comunistă din Cehoslovacia”, se centrează la rându-i asupra măsurilor 
întreprinse de autorităţile cehoslovace şi, ulterior, cehe în scopul deschiderii pentru cercetare 
a fondurilor de arhivă ale Securităţii, în condiţiile în care, la sfârşitul anilor '80, serviciile de 
Securitate încercau să distrugă documentele existente care atestau crimele şi fărădelegile 
comise în trecutul apropiat (p. 95). În intervenţia sa despre legislaţia care a făcut posibilă 
accesarea arhivelor Securităţii, cercetătorul menţionează : Legea lustraţiei, adoptată de Parla- 
mentul cehoslovac în 1991, care interzicea foştilor membri şi colaboratori din anii 1948-1989 
ai serviciului Securităţii de stat să ocupe funcţii importante de stat şi politice şi în contextul 
căreia s-au făcut primii paşi în direcţia deschiderii fondurilor de arhivă a Securităţii, accesibile 
pentru început doar în scopuri administrative (p. 94); Legea cu privire la desecretizarea 
dosarelor create în perioada activităţii Serviciilor Securităţii de Stat din 1996, modificată în 
2000, care a constituit un alt pas important în facilitarea accesului la arhive ; şi Legea cu 
privire la arhive din 2004, care deschidea nelimitat accesul la toate materialele de arhivă ale 
serviciului de Securitate cehoslovac de până la 1 ianuarie 1990 (p. 96). Un loc aparte în 
cercetare se oferă Arhivei Serviciilor de Securitate, creată în 2008, şi care găzduieşte fondu- 
rile de arhivă ale tuturor serviciilor de Securitate cehoslovace din perioada anilor 1945-1990 
(pp. 96-99), autorul amintind, în acelaşi timp, şi despre Institutul pentru studierea regimurilor 
totalitare. 

Activitatea Institutului menţionat mai sus, condiţiile în care a apărut, activităţile pe care 
le desfăşoară şi dificultăţile cu care se confruntă constituie nucleul studiului lui Vojtech Ripka, 
„Represiune şi legitimitate în comunismul târziu din Cehoslovacia şi Institutul pentru studierea 
regimurilor totalitare”. Cercetătorul ceh afirmă că abordarea instituţionalizată a studierii tre- 
cutului Cehiei a început odată cu schimbările democratice din 1989-1990, dar despre crearea 
unei instituţii specializate s-a discutat mai intens la sfârşitul secolului XX (pp. 104-105), când 
s-a dezbătut atât perioada care urma să fie studiată, statutul instituţiei - agenţie de stat, 
instituţie publică sau academică, memorial sau muzeu -, cât şi atribuţiile ei. Discuţiile s-au 
materializat în crearea Institutului pentru studierea regimurilor totalitare prin legea 181 din 
2007, care stipula că menirea Institutului este de a studia, examina şi evalua impartial caracterul 
represiv şi violent al regimului nazist şi comunist din Cehoslovacia din anii 1938-1945 şi 
1948-1989 (pp. 106, 108-109) şi care sugera punerea accentului în cercetare pe represiunile 
violente şi rezistenţa împotriva lor (p. 106). 

Partea întâi a volumului continuă cu articolul istoricului Vladimir Tolz, ,,Receptionarea 
posturilor de radio străine în Uniunea Sovietică şi reacţia Kremlinului”. Bazat pe surse inedite, 
precum „Buletinul de uz intern al informaţiilor despre străinătate al T.A.S.S.” şi „Date infor- 
mative ale Agenţiei Telegrafice a Uniunii Sovietice adresate C.C. al P.C.U.S., Sovietului Minis- 
trilor U.R.S.S.”, studiul subliniază că interesul Kremlinului fata de reflectarea evenimentelor 


464 RECENZII 


de către mass-media occidentală îşi are începuturile în anii postbelici, Stalin fiind cel care 
urmărea cu atenţie, către sfârşitul vieţii, informaţiile transmise de către acestea, interesat fiind 
special în a afla reacţia occidentalilor la politica sa antisemită, dar şi modul în care era 
percepută imaginea lui peste hotare (pp. 112-113). Şi dacă, la început, difuzarea emisiunilor 
radiofonice străine pe teritoriul U.R.S.S. nu prea deranja Kremlinul, acesta a înţeles curând 
impactul influenţei ideologice străine, reactionand prin diverse măsuri - de la organizarea 
bruiajului Vocii Americii, BBC-ului (p. 117) şi până la proiectarea exploziei sediului REL-RL 
de la Miinchen în anul 1981, în condiţiile în care numărul ascultătorilor postului de radio 
„Europa Liberă” în ţările socialiste crescuse enorm (pp. 120-121). 

Un loc aparte în volumul recenzat îl ocupă studiile despre România - şase la număr. Primul 
dintre acestea, „Interogând trecutul. Câteva reflecţii asupra studiului de după 1990 al comunis- 
mului din România”, este semnat de profesorul Dennis Deletant din Marea Britanie. Bun 
cunoscător al realitatilor româneşti, trecute şi recente, cercetătorul şi-a propus să abordeze 
studiul perioadei comuniste din România şi să analizeze direcţia şi producţia istoriografiei 
româneşti la acest capitol după 1990 (p. 122). Deşi nu are intenţia să facă o bibliografie a 
lucrărilor publicate, Dennis Deletant aduce în prim-plan nume de specialişti şi instituţii care 
au marcat cercetările în domeniu. Este vorba, în primul rând, de V. Tismăneanu, „analistul 
cel mai subtil al comunismului din România” (p. 125), cu lucrarea Stalinism pentru eternitate. 
O istorie politică a comunismului românesc (Polirom, laşi, 2005), dar şi cu Raportul final al 
Comisiei Prezidenţiale pentru Analiza Dictaturii Comuniste din România (elaborat sub îndru- 
marea sa de un grup de cercetători), care prin evidenţierea fărădelegilor comise de regimul 
totalitar comunist apare ca „o piatră de hotar în efortul societăţii româneşti de a-şi clarifica 
atitudinea faţă de trecut” (p. 126). Printre instituţiile care îşi găsesc loc în contribuţia cercetă- 
torului se numără Institutul de Investigare a Crimelor Comunismului, creat printr-o hotărâre 
de guvern din decembrie 2005, rezultatele activităţilor ştiinţifice ale angajaţilor fiind mate- 
rializate în monografii, publicaţii în anuarul Institutului, un manual de liceu (M. Stămătescu, 
R. Grosescu, D. Dobrincu, A. Muraru, L. Pleşa, S. Andreescu, O istorie a comunismului 
din România, Polirom, Iasi, 2008) şi alte lucrări bine documentate care oferă o imagine clara 
a ceea ce a constituit fenomenul comunismului din România (pp. 128-131). Alte instituţii care 
şi-au adus contribuţia la cercetarea şi analiza regimului comunist, semnalate în studiul profeso- 
rului Deletant, sunt: Institutul Român de Istorie Recentă (pp. 131-132); Consiliul Naţional 
pentru Studierea Arhivelor fostei Securitati (p. 133), cunoscut prin publicaţiile Arhivele Securi- 
tatii şi Caietele C.N.S.A.S. ; Fundaţia Academică Civică, creată de Ana Blandiana şi Romulus 
Rusan, opera ultimilor - Memorialul Victimelor Comunismului şi al Rezistenței de la Sighet - 
fiind „cel mai elocvent muzeu al represiunii comuniste din Europa, dacă nu din lume” (p. 136); 
Institutul Naţional pentru Studiul Totalitarismului, care activează sub egida Academiei Române 
Şi „prestează o onorabilă activitate de informare şi documentare despre anii regimului comu- 
nist” (p. 136). 

Instituţiile de investigare a trecutului totalitar constituie şi subiectul intervenţiei lui Cristian 
Vasile, „Comisia Prezidenţială pentru Analiza Dictaturii Comuniste şi accesul la arhivele 
comunismului românesc”, în care autorul analizează componenţa, activitatea, realizările şi 
dificultăţile cu care s-a confruntat comisia creată de preşedintele Traian Băsescu în aprilie 
2006. Scopul acesteia a fost de a „elabora o sinteză ştiinţifică privind instituţiile şi metodele 
care au făcut posibile abuzurile şi crimele regimului comunist din România de la înfiinţarea 
sa şi până la Revoluţia din decembrie 1989”, dar şi de a deschide arhive privitoare la regimul 
comunist, de a scoate Arhivele Naţionale din subordinea Ministerului Administraţiei şi Inter- 
nelor etc. (pp. 201-203). La mai puţin de un an de activitate, Comisia a reuşit să elaboreze un 
Raport final, luat, de altfel, ca bază de către autorităţile române în condamnarea comunismului 

in luna decembrie a aceluiasi an, dar drumul spre aceasta finalitate nu a fost deloc simplu. Asa 
cum relatează cercetătorul Cristian Vasile, la două luni de la înfiinţare, Comisia a beneficiat 
de acces privilegiat la Arhivele Naţionale, dar „nici într-un caz unul complet”, în condiţiile 
în care unele dosare au fost ascunse (p. 205). Membrilor Comisiei li s-a îngrădit accesul la dosarele 
de cadre ale membrilor partidului, inclusiv al lui Iliescu (pp. 205-206). Comisia a întâmpinat 
dificultăţi în accesarea arhivelor Ministerului Sănătăţii (p. 207), Institutului Naţional de Statistică 
(p. 208), Arhiva Serviciului de Informaţii Externe, arhivele ecleziastice (p. 214) etc. Important 
este, totuşi, pe de altă parte, că graţie insistențelor şi demersurilor membrilor Comisiei s-a 
reuşit pas cu pas deschiderea, chiar şi ulterioară, a mai multor fonduri de arhivă (p. 215), iar 
documentele cu care au lucrat aceştia au devenit accesibile tuturor cercetătorilor (p. 205). 

Activitatea membrilor Comisiei pentru Analiza Dictaturii Comuniste din România, văzută 
prin prisma relaţiilor acestora cu arhivele, constituie un subiect aparte de cercetare, reflectat 
în studiul Alinei Pavelescu „Reconcilierea posttotalitară cu trecutul pe tărâmul istoriei publice — 
relaţia dintre arhivişti şi istorici din România”. Scopul studiului este de a oferi o explicaţie 
rezistenţei opuse de Arhivele Nationale şi de mai multi arhivişti români Comisiei (p. 190). 
Făcând o analiză a conceptului de arhivă, a particularitatilor relaţiei dintre arhivisti şi istorici 
în România postdecembristă, autorul menţionează că divergentele dintre aceştia din urmă sunt 
cauzate de modul diferit în care cele două categorii îşi reprezintă şi asumă rolurile sociale 
(p. 193). Prima concluzie a autorului ţine de „indispensabilitatea reconcilierii profesionale 
dintre arhivişti şi istorici” (p. 198), arhiviştii având nevoie de istorici pentru „a putea organiza 
un lobby eficient în favoarea recunoaşterii publice a identităţii lor profesional şi a promova 
către palierul politic nevoia de investiţie materială în administrarea eficientă a arhivelor”, iar 
istoricii având nevoie de arhivişti pentru „a înţelege mecanismele care au dus la păstrarea sau 
distrugerea documentelor” (p. 199). A doua concluzie denotă că „reconcilierea între arhivişti 
şi istorici ar trebui să preceadă orice strategie publică de memorizare a comunismului, astfel 
încât ambele profesii să poată fi actori cu statut egal în acest efort” (p. 199). 

„Începuturile schimbării : istoriografia românească în perioada 1990-2000 (noi teme, noi 
tendinţe, noi generati de istorici)” este titlul unui alt studiu, scris de eseistul şi criticul literar 
Smaranda Vultur. Autorul afirmă că anul 1989 a însemnat pentru istoriografia românească 
şansa unui reviriment (p. 140) şi încearcă să aprecieze în ce măsură a fost folosită această 
şansă (p. 141), constatând existenţa problemelor de ordin financiar, de pe urma cărora cer- 
cetarea a avut de suferit (pp. 149-152), dar noutăţile de ordin tematic se conturează după 
revoluţie şi vizează subiecte ignorate înainte de 1989 (p. 170), legate fiind de trecutul comu- 
nist. Teme precum rezistenţa anticomunistă, deportările, colectivizarea şi altele devin subiecte 
de cercetare. Tot aici intră şi istoria regională, inclusiv Transilvania, istoria politică, tematica 
identităţii care integrează şi subiecte de gender, studiile de imagologie europeană, dar şi cele 
din domeniul relaţiilor internaţionale şi diplomaţie etc. 

Grupul studiilor despre România se încheie cu două contribuţii despre politica statului în 
domeniul colectivizării şi, respectiv, al mobilizării tinerilor în organizaţii de masă. În primul 
caz este vorba despre studiul lui Octavian Roske „Colectivizarea agriculturii în România : 
scenarii ideologice”, însoţit de un set de anexe - documente semnificative pentru înţelegerea 
problematicii abordate. Autorul aminteşte despre tendinţa statului românesc de a se alinia 
modelului politicii agrare impus de U.R.S.S. care ocupase statele Europei de Est şi despre 
faptul că împroprietărirea ţăranilor cu pământ a constituit pentru comunişti un important punct 
în strategia bătăliei politice (p. 216). Deşi liderii comunişti au negat un timp posibilitatea 
declanşării unei campanii de colectivizare a agriculturii, la începutul anului 1948 aceştia s-au 
reorientat spre a evidenția necesitatea cooperării ca mod de organizare a producţiei agricole 
(p. 224). În martie 1949 s-a dat startul colectivizării care, deşi a demarat cu paşi lenți, a 

finalizat, din cauza violenţei metodelor şi ritmului adeziunii, destul de tumultuos, la cote 
asemănătoare doar cu cele din U.R.S.S. (p. 237). În al doilea caz este vorba despre studiul 
lui Adrian Cioflâncă, „Rolul Uniunii Tineretului Comunist din România în angrenajul totalitar”, 
care reprezintă contribuţia istoricului la Raportul Comisiei Prezidenţiale pentru Analiza Dicta- 
turi Comuniste din România (p. 266). Pornind de la viziunile şi planurile lui Lenin şi Stalin 
faţă de organizaţiile de masă şi crearea acestora, inclusiv a organizaţiilor de tineret, în Uniunea 
Sovietică, autorul mută accentul pe istoricul apariţiei şi funcţionării Uniunii Tineretului din 
România, autodizolvării ei şi creării altor organizaţii de tineret, printre care s-a numărat şi 
Uniunea Tineretului Muncitoresc. Aceasta din urmă a „înghiţit” in 1949 - printr-un congres 
de unificare - toate celelalte organizaţii existente la acea dată (p. 277) şi şi-a fixat drept scop, 
la aceeaşi întrunire, mobilizarea tineretului în realizarea planurilor de stat în industrie şi 
agricultură, în educarea în spiritul marxism-leninismului, în lichidarea analfabetismului etc. 
(pp. 277-278). Uniunea, o copie a Komsomolului, rebotezată ulterior Uniunea Tineretului Comu- 
nist, a crescut în timp şi juca un rol important în structurile puterii comuniste (pp. 300, 302). 
Uniunea Tineretului, la fel ca şi alte organizaţii create de regim a devenit o pârghie de control 
a populaţiei până în 1989, când toate aceste organizaţii au căzut în mare parte graţie tocmai 
contribuţiei tinerilor la răsturnarea regimului (p. 305). 

Partea întâi a culegerii de studii se încheie cu articolul lui Nikolai Vukov „Trecutul privit 
prin lentile postcomuniste : monumentele de istorie naţională din Bulgaria după 1989”. Autorul 
şi-a propus, aşa cum el însuşi sugerează, să treacă în revistă principalele tendinţe în reprezentarea 
şi interpretarea monumentelor de istorie naţională din Bulgaria după 1989, făcând referire la 
problemele pe care le-au ridicat monumentele construite în perioada comunistă şi la cele 
edificate în perioada de tranziţie (p. 307). Cu privire la perioada comunistă, N. Vukov afirmă 
că, după 1944, a existat o tendinţă vizibilă de a confisca tradiţia istorică naţională şi a o contopi 
cu cea a luptei sociale şi antifasciste, iar personalităţile şi evenimentele de importanţă naţională 
căpătau valoare în dependenţă de modul în care reflectau şi confirmau ideile celor aflaţi la 
putere (p. 309). Spre deosebire de timpurile comuniste, în care se ridicau monumente în 
onoarea foştilor demnitari comunişti, soldaţilor sovietici, participanţilor la rezistenţa antifas- 
cistă, în anii care au urmat după 1989, cu excepţia monumentelor victimelor regimului 
comunist înălțate în mai multe oraşe, multe monumente au fost dedicate tuturor „celor căzuţi 
pentru Bulgaria” (p. 317) şi aceasta în principal pentru a evita disensiunile în societate. 

Al doilea compartiment al cărţii poartă titlul sugestiv „Studierea regimului comunist în 
Moldova” şi cuprinde 13 studii întocmite de istorici din Republica Moldova, în cea mai mare 
parte membri ai Comisiei de Studiere şi Apreciere a Regimului Comunist Totalitar. Acestea, 
diverse prin abordarea metodologică şi variate prin conţinut, încearcă reconstituirea unor 
pagini extrem de importante ale istoriei ținutului în perioada sovietică, dar şi analiza unor 
concepte şi termeni, a modului în care a evoluat punctul de vedere al istoriografiei sovietice, 
precum şi a problemei memoriei colective şi moştenirea regimului comunist. Astfel este 
reconfirmat scopul acestei lucrări - nu numai de a prezenta argumente de ordin factologic şi 
statistic privind atrocitățile comise de către regimul comunist împotriva elitei, cât şi a cetate- 
nilor de rând din R.S.S.M., ci şi de a contribui la valorificarea multidimensionala a acestui 
material, în mare parte inedit, la interpretarea şi evaluarea acestuia ca o componentă esenţială 
a studierii istoriei Moldovei. Autorii studiilor sunt cercetători cu experienţă, pentru mulţi 
dintre aceştia subiectele abordate în volum constituind rodul unui efort de durată, materializat 
în monografii şi articole publicate pe parcursul celor două decenii. 

Studiul istoricului Octavian Tacu oferă o retrospectivă a evoluţiei „moldovenismului” 
sovietic şi a politicilor identitare ale U.R.S.S. în R.A.S.S.M. şi R.S.S.M. în perioada 1924- 
-1991. Autorul observă, pe bună dreptate, că astăzi nu putem discuta despre construcţia 

identitară a Republicii Moldova fără a analiza modul in care a fost impus în acest spaţiu 
geografic şi social „moldovenismul” - „o politică de stat în R.A.S.S.M., R.S.S.M. şi U.R.S.S. 
care a avut ca idee fixă cultivarea unei distinctivitati politice, etnice, istorice, culturale şi 
lingvistice între populaţia românească din R.S.S. Moldovenească şi cea din restul României” 
(p. 334). Autorul subliniază diferenţele, dar şi similitudinile în promovarea politicilor naţionale 
în republicile baltice, Ucraina de Vest, Bielorusia de Vest şi R.S.S.M., aşa încât în cel din 
urmă caz este vorba de edificarea unei „naţiuni” aparte. „Moldovenismul” sovietic este 
analizat din mai multe puncte de vedere : ca expresie a teoretizării comuniste şi a „revoluţiei 
mondiale”, a dimensiunii imperiale din perioada comunistă şi ca rezultat al „acţiunii afirmative” 
a U.R.S.S. - termen intrat în uzul international, semnificând acţiuni de delimitare a teritoriilor 
naţionale, indigenizare lingvistică, creare şi promovare a elitelor locale, precum şi acţiuni în 
vederea promovării unui federalism pan-unional. Acţiunile continue pentru instituirea şi promo- 
varea „moldovenismului” aveau drept componente esenţiale teroarea şi represiunile, anti- 
românismul, rusificarea şi sovietizarea, acestea fiind de asemenea în strânsă conexiune cu 
„modernizarea” comunistă şi „ingineria socială” sovietică, afirmă O. Tacu. Fenomenul „a 
fost mai mult decât o politică de deznaționalizare a populaţiei majoritare”, aşa cum a afectat 
în mod direct toate naţiunile şi categoriile sociale. Ținând cont de impactul puternic al 
politicilor de mai sus asupra situaţiei de astăzi din Republica Moldova, autorul sugerează 
necesitatea găsirii unui consens în vederea convietuirii armonioase a celor ataşaţi de identitatea 
„moldovenească” şi cea românească. 

Studiul lui Ion Varta şi al Tatianei Varta este dedicat Marii Terori din anii 1937-1938, care 
a constituit apogeul crimelor din U.R.S.S., şi desfăşurării acesteia în R.A.S.S.M. După 
explicarea scopurilor, mecanismelor şi direcțiilor de desfăşurare a Marii Terori în U.R.S.S., 
autorii plasează acţiunile din R.A.S.S.M. în cadrul general al „operaţiunilor nationale” ca 
fenomen aparte al Marii Terori, aplicate în scopul lichidării unui eventual pericol de asociere 
a entităţilor naţionale, în caz de război, cu ţările învecinate care erau tratate ca potenţiali 
inamici. Filoromânismul era considerat un serios cap de acuzare pentru transnistrenii care 
încercau „trecerea clandestină a frontierei în Basarabia, întreţinerea corespondenţei cu rudele 
apropiate, chiar şi cu cele de gradul întâi, aflate pe malul drept al Nistrului” (p. 387), de rând 
cu acuzaţia de spionaj în favoarea României. Astfel, au fost condamnate la moarte câteva sute 
de persoane care ar fi avut tangenţă cu România, inclusiv Basarabia (rude, foşti emigranţi), pe 
liste fiind incluşi şi etnici ucraineni şi germani, condamnaţi de „troica specială” - un grup 
din trei persoane creat ad-hoc pentru condamnarea celor consideraţi vinovaţi care ulterior erau 
executaţi. Pe lângă cadrul general extrem de complex al represiunilor din anii 1937-1938, în 
ţară şi în regiune, autorii prezintă şi studii de caz care şochează prin tragediile personale, dar 
şi prin pedanteria şi sângele rece al călăilor. 

Un alt studiu, semnat de cercetătorii din Chişinău Gheorghe Negru şi Mihai Taşcă, 
continuă subiectul Marii Terori din R.A.S.S. Moldovenească, venind cu detalii inedite despre 
„operaţiunea culăcească” şi „operaţiunea română” care au reprezentat direcţii esenţiale ale 
represiunilor politice din R.A.S.S.M. la finele anilor '30. Analiza merită o deosebită atenţie, 
deoarece se axează nu numai pe contingentul celor afectaţi, dar şi pe cel al organelor represive, 
de tipul „troicii speciale”, explicând evoluţia structurii acesteia şi modul de activitate în baza 
a 105 din totalul de 110 procese-verbale ale acesteia. În conformitatea cu acestea, cifra totală a 
persoanelor condamnate în perioada august 1937 - noiembrie 1938 a fost de 4.762 de persoane, 
dintre care 3.497 au fost împuşcate, iar restul condamnate la 5, 8 şi 10 ani de detenţie (p. 433). 
Articolul abundă în nume şi date despre arestarea „duşmanilor poporului” din regiune. Cele trei 
anexe reconstituie şirul statistic al actelor de condamnare semnate de „troică”, precum şi numele 
celor care au luat decizii în acest sens (pp. 444-455). Astfel, autorii permit reconstituirea 

tabloului nominal al celor care s-au aflat de fiecare parte a baricadei, lăsând, în acelaşi timp, 
loc pentru reflecţie despre modul în care societatea era divizată în „duşmani” şi „eroi” şi care 
au fost consecinţele acestor procese. 

Cercetătoarea Viorica Olaru-Cemârtan oferă o retrospectivă a celor trei valuri mari de 
deportări din Basarabia care s-au derulat în perioadele 1940-1941 şi 1944-1956, acestea de 
altfel devenind un fenomen constant pe parcursul perioadei sovietice. Autorul subliniază că 
deportările au urmărit scopul de a nimici orice formă de opoziţie politică, economică şi 
socială, anihilarea din regiunile de frontieră a „coloanei a cincea”, lichidarea clasei chiaburimii 
şi a înăbuşirea spiritului religios al populaţiei. Indiferent de criteriul selectării victimelor - 
politic, social sau confesional -, deportările au avut un impact de masă cu caracter social, 
economic şi psihologic. Acestea au constituit un mecanism de intimidare şi distrugere a 
spiritului rezistenţei în rândurile populaţiei, pe de o parte, şi de stopare a dezvoltării fireşti a 
naţiunii majoritare române din Basarabia, context în care se impune abordarea aspectului 
moral al deportărilor, aşa cum majoritatea celor deportaţi nu au fost restabiliti pe deplin in 
drepturi, iar problemele ce ţin de restituirea averilor, plata daunelor morale, dar şi confortul 
moral al deportaților rămân deschise. O altă idee importantă care se desprinde din acest studiu 
este că „represaliile sunt un indiciu al caracterului slab al puterii sovietice, deoarece ea numai 
aşa se putea menţine” (p. 466). 

Istoricul Aurelia Felea prezintă rezultatele unei cercetări originale şi utile, în care pune 
faţă în faţă memoriile şi sursele oficiale despre foametea din Basarabia din anii 1946-1947. 
Istoricul fenomenului foametei bazat pe sursele oficiale (pp. 470-482) include aspecte precum 
situaţia privind recolta din anul 1946, date statistice ale foametei, atitudinea statului sovietic 
faţă de situaţia din R.S.S.M., luarea de măsuri privind susţinerea populaţiei şi situaţia coti- 
diană, compartimentul fiind urmat de prezentarea surselor memorialiste privind atitudinea şi 
acţiunile regimului. Autorul subliniază faptul că memorialistica confirmă datele din sursele 
oficiale despre politica drastică a statului sovietic în domeniul agricol, oferind informaţii care 
permit şi o analiză a comportamentului social în tipul foametei : percepţia acesteia, alimentaţia, 
strategiile de supravieţuire. Exercitiul de coroborare a surselor oficiale cu memoriile epocii 
„permite reconstituirea, în linii mari, a procesului unui imens transfer de bunuri şi de valori, 
dinspre satul moldovenesc spre stat şi invers” (p. 496). Concluzia autorului este că drama 
foametei nu a periclitat conservarea valorilor morale şi a elementelor de cotidian ale satului 
basarabean, care a înglobat memoria traumatizantă a majorităţii sătenilor suferinzi de pe urma 
acestui fenomen. 

Studiul Elenei Postică, cercetător cunoscut pentru preocuparea constantă pentru fenomenul 
rezistenţei anticomuniste din R.S.S.M., aduce în vizorul publicului analiza „Rezistenței armate 
în R.S.S.M. în primii ani postbelici” (pp. 498-512). Participanţii la rezistenţă au fost din 
diverse categorii ale populaţiei care alegeau rezistenţa pasivă sau activă pentru a protesta 
împotriva regimului : lideri locali, ostaşi ale Armatei Sovietice, ţărani, intelectuali, studenţi, 
doar că „acţiunile relativ izolate şi solitare ale formațiunilor de rezistenţă din Basarabia le-au 
diminuat şansele de izbândă în confruntarea cu organele sovietice de forţă, cu o capacitate 
militară net superioară” (p. 510). La rândul lor, participanţii la rezistenţă - „chiaburi”, 
„sectanţi”, „dezertori”, „repatriaţi” —, dar şi simpatizantii acesteia erau supuşi unei repre- 
siuni colective sistematice, mulţi dintre aceştia fiind condamnaţi la ani grei de puşcărie. 
Deşi formele şi acţiunile de rezistenţă au variat în intensitate, documentele de arhivă demon- 
strează faptul că rezistenţa anticomunistă a fost un fenomen manifestat constant pe parcursul 
întregii perioade sovietice. În mediul universitar, autorul acestei recenzii s-a confruntat cu 
reticenta colegilor de breaslă privind introducerea la facultăţile de istorie a unui curs de 
studiere a rezistenţei anticomuniste, aşa încât eforturile cercetătoarei pot fi considerate extrem 

de importante pentru procesul educaţiei istorice, pe de o parte, dar şi cel al construcţiei 
memoriei colective, pe de alta. 

Cercetătorul Igor Caşu, unul dintre editorii volumului, continuă tematica rezistenţei antico- 
muniste de după congresul XX al P.C.U.S. din 1956 şi până la mijlocul anilor ’80. În baza 
dosarelor din arhiva K.G.B., deschise pentru cercetători odată cu instituirea Comisiei de 
Studiere şi Apreciere a Regimului Comunist Totalitar, autorul conturează chipul opozanților 
politici ai regimului - indezirabilii şi disidentii -, care „exprimau atitudini explicit antisovietice 
şi anticomuniste sau manifestau anumite comportamente stigmatizate de regim” (p. 520). 
Indiferent de motivaţia şi argumentarea rezistenţei, aceasta era tratată cu o duritate extremă, 
aşa cum orice act de ostilitate era considerat unul care poate dăuna regimului şi care urma a 
fi nimicit din faşă. Cazurile descrise în studiu permit reconstituirea mecanismelor şi etapelor 
anihilării acelor cetăţeni care exprimau, implicit sau explicit, atitudini de nemulţumire şi 
ostilitate fata de regim, pe de o parte, şi evaluarea actelor de curaj şi demnitate morală şi 
naţională, pe de alta. O idee care se desprinde din conţinutul acestui studiu este că numai 
libertatea interioară a indivizilor este ceea ce duce lent, dar sigur, la colapsul comunismului, 
afirmaţie necesară de a fi evaluată astăzi, într-un timp cuprins de ezitări şi neîncredere. 

De aspecte de istorie socială a Moldovei sovietice s-au preocupat cercetătorii Nicolae Enciu 
şi Sergiu Chircă în studiul „Inegalităţi sociale in Moldova sovietică” (pp. 563-599). Autorii 
subliniază faptul că „trăsătura fundamentală şi distinctivă a socialismului sovietic a fost egali- 
tarismul, dorinţa de nivelare a diferenţelor prin intermediul statului, care constrânge, doboară 
şi domină”, aşa încât şi populaţia din R.S.S. Moldovenească, în rând cu alte republici 
unionale, a fost supusă unor ample procese de transformare socială. Proprietatea a fost centrul 
de gravitație a schimbărilor sociale radicale la sat, lichidarea proprietăţii prin impunerea 
forţată a colectivizării, comasării gospodăriilor agricole şi etatizării proprietăţii cooperatist- 
-colhoznice, însemnând implicit distrugerea valorilor materiale şi morale care formează inte- 
gritatea individului şi a societăţii. În perioada „de la voluntarismul hrusciovist la stagnarea 
brejnevistă”, locuitorii R.S.S.M. au fost supuşi experimentelor economice, strămutărilor 
forţate în alte regiuni ale U.R.S.S., constrangerii în drepturi sociale şi etnice, fapt care a dus 
la statornicirea unui dezechilibru demografic şi etnic semnificativ, discriminarea şi exploatarea 
femeilor şi copiilor, sărăcirea populaţiei rurale. 

Istoricul Ludmila Tihonov a cercetat mecanismele represiunilor statului împotriva religiei 
şi Bisericii (pp. 599-646), subliniind faptul că lupta regimului comunist împotriva cultelor a 
purtat un caracter constant pe parcursul întregii perioade sovietice. Legislaţia cu privire la culte 
în R.S.S.M. era una cu caracter formal, aşa cum o funcţionare normală a cultelor nu numai 
că nu era permisă, dar era implementat „un program ateist de destrămare a valorilor morale 
şi spirituale ale românilor din Basarabia” (p. 600), precum şi a altor etnii care împărtăşeau 
alte religii. Autoarea subliniază faptul că politica antireligioasă a avut drept consecinţă distru- 
gerea locaşurilor sfinte şi reprimarea fetelor bisericeşti, precum şi nimicirea expresiilor de 
morală etico-religioasă în rândurile populaţiei. A avut loc o reducere substanţială a numărului 
de credincioşi, pe de o parte, precum şi reducerea interesului faţă de religie a membrilor 
societăţii care erau forţaţi să răspundă cerinţelor educaţiei ateiste, pe de alta. Cu toate acestea, 
materialul cercetat de autoare indică cu claritate faptul că a existat o rezistenţă cu caracter 
religios individuală şi de grup, manifestată atât de feţele bisericeşti, cât şi de enoriaşi. Cei 
mai mulţi săteni, pe lângă faptul că au păstrat credinţa în suflet şi au continuat să practice 
ritualurile bisericeşti, contribuiau la restaurarea cu forţele proprii a locaşurilor sfinte, vizitân- 
du-le în secret şi manifestând atitudini cu caracter antisovietic în acelaşi timp. 

Istoricul Sergiu Musteaţă şi sociologul Petru Negură au realizat un studiu care explică 
interconexiunea dintre procesele de îndoctrinare, sovietizare şi rusificare prin învăţământ în 

R.S.S.M. (pp. 646-676), precum şi impactul complex al acestora în societatea moldovenească. 
Analiza cadrului normativ este urmată de evidenţierea trăsăturilor politicilor educaţionale din 
R.S.S.M., ca alfabetizarea, eficientizarea structurii sistemului educational, modernizarea teh- 
nico-stiintifica a şcolii. Fără îndoială, era necesară o alfabetizare în masă a populaţiei rurale, 
doar că acesta şi alte obiective educaţionale aveau la bază principiile ideologice. Programele 
şcolare erau un factor de îndoctrinare ideologică constantă, ştiinţele sociale, inclusiv istoria 
şi bazele statului şi dreptului sovietic fiind cele mai ideologizate. Aşa cum în ultimul deceniu 
s-a acordat o atenţie sporită analizei standardelor şi conţinuturilor manualelor şcolare, este 
binevenit compartimentul în care este analizat manualul şcolar din perioada sovietică ce a 
servit drept un mijloc eficient al propagandei de partid, aşa cum era plin de „stereotipuri 
menite să insufle frică şi ură faţă de «dusman»” (p. 671), interpretări denaturate şi concluzii 
politizate. Educarea directionata a profesorului care, la rândul său, urma să realizeze educarea 
lui homo sovieticus, făcea parte din mecanismele unui sistem educaţional care urma să asigure 
continuitatea şi viabilitatea regimului. Autorii încheie prin a sublinia că restructurarea siste- 
mului educaţional din Republica Moldova continuă, iar „moştenirea comunistă în acest dome- 
niu continuă să-şi manifeste recidivele” (p. 675). 

Despre cum a fost inventat „punctul de vedere al istoriografiei sovietice asupra istoriei 
naţionale” aflăm din studiul temeinic al cercetătorilor cu renume Demir Dragnev şi Pavel 
Parasca (pp. 676-717), care explică cu lux de amănunte intercalarea discursului politic în 
scrierile istorice, elaborarea din partea organelor de partid a direcțiilor ştiinţifice de activitate, 
rolul instituţiilor de profil şi a persoanelor. Obiectivele lucrărilor cu caracter istoric fiind bine 
cunoscute, autorii accentuează strategiile de lucru aplicate în vederea atingerii acestora, în 
conformitate cu anumite scheme bine gândite şi elaborate. Pe de altă parte, istoricii afirmă că 
reacţia pozitivă a unei parti semnificative a societăţii faţă de modificările din sistemul de 
învăţământ de după proclamarea independenţei vorbesc despre „eşecul total” al eforturilor 
depuse. În opinia noastră, nu se poate vorbi despre un „eşec total” atât timp cât persistă 
problemele identitare, rolul istoriografiei sovietice şi al celei „moldoveniste” care a preluat 
tezele sovietice despre națiunea „moldovenească” fiind unul de importanţă majoră. De altfel, 
ultimele două studii trebuie analizate în ansamblu atunci când este vorba de evoluţia învăţămân- 
tului istoric în R.S.S.M. Multe dintre concluziile care se cer formulate la acest subiect se 
regăsesc în cartea semnată de unul dintre editorii volumului, Sergiu Musteaţă, Educaţia isto- 
rică — între discursul politic şi identitar in Republica Moldova, Editura Pontos, Chişinău, 2010. 

Istoricul Anatol Petrencu analizează toponimia bolşevică, întrebându-se „ce facem cu ea”, 
aşa cum „Republica Moldova se prezintă în faţa omenirii ca o rezervaţie a bolşevismului 
triumfător” (p. 717). În cea mai mare parte a raioanelor Republicii Moldova există localităţi 
al căror nume ne reaminteşte de aşa-numitele „realizări” ale poporului moldovenesc în peri- 
oada pe care unii o consideră şi astăzi ca fiind cea mai înfloritoare din istoria Moldovei. 
Nostalgia pentru trecutul glorios se alimentează şi din toponimia bolşevică, aşa încât semni- 
ficaţia acesteia trebuie în mod constant adusă la cunoştinţa cetăţenilor care, ulterior, să solicite 
revenirea la vechile denumiri de localităţi, consideră autorul. 

În sfârşit, contribuţia istoricilor Igor Şarov şi Andrei Cuşco la înţelegerea moştenirilor 
regimului comunist reprezintă un studiu complex care are drept scop efectuarea legăturii dintre 
trecutul comunist şi prezent. S-a produs oare la noi o „schimbare a atitudinii faţă de trecut”, 
pentru a utiliza cuvintele lui Pierre Nora, se întreabă autorii, reflectând asupra faptului că 
trecutul rămâne un „câmp deschis” pentru interpretări, iar „memoria colectivă” se contopeşte 
încă cu cunoaşterea istorică. Distantarea de trecut rămâne o sarcină extrem de importantă 
pentru istoricii noştri, iar strategiile experienţelor occidentală şi din Europa de Est în acest 
sens sunt extrem de valoroase, aşa cum cercetarea insuficientă a perioadei care este legată de 

memoria traumatică creează deja deficienţe pentru distantarea de trecut, de un trecut care, 
voit sau involuntar, rămâne necunoscut, iar perceptiile sunt trunchiate. Până in prezent, 
discursul politic în spaţiul public este marcat de aşa-zisa „competiţie simbolică”, susţin autorii 
studiului, iar istoriografia din Republica Moldova de competiţia pentru obiectivitate. Istoricii 
remarcă, pe bună dreptate, faptul că distantarea de trecut este un proces gradual care necesită 
eforturi profesionale serioase, dar şi o pregătire a societăţii. Trecutul trebuie să fie asumat, 
astfel încât acesta să devină „un rezervor de sens şi un vector moral al prezentului”, conchid 
I. Şarov şi A. Cusco. 

Volumul Fără termen de prescriptie invită la comparaţie, şi aceasta cel putin din două 
perspective : a regândirii trecutului prin prisma cunoaşterii experienţei regimului comunist în 
diferite spaţii geografice ale Europei Centrale şi de Est, precum şi a evaluării rolului diverselor 
instituţii şi comisii în procesul cercetării şi elaborării unor concluzii finale privind consecinţele 
regimului comunist pentru societate. Autorii studiilor, fără excepţie, chestionează sursele cu 
detaşare, coroborându-le pe cele oficiale cu memorialistica şi interviurile orale, punând în 
valoare importanţa surselor pentru cercetarea unei tematici sau a alteia, pe de o parte, şi 
oferind adevăruri alternative care ridică semne de întrebare noi, pe de alta. 

Cercetarea perioadei sovietice în Republica Moldova este abia la început, iar volumul Fără 
termen de prescripţie trebuie analizat drept un efort colectiv care însumează activitatea de 
scurtă durată a Comisiei de Studiere şi Apreciere a Regimului Comunist Totalitar din Republica 
Moldova. Aşa cum istoria recentă este marcată de regimul comunist totalitar, publicarea unui 
astfel de volum este extrem de importantă pentru ştiinţa şi educaţia istorică. Acesta va rămâne 
unul de referinţă pentru cercetătorii interesaţi, precum şi pentru cei care au sarcina de a educa 
tânăra generaţie şi a contribui la modelarea unei memorii colective sănătoase a unei societăţi 
care învaţă din experienţa trecutului, dar priveşte cu demnitate şi încredere în viitor. 

În afara implicatiilor ştiinţifice şi educaţionale, publicarea volumului Fără termen de prescrip- 
ție trebuie să aibă şi implicaţii politice. Această lucrare este, fără îndoială, un apel la continuarea 
cercetărilor trecutului totalitar şi un semnal clar pentru autorităţile statului care nu au purces 
încă la condamnarea regimului comunist. 


Mircea Stanescu 


Vasile Paraschiv, Strigăt pentru adevăr si libertate. 
Scrisori adresate poporului român pentru trezirea 
şi redeşteptarea neamului 


Cuvânt de încheiere de Petru Vasile Tomoioaga, Editura ziarului Timisoara, 
Timişoara, 2009, 174 p. 


Cartea de faţă reprezintă o colecţie de luări de poziţie privitoare la modul în care se înfăptuieşte 
în România justiţia şi memoria comunismului. Mijloacele alese sunt scrisoarea deschisă şi 
apelul, tipice pentru disidenta est-europeană, al cărei reprezentant de seamă este muncitorul 
Vasile Paraschiv. Autorul o spune în felul său simplu şi direct: „eu aşa sunt obişnuit să spun 
oamenilor adevărul, în faţă şi în mod corect, căci pentru dreptate şi adevăr am luptat eu înainte 
de Revoluţie” (p. 78). 

Anchetat şi torturat de Securitate pentru solidarizarea cu Paul Goma, iniţiatorul Mişcării 
pentru Drepturile Omului din România anului 1977, anchetat, internat de mai multe ori în 
aziluri psihiatrice, torturat, dat afară din serviciu pentru că l-a interpelat pe Ceauşescu cu 
privire la drepturile muncitorilor şi pentru că, aflat la Paris, a denunţat teroarea comunistă, 
Vasile Paraschiv nu este un „erou”, ci un om normal în vremuri anormale, fie că vorbim 
despre comunism, fie despre postcomunism. Ca şi Paul Goma ori Doina Cornea, el este vocea 
autorizată să vorbească în numele victimelor. 

În cartea de faţă, autorul îi interpelează pe intelectuali, pe ziarişti, îşi exprimă opinia despre 
politicile politicienilor de după 1989 ori despre cele ale puternicilor zilei, fie că este vorba de 
Ion Iliescu, Adrian Năstase, Emil Constantinescu, Călin Popescu Tăriceanu sau Traian Băsescu. 
Rezultatul este un denunt al acţiunilor şi inactiunilor privitoare la gestionarea moştenirii regi- 
mului comunist. 

Iată un exemplu referitor la fondatoarea Memorialului de la Sighet: 


Aţi făcut, doamnă Ana Blandiana, un lucru minunat pentru ţara şi poporul nostru. Însă doamna 
Ana Blandiana, am o nelămurire, nu-nteleg de ce v-aţi plafonat doar la a „arăta” publicului cri- 
mele şi nelegiuirile Partidului Comunist şi niciodată nu aţi cerut, în funcţia oficială ce o aveţi, 
pedepsirea criminalilor, tragerea lor la răspundere în faţa justiţiei sau cel puţin să părăsească scena 
politică a României, să fie daţi afară din parlamentul României, din guvern, de la preşedinţie şi 
mai ales din justiţie, toţi foştii membri ai Partidului Comunist Român. Cel putin să nu mai poată 
fi aleşi în viitor în organismele statului democrat, pentru că ei au distrus şi au desfiinţat statul 
democrat în România în 1945. De ce nu aţi luat atitudine hotărâtă împotriva acestor criminali şi 
i-ati tolerat până în ziua de azi, i-ati „iertat” ?” (p. 61). 

Şi Paraschiv nu se fereşte să ducă analiza până la ultimele sale consecinte: „Recunoaştem 
sau nu recunoaştem, asta înseamnă, în mod practic, o politică de solidaritate tacită cu cauza 
şi interesele lor” (p. 62). 

Un laitmotiv străbate cartea : înfăptuirea justiţiei prin pedepsirea celor care, în funcţiile 
avute în statul comunist, au făcut crime şi nelegiuiri, au distrus destine, au mutilat vieţi. Astfel, 
deşi aceştia nu reprezintă destinatarii privilegiați ai mesajelor lui Paraschiv, autorul li se 
adresează şi lor: „dumneavoastră, domnilor comunişti, vă cer să vă declaraţi mulţumiţi pentru 
un moment, doar cu atât, să vă încadraţi în muncă şi să vă câştigaţi existenţa muncind cinstit, 
cu gura închisă şi cu privirea în pământ, aşa cum voi ne-ati obligat pe noi, toţi cetăţenii ţării, 
să muncim şi să trăim 45 de ani până la Revoluţie” (p. 12). 

Trecutul personal este foarte important pentru Paraschiv, căci a fi fost membru al Partidului 
Comunist - fără să fi renunţat la acea calitate sau să o fi denunţat - te face dator fata de o 
ideologie, de anumite structuri, trimite la un mod de gândire şi o manieră prin care se 
perpetuează complicitati. Dacă comunismul este un regim politic ilegitim şi criminal, atunci 
membrii de partid au fost aderenti ai unei organizaţii ilegitime şi criminale. Şi tocmai de aceea 
acţiunea civică, acţiunea politică trebuie să aibă în vedere înlocuirea „moralei comuniste” cu 
moralitatea publică, de sorginte creştină, restabilirea valorilor de bine, adevăr şi dreptate sau, 
pe scurt, a binelui public. 

În modul de a vedea lucrurile al autorului, individualitatile sunt cele care, prin efort şi 
exemplu personal, angajament moral, civic şi politic, pot schimba lucrurile în direcţia dorită. 
Tocmai de aceea el se adresează intelectualilor în cuvinte sugestive : „Ce ne facem noi, că[ci] 
cu o floare sau chiar două, nu putem să facem primăvară? Si noi asta vrem, să aducem 
primăvara politică mai devreme în ţara noastră, pentru că ne-am săturat după optsprezece ani 
de zile fără soare şi nopţi fără stele” (p. 63). Şi tot de aceea el îi chestionează pe intelectualii 
de frunte ai României, precum Gabriel Liiceanu, Vladimir Tismăneanu sau Horia-Roman 
Patapievici: „Cum să fac eu ca să aflu un răspuns la toate aceste întrebări?” (p. 64). Cum 
să facem dară cu toţii ca în ţara aceasta justiţia să se întroneze, iar crimele şi criminalii 
comunismului să fie pedepsiţi ? 

În numele victimelor, neobositul luptător Vasile Paraschiv aşteaptă în continuare faptele- 
-răspuns la toate aceste întrebări. 

Critica acidă la adresa unor persoane din spaţiul public, cu nume şi cu fapte (fie că cititorul 
o va împărtăşi ori nu) este a unui om bun, blajin, cinstit, străin de goana după interese 
materiale, funcţii şi onoruri, animat de autentica iubire faţă de tara şi societatea în care i-a 
fost dat să se nască şi a ales să trăiască. 


Dan Drăghia 


Eugen Denize, Propaganda comunista in Romania 
(1948-1953) 


Editura Cetatea de Scaun, Targoviste, 2011, 387 p. 


Eugen Denize face parte din acea categorie destul de restrânsă a cercetătorilor care s-au aplecat 
ştiinţific şi, în acelaşi timp, pertinent asupra mai multor epoci istorice - în cazul său, cu 
precădere, epoca medievală şi cea contemporană. Nu este o alegere uşoară, niciun parcurs 
lipsit de greutăţi şi, cu atât mai puţin, nu este un drum cu sens unic spre competenţa analitică, 
putând la fel de bine să ducă şi într-o zonă a diletantismului. Iar toate acestea sunt valabile, 
cu atât mai mult atunci când este vorba despre două perioade istorice îndepărtate cronologic, 
mai ales atunci când propriile exigente ştiinţifice, probate până la această schimbare, necesitau 
o anumită ţinută de analiză. 

De mult nu mai este un secret faptul că, asemenea scriitorilor, şi istoricii din timpul 
regimului comunist, şi mai ales cei care nu erau dispuşi să accepte compromisuri profesionale, 
preferau să se specializeze pe subiecte cât mai puţin „sensibile” din perspectiva regimului, 
decizie care de multe ori îi îndrepta către epoci istorice de mult apuse. Nu avem certitudinea 
că acesta a fost şi cazul lui Eugen Denize, format ca medievalist specializat pe relaţiile spaţiului 
românesc cu lumea latină (Spania, statele italiene şi, mai târziu, America Latină sau Italia) 
în atmosfera de la Institutul de Istorie „Nicolae Iorga” din anii 1980!. Cert este însă că, după 
1989, el s-a integrat numerosului val de istorici care s-au reorientat într-un fel sau altul către 
studiul perioadei comuniste?, fără a renunţa însă la prima lui specializare”. În cazul său, 


1. Amintim aici două dintre lucrările sale din această perioadă: Moldova lui Petru Rareş între imperiali 
şi otomani, Universitatea „Al.I. Cuza”, Iasi, 1989, respectiv Țările Române şi Venetia. Relaţii politice 
(1441-1541) : de la Iancu de Hunedoara la Petru Rareş, Editura Albatros, Bucureşti, 1995. 

2. Pentru efervescenta, firească din toate punctele de vedere, a literaturii pe marginea regimului comunist 
în perioada postdecembristă, vezi Comisia Prezidenţială pentru Analiza Dictaturii Comuniste din 
România. Raport Final, Bucureşti, 2006, pp. 24-29, accesibil pe http : //www.presidency.ro/static/ 
ordine/RAPORT_FINAL_CPADCR.pdf. 

3. Începând cu jumătatea anilor 1990, a mai publicat: Imaginea Spaniei în cultura română până la Primul 
Război Mondial, Editura Silex, Bucuresti, 1996; Marile Puteri şi spaţiul românesc în secolele XV-XVI 
(în colaborare cu Ileana Cazan), Editura Universităţii din Bucuresti, 2001 ; Italia şi italienii în cultura 
română până la începutul secolului al XIX-lea, Editura Mica Valahie, Bucureşti, 2002; Naşterea 
Europei Medievale (în colaborare cu Denis Căprăroiu), Editura Cetatea de Scaun, Târgovişte, 2003 ; 
Românii între Leu şi Semilună. Războaiele turco-venetiene şi influența lor asupra ţărilor române 
(secolele XV-XVI), Editura Cetatea de Scaun, Târgovişte, 2003. 

convertirea s-a produs in 1996. Deşi nu toţi au reuşit să producă studii bine întemeiate 
ştiinţific, această reorientare a fost una de bun augur pentru cunoaşterea trecutului recent şi 
utilă cel puţin informaţional, într-un câmp problematic, acela al comunismului românesc, care 
şi astăzi înregistrează numeroase lipsuri. 

Poate cea mai cunoscută şi mai valoroasă lucrare a sa, rodul unei colaborări cu Radioul 
public, este Istoria Societăţii Române de Radiodifuziune (în trei volume)'. Din multe puncte 
de vedere, este lucrarea care l-a îndreptat către studiul comunismului, asupra căruia trebuia 
să se oprească inerent dacă dorea să realizeze o monografie cuprinzătoare a Radiodifuziunii. 
Mai mult, poate fi considerată şi lucrarea care, în spaţiul tematic al comunismului românesc, 
l-a orientat către zona construcţiei totalitare prin propagandă, acolo unde mesajul pe calea 
undelor a jucat un rol foarte important. Nu este lipsit de importanţă nici faptul că un periplu 
istoric prin diferitele etape ale radioului (democratică interbelică, totalitară de dreapta, totalitară 
comunistă) reprezintă fără îndoială un plus analitic major în sesizarea diferenţelor de obiectiv 
şi instrumentale pe care propaganda, un mijloc de autoconstructie folosit de orice regim 
politic, le îmbracă într-o societate totalitară. 

Relativ la regimul totalitar comunist din România, ajungem astfel în zona de interes a 
autorului, pentru care, în linii mari, propaganda şi tot ce a ţinut de promovarea şi consolidarea 
noului regim de „democraţie populară” au constituit un interes particular, materializat în 
volumul de faţă, dar care a făcut şi obiectul altor studii şi articole publicate în diverse reviste 
de specialitate. De fapt, lucrarea Propaganda comunistă în România (1948-1953) constituie 
aprofundarea uneia dintre laturile instaurării comunismului la noi în ţară, abordată de autor 
mai ales din perspectiva transformărilor structural-institutionale ale statului într-o lucrare 
anterioară, intitulată România comunistă. Statul şi propaganda 1948-1953 (Editura Cetatea 
de Scaun, Târgovişte, 2005) şi elaborată împreună cu Cezar Mata. Când abordează acest 
subiect, Eugen Denize identifică foarte bine propaganda drept unul dintre vehiculele funda- 
mentale pe care comuniştii le-au folosit în primii ani ai regimului pentru consolidarea puterii 
lor’, un vehicul provenit din arsenalul ideatic, cultural-simbolic al totalitarismelor, celălalt 
vehicul important fiind activitatea concretă a poliţiei politice, materializată în represiunea 
fizică dezlănţuită prin intermediul organelor de coercitie ale statului. 

Revenind la cartea propriu-zisă, trebuie să remarcăm mai întâi efortul documentar al 
autorului, efort în cadrul căruia sursele arhivistice* şi izvoarele primare> ocupă cea mai 


1. Volumul I are două parti: prima, subintitulată „De la începuturi până la dictatura regală”, acoperă 
perioada 1928-1938, iar a doua, subintitulată „Dictaturile de dreapta”, îşi începe periplul analitic odată 
cu instaurarea dictaturii regale a lui Carol al II-lea, în februarie 1938, şi se încheie, aşa cum sugestiv 
apare în istoriografia comunistă, cu „actul” de la 23 august 1944, care marchează o nouă etapă în 
istoria României şi, implicit, în evoluţia Radiodifuziunii Române. Volumul II, subintitulat Instaurarea 
şi consolidarea comunismului, merge până la schimbarea de putere la vârful piramidei comuniste, 
survenită în 1965 prin decesul lui Gheorghe Gheorghiu-Dej şi alegerea ca secretar-general al P.M.R./ 
P.C.R. a lui Nicolae Ceauşescu. Ultimul volum, România sub Nicolae Ceausescu, se întinde până la 
căderea comunismului, în 1989. 

2. Prima ediţie a fost publicată de aceeaşi editură, în anul 2009. 

3. Dintre titlurile care se opresc asupra universului propagandei comuniste amintim numai una dintre 
lucrări, cu atât mai importantă cu cât creionează şi aspectele relational-individuale care au configurat 
şi condus efortul propagandistic comunist: Vladimir Tismăneanu, Cristian Vasile, Perfectul acrobat. 
Leonte Răutu, măştile răului, Humanitas, Bucureşti, 2006. 

4. Se distinge aici mai ales fondul Microfilme al Arhivelor Militare Române. 

5. În această categorie putem integra presa vremii, deja comunistă în totalitate, dintre care se remarcă 
ziarele Scânteia şi Lupta de clasă, dar şi diversele cărţi sau broşuri normative şi propagandistice, dintre 
care amintim sumar titluri precum Despre agitația vizuală, Editura P.M.R., Bucureşti, 1950, şi Meto- 
dica propagandei politice, Bucureşti, 1967. 

consistentă parte, într-o perioadă (anii 2005-2006) în care accesul la astfel de surse era încă 
problematic (p. 8). Nu este de neglijat nici literatura secundară folosită, care grupează mai 
toate titlurile importante apărute despre sau cuprinzând subiectul propagandei comuniste, fie 
acestea volume ori simple articole. Uzând de această paletă foarte amplă de surse, Eugen 
Denize reuşeşte, într-un volum cuprinzător şi prin spaţiul generos care îi este alocat, de altfel, 
indispensabil acoperirii optime a unui subiect atât de larg cum este propaganda comunistă, să 
ofere o imagine foarte detaliată a scopurilor, conceptului, organizării şi conţinutului propa- 
gandei totalitare din România primilor şase ani de putere comunistă deplină. Practic, volumul 
acoperă perioada cuprinsă între proclamarea Republicii Populare Române şi moartea lui Stalin, 
perioadă în care au fost puse bazele propagandei comuniste oficiale. 

Structura cărţii respectă în mare parte elementele constitutive ale efortului propagandistic 
de partid şi, implicit, de stat. Astfel, după ce sunt schitate pe scurt cadrul istoric al instaurării 
comunismului (capitolul I) şi reperele de ansamblu ale propagandei acestuia în România 
(capitolul II), autorul se opreşte succint asupra structurii organizatorice a aparatului de pro- 
pagandă (capitolul III). Într-un parcurs istoric bine-cunoscut, Eugen Denize fixează încă de 
la început rolul conducător jucat în această întreprindere de către Uniunea Sovietică, al cărei 
model de propagandă a fost de altfel urmat cu fidelitate, de multe ori chiar prin implicarea 
directă a consilierilor sovietici, de către comuniştii români. Sugestivă în acest sens este 
propunerea lui Iosif Chişinevschi din şedinţa Secretariatului C.C. al P.M.R. din mai 1949 „să 
fie rugat C.C. al P.C.(b) să permită ca un grup de tovarăşi să plece în Uniunea Sovietică 
pentru a primi lămuriri în legătură cu aparatul central”, materializată de altfel în scurt timp 
(pp. 35-36). Astfel, ca parte a acestui aparat, deci subordonată direct centrului, apare şi Secţia 
de Propaganda şi Agitatie, organismul tutelar al universului propagandistic şi, în acelaşi timp, 
una dintre cele mai influente componente ale nomenclaturii comuniste. Nu întâmplător, pe 
linie de Birou Politic, deci la vârful suprem al conducerii P.M.R., această secţie se afla în 
responsabilitatea celui care făcuse propunerea inspirării de la Moscova, Iosif Chişinevschi 
(secretar pentru propagandă al Comitetului Central, arhitect al „frontului ideologic”), şi era 
condusă nemijlocit, ca şef de secţie, de către un alt „greu” al partidului, Leonte Răutu 
(pp. 39-42). Iar rolul acesteia, aşa cum se exprimă chiar autorul, era acela de a pătrunde 
„adânc în societate, până în cele mai îndepărtate unghere a ceea ce ar fi putut să însemne 
activitate culturală, ştiinţifică, educaţională, editorială şi chiar sportivă, [...] o adevărată pânză 
de păianjen, care acoperea pe nesimţite întreaga societate cu scopul de a o transforma radical 
pe calea construirii socialismului şi a formării omului nou” (p. 43). 

Ultimele două capitole, „Mijloace şi metode de propagandă” şi „Conţinutul propagandei”, 
cu cele peste 250 de pagini ale lor, formează partea cea mai consistentă a volumului, pătrun- 
zând adânc în detaliile universului propagandistic comunist. 

În capitolul IV, operând mai întâi distincţia de nuanţă şi scopuri între propagandă şi agitaţie 
(prima constituie răspândirea unui ansamblu de idei într-un grup relativ restrâns de oameni, 
pe când cea de-a doua se axează pe convingerea de masă cu ajutorul unei idei fixe, repetate 
parcă la infinit - pp. 59-60), autorul trece în revistă formele de persuasiune ideologică tota- 
litară, pentru a le aprofunda mai apoi. Logic, menţiunea de început are în prim-plan cenzura, 
prima grijă a noului regim şi elementul pregătitor-defensiv al propagandei propriu-zise, al cărei 
obiectiv era practic acela de a „curăța terenul” pentru „bombardamentul ideologic” (pp. 51-53). 
Sunt apoi expuse normativ principalele metode de propagandă (lecţia, seminarul şi munca 
individuală - pp. 56-58) şi mijloacele de agitaţie (orală, scrisă şi vizuală - pp. 60-61). În 
continuare, Eugen Denize porneşte într-un periplu de profunzime prin diversele componente 
ale propagandei, plecând de la învăţământul de partid (pp. 71-80) şi încheind tot cu o com- 
ponentă de partid, şi anume cultul personalităţii (pp. 176-187), în perioada respectivă dedicat 
mai degrabă lui Stalin decât lui Gheorghiu-Dej. 

Între aceste două borne, sugestive pentru obiectivul terminus al propagandei („partidul in 
tot şi în toate”), găsim toată acea „pânză de păianjen” care este propaganda pentru autor şi 
de care nu a scăpat, cel puţin instituţional, niciun „ungher” al societăţii. Sunt abordate pe 
parcurs ştiinţa, cercetarea şi creaţia de vârf (transformarea Academiei Române şi a instituţiilor 
tutelare din cultură - pp. 80-111), presa scrisă şi vorbită cu tot ceea ce tinea de ea (ziare 
centrale şi locale, celebrele gazete de perete, agenţiile de presă, Radioul - pp. 112-134), 
producţia şi desfacerea de carte (editurile, cu bine-cunoscuta Directie Generală a Presei şi 
Tipăriturilor, adică instituţia cenzurii, şi bibliotecile - pp. 134-152), arta cu toate componentele 
sale (cinematograf, teatru, literatură, muzică, arte plastice, muzee, arhitectură - pp. 152-170), 
acolo unde este expusă pe larg concepţia realismului socialist. Nu este trecută cu vederea nici 
zona tradiţiilor, fie ele religioase sau nu (exemplul sugestiv ales de autor este transformarea 
lui Moş Crăciun în Moş Gerilă), şi nici festivismul oficial (pp. 171-176), o caracteristică de 
propagandă tipică regimurilor totalitare. 

Capitolul de final are în centru tematicile propagandei, adică mesajele pe care noul regim 
le transmitea şi încerca să le impună societăţii. Din prezentarea autorului, parcă pentru a da 
un verdict clar noii realităţi politice şi pentru a risipi speranţele românilor, atâtea câte mai 
existau, într-o posibilă schimbare, se desprinde destul de limpede atmosfera de biruinta proprie 
pe care comuniştii o afişau. Elocventă în acest sens a fost plasarea proclamării Republicii în 
prim-planul mesajelor din anul 1948 (pp. 190-195), situaţie pe care partidul nu a încetat să o 
reamintească societăţii, mai accentuat în anumite situaţii, pe tot parcursul anilor următori. În 
acest context, al unei noi societăţi aflate în construcţie, conţinutul propagandei nu putea fi 
decât pozitiv la adresa prezentului/viitorului („Drumul nostru însorit este larg deschis. Niciun 
obstacol, nicio provocare duşmană nu poate opri marşul triumfător al poporului roman” - 
p. 213) şi a partidului, respectiv negativ la adresa trecutului şi a celor pe care partidul îi 
considera duşmani. Nuanţele veneau doar în funcţie de această raportare. 

Un alt set de mesaje larg uzitate propagandistic, ceva mai punctuale, erau cele cu privire 
la politicile promovate de către regim, mai ales în domeniul economic (naţionalizarea, co- 
lectivizarea - p. 203), acolo unde rezistenţa oamenilor era mai extinsă şi, în lipsa apartenenţei 
politice declarate la alt partid sau a unei averi ceva mai mari de câteva hectare, putea fi mai 
greu decelată. Nu în ultimul rand, la ordinea zilei era proslăvirea realitatilor din U.R.S.S. şi 
combaterea acerbă a tot ceea ce ţinea sau era prezumat că ţine de lumea capitalistă (Planul 
Marshall - p. 269, Iugoslavia lui Tito - pp. 230, 253, 256, 282-286). 

Punând concluziile acestui demers de cercetare, sprijinit în final şi de o bogată listă cu 
anexe, Eugen Denize opinează că, în ciuda cuprinderii şi forţei propagandistice a comunis- 
mului în România, puţini au fost cei care au „acceptat şi poate chiar au crezut” în aceste 
mesaje (p. 308). 

Pornim în formularea observaţiilor la cartea sa, fără de care nu putem încheia prezentarea 
de faţă, tocmai de la această asertiune. Desi probabil reală în lumina faptelor istorice şi a unei 
pertinente analitice care ne spune că propaganda este o întreprindere de durată, cu rezultate 
în timp, ea scapă din vedere, dincolo de construcţia pe termen lung a regimului, efectul urmărit 
pe termen scurt şi care credem că a fost chiar acela exprimat de noi puţin mai sus, şi anume 
acela de a reduce la tăcere o societate potenţial ostilă, printr-un „bombardament mediatic” 
care nu doar să acopere posibilele curente sociale potrivnice, ci şi să inspire teama de expri- 
mare a unor astfel de voci. De aici şi efortul propagandistic susţinut, pe tiparul represiunii 
fizice intense din primele etape ale regimului, care să „lămurească” rapid lucrurile şi să 
permită un control social mai rafinat şi mai puţin costisitor până la urmă. 

Tehnic vorbind, demersul analitic credem că ar fi avut şi mai mult de câştigat dacă ar fi 
fost însoţit de o mai detaliată împărţire structurală, în funcţie de componentele instituţionale 

ale aparatului de propagandă şi de direcţiile urmate în efortul propagandistic. Claritatea 
expunerii ar fi fost mai bună, eliminându-se anumite suprapuneri, atât la nivelul analizei 
organizatorice, cât şi al celei pe teme ale propagandei. Dar, în lumina birocraţiei şi a multipli- 
cării instituţionale specific totalitare, ce creează permanent instituţii paralele cu cele oficiale 
de stat!, acest lucru este scuzabil. De altfel, puţini sunt autorii care reuşesc cu adevărat să 
găsească firul concret al deciziei instituţionale in hăţişul birocratic comunist, o decizie infor- 
mală care, altfel, poate fi identificată relativ simplu printr-o privire asupra influenţei în partid. 

De asemenea, nu putem trece cu vederea o serie de exprimări ale autorului care, deşi sunt 
adevărate în fond, au o anumită tentă de şablon, putând fi acuzate de răuvoitori drept folosirea 
în oglindă a unui limbaj comunist, oricum neadecvat ştiinţific : „Era o aberaţie care dovedeşte, 
dacă mai era nevoie, caracterul trădător al intereselor naţionale de care a dat dovadă condu- 
cerea comunistă română, dependenţa şi slugărnicia ei fata de Moscova” (p. 136); „Iată care 
era, aşadar, adevărata faţă a clicii de trădători şi criminali comunişti care ajunsese să conducă 
România numai datorită tancurilor sovietice” (p. 176). 

Pe ansamblu însă, plusurile acestui volum sunt mult mai multe decât minusurile de genul 
acesta, la rigoare doar nişte detalii, cartea reprezentând o lectură extrem de utilă pentru 
înţelegerea universului propagandei din România comunistă. 


1. Hannah Arendt, Originile totalitarismului, trad. de lon Dur şi Mircea Ivănescu, Humanitas, Bucuresti, 
2006, pp. 488-489. 

